
248.1 


“Xe 
P za 


Viaţa Sfântului Ignatie Briancianinov, 
întocmită de cei mai apropiaţi ucenici ai lui 
în anul 1881 


Pomeniţi pe mai-marii voştri, 

care v-au grăit vouă cuvântul lui Dumnezeu; 

a căror ieșire din trup pururea având-o înainte, 
următori faceţi-vă credinței lor. 


(Evr. 13, 7). 


Introducere 


Au trecut 12 ani din ziua adormirii în pace a pururea-pomenitului ierarh al 
Bisericii Ruse din veacul al XIX-lea, Preasfinţitul Episcop Ignatie Brianciani- 
nov. Vremurile lui ne sunt încă aproape, încă trăiesc mulți dintre contempo- 
ranii săi și totuși luminoasa personalitate a adormitului întru sfințenie ierarh 
al lui Dumnezeu stă deja la mare înălțime deasupra noastră, luminându-ne 
în chip strălucit cu lumina virtuţilor sale creștinești, cu nevoinţele asprei sale 
viețuiri monahale și prin scrierile sale ascetice. Podoabă a monahismului vea- 
cului nostru, ierarhul se arată nu numai dascăl al monahilor, ci și făpruitor; şi 
nu numai în scrierile sale, ci în întreaga sa viață ne înfățișează o minunată pri- 
velişte a unei lepădări de sine apropiate de măreția mărturisitorilor Ortodoxi- 
ei, a luptei omului cu patimile, necazurile, bolile — priveliștea unei vieţi care, 
prin ajutorul și lucrarea unui prisositor har al lui Dumnezeu, a fost încunu- 
nată de izbândă și i-a atras nevoitorului multe daruri rare ale Sfântului Duh. 
Urmărind cu evlavie călătoria nevoitorului, prin multe necazuri și suferinţe, 
către sporirea duhovnicească şi văzând limpede felul aparte în care dumneze- 
iasca Pronie i-a călăuzit întreaga viaţă, fără să vrei simţi că în această părin- 
tească purtare de grijă a lui Dumnezeu cunoşti în chip viu credința ortodoxă 
și te pătrunde dorința de a urma, pe cât îţi stă în puteri, acestei pilde contem- 
porane a desăvârşirii creştine. Lăsând în seama unui biograf al vremurilor ur- 
mătoare grija de a face o apreciere amănunțită și deplină a rodnicei activităţi 
a neuitatului ierarh, ne-am hotărât ca pentru clipa de faţă să alcătruim doar o 

scurtă descriere a vieţii în Dumnezeu adormitului ierarh Ignatie, alcătuită du- 
pă însemnările celor mai apropiaţi ucenici ai săi şi ale fratelui său, Petru Ale- 
xandrovici Briancianinov, care a nutrit faţă de el un profund devotament du- 
hovnicesc, împărțind cu el singurătatea ultimilor ani de viață în locuinţa din 
mănăstirea Nikolo-Babaevsk, şi s-a bucurat de încrederea deplină și dragostea 
fericitului ierarh; precum și după însemnările celui ce i-a fost împreună-ne- 
voitor și prieten încă din anii timpurii ai tinereţii şi până la adânci bătrâneţe, 
schimonahul Mihail Cihaciov din Sihăstria Sergheev, împreună cu care ierar- 
hul şi-a început nevoinţa monahală și a petrecut-o până la primirea cinului 
arhieresc — prieten înaintea căruia ierarhul n-a tăinuit nici una dintre întâm- 
plările vieţii sale; şi — ultima și cea mai însemnată sursă — ne-am călăuzit după 
propriile relatări ale arhipăstorului cu privire la neputinţele, luptele, necazu- 
rile, simțămintele şi trăirile harice pe care le-a zugrăvit în scrierile sale. Toate 
cărţile îndeobşte, și mai ales cele duhovnicești, au însuşirea de a exprima exact 
viaţa lăuntrică a autorului. Astfel, cărțile oferă biografului un material îmbel- 
șugat pentru a trasa caracteristicile persoanei — lucru care constituie o parte 
esenţială a biografiei; dar pentru a zugrăvi în culori nefalsificate viaţa Preasfin- 
ţitului Ignatie, biograful trebuie să cerceteze și să trăiască el însuși ceva din ce- 
ea ce a cercetat și a trăit ierarhul. Dar este vorba de un domeniu atât de puţin 
accesibil, de niște experienţe atât de excepţionale, încât depind prea puţin de 
propriile sforțări și propria voie a omului. Poate să îşi dea seama pe deplin de 
caracterul excepţional al acestor experienţe şi să aprecieze corect lucrarea celui 
care ni le înfățișează numai acela care a fost el însuși călăuzit de Pronia dum- 
nezeiască pe această cale și, mai ales, care a fost băgat de ea în cuptorul unor 
ispite asemănătoare. Biografiile oamenilor de excepţie se disting prin faptul 
că în ele se exprimă cu precădere o anumită latură prin care se manifestă în 
mod particular lucrarea omului respectiv, care îl diferenţiază prin trăsături 
marcante, caracteristice, și concentrează asupra sa luarea-aminte: ca și cum ar 
fi latura personală a lucrării lui, care le estompează pe toate celelalte. Atunci 
când alcătuiești biografia unei asemenea personalități, este absolut necesar să 
surprinzi această caracteristică și să o reliefezi deplin de la începutul şi până la 
sfârșitul biografiei: numai atunci va fi evidenţiată așa cum trebuie. În această 
privinţă, viaţa Preasfinţitului Ignatie are o deosebită calitate: ea prezintă o ast- 
fel de trăsătură care îi dă un loc cu totul aparte în rândul contemporanilor care 
au activat pe tărâm duhovnicesc. Această latură a vieţii sale o reprezintă lepă- 
darea de sine în vederea împlinirii întocmai a poruncilor evanghelice în taini- 
ca nevoință monahal-duhovnicească, care a servit ca obiect al unei învățături 
noi, ascetico-teologice, în literatura noastră duhovnicească; învățătură privi- 
toare la desăvârşirea lăuntrică a omului în vieţuirea monahală și la relaţiile sa- 

le cu ale ființe duhovnicești, care îl influenţează atât din punctul de vedere 
al omului lăuntric, cât și sub aspect exterior sau fizic. Iată acea particularitate 
care îl deosebește pe Preasfinţitul Ignatie în rândul celorlalți scriitori duhov- 
niceşti ai vremii noastre — particularitate foarte puternică și pe care, totuşi, nu 
toți o văd limpede, nu toți o disting cum se cuvine. 


Capitolul 1 


Preasfinţitul Ignatie a fost ales din pântecele maicii sale spre a sluji lui 
Dumnezeu. O astfel de alegere — de care se învrednicesc foarte puţini și din- 
tre cei mai deosebiți slujitori ai lui Dumnezeu — s-a arătat prin următoarea în- 
tâmplare. Părinţii Preasfinţitului se uniseră prin legătura căsătoriei din frage- 
dă tinereţe. La începutul căsniciei lor li se născuseră doi copii, însă părinţii nu 
s-au bucurat mult timp de ei: amândoi au murit din primele zile ale prunciei, 
iar tânăra pereche a rămas mult timp fără copii. Întristându-se foarte de pre- 
lungita lor nerodire, tinerii soţi s-au îndreptat către singurul ajutor care le pu- 
tea da ceea ce îşi doreau: ajutorul Cerului. Au întreprins un pelerinaj pe la lo- 
curile sfinte, ca prin rugăciuni pline de râvnă și milostenii să-și mijlocească iz- 
băvirea de nerodire. Cucernica lor întreprindere a fost încununată de reuşită, 
și rodul rugăciunilor soților întristaţi a fost un fiu ce a primit numele de Di- 
mitrie, în cinstea unuia dintre primii făcători de minuni ai ținutului Vologdei 
— Preacuviosul Dimitrie Priluţki. Este limpede că nerodirea tinerilor Brian- 
cianinovi a fost o rânduială a dumnezeieștii Pronii, ca cel întâi născut după în- 
delungul răstimp de nerodire, cerut prin rugăciune, să devină mai apoi osâr- 
dnic lucrător și încercat povăţuitor al rugăciunii. Pruncul Dimitrie s-a născut 
în ziua de 6 februarie a anului 1807, în satul Pokrovskoe, care era din mo- 
şi-strămoși a neamului Briancianinov și se găseşte în județul Griazoveţk, gu- 
bernia Vologdei. Viitorul monah a avut fericita soartă de a-și petrece copilăria 
în liniștea vieţii sătești, foarte aproape de natură, care a devenit astfel prima lui 
povăţuitoare. Ea a sădit în el înclinarea către însingurare: copilului Dimitrie 
îi plăcea să meargă adeseori la umbra pomilor seculari din întinsa livadă a fa- 
miliei; și rămânând acolo singur, se cufunda în cugetări line, al căror cuprins 
era împrumutat, fără îndoială, din natura înconjurătoare. Măreaţă și netulbu- 
rată, aceasta a început de timpuriu să îl înrâurească prin priveliștile sale dără- 
toare de inspiraţie: ea a insuflat sufletului de copil, încă nepătat de nimicnicia 
lumească, alte năzuințe, mai înalte, de care este plină viața în pustie; a făcut ca 
inima lui să fie răpită de alte simţiri, mai curate, pe care nu le poate aduce de- 
cât însingurarea. Copilul Dimitrie s-a deprins de timpuriu să înţeleagă acest 
glas fără cuvinte al naturii şi să-l deosebească de zarva lumească. Viaţa casni- 
că nu l-a impresionat — tot mai mult se adâncea în sine, şi în mijlocul belșu- 

gului lumesc părea un copil al pustiei. Scânteia dragostei dumnezeiești a că- 
zut în inima lui curată. Ea s-a făcur simțită în Dimitrie printr-o năzuință co- 
vârșitoare către monahism, către idealurile înalre ale acestuia, care își lăsaseră 
din plin urma în locurile sale natale, printr-o deosebită dragoste faţă de tot ce 
e sfinţit şi cu adevărat frumos, pe cât putea un copil ca el să priceapă aceste 
lucruri. Încă de la această vârstă fragedă, calea vieţii lui era hotărâtă. Duhov- 
nicește, pruncul era lepădat de lume. 

Această așezare sufletească a pruncului Dimitrie nu putea să se bizuie pe 
încuviințarea părinţilor săi. Tatăl său, Alexandru Semionovici Briancianinov 
— din vechea familie boierească a Briancianinovilor, familie foarte cunoscu- 
tă și stimată în Vologda — era un om lumesc în deplinul înțeles al cuvântului. 
EI fusese paj pe vremea ţarului Pavel Petrovici şi avea un gust neobișnuit de 
dezvoltat pentru lux, reprezentând tipul desăvârșit al moșierului rus cu vederi 
înaintate din acea vreme. Moștenind de la părinţi o avere însemnată, a fost si- 
lit să cheltuiască o mare parte din ea pentru a plăti niște datorii uriașe, după 
care i-au rămas vreo 400 de iobagi, precum și pitorescul sat Pokrovskoe — re- 
şedinţă din moși-strămoşi a familiei Briancianinov și locul de baştină al viito- 
rului ierarh. Soţia lui, mama Preasfinţitului Ignatie, pe nume Sofia Afanasiev- 
na, se trăgea tot din neamul Briancianinov. Aceasta, fiind o femeie cu o edu- 
cație deosebită şi foarte evlavioasă, îşi aducea întotdeauna aminte de faptul că 
bărbatul este capul şi se supunea întru totul voinţei lui, împărtășindu-i ideile 
şi vederile. Alexandru Semionovici, socotindu-se pe bună dreptate unul din- 
tre moşierii culți și înaintați ai vremii sale, s-a străduit să le ofere și copiilor 
săi, în măsura posibilităţilor, o educaţie temeinică, pentru a-i pregăti să devi- 
nă fii adevăraţi ai patriei, devotați tronului, credincioși Ortodoxiei. Dându-le 
o atare educație, el nu era străin de dorinţa iubitoare de slavă deșartă de a-și 
vedea fiii că ocupă funcţii însemnate în slujba statului. Nu se putea ca min- 
ţii pătrunzătoare a tânărului Dimitrie să îi scape această trăsătură a părintelui 
său, trăsătură potrivnică hotărârilor și năzuințelor tânărului — și iată începutul 
războiului lăuntric, începutul pătimirilor și ispitelor care aveau să devină mai 
apoi un bun al întregii vieţi a răposatului arhiereu. 

Toţi copiii familiei Briancianinov, fraţii şi surorile lui Dimitrie, erau edu- 
caţi laolaltă și legați printr-o strânsă prietenie, însă cu toți recunoșteau întâ- 
ietatea lui Dimitrie și nu numai pentru că el era întâiul născut, ci şi ca urma- 
re a alcătuirii deosebite, înalte, a minţii și caracterului său, ca urmare a întâie- 
tății sale duhovnicești. Fiind cinstit de fraţii și surorile sale și întrecându-i pe 
toți prin darurile sale intelectuale și de alte feluri, Dimitrie nu dădea nici un 
semn de îngâmfare. Mlădiţele smeritei cugetări monahicești se făceau simțite 
încă de pe atunci în purtarea sa și în felul gândurilor sale; dar prin duhovnicia 
și mintea sa era neasemuit mai presus de vârsta lui — și iată pricina pentru care 

fraţii şi surorile se purtau faţă de el chiar cu o anumită evlavie; iar el, la rândul 
său, le împărtășea din calităţile sale morale. 

Odată cu vârsta, înclinările religioase ale lui Dimitrie au devenit din ce în 
ce mai vădite. Ele se arătau printr-o deosebită dragoste față de rugăciune și de 
citirea cărţilor duhovniceşti. Mergea deseori la biserică, iar acasă obișnuia să se 
roage adesea de-a lungul zilei, fără a se mulțumi cu soroacele obișnuite — sea- 
ra și dimineaţa. Rugăciunea lui nu semăna cu o citanie şcolărească, grăbită și 
mașinală, precum întâlnim adeseori la copii; se deprinsese cu rugăciunea în- 
tru luare-aminte, care începe prin starea cu evlavie înaintea lui Dumnezeu și 
cu rostirea fără grabă a cuvintelor rugăciunii și a sporit în ea până-ntr-atâta, că 
încă din copilărie a izbutit să se îndulcească de roadele ei harice. Învăţând să se 
roage cu luare-aminte, avea evlavie faţă de orice lucru sfinţit, insuflând această 
evlavie și celorlalți fraţi și surori; Evanghelia o citea întotdeauna cu inimă în- 
frântă, pătrunzând cu mintea în tâlcul celor citite. Cartea sa favorită era: Școa- 
la cucerniciei, ediţie veche în cinci volume. Această carte, ce cuprindea scurte 
vieți ale sfinţilor și cuvinte alese ale acestora, se potrivea foarte mult cu încli- 
nările tânărului Dimitrie sau, mai bine zis, îi forma duhul, făcând ca sfinte- 
le povestiri și cuvinte ale bărbaţilor purtători de Duh să lucreze asupra lui, fă- 
ră mijlocirea altor lămuriri. Însușirile lui Dimitrie erau multilaterale: pe lângă 
studiul obligatoriu al ştiinţelor, se îndeletnicea — în chip foarte reușit — cu ca- 
ligrafia, desenul, cântarea vocală după partitură și chiar cântatul la un instru- 
ment atât de greu ca vioara. Reuşind să-și înveţe foarte repede lecţiile, timpul 
liber şi-l folosea pentru citit sau alte îndeletniciri scriitoricești, în care a în- 
ceput să se vădească și talentul său literar. Pe atunci avea ca dascăli profesori 
ai seminarului din Vologda și profesori de gimnaziu. „Profesor de casă” era un 
seminarist pe nume Leviţki, ce locuia la familia Briancianinov. Tot acesta pre- 
da și religia. Leviţki se deosebea prin purtarea sa evlavioasă și stăpânirea temei- 
nică a cunoștințelor pe care era dator să le transmită învăţăceilor. El a reușit 
atât de bine să-l familiarizeze pe Dimitrie cu adevărurile fundamentale ale te- 
ologiei, încât acesta l-a pomenit cu recunoștință până la sfârșitul vieţii. 

Viaţa lui Dimitrie în casa părintească a continuat până la vârsta de 16 ani; 
această primă perioadă a vieţii sale devenise deja obositoare pentru el din punct 
de vedere duhovnicesc, deoarece condiţiile de viață din casa părintească nu-i în- 
găduiau să îşi arate nimănui dorinţele și ţelurile ce îi umpleau încă de atunci 
sufletul. Pentru a încheia cu perioada copilăriei autorului FExperienzelor ascetice, 
este un lucru foarte ziditor să înfățişăm aici propria sa descriere făcută acestei 
copilării. Iată cât de mișcător vorbeşte despre sine în capitolul „Plânsul meu”: 
„Copilăria mea a fost plină de întristări. Aici văd mâna Ta, Dumnezeul meu! 
N-am avut cui să îmi deschid inima: am început să o revărs înaintea Dum- 

nezeului meu, am început să citesc Evanghelia și viețile sfinților Tăi. Pentru mi- 
ne, Evanghelia era acoperită de un văl rareori pătruns; însă ai Tăi Pimeni, Sisoe 
şi Macarie, au avut asupra mea o minunată înrâurire. Cugetul, adeseori înălțân- 
du-se către Dumnezeu prin rugăciune și citire, a început încetul cu încetul să 
aducă pace şi tihnă în sufletul meu. Pe când eram tânăr de cincisprezece ani, o 
negrăită linişte a prins a adia în mintea și inima mea. Eu însă nu am înţeles-o — 
credeam că aceasta e starea obișnuită a tuturor oamenilor” (Experiene ascetice). 

Spre sfârşitul verii anului 1822, când Dimitrie mergea spre vârsta de șai- 
sprezece ani, tatăl l-a dus la Sankt-Petersburg pentru a susține examen de ad- 
mitere la Școala principală de ingineri, examen în vederea căruia fusese pre- 
gărit de către profesorii particulari. Pe drum, în apropiere de Schliesselburg, 
tatăl s-a întors pe neașteptate către Dimitrie și i-a pus următoarea întrebare: 
„Unde ai vrea să slujești?” Uimit de francheţea fără precedent a tatălui, fiul 
nu a putut să-și mai ascundă taina inimii, pe care nu o mai destăinuise nimă- 
nui până atunci; la început i-a cerut făgăduinţa că nu se va mânia dacă răs- 
punsul său nu îi va fi pe plac, iar apoi, cu voinţă neclintită și cu puterea unui 
simțământ lipsit de orice prefăcătorie, a spus: „Aș vrea să intru în monahism”. 
Răspunsul hotărât al fiului n-a avut, pe cât se pare, nici o înrâurire asupra ta- 
tălui, fie pentru că nu i-a dat nici o însemnătate, fie pentru că nu a vrut să 
spună nimic în legătură cu o dorinţă ce părea cu neputinţă de împlinit și era 
în întregime potrivnică planurilor pe care şi le făcuse el cu privire la viitorul 
fiului său. În Petersburg, Dimitrie a susţinut cu strălucire examenul de admi- 
rere!. Înfățișarea sa aleasă și minunara pregătire științifică au atras asupra tâ- 
nărului Briancianinov deosebita atenție a Înălțimii Sale Nicolae Pavlovici, ca- 
re era pe atunci general-inspector al inginerilor. Marele Cneaz i-a poruncit lui 
Briancianinov să se înfăţișeze la palatul Anicikov, unde l-a prezentat soţiei sa- 
le, marea cneaghină Alexandra Feodorovna, și l-a recomandat ca tânăr minu- 
nat pregătit în ştiinţele cerute la școala de ingineri, dar şi cunoscător de grea- 
că şi latină. Înălțimea Sa a binevoit a porunci ca Briancianinov să fie înscris 
între bursierii ei. După ce a devenit ţar, Nicolae Pavlovici şi Împărăteasa Ale- 
xandra Feodorovna au continuat să arate aceeași bunăvoință faţă de Brian- 
cianinov. După examen, Dimitrie a fost înscris în compania de geniu a Şco- 
lii principale de ingineri, iar vechimea în slujbă i s-a socotit pornindu-se de la 
ziua depunerii jurământului: 19 ianuarie 1823. Succesele pe tărâmul învăţă- 
turii?, purtarea exemplară și afecțiunea Marelui Duce l-au adus pe primul loc 


! În acel an fuseseră 130 de candidaţi pe 30 de locuri. Dintre aceștia, Briancianinov nu 
numai că a fost admis pe primul loc, ci a fost şi singurul care a îndeplinit condiţiile pentru a 
fi admis direct în anul al doilea. 

2 În cel mai scurt răstimp, Briancianinov s-a afirmat ca cel mai bun elev din clasă și a păs- 
trat acest loc până la terminarea şcolii. 

între colegii-iuncheri: la sfârşitul anului 1823, odată cu trecerea în anul su- 
perior al cursului de geniu, a fost numit plutonier al companiei de geniu; în 
anul 1824 a fost transferat din clasele de iuncheri în cursul de ofițeri inferiori 
(acum Academia de ingineri Nikolaevskaia), iar pe 13 decembrie a fost îna- 
intat la gradul de sublocotenent-inginer. Rarele capacități mintale și calitățile 
morale ale lui Dimitrie i-au atras dragostea profesorilor şcolii; toți aceștia se 
purtau față de el cu o deosebită bunăvoință, dându-i precădere în chip vădit 
față de ceilalți elevi. 

Pe lângă serviciul militar şi învățătură, Dimitrie avea succese și în societate, 
prin calităţile sale personale. Legăturile de rudenie l-au adus în casa lui Ole- 
nin, care era pe atunci preşedintele Academiei de arte. Acolo a devenit unul 
din protagoniștii îndrăgiți ai serilor literare, iar talentele sale poetice (și, în ge- 
neral, literare) au atras asupra lui atenţia stelelor lumii literare de atunci: Gne- 
dici, Krâlov, Batiușkov și Puşkin. O astfel de societate, firește, a avut o în- 
râurire binefăcătoare asupra dezvoltării literare a viitorului scriitor. Preasfin- 
ţitul Ignatie şi-a adus aminte cu căldură până la sfârşitul vieţii de sfaturile pe 
care i le-au dat pe atunci câteva dintre aceste personalități. 

Cercul de relații mondene pe care l-am descris (și căruia îi aparţinea, având 
relaţii influente, A.M. Suhareva, mătușa lui Dimitrie) a avut doar o înrâuri- 
re exterioară asupra vieţii tânărului, a cărui viață lăuntrică s-a dezvoltat în 
chip de sine stătător, fără a atârna de legăturile de familie şi mondene. Dimi- 
trie a rămas și în agitația capitalei credincios năzuințelor duhovnicești pe ca- 
re le trăise în însingurarea locurilor natale: el căuta întotdeauna în religie cu- 
noașterea vie, prin trăire; și, păzit fiind de har, nu s-a lăsat în voia înrâuririi 
răufăcătoare a învățăturilor străine, nici ademenirii plăcerilor lumești. lată cât 
de amănunţit descrie chiar el, în „Plânsul meu”, starea sufletească ce-l stăpâ- 
nea pe atunci: „Am pășit în cariera militară, ca și în cea științifică, nu din ale- 
gerea și dorința mea. Pe atunci nu îndrăzneam — nu eram în stare să îmi do- 
resc nimic, fiindcă nu aflasem încă Adevărul, încă nu îl vedeam limpede ca 
să îl doresc! Științele omeneşti, născociri ale minţii omeneşti căzute, deveni- 
seră obiectul atenţiei mele: către ele tindeam cu toate puterile sufletului; tul- 
burele' mele îndeletniciri și simțăminte religioase rămăseseră deoparte. Petre- 
cusem aproape doi ani în îndeletniciri lumești: în sufletul meu se născuse şi 
creștea deja o pustietate grozavă, apăruse foametea, se arătase un dor de neîn- 
durat după Dumnezeu. Am început să îmi plâng lenevia, să plâng uitarea în 
care lăsasem să cadă credința mea, să plâng dulcea pace pe care o pierdusem, 
să plâng acea pustietate pe care o dobândisem, care mă apăsa, mă îngrozea, 
umplându-mă de simțământul că sunt orfan, că sunt lipsit de viaţă! Şi, cu ade- 
vărat, aceasta era pătimirea sufletului îndepărtat de viața sa cea adevărată, care 

e Dumnezeu. Îmi amintesc cum mergeam pe străzile Petersburgului în mun- 
dir de iuncher și lacrimile îmi curgeau din ochi șiroaie...” 

„Concepţiile mele erau de acum mature și căutam în religie un răspuns ho- 
tărâtor. Simţămintele religioase instinctive nu mă mulțumeau: vroiam să văd 
ceva vrednic de crezare, limpede, Adevărul. În vremea aceea, felurize idei re- 
ligioase preocupau și frământau capitala de nord, războindu-se între ele. Nici 
una din părți nu era pe placul inimii mele; nu-i insuflau încredere și o înspăi- 
mântau. Cuprins de gânduri negre am dezbrăcat mundirul de iuncher și l-am 
îmbrăcat pe cel de ofițer. Îmi părea rău după mundirul de iuncher: în el pu- 
team, venind în biserica lui Dumnezeu, să stau printre soldaţi, în mulțimea 
celor simpli, să mă rog și să plâng câr îmi poftea sufletul. Nu de veselii, nu de 
distracţii îi era tânărului de atunci! Lumea nu îmi părea defel ademenitoare: 
eram faţă de ea atât de rece, de parcă în ea nu ar fi fost deloc sminteli! Parcă 
acestea nici n-ar fi existat: mintea mea era cu totul cufundată în științe și în 
loc să doresc plăceri, mă ardea dorinţa de a afla unde se ascunde credinţa cea 
adevărată, unde se ascunde adevărata învățătură despre ea, străină de rătăciri 
dogmatice și morale” (Experienţe ascetice). 


Capitolul 2 


Începerea lucrării duhovniceşti, atunci când aceasta se face cu un ţel lim- 
pede şi devine precumpănitoare în om, pentru a deveni mai apoi singura care 
viază în el, este însoțită îndeobşte de un război lăuntric al cugetărilor şi sim- 
ţămintelor pătimașe. Războiul acesta este atât de puternic, că omul nu poate 
nicidecum să îi stea împotrivă prin propriile puteri — este de trebuinţă ajuto- 
rul de sus. Dimitrie a apucat arma rugăciunii, săvârșind-o lăuntric, cu luare- 
aminte și neîncetat. Acest fel de rugăciune, formând pe adevăratul monah, 
rânduiește după măsura sa întreaga activitate sufletească a omului; este neapă- 
rată nevoie însă ca această rugăciune să fie învățată corect — şi tocmai acesta e 
obiectul lucrării duhovnicești a monahului. Dimitrie se îndeletnicea cu rugă- 
ciunea minţii și o făcea cu atâta spor, că ajunsese la treapta în care rugăciunea 
se săvârşeşte de la sine. „Se întâmpla să mă întind seara în pat, povestea el du- 
pă mulți ani, și, sprijinindu-mi capul cu o pernă, să încep a spune rugăciu- 
nea — și astfel, fără a mă mișca defel, mă sculam dimineaţa ca să merg la ore, 
fără să mă fi oprit vreo clipă din rugăciune”. Fiind astfel monah în sufletul 
său și cunoscând încă de la 16 ani lucrarea harică a rugăciunii, evlaviosul tâ- 
năr nu s-a putut mulțumi cu obiceiul care stăpânea în școală și anume apro- 
pierea o singură dată pe an de Taina Spovedaniei și de cea a Sfintei Împărtă- 
șanii, ci simţea nevoia de a se întări mai des cu această hrană duhovnicească, 
drept care s-a adresat, pentru a-și împlini dorinţa, profesorului de religie și 

duhovnicului școlii. Un asemenea fenomen, atât de rar în rândurile tineretu- 
lui, l-a uimit pe duhovnic — și mai ales când cel spovedit a mărturisit că „este 
luptat de numeroase gânduri păcătoase”. Nefiind în stare să facă deosebire în- 
tre „gânduri păcătoase” și „idei revoluţionare”, părintele protoiereu a socotit 
că e de datoria sa să aducă acest fapt la cunoştinţa conducerii școlii. Directorul 
şcolii, generalul-locotenent graf Sievers, l-a supus pe cel învinuit unei anchete 
formale cu privire la semnificaţia „gândurilor păcătoase”. Conducerea germa- 
nă a şcolii!, nereușind să-și explice înţelesul acestei expresii, a început să-l ur- 
mărească pe Briancianinov. Lipsa de înțelepciune a duhovnicului l-a pus pe 
Dimitrie într-o situaţie foarte dificilă înaintea mai-marilor săi şi l-a rănit foar- 
ce mult: a fost silit să își aleagă alt duhovnic. După această întâmplare, Brian- 
cianinov a cerut ajutorul monahilor de la metocul mănăstirii Valaam. A înce- 
put să meargă acolo în fiecare sâmbătă şi duminică pentru a se spovedi și îm- 
părtăși; și învățat fiind de experiență, încerca să facă acest lucru pe ascuns de 
conducerea școlii. În această lucrare sfântă i s-a alăturat un tovarăș de școa- 
lă — Cihaciov, vlăstar al unei familii boierești din gubernia Pskov, care intra- 
se la Şcoala de ingineri odată cu Dimitrie și era foarte iubit de către Ţarul Ni- 
colae Pavlovici. Dimitrie s-a legat de Cihaciov prin cea mai strânsă prietenie, 
în ciuda nepotrivirii de caracter dintre ei: Dimitrie era serios, gânditor, con- 
centrat în sine; celălalt — vesel, vorbăre, cu sufletul în palmă. Cihaciov avea 
față de Briancianinov un devotament mai degrabă de fiu decât de frate: în- 
tr-atât era de mare înrâurirea lui Dimitrie asupra tovarăşului său. Chiar felul 
în care au făcut cunoștință cei doi tineri e cu adevărat creștinesc și aduce stră- 
pungere de inimă. În cursul unor convorbiri prietenești, Dimitrie a curmat 
pălăvrăgeala veselă a lui Cihaciov, zicându-i: „Fii creștin!”. „Niciodată nu am 
fost tătar”, i-a întors vorba tovarășul. „Așa-i, a grăit iarăși Dimitrie, însă acest 
cuvânt se cere împlinit cu fapta şi adâncit mai cu osârdie.” Din acea vreme au 
început să umble împreună la monahii de la metoc, spovedindu-se și împăr- 
tăşindu-se, zidindu-se prin convorbiri duhovnicești și nevoindu-se. lată cum 
descrie aceste vizite Cihaciov însuși în însemnările sale, unde spune pe șleau 
ce efect au avut asupra lor: „Într-o sâmbătă, aud din partea prietenului pofti- 
rea de a merge la preot. «De ce?». «Eu am obiceiul să mă spovedesc, iar dumi- 
nica să mă împărtășesc cu Sfintele lui Hristos Taine; ia seama, nu te depărta 
nici tu de ele». Săracul meu căpșor a căzut atunci în uluire și mare tulburare. 
Frică şi groază: «Ce, cum, nu sunt pregătit, nu pot!» «Asta nu-i treaba ta, ci a 
duhovnicului», răspunse prietenul cu bărbăţie și cu iubirea sa m-a tras după 
el. Tinereţea, vigoarea trupească și toate circumstanţele exterioare, dimpreună 


! Inspector general al școlii era general-maior inginer baron Elsner, care de-abia vorbea 
rusește. 

cu puternica răzvrătire lăunvrică a patimilor și deprinderilor înrărâzate că se 
lucra împotriva lor îmi tulburau cumplit sufletul iar acesta ar fi putut să dea 
înapoi din pricina neputinței, dacă nu ar fi fost ca un fel de putere nevăzută 
care îl sprijinea de sus; şi mai presus de toate, de nu aș fi avut un astfel de pri- 
eten, care mă povăţuia cu înțelepciunea sa şi care îşi punea sufletul pentru mi- 
ne totdeauna și împărțea cu mine orice necaz, n-aş fi rămas în această arenă — 
arena muceniciei de bunăvoie și a mărturisirii”. 

Monahii metocului mănăstirii Valaam îi primeau cu dragoste pe tineri, fi- 
indcă vedeau la ei o năzuință sinceră către Dumnezeu şi dorul de calea cea 
mântuitoare; ei însă, ca oameni fără cultură duhovnicească, ce se mărgineau 
mai ales la nevoinţele trupești, nu puteau să le acopere deplin trebuinţele du- 
hovnicești — drept care i-au şi sfătuit să ceară, în vederea zidirii sufleteşti, 
ajutorul monahilor Lavrei Nevski. Acolo petreceau pe atunci câțiva ucenici ai 
stareţilor Teodor şi Leonid — bărbaţi încercaţi în viața duhovnicească, ce fu- 
seseră formaţi ca monahi cel dintâi de către vestitul stareţ Paisie Velicikovski, 
arhimandritul mănăstirii moldovenești Neamţ, iar cel de-al doilea — de către 
ucenicii acestuia. Aceştia erau monahul Aaron, monahii Hariton, loanichie și 
alții. Tinerii au început să meargă pentru sfat la acești monahi; prin mijloci- 
rea lor au făcut cunoștință cu duhovnicul Lavrei, părintele Atanasie, care prin 
purtarea sa cu adevărat părintească și plină de dragoste a hrănit în ei năzuința 
vie către cucernicia creștină. Tinerii se bucurau de aflarea unor adevăraţi po- 
văţuitori, care le înțelegeau nevoile duhovnicești și puteau să le aducă mare 
folos duhovnicesc. Ei și-au sporit osârdia către nevoinţele potrivite cucernici- 
ei, mergeau la monahi din ce în ce mai des, se desfătau de slujbele din Lavră 
— care făceau asupra lor o bună impresie, fiind mai măreţe și mai lungi decât 
cele de la metocul Valaamului. Se sfătuiau cu monahii precum cu niște pă- 
rinţi duhovnicești cu privire la tot ce priveşte lucrarea monahală lăuntrică; își 
mărturiseau gândurile, învățau cum să se păzească de patimi, de obiceiurile 
păcătoase și de poticniri, după ce cărți patristice să se călăuzească ș.a.m.d. Bu- 
nii monahi, mai ales părintele Ioanichie și părintele duhovnic Atanasie, îm- 
părţeau cu tinerii cei iubitori de monahi și înţelepţi tot ce alcătuia agonisita 
îndelungatei lor experienţe duhovnicești. Dimitrie îi uimea adeseori cu între- 
bările sale, care mărturiseau o vârstă duhovnicească destul de înaintată. Prie- 
tenia atât de strânsă cu monahii a avut roade pe măsură. Dimitrie a devenit 
cu desăvârșire ascet în sufletul său și se înconjura de scrierile Sfinţilor Părinţi 
— mai ales de cele cu conţinut ascetic, pe care le citea și recirea cu lăcomie; 
se afunda tot mai mult în contemplare și se răcea văzând cu ochii față de so- 
cietatea lumească. În „Plânsul” său vorbeşte despre sine astfel: 

„Înaintea ochilor minții mele aveam deja, în cele mai înalte științe, hotare- 
le cunoașterii omenești. Ajungând la aceste hotare, am întrebat ştiinţele: «Ce 

dați voi ca avuţie omului? Omul e veşnic, iar avuţia lui trebuie să fie și ea veş- 
nică. Arătaţi-mi care este această avuţie veșnică, această bogăţie neînșelătoa- 
re pe care aș putea s-o iau cu mine dincolo de marginile mormântului!» Ști- 
inţele au tăcut”. 

„Pentru a căpăta un răspuns mulţumitor, răspunsul de temelie, de viaţă şi 
de moarte, m-am adresat religiei. Dar unde te ascunzi, credință adevărată și 
sfântă? Nu te-am putut recunoaște în fanatism, care nu poartă pecetea blânde- 
şei evanghelice; acesta sufla înfierbântare și trufie! Nu te-am putut recunoaș- 
te în învăţătura răzvrătită, care se rupe de Biserică, care își alcătuiește propriul 
său sistem nou, care proclamă în chip deșart și îngâmfat descoperirea unei noi 
şi adevărate credinţe creștine — și asta la optsprezece veacuri de la întruparea 
lui Dumnezeu-Cuvântul. Ah! În ce nedumerire grea plutea sufletul meu”... 

„Și am început să mă rog adeseori, cu lacrimi, lui Dumnezeu, să nu mă la- 
se jertfă rătăcirii, să îmi arate calea dreaptă, pe care să mă pot îndrepta către 
EI, în chip nevăzut, cu inima și mintea. Deodată mi se înfățișează un gând... 
Inima se aruncă spre el ca în îmbrăţișarea unui prieten. Acest gând mă îndem- 
na să cercetez credința la izvoarele ei: în scrierile Sfinţilor Părinţi. «Sfințenia 
lor, îmi spunea el, dă chezășie că aceste scrieri sunt vrednice de crezare: pe ele 
alege-le drept călăuze.» Mă supun. Aflu o cale de a căpăta scrierile sfinților bi- 
neplăcuţi ai lui Dumnezeu, le citesc cu lăcomie, le cercetez în adâncime. Du- 
pă ce am citit o parte, mă apuc de altele; citesc, recitesc, citesc. Ce m-a izbit 
mai întâi de toate în scrierile Părinților Bisericii Ortodoxe? Faptul că sunt cu 
toţii în conglăsuire — o conglăsuire minunată, măreaţă... Printre altele, ce în- 
văţătură aflu în ele? Aflu învățătura, repetată de toți Părinţii, că singura ca- 
le către mântuire este urmarea neabătută a poveţelor Sfinţilor Părinţi. «De ai 
văzut, zic ele, pe cineva amăgit de o învăţătură mincinoasă, care piere din pri- 
cina alegerii nepotrivite a nevoinţelor, să știi că acesta a urmat înţelegerii sale, 
părerilor sale, iar nu învățăturii Părinților», care alcătuiesc predania dogmati- 
că și ascetică a Bisericii”... 

„Acest gând mi-a fost primul liman în ţara adevărului. Aici a aflat sufle- 
tul meu odihnă de valuri și de vifore. Gând bun, mântuitor, dar nepreţuir al 
Atotbunului Dumnezeu, care vrea ca toți oamenii să se mântuiască și la cu- 
noștința adevărului să vină! Acest gând s-a făcut piatră de temelie pentru zi- 
direa duhovnicească a sufletului meu! Acest gând a devenit steaua mea călă- 
uzitoare! El a început să-mi lumineze multostenicioasa și multmâhnicioasa, 
strâmta, nevăzuta cale a minții și a inimii către Dumnezeu.” 

„Acestea sunt binefacerile cu care m-a miluit Dumnezeul meu! Aceasta este 
comoara nestricăcioasă care îndrumă la veșnicia fericită, trimisă mie de sus de 
la scaunul cel înalt al milei și înțelepciunii dumnezeiești”... „Dumnezeu, În- 

suși Dumnezeu mă despărțise deja, prin acest gând bun, de lumea cea deșar- 
tă. Trăiam în mijlocul lumii, însă nu mă aflam pe calea cea de obște, cea largă 
și bătută; gândul cel bun m-a dus pe o cale osebită, la izvoarele vii şi răcori- 
toare ale apelor, prin ţinuturi roditoare, prin locuri încântătoare, însă adeseori 
sălbatice, primejdioase, brăzdare de prăpăstii, singuratice foarte. Prin ele rare- 
ori pribegește călătorul.” 

„Citirea Părinților m-a încredinţat cu deplină limpezime că la mântuire se 
poate ajunge în chip neîndoielnic în sânul Bisericii Ortodoxe — lucru de care 
sunt lipsite confesiunile Europei apusene, care nu au păstrat în întregime nici 
învăţătura dogmatică, nici cea ascetică a Bisericii lui Hristos din primele vea- 
curi. Ea mi-a descoperit ce a făcut Hristos pentru omenire, în ce constă căde- 
rea omului, de ce este neapărată nevoie de Răscumpărător, în ce constă mân- 
tuirea pe care a dobândit-o și o dobândește Răscumpărărorul. Ea mi-a întărit: 
trebuie dezvoltată, simțită, văzută lăuntric mântuirea, fără de care credinţa în 
Hristos e moartă, iar creștinismul — un cuvânt şi un nume rămas neîmplinit! 
Ea m-a învăţat să privesc veşnicia ca veșnicie, înaintea căreia este nimic și o 
viață pământească de o mie de ani, nu doar a noastră, ce se măsoară cu ju- 
mătatea de veac. Ea m-a învățat că viața pământească trebuie petrecută pre- 
gătindu-ne pentru veșnicie, așa cum te pregăteşti în anticameră pentru a intra 
în măreţele palate împărăteşti. Ea mi-a arătat că toate îndeletnicirile, desfără- 
rile, cinstirile, întâietăţile pământeşti sunt jucărele deșarte, cu care se joacă şi 
prin care pierd veşnica fericire copiii mari.” 


Capitolul 3 


Năzuinţele duhovniceşti ale tânărului nevoitor, râvna sa, osârdia către ru- 
găciune au avut de suferit o grea încercare. Cei dintâi vrăjmași apăruţi în calea 
mântuirii s-au arătat a fi casnicii lui. Tatăl lui Dimitrie i-a trimis ca slujitor un 
om ce îi era devotat până la uitarea de sine: un bătrân de 60 de ani pe nume 
Dorimedont, care slujise întreaga viaţă, cu credinţă, stăpânului său. E] supra- 
veghea, ca să zicem așa, toate gesturile lui Dimitrie şi le raporta lui Alexandru 
Semionovici. Greu i-au căzut acestuia veștile primite de la Dorimedont. Și-a 
adus aminte de dorința pe care și-o rostise fiul în drum spre Petersburg și s-a 
încredinţat că nu era vorba de un capriciu copilăresc. I-a scris îndată directo- 
rului școlii, contele Sievers, fost tovarăș din vremurile când era paj la curtea 
Țarului Pavel, rugându-l să îl supravegheze pe elevul Briancianinov; i-a scris 
și rudei sale Suhareva, rugând-o să îl abată pe fiul său de la hotărârea luată. 
Conducerea şcolii a luat măsuri, mutându-l pe Briancianinov de la gazdă în- 
tre zidurile cazarmei inginerești Mihailovski, sub strictă supraveghere; iar Su- 
hareva, persoană influentă, a avut grijă să aducă la cunoștința mitropolitului 

Serafim al Petersburgului că ruda ei Briancianinov, persoană îndrăgită de către 
ţar, a legat prietenie cu monahii Lavrei, că duhovnicul Atanasie îl trage către 
monahism şi dacă la Curte se va afla aceasta, nici el, mitropolitul, nu va scă- 
pa de neplăceri. Mitropolitul l-a chemat pe duhovnicul Atanasie și l-a mustrat 
cu asprime, interzicându-i să-i mai primească pe Briancianinov și Cihaciov la 
spovedanie. Dimitrie a fost greu lovit de către aceste întâmplări, care îngră- 
deau libertatea lucrării sale duhovnicești; s-a hotărât să se înfățișeze personal 
mitropolitului și să se explice. La început, mitropolitul n-a crezut în năzuința 
curată a tânărului, atunci când acesta i-a arătat dorința sa neabătută de intrare 
în monahism; apoi însă, după ce i-a ascultat cu luare-aminte spusele, i-a îngă- 
duit să meargă ca și mai înainte în Lavră, la duhovnicul Atanasie. 

Iată cât de puternică era năzuința lui Briancianinov spre viața monahală: nu 
era o dorinţă capricioasă de a face pe originalul, nu era urmarea unei simple 
dezamăgiri de viață, ale cărei amărăciuni și mulțumiri încă nu apucase să le gus- 
te: era o hotărâre curată, străină de orice socoteli omeneşti, o simţire nefățarni- 
că și sfântă a dumnezeiescului dor — singurul în stare să pună stăpânire cu atâta 
putere pe fiinţa sufletului încât nici o piedică să nu-i poată sta împotrivă. 

Practica vieţii mănăstirești arată limpede că cei ce o aleg cu inimă curată 
sunt gata de orice jertfă și de lepădare de sine desăvârșită. lată ce simțăminte 
se revarsă în „Plâns”, unde autorul Experienze/or ascetice spune: 

„Se răcise inima mea faţă de toate cele pământești, faţă de slujirile ei, fa- 
ță de cele mari şi desfătare ale ei! Mă hotărâsem să părăsesc lumea, viaţa pă- 
mântească să mi-o închin cunoașterii lui Hristos, dobândirii lui Hristos. Cu 
această hotărâre am început să cercetez clerul mănăstiresc și pe cel de mir. Și 
aici am întâmpinat osteneală; această osteneală mi-o măreau tinereţea și lip- 
sa de experienţă: însă cercetam totul îndeaproape şi, după ce am intrat în mă- 
năstire, nu am aflat nimic nou, nimic neașteptat. Câte piedici nu a avut de 
înfruntat această intrare! Nu le mai pomenesc pe toate; dar trupul însuși îmi 
striga: «Unde mă duci? Sunt așa slab și bolnăvicios. Ai văzut mănăstirile, ai fă- 
cut o scurtă cunoștință cu ele; viaţa de acolo e de neîndurat pentru tine și din 
pricina neputinței mele, și din pricina educaţiei pe care ai primit-o, și din toa- 
e celelalte pricini». Rațiunea întărea argumentele trupului, însă era un glas — 
glas din inimă, cred, sau poate Îngerul Păzitor, ce îmi rostea voia lui Dumne- 
zeu, fiindcă glasul era hotărât și poruncitor. El îmi spunea: «E datoria ta să faci 
asta — datoria ta de neînlăturat». Așa puternic era glasul, că încredinţările min- 
ii dimpreună cu tânguitoarele și, la prima vedere, întemeiatele îndemnuri ale 
trupului păreau nimic înaintea lui”. 

Pe lângă împrejurările care ţineau de voinţa oamenilor, firea însăși părea că 
pune piedici cucernicelor hotărâri ale tânărului Dimitrie. În primăvara anu- 

lui 1826, acesta a fost lovit greu de o boală de piept ce prezenta toate simpto- 
mele tuberculozei, încât nu mai avea putere să iasă din casă. Ţarul a poruncit 
propriilor medici să-l îngrijească și să îi raporteze săptămânal evoluţia bolii. 
Doctorii i-au spus lui Dimitrie că se află în mare primejdie; el însuși socotea 
că se află în pragul morţii și prin rugăciuni sporite se pregătea de trecerea în 
veșnicie. Lucrurile nu au ieșit însă așa cum preziceau celebrii medici ai capita- 
ei: boala a luat o întorsătură favorabilă, slujindu-i bolnavului ca dovadă vie a 
faprului că fără voia lui Dumnezeu nici cele mai neabărute legi ale firii nu au 
putere asupra noastră. 

Toate îndeletnicirile evlavioase ale lui Dimitrie au slujit ca pregătire pen- 
tru acea cotitură hotărâtoare pe care trebuia să o facă pentru a-și împlini ve- 
chile hotărâri și dorinţe; dar pentru a înfăptui această cotitură, adică pentru 
a rupe deplin toate legăturile cu lumea, era nevoie de un om care să îl ajute, 
era nevoie de un Moise care să-l scoată pe noul israelitean din Egiptul vieţii 
lumești. Acest Moise i s-a arătat lui Dimitrie în persoana ieromonahului Le- 
onid!. Părintele Leonid se deosebea prin înţelepciune duhovnicească, sfințe- 
nia vieţii, experienţa în nevoința monahală; sub călăuzirea lui se formaseră 
mulți adevăraţi nevoitori și îndrumători ai monahismului. Dimitrie auzise 
multe despre acest stareţ de la monahii Lavrei. Până la urmă, i s-a ivit prilejul 
de a face cunoștință cu el. Părintele Leonid a venit cu treburi la Petersburg și 
a primit găzduire în Lavra Nevski. Stând de vorbă între patru ochi cu acel lu- 
ceafăr al nevoinţei monahale de atunci, Dimitrie a simţit o asemenea atracție 
față de stareț, de parcă ar fi trăit împreună de un veac: au fost clipe mari, în ca- 
re starețul l-a născut duhovnicește ca fiu al său... Cu privire la impresia lăsată 
de acea convorbire, Dimitrie avea să se exprime față de prietenul său Cihaciov 
în următorul fel: „Mi-a smuls inima din piept părintele Leonid — de-acum to- 
tul e hotărât: voi cere să fiu eliberat din slujbă și voi urma stareţului; mă voi 
devota lui cu tot sufletul și voi căuta doar mântuirea sufletului, întru însingu- 
rare”. După această primă întâlnire, Dimitrie deja nu mai era al lumii: întor- 
sătura hotărâtoare avusese loc și era nevoie numai de oarecare vreme pentru a 
descurca definitiv legăturile pământești. 

După ce a luat hotărârea de a părăsi serviciul militar și de a se retrage într-o 
mănăstire, Dimitrie a fost nevoit să poarte o mare luptă duhovnicească, pe de 
o parte cu părinţii săi, pe de alta, cu puternicii acestei lumi. Această luptă l-a 
costat mari sforțări. Purerile sale fizice erau măcinate necontenit de boli, iar 
acum era nevoit să se pregătească suflerește pentru a înfrunta autoritatea pă- 
rintească și pe cea împărătească, ce se străduiau să înăbușe, să strivească tot ce- 
ea ce era mai de preț și mai drag pentru el. În două părți a avut de dus război 


' În schimă Lev (Leon). 

în tinerețea sa: și fizic, și duhovniceşte; dar aşa cum asupra slăbiciunilor tru- 
pului ieșea mereu biruitor prin puterea duhului său, şi duhovniceşte se arăta 
luptător iscusit și de nădejde în lupta cu stihiile vieții pământești, care îi fă- 
găduia multe desfătări, măriri şi multă slavă. În acest din urmă război s-a for- 
mat definitiv caracterul său dârz, caracter de care este neapărată nevoie pentru 
a străbate multostenicioasa viață monahală, care cere să ai lepădare de sine, o 
deosebită dârzenie a voinţei, neînfricare, statornicie și să fii gata a merge până 
în pânzele albe. lată ușa prin care a trebuit să intre tânărul nevoitor pe calea 
cea îngustă și mâhnicioasă a monahismului. 

În iunie 1826, Dimitrie a primit un concediu de două luni și a plecat aca- 
să, la părinţi, pentru a-și reface sănătatea. Cunoscând gândurile iubitoare de 
slavă deșartă ale tatălui său și nedorind totuși să îi mâhnească aruncându-le în 
faţă hotărârea sa, Dimitrie s-a străduit să-i pregătească pe nesimţite, cu băga- 
re de seamă, în vederea cotiturii care urma să aibă loc în viața sa, dar nici asta 
n-a ajutat; Alexandru Semionovici nu putea să se împace cu gândul că întâ- 
iul său născut va intra în monahism. S-a supărat pe el, a refuzat tăios să îi pri- 
mească hotărârea, l-a îndepărtat de la sine ca pe un fiu neascultător. Fiul cel 
blând și simţitor a trebuit să îndure toate acestea, ascultând de porunca Mân- 
tuitorului: Ce/ ce iubește pe mamă și pe tată mai mult decât pe Mine, nu este 
vrednic să-Mi urmeze Mie (Mr. X, 37). Cu mare durere a plecat, fără a fi pri- 
mit încuviințarea dorită, din casa părintească în capitală. Acolo a trebuit mai 
întâi să susțină examenul final la Școala de ingineri — ceea ce a și făcut, spre 
sfârşitul lui decembrie; și cu toate că nu a concurat direct cu colegii de pro- 
moţie, care dăduseră acest examen cu mult înaintea lui, prin rezultatele obți- 
nute și-a păstrat și aici întâietatea. După ce s-a eliberat de îndatoririle școla- 
re, a înaintat cerere să fie eliberat din serviciu. L-a întâmpinat o nouă furtună: 
a fost nevoit să aibă de-a face cu autoritatea supremă, a fost nevoit să-și ape- 
re hotărârea înaintea Ţarului însuși, căruia îi era îndatorat pentru bunăvoința 
și sprijinul pe care i le arătase. Greu i-a venit să-i încredinţeze pe oamenii lu- 
mești de dreptatea năzuinţelor sale duhovnicești, pe care puteau să le priceapă 
doar o mână de monahi din Lavra Nevski; aici era nevoie de hotărâre neînfri- 
cată; nu putea să se împotrivească decât prin lepădare de sine și putere a voin- 
ței, nu prin dovezi și raționamente. Era limpede că puterile care se înfruntau 
nu erau de aceeași măsură: Dimitrie nu avea decât fie să se supună, să cedeze, 
fie să dea o pildă de bărbăţie neclintită, de vitejie mucenicească, de mărturi- 
sire neînfricată. 

Ţarul Nicolae, aflând de cererea pe care o înaintase Briancianinov și de do- 
rința lui de a intra în mănăstire, i-a dat fratelui său, Marelui Cneaz Mihail, 
sarcina de a-l îndupleca pe îndrăgitul tânăr să părăsească întreprinderea pe ca- 

re o avea în gând. În primele zile ale lui ianuarie, Dimitrie a fost chemat la 
Curte, la Marele Cneaz. Acolo se adunase toată conducerea supremă a Școlii 
de ingineri. Tânărul de 19 ani s-a înfățișat adunării cu inima înfiorată, dar cu 
voinţă nestrămutată. Marele Cneaz l-a înștiințat că Ţarul, cunoscând marile 
sale capacităţi, a hotărât ca în loc de retragere să îi acorde transferul în garda 
imperială și să îi dea o situaţie care putea satisface orice năzuinţă spre o poziţie 
socială înaltă. Tânărul a răspuns că nu poate servi în gardă, neavând mijloa- 
ce bănești îndestulătoare. „Suveranul binevoieşte să ia această grijă asupra sa”, 
i-a curmat vorba Marele Cneaz. „Sănătatea mea zdruncinată, a continuat tâ- 
nărul, de care Maiestatea Sa știe, mă pune în situaţia de a nu fi nicidecum în 
stare să suport ostenelile serviciului, și întrucât îmi prevăd moartea apropiată, 
se cuvine să mă pregătesc pentru veșnicie — fapt pentru care şi aleg cinul mo- 
nahal.” Marele Cneaz a obiectat că ar putea primi un post în partea sudică a 
imperiului și că mult mai de cinste lucru este a-ţi mântui sufletul rămânând 
în lume. Briancianinov a răspuns: „A rămâne în lume și a dori să te mântu- 
iești este, Înălțimea Voastră, totuna cu a sta în foc și a dori să nu te arzi”. Ne- 
luând în seamă stăruinţele Marelui Cneaz, care se folosea ba de făgăduinţe, ba 
de ameninţări, Briancianinov a rămas neclintit în hotărârea sa și a cerut să i se 
facă favorul de a fi eliberat din slujbă. Marele Cneaz i-a răspuns atunci că de 
vreme ce rămâne neclintit în încăpăţânarea sa, i se aduce la cunoștință voinţa 
imperială: "Ţarul îi refuză eliberarea din slujbă și îi face doar favorul de a alege 
singur fortăreaţa în care va fi trimis. Briancianinov a refuzat să aleagă. Mare- 
le Cneaz s-a adresat atunci contelui Opermann, ajutorul său în funcţia de ge- 
neral-inspector al inginerilor; acesta a spus: „Dinaburg”. Marele Cneaz a în- 
cuviinţat și în aceeași seară Briancianinov a primit numirea în echipa de ingi- 
neri militari din Dinaburg, dimpreună cu ordinul ca în răstimp de 24 de ore 
să plece din Petersburg la locul noii sale slujbe. 

Comandant al echipei de geniști din Dinaburg era pe atunci generalul-ma- 
ior Klimenko; acesta a fost înștiințat despre planurile lui Briancianinov și i s-a 
ordonat să îi supravegheze cu strictețe comportamentul. Colegii de serviciu 
s-au purtat la început cu neîncredere faţă de Dimitrie, însă mai apoi, văzând 
adevărata sa cucernicie, blândeţea și înțelepciunea sa, și-au schimbat părerea 
şi chiar i-au devenit devotați, uşurându-i ostenelile pe care serviciul i le prici- 
nuia ca urmare a stării sale trupești bolnăvicioase. Îndatoririle de serviciu ale ofi- 
țerului Briancianinov constau în supravegherea feluritelor lucrări de construc- 
ţie şi fortificare care aveau loc în fortăreață; dar sănătatea sa era atât de slabă, în- 
cât se vedea silit de multe ori să stea în casă câteva săptămâni la rând și, ca atare, 
avea nevoie de ajutorul colegilor pentru a-și împlini îndatoririle. Numai cores- 
pondenţa cu părintele Leonid îl susținea duhovnicește pe Dimitrie în singurăta- 

tea sa, întrucât de iubitul său prieten Cihaciov era despărțit. În toamna anului 
1827, Marele Cneaz Mihail a vizitat fortăreața Dinaburg și, încredințându-se 
de neputinţa fizică a ofițerului Briancianinov de a-și împlini îndatoririle de ser- 
viciu, a încuviinţat dorinţa lui de a primi eliberarea din serviciu. 


Capitolul d 


În ziua de 6 noiembrie 1827, Dimitrie a primit dorita eliberare din servi- 
ciu, în gradul de locotenent. A plecat neîntârziat, prin Petersburg, la mănăs- 
zirea Sf. Alexandru Svirski, pentru a se alătura acolo părintelui Leonid şi a în- 
cepe, sub călăuzirea lui, nevoinţa monahală. Ajungând la Petersburg în haine 
de om din popor, purtând cojoc, a tras în gazdă la Cihaciov. Aici au stabilit 
împreună să intre amândoi în mănăstire, și asta cât se poate de grabnic. Ciha- 
ciov a înaintat îndată cerere pentru a fi eliberat din serviciu, invocând proble- 
me de familie, însă răspunsul pe care l-a primit a fost potrivnic și s-a văzut si- 
lit să mai rămână în armată. 

leşirea din armată a lui Dimitrie s-a petrecut fără știrea părinţilor și, ca ata- 
re, a abătut asupră-i, fireşte, mânia lor. Ei au refuzat să-și ajute materialicește 
fiul și chiar au încetat să-i mai scrie. Astfel, intrarea lui Dimitrie în mănăstire 
a fost întovărășită de o sărăcie materială deplină; el a împlinit întocmai po- 
runca nedobândirii încă de la intrarea în monahism și cu deplină îndreptăţi- 
re putea spune, ca un adevărat ucenic al lui Hristos, dimpreună cu Apostolul: 
lată, am lăsat toate și am mers după Tine (Mt. IX, 27). lată cum îşi descrie, în 
„Plânsul” său, simțămintele cu care a pășit pe noua sa cale: „Am intrat în mă- 
năstire așa cum se aruncă nebunul, închizându-și ochii și lăsând deoparte ori- 
ce cugetare; așa cum se aruncă ostașul, mânat de inimă, în măcelul sângeros, 
la moarte neîndoielnică. Steaua mea călăuzitoare — gândul cel bun — a venit 
să-mi lumineze în însingurare, în liniște: sau, mai bine zis, în întuneric, în vi- 
forele mănăstirești”. 

Deplina ascultare și adânca smerenie îl deosebeau în mănăstire pe ascultă- 
torul Briancianinov. Cea dintâi ascultare ce i s-a dat a fost pe lângă bucătărie. 
Bucătar era un fost iobag al tatălui său. Chiar în ziua în care și-a început as- 
cultarea, s-a întâmplat să fie nevoie ca cineva să meargă în hambar după făi- 
nă. Bucătarul i-a zis: „Ei, frate, să mergem după făină!”, și i-a aruncat un sac 
de făină în așa fel că l-a umplut de pulbere albă. Proaspărul ascultător a luat 
sacul și a plecat. În hambar, întinzând gura sacului cu amândouă mâinile și 
ţinând-o cu dinţii, la porunca bucătarului, ca să fie mai ușor de turnat făina 
înăuntru, a simţit în inimă o mișcare duhovnicească nouă, neobișnuită, pe ca- 
re nu o mai încercase până atunci: smerenia sa, deplina uitarea a „eu”-lui pro- 
priu i-au adus atunci o asemenea desfătare, încât și-a amintit de ea întreaga 

viață. Odată cu alți ascultători, a fost pus să întindă năvodul de pescuit în ia- 
zul mănăstirii Svirski. S-a întâmplat odată ca năvodul să se încurce undeva în 
adânc. Un monah dintre oamenii de rând, care era mai-mare peste pescari, l-a 
trimis pe Briancianinov să descurce năvodul, știind că înoată bine şi poate să 
rămână mult sub apă. Neluând seama la frigul pătrunzător de toamnă, Dimi- 
trie a împlinit porunca fără să cârtească — lucru ce a avut urmări foarte vără- 
mătoare pentru sănătatea lui slabă — și a răcit puternic. Aceste pilde de ascul- 
care și smerenie, dimpreună cu altele asemănătoare, au făcut ca toată obștea 
mănăstirii să-l cinstească în chip vădit pe Briancianinov, dându-i întâietate — 
lucru care îl împovăra foarte mult, fiindcă el, trăind în rândul obștii, se stră- 
duia să-şi ascundă obârșia și educația aleasă, bucurându-se atunci când cei ca- 
re nu-l cunoșteau îl luau drept un seminarist cu studiile neterminate. 

Intrând în mănăstire, Dimitrie s-a dăruit cu tot sufletul stareţului Leonid 
în ceea ce priveşte călăuzirea duhovnicească. Legătura sa cu stareţul se deose- 
bea prin sinceritate, lipsă de ascunzișuri, fiind o icoană vie a ascultării celor 
din vechime, care nu făceau un pas fără îngăduința povăţuitorului duhovni- 
cesc. Fiecare mișcare a vieţii lăuntrice are loc la acești ascultători sub nemijlo- 
cita supraveghere a stareţului; mărturisirea de fiecare zi a gândurilor le dă pu- 
tința să ia aminte cu osârdie la ei înşişi, păzindu-i pe monahii începători de 
lucrarea vătămătoare a acestor gânduri, care o dată mărturisite nu mai pot, la 
fel ca iarba cosită, să răsară cu puterea dinainte. Privirea încercată a starețu- 
lui-duhovnic scoate la iveală cele mai ascunse tainiţe ale sufletului, arată pati- 
mile cuibărite acolo și ajută astfel, în chip minunat, trezviei ucenicilor. Măr- 
turisirea nefățarnică, dăruirea necurmată faţă de stareț și desăvârșita tăiere a 
voii înaintea lui sunt răsplătite prin mângâiere duhovnicească, ușurare și pace 
a duhului — care sunt proprii despătimirii. 

Acest fel de nevoinţă a monahilor începători era partea numai a câtorva as- 
cultători chiar și în vremurile vechi, când pustiile și mănăstirile erau bogate 
în bătrâni duhovnici — cu atât mai rară este ea acum, când s-au împuţinat cu 
totul stareţii. Dimitrie, cum am mai spus, se supunea în toate voii părintelui 
său duhovnicesc; acesta îi dezlega nemijlocit toate problemele și nedumeriri- 
le duhovniceşti. Starețul nu pregeta să-i facă observaţie tânărului său ucenic, 
purtându-l pe calea smereniei atât exterioare, cât și lăuntrice, deprinzându-l 
cu viaţa făptuitoare. 

„Odată, povesteşte L.A. Barkov, om foarte evlavios și întru totul vrednic de 
crezare, a venit la mine din mănăstirea Svirski, iarna, părintele Leonid; era un 
ger cumplit și vijelie; stareţul a intrat în adăpost. Când a intrat la mine, am 
pus de ceai și m-am gândit: «Pesemne că starețul n-a venit singur, trebuie să 
fie cu el vreun vizitiu»; şi am început să-l rog pe stareţ să-i îngăduie și acestuia 

să intre. Starețul s-a învoit. L-am chemat pe necunoscut și nu mică mi-a fost 
uimirea când a apărut înaintea ochilor mei un tânăr frumos, a cărui înfățișare 
purta toate semnele unei obârşii nobile. Acesta s-a oprit cu smerenie în prag. 
«Ce, cuconașule, ai îngheţat?», îi aruncă starețul; iar apoi, către mine: «Ştii ci- 
ne este? E Briancianinov». Atunci, m-am închinat adânc tânărului.” 

Fără îndoială că starețul Leonid folosea față de ucenicul său, tânărul ofițer 
Briancianinov, acest fel foarte smeritor de îndrumare duhovnicească cu sco- 
pul de a birui în el orice trufie și părere de sine, care sunt obișnuite la cineva 
de familie nobilă și educat. Starețul se purta ca un povăţuitor nefăarnic, în 
duhul adevăratului monahism, urmând pilda Sfinţilor Părinţi; îl supunea ade- 
seori la încercări pe ucenicul său, și aceste experienţe de smerenie nu puteau 
să nu-i placă nobilului ascultător, ce se predase din dragoste către Dumnezeu 
nevoinţelor monabhiceşti. 

După un an, părintele Leonid a fost nevoit să se mute din mănăstirea Svir- 
ski dimpreună cu toţi ucenicii, datorită suprapopulării mănăstirii. EI s-a în- 
dreptat către sihăstria Ploşceansk din eparhia Orlovului. Totodată a venit la 
Ploșceansk și Cihaciov. Cei doi prieteni s-au reîntâlnit cu plăcere, bucurân- 
du-se că se unesc iarăşi în adăpostul lin al însingurării mănăstirești și au înce- 
pur să trăiască împreună ca şi mai înainte, legându-se cu legătura unei prie- 
tenii sfinte. Pentru a vieţui în doi, aparte de ceilalți ucenici, au avut şi binecu- 
vântarea părintelui Leonid. 


Capitolul 5 


Tinerii ascultători s-au predat deplin vieţii ascetice: păstrau însingurarea, 
fugeau de locurile cu multă lume, se păzeau în tot chipul ca nu cumva să pri- 
mească în suflet întipăriri vătămătoare, fugeau de întâlniri nefolositoare și 
prietenii de prisos, pentru a se păstra în tăcere și păzire a minţii. Toate puteri- 
le sufletești erau îndreptate la ei spre cugetarea a cele dumnezeiești și rugăciu- 
ne. Având locuință separată în livada mănăstirii, departe de orice tovărășie, 
se împărtășeau de tihna dorită: tinerii nevoitori se bucurau de pustnicia lor. 
Așa au petrecut iarna anului 1829. Lui Dimitrie, înzestrat din fire cu dar scri- 
itoricesc, îl plăcea să contemple priveliștile din natură și să țeasă cugetări pri- 
vitoare la cele dumnezeiești — cugetări pe care apoi le încredința, cu iscusit 
condei, hârtiei. La Ploșceansk a scris Livaă în vreme de iarnă. Din același 
gen de creaţie artistică face parte şi o altă lucrare a sa: Copac în vreme de iarnă 
inaintea ferestrelor chiliei, scrisă cu puţin înainte, în mănăstirea Svirski. În 
aceste două lucrări se arată gândurile și simţirile izvorâte într-un suflet cugetă- 
tor la cele dumnezeieşti, închinat contemplaţiei religioase, sub înrâurirea stă- 
rilor trăite în rugăciune — așa cum se întâlnește numai la isihaști. Tinerii si- 

haștri nu s-au bucurat însă pentru mult timp de adăpostul tihnit din sihăstria 
Ploşceansk. Între întâistătătorul acesteia, ieromonahul Marcel, și stareţul Le- 
onid au apărut neînțelegeri în urma cărora stareţul a fost nevoit să părăsească 
sihăstria Ploşceansk și să se mute în schitul sihăstriei Optina, aflate în guber- 
nia Kalugăi. Briancianinov şi Cihaciov au primit, de asemenea, porunca de a 
părăsi neîntârziat mănăstirea și a pleca „unde vor”. Obștea s-a întristat pentru 
izgonirea tinerilor ascultători nevinovaţi, care nu făcuseră supărare nimănui 
și aveau viață evlavioasă, și i-a petrecut cu simțăminte de adâncă milă și cin- 
stire pentru vieţuirea lor liniștită și aspră, dându-le ca bani de drum cinci ru- 
ble strânse mână de la mână. Greu le-a venit celor doi tovarăşi să pribegească 
printr-un ţinut necunoscut cu punga goală; s-au străduit să-și scurteze cât mai 
mult călătoria și s-au îndreptat către sihăstria Beloberejsk, aflată tot în gu- 
bernia Orlovului. Pe drum au trecut prin mănăstirea Svensk, unde pe atunci 
se nevoia în zăvorâre ieromonahul Atanasie, unul dintre ucenicii sus-pome- 
nitului stareț din Moldova, Paisie Velicikovski. Dimitrie l-a cercetat pe zăvorât 
și s-a folosit mult de cuvintele lui ziditoare de suflet cu privire la binefaceri- 
le plânsului, de care aminteşte în Experienele sale ascetice, citând următoarele 
spuse, ce-i pătrunseseră adânc în suflet: „În ziua în care nu plâng pentru mine 
însumi ca pentru un mort, socot că mă aflu în înșelare de sine”. Sihăstria Belo- 
berejsk nu i-a adăpostit totuși pe călătorii cei sărmani; și aceştia, pribegind în 
continuare, au ajuns în sihăstria Optinei, unde aflaseră adăpost stareţul lor Le- 
onid cu ucenicii săi. Întâistărătorul Moise nu s-ar fi învoit să-i primească, însă 
bătrânii obștii s-au milostivit de starea lor jalnică și l-au înduplecat pe igumen 
să nu-i gonească. În mai 1829, Briancianinov și Cihaciov s-au sălășluit în si- 
hăstria Optinei, păstrând aceeași rânduială ca în sihăstria Ploşceansk. 

Viaţa lui Dimitrie și a tovarăşului său în sihăstria Optinei era departe, to- 
tuși, de a fi ca în Ploșceansk. Igumenul îi privea fără bunăvoință, obştea nu 
prea avea încredere în ei. Au fost siliți să rabde multe trăind în însingurare; 
chiar și hrana mănăstirească, dreasă cu untdelemn de post de proastă calita- 
te, a vătămat organismul slab și bolnăvicios al lui Dimitrie. Cei doi s-au hotă- 
rât să-și pregătească singuri hrana; nu cu puţină trudă făceau rost, cerșind de 
ici, de colo păsat ori cartofi și fierbeau o zeamă lungă în chilie; în loc de cuţit 
foloseau toporul; mâncarea o gătea Cihaciov. Această situație chinuitoare nu 
putea să țină prea mult: o slăbiciune istovitoare a puterilor trupeşti i-a lovit și 
pe unul, și pe celălalt. Cel dinrâi atins a fost Dimitrie, încât nu se putea nici 
ţine pe picioare; se îngrijea de el Cihaciov, care era mai zdravăn la trup. Cu- 
rând însă a căzut și el, doborât de friguri. A fost rândul lui Dimitrie să-și în- 
grijească tovarășul; dar cu toate că-și împlinea cu osârdie slujirea, nu de puţi- 
ne ori cădea el însuși din pricina sfârșelii. 

Mama lui Dimitrie s-a îmbolnăvit. Boala grea — crainic al morţii — schim- 
bă, de obicei, inima omenească. Sofia Afanasievna a iertat, în inima sa, fap- 
ca fiului; inima de mamă și-a spus cuvântul; a dorit să îl vadă. Alexandru Se- 
mionovici, copleșit de boala soţiei, s-a înmuiat și i-a scris fiului că nu se va mai 
împotrivi hotărârilor lui, numai să vină ca să-și vadă mama; şi a trimis, oda- 
tă cu scrisoarea, o brişcă acoperită. Dimitrie s-a grăbit să meargă la părinți. A 
plecat împreună cu tovarășul său bolnav, întrucât tatăl său fusese atât de atent, 
că nu uitase să-l invite și pe Cihaciov. Întâlnirea cu părinţii nu a fost însă nici 
pe departe așa cum o făgăduia invitaţia. Mama bolnavă a lui Dimitrie se mai 
înzdrăvenise, și simțământul pașnic care se născuse pe neașteptate în sufletul 
tatălui ca urmare a nenorocirii care îl amenința a pierit. Acesta și-a primit fiul 
cu răceală. Mama, deși era amabilă, se purta cu reţinere. Astfel, pribegia din- 
tr-o mănăstire în alta, situaţia grea trăită în cea de pe urmă, boala mamei și, ca 
urmare a ci, însuflețirea de o clipă a simțămintelor părintești, toate acestea nu 
au făcut decât să-i scoată pe tineri din adăpostul sfintei mănăstiri și să-i pună 
pe drumul dintâi, față în față cu smintelile lumești. Pentru vrăjmașul mân- 
tuirii noastre nu e nimic mai de folos decât părăsirea mănăstirii de către as- 
cultătorii tineri, indiferent câr de frumoase ar fi pretextele sub care o fac. Ie- 
şirea din voință proprie dintre zidurile mănăstirii este întotdeauna din mește- 
şugirea diavolului. 

Tinerii s-au instalat într-o aripă retrasă a casei cu hotărârea de a-și continua 
nevoinţele monahicești, cerând pentru trebuinţele duhovniceşti ajutorul pre- 
otului din sat, căci socoteau vremelnică șederea lor acolo. Alexandru Semio- 
novici avea însă cu totul alte gânduri. Acesta se întorsese la ideea lui dintâi, de 
a-și întoarce fiul la viața lumească și se străduia prin toate mijloacele să-l în- 
duplece a intra iar în serviciul militar; privirile rudelor și ale cunoscuţilor erau 
întoarse către Dimitrie cu același ţel; mama, deși lua aminte uneori învăţături- 
lor fiului ei privitoare la mântuire şi alte adevăruri înalte ale vieţii creștine, nu 
avea atâta independenţă încât să se plece cu totul îndemnurilor lui. Sminrelile 
care i se perindau pe dinaintea ochilor îi tulburau pe cei doi nevoitori; gloa- 
ta zgomotoasă le strica isihia. Tinerii au început să obosească de traiul printre 
mireni şi cugetau cum să se rupă mai degrabă din societatea lumească, atât de 
nepotrivită cu monahismul, și să-și afle sălaș undeva într-o mănăstire. După 
ce au petrecut iarna anului 1829 în satul Pokrovskoe, în luna februarie a anu- 
lui următor (1830), amândoi prietenii au început să-și caute adăpost tihnit 
duhovnicește între zidurile unei mănăstiri: și-au îndreptat pașii către mănăsti- 
rea Kirillo-Novoiezersk. Pe atunci trăia acolo, la pensie, arhimandritul Teofan 
— bărbat vestit pentru sfinţenia vieţii sale și cârmuirea pilduitoare a mănăstirii 
—, iar întâistătător era igumenul Arcadie, ucenicul iubit al părintelui Teofan, 

care urma pilda acestuia în conducerea mănăstirii. Părintele Arcadie se deose- 
bea prin simplitatea purtării sale: el a văzut în cei doi tineri duhul adevăratului 
monahism și i-a primit cu dragoste în mănăstirea cârmuită de către el. Priete- 
nii nu s-au bucurat însă pentru mult timp de noul loc de trai: firea neîndurată 
le-a dovedit că omul nu e alcătuit numai din suflet, ci şi din trup. Mănăstirea 
Novoiezersk e așezată pe o insulă a unui lac întins. Climatul, veșnic umed din 
cauza evaporării apei din lac, „dăruiește” friguri cumplite organismelor slabe 
și nedeprinse. Dimitrie a simţit în curând înrâurirea lui vătămătoare: s-a îm- 
bolnăvit de friguri și vreme de trei luni a încercat simptomele lor chinuitoare 
fără să aibă ajutorul vreunui medicament. În cele din urmă, au început să i se 
umfle picioarele, încât nici nu se mai putea scula din pat. În luna iunie, când 
frigurile fac cu precădere ravagii acolo, părinţii au trimis după Dimitrie un 
echipaj ca să-l aducă în orașul Vologda. Greu a fost acest răstimp pentru Di- 
mitrie: s-a văzut silit să se întoarcă acolo de unde voise să scape prin fugă. În 
Vologda a fost găzduit de rude și a început să se trateze cu medicamente de fri- 
gurile care îl chinuiau și care pătrunseseră atât de adânc în organismul său că 
și-au lăsat urmele în el pentru toată viața. Cihaciov, care suferea şi el din prici- 
na climatului mănăstirii Novoiezersk, a plecat în gubernia Pskovului, pe data 
de 13 august a aceluiași an, ca să se vadă cu părinţii. Prietenii s-au despărțit ca 
să-și încerce fiecare în parte puterile în lupta cu stihiile vieţii lumești. 


Capitolul 6 


Mâna Proniei, care-l acoperise până atunci, în chip nevăzut, pe pribeagul 
fără de adăpost, s-a atins de inima Preasfinţitului Ştefan, episcopul Vologdei: 
arhipăstorul a pătruns năzuințele sufleteşti ale tânărului Briancianinov și a 
prins dragoste față de el până într-atât că arăta față de el interesul cel mai viu, 
și această dragoste a vlădicăi era semnul vădit al binevoirii lui Dumnezeu fa- 
ță de jertfa inimii pe care o aducea noul Abel: ea vestea un deznodământ feri- 
cit al tuturor ispitelor îndurate în calea către monahism, fiindcă arhipăstorul 
ținea în mâna sa laurii care trebuiau să încununeze fruntea tânărului luptător 
stors de puteri în lupta cu lumea, trupul și diavolul. Refăcându-se după boa- 
lă, Dimitrie n-a vrut să se întoarcă la părinţi, ci s-a stabilit, cu binecuvântarea 
episcopului, în sihăstria Semigorodsk. Așezarea acestei mănăstiri era prielnică 
pentru sănătatea lui: Dimitrie și-a reluat cu nouă râvnă îndeletnicirile sale du- 
hovnicești: cugetarea la Dumnezeu și rugăciunea în liniștea chiliei însingurare. 
Aici a scris el Plânsul monabului, în care este zugrăvită starea de întristare a 
sufletului ce năzuiește cu putere către Dumnezeu, dar e strivit de valurile vie- 
ţii, drept care nu-i mai rămâne decât să plângă pe ruinele năzuinţelor sale. Nu 
multă vreme a locuit Dimitrie în sihăstria Semigorodsk: curând, în ziua de 20 

februarie a anului 1831, a fost mutat la cerere de către episcop în mănăstirea 
Glușiţki-Dionisiev — loc mai însingurat —, unde a și intrat în rândul ascultăto- 
rilor. De această vreme este legată prima întâlnire dintre Preasfinţitul Ignatie 
și viitorul întâistătător al mănăstirii Nikolo-Ugreșski, arhimandritul Pimen. 
Iată cum descrie părintele Pimen, care pe atunci era încă un tânăr fiu de ne- 
gustor, înfățișarea tânărului ascultător Briancianinov: „Prima oară am ajuns 
să-l văd pe Briancianinov pe malurile râului Zolotuha (în Vologda): eu eram 
pe malul stâng, iar el mergea pe cel drept. Parcă acum îl văd: înalt de statură, 
bălan, cârlionțat, cu ochi minunaţi de culoare căprui-închis; era îmbrăcat în 
cojoc de oaie căptușit cu nanchin de culoarea mazărei, iar pe cap avea comă- 
nacul de ascultător”. În continuare, povestitorul își arată încântarea față de ţi- 
nuta lui nobilă, mersul smerit, purtarea cât se poate de cucernică în timpul 
sfintelor slujbe şi, în cele din urmă, față de conversaţia duhovnicească, pe ca- 
re o descrie în cuvintele următoare: „În ciuda anilor săi tineri, era limpede că 
Briancianinov citise multe cărți ale Sfinţilor Părinţi, cunoștea foarte bine lu- 
crările Sfinților Ioan Scărarul, Efrem Sirul, precum și Fi/ocalia, dimpreună cu 
scrierile altor nevoitori și, ca atare, cuvintele lui erau ziditoare și atrăgătoare, 
desfătătoare în cea mai înaltă măsură”. 

Între timp, tatăl lui Dimitrie n-a încetat nici în timpul şederii acestuia în 
mănăstirea Glușiţki să-și arate dorinţa ca el să-i împlinească voia: se străduia, cu 
multă stăruință, să facă în așa fel ca fiul să părăsească viața mănăstirească și să in- 
tre în serviciul militar. Atunci, proaspătul ascultător a început a-l ruga pe arhi- 
ereu să se milostivească de el și, având în vedere situaţia sa familială, să-l tundă 
mai degrabă în monahism. Preasfinţitul, cunoscând bine starea duhovnicească a 
lui Briancianinov, s-a hotărât să-i împlinească cererea. După ce a dobândit de la 
Sfântul Sinod aprobarea trebuincioasă, l-a chemat pe Dimitrie în Vologda și i-a 
poruncit să se pregătească de tundere; totodată, i-a poruncit să păstreze taina fa- 
ţă de rude şi cunoscuți, ca să evite orice piedici din partea lor, fiindcă se hotărâ- 
se să-l tundă în taină. Acest lucru l-a strâmtorat pe Dimitrie în clipele acelea atât 
de însemnate: a fost nevoit să tragă într-un han şi să se pregătească în mijlocul 
valurilor lumești pentru măreața rânduială a tunderii în monahism. 

În ziua de 28 iunie 1831, Preasfinţitul Ştefan a săvârșit rânduiala tunderii lui 
Briancianinov în schima mică în catedrala cu hramul Sfintei Învieri, schimbân- 
du-i numele din Dimitrie în Ignatie, în cinstea Sfântului Sfinţit Mucenic Ig- 
natie Teoforul, a cărui pomenire e prăznuită de Biserică în zilele de 20 decem- 
brie și 29 ianuarie. Monahul Ignatie își prăznuia ziua numelui mai întâi în pri- 
ma dinure aceste zile, iar mai apoi în cea de-a doua. Acest nume de Ignatie mai 
e legat şi de Preacuviosul Ignatie cneazul, făcătorul de minuni din Vologda, ale 
cărui moaște odihnesc în mănăstirea Priluţki, împreună cu moaștele Preacuvio- 

sului Dimitrie Priluţki, păzitorul primit la Botez de către proaspătul monah. 
Astfel, acesta a purtat pe rând numele a doi făcători de minuni ce odihnesc în 
aceeași mănăstire. Numele unuia dintre ei — cel dat la Botez — este legat de îm- 
prejurările nașterii lui, iar numele celui de-al doilea a fost numele de tundere în 
monahism, parcă pentru a arăta asemănarea dintre soarta pământească a proas- 
pătului monah și cea a Preacuviosului din neam de cneji. Rudele lui Briancia- 
ninov care erau la biserică în acea zi s-au uimit nespus de neaşteptata ierurgie 
ai cărei martori au fost. În ziua de 4 iulie a aceluiași an, monahul Ignatie a fost 
hirotonit ierodiacon, iar în ziua de 25 a aceleiași luni a fost hirotonit ieromo- 
nah, rămânând pentru un timp în reședința arhierească, ce se află în Vologda 
chiar lângă catedrală, în aceeași curte cu ea. Pentru a deprinde rânduielile sluji- 
rii preoțești, proaspătul hirotonit a fost rânduit la biserica cu hramul lui Hristos 
Mântuitorul, sub îndrumarea părintelui Vasile Nordov (ce avea să devină pro- 
toiereu şi ecleziarh al catedralei episcopale). 

Părinţii proaspătului monah — și mai ales Alexandru Semionovici — au fost 
nemulțumiți, se înţelege, de această întâmplare; voia tatălui, în care acesta stă- 
ruise cu atâta încăpățânare, nu se împlinise: toate planurile pe care şi le făcu- 
se cu privire la cariera lumească a fiului său se năruiseră, visele despre străluci- 
tul lui viitor se destrămaseră. Fiul devenise, în ochii tatălui, un membru inu- 
til al societăţii, care irosise tot ce tatăl său agonisise prin educaţia dată. Inima 
de femeie, mai puţin încăpăţânată și mai mlădioasă, a făcut-o pe Sofia Afana- 
sievna să privească mai îngăduitor fapta fiului, însă și duhovnicia îi era străi- 
nă, iar concepțiile lumești precumpăneau. Bineînţeles că toare acestea nu în- 
semnau nimic pentru monah, care se pusese de bunăvoie într-o situaţie câre îi 
impunea să uite toate legăturile lumești și simțămintele de rudenie; însă îm- 
prejurările în care se afla Ignatie nu erau de așa natură ca nemulțumirea pă- 
rinţilor să rămână pentru el fără urmări. După tundere, el a fost nevoit să ca- 
ute adăpost în casa unchiului şi nașului său Dimitrie Ivanovici Samarin și să 
primească ajutor bănesc de la una din rudele sale (doamna Voieikova). Fap- 
tul că locuia în Vologda îl silea să aibă adeseori de-a face cu rude și cunoscuți: 
mulți dintre ei au început să-l viziteze și îi pretindeau să le întoarcă vizitele. 
Tânăr şi frumos, Ignatie stârnea interesul întregii societăți din Vologda: toți 
vorbeau despre el, toți voiau să și-l apropie. Acest fapt îl trăgea fără putinţă de 
scăpare în împrăștierea lumească, împotrivindu-se de-a dreptul făgăduinţelor 
pe care de-abia le făcuse înaintea altarului. Întreaga situaţie exterioară a mo- 
nahului celui iubitor de pustie era potrivnică năzuinţelor sale; se plictisise de 
gâlceava lumească și a început să-și roage ocrotitorul să-i încuviinţeze pleca- 
rea la Glușiţk, dar Preasfinţitul, voind să îi dea un loc pe potriva însușirilor și 
evlaviei sale și care să-i asigure, totodată, un loc onorabil în societate, l-a reţi- 

nut pe lângă sine. În scurtă vreme a apărut și locul dorit de către episcop: spre 
sfârşitul anului 1831 a răposat întâistătătorul mănăstirii Pelşemski-Lopotov, 
ieromonahul Iosif. Săvârşirea slujbei de înmormântare i-a fost încredinţată ie- 
romonahului Ignatie. În ziua de 6 ianuarie a anului 1832, acesta a fost numit 
în locul răposatului, iar în ziua de 13 a primit cinul de singhel, prilej cu care 
i s-a dat și dreptul de a purta bederniță. 


Capitolul 7 


Mănăstirea Lopotov, întemeiată de Preacuviosul Grigorie de Pelşma, făcă- 
torul de minuni din Vologda, se află în judeţul Kadnikovsk, gubernia Volog- 
dei, la 40 de verste depărtare de Vologda și 7 verste depărtare de Kadnikov, 
pe malul râului Pelşma, care se varsă în Sukon, într-un loc păduros și plin de 
bălți. Mănăstirea era aproape în ruină, încât se propusese să fie desfiinţată; bi- 
serica și celelalte clădiri erau din cale-afară de atinse de vreme, veniturile erau 
modeste, se simțeau neajunsuri chiar și în privinţa celor mai arzătoare trebu- 
ințe materiale, ca atare, şi obştea era foarte puţină la număr. De multe osteneli 
și griji era nevoie pentru a îndrepta, înnoi totul, a acoperi sărăcia care dom- 
nea în toate privinţele. Noul întâistătător n-a trândăvit: s-a apucat de lucru 
cu energie. În scurtă vreme au început să curgă daniile de la locuitori evlavi- 
oși ai Vologdei care cinsteau pomenirea Preacuviosului Grigorie; monahii din 
mănăstirile unde trăise ca ascultător Ignatie au început să vină în mănăstirea 
lui, și nu după mult timp s-a alcătuit o obşte ca de vreo 30 de oameni. Dum- 
nezeieștile slujbe se făceau după rânduială: mănăstirea se înnoise și pe dinafa- 
ră, şi pe dinlăuntru, devenind de nerecunoscut față de starea în care o primi- 
se Ignatie. Dar cât l-a costat, oare, acest lucru?... Potrivit spuselor unui mar- 
tor ocular care a vizitat mănăstirea Lopotov în iarna anului 1832, egumenul 
Ignatie locuia la porțile mănăstirii, în ghereta portarului, în timp ce i se con- 
struia o chilie nouă. 

S-a înmuiat inima lui Alexandru Semionovici atunci când și-a văzut tână- 
rul fiu într-un asemenea cin, cuvenit îndeobşte unui bătrân — și care făgăduia, 
prin urmare, mult pentru viitor. Acolo unde nu a putut să facă nimic latura 
lăuntrică, duhovnicească, a reușit cea din afară — și aceasta şi-a arătat din plin 
înrâurirea asupra Sofiei Afanasievna. Egumenul Ignatie a început să vină des 
pe la părinţi: cuvântul său plin de putere despre adevărurile vieţii de dincolo 
de mormânt a supus inima mamei, care adeseori era bolnavă și simţea apropi- 
crea morții. Ea se hrănea sufletește prin cuvintele duhovnicești ale fiului; con- 
cepţiile i s-au schimbat, din trupești au devenit duhovnicești: a început să-l 
dea mulțumită lui Dumnezeu că s-a învrednicit să aibă pe cel întâinăscut al ei 
printre slujitorii Lui, în vreme ce mai înainte socotea acest lucru drept o mare 

nefericire. Această schimbare suferită de mama sa în pragul ieșirii din această 
viață îl bucura nespus pe ieromonahul-fiu. Având ca merinde duhovnicească 
învățăturile ziditoare și rugăciunile lui, Sofia Afanasievna a adormit cu pace în 
ziua de 25 iulie 1832. Părintele Ignatie a săvârșit el însuși slujba înmormântă- 
rii, care a avut loc în biserica satului Pokrovskoe. Vrednic de luare-aminte es- 
ze faptul că în timpul slujbei fiul n-a vărsat o lacrimă lângă trupul neinsufle- 
ţit al mamei! Şi acest lucru nu era pricinuit de reținere (fiind cel care slujea), 
nici de răceală, ci este o trăsătură aparte a caracterului duhovnicesc. Dragos- 
zea faţă de mama sa era vie în Ignatie, însă omul sufletesc fusese înlocuit în el 
de cel duhovnicesc; simțământul rudeniei trupeşti era pe de-a ntregul pătruns 
de dragoste duhovnicească, care îl îndemna nu să se tânguie pentru pierderea 
vremelnică, ci să dorească numai fericirea veșnică a răposatei. Ca atare, simță- 
mintele de rudenie niciodată nu se vădeau la monahul Ignatie ca la oamenii 
obișnuiți, ci se arătau în el printr-o adâncă îngândurare și o evlavie pătrunsă 
de rugăciune neîmprăștiată, într-o deplină seninătate a purtării din afară. 

În mănăstirea Lopotov, egumenul Ignatie a avut mângâierea să-l reîntâl- 
nească şi să-l aibă iarăși ca tovarăș de nevoinţe pe iubitul său prieten Cihaciov. 
Acesta a devenit ajutorul lui în refacerea mănăstirii; avea un glas minunat, cu- 
noștea bine cântarea bisericească și a alcătuit un cor foarte bun, care contribu- 
ia nu puţin la înmulţirea închinătorilor care veneau la mănăstire. Egumenul 
Ignatie l-a îmbrăcat rasofor și l-a călăuzit în viața duhovnicească. 

Păşind pe noul câmp de luptă ca întâistătător al unei mănăstiri de obște, 
părintele Ignatie era avvă al obștii în deplinul înţeles al cuvântului. Următo- 
rul fragment din scrierile sale ascetice ne arată ce duh îl călăuzea în lucrarea 
zidirii duhovniceşti a monahilor: „Voi rosti aici cu privire la mănăstirile ru- 
sești sărmanul meu cuvânt — cuvânt care e rodul observaţiei făcute de-a lun- 
gul multor ani. Poate că el, încredinţat hârtiei, va folosi cuiva... A slăbit via- 
ţa monahală, și cea creștină îndeobşte; a slăbit viața monahală, fiindcă ea e le- 
gată în chip firesc de lumea creștină, care, osebind pentru monahism creștini 
slabi, nu poate să ceară de la mănăstiri monahi puternici, asemenea celor din 
vremurile vechi, când și creştinismul din lume avea belșug de virtuţi și via- 
ţă duhovnicească. Totuși, mănăstirile, fiind rânduială a Sfântului Duh, tri- 
mit raze de lumină asupra creștinismului; încă se mai află în ele hrană pentru 
cei evlavioși; încă mai este în ele păzirea poruncilor evanghelice, încă mai este 
în ele ortodoxie neştirbită, atât a dogmelor, cât și a vieţii; în ele se mai află — 
chiar dacă rar, foarte rar — table vii scrise de Duhul Sfânt. Este vrednic de lu- 
are-aminte faptul că toate florile și roadele duhovnicești au crescut în suflete- 
le care, păzindu-se de prieteniile lumești dinlăuntrul sau din afara mănăstirii, 
au lucrat țarina lor prin citirea Scripturii și a Sfinţilor Părinţi, cu credinţă și 

rugăciune însuflețiră de pocăință smerită, însă puternică. Unde nu e lucrată 
astfel țarina sufletului, acolo este nerodire”. 

„În ce constă lucrarea monahilor, lucrare care e însăși rostul monahismu- 
lui? În deprinderea tuturor poruncilor, a tuturor cuvintelor Răscumpărătoru- 
lui, în însușirea lor de către minte și inimă. Înaintea ochilor monahului se în- 
fățișează cele două firi omenești: firea bolnavă, păcătoasă, pe care o vede în si- 
ne, și firea înnoită, sfântă, pe care o vede în Evanghelie. Decalogul Vechiului 
Testament a tăiat păcatele grosolane, Evanghelia vindecă însăși firea bolnavă 
de păcat, care a dobândit prin cădere însușiri păcătoase. Monahul este dator 
ca în lumina Evangheliei să intre în luptă cu sine însuși, cu gândurile sale, 
cu simţirile inimii sale, cu simţurile și dorințele trupeşti, cu lumea vrăjmașă 
Evangheliei, cu stăpânitorii lumii acesteia, care se străduiesc să-l ţină pe om în 
puterea și robia lor. Adevărul cel atotputernic îl slobozește (In. VIII, 32); pe 
cel slobozit din robia patimilor păcătoase îl pecetluiește, îl înnoieşte, îl face ur- 
maş al Noului Adam, Duhul Sfânt Cel Atotbun” (Experienze ascetice). 

Preasfinţitul Ştefan al Vologdei, văzând ostenelile neobosite și pline de spor 
cu care se ostenea egumenul Ignatie pentru refacerea și buna orânduire, l-a ri- 
dicat la rangul de protosinghel în ziua de 28 mai 1833; dar locurile pline de 
bălți în care se afla mănăstirea Lopotov i-au răpit acestuia și ultimele rămă- 
șițe de sănătate, ajungând până la urmă să-l doboare la par. Cihaciov suferea 
pentru stareţul său și nevăzând altă ieșire din situația jalnică în care se aflau, 
a cutezat să-i facă acestuia o propunere: să se mute din mănăstirea Lopotov. 
Ideea lui s-a bucurat de încuviinţare și s-a hotărât ca Cihaciov să plece în lo- 
curile natale, în gubernia Pskovului, și să aranjeze mutarea lor într-una dintre 
mănăstirile de acolo. Cu binecuvântarea părintelui Ignatie, Cihaciov a plecat 
la drum. Ajungând în Petersburg, s-a adresat contesei Anna Alekseievna Or- 
lova-Cesmenska, cu care avusese nu cu multă vreme înainte prilejul de a face 
cunoștință. Aceasta se întâmplase când Cihaciov a ieșit pentru prima oară din 
mănăstirea Lopotov, mergând acasă pentru a pune în rânduială problemele 
de familie; atunci a întâlnit-o el pentru prima oară pe contesă, în mănăstirea 
Novgorod-lurievski, în locuința întâistătătorului, vestitul arhimandrit Fotie. 
Contesa l-a primit atunci cu dragoste pe Cihaciov, dăruind mănăstirii Lopo- 
tov câteva cărți și 800 de ruble peșin. De atunci, Briancianinov și Cihaciov 
s-au bucurat de ajutorul contesei până la moartea acesteia. Și cu acest prilej; 
contesa Anna Alekseievna l-a primit pe Cihaciov cu bunăvoință, l-a găzduityla 
ea acasă, i-a dat toate cele de trebuință și a început să facă intervenţii în vede- 
rea mutării protosinghelului Ignatie din mănăstirea Lopotov. 

Cihaciov, aflându-se în capitală, printre aristocrații care o vizitau pe conte- 
să, luase deja hotărârea de a se întoarce acasă; contesa însă l-a oprit şi l-a sfă- 

tuit să meargă la mitropolitul Moscovei, vlădica Filaret, ce se afla atunci în 
Petersburg. Cihaciov a mers la metocul Lavrei Troiţe-Sergheeva, unde se afla 
mirropolitul. Înalr-Preasfinţitul l-a primit cu bunăvoință pe monahul de la 
Lopotov, a spus: „Nu mi-au rămas necunoscute viaţa și alesele însușiri ale pro- 
tosinghelului Ignatie” și i-a transmis acestuia propunerea de a se muta ca în- 
tâistătător la mănăstirea de clasa a treia Nikolo-Ugreșski din eparhia sa, îm- 
preună cu făgăduinţa că dacă se va muta acolo va dobândi apoi o poziţie chiar 
şi mai bună. Cihaciov i-a mulțumit milostivului arhiereu și a cutezat să-și ara- 
te teama că părintelui Ignatie îi va fi peste mână să-și ceară singur mutarea în 
altă eparhie, întrucât l-a tuns în monahism însuși arhiereul Vologdei, care ar 
putea să se supere pentru un asemenea gest al părintelui. „Bine, a zis mitropo- 
licul, voi înainta o propunere în acest sens Sfântului Sinod și nădăjduiesc că 
nu mă vor refuza” În ziua următoare a fost trimisă Preasfinţitului Ştefan, din 
partea Sinodului, hotărârea de mutare a întâistătătorului mănăstirii Lopotov 
în mănăstirea Nikolo-Ugreșski, poruncindu-i-se acestuia să meargă acolo ne- 
întârziat, după ce își va fi predat funcţia dinainte. 

Preasfinţitul Ştefan a arătat bunăvoință în privința acestui eveniment. Dân- 
du-i părintelui Ignatie binecuvântarea sa pentru noua slujire, i-a făcut urmă- 
toarea caracterizare în raportul său adresat mitropolitului Moscovei din data 
de 28 noiembrie 1833: „Protosinghelul Ignatie, după ce a fost tuns în mona- 
hism în anul 1831, prin hotărârea Sfântului Sinod, în rândul obștii mănăsti- 
rii de clasa a treia Glușiţki, şi-a atras întotdeauna deosebita mea atenție prin 
lăudabilele sale calităţi și educaţia sa științifică, drept care a fost luat pe lângă 
reședința arhierească și, după ce l-am hirotonit ierodiacon și apoi ieromonah, 
a fost rânduit ca slujitor al catedralei mitropolitane și remarcând din ce în ce 
mai mult la el capacităţi deosebite, împodobite de o purtare lăudabilă, în da- 
ta de 6 ianuarie 1832 l-am numit în locul răposatului întâi-stătător al mănăs- 
tirii Lopotov, ieromonahul Iosif; şi în vremea cât a îndeplinit noua sa îndato- 
rire a reușit prin pilda vieții sale exemplare, prin introducerea în mănăstire a 
unei rânduieli potrivite cu pravila și tipicul mănăstiresc, prin păzirea cu stric- 
teţe a cuviinţei potrivite vieţii mănăstirești și atrăgând asupră-i deosebita lua- 
re-aminte a opiniei publice, să renască râvna în închinătorii sfintei mănăstiri 
şi, astfel, să poată aduce în scurt timp mănăstirea Lopotov, aflată într-o depli- 
nă decădere, în cea mai bună stare: 1) a procurat vase, Evanghelii și odăjdii de 
preţ pentru dumnezeieștile slujbe, precum și multe alte lucruri trebuincioa- 
se pentru podoaba bisericii, și 2) a construit chilii pentru întâi-stătător și ob- 
şte, apoi a renovat multe construcții mănăstirești vechi, şi aceste foloase aduse 
sfintei mănăstiri, precum şi buna apreciere făcută de cărre opinia publică ca- 
lităţilor lui m-au făcut ca în ziua de 28 mai a acestui an să-l hirotesesc proto- 

singhel, pentru a-l încuraja să slujească la fel și în continuare — socotind că es- 
te necesar să aduc la cunoștința Înaltpreasfinţiei Voastre excepţionalele servicii 
aduse de protosinghelul Ignatie”. 

Cihaciov, bucuros de o asemenea reușită, a plecat de la Petersburg acasă, în 
gubernia Pskovului, ca să-și viziteze părinţii. Aici, la puţin timp după ce sosi- 
se, a primit o scrisoare din partea contesei Orlova-Cesmenska, în care aceas- 
ca îl înștiința că de toate împrejurările prin care trecuseră părintele Ignatie şi 
Cihaciov însuși aflase însuși Ţarul Nicolae şi că Maiestatea Sa Imperială bine- 
voise a-și aminti de foștii săi protejaţi, cerându-i mitropolitului Moscovei să-l 
cheme pe părintele Ignatie nu la Moscova, ci la Sankr-Petersburg, pentru i se 
înfățișa personal. Cu acest prilej, Ţarul adăugase că dacă Ignatie îi va plăcea 
la fel de mult ca înainte, nu îl va ceda mitropolitului Filaret. Înalrpreasfinţi- 
tul Filaret, împlinind voia împărătească, prin scrisoarea oficială din data de 15 
noiembrie 1833 adresată episcopului Ștefan de Vologda i-a cerut acestuia să-l 
trimită pe părintele Ignatie cât se poate de grabnic direct la Sankt-Petersburg, 
iar printr-o scrisoare autografă adresată părintelui Ignatie îi cerea acestuia să 
vină la el neîntârziat la Sankt-Petersburg, la metocul Lavrei Troiţe-Sergheeva. 
„Această dispoziţie trebuie îndeplinită neîntârziat, scria vlădica Moscovei, în- 
trucât nu e voinţa mea.” 

Pe dara de 27 noiembrie, părintele Ignatie a dat în primire mănăstirea 
Lopotov economului său, iar pe data de 30 noiembrie a plecat la Sankr-Pe- 
tersburg. În același timp s-a întors acolo şi Cihaciov, care aștepta cu nerăbda- 
re venirea stareţului său. Ajungând în capitală, părintele Ignatie s-a înfățișat 
neîntârziat mitropolitului Filaret, care i-a dat găzduire în metocul Lavrei Tro- 
iţe-Sergheeva, unde părintele a și așteptat sorocul ce îi fusese rânduit pentru 
a se înfăţișa Țarului. 

În ziua și ceasul rânduit, părintele Ignatie s-a înfățișat Țarului în Palatul 
de iarnă. Ţarul s-a bucurat văzându-și protejatul, „iar bucuria de a se înfățișa 
Țarului iubit, scrie Cihaciov, și plinătatea simțământului de recunoştinţă faţă 
de mila de care avusese parte de la monarh îi aduseseră într-o stare de entuzi- 
asm fierbinte sufletul monahului și supusului credincios”. După ce au schim- 
bat câteva cuvinte, Ţarul a binevoit să spună: „Îmi placi, ca şi mai înainte! Îmi 
ești dator pentru educaţia pe care ţi-am dat-o şi pentru dragostea mea față de 
tine. Nu ai vrut să-mi slujeşti acolo unde am vrut eu să te rânduiesc, ţi-ai ales 
calea precum ai vrut — pe această cale să-ți plătești datoria faţă de mine. Îţi 
dau sihăstria Sergheev; vreau să vieţuiești acolo și să faci din ea o mănăstire ca- 
re în ochii capitalei să fie o pildă de mănăstire”. După aceea, Ţarul l-a dus pe 
părintele Ignatie la Țarina Alexandra Feodorovna. Intrând la ea, Ţarul a între- 
bat-o: îl recunoaște, oare, pe monahul adus de către el? Împărăteasa a tăgădu- 

it, iar atunci Ţarul a rostit numele de familie al părintelui. Țarina a arătat mul- 
tă bunăvoință față de fostul ei bursier și i-a cerut să-i binecuvânteze toți copiii. 
Țarul a trimis îndată după Neceaiev, ober-procurorul Sfântului Sinod, care a 
raportat Maiestăţii Sale că sihăstria Sergheev are o „destinaţie specială”: ea fu- 
sese dată în seama episcopului-vicar de pe lângă mitropolia Sankr-Petersbur- 
gului, şi acesta primeşte veniturile ei în locul salariului care i s-ar fi cuvenit din 
partea administraţiei bisericești. Ţarul i-a poruncit atunci să afle la cât se ridi- 
că acele venituri, suma respectivă să-i fie dată episcopului-vicar de la minister, 
iar mănăstirea să fie dată spre cârmuire cu drepturi depline întâistătătorului 
numit de el. Ober-procurorul a adus la cunoștința Sfântului Sinod Preaînal- 
za voie, iar Preasfinţitului Benedict, care era pe atunci episcop-vicar, i s-a po- 
runcit prin hotărâre sinodală să predea mănăstirea părintelui Ignatie, primind 
în schimb 4 000 de ruble salariu de la minister. Tot cu acel prilej, părintele Ig- 
natie a fost ridicat la rangul de arhimandrit, hotărâre care a fost îndeplinită în 
catedrala Kazansk, în ziua de 1 ianuarie a anului 1834; iar în ziua de 5 a ace- 
leiaşi luni, noul întâistătător a venit în noua sa mănăstire însoţit de Cihaciov 
și de tânărul de 22 de ani loan Malâșov, pe care tocmai îl primise ca ucenic de 
chilie și care mai apoi, după 23 de ani, avea să devină urmașul său la conduce- 
rea mănăstirii, cu rangul de arhimandrit. 


Capitolul 8 


Hotărârea părintelui Ignatie de a se muta din mănăstirea Lopotov avea ca 
cremei o pricină pur fizică. Organismul său epuizat avea nevoie de un climat 
dacă nu sudic, cel puţin uscat, nu umed. Fericit de bunăvoința mitropolitului 
Moscovei, el ar fi fost mulţumit cu mănăstirea Nikolo-Ugreşsk, însă voia de 
sus l-a abătut spre o lucrare mult mai cuprinzătoare. 

Situarea sihăstriei Sergheev nu oferea, în privinţa climei, nici măcar acel 
confort care putea fi aflat în mănăstirea Lopotov. Așezată pe malul golfului 
Finic, ale cărui valuri se sparg de țărm chiar lângă poarta mănăstirii, nu pu- 
tea nicidecum să refacă puterile fizice ale nevoitorului; iar în privința dubhov- 
niciei, noul loc de trai era mult mai puţin primitor decât cel dinainte: el cerea 
nevoință duhovnicească îndoită, întrucât era mai împresurată de spinii gâlce- 
vei și deșertăciunii pământeşti. Numai credinţa vie în Pronia lui Dumnezeu și 
râvna spre plinirea făgăduinței monahale a ascultării pe care arhimandritul Ig- 
natie o arăta în fața voii împărătești au putut să-l întărească a intra în această 
nouă arenă duhovnicească. EI a pășit în ea ca un monah adevărat: vrăjmaș al 
intereselor personale, se îngrijea numai de binele mănăstirii încredințate lui. 
Ca monah și supus credincios, avea hotărârea nestrămutată de a împlini în- 

tocmai voia monarhului iubit, făcând din mănăstirea ce îi fusese încredințată 
o mănăstire model în toate privinţele. 

Sihăstria Sergheev, întemeiată în anul 1734 și aşezată chiar lângă Pe- 
tersburg, ceva mai încolo de actuala cale ferată Peterhof, se afla, precum s-a 
spus mai înainte, sub ocârmuirea episcopului-vicar. Această situaţie adminis- 
trativă era departe de a favoriza înflorirea ei materială, iar vecinătatea capitalei 
o făcea loc bătut de mirenii din Petersburg, ceea ce înrâurea foarte în rău sta- 
rea duhovnicească a obștii. Clădirile mănăstirești, începând cu biserica Prea- 
cuviosului Serghie și până la cele mai mărunte, erau de mult timp în paragi- 
nă. În biserică, atunci când s-a purces la renovarea ei, s-au arătat în bună sta- 
re numai pereţii; stăreţia avea pereţii putrezi, rămânând închisă și neputând fi 
încălzită; întâistătătorul nou-venit nu avea defel unde să locuiască, încât a fost 
silit să tragă în azilul pentru invalizi construit pe lângă mănăstire pe chelruiala 
conților Zubov și întreţinut tot pe banii lor. Acolo i s-au dat spre folosință do- 
uă odăi, unde s-a și instalat împreună cu cei opt monahi din obște: obştea pe 
care o găsise în mănăstire cuprindea cu totul opt monahi, trei ascultători și doi 
lucrători, în afară de numărul neînsemnat al celor ce alcătuiau obştea; printre 
ei nu domnea rânduiala cuvenită unei mănăstiri. Paragina — în privinţa ma- 
cerială — și delăsarea — în privința duhovnicească — erau stăpâne depline. În 
această stare a aflat noul întâistătător sihăstria Sergheev. Prin judecăţile Proni- 
ei şi rugăciunile Preacuviosului Serghie, la o sută de ani după întemeierea mă- 
năstirii a început refacerea ei atât materială, cât și duhovnicească. Impunătoa- 
rea statură duhovnicească a întâistătătorului era pe măsura stării în care se afla 
mănăstirea și a rostului cu care ea îi fusese încredințată: dar ostenelile și griji- 
le legate de înnoirea și înflorirea cea din afară a acesteia, precum și legăturile 
de tot felul pe care era silit să le aibă cu oameni mici și mari și-au pus pecetea 
asupra monahului bolnăvicios și nevoitor. Precum recunoștea el însuși, neca- 
zurile suferite din partea oamenilor până atunci fuseseră „cu măsură”. „Spre a 
le încerca din plin, ne spune el în „Plânsul” său, era nevoie de o nouă arenă. 
Prin neurmatele judecăţi ale Proniei, am fost rânduit să viețuiesc în acea mă- 
năstire vecină cu capitala de nord pe care, atunci când locuiam în capitală, nu 
am vrut nici măcar s-o văd, socotind-o cu totul nepotrivită ţelurilor mele du- 
hovnicești. În anul 1833, am fost chemat în sihăstria Sergheev și numit întâi- 
stătător al ei. Fără dragoste de oaspeţi m-a primit sihăstria. În primul an după 
venirea în ea, am fost lovit de o boală grea, în anul următor — de o alta, în cel 
de-al treilea an — de o a treia; acestea au răpit și ultimele rămășițe ale sănără- 
ţii și puterilor mele sărmane, au făcut din mine un istovit, un veșnic suferind. 
Aici s-au ridicat şi șuierau împotriva mea pizma, defăimarea, clevetirea, aici 
am fost supus unor pedepse grele, prelungite, înjositoare, fără judecată, fără 

cea mai mică cercetare, ca un dobitoc necuvântător, ca un idol nesimţitor; aici 
am văzut vrăjmași care suflau ură neîmpăcată şi sete de pieirea mea.” 

Din această descriere a felului în care a intrat părintele arhimandrit Ignatie 
în mănăstirea Sergheev se vede că lucrarea sa de întâistătător a trebuit chiar de 
la început să se împartă în două îndreptări: rânduiala cea din afară şi buna-în- 
tocmire lăuntrică. Cea dintâi faptă a înrâistărătorului a fost renovarea bisericii 
Sfântului Serghie și săvârșirea de reparaţii capitale la stăreţie. Iată ce scria el în 
anul 1834 într-o cerere adresată mitropolitului Serafim de Sankt-Petersburg și 
prin care cerea aprobarea pentru a săvârși construcţiile și reparaţiile neapărat 
trebuincioase mănăstirii: „Cercetând în amănunt clădirile mănăstirești, le-am 
aflat, fără excepţie, într-o stare deosebit de proastă. Această stare de lucruri a 
fost văzută de către preasfinţiţii episcopi de Revel (acum Tallin în Estonia — 7. 
tr), predecesorii mei la conducerea mănăstirii, care au şi pregătit din timp o 
sumă de bani în valoare de 50.000 ruble, precum și o însemnată cantitate de 
cărămizi, având scopul de a repara vechile clădiri și de a construi altele noi”. 
Lucrările au început, cu aprobarea conducerii eparhiale din Sankt-Petersburg, 
care a permis folosirea celor 50.000 ruble și a cărămizilor pregătite. Contesa 
Orlova a ajutat şi ea mult cu daniile sale generoase. Biserica şi stăreția au fost 
unite ca o clădire cu o singură faţadă printr-un corp nou de clădire cu două 
etaje, la etajul de sus fiind amenajată într-un fel foarte lesnicios trapeza ob- 
ştii, găzduind bucătăria, prescurăria și alte dependinţe gospodărești. În timpul 
desfășurării acestor lucrări, chiar în vara anului 1834, mănăstirea a fost cer- 
cetată în chip cu totul neașteptat de către Țar. Ajungând de la Peterhof în ju- 
rul orei 6 după-amiaza, acesta a intrat singur în biserică și l-a întrebat pe pri- 
mul monah întâlnit: „E acasă arhimandritul? Spune-i că un vechi tovarăș vrea 
să-l vadă”. Arhimandritul a venit, însoţit de nedespărţitul său tovarăș, părin- 
cele Mihail Cihaciov. Ţarul s-a purtat față de ei cu bunăvoință și dragoste. l-a 
întrebat de un al treilea tovarăș al lor, Fiodorov, care intrase împreună cu ei 
în mănăstire și auzind că acesta se întorsese în lume și intrase iarăși în armată, 
a făcut observaţia: „Se vede că lui i s-a părut uscată pâinea de mănăstire, iar 
ţie, s-a întors el către Cihaciov, care se rotunjise bine, ţi-a priit din plin”. O 
dată cu Ţarul venise și Țarina împreună cu moștenitorul. S-a adunat, fireşte, 
mult popor, şi tot acest popor a fost martorul părinteștii luări-aminte de ca- 
re era pătrunsă totdeauna purtarea răposatului ar faţă de răposatul ierarh. 
După aceea, Ţarul a binevoit să cerceteze în amănunt construcţiile care se fă- 
ceau și a găsit că trebuie neapărat renovată biserica, lucru pentru care a și po- 
runcit arhimandritului să înainteze un deviz instanţelor competente. Devizul 
înaintat a fost aprobat în data de 25 decembrie 1835 și s-a hotărât alocarea su- 
mei de 96.808 ruble şi 18 copeici din fondurile Camerei de Stat din Sankr-Pe- 

tersburg, pentru renovarea bisericii cu hramul Sfintei Treimi. Renovarea a fost 
terminată în anul 1838, iar în anul 1842 în această biserică au fost făcute 
străni bogat împodobite pe cheltuiala Țarinei Alexandra Feodorovna. 

Cea dintâi grijă a întâistătătorului privitoare la buna întocmire lăuntrică din 
mănăstire a fost înstăpânirea desăvârșită a unei rânduieli aspre, potrivit pravile- 
lor mănăstirești: dumnezeieșştile slujbe au început să fie săvârșite cu bună rân- 
duială, în chip măreț și sărbătoresc, la care ajuta și cântarea atrăgătoare, citirea 
cu luare-aminte, starea în picioare și metaniile după tipic, purtarea cuviincioasă 
la trapeză, veșmintele foarte cuviincioase; iar curăţenia și ordinea în toate pri- 
vințele dădeau întregii mănăstiri un aer de bun-gust împreunat cu simplitate, 
care înnobila chiar și purtarea monahilor. Întâistătărorul pătrundea în viaţa de 
chilie a fiecăruia, îi îndemna să-și petreacă vremea în chip mântuitor, citind 
cărțile monabhiceșşti, să poarte osteneli după putere în ascultări; insufla obștii 
duhul adevăratului monahism, făcându-i pe toți să fie trezvitori, să primeas- 
că sfat și zidire duhovnicească, să-și rânduiască viața având drept călăuză căr- 
ţile Sfinţilor Părinţi. Împărtășea obștii felul său de a gândi și privirile sale asu- 
pra monahismului, era părinte și sfătuitor al tuturor; la el aveau intrare slobo- 
dă toţi, de la ieromonahii îmbărrâniți în slujire până la tinerii ascultători, drept 
pentru care obștea a început să alcătuiască o singură familie mare, unită prin 
legătura înţelegerii și unirii duhovnicești, însuflețită și călăuzită de înalta învă- 
ţătură a părintelui şi povățuitorului ei. Cu osebire ajutau, scrie Cihaciov, price- 
perea stareţului de a alege oamenii și cunoașterea inimii omenești, prin care iz- 
butea să-i lege pe oameni de lucrarea pe care le-o încredința. Părintele Ignatie 
căuta să dezvolte în om dăruirea faţă de ascultarea primită și o întărea prin lau- 
de, chiar prin recompense și înălțări în rang. Înconjurându-se de oameni capa- 
bili şi puternici, își atingea repede țelurile și își împlinea întocmai planurile. 


Capitolul 9 


Multe au fost ostenelile, piedicile, nereușitele, necazurile şi ispitele pe ca- 
re le-au avut de înfruntat atât întâistătătorul, cât și cei ce-l înconjurau. Însăși 
așezarea neprielnică a mănăstirii, ce se afla în mijlocul gâlcevii lumești a vile- 
lor petersburghezilor, era pentru ci o grea cruce lăuntrică, nevăzută ochilor lu- 
mii. Arhimandritul Ignatie, deprinzându-și ca un încercat povăţuitor fiii du- 
hovnicești cu purtarea lăuntrică a crucii, care e soarta oricărui creştin evlavios 
şi cu atât mai mult a unui monah, le slujea el însuși drept pildă de răbdare, 
mărime de suflet și purtare fără cârtire a crucii — lucrare în care a atins, cu 
împreună-lucrarea harului, o atât de mare putere duhovnicească, încât purta- 
rea crucii îi era de multe ori plăcută. Astfel, în continuarea lucrării sus-pome- 
nite, cu numele de „Plânsul meu”, vorbește despre sine astfel: „Aici m-a în- 

vrednicit Milostivul Domn să cunosc o bucurie și o pace sufletească de ne- 
rostit; aici m-a învrednicit să gust iubirea și dulceața duhovnicească în timp 
ce-mi întâlneam vrăjmașul ce căuta capul meu — și s-a făcut fața acestui vrăj- 
maș în ochii mei ca fața unui înger luminat. Din încercare am cunoscut taini- 
cul înţeles al tăcerii lui Hristos înaintea lui Pilat şi a arhiereilor iudei. Ce feri- 
cire să fii jertfă, asemenea lui Iisus! Sau nu! Ce fericire să fii răstignit în apro- 
pierea Mântuitorului, precum a fost răstignit oarecând tâlharul cel fericit și 
împreună cu acest tâlhar să mărturisești dintru încredințarea sufletului: «Pri- 
mesc după vrednicia faptelor mele: pomenește-mă, Doamne, întru Împărăția Ta 
(Le. XXIII, 41-42)»”. Iată cum învaţă duhovnicescul purtător de cruce, în cu- 
vântul de mângâiere către monahii întristaţi, cu privire la lucrul ce alcătuiește, 
am putea spune, adevărata pâine cea de toate zilele a vieţuirii monahale: „Să 
urmăm lui Hristos! Să ne smerim asemenea Lui! Asemenea Lui să nu ne dăm 
în lături a părea amăgitori și ieşiţi din minţi, să nu ne cruțăm cinstea, să nu ne 
întoarcem faţa de la scuipări şi obrajii noștri de la pălmuiri; să nu căutăm nici 
slava, nici frumuseţea, nici desfătările lumii acesteia; să ne săvârșim călătoria 
pământească ca niște străini care nu au unde să-și plece capul; să primim, de- 
făimările şi disprețul oamenilor ca pe nişte lucruri ce ţin în chip de neînlătu- 
rat de calea pe care ne-am ales-o; să ne luptăm pe față și în taină cu gândurile 
vrufiei, să doborâm cu toată puterea aceste gânduri ale omului vechi, ce cau- 
tă, sub felurite pretexte ce au înfățișarea adevărului, să își învie „eul”. Atunci, 
Fiul lui Dumnezeu, care a zis: Voi locui în ei și voi umbla (2 Cor. VI, 16), se 
va arăta în inima noastră și ne va dărui stăpânire și putere a lega pe cel tare, a 
prăda vasele lui, a călca peste aspidă și vasilisc. 

Să lepădăm cârtirea, să lepădăm plângerile împotriva sorții noastre, să le- 
pădăm întristarea și tânguirea din inimă — din pricina cărora sufletele slabe 
pătimesc mai mult decât de la necazurile în sine. Să lepădăm orice gând de 
răzbunare și răsplătire a răului cu rău. A Mea este răzbunarea: Eu voi răsplăti 
(Rom. XII, 19), a grăit Domnul. 

Vrei să înduri necazurile lesne și cu ușurință? Moartea pentru Hristos să-ți 
fie dorită. Această moarte să stea necontenit înaintea ochilor tăi. Omoară-te 
în fiecare zi prin înfrânarea de la toate poftele păcătoase ale trupului și duhu- 
lui; omoară voia ta și leapădă-te de îndreptăţirile de sine pe care le aduce „raţi- 
unea” cea cu nume mincinos și conștiința vicleană a omului vechi; omoară-te 
închipuindu-ţi și zugrăvindu-ţi în culori vii moartea care nu te va ocoli. Ni s-a 
dat porunca de a urma lui Hristos, luându-ne crucea. Ce înseamnă aceasta? În- 
seamnă că suntem datori a fi pururea gata să murim cu bucurie și veselie pen- 
tru Hristos... 

Cel ce voiește să moară pentru Hristos ce nevoi, ce necazuri nu va răbda 
cu mărime de suflet?” 

Odată cu săvârșirea construcţiilor neapărat trebuincioase și înstăpânirea 
rânduielii în mănăstire, arhimandritul Ignatie era nevoit să ia aminte și la al- 
te laturi ale bunăstării ei, şi anume la proprietăţile funciare și la gospodări- 
rea agricolă. Luând în mâini cârma mănăstirii, nu a găsit pe pământurile ei 
nici un semn de hotar. Cercetându-se actele mănăstirii, a aflat că tot pămân- 
tul pe care îl cumpărase pentru mănăstire de ctitorul ei fusese luat în folosin- 
ţă, în chip nelegiuit, de către țăranii sloboziei Podmonastârskoie, iar mănăsti- 
rea rămăsese doar cu 25 de deseatine și jumătate de grădină și fânaţuri. Toate 
încercările mănăstirii de a-și redobândi drepturile asupra pământului rămă- 
seseră zadarnice, în ciuda documentelor ce dovedeau fără putință de tăgadă 
aceste drepturi. În anul 1835, arhimandritul a depus o cerere în vederea repu- 
nerii semnelor de hotar pe pământul mănăstiresc și cercetarea cât mai grab- 
nică a drepturilor pe care le avea fiecare dintre părți asupra pământurilor în- 
sușite pe nedrept de către țărani, precum și în vederea înzestrării mănăstirii cu 
o bucată de pădure, potrivit preaînaltei porunci din data de 4 iunie 1835, în 
virtutea căreia mănăstirile trebuiau să primească, în vederea susținerii existen- 
ţei lor, 100-150 deseatine de pământ. Disputa cu țăranii pentru pământ a fost 
încheiată în anul 1836 în următorul fel: deşi pământul a fost recunoscut ca 
aparținând mănăstirii, din pricina greutăților pe care le-ar fi pricinuit strămu- 
carea țăranilor (care erau statorniciţi acolo din anul 1765), s-a hotărât, în în- 
voire cu întâistătătorul, ca pământul să fie împărţit în două: partea de răsă- 
rit, pe care se află mănăstirea, să fie dată mănăstirii, iar partea de apus, pe care 
se statorniciseră țăranii, să le fie lăsată acestora. Învoirea la această cedare este 
minunat vădită de către întâistătător în scrisoarea sa către cneazul A.N. Goli- 
ţân, care era secretar de stat în momentul înaintării cererii: „Strălucirea Voas- 
tră, scria arhimandritul, obișnuita îngăduință de care dați dovadă îmi insuflă 
îndrăzneala de a vă deranja cu o preasupusă rugăminte, care e, totuși, foar- 
te lesne de împlinit pentru dvs. lată care este această rugăminte: mănăstirea 
noastră este de multă vreme în proces, pe temeiul actelor de vânzare-cumpă- 
rare, al planului și înscrisului hotărnicesc care îi aparţine, însă e contestat de 
țăranii de stat ce s-au statornicit pe acest pământ în chip samavolnic. Minis- 
trul de finanţe, cercetând chestiunea, deși a recunoscut că pământul este, du- 
pă toată dreptatea, al mănăstirii Sfântului Serghie, totuși, socotind anevoioasă 
strămutarea țăranilor, a propus următorul lucru: partea pe care se află mănăs- 
tirea să fie dată mănăstirii, iar partea pe care s-au statornicit țăranii să fie dată 
țăranilor. Această propunere a ajuns în discuţia comitetului de miniștri. So- 
cot că Sfântul Serghie s-ar fi învoit mai degrabă să lase moștenirea sa, decât să 
pricinuiască amărăciune țăranilor prin strămutarea lor, pe care acești oameni 
simpli o primesc cu durere nealinată și lacrimi amare. Drept aceea și eu, cre- 

dincios Sfântului Serghie în acest lucru ca şi în altele care privesc mănăstirea 
lui, sunt dator să urmez bunătăţii Întâi-Stărărorului meu ceresc și să mă mul- 
țumesc cu hotărârea ministrului de finanțe. Susţineţi această hotărâre în co- 
mitetul de miniștri. lată în ce constă toată rugămintea pe care o fac Strălucirii 
Voastre în numele credincioasei mănăstiri a Sfântului Serghie”. 

În vreme ce se făceau demersurile legare de reintrarea în stăpânirea pămân- 
tului, întâistătătorul a pus temeiuri trainice gospodăririi mănăstirii: a pus ca- 
păt arendării puţinului pământ ce rămăsese în stăpânirea acesteia, a introdus 
grădinăritul, a îmbunătăţit cultivarea pomilor, a îmbogăţit livada cu numeroși 
meri. Partea rămasă mănăstirii, chiar de la începutul necazurilor cu ţăranii, 
fusese năpădită de tufișuri şi se preschimbase într-o baltă. Curăţirea și seca- 
rea bălții a ţinut un an. Voind să asigure cele trebuincioase mănăstirii printr-o 
gospodărire agricolă raţională, arhimandritul Ignatie i-a cerut mitropolitului 
Serafim aprobarea pentru a împrumuta 45.000 ruble din capitalul comisiei 
şcolilor de învățământ duhovnicesc, urmând ca împrumutul, dimpreună cu 
dobânzile, să fie plătit în termen de opt ani. Această sumă era trebuincioasă 
pentru introducerea creșterii animalelor, pentru cumpărarea uneltelor agrico- 
le și a cailor de muncă, pentru a plăti lucrători și pentru alte nevoi gospodă- 
rești. În urma preaînaltei rezoluții, comisia a eliberat doar 30.000 ruble, dar 
contribuţia părintelui Mihail Cihaciov, care a jertfit 40.000 ruble, pe care în- 
câistătătorul era liber să le folosească după voia sa, fără a da socoteală nimănui, 
a făcut cu putinţă terminarea întreprinderii cu pricina, dezvoltarea și îmbună- 
tățirea creșterii animalelor și a întregii gospodăriri agricole. Mănăstirea a în- 
ceput să aibă în tot timpul anului legume din grădinile sale; pâinea de secară 
ajungea nu arareori pentru tot anul, în pofida sporirii simţitoare a obștii și a 
uriașelor cheltuieli făcute cu închinătorii în zilele de praznic și cu întreţinerea 
tuturor lucrătorilor; era o asemenea îmbelșugare de ovăz și fân, încât în fiecare 
an prisosul se vindea cu un câștig de o mie, o mie și jumătate de ruble. Crește- 
rea animalelor furniza produse lactate din belșug pentru masa obștii; pe lângă 
construcțiile agricole, printre care un șopron pentru uscarea pâinii și un siloz 
pentru trifoi — construcţii care costaseră până la 20.000 ruble, s-au mai făcut 
şi alte construcţii din lemn, neapărat trebuincioase mănăstirii. 

Îmbunătăţirea și dezvoltarea gospodăririi agricole și veniturile aduse de în- 
chinătorii care începuseră să vină în număr mare la mănăstire au dat putinţa 
întreţinerii unei obşti numeroase, lucru de care aveau nevoie atât închinătorii, 
cât și nevoia autorităţilor de ieromonahi-duhovnici pentru flotă. Arhiman- 
dritul a înaintat în anul 1836 o cerere către conducerea eparhială în vederea 

măririi „schemei de personal” cu șase ieromonahi. Preasfântul Sinod, căruia 
îi fusese supusă cererea, a dat în data de 23 mai 1836 următoarea hotărâre: 
„Luând în considerare că sihăstria Sergheev, aflându-se în apropierea capita- 
lei, este cercetată de numeroși închinători, că sub cârmuirea actualului întâi- 
stătător starea morală a obștii, evlavia și rânduiala din sânul acesteia și din în- 
săși slujirea bisericească se îmbunătăţesc simţitor, precum și că monahii mă- 
năstirii sunt solicitați adeseori pentru campaniile maritime, Preasfântul Sinod 
a socotit că este drept și folositor ca în loc de simpla mărire a schemei de per- 
sonal cu șase ieromonahi, propusă de conducerea eparhială, mănăstirea să fie 
trecută din clasa a doua în clasa întâi, cu schema de personal și bugetul mă- 
năstirilor de clasa întâi, asigurându-se astfel mănăstirii putinţa de a pregăti un 
număr mai mare de monahi buni, care să susţină demnitatea ei în ochii po- 
porului ce se adună acolo pentru închinare”. Această dispoziţie, care arată re- 
cunoașterea de către înalta conducere bisericească a sporirii duhovnicești din 
acea vreme a mănăstirii Sfântului Serghie, a fost aprobată de către Țar în da- 
ta de 3 iunie a anului 1836. Drept urmare, obștea a sporit grabnic, ajungând 
în anul 1837 la 42 de oameni. Nu ajungeau locuinţele pentru toţi. Pronia 
dumnezeiască a venit grabnic în ajutor: în acea vreme a intrat în mănăstire ne- 
gustorul petersburghez Makarov, care avea să și răposeze acolo ca schimonah. 
Acesta a jertfit în folosul mănăstirii tot capitalul său dobândit prin agonisea- 
lă cinstită, alcătuit din 50.000 ruble. Din acești bani, 40.000 au fost întrebu- 
ințaţi pentru construirea în anul 1840, în curtea mănăstirii, a unui mare corp 
de chilii, din lemn pe temelie de piatră; 10.000 ruble au acoperit nevoile cele 
mai arzătoare ale mănăstirii. 

Sfera activităţii arhimandritului Ignatie s-a lărgit și mai mult atunci când 
acesta a fost numit, în data de 22 iunie 1838, blagocin al tuturor mănăstirilor 
din eparhia Sankt-Petersburgului. Această slujire a împlinit-o până la numirea 
sa în scaunul episcopal. Şi în această slujire și-a câștigat încrederea și cinstirea 
obștească atât a întâi-stătătorilor mănăstirilor, cât şi a monahilor din obşti, fi- 
ind pentru toți reprezentant ferm și înțelept al autorităţii administrative, iar 
pentru cei în căutare de sfar duhovnicesc — stareţ, călăuzitor încercat, pururea 
gata să ajute cu dragoste aproapelui prin sfatul său duhovnicesc și cuvântul de 
mângâiere duhovnicească. 


! În perioada cât Biserica Ortodoxă Rusă a fost lipsită de patriarh și subordonată birocraţi- 
ei civile mănăstirile aveau un statut foarte riguros: erau împărțite pe clase după mărime, venit 
etc. şi aveau o „schemă de personal” cu un număr prestabilit de sfinţiţi slujitori ce depindea 
de clasa în care se afla mănăstirea (pp. zr.). 

Capitolul 10 


Dragostea de a împlini slujirea monahală prin pilda și scrierile sale nu s-a 
aprins și nu ardea de la sine în arhimandritul Ignatie: el avea credinţa că fu- 
sese chemat de sus la această slujire și o privea ca pe o lucrare dumnezeiască, 
străduindu-se să-și înmulțească talantul ce îi fusese dăruit și, ca atare, dragos- 
zea față de ea biruia întotdeauna asupra tuturor restriştilor vieţii. În el sălăș- 
luia duhul credinţei vii în Pronia lui Dumnezeu, lucru pe care îl simțeau toţi 
cei care îl cunoşteau și care se vede limpede din scrierile sale. EI era pătruns de 
conștiința faptului că viaţa omului ce s-a încredințat cu totul călăuzirii Proni- 
ei se rânduiește după un anume plan dumnezeiesc, al cărui arhetip e însem- 
nat în sfinţicele întâmplări din istoria poporului ales al lui Dumnezeu. Privind 
viaţa monahală ca pe o pribegie în pustia vieţii pământești și pregătire pen- 
tru intrarea în pământul făgăduit al veşniciei, el îşi învăța ucenicii că trebuie 
să avem în vedere această veșnicie încă din timpul vieţii pământeşti de acum, 
pentru a ne asigura intrarea în ea dincolo de hotarele mormântului. Aceasta 
nu era pentru el o comparaţie simplă, superficială, ci o conștiință dobândi- 
tă prin lucrare duhovnicească și ale cărei dimensiuni uluitoare le vedea în si- 
ne însuși; adeseori, când izvorul cel firesc al dorințelor sale bune seca de arșița 
patimilor și de viforele pământești, el afla în sine unde noi de gânduri harice, 
care ţâșneau deodată şi înnoiau puterile secătuite; amărăciunile vieţii se to- 
peau în puterea harică a răbdării și astfel se făceau dulci, plăcure gustului du- 
hovnicesc. Părintele Ignatie avea deosebitul dar de a vedea toare lucrurile cu 
ochi duhovnicești; cele mai mărunte întâmplări, împrejurări în aparență fără 
însemnătate primeau adeseori la el un adânc tâlc duhovnicesc şi totdeauna îşi 
aflau ecoul în învățătura duhovnicească după care se călăuzea; ele dădeau hra- 
nă îmbelșugară minții și inimii lui, și nu rareori cuvintele se revărsau în melo- 
dii minunate din lira lui duhovnicesc-poetică. Așa sunt, de pildă, lucrările lui: 
Fericit bărbatul, Cântec sub umbra crucii, Rugăciunea celui prigonit de oameni, 
Plânsul monabhului şi multe altele. Din aceste laturi deosebite ale chemării și 
întocmirii lui duhovniceşti este limpede că pentru arhimandritul Ignatie scri- 
sul era o trebuință duhovnicească. 

Străduindu-se să descopere esenţa vieţii monahale, arhimandritul Ignatie 
se nevoia să întrupeze în sine — iar prin cuvintele sale înaripate să zugrăveas- 
că celorlalți — frumuseţea duhovnicească a obiceiurilor vechiului monahism 
egiptean, care alcătuia idealul vieţii sale. Călugăria după învățătura și pilde- 
le Sfinţilor Părinţi, mai ales ale celor egipteni, era din copilărie gândul ce-l 
însuflețea. Călăuzit fiind de această învățătură, el nutrea o dragoste nemaivă- 
zută în vremurile noastre față de viaţa chinovială —, și această dragoste era pe 
de-a-ntregul întemeiată: el vedea în viaţa de nou-începător în monahism te- 

melia științei ascetice, unde prind rădăcini şi se dezvoltă obiceiurile monahale, 
iar în monahism îndeobște — știința științelor. În acest duh povăţuia el pe ori- 
cine avea înclinare spre a intra în monahism, și prin puterea propriei sale nă- 
zuinţe către idealurile înalte ale acestuia avea o puternică înrâurire asupra su- 
fletelor tinere, nestricate încă de viață. Pe unii ca aceştia și-i înrudea duhov- 
niceşte cu bucurie și îi călăuzea prin cuvântul său de om încercat și purtător 
de Duh, care era atât de lucrător încât întorcea inimile, le desfăcea din apu- 
căturile vechi, slăbea năravurile rele, schimba obiceiurile multora. Putinţa de 
a primi mărturisirea gândurilor, care este un lucru foarte rar în vremea noas- 
tră, arhimandritul Ignatie o stăpânea cu desăvârşire; experiența sa cuprinză- 
toare, marea putere de pătrundere, necontenita și amănunțita luare-aminte la 
sine îl făceau iscusit în tămăduirea rănilor sufleteşti, de care se atingea întot- 
deauna numai cu bisturiul cel mai fin al cuvântului duhovnicesc. Ştiind să se 
stăpânească în toate întâmplările vieţii, fără a cădea cu duhul în cele mai grele 
împrejurări, el împărtășea această tărie și celor ce-și mărturiseau gândurile la 
el: după mărturisirea la el, mâhnirea care îi apăsa li se părea o nălucire deșar- 
tă. Dreapta înţelegere a firii omeneşti păcătoase — rod al observaţiei de mul- 
ţi ani expuse în capitolul: „Cum trebuie să se poarte creștinul față de patimile 
sale” — a slujit ca izvor de mângâiere pentru fiii lui duhovniceşti; ea îi făcea ca 
atunci când își mărturiseau gândurile să se descarce cu deplină libertate, în- 
credere şi fără teamă; ei auzeau întotdeauna un răspuns care îi împăca deplin 
cu ei înșiși; adeseori o pildă pe care stareţul o aducea din propria-i viață sau 
istorisirea unei întâmplări descrise în cărțile duhovnicești se apropiau atât de 
mult de întâmplarea mărturisită încât nu rămânea nici urmă de îndoială sau 
de nedumerire în sufletul celui ce se mărturisea; ucenicul pleca întotdeauna 
mângâiat de la stareţ. 

Starețul punea întotdeauna mărturisirea gândurilor de către noul-începă- 
tor la temelia vieţii monahale; ea intra ca o condiţie de neînlăturat în sfera 
educaţiei duhovnicești făcute de arhimandritul Ignatie. Lupta cu gândurile 
este chinuitoare, mai ales la începuturile nevoinţei, când începătorul încă nu 
e deprins să lupte împotriva lor cu arma rugăciunii; orânduirea de sine după 
învățărura cărţii este folositoare și neapărat trebuincioasă, dar nu e de ajuns. 
Greu îi e tânărului să se îndrepteze pe calea duhovnicească fără să aibă înain- 
tea sa o pildă vie, iar vrăjmașul se oștește cu deosebită putere tocmai împo- 
triva celor ce aleg mănăstirea cu scopul nemijlocit de a se mântui, lepădând 
toate foloasele și plăcerile lumești; pentru unii ca aceștia călăuzirea prin cu- 
vântul viu în cadrul mărturisirii gândurilor e o adevărată comoară; ea slujește 
drept reazem împotriva meșteșugirilor vrăjmașului și întăreşte voinţa celui ce 
se mărturiseşte. Toate acestea sunt bune atunci când starețul este atât de înțe- 

lept și încercat încât este în stare să priceapă gândurile descoperite, pătrun- 
zând pricinile şi urmările lor; altminteri, sfatul lui va avea urmări nimicitoa- 
re, întocmai ca o doctorie prost prescrisă. Pentru buna orânduire a întocmirii 
sufletești a noilor-începători e foarte de folos ca stareţul să fie şi cârmuitor al 
mănăstirii. Acolo unde sunt mulți mai-mari sau stareţul depinde de hotărârile 
altora, legăturile duhovniceşti nu se bucură de libertate. Arhimandritul Igna- 
tie îmbina în sine și o latură, și cealaltă, adică și înţelepciunea duhovnicească 
şi autoritatea din afară, și de aceea viețuirea sub călăuzirea lui și în mănăstirea 
lui era un lucru de mult preț pentru cei ce căutau să-și petreacă întru înţele- 
gere viaţa monahală. În pofida faptului că era bolnăvicios după trup, părintele 
Ignatie se ostenea să asculte în fiecare zi mărturisirea gândurilor. Ucenicii săi 
aveau chiar obiceiul de a și le însemna în fiecare zi și își descopereau gându- 
rile fără fățărnicie și cu simplitate, fiindcă starețul lor era în stare să primească 
această mărturisire în chip cu desăvârșire nepătimaș. Folosul mărturisirii gân- 
durilor era vădit pentru toţi. Pe lângă aceasta, starețul nu-și supunea ucenicii 
unor încercări împovărătoare, ci urma măsura capacităţilor fizice și a dezvol- 
tării mintale a fiecăruia, așa încât a fi sub cârmuirea lui duhovnicească era un 
lucru chiar odihnitor, atât fizic, cât şi duhovniceşte. 

Iată părerea stareţului însuși despre mărturisirea gândurilor, părere înteme- 
iată pe urmarea întocmai a învățăturii Sfinților Părinți: „Toţi Părinţii conglă- 
suiesc în privinţa faptului că monahul nou-începăror trebuie să lepede gân- 
durile și visările păcătoase chiar de la început, neintrând în gâlceavă și nici 
stând de vorbă cu ele. Pentru izgonirea gândurilor și a visărilor păcătoase, Pă- 
rinţii ne înfățișează două arme: 1) mărturisirea neîntârziată la stareţ a gânduri- 
lor şi visărilor și 2) neîntârziata întoarcere către Dumnezeu cu rugăciune fier- 
binte pentru izgonirea vrăjmașilor nevăzuţi. Preacuviosul Casian grăiește: «4 
aminte întotdeauna la capul șarpelui, adică la începutul gândurilor, şi spune-le 
îndată starețului; atunci vei învăța să calci începăturile cele vătămătoare ale șar- 
pelui, când nu te vei ruşina a le descoperi până la una starețului». Acest chip al 
luprei cu gândurile și visările demonice îl urmau toţi monahii nou-începători 
în vremurile de înflorire ale monahismului, precum se poate vedea din via- 
ţa Preacuviosului Dorotei; iar noii începători, venind la o vreme anumită la 
starețul lor, îşi mărturiseau gândurile o dată pe zi, seara, precum se poate ve- 
dea din Scara şi din alte alte cărți ale Părinţilor. Mărturisirea gândurilor și că- 
lăuzirea după sfatul unui stareț purtător de Duh erau socotite de monahii din 
vechime drept un lucru neapărat trebuincios, fără de care mântuirea este cu 
neputinţă”... „Poveţele unui stareţ purtător de Duh îl duc necontenit pe mo- 
nahul nou-începător pe calea poruncilor evanghelice și nimic nu îl despar- 
te atât de mult pe acesta de păcat și de începătorul păcatului — diavolul — ca 

mărturisirea de zi cu zi și amănunțită a păcatului în înseși începăturile aces- 
tuia. O astfel de mărturisire aşterne între om şi demon o vrajbă neîmpăcată 
şi pentru om mântuitoare. Această mărturisire, nimicind fățărnicia sau șovăi- 
rea între dragostea către Dumnezeu și dragostea către păcat, dă voinţei bune o 
putere neobișnuită, iar apoi dă sporirii monahului o repeziciune neobișnuită, 
lucru de care oricine se poate încredința tot din viața Preacuviosului Dositei. 
Acei monahi care din lipsă de stareț nu au putut să lucreze împotriva păcatu- 
lui prin mărturisire statornică și deasă a gândurilor păcătoase au lucrat împo- 
triva lui prin rugăciune statornică şi deasă”!, 


Capitolul 11 


Iarna anului 1846 arhimandritul Ignatie a petrecut-o în chilie, fără a ie- 
şi nicăieri, din pricina unei boli grele, iar odată cu venirea primăverii anului 
1847 a înaintat o cerere de a fi eliberat de răspunderea de întâistătător şi de a 
i se îngădui să se retragă la mănăstirea Nikolo-Babaevski din eparhia Kostro- 
mei. În loc de a i se îngădui retragerea, i s-a aprobat doar un concediu de 11 
luni pentru refacerea sănătăţii la mănăstirea sus-numită. După plecarea arhi- 
mandritului în acest concediu, Ţarul, întâlnindu-l odată pe Cihaciov, l-a în- 
trebat de sănătatea tovarăşului său și i-a poruncit să-i scrie că el, Ţarul, îi aş- 
teaptă cu nerăbdare întoarcerea. 

Arhimandritul Ignatie a petrecut vara anului 1847 la mănăstirea Niko- 
lo-Babaevski, unde s-a îngrijit serios de sănătatea sa. | s-au dat patru odăi 
mici într-un mezanin separat, chiar deasupra chiliei întâistătătorului. Aceas- 
tă locuință, despărțită de alte chilii, era foarte prielnică pentru isihie. Într-una 
din laturi, ferestrele chiliei erau umplute de vederea măreață a împrejurimilor 
mănăstirii, udate de râul Volga, care alcătuiau o privelişte desfărătoare pentru 
anahoret în clipele de odihnă. Aici, arhimandritul Ignatie a scris numeroase 
scrisori duhovnicești ziditoare către felurite persoane, printre care un rând de 
scrisori către un oarecare monah Leonid, intitulate astfel: „Către un monah 
care se îndeletnicește cu lucrarea minţii”. Aici a fost scris articolul: „Mănăsti- 
rea Borodinski”, care nu a intrat în culegerea sa de opere care a fost publicată; 
pricină a scrierii acestui articol a fost vizita arhimandritului mănăstirii Boro- 
dinski, ce se afla în drum spre mănăstirea de maici Babaevski, poftit de întâi- 
stătătoarea de atunci, igumenia Maria Tucikova. După 11 luni, în anul 1848, 
arhimandritul Ignatie s-a întors în sihăstria Sergheev. Liniştirea prelungită în 
însingurarea de la Babaiki îl plecase încă și mai mult spre desăvrșita anahoreză, 
spre care năzuia neîncetat. 


1 Prinos monabismului contemporan, vol. 5 din „Scrierile episcopului Ignatie”. 

Suferind o mare pierdere prin sfârşitul iubitului său Țar, Împăratul Nicolae 
Pavlovici, şi nepărăsindu-și dorinţa de a se retrage, arhimandritul Ignatie a în- 
vreprins, în anul 1856, o călătorie în schitul sihăstriei Optina, cu singurul șel de 
a-și rândui acolo dorita retragere în isihie. Deja se învoise întru totul cu întâistă- 
tătorul de la Optina în vederea pregătirii unei chilii pentru el și preschimbarea 
acesteia după dorința sa și dăduse arvună 300 de ruble. După aceea s-a întors la 
Sankt-Petersburg, unde s-a văzut nevoit, din pricina unor împrejurări care nu 
depindeau de el, să-și amâne pe nu se ştia câtă vreme împlinirea dorinţei sale de 
a se retrage și de a-și încredința soarta care îl aștepta voii lui Dumnezeu. 

În anul 1856 a răposat mitropolitul Nicanor al Sankt-Petersburgului; noul 
mitropolit Grigorie îl cunoștea bine pe arhimandritul Ignatie și chiar întreținea 
legături duhovniceşti cu el. Ca atare, urmărind folosul Bisericii lui Dumnezeu, 
i-a propus catedra episcopală din Stavropolul Caucazului. După primirea Prea- 
înaltei încuviințări, a avut loc, în data de 23 octombrie 1857, numirea de către 
Sfântul Sinod a arhimandritului Ignatie ca episcop de Caucaz și de Marea Nea- 
gră, iar în data de 27, hirotonia, care s-a desfăşurat în catedrala Kazanski, fiind 
de față foarte mult popor. În ziua următoare, episcopul nou hirotonit a săvârșit 
Sfânta Liturghie în biserica Sfintei Cruci din lavră, iar apoi a petrecut trei zile 
din luna următoare în sihăstria Sergheev. În ziua de 2 noiembrie a vizitat sihăs- 
uria Marea Cneaghină Maria Nikolaevna, „ca să își ia rămas-bun de la episcopul 
Ignatie”, precum a binevoit ea însăși a spune. Duminică, 3 noiembrie, episco- 
pul Ignatie a slujit în sihăstrie Dumnezeiasca Liturghie, a luat parte la masa ob- 
ştii, iar apoi, după ce și-a luat rămas-bun de la toți, a părăsit pentru totdeauna 
sihăstria Sergheev. A mers în lavra Sfântului Aleksandr Nevski. 

În ziua de 4 noiembrie, la cererea Ţarinei văduve Alexandra Feodorov- 
na, episcopul Ignatie a mers la Țarskoe Selo pentru a se înfățișa Înălțimii Sa- 
le. Țarina mamă a binevoit a-l primi în cabinetul său și i-a dăruit o panaghie 
împodobită cu diamante şi rubine, spunând: „Cu încuviințarea Ţarului, vă 
dau această panaghie în amintirea mea și a răposatului Țar”. În ziua de 9 no- 
iembrie, episcopul a trecut pe la Marele Cneaz Constantin Nikolaevici şi pe 
la Marea Cneaghină Alexandra osifovna, stând îndelung de vorbă cu Marea 
Cneaghină; iar în data de 10 a avut fericirea, la Ţarskoe Selo, de a fi primit 
mai întâi la Țar, apoi la Ţarină. Țarina a avut plăcerea de a purta cu el o discu- 
ţie foarte serioasă despre monahism în general și despre sihăstria Sergheev în 
particular. În data de 17, Preasfinţitul a luat parte la hirotonia arhimandritu- 
lui Alexandru al Soloveţului întru episcop de Arhanghelsk și Holmogorsk. Cu 
prilejul aceleiași Sfinte Liturghii, locţiitorul sihăstriei Sergheev, ieromonahul 
Ignatie, a fost ridicat la rangul de arhimandrit, și la recomandarea episcopului 
Ignatie şi la dorinţa întregii obşti a fost numit întâistătător al sihăstriei. 

După ce a trăit în sihăstria Sergheev douăzeci și patru de ani fără două luni, 
episcopul Ignatie a lăsat-o într-o stare foarte înfloritoare. Sub cârmuirea sa, 
mănăstirea a fost împodobită cu trei noi și măreţe biserici. 

Dintre ucenicii arhimandritului Ignatie, sihăstria Sergheev a dat șaisprezece 
întâistătători de mănăstire: zece arhimandriţi, cinci protosingheli și un singhel. 


Capitolul 12 


După o atât de îndelungată vreme petrecută ca întâistătător al sihăstri- 
ei Sergheev, episcopul Ignatie nu numai că nu-și agonisise nici un capital, ci 
Chiar ajunsese la o asemenea nedobândire că atunci când a plecat din mănăs- 
tire nu avea nici măcar bani de drum pentru a ajunge în eparhia sa. Întot- 
deauna fusese foarte darnic la milostenie; nu lăsa cu mâna goală pe nimeni 
când avea ce să dea; când nu avea bani dădea lucruri, așa încât ucenicii de chi- 
lie se străduiau, pe cât era cu putinţă, să le dea bani celor care cereau, ca aceș- 
tia să nu ajungă la arhimandrit. Ca atare, atunci când a plecat din Sankr-Pe- 
rersburg, episcopul a fost nevoit să ceară ajutor bănesc de la o persoană care-i 
era apropiată duhovniceşte şi care l-a înzestrat cu o mie de ruble. În data de 
25 noiembrie a părăsit Petersburgul, și pe 26 a ajuns la Moscova, de unde a 
plecat în lavra Sfântului Serghie. Plecând din Moscova după o săptămână, s-a 
îndreptat spre Harkov și Rostov-pe-Don, oprindu-se în reședințele de guber- 
nie la arhiereii eparhiali; la invitaţia acestora a liturghisit în Kursk și Harkov, a 
trecut pe la mănăstirea Sviatogorski, și în data de 24 decembrie, dimineaţa, a 
plecat din Bahmut pe drumul de vară care era încă uscat. În noaptea din aju- 
nul Nașterii Domnului a fost prins în stepă de o cumplită furtună de zăpadă, 
care i-a pus viaţa în mare primejdie. Numai la ceasurile șapte dimineaţa, în zi- 
ua de 25 decembrie, a reușit să ajungă la adăpost în sania cu care ieşiseră să-l 
caute clericii satului celui mai apropiat, vestiți de vizitii, care părăsiseră echi- 
pajul şi goniseră în partea de unde se auzeau clopote, călare pe caii înaintași, 
ca să ceară ajutor. 

În data de 4 ianuarie a anului 1858, la ceasurile patru după-amiaza, epis- 
copul Ignatie a ajuns în Stavropolul Caucazului. Casă arhierească nu era; epis- 
copul nou-sosit a tras în apartamentul ce-i fusese pregătit în casa negustoru- 
lui Stasenkov. Exista o căsuță de lemn, asemenea unei izbe, pe care o dăruise 
cu 14 ani în urmă negustorul stavropolean Volobuiev, în vederea șederii vre- 
melnice a Preasfinţitului Ieremia, primul episcop de Stavropol. Pe lângă aceas- 
tă căsuță mai era construită o aripă tot așa de simplă, din două camere numi- 
te „sală” și „cameră de oaspeţi”. Aceasta din urmă slujea și drept odaie de ru- 
găciune pentru arhiereu, întrucât ea dădea în bisericuţa din piatră a Sfintei 
Cruci ce se afla construită, de asemenea, pe lângă căsuţă. La venirea episco- 

pului Ignatie, când și această căsuță neprimiroare ajunsese o surpătură, cetă- 
ţenii s-au rușinat să-l găzduiască în ea pe arhiereu; mânaţi de bunăvoință, i-au 
închiriat un apartament potrivit pe cheltuiala lor. În ziua sosirii, Preasfinţitul 
a primit în apartamentul său clerul catedralei episcopale, cetățenii veniţi cu 
pâine și sare și pe cârmuitorul guberniei, generalul-locotenenr A.A. Voloţkoi; 
seara a ascultat acasă miezonoptica, iar în ziua următoare (duminică, 5 ianua- 
rie) a slujit Sfânta Liturghie. În ziua Botezului Domnului, după săvârşirea 
Sfintei Liturghii, a sfinţit apa dintr-un bazin aşezat în mijlocul orașului, îna- 
intea unei mari mulțimi de militari, stropind cu agheasmă mare steagurile. 
Mulțimea de cetăţeni adunată l-a primit cu dragoste pe arhiereu. 

Eparhia Stavropolului, lipsită cu totul de organizare, cerea mari osteneli 
din partea Preasfinţitului Ignatie. Ea fusese înființată în jurul anului 1840. 
Primul său episcop fusese Preasfinţitul leremia, care din râvnă pentru Orto- 
doxie se purtase prea aspru față de rascolnici, care se aflau în număr foarte în- 
semnat în armata de linie căzăcească a Caucazului. Ca urmare a acestui fapt, 
conducerea armatei de linie a Caucazului a intervenit pentru mutarea popu- 
laţiei căzăcești de sub jurisdicția arhiereului eparhial sub jurisdicţia ober-pre- 
otului armatei din Caucaz. În acest fel, din cele cinci sute de mii de suflete 
ale eparhiei nou-înfiinţate, jumătate a ieşit de sub jurisdicţia episcopului, ca- 
re nicidecum nu bănuia că s-ar fi putut întâmpla un asemenea lucru. Întrucât 
această eparhie era trecută în rândul celor de clasa a treia, episcopul ei trebuia 
să se întrețină dintr-o sumă de 285 ruble de argint pe an. Avându-se în vedere 
faptul că suma aceasta era cu totul neîndestulătoare pentru o catedră nou-în- 
fiinţată, care avea nevoie în toate privințele de organizare, Preasfântul Sinod 
a hotărât să i se elibereze în mod temporar episcopului, din bugetul sinodal, 
1.000 ruble pe an ca bani de buzunar și 1.500 ruble pe an pentru întreţinerea 
casei arhierești — până la deplina organizare a catedrei. 

Preasfinţitul Ignatie l-a întâlnit în Stavropol, precum am spus mai înainte, 
pe guvernatorul civil Voloţkoi, de neam din gubernia Vologdei, tovarăș din 
copilărie, cu care venise împreună la Sankt-Petersburg ca să intre în slujba sta- 
tului; conducător al armatei era generalul-locotenent Filipson, om foarte evla- 
vios, iar locţiitor era cneazul A.]. Bariatinski. În curând, Bariatinski a plecat în 
concediu, iar locul lui l-a luat vice-gucernatorul Stavropolului, PA. Briancia- 
ninov, fratele bun al episcopului. La plecarea din Sankr-Petersburg, ober-pro- 
curorul Sinodului, contele A.P. Tolstoi, îl încredinţase pe Preasfinţit că și lui 
i se vor elibera în continuare sumele de care se bucuraseră înaintașii săi, însă 
în ciuda cererilor repetate, nici un ban nu a ajuns la episcopul Ignatie. Între 
timp, acesta nu ar fi avut din ce trăi, dacă nu ar dat mai întâi peste tovarășul 
din copilărie, iar apoi peste fratele de sânge, care i-au dat putinţa de a-și aco- 

peri trebuințele materiale. La vremea venirii în eparhie a episcopului Ignatie, 
casa arhierească nu avea decât slujitori cu simbrie, iar orașul dăduse o bucată 
de pământ de vreo două sute de deseatine, departe de oraş, precum şi o bu- 
cată de pădure învecinată cu orașul. Casa arhierească a fost nevoită să susțină 
un proces legat de această bucată de pădure, întrucât un particular își însușise 
prin silnicie o parte din ea, pe care îşi şi ridicase o fabrică de cărămizi. 
Primul lucru pe care l-a făcut episcopul a fost să mulțumească cetăţenilor 
orașului pentru purtarea lor de grijă în privinţa locuinței; le-a arătat că totuși 
îi este anevoie să locuiască, înconjurat de monahi, în casa lumească a unui fa- 
milist şi le-a cerut ajutorul în vederea construirii unei locuinţe cât de mici pe 
lângă biserica Sfintei Cruci, în locul acelei izbe dărăpănate. A fost adunată în- 
dată o sumă mai mare de 4.000 ruble, și o dată cu venirea primăverii a înce- 
put construirea unei case de lemn pe temelie de piatră, cu opt camere și o a no- 
ua de rugăciune. În această casă s-au stabilit: arhiereul, doi ieromonahi, câţiva 
ascultători și slujitori. Totodată, episcopul a intrat în legătură cu guvernatorul 
civil, încheindu-se o înţelegere potrivit căreia slujitorii plătiţi de către came- 
ră urmau să fie înlocuiţi cu iobagi ai statului, banii economisiţi cu leafa slu- 
jitorilor urmând a fi vărsaţi casei episcopale. Această înţelegere, înfăţişată loc- 
ţiitorului imperial al Caucazului, a fost aprobată; de asemenea, prin preaînal- 
tă poruncă, solicitată de locţiitor, veniturile cuvenite prin lege casei arhierești 
au fost înlocuite cu o sumă anuală de bani corespunzătoare furnizată din im- 
pozite de către camera bunurilor de stat. La atât s-a şi mărginit îmbunătăţi- 
rea stării materiale a episcopului în vremea petrecută de Preasfinţitul Ignatie 
la cârma eparhiei Stavropolului. Văzând că propunerile înaintate de el Sfântu- 
lui Sinod cu privire la îmbunătăţirea mijloacelor de existență nu sunt, din fe- 
lurite pricini, luate în seamă, episcopul Ignatie a intervenit direct la locţiito- 
rul imperial al Caucazului, cneazul Bariatinski, înfăţişându-i tabloul complet 
al stării episcopului de Caucaz: sărac prin mijloacele bănești pe care le primea 
personal (285 ruble de argint salariu anual) și pus într-o poziţie administrativă 
în care avea neapărată nevoie de o poziţie socială corespunzătoare şi de o anu- 
mită independență materială; totodată, locţiitorului îi era înfățișată schema 
de salarizare a eparhiei Tauridei, după al cărei model episcopul ruga să fie al- 
cătuit și bugetul eparhiei Caucazului. „Nu pentru mine mă îngrijesc, îi scria 
Preasfinţitul cneazului, căci nu încape îndoială că eu nu voi mai fi atunci când 
va fi aprobată propunerea mea, ci mă îngrijesc pentru lucrul în sine; mai bi- 
ne să fie desființată catedra decât să fie lăsată în această sărăcie care îi sileşte pe 
funcţionari și pe celelalte persoane din jurul episcopului să caute mijloace in- 
corecte de existență”. Această intervenţie, sprijită de feldmareșal, a fost încunu- 

nată de izbândă, însă atunci când Preasfinţitul Ignatie părăsise deja catedra Ca- 
ucazului, acum una dintre cele mai înzestrate din punct de vedere material. 

Cea dintâi grijă a episcopului Ignatie cu privire la cârmuirea turmei a fost 
îndreptarea dumnezeieştilor slujbe după cuviincioasa rânduială bisericească și 
refacerea legăturilor cuvenite dintre cler și popor atât la orașe, cât și la sate. EL 
însuși era prietenos, simplu și fără ocolișuri în relaţiile cu clerul său, se îngrijea 
fără răgaz ca starea lui, educaţia și legăturile dintre clerici să fie cele potrivite 
pentru cinul sfinţiţilor slujitori; cerceta cu luare-aminte lucrurile întreprin- 
se de protopopi, starea duhovnicească a celor pedepsiţi și mustraţi, străduin- 
du-se, pe cât era cu putinţă, ca darea pedepselor să se facă ținându-se cont de 
circumstanțele familiale și de toate nevoile casnice ale celui învinuit. Spre sfâr- 
șicul lui august, Preasfinţitul a cercetat partea de miazăzi a răsăritului eparhiei, 
a trecut prin orașele Mozdok și Kizliar și s-a întors în Stavropol, unde a iernat 
în reședința nou-construită. 

Preasfinţitul Ignatie și-a îndreptat luarea-aminte și asupra educaţiei tineri- 
lor din instituţiile de învățământ aflate sub oblăduirea lui. Astfel, a socotit că 
este absolut necesară restrângerea pedepselor care erau folosite în mod obișnuit 
în acele instituţii, îndemnând conducerea seminarială ca educatorii să dea mai 
multă atenţie laturii morale a pedepselor, să dezvolte în copii și adolescenţi con- 
știința, ca fiind un zălog, mai temeinic al bunei purtări, şi să aibă mare grijă ca pe- 
depsele pe care dau să fie drepte, pe măsura vinovăţiei, precum și ca înseși pedep- 
sele să fie raționale și omenoase, date nu sub imboldul mâniei ori aprinderii. 


Capitolul 13 


A venit și vara anului 1859. Preasfinţitul Ignatie s-a bucurat mult de îm- 
bunărăţirea adusă stării țăranilor prin desființarea iobăgiei. L-a întristat adânc 
însă înţelegerea strâmbă a voii Ţarului-eliberator, răstălmăcirea înțelesului li- 
bertăţii care fusese dăruită, prin bunăvoința monarhului, supușilor lui. Din 
această pricină, Preasfinţitul a făcut două propuneri, care au fost răspândite în 
chip de circulare în eparhie: atât în una, cât și în cealaltă era expus punctul de 
vedere evanghelic asupra problemei, iar preoțimea era îndemnată să se călău- 
zească după acest punct de vedere în relaţiile cu parohienii, dacă aceștia ar fi 
cerut sfat sau lămurire cu privire la problema țărănească. 

În vara aceluiași an, Preasfinţitul a cercetat partea apuseană a eparhiei sa- 
le; a cercetat parohiile și mănăstirile din preajma Mării Negre și a rămas în 
Taman în jur de două luni. Odată cu venirea toamnei, a început să caute și 
să amenajeze un nou local pentru seminar, care se afla pe atunci într-un lo- 
cal închiriat, lipsit de spaţiul trebuincios şi incomod — și pentru care terme- 
nul contractului de închiriere se apropia de sfârșit. Cu ajutorul conducerii ci- 

vile locale, a închiriat pe termen lung, în condiții foarte avantajoase, un local 
particular aflat în partea muntoasă, cea mai sănătoasă, a orașului, alături de 
biserica Sfântului Apostol Andrei cel Înrâi-Chemat de pe lângă reședința arhi- 
erească. Numeroase procese care se prelungeau, numeroase neînțelegeri vechi 
dintre păstoriţi și cler, precum și un mai mare număr de procese apărute în 
urma ciocnirilor dintre autorităţile locale și cler au fost fie închise prin înţe- 
legeri paşnice, fie duse la bun sfârșit prin hotărâre judecătorească; dintre ele 
foarte puţine au rămas nesoluționate, așa încât se putea spune că eparhia fu- 
sese adusă la o bunăstare deplină. 

Necazurile însă n-au încetat să-l urmărească pe vlădica Ignatie nici acum, 
iar moartea mitropolitului Grigorie l-a lipsit de cel mai apropiat om care nu- 
crea faţă de el grijă prietenească. Pe deasupra, l-a lovit o boală foarte grea: văr- 
satul, însoţit de o febră foarte puternică. Însănăroşirea lui a luat mult timp, 
puterile au început să-i slăbească simţitor, așa încât s-a hotărât să ceară a fi scos 
la pensie în mănăstirea Babaievsk, cu care făcuse deja cunoștință; spre sfârșitul 
lunii iulie a anului 1861 a înaintat Sfântului Sinod un raport privitor la aceas- 
ta și i-a scris, de asemenea, Ţarului. 

Iată cuprinsul acestei scrisori: 


„Preaauguste monarh, 
preamilostive suveran! 


Simţind că puterile mele slăbesc în urma a 40 de ani de boală și nutrind 
în suflet dorinţa statornică de a-mi petrece zilele în însingurare, am înain- 
tat Sfântului Sinod un raport în care, înștiințând despre starea sănătăţii me- 
le, cer să fiu eliberat de la conducerea eparhiei și să fiu lăsat a conduce mă- 
năstirea Nikolo-Babaievski de pe Volga, din eparhia Kostromei, așa cum s-a 
făcut în cazul multor arhierei eliberați de răspunderile eparhiale. Milostiva lu- 
are-aminte de care m-au învrednicit Preaauguștii Voștri Părinţi numindu-mă 
pupil al lor îmi îngăduie să mă adresez Înălțimii Voastre Imperiale cu o ru- 
găminte preasupusă și preafierbinte. Nu în virtutea vreunui merrit sau unei 
vrednicii — pe care nu le am —, ci în amintirea răposaţilor Voștri Părinţi ară- 
tați-mi milă, porunciţi să fie împlinită cererea mea, dăruiți-mi adăpostul ce- 
rut, în care să îmi pot săvârși în pace zilele, înălțând nevrednice și sărmane ru- 
găciuni pentru bunăstarea Voastră și a întregii Preaauguste Case, pentru odih- 
na şi veșnica fericire a pururea-pomeniţilor Voştri Părinţi. 


Cu simțăminte de preaadâncă cinstire și desăvârșită credință, am fericirea 
să fiu ş.a.m.d. 24 iulie 1861”. 


51 


În ziua de 5 august a avut loc eliberarea de la conducerea eparhiei cu sta- 
bilirea unei pensii de 1.000 ruble pe an; mai apoi, prin preaînaltă poruncă, 
aceast pensie a fost mărită cu 500 de ruble. 

În ziua de 19 septembrie 1861, Țarul a vizitat Caucazul, dar în Stavropol 
nu a mers, ci, pe când inspecta ţinuturile nou cucerite în Kuban, i-a cerut 
contelui Evdokimov (al cărui cartier general se afla în Stavropol) informaţii 
despre sănătatea Preasfinţitului și i-a trimis acestuia prin conte ordinul Sfân- 
ca Ana clasa 1. Ordinul însă nu l-a mai găsit pe vlădica în Stavropol, așa că i-a 
fost trimis prin poștă la noua reședință. 

Când a plecat din Stavropol, la fel ca atunci când plecase din Petersburg, 
Preasfinţitul nu avea nici un fel de mijloace bănești; a trebuit să ceară iarăși 
ajutorul altora ca să-și plătească unele datorii și să acopere cheltuielile de că- 
lătorie. În drum spre Moscova, s-a oprit la vechiul său cunoscut, Preasfinţitul 
Leonid, episcopul de Dmitrovsk, vicar al eparhiei Moscovei, unde a rămas do- 
uă săptămâni din pricina sănătăţii. Atunci a suferit primul atac de apoplexie, 
care i-a afectat piciorul drept și chiar dacă măsurile medicale luate i-au adus o 
oarecare ușurare, piciorul acela i-a rămas slăbit pentru tot restul vieţii. 

În vremea vieţuirii sale în Caucaz, Preasfinţitul Ignatie nu şi-a părăsit os- 
tenelile literar-duhovnicești. În afară de învățăturile date prin viu grai, a scris 
acolo întreg volumul al cincilea din operele sale. În acest volum, el dă mona- 
hismului vremurilor noastre sfaturi de viață călugărească privitoare la regulile 
de purtare exterioară și la lucrarea sufletească lăuntrică, adaptate la feluritele 
slujiri pe care le au de purtat monahii vremurilor de acum. A alcătuit cuvin- 
tele: Despre feluritele stări ale firii omeneşti faţă de bine şi rău, Despre vederea 
dubhurilor, Despre mântuire şi desăvârşirea creștină. 

Cuvântul despre veuerea duhurilor a fost alcătuit de către Preasfinţitul pe 
temeiul propriilor sale experienţe. Aceste experiențe le-a avut de-a lungul unei 
mari părți din viaţa sa duhovnicească și le-a înfățișat în cărţile sale privindu-le 
atât din punct de vedere duhovnicesc, cât şi din punct de vedere fizic. 


Capitolul 14 


În mănăstirea Nikolo-Babaievsk, preasfinţitul a sosit pe data de 13 octom- 
brie 1861. Împreună cu el au venit: protosinghelul Iustin, care în timpul păs- 
toririi preasfinţitului fusese mai-marele casei eparhiale și era ucenic apropiat al 
acestuia, ieromonahul veşmântar Calist, fost ascultător în Sihăstria Sfântului 
Serghie, ieromonahul Teofan, fost monah al Sihăstriei Nikiforovsk, care fuse- 
se duhovnic pe lângă biserica Sf. Andrei a reședinței arhiereşti din Stavropol, 
precum și câţiva ascultători. Aceștia din urmă se aflaseră în Caucaz sub călău- 
zirea duhovnicească a părintelui Teofan, care, la fel ca protosinghelul Iustin și 

ieromonahul Calist, se folosea de sfaturile și poveţele duhovnicești ale vlădicăi 
Ignatie. În acest fel, toţi cei veniţi din Caucaz în mănăstirea Babaievsk alcătu- 
iau o singură familie duhovnicească, și pilda iubirii dintre ei avea să înrâureas- 
că în curând întreaga viață din afară și lăuntrică a mănăstirii. 

Mănăstirea Nikolo-Babaievsk e aşezată pe malul drept al râului Volga, la 
vărsarea în ea a râușorului Solonița, care desparte ţinutul Kostromei, unde se 
află mănăstirea, de gubernia Iaroslavului. În această gubernie vecină, mănăs- 
tirea are unele fâncțuri nu foarte întinse. Locuitorii Iaroslavului sunt din ve- 
chime legaţi sufleteşte de mănăstirea Nikolo-Babaievsk și cinstesc cu deose- 
biră evlavie și credință icoana făcătoare de minuni a Sfântului Nicolae care se 
află acolo. Așezarea prielnică a mănăstirii, aflată la hotarul dintre două guber- 
nii, a laroslavului și a Kostromei, și în apropiere de râu ar fi trebuit să înrâu- 
rească în bine situaţia ei materială; de fapt însă lucrurile nu stăteau astfel. Cei 
veniţi din Caucaz au găsit această chinovie cu numai șaizeci de ruble bani de 
cheltuială și două mii de ruble datorie și, pe deasupra, fără nici un fel de pro- 
vizii de pâine și de lemne, în timp când iarna bătea la ușă; cu plugăritul nu se 
îndeletniceau defel vieţuitorii mănăstirii. La buna rânduială din mănăstire a aju- 
tat foarte mult faptul că încă dinainte de venirea Preasfinţitului Ignatie fostul 
întâistătător, protosinghelul Partenie, fusese mutat la propria sa dorinţă și cerere 
în Sihăstria Nadeievsk din aceeași eparhie, iar îndatoririle lui au fost preluate de 
către protosinghelul Iustin: eclesiarh al mănăstirii a fost numit ieromonahul Ca- 
list, iar ieromonahul Teofan a devenit al doilea duhovnic. Rânduiala slujbelor, 
pravila vieţii de chilie, trapeza și condiţiile de locuit ale obștii, totul a fost îmbu- 
nătățit. A fost introdusă agricultura corectă pe pământurile mănăstirești — vreo 
optzeci de deseatine — parte baltă, parte nisipuri aluvionare —, fapt pentru care 
terenurile au fost parcelare și au fost săpate canale pentru asanarea bălților, prin 
care apa din bălți a fost drenată în Volga. A fost începută reconstruirea chiliilor 
destinate episcopului, reparația capitală a corpului de clădire în care se aflau chi- 
liile obtii și stăreția. Acest corp era cu două caturi în partea dinspre Volga și cu 
unul singur înspre interior; a fost necesară întărirea lui cu benzi de fier, întrucât 
din pricina umezelii locului și a repartizării inegale a greutăţii căpătase o încli- 
nare însemnată. Arhondaricul, aflat chiar lângă împrejmuirea mănăstirii, a fost 
refăcut complet în interior și mobilat cuviincios. 

În primul an ce a urmat venirii vlădicăi Ignatie în Babaiki l-a vizitat vechiul 
său prieten Cihaciov, şi această revedere a fost ultima din viața lor. Amândoi 
au recunoscut că Cihaciov nu trebuie să-și părăsească locul de viaţă din Sihăs- 
tria Sfântului Serghie, mănăstire pentru care își jertfise toată averea şi unde 
avea parte de cinstirea întregii obşti şi de înlesnirile trebuincioase unui bătrân 
bolnav cum devenise. Spre sfârșitul lunii iulie a anului 1862, a venit să vieţu- 

iască în mănăstirea Babaievsk fratele vlădicăi, PA. Briancianinov, care își ce- 
ruse eliberarea din funcția de guvernator civil al Stavropolului şi se stabilise în 
mănăstire ca rugător. 

În luna mai a anului 1862, episcopul Ignatie i-a vizitat pe preasfințiții: Pla- 
ton în Kostroma, Nil în Iaroslav și Irineu în mănăstirea Tolgsk din apropierea 
Iaroslavului; după această călătorie, nu a mai plecat deloc din mănăstire, da- 
că nu punem la socoteală plimbările făcure cu echipajul în împrejurimi atunci 
când era vreme frumoasă. La orele șapte dimineaţa își bea ceaiul, pe care îl so- 
cotea de trebuinţă ca să-și încălzească sângele și zicea: „Uite ce înseamnă bă- 
trâneţea: fără să fi băut ceai nici să mă rog lui Dumnezeu nu sunt în stare”. 
Începând cu orele nouă se apuca de lucru sau mergea la liturghie sau inspecta 
lucrările ce aveau loc; primea vizitatori, în cea mai mare parte ţărani bolnavi, 
care primeau de la vlădica medicamente (homeopatice). Se strângeau foarte 
mulți bolnavi; unul dintre ucenicii de chilie scria într-un catastif numele, vâr- 
sta și felul bolii, iar vlădica spunea cui ce doctorie să i se dea, de câte ori pe 
zi să i se dea şi ce dietă (dacă era nevoie de așa ceva) să urmeze. Tratamente- 
le date de vlădica erau foarte reușire, însă după trei ani au încetat, din prici- 
na mulțimii de bolnavi care se adunau, stricând liniștea ierarhului. După ore- 
le doisprezece din zi, vlădica prânzea. Masa lui era simplă și mânca foarte cu 
măsură. La orele trei lua un ceai, la care poftea negreşit și pe cineva din ob- 
ște, completând trataţia cu o convorbire mântuitoare de suflet. După vecer- 
nie, primea până la orele opt pe toţi monahii și asculrătorii care aveau nevoie 
duhovnicească de el, precum şi vizitatori din afară. Începând cu orele opt, vlă- 
dica se închidea în chiliile sale; de obicei dormea fără să se dezbrace și pentru 
noapte încălța pâslari, din pricina reumatismului pe care îl avea de multă vre- 
me la picioare. Aceasta era viața de chilie a Preasfințitului Ignatie la Babaiki. 

Odată cu venirea Preasfinţitului Ignatie în mănăstire, numărul de credin- 
cioși care luau parte la slujbe a sporit simţitor; biserica Sfântului Nicolae, în 
care nu încăpeau mai mult de 600 de oameni, devenise strâmtă. Întreaga ob- 
şte, precum și locuitorii din vecinătate au început să-și arate dorința de a fi 
construită o nouă biserică în locul celei principale, cu hramul icoanei Iverskaia 
a Maicii Domnului, biserică cu șase altare, în patru dintre ele fiind deja opri- 
tă slujirea, din pricină că se formaseră crăpături mari în toate direcțiile bolte- 
lor de piatră. A apărut și un binefăcător: antreprenorul de construcţii Fedotov 
din Iaroslav, care făgăduise că va săvârși gratis toate lucrările de construcție cu 
muncitorii săi și că va da o mie de ruble pentru primele cheltuieli. Preasfinți- 
rul a chemat din Sankt Petersburg un arhitect pe care-l cunoștea, profesorul 
[.]. Gornostaiev de la Academia de arte și i-a împărtășit planul măreț al noii 
biserici, pe care acesta l-a transpus neîntârziat în proiectul său. Pentru a reface 

biserica aflată în pragul prăbușirii, trebuia obţinută, prin mijlocirea ober pro- 
curorului Sfântului Sinod, preaînalta aprobare; aceeași aprobare trebuia obți- 
nută și pentru construirea noii biserici. Între timp, mănăstirea avea neapărată 
nevoie să se grăbească cu reparația bisericii, întrucât muncitorii lui Fedotov, 
în caz că lucrarea nu avea să fie aprobată, urmau să plece pentru alte lucrări la 
Sanks-Petersburg, caz în care şi Fedotov s-ar fi văzut silit să renunţe la făgădu- 
ința dată, ceea ce ar fi fost o mare pierdere pentru mănăstire. 

În sâmbăta primei săptămâni a Marelui Post, Țarul, după ce s-a împărtă- 
şit cu Sfintele Taine, a binevoit să-și aducă aminte că la ober-procuror se află 
actele înaintate de mănăstire și a cerut să-i fie înfățișate. Ober-procurorul, di- 
rectorul cancelariei acestuia, șeful de departament, toți oamenii prin mâinile 
cărora trecuseră actele mănăstirii Babaievsk se împărtăşiseră în acea zi. Ţarul 
a remarcat dania lui Fedotov și a binevoit să aprobe renovarea bisericii vechi. 
Hotărârea a fost transmisă în aceeași zi, prin telegraf, la Iaroslav, iar de acolo 
la mănăstire; întreaga obşte a mănăstirii se împărtăşise, însă vlădica a fost în- 
ştiinţat de-abia în ziua următoare, în Duminica Ortodoxiei, după liturghie, 
pe care o săvârșise el însuși. În acest chip s-a săvârșit un lucru vrednic de lua- 
re-aminte: primul pas în ridicarea noii biserici a fost făcut de oameni ce se 
învredniciseră a se împărtăși — toţi, până la unul — cu Sfintele lui Hristos Tai- 
ne, semn limpede al binecuvântării lui Dumnezeu asupra lucrării începute. În 
lunea celei de-a doua săptămâni a Postului Mare a început renovarea bisericii 
vechi; treaba mergea repede, cărămida era pregătită în fabrica înjghebată pe 
lângă mănăstire, era scoasă pe loc piatră nefățuită, care mergea la temelia zi- 
dirii, era planificat locul, întrucât noua biserică urma să se înalțe mai înspre 
mal, erau însemnate dimensiunile remeliilor; terenul stabil nu avea nevoie să 
fie întărit cu piloni; s-a planificat ca odată cu venirea primăverii să se treacă 
la înălțarea bisericii; era așteptată aprobarea proiectului, care întârzia să vină. 
Ministrul căilor de comunicaţie a socotit că liniile arhitecturale ale proiectu- 
lui erau prea îndrăzneţe ca să poată fi sigure; numai după explicaţiile perso- 
nale ale arhitectului Gornostaiev s-a învoit ministerul să dea aprobarea. Ast- 
fel, proiectul bisericii în cinstea icoanei făcătoare de minuni Iverskaia a Mai- 
cii Domnului a fost pregătit pentru a fi înaintat Ţarului; din pricina a felurite 
împrejurări, înaintarea proiectului s-a prelungit până la sfârșitul lui mai — și 
doar în ziua de 21 a acelei luni — ziua de prăznuire a icoanei Vladimirskaia a 
Maicii Domnului — a binevoit Ţarul să aprobe proiectul. „Asupra construcţiei 
bisericii Născătoarei de Dumnezeu, îi scria vlădica fratelui său, se vede lim- 
pede degetul ei. Oamenilor care se ostenesc li se dă ajutor; li se dă, totodată, 
să se lupte cu piedicile și să se necăjească tot pentru folosul lor sufletesc, ca să 
se curețe lucrarea de amestecul slavei deșarte și al altor abateri, ca să fie săvâr- 

şită întru smerită cugetare, care este cugetare de Dumnezeu. Acesta este mer- 
sul obișnuit al lucrurilor la cei ocrotiţi de Dumnezew”. 

Pentru înălţarea noii biserici au dat bani locuitorii din Iaroslav și Kostro- 
ma, care iubeau mănăstirea. Preasfinţitul Nil al Iaroslavului a încuviinţar do- 
rinţa cetăţenilor de a se săvârși în fiecare an procesiune la catedrala episcopală 
din Iaroslav cu icoana făcătoare de minuni a Sfântului Nicolae din mănăstirea 
Babaievski. Preasfinţitul Platon al Kostromei și-a arătat încuviințarea, și Prea- 
sfântul Sinod, prin hotărârea din 4 iulie 1866, a încuviințat cererea mijlocită 
de arhipăstorul Iaroslavului. De atunci, icoana cu pricina este dusă în fiecare 
an în Iaroslav, fiind întâmpinată și petrecută de zeci de mii de locuitori. 


Capitolul 15 


Vieţuind în retragere la mănăstirea Babaievsk, liber de îndatoririle sluji- 
rii arhierești, Preasfinţitul Ignatie îşi închina toate ceasurile libere revizuirii şi 
completării operelor sale ascetice. Ostenelile tipăririi lor și le-a luat asupra sa 
fratele lui, Petru Alexandrovici. Dintre toate lucrările sale editate în acea vre- 
me se remarcă cea numită Cuvânt despre moarte, care a fost tipărită pentru în- 
tâia dată de către editorul jurnalului „Convorbirea casnică”, Askocenski. Mai 
apoi a fost alcătuită de către Preasfinţitul Ignatie o „Completare” aparte la 
Cuvânt despre moarte; această completare a intrat în cel de-al doilea volum de 
Experienţe ascetice, iar apoi a fost reeditat în volum aparte, împreună cu lucra- 
rea Cuvânt despre moarte, suferind iarăşi completări însemnate din partea au- 
torului. Aceasta s-a întâmplat după sfârșitul lui, în anii 1869 și 1880. 

Librarul-editor 1.1. Glazunov, vechi cunoscut al vlădicăi Ignatie, s-a înţeles 
cu el să-i tipărească toate lucrările, luând asupra sa cheltuielile editării, și astfel 
l-a făcut să se apuce cu stăruință de revederea, îndreptarea, completarea și adu- 
cerea la o formă unitară a tuturor articolelor scrise în felurite perioade pe când 
era încă arhimandrit, iar mai apoi şi episcop. Așa au luat naștere primele do- 
uă volume cu numele de FExperienșe ascetice, editate în 1864; următoarele două: 
Propovăduire ascetică şi Prinos monabismului contemporan, Care constă în sfaturi 
de purtare exterioară şi de lucrare duhovnicească, au fost tipărite în 1867, chiar 
înainte de sfârșitul vlădicăi. Al cincilea volum, intitulat Pzzeric, care cuprinde 
cuvinte ale Sfinţilor Părinţi și istorisiri din vieţile lor, a fost editat tot de Glazu- 
nov, însă deja după sfârșitul alcăruitorului. În precuvântarea volumului 1, au- 
torul lămureşte pricinile care l-au îndemnat să-și editeze scrierile, şi anume că 
se socoate dator să înştiinţeze societatea creștină de ceea ce a aflat cercetând pă- 
mântul făgăduinţei, în care curg bunătăţi duhovnicești și care este viaţa mona- 
hală dusă potrivit învățăturii şi predaniei Bisericii de Răsărit și contemplată în 
reprezentanţii vii săi. În această precuvântare se spune că feluritele articole din 

Experienţe ascetice au fost alcătuite din pricina feluritelor probleme pe care și le 
ridicau monahii și mirenii evlavioşi aflaţi în comuniune duhovnicească cu au- 
torul. În ansamblul lor, ele descriu rânduiala și urcușul treptat al nevoinţei creș- 
tine, îl feresc pe nevoitor de abateri și rătăciri, de năzuinţa la vreme nepotrivită 
către stări înalte duhovnicești, ne învață să punem temelie trainică pe lucrarea 
poruncilor evanghelice, pe pocăință și plânsul de pocăință. 

Aici este foarte potrivit să cităm cuvintele pe care însuși Preasfinţitul Igna- 
tie le-a rostit nu o dată stând de vorbă pe faţă cu fratele său Petru, că despre 
nici o lucrare duhovnicească nu a vorbit — şi cu atât mai mult nu a scris — fă- 
ră să fi verificat prin propria experienţă acea învăţătură ori lucrare pe care a 
transmis-o ascultătorului ori cititorului, arătând totodată locurile din Sfânta 
Scriptură şi din Sfinţii Părinţi care vorbesc despre același lucru — ceea ce se ve- 
de limpede chiar din scrierile lui. 


Capitolul 16 


Preasfinţitul Ignatie a începur să se pregătească de moarte cu mult înainte 
ca ea să vină, și în convorbirile pe care le purta dădea deseori dispoziţii pen- 
tru cazul când avea să moară. Cu cinci ani înainte ca aceasta să se întâmple 
(în 1862) și-a făcut testamentul duhovnicesc, autentificat în data de 20 iulie 
a anului 1863 de către Camera de judecătorie civilă din Kostroma, prin care 
transmitea proprietatea și dreptul de a dispune de scrierile sale fratelui său Pe- 
cru Alexandrovici Briancianinov. În luna august a anului 1864 îi spunea fra- 
telui său: „Măicuţa noastră a fost şi ea bolnavă înainte de moarte, ca și mine; 
tot pe picioare era, și pofta de mâncare o avea bună; dar a venit vremea, și în 
erei zile boala a sfârșit totul. Vă rog: când voi muri să nu trimiteţi după doc- 
tor, Lăsaţi-mă să mor ca un creştin, nu faceți zarvă. Despre sfârșitul meu să nu 
înștiinţați rudele şi la înmormântare să nu le așteptați; după ce voi fi dat pă- 
mântului, atunci să le spuneți... Îţi spun dinainte ca să ştii, și ca în ceasul bolii 
dinaintea morţii să nu uit de aceste lucruri și să nu am grijă pentru ele. Cum 
şi unde să mă îngropați nu spun și nu cer nimic în această privinţă, fiindcă nu 
vreau să fac încurcături celor apropiaţi dincolo de hotarele vieții mele cu lu- 
cruri care mai niciodată nu se împlinesc așa cum vrem noi”. 

A venit anul 1866 — au fost tipărite volumele 3 și 4 ale operelor Preasfin- 
ţitului Ignatie: Propovăduirea ascetică şi Prinos monabismului contemporan sau 
Sfaturi; între timp, puterile sale trupeşti scădeau văzând cu ochii, așa încât fiii 
duhovnicești care veneau din Sankt-Petersburg pentru a-l vizita erau izbiţi de 
felul în care se schimba la înfățișare părintele lor duhovnicesc, istovit de boa- 
lă și de bătrâneţea prematură. În ciuda acestei decăderi a puterilor fizice, vi- 
goarea sufletească nu-l părăsea. „Nu vă temeţi, îi scria unuia dintre fiii săi du- 

hovniceşti, care se ocupa cu corectura scrierilor sale editare, nu voi muri până 
când nu voi termina slujirea pe care o am față de omenire și până când nu-i 
voi încredința acesteia cuvintele adevărului, în ciuda faptului că puterile tru- 
pești mi-au slăbit, așa cum vi se pare”. 

În ziua de 14 august a anului 1866, mănăstirea Nikolo-Babaievsk a fost vi- 
zitată de Înălțimea Sa Imperială, moștenitorul Alexandru Alexandrovici şi de 
Marele Cneaz Vladimir Alexandrovici. Vlădica, aducând moștenitorului spre 
sărutare sfânta icoană a binecredinciosului cneaz Alexandru Nevski, l-a în- 
tâmpinat cu următoarea cuvântare: „Atotputernicul Dumnezeu, care în vre- 
muri grele pentru Rusia l-a adumbrit cu binecuvântarea cerească și ajutorul 
ceresc pe binecredinciosul mare cneaz Alexandru Nevski, să o adumbrească 
cu această binecuvântare și cu acest ajutor și pe Măria Voastră Împărătească 
în marea lucrare de slujire a lui Dumnezeu şi a oamenilor care vă stau înain- 
te!” După aceea, înmânându-i Marelui Cneaz icoana Sfântului Cneaz Vla- 
dimir, cel întocmai cu Apostolii, a grăit: „Înălțimea Voastră! În vechime doi 
mari cneji — cel întocmai cu Apostolii și Monomahul — au purtat numele de 
Vladimir. Viaţa lor a stat sub semnul evlaviei, înţelepciunii, bărbăţiei. Fie ca 
şi acum Marele Cneaz, care poartă acest nume iubit de către Rusia, să bucu- 
re Rusia cu aceste însuşiri alese, atât de binefăcătoare pentru popoare atunci 
când ele luminează popoarele din locul cel sfânt al Casei Împărătești”. Con- 
vorbirea pe care vlădica a purtat-o în chilie cu înalții oaspeţi a privit mănăstiri- 
le. „Mănăstirile sunt spitale”, a spus Preasfinţitul, „sunt adăpost pentru oame- 
nii care, cunoscându-și neputința de a-și păzi sufletul vieţuind în lume, vin 
în acest liman și aduc în el concepțiile, năravurile, viciile, patimile care s-au 
dezvoltat prin educaţia pe care au primit-o în lume. De aceea starea duhov- 
nicească a mănăstirilor depinde cu totul de starea duhovnicească a poporului. 
Poporul se pervertește, se pervertesc și mănăstirile. În ele s-au strecurat multe 
lucruri de condamnat, multe lucruri rele; dar, cu toate acestea, ele își păstrea- 
ză caracterul de limanuri pentru cei care vor să se păzească de pierzania desă- 
vârşită; ele sunt spitale pentru sufletele bolnave fără nădejde, sunt adăpost al 
credinţei faţă de Biserica Ortodoxă și faţă de tron. Binevoiţi, Măria Voastră, a 
lua aminte la faptul că nu este nici o altă tagmă afară de cea monahală în care 
să nu se uneltească trădarea față de tron. Monahismul și mănăstirile sunt pri- 
gonite de către partidele rău-intenţionate tocmai fiindcă sunt devotate credin- 
ţei și tronului și susțin aceste simțăminte în cei ce se apropie de ele şi se supun 
orientării lor duhovnicești. Eu sunt deja cu un picior în mormânt și nu caut 
nimic pentru mine — și nici n-am ce să caut, ci arăt Măriei Voastre adevărul 
adevărat, de dragul adevărului; rog pe Măria Voastră: sprijiniți mănăstirile din 
pricina binelui pe care îl aduce existenţa lor.” Înălţimile lor i-au arătat vlădicăi 

multă bunăvoință și l-au mângâiat prin luarea-aminte vădită faţă de cuvintele 
lui. Vizita lor i-a lăsat preasfinţitului o impresie cât se poate de plăcută și îna- 
intea celor dimprejur a numit-o „vedere a luminătorilor care răsar”. 


Capitolul 17 


Preasfinţitul Ignatie a petrecut iarna anilor 1866-1867 îngrijindu-se de 
pregătirea pentru tipar a cuvintelor și istorisirilor alese din vieţile sfinților mo- 
nahi, care alcătuiau volumul 6 al scrierilor sale, editat abia după sfârşitul lui 
sub numele de Pzzeric. Totodată, a continuat și alte articole scrise de el mai 
înainte, parte începute şi parte completate. În această iarnă a scris articolele 
„Despre răbdarea necazurilor”, „Cum trebuie să fie omul față de patimile sa- 
le” și a făcur completări însemnate la „Convorbirea starețului cu ucenicul său 
despre rugăciunea lui lisus”. 

Au trecut zile după zile și se părea că nimic nu s-a schimbat. Cei din jur se 
obișnuiseră să-l vadă pe preasfinţitul mereu bolnav, slab de puteri, însă me- 
reu îmbrăcat, mereu prins de lucru la masa de scris și nimic nu părea să ara- 
te că sfârșitul lui era aproape; cu toate că uneori se plângea de inimă, de pi- 
cioare şi de alte boli, toate acestea treceau, ca nişte lucruri trecătoare şi destul 
de obişnuite, care nu aduceau nici o schimbare în rânduiala zilnică a treburi- 
lor. În ciuda feluritelor neputințe ale sale pe care le aducea la cunoştinţa celor 
din jur, nimeni nu auzea de la el vreun geamăt de suferință. Nu o dată spunea 
că silindu-se să nu geamă în suferinţe s-a deprins să rabde toate greutățile ca- 
re veneau asupra lui și nedezbrăcându-se nici ziua, nici noaptea, până în cea- 
sul morţii — după obiceiul nevoitorilor atoniţi — prin această rânduială exte- 
rioară a vieţii sale ascundea, parcă, de cei din jur, cât de primejdioasă era sta- 
rea sănătăţii sale. 

În ziua de 16 aprilie a anului 1867, de Înviere, preasfinţitul a obosit atât de 
tare săvârșind liturghia că abia au reușit să îl ducă la chilie. I-a trebuit o jumă- 
tate de ceas de odihnă ca să poată mânca. În aceeași zi le-a spus celor din jur 
ca după vecernie nimeni să nu-l deranjeze, întrucât după acea oră nu avea să 
mai primească pe nimeni, și ca pricină a acestei hotărâri a arătat faptul că „tre- 
buie să se pregătească de moarte”. 

În ziua următoare, în ziua de 17, fiind ziua de naștere a "Țarului, preasfin- 
ţitul a petrecut vremea liturghiei în altar, dar a ieşit să slujească Tedeum-ul 
de mulţumire și a citit ultima rugăciune de mulțumire cu glas atât de puter- 
nic, pătruns de har, încât a atras luarea-aminte a tuturor. Nimeni nu bănu- 
ia că aceasta avea să fie ultima ieșire a ierarhului din chilia sa, cu toate că via- 
ţa lui obișnuită de osteneli, de nevoinţe, de suferinţe continua să curgă după 
rânduiala obișnuită. 

În ziua de 21 aprilie au fost primite din Petersburg volumele 3 și 4 din 
operele preasfinţitului, abia ieşire de sub tipar. Preasfinţitul şi-a făcut cruce și, 
dând slavă lui Dumnezeu, nu a desfăcut cărţile, nu s-a uitat pe ele, ci a porun- 
cit să fie lăsate până ce avea să vină din Petersburg fratele lui, Petru Alexan- 
drovici. Această nepăsare era cu totul neobișnuită pentru un om grijuliu și ac- 
tiv din fire ca vlădica, precum şi luării-aminte pe care o avea de obicei față de 
editarea scrierilor lui, pe care o privea ca pe o datorie de la care nu avea drep- 
tul să se abată. De asemenea, nu poate trece nebăgat în seamă faptul că întru- 
cât nu se ştia deloc când avea să vină fratele lui, vlădica s-a înstrăinat cu desă- 
vârşire de lucrul care era pentru el, ca arhipăstor și autor, cel mai apropiat din- 
tre lucrurile pământești. Cam în aceeași vreme, lămurindu-i arhimandritului 
lustin starea sa duhovnicească, i-a destăinuit că își pierduse orice interes faţă 
de cele pământești și nici măcar nu își mai dădea seama de gustul mâncării, 
după care a adăugat: „N-o s-o mai duc mult”. Ucenicului său iubit, Vasile Pa- 
vlov, i-a repetat de multe ori că e un lucru foarte folositor să te rogi lui Dum- 
nezeu să-ţi vestească ziua sfârșitului. „Este foarte bine, spunea el, dacă cineva 
va primi vestire de la Domnul că sfârșitul i se apropie, numai că aceste vestiri 
sunt mai întotdeauna nu foarte limpezi, ca omul să se teamă tot timpul. le- 
rarhul Tihon Îl ruga pe Domnul: Spune-mi, Doamne, când am să mort 1 s-a 
răspuns: Într-o duminică, dar nu i s-a spus în care. Cum ar veni, pregătește-te 
pentru oricare duminică.” În ziua de 23 aprilie, în Duminica Sfântului Apos- 
tol Toma, preasfinţitul a zăcut toată ziua în pat, simțindu-se pe de-a-ntregul 
slăbit. În ziua următoare i-a scris întâistătătorului mănăstirii Nikolo-Ugreșsk 
din eparhia Moscovei, arhimandritul Pimen, că e atât de slăbit încâr își aș- 
teaptă moartea şi în continuare: „leri am zăcut toată ziua, am așteptat moar- 
tea, iar azi aiurez iar”. 

Vlădica spusese încă din Săptămâna Patimilor că a avut un mic atac de 
apoplexie, dar întrucât nu arăta nici un semn de boală, nimeni nu a dat aten- 
ţie spuselor lui. În ziua de 25 atacul s-a repetat. Arhimandritul lustin a cerut 
binecuvântare să trimită după doctor, dar preasfinţitul a spus horărâr, cu tă- 
rie şi cu adâncă pace lăuntrică: „Nu trebuie”, după care a repetat de câteva ori: 
„Mi-e atât de ușor — mi-e bine!” 

În ziua de 27, joi, preasfinţitul l-a rugat pe unul dintre apropiații săi, iero- 
monahul Calist, să-l ungă cu ulei de pin: după ce acesta a sfârșit, vlădica și-a 
cerut iertare și i-a spus că a fost ultima oară când a primit de la el această slu- 
jire. Când ieromonahul. a întrebat dacă nu-i place uleiul, vlădica a răspuns: 
„Ba da, însă zile mele sunt numărate”. 

În ziua de 28, vineri, după prânz, preasfinţitul s-a întins să se culce du- 
pă obicei, dar în curând s-a sculat și a cerut să i se dea ceaiul. Vasile, uceni- 

cul de chilie, băgând de seamă că faţa preasfinţitului este de o roșeață neobiș- 
nuită, l-a întrebat care este pricina acestui lucru. Vlădica a spus că este vorba 
de urmarea unui atac ușor și, cu toate că acesta nu a pricinuit nici o vătămare 
mai însemnată, se simte îndeobşte atât de rău încât așteaptă moartea. La aces- 
te cuvinte, care l-au umplut pe tânăr de întristare și groază, primul gând al 
acestuia s-a vădit prin întrebarea: „Cum voi trăi fără dv., Srăpâne? Este o dli- 
pă foarte grea”. Vlădica a răspuns: „Da, părinte, e foarte greu, așa de greu că 
tu nici nu-ţi poți închipui; și eu m-am gândit la tine şi te-am încredințat, așa 
cum m-am încredinţat și pe mine, voii lui Dumnezeu.” Atunci când a venit la 
el ucenicul de chilie mai înaintat în vârstă, ierodiaconul Nicandru, care avea 
în grijă gospodărirea vieţii de chilie și a propus să cheme doctorul, vlădica a 
refuzat iarăși. Mai înainte le spusese nu o dată celor din jur: „Când voi mu- 
ri să nu trimiteţi după doctor; lăsaţi-mă să mor așa cum se cuvine unui creş- 
tin, întru luare-aminte, fără să mă tulburați și să mă răspândiți cu neliniștea 
voastră”. Arhimandritul Iustin povestește că încă la începutul iernii dinainte, 
venind vorba într-o discuţie despre o persoană paralizată în urma unui atac 
de apoplexie, vlădica spusese: „Şi eu voi muri de apoplexie”. Arhimandritul 
a început să argumenteze că nu este de crezut că așa ceva poate să se întâm- 
ple unui om atât de slab, cu o viață atât de ascetică; însă vlădica, întărindu-și 
scurt spusele, a schimbat subiectul. Spre seară, vlădica s-a liniștit şi a porun- 
cit ca pentru sâmbătă să i se pregătească baia; însă dimineaţa, sculându-se des- 
tul de vioi, a spus că îi este mai bine, a adăugat: „Dar ieri puţin a lipsit să nu 
mor” și a schimbat hotărârea cu privire la baie, spunând: „De acum nu mai 
este nevoie”. 

În aceste ultime zile ale vieţii sale, preasfinţitul era însufleţit de o milostivi- 
re neobișnuită față de toți, o milostivire parcă îmbinată cu jale. Această milos- 
tivire și, dimpreună cu ea, o bucurie nepământească, străluceau pe faţa celui 
bolnav. Într-una dinere aceste ultime zile, vlădica, despărțindu-se de ucenicul 
său de chilie, i-a răspuns la plecăciune și la cererea de iertăciune cu o ple- 
căciune până la pământ, plină de evlavie, însoţită de spusele: „Iu să mă ierţi, 
părinte”. Chipul plin de minunată smerenie al bătrânului l-a mişcat pe ucenic 
până la lacrimi. În acele zile, vlădica i-a spus de multe ori că îi este greu să-și 
coboare mintea la îndeletnicirile pământeşti și, ferindu-se de oameni, se vedea 
că deja nu mai trăia pe pământ. 

În ziua de 30 aprilie, fiind Duminica Femeilor Mironosiţe, la orele șapte 
dimineața, ucenicul Vasile, intrând în dormitorul! preasfinţitului, a găsit vul- 


! Vlădica ocupa cu totul două odăi: una de primire, care era şi sufragerie, şi un cabinet, 
care era și dormitor. 

turul! înaintea icoanelor, nestrâns, lucru care se întâmpla foarte rar, îndeobște 
preasfinţitul, care îl întrebuința întotdeauna la pravila de chilie, îl strângea 
singur. După ce s-a spălat, vlădica a băut, precum obișnuia, agheasmă mare și 
a ieşit în sufragerie să bea ceai, poruncindu-i lui Vasile să strângă 74; repede 
în dormitor. După ce a băut două căni de ceai, s-a grăbit să meargă în chilia 
dinlăuntru. Spre ceasul al optulea, chiar înainte să bată clopotele pentru litur- 
ghia de seară, Vasile, intrând la vlădica şi făcând obișnuita rugăciune, l-a găsit 
întins pe pat, pe partea stângă, cu fața la perete. Văzând că preasfinţitul, ca- 
re de obicei avea auzul foarte fin, nu ia aminte la intrarea lui, ucenicul a pus 
acest lucru la început pe seama unei adânciri deosebite în rugăciune, cum i se 
întâmpla uneori vlădicăi să aibă. După ce a așteptat puţin, Vasile a făcut iarăși 
rugăciune, dar n-a primit nici un răspuns. Uitându-se mai cu luare-aminte, 
a băgat de seamă că mâna preasfinţitului era acoperită cu paloarea morţii; s-a 
apropiat mai mult și s-a încredinţat deplin că vlădica deja murise. Capul lui, 
așezat pe pernă, era înclinat puţin înainte; palma mâinii stângi era întinsă în 
sus, ca la rugăciune; mâna dreaptă, întinsă pe pat de-a lungul trupului, spre 
perete, zăcea lângă Bogorodicină. Îndeobște, minunata atitudine de rugăciu- 
ne a trupului a fost pricina pentru care ucenicul de chilie a întârziat să-l socoa- 
ză pe vlădica deja plecat în veșnicie. Venind la arhiereul lui Hristos, moartea a 
aflat mintea lui cufundată în rugăciune; începându-și rugăciunea pe pământ, 
vlădica a fost chemat la nesfârșita slavoslovire a lui Dumnezeu în cer. 

Demult se pregătea și aștepta episcopul Ignatie venirea morţii, înarmat cu 
neîncetata rugăciune a lui Iisus; şi moartea, biruită de Hristos, a dat cinstire 
vieţii în Hristos, venind la robul lui Hristos așa cum el și-a dorit: când se afla 
în liniștea însingurării, în ceasul rugăciunii, cu luarea-aminte cufundată în ru- 
gă; a ales chiar şi o poziţie a trupului potrivită cu starea cea bună a ierarhului 
răposat, care îşi închinase întreaga viaţă lucrărilor duhovnicești poruncite de 
către Domnul: pocăinţa și plânsul. Mergând pe această cale, nu avea cum să 
nu ajungă la fericirile făgăduite de Evanghelie pentru aceste virtuți. 

Chipul răposatului episcop, după ce trupul a fost mutat pe masă, strălucea 
de o bucurie luminoasă, nepămânrească. Pe tâmpla stângă se vedea o vinișoa- 
ră albăstrie, ce cobora în jurul urechii pe obraz ca o dungă de culoare roșiatică 
- probabil urma căii pe care moartea intrase în trup. 

Vorbind cu unul dintre ucenicii săi despre poruncile evanghelice, ierar- 
hul Ignatie a spus: „Orice fapră bună săvârşită la arătare nu e a mea, precum 
ne-a învăţat Însuși Domnul, care a poruncit să facem în taină tot binele evan- 
ghelic”. Și întocmai: întreaga măreție a nevoinţei sale de o viaţă, în nedescrisa 


' Vulturul ese un covoraș rotund cu un vultur brodat pe el, care se pune sub picioarele 
episcopului în timpul dumnezeieştilor slujbe și la rugăciune. 

ei cuprindere, a rămas taina cămării sale duhovnicești, mărturisită și vădită, pe 
cât era cu putinţă acest lucru, în scrierile sale, dar cunoscută, în deplinătatea 
sa, numai de Dumnezeu. Cu acest caracter tainic care i-a însemnat toată lu- 
crarea pământească, în cel mai deplin duh al poruncilor evanghelice, a pece- 
tluit Preasfinţitul Ignatie și ultima sa nevoinţă, cea dinaintea morţii. Punând 
laolaltă cele spuse de către el ucenicului de chilie despre vestirea pe care a pri- 
mit-o de sus Sfântul Tihon, scrisoarea trimisă arhimandritului Pimen, faptul 
că a zăcut toată săptămâna de după Duminica Tomei, așteptând moartea, și, 
în fine, porunca dată ucenicului în ziua morții (duminică) de a strânge mai 
repede în dormitor, ne face să gândim că și lui i-a fost descoperită ziua morţii 
sale, care a fost, la fel ca pentru Sfântul Tihon, duminica. 

Ca mângâiere pentru noi, fiii duhovniceşti rămași orfani, vlădica ne-a ară- 
tat limpede care a fost drumul său pământesc, unde a tins prin viața sa şi unde 
— credem noi — a ajuns. „Am fost luat, spune el în precuvântarea la volumul al 
4-lea al scrierilor sale, am fost răpit de pe calea cea largă, care duce la moartea 
veșnică, și pus pe calea cea strâmtă și mâhnicioasă, care duce la viață. Calea 
cea strâmtă are înțelesul cel mai adânc cu putință: ea te ridică de la pământ, te 
scoate din întunericul deșertăciunii, te suie la cer, te urcă în rai, te așază înain- 
vea Feţei Lui întru lumină neapropiată, spre fericire veşnică.” 

Vrednic de luare-aminte este faptul că de același praznic — Duminica Fe- 
meilor Mironosiţe — a răposat și preacuviosul Nil Sorski, vestitul lucrător al 
rugăciunii minţii; această asemănare a zilei adormirii lor parcă ar întări asemă- 
narea care poate fi făcută, atât în privinţa obiceiurilor, cât și în privinţa roa- 
delor, între nevoinţa lăuntrică a schiteanului vremurilor noastre şi cea a ve- 
chiului întemeietor al vieţuirii schitice din Rusia. Toate acestea, desigur, pot 
să treacă neluate în seamă de către unii: dar cei care cunosc nevoința de rugă- 
tor a ierarhului din vieţuirea împreună cu el sau cei care se folosesc de scrierile 
lui, nu por să nu le pună în inima lor, zidind din ele sfinţită pomenire părin- 
telui și povăţuitorului lor duhovnicesc. 

Trei zile și trei nopţi a stat trupul episcopului Ignatie în chilia lui, păstrân- 
du-și neschimbată expresia luminoasă a feţei, după care a fost adus în catedrala 
mănăstirii, ce poartă hramul Sfântului Nicolae. După trecerea a șase zile și șase 
nopți, preasfinţitul Ionatan, episcop de Kineşma și vicar al Kostromei, a săvâr- 
șit liturghia și slujba de înmormântare pentru cel adormit. La porunca lui, în- 
mormântarea a fost săvârşită după rânduiala pascală; după terminarea ei, epi- 
scopul a rostit un cuvânt de zidire, luându-și apoi rămas bun de la cel răposat. 
În urma lui și-au luat rămas bun de la vlădica sfințiţii slujitori, obştea mănăs- 
tirii și toţi cei de faţă, în frunte cu guvernatorul Kostromei, IS. Dorogobuji- 
nov. După aceea, trupul a fost purtat cu procesiune, în sicriu deschis, în jurul 
bisericii Sfântului Nicolae și adus în biserica bolniței, cu hramul Sfântului loan 

Gură de Aur şi Preacuviosului Serghie de Radonej. Acolo, după obișnuita litie, 
a fost închis sicriul şi coborât în mormânt, în spatele stranei stângi. 

După spusele tuturor, slujba de înmormântare a făcut mai degrabă impre- 
sia unui praznic bisericesc decât a unei slujbe pătrunse de întristare. Uceni- 
cii vlădicăi şi-au amintit spusele lui: „Ne putem da seama că mortul a răposat 
sub milostivirea lui Dumnezeu dacă la îngroparea trupului său întristarea ce- 
lor din jur este pătrunsă de o bucurie netâlcuită”. 

Cu toate că și în zilele dinaintea înmormântării venise destul popor la ie- 
rarhul adormit, în ziua îngropării au fost de faţă în jur de cinci mii de oameni, 
în ciuda faptului că Volga, revărsându-se, le îngreuna ajungerea la mănăstire 
locuitorilor de dincolo de râu. 

Fericiţi cei pe care i-ai ales şi i-ai primit, Doamne! Pomenirea lor în neam 
şi în neam! 


PARTEA | 


Despre Rugăciunea lui Iisus 

Inainte cuvântare 


Cititorul care ştie predania Bisericii Ortodoxe de Răsărit va vedea lesne că în 
Experiențele supuse luării sale aminte este înfățișată învățătura Sfinţilor Părinţi 
despre știința ştiințelori, despre monahism — învățătură adusă la măsura cerințe- 
lor pe care le ridică vremurile de acum. Trăsătura de căpetenie prin care se deo- 
sebește lucrarea vechiului monahism de a celui mai nou stă în faptul că monahii 
primelor veacuri se aflau sub călăuzirea unor povăţuitori de Dumnezeu insuflați, 
iar acum — bagă de seamă Preacuviosul Nil Sorski, dimpreună cu alți părinți mai 
târzii — monahii trebuie să se călăuzească mai mult după Sfânta Scriptură și scrie- 
rile Părinților, din pricina marii împuţinări a vaselor vii ale harului dumnezeiesc. 
Lămurirea tâlcului acestei schimbări şi a faptului că ea e neapărat trebuincioasă 
alcătuiește gândul de temelie al Experienzelor în întreaga lor cuprindere. 

Articolele din care e alcătuită cartea mea au fost scrise în vremuri felurite, 
din pricini felurite și mai ales din pricina problemelor ascetice care apăreau în 
obștea monahilor și a mirenilor iubitori de Dumnezeu legaţi duhovnicește de 
mine. Sfârșindu-mi pribegia pământească, am socotit că e de datoria mea să 
revăd, să îndrept, să completez, să strâng laolaltă și să dau la tipar toate artico- 
lele pe care le-am scris cât eram arhimandrir?. Am gândit așa din două pricini: 
mai întâi, fiindcă multe articole s-au răspândit în manuscris cu greșeli mai 
mici sau mai mari; în al doilea rând, fiindcă mă recunosc dator să arăt obștii 
creştine ceea ce am aflat iscodind pământul făgăduinţei, care izvorăște daruri 
şi bunărăţi duhovniceşti — adică viața monahală, așa cum se arată ea în sfânta 
predanie a Bisericii Ortodoxe de Răsărit și pe care dumnezeiasca Pronie a fă- 
cut s-o contemplu în câţiva reprezentanţi vii ai ei. 

În fine, mai rămâne să le cer cititorilor înțelegere pentru puţinătatea min- 
ţii mele și rugăciune pentru sărmanul meu suflet. 


anul 1865, Episcopul Ignatie 


' Preacuviosul Casian Romanul, Cuvânt despre Părinţii Schitului și despre dreapta-socotin- 
ță, Dobrotoliubie, partea a patra. 

2 Sfântul loan Damaschin, pustnicindu-se spre sfârșitul vieţii sale în Lavra Sfântului Sava, 
a strâns toate lucrările pe care le scrisese de-a lungul vicţii, revăzându-le şi îndreptându-le cu 
luare-aminte, pentru a da scrierilor sale cât mai multă acrivie. De vreme ce un bărbat plin de 
harul dumnezeiesc a găsit de cuviință să facă acest lucru, cu atât mai mult este dator autorul 
Experienţelor ascetice să facă şi el întocmai. Vezi Vieri/e Sfinților, 4 decembrie, „Viaţa Sfântului 
loan Damaschin”. 


67 


za 


Despre urmarea 
Domnului nostru lisus Hristos 


Dacă-Mi slujeşte cineva, să Îmi urmeze (|n. XIL, 26), a zis Domnul. Fieca- 
re creștin, prin legămintele rostite la Sfântul Botez, a luat asupră-și îndatori- 
rea de a fi rob şi slujitor al Domnului lisus Hristos: fiecare creștin trebuie nea- 
părat să-l urmeze Domnului Iisus Hristos. 

Numindu-Se pe Sine Păstor al oilor, Domnul a zis că oile ascultă de glasul 
Acestui Păstor, și merg după EI, căci cunosc glasul Lui (|n. X, 3-4). Glasul lui 
Hristos este învățătura Lui; glasul lui Hristos este Evanghelia; a merge în ur- 
ma lui Hristos în calea pribegiei pământeşti înseamnă ca tot ce faci să urmeze 
îndreptarul poruncilor Lui. 

Pentru a-l urma lui Hristos, trebuie să recunoști glasul Lui. Cercetează 
Evanghelia și vei putea să-l urmezi lui Hristos prin viețuirea ta. 

Cine intră, după ce s-a născut trupeşte, în cez de-a doua naştere (Tit UL, 5) 
prin mijlocirea Sfântului Botez și păstrează, viețuind după Evanghelie, starea 
pe care i-a adus-o botezul, acela se va mântui. El va intra în arena cea bineplă- 
cută lui Dumnezeu a vieţii pământești prin nașterea duhovnicească și va ieși 
din ea prin sfârșitul cel fericit şi va afla în veșnicie pășune (In. X, 9) veşnică, 
preaimbelșugată, preadesfătată și duhovnicească. 

Dacă-Mi slujeşte cineva, să Îmi urmeze — și acolo unde voi fi Eu, va fi şi slu- 
ga Mea; şi dacă Îmi slujește cineva, Părintele Meu îl va cinsti (In. XII, 26). Un- 
de se afla Domnul când a rostit aceste cuvinte? Prin firea Sa omenească unită 
cu dumnezeirea, se afla pe pământ, printre oameni, în valea surghiunului și 
a pătimirilor omenești, rămânând cu dumnezeirea și acolo unde Se afla din- 
tru începutul cel fără de început. Cuvântul era către Dumnezeu (|n. |, 1) şi în 
Dumnezeu. Acest cuvânt a vestit despre Sine: 7274! este în Mine, şi Eu întru El 
(In. X, 38). Acolo ajunge și cel ce-l urmează lui Hristos: ce/ ce mărturisește cu 
gura, cu inima și cu fapta că Iisus este Fiul lui Dumnezeu, Dumnezeu rămâne 
întru el şi el în Dumnezeu (| In. IV, 15). 

De Îmi slujește cineva, Părintele Meu îl va cinsti: celui ce biruiește lumea şi 
păcatul, ce-Mi urmează Mie în viața pământească, îi voi da în viaţa veșnică să 
șadă cu Mine pe scaunul Meu, precum şi Eu am biruit şi am șezut cu Tatăl Meu 
pe scaunul Lui (Apoc. III, 21). 

Lepădarea de lume premerge urmării lui Hristos. Cea de-a doua nu are loc 
în suflet dacă mai înainte nu se săvârşeşte în el cea dintâi. Ce/ ce voiește să vi- 
nă după Mine, a grăit Domnul, să se lepede de sine, şi să-și ia crucea sa, şi să-Mi 
urmeze Mie: fiindcă cine voiește să-și scape sufletul îl va pierde, iar cine va pier- 
de sufletul său pentru Mine şi pentru Evanghelie, acela îl va scăpa (Mc. VII, 
34-35). Dacă vine cineva la Mine şi nu urăște pe tatăl său și pe mamă şi pe feme- 
ie și pe copii şi pe fraţi și pe surori, chiar şi sufletul său însuși, nu poate să fie uce- 
nicul Meu; și cel ce nu-și poartă crucea sa și nu vine după Mine nu poate să fie 
ucenicul Meu (Lc. XIV, 26-27). 

Mulţi se apropie de Domnul, puţini se hotărăsc să Îi urmeze. Mulţi citesc 
Evanghelia, se extaziază de înălțimea și sfințenia învățăturii ei — puțini îşi iau 
inima în dinți să-și îndrepte purtarea după îndreptarele care sunt legiuite de 
Evanghelie. Domnul le spune răspicat tuturor celor ce se apropie de EI și vor 
să fie numărați printre ai Lui: Dacă vine cineva la Mine fără a se lepăda de lu- 
me și de sine, n poate să fie ucenicul Meu. 

Greu este cuvântul acesta, spuneau despre învățătura Mântuitorului chiar oa- 
meni care păreau să fie următori ai Lui și erau socotiți ca ucenici ai Lui: cine 
poate să îl asculte? (In. VI, 60). Aşa judecă despre cuvântul lui Dumnezeu, din 
jalnica ei stare, cugetarea trupească. Cuvântul lui Dumnezeu este viză (In. VI, 
63) — viaţa veșnică, viaţa cea fiinţială. Prin acest cuvânt este omorâtă cugetarea 
trupească (Rom. VIII, 6), care ia naștere din moartea cea veșnică și hrănește în 
oameni moartea cea veșnică: cuvântul lui Dumnezeu este nebunie pentru cei 
ce pier prin cugetarea trupească și de bunăvoie se lasă duși la pierzare de către 
aceasta — el este puterea lui Dumnezeu pentru cei ce se mântuiesc (| Cor. 1, 18). 

Păcatul ni s-a împropriat atât de mult ca urmare a căderii, încât toate însu- 
şirile, toare mișcările sufletului sunt pătrunse de el. Lepădarea de păcat, care 
a pătruns în firea sufletului, a devenit totuna cu lepădarea de propriul suflet. 
Această lepădare de propriul suflet este neapărat trebuincioasă pentru mântu- 
irea sufletului. Lepădarea de firea pe care a întinat-o păcatul este neapărat tre- 
buincioasă pentru a ne putea însuși firea înnoită de către Hristos. Toată mân- 
carea se aruncă din vas atunci când este otrăvită; vasul este spălat cu grijă şi 
abia apoi se pune iarăși în el mâncare. Hrana pe care otrava a făcut-o otră- 
vitoare pe bună dreptate este numită și ea otravă. 

Pentru a urma lui Hristos, să ne lepădăm mai înainte de înțelegerea noastră 
şi de voia noastră. Atât înțelegerea, cât și voia firii căzute sunt pe de-a-ntregul 
stricate de către păcat; ele nu se pot împăca nicidecum cu înţelegerea și voia 
lui Dumnezeu. Devine în stare să-și însușească înțelegerea lui Dumnezeu cel 
ce se leapădă de înţelegerea sa; devine în stare să plinească voia lui Dumnezeu 
cel ce se leapădă de împlinirea voii sale. 

Pentru a urma lui Hristos, să ne lyăm crucea. „A ne lua crucea” înseamnă a 
ne supune de bunăvoie şi cu evlavie judecății lui Dumnezeu în toate necazuri- 
le trimise și îngăduite de către dumnezeiasca Pronie. Cârtirea şi nemulțumirea 
în necazuri și nevoi sunt lepădare de cruce. A urma lui Hristos poate numai 
cel ce şi-a luat crucea, cel supus voii lui Dumnezeu, care se recunoaşte cu sme- 
renie ca fiind vrednic de judecată, de osândă și de pedeapsă. 

Domnul, Care ne-a poruncit lepădarea de sine, lepădarea de lume şi pur- 
tarea crucii, ne dă puterea de a împlini porunca Lui. Cel ce s-a hotărât să o 
împlinească și se străduiește să o împlinească va vedea neîntârziat că ea este de 
neapărată trebuinţă. Învățătura ce pare grea privirii superficiale și greșite a cu- 
getării trupești i se va înfățișa ca cea mai înţeleaptă și plină de bunătate dintre 
învățături: ea îi readuce pe cei pierduţi la mântuire, pe cei omorâţi — la viaţă, 
pe cei înmormântați în iad — la cer. 

Cei care nu se hotărăsc de bunăvoie să se lepede de sine şi de lume vor fi 
siliţi să se lepede şi de una, și de cealaltă. Când va veni moartea neîndurată și 
de neînlăturat, ei se vor despărți de tot ce îndrăgeau; vor ajunge cu lepădarea 
de sine până într-acolo că se vor dezbrăca chiar și de trup, îl vor arunca, îl vor 
lăsa pe pământ spre mâncare viermilor și stricăciunii. 

Iubirea de sine și legarea de cele vremelnice și deșarte sunt roade ale amăgirii 
de sine, ale orbirii, ale morţii sufleteşti. Iubirea de sine este dragostea pervertită 
a omului față de sine însuși. Nebunească și pierzătoare este această dragoste. Cel 
iubitor de sine, împătimit de cele deșarte și trecătoare, de plăcerile păcătoase, es- 
ze propriul său vrăjmaș. El este ucigaș de sine: crezând că se iubește și se răsfață 
pe sine, se urăște și se pierde pe sine, se omoară cu moarte veșnică. 

Să luăm seama, oameni împrăștiați, întunecaţi, înșelaţi de deșertăciune! Să 
ne venim în fire, oameni îmbătaţi de deșertăciune, lipsiţi prin lucrarea aceste- 
ia de limpedea cunoaștere de sine! Să ne punem față în față cu cele ce necon- 
tenit se întâmplă sub ochii noștri. Ceea ce se săvârşeşte înaintea noastră. Ceea 
ce se întâmplă înaintea noastră negreșit că se va întâmpla și cu noi. 

Cel ce și-a cheltuit întreaga viață alergând după cinstiri le va lua, oare, cu 
sine în veșnicie? Oare nu va lăsa aici titlurile răsunătoare, semnele rangului, 
întreaga strălucire cu care s-a înconjurat? Oare nu a trecut în veșnicie numai 
omul însoţit de faptele sale, de însușirile pe care şi le-a agonisit în timpul vie- 
ţii pământești? 

Cel ce și-a cheltuit viaţa alergând după bogăţie, care a strâns grămezi de 
bani, care a dobândit moșii uriașe, a pus pe picioare felurite întreprinderi adu- 
cătoare de venit îmbelșugat, a trăit în palate strălucind de marmură și aur, a 
călătorit în trăsuri strălucitoare trase de cai minunaţi — oare a luat acestea cu 
sine în veșnicie? Nu! A lăsat totul pe pământ, mulţumindu-se pentru cea din 

urmă trebuință a trupului cu o mică bucată de pământ — de care totuși au ne- 
voie, cu care se mulțumesc toţi morţii. 

Pe cel care de-a lungul vieţii pământești s-a îndelernicit cu veselii și desfă- 
tări trupești, care a petrecut vremea cu prietenii în jocuri și alte distracţii, ca- 
re a chefuit la mese alese, nevoia însăși îl va înstrăina, până la urmă, de felul 
său obişnuit de viață. Va veni vremea bărrâneţii, a bolilor, iar în urma acesto- 
ra, ceasul despărțirii sufletului de trup. Atunci își va da seama omul — însă va 
fi târziu — că slujirea patimilor și poftelor este amăgire de sine, că a trăi pentru 
trup şi pentru păcat înseamnă a trăi fără nici un rost. 

Năzuinţa spre bunăstare pământească — ce lucru nefiresc și monstruos! Ea 
caută neostoită. Îndată ce găseşte, ceea ce a găsit i se pare îndată lipsit de preţ, 
şi căutarea pornește iar, cu puteri noi. Ea nu se mulțumește cu nimic din ce- 
le de faţă: trăieşte numai pentru viitor, însetează numai de ceea ce nu are. 
Țintele dorinței momesc inima căutătorului cu visul și cu nădejdea împlini- 
rii: cel înșelat, necontenit amăgindu-se, aleargă după ele de-a lungul întregii 
arene a vieţii pământești, până ce îl răpește moartea pe care nu o aștepta. Cum 
și prin ce se poate lămuri această căutare, care se poartă faţă de toți ca un tră- 
dător lipsit de omenie și totuşi, pe toți îi stăpânește, pe toți îi atrage? În sufle- 
tele noastre este sădită năzuinţa către bunătăţile cele nesfârșite, dar am căzut, 
şi inima orbită de cădere caută în lucrurile trecătoare și pe pământ ceea ce se 
află în veşnicie și în cer. 

Soarta ce i-a ajuns pe părinţii și fraţii mei mă va ajunge și pe mine. Au mu- 
rit ei: o să mor și eu. Voi părăsi chilia mea, voi părăsi în ea și cărţile mele, și 
veșmintele mele, și masa mea de scris, la care am petrecut nu puţine ceasuri; 
voi părăsi tot ce-mi făcea trebuință — sau credeam că îmi face trebuinţă — de-a 
lungul vieţii pământești. Vor scoate trupul meu din această chilie în care tră- 
iesc ca într-un pridvor al unei alte vieţi şi al unui alt tărâm; vor scoate trupul 
meu și îl vor da pământului, care a slujit ca începătură trupului omenesc. Ace- 
eași soartă vă va ajunge și pe voi, fraţilor, care citiți aceste rânduri. Veţi muri 
și voi: veţi lăsa pe pământ tot ce e pământesc; veţi păși în veșnicie numai cu 
sufletele voastre. 

Sufletul omului dobândește însușiri pe măsura lucrării sale. Așa cum în 
oglindă se răsfrâng lucrurile în faţa cărora e așezată, şi în suflet se întipăresc 
urme potrivite cu îndeletnicirile și faptele sale, potrivite cu împrejurările în 
care se află. În oglinda cea nesimţitoare, chipurile pier când îndepărtăm de ea 
lucrurile; în sufletul înțelegăror (rațional), urmele ce se întipăresc rămân. Ele 
pot fi șterse și înlocuite de către altele, dar asta cere osteneală și vreme. Urmele 
care sunt avuţia sufletului în clipa morţii sale rămân avuţia sa pe vecie, slujesc 
-drept chezășie fie a fericirii sale veșnice, fie a veșnicei sale nenorociri. 

Nu puteți să slujiți lui Dumnezeu şi lui mamona (Mr. VI, 24), le-a zis Mân- 
tuitorul oamenilor căzuţi, descoperindu-le starea în care i-a adus căderea. În 
același chip îi lămureşte doctorul bolnavului starea în care l-a adus boala și pe 
care el nu poate să o priceapă singur. Din pricina neorânduielii noastre sufle- 
tești, avem neapărată trebuinţă pentru a ne mântui să ne lepădăm la bună vre- 
me de noi înșine şi de lume. Nimeni nu poate să slujească la doi domni: căci sau 
pe unul îl va uri şi pe celălalt îl va iubi, sau de unul se va lipi şi pe celălalt îl va 
dispretui (Mt. VI, 24). 

Experienţa dovedește necontenit cât de dreaptă este părerea pe care a ros- 
tit-o Doctorul Cel Preasfânt cu privire la starea de boală duhovnicească a oa- 
menilor, prin cuvintele pe care le-am pomenit și care au fost rostite cu o lim- 
pezime hotărâtoare: împlinirii dorințelor pătimașe și păcătoase îi urmează în- 
totdeauna legarea de ele; legării îi urmează robia, moartea pentru tot ce este 
duhovnicesc. Cei ce și-au îngăduit a urma dorințelor și cugetării trupeşti se 
leagă de ele, se robesc lor, uită de Dumnezeu și de veșnicie, îşi cheltuiesc viața 
pământească în zadar, pier cu pieire veşnică. 

Nu este cu putință a împlini în același timp voia ta și voia lui Dumnezeu; 
prin împlinirea celei dintâi este spurcată împlinirea celei de-a doua și se fa- 
ce netrebnică, aşa cum mirul de bunămireasmă și de mult preţ îşi pierde cin- 
stea dacă este amestecat cu împuţiciune. „Numai atunci veți mânca bunărățile 
pământului”, vesteşte Dumnezeu prin marele prooroc, „de Mă veți asculta de 
bunăvoie. Jar dacă nu veți vrea şi nu Mă veți asculta, sabia vă va mânca: gura 
Domnului a grăit acestea” (Is. 1, 19-20). 

Nu este cu putință a dobândi înțelegere dumnezeiască petrecând întru cu- 
getarea trupească. Cugetarea trupească, spune Apostolul, este moarte. Cugetarea 
trupească este vrăjmăşie împotriva lui Dumnezeu, că legii lui Dumnezeu ea nu se 
supune — că nici nu poate (Rom. VIII, 6-7). Ce este cugetarea trupească? Felul 
de a gândi care decurge din starea în care au fost aduși oamenii de către căde- 
re; care îi face să se poarte ca și cum ar fi veșnici pe pământ; care face să pară 
mare tot ce e stricăcios şi vremelnic, care face să pară de nimic Dumnezeu și 
tot ce ţine de a plăcea lui Dumnezeu; care le răpește oamenilor mântuirea. 

Să ne lepădăm de sufletele noastre, după îndemnul Mântuitorului, ca să do- 
bândim sufletele noastre! Să ne lepădăm de bunăvoie de starea cea stricată în ca- 
re au fost aduse ele prin lepădarea cu bună știință de Dumnezeu, ca să primim 
de la Dumnezeu sfânta stare a firii omeneşti înnoite de către Dumnezeu Ce s-a 
înomenit! Voia noastră și voia demonilor, căreia s-a supus și cu care s-a făcut una 
voința noastră, să o înlocuim cu voia lui Dumnezeu vestită nouă prin Evanghe- 
lie; cugetarea trupească, pe care o au de obște duhurile căzute și oamenii, să o 
înlocuim cu înțelegerea dumnezeiască ce strălucește din Evanghelie. 

Să ne lepădăm de avutul nostru, ca să dobândim putinţa de a urma Dom- 
nului nostru lisus Hristos! Lepădarea de avuţie se săvârşeşte pe temeiul înţe- 
legerii ei cuvenite. Înțelegerea cuvenită a avuţiei o dă Evanghelia (Lc. XVI, 
1-31), iar după ce omul și-o însușeşte, mintea sa recunoaște chiar fără să vrea 
întreaga ei desăvârșire. Avutul pământesc nu este proprietatea noastră, cum 
socot unii care niciodată nu au stat să cugete mai adânc asupra acestui lucru: 
altminteri ar fiinţa mereu și ar rămâne totdeauna al nostru. EI trece din mâ- 
nă în mână și chiar acest fapt dă mărturie că avutul ne este dat numai ca să 
trăim din el. Avutul este al lui Dumnezeu; omul e doar un iconom al său vre- 
melnic. Iconomul credincios împlineşte întocmai voia celui ce i-a încredinţat 
iconomia. Şi noi, iconomisind avutul material care ne-a fost încredinţat pen- 
tru un scurt soroc, să avem râvnă a-l iconomisi după voia lui Dumnezeu. Să 
nu-l întrebuințăm spre a ne împlini poftele și patimile, mijlocindu-ne astfel 
pieirea veșnică; să-l întrebuințăm spre folosul omenirii ce are lipsă de atâtea, 
ce suferă atât; să-l întrebuințăm spre dobândirea mântuirii noastre. Cei ce do- 
resc desăvârșirea creștină părăsesc cu desăvârșire agoniseala pământească (Mt. 
XIX, 16-30); cei ce vor să se mântuiască sunt datori să dea milostenie după 
putinţă (Lc. XI, 41) şi să se înfrâneze de la reaua întrebuințare a agoniselii. 

Să ne lepădăm de iubirea de slavă şi de cinstiri! Să nu alergăm după cinstiri 
și ranguri, să nu folosim spre a le dobândi mijloace neîngăduite și josnice, ca- 
re merg mână în mână cu călcarea în picioare a legii lui Dumnezeu, a conști- 
inţei, a binelui aproapelui, căci asemenea mijloace întrebuințează cel mai ade- 
sea, pentru a dobândi mărirea pământească, cei ce o caută. Cel molipsit şi îm- 
pătimit de slava deșartă, care caută cu nesaţ slava de la oameni, nu e în stare a 
crede în Hristos: cur puteți voi să credeți, le-a zis Hristos iubitorilor de cinstiri 
din vremea Lui, când primiţi slavă unii de la alții? (n. V, 44). Dacă dumne- 
zeiasca Pronie ne-a dat putere și stăpânire pământească, să ne facem prin mij- 
locirea lor binefăcători ai omenirii. Să lepădăm otrava cea cumplită și atât de 
primejdioasă pentru duhul omenesc: egoismul cel prostesc și defăimat, care 
preface oamenii molipsiţi de el în fiare şi în demoni, făcând din ei plăgi pen- 
tru omenire și tâlhari față de ei înșiși. 

Să iubim mai presus de toate voia lui Dumnezeu; să-i dăm întâietate înaintea 
oricărui lucru; tot ce este potrivnic ei să urâm cu ura cea evlavioasă și bineplă- 
cută lui Dumnezeu. Când firea noastră cea vătămată de păcat se va răscula îm- 
potriva învăţăturii evanghelice, să arătăm ură față de această fire prin lepădarea 
dorințelor și cerințelor ei. Cu cât mai hotărât ne vom arăta ura, cu atât mai ho- 
tărâtoare va fi izbânda împotriva păcatului și asupra firii stăpânite de păcat; prin 
aceasta, sporirea noastră duhovnicească va fi mai grabnică și mai temeinică. 

Atunci când oamenii ce ne sunt apropiaţi după trup vor să ne îndepărteze 
de la urmarea voii lui Dumnezeu, să arătăm față de ei ura cea sfântă, asemă- 

nătoare celei pe care o arată lupilor mieii care nu se prefac în lupi și nu se apă- 
ră de lupi cu dinţii (Mt. X, 16; vezi Vizra Marii Mucenite Varvara, 4 decem- 
brie). Ura cea sfântă față de aproapele stă în păzirea credinței față de Dum- 
nezeu; în neîncuviințarea la voia cea rea a oamenilor, chiar dacă aceștia ar fi 
cele mai apropiate rude; în răbdarea cu dragoste a neajunsurilor pricinuite de 
către ei; în rugăciunea pentru mântuirea lor — nicidecum în grăirea de rău și 
faptele înrudite cu aceasta, prin care se arată ura firii căzute, ura cea potrivni- 
că lui Dumnezeu. 

Nu socotiți, a zis Mântuitorul, că am venit să aduc pace pe pământ: n-am ve- 
nit să aduc pace, ci sabie — căci am venit să despart pe fiu de tatăl său, pe fiică de 
mama sa, pe noră de soacra sa (Mt. X, 34-35). „Am venit”, tâlcuieşte Sfântul 
loan Scărarul aceste cuvinte ale Domnului, „să gesparz pe iubitorii de Dum- 
nezeu de iubitorii de lume; pe cei trupești de cei duhovnicești; pe iubitorii de 
slavă de cei smeriţi la cuget: căci Domnul se bucură de despărțirea și de dezbi- 
narea ce se naște din dragostea față de EI” (Scara, Cuvântul 3). 

Proorocul a numit pământul /oc / pribegiei sale, iar pe sine, străin şi călător 
pe pământ: străin sunt eu la Tine, spune el în rugăciunea sa către Dumnezeu, 
și călător ca toți părinţii mei (Ps. XXXVIII, 17). Adevăr limpede ca lumina zi- 
lei, adevăr dovedit de fapte! Adevăr uitat de oameni, în ciuda învederării sale! 
Sunt călător pe pământ: am ajuns la el prin naștere, voi ieși din el prin moar- 
te. Sunt szrăin pe pământ: am fost strămutat pe el din rai, unde m-am spurcat 
şi mi-am pierdut frumuseţea prin păcat. Mă voi strămuta și de pe pământ, din 
acest loc al surghiunului meu, în care am fost așezat de către Dumnezeul meu 
ca să-mi vin în fire, să mă curăţ de păcătoșenie, să devin iarăși în stare a locui 
în rai. Din pricina nevindecatei mele încăpăţânări de a nu mă îndrepta se cu- 
vine să fiu aruncat pe vecie în temnița iadului. Sunt pribeag pe pământ: pribe- 
gia mea am început-o în leagăn, o termin în mormânt: pribegesc prin vârste, 
de la copilărie la bătrâneţe; pribegesc prin feluritele împrejurări și întâmplări 
pământești. Sunt szrăin și călător, ca toți părinţii mei. Părinţii mei au fost stră- 
ini şi călători pe pământ: venind pe el prin naștere, s-au depărtat de fața lui 
prin moarte. Nici unul nu a fost scutit: nici unul dintre oameni nu a rămas o 
veșnicie pe pământ. Pleca-voi, deci, şi eu. De pe acum încep să plec, slăbind în 
putere și plecându-mă bărrâneţii. Plec, plec de aici, potrivit legii nestrămutate 
și puternicei rânduieli a Ziditorului și Dumnezeului meu. 

Să ne încredințăm că suntem pribegi pe pământ. Numai plecând de la 
această încredințare putem să ne facem fără greș socoteli și rânduială în via- 
ţa noastră pământească; numai plecând de la această încredințare putem să-i 
dăm vieţii pământești îndreptare nerătăcită, s-o întrebuințăm spre dobândirea 
veșniciei celei fericite, nu în scopuri deșarte, nu spre a merge la pierzanie! Ne-a 
orbit și continuă a ne orbi căderea noastră! Şi suntem siliți să pierdem multă 

vreme pentru a ne încredința de adevărurile cele mai limpezi, cu toate că ele 
sunt atât de vădite, că nu ar trebui să mai fie nevoie de acest lucru. 

Pribeagul, atunci când poposeşte într-un han, nu-și opreşte prea mult lua- 
rea-aminte asupra lui. Pentru ce ar face-o, de vreme ce nu se adăposteşte în el 
decât pentru un foarte scurt răstimp? Pribeagul se mulțumește numai cu cele 
neapărat trebuincioase; se străduiește să nu risipească banii care îi trebuie pen- 
tru a-și continua drumul și pentru a-şi ţine traiul în marea cetate spre care se 
îndreaptă; îndură cu răbdare neajunsurile și greutăţile, ştiind că aceste lucruri 
le au de înfruntat toți călătorii, că necurmată odihnă îl așteaptă în locul unde 
merge. Nu se leagă cu inima de nici un lucru din han, oricât ar fi lucrul ace- 
la de atrăgător. Nu pierde vremea cu alte îndeletniciri: are nevoie de aceasta 
pentru a-şi săvârși multostenicioasa călătorie. Necontenit se adânceşte în cu- 
getarea asupra cetății de scaun împărătești spre care se îndreaptă, asupra în- 
semnatelor piedici pe care trebuie să le înfrunte, asupra mijloacelor care-i pot 
ușura călătoria, asupra capcanelor cu care tâlharii primejduiesc calea, asupra 
soartei nefericite a celor ce nu au reușit a săvârși cu bine călătoria, asupra feri- 
citei stări a celor ce au avut parte de reușita dorită. După ce a petrecut în han 
vremea cuvenită, îi mulțumește stăpânului pentru grija pe care a vădit-o față 
de el; și plecând, uită de han sau păstrează o amintire tulbure despre el: fiind- 
că avea inima rece față de el. 

Să dobândim şi noi astfel de simţiri faţă de pământ. Să nu ne risipim nebu- 
neşte puterile sufletului și trupului; să nu le jertfim deşertăciunii şi stricăciu- 
nii. Să ne păzim a ne lega de cele vremelnice şi materiale, ca să nu ne împie- 
dice a dobândi cele cereşti și veșnice. Să ne păzim a ne împlini poftele cele ne- 
împlinite şi nesățioase, din a căror împlinire crește căderea noastră și ajunge la 
o mărime înfricoșătoare!. Să ne păzim de ceea ce e de prisos, mulțumindu-ne 
doar cu ceea ce este neapărat ttebuincios. Să ne îndreptăm toată luarea-aminte 
către viața de după mormânt ce ne așteaptă şi care nu va avea sfârșit. Să-L cu- 
noaștem pe Dumnezeu, Care ne-a poruncit să-L cunoaştem și dăruiește aceas- 
tă cunoștință prin cuvântul Său și prin harul Său. Să devenim ai lui Dumne- 
zeu în timpul vieţii noastre pământeşti. Dumnezeu ne-a dat putinţa de a ne 
uni cât se poate de strâns cu E] şi ne-a dat pentru săvârşirea acestei lucrări nea- 
semuit de mari un răstimp: viața pământească. Nu este alt răstimp în care poa- 
te avea loc această minunată împropriere afară de răstimpul vieţii pământești: 
dacă ea nu are loc în acest răstimp, nu va mai avea loc niciodată. Să dobân- 
dim prietenia celor ce locuiesc în cer: a sfinților îngeri și a sfinţilor oameni ca- 
re au adormit în Domnul, ca să ne primească în corturile cele veşnice (Lc. XVI, 
9). Să dobândim cunoașterea duhurilor căzute — a acestor vrăjmași vicleni și 


! Mai exact: „se dezvoltă... și ajunge la dimensiuni” (p. 2.). 

cumpliţi ai neamului omenesc —, pentru a scăpa de cursele lor și de vieţuirea 
împreună cu ei în focul iadului. Luminător în calea vieţii să ne fie cuvântul 
lui Dumnezeu (Ps. CĂVIII, 105). Să-L proslăvim pe Dumnezeu și să-l mul- 
ţumim pentru bunătăţile cele îmbelșugare de care este plin, spre îndestularea 
zrebuinţelor noastre, adăpostul nostru cel vremelnic, pământul. Prin curăţia 
minții să pătrundem înţelesul acestor bunătăţi: ele sunt firave icoane ale bună- 
tăţilor celor veşnice. Bunătăţile cele veșnice sunt zugrăvite de către ele tot așa 
slab și neîndestulător cum sunt zugrăvite lucrurile pământești de către umbra 
lor. Dăruindu-ne bunătățile cele veșnice, Dumnezeu îndeamnă în chip tainic: 
„Oamenilor! Adăpostul vostru vremelnic e înzestrat cu felurite și nenumărate 
bunătăţi, care răpesc și farmecă ochiul și inima, care acoperă cu prisosinţă tre- 
buinţele voastre: pornind de la acestea, daţi-vă seama cu ce bunătăți este în- 
zestrat sălașul vostru veşnic. Pricepeţi nemărginita, nepătrunsa bunătate a lui 
Dumnezeu față de voi; și cinstind bunătăţile cele pământești prin evlavioasa 
lor înțelegere și contemplare, nu vă purtaţi cu nechibzuinţă: nu vă înrobiţi lor, 
nu mergeţi prin ele la pierzanie. Folosindu-vă de ele după nevoie și cuviință, 
din toate puterile năzuiţi către dobândirea bunătăţilor cerești”. 

Să îndepărtăm de la noi toate învățăturile mincinoase și faptele lor: oile 
lui Hristos 74 merg după glas străin, ci vor fugi de el, pentru că nu cunosc gla- 
sul străinilor (n. X, 5). Să facem cunoştinţă temeinic cu glasul lui Hristos, 
ca să-l recunoaștem neîntârziat când îl vom auzi și să urmăm pe loc porun- 
cii sale. Dobândind în duh înțelegere faţă de acest glas, vom dobândi în duh 
înstrăinare de glasul cel străin pe care îl scoate, pe felurite glasuri, cugetarea 
trupească. De vom auzi glas străin, să fugim — să fugim de el, cum se cuvine 
oilor lui Hristos, care se mântuiesc de glasul cel străin prin fugă, adică prin 
desăvârșita neluare-aminte față de el. A lua aminte la el este deja lucru cu pri- 
mejdie: în urma ei se furişează amăgirea, în urma amăgirii — pierzania. Căde- 
rea proropărinţilor noștri a început prin faptul că strămoașa a plecat urechea 
la glas străin. 

Păstorul nostru nu numai că ne cheamă cu glasul Său, ci ne și călăuzește 
prin felul Său de viață: EI 7nerge înaintea oilor Sale (In. X, 4). Ne-a poruncit 
să ne lepădăm de lume, să ne lepădăm de noi înşine, să ne luăm și să ne pur- 
tăm crucea: toate acestea le-a și săvârșit înaintea ochilor noștri. FIriszos 4 păzi- 
mit pentru noi, lăsându-ne pildă ca să pășim pe urmele Lui (| Pr. IL, 21). A bi- 
nevoit să ia asupra Sa firea umană — cu toate că de seminţie împărătească, însă 
ajunsă în rândul celor simpli. Nașterea Sa a avut loc în timp ce Preasfânta Lui 
Maică se afla în călătorie, fără a se fi găsit pentru ea loc în casele oamenilor; a 
avut loc într-o peșteră unde sălășluiau dobitoacele de pe lângă casă; drept lea- 
găn l-a slujit ieslea. Numai ce s-a răspândit vestea naşterii Lui, că au și plănu- 

it să-L. omoare. Pruncul este deja urmărit! Pruncul e căutat pentru a fi omo- 
rât! Pruncul fuge în Egipt, prin pustie, de ucigașul cel întărâtat! Anii copilă- 
riei Dumnezeul-Om Şi i-a petrecut în ascultare față de părinţi — de cel ce îi 
era tată cu numele și de ceea ce Îi era Maică după fire —, dând pildă de smere- 
nie oamenilor căzuţi din pricina trufiei și a neascultării pricinuite de aceasta. 
Anii bărbăţiei Domnul Şi i-a închinat propovăduirii Evanghelici, peregrinând 
din cetate în cetate, din sat în sat, fără să aibă un sălaș al Său. Drept veşminte 
avea o cămașă și o haină de purtat deasupra. În timp ce EI le vestea oamenilor 
mântuirea și izvora pentru ei binefaceri dumnezeiești, oamenii Îl urau, unel- 
teau împotriva Lui și nu o dată au încercat să-L omoare. În cele din urmă, 
L-au răstignit ca pe un răufăcător. EI le-a îngăduit să facă nelegiuirea cea fără 
de asemănare de care înseta inima lor, fiindcă voia ca prin moartea Lui să iz- 
băvească de blestem și de muncile cele veșnice neamul omenesc. Pătimitoare 
a fost viața pe pământ a Dumnezeului-Om: printr-o moarte pătimitoare a și 
luat sfârșit. În urma Domnului au trecut în veşnicia cea fericită toți sfinții; au 
trecut pe calea cea strâmtă și mâhnicioasă, lepădându-se de slava și plăcerile 
lumii, înfrânându-și dorinţele trupești prin nevoințe, răstignindu-și duhul pe 
crucea lui Hristos, pe care o alcătuiesc pentru duhul omenesc căzut poruncile 
Evangheliei, supuși lipsurilor de toate felurile, prigoniţi de către duhurile rău- 
tăţii, prigoniţi de către fraţii lor, oamenii. Să urmăm lui Hristos și cetei sfinți- 
lor care au mers în urma Lui! Dumnezeul-Om, după ce a săvârșit, prin EI În- 
suși, curățirea păcatelor noastre, a șezut de-a dreapta măririi, întru cele preaînalte 
(Ev. L, 3). Acolo îi cheamă EI pe următorii Săi: Venii, binecuvântații Tatălui 
Meu, de moşteniți Împărăția cea găătită vouă de la întemeierea lumii (Mt. XXV, 
34). Amin. 


02 
“Ap 


Despre pocăință 


Pocăiți-vă şi credeți în Evanghelie! Pocăiți-vă: că s-a apropiat Împărăția ceruri- 
lor (Mc. ], 15). Acestea au fost cele dintâi cuvinte ale propovăduirii Dumnezeu- 
lui-Om. Aceleași cuvinte ni le grăiește și acum prin mijlocirea Evangheliei. 

Atunci când păcatul a prins în lume cea mai mare putere, s-a pogorât în 
ea Doctorul Cel Arotputernic. S-a pogorât pe tărâmul surghiunului, pe tărâ- 
mul tânjirilor și pătimirilor noastre — după care urmau muncile cele veșnice 
în iad —, binevestește izbăvirea, bucuria, tămăduirea tuturor oamenilor până 
la unul. Pocăzzi-vă! 

Puterea pocăinței este întemeiată pe puterea lui Dumnezeu: Doctorul este 
Atotputernic, și doctoria dată de EI este atotputernică. 

Atunci, în vremea propovăduirii Sale pe pământ, Domnul i-a chemat la tă- 
măduire pe toți cei bolnavi de păcat și n-a recunoscut nici un păcat ca fiind de 
netămăduit. Şi acum continuă să-i cheme pe toți; făgăduieşte și dăruiește ier- 
tarea oricărui păcat, tămăduirea oricărei boli a păcatului. 

Voi, care pribegiţi pe acest pământ, voi toţi, care năzuiţi sau sunteți trași spre 
calea cea largă în zarva care nu mai amuțește a grijilor, distracţiilor și veseliilor 
lumești, prin flori amestecate cu spini, care grăbiţi pe acest drum către un sfâr- 
şit pe care toți îl cunosc și pe care toți îi uită, către mormântul întunecos, că- 
tre o veşnicie și mai întunecoasă şi cumplită, opriţi-vă! Dezmeticiţi-vă din vraja 
lumii, care vă ţine fără contenire în robie! Plecaţi-vă urechea la ceea ce grăiește 
Mântuitorul, luați aminte cum se cuvine la cuvintele Lui! Pocăsţi-vă și credeți în 
Evanghelie, vă spune EL, pocăiti-vă: că s-a apropiat Împărăția cerurilor: 

Foarte mare nevoie aveţi voi, care pribegiţi pe pământ, să luaţi deplin amin- 
te la acest îndemn cu adevărat folositor, mântuitor; altminteri, veţi ajunge la 
mormânt, veţi ajunge la pragul și la porţile veşniciei fără a fi dobândit nici o 
fărâmă de înţelegere adevărată nici despre veșnicie, nici despre îndatoririle ce- 
lui ce intră în ea, pregătindu-vă în ea doar îndreptăţitele pedepse pentru păca- 
tele voastre. Cel mai greu păcat e nepăsarea față de cuvintele Mântuitorului, 
dispreţuirea Mântuitorului. Pocăizi-vă! 

Amăgitoare, înșelătoare calea vieţii pământești: pentru cei care o încep, ea 
pare o arenă fără sfârșit, plină de adevăruri, iar celui ce o termină îi pare calea 
cea mai scurtă cu putinţă, plină de vise deșarte. Pocăiţi-vă! 

Păcărosul orbit, care îşi întrebuințează întreaga viață pământească, toate 
puterile sufletului şi ale trupului pentru a dobândi slavă, bogăţie și toate cele- 
alte agoniseli și întâietăţi supuse stricăciunii va trebui să părăsească toate aces- 
tea în clipele când de pe suflet cu sila se va dezbrăca haina sa — trupul — atunci 
când sufletul va fi dus de îngeri neînduplecaţi la judeţul Dreptului Dumne- 
zeu, judeţ pe care el nu-l știe, judeţ pe care îl disprețuiește. Pocăizi-vă! 

Se ostenesc, se grăbesc oamenii să se îmbogăţească în cunoștințe — însă 
numai cu cele de puţin preţ, potrivite numai pentru vremelnicie, care sunt 
bune doar pentru a plini nevoile, înlesnirile și poftele vieţii pământești. Cu- 
noașterea și lucrarea cu adevărat trebuincioase, singurele pentru care ne-a fost 
dăruită viaţa pământească — cunoașterea lui Dumnezeu și împăcarea cu El 
prin mijlocirea Răscumpărărorului — le dispreţuim cu desăvârşire. Pocăizi-vă! 

Fraţilor! Să aruncăm fără patimă, în lumina Evangheliei, o privire în viața 
noastră. Deșartă e ea! Toate bunătăţile îi sunt luate prin moarte — și adeseori, 
prin felurite întâmplări neașteptate, chiar înainte de moarte. Nevrednice sunt 
aceste bunătăţi stricăcioase, așa degrabă pieritoare, a fi numite „bunărăţi”! Ele 
sunt, mai degrabă, amăgiri și curse. Cei ce se poticnesc în aceste curse și se în- 
curcă în ele se lipsesc de adevăratele, veșnicele, cereștile, duhovniceştile bună- 
tăți, care se dobândesc prin credinţa în Hristos și urmarea Lui pe calea cea de 
taină a trăirii evanghelice. Pocăiţi-vă! 

În ce orbire cumplită ne aflăm! Cât de limpede dovedeşte această orbire că- 
derea noastră! Vedem moartea fraţilor noștri; știm că nu vom scăpa de ea nici 
noi, ba poate că foarte degrabă ni se va înfățișa, fiindcă nici unul dintre oa- 
meni n-a rămas pentru totdeauna pe pământ; vedem că multora și înainte de 
moarte li se destramă pământeasca bunăstare, că adeseori ea se preschimbă în- 
tr-0 restriște asemenea unei gustări a morții în fiecare zi. În ciuda acestei măr- 
turii atât de vădite a faptelor, alergăm numai după bunărăţile cele vremelnice 
ca și cum ele ar fi statornice și veșnice. Doar asupra acestora se îndreaptă toa- 
tă luarea noastră aminte! Dumnezeu e uitat! Uitată este veșnicia cea măreață 
şi totodată înfricoșătoare! Pocăiţi-vă! 

Ne vor trăda, fraţilor, negreșit ne vor trăda toate bunătăţile stricăcioase: pe 
bogaţi îi va trăda bogăţia lor, pe cei slăviți, slava lor, pe cei tineri, tinerețea lor, 
pe cei înţelepţi, înţelepciunea lor. Numai un singur bun veșnic și nemincinos 
poate omul să dobândească pe pământ: adevărata cunoștință a lui Dumnezeu, 
împăcarea și unirea cu Dumnezeu care ne sunt dăruite de Hristos; însă pen- 
tru primirea acestor bunătăţi neîntrecute trebuie să lăsăm viața păcătoasă, tre- 
buie s-o urâm. Pocăiţi-vă! 

Pocăiţi-vă! Ce înseamnă a te pocăi? Înseamnă a-ţi da seama de păcatele ta- 
le, a te mâhni pentru ele, a le părăsi — iată răspunsul dat de un mare sfânt pă- 

rinte la această întrebare — şi a nu te mai întoarce la ele!. În acest chip mulți 
păcătoşi s-au prefăcut în sfinţi, mulți nelegiuiți au devenit drepți. 

Pocăiţi-vă! Lepădaţi de la voi nu doar păcatele învederate — omorul, furtul, 
desfrânarea, clevetirea, minciuna —, ci și distracţiile cele pierzătoare, ci și închi- 
puirile nelegiuite, ci și gândurile cele fără de lege — tot, tot ce este oprit de Evan- 
ghelie. Viaţa păcătoasă dinainte spălaţi-o cu lacrimile pocăinţei nefățarnice. 

Nu-ţi spune întru deznădejdea şi împuţinarea ta sufletească: „Am căzut 
în păcate grele; am dobândit deprinderi păcătoase de multă vreme prin viaţa 
mea păcătoasă: cu timpul, ele s-au prefăcut într-o a doua fire, îmi fac pocăin- 
ţa cu neputinţă ?. Aceste cugete întunecate ți le insuflă vrăjmașul tău, pe care 
tu încă nu l-ai băgat de seamă și nu l-ai priceput“: el știe puterea pocăinței, se 
teme că pocăinţa te va scoate de sub puterea lui și se străduiește să te rupă de 
pocăință, punând o neputinţă născocită de el pe seama doctoriei atotputerni- 
ce a lui Dumnezeu. 

Cel Ce a rânduit“ pocăinţa e Făcătorul tău, Cel Ce te-a zidit din nimic. Cu 
atât mai uşor Îi va fi să te rezidească, să prefacă inima ta: să facă o inimă iubi- 
toare de Dumnezeu dintr-o inimă iubitoare de păcat, să zidească o inimă no- 
uă, duhovnicească, sfântă, dintr-o inimă înrobită simţurilor, trupească, plină 
de gânduri rele și iubitoare de plăceri. 

Fraţilor! Să cunoaștem negrăita iubire a lui Dumnezeu faţă de firea ome- 
nească ce a căzut. Domnul S-a înomenit ca prin înomenirea Sa să poată lua 
asupra Sa pedepsele meritate de oameni și prin pătimirea Celui Arotsfânt să-i 
răscumpere de pedeapsă pe cei vinovaţi. Ce L-a atras la noi, aici pe pământ, în 
țara surghiunului nostru? Dreptăţile noastre, oare? Nu! L-a atras la noi starea 
jalnică în care ne aruncase păcătoșenia noastră. 

Păcăroşilor! Să prindem curaj. Pentru noi, anume pentru noi a săvârșit 
Domnul marea Sa lucrarea a înomenirii Sale; la suferinţele noastre a căutat El 
cu nepătrunsă milă. Să încetăm a șovăi! Să încetăm a ne îndoi cu puţinătate 
de sufler! Umplându-ne de credință, de râvnă şi recunoștință, să ne apropiem 
de pocăință: prin mijlocirea ei să ne împăcăm cu Dumnezeu. Ce/ fără de lege, 
dacă se va întoarce de la toate fărădelegile sale, pe care le-a făcut și va păzi toa- 
te poruncile Mele, și va face judecată, dreptate şi milă, cu viaţă va trăi şi nu va 
muri: toate nedreptățile lui, câte le-a făcut, nu se vor pomeni, ci întru dreptatea 
sa, pe care a făcut-o, va fi viu (lez. XVIII, 21-22). Aceasta e făgăduinţa pe care 
Dumnezeu i-o face păcătosului prin gura marelui Său prooroc. 


! Pimen cel Mare, vezi Patericul egiptean. 

2 Preacuviosul Macarie cel Mare, Cuvântul 7, cap. 2. 
* Preacuviosul Macarie cel Mare, Cuvântul 7, cap. 2. 
4 Mai exact: „instituit” (7, zr.). 

Să răspundem, după măsura slabelor noastre puteri, marii iubiri pe care o 
are faţă de noi Domnul, așa cum pot răspunde iubirii Zidirorului zidirile Lui, 
şi încă niște zidiri căzute: să ne pocăim! Să ne pocăim nu numai cu gura; să 
dovedim pocăinţa noastră nu doar prin câteva lacrimi vremelnice, nu doar lu- 
ând parte de ochii oamenilor la slujbele Bisericii, împlinind rânduielile biseri- 
ceşti din afară — lucru cu care se mulțumeau fariseii. Să aducem împreună cu 
lacrimile, cu evlavia cea din afară, şi roadă vrednică de pocăință: să ne schim- 
băm viaţa păcătoasă cu o viață evanghelică. 

De ce muriţi, casa lui Israel? (ez. XVIII, 31). De ce pieriţi, creştinilor, cu 
moarte veșnică din pricina păcatelor voastre? De ce se umple de voi iadul, ca și 
cum n-ar fi fost rânduită în Biserica lui Hristos atotputernica pocăință? Acest 
dar este un dar nesfârșit de bun pentru casa lui Israel — creştinii —, şi în orice 
vreme a vieţii, asupra oricăror păcate, el lucrează cu aceeași putere: curăță ori- 
ce păcat, mântuieşte pe oricine aleargă la Dumnezeu, chiar dacă asta s-ar în- 
tâmpla în ultimele clipe dinainte de moarte. 

De ce muriţi, casa lui Israel? Creştinii mor pentru totdeauna cu moarte veș- 
nică fiindcă în toată vremea vieţii pământeşti nu se îndeletnicesc cu altceva 
decât cu încălcarea făgăduințelor de la botez, cu slujirea păcatului; pier fiindcă 
nu iau aminte câruși de puţin la Cuvântul lui Dumnezeu, ce le vestește despre 
pocăință. Nici în clipele dinaintea morţii nu sunt în stare să se folosească de 
atotputernica putere a pocăinţei! Nu sunt în stare să se folosească de ea fiindcă 
nu şi-au făcut nici cea mai mică idee despre creștinism sau și-au făcut cea mai 
neîndestulătoare şi greșită părere despre el, care poate fi numită deplină nești- 
inţă, mai degrabă decât cunoștință de vreun fel oarecare. 

Viu sunt Eu, zice Domnul — ca şi cum ar fi silit să-i încredinţeze mai cu tă- 
rie pe cei necredincioși — viu sunt Eu, zice Domnul: nu voiesc moartea păcăto- 
sului, ci ca să se întoarcă păcătosul de la calea sa şi să fie viu... (lez. XXXIII, 11). 
De ce muriţi, casa lui Israel?... 

Cunoștea Dumnezeu neputința oamenilor, ştia că ei și după botez vor că- 
dea în păcat: din această pricină a rânduit în Biserică Taina Pocăinţei, prin ca- 
re se curăță păcatele săvârșite după botez. Pocăinţa trebuie să însoţească cre- 
dinţa în Hristos, să premeargă botezului în Hristos; iar după botez, ea în- 
dreaptă încălcarea de către cel ce a crezut în Hristos și s-a botezat în Hristos 
a îndatoririlor sale. 

Atunci când din Ierusalim și din toată ludeea oamenii veneau în număr 
mare la loan, propovăduitorul pocăinței, ca să se boteze în lordan, își mărtu- 
riseau păcatele — le mărturiseau, spune unul dintre sfinţii scriitori!, nu fiindcă 
Sfântul Botezător ar fi avut nevoie să afle păcatele celor care veneau la el, ci fi- 


' Sfântul loan Scărarul, Cuvântul 4. 

indcă era nevoie ca ei, pentru a face o pocăință temeinică, să unească părerea 
de rău pentru căderea în păcat cu mărturisirea păcatelor. 

Sufletul care ştie că este dator să-și mărturisească păcatele — grăiește același 
Sfânt Părinte — prin însuși acest gând este oprit, ca de un lanţ, să mai repete 
păcatele dinainte; dimpotrivă, păcatele nemărturisite, săvârşite ca în întune- 
ric, cu înlesnire se întâmplă iarăși. 

Prin mărturisirea păcatelor se strică prietenia cu păcatele. Ura față de păca- 
ve este semn al adevăratei pocăințe, al hotărârii de a trăi întru virtute. 

Dacă ai dobândit deprindere cu păcatul, mărturisește-te des și degrabă vei 
fi slobozit din robia păcatului, cu ușurință și cu bucurie vei urma Domnului 
lisus Hristos. 

Cel care își trădează iar şi iar prietenii va fi vrăjmăşit de ei; aceștia se vor în- 
depărta de el ca de un trădător, cațe caută desăvârșita lor pierzanie; de la cel ce-și 
mărturisește păcatele, acestea se.depărtează, fiindcă păcatele se întemeiază și se 
întăresc pe trufia firii căzute, nesuferind să fie date în vileag şi rușinate. 

Cel care își îngăduie să păcătuiască de bunăvoie şi într-adins în nădejdea că 
se va pocăi, acela viclenește față de Dumnezeu. Pe cel care păcătuieşte de bună 
voie şi într-adins, în nădejdea că se va pocăi, îl va lovi fără de veste moartea, 
fără să-i lase vremea pe care socotea el că o va închina faptei bune!. 

Prin Taina Mărturisirii se curăță cu desăvârşire toate păcatele făcute prin 
cuvânt, prin faptă și prin gând. Pentru a şterge din inimă deprinderile păcă- 
toase care s-au înrădăcinat în el prin îndelungă adăstare e nevoie de timp, e 
nevoie de pocăință stăruitoare. Pocăința stăruitoare înseamnă a avea mereu 
duhul înfrânt, a lupta necontenit cu patimile și simţirile cu care te împresoară 
patima păcătoasă ascunsă în inimă, a-ţi înfrâna simţurile trupeşti și pântecele, 
a te ruga cu smerenie, a te mărturisi des. 

Fraţilor! Păcătuind de bunăvoie, am pierdut sfânta neprihănire — neprihă- 
nirea care nu numai că este neatinsă de fapta păcătoasă, dar nu are nici mă- 
car cunoștința răului; neprihănirea întru a cărei strălucire duhovnicească am 
venit la ființă din mâinile Ziditorului. Am pierdut și acea neprihănire pe ca- 
re am dobândit-o rezidiți fiind prin botez; în calea vieţii noastre, ne-am înti- 
nat prin felurite păcare veșmintele albite de Răscumpărărorul. Ne-a mai rămas 
o apă pentru a ne spăla: apa pocăinţei. Ce se va întâmpla cu noi dacă vom fi 
nepăsărori și faţă de această spălare? Va trebui să ne înfățișăm lui Dumnezeu 
cu sufletele sluțite de păcat — și cumplit va privi EI la sufletul spurcat, la focul 
gheenei îl va osândi. 

Spălați-vă, curățiți-vă, ştergeţi răutățile din sufletele voastre dinaintea ochilor 
Mei, părăsiți-vă răutățile voastre... şi veniți să ne judecăm. Cu ce se va sfârşi în- 


! Isaac Sirul, Cuvântul 90. 

să această judecată a lui Dumnezeu — judecata pocăinţei, la care Dumnezeu îl 
cheamă neîncetat pe păcătos în timpul vieţii sale pământești? Când omul își 
recunoaște păcatele sale, când se hotărăște să se pocăiască și să se îndrepte cu 
adevărat, Dumnezeu încheie judecata Sa cu omul prin următoarea hotărâre: 
De vor fi păcatele voastre precum purpura, ca zăpada le voi albi; şi de vor fi pre- 
cum cârmâzul, ca lâna le voi albi (Is. |, 16-18). 

[ar de va fi nepăsător creștinul față de această ultimă chemare a multmilos- 
tivului Dumnezeu, i se vestește din partea Lui pierzania veșnică. Bunătatea lui 
Dumnezeu, grăieşte Apostolul, ze îndeamnă la pocăință (Rom. II, 4). Dumne- 
zeu vede păcatele tale: cu îndelungă-răbdare privește păcatele pe care le faci 
înaintea Lui, la șirul de păcate care alcătuiește toată viața ta; El așteaptă pocă- 
inţa ta și totodată lasă la libera ta voie să alegi mântuirea sau pierzania. Și tu 
foloseşti în chip rău bunătatea și îndelungă-răbdarea lui Dumnezeu! Nu e în 
tine îndreptare! Trândăvia ta este din ce în mai mare! Crește în tine nepăsa- 
rea atât faţă de Dumnezeu, cât și faţă de soarta ta veșnică! Singura ta grijă este 
să-ţi înmulțești păcatele, adaugi la păcatele de mai înainte păcate noi și îndoi- 
te! După învârtoșarea ta şi după inima ta nepocăită îti aduni mânie în ziua mâ- 
niei şi arătării dreptei judecăți a lui Dumnezeu, care va răsplăti fiecăruia după 
faptele lui: celor ce prin răbdarea în fapta bună caută slavă, cinste şi nestricăciu- 
ne — viața veşnică; iar celor ce din îndârjire se împotrivesc adevărului şi se supun 
nedreptății — mânie şi urgie, necaz și strâmtorare veșnică peste tot sufletul omului 
făcător de rău (Rom. IL. 5-9). Amin. 


<X02 
ANS 


Vederea lui Hristos 


Vrei să-L vezi pe Hristos? Vino și vezi (In. I, 46), grăieşte Apostolul Lui. 

Domnul lisus Hristos a dar făgăduinţa că va rămâne cu ucenicii Săi până 
la sfârșitul veacului (Mr. XXVIII, 20). EL este împreună cu ei, în Sfânta Evan- 
ghelie și în tainele Bisericii! și nu există pentru cei care nu cred în Evanghelie: 
aceştia nu-L văd, orbiţi fiind de necredință. 

Vrei să-L auzi pe Hristos? EI îţi grăieşte prin Evanghelie. Nu fi nepăsător 
față de glasul Lui mântuitor: abare-te de la viaţa păcătoasă și ascultă cu lua- 
re-aminte învăţătura lui Hristos, care e viaţa veșnică. 

Vrei să ţi se arate Hristos? EI te învaţă cum să-ţi împlinești dorința. Ce/ ce are 
poruncile Mele și le păzeşte, acela este cel ce Mă iubeşte: iar cel ce Mă iubeşte va fi 
iubit de Tatăl Meu, și Eu îl voi iubi pe el, şi Mă voi arăta lui (|n. XIV, 21). 

Ai fost înfiat de către Dumnezeu prin Taina Sfântului Botez, ai intrat în 
cea mai strânsă unire cu Dumnezeu prin Taina Sfintei Împărtășanii: păstrea- 
ză înfierea, păstrează unirea! Refă prin pocăință curăţia și înnoirea dobândite 
prin Sfântul Botez, iar unirea cu Dumnezeu hrăneşte-o prin vieţuirea după 
Evanghelie și împărtășirea cât mai deasă cu putinţă cu Sfintele lui Hristos Tai- 
ne. Rămâneți în Mine, şi Eu în voi (|n. XV, 4), a grăit Domnul. Dacă păziţi 
poruncile Mele, veți rărr îne în iubirea Mea (n. XV, 10). Cel ce mănâncă trupul 
Meu şi bea sângele Meu rămâne întru Mine şi Eu întru el (|n. VL, 56). 

Păzeşte-re de visare, care poate să te facă a-ţi închipui că-L vezi pe Dom- 
nul lisus Hristos, că-L pipăi, că-L îmbrăţișezi. Aceasta e o joacă deșartă a păre- 
rii de sine pline de trufie! Aceasta este înșelare pierzătoare!? Plineşte poruncile 


! Sfântul Sfinţit Mucenic Petru Damaschinul spune: „Hristos este ascuns în Evanghelie. 
Cel ce voiește să-L afle trebuie să-și vândă tot avutul său și să cumpere Evanghelia, pentru a 
nu-L afla pe Hristos doar prin citire, ci a-L primi în sine următor făcându-se vieţuirii Lui în 
lume. Cel ce ÎI caută pe Hristos, spune Sfântul Maxim, trebuie să-L caute nu doar afară, ci 
și înlăuntrul său, adică să fie cu trupul și cu sufletul precum Hristos, fără de păcat, pe cât stă 
în puterea omenească”. Sfântul Petru Damaschinul, cartea întâi, cap. „Despre cea de-a patra 
vedere”, Dobrotoliubie, vol. 3. 

? Sfinţii scriitori de lucrări ascerice numesc acest fel de înșelare părere (de sine). Sfântul 
loan Carpatiul definește părerea în următorul fel: „Părerea e umflarea sufletului de trufie prin 
slava deșartă și semeţirea în deșert a minţii”, loan Carpatiul, cap. 49, Dobrotoliubie, vol. 4. 
Despre acest fel al înșelării Sfântul Pavel grăiește: „Nimeni să nu vă amăgească pe voi printr-o 

Domnului și în chip minunat ÎI vei vedea pe Domnul în tine însuţi, în însu- 
şirile tale. Așa L-a văzut pe Domnul în sine Sfântul Apostol Pavel: el cerea de 
la creştini să aibă această vedere a lui Hristos; despre cei ce nu o aveau spunea 
că încă n-au ajuns la starea cuvenită creștinilor, 

Dacă duci viață păcătoasă, îți împlinești patimile și totodată socoteşti că-L 
iubeşti pe Domnul lisus Hristos; să ştii că te vădește înșelat ucenicul Lui cel 
iubit, care stătea culcat la pieptul Lui la Cina cea de Taină. El spune: Cz/ ce 
zice: „L-am cunoscut”, însă poruncile Lui nu le păzeşte, mincinos este şi întru el 
adevărul nu se află. lar cine păzeşte cuvântul Lui, întru acela, cu adevărat, dra- 
gostea lui Dumnezeu desăvârşită este (| In. II, 4-5). 

De împlinești voia ta păcătoasă, călcând astfel dumnezeieștile porunci, 
Domnul lisus Hristos te numără cu cei ce nu-L iubesc. Ce/ ce nu Mă iubește 
nu păzeşte cuvintele Mele (In. XIV, 24). 

Nu te năpusti cu nechibzuinţă, fără să-ţi fi cercetat cu grijă hainele, în 
zdrenţe vechi şi puturoase, la nunta Fiului lui Dumnezeu, la unirea cu El, 
chiar dacă ai fost chemat, ca oricare creștin, la această nuntă. Stăpânul casei 
are slugi care îţi vor lega mâinile și picioarele şi te vor arunca în întunericul cel 
mai din afară, străin de Dumnezeu (Mr. XXII, 11-13). 

Slugile în puterea cărora e dat cel care cu obrăznicie, necurățit prin pocă- 
ință, umflat de părerea de sine şi semeața cugetare caută dragostea și alte stări 
duhovnicești înalte — sunt demonii, îngerii aruncaţi din cer. Întunericul cel 
mai din afară este orbirea duhului omenesc, starea pătimașă, trupească. Păca- 
cul și duhurile căzute domnesc în omul care se află în această stare. Acesta e 
lipsit de libertate duhovnicească: mâinile și picioarele îi sunt legate. Legarea 
mâinilor și picioarelor înseamnă pierderea putinţei de a trăi în chip bineplă- 
cut lui Dumnezeu și a spori duhovniceşte. În această stare se află toţi înșelații. 
Din această jalnică stare omul iese dându-și seama în ce rătăcire se află, lepă- 
dând-o, intrând în mântuitoarea arenă a pocăinţei. 

Anevoioasă e ieșirea din înșelare. La ușă stă o strajă: ușa este închisă cu lacăre 
şi zăvoare grele și trainice; peste ele e pusă pecetea prăpastiei iadului. Lacărele și 
zăvoarele sunt trufia celor aflaţi în înșelare, care se ascunde adânc în inimă; iubi- 
rea lor de slavă deșartă, care alcătuiește pricina cea mai însemnată a faptelor pe 
care ei le săvârșesc; făţărnicia şi viclenia, prin care își ascund trufia și iubirea de 


prefăcută smerenie și închinare la îngeri, la cele ce n-a văzut cu mândrie umblând și în deșert 
umflându-se de trufie din mintea sa trupească (Col. II, 18). Zis-a Sfântul Grigorie Sinaitul: 
„Cei ce vorbesc din gândurile lor, înainte de a le curăţi au fost amăgiți de duhul părerii de si- 
ne. Despre unii ca aceștia grăiește parimia: Am văzut om socotindu-se în sine că este înțelept, 


însă mai multă nădejde are nebunul decât acesta (Pilde XXVI, 12)”, Grigorie Sinaitul, cap. 
CXXVIII, Dobrotoliubie, vol. 1. 

slavă deșartă, prin care le pun masca bunelor intenţii, smereniei, sfințeniei. Pe- 
cetea de nesfărâmat e socotirea lucrărilor înşelării drept lucrări ale harului. 

Poate oare cel ce se află în înşelare, pe tărâmul minciunii şi amăgirii, să fie 
plinitor al poruncilor lui Hristos, al căror adevăr este din Adevărul-Hristos? 
Cel ce încuviințează minciuna, care se desfată de minciună, care își însușește 
minciuna, care se unește în duh cu minciuna poate să încuviințeze, oare, ade- 
vărul? Nu! Ci îl urăște, devine vrăjmaşul și prigonitorul lui înverșunat. 

Visători nefericiţi, ce socotiți că v-aţi petrecut viaţa în braţele lui Dumne- 
zeu! Care credeți că va fi starea voastră atunci când vă va izbi cuvântul Mân- 
ruitorului: Niciodază nu v-am cunoscut pe voi. Plecaţi de la Mine, cei ce lucraţi 
fărădelegea (Mr. VII, 23). 

Adevăratule prieten în Domnul! Mergi la Domnul lisus Hristos, apro- 
pie-te de EI pe calea poruncilor evanghelice; prin acestea cunoaște-L; prin îm- 
plinirea lor arară-ţi și dovedeşte-ţi dragostea de Domnul Iisus. EI Însuși Se va 
arăta pe Sine ţie — Se va arăta în ziua şi ceasul de EI știute. Odată cu această 
arătare va revărsa în inima ta negrăită dragoste faţă de El. Dragostea dumne- 
zeiască nu e un lucru oarecare de-al firii căzute: ea este darul Sfântului Duh 
(Rom. V, 5), trimis numai de Dumnezeu în vasele curăţite prin pocăință, în 
vasele smereniei şi înfrânării. 

Încredințează-te Domnului, nu ție însuți: este cu mult mai de nădejde. El 
este Zidiorul rău. Când ai suferit căderea cea amară, El a luat pentru tine fi- 
rea omenească, S-a dat pe Sine Însuși la chinuri, Şi-a vărsat sângele pentru ti- 
ne, ţi-a dat Dumnezeirea Sa: ce oare nu va mai face pentru tine? Pregăteşte-te 
pentru darurile Lui curățindu-te: aceasta e lucrarea ta. Amin. 


the 
<> 


Despre citirea Evangheliei 


Când citeşti Evanghelia, nu căuta desfătări, nu căuta extaze, nu căuta cuge- 
tări sclipitoare: caută să vezi adevărul cel sfânt, singurul infailibil. Nu re mulţu- 
mi doar cu citirea neroditoare a Evangheliei; străduieşte-te să împlineşti porun- 
cile ei, citeşte-o cu fapta. Evanghelia este cartea vieții şi prin viaţă trebuie citită. 

Nu socoti că din întâmplare cea mai sfântă dintre cărți — Tetra-Evanghelia 
— începe cu Evanghelia după Marei și sfârşeşte cu Evanghelia după loan. Ma- 
tei ne învață mai mult cum să împlinim voia lui Dumnezeu, și poveţele lui 
sunt deosebit de potrivite cu cel ce face primii pași pe calea lui Dumnezeu; 
loan arată chipul unirii dintre Dumnezeu și omul înnoit prin porunci — unire 
la care pot ajunge doar cei ce au sporit în calea lui Dumnezeu. 

Deschizând Sfânta Evanghelie pentru a o citi, adu-ţi aminte că ea hotărăș- 
te soarta ta veșnică. După ea vom fi judecaţi și după felul în care ne-am po- 
crivit pe pământ cu îndreptarul ei vom primi fie fericirea veșnică, fie chinurile 
veşnice (In. XII, 48). 

Dumnezeu Și-a descoperit voia unui nevrednic firicel de praf — omul! Car- 
tea în care e înfățișată această mare și atotsfântă voie se află în mâinile tale. Poţi 
să primești ori să lepezi voia Ziditorului şi Mântuitorului tău, după cum îţi pla- 
ce. Viaţa ta veșnică şi moartea ta veşnică sunt în mâinile tale: judecă singur de 
câtă prevedere și înțelepciune ai nevoie. Nu te juca cu soarta ta veșnică! 

Roagă-te Domnului cu inimă înfrântă ca să-ţi descopere minunile ascun- 
se în legea Lui (Ps. CXVIII, 18), care e Evanghelia. Se deschid ochii şi se ara- 
tă minunata vindecare de păcat a sufletului săvârșită de Cuvântul lui Dum- 
nezeu. Tămăduirea neputinţelor trupeşti a fost numai dovada tămăduirii su- 
fleului — dovadă pentru oamenii trupești, dovadă pentru minţile orbite prin 
faptul că s-au robit simţurilor (Lc. V, 24). 

Să citeşti Evanghelia cu cea mai mare evlavie și luare-aminte. Nimic din ea 
să nu socoți de mică însemnătate, prea puţin vrednic de cercetare. Din orişicare 
cuvânt al ei iese o rază de lumină. Nepăsarea față de viaţă înseamnă moarte. 

Citind despre leproșii, slăbănogii, orbii, șchiopii, îndrăciţii tămăduiți de 
Domnul, să te gândeşti că sufletul tău, care poartă rănile cele de multe feluri 
ale păcatelor şi e înrobită de către demoni, se aseamănă cu acești bolnavi. În- 
vaţă din Evanghelie să crezi că Domnul, Care i-a vindecat pe ei, te va vindeca 
şi pe tine dacă îl vei ruga cu râvnă ca să fii vindecat. 

Să dobândești o stare a sufletului care să te ajute în primirea vindecării; iar 
vindecarea sunt în stare să o primească cei care și-au recunoscut păcătoșenia și 
sunt gata să o părăsească (In. IX, 39, 41). Dreptului mândru = adică păcătosului 
care nu-și vede păcătoșenia sa — Mântuitorul nu îi este de folos (Mt. IX, 13). 

Vederea păcatelor, vederea căderii în care se află tot neamul omenesc, e un 
dar deosebit al lui Dumnezeu. Cere să capeți acest dar și vei pricepe mai ușor 
cartea Doctorului Ceresc, Evanghelia. 

Străduiește-te să-ţi însușeşti Evanghelia cu mintea și cu inima, încât min- 
tea ta, ca să zic așa, să plutească în ea, să trăiască în ea: atunci și lucrarea ta cu 
înlesnire va deveni lucrare evanghelică. Poţi să reușești asta citind cu evlavie, 
cercetând cu dinâ6adinsul Evanghelia. 

Preacuviosul Pahomie cel Mare, unul din cei mai vestiți părinţi ai vremuri- 
lor vechi, știa pe dinafară Sfânta Evanghelie și socotea, prin descoperire dum- 
nezeiască, învăţarea ei pe dinafară drept o îndatorire de căpătâi a ucenicilor săi. 
Astfel, Evanghelia îi însoțea pe aceștia pretutindeni, călăuzindu-i neîncetati. 

Şi de ce în vremurile de acum dascălul creştin nu ar împodobi ţinerea de 
minte a copilului nevinovat cu Evanghelia, în loc s-o murdărească prin învă- 
ţarea fabulelor lui Esop și a altor nimicuri? 

Ce fericire, ce bogăţie este întipărirea Evangheliei în minte! Nu pot fi pre- 
văzute întorsăturile sorții și necazurile ce por să ni se întâmple de-a lungul vie- 
ţii pământești. Evanghelia, odată întipărită în minte, poate fi spusă de cel orb, 
pe osândit îl însoțește în temniță, vorbeşte în țarină cu plugarul, călăuzește pe 
negustor la târg, veseleşte pe cel bolnav în vremea chinuitoarei lipse de somn 
şi a grelei singurărăți. 

Nu cuteza să tâlcuiești tu însuți Evanghelia și celelalte cărți ale Sfintei 
Scripturi. Scriptura a fost întocmită de către sfinții prooroci și apostoli — în- 
rocmită nu după bunul plac, ci din insuflarea Sfântului Duh (II Pr. I, 21). 
Așadar, cum să nu fie o nebunie tâlcuirea ei după bunul plac? 

Sfântul Duh, Care a grăit prin prooroci și apostoli Cuvântul lui Dumne- 
zeu, l-a tâlcuit prin Sfinţii Părinţi. Atât Cuvântul lui Dumnezeu, cât și tâlcu- 
irea lui sunt dar al Sfântului Duh. Numai această tâlcuire o primește Sfânta 
Biserică Ortodoxă! Numai această tâlcuire o primesc adevărații ei fii! 

Cel care tâlcuieşte după bunul plac Evanghelia și întreaga Scriptură leapă- 
dă prin aceasta tâlcuirea ei de către Sfinţii Părinţi, de către Sfântul Duh. Cel 
care leapădă tâlcuirea Scripturii de către Sfântul Duh leapădă, fără nici o în- 
doială, însăși Sfânta Scriptură. 


1 Viaţa lui Pahomie cel Mare, Vies des Peres des deserts d' Orient, par R.P. Michel-Ange 
Manin. Ştia Evanghelia pe dinafară și Sfântul Tihon de Zadonsk. 

Şi cuvântul lui Dumnezeu, cuvântul mântuirii, se face pentru cei ce îl tâl- 
cuiesc cu obrăznicie mireasmă spre moarte, sabie cu două tăișuri cu care aceş- 
tia se junghie pe sine spre veşnică pieire (ÎI Pt. III, 16; II Cor. II, 15, 16). Cu 
această sabie s-au omorât pe veci Arie, Nestorie, Eutihie și alți eretici care prin 
tâlcuirea după bunul plac și cu obrăznicie a Scripturii au căzur în hulă. 

La cine voi căuta, dacă nu la cel smerit şi blând, care tremură de cuvintele 
Mele? Is. LXVI, 2), zice Domnul. Așa să fii faţă de Evanghelie și de Domnul, 
Care este în ea. 

Părăsește viaţa păcătoasă, părăsește împătimirile și desfărările pământești, 
leapădă-te de sufletul rău: atunci Evanghelia îţi va fi la îndemână și lesne de 
pătruns. 

Cel ce-și urăște sufletul în lumea aceasta, a grăit Domnul — sufletul pentru 
care, de la cădere încoace, iubirea de păcat s-a făcut o a doua fire, s-a făcut în- 
săși viața sa — î/ va păstra pentru viața veșnică (n. XII, 25). Pentru cel ce iu- 
bește sufletul său, pentru cel care nu se hotărăște să se lepede de sine, Evan- 
ghelia rămâne închisă: acesta citeşte litera, însă cuvântul vieţii, fiind duh, ră- 
mâne acoperit de ochii lui printr-un văl cu neputinţă de pătruns. 

Când Domnul era pe pământ cu trupul Său cel preasfânt, mulți L-au vă- 
zut şi totodată nu L-au văzut. Ce folos dacă omul vede cu ochii trupeşti, pe 
care-i au şi dobitoacele, dar nu vede nimic cu ochii sufletului, cu mintea și cu 
inima? Şi în vremea de acum sunt mulți care citesc Evanghelia și totodată nu 
o citesc niciodată, nu o cunosc deloc. 

Evanghelia, a zis un oarecare preacuvios sihastru, se citește cu mintea curată și se 
pricepe după măsura împlinirii poruncilor cu fapta. Însă pătrunderea desăvârșită a 
Evangheliei nu poate fi atinsă prin sforțările omenești: ea este dar al lui Hristos!. 

Duhul Sfânr, sălășluindu-se în adevăratul și credinciosul Său slujitor, îl fa- 
ce și desăvârșit cititor și adevărat plinitor al Evangheliei. 

Evanghelia zugrăvește însușirile omului nou, care e Domnul din ceruri (| Cor. XV, 
48). Acest om nou este Dumnezeu după fire. Pe oamenii din sfânta Lui seminție, care 
cred în EI și se preschimbă după asemănarea Lui, EI îi face dumnezei prin bar 

Voi, ce vă tăvăliți în balta cea puturoasă și murdară a păcatelor și aflați în 
aceasta desfătare, ridicaţi capetele voastre, priviți la cerul curat: acolo este locul 
vostru! Dumnezeu vă dă cinstea de a fi dumnezei; voi, lepădând această cin- 
ste, vă alegeţi „cinstea” dobitoacelor — și încă a celor mai necurate. Veniți-vă în 
fire! Părăsiţi balta cea rău-mirositoare; curățiţi-vă prin mărturisirea păcatelor; 
spălați-vă prin lacrimi de pocăință; împodobiţi-vă cu lacrimile duhului înfrânt; 
urcați la cer! Acolo vă cheamă Evanghelia. C4âr aveţi lumina — Evanghelia, în ca- 
re e ascuns Hristos — credeți în lumină, ca să fiţi fii ai luminii (n. XIL, 36). 


! Preacuviosul Marcu Ascetul, Despre legea duhovnicească, Dobrotoliubie, vol. |. 

Apo 


Despre citirea Sfinţilor Părinţi 


Tovărăşiile şi societatea au o mare înrâurire asupra omului. Tovărășia și 
apropierea unui învăţat aduce multă știință, a unui poet — multe gânduri și 
simțiri înalte, a unui călător — multe cunoștințe despre ţările străine, despre 
obiceiurile și datinile altor popoare. E limpede: tovărășia și apropierea sfinţi- 
lor aduc sfințenie. Cu ce/ cuvios, cuvios vei fi, şi cu bărbatul nevinovat — nevino- 
vat vei fi, şi cu cel ales — ales vei fi (Ps. XVII, 26, 27). 

Fă cunoştinţă cu sfinţii încă de pe acum, din vremea vieţii pământești, pe 
care Scriptura nici măcar nu o numește viață, ci pribegie. Vrei ca în cer să te 
numeri în obştea lor, vrei să fii părtaş al fericirii lor? Fă-te părtaș al lor încă de 
pe acum. Când vei ieși din casa trupului, te vor primi la ei ca pe un cunoscut, 
ca pe un prieten (Lc. XVI, 9). 

Nu este prietenie mai apropiată, nu este legătură mai strânsă decât legătura 
unirii în cuget, a unirii în simţiri, a unirii în țeluri (| Cor. I, 10). 

Însușește-ţi gândirea și duhul Sfinţilor Părinți prin citirea scrierilor lor. 
Sfinţii Părinţi au atins țelul: mântuirea. Și tu vei atinge acest ţel prin mersul 
firesc al lucrurilor. Fiind într-un cuget și într-un suflet cu Sfinţii Părinţi, te 
vei mântui. 

Cerul i-a primit pe Sfinţii Părinţii în fericitele sale sânuri. Prin acest fapt, 
el a dat mărturie că gândurile, simţirile și faptele Sfinților Părinţi îi sunt plă- 
cute. Sfinţii Părinţi şi-au zugrăvit gândurile, inima și lucrarea în scrierile lor. 
Asta înseamnă că scrierile Părinților sunt călăuză nerătăcită către cer, mărtu- 
risită de cerul însuși. 

Toate scrierile Sfinților Părinţi sunt alcătuite sub insuflarea sau înrâurirea 
Sfântului Duh. Minunată este conglăsuirea lor, minunată este ungerea lor de 
sus! Cel care se călăuzește după ele are drept călăuză, fără îndoială, pe Duhul 
Sfânt. 

Toate apele pământului se revarsă în ocean și poate că oceanul este izvorul 
zuturor apelor pământului. Toate scrierile Părinților se reunesc în Evanghelie, 
toate amintesc de ea, ca să ne înveţe a împlini întocmai poruncile Domnului 
nostru lisus Hristos; izvorul și sfârșitul lor, al tuturor, e Sfânta Evanghelie. 

Sfinţii Părinţi ne învaţă cum să ne apropiem de Evanghelie, cum s-o citim, 
cum să o înţelegem așa cum trebuie, ce ajută și ce împiedică înţelegerea ei și ca 

atare, la început, citește mai mult scrierile Sfinţilor Părinţi; iar după ce acestea 
te vor învăţa cum să citeşti Evanghelia, citeşte cu precădere Evanghelia. 

Să nu socoţi că-ţi e de ajuns numai citirea Evangheliei, fără citirea Sfinţi- 
lor Părinţi! Acesta e un gând trufaș, primejdios. Mai bine să țe aducă la Evan- 
ghelie Sfinţii Părinţi ca pe un fiu iubit, ce a fost pregătit pentru aceasta prin 
scrierile lor. 

Mulţi, toți care i-au lepădat nebunește și cu trufie pe Sfinţii Părinţi, care 
s-au apropiat nemijlocit, cu îndrăzneală oarbă, cu minte și inimă necurate de 
Evanghelie, au căzut în rătăcire pierzătoare. Pe aceștia i-a lepădat Evanghelia: 
ca îi îngăduie la sine numai pe cei smeriţi. 

Citirea cărţilor Părinților e maica și împărăteasa tuturor virtuţilor. Din ci- 
tirea cărților Părinților deprindem adevărata înţelegere a Sfintei Scripturi, cre- 
dința dreaptă, vieţuirea după îndreptarul poruncilor evanghelice, adânca cin- 
stire pe care se cuvine să o avem faţă de ele: într-un cuvânt, mântuirea și de- 
săvârșirea creştină. 

După ce povăţuitorii duhovnicești s-au împuţinat, citirea scrierilor Părinţi- 
lor a devenit călăuza de căpetenie pentru cei ce doresc să se mântuiască și chiar 
să atingă desăvârșirea creștină!. 

Cărţile Sfinţilor Părinţi, așa cum spune unul dintre ei, asemenea sunt unei 
oglinzi: privind în ele cu luare-aminte și ades, sufletul poate să-și vadă toate 
neajunsurile. 

larăși: aceste cărți asemenea sunt unui loc plin de leacuri; în el, sufletul 
poate să afle doctoria mântuitoare pentru fiecare dintre bolile sale. 

Grăit-a Sfântul Epifanie al Ciprului: „Și singură vederea cărţilor creștinești 
mai pregetători spre păcat ne face pe noi și către dreptate ne îndeamnă să ne 
ridicăm”. 

Pe Sfinţii Părinţi trebuie să-i citim cu râvnă, cu luare-aminte şi în chip sta- 
tornic: vrăjmașul nostru nevăzut, care urăște glasul adeverinţei (Pilde XI, 15), 
urăște acest glas mai ales când el vine din partea Sfinţilor Părinţi. Acest glas 
dă în vileag meșteșugurile vrăjmașului nostru, viclenia lui, descoperă curse- 
le lui, felul în care lucrează el: drept aceea, vrăjmașul se înarmează împotriva 
citirii Sfinţilor Părinţi prin felurite cugetări trufașe și hulitoare; se străduiește 
să-l arunce pe nevoitor în vârtejul grijilor deșarze, ca să-l abată de la citirea cea 
mântuitoare, îl luptă prin trândăvie, plictiseală, uitare. Din acest război îm- 
potriva citirii Sfinţilor Părinţi trebuie să ne dăm seama cât de mântuitoare ar- 
mă este ea pentru noi și cât o urăște vrăjmașul. 

Fiecare să citească din Sfinţii Părinţi ceea ce se potrivește cu felul său de 
viață. Pustnicul să-i citească pe Părinții care au scris despre liniștire; monahul 


! Preacuviosul Nil Sorski, Przvs/a. 


91 


care vieţuiește în chinovie, pe Părinţii care au scris povăţuiri pentru viața chi- 
novială; creștinul care trăiește în lume, pe Sfinţii Părinţi ce şi-au rostit pove- 
ele pentru tot creștinul îndeobște. Fiecare, în orice tagmă s-ar afla, să culeagă 
belșug de povăţuire din scrierile Părinților. 

Este neapărat trebuincioasă citirea potrivită cu felul de viață al fiecăruia. 
Altminteri, ne vom umple de gânduri chiar dacă sfinte, însă de neîmplinit cu 
fapta, care stârnesc o lucrare neroditoare doar în închipuiri și în dorinţe; fap- 
tele cucerniciei care se potrivesc cu felul tău de viață îţi vor scăpa din mâini. 
Pe lângă faptul că vei deveni un visător sterp, gândurile tale, aflându-se în ne- 
încetată împotrivire cu faptele, negreşit vor naște tulburare în mintea ta, iar 
în purtarea ta, nehotărâre; iar această tulburare și această nehotărâre sunt apă- 
sătoare și vătămătoare pentru tine însuţi și pentru cei din jurul tău. Necitind 
după rânduiala cuvenită Sfânta Scriptură și pe Sfinţii Părinţi, lesne te poţi 
abate de la calea mântuitoare în hăţișuri de netrecut și prăpăstii adânci, ceea 
ce s-a și întâmplat cu mulți. Amin. 


EA 


405 
Despre păzirea de cărţile 


care cuprind învățături mincinoase 


Iarăşi îţi aduc, fiu credincios al Bisericii de Răsărit, cuvânt de sfat nemin- 
cinos şi bun. Acest cuvânt nu e al meu: este cuvântul Sfinților Părinţi. De la 
ei vin toate sfaturile mele. 

Păzeşte-ţi mintea și inima de învățătura mincinoasă. Nu vorbi despre creş- 
tinism cu oameni molipsiţi de învățături mincinoase; nu citi cărți despre creș- 
tinism scrise de dascăli mincinoși. Adevărul se află în tovărășia Duhului Sfânt: 
EI este Duhul Adevărului. Minciuna o însoţeşte și o ajută duhul diavolului, 
care este minciună şi părintele minciunii. 

Cel ce citeşte cărţile dascălilor mincinoşi intră negreşit în părtășie cu duhul 
viclean și întunecat al minciunii. Lucrul acesta să nu ţi se pară ciudat și de ne- 
crezut: așa spun răspicat luminătorii Bisericii, Sfinţii Părinţi”. 

Dacă în mintea și sufletul tău nu este scris nimic, Adevărul și Duhul să 
scrie în ele poruncile lui Dumnezeu și învăţătura Lui duhovnicească. 

De ţi-ai îngăduit a-ţi mâzgăli de tot tablele sufletului cu felurite cugete și 
întipăriri neduhovniceşti, fără a lua aminte cu înţelepciune și fereală: „Cine e 
scriitorul, ce scrie el?”, curăță cele scrise de scriitori străini, curăţă prin pocă- 
inţă și lepădarea a tot ce este împotrivitor de Dumnezeu. 

Să scrie pe tablele tale doar degetul lui Dumnezeu. 

Pregăteşte pentru acest scriitor minte şi inimă curată, viețuind cu evlavie şi 
întreagă înțelepciune: atunci, rugându-te tu și citind sfinţitele cărți, pe nebăgare 
de seamă și în chip tainic se va scrie pe tablele sufletului tău legea Duhului. 


1 „Nimeni să nu citească”, a spus Sfinţitul Mucenic Petru Damaschinul, „cele ce nu slujesc 
spre a bineplăcea lui Dumnezeu; iar dacă a şi citit vreodată întru necunoștință, să se nevoiască 
degrabă a șterge amintirea lor prin citirea Dumnezeieștilor Scripturi, iar dintre acestea a celor 
care îl ajută cel mai mult la mântuirea sufletului, după starea la care a ajuns... Iar dintre cele 
potrivnice acestora nimic să nu citească. Ce trebuinţă este a primi duh necurat în loc de Duh 
Sfânr? Fiindcă omul primește însușirea cuvântului cu care se îndeletniceşte, chiar dacă cei 
necercați nu văd acest lucru așa cum îl văd cei care au cercare duhovnicească”. Sfântul Petru 
Damaschinul, Cartea întâi, cap. „Despre dreapta socotință”. 

Nu-ţi este îngăduit să citeşti alte cărţi despre religie decât cele scrise de că- 
cre Sfinţii Părinţi ai Bisericii Sobornicești a Răsăritului. Acest lucru îl cere Bi- 
serica de Răsărit de la fii săi!. 

Iar dacă gândeşti alfel și socoți porunca Bisericii mai puţin întemeiată de- 
cât socotinţa ta și a celorlalți de un cuget cu tine, atunci nu mai ești fiu al Bi- 
sericii, ci judecător al ei. 

Mă numeşti mărginit, neluminat îndeajuns, rigorist? Lasă-mă în mărgi- 
nirea și în celelelalte neajunsuri ale mele: voiesc mai bine a rămâne, cu toa- 
te aceste neajunsuri, fiu al Bisericii de Răsărit, decât ca, având toate părutele 
calități, să mă fac mai deştept decât ea și, ca atare, să-mi îngădui a nu-i da as- 
cultare și a mă despărți de ea. Adevăraţilor fii ai Bisericii de Răsărit le va face 
plăcere glasul meu. 

Aceştia știu că cel care voieşte a primi înţelepciunea cerească trebuie să lepe- 
de înţelepciunea sa pământească, oricât de mare ar fi ea, să o lase deoparte, să o 
taie, s-o recunoască drept nebunie, așa cum este ea de fapt (1 Cor. III, 19). 

Înşelepciunea pământească este vrăjmăşșie împotriva lui Dumnezeu: ea le- 
gii lui Dumnezeu nu se supune și nici nu poate (Rom. VIII, 7). Dintru înce- 
put aceasta este firea ei; așa va şi rămâne până ce va lua sfârșit, când pămân- 
tul și lucrurile de pe dânsul, iar dimpreună cu ele și înțelepciunea pământeas- 
că, vor arde (Il Pt. III, 10). 

Sfânta Biserică îngăduie citirea cărților eretice numai acelor mădulare ale 
sale care au mintea și simţirile inimii vindecate și luminate de Sfântul Duh, 
care pot deosebi întotdeauna între adevăratul bine şi răul ce se preface a fi bi- 
ne şi se ascunde sub chipul adevărului. 

Marii bineplăcuţi ai lui Dumnezeu, care au cunoscut neputința cea de ob- 
şte a tuturor oamenilor, s-au înfricoșat de otrava eresului și a minciunii. Ca 
atare, ei au fugit cu toată râvna de împreună-vorbirile cu oamenii molipsiţi de 
învăţăturile cele mincinoase şi de citirea cărţilor eretice?. Având înaintea ochi- 
lor căderea preaînvăţatului Origen, a lui Arie cel iscusit în certuri, a lui Nesto- 
rie cel bun de gură și a altor bogaţi în înţelepciunea acestei lumi, ce au pierit 
din pricina nădăjduirii în sine şi a părerii de sine, ei au căutat mântuirea și au 
aflat-o în fuga de învăţăturile mincinoase, în ascultarea față de Biserică până 
şi în amănuntele cele mai subțiri. 

Păstorii şi dascălii cei purtători de Duh și sfinţi ai Bisericii nu citeau scrie- 
rile ereticilor celor hulitori de Dumnezeu decât siliţi de nevoia de neînlăturat 
a întregii obşti creștine. Prin cuvântul lor plin de putere, cuvânt duhovnicesc, 


! „Săvârşindu-se Taina Mărturisirii, se cuvine a fi întrebat cel ce se pocăiește: nu a citit 
cumva cărți eretice?”, Molizfel/nic. 
ţ 
* Viaţa lui Pahomie, Pawrdlogiae Tomus LXXIII, cap. XLIV. 

ei au înfierat rătăcirile, au vestit tuturor fiilor Bisericii primejdia ascunsă în 
scrierile eretice sub numele frumoase ale sfințeniei și evlaviei. 

Eu și cu tine însă trebuie să ne păzim neapărat de citirea cărților alcătuite 
de dascăli mincinoși. Oricine a scris despre Hristos, despre credinţa şi duhov- 
nicia creștină fără să fie mădular al Bisericii de Răsărit, singura sfântă, poartă 
numele de dascăl mincinos. 

Spune-mi, cum este cu putinţă să-ţi îngădui a citi orişice carte, când fieca- 
re carte pe care o citeşti te poartă încotro voiește, te înduplecă să crezi în tot 
lucrul pentru care îi face trebuință încuviințarea ta, să te lepezi de tot ce are 
ea nevoie să lepezi? 

Experiența arată cât de pierzătoare sunt urmările citirii fără dreaptă-socotin- 
ţă. Printre fiii Bisericii de Răsărit câte idei despre creştinism nu putem întâlni 
din cele mai tulburi, mai greşite, mai potrivnice învățăturii Bisericii, mai defăi- 
mătoare ale acestei sfinte învățături, idei însușite prin citirea cărților eretice! 

Nu te mâhni, prietene, pentru preîntâmpinările mele, care sunt insuflate de 
faptul că îți doresc binele cel adevărat. Tatăl, mama, dascălul bun nu se înfrico- 
şează, oare, pentru pruncul nevinovat și fără experienţă, atunci când el vrea să 
intre într-o cameră unde printre lucruri bune de mâncat se află otravă multă? 

Moartea sufletului e mai de plâns decât moartea trupească: trupul mort are 
să învieze și adeseori moartea trupului se face pricină de viață sufletului; dim- 
potrivă, sufletul omorât de rău este jertfă a morţii veșnice, iar el poate fi omo- 
rât de orice gând care cuprinde vreun fel de hulă împotriva lui Dumnezeu, pe 
care cei neștiutori nu-l bagă nicidecum de seamă. 

Va fi o vreme, a proorocit Sfântul Apostol, când învățătura cea sănătoasă nu 
o vor primi, ci după poftele lor își vor alege loruși învățători să le răsfețe auzul, şi 
de la adevăr își întoarce auzul, iar către basme se vor pleca (UI Tim. IV, 3-4). 

Nu te lăsa înșelat de titlurile răsunătoare ale cărţilor care făgăduiesc să-i în- 
veţe desăvârșirea creștină pe cei ce încă au nevoie de hrana pruncilor; nu te 
lăsa înșelat nici de podoaba cea din afară a cărţii, de vioiciunea, puterea, fru- 
museţea stilului, nici de faptul că autorul ar fi, pasămite, sfânt, care și-a dove- 
dit sfinţenia prin numeroase minuni (aluzie, probabil, la „sfinţii” apuseni ca 
Francisc din Assisi — n. tr). 

Învățătura mincinoasă nu se dă înapoi de la nici o născocire, de la nici o 
înșelăciune ca să dea basmelor sale înfățișarea adevărului și astfel să otrăveas- 
că mai lesne sufletul cu ele. 

Învățătura mincinoasă este deja, în sine, înșelare. Ea amăgește, înainte de 
cititor, pe scriitor (Il Tim. III, 13). 

Semnul după care recunoaștem că o carte e cu adevărat folositoare de su- 
fler este că a fost scrisă de un sfânt scriitor, mădular al Bisericii de Răsărit, în- 
cuviințat și recunoscut de Sfânta Biserică. Amin. 

02 
“AS 


Adevăr și duh 


Nu te lăsa înșelat de părerea de sine şi de învățătura celor care, înșelați de 
părerea de sine, dispreţuind adevărul Bisericii şi dumnezeiasca Descoperire, 
spun sus și tare că adevărul poate să vorbească în tine fără sunetele cuvântului 
şi să te povăţuiască el însuși printr-o oarecare lucrare nehotărnicită și tulbure. 
Aceasta este o învăţătură a minciunii și a celor de aproape ai ei!. 

Semnele învățăturii mincinoase: întunecimea, lipsa de limpezime, părerea? 
şi ceea ce urmează lor: desfătarea visătoare a sângelui și a nervilor pe care le 
nasc ele. Această desfătare se dobândeşte în urma lucrării perfide a slavei de- 
șarte şi iubirii de desfătări. 

Omenirea căzută se apropie de sfântul adevăr prin credință: altă cale că- 
tre acesta nu e. Credinţa e din auzire, iar auzirea din cuvântul lui Dumnezeu 
(Rom. X, 17), ne învaţă Apostolul. 

Cuvântul lui Dumnezeu este adevărul (In. XVII, 7); poruncile evanghelice 
sunt adevărul (Ps. CXVIII, 86) şi tot omul este mincinos (Ps. CXV, 2). Toate 
aceste lucruri sunt mărturisite de Dumnezeiasca Scriptură. Așadar, cum crezi 
că din ceea ce este minciună vei auzi glasul Sfântului Adevăr? 

Vrei să-l auzi, vrei să auzi glasul duhovnicesc al Sfântului Adevăr? Învaţă să 
citeşti Sfânta Evanghelie: de la ea vei auzi adevărul, în ea vei vedea adevărul. 
Adevărul îţi va descoperi căderea ta și legăturile minciunii, legăturile amăgirii 
de sine cu care este legat în chip nevăzut sufletul fiecărui om neînnoit de Du- 
hul Sfânt. 

Îţi e rușine să mărturisești, trufaș căzut, trufaș în însăși căderea ta, că tre- 
buie să cauţi adevărul în afara ta, că intrarea lui în tine se face prin auz şi prin 
celelalte simţiri trupești! Acesta însă e adevărul de netăgăduit, care dă pe față 
cât de adâncă e căderea noastră. 

Arâr de adâncă, atât de grozavă e căderea noastră, că pentru a ne scoate din 
prăpastia pierzării Dumnezeu-Cuvântul a luat asupră-Și firea omenească pen- 
tru ca oamenii să devină din ucenici ai diavolului și ai minciunii ucenici ai lui 
Dumnezeu și ai Adevărului, să fie sloboziţi prin mijlocirea Cuvântului și Du- 


' Precum Thomas de Kempis cu Urmarea lui Hristos, vezi cartea |, cap. 3; cartea III, cap. 2. 
? Am spus mai sus că așa este numit de cărre Sfinţii Părinţi un anumit fel de înșelare de 
sine, drept care păstrăm și noi această numire. 

hului Adevărului din robia păcatului și să fie învăţaţi tot adevărul (In. VIII, 
31, 32; cf. In. XVI, 13). 

Atât suntem de grosolani şi robiţi simţurilor, încât a fost nevoie ca Sfân- 
tul Adevăr să se lase perceput de simţurile noastre trupeşti; au fost de trebu- 
inţă nu doar sunetele cuvântului, ci și tămăduirile celor neputincioşi, semnele 
simţite săvârșite asupra apelor, pomilor, pâinilor, ca noi, încredinţaţi de ochii 
cei trupeşti, să putem vedea cât de câr Adevărul. Până-ntr-atâra s-au întunecat 
ochii noştri cei suflereşti! 

Dacă nu veți vedea semne şi minuni, nu veţi crede (|n. IV, 48), i-a dojenit 
Domnul pe oamenii cei robiţi simţurilor, care cereau de la El tămăduire tru- 
pului și nici nu bănuiau măcar că sufletele lor se aflau într-o stare de boală 
mult mai cumplită și, ca atare, aveau mult mai mare nevoie decât trupul de 
tămăduire și de Doctorul cel ceresc. 

Şi omul a recunoscut înaintea feței Domnului că semnele văzute cu ochii 
cei trupeşti l-au adus la credință, l-au făcut să vadă cu mintea. Știm, i-a grăit el 
Domnului, că de la Dumnezeu ai venit învățător; că nimeni nu poate face aces- 
te minuni pe care le faci tu, dacă nu este Dumnezeu cu el (In. III, 2). lar omul 
acela avea cărturărie pământească. 

Mulţi L-au văzut cu ochii pe Mântuitorul, au văzut stăpânirea Lui cea 
dumnezeiască asupra întregii făpturi în multele Lui minuni; mulți au auzit cu 
urechile sfânta Lui învățătură, i-au auzit pe înșiși demonii mărturisind despre 
EI: dar nu L-au cunoscut, L-au urât, au cutezat cea mai îngrozitoare dintre fă- 
rădelegi: uciderea de Dumnezeu. Atât de adâncă, atât de cumplită este căderea 
noastră, întunecarea noastră. 

E îndeajuns să citeşti un singur capitol din Evanghelie ca să-ți dai seama 
că Dumnezeu e Cel ce vorbeşte în ea. 74 4; cuvintele vieții veșnice, Doamne şi 
Dumnezeul nostru, Ce "Te-ai arătat nouă în chip smerit de om, și 47 crezut și 
am cunoscut că Tu eşti EHristosul, Fiul Dumnezeului Celui Viu (n. VI, 68, 69). 

Vestește Cel ce este Însuși Adevărul: De veţi rămâne în cuvântul Meu, sun- 
teți cu adevărat ucenici ai Mei; şi veți cunoaşte adevărul, iar adevărul vă va face 
slobozi (|n. VIII, 31, 32). Cercetează Evanghelia și-i va grăi ţie din ea adevă- 
rul neprefăcut și sfânt. 

Adevărul poate grăi şi înlăuntrul omului. Când însă? Atunci când omul se 
îmbracă, după cuvântul Mântuitorului, cu puzere de sus (Lc. XXIV, 49): când 
va veni Acela, Duhul Adevărului, vă va povățui la tot adevărul (n. XVI, 13). 

lar dacă înainte de venirea vădită a Sfântului Duh — care e partea sfinților 
lui Dumnezeu — va socoti cineva că aude înlăuntrul său adevărul care grăieș- 
te, acela nu face altceva decât să-și lingușească trufia, acela se înșală; el va auzi 
mai degrabă glasul celui ce a grăit în rai: veţi fi ca niște dumnezei (Fac. III, 5). 
Şi acest glas i se va părea glasul adevărului! 

A cunoaște adevărul din Evanghelie și din Sfinții Părinţi, a te împărtăși 
prin citire de Sfântul Duh, Care trăieşte în Evanghelie și Sfinţii Părinţi, aceas- 
ta e o mare fericire. 

De fericirea cea mai înaltă, de fericirea de a cunoaşte adevărul de la Însuși 
Preasfântul Duh eu nu sunt vrednic! Nu sunt în stare de acest lucru! Nu sunt 
în stare să o păstrez: vasul meu nu este pregătit, nu-i terminat şi nu € întărit. 
Vinul Duhului, dacă ar fi vărsat în el, l-ar sparge și s-ar vărsa (Mt. IX, 17) — şi 
de aceea, Atotbunul meu Domn, cruţând neputinţa mea, îndelung rabdă în 
ce mă priveşte (Lc. XVIII, 7) şi nu-mi dă spre mâncare hrană duhovnicească 
tare (I Cor. III, 2). 

Sutașul s-a recunoscut pe sine nevrednic a-L primi pe Domnul în casa sa, 
și a cerut să vină în acea casă cuvântul cel atotputernic al Domnului și să-i tă- 
măduiască sluga. Cuvântul a venit; semnul s-a săvârşit, tămăduirea slugii s-a 
înfăptuit. Domnul a lăudat credinţa și smerenia sutașului (Mt. VIII, 5-13). 

Grăit-au fiii lui Israel către sfântul lor mai-mare și legiuitor, grăit-au din 
dreaptă înţelegere a măririi dumnezeirii, din înţelegerea pe care o naște în om 
cunoașterea și recunoașterea nimicniciei omeneşti: Vorbește tu cu noi, şi să nu 
vorbească Dumnezeu cu noi, ca să nu murim! (leşire XX, 19). Aceste cuvinte 
smerite și mântuitoare sunt proprii oricărui creştin adevărat: prin această che- 
zăşie a inimii, creștinul se păzeşte de moartea sufletească cu care îi doboară pe 
cei aflați în înșelare de sine trufia și obrăznicia lor. Așa face adevăratul creștin, 
acest israelitean duhovnicesc; cel aflat în înșelare de sine strigă, dimpotrivă, 
cuprins de exaltare: „Fiii lui Israel au grăit oarecând prin Moise: Vorbește zu cu 
noi și vom asculta; să nu vorbească Dumnezeu cu noi, ca să nu murim. Nu aşa, 
Doamne, nu așa Te rog eu! Să nu-mi vorbească Moise ori altul din prooroci: 
vorbeşte-mi Tu, Doamne Dumnezeule, Care dai insuflare tuturor proorocilor. 
Tu singur, fără ei, mă poți învăța în chip desăvârșit”. 

Nevrednic de Domnul, nevrednic a-l urma este acela care-i cu totul în 
spurcăciuni și necurății, dar prin părerea sa prostească, trufașă, visătoare so- 
coate că se află în braţele Preacuratului, Preasfântului Domn, socoate că-L are 
în sine și vorbește cu El cum ar vorbi cu un prieten?. 

Dumnezeu Cel Ce Se proslăvește în sfatul sfinţilor, mare şi înfricoşat este pes- 
te toți cei dimprejurul Lui (Ps. LXXXVIII, 8), spune Scriptura; El e înfricoșat 
chiar pentru cele mai înalte dintre puterile cerești. Serafimii cei cu şase aripi 
plutesc în jurul scaunului Său, cuprinși de extaz și spaimă din pricina măririi 
lui Dumnezeu rostesc slavoslovie necurmată, cu aripile de foc își acoperă feţe- 


' Urmarea lui Elristos, cartea III, cap. 2. 
2 Urmarea lui Hristos, cartea IN, cap. 1. 

le de foc: dă mărturie văzătorul tainelor Isaia (Is. VI). Omule, acoperă-te cu- 
cernic cu smerenia! 

Destul, destul e dacă adevărul, Cuvântul lui Dumnezeu, se va pogori în ca- 
sa sufletului prin mijlocirea citirii sau auzirii şi va tămădui sluga, adică pe ti- 
ne, care te afli încă la vârsta pruncească faţă de Hristos, chiar dacă poate ești, 
după vârsta trupească, deja împodobit cu cărunrețile. 

Nu este altă cale de a ajunge la adevăr! Cu7n vor crede în Acela de Care nu 
au auzit? Și cum vor auzi, dacă n-au propovăduitor? Credinţa este din auzire, 
iar auzirea — prin cuvântul lui Dumnezeu (Rom. X, 14, 17). Au tăcut orga- 
nele vii ale Sfântului Duh: propovăduiește adevărul Scriptura rostită de Du- 
hul Sfânt. 

Fiu credincios al Bisericii de Răsărit! Ascultă un sfat prietenesc, un sfat 
mântuitor. Vrei să cunoşti temeinic calea lui Dumnezeu, să mergi pe această 
cale spre mântuirea veșnică? Învață sfântul adevăr din Sfânta Scriptură, mai 
ales din Noul Testament și scrierile Sfinţilor Părinţi. Cu această îndeletnicire 
rrebuie să unești neapărat și curăţia vieţii, fiindcă numai inimile curate Îl pot 
vedea pe Dumnezeu. Atunci vei deveni, la vremea cuvenită, în măsura ştiută 
de Dumnezeu şi plăcută Lui, ucenic iubit al Sfântului Adevăr, părtaş nedes- 
părțit de EI, povăţuit de E], al Sfântului Duh. Amin. 


“Xe 
E ză 


Despre iubirea de aproapele 


Ce poate fi mai minunat, mai desfătat decât dragostea de aproapele? 

A iubi e o fericire, a uri e un chin. 

Toată Legea şi proorocii stau în iubirea către Dumnezeu și către aproape- 
le (Mt. XXII, 40). 

Iubirea de aproapele e calea care duce la iubirea de Dumnezeu, căci Hris- 
tos a binevoit a Se îmbrăca tainic în fiecare aproape al nostru, iar în Hristos e 
Dumnezeu (I loan). 

Să nu crezi, preaiubite frate, că porunca iubirii de aproapele a fost prea apro- 
piată firii noastre căzute: porunca e duhovnicească, iar pe inima noastră au pus 
stăpânire trupul și sângele; porunca este nouă, iar inima noastră — veche. 

Iubirea noastră firească a fost vătămată de cădere; ea trebuie omorâtă — 
Hristos o poruncește — pentru a putea agonisi din Evanghelie iubire sfântă că- 
tre aproapele, iubire în Hristos. 

Însușirile omului nou trebuie să fie toate noi; nici o însușire veche nu i se 
potriveşte. 

Înaintea Evangheliei nu are nici un preţ iubirea izvorâtă din mișcarea sânge- 
lui și din simţirile trupeşti; și ce preţ poate să aibă aceasta, atunci când ea jură, 
cu sângele aprins, să-şi pună sufletul pentru Domnul, iar peste câteva ceasuri, 
atunci când sângele s-a răcit, se jură că nu-L cunoaște? (Mr. XXVI, 33, 35, 74). 

Evanghelia leapădă iubirea ce atârnă de mișcarea sângelui, de simţirile inimii 
trupești. Ea spune: 74 socotiți că am venit să aduc pace pe pământ; n-am venit să 
aduc pace, ci sabie: căci am venit să despart pe fiu de tatăl său, pe fiică de mama sa 
și pe noră de soacra sa. Și dușmanii omului vor fi casnicii lui (Mt. X, 34, 35, 36). 

Căderea a supus inima stăpânirii sângelui și, prin mijlocirea sângelui, dom- 
niei stăpânitorului acestui veac. Evanghelia slobozește inima din această robie, 
din această silnicie şi o aduce sub călăuzirea Sfântului Duh. 

Sfântul Duh ne învaţă să-l iubim pe aproapele în chip sfânt. 

lubirea aprinsă, hrănită de Duhul Sfânt este foc. Prin acest foc se stinge fo- 
cul iubirii fireşti, trupeşti, stricate de căderea în păcat (Scara, Cuvântul XV, 
cap. 3). 

„Cel ce spune că poate avea amândouă aceste iubiri se amăgește pe sine în- 
suşi”, a spus Sfântul Ioan Scărarul (Cuvântul III, cap. 16). 

În ce cădere se află firea noastră! Cel ce prin fire e în stare a-și iubi cu aprin- 
dere aproapele trebuie să-și dea o silință neobișnuită pentru a-l iubi așa cum 
poruncește Evanghelia. 

Cea mai înflăcărată iubire firească se preface cu ușurință în dezgust, în ură 
neîmpăcată (II Împ. XIII, 15). 

Oamenii şi-au arătat dragostea cea firească și cu pumnalul. 

Ce plină de răni este iubirea noastră cea firească! Ce rană adâncă e pe tru- 
pul ei împătimirea! Inima stăpânită de împătimire e gata de orice nedreptate, 
de orişice nelegiuire, numai de şi-ar îndestula iubirea ei bolnăvicioasă. 

Cântarul strâmb e urâciune înaintea Domnului, iar cântărirea dreaptă este 
plăcută Lui (Pilde XI, 1). 

Iubirea firească aduce doar cele pământești celui iubit al său; la cele cerești 
nici nu gândeşte. 

Ea se răzvrăteşre împotriva Cerului și a Duhului Sfânt, pentru că Duhul 
cere răstignirea trupului. 

Ea se răzvrăteşte împotriva Cerului și a Duhului Sfânt, pentru că se găsește 
sub cârmuirea Duhului viclean, duhului necurat și pierdut. 

Să ne apropiem de Evanghelie, preaiubite frate, să ne privim în oglinda ei! 
Privindu-ne în ea, să lepădăm hainele cele vechi în care ne-a îmbrăcat căderea 
şi să ne împodobim cu veșmântul cel nou pe care ni l-a gătit Dumnezeu. 

Veşmântul cel nou e Hristos. Câzi în Hristos v-aţi botezat, în FHristos v-aţi 
şi îmbrăcat (Gal. III, 27). 

Veşmântul cel nou este Duhul Sfânt. Vă veţi îmbrăca cu putere de sus (Le. 
XXIV, 49), a grăit Domnul despre acest veșmânt. 

Creștinii se îmbracă în însușirile lui Hristos, prin lucrarea Arotbunului Duh. 

Pentru creştin e cu putinţă să îmbrace acest veșmânt. Îmbrăcaţi-vă în Dom- 
nul nostru Iisus Hristos, și grija de trup să nu o faceți spre pofte (Rom. XIIL, 14), 
spune Apostolul. 

Mai întâi, lăsându-te călăuzit de Evanghelie, leapădă vrajba, mânia, osân- 
direa și toate câte lucrează de-a dreptul împotriva iubirii. 

Evanghelia poruncește să ne rugăm pentru vrăjmași, să binecuvântăm pe 
cei care ne blesteamă, să facem bine celor ce ne urăsc, să iertăm aproapelui tot 
ce ar face împotriva noastră. 

Tu, cel ce voieşti a urma lui Hristos, străduieşte-te să plinești cu fapta aces- 
te porunci. 

Nu e defel de ajuns să citim doar, cu plăcere, poruncile evanghelice și să ne 
minunăm de înalta duhovnicie pe care acestea o cuprind în sine. Din păcate, 
mulți se mulțumesc cu atât. 

Arunci când vei purcede la plinirea poruncilor Evangheliei, cu îndărătni- 
cie se vor împotrivi la aceasta stăpânii inimii tale. Aceşti stăpâni sunt starea ta 

trupească, în care te afli supus trupului și sângelui, şi duhurile căzute, a căror 
țară supusă este starea trupească a omului. 

Cugetarea trupească, dreptatea ei și dreptatea duhurilor căzute îţi pretind 
să nu te lepezi de cinstea în care te afli și de celelalte foloase pământești, îţi 
pretind să le aperi. Tu însă poartă cu bărbăţie războiul cel nevăzut, călăuzit de 
Evanghelie, călăuzit de Domnul Însuși. 

Jertfește tot pentru plinirea poruncilor evanghelice. Fără această jertfă nu 
vei putea fi plinitor al lor. Domnul a zis ucenicilor Săi: Dacă cineva voiește să 
vină după Mine, să se lepede de sine (Mt. XVI, 34). 

Atunci când Domnul este cu tine, să crezi în izbândă. Domnul nu poate 
să nu fie biruitor. 

Cere biruinţă de la Domnul, cere-o cu rugăciune şi plâns statornic — și va 
veni deodată lucrarea harului în inima ta: deodată vei simţi preadesfătata în- 
cântare a iubirii de vrăjmași. 

Încă mai ai de luptat! Încă trebuie să faci dovadă de bărbăție! Uiră-te la lu- 
crurile pe care le iubeşti: îţi plac foarte mult? S-a legat foarte tare de ele inima 
ta? Leapădă-te de ele. 

Domnul cere de la tine această lepădare, EI, Care a așezat legea iubirii, nu 
ca să te lipsească pe tine de iubire și de cele iubite, ci ca tu, lepădând iubirea 
trupească, să primeşti iubirea duhovnicească, neprihănită, sfântă, care e cea 
mai mare fericire. 

Cel ce a simţit iubirea duhovnicească va căuta cu scârbă la iubirea trupeas- 
că, o va privi ca pe o schimonosire hâdă a iubirii. Întrebi cum să te lepezi de 
cele pe care le iubeşti, căci ele au prins, parcă, rădăcini în inima ta? Spune des- 
pre ele lui Dumnezeu: „Acestea, Doamne, sunt ale Tale; iar eu cine sunt? Zi- 
dire neputincioasă, fără nici o însemnătate. 

Astăzi mai călătoresc, încă, pe pământ, încă mai pot fi de folos cu ceva ce- 
lor iubiţi ai mei; mâine voi pieri, poate, de pe faţa pământului, și nu voi mai 
fi nimic pentru ei! 

Voiesc sau nu voiesc, va veni moartea, vor veni alte cumpene, smulgân- 
du-mă în chip silnic de lângă cei pe care îi socoteam ai mei, iar ei deja nu vor 
mai fi ai mei. De fapt, nici nu erau ai mei; între mine și ei era o oarecare le- 
gătură; amăgindu-mă cu această legătură, eu îi numeam, îi socoteam ai mei. 
Dacă ar fi fost cu adevărat ai mei, ar fi rămas cu mine pentru totdeauna. 

Zidirile sunt numai ale Ziditorului: El este Dumnezeul și Stăpânul lor. Ce- 
ea ce e al Tău Îşi dau, Doamne al meu: acestea mi le-am însușit pe nedrept și 
în zadar”, 

Pentru ei este lucru mai de nădejde să fie ai lui Dumnezeu. Dumnezeu este 
veşnic, pretutindenea-fiitor, atotputernic, cu nemărginire bun. Pentru cel care 
este al Lui, EI este Cel mai credincios, Cel mai de nădejde ajutor și acoperitor. 

Dumnezeu dă omului ale Sale; şi pentru om oamenii devin „ai săi”, vre- 
melnic după trup, veşnic după duh, atunci când Dumnezeu binevoiește să dea 
omului acest dar. 

Adevărata iubire de aproapele se întemeiază pe credinţa în Dumnezeu. Cz 
toți să fie una, a strigat Mântuitorul lumii către Părintele Său: precum Ti, Părin- 
te, întru Mine şi Eu întru Tine, aşa şi aceştia în Noi să fie una (|n. XVII, 21). 

Smerenia și încredințarea în voia lui Dumnezeu omoară iubirea trupească ce- 
ea ce înseamnă că aceasta din urmă trăieşte prin părerea de sine şi necredinţă. 

Fă pentru cei pe care îi iubeşti ceea ce poţi să faci folositor și ceea ce es- 
te legiuit: dar totdeauna să-i încredinţezi lui Dumnezeu, și iubirea ta oarbă, 
trupească, nesocotită se va preface, încetul cu încetul, într-o iubire duhovni- 
cească, înţelegătoare, sfântă. 

lar dacă iubirea ta e o împătimire ce se împotriveşte legii, atunci s-o lepezi 
ca pe o urâciune. 

Atunci când inima ta nu e liberă, acesta e un semn al împătimirii. 

Atunci când inima ta este înrobită, acesta este semnul patimii nebuneşti, 
păcătoase. 

Iubirea sfântă e curată, liberă, întreagă în Dumnezeu. 

Ea este o lucrare a Sfântului Duh, ce lucrează în inimă după măsura cură- 
ţirii acesteia. 

Lepădând vrajba, lepădând împătimirea, lepădându-re de iubirea trupeas- 
că, află iubirea duhovnicească; ferește-te de rău și fă binele (Ps. XXXIII, 13). 

Dă cinstire aproapelui ca unui chip al lui Dumnezeu — cinstire care să fie în 
sufletul tău, nevăzută pentru ceilalți, descoperită doar conştiinţei tale. Faptele 
pe care le săvârșești să fie, în chip tainic, pe potriva stării tale sufletești. 

Dă cinstire aproapelui, fără să iei seama la vârstă, fără să faci nici o deose- 
bire între bărbat și femeie, fără să te uiţi la rangul lumesc și iubirea sfântă va 
începe, treptat, să se facă arătată în inima ta. Pricina acestei iubiri nu sunt car- 
nea și sângele, nu înrâurirea simţurilor, ci Dumnezeu. 

Cei lipsiţi de slava numelui de creștin nu sunt lipsiţi de cealaltă slavă, pe ca- 
re au primit-o atunci când au fost zidiţi: ei sunt chipul lui Dumnezeu. 

Dacă chipul lui Dumnezeu va fi aruncat afară, în văpaia cea cumplită a ia- 
dului, şi acolo sunt dator să-l cinstesc. 

Ce treabă am eu cu văpaia, cu iadul! Chipul lui Dumnezeu a fost aruncat 
acolo potrivit judecății lui Dumnezeu: treaba mea este să păzesc cinstirea față 
de chipul lui Dumnezeu, și prin aceasta să mă păzesc pe mine însumi de iad. 

Dă cinstire și orbului, și leprosului, şi pruncului de șâță, și răufăcătorului, 
și păgânului — cum se cuvine chipului lui Dumnezeu. Ce ai tu cu neputinţele 
şi neajunsurile lor! Ia seama la tine, ca să nu sufere vreun neajuns iubirea ta. 

În creştin, să dai cinstire lui Hristos, Care a spus spre povăţuirea noastră și 
încă va mai spune atunci când ni se va hotări soarta pentru veșnicie: Ceez ce ați 
făcut unuia dintre aceşti fraţi ai Mei prea mici, Mie Mi-aţi făcut (Mr. XXV, 40). 

Arunci când ai de-a face cu aproapele, să ai în minte acest cuvânt evanghe- 
lic și te vei face prieten de taină al iubirii de aproapele. 

Prietenul de taină al iubirii de aproapele intră prin ea în iubirea de 
Dumnezeu. 

Dar de socoți că-L iubeşti pe Dumnezeu, iar în inima ta trăieşti un sim- 
țământ de neplăcere fie și față de un singur om, să ştii că te afli într-o veşni- 
că amăgire de sine. 

De zice cineva, grăieşte Sfântul loan Cuvântătorul de Dumnezeu, iubesc pe 
Dumnezeu, iar pe fratele său îl urăște, mincinos este... Această poruncă avem de la 
EI — ca cine iubeşte pe Dumnezeu să iubească şi pe fratele său (| In. IV, 20-21). 

A arăta iubire duhovnicească față de aproapele e semnul înnoirii sufletu- 
lui prin Sfântul Duh. Moi; știm că am trecut de la moarte la viaţă, grăieşte ia- 
răşi Cuvântătorul de Dumnezeu, fiindcă iubim pe fraţi; cine nu iubeşte pe fra- 
tele său rămâne în moarte (| In. Ul, 14). 

Desăvârşirea creștină stă în desăvârşita iubire de aproapele. 

Desăvârşita iubire de aproapele stă în iubirea de Dumnezeu, care nu cu- 
noaște desăvârșire, întru care nu e sfârșit sporirii. 

Creşterea în iubirea de Dumnezeu este nesfârşită, fiindcă iubire este Nesfâr- 
şitul Dumnezeu (| In. IV, 16). 

Iubirea de aproapele e temelia zidirii iubirii. 

Iubite frate! Caută să sporeşti în tine iubirea duhovnicească de aproapele: 
intrând în ea, vei intra în iubirea de Dumnezeu, pe porţile învierii, pe porţile 
Împărăției Cerurilor. Amin. 


evanghelice în deprinderi, în însușiri ale tale. Se cuvine celui ce iubește să pli- 
nească întocmai voia Celui Iubit. 

Jubit-am poruncile Tale mai mult decât aurul şi topazul: pentru aceasta că- 
zre toate poruncile Tale m-am îndreptat, toată calea nedreptății am urât (Ps. 
CXVIII, 127-128), spune Proorocul. O asemenea putere este numaidecât tre- 
buincioasă pentru păzirea credincioșiei față de Dumnezeu. Credincioșia e o 
condiţie de neînlăturat a iubirii. Fără aceasta, iubirea se destramă. 

Prin fuga necontenită de rău și prin plinirea statornică a poruncilor evan- 
ghelice, în care se cuprinde toată învățătura morală a Evangheliei, ajungem la 
iubirea dumnezeiască. Acesta este mijlocul prin care petrecem în iubirea de 
Dumnezeu: Dacă veți păzi poruncile Mele, veţi rămâne întru dragostea Mea (|n. 
XV, 10), a spus Mântuitorul. 

Desăvârșirea iubirii stă în unirea cu Dumnezeu; sporirea în iubire este îm- 
preunată cu o negrăită mângâiere, desfătare și luminare duhovnicească. La în- 
ceputul nevoinţei însă ucenicul iubirii trebuie să poarte o luptă crâncenă cu 
sine însuși, cu firea sa adânc vătrămată: răul care a intrat prin cădere în firea 
noastră s-a făcut pentru ea lege, care luptă și se răzvrătește împotriva Legii lui 
Dumnezeu, împotriva legii sfintei iubiri. 

Iubirea de Dumnezeu se întemeiază pe iubirea de aproapele. Atunci când 
se va şterge în tine ranchiuna, să ştii că te-ai apropiat de iubire. Atunci când 
inima ta va fi umbrită de o pace sfântă, plină de har, pentru întreaga omenire, 
să ştii că eşti chiar la porţile iubirii. 

Aceste porţi însă nu se deschid decât prin Duhul Sfânt. Iubirea de Dum- 
nezeu este un dar al lui Dumnezeu în omul care s-a pregătit prin curăţia ini- 
mii, a minţii și a trupului pentru primirea acestui dar. După măsura treptei 
pregătirii este și treapta darului, pentru că Dumnezeu e Drept Judecător și în 
milostivirea Sa. 

lubirea de Dumnezeu este pe de-a-ntregul duhovnicească: Ce e născur din 
Dub, dub este (n. III, 6). 

Ce e născut din trup, trup este (In. III, 6): iubirea trupească, născută fiind 
din trup și sânge, are însușiri materiale, stricăcioase. Ea este nestatornică și 
schimbătoare: focul ei depinde în întregime de materie. 

Auzind din Scriptură că Dumnezeul nostru este foc (Evr. XII, 29), că iubi- 
rea e foc și simțind în tine focul iubirii firești, să nu crezi că e vorba de unul și 
același foc. Nu! Aceste focuri sunt potrivnice și se înăbușă unul pe celălalt!. Să 
slujim lui Dumnezeu după bună plăcerea Lui, cu evlavie şi sfială: că Dumnezeul 
nostru e foc mistuitor (Exvr. XII, 28-29). 


! Scara, Cuvântul III și Cuvântul XY. 

ct 
DE A) 


Despre iubirea de Dumnezeu 


lubește-L. pe Dumnezeu așa cum a poruncit El să fie iubit, iar nu așa cum 
socot să-L. iubească visătorii care se amăgesc pe sine. 

Nu-ţi născoci ţie extaze, nu-ţi pune în mișcare nervii, nu te aprinde cu fla- 
cără materială — flacăra sângelui tău. Jertfa bineprimită de Dumnezeu este 
smerenia inimii, străpungerea duhului. Cu mânie Își întoarce Dumnezeu fața 
de la jertfa adusă cu nădăjduire în sine, cu părere trufaşă de sine, de-ar fi jert- 
fa aceasta şi ardere de tot. 

Trufia pune în mișcare nervii, aprinde sângele, stârneşte închipuirea, tre- 
zeşte viaţa căderii; smerenia linişteşte nervii, potolește mișcarea sângelui, ni- 
micește visarea, deşteaptă viaţa în Hristos Iisus. 

Ascultarea € înaintea Domnului mai bună decât jerifa, şi supunerea mai bu- 
nă decât grăsimea berbecilor, a grăit Proorocul către împăratul israelitean, ce 
îndrăznise a aduce lui Dumnezeu jertfă nepriincioasă (1 Împ. XV, 22); voind 
a aduce lui Dumnezeu jertfa iubirii, nu o aduce după bunul tău plac, sub o 
înrâurire nechibzuită; adu-o cu smerenie, la vremea și în locul pe care le-a po- 
runcit Domnul. 

Locul cel duhovnicesc, singurul în care ni s-a poruncit a aduce jertfele cele 
duhovnicești, este smerenia!. 

Domnul a însemnat trăsăturile adevărate și vrednice de crezare ale celui ce 
iubeşte și ale celui care nu iubește. El a spus: De Mă iubește cineva, va păzi cu- 
vântul Meu. Cel ce nu Mă iubește nu păzeşte cuvintele Mele (|n. XIV, 23-24). 

Vrei să deprinzi iubirea dumnezeiască? Depărtează-te de orice faptă, cu- 
vânt, cuget, simţire oprită de Evanghelie. Prin vrăjmășia ta faţă de păcat, care 
e atât de urât Atotsfântului Dumnezeu, arată-ţi și dovedeșteţi dragostea către 
El. Vindecă neîntârziat prin pocăință păcatele în care ţi s-ar întâmpla să cazi 
din neputinţă; cel mai bine e însă ca printr-o neslăbită luare-aminte la sine să 
nu-ţi îngădui nici aceste greșeli. 

Vrei să deprinzi iubirea dumnezeiască? Cercetează cu osârdie în Evanghelie 
poruncile Domnului, silește-te a le plini cu fapta, silește-te să prefaci virtuțile 


! Pateric, din spusele Preacuviosului Pimen cel Mare. 

ct 
ES) 


Postul 


Capul virtuţilor este rugăciunea; temelia lor este postul. 

Postirea înseamnă a mânca întotdeauna cu măsură, alegând cu luare-amin- 
te bucatele pe care le mâncăm. 

Om trufaș! Visezi așa de mult și așa de semeţ cu privire la mintea ta, iar ea 
atârnă cu desăvârşire și fără contenire de stomac. 

Legea postului, ce pare o lege pentru pântece, este de fapt o lege pentru 
minte. 

Mintea, care împărăţeşte în om, dacă voieşte să intre în drepturile sale 
de stăpânitoare şi să le păstreze, trebuie mai înainte de orice să se supună le- 
gii postului. Numai atunci va fi ea mereu priveghetoare și luminată; numai 
atunci va putea să stăpânească dorinţele inimii și trupului; numai prin trezvie 
necontenită poate ea să cugete la poruncile evanghelice și să le urmeze. Teme- 
lia virtuţilor este postul. 

Omului nou zidit, când a fost pus în rai, i s-a dat o singură poruncă: po- 
runca postului. Fireşte, ea a fost dată fiindcă era îndeajuns pentru a-l păstra în 
neprihănirea lui pe cel întâi-zidit. 

Porunca nu privea mulțimea mâncării, ci felul ei. Așadar, să tacă cei ce re- 
cunosc postul doar în privinţa mulțimii, iar nu a felului mâncării. Adâncin- 
du-se în cercetarea prin cercare a postului, vor vedea ce însemnătate are felul 
mâncării. 

Aşa de însemnată este porunca postului, dată omului în rai de către Dum- 
nezeu, încât odată cu porunca a fost rostită și amenințarea cu pedeapsa da- 
că porunca avea să fie încălcată. Pedeapsa era îmbolnăvirea omului de moar- 
tea veșnică. 

Şi acum continuă moartea păcatului să-i îmbolnăvească pe călcătorii sfin- 
tei porunci a postului. Cel care nu păzeşte măsura și alegerea cu grijă a mân- 
cării nu poate să-și păstreze nici fecioria, nici întreaga înţelepciune, nu-și poa- 
te înfrâna mânia, se dedă leneviei, trândăviei şi întristării, se face rob al slavei 
deşarte, sălaș al trufiei, pe care o bagă în om starea lui trupească, ce apare cel 
mai adeseori din pricina mesei bogate și ospătării până la saţ. 

Porunca postului a fost înnoită sau întărită de către Evanghelie: Ci /uași 
aminte la sine-vă, ca să nu se îngreuneze inimile voastre cu sațul mâncării şi cu 

Iubirea firească, iubirea căzută aprinde sângele omului, îi pune în mișca- 
re nervii, îi stârneşte închipuirea; iubirea sfântă răcoreşte sângele, odihnește și 
sufletul, atrage omul lăuntric la rugă tăcută, îl afundă în dulceața smereniei și 
desfătării duhovnicești. 

Mulţi nevoitori, luând iubirea firească drept iubire dumnezeiască, și-au în- 
fierbântat sângele, și-au înfierbântat și închipuirea. Starea de înfierbântare se 
preschimbă foarte ușor într-o stare de frenezie (ieșire din minţi). Cei aflaţi în 
starea de înfierbântare și frenezie au fost socotiți de multă lume ca oameni 
plini de har şi de sfinţenie, iar ei, nefericiţii, erau jertfe ale amăgirii de sine. 

Mulţi asemenea nevoitori au fost în Biserica Apuseană, începând din vre- 
mea căderii ei în papism, care în chip hulitor pune pe seama unui om însu- 
şiri dumnezeiești și îi dă acestuia o închinare cuvenită și potrivită numai lui 
Dumnezeu; mulți dintre acești nevoitori au scris cărți din starea lor de înfier- 
bântare, în care amăgirea de sine extatică li se părea iubire dumnezeiască și în 
care închipuirea lor zdruncinată le zugrăvea o mulțime de vedenii care le mă- 
guleau iubirea de sine și trufia. 

Fiule al Bisericii de Răsărit! Fereşte-te de citirea unor asemenea cărți, fe- 
reşte-te de a urma poveţele celor care s-au amăgit pe sine. Călăuzindu-te du- 
pă Evanghelie şi după Sfinţii Părinţi ai Adevăratei Biserici, suie-te cu smerenie 
la înălțimea duhovnicească a iubirii dumnezeiești prin mijlocirea lucrării po- 
runcilor lui Hristos. 

Să ţii neclintit în minte că iubirea de Dumnezeu este cel mai înalt dar al 
Sfântului Duh, iar omul poate doar să se pregătească, prin curăţie și smere- 
nie, pentru primirea acestui mare dar, prin care se preschimbă și mintea, şi 
inima, și trupul. 

Osteneala noastră este deșartă, stearpă și vătămătoare atunci când căutăm 
a descoperi în noi, mai înainte de vreme, înaltele daruri duhovnicești: pe aces- 
tea le dăruiește Milostivul Dumnezeu, la vremea lor, plinitorilor statornici, 
răbdători și smeriţi ai poruncilor evanghelice. Amin. 


Minunată e îmbinarea postului cu rugăciunea! Rugăciunea este lipsită de 
putere dacă nu e întemeiată pe post, iar postul e neroditor dacă pe el nu e zi- 
dită rugăciunea, 

Postul îl desface pe om de patimile trupești, iar rugăciunea se luptă cu pa- 
timile sufletești, și după ce le-a biruit, pătrunde întreaga alcătuire a omului, îl 
curățește; în biserica cea cuvântătoare curățită, ea Îl aduce pe Dumnezeu. 

Cel ce seamănă pământul fără să-l fi lucrat pierde sămânţa, şi în loc de grâu 
culege mărăcini. La fel și noi: dacă vom semăna semințele rugăciunii fără să 
fi subțiat trupul, în loc de dreptate vom culege roada păcatului. Rugăciunea 
va fi nimicită și răpită de feluritele gânduri și visări deşarte şi păcătoase, va fi 
spurcată cu simțăminte ale împătimirii de plăceri. 

Trupul nostru a luat ființă din pămânv, şi dacă nu-l lucrăm așa cum se lu- 
crează pământul, nicicând nu poate să aducă roada dreptăţii?. 

Dimpotrivă, dacă cineva lucrează pământul cu mare sârguinţă și cheltuieli, 
dar îl lasă nesemănat, pământul se va acoperi cu neghină deasă. La fel și cu 
trupul: când este subţiat prin post, dar sufletul nu e lucrat prin rugăciune, ci- 
tire, smerită cugetare, atunci postul devine părinte al unor neghine de multe 
feluri, patimile sufleteşti: cugetarea semeață, slava deşartă, dispreţul?. 

Ce este patima îmbuibării şi beţiei? Pofta firească de mâncare și băutură ca- 
re şi-a pierdut dreapta rânduială, care le pretinde mâncare și băutură mult mai 
multă și mai felurită decât este nevoie pentru sprijinirea vieţii și a puterilor tru- 
peşti, asupra cărora mâncarea, când prisosește, lucrează în chip cu totul potriv- 
nic rostului său firesc, lucrează în chip vărămător, slăbindu-le și nimicindu-le. 

Pofta de mâncare se îndreptează prin mese simple și înfrânarea de la ghiftuire 
și de la desfătarea cu gustul mâncării. Pentru început, trebuie părăsită ghiftuirea 
şi desfătarea cu gustul mâncării; prin aceasta, pofta de mâncare se ascute și se în- 
dreptează, iar când se îndreptează, atunci se mulţumeşte cu mâncare simplă. 

Dimpotrivă, pofta de mâncare îndestulată prin ghiftuire şi desfătare cu 
gustul mâncării slăbește. Pentru a o stârni, folosim felurite mâncăruri și bău- 
turi gustoase. La început, pofta pare îndestulată, apoi se face mai pretențioasă 
și, în cele din urmă, se preface într-o patimă bolnăvicioasă, ce caută neconte- 
nită îndulcire și ghiftuire şi niciodată nu se mai satură. 

Hotărându-ne să ne închinăm viaţa lui Dumnezeu, punem la temelia ne- 
voinţei noastre postul. Însuşirea de căpetenie a oricărei temelii trebuie să fie 
trăinicia: altminteri e cu neputinţă ca zidirea să dăinuie pe ea, ca și cum zidi- 
rea în sine nu ar fi trainică. Și noi să nu ne îngăduim nicicum, niciodată, sub 
nici un pretext, a călca porunca postului prin ghiftuire şi mai ales prin beţie. 


' Preacuviosul Marcu Ascetul, Cuvântul VIII, Despre postire şi smerenie. 


2 Ibidem. 
3 Ibidem. 

beţia (Le. XXI, 34), a poruncit Domnul. Saţul mâncării și beţia îngroașă nu 
numai trupul, ci și mintea și inima, adică îl aduc pe om, cu sufletul și cu tru- 
pul, într-o stare trupească. | 

Dimpotrivă, postul îl aduce pe creștin într-o stare duhovnicească. Cel cu- 
răţit prin post este smerit cu duhul, cu întreagă înţelepciune, tăcut, subțire în 
simțirile inimii și în gânduri, ușor la trup, în stare de nevoinţe și de vederi du- 
hovnicești, în stare să primească harul dumnezeiesc. 

Omul trupesc este cu totul cufundat în desfărări păcătoase. El e împătimit 
de plăceri și cu trupul, şi cu inima, și cu mintea, el nu numai că nu-i în stare 
să se desfete duhovnicește şi să primească harul dumnezeiesc, dar nu-i în stare 
nici măcar să se pocăiască. Îndeobște, el nu-i în stare de îndeletniciri duhovni- 
cești: este țintuit de pământ, s-a înecat în materie, e mort de viu cu sufletul. 

Vai vouă, celor ce sunteţi sătui acum, că veți fi flămânzi! (Lc. VI, 26). Așa a 
grăit Cuvântul lui Dumnezeu despre călcătorii poruncii sfântului post. Cu ce 
vă veţi hrăni în veșnicie, dacă aici nu aţi deprins decât ghiftuirea cu mâncăruri 
materialnice și desfătări materialnice, care nu se găsesc în cer? Cu ce vă veţi 
hrăni în veșnicie, dacă aici nu aţi gustat nici una din bunătăţile cerești? Cum 
veţi putea să vă hrăniţi cu bunătăţile cereşti şi să vă îndulciți de ele, când n-aţi 
agonisit nici o iubire faţă de ele, ci numai scârbă? 

Adevărata pâine a creștinului este Hristos. Săturarea ce nu cunoaște saț cu 
această pâine — iată „imbuibarea” și desfătarea cea mântuitoare la care sunt 
chemaţi toţi creștinii. 

Fără sa „ghiftuieşte-te” cu Cuvântul lui Dumnezeu; fără saț „ghiftuieş- 
te-te” cu plinirea poruncilor lui Hristos; fără saţ „ghiftuiește-te” cu masa cea 
gătită împotriva celor ce te necăjesc şi „îmbată-te” cu paharul cel puternic (Ps. 
XXII, 6-7). 

„Cu ce să începem noi, grăieșre Sfântul Macarie cel Mare, care nicioda- 
tă nu ne-am îndeletnicit cu cercetarea inimilor noastre? Stând afară, să batem 
prin rugăciune şi prin post, precum a poruncit şi Domnul: Bazeţi, și vi se va 
deschide (Mr. VII, 7)”. 

Această nevoinţă, cu care ne imbie unul dintre cei mai mari povăţuitori ai 
monahismului, a fost nevoinţa Sfinţilor Apostoli. Din mijlocul acestei nevo- 
inţe s-au învrednicit ei să audă vestirile Duhului. Și slujind ei Domnului, ne 
spune cel ce a scris faptele lor, și postindu-se, a zis Dubul Sfânt: Osebiţi-Mi Mie 
pe Varnava şi pe Saul pentru lucrul la care i-am chemat pe ei. Atunci, postind și 
rugându-se şi punându-și pe ei mâinile, i-au slobozit (Fapte XIII, 2-3). Din mij- 
locul nevoinţei în care erau îmbinat postul cu rugăciunea s-a auzit porunca 
Duhului cu privire la chemarea neamurilor în creştinism. 


! Cuvântul Î, cap. 4. 

care dorește să-și păstreze fecioria și întreaga înţelepciune. Sfinţii Părinți au 
urmat această pravilă, iar dacă au și întrebuințat vin, au făcut-o foarte arareori 
şi cu cea mai mare zgârcenie. 

Condimentele iuți trebuie îndepărtate de la masă, fiindcă stârnesc patimi- 
le trupești. Aici intră piperul, ghimbirul şi altele. 

Cea mai firească mâncare este cea pe care i-a rânduit-o Ziditorul omu- 
lui îndară după zidire: hrana vegetală. Dumnezeu le-a grăit strămoșilor: Jază, 
am dat vouă toată iarba care face sămânță, care este deasupra a tot pământul: şi 
tot pomul ce are întru sine rod de sămânță va fi vouă de mâncare (Fac. |, 29). 
De-abia după potop a fost îngăduită mâncarea cărnii (Fac. IX, 3). 

Hrana vegetală e cea mai bună pentru nevoitor. Ea înfierbântă cel mai pu- 
țin sângele, îngroașă cel mai puţin trupul; vaporii și gazele ce iau naștere din 
ea și urcă la creier au cea mai mică înrâurire asupra lui; în fine, ea este cea mai 
sănătoasă, dat fiind că stimulează în cea mai mică măsură producerea de mu- 
cus în stomac. Din aceste pricini, ea înlesneșre omului păstrarea curăţiei și 
trezviei minţii, iar stăpânirea acesteia asupra întregii alcăruiri a omului se în- 
tărește; asupra celor ce o întrebuințează au mai puţină înrâurire patimile, și 
aceştia au mai multă putere spre a se îndeletnici cu nevoinţele bunei cinstiri. 

Peștele, mai ales peştele gras de mare, are deja cu totul alte însuşiri: el are 
o înrâurire mai puternică asupra creierului, îngroașă trupul, aprinde sângele, 
umple stomacul de sucuri vărămătoare, mai ales când este întrebuințat adese- 
ori şi în chip statornic. 

Aceste însușiri le are, într-o măsură neasemuit mai mare, și carnea: ea în- 
groașă trupul grozav, pricinuindu-i o deosebită îngreunare; vaporii şi gazele ei 
îngreunează foarte tare creierul. Din această pricină ea nu e întrebuințată ni- 
cidecum de către monahi; ea le rămâne oamenilor care trăiesc în lume și se în- 
deletnicesc tot timpul cu munci trupești grele. Dar și pentru aceștia întrebu- 
ințarea ei statornică este vătămătoare. 

„Cum! — vor striga aici păruţii înţelepţi. Mâncarea cărnii este îngăduită 
omului de Dumnezeu, iar voi opriţi folosirea ei?” La acestea vom răspunde 
cu vorbele Apostolului: Zozze îmi sunt îngăduite, dar nu toate îmi sunt de folos: 
toate îmi sunt îngăduite, dar nu toate zidesc (| Cor. X, 23). Noi ne ferim de fo- 
losirea cărnii nu pentru că am socoti-o necurată, ci pentru că ea îngreunează 
foarte mult întreaga noastră alcătuire, împiedicând sporirea duhovnicească. 

Sfânta Biserică, îngăduind, prin înţeleprele sale rânduieli şi pravile, cre- 
știnilor ce locuiesc în lume întrebuințarea mâncărurilor din carne, nu le-a 
îngăduit întrebuinţarea lor necontenită, ci a despărţit răstimpurile în care este 
îngăduită mâncarea cărnii prin răstimpuri de înfrânare, în care creștinul se 
scutură de îngreunarea cărnurilor şi se înviorează duhovniceşte. Această roadă 
a posturilor o poate cunoaște din proprie experienţă cel care le păzește. 

Cea mai bună postire o socot Sfinţii Părinţi a mânca o dată pe zi fără a ne 
sătura. Un astfel de post nu slăbeşte trupul prin nemâncare și nu-l îngreunea- 
ză cu prisosul mâncării, ci îl păstrează bun de lucrarea cea mântuitoare. Un 
astfel de post nu străluceşte prin nimic și, ca atare, postitorul nu are pricină 
de trufie, către care omul este atât de înclinat săvârșind fapta bună, mai ales 
când aceasta iese din hotarele obișnuitului. 

Cine are muncă trupească grea sau e așa de slab trupeşte că nu se poate în- 
destula cu o masă pe zi, acela trebuie să mănânce de două ori. Postul e pentru 
om, nu omul pentru post, însă oricum am întrebuința mâncarea, des sau rar, 
ghiftuirea este oprită cu desăvârșire: ea îl face pe om incapabil de nevoinţele 
duhovnicești și deschide ușa altor patimi trupești. 

Postul fără măsură, adică înfrânarea prisositoare și prelungită de la mân- 
care, nu e încuviințată de Sfinţii Părinţi: din înfrânarea cea fără de măsură și 
slăbănogirea ce ia naștere din aceasta omul își pierde puterea de a mai săvârși 
nevoinţele cele duhovnicești, adeseori cade în ghiftuire, adeseori cade în pati- 
ma semeţirii și trufiei. 

Foarte însemnat este felul mâncării. Rodul oprit din rai, cu toate că era mi- 
nunat la vedere și gustos, a avut o lucrare pierzătoare asupra sufletului: i-a îm- 
părtășit cunoașterea binelui și a răului, și prin aceasta a nimicit neprihănirea 
în care fuseseră zidiți strămoșii. 

Mâncarea continuă să aibă și acum o puternică lucrare asupra sufletului, 
lucru care e foarte învederat în privinţa folosirii vinului. Această lucrare a 
mâncării este întemeiată pe felurita ei înrâurire asupra trupului și sângelui și 
pe faptul că aburii și gazele ei urcă de la stomac în creier și înrâuresc mintea!. 

Din această pricină, băuturile îmbătătoare, și mai ales cele spirtoase, nu 
sunt îngăduite nevoitorului, ca unele ce lipsesc mintea de trezvie și, ca atare, 
de biruinţă în războiul gândit. Mintea biruită de cugetele iubitoare de plăcere, 
care s-a îndulcit cu ele, pierde harul duhovnicesc; ceea ce am dobândit prin 
osteneli multe și îndelungate se pierde în câteva ceasuri, în câteva minute. 

Monahul nu trebuie nicicum să întrebuinţeze vin, a zis Preacuviosul Pi- 
men cel Mare?. Această pravilă trebuie să o urmeze și oricare creştin evlavios 


! Această afirmaţie a Sfântului Ignatie nu e nici pe departe atât de naivă cum ar părea. 
lată un exemplu: flora intestinală poate descompune resturile de carne și alte mâncăruri bo- 
gate în proteine —, exact cele pe care le evită postitorii —, rezultând produși de putrefacție ca- 
re prin circulație ajung la creier, intoxicându-l, îndeobşte pe nebăgate de seamă, iar în unele 
stări de boală ce dezechilibrează organismul, chiar foarte vizibil, cum ar fi în encefalopatia 
din ciroza hepatică. De asemenea, la copiii mici hrăniţi cu diete hiperproteice s-a constatat 
scăderea coeficientului de inteligență comparativ cu copiii hrăniți cu proteine în cantitate 
normală (77.77.). 

? Patericul egiptean. 

Despre rugăciune 

Săracilor li se cuvine să ceară, iar omului sărăcit prin cădere i se cuvine să 
se roage. Rugăciunea este întoarcerea omului care a căzut și se pocăieşte către 
Dumnezeu. Rugăciunea e plânsul omului care a căzut şi se pocăieşte înain- 
tea lui Dumnezeu. Rugăciunea e revărsarea dorințelor, cererilor, suspinărilor 
inimii omului căzut, omorât de păcat, înaintea lui Dumnezeu. 

Primul semn, prima mișcare a pocăinței e plânsul inimii. Acesta este glasul 
de rugăciune al inimii, care premerge rugăciunii minţii, şi mintea, atrasă de 
ruga inimii, începe degrabă a naște gânduri de rugăciune. 

Dumnezeu este singurul izvor al tuturor bunătăților adevărate. Rugăciu- 
nea este maica și capul tuturor virtuților!, fiind mijlocul și starea de părtășie a 
omului cu Dumnezeu. Ea ia virtuțile de la izvorul bunătăţilor, Dumnezeu și 
le împropriază acelui om care se străduiește prin rugăciune să rămână în păr- 
tăşie cu Dumnezeu. 

Calea spre Dumnezeu este rugăciunea. Măsurarea drumului străbătut se face 
după feluritele stări de rugăciune în care intră treptat cel ce se roagă așa cum tre- 
buie și în chip statornic. Învață să te rogi lui Dumnezeu așa cum trebuie. După 
ce ai învățat să te rogi cum trebuie, roagă-te mereu și lesne vei moșteni mântui- 
rea. Mânruirea apare de la Dumnezeu la vremea ei, însoţită de o vestire de netă- 
gădui a inimii, celui ce se roagă așa cum trebuie și în chip statornic. 

Pentru ca rugăciunea să fie fără greşeală trebuie ca ea să fie adusă dintr-o 
inimă plină de sărăcie cu duhul, din inimă înfrântă și smerită. Toate celelal- 
te stări al inimii, până la înnoirea ei de către Duhul Sfânt, să le socoți — cum 
şi sunt ele cu adevărat — nepotrivite păcătosului care se pocăieşte și ÎL roagă 
pe Dumnezeu pentru iertarea păcatelor sale și pentru slobozirea — ca dintr-o 
temniță și din obezi — din robia patimilor. 

Prin Legea lui Moise li s-a poruncit israelitenilor să aducă toare jertfele lor 
doar într-un singur loc, arătat de Dumnezeu. Şi legea cea duhovnicească rân- 
duiește creștinilor un singur loc duhovnicesc unde aceștia să-și aducă toate 
jertfele, și mai ales jerfele jertfelor — rugăciunile. Acest loc e smerenia?. 


' Scara, titlul cuvântului XXVIII. Preacuviosul Macarie Egipteanul, Cuvântul III, cap. |. 
* După lămuririle Preacuviosului Pimen cel Mare, Pazericu/ egiptean. 

Monahilor le e oprită întrebuințarea cărnurilor; le e îngăduit să întrebuin- 
ţeze lactate și ouă în răstimpurile când mirenii pot să mănânce carne. La anu- 
mite soroace şi în anumite zile, li se îngăduie și peștele — dar în cea mai mare 
parte a timpului ei pot să întrebuințeze doar hrană vegetală. 

Aproape numai hrană vegetală folosesc cei mai râvnitori dintre nevoitorii 
bunei cinstiri, care au simţit cu osebire în sine umblarea Duhului lui Dum- 
nezeu (II Cor. VI, 17), din pricina înlesnirilor duhovniceşti ale acestui fel de 
hrană și a faptului că este lesne de agonisit. Acești nevoitori nu beau decât 
apă, fugind nu numai de băuturile care aprind sângele și îmbată, ci şi de ce- 
le hrănitoare!. 

Pravilele postirii au fost rânduite de Sfânta Biserică cu scopul de a-i aju- 
ta pe fiii ei, ca o călăuză pentru întreaga obşte creştină. În privința măsurii 
postului, fiecare trebuie să se cerceteze pe sine cu ajutorul unui părinte du- 
hovnicesc încercat și cu darul dreptei socotinţe și să nu ia asupră-și un post 
mai presus de puterile sale, fiindcă, iarăși o spun, postul e pentru om, nu 
omul pentru post; mâncarea, care e lăsată pentru sprijinirea trupului, nu tre- 
buie să-l slăbănogească. 

„De își vei înfrâna pântecele, a spus Sfântul Vasile cel Mare, vei intra în rai; 
de nu-l vei înfrâna, vei intra în iad”? Prin „rai” trebuie să înțelegem aici sta- 
rea harică de rugăciune, iar prin „iad”, starea pătimașă. Starea harică a omu- 
lui în vremea petrecerii sale pământești slujeşte drept zălog al fericirii lui în 
Edenul ceresc; căderea în stăpânirea păcatului și în starea de moarte sufleteas- 
că slujește drept zălog al căderii în prăpastia iadului pentru muncile cele veş- 
nice. Amin. 


' Scara, Cuvântul XIV, cap. 12. 
2 Preacuviosul Nil Sorski, Cuvânzul V Gândul îmbuibării. 

Nu are trebuință Dumnezeu de rugăciunile noastre! El ştie mai înainte de a 
cere noi de ce avem nevoie; El, Preamilostivul, și asupra celor care nu cer de la 
EI revarsă îndurări bogate. Nouă ne e neapărat trebuincioasă rugăciunea: ea îl 
împropriază pe om lui Dumnezeu. Fără ea, omul e străin de Dumnezeu și cu 


adică nu degrabă împlinește ceea ce am cerut: El vede că este bine să întârzie 
cu împlinirea cererii noastre pentru a ne smeri, că avem nevoie să ne istovim, 
să vedem neputinţa noastră, ce se vădeşte întotdeauna foarte limpede atunci 
când suntem lăsaţi de capul nostru. 

Rugăciunea este în sine, ca împreună-vorbire cu Dumnezeu, un bun foarte 
înalt, adeseori cu mult mai înalt decât ceea ce cere omul, și Milostivul Dum- 
nezeu, neîmplinind cererea omului, îl ţine pe acesta la rugăciune ca să n-o 
piardă, să nu lase acest bun înalt al rugăciunii după primirea lucrului cerut, 
cu mult mai puţin bun. 

Cererile a căror împlinire are urmări vătămătoare Dumnezeu nu le împli- 
nește; El nu împlinește nici cererile potrivnice sfintei Lui voi, potrivnice prea- 
înţeleptelor și neurmatelor Sale judecăți. 

Împotriva hotărârii lui Dumnezeu a cerut marele Moise, văzătorul de 
Dumnezeu, să i se dăruiască a intra în pământul făgăduinţei, și n-a fost ascul- 
tat (Deuc. III, 26); împotriva hotărârii lui Dumnezeu s-a rugat Sfântul David, 
înaripându-și rugăciunea prin postire, cenușă și lacrimi, pentru păstrarea vie- 
ţii fiului său bolnav, și n-a fost ascultat (II Împ. 12). Și tu, dacă Dumnezeu nu 
împlineşte cererea ta, pleacă-te cu evlavie înaintea voii Atotsfântului Dumne- 
zeu, Care, din nepătrunse pricini, a lăsat cererea ta neîmplinită. 

Fiilor lumii, care cer de la Dumnezeu bunuri pământeşti pentru îndestula- 
rea poftelor trupești, Sfântul Apostol Iacov le vestește: Cerezi și nu primiti fi- 
indcă rău cereți, ca întru dezmiendările voastre să cheltuiţi (lac. IV, 3). 

Când vrem să ne înfăţișăm împăratului pământesc, ne pregătim pentru as- 
ta cu mare sârguinţă: cercetăm cum trebuie să fie starea simţirilor inimii noas- 
tre când vorbim cu împăratul, ca nu cumva, mânaţi de vreun simţământ oare- 
care, să ne scape vreun cuvânt sau mișcare neplăcute împăratului; ne gândim 
din timp ce să-i spunem, ca să-i spunem numai lucruri care îi sunt pe plac și 
astfel să câştigăm bunăvoința lui; ne îngrijim ca însuși felul în care arărăm să-i 
atragă luarea-aminte asupra noastră. Cu atât mai mult suntem datori să facem 
pregătirile cuvenite atunci când vrem să ne înfățișăm Împăratului împăraţilor 
și să intrăm în vorbă cu El prin rugăciune. 

Omul caută la față, iar Dumnezeu caută la inimă (| Împ. XVI, 7); însă în 
om așezarea lăuntrică a inimii se potriveşte mul cu atitudinea sa din afară. 
Drept aceea, atunci când stai la rugăciune dă trupului poziţia cea mai evla- 
vioasă cu putinţă. Stai, ca un osândit, cu capul plecat, fără a îndrăzni să pri- 
veşti la cer, cu mâinile lăsate în jos sau împreunate la spate, ca și cum ar fi le- 
gate, așa cum sunt legați de obicei răufăcătorii prinși la locul faptei. Sunetul 
glasului tău să fie sunet jalnic de tânguire, ca glasul unui om rănit de o armă 
ucigașă sau sfâșiat de o boală cumplită. 

Dumnezeu caută la inimă. El vede cele mai ascunse, cele mai subțiri gân- 
duri și simţiri ale noastre; vede tot trecutul și viitorul nostru. Dumnezeu e 
pretutindenea-fiitor: și ca atare stai la rugăciunea ta ca şi cum ai sta înaintea 
lui Dumnezeu Însuși. Cu adevărat stai înaintea Lui! Stai înaintea Judecătoru- 
lui tău și Stăpânului tău cu drepturi depline, de care atârnă soarta ta vremel- 
nică şi veşnică. Întrebuințează răstimpul acestei stări înaintea lui spre a-ţi zidi 
bunăstarea duhovnicească; nu îngădui ca ea, prin nevrednicia sa, să ţi se facă 
pricinuitoare muncilor vremelnice și veșnice. Dacă te-ai hotărât să-l aduci lui 
Dumnezeu prinos de rugăciune, leapădă toare cugetările și grijile lumești. Nu 
te îndeletnici cu gândurile care îţi vor veni atunci, oricât își vor părea de în- 
semnate, strălucitoare, trebuincioase. Dă lui Dumnezeu ce este al lui Dumne- 
zeu, iar cele trebuincioase pentru viața vremelnică vei reuși să le dai la vremea 
potrivită. Nu este cu putinţă să slujești lui Dumnezeu cu rugăciunea și toto- 
dată să-ţi umpli mintea cu gânduri și griji lăturalnice. 

Înainte de rugăciune, să cădești în inima ta cu tămâia fricii de Dumnezeu 
și a sfintei evlavii: să te gândești că L-ai mâniat pe Dumnezeu cu nenumăra- 
te păcate, pe care E] le vede mai limpede decât însăși conștiința ta: silește-te 
să-L pleci pe Judecător spre milostivire prin smerenie. la seama! Nu-l stârni 
nemulțumirea prin nepăsare și obrăznicie: El binevoieşte ca până și preacura- 
tele puteri îngereşti, care se află în apropierea Sa nemijlocită, să-l stea înainte 
cu toată evlavia și cu preasfântă frică (Ps. LXXXVIII, 8). 

Haina sufletului rău trebuie să strălucească de albeaţa simplităţii. Nimic 
pretenţios nu trebuie să fie în ea! Nu trebuie să fie amestecate viclenele gân- 
duri și simţăminte ale slavei deșarte, fățărniciei, prefăcăroriei, dorinţei de a 
plăcea oamenilor, semeţiei minţii, patimii desfătărilor, aceste pete întunecate 
și puturoase, care împestrițează haina sufletească a fariseilor care se roagă. 

În loc de mărgăritare și diamante, în loc de aur și argint, împodobeşte-te 
cu înfrânare, smerită cugetare, lacrimi de blândeţe și înțelegere duhovniceas- 
că — iar mai înainte de a primi aceste lacrimi, cu lacrimile pocăinței; îm- 
podobeşte-te cu nerăutate pruncească, îngerească: iată podoabele cu adevărat 
de preţ! Când va vedea Împăratul împăraților aceste podoabe pe suflet, Își va 
pleca spre el privirile Sale milostive. 

lertarea tuturor greșelilor aproapelui — a tuturor, până la una, chiar şi a ce- 
lor mai grele — este condiția de neînlărurat a reușitei la rugăciune. Și când staţi 
de vă rugați, poruncește Mântuitorul, ierzați zot ce aveți împotriva cuiva, ca şi 
Tatăl vostru Cel din ceruri să vă ierte vouă greșalele voastre; iar dacă voi nu veţi 
ierta, nici Tatăl vostru Cel din ceruri nu vă va ierta vouă greșalele voastre (Mc. 
XI, 25-26). „Rugăciunea celor ce pomenesc răul e ca semănatul pe piatră”, a 
zis Preacuviosul Isaac Sirul!. 


' Cuvântul LXXXIX. 

Înfrânarea cu măsură, cu bună înţelegere, statornică de la mâncare și bău- 
tură face trupul ușor, curăță mintea, îi dă trezvie și, ca atare, slujește, de ase- 
menea, drept pregătire pentru rugăciune. Neînfrânarea pântecelui face trupul 
greoi, puhav, împierreşte inima, întunecă mintea cu o mulțime de vapori şi 
gaze care urcă din stomac la creier. Abia se scoală cel ghiftuit la rugăciune, că 
moțăiala şi lenevia năvălesc asupra lui, o mulțime de arătări grosolane i se zu- 
grăvesc în închipuire, inima lui nu poate ajunge la străpungere. 

Pe cât de vătămătoare e neînfrânarea, pe atâta e de păgubitor, sau chiar mai 
mult, şi postul fără de măsură!. Slăbiciunea trupului ce vine din prea puţina lui 
hrănire nu îngăduie săvârşirea rugăciunilor în cantitatea şi cu puterea cuvenită. 

Cantitatea rugăciunii se hotărăște pentru fiecare în parte după felul lui de 
viață și măsura puterilor sale sufleteşti și trupeşti. Cei doi bănuţi ai văduvei, 
aduși de către ea în templu și care alcătuiau toată averea ei, s-au arătat în cum- 
păna Dreptului Judecător mai mari decât prinoasele însemnate aduse de bogaţi 
din prisosurile lor. Așa să judeci şi cu privire la rugăciune: cantitatea ei să ţi-o 
stabilești după puterile tale, amintindu-ţi înțeleapta povaţă a marelui povăţuitor 
al monahismului: „De silești trupul tău neputincios la fapte ce întrec puterile 
lui, prin asta bagi în sufletul tău întunecare și îi aduci tulburare, iar nu folos”?. 

De la o constituţie sănătoasă și viguroasă se cere rugăciune pe potrivă. 
„Toată rugăciunea în care trupul nu se ostenește, iar inima nu vine la străpun- 
gere, a zis acelaşi mare Părinte, se socoate ca roadă necoaptă, fiindcă această 
rugăciune e fără sufler.”? 

Când eşti prins cu datoriile mireneşti sau, dacă eşti monah, cu ascultările 
și nu-ţi este cu putinţă să-ţi faci timp cât ai vrea pentru rugăciune, oricât ţi-ai 
dori-o, nu te tulbura: slujirea legiuită și făcută în conglăsuire cu conștiința îl 
pregătește pe om pentru rugăciunea cea cu deadinsul și înlocuiește cantitatea 
prin calitate. Nimic nu ajută sporirea în rugăciune cum o ajută conștiința îm- 
păcată prin făptuirea cea plăcută lui Dumnezeu. 

Plinirea poruncilor evanghelice pleacă mintea și inima spre rugăciunea cu- 
rată, plină de străpungere, iar rugăciunea curată îndreaptă cugetul ca să cuge- 
te, să simtă și să lucreze după poruncile Evangheliei. 

Milostivirea către aproapele și smerirea dinaintea lui, arătate prin faptele 
din afară și nutrite în suflet, alcătuiesc împreună cu curăţia inimii (mai ales de 
gândurile şi simțămintele desfrânate) remeiul şi puterea rugăciunii“. Ele sunt 
ca niște aripi (Ps, LIV, 7) ale rugăciunii, prin care aceasta își ia zborul către cer. 


' Preacuviosul Cassian, Cuvânt despre dreapta socotință, Dobroroliubie, partea a patra. 
? Sfântul Isaac Sirul, Cuvântul LXXXV. 

? A aceluiași, Cuvântul XI. 

+ Sfântul Isaac Sirul, Cuvintele LXVI şi LXVII. 

Fără ele, rugăciunea nu poate nici să se ridice de pe pământ, adică să se ridice 
din cugetarea trupească: este ținută de aceasta ca de o cursă ori un laţ; e tulbu- 
rată, e pângărită, e nimicită de ea. 

Sufletul rugăciunii este luarea-aminte!. Trupul fără suflet e mort, iar rugă- 
ciunea fără luare-aminte e, așijderea, moartă. Fără luare-aminte, rugăciunea 
rostită se preface în vorbire deșartă, iar cel ce se roagă astfel se numără cu cei 
ce i4u numele lui Dumnezeu în deșert. 

Cuvintele rugăciunii să le rostești fără grăbire; nu îngădui minţii să rătă- 
cească peste tot, ci zăvorăște-o în cuvintele rugăciunii?. Strâmtă și mâhnicioa- 
să este această cale pentru minte, ce s-a obișnuit să vagabondeze slobod prin 
lume; însă această cale duce la luarea-aminte. Cine va gusta din marea bună- 
tate a luării-aminte, acela va iubi să-și strâmtoreze mintea pe calea care duce 
la fericita luare-aminte. 

Luarea-aminte este cel dintâi dar al harului dumnezeiesc, trimis de sus ce- 
lui care se osteneşte și cu răbdare pătimește în nevoinţa rugăciunii”. Haricei 
luări-aminte trebuie să-i premeargă silința omului spre luarea-aminte: aceasta 
din urmă trebuie să fie martorul lucrător al nemincinoasei dorinţe de a o pri- 
mi pe cea dintâi. Luarea-aminte a omului este înviforată de gânduri și visări, 
se clarină din pricina lor; luarea-aminte harică e neclintită și plină de tărie. 

Nu-ţi îngădui să te împrăștii cu gândurile la rugăciune, să urăști visarea, să 
lepezi grijile cu puterea credinţei, să baţi în inimă cu frica de Dumnezeu — și 
lesne vei deprinde luarea-aminte. 

Mintea care se roagă trebuie să se afle în stare de adevăr deplin. Visarea, 
oricât ar fi de ademenitoare şi frumoasă la arătare, pentru simplul fapt că e o 
alcătuire proprie și samavolnică (arbitrară) a minţii, scoate mintea din starea 
de adevăr dumnezeiesc, o aduce în starea de amăgire de sine şi înșelare, drept 
care și trebuie lepădată la rugăciune. 

n vremea rugăciunii, mintea trebuie să o avem și cu toată osârdia să o pă- 
zim fără închipuiri, lepădând roate chipurile care ni se zugrăvesc în ea prin 
virtutea închipuirii: fiindcă la rugăciune mintea stă înaintea Dumnezeului 
Nevăzut, Care nu poate fi închipuit în nici un chip material. Chipurile, dacă 
mintea le va îngădui la rugăciune, se vor face un văl, un zid de nepărruns între 
minte și Dumnezeu. „Cei ce nu văd nimic în rugăciunile lor Îl văd pe Dum- 
nezeu”, a grăit Sfântul Meletie Mărturisirorul“. 


' Sfântul Simeon Noul Teolog, Cuvânt despre cele trei feluri ale rugăciunii, Dobrotoliubie, 
partea întâi. 

2 Scara, Cuvântul XXVIII, cap. 17. 

? Calist şi Ignatie Xanthopulos, Dobrotoliubie, partea a patra, cap. 24. 

* Lucrarea „Despre rugăciune” a acestui bineplăcur al lui Dumnezeu se află în cartea Spice, 
editată de Sihăstria Optinei. 

Dacă în vremea rugăciunii tale ţi se înfăţişează în chip simţit sau se zugră- 
veşte în tine de la sine, în chip gândit, chipul lui Hristos sau al vreunui în- 
ger sau vreunui sfânt — într-un cuvânt, orișice fel de chip —, nicicum să nu 
iei această arătare drept adevărată, nu o băga de loc în seamă, nu sta de vorbă 
cu ea!. Altminteri, negreșit te vei supune unei înșelări și foarte puternice vă- 
tămări sufleteşti, precum s-a și întâmplat cu mulți. Mai înainte de a fi înnoit 
de către Sfântul Duh, omul nu e în stare să aibă împărtășire cu duhurile sfin- 
te. Aflându-se încă în tărâmul duhurilor căzute, în robia lor, nu e în stare să 
le vadă decât pe ele, şi acestea, văzând la om înaltă părere despre sine și amă- 
gire de sine, i se arată în chip de îngeri luminați, în chipul lui Hristos Însuși, 
pentru a pierde sufletul lui. 

Sfintele icoane sunt primite de către Biserică pentru încălzirea amintiri- 
lor şi simțămintelor evlavioase, iar nicidecum pentru întărâtarea închipui- 
rii. Stând înaintea icoanei Mântuitorului, să stai ca înaintea Domnului lisus 
Hristos Însuși, Care e pretutindenea-fiitor după dumnezeire, și prin icoana Sa 
este de faţă în acel loc unde se află ea. Stând înaintea icoanei Maicii lui Dum- 
nezeu, să stai ca înaintea Însăși Sfintei Fecioare, dar mintea ta păstreaz-o fără 
chipuri: este o mare deosebire între a fi în prezența Domnului și înaintea Lui 
şi a ţi-L închipui pe Domnul. Simţământul că Domnul este de față aduce în 
inimă frica mântuitoare, bagă în ea mântuitorul simțământ al evlaviei, iar în- 
chipuirea Domnului și a Sfinţilor împărtășește minţii o anumită materialita- 
te, o aduce în mincinoasa și trufașa părere de sine, aduce sufletul într-o stare 
mincinoasă, în starea amăgirii de sine?, 

Înaltă stare este a simţi că Dumnezeu e de față! Ea înfrânează mintea de la 
împreună-vorbirile cu gândurile străine care uneltesc împotiva rugăciunii; ea 
îi aduce omului din belşug simţirea nimicniciei sale; ea îl face pe om prive- 
ghetor asupră-și, păzindu-l de greșeli, chiar şi de cele mai mărunte. Simţirea 
că Dumnezeu este de faţă se dobândește prin rugăciune cu luare-aminte. Mult 
ajută la dobândirea ei și starea cu evlavie înaintea sfintelor icoane. 

Cuvintele rugăciunii, însufleţite de luarea-aminte, pătrund adânc în suflet, 
străpung, ca să zic așa, inima, și nasc în ea străpungerea. Cuvintele rugăciu- 
nii săvârșite cu împrăștiere se ating de suflet numai pe deasupra, fără a lăsa în 
ele nici o întipărire. 

Luarea-aminte şi străpungerea sunt socotite daruri ale Sfântului Duh. Nu- 
mai Duhul poate opri valurile minţii care se împrăștie pretutindeni, a zis 


' Preacuviosul Grigorie Sinaitul, „Despre înșelare”, capete foarte folositoare, Dobroroliubie, 


partea întâi. 
* Cuvântul Sfântului Simeon despre cele zrei feluri ale rugăciunii. 

Sfântul loan Scărarul!. Un alt Părinte vrednic de fericire a grăit: „Când e cu 
noi străpungerea, e cu noi Dumnezeu”. 

Cel care a ajuns la starea de luare-aminte statornică şi străpungere în rugă- 
ciunile sale a ajuns la starea fericirilor numite în Evanghelie sărăcie cu duhul 
și plâns. EI a rupt deja multe legături ale patimilor, a tras deja în piept văzdu- 
hul libertăţii duhovniceşti, deja poartă în sânurile sale zălogul mântuirii. Nu 
lăsa strâmtorările adevăratei căi a rugăciunii și vei ajunge la sfinţita odihnă a 
sâmbetei celei de taină: sâmbăta nu se săvârşeşte nici o lucrare pământească, 
sunt înlăturate lupta și nevoinţa; în fericita nepătimire, afară de împrăştiere, 
sufletul stă înaintea lui Dumnezeu prin rugăciunea curată și se odihnește în 
EI prin credinţa în bunătatea Lui cea nemărginită, prin încredințarea în voia 
Lui cea atotsfântă. 

În nevoitorul rugăciunii, sporirea în rugăciune începe să se arate printr-o 
osebită lucrare a luării-aminte: din vreme în vreme, aceasta cuprinde fără veste 
mintea, închizând-o în cuvintele rugăciunii. După aceea, ea se face mult mai 
statornică și mai dăinuitoare: mintea se lipește, parcă, de cuvintele rugăciu- 
nii, este trasă de ele spre unirea cu inima. În cele din urmă, cu luarea-amin- 
te se unește pe neașteptate străpungerea, şi îl face pe om biserică a rugăciunii, 
biserică a lui Dumnezeu. 

Adu-l ca prinos lui Dumnezeu rugăciuni line şi smerite, iar nu aprinse și 
înfierbântate. Atunci re vei face sfinţit slujitor de taină al rugăciunii: atunci 
vei sui în cortul lui Dumnezeu, și de acolo vei umple cu foc sfinţit cădelniţa 
rugăciunii. Nu e îngăduit a aduce foc necurat — înfierbântarea oarbă, materi- 
ală a sângelui — înaintea Atotsfântului Dumnezeu. 

Sfinţitul foc al rugăciunii, împrumutat din cortul lui Dumnezeu, e sfân- 
ta dragoste, revărsată în adevărații creștini de către Duhul Sfânt (Rom. V, 5). 
Cel care se silește să împreuneze rugăciunea cu aprinderea sângelui socoate în 
înşelarea lui de sine, amăgit fiind de părerea de sine, că săvârşeşte slujbă lui 
Dumnezeu, în vreme ce de fapt Îl mânie. 

Nu căuta desfătări în rugăciune: ele nu sunt nicidecum potrivite păcătosu- 
lui. Dorinţa păcătosului de a simţi desfătare este deja amăgire de sine. Caută 
învierea inimii tale moarte, împietrite, ca ea să se deschidă către simţirea pă- 
cătoșeniei sale, a căderii sale, a nimicniciei sale; ca să le vadă, să și le mărturi- 
sească cu lepădare de sine. Atunci se va arăta în tine adevăratul rod al rugăciu- 
nii: pocăinţa adevărată. Atunci vei suspina înaintea lui Dumnezeu și vei stri- 
ga către Dânsul, prin rugăciune, din starea cea nenorocită a sufletului care ţi 
se va fi descoperit pe neașteptate; vei striga ca dintr-o temniță, ca din mor- 
mânt, ca din iad. 


i Scara, Cuvântul XXVIII, cap. 17. 


? leromonahul Serafim de Sarov. 

Pocăința naște rugăciunea și cu îndoită măsură se naște, la rându-i, din fi- 
ica sa. 

Desfătarea în rugăciune este numai și numai partea sfinţilor aleși ai lui 
Dumnezeu, a celor înnoiţi prin Duhul Sfânt. Cel care, tras fiind de tresăltă- 
rile sângelui, tras de slava deșartă și patima dulceții, își născoceşte sieși desfă- 
tări, acela se află în jalnică înșelare de sine. Către asemenea născociri e foarte 
înclinat sufletul întunecat de viețuirea după trup, sufletul care a fost și conti- 
nuă să fie amăgit de trufia sa. 

Simţămintele născute prin rugăciune și pocăință sunt: ușurarea conștiinței, 
pacea sufletească, împăcarea cu aproapele şi cu împrejurările vieţii, mila și îm- 
preună-pătimirea față omenire, înfrânarea de la patimi, răceala față de lume, 
supunerea față de Dumnezeu, puterea în lupta cu gândurile și înclinările pă- 
cătoase. Să te mulțumeşti cu aceste simțţiri în care guști, totuși, nădejdea mân- 
tuirii. Nu căuta mai înainte de vreme înalte stări duhovniceşti și extaze în ru- 
găciune. Acestea nu sunt deloc așa cum se înfățișează închipuirii noastre: lu- 
crarea Sfântului Duh, din care apar înaltele stări ale rugăciunii, sunt neajunse 
pentru mintea trupească!. 

Învaţă-te să te rogi din tot cugetul tău, din tor sufletul rău, din toată vâr- 
tutea ta. Vei întreba: „Cum adică?” Aceasta nu o poţi afla decât încercând. Si- 
lește-re să te îndeletnicești necontenit cu rugăciunea întru luare-aminte: ru- 
găciunea întru luare-aminte îţi va răspunde la întrebare prin fericita cunoaș- 
tere din cercare. 

Apăsătoare, plicticoasă, seacă pare nevoința rugăciunii pentru mintea ce 
s-a deprins să se îndeletnicească numai cu lucruri stricăcioase. Cu osteneală se 
dobândește deprinderea la rugăciune; dar când se dobândește, devine izvor de 
nesecată mângâiere duhovnicească. 

Rugăciunea, precum am spus mai sus, e maica tuturor virtuţilor: dobân- 
dește-o pe mamă! Dimpreună cu ea vor veni toți copiii ei în casa sufletului 
tău, o vor face altar al lui Dumnezeu. 

Înainte de a începe orice lucrare, adu prinos de rugăciune lui Dumnezeu; 
prin aceasta să atragi binecuvântarea lui Dumnezeu asupra lucrărilor cale, și 
prin aceasta să le și judeci: cugetarea la rugăciune se opreşte de la faptele po- 
trivnice poruncilor lui Dumnezeu. 

Cel ce înainte de orice faptă şi cuvânt se întoarce prin rugăciune către 
Dumnezeu pentru povaţă, ajutor și binecuvântare, acela își săvârşeşte viețu- 
irea sa ca sub privirile lui Dumnezeu, sub călăuzirea Lui. Deprinderea cu o 
asemenea purtare e lesnicioasă; nimic nu e mai iute decât mintea, a zis Marele 


! Sfântul Isaac Sirul, Cuvântul LV. 


122 


Varsanufie, nimic nu e mai lesnicios decât a înălța mintea, în orice nevoie s-ar 
întâmpla, către Dumnezeul. 

În împrejurările trudnice ale vieţii roagă-te cât mai des. Mai de nădejde este să 
cauţi sprijin în rugăciune decât în slabele socotinţe ale raţiunii omeneşti — soco- 
tinţe care în cea mai mare parte se arată a fi cu neputinţă de împlinit. Mai bine să 
te sprijini, prin credinţă şi rugăciune, pe Atotputernicul Dumnezeu, decât să re 
sprijini, prin socotinţe şi presupuneri şubrede, pe mintea ta neputincioasă. 

Nu fi nechibzuit în cererile tale, ca să nu mânii pe Dumnezeu cu puţină- 
tatea ta de minte: cel care cere lucruri de nimic de la Împăratul împăraţilor 
Îl jigneşte. Israelitenii, trecând cu vederea minunile lui Dumnezeu săvârșite 
pentru ei în pustie, au cerut împlinirea poftelor pântecelui — încă mâncarea fi- 
ind în gura lor, şi mânia lui Dumnezeu s-a suit peste dânşii (Ps. LXXVII, 34 — 
acest paragraf și cele două care urmează sunt împrumutate din Cuvântul V al 
Sfântului Isaac Sirul). 

Adu lui Dumnezeu prinos de cereri pe potriva măririi Lui. Solomon a ce- 
rut de la EI înţelepciune; a primit-o şi dimpreună cu ea mulţime de bunătăţi, 
fiindcă a cerut cu bună înţelegere. Elisei a cerut de la EI îndoit har al Sfântu- 
lui Duh faţă de învățătorul său, și cererea lui a fost primită. 

Cel care caută în rugăciunea sa bunuri stricăcioase pământeşti stârnește 
împotrivă-i nemulțumirea Împăratului Ceresc. Îngerii și arhanghelii — aceste 
căpetenii ale Lui — caută spre tine în vremea rugăciunii tale, să vadă ce vei ce- 
re de la Dumnezeu. Ei se minunează şi se bucură când văd pe cel pământesc 
că părăsește pământul și aduce prinos de cerere pentru primirea uneia dintre 
bunătățile cerești; dimpotrivă, se supără pe cel ce trece cu vederea cele cereşti 
și cere lucruri de ale sale, pământești și stricăcioase. 

Ni s-a poruncit să fim prunci cu răutatea, nu şi cu mintea (| Cor. XIV, 20). 
În rugăciune se leapădă cugetarea acestei lumi, mulrgrăitoare şi lăudăroasă, 
dar asta nu înseamnă că pentru a ne fi primită rugăciunea trebuie să ne rugăm 
ca nişte oameni fără minte. Rugăciunea cere minte desăvârşită, minte duhov- 
nicească, plină de smerită cugetare şi simplitate, care adesori se rostește în ru- 
găciune nu prin cuvinte, ci prin tăcere rugătoare, care e mai presus de cuvin- 
te. Tăcerea rugătoare cuprinde mintea atunci când acesteia i se înfățișează fără 
veste lucruri noi, duhovnicești, ce nu pot fi rostite în cuvintele acestei lumi și 
ale acestui veac — atunci când se naşte o simţire deosebit de vie a lui Dumne- 
zeu Care este de față. Înaintea necuprinsei măreţii a dumnezeirii, tace nepu- 
tincioasa Lui făptură, omul. 

Multa vorbărie (Mr. VI, VII, VIII), osândită de Domnul în rugăciunile 
păgânilor, stă în numeroasele cereri de bunătăţi vremelnice care umplu rugă- 


! Răspunsul 216. 

ciunile păgânilor, în acea împletire ritoricească în care sunt înfățișate ele', de 
parcă podoabele retorice, sonoritatea materială și puterea stilului L-ar putea 
înrâuri pe Dumnezeu așa cum înrâuresc auzul și nervii oamenilor trupești. 
Osândind această multă vorbărie, Domnul n-a osândit nicicum rugăciunile 
prelungite, așa cum li s-a părut unor eretici: EI Însuși a sfințit rugăciunea pre- 
lungită, rămănând timp îndelung la rugăciune. Și 2 petrecut noaptea în rugă- 
ciune către Dumnezeu (Lc. VI, 12), istoriseşte despre Domnul Evanghelia. 

Lungimea rugăciunii la plăcuţii lui Dumnezeu vine nu din multa vorbărie, 
ci din belșugul simțămintelor duhovniceşti care apar în ei la vremea rugăciu- 
nii. Prin îmbelșugarea și puterea acestor simțăminte se desființează, ca să zic 
așa, timpul, prefăcându-se în veșnicie pentru sfinţii lui Dumnezeu. 

Arunci când lucrătorul rugăciunii ajunge la sporire în fericita sa nevoin- 
ţă, felurimea gândurilor din psalmi și din alte rugăciuni devine nepotrivită 
cu așezarea lor lăuntrică. Rugăciunea vameșului și alte rugăciuni foarte scur- 
ce rostesc cel mai bine nerostita, cuprinzătoarea dorinţă a inimii, și plăcuţii 
lui Dumnezeu au petrecut adeseori în astfel de rugăciune multe ceasuri, zile 
și ani, fără a simţi nevoie de felurime a gândurilor pentru rugăciunea lor pu- 
ternică și concentrată?. 

Rugăciunile alcătuire de eretici sunt foarte asemănătoare cu rugăciunile 
păgânilor: în ele e multă vorbărie; în ele este frumuseţea pământească a cu- 
vântului; în ele e înfierbântarea sângelui; în ele nu e pocăință îndestulăroare; 
în ele este năzuință către nunta Mielului de-a dreptul din casa de desfrânare 
a patimilor; în ele este amăgire de sine. Ele sunt străine de Duhul Sfânt: adie 
din ele suflarea molipsitoare a duhului întunecat, a duhului viclean, a duhului 
minciunii şi pierzării. 

Mare e îndeletnicirea cu rugăciunea! Pentru rugăciune și slujirea Cuvântu- 
lui, Sfinţii Apostoli s-au lepădat de slujirea trebuințelor trupeşti ale aproape- 
lui. Na este drept ca noi, lăsând de-o parte cuvântul lui Dumnezeu, să slujim la 
mese... Noi vom stărui în rugăciune și în slujirea Cuvântului (Fapte VI, 2, 4), 
adică în împreună-vorbirea cu Dumnezeu prin rugăciune și împreună-vorbi- 
rea despre Dumnezeu cu aproapele, vestind oamenilor pe Dumnezeu Cel în- 
treit ipostatic și pe Dumnezeu-Cuvântul Întrupat. 

Îndeletnicirea cu rugăciunea este cea mai înaltă îndeletnicire a minţii ome- 
nești; starea de curăţie străină de împrăștiere pe care o aduce minţii rugăciu- 


! După tâlcuirea Fericitului Teofilact al Bulgariei. 

* leromonahul Serafim de Sarov, monah ce a cunoscut mare sporire în rugăciune, a petrecut 
o mie de zile și o mie de nopți stând pe o piatră și strigând către Domnul: „Dumnezeule, milos- 
tiv fii mie, păcătosului!”, Povestire despre viața și nevoinţele Părintelui Serafim, Moscova, 1844. 

nea este cea mai înaltă stare firească a ei; răpirea ei la Dumnezeu, a cărei prici- 
nă începătoare este rugăciunea curată, este o stare suprafirească!. 

În starea suprafirească intră numai sfinţii bineplăcuţi ai lui Dumnezeu, cei 
înnoiţi prin Duhul Sfânt, care s-au dezbrăcat de vechiul Adam, care s-au îm- 
brăcat în Cel Nou, care sunt în stare să privească slava Domnului cu faţa su- 
fletului Zescoperită, să se prefacă în același chip din slavă în slavă (Ul Cor. III, 
18), prin lucrarea Duhului Domnului. Cea mai mare parte a descoperirilor 
dumnezeiești ei o primesc în timp ce se îndeletnicesc cu rugăciunea, timp în 
care sufletul este cu osebire pregătit, cu osebire curățit, pregătit spre a avea îm- 
părtășire cu Dumnezeu?. Astfel, Sfântul Apostol Petru a văzut în vremea rugă- 
ciunii fața cea mare de pânză coborând din cer (Fapte X, 11); lui Cornelie su- 
tașul în vremea rugăciunii i s-a arătat îngerul (Fapte X, 3); atunci când Apos- 
tolul Pavel se ruga în templul din Jerusalim i S-a arătat Domnul și i-a poruncit 
să părăsească neîntârziat lerusalimul: Mergi, că Eu te voi trimite la neamuri, de- 
parte (Fapte XXII, 17-21), i-a zis. 

Rugăciunea este o poruncă a Domnului, la fel ca pocăința. Pentru rugă- 
ciune, la fel ca pentru pocăință, ne-a fost arătat un singur sfârşit: intrarea în 
Împărăţia Cerurilor, care e înlăuntrul nostru. Pocăizi-vă, că s-a apropiat Îm- 
părăția Cerurilor (Mt. IV, 17). Împărăția Cerurilor înlăuntrul vostru este (Lc. 
XVII, 21). Cereţi, și vi se va da; căutați, şi veți găsi; bateţi, şi vi se va deschide — 
că tot cel care cere primește, și cel care caută găsește, și celui care bate i se va des- 
chide. Tatăl, Care este în ceruri, va da Dubul Sfânt celor care ÎI cer de la Dânsul 
(Le. XI, 9, 10, 13). Dumnezeu nu va face, oare, dreptate, aleşilor Săi, care strigă 
către Dânsul ziua și noaptea şi se plâng de sila pricinuită lor de boala păcatului 
și de demoni? Zic vouă, că le va face dreptate curând (Lc. XVIII, 7-8). Intrarea 
în Împărăţia Cerurilor, care prin Sfântul Botez e sădită în inima fiecărui creș- 
tin, este împlinirea în om a acestei Împărăţii prin lucrarea Duhului Sfânt. 

Aleargă prin rugăciune, suflet însetat de mântuire, aleargă prin rugăciune 
în urma Mântuitorului, Care e însoţit de nenumăraţii Săi ucenici. Strigă în 
urma Lui prin rugăciune precum cananeanca (Mt. XV, 22-28); nu te amări că 
vreme îndelungată nu te bagă în seamă; rabdă cu mărime de suflet și smerenie 
necazurile și necinstirile pe care E] le va îngădui să vină asupra ta în calea rugă- 
ciunii. Pentru a avea spor în rugăciune, este neapărat trebuincios ajutorul ispi- 
telor. După credinţa ta, pentru smerenia ta, pentru stăruința în rugăciune, El 
te va mângâia prin vindecarea fiicei tale îndrăcite de lucrarea patimilor, prin 
vindecarea gândurilor și simţirilor tale, prefăcându-le din pătimașe în nepăti- 
mașe, din păcăroase în sfinte, din trupești în duhovniceşti. Amin. 


! Scara, Cuvântul XXVIII. 
? Sfântul Isaac Sirul, Cuvântul XVI. 

Partea a Il-a 


Sfântă, mare, mântuitoare este nevoinţa rugăciunii. Ea este cea mai însem- 
nată și cea dintâi între nevoinţele călugărești. Toate celelalte nevoințe sunt față 
de ea nevoinţe slujitoare; ele sunt întreprinse cu scopul ca nevoinţa rugăciunii 
să poată fi săvârșită cu mai mult spor, ca roadele rugăciunii să fie mai îmbelșu- 
gate. „Începutul a toată vieţuirea evlavioasă, spune Sfântul Macarie cel Mare, 
și culmea tuturor faptelor bune e adăstarea statornică în rugăciune”. 

Care situaţie omenească poate fi mai presus, se poate măcar măsura cu si- 
tuaţia omului care este primit să stea de vorbă cu Împăratul împăraţilor, cu 
Dumnezeul dumnezeilor, cu Ziditorul și Stăpânul cu drepturi depline al tu- 
turor celor văzute și nevăzute, al făpturilor materiale şi al duhurilor? Din pri- 
cina însemnătăţii sale, îndelernicirea cu rugăciunea pretinde să ne pregătim 
pentru ea în chip deosebit?. 

De la cei ce doresc a se apropia de Împăratul împăraţilor, EI cere fel de a 
gândi şi așezare a inimii bineplăcute Lui: felul de a gândi și așezarea inimii 
prin mijlocirea cărora s-au apropiat de EI şi I-au bineplăcut toţi drepţii Ve- 
chiului și Noului Testament?. Fără acest fel de a gândi și această așezare a ini- 
mii, încercările și sforțările de a ajunge la Dumnezeu sunt zadarnice. 

Tu, care voiești să te apropii de Dumnezeu și să te împropriezi Lui prin 
adăstarea statornică în rugăciune, ia seama! Cercetează cu luare-aminte felul 
tău de a gândi: nu eşti, cumva, molipsit de vreo învățătură mincinoasă? Urmezi 
întru totul și fără nici o abatere învățătura Bisericii de Răsărit, singura adevăra- 
tă, sfântă, apostolească“? Dacă cineva nu ascultă de Biserică, a zis Domnul uce- 
nicului Său, să-și fie ca un păgân şi ca un vameș (Mt. XVIII, 17), care sunt stră- 
ini de Dumnezeu, vrăjmași lui Dumnezeu. Și ce însemnătate poate avea ru- 
găciunea celui care se află în vrajbă cu Dumnezeu, în înstrăinare față de El? 

Recunoașterea propriei păcătoșenii, a propriei neputinţe, a propriei nimic- 
nicii este condiţia de neînlăturat pentru ca Dumnezeu să primească și să ascul- 
te cu milostivire rugăciunea. Toţi sfinţii au pus la temelia rugăciunii recunoaș- 
terea și mărturisirea păcătoșeniei lor și a păcătoşeniei întregii omeniri. Sfinţe- 
nia omului atârnă de recunoașterea și mărturisirea acestei păcătoșenii. Cel ce 
dăruiește oamenilor sfinţenie pentru pocăinţa lor a grăit: Nu n venit să chem 
pe cei drepți, ci pe cei păcătoşi la pocăință (Mt. IX, 13). 

Tu, care voiești să te îndeletnicești cu nevoinţa rugăciunii! Mai înainte de 
a purcede la această nevoinţă, sileşte-te să ierți pe oricine te-a amărât, te-a cle- 


' Cuvântul III, cap. |. 

? Scara, Cuvânt XXVIII, cap. 3. 

5 Le. I, 17 

* Molitfelnic, Rânduiala Spovedaniei, 

vetit, te-a batjocorit, pe oricine ţi-a pricinuit vreun rău, oricare ar fi acest rău. 
Cel înaintea Căruia voieșşti să stai prin rugăciune a poruncit: De își vei aduce 
darul rugăciunii cale /a altarul cel de sus al Împăratului împăraţilor, și zcolo îşi 
vei aduce aminte că fratele tău are ceva împotriva ta, lasă acolo darul tău înain- 
tea altarului şi mergi mai întâi de te împacă cu fratele tău, şi atunci venind adu 
darul tău (Mt. V, 23-24). 

Pregăreşre-te de rugăciune prin despătimire și desfacerea de grijile pămân- 
tești. Din împătimire vin grijile. Ținut de împătimiri, împrăștiat de griji, cu- 
getul tău nu va putea să tindă neabătut prin rugăciune doar către Dumnezeu. 
Nu puteți sluji lui Dumnezeu și lui mamona: că unde e comoara voastră, acolo 
va fi și inima voastră. Nu vă îngrijiţi, zicând: „Ce vom mânca?”, sau: „Ce vom 
bea?”, sau: „Cu ce ne vom îmbrăca?” Căutaţi mai întâi, prin rugăciuni cu dea- 
dinsul, statornice, pline de străpungere, Împărăția lui Dumnezeu și dreptatea 
Lui, şi toate acestea se vor adăuga vouă (Mr. VI, 21, 24, 31, 33). Rupe de pă- 
mânt și de toate cele pământești mintea și inima ta și nu îţi va fi anevoie să în- 
cepi nevăzuta mergere a rugăciunii către cer. 

Dacă rabzi sărăcie, ori te strâmtorează împrejurări mâhnicioase, ori unel- 
tește împotriva ta și te prigoneșşte vrăjmașul tău, nu lua aminte, pentru ca la 
rugăciune luarea ta aminte să nu fie clintită de nici o împrăștiere, de nici o tul- 
burare; nu lua aminte la amintirile și gândurile care ţi se înfăţişează, privitoa- 
re la sărăcia ta, la împrejurările grele în care te afli, la vrăjmașul tău. Cel sub a 
Cărui deplină stăpânire vă aflați și tu, şi împrejurările în care te afli, și vrăjma- 
şul rău, grăieşte către cei preaiubiți ai Săi: Să nu se tulbure inima voastră; cre- 
deți în Dumnezeu, şi în Mine credeți |n. XIV, 1). 

Când te rogi, porunceşte Domnul, întră în cămara ta și, zăvorând ușa ta, roa- 
gă-te Tatălui tău Celui într-ascuns (Mt. VI, 6). Fie că te afli printre oameni, fie că 
eşti singur, silește-te mereu să te cufunzi în cămara lăuntrică a sufletului tău, să 
zăvorăști ușile simţurilor și limbii, să te rogi în taină cu mintea și cu inima. 

După ce ai îndrăgit nevoința rugăciunii, să îndrăgeșşti şi însingurarea chili- 
ei celei materiale. Zăvorăşte ușa ei şi pentru tine, şi pentru ceilalți. Cu răbdare 
să înduri plictiseala de a sta închis în chilie: ea nu va întârzia să facă loc unui 
simțământ cât se poate de plăcut. „Rămâi în chilia ta, au zis Sfinţii Părinți, şi 
ea te va învăţa a tot lucrul”!, adică la vieţuirea călugărească, care se concen- 
trează toată în rugăciune. 

După ce ai îndrăgit nevoinţa rugăciunii, să îndrăgeşti tăcerea: ea păzeşte 
nedezbinare puterile sufletului, în stare a se ruga statornic în cămara lăuntri- 
că. Deprinderea de a tăcea dă omului putinţa să se roage cu rugăciunea tăcută 
a inimii chiar și în mijlocul unei mulțimi gălăgioase?. 


! Patericul egiptean, Sfântul Arsenie cel Mare. 
? Sfântul Isaac Sirul, Cuvântul XLI. 

Adu ca jertfă iubirii de rugăciune plăcerile simţurilor și deliciile intelectua- 
le, dorința de a ști, curiozitatea; păzeşte sufletul de toate întipăririle din afară, 
ca în el să se întipărească, prin rugăciune, Dumnezeu. Chipul Lui atotsfânt, 
nevăzut, duhovnicesc nu suferă să rămână în sufletul întinat cu chipurile lu- 
mii deșarte, materiale, trecătoare. 

Nu admira natura văzută, nu te lăsa prins de contemplarea frumuseţilor 
ei; nu pierde vremea atât de prețioasă și puterile sufletului cu dobândirea cu- 
noştințelor aduse de ştiinţele lumeşti!. Atât puterile, cât şi timpul să le în- 
trebuinţezi pentru dobândirea rugăciunii care săvârşeşte sfânta slujbă în căma- 
ra ta cea lăuntrică. Acolo, în tine însuţi, rugăciunea îţi va descoperi o prive- 
lişte care va atrage întreaga ta luare-aminte: ea îţi va aduce cunoștințe pe care 
lumea nu poate să le încapă și de care nici nu are habar. 

Acolo, în adâncul inimii, vei vedea căderea omenirii, vei vedea sufletul tău 
ornorât de păcat, vei vedea mormântul, vei vedea iadul, vei vedea demonii, vei 
vedea legăturile și obezile, vei vedea sabia de foc a heruvimului care străjuiește 
calea spre viaţa veșnică, care îngrădeşte omului intrarea în locașul raiului — vei 
vedea multe alte taine ascunse de lume și de fiii lumii?. Când ţi se va descoperi 
această privelişte, privirile tale se vor lipi de ea; te vei răci faţă de toate cele vre- 
melnice și stricăcioase, care ţi-au fost pe plac până în ceasul acela. 

„Astăzi sau mâine vom muri”, i-a spus Sfântul Andrei monahului?, desfă- 
cându-l din legăturile materiei şi lămurindu-i câtă nebunie se ascunde în îm- 
pătimirea de aceasta. Foarte nimerite cuvinte! Foarte nimerită zugrăvire a ne- 
științei în care ne aflăm cu privire la răstimpul vieţii noastre pământeşti! Dacă 
nu astăzi, dar mâine vom muri. Nimic nu e mai lesne decât să mori. Cea mai 
îndelungată viaţă, când ajungem la sfârșitul ei, se arată ca o clipită nespus de 
scurtă. Deci, pentru ce să ne legăm de ceea ce negreșit vom fi siliți să părăsim, 
și încă foarte curând? Mai bine să ne cunoaștem pe noi înşine prin rugăciune: 
să cercetăm viaţa și lumea ce ne așteaptă, în care vom rămâne pentru vecie. 

Însingurarea chiliei și pustia sunt locașul rugăciunii. „Cel care a gustat din 
rugăciune, spune Sfântul loan Scărarul, va fugi de mulțime: ce lucru, dacă nu 
rugăciunea, face pe cel ce-l îndrăgește ca pe un asin sălbatic iubitor de pustie, slo- 
bod de cerinţele amestecării cu oamenii?”* De vrei a închina sufletul tău lucrării 
rugăciunii, depărtează-te de vederea lumii, leapădă-te de societatea oamenilor, de 
împreună-vorbiri şi de obişnuita primire a prietenilor în chilia ta, chiar dacă s-ar 
înfățișa ca pricină a acesteia iubirea. Îndepărtează de la tine tot ce curmă și tul- 


' Sfântul loan Carpatiul, cap. 13, Dobrotoliubie, partea a patra. 

? Preacuviosul Macarie Egipteanul, Cuvântul I, cap. 1. Cuvânrul VII, cap. 1. 
? Viețile Sfinţilor, 2 ocrombrie. 

* Scara, Cuvântul XXVII, cap. 56. 

bură tainica ta împreună-vorbire cu Dumnezeul. Să petreci pe pământ, printre 
oameni, ca un călător. Lu ești un călător. Pământul e un han. Nu e ştiut ceasul în 
care vei fi chemat. Chemarea e de neînlăturar: nu poţi spune nu, nici nu te poți 
împotrivi. Pregăteşte-te, prin sfânta rugăciune, să ieși din han cu bucurie. 

Rugăciunea îl impropriază pe om lui Dumnezeu. Cu negrăită pizmă și ură 
caută spre lucrarea ei duhurile căzute, ce prin cădere au trecut de la starea de 
a fi ai lui Dumnezeu la înfricoșata, nebuneasca vrăjmășie împotriva Lui. Ei se 
silesc, prin felurite ispitiri, să clatine pe cel care se roagă, să-l abată de la prea- 
mântuitoarea sa nevoinţă, să-i smulgă sporirea şi fericirea care în chip neîndo- 
ielnic le aduce aceasta. Drept aceea, cel ce voiește să-și închine viața nevoin- 
pei rugăciunii trebuie să se pregătească din timp de necazuri, ca să nu-l apuce 
nedumerirea și tulburarea când acestea îl vor atinge și ca să li se împotrivească 
bărbătește cu puterea credinţei și a răbdării?. 

Demonii îl lovesc pe monahul care petrece în rugăciune cu boli trupeşti, îl 
strâmtorează cu sărăcia, cu lipsa luării-aminte și a ajutorului omenesc — întoc- 
mai cum l-au lovit și l-au strâmtorat pe mult-pătimitorul lov, cu îngăduința 
lui Dumnezeu. Noi însă, asemenea acelui drept, să binecuvântăm pe Dumne- 
zeu și să-l mulțumim pentru ceea ce El a îngăduit şi demonii au împlinit (lov, 
cap. ] şi II); slavoslovind pe Dumnezeu și mulțumindu-I, împlinim atotsfânta 
Lui voie, arătată nouă de către Sfântul Lui Duh: Întru toate dați mulțumită, că 
aceasta este voia lui Dumnezeu întru Ilristos lisus spre voi (| Les. V, 18). 

Demonii le insuflă oamenilor să se oșrească împotriva lucrătorului rugăciunii, 
să-l osândească pentru ciudățenia purtării sale, pentru puţinătatea faptelor lui fo- 
lositoare, să-i scoată vină că e leneș, fățarnic și face pe sfântul, să pună pe seama lui 
gânduri rele și viclene, fapte stricate, să strice și să tulbure liniștirea lui, să-l silească 
a îndeleniciri potrivinice vieţuirii lui, tovarășe cu abaterea minţii de la rugăciu- 
ne, cu împrăștierea, cu stricarea păcii sufletești. Cunoscând pricina începătoare 
a acestor ispite, să ne rugăm, precum ne poruncește Evanghelia și ne predanisesc 
Sfinţii Părinţi, pentru cei de aproape ai noștri, care păcătuiesc întru necunoștință 
şi din îndemn străin; măiestriile demonilor le va strica Dumnezeu. 

Ispitindu-ne din afară, demonii se ţin de ticăloşii şi înlăuntrul nostru. 
Când ne depărtăm în însingurare şi începem a ne îndeletnici cu rugăciunea, 
stârnesc în noi felurite dorinţe păcătoase pe care nu le simțeam mai înainte, 
învăluiesc inima noastră cu nenumărate gânduri și visări păcătoase, care până 
atunci nu se arătaseră niciodată minţii noastre și fac acestea cu scopul ca noi, 
aduși într-o stare de nedumerire și descurajare și nevăzând nici un folos de la 
nevoinţa rugăciunii și de la însingurare, să ne lăsăm de ele. Această lucrare a 


! Acestea sunt împrumutate din Cuvântul LVI al Sfântului Isaac Sirul. 


? Preacuviosul Nil Sinaitul, Despre rugăciune, Dobrotoliubie, partea a patra. 
> Preacuviosul Nil Sorski, Cuvântul III. 

demonilor se înfăţişează nevoitorilor noi în nevoință ca o lucrare a sufletului 
lor: vrăjmașii noștri cei nevăzuţi și vicleni, săvârșindu-și fărădelegile, vor tot- 
odată să se ascundă, ca omul să nu poată ieși din cursele pe care ei i le-au în- 
tins, să meargă la destrămare lăuntrică și la pierzanie sigură!. 

Da fiind că pentru demoni este un lucru foarte însemnat să se ascundă de 
om, pentru om este un lucru foarte însemnat să înţeleagă că ei sunt lucrătorii 
începători ai păcatului, izvorul ispirelor noastre, și nicidecum cei de aproape ai 
noștri, nici noi — atunci când ne petrecem viaţa slujind lui Dumnezeu — și nici 
vreo oarecare întâmplare. Privind cum lucrează vrăjmașii, ne deprindem trep- 
tat, sub călăuzirea cuvântului lui Dumnezeu, să priveghem cu trezvie asupra 
lor și asupra noastră și să ne împotrivim lor cu tărie. Smerizi-vă, ne povăţuiește 
Apostolul verhovnic, s4b mâna tare a lui Dumnezeu, ca să vă înalțe pe voi la vre- 
mea potrivită, toată grija aruncând spre Dânsul — că El Se îngrijește pentru voi. Fiţi 
treji, privegheaţi — că vrăjmaşul vostru, diavolul, umblă ca un leu răcnind, căutând 
pe cine să înghită: căruia staţi împotrivă întăriţi fiind prin credință (| Pr. V, 6-9). 

Această luptă, aceste bântuiri ale demonilor asupra celor ce se mântuiesc și 
se roagă sunt îngăduite de Dumnezeu Însuși și sunt urmare a căderii noastre 
celei de voie, în care ne-am supus stăpânirii demonilor. Să ne supunem drep- 
tei hotărâri a lui Dumnezeu și să ne plecăm capul sub toate loviturile necazu- 
rilor și suferințelor cu care va plăcea lui Dumnezeu să pedepsească păcătoșe- 
nia noastră și greșelile noastre în viaţa cea vremelnică, pentru a ne izbăvi de 
necazurile și suferinţele veșnice pe care le merităm. Dumnezeu, îngăduind is- 
pirelor să vină asupra noastră și lăsându-ne pe mâna diavolului, nu încetează 
a ne purta de grijă; pedepsindu-ne, nu încetează să ne facă bine. Credincios es- 
te Dumnezeu, spune Apostolul, Care nu vă va lăsa să fiţi ispitiți mai mult decât 
puteți, ci împreună cu ispita va face şi scăparea, ca să puteţi răbda (| Cor. X, 13). 
Şi diavolul, fiind rob şi zidire a lui Dumnezeu, ne ispitește nu cât voiește el, 
ci cât îi îngăduie porunca lui Dumnezeu; ne ispitește nu atunci când vrea, ci 
atunci când i se dă voie?. La Dumnezeu să aruncăm, după sfatul Apostolului, 
toată grija pentru noi înșine, toate întristările noastre, toată nădejdea noastră, 
iar pentru aceasta să ne rugăm mai des și mai cu putere către Dumnezeu. 

Îngăduinţa dată demonilor de a ne ispiti este neapărat trebuincioasă pen- 
cru mântuirea noastră: lucrând împotriva rugăciunii noastre, ei ne silesc să 
învăţăm a mânui cu deosebită iscusință sabia rugăciunii. Cu această sabie 
se sfărâmă sabia de foc a heruvimului ce străjuiește calea spre pomul vieţii, 
și biruirorul se face părtaș al vieţii veşnice”. Prin negrăita înțelepciune a lui 

! Preacuviosul Macarie cel Mare, Cuvântul VII, cap. 31. 


? Preacuviosul Macarie cel Mare, Cuvântul IV, cap. 7. 
? Apocalipsa II, 7; Preacuviosul Macarie cel Mare, Cuvântul IV, cap. 5. 

Dumnezeu, „răul ajută binelui cu un scop care nu este bun”!. Când în timp 
ce ne aflăm în însingurare, exersând în rugăciune, fără de veste încep să cloco- 
tească în noi simțiri și mișcări pătimașe, năvălesc asupră-ne gânduri amarni- 
ce, ni se înfățișează în culori amăgitoare închipuiri păcăroase: acesta este sem- 
nul venirii vrăjmașului. Atunci nu este vreme de descurajare și trândăvire, nu 
este vreme de slăbănogire — este vreme de luptă și nevoinţă. Să ne împotrivim 
vrăjmaşilor rugându-ne mai cu putere către Dumnezeu, şi El îi va împrăștia, 
îi va goni pe vrăjmaşii noștri?. 

În războiul nevăzut nu totdeauna şi nu degrabă devenim biruitori: biruința 
este dar al lui Dumnezeu, dărui de către El nevoitorului la vremea potrivită, 
vreme cunoscută doar Lui şi hotărâtă numai de către El. Chiar și înfrângerile 
ne sunt trebuincioase — vreau să spun înfrângerile care vin din neputinţă și din 
păcătoșenia noastră, iar nu din întoarcerea spre rău a voii noastre. Dumnezeu 
îngăduie să fim înfrânți spre smerirea noastră, ca să vedem și să cunoaștem că- 
derea firii noastre, să recunoaștem că avem neapărată nevoie de Răscumpără- 
torul, să credem în EI și să-L mărturisim?. 

Când suferim asemenea înfrângeri, nevăzuţii noștri vrăjmași ne insuflă ru- 
şine pentru că am fost înfrânți, şi o dată cu rușinea ne insuflă și slăbire în ne- 
voinţa rugăciunii, neîncredere în aceasta, gândul să o părăsim și să trecem la 
o activitate folositoare în sânul societăţii. Să nu ne lăsăm înșelaţi! Cu lepădare 
de sine și fără rușine să ne descoperim rana înaintea Atotbunului și Arotputer- 
nicului nostru Doctor, Care a poruncit această nerușinare mântuitoare pen- 
tru noi și a făgăduit să o încununeze cu răzbunare împotriva vrăjmașilor noș- 
tri (Lc. XVIII). Să punem în sufletul nostru legământul: până la sfârșitul vieții 
să nu lăsăm nevoinţa rugăciunii, din sânul ei să ne mutăm în veșnicie. 

Nu are nici o noimă să ne rușinăm când suntem înfrânți: aceasta este o bat- 
jocură rea din partea vrăjmașilor noștri. Oare această frunză de smochin — ru- 
șinarea și dimpreună cu mijloacele ei — să ascundă păcatele omului de Atotvă- 
zătorul Dumnezeu? Dumnezeu vede păcatul și fără să-l mărturisim. El caută 
mărturisirea omului doar ca să-l poată vindeca. Dacă i-a poruncit Apostolului 
Său să ierte de șapte ori în zi pe fratele care păcătuieşte și se căiește, cu cât mai 
mul va împlini EI Însuși aceasta asupra noastră, dacă aducem Lui neîncetat 
rugăciune şi pocăință. (Lc. XVII, 4). 

Să luăm aminte cu sârguinţă la următoarele lucruri: Oare nu cumva cu- 
gerul nostru îndoit îi întăreşte pe vrăjmașii noştri în lupta cu noi? Oare nu 
cumva el este pricina deselor noastre înfrângeri? Oare nu cumva noi înșine în- 


' Preacuviosul Macarie cel Mare, Cuvântul IV, cap. 6. 

2 O pildă de luptă cu năvălirea patimilor putem vedea în viaţa Sfintei lustina. Vieși/e 
Sfinților, 2 octombrie. 

> Preacuviosul Nil Sorski, Cuvânrul III. 

tărim asupra noastră stăpânirea şi înrâurirea vrăjmaşilor noştri împlinind voia 
lor prin împlinirea dorințelor, aplecărilor, împătimirilor noastre trupești? Oa- 
re nu cumva Îl mâniem pe Dumnezeu, oare nu Îl îndepărtăm de la noi prin 
asta? Oare nu lucrează în noi iubirea de această lume, care ne face să părem 
slujitori ai lui Dumnezeu, însă de fapt ne răpește adevărata vrednicie a robilor 
lui Dumnezeu și ne face vrăjmași ai Lui (lac. IV, 4-5) 

Bărbatul îndoit la suflet nestatornic este în toate căile faptelor sale bune (lac. |, 
8): cu atât mai mult se va clătina pe calea celei mai înalte, celei dintâi dintre fap- 
ele sale bune: rugăciunea. Acesta se leapădă de Dumnezeu, nefiind nici cald, nici 
rece (Apoc. III, 16). El nu poate să fie ucenic al adevăratei rugăciuni, care îi adu- 
ce pe ucenicii săi înaintea feţei lui Dumnezeu, pentru a fi zidiți în chip mai presus 
de fire, care îi duce în urma lui lisus — Zacă nu se leapădă de toate avuţiile sale (e. 
XIV, 33): aplecările bolnăvicioase către lume ale voinţei omului căzut. Care sunt 
ai lui EHristos, aceia şi-au răstignit trupul împreună cu patimile și poftele (Gal. V, 24): 
numai cei care sunt cu totul ai lui Hristos pot dobândi adevărata rugăciune. 

O împătimire măruntă la arătare, o dragoste nevinovată la arătare față de 
oarecare lucru însufleţit sau neînsuflețit coboară mintea și inima din cer, arun- 
cându-le pe pământ, printre nenumăratele jigănii și târâtoare ale mării aces- 
tei vieți (Ps. CIII, 25). Sfinţii Părinţi îl aseamănă pe nevoitorul ce a sporit în 
rugăciune cu un vultur, iar împătimirea măruntă cu un laţ de mătase: dacă în 
acest laţ se prinde o singură gheară a puternicei labe de vultur, vulturul nu se 
mai poate înălța și devine pradă lesnicioasă și fără de scăpare a vânătorului!: 
zadarnice sunt arunci puterea și curajul păsării împărătești. 

Mergi, ne învaţă Sfinţii Părinţi, împrumutându-și învățătura din Sfânta 
Evanghelie, de vinde averea ta materială, și dă-o la săraci, şi ia crucea, leapă- 
dă-te de tine însuţi împotrivindu-te împătimirilor tale și voii tale căzute (Mt. 
XIX, 21; XVI, 24; Mc. X, 21), ca să te poţi ruga netulburat și fără împrăşti- 
ere?. Cât timp trăiesc în tine împărimirile, rugăciunea e bântuită de tulbura- 
re și împrăștiere. 

Este de neapărată trebuinţă ca mai întâi să ne desfacem de avuţia materială, 
să ne despărțim de lume, să ne lepădăm de ea: numai după săvârşirea acestei le- 
pădări poate creştinul să-și vadă lăuntrica înrobire şi temniţă, lăuntricele legă- 
turi și răni, lăuntrica omorâre a sufletului”. Lupta cu moartea care trăiește în ini- 
mă, săvârșită prin rugăciune, sub călăuzirea Cuvântului lui Dumnezeu, e răstig- 
nire, este pieire a sufletului pentru mântuirea sufletului (Mc. VIII, 35). 


' Preacuviosul Avvă Dorotei, Învățătura a XI-a, despre cum pot fi tăiate degrabă patimile. 

? Preacuviosul Nil Sinaitul, Despre rugăciune, cap. XVII. 

? Preacuviosul Macarie Egipteanul, Omilia XXI, cap. 2, 3. 

* Pilde ale acestei lupte și răstigniri vedem în Viezi/e Preacuviosului Antonie cel Mare, 
Preacuviosului Macarie Egipteanul și altor sfinți monahi. 

Cu rugăciunea să împreunezi postirea cu dreaptă socotinţă: unirea acestor 
două arme duhovniceşti ne-a fost poruncită de Însuși Mântuitorul pentru a 
izgoni din noi demonii (Mc. IX, 29). Când postești, să ungi capul tău și faţa ta 
să o speli (Mr. VI, 7), a poruncit Mântuitorul. Potrivit tâlcuirii Sfinţilor Pă- 
rinţi!, prin untdelemnul cu care, potrivit obiceiului acelei vremi, îşi ungeau 
capetele se înţelege mila, care trebuie să rămână întotdeauna în vasul nostru 
cel duhovnicesc, precum a zis și Apostolul: Deci, îmbrăcari-vă ca nişte aleşi ai 
lui Dumnezeu, sfinți și preaiubiţi, întru milostivirile îndurărilor, întru bunăta- 
te, întru smerenie, întru blândeţe, întru îndelungă răbdare, suferindu-vă unul pe 
altul și iertând unul altuia dacă are cineva vreo pâră împotriva cuiva: precum a 
iertat Hristos vouă, aşa și voi (Col. III, 12-13). Faţa trupului şi cea a sufletului 
trebuie spălate cu lacrimi: ele se vor arăta în ochii celui care se roagă și pos- 
teşte atunci când inima lui se va umple cu covârşire de milă față de aproapele, 
de împreună-pătimire cu fiecare om, până la unul. 

Vrei să te împropriezi lui Dumnezeu prin rugăciune? Împropriază inimii tale 
mila, prin care ni s-a poruncit să ne asemănăm Părintelui Ceresc (Lc. VI, 36) şi 
a atinge desăvârșirea harică (Mt. V, 48). Sileşte inima ta la milă și bunătate; cu- 
fundă, îmbracă întreg duhul tău în aceste însușiri, până ce vei simţi în tine iubi- 
re de oameni asemenea celei care face soarele să strălucească deopotrivă peste cei răi 
și peste cei buni, şi trimite ploaia peste cei drepți şi peste cei nedrepți (Mt. V, 45. 

Când vei ierta tuturor celor de aproape ai tăi, din suflet, toate greșelile lor, 
atunci ți se vor descoperi toate greşelile tale. Vei vedea câtă nevoie ai de milos- 
tivirea lui Dumnezeu, câtă nevoie are de ea toată omenirea: vei plânge înain- 
tea lui Dumnezeu pentru tine şi pentru omenire. 

Sfinţii Părinţi concentrează roate lucrările monahului, toată viața lui în 
plâns. Ce însemnătate are plânsul monahului? Plânsul e rugăciunea lui”. 

Sfântul Duh, când Se sătășluieşte în om, 7pijlocește pentru noi cu suspine ne- 
grăite (Rom. VIII, 26). Duhul Cel Dumnezeiesc și mai presus de ceruri, fă- 
cându-Se omului ca și cum ar fi sufletul lui, se roagă şi plânge pentru el; Du- 
hul mijloceşte pentru sfinți după voia lui Dumnezeu (Rom. VIII, 27), fiindcă 
numai El cunoaște în chip deplin voia lui Dumnezeu. Ce/e ale lui Dumnezeu 
nimeni nu le ştie, fără numai Dubul lui Dumnezeu (| Cor. II, 11). Domnul, fă- 
găduind ucenicilor Săi cel mai mare dar, darul Sfântului Duh, a grăit: Mân- 
gâietorul, Dubul Sfânt, pe Care Îl va trimite Tatăl în numele Meu, Acela vă va 
învăța toate (|n. XIV, 26); dacă ne învaţă toate, înseamnă că și plânsul dim- 
preună cu rugăciunea. EI va plânge pentru noi, El Se va ruga pentru noi, căci 


! Fericitul Teofilact al Bulgariei. 


? Sfântul Isaac Sirul, Cuvântul I. 
3 Sfântul Isaac Sirul, Cuvântul XXI. 

noi pentru ce se cuvine a ne ruga nu ştim (Rom. VIII, 26). Atât suntem de ne- 
putincioși, de mărginiţi, de întunecaţi şi vătămaţi de păcatr!! 

Dacă Sfântul Duh, după ce Se sălășluiește întru noi, plânge pentru noi, cu 
atât mai mult se cuvine nouă să plângem pentru noi înșine mai înainte de a-L 
primi în sine pe acest Călător atotsfânt. Dacă starea noastră, după înnoirea 
prin Sfântul Duh, e vrednică de plâns — vrednică de plâns potrivit mărturiei 
Duhului Însuși —, cu cât mai mult este ea vrednică de plâns în învechirea sa, 
în căderea sa, lăsată să se descurce cu puterile sale? Plânsul trebuie să fie o în- 
sușire nelipsită a rugăciunii noastre, tovarăș şi ajutor statornic și nedespărțit al 
rugăciunii noastre, trebuie să fie sufletul ei. 

Cel ce împreunează rugăciunea cu plânsul se nevoiește după rânduiala ară- 
tată de Însuși Dumnezeu, se nevoieşte după cuviință, în chip legiuit. La vre- 
mea sa, el va da roadă îmbelşugată: bucuria mântuirii neîndoielnice. Cel ce a 
înstrăinat plânsul de rugăciunea sa se osteneşte împotriva rânduielii lăsate de 
Dumnezeu și nu va culege nici un fel de roade sau, mai bine zis, va culege spi- 
nii părerii de sine, amăgirii de sine, pierzării. 

Fraţilor! Să nu ne îngăduim a ne amăgi cu gândul mincinos, caraghios, 
nechibzuit, pierzător; să nu ne repezim a căuta desfătări în rugăciunea noas- 
tră! Nu este dată păcătoşilor desfătarea harică; acestora li se cuvine plânsul: pe 
acesta să-l căutăm cu toată osârdia, să căutăm această comoară, cheia tuturor 
comorilor duhovnicești. 

Cel ce nu are plâns se află într-o stare mincinoasă: el este înșelat de trufia sa. 

Sfinţii Părinți numesc plânsul „călăuză în nevoinţa duhovnicească”. EI tre- 
buie să meargă înaintea tuturor cugetărilor noastre evlavioase, să le îndrepte- 
ze spre țelul cel adevărat. Cugetarea care nu este pătrunsă și călăuzită de plâns 
este o cugetare rătăcită?, 

Preacuviosul Pimen cel Mare a zis: „Toată viața monahului trebuie să fie 
plâns. Aceasta este calea pocăinţei predanisită nouă de Scriptură și de Părinţi, 
care au zis: Plângeți! Altă cale afară de plâns nu e?. 

Alt părinte mare a zis: „De vrei să placi lui Dumnezeu, ieşi din lume, des- 
fă-te de pământ, lasă cele zidite, apropie-te de Zidirorul și uneşte-te cu Dum- 
nezeu prin rugăciune și plâns”. 

Monabhii ce trăiesc în mănăstiri cu obște numeroasă și doresc a dobândi 
rugăciunea înlăcrimată sunt datori să ia aminte cu deadinsul a-și omori vo- 
ia. Dacă şi-o vor tăia şi nu vor lua aminte la păcatele aproapelui (și, îndeob- 
şte, la purtarea lor), vor dobândi şi rugăciunea, și plânsul. Gândurile, adunân- 


! Preacuviosul Macarie cel Mare, Cuvântul VI, cap. LL, Cuvântul VII, cap. 12. 
? Sfântul Simeon Noul Teolog, Cuvântul 6. 

3 Patericul egiptean. 

î Patericul egiptean, Sisoe cel Mare. 

du-se în inimă, stârnesc în ea rugăciunea și întristarea cea după Dumnezeu, 
iar întristarea aceasta aduce lacrimi). 

Dacă fiind cumplita sărăcie a vremii noastre în povăţuitori ai adevăratei ru- 
găciuni, să ne alegem ca povăţuitor şi călăuzitor plânsul. El ne va învăţa rugă- 
ciunea, iar de înşelarea de sine ne va păzi. Toţi câţi au lepădat plânsul au căzut 
în înșelare de sine. Aceasta o spun cu tărie toți Sfinţii Părinţi?. 

Cel care a ajuns, prin mijlocirea plânsului, la rugăciunea curată își va amin- 
ti în vremea rugăciunii sale numai de Dumnezeu și de păcătoşenia sa. Moartea 
și judecata ce va avea loc îndată după moarte i se înfățișează ca şi cum ar veni 
deja. Rugătorul stă, prin simţirea inimii, înaintea nemitarnicului și neîndura- 
tului Judecător în ziua judecății — înaintea Judecătorului Care la judecata rân- 
duită și începută prin rugăciune încă mai poate fi înduplecar, încă mai este cu 
putință să Se plece spre cel ce plânge. Acesta la bună vreme se spăimântează, 
se nedumereşte, se cutremură, se tânguie, geme ca să scape de groaza, cutre- 
murul, nedumerirea, tânguirea, deznădejdea nefolositoare care vor fi atunci, 
pe care le va naște în păcătoşii lepădați osânda fără putinţă de întoarcere a lui 
Dumnezeu Ce va rămâne mâniat în veci pe ei. El se osândește pe sine, ca să 
nu fie osândit; se recunoaște drept nelegiuit, vrednic de toate pedepsele, ca să 
abară de la sine pedepsele; se mărturisește drept păcătos, ca să primească în- 
dreptarea din mâna lui Dumnezeu, Care dă această îndreptare, fără plată, tu- 
curor păcătoşilor ce-și mărturisesc păcătoșenia și se căiesc de ea. 

Porunceşte Domnul: Cerei, și vi se va da; căutați, și veți găsi; bateţi, şi vi se 
va deschide. Aici ne este arătată o faptă săvârșită nu o singură dată, ci mereu; 
porunca se întinde asupra întregii vieți pământești a omului: că oricine cere în 
acest chip primește, și cel ce caută găsește, și celui care bate cu stăruinţă i se va 
deschide. Tatăl, Care este în ceruri, va da Dub Sfânt celor care cer de la Dânsul 
(Le. XI, 9, 10, 13; tâlcuirea Fericitului Teofilacr). Făgăduinţa însăşi cere din 
partea noastră să lucrăm necontenit, cu cea mai mare osârdie: Privegheaţi, dar, 
că nu știți în care ceas vine Domnul casei — seara, sau la miezul nopții, sau la cân- 
zatul cocoșilor, sau dimineaţa: ca nu cumva, venind fără de veste, să vă afle pe voi 
dormind (Mc. XIII, 35-36). 

Este cu neputinţă, bagă de seamă Sfântul loan Scărarul, ca cel ce dorește să 
înveţe a se ruga să poată învăţa asta numai din vorbe”. Dascălii ei sunt cercarea 
(experiența) şi plânsul. În străpungerea și smerirea duhului să începem nevoința 


' Călăuzire în viața duhovnicească, a Preacuvioșilor Varsanufie cel Mare și loan Proorocul, 
răspunsul 282. 

? Preacuviosul Grigorie Sinaitul, „Despre înșelare, ca şi despre multe altele”, Dobrotoliubie, 
partea întâi, 


? Cuvântul XXVIII, cap. 64. 

rugăciunii, să intrăm sub acoperământul plânsului: Dumnezeu Însuși, Care dă 
rugăciune celui ce se roagă (| Împ. IL, 9), se va face nouă Dascăl al rugăciunii. 

Veniţi la Mine, ne cheamă sfinţita maică a vuturor faptelor bune — rugăciu- 
nea, toți cei osteniți sub jugul patimilor în robia duhurilor căzute, și îrpovă- 
rați cu felurite păcate, și eu vă voi odihni pe voi. Luaţi jugul meu asupra voas- 
tră, și veți afla odihnă sufletelor voastre, tămăduire rănilor voastre — că jugul 
meu este bun (Mt. XI, 28-30), puternic să tămăduiască de păcate, cât de mari 
ar fi ele!. 

Veniţi, fiilor, ne cheamă sfinţita maică a tuturor faptelor bune — rugăciu- 
nea, ascultaţi-mă: frica Domnului vă voi învăţa (Ps. XXXIII, 12). Vă voi 
învăţa frica Domnului prin cercare, voi pune simţirea ei în inimile voastre. 
Vă voi învăţa și frica noilor începători, prin care se fereşte fiecare de rău (Pil- 
de XV, 29), şi frica cea curată de Domnul, care rămâne în veacul veacu- 
lui (Ps. XVIII, 10), frica prin care înfricoşat este Domnul peste toţi cei dim- 
prejurul Lui (Ps. LXXXVIII, 8), înfricoșat chiar şi pentru heruvimii cei de 
foc şi preaslăviţii serafimi cu șase aripi. Părăsiţi stearpa și deșarta împătimire 
de tot ce este trecător, de care fără voie va trebui oricum să vă despărțiți! Pă- 
răsiţi distracţiile și plăcerile amăgitoare! Părăsiţi grăirea în deșert, snoavele și 
pălăvrăgeala, care pustiesc sufletul! Amintiţi-vă, luaţi seama, încredințaţi-vă 
că aici, pe pământ, sunteți pribegi pentru o scurtă vreme, că patria voastră, 
sălașul vostru veșnic, e cerul. Vă trebuie ca să ajungeţi acolo o călăuză de în- 
credere și puternică: această călăuză sunt eu, iar nu altcineva. Toţi sfinţii care 
au suit de la pământ la cer au săvârșit aceasta nu altminteri decât prin mine. 
Eu descopăr celui care intră în părtășie cu mine căderea și păcătoșenia omu- 
lui, şi î trag din ele ca dintr-o prăpastie adâncă. Îi arăt pe stăpânitorii văzdu- 
hului, cursele și legăturile lor, stric aceste curse și legături, birui și alung pe 
aceşti stăpânitori. Eu tâlcuiesc pe Ziditor celui zidit și pe Răscumpărător ce- 
lui răscumpărat, împac pe om cu Dumnezeu. Eu descopăr înaintea uceni- 
cului meu care mă iubește necuprinsa mărire a lui Dumnezeu şi-l fac să in- 
tre în acea stare de evlavie și supunere faţă de El pe care se cuvine să o aibă 
zidirea înaintea Ziditorului. Eu semăn în inimă smerenia, eu fac inima iz- 
vor de lacrimi îmbelșugate; pe părtaşii mei îi fac părtaşi ai harului dumneze- 
iesc. Nu-i părăsesc pe cei călăuziți de mine până ce nu-i aduc înaintea feţei lui 
Dumnezeu, până ce nu-i unesc cu Dumnezeu. Dumnezeu e plinirea cea ne- 
plinită a tuturor doririlor în veacul cel de acum și în cel ce va să vină. Amin. 


! Scara, Cuvântul XXVIII, cap. 2. 

sY/ 


a sa 


Despre cele opt patimi de căpetenie 
cu subimpărțirile și mlădiţele lor 


1. Slujirea pântecelui 


Îmbuibarea, beţia, nepăzirea și dezlegarea posturilor, mâncarea pe ascuns, 
căutarea mâncărurilor alese și, îndeobște, încălcarea înfrânării. lubirea nepo- 
trivită şi de prisos a trupului, a vieţii și odihnei lui, din care se alcătuiește iu- 
birea de sine, ce naște nepăzirea credinței faţă de Dumnezeu, faţă de Biserică, 
față de faptele bune şi faţă de oameni . 


2. Desfrânarea 


Aprinderea desfrânată, simţirile și dorinţele desfrânate ale trupului, primi- 
rea gândurilor necurate, împreună-vorbirea cu ele, îndulcirea de ele, încuviin- 
area lor, adăstarea în ele. Închipuirile desfrânate și uitarea de sine în ele. Spur- 
carea prin scurgere de sămânță. Nepăzirea simţurilor, și mai ales a pipăitului 
— îndrăzneală neruşinată care nimiceşte toate faptele bune. Vorbirea spurcată 
şi citirea cărților pătimașe. Păcate de desfrânare după fire: desfrânarea şi prea- 
desfrânarea. Păcate de desfrânare împotriva firii: malahia, sodomia, păcăruirea 
cu dobitoace și cele asemenea. 


3. Iubirea de argint 


Iubirea de bani și, îndeobște, iubirea de avuţie mişcătoare și nemișcătoare. 
Dorinţa de îmbogăţire. Cugetarea la mijloace de îmbogăţire. Visarea la bogă- 
ție. Teama de bătrâneţe, de sărăcirea năprasnică, de boală, de alungare din lo- 
cuinţă. Zgârcenia. Iubirea de câștig. Necredința în Dumnezeu, nenădăjduirea 
în Pronia Lui. Împătimirea sau iubirea bolnăvicioasă, de prisos, față de feluri- 
te lucruri stricăcioase, care lipsesc sufletul de libertate. Cufundarea în griji lu- 
mești. Plăcerea de a primi daruri. Însușirea avutului străin. Împietrirea față de 
fraţii săraci şi faţă de toţi cei nevoiaşi. Hoţia. Tâlhăria. 


4. Mânia 


luţimea, primirea gândurilor mânioase; închipuirile mânioase și răzbună- 
toare, tulburarea inimii de către întărâtare, întunecarea minţii de către ea: ţi- 

petele necuviincioase, certurile, ocările, cuvintele crude și răutăcioase, lovirea, 
împingerea, uciderea. Ranchiuna, ura, vrajba, răzbunarea, clevetirea, osândi- 
rea, tulburarea și jignirea aproapelui. 


5. Întristarea 


Amărăciunea, tristețea, tăierea nădejdii în Dumnezeu, îndoirea de făgă- 
duinţele Lui, nerecunoștința față de Dumnezeu pentru tot ce ni se întâmplă, 
puţinătatea de suflet, nerăbdarea, nedojenirea de sine, supărarea împotriva 
aproapelui, cârtirea, lepădarea de cruce, încercarea de a cobori de pe ea. 


6. Trândăvia 


Lenevirea la toată fapta bună și mai ales la rugăciune. Părăsirea pravilei de 
chilie şi a celei bisericești. Părăsirea rugăciunii neîncetate și a citirii folositoa- 
re de suflet. Neluarea aminte și lipsa de osârdie la rugăciune. Nepăsarea. Lipsa 
de evlavie. Nelucrarea. Odihnirea de prisos prin somn, stare în pat și tot felul 
de desfătări. Preumblarea din loc în loc. Desele ieșiri din chilie, plimbările și 
cercetarea prietenilor. Grăirea în deșert. Glumele. Luarea în deșert a celor sfin- 
ce. Părăsirea metaniilor şi a celorlalte nevoinţe trupeșşti. Uitarea păcatelor pro- 
prii. Uitarea poruncilor lui Hristos. Negrija. Furarea minţii. Lipsirea de frica 
lui Dumnezeu. Împietrirea. Nesimţirea. Deznădăjduirea. 


7. Slava deșartă 


Căutarea slavei de la oameni. Lăudăroșenia. Dorirea și căutarea cinstiri- 
lor lumești. lubirea de a avea veșminte frumoase, trăsuri (în ziua de azi ma- 
șini — 2. 4r.) arătoase, servitori şi lucruri de prisos în chilie. Luarea-aminte la 
frumuseţea propriei fețe, la glasul plăcut pe care îl ai și la alte calități trupești. 
Înclinarea spre științele și artele acestui veac ce piere, căutarea de a spori în 
ele pentru dobândirea slavei vremelnice, pământești. Ruşinea de a-ți mărturi- 
si păcatele. Ascunderea lor înaintea oamenilor și a părintelui duhovnicesc. Vi- 
clenia. Dezvinovăţirea prin cuvinte. Împotrivirea. Dezvinovăţirea vicleană fa- 
ță de propria conștiință. Făţărnicia. Minciuna. Amăgirea. Pizma. Batjocorirea 
aproapelui. Nestarornicia în obiceiuri. Prefăcătoria. Lipsa de conştiinţă. Obi- 
ceiurile drăceşti și viața drăcească. 


8. Trufia 


Dispreţuirea aproapelui. Părerea că ești mai presus de ceilalți. Obrăznicia. 
Intunecarea, îngroşarea minţii şi inimii. Ţintuirea lor de cele pământești. Hu- 

la. Necredinţa. Înşelarea. „Raţiunea” cea cu nume mincinos. Nesupunerea fa- 
ță de Legea lui Dumnezeu și față de Biserică. Urmarea propriei voi trupești. Ci- 
tirea cărților eretice, desfrânare și deşarte. Nesupunerea față de mai-mari. Bat- 
jocurile crude. Părăsirea smereniei și tăcerii prin care se face omul următor lui 
Hristos. Pierderea simplităţii. Pierderea iubirii de Dumnezeu și de aproapele. 
Filosofia cea mincinoasă. Erezia. Ateismul. Neștiinţa. Moartea sufletului. 


Acestea sunt bolile, acestea sunt rănile care alcătuiesc rana cea mare, înve- 
chirea vechiului Adam, care a luat ființă din căderea lui. Despre această mare 
rană vorbeşte Sfântul Prooroc Isaia: De /z picioare până la cap, nu e într-însul 
loc întreg; nici pe bubă, nici pe vineteală, nici pe rana cu puroi nu sunt leacuri, 
nici untdelemn, nici legături de pus (Is. 1, 6). Asta înseamnă, potrivit tâlcui- 
rii Părinților, că rana — păcatul — nu este doar în parte, nu numai pe un sin- 
gur mădular, ci pe întreaga ființă: a cuprins trupul, a cuprins sufletul, a cu- 
prins toate însușirile, toate puterile omului. Această mare rană Dumnezeu a 
numit-o „moarte” atunci când, oprindu-i pe Adam și Eva să guste din pomul 
cunoaşterii binelui şi răului, a zis: În ziua în care veți mânca din el, cu moarte 
veți muri (Fac. II, 17). Îndată ce au gustat din pomul oprit, strămoșii au simţit 
moartea veşnică: în privirile lor a apărut simţirea trupească; ei au văzut că sunt 
goi. În cunoașterea goliciunii trupului se răsfrângea goliciunea sufletului care 
pierduse frumuseţea neprihănirii, asupra căreia odihnea Duhul Sfânt. Lucra 
în ochi simţirea trupească, iar în suflet — rușinea, în care este unirea tuturor 
simţirilor păcătoase: și a trufiei, și a necurăţiei, și a întristării, și a trândăviei, și 
a deznădăjduirii! Mare rană e moartea sufletească; de neindreptat este învechi- 
rea ce a avut loc după pierderea dumnezeieștii asemănări! Această mare rană 
Apostolul o numește /egez păcatului, trupul morții (Rom. VII, 23-24), fiindcă 
mintea și inima omorâte s-au preschimbat pe de-a-ntregul în pământ, slujesc 
ca nişte roabe poftelor stricăcioase ale trupului, s-au întunecat, s-au îngreunat, 
însele s-au făcut trup. Acest trup nu mai este în stare să aibă împărtășire cu 
Dumnezeu (Fac. VI, 3)! Acest trup nu e în stare să moștenească fericirea veş- 
nică, fericirea cerească (I Cor. XV, 50)! Această mare rană s-a revărsat asupra 
întregului neam omenesc, s-a făcut moștenire nefericită a fiecărui om. 

Cercetând rana mea cea mare, privind la omorârea mea, mă umplu de în- 
tristare amară! Nu mă dumiresc: ce să fac? Voi urma pilda vechiului Adam, ca- 
re, văzându-și goliciunea, s-a grăbit să se ascundă de Dumnezeu? Voi începe, 
asemenea lui, să mă dezvinovăţesc, adăugând altă vină la vina păcatului? În za- 
dar este a mă ascunde de Cel Ce vede toate! În zadar e a mă dezvinovăţi îna- 
intea Celui Care totdeauna vz birui când va judeca EI (Ps. L, 6)! 

Deci, mă voi îmbrăca nu cu frunze de smochin, ci cu lacrimi de pocăință; 
în loc de dezvinovăţire voi aduce mărturisire nefățarnică. Îmbrăcat în pocăin- 

ţă și lacrimi, mă voi înfățișa înaintea Dumnezeului meu. Dar unde-L voi afla 
pe Dumnezeul meu? În rai? De acolo am fost alungat, și heruvimul care stă la 
intrare nu-mi dă drumul! Prin însăşi greutatea trupului meu sunt țintuit de 
pământ, temniţa mea! 

Urmaș păcătos al lui Adam, îmbărbărează-te! A strălucit lumina în temni- 
ţa ta: Dumnezeu S-a pogorât în valea surghiunului tău ca să te ridice iarăși în 
patria de sus, pe care ai pierdut-o. Ai vrut să cunoşti binele şi răul: EI își lasă 
această cunoaștere. Ai vrut să te faci ca Dumnezeu, şi prin aceasta te-ai făcut 
asemenea diavolului la sufler, asemenea dobitoacelor și fiarelor la trup: Dum- 
nezeu, unindu-te cu EI, te face dumnezeu după har. El îţi iartă păcatele. Şi nu 
numai atât! El smulge rădăcina răului din sufletul tău, însăși boala păcatului, 
otrava strecurată în suflet de diavol, și îţi dăruieşte doctorie pentru toată calea 
vieţii tale pământeşti, ca să te vindeci de păcat, fără să aibă însemnătate de câ- 
te ori te-ai molipsit de el din neputinţă. Această doctorie este mărturisirea pă- 
catelor. Vrei să re dezbraci de vechiul Adam, tu, care prin Sfântul Botez ești, 
deja, îmbrăcat în Adam Cel Nou, însă prin fărădelegile tale ai reușit să învii în 
tine învechirea și moartea, să înăbuși viaţa, să o faci pe jumătate moartă? Tu, 
cel robit păcatului, tras către el de puterea obiceiului, vrei să recapeţi slobo- 
zenia și îndreptarea? Cufundă-te în smerenie! Biruie rușinea născută din sla- 
va deșartă, care te învaţă să te prefaci, cu fățărnicie şi viclenie, că ești drept, ca 
astfel să păstrezi, să întăreşti în tine moartea sufletească. Leapădă păcatul, in- 
tră în vrăjmășie cu el mărturisindu-l fără fățărnicie. Această doftoricire trebu- 
ie să meargă înaintea tuturor celorlalte; fără ea, doftoricirea prin rugăciune, la- 
crimi, post și toate celelalte mijloace va fi neîndestulătoare, nemulțumitoare, 
netemeinică. Mergi, trufașule, la părintele tău duhovnicesc: la picioarele lui 
vei afla milostivirea Părintelui Ceresc! Numai și numai mărturisirea nefățar- 
nică și deasă poate slobozi pe om de obiceiurile păcătoase, să facă pocăinţa ro- 
ditoare, iar îndreptarea temeinică și adevărată. 

Într-o scurtă clipă de străpungere, dintr-acelea în care ochii minţii se 
deschid spre cunoașterea de sine, dintr-acelea care vin atât de rar — într-o 
scurtă clipă de străpungere am scris acestea spre mustrare de sine, spre în- 
demn, spre aducere-aminte, spre povăţuire. Iar tu, care cu credinţă și iubi- 
re întru Hristos citești aceste rânduri și poate vei afla în ele ceva care să-ţi 
fie de folos, adu suspinare din inimă și rugăciune pentru sufletul care mult 
a pătimit de la învăluirile păcatelor, care adeseori a văzut înaintea sa înec 
şi pieire și a aflat odihnă într-un singur liman: mărturisirea păcatelor sale. 


<< 
AS 


Despre faptele bune potrivnice 
celor opt patimi păcătoase de căpetenie 


]. Înfrânarea 


Înfrânarea de la întrebuinţarea peste măsură a mâncării și băuturii și mai 
ales de întrebuinţarea peste măsură a vinului. Păzirea fără abatere a posturilor 
rânduite de către Biserică. Înfrânarea trupului prin întrebuințarea cu măsură 
şi mereu aceeași a mâncării, care face să înceapă a slăbi toate patimile și mai 
ales iubirea de sine, care este iubirea fără noimă și dobitocească a trupului, a 
acestei vieţi și a odihnei sale. 


2. Întreaga înțelepciune 


Păzirea de orice fel de fapră desfrânată. Păzirea de împreună-vorbiri, de 
rostirea de cuvinte murdare, pătimaşe, cu două înţelesuri. Păzirea simţurilor, 
mai ales a văzului și auzului, şi încă mai mult a pipăitului. Simplitatea. Tă- 
ierea gândurilor și închipuirilor desfrânate. Tăcerea. Liniștirea. Slujirea celor 
bolnavi și invalizi. Pomenirea morţii și iadului. Începutul întregii înțelepciuni 
este mintea ce nu se clatină de gândurile și visările pătimașe; desăvârșirea în- 
tregii înţelepciuni e curăţia văzătoare de Dumnezeu. 


3. Neagonisirea 


A te mulţumi cu cele neapărat trebuincioase. Ura față de lux şi plăceri. Mi- 
lostivirea faţă de săraci. Iubirea sărăciei evanghelice. Nădăjduirea în Pronia lui 
Dumnezeu. Urmarea poruncilor lui Hristos. Liniştea și libertatea duhului. 
Lipsa de griji lumești. Despietrirea inimii. 


4. Blândetea 


Păzirea de gândurile mânioase și de tulburarea inimii prin întărâtare. Răbda- 
rea. Urmarea lui Hristos, Care îl cheamă pe ucenicul său pe cruce. Pacea inimii. 
Liniştea minții. Tăria şi bărbăţia creștinească. A nu simţi jignirile. Nerăutatea. 

5. Plânsul cel fericit 


Simţirea căderii celei de obşte a tuturor oamenilor și a propriei sărăcii su- 
fleteşti. Tânguirea pentru ele. Plânsul minţii. Frângerea dureroasă a inimii. 
Uşurarea conştiinţei, harica mângâiere şi bucurie ce odrăslesc din această frân- 
gere a inimii. Nădejdea în milostivirea lui Dumnezeu. A da mulțumită lui 
Dumnezeu în necazuri, a fi gata să le rabzi cu supunere, privind la mulțimea 
păcatelor tale. A fi gata să suferi. Curăţirea minţii. Uşurarea de patimi. Omo- 
rârea faţă de lume. Dorinţa de rugăciune, de însingurare, de ascultare, de sme- 
renie, de mărturisire a păcatelor tale. 


6. Trezvia 


Osârdia către toată fapta bună. Urmarea fără de lenevie a pravilei biseri- 
ceşti şi de chilie. Luarea-aminte la rugăciune. Luarea-aminte cu osârdie la toa- 
te faptele, cuvintele și gândurile tale. Cea mai mare neîncredere în sine. Ne- 
contenita petrecere în rugăciune şi în Cuvântul lui Dumnezeu. Evlavia. Pri- 
vegherea statornică asupră-ți. Păzirea de mult somn, de răsfăţ, de grăirea în 
deşert, de glume și de cuvintele tăioase. Iubirea privegherilor de noapte, a me- 
taniilor și a celorlalte nevoințe care aduc sufletului duh priveghetor. Rara (du- 
pă putinţă) ieşire din chilie. Pomenirea bunătăţilor celor veșnice, dorirea și aş- 
teptarea lor. 


7. Smerenia 


Frica de Dumnezeu. Simţirea ei la rugăciune. Teama care se naște în tim- 
pul unei rugăciuni deosebit de curate, când se simte cu deosebită putere pre- 
zenţa şi mărirea lui Dumnezeu, ca nu cumva să piară această simţire și să nu 
se prefacă în nimic. Cunoașterea adâncă a nimicniciei tale. Schimbarea felu- 
lui de a-i privi pe ceilalți oameni, când aceștia, fără nici un fel de silință, i se 
par celui ce se smereşte ca și cum l-ar întrece în toate privinţele. Vădirea unei 
simplităţi sufleteşti care vine dintr-o credinţă vie. Ura faţă de lauda omeneas- 
că. Statornica învinuire și prihănire de sine. Dreptatea şi purtarea fără ocoli- 
şuri. Despătimirea. Omorârea faţă de toate. Străpungerea. Cunoaşterea taine- 
lor ascunse în crucea lui Hristos. Dorinţa de a te răstigni lumii și patimilor, 
năzuinţa către această răstignire. Lepădarea și uitarea obiceiurilor și cuvintelor 
amăgitoare, silit smerite, sau a deprinderii de a te preface. Primirea nebuniei 
evanghelice. Lepădarea înțelepciunii pământeşti, ca pe una ce nu foloseşte la 
nimic în cer. Dispreţuirea a tot ce e prețuit de oameni, iar înaintea lui Dum- 
nezeu este urâciune (Lc. XVI, 15). Părăsirea dezvinovățirii. Tăcerea înaintea 

celor care te necăjesc, învățată din Evanghelie. Lepădarea tuturor filosofărilor 
proprii şi primirea înţelegerii evanghelice. Surparea a tot cugetul ce se ridică 
asupra înţelegerii lui Hristos. Smerita cugetare sau dreapta socotinţă duhov- 
nicească. Ascultarea deplină, întru înţelegere, faţă de Biserică. 


8. Dragostea 


Preschimbarea fricii de Dumnezeu, în vremea rugăciunii, în dragoste de 
Dumnezeu. Credinţa către Dumnezeu, dovedită prin statornica lepădare de 
orice gând și simţământ păcătos. Negrăita, desfătata răpire a întregului om 
de către dragostea pentru Domnul lisus Hristos și pentru Sfânta Treime Cea 
Închinară. Vederea în aproapele a chipului lui Dumnezeu și al lui Hristos. 
Cinstirea oricărui aproape mai mult decât pe sine și evlavioasa lui cinstire în 
Domnul, lucruri care se nasc din această vedere duhovnicească. Dragostea de 
aproapele frățească, curată, către toți deopotrivă, nepătimașă, plină de bucu- 
rie, fierbinte față de prieteni, ca și față de dușmani. Răpirea în rugăciune a 
minţii, a inimii și a întregului trup. Negrăita îndulcire a trupului de bucu- 
ria cea duhovnicească. Beţia duhovnicească. Mângâiere duhovnicească însoţi- 
tă de slăbirea mădularelor trupești!. Nelucrarea simţurilor trupești în vremea 
rugăciunii. Izbăvirea de muţenie a limbii inimii. Curmarea rugăciunii prici- 
nuită de îndulcirea duhovnicească. Tăcerea minţii. Luminarea minţii și a ini- 
mii. Puterea născută din rugăciune, care biruie păcatul. Pacea lui Hristos. De- 
părtarea tuturor patimilor. Înghiţirea tuturor cugetărilor de către mintea lui 
Hristos, care toate le covârșeşte. Cuvântarea de Dumnezeu. Cunoaşterea fiin- 
ţelor netrupești. Neputinţa gândurilor păcătoase, care nu pot să se întipăreas- 
că în minte. Dulceaţa și îmbelșugata mângâiere în necazuri. Vederea cugetelor 
omenești. Adâncul smereniei şi cea mai umilă părere despre sine... 


Sfârșitul este nesfârșit! 


! Sfântul Isaac Sirul, Cuvânrul XLIV. 


143 


“02 
E ÎS 


Apostolul zilei de 1 februarie din anul 1840 


Prin neurmatele judecăţi ale lui Dumnezeu, un oarecare monah a pășit în 
arena ispitelor. În ziua intrării sale în aceasta, s-a citit din prima Epistolă so- 
bornicească a Sfântului Apostol Petru: Iubizilor, nu vă mirați de focul aprins 
întru voi spre ispitire, şi celelalte (1 Pr. 4, 12). Cu osebire l-au izbit pe mo- 
nah cuvintele trâmbițare de Apostol: Vremea este a se începe judecata de la ca- 
sa lui Dumnezeu. Monahului i s-a părut că aceste cuvinte fuseseră rostite anu- 
me pentru el. Prin lucrarea din afară a oamenilor și demonilor, care sunt doar 
unelte oarbe ale dumnezeieștii Pronii, se săvârşeşte o judecată tainică, cea mai 
înaltă judecată: judecata lui Dumnezeu'. Dacă urmarea acestei judecăţi e pe- 
depsirea, aceasta e urmarea dreptei judecăţi; iar dacă urmarea dreptei judecăți 
e pedepsirea, aceasta e darea în vileag de către Dumnezeu a vinovăţiei omului. 
Deci, în zadar mă socot drept, pedepsit pe nedrept, în zadar mă silesc, prin în- 
dreptăţiri viclene, pe care eu însumi le recunosc în conştiinţa mea drept min- 
cinoase, să mă dezvinovăţesc pe mine însumi și să îi învinovăţesc pe oameni. 
Tiu, care te socotești pe tine însuți drept! Întoarce-ţi privirile minţii asupra pă- 
catelor tale, care sunt necunoscute oamenilor, însă cunoscute lui Dumnezeu 
și vei mărturisi că judecăţile lui Dumnezeu sunt drepte, iar dezvinovăţirea ta 
este viclenie nerușinată. Cu supunere evlavioasă înalță slavoslovie lui Dum- 
nezeu și dă dreptate uneltelor pe care E] le-a ales spre pedepsirea ta. Pacea lui 
Hristos se va pogori în inima ta. Această pace te va împăca cu necazurile tale: 
cu lepădare de sine vei lăsa totul și toate în voia lui Dumnezeu. O singură gri- 
jă, şi numai una, va rămâne în tine: grija de a te pocăi în chip cât mai adânc și 
mai lucrător, cu acea pocăință care strică vrăjmăşia dintre om și Dumnezeu, ce 
îl împropriază pe om lui Dumnezeu. Temeiul pocăinţei e recunoașterea, recu- 
noașterea deplină a păcătoșeniei noastre. 


' lov, cap. Î. Preacuviosul Macarie cel Mare, Cuvântul IV, cap. 7. 

“02 
3 da 


Cugetarea la credință 


Vărsa-voi graiurile inimii mele, lin învăluite de bucurie nestricăcioasă și 
negrăită. Fraţilor! Pătrundeți cu gând curat în cuvintele mele și îndulciţi-vă de 
ospăţul cel duhovnicesc! Credinţa în Hristos e viață. Cel hrănit prin credin- 
ţă gustă încă din vremea pribegiei pământeşti viaţa veşnică care este rândui- 
ză drepţilor după săvârșirea acestei pribegii. Domnul a zis: Ce/ ce crede în Mi- 
ne are viața veșnică (n. VI, 47). Prin credință, bineplăcuţii lui Dumnezeu au 
răbdat ispite aspre: având în vase de lut bogăţia și desfătarea vieții veşnice, în- 
tru nimic socoteau viaţa pământească și amăgirile ei. Prin credinţă au primit 
necazurile și pătimirile ca pe nişte daruri de la Dumnezeu, prin care Dumne- 
zeu i-a învrednicit să-l urmeze și să fie părtași ai petrecerii Sale pe pământ din 
vremea când a binevoit, prin Unul din Ipostasurile Sale, a primi firea noastră 
și a săvârşi răscumpărarea noastră. Desfătarea nemăsurată născută de credință 
covârșește amărăciunea necazului, așa încât în vremea pătimirilor omul sim- 
te doar desfătare. Pentru aceasta a dat mărturie Marele Mucenic Eustratie în 
rugăciunea sa dinainte de moarte, plecându-și capul sub sabie: „Muncile ce- 
le trupești, a grăit el către Dumnezeu, sunt veselie robilor tăi!”"Prin credinţă, 
sfinţii s-au pogorât în adâncul smereniei: ei au văzut cu ochiul curat al credin- 
ței că jertfele aduse de oameni lui Dumnezeu sunt daruri ale lui Dumnezeu în 
om, datorii ale omului, care lui Dumnezeu nu-l fac trebuinţă, dar pentru om 
sunt neapărat trebuincioase și mântuitoare atunci când omul se silește să le 
aducă, să le sporească, să-și plătească aceste datorii. Auzizi, poporul Meu, spu- 
ne Dumnezeu, și voi grăi pie, Israele, şi voi mărturisi ţie: Dumnezeu, Dumnezeul 
tău sunt Eu. Nu pentru jertfele tale te voi mustra: că a Mea este lumea şi plinirea 
ei (Ps. XLIX, 8, 9, 13). Ce ai care să nu fi primit? lar dacă ai primit, de ce te la- 
uzi ca și cum nu ai fi primit? (| Cor. IV, 7). Oricui i s-a dat mult, mult i se va şi 
cere; şi de la cel căruia i s-a încredințat mult, mult se va cere (Lc. XII, 48). Sfin- 
ţii lui Dumnezeu făceau minuni, înviau morţi, prevesteau viitorul, erau beţi 
de desfătare duhovnicească și totodată se smereau și se cutremurau, văzând cu 
nedumerire, cu minunare, cu teamă, că Dumnezeu a binevoit a milui țărâ- 
na: a încredinţat ţărânei, pulberii, Sfântul Său Duh. O, spaimă! De la vederea 


! Vieţile Sfinților, 13 decembrie. 

acestor taine, tăcerea covârșeşte mintea văzătoare; inima e cuprinsă de bucurie 
negrăită; limba neputincioasă este a se mărturisi. Prin credinţă, sfinții au in- 
trat în iubirea de vrăjmași: ochiul minţii, curățit prin credință, neabătut ÎI pri- 
vește pe Dumnezeu în Pronia Lui, și pe seama dumnezeieștii purtări de grijă 
pune toate încercările din afară. Astfel, David, care pururea vedea pe Domnul 
de-a dreapta sa, ca să rămână neclintit întru bărbăţie în toate necazurile și în- 
cercările care se sileau să-i clatine și să-i tulbure inima (Ps. XV, 8), a spus des- 
pre Șimei, atunci când Şimei l-a blestemat și a aruncat în el cu pietre: Domnul 
i-a zis [ui să blesteme pe David. Ce este mie şi vouă, fiii Saruiei, gânduri de mâ- 
nie și răzbunare! Lăsaţi-l pe el să mă blesteme, că Domnul i-a zis lui: că doar va 
vedea Domnul smerenia mea (Ul Împ., XVI 10-12). Sufletul primește ispitele 
ca pe nişte leacuri pentru bolile sale, Îi mulţumeşte Doctorului-Dumnezeu și 
cântă: Ispitește-mă, Doamne, şi mă cearcă: aprinde rărunchii mei şi inima mea 
(Ps. XXV, 2). Când creștinul priveşte în acest fel ispitele, oamenii și celelalte 
unelte ale ispitirilor rămân în umbră, cum se cuvine unor unelte. Nu e urmă 
de răutate, de vrajbă împotriva lor! Sufletul care slavoslovește pe Ziditorul, ca- 
re dă mulțumită Doctorului Ceresc, începe, îmbătat de simţiri negrăite, să bi- 
necuvânteze uneltele rămăduirii sale!. Şi iată! Fără de veste se sălășluiește în 
el iubirea de vrăjmași; omul devine gata să-și pună sufletul pentru vrăjmașul 
său, văzând în asta nu o jertfă, ci o datorie — datorie de neînlăturat a slugii ne- 
rrebnice. Din clipa aceea, cerul ne e deschis: intrăm în iubirea de aproapele, 
iar prin aceasta în iubirea de Dumnezeu, suntem în Dumnezeu, și Dumnezeu 
este în noi. lată ce comori cuprinde în sine credinţa, mijlocitoarea și dătătoa- 
rea nădejdii şi dragostei. Amin. 

Anul 1840, Sihăstria Sfântului Serghie 


' Preacuviosul Macarie cel Mare, Cuvântul XXXVII, cap. 2 şi 4. 

cX02 


Livada în vremea iernii 


În anul 1829, am petrecut iarna în Sihăstria Ploșceansk. Până în ziua de azi 
se află acolo, în livadă, o chilie de lemn însingurată, în care locuiam cu tova- 
rășul meu. Pe vreme lină, în zilele senine și însorite, ieșeam în cerdac, mă așe- 
zam pe lăicioară şi priveam livada întinsă. Goliciunea ei era acoperită cu un 
acoperământ de nea: în jur — totul era lin: o tihnă moartă şi măreață. Această 
privelişte a început să-mi placă: privirile gânditoare fără de voie se îndreptau 
spre ea, se pironeau de ea, ca și cum ar fi întrezărit în ea o taină. 

Şedeam odată şi mă uitam cu stăruinţă la livadă. Deodată a căzut un văl 
de pe ochii mei: înaintea lor s-a deschis cartea naturii. Această carte, dată spre 
citire lui Adam cel întâi zidit, este o carte ce cuprinde în sine cuvântul Du- 
hului, asemenea Dumnezeieștilor Scripturi. Dar ce învățătură am deslușit în 
livadă? Învățătura despre învierea morţilor, învățătură puternică, învățătură 
dată printr-o lucrare asemănătoare cu învierea. De nu ne-am fi obișnuit să ve- 
dem învierea naturii primăvara, ni s-ar fi părut un lucru cu totul de minune, 
de necrezut. Nu ne minunăm fiindcă ne-am deprins cu ea; văzând de atâtea 
ori minunea, parcă nici nu am mai vedea-o! Privesc a ramurile despuiate ale 
pomilor, și ele îmi spun, cu glas vrednic de crezare, în limba lor tainică: „Vom 
învia, ne vom acoperi cu frunze, ne vom umple de bună-mireasmă, ne vom 
împodobi cu flori și roade: cum nu vor învia şi oasele omeneşti uscate în vre- 
mea primăverii lor?” 

Ele vor învia, se vor înveșmânta cu trup; cu un chip nou vor păși într-o via- 
ţă nouă și într-o lume nouă. Precum pomii care, nesuferind asprimea gerului, 
și-au pierdut seva vieţii, se taie la venirea primăverii și se scot din livadă şi se 
bagă în cuptor, așa și păcătoşii care și-au pierdut viaţa — pe Dumnezeu — vor fi 
adunaţi în ziua cea din urmă a acestui veac, în începătura veacului veșnic care 
va să vie și vor fi aruncaţi în focul care nu se stinge. 

De ar fi cu putinţă să găsim un om care să nu cunoască prefacerile pe care 
le naște schimbarea anotimpurilor, de l-am aduce pe acest străin în livada care 
cu măreție doarme în vremea iernii somnul morţii, i-am arăta pomii despuiaţi 
și i-am povesti despre bogăţia în care se înveșmântează aceștia primăvara în loc 
de răspuns el s-ar uita la noi şi ar zâmbi — în așa măsură i s-ar părea un basm cu 
neputinţă de împlinit cuvintele voastre! În același chip și învierea morţilor le 

pare cu neputinţă acelor „înţelepţi” ce rătăcesc în bezna înțelepciunii pămân- 
tești, care nu ştiu că Dumnezeu este Atotputernic, că înţelepciunea Lui cea 
de multe feluri poate fi contemplată, dar nu pătrunsă de mintea zidirilor. La 
Dumnezeu toate sunt cu putință: pentru El nu există minuni. Slabă e cugeta- 
rea omului: ceea ce nu ne-am deprins să vedem ni se pare lucru cu neputinţă 
de împlinit, minune de necrezut. Lucrurile lui Dumnezeu, la care privim me- 
reu și deja cu nepăsare, sunt lucruri minunate, lucruri mari, neurmate. 

Şi natura repetă în fiecare an, înaintea ochilor întregii omeniri, învăţătura 
despre învierea morţilor, zugrăvind-o printr-o tainică lucrare de prefacere! 


cX02 
EA SE 


Pom iarna la fereastra chiliei 


larna anului 1828 am petrecut-o în mănăstirea Preacuviosului Alexandru 
Svirski. La fereastra chiliei mele stătea un pom despuiat de ger, ca un schelet 
despuiat de moarte. Însingurarea ascute simțurile; ele bat mai departe. Între 
timp, marea de care spune Sfântul loan Scărarul că este cu neputinţă să nu se 
înviforeze se învifora!. Pomul despuiat îmi slujea drept mângâiere: mă mân- 
gâia cu nădejdea înnoirii sufletului meu. 

Cu glasul meu, cu glasul minţii mele, cu glasul inimii mele, cu glasul tru- 
pului meu suferind, cu glasul neputinţelor mele, cu glasul căderilor mele z 
strigat (Ps. CXLI, 2): Doamne, auzi rugăciunea mea (Ps. CXLIL, 1), ia aminte 
spre rugăciunea mea (Ps. CXLI, 8), pe care o înalț către Tine din mijlocul lup- 
celor care zguduie mintea și inima mea, din mijlocul suferințelor care chinuie 
și slăbănogesc trupul meu, din mijlocul mulțimii de neputinţe care cuprind 
întreaga mea fiinţă, din mijlocul nenumăratelor căderi de care este plină via- 
ţa mea. Cel Ce ai auzit pe lona ce se ruga în pântecele chitului, auzi-mă și pe 
mine, care strig din pântecele fărădelegilor mele, din pânrecele iadului. Din- 
tru adânc, dintru adâncul păcatelor, dintru adâncul poticnirilor și ispitelor 
mele, 47 strigat către Tine, Doamne! Doamne, auzi glasul meu! Scoate din tem- 
nița patimilor sufletul meu (Ps. CXLI, 10), toarnă în el lumina harului! Când 
vei turna în el această lumină, lumină luminoasă și veselă și de viață făcătoa- 
re, sufletul meu se 4 mărturisi numelui Tău (Ps. CXLI, 10). Lucrează în su- 
fler mărturisirea insuflacă de har, ce covârșește mintea și o îneacă în dulceața 
sa negrăită; mintea, pogorându-se în cămara inimii, zăvorându-se în ea prin 
neluarea-aminte la nimic din cele simţite, rostește numele Tău, se închină nu- 
melui “Tău, se hrănește cu numele Tău, îmbrățișează numele Tău și e îmbră- 
ţișară de către el. Numele Tău, Cuvinte al lui Dumnezeu și Dumnezeule, de 
prisos face pentru mine toate celelalte cuvinte! Jzbăvește-mă de gândurile dră- 
cești ce mă prigonesc, că s-au întărit mai mult decât mine (Ps. CXLI, 9), mai 
mult decât voia sufletului meu, mai mult decât cuprinderea minţii mele! S-z 
mâhnit întru mine duhul meu, întru mine s-a tulburat inima mea (Ps. CXLII, 
4-5). Cuprinsu-m-au durerile morții, primejdiile iadului m-au aflat (Ps. CĂIIL, 


! Scara, Cuvântul IV, cap. 60. 

3). Doamne! Nu în puterea mea nădăjduiesc: căderile mele mă învaţă să-mi 
cunosc neputinţa. Tu, Doamne, ești nădejdea mea! Numai atunci voi putea să 
fiu în latura celor vii (Ps. CXIIL, 10), în latura sfintei Tale dreptăţi, când Tu, 
Doamne, vei pogori harul Tău în inima mea, când Tu, sălășluindu-Ie în ini- 
ma mea, vei fi partea moştenirii mele (Ps. XV, 5), singura mea avuţie și comoa- 
ră! Veseli-se-vor sfinţii Tăi îngeri, veseli-se-vor cetele oamenilor care bine au 
plăcur Ţie, văzând mântuirea mea. Pe mine mă așteaptă dreptii, până ce-mi vei 
răsplăti mie cu mila Ta nu după mulţimea păcatelor mele, ci după mulțimea 
iubirii Tale de oameni. Amin. 


Cugetare pe malul mării 


Cui se aseamănă creștinul ce suferă necazurile vieţii pământeşti cu adevăra- 
tă înţelegere duhovnicească? EI poate fi asemănat cu un călător ce stă pe ma- 
lul mării învolburate. Cu încrâncenare se apropie valurile cărunte de picioa- 
rele călătorului și, izbindu-se de nisip, se destramă la picioarele lui în stropi 
mărunți. Marea, certându-se cu viforul, urlă, ridică valuri cât munții, şuieră, 
fierbe. Valurile se nasc și se înghit unul pe altul; capetele lor sunt încununate 
de spumă albă ca zăpada; acoperită de ele, arată ca botul necuprins, plin de 
dinţi, al unui monstru. La această privelişte de spaimă, tainicul călător priveş- 
te cu gând senin. Numai ochii îi sunt aţintiţi asupra mării, dar unde îi e min- 
tea? Unde îi este inima? Gândul lui e la porţile morţii; inima — la judecata lui 
Hristos. Acolo stă el cu mintea, acolo stă el cu simţirea, acolo îi sunt grijile, 
acolo îi e frica: de această frică fuge frica ispitelor lumești. Se vor potoli vân- 
turile, se va linişti marea. Unde se înălțau valurile mânioase, acolo se va așter- 
ne luciul nemișcat al apelor istovite de furtună. După ce au fost răscolite cu 
putere, se vor alina într-o liniște moartă; în oglinda lor străvezie se va răsfrân- 
ge soarele de seară atunci când va ieși el peste Kronstadt și își va slobozi razele 
peste golful Finic, în întâmpinarea undelor Nevei, spre Petersburg. Pitorească 
privelişte, pe care vieţuitorii sihăstriei Sfântului Serghie o cunosc bine! Oare 
câte valuri mândre, sălbatice, încununate de spumă n-au văzut acest cer, acest 
țărm, aceste clădiri?! Şi toate aceste valuri au trecut, toate s-au potolit în liniș- 
tea sicriului și mormântului. Şi cele care vin trec şi ele, se potolesc la fel! Ce e 
mai nestatornic, mai puţin dăinuitor precum cununile din spumă umedă?! 

Privind din linul liman al mănăstirii la marea vieţii ce se înalță de viforul is- 
pitelor, mulțumesc Ţie, Împăratul meu şi Dumnezeul meu! M-ai adus în curtea 
sfintei mănăstiri! M-ai ascuns întru ascunsul feței Tale de tulburarea oamenilor, 
m-ai acoperit în cort de grăirea împotrivă a limbilor (Ps. XXX, 20-21)! Pentru un 
singur lucru se mâhnește sufletul meu, pentru un singur lucru mă tulbură necu- 
noașterea viitorului: oare de aici, de pe țărmul schimbătoarei, necredincioasei 
mări a vieţii, voi trece în locul cortului celui minunat, până la casa lui Dumnezeu, 
în glasul bucuriei şi al mărturisivii, al sunetului de prăznuire (Ps. XLI, 4-5), mă 
voi sălășlui acolo în veacul veacului? Ce-mi pasă de necazurile pământești — spre 
Dumnezeu am nădăjduit, nu mă voi teme: ce îmi va face mie omul? (Ps. LV, 12). 


Anul 1843, Sihăstria Sfântului Serghie 

AS 


Rugăciunea celui prigonit de oameni 


Mulţumesc Ţie, Doamne și Dumnezeul meu, pentru tot ce s-a săvârșit asu- 
pra mea! Mulţumesc Ţie pentru toate necazurile și ispitirile pe care mi le-ai 
trimis pentru curățirea şi tămăduirea sufletului și trupului spurcate, rănite de 
păcate! 

Miluiește şi mântuieşte uneltele pe care le-ai întrebuințat pentru rămădu- 
irea mea: pe acei oameni ce mi-au pricinuit necazuri. Binecuvântează-i și în 
veacul acesta, și în cel viitor! Socoteşte-le întru faptă bună ceea ce mi-au făcut! 
Dăruieşte-le răsplăți îmbelşugate din vistieriile tale cele veşnice. 

Dar ce 'Ți-am adus eu Ţie? Ce jertfe bineplăcure? Nu Ți-am adus decât pă- 
cate, decât călcări ale dumnezeieştilor Tale porunci. lartă-mă, Doamne, iartă-l 
pe cel vinovat înaintea Ta și înaintea oamenilor! Iartă-l pe cel fără de răspuns! 
Dă-mi mie să mă încredinţez și să recunosc fără fățărnicie că păcătos sunt! 
Dă-mi să lepăd dezvinovăţirea vicleană! Dă-mi pocăință! Dă-mi inimă înfrân- 
tă! Dă-mi blândețe și smerenie! Dă-mi iubire de aproapele, iubire fără de pri- 
hană, deopotrivă faţă de toți, atât față de cei care mă mângâie, cât și față de cei 
care mă necăjesc! Dă-mi răbdare în toate necazurile mele! Fă-mă mort pentru 
lume! Ia de la mine voia mea păcătoasă și sădește-mi în inimă sfânta Ta voie, 
ca numai pe aceasta să o fac cu faptele și cuvintele și gândurile mele. 

Ţie se cuvine slava pentru toate! Numai a Ia e slava! Singura mea avere e 
rușinarea feţei și tăcerea gurii. Stând înaintea înfricoșarei Tale judecăţi în săr- 
mana mea rugăciune, nu aflu în mine nici un lucru bun, nici o vrednicie — și 
stau, împresurat din toate părţile, ca de un nor gros și o beznă deasă, de mul- 
țimea cea fără număr a păcatelor mele, având o singură mângâiere în inima 
mea: cu nădejdea în nețărmurita Ta milă şi bunătate. Amin. 

Zi 


Cimitirul 


După mulți ani, am ajuns iarăși în satul pitoresc în care m-am născut. El e 
al familiei noastre din moși-strămoși. Acolo e un cimitir măreț, umbrit de ar- 
bori seculari. Sub largile perdele ale copacilor, zace țărâna celor ce i-au sădit. 
Am mers în cimitir. Deasupra mormintelor au răsunat cântecele plângăroare, 
cântecele mângâietoare ale sfinţitei panihide. Vântul se plimba prin culmile 
copacilor; frunzele lor foşneau; acest foșnet se împletea cu glasurile sfințiţilor 
slujitori care cântau. 

Ascultam numele celor răposaţi — vii pentru inima mea. Nume după nu- 
me: al mamei, al fraţilor și surorilor mele, al bunicilor și străbunicilor mei 
adormiţi. Ce însingurare în cimitir! Ce minunată, sfinţită liniște! Câte amin- 
tiri! Ce viață ciudată, viață a multor ani! Luam aminte la cântările de Dum- 
nezeu insuflate ale panihidei. La început m-a cuprins numai un simțământ de 
încristare; după aceea, el a prins a se ușura treptat. Către sfârşitul panihidei, o 
mângâiere lină a luar locul adâncii întristări: rugăciunile bisericeşti s-au îm- 
pletit cu amintirea vie a celor morţi. Ele vesteau învierea care-i aşteaptă pe cei 
morţi! Ele vesteau viaţa lor, atrăgeau la fericirea acestei vieți. 

Mormintele străbunilor mei sunt îngrădite cu un cerc de arbori seculari. 
Crengile desfăcute larg aruncau o umbră peste morminte: sub umbră odih- 
neşte o familie numeroasă. Acolo zace pulberea multor generaţii. Pământ, pă- 
mânt! Se schimbă pe faţa ta generaţiile de oameni ca frunzele pe copaci. Înver- 
zesc frumos, desfătător — nevinovat foşnesc aceste frunzuliţe, mișcate de sufla- 
rea lină a vântului de primăvară. Vine peste ele toamna — se îngălbenesc, cad 
de pe arbori pe morminte şi putrezesc pe ele. Odată cu venirea primăverii, alte 
frunzuliţe vor răsări frumoase pe ramuri și se vor ofili, vor pieri la rândul lor. 

Ce este viața noastră? Aproape tot același lucru cu viaţa frunzuliței pe copac! 

20 mai 1844 
Satul Pokrovskoe, gubernia Vologdei 

the 
e 


Un glas din veșnicie 
(Cugetare lângă mormânt) 


În amurgul serii line de seară stăteam, îngândurat și singur, lângă mormân- 
tul prietenului meu. În ziua aceea se făcuse pomenire pentru el; în ziua aceea, 
familia lui rămăsese lângă mormânt vreme îndelungată. Aproape nici o vor- 
bă nu răsunase printre cei de față: nu se auzeau decât tânguiri. Din când în 
când, tânguirile erau curmate de o tăcere adâncă; tăcerea, la rândul ei, era sfâ- 
şiată de tânguiri — și aşa s-a scurs multă vreme: după tânguiri — tăcere, și du- 
pă tăcere — tânguiri. 

Stăteam, îngândurat şi singur, lângă mormânt; stăteam adumbrit de urme- 
le pe care le lăsaseră în mine întâmplările acelei zile. Fără de veste a pus stă- 
pânire pe mine o neașteptată, minunată însuflare — parcă auzeam glasul ce- 
lui răposat! Mă grăbesc a însemna, cu mână tremurândă, cuvântul lui, tainica 
lui împreună-vorbire, minunata lui propovăduire de dincolo de mormânt, așa 
cum s-a zugrăvit ea în sufletul meu. 

„Tatăl meu! Mama mea! Soţia mea! Surorile mele! În straie negre, învălu- 
iţi în adâncă mâhnire cu trupul și cu sufletul, v-aţi adunat la mormântul meu 
singuratic — l-aţi înconjurat, cu capetele plecate. Fără de glas, numai prin gân- 
duri și simțiri, staţi de vorbă cu locuirorul cel fără glas al mormântului. Îni- 
mile voastre sunt vase pline de tristeţe nevindecată. Şiroaie de lacrimi curg 
din ochii voştri; în urma șiroaielor care s-au scurs iau naștere alte șiroaie de la- 
crimi: tristețea voastră nu cunoaște fund, lacrimile voastre nu au sfârșit. 

Pruncilor, copiii mei! Şi voi sunteți aici, lângă piatra mormântului, lân- 
gă lespedea de aducere-aminte! Şi ochișorii voștri s-au umplut de lacrimi, iar 
inima voastră nu știe de ce plâng ei, urmând ochilor părintelui meu, ochilor 
mamei mele. Priviţi cu mirare piatra de mormânt, piatră sclipitoare, de gra- 
nit neted ca oglinda; vă minunaţi de inscripţia cu litere de aur; iar ele — acest 
granit și această inscripţie — sunt purtătorii veștii că aţi rămas orfani din fra- 
gedă pruncie. 

Tatăl meu! Mama mea! Soţia mea! Rude și prieteni ai mei! Ce adăstaţi așa 
de îndelung lângă mormântul meu, lângă piatra cea rece, ce cu răceală stă de 
strajă la groapă?! Trupul meu neînsuflețit e de mult rece; ascultând de hotă- 
rârea Ziditorului, se întoarce în ţărâna sa, se destramă în pulbere. Ce cugetări 


154 


apăsătoare vă cuprind, ţinându-vă lângă mormântul meu?... Slujitorii altaru- 
lui au adus lângă el rugăciune pentru odihna mea, mi-au cântat veșnică pome- 
nire în Dumnezeu, Care e mântuirea și odihna mea. Ei au plecat de la mor- 
mântul mut: plecați și voi. Aveţi nevoie de odihnă după luptele pe care le-aţi 
avut de dat cu sufletele și trupurile voastre chinuite, sfâşiare de durere. 


tării mele! Într-o tăcere mai grăitoare decât cele mai împodobite meşteșugiri 
ale vorbirii, cu suflet neînseninat, cu inimă în care bogăţia simțămintelor e 
înecată de puterea lor, nu vă depărtați de mormântul pecetluit pentru veacuri 
multe, de piatra — semn nesimţitor pus spre aducere-aminte. Ce vă face trebu- 
ință?... Oare așteptați să auziţi de sub piatră, din sânurile mormântului întu- 
necos, glasul meu? 

N-aveţi ce glas să auziţi! Eu nu vorbesc decât prin tăcere. Tăcerea, liniş- 
tea netulburată — aceasta este moștenirea cimitirului până la trâmbiţa învie- 
rii. Pulberea morţilor vorbeşte fără sunetele de care are nevoie cuvântul pă- 
mântesc: prin putrezirea sa ea trâmbiţează o propovăduire răsunătoare, care e 
cel mai puternic îndemn către cei ce caută cele putrezitoare. 

Şi mai am un glas! Şi vorbesc cu el și răspund la gândurile voastre nede- 
sluşite, la întrebările voastre nerostite. Ascultaţi-mă! Deosebiţi glasul meu din 
mijlocul glasului de obşte cu care vorbeşte veșnicia vremii! Glasul veșniciei e 
unul singur: neschimbat, care nu suferă mutare. În el nu este nestatornicie: în 
el este o singură zi, o singură inimă, un singur cuget. Cel Ce unește toate în- 
tr-una este Hristos. Drept aceea, glasul e unul singur. 

În acest glas cu care vorbeşte veşnicia, în acest glas tăcut și totodată tună- 
tor, deosebiți glasul meu! Oare voi, dragii mei, nu-mi recunoașteţi glasul? În 
glasul cel de obşte al veșniciei, glasul meu are sunetul său aparte, ca glasul unei 
strune în acordul de obște al pianului cu multe strune. 

Glasul veșniciei ne vorbea tuturor; ne vorbea încă de când eram în această 
viaţă. Ne vorbea pe când încă nu eram în stare să luăm aminte la el; ne vor- 
bea și în anii verii noastre, când deja puteam și eram datori să luăm aminte la 
el, să-l înțelegem. Glas al veșniciei!... Vai!... Puţini sunt cei ce îţi dau ascultare 
în gălăgiosul han al vieţii pământești! Ba ne împiedică să luăm aminte la tine 
pruncia; ba ne împiedică să luăm aminte la tine grijile, împrăștierea lumească. 
Dar tu nu amuţești. Vorbeşti, vorbești și, până la urmă, prin solul cel cumplit 
— moartea — aduci și pe cel ce ia aminte la tine, și pe cel care nu o face, să dea 
seama de măsura în care a ascultat și a luat aminte la graiurile veșniciei. 

Pentru ca glasul veșniciei să aibă pentru noi un ecou aparte, în stare a pă- 
trunde în inimile voastre, să atragă către cuvântul mântuirii minţile voastre, 
Dumnezeu m-a adăugat la numărul celor care vorbesc din veșnicie. Glasul 


155 


meu s-a topit, într-o armonioasă conglăsuire, în cuprinzătorul glas de obşte 
al lumii nevăzute. Pentru toţi cei ce călătoresc pe pământ, eu sunt mort, fă- 
ră glas, ca toţi morții, dar pentru voi sunt viu; și mort fiind, rostesc cuvântul 
mântuirii mai de-a dreptul, cu mai multă putere decât l-aș fi rostit rămânând 
între voi și alergând împreună cu voi după nălucirile de bunătăți prin care stri- 
căciunea amăgeşte și pierde pe cei ce au fost izgoniți din rai şi aşezaţi pentru 
o scurtă vreme în hanul pământesc, spre a dobândi împăcarea cu Dumnezeu, 
pe Care L-au mâniat. 

Dumnezeu este milostiv, nesfârşit de milostiv. De ar fi trebuit şi ar fi fost fo- 
lositor lucrul acesta, din întunericul mormântului, de sub piatra grea aș fi ve- 
nit la voi fără de veste!... Cerul a hotărât că este de prisos să se audă din veșnicie 
un glas aparte... Şi care glas din veșnicie nu este de prisos, când Dumnezeu a 
binevoit ca nu doar oamenii cei deopotrivă cu îngerii, ci Însuși Fiul Lui Cel 
Unul-Născur să vestească sfintele şi asprele pravile ale veșniciei — fericite pen- 
tru cei ascultători, nefericite pentru cei nesupuși? 44 pe Moise şi pe prooroci, de 
dânşii să asculte (Lc. XVI, 29), a fost răspunsul Cerului către cel care cerea ca 
glasul morţilor să propovăduiască pe pământ celor care trăiau viaţă trupească, 
dar erau morţi de moartea ce veșnică, sufletească. Dacă nu ascultă pe Moise şi pe 
prooroci, măcar de ar şi învia cineva din morţi, nu vor crede (Lc. XVI, 31). 

Prietene! Sunt mort, dar încă am în gură cuvânt viu! Primește de la mine o 
însărcinare și împlinește-o! 

lată tatăl meu! lată mama mea! lată soţia mea! lată pe cei iubiţi ai mei! Nu 
le pot vorbi alrfel decât cu glasul cel de obște al veșniciei. În acest glas ei aud 
şi sunetul glasului meu... Da, îl aud!... Însă n-am un cuvânt al meu aparte... 
Prietene! Fii cuvânt al meu; din vistieria noastră cea de obşte, din sfinţita veş- 
nicie, grăiește-le în numele meu acest cuvânt scurt, cât se poate de trebuincios 
lor: viaţa pământească e o vedenie amăgitoare de o clipită. Veşnicia este de ne- 
înlăturat. E și o veșnicie nefericită!... Agonisiţi deci veșnicia cea fericită prin 
luare-aminte și supunere față de atotsfânta lege a atotsfântului Dumnezeu — 
şi veniți la mine în desfătarea cea nemincinoasă și nesfârșită, fiecare la vremea 
sa, rânduită numai de Însuşi Dumnezeu!” 


Anul 1848, Sihăstria Sfântului Serghie 


Gând scris cu prilejul morţii lui K. E O., ce se afla de la o vârstă fragedă în 
legături de prietenie cu arhimandritul Ignatie Briancianinov 


EA 
AWS 


Învățătura despre plâns 
a Preacuviosului Pimen cel Mare 


Un frate l-a întrebat pe Avva Pimen ce lucrare se cuvine monahului să aibă. 
Avva a răspuns: „Avraam, când a intrat în pământul făgăduinței, mormânt și-a 
cumpărat lui, și prin mormânt a moștenit pământul făgăduinţei”. Fratele a în- 
trebat: „Ce este mormântul?”. Avva a răspuns: „Locul plângerii şi al tânguirii”. 

Şi următoarea spusă e a lui Avva Pimen: „Plânsul îndoită lucrare are: lu- 
crează și apără ce a lucrat”. 

Frarele: „Ce să fac cu patimile mele, care mă tulbură?” Bătrânul i-a răs- 
puns: „Să plângem din toate puterile înaintea bunătăţii lui Dumnezeu, până 
ce va face milă cu noi”. 

Un frate l-a întrebat pe Avva Pimen: „Ce să fac cu păcatele mele?” Bătrânul 
a zis: „Cel ce voiește a se izbăvi de păcatele care trăiesc în el prin plâns să se iz- 
băvească de ele; și cel ce voiește să nu cadă iarăși în păcate, prin plâns să fugă 
de căderea în ele. Aceasta este calea pocăinţei, predanisită nouă de Scriptură și 
Părinţi, care au zis: Plângeți! Altă cale afară de plâns nu este”. 

Trecând odară Avva Pimen prin Egipt, a văzut o femeie ce şedea lângă un 
mormânt și plângând cu amar și a grăit: „Dacă s-ar aduna la ea din toată lu- 
mea oameni spre a o mângâia, nu ar despărţi sufletul ei de plâns. Asemenea și 
monahul trebuie să aibă mereu în sine plânsul”. 

Odată, Preacuviosul Pimen trecea cu Avva Anuv prin părţile Diolchiei şi 
văzând o femeie cumplit sfâşiată de durere și plângând cu amar, s-au oprit ca 
să o asculte. După aceea, depărtându-se puţin, au întâlnit un trecător şi l-a în- 
trebat pe el Sfântul Pimen: „Ce are femeia aceasta de plânge cu atâta amar?” 
Trecătorul a răspuns: „I-au murit soţul şi fiul şi fratele”. Atunci Avva Pimen, 
întorcându-se către Avva Anuv, a grăit: „Zic ţie, că dacă nu va omori omul 
toate voile trupului și nu va agonisi plâns ca aceasta, nu poate fi monah: că 
toată viața monahului plâns este”. 

A zis bătrânul: „Plânsul este cugetarea (lucrarea sufletească, nevoinţa su- 
fletească) monahului. Dacă nu este plâns, cu neputinţă e a te păzi de neorân- 
duială și tulburare”. Eu am răspuns: „Când sunt în chilie, plânsul rămâne cu 
mine; dar dacă vine cineva la mine, de-acum nu îl mai am”. La aceasta, bă- 
trânul a grăit: „Asta fiindcă plânsul n-a devenit al tău, ci e ca luat cu împru- 

mut”. L-am rugat să-mi lămurească tâlcul spuselor lui. Bătrânul a zis: „Dacă 
omul se va osteni din toate puterile să dobândească plânsul, îl află slujitor lui 
oricând voieşte”. 

Un frate l-a întrebat pe Avva Pimen: „Către ce trebuie să fie aţintită lua- 
rea-aminte a celui ce se linişteşte în chilie?” Bătrânul a răspuns: „Eu mă asemăn 
unui om cufundat în mlaștină până la gâr, care are pe grumaz o greutate și strigă 
către Dumnezeu: miluiește-mă!” „Miluieşte-mă!” — prin aceste cuvinte se vădeș- 
te plânsul înrădăcinat în suflet. Atunci când cunoaște sporire, plânsul nu se poa- 
te îmbrăca în multă gândire și multă grăire: el se mulțumește cu cea mai scurtă 
rugăciune cu putinţă pentru a-și arăta necuprinsa simţire duhovnicească. 

Un frare l-a întrebat pe Avva Pimen despre lucrarea călugărească. Bătrânul 
a grăit: „Atunci când Dumnezeu ne va cerceta chemându-ne în veșnicie, ce 
ne va îngrijora?” Fratele a răspuns: „Păcatele noastre”. Bătrânul a zis: „Așadar, 
să intrăm în chiliile noastre și, însingurându-ne în ele, să ne aducem aminte 
de păcatele noastre, şi Domnul ne va asculta” (aici nu trebuie să ne gândim 
la aducerea aminte superficială, rece, de păcatele şi de păcătoşenia noastră, ci 
aducerea aminte unită cu pocăință și cu plâns). 

Când a adormit Avva Arsenie cel Mare, Sfântul Pimen, auzind vestea aceas- 
ta, a lăcrimat, grăind: „Fericit ești, Avva Arsenie, că ai plâns pentru tine în 
această viață. Cel ce nu plânge aici va plânge veșnic. Cu neputinţă este omului 
să nu plângă — fie de bunăvoie aici, fie fără voie dincolo, în munci”. 


“Xe 
E ză 


Despre lacrimi 


Lacrimile sunt fireşti pentru firea căzută. Înainte de cădere, firea omeneas- 
că nu ştia ce sunt lacrimile — nu cunoștea decât preacurata desfătare a ferici- 
rii raiului. Când a pierdut această fericire, i s-au dat lacrimile pentru a-și ară- 
ta dorul de ea; i s-au dat ca mărturie a căderii, ca mărturie că se află sub mâ- 
nia dumnezeirii, ca nădejde că va recăpăta cândva fericirea. Nemincinoasă este 
această nădejde, fiindcă dorul de fericire nu s-a şters din firea omenească. Ne- 
mincinoasă este această nădejde, fiindcă golul lăsat de pierderea fericirii ce- 
rești nu poate fi împlinit de nici o împlinire vremelnică; rămânând neîmpli- 
nit, aşteaptă împlinire, vestește că împlinirea aceasta există. În lacrimi trăiește 
în chip tainic mângâierea, iar în plâns se ascunde bucuria. Omul, în orice bu- 
năstare pământească ar fi, pe orice înălțime s-ar afla, în orice belșug ar înota, 
întâlnește și trăiește minute, ceasuri și zile în care are nevoie de mângâierea pe 
care o aduc lacrimile, în altă mângâiere nu află mângâiere. Fiecare dintre noi, 
îndată ce pășește în tărâmul surghiunului și chinului nostru, în tărâmul păti- 
mirilor și al plânsului, își și însemnează această intrare — începutul ființării sa- 
le — prin ţipere de plâns. Fericit bărbatul al cărui ajutor este la Tine, însemnat 
prin lacrimile ce însoțesc rugăciunea lui! Unul ca acesta nevăzute, duhovni- 
cești suișuri în inima lui a pus, înălțându-se deasupra văii p/ângerii — viaţa pă- 
mântească, pe care Tu ai dat-o omului spre pocăință. Cei ce se curăţesc prin 
plâns și lacrimi merge-vor din putere în putere, şi se va arăta Dumnezeul dum- 
nezeilor în Sion — în duhul omenesc pregătit pentru primirea lui Dumnezeu 
prin pocăință adevărată (Ps. LXXXIII, 6-7). Cei ce seamănă cu lacrimi, cu bu- 
curie vor secera. Cei ce mergând pe calea vieții pământești, mergeau pe calea cea 
strâmtă și mâhnicioasă și plângeau, aruncând semințele lor, aceştia venind vor 
veni cu bucurie, luându-și snopii lor (Ps. CXXV, 6-8). 

Ca însuşire a firii căzute, lacrimile sunt molipsite de boala căderii, aseme- 
nea tuturor însușirilor firii omenești. Sunt oameni care din fire sunt deose- 
bir de înclinați spre lacrimi şi varsă lacrimi cu orice prilej la îndemână: aces- 
te lacrimi se numesc fireşti. Sunt și lacrimi păcătoase. Aceste lacrimi le varsă 
din belșug și cu deosebită ușurință oamenii dedați patimii dezmierdărilor; la- 
crimi asemenea lacrimilor celor împătimiţi de dezmierdări varsă cei aflaţi în 
amăgire de sine și înșelare; slava deșartă, fățărnicia, prefăcătoria, dorinţa de a 

fi pe placul oamenilor pot face pe cineva să verse lacrimi din belşug. În fine, 
lacrimi varsă şi răutatea: atunci când nu are putinţa să facă rău, să verse sânge 
omenesc, ea varsă lacrimi. Aceste lacrimi le avea Nero, în care creștinii acelei 
vremi, din pricina cruzimii și urii lui faţă de creștinism, credeau că văd pe an- 
tihrist!. Între lacrimile firești se numără lacrimile vărsate din amărăciune; dar 
când amărăciunea este păcătoasă, lacrimile izvorâre din amărăciune devin la- 
crimi păcătoase. Sfinţii Părinţi ne poruncesc să preschimbăm atât lacrimile fi- 
rești, cât și pe cele păcătoase, îndată ce se ivesc, în lacrimi plăcute lui Dumne- 
zeu — adică să schimbăm pricina lacrimilor: să ne aducem aminte de păcarele 
noastre, moartea de care nu vom scăpa și a cărei venire nu ştim când va fi, ju- 
decata lui Dumnezeu — și să plângem din aceste pricini?. 

Minunat lucru! Cei care din firească înclinare vărsau fără osteneală râuri de 
lacrimi fără rost și roadă, precum și cei ce le vărsau din imbolduri păcătoase, 
atunci când vor să plângă în chip bineplăcut lui Dumnezeu, îndată văd în si- 
ne o uscăciune neobișnuită — nu pot să stoarcă din ochi nici măcar o picătură 
de lacrimă. De aici ne dăm seama că lacrimile remerii de Dumnezeu și ale po- 
căinţei sunt dar al lui Dumnezeu, că pentru a le primi trebuie mai întâi să ne 
îngrijim a dobândi pricinile lor. 

Pricina lacrimilor este vederea și recunoașterea păcătoşeniei proprii. Izvoare 
de apă au izvorât ochii mei, grăieşte Sfântul Prooroc David, că n-am păzit legea 
Ta (Ps. CXVIII, 136). Pricina lacrimilor e sărăcia cu duhul: fiind o fericire în 
sine, ea naște altă fericire — plânsul (Mt. V, 3-4), o hrănește, o sprijină, o în- 
tărește. „Nu plânsul vine din lacrimi, ci lacrimile din plâns”, a zis Preacuvio- 
sul loan Proorocul. „Dacă cineva, aflându-se în sânul obștii, taie voia sa şi nu 
ia aminte la păcate străine, află plânsul. Prin această lucrare se adună gânduri- 
le lui — și adunându-se în acest chip, nasc în inimă întristarea cea după Dum- 
nezeu, iar întristarea naște lacrimile”. Lacrimile, fiind dar al lui Dumnezeu, 
slujesc ca semn al milei dumnezeiești: „Lacrimile la rugăciune, grăiește Sfân- 
tul Isaac Sirul, sunt semn al milei dumnezeieşti de care s-a învrednicit sufletul 
prin pocăinţa sa și a faptului că a fost primit și a început să intre în țarina cu- 
răţiei prin lacrimi. Dacă gândurile nu se vor rupe de lucrurile trecătoare, da- 
că nu vor lepăda de la sine nădejdile în această lume, dacă nu se va stârni în 
ele disprețul față de ea și dacă nu vor începe a-și pregăti merinde pentru ieșire, 

! Această părere o aflăm în dialogurile lui Sulpicuis Severus, aflate în Biblioteca lui Galland 


şi în cursul complet de Patrologie. 
2 Scara, Cuvântul VII, Preacuviosul Nil Sorski. Cuvântul VIII. 


> Preacuvioşii Varsanufie și loan, răspunsul 282. 

dacă nu vor începe să lucreze în suflet cugetări despre lucrurile ce ţin de vea- 
cul viitor, nu vor putea să verse lacrimi” 

Cel ce a câştigat vederea păcăroşeniei sale, cel ce a câștigat frica de Dumne- 
zeu, cel ce a câștigat simțământul pocăinţei și plânsului trebuie să ceară de la 
Dumnezeu, prin rugăciune osârduitoare, darul lacrimilor. Astfel, Asha, fiica 
lui Halev, fiind dată în măritiș şi primind zestre o bucată de pământ, atunci 
când a șezut pe asin ca să meargă la casa soțului a cerut de la tatăl ei, cu tân- 
guire și suspinare, să-i adauge la bucata de pământ primită ca zestre încă una, 
bogată în apă. În pământul de la miazăzi (uscat) m-ai dat pe mine, dă-mi mie 
și izvoarele apelor (Jud. |, 15). Halev a împlinit dorinţa fiicei. Prin Asha, Sfin- 
ţii Părinţi înţeleg sufletul, ce stă, ca pe un asin, pe pornirile necuvântătoare 
(iraționale) ale sufletului. Pământul uscat închipuie lucrarea pe care o între- 
prinde sufletul sub călăuzirea fricii de Dumnezeu, iar faptul că Asha a început 
să ceară cu tânguire și suspinare izvoarele apelor arată nevoia cea foarte mare 
de lacrimi pe care o are orice nevoitor, care trebuie să ceară de la Dumnezeu 
cu suspinuri și durere în inimă darul lacrimilor?. Rugându-ne pentru darul la- 
crimilor, este neapărată nevoie să ne silim și noi înşine a lăcrima. Sforțarea sau 
osteneala proprie merg înaintea revărsării lacrimilor şi o însoțesc. Osteneala ce 
merge înaintea vărsării lacrimilor stă în înfrânarea cu dreaptă socotință de la 
mâncare și băutură, în privegherea cu dreaptă socotinţă, în neagonisire, în 
desprinderea luării-aminte de tot ce ne înconjoară, în adunarea ei în noi înși- 
ne. Sfântul loan Scărarul a spus în Cuvântul său despre plâns: „Pocăinţa este 
lipsirea neîntristată de toată mângâierea trupească”?. Sfântul David descrie 
starea celui care plânge în următorul chip: Pă/iz z7p fost ca iarba și s-a uscat ini- 
ma mea, că am uitat a mânca pâinea mea. De glasul suspinului meu s-a lipit osul 
meu de carnea mea. Asemănatu-m-am cu pelicanul de pustie, făcutu-m-am pre- 
cum corbul de noapte în loc nelocuit. Privegheat-am și m-am făcut ca 0 pasăre ce 
este osebită pe casă. Cenuşă ca pâinea am mâncat, şi băutura mea cu plângere am 
amestecat (Ps. CI, 5-8, 10). Fără a muri pentru lume, omul nu poate dobândi 
plânsul și lacrimile: le dobândim pe măsură ce murim pentru lume. Ostenea- 
la din timpul plânsului şi revărsării lacrimilor stă în silirea la ele, în răbdarea 
cu mărime de suflet a uscăciunii care bântuie câteodată nevoinţa cea fericită și 
după care cel ce lucrează cu răbdare e răsplătit întotdeauna cu revărsare îmbel- 
şugată de lacrimi. Precum pământul care, după ce a așteptat îndelung roua și 
în cele din urmă, primind-o din belșug, se acoperă de verdeață gingașă, stră- 
lucitoare, așa și sufletul ce a tânjit de uscăciune, iar apoi a fost adus la viaţă de 


! Cuvântul XXX. 


2 Preacuviosul Nil Sorski, Cuvântul VIII. 
3 Cuvântul VII, cap. 8. 

lacrimi, odrăslește din sine mulțime de gânduri și simţiri duhovnicești împo- 
dobite cu floarea de obște a smereniei. Lucrarea plânsului, fiind nedespărțită 
de lucrarea rugăciunii, are nevoie de aceleași condiţii ca și aceasta pentru a cu- 
noaște sporire. Rugăciunea are nevoie de petrecere statornică și răbdătoare în 
ea; de același lucru are nevoie și plânsul. Rugăciunea are nevoie de istovirea 
trupului şi o pricinuieşte: această istovire o pricinuiește și plânsul, ce are ne- 
voie ca să se nască din ostenirea și chinuirea trupului. Osteniz-a7m întru suspi- 
nul meu, grăieşte marele Lucrăror al plânsului, spă/a-voi în toate nopțile patul 
meu, cu lacrimile mele aşternutul meu voi uda (Ps. VI, 6). Silirea de sine şi os- 
teneala trebuie să fie pe măsura puterilor trupeşti. Preacuviosul Nil Sorski în- 
deamnă la plâns și lacrimi și le fericeşte. „Aceasta este calea pocăinței și rodul 
ei”, grăieşte Sfântul Nil. „Cel ce pentru fiecare necaz ce vine asupra lui și îm- 
potriva oricărui gând vrăjmășesc plânge înaintea bunătăţii lui Dumnezeu, de- 
grabă va afla odihnă dacă se roagă întru înţelegere duhovnicească”!. Totuși, şi 
acest preacuvios, după ce sfătuiește să ne călăuzim în lucrarea noastră cu po- 
veţele care se află în cărțile Sfântului Ioan Scărarul și Sfântului Simeon Noul 
Teolog, ne pune înainte următoarea preîntâmpinare, luată de la Sfântul Isaac 
Sirul: să nu aducem un trup slab în neorânduială prin silire peste măsură. 
„Atunci, grăieşte el, nu este de folos să dăm război firii. Când trupul neputin- 
cios este silit la fapte care întrec puterea sa i se pricinuiește sufletului întune- 
care peste întunecare și i se face tulburare.”? Totuși, o oarecare silire pe măsura 
puterii lor este neapărat trebuincioasă și pentru cei mai slabi la trup și la sănă- 
tate, Măsura puterilor sale şi-o află omul lesne după câteva încercări. Cei ne- 
putincioși sunt datori să se silească la plâns și lacrimi în primul rând prin ru- 
găciunea cu luare-aminte, și să se străduiască a dobândi plânsul cel întru duh?, 
când se revarsă lacrimi line, iar durerea inimii nu este atât de puternică. Orice 
lucrare duhovnicească, fiind în fapt dar al lui Dumnezeu pentru noi, are nea- 
părară trebuinţă ca noi să ne silim spre el, fiindcă silinţa este vădirea și mărtu- 
ria lucrătoare a bunei noastre voiri. Silirea este de trebuință mai ales atunci 
când din pricina firii căzute sau a răutăţii demonilor apare în noi vreo porni- 
re sau tulburare păcăroasă: atunci este nevoie neapărată să rostim ceva mai au- 
zit cuvintele plângătoare ale rugăciunii. Plânsul material, mașinal, auzit, deo- 
sebit de silit nu este pe potriva celor neputincioşi, fiindcă zguduie trupul și 
pricinuiește în el o durere şi o suferință chinuitoare. Această durere și suferin- 


! Cuvântul VIII. 

2 Cuvântul VIII. 

> Preacuviosul Nil Sorski, în Cuvântul Il, numește rugăciunea și plânsul duhului „suspin 
şi plâns înțelegător”. 

ță au fost asemuite de Părinți cu durerile celei care naște!; în urma lor apare o 
slăbiciune însemnată chiar la nevoitorii puternici. Monahilor zdraveni la trup 
le este cu putinţă și de folos o silire mai puternică spre plâns și lacrimi; pentru 
ei e de trebuinţă (mai ales când sunt începători, înainte de a dobândi plânsul 
duhului) să spună cuvintele rugăciunii cu glas plângător, așa încât sufletul, ca- 
re doarme somnul morţii din pricina beţiei păcatului, să se trezească la glasul 
plânsului și să se pătrundă el însuși de simțământul plânsului. Așa plângea pu- 
ternicul David. Răcnit-am din suspinarea inimii mele (Ps. XXXVIL, 8), spune 
el despre sine, răcnit-am asemenea unui leu care face să răsune pustia de o tân- 
guire în care atât puterea, cât și întristarea se vădesc într-un chip înfricoșat. 
Pentru rugăciunea și plânsul cu glas tare este neapărat trebuincioasă în- 
singurarea măcar în chilie: această lucrare nu are loc în mijlocul obștii. Din 
Viețile Sfinţilor Părinţi vedem că aceia dintre ei care aveau putinţa plângeau 
cu glas tare, care fără voia lor se răspândea câteodată dincolo de pereţii chiliei, 
Chiar dacă ei se îngrijeau cu toată râvna ca lucrarea lor să rămână tainică, ştiu- 
tă doar de Dumnezeu. Când se adună în aer mult abur, se dezlănţuie fulgere 
însoţite de ploaie îmbelșugată; când se adună în suflet simţăminte de plâns se 
dezlănţuie tânguiri cu suspine și lacrimi îmbelșugate. Așa se întâmpla cu mo- 
nahul a cărui nevoinţă este descrisă de către Sfântul Isaac în cel de-al zecelea 
Cuvânt al său. După fulgere și ploaie are loc o deosebită împrospătare a văz- 
duhului: şi sufletul ce și-a ușurat întristarea prin tânguire şi s-a răcorit prin la- 
crimi gustă o liniște și pace deosebite, din care apare și lucrează, ca buna mi- 
reasmă din aromate, rugăciunea preacurată. Îndeobşte, e de folos a afla din 
Sfânta Scriptură și din scrierile Părinților feluritele mijloace ale lucrării călu- 
gărești, a le încerca și a ne alege acea lucrare ce ni se potriveşte cel mai mult. 
Oamenii sunt așa de feluri alcătuiți, au puteri și însușiri așa de felurite, încât 
una și aceeași lucrare sau unul și acelaşi mijloc, întrebuințat fiind de mai mulți 
nevoitori, lucrează asupra fiecăruia dintre ei cu deosebiri însemnate. Din 
această pricină, cercarea (experienţa) este neapărat trebuincioasă, precum sfă- 
tuiește și Apostolul: Zoaze să le încercaţi; ce este bun păstraţi (| Les. V, 20). 
Darul plânsului și al lacrimilor este unul dintre cele mai mari daruri ale 
lui Dumnezeu. El e un dar esenţial pentru mântuirea noastră. Darurile pro- 
orociei, înainte vederii, facerii de minuni, sunt semne că cel care le are a plă- 
cut în chip deosebit lui Dumnezeu și și-a atras în chip deosebit bunăvoința 
Lui, iar darul străpungerii şi al lacrimilor este semnul că pocăința noastră a 
fost sau este primită. „Întristarea cugetului este cinstita dajdie către Dumne- 
zeu; cel ce o are și o păzeşte cum se cuvine se aseamănă omului ce are sfințe- 


' Scara, Cuvântul VII, cap. 60. 

nie în sine. Nevoinţele trupești fără întristarea cugerului sunt asemenea unui 
trup fără suflev”. 

Lacrimile vărsate pentru păcate sunt la început amare, se varsă întru durere 
și chin al duhului, durere şi chin pe care duhul le împărtășește şi trupului. Pu- 
ţin câte puţin, cu lacrimile începe să se unească o mângâiere alcătuită dintr-o 
deosebită liniște, dintr-un simţământ de blândeţe și smerenie; odată cu aceas- 
ta, înseși lacrimile, pe măsura și pe potriva mângâierii aduse, se preschimbă, 
îşi pierd într-o măsură însemnată amarul, curg fără durere sau cu durere mai 
puţină. La început, ele sunt puţine şi vin rar; după aceea, încep, puţin câte pu- 
ţin, să vină mai des și sunt mai îmbelșugate. lar atunci când darul lacrimilor se 
întăreşte în noi prin mila lui Dumnezeu, războiul lăuntric se alină, se liniştesc 
gândurile, începe să lucreze cu o deosebită adâncime rugăciunea minţii sau 
rugăciunea duhului, ce satură și veselește omul lăuntric. Atunci, de pe min- 
e se ridică vălul patimilor și se descoperă învățătura cea de taină a lui Hris- 
tos. Atunci, lacrimile se prefac din lacrimi amare în lacrimi dulci. Atunci, în 
inimă odrăslește mângâierea duhovnicească, care nu se aseamănă cu nici una 
din bucuriile pământeşti și care este cunoscută doar celor ce se nevoiesc în ru- 
găciunea cu plâns și care au darul lacrimilor?. Atunci, se împlinește făgăduin- 
ţa Domnului: Fericiţi cei ce plâng, că aceia se vor mângâia (Mt. V, 4). Atunci, 
nevoitorul, din insuflarea și încredințarea Sfântului Duh, se heretisește pe si- 
ne astfel: Ce/ Ce păzeşte pe prunci, Domnul; smeritu-m-am, şi m-am mântuil. 
Întoarce-te, suflete al meu, la odihna ta, că Domnul ţi-a făcut bine ție: că a scos 
sufletul meu din moarte, ochii mei din lacrimi și picioarele mele din alunecare 
(Ps. CXIV, 6-8). Atunci, nevoitorul văzând că gândurile și simţirile păcătoa- 
se nu mai au putere asupra lui și în deșert se străduiește să-l supună înrâuririi 
lor, le grăiește cu îndrăznire: Depărtai-vă de la mine, toți lucrătorii fărădelegii, 
că a auzit Domnul glasul plângerii mele. Auzit-a Domnul cererea mea, Domnul 
rugăciunea mea a primit (Ps. VL, 8-9). 

În culori vii este zugrăvită în Plângerile Proorocului Ieremia starea sufle- 
tească a monahului care vede căderea firii omenești, care nu a fost înșelat de 
amăgirile lumii trecătoare, ci își tinde pe de-a-ntregul privirile sufletului spre 
această cădere și se afundă, în adâncă însingurare, într-o adâncă plângere. Și 
a fost, grăieşte Scriptura, după ce a fost dus în robie Israel și Ierusalimul s-a pus- 
tiit, şezut-a Proorocul Ieremia plângând și a plâns plângerea aceasta asupra leru- 
salimului (Plângerile lui leremia, cap. 1). Toate mijloacele de îndreptare a le- 
rusalimului au fost întrebuințate și toate au fost în zadar: n-a rămas pentru el 
decât plângerea. Proorocul i-a vestit oarecând, i-a vestit netăcutul cuvânt pro- 


! Sfântul Isaac Sirul, Cuvântul 89. 
2 Preacuviosul Nil Sorski, Cuvântul VIII. 

orocesc: acum nu mai are cine să asculte acest cuvânt; nu doar că nu sunt oa- 
meni — nu mai sunt nici clădiri; au rămas doar ruinele, asupra lor nu mai pot 
răsuna decât plângeri. Nimeni nu înţelege aceste plângeri și nu este nevoie 
ca cineva să le înţeleagă. Prin ele, proorocul îşi arată durerea sa cea negrăit de 

rea; dinspre ruine, ele răsună în pustie; spre ele ia aminte Dumnezeu din cer. 
A ce stare se află Proorocul! E singur printre întinsele ruine ale cetăţii; e sin- 
gurul viu printre nenumăratele semne și mărturii moarte ale vieţii trecute; e 
singurul viu pe tărâmul morţii. Viu fiind, dă glas de întristare pentru pierde- 
rea vieţii; cheamă această viață să se întoarcă în locuinţa pe care a părăsit-o, să 
înlocuiască iar moartea cumplită, nesimţitoare de sine. Cum a șezut singură ce- 
tatea cea cu multe popoare? Făcutu-s-a ca o văduvă cea cu multe neamuri, cea ca- 
re domnea peste țări ajuns-a birnică (Plângeri |, 1). Proorocul închipuie mintea 
monahului, luminată de învăţătura cea descoperită (revelată) a lui Dumnezeu; 
cetatea cea mare este tot omul zidit de Dumnezeu; locuitorii cetăţii sunt însu- 
şirile sufletului și ale trupului; păgânii sunt demonii, care au fost plecaţi îna- 
intea omului mai înainte de căderea sa, iar după aceea s-au făcut stăpâni pe 
el. În starea de cădere se află și monahul însuși, se află toți oamenii: monahul 
plânge pentru sine și pentru toţi oamenii. Monahul însă plânge singur, fiind- 
că numai el vede, în lumina Cuvântului lui Dumnezeu, căderea oamenilor; 
ceilalți oameni n-o văd, nu iau parte la plâns, nu pricep plânsul, iar pe cel ce 
plânge îl socotesc lipsit de minte. Plânge monahul singur, în numele său şi al 
întregii omeniri, neputând să se vadă pe sine despărţit de ea, fiindcă o iubeș- 
te și se știe înrudit cu ea; plânge monahul pentru sine și pentru întreaga ome- 
nire; plânge firea căzută, de care se împărtășesc toţi oamenii. El plânge singur 
pe ruinele nesimţitoare, în mijlocul grămezilor de pietre împrăștiate, care zac: 
ruinele și piecrele sunt chipul omenirii bolnave de nesimţire, al omenirii care 
nu simte și nu pricepe căderea sa și moartea veșnică și nu se îngrijorează câ- 
tuși de puţin de ele. Monahul plânge singur, și plânsul lui nu-l înţelege decât 
Dumnezeu. P/ângând a plâns noaptea — în toată vremea vieții pământești —, și 
lacrimile lui pe obrazul lui, şi nu era cine să-l mângâie pe el de necazul lui dintre 
toți cei ce-l iubeau pe el: toți cei ce îl iubeau s-au lepădat de el, făcutu-s-au vrăj- 
maşii lui' (Plângeri |, 1). Pentru a înălța glas de plângere către Dumnezeu tre- 
buie ca omul să se îndepărteze de lume şi de oameni, să moară lumii și oame- 
nilor, să se însingureze cu mintea și cu inima. „Părăsirea tuturor grijilor te va 
ajuta să te apropii de cetatea liniştirii; dacă nu vei avea părere de sine, te vei 
sălășlui în ea; iar dacă vei muri tuturor oamenilor, te vei face moștenitor al ce- 


' În textul original aceste cuvinte privesc cetatea; cuvântul „cetate” fiind însă de genul 


masculin în slavonă, pronumele personale din versetul al doilea sunt și ele de genul masculin 
şi pentru cititorul textului slavon pot fi interpretate ca referindu-se la prooroc (n.tr.). 

tăţii și al comorilor ei”!, a grăit Marele Varsanufie unui monah pe care-l pre- 
gătea pentru liniștire și pustnicie în mormântul-chilie, acest sălaș iubit al ru- 
găciunii cu plângere”. ludeii care se aflau robiți în Babilon închipuie necazuri- 
le cele de voie, adică lipsurile și nevoinţele trupești, la care se supune monahul 
având ca scop pocăința, precum și necazurile trimise asupra lui de către Pronia 
dumnezeiască spre curățirea păcatelor. Căpetenia duhovnicească a nevoinţelor 
- plânsul — le trimite solie dintre dărâmăturile Ierusalimului, deasupra căro- 
ra el se linişteşte în singurătate. În solie, le vestește celor robiți că după trece- 
rea unui răstimp va veni slobozenia. Plânsul amar își are sorocul său, iar paha- 
rul amărăciunilor gustate de voie și fără voie are măsura sa. Această greutate și 
această măsură sunt rânduite de Dumnezeu”, precum a zis și Sfântul David: 
Ne vei hrăni pe noi cu pâine de lacrimi, şi ne vei adăpa cu lacrimi întru măsură 
(Ps. LXXIX, 6), că ai pus lacrimile mele înaintea Ta, ca mijloc de curăţire în- 
tru făgăduinţa Ta (Ps. LV, 8), de miluire și mântuire. Au fost zile în care făcu- 
tu-s-au lacrimile mele pâine ziua şi noaptea (Ps. XLI, 3); după ele au urmat zile 
în care, după măsura mulțimii durerilor mele ce au fost înainte în inima mea, 
mângâierile Tale au veselit sufletul meu (Ps. XCIII, 19). Când a întors Domnul 
robia Sionului, făcutu-ne-am ca niște mângâiați. Atuncea s-a umplut de bucurie 
gura noastră, și limba noastră de veselie (Ps. CXXV, 1-2). lar tu nu te teme, ro- 
bul Meu Iacov, vestește din partea lui Dumnezeu insuflatul leremia poporului 
ales, pentru ale cărui păcate Domnul îngăduise ca el să fie dus în robia Babi- 
lonului, pici nu te teme, Israele: că iată Eu te mântuiesc de departe, şi sămânța 
ta din pământul robiei lor; şi se va întoarce lacov şi se va odihni și va spori (let. 
XLVI, 26). Durerile și chinurile pocăinţei cuprind în ele sămânța mângâie- 
rii şi tămăduirii. Această taină o descoperă plânsul ucenicului său. Toţi mo- 
nahii care s-au curăţit de păcate și toţi cei care au atins desăvârșirea creștină 
au atins-o prin plâns. Această lucrare a fost deosebit de răspândită și puterni- 
că între isihaștii Egiptului de Jos, în pustia Schitului, în muntele Nitriei, în 
Chilii și în alte locuri însingurate. Ea a prefăcut cetele de monahi în cere de 
îngeri. Atunci când întemeietorul vieţii călugărești din pustia Schitului, Prea- 
cuviosul Macarie cel Mare, pe care şi ceilalți locuitori ai pustiei îl numeau Pă- 
rinte al Părinților, a ajuns la adânci bătrâneţe, monahii din muntele Nitriei, ce 
se afla foarte aproape de Schit, l-au rugat să-i cerceteze mai înainte de a pleca 
la Domnul. Macarie a venit în munte; mulțimea de monahi care se linişteau 
acolo l-au întâmpinat și au cerut de la el cuvânt de zidire. Macarie, lăcrimând, 
a zis: „Fraţilor, să plângem. Ochii noștri să verse lacrimi până la plecarea noas- 


' Răspunsul XXXVIII. 


2 Sfântul Isaac Sirul, Cuvântul LXV. 
* Sfântul Isaac Sirul, Cuvântul LXV. 

tră dincolo, unde lacrimile noastre vor arde trupul nostru”. Toţi au început să 
plângă, s-au aruncat la pământ și au zis: „Părinte! Roagă-te pentru noi”. 

Darul lacrimilor — această adumbrire a harului dumnezeiesc — îl cercetea- 
ză cel mai mul pe nevoitor în vremea rugăciunii cu luare-aminte, fiind roa- 
da ei obișnuită; altora le vine în vremea citirii; altora, în vremea unei osteneli 
oarecare. Astfel, Preacuviosului Chiril de la Lacul Alb (Bieloiezerski) lacrimile 
îi veneau în timp ce lucra în bucătăria mănăstirii. Privind la focul cel mareri- 
al, își amintea de focul cel nestins al chinurilor veșnice și vărsa lacrimi. Chiril, 
presupunând că în liniştire străpungerea lui va deveni mai puternică și lacri- 
mile sale se vor înmulți, a dorit să se însingureze în chilie. Prin purtarea de gri- 
jă a lui Dumnezeu, împrejurările au făcut ca el să dobândească ceea ce dorea 
— şi ce s-a întâmplat? Odată cu îndepărtarea pricinii care stârnea străpunge- 
rea și lacrimile, acestea s-au împuţinat, şi Chiril l-a rugat pe întâi-stătător să-l 
trimită înapoi la focul bucătăriei mănăstirești?. Sfinții Părinţi poruncesc să ră- 
mânem în acea lucrare în care ne vin lacrimile, fiindcă lacrimile sunt o roadă, 
iar scopul vieţii călugărești este dobândirea roadei prin acel mijloc prin care 
îi place lui Dumnezeu să o dăruiască. Preacuviosul Teodor cel de la Enat spu- 
nea că „ştie un monah care se liniștea în chilie și avea ca rucodelie împletirea 
de funii. Atunci când şedea și împletea funii, îndeletnicindu-se cu rugăciunea 
minţii, îi veneau lacrimile. Atunci, se scula să se roage, însă lacrimile încerau. 
Se așeza fratele și se apuca de împletit, lacrimile veneau iarăși. Deopotrivă ve- 
neau lacrimile şi când şedea şi citea. Se scula la rugăciune, lacrimile încetau pe 
loc. Numai când lua iarăși cartea se întorceau”. Cu acest prilej, Preacuviosul a 
spus: „Pe bună dreptare au zis Părinţii că plânsul e învăţător. El învaţă pe fie- 
care om ce-i este de folos”. 

Preacuviosul Teodor cel de la Enat spunea: „Zor păcatul pe care îl va face 
omul este în afară de trup; iar dacă desfrânează cineva, în al său trup pă- 
cătuieşte (| Cor. VI, 18), fiindcă din trup ies spurcăciunile ce îl spurcă; așa și 
toată fapta bună este afară de trup, dar cel ce plânge în fiecare zi își curăță și 
trupul, fiindcă lacrimile, ieșind afară, spală trupul de necurăţiile sale”?. „Cel ce 
se pocăiește cu adevărat, după spusele Sfântului loan Scărarul, socoate fiecare 
zi în care nu a plâns o zi pierdută pentru sine, chiar dacă în răstimpul ei ar fi 
făcut vreun lucru bun5. Oricât de înaltă ar fi vieţuirea noastră, dacă n-am câş- 
tigat inimă înfrântă această vieţuire e prefăcută și neroditoare. Se cuvine, cu 


' Patericul egiptean. 

2 Viețile sfinților, 9 iunie. 
> Patericul egiptean. 

î Patericul egiptean. 

3 Cuvântul V, cap. 33. 

adevărat se cuvine celui ce s-a spurcat după baia celei de-a doua nașteri (du- 
pă Sfânrul Botez) să-și curețe mâinile prin arderea cea de totdeauna a inimii și 
prin milostivirea lui Dumnezeul. După ieșirea din trup a sufletului nostru nu 
vom fi învinovăţiți, fraţilor, că n-am fost Hăcători de minuni, că nu am fost cu- 
vântători de Dumnezeu, că n-am avut vederi duhovnicești; dar negreșit vom 
da răspuns lui Dumnezeu pentru faptul că nu am plâns neîncetat?, adică pen- 
tru că nu am petrecut în întristarea cea mântuitoare pentru păcatele și păcă- 
toșenia noastră. Cu toate că plânsul este încununat mai totdeauna de lacrimi 
mai mult sau mai puţin îmbelșugate, unii nevoitori — precum vedem din cu- 
vintele de mângâiere rostite pentru unii ca aceștia de către Sfinţii Părinţi — se 
chinuie sub povara plânsului fie de-a lungul întregii lor nevoinţe, fie de-a lun- 
gul unui lung răstimp, fără a primi lacrimi spre a se mângâia și răcori cu ele. 
Aceştia să știe că ființa pocăinței stă în smerenie și în străpungerea duhului 
nostru (Ps. L, 19), când duhul plânge din pricina smereniei. Plânsul duhului, 
atunci când puterile trupești nu-s îndestulătoare pentru a vădi prin nevoinţe 
şi fapte trupeşti pocăinţa care lucrează în suflet, ţine locul tuturor nevoinţelor 
și faptelor trupeşti, printre care și lacrimile”. Amin. 


' Cuvântul VII, cap. 64. 

2 Cuvântul VII, cap. 70. 

3 Sfântul Isaac Sirul, Cuvântul LIX, Scara, Cuvântul VII; Preacuviosul Nil Sorski, Cu- 
vântul VIII. 

“Xeo 
E ea 


__ DESPRE 
RUGĂCIUNEA LUI IISUS 


Convorbire între stareţ și ucenic! 


Partea | 
Despre rugăciunea lui Iisus îndeobşte 


Ucenicul: Pot, oare, toţi monahii unei mănăstiri să se îndeletnicească cu ru- 
găciunea lui lisus? 

Starețul: Nu numai că pot, dar au chiar datoria să o facă. La tunderea în 
monahism, atunci când celui proaspăt tuns i se înmânează mătăniile, numite 
cu acest prilej „sabie duhovnicească”, primește porunca de a se ruga neconte- 
nit, zi şi noapte, cu rugăciunea lui lisus?. Prin urmare, îndeletnicirea cu rugă- 
ciunea lui lisus este o făgăduință a monahului. Împlinirea făgăduinței este o 
datorie de care nu se poate nicidecum lepăda. 

Mi-au spus unii monahi bătrâni că încă la începutul veacului acesta, în Si- 
hăstria Sarovului — și pesemne că și în alte mănăstiri rusești bine orânduite — 
oricine intra în mănăstire era învăţat fără întârziere rugăciunea lui lisus. Feri- 
citul stareț Serafim, care s-a nevoit în această sihăstrie și a sporit foarte mult 
în rugăciune, îi sfătuia întotdeauna pe toți monahii să viețuiască în trezvie și 
să se îndeletnicească cu rugăciunea lui lisus?. L-a vizitat un oarecare tânăr ce 
terminase seminarul și i-a destăinuit hotărârea sa de a intra în monahism. Sta- 
reţul i-a dat tânărului poveţe mântuitoare. Printre aceste poveţe era aceea de 
a deprinde rugăciunea lui lisus. Vorbind despre aceasta, starețul a adăugat: 
„Singură rugăciunea cea din afară nu este îndeajuns. Dumnezeu ia aminte la 
minte şi, ca atare, acei monahi care nu unesc rugăciunea cea din afară cu cea 


! „Stareţ” este numit în mănăstiri un monah care călăuzește și povăţuieşte alți monahi. 

2 Înainre-cuvântarea schimonahului Vasile de la Poiana Mărului la capetele Fericitului 
Filorei Sinairul. Vizza și scrierile starețului moldovean Paisie Velicikovski, editată de Sihăstria 
Optinei, Moscova, 1847. 

3 Povaţa a 32-a, Moscova, 1842. Starețul Serafim s-a născut în anul 1759, a intrat în ob- 
ştea Sihăstriei Sarov în 1778 şi a murit în ziua de 2 ianuarie a anului 1833. 

lăuntrică nu sunt monahi”!. Foarte exactă definiţie! „Monah” înseamnă „în- 
singurat”: cel ce nu s-a însingurat în sine, acela încă nu-i monah, chiar dacă ar 
trăi într-o mănăstire însingurată. Mintea nevoitorului care nu s-a însingurat şi 
nu s-a închis în sine se află fără putinţă de scăpare în zarva și tulburarea prici- 
nuite de nenumăratele gânduri care au pururea intrare liberă în el și ea însăși 
rătăceşte prin lume în chip bolnăvicios, fără nevoie și folos, pricinuindu-și vă- 
tămare. Însingurarea omului în sine însuși nu se poate săvârşi alrfel decât prin 
mijlocirea rugăciunii cu luare-aminte și mai ales prin rugăciunea lui lisus să- 
vârşită cu luare-aminte. 

Ucenicul: Judecata stareţului Serafim mi se pare prea aspră. 

Starețul: Ea pare astfel numai la o privire superficială; ea pare astfel numai 
celui ce nu are o înţelegere îndestulătoare a marilor comori duhovnicești tăi- 
nuite în creştinism. Fericitul Serafim nu a rostit o părere a sa: el a rostit pă- 
rerea de obște a Sfinţilor Părinţi, părerea Bisericii Ortodoxe. Grăiește Sfântul 
Isihie al Ierusalimului: „Cel ce s-a lepădat de toate cele lumești, de femeie, de 
avuţii și de cele asemănătoare, a făcut monah numai omul cel din afară, nu și 
pe cel lăuntric, care e mintea. Adevărat monah e cel care s-a lepădat de gân- 
durile pătimașe: unul ca acesta cu înlesnire poate face monah și pe omul din 
afară, atunci când va voi. Nu mică nevoință este a face monah pe omul lăun- 
tric. Este, oare, în neamul de acum vreun monah care să se fi izbăvit cu desă- 
vârşire de gândurile pătimașe și să se fi învrednicit de rugăciunea curată, ne- 
materială, necurmată, care e semn al monahului lăuntric?”2Preacuviosul Aga- 
ton, monah din Schitul Egiptului, fiind întrebat ce lucru e mai însemnat 
— nevoinţa trupească sau nevoinţa lăuntrică —, a răspuns: „Omul se aseamănă 
cu un pom: nevoinţa trupească se aseamănă frunzelor, iar cea lăuntrică — ro- 
dului. Însă cum în Scriptură este scris că tot pomul care nu face roadă bună se 
taie şi se aruncă în foc (Lc. LII, 9), este învederat că toată osârdia noastră trebu- 
ie să fie pentru roadă, adică pentru păzirea minții. Este nevoie și ca pomul să 
fie acoperit și împodobit cu frunze, care închipuie nevoința trupească”?. „O, 
minune!”, strigă Fericitul Nichifor Atonitul, care aduce spusele Preacuviosu- 
lui Agaron în lucrarea sa despre nevoinţa duhovnicească. „Ce cuvânt a rostit 
acest sfânt împotriva tuturor celor ce nu își păzesc mintea, ci nădăjduiesc doar 
în lucrarea trupească! oz pomul care nu face roadă bună, adică păzirea minţii, 


! Această informaţie este primită chiar de la persoana cu pricina, acum arhimandritul 
Nikon al mănăstirii de clasa întâi a Sfântului Gheorghe din Balaklav (1866). 

2 Cuvânt despre trezvie, cap. LXXX şi LXXXI, Dobrotoliubie, partea a doua. 

? Patericul egiptean. 

ci n-are decât frunze, adică nevoință trupească, se paie și se aruncă în foc. Înfri- 
coșat este cuvântul tău, Părinte”! 

Păzirea minţii, trezvie, luare-aminte, lucrare a minţii, rugăciune a minţii — 
sunt nume felurite pentru una și aceeași nevoinţă sufletească, potrivit feluri- 
telor chipuri în care se arată ea. Nevoinţa sufletească se preface, la vremea sa, 
în nevoință duhovnicească. Nevoinţa duhovnicească este tot nevoinţa sufle- 
tească, însă umbrită de harul dumnezeiesc. Părinţii definesc această nevoin- 
ță sufletească sau duhovnicească în următorul fel: „Luarea-aminte este liniș- 
tirea necurmată a inimii, care întotdeauna și fără încetare cheamă pe Hristos 
lisus, Fiul lui Dumnezeu și Dumnezeu, care răsuflă prin El, care împreună cu 
El se oșteşte cu bărbăţie împotriva vrăjmașilor, ce se mărturiseşte Lui, singu- 
rul Care are putere a ierta păcatele”?. Mai simplu spus, lucrare lăuntrică, lu- 
crare a minţii, lucrare sufletească, rugăciune a minţii, trezvie, pază a minţii, 
luare-aminte se numește unul și același lucru: îndeletnicirea evlavioasă, osâr- 
duitoare cu rugăciunea lui lisus. Fericitul Nichifor Atonitul a asemănat aces- 
te numiri cu o bucată de pâine care, potrivit felului în care arată, poate fi nu- 
mită și felie, și codru, și frântură?. Dumnezeiasca Scriptură a Vechiului Tes- 
ament legiuiește: Cu toată paza păzeşte inima ta, că dintr-acestea sunt ieșirile 
vieții (Pilde IV, 23). Ia aminte la tine însuți, să nu cugeti cu vicleșug într-ascuns 
în inima ta (Deut. XV, 9). Privegherea asupra inimii şi curățirea ei este porun- 
cită mai ales de Noul Testament. Către aceasta sunt îndreptate roate porun- 
cile Domnului. Curăză mai întâi partea cea dinlăuntru a paharului şi blidului, 
spune Domnul, ca să fie curată și cea din afară (Mt. XXIII, 26). Vase din sticlă 
ușor de sfărâmat și din lut de puţin preţ i-a numit Domnul aici pe oameni. 
Ceea ce iese din om, aceea spurcă pe om: că dinlăuntru, din inima oamenilor, ies 
gândurile cele rele, preacurviile, curviile, uciderile, furtișagurile, asupririle, vicle- 
șugurile, înşelăciunile, înverșunările, ochiul viclean, bula, trufia, nebunia. Toate 
relele acestea dinlăuntru ies și spurcă pe om (Mc. VII, 20-23). Sfântul Varsanu- 
fie cel Mare grăiește: „Dacă omul nu va avea într-ajutorul său lucrarea lăuntri- 
că cea cu Dumnezeu, adică adumbrită de harul dumnezeiesc, în deșert se ne- 
voiește cu lucrarea cea din afară, cu nevoinţa trupească adică”“. Sfântul Isaac 
Sirul: „Cel ce nu are lucrare sufletească este lipsit de daruri duhovnicești”5. În 
alt cuvânt, acest mare povăţuitor al ascetismului creștin aseamănă nevoinţele 
trupeşti lipsite de nevoinţa pentru curățirea minţii cu pântecele neroditor și 


! Nichifor din singurătate, Cuvânr despre trezvie, Dobrotoliubie, partea a doua. 

? Sfântul Isihie al Ierusalimului, Cuvânt despre trezvie, Dobrotoliubie, partea a doua. 
3 Cuvânt despre trezvie, Dobrotoliubie, partea a doua. 

î Răspunsul CCX. 

5 Cuvântul LVI. 

sânii fără lapte: „Acestea, a grăit Sfântul, nu pot să îl apropie pe om de înțele- 
gerea dumnezeiască”! Sfânrul Isihie al Ierusalimului: „Cel ce nu are rugăciu- 
ne curată de gânduri nu are armă pentru luptă: vorbesc de rugăciunea care 
lucrează neîncetat înlăuntrul sufletului, despre rugăciunea în care prin che- 
marea lui Hristos este lovit și ars vrăjmașul ce ne luptă în taină'?. „Este cu ne- 
putinţă a curăţi inima şi a alunga din ea duhurile necurate fără deasa chema- 
re a lui lisus Hristos."? „Precum nu este cu putință a duce viața pământească 
fără mâncare şi băutură, așa nu este cu putință, fără paza minţii şi curăţia ini- 
mii, care alcătuiesc trezvia și care se numesc trezvie, să ajungă sufletul la vre- 
un lucru duhovnicesc ori să se slobozească de păcatul cu gândul, chiar de s-ar 
sili omul, de frica muncilor celor veşnice, să nu păcătuiască”î. „Dacă voiești 
să rușinezi gândurile care te necăjesc, să te linișteşti în pace sufletească, să te 
trezveşti cu inima fără împiedicare, rugăciunea lui lisus să se unească cu răsu- 
flarea ta și vei vedea cum se săvârşeşte acest lucru în puţine zile."5 „Nu poate 
corabia să plutească fără apă; nici păzirea minţii nu poate avea loc fără trezvie 
împreunată cu smerenie și necurmată rugăciune a lui lisus."S „Dacă ai dorin- 
ţa în Domnul ca nu numai să pari monah bun și blând și totdeauna unit cu 
Dumnezeu, dacă ai dorinţa să fii cu adevărat un astfel de monah, să străbatem 
din toate puterile fapta bună a luării-aminte, care stă în păzirea minţii, în să- 
vârşirea liniștirii inimii, în starea cea fericită a sufletului, străină de visare, ca- 
re se află nu în mulţi.” „Monah este cu adevărat acela care izbândește în trez- 
vie — şi izbândește în trezvie cel ce este monah (însingurat) în inimă.”* Această 
învăţătură a Sfinţilor Părinţi se întemeiază cum se întemeiază zidirea pe pia- 
cra din capul unghiului, pe învățătura dată de Domnul Însuși. Adevărașii în- 
chinători, a vestit Domnul, se vor închina Domnului în Dub și adevăr, că Tatăl 
astfel de închinători Își doreşte. Dub este Dumnezeu, şi cei ce I se închină trebuie 
să ] se închine în Dub şi adevăr (|n. IV, 23-24). 

Îmi amintesc că în tinereţea mea erau mireni evlavioși, unii chiar nobili, 
care se îndeletniceau cu rugăciunea lui Iisus, ducând o viaţă foarte simplă. 
Acum, când creştinismul și monahismul cunosc o slăbănogire obștească, acest 
obicei de mare preţ aproape că s-a pierdut. Cel ce vrea să se roage cu numele 
Domnului lisus Hristos trebuie să ducă o viață de trezvie, de o moralitate ne- 


! Cuvântul LVIII. 

2 Sfântul Isihie, Cuvânt despre trezvie, cap. XXI, XXVIII, CIX, CLXXXII, CLXVIII. 
3 Idem, cap. XXI, XXVIII, CIX, CLXXXII, CLXVIII. 

4 dem, cap. XXI, XXVIIL, CIX, CLXXXII, CLXVIII. 

5 Idem, cap. CXV, CLIX. 

* dem, cap. CXV, CLIX. 

? Idem, cap. CXV, CLIX. 

* Idem, cap. CXV, CLIX. 

abătută, o viaţă înstrăinată de această lume; iar nouă ne trebuie împrăștiere, 
relații cât mai multe, împlinirea numeroaselor noastre pofte, protectori și pro- 
tectoare. Fiind mulțime în acel loc, lisus S-a dat în lături (n. V, 13). 

Ucenicul: Din cele spuse nu reiese că fără îndeletnicirea cu rugăciunea lui 
lisus omul nu se poate mântui? 

Starețul: Părinţii nu spun asta. Dimpotrivă, Preacuviosul Nil Sorski, fă- 
când trimitere la Sfinţitul Mucenic Petru Damaschin, spune că mulți oameni 
care n-au ajuns la nepătimire s-au învrednicit a primi iertarea păcatelor și mân- 
tuirea!. Sfântul Isihie, după ce spune că fără trezvie este cu neputinţă a scăpa de 
păcatul cu gândul, i-a numit „fericiţi” şi pe cei care se înfrânează de la păcatul 
cu fapta. Despre unii ca aceștia a spus că „iau cu sila Împărăţia Cerurilor”?. lar 
că dobândirea nepătimirii, sfințirii — sau, ceea ce e același lucru, desăvârșirea 
creştină — este cu neputinţă fără dobândirea rugăciunii minţii: asupra acestui 
lucru conglăsuiesc toți Părinţii. Scopul vieţuirii călugărești stă nu numai în do- 
bândirea mântuirii, ci mai cu seamă în dobândirea desăvârșirii creştine. Acest 
scop a fost arătat de Însuși Domnul: Dacă voiești să fii desăvârșit, a zis Dom- 
nul, 7nergi, vinde-ţi averile tale şi le dă săracilor, şi, luându-ți crucea, urmează 
Mie (Mr. XIX, 21; Mc. X, 21). Părinţii, făcând comparaţie între nevoința ru- 
găciunii cu numele lui Iisus și alte nevoinţe călugărești, spun următorul lucru: 
„Chiar dacă mai sunt şi alte căi şi feluri de vieţuire sau, altfel spus, alte lucrări 
bune care călăuzesc la mântuire și o aduc celor care se îndeletnicesc cu ele, chiar 
dacă sunt și alte nevoinţe și feluri de asceză care îl aduc pe om la starea de rob 
sau năimit (cum a zis și Mântuitorul: /2 Jzză/ Meu multe locașuri sunt — In. XIV, 
2), însă lucrarea minţii este calea împărătească, calea aleasă. Ea este mai înaltă și 
mai aleasă decât toate celelalte nevoinţe pe cât e mai înalt sufletul față de trup: 
ea înalță din pământ și cenușă la dumnezeiasca înfiere”?, 

Ucenicul: Orientarea monahismului din vremurile noastre, în care îndelet- 
nicirea cu rugăciunea lui lisus se întâlnește foarte rar, îmi poate sluji ca dezvi- 
novăţire și îndreptățire dacă nu mă voi îndeletnici cu această rugăciune? 

Starețul: Datoria rămâne datorie, chiar dacă numărul celor ce nu o împli- 
nesc a sporit tot mai mult. Făgăduința o rostesc toți. Nici numărul mare al 
celor care o încalcă, nici obiceiul încălcării ei nu fac legiuiră încălcarea. Mică 
e turma căreia “Tatăl Ceresc a binevoit să-i dea Împărăția (Lc. XII, 32). Întot- 
deauna calea cea strâmtă are puţini drumeţi, iar calea largă, mulţi (Mt. VII, 
13-14). În vremurile din urmă calea cea strâmtă au lăsat-o mai toți — mai toți 
merg pe cea largă. De aici nu reiese că cea largă își pierde însuşirea de a duce 
la pierzare, iar cea strâmtă devine de prisos, netrebuincioasă pentru mântuire. 


' Rânduiala schitică, Cuvântul |. 


? Sfânul Isihie, Cuvânt despre trezvie, cap. CX, cf. cu cap. CIX. 
> Preacuvioşii Calist şi Ignatie Xanthopulos, cap. XCVIII, Dobrotoliubie, partea a doua. 

Cel ce voiește a se mântui trebuie să se ţină de calea cea strâmtă, pe care Mân- 
tuitorul ne-a poruncit să o urmăm neabătut. 

Ucenicul: De ce numeșşti cale strâmtă îndeletnicirea cu rugăciunea lui lisus? 

Starețul: Cum să nu fie cale strâmtă? Cu adevărat este cale strâmtă, în de- 
plinul înțeles al cuvântului! Cel ce vrea să se îndeletnicească cu rugăciunea lui 
lisus și să aibă izbândă trebuie să se îngrădească și din afară și dinlăuntru prin 
purtarea cea mai înţeleaptă şi mai prevăzătoare cu putinţă: firea noastră căzu- 
tă e gata să ne trădeze în fiecare clipă; duhurile căzute se oștesc cu deosebită 
încrâncenare și răutate împotriva rugăciunii lui lisus. Nu rareori, dintr-o lip- 
să de prevedere ce pare măruntă, din neluare-aminte și nădăjduire în sine care 
trec nebăgate în seamă, apare o urmare însemnată, care înrâurește viața, soarta 
veşnică a nevoitorului — și de nu mi-ar fi ajutat mie Domnul, puțin de nu s-ar 
fi sălăsluit în iad sufletul meu. S-a clătinat piciorul meu: mila a, Doamne, mi-a 
ajutat mie (Ps. XCILL, 17-18). 

Temei pentru îndeletnicirea cu rugăciunea lui lisus este purtarea înțeleapră 
şi prevăzătoare. Mai întâi, trebuie să îndepărtăm de la noi răsfășul și desfără- 
rile trupești de toare felurile. Trebuie să ne mulțumim a mânca și a dormi în- 
totdeauna cu măsură, potrivit cu puterile și sănătatea noastră, pentru ca hra- 
na şi somnul să aducă trupului întărirea cuvenită, fără a pricinui nici mișcări- 
le necuviincioase care apar din prisos, nici slăbănogirea ce apare din neajuns. 
Haina, locuința şi, îndeobşte, toate cele materiale ale noastre se cuvine să fie 
sărăcăcioase, după pilda lui Hristos, după pilda Apostolilor. Sfinţii Apostoli 
şi adevărații lor ucenici nu aduceau jertfe de nici un fel slavei deșarte și deșer- 
tăciunii, aşa cum cereau obiceiurile lumii, nu intrau nicicum în împărtășire 
cu duhul lumii. Lucrarea nerătăcită, harică a rugăciunii lui lisus poate odrăsli 
numai din Duhul lui Hristos: ea odrăslește şi crește numai în acest pământ. 
Vederea, auzul şi celelalte simțuri trebuie păzite cu asprime, ca nu cumva prin 
ele să dea năvală în suflet vrăjmașii ca prin niște porţi. Gura și limba trebuie 
înfrânate, oarecum ferecate, prin tăcere: grăirea în deșert, multa vorbire și mai 
ales glumele, judecarea aproapelui și grăirea de rău sunt cei mai răi vrăjmași ai 
rugăciunii. Trebuie să ne ferim a primi fraţi în chilie sau a merge în chilia lor: 
trebuie să petrecem cu răbdare în chilia noastră, ca într-un mormânt, împre- 
ună cu mortul nostru — sufletul nostru sfâșiat, ucis de păcat — să-L rugăm pe 
Domnul lisus să ne miluiască. Din mormânt — din chilie — rugăciunea urcă 
la cer: în acel mormânt în care este ascuns trupul după moarte și în mormân- 
rul iadului, în care este aruncat sufletul păcărosului, nu mai e loc pentru ru- 
găciune. În mănăstire trebuie să vieţuim ca niște călători, fără a ne băga de ca- 
pul nostru în treburile mănăstirii, fără a lega cunoștință apropiată cu nimeni, 
îngrădindu-ne cu tăcerea în ascultările mănăstirești, cercetând nelipsit biseri- 

ca lui Dumnezeu, cercetând la nevoie chilia părintelui duhovnicesc, cumpă- 
nind cu chibzuinţă orice ieșire din chilie, ieșind din ea numai când este vreo 
trebuinţă de neînlăturat. De curiozitatea şi iscodirea deşartă trebuie să ne le- 
pădăm cu desăvârșire, întorcându-ne toată curiozitatea și toate căutările spre a 
cerceta și a deprinde calea rugăciunii. Această cale are trebuinţă a fi cercetată 
şi deprinsă cu cea mai mare osârdie: ea nu e numai calea cea strâmtă, ci şi ca- 
lea care duce la viață (Mr. VII, 14); ea este ştiinţa ştiinţelor și arta artelor. Așa 
o numesc Părinţii!. 

Calea adevăratei rugăciuni se face neasemuit mai strâmtă atunci când ne- 
voitorul a pășit în ea prin lucrarea omului lăuntric; iar după ce a pășit în 
strâmtorarea ei și simte cât de nerătăcită, mântuitoare și neapărat trebuincioa- 
să este această stare, când osteneala în cămara cea lăuntrică i se face dorită, 
atunci devine dorită şi strâmtorarea în vieţuirea cea din afară, ca una ce slu- 
jeşte drept locaș și vistierie a lucrării lăuntrice. Cel ce a pășit cu mintea în ne- 
voinţa rugăciunii trebuie să se lepede neîncetat de toate gândurile și simţirile 
firii căzute, precum și de toate gândurile şi simţirile aduse de duhurile căzute, 
oricât ar fi de frumoase la arătare atât unele, cât și celelalte: el trebuie să mear- 
gă mereu pe calea cea strâmtă a rugăciunii cu cea mai mare luare-aminte, fă- 
ră a se abare nici la stânga, nici la dreapta. Abaterea la stânga este atunci când 
mintea părăsește rugăciunea pentru a sta de vorbă cu gânduri deșarte și păcă- 
toase; abaterea la dreapta este atunci când mintea părăsește rugăciunea pentru 
a sta de vorbă cu gânduri care par bune. Patru feluri de gânduri și simţiri lu- 
crează asupra celui care se roagă: unele odrăslesc din harul lui Dumnezeu cel 
sădit în fiecare creştin ortodox prin Sfântul Botez, altele sunt aduse de Îngerul 
păzitor, altele apar din firea căzută şi, în fine, celelalte sunt aduse de duhurile 
căzute. Primele două feluri de gânduri — sau, mai bine, zis, aduceri-aminte și 
simţiri — ajută rugăciunea, îi dau viaţă, întăresc luarea-aminte și simțământul 
pocăinţei, nasc străpungerea, plânsul inimii, lacrimile, descoperă privirilor ce- 
lui care se roagă cât de mare este păcătoșenia lui și adâncul căderii omenești, 
îi vestesc despre moartea despre care nimeni nu știe când va veni, despre ju- 
decata cea nemitarnică și înfricoșată a lui Dumnezeu, despre muncile veșnice, 
care prin grozăvia lor întrec închipuirea omenească. În gândurile și simţirile 
firii căzute, binele este amestecat cu răul, iar în cele demonice răul adeseori 
este acoperit cu masca binelui, dar totuși lucrează uneori și pe faţă. Ultimele 
două feluri de gânduri şi simţiri lucrează în tovărăşie, din pricina legăturii și 
părtășiei dintre duhurile căzute și firea omenească aflată în starea de cădere, și 
cel dintâi rod al lucrării lor e cugetarea semeaţă, iar cel de-al doilea, împrăștie- 


! Preacuviosul Casian Romanul, Convorbirea a doua, „Despre dreapta socotinţă'; Fericitul 
Nichifor Atonitul, Dobrotoliubie, partea a doua, precum și mulți alți Părinţi. 

rea. Aducând cugetări părut duhovnicești şi înalte, prin ele abat mintea de la 
rugăciune, pricinuiesc o bucurie, desfătare şi mulțumire de sine plină de sla- 
vă deşartă, care ar veni, pasămite, din descoperirea celei mai tainice învățături 
creştine. În urma teologiei și filosofiei demonice se strecoară în suflet gânduri 
şi visări deșarte și pătimașe, răpesc și nimicesc rugăciunea, strică buna întoc- 
mire a sufletului. După roadele lor pot fi deosebire gândurile și simţirile cu 
adevărat bune de gândurile și simțirile părut bune. 

O, câră dreptate au Părinții să numească îndeletnicirea cu rugăciunea lui 
lisus și cale strâmtă, și lepădare de sine, și lepădare de lume!! Aceste nume de 
cinste se cuvine oricărei rugăciuni pline de luare-aminte și evlavie, şi în primul 
rând rugăciunii lui lisus, care e străină de acea felurime în formă și de acea 
mulțime de gânduri care ţin de cântarea psalmilor și de celelalte rugăciuni?. 

Ucenicul: Din ce cuvinte este alcătuită rugăciunea lui lisus? 

Starețul: Fa e alcătuită din următoarele cuvinte: Doamne lisuse Hristoa- 
se; Fiul lui Dumnezeu, miluiește-mă pe mine, păcătosul. Unii Părinţi” îm- 
part rugăciunea, pentru începători, în două jumătăţi, şi le poruncesc ca de 
dimineaţa, de pildă, și până la prânz să spună: Doamne lisuse Hristoase, mi- 
luiește-mă, iar după prânz: Fiul lui Dumnezeu, miluiește-mă. Accasta este 
o predanie veche, însă mai bine e, dacă se poate, a fi rostită întreaga rugăciu- 
ne. Împărţirea este îngăduită din pogorământ faţă de neputinţa celor nepu- 
tincioși și a începătorilor. 

Ucenicul: Rugăciunea lui lisus este pomenită în Sfânta Scriptură? 

Starețul: Despre ea se vorbeşte în Sfânta Evanghelie. Să nu crezi că ea este o 
rânduială omenească: ea este rânduială dumnezeiască. Sfinţita rugăciune a lui 
lisus a rânduit-o (instituit-o) și poruncit-o Însuși Domnul nostru lisus Hris- 
tos. După Cina cea de Taină, la care a fost săvârșită cea mai mare dintre taine- 
le creștinești — Sfânta Euharistie — Domnul, în convorbirea de rămas-bun cu 
ucenicii Săi, înainte de a merge la cumplitele pătimiri și la moartea pe cruce 
prin care avea să răscumpere omenirea pierită, le-a predanisit învățătura cea 
mai înaltă, cele mai însemnate și din urmă porunci. Printre aceste porunci, El 
a dăruit îngăduința și porunca de a ne ruga cu numele Lui: Amin, amin grăiesc 
vouă: orice veți cere de la Tatăl în numele Meu, va da vouă (|n. XVI, 23). Orice 
veți cere în numele Meu, voi face, ca să Se proslăvească Tatăl întru Fiul; orice veți 
cere întru numele Meu, Eu voi face (|n. XIV, 13-14). Până acum n-aţi cerut ni- 


! Preacuviosul Nil Sinaitul, Despre rugăciune, cap. XVII, XVIII, CXLII, Dobrozoliubie, 
partea a 4-a. 

2 Scara, Cuvântul XXVIII, cap. 10. 

3 Preacuviosul Avvă Dorotei, Viaţa Preacuviosului Dositei, Preacuviosul Grigorie Sinaitul, 
Dobrotoliubie, partea întâi. 


176 


mic întru numele Meu: cereți şi veți primi, ca bucuria voastră să fie deplină Un. 
XVI, 24). Mărirea numelui Domnului lisus Hristos a fost prevestiră de pro- 
oroci. Arătând răscumpărarea oamenilor pe care avea s-o săvârșească Dum- 
nezeul-Om, Isaia strigă: Jază Dumnezeul meu, Mântuitorul meu! Scoateţi apă 
cu veselie din izvoarele mântuirii! Și vei zice în ziua aceea: lăudaţi pe Domnul, 
strigați numele Lui, aduceți-vă aminte că s-a înălțat numele Lui; lăudaţi nume- 
le Domnului, că înalte a făcut (Is. 2, 5). Calea Domnului este judecata: nădăj- 
duit-am întru numele Tău, şi întru pomenirea de care doreşte sufletul nostru (Is. 
XXVI, 8). Într-un cuget cu Isaia prevestește David: Bucura-ne-vom de mân- 
tuirea Tă, şi întru numele Domnului Dumnezeului nostru ne vom mări; numele 
Domnului Dumnezeului nostru vom chema (Ps. XIX, 5, 8). Fericit este norodul 
care ştie strigare — care şi-a însușit rugăciunea minţii — Doamne, întru lumina 
fetei Tale vor merge și întru numele Tău se vor bucura toată ziua, şi întru drep- 
tatea Ta se vor înălța (Ps. LXXXVIII, 16-17). 

Ucenicul: În ce constă puterea rugăciunii lui lisus? 

Staretul: În numele dumnezeiesc al Dumnezeului-Om, al Domnului și 
Dumnezeului nostru lisus Hristos. Apostolii, așa cum vedem din cartea Fap- 
telor și din Evanghelie, săvârșeau minuni mari cu numele Domnului Iisus 
Hristos: vindecau bolile de nevindecatr prin mijloace omenești, înviau mor- 
ţii, porunceau demonilor, îi alungau din oamenii ţinuţi de ei. Odată, la scurt 
cimp după înălțarea Mântuitorului la cer, când toţi cei doisprezece Apostoli 
erau încă în lerusalim, doi dintre ei — Petru și loan — au mers să se roage în 
templul din Ierusalim. La porţile templului cele numite „frumoase” era adus 
în fiecare zi un olog din naștere și așezat pe caldarâm: ologul nu putea nici să 
umble, nici să stea în picioare. Aruncat la porți, suferindul cerea milostenie de 
la cei care intrau în templu, pe cât se vede, ca să se hrănească din ea. Atunci 
când Apostolii s-au apropiat de porţile „frumoase”, ologul și-a aţintit priviri- 
le spre ei, așteptând să primească ceva. Atunci, Sfântul Petru i-a zis: Argint și 
zur nu este la mine — dar ce am, aceea îţi dau: în numele lui lisus Hristos Naza- 
rineanul, scoală-te şi umblă (Fapte III, 6). Ologul s-a vindecat fără întârziere, a 
intrat în templu dimpreună cu Apostolii şi proslăvea cu mare glas pe Dumne- 
zeu. Poporul, plin de uimire, s-a strâns în goană împrejurul Apostolilor. Băr- 
baţi israeliteni!, a grăit Sfântul Petru către mulțimea ce se adunase: ce vă mi- 
nunaţi de aceasta? Sau ce căutaţi la noi, ca și cum cu a noastră putere ori cucer- 
nicie l-am fi făcut pe acesta să umble? Dumnezeul lui Avraam şi al lui Daac şi al 
lui Iacov, Dumnezeul părinţilor nostri a proslăvit pe pruncul Său lisus: şi întru 
credința numelui Lui, pe acesta pe care îl vedeți și îl ştiţi L-a întărit numele Lui 
(Fapre III, 12-16). Vestea despre minune a ajuns grabnic și la Sinedrionul cel 

vrăjmaş Domnului lisus!. Sinedrionul s-a tulburat de veste, i-a prins pe Apos- 
toli, i-a pus sub pază, iar în ziua următoare i-a chemat la judecată înaintea 
întregii sale adunări. A fost chemat și ologul tămăduit. Atunci când Aposto- 
lii au stat înaintea soborului ucigașilor de Dumnezeu, care nu demult se în- 
fieraseră prin uciderea Dumnezeului-Om, în numele şi prin numele Căruia 
tocmai fusese săvârşită o minune dintre cele mai uimitoare înaintea unei mul- 
ţimi de martori, Apostolilor li s-a pus întrebarea: Cu ce putere sau într-al cui 
nume aţi făcut voi aceasta? Petru, umplându-se de Sfântul Duh, a răspuns prin 
cuvintele Sfântului Duh, care se încheiau astfel: Cunoscut să vă fe vouă, tu- 
turor, şi la tot poporul lui Israel, că întru numele lui lisus Hristos Nazarineanul, 
pe Care voi L-aţi răstignit, pe Care Dumnezeu L-a înviat din morţi, întru acela 
stă acesta înaintea voastră sănătos: pentru că nu este nici un alt nume sub cer în- 
tru care se cuvine să ne mântuim noi (Fapte IV, 10, 12). Au fost pecerluite de 
tăcere gurile vrăjmașilor lui Dumnezeu înaintea nebiruitei puteri a cuvintelor 
adevărului ceresc; numerosul sobor al celor înţelepţi și puternici nu a găsit ce 
să spună și ce să răspundă la mărturia Sfântului Duh, vestită de doi pescari fă- 
ră știință de carte, pecerluită cu pecete cerească — minunea cea Dumnezeias- 
că. Sinedrionul se folosește de puterea sa, de silnicie. În ciuda minunii înve- 
derate, Sinedrionul îi oprește cu asprime pe Apostoli să învețe despre numele 
lui lisus, chiar să rostească acest nume. Apostolii însă au răspuns cu curaj: Ju- 
decați singuri de este drept înaintea lui Dumnezeu a vă asculta pe voi mai mult 
decât pe Dumnezeu: că nu putem noi să nu grăim cele ce am văzut și am auzit 
(Fapre IV, 19, 20). Sinedrionul nu găsește nici de această dată ce să răspun- 
dă, iarăși se folosește numai și numai de puterea sa, încercând iarăși să închidă 
cu sila gura Apostolilor. Le-a dat drumul fără să le facă nimic, cu toate că ar fi 
vrut să-și verse asupra lor răutatea înverșunată; însă minunea, fiind cunoscută 
de tot poporul, nu le îngăduia să facă ceea ce ar fi dorit. Petru și loan, întor- 
cându-se la ai lor, le-au povestit în ce chip fuseseră ameninţaţi și opriţi să pre- 
dice de către Sinedrion. Atunci, cei doisprezece Apostoli au revărsat într-un 
cuget rugăciune de foc către Dumnezeu: cu rugăciunea au înfruntat puterea 
și ura stăpânitorilor acestei lumi, oameni și demoni. Rugăciunea aceasta se în- 
cheia cu următoarea cerere: Doamne! Caută asupra îngrozirilor lor și dă robi- 
lor Tăi cu toată îndrăzneala să grăiască cuvântul Tău, când vei întinde mâna Ia 
spre tămăduire, şi semne şi minuni să se facă prin numele Sfântului Tău Fiu Ii- 
sus (Fapte IV, 29-30). 

Ucenicul: Sunt unii care spun că îndeletnicirii cu rugăciunea lui lisus îi ur- 
mează întotdeauna sau aproape întotdeauna înșelarea și îi opresc cu strășnicie 
de la îndeletnicirea cu această rugăciune pe cei ce urmează sfaturile lor. 


! „Sinedrion” se numea tribunalul spiritual suprem al iudeilor. 

Starețul: Cel ce îşi însușeşte o astfel de părere și o astfel de opreliște se face 
vinovat de o înfricoșătoare hulă împotriva lui Dumnezeu şi se află într-o înșe- 
lare vrednică de milă. Domnul nostru Iisus Hristos este singurul izvor al mân- 
tuirii noastre, singurul mijloc al mântuirii noastre; numele lui omenesc a îm- 
prumutat de la Dumnezeire puterea nemărginită, atotsfântă, de a ne mântui: 
cum, dar, poate să se întoarcă în rău și să lucreze spre pierzanie această putere, 
singura care dăruieşte mântuire? Acesta e un gând lipsit de noimă! Aceasta este 
o prostie amarnică, hulitoare de Dumnezeu, pierzătoare de suflet! Cei ce și-au 
însușit un așa fel de a gândi se află în înșelare demonică, amăgiţi de raţiunea 
cea cu nume mincinos, care iese de la satana. Satana s-a sculat cu vicleșug îm- 
potriva numelui celui atotsfânt și de mare cuviinţă al Domnului nostru lisus 
Hristos, întrebuințând ca armă orbirea și neștiința omenească: a defăimat nu- 
mele care e mai presus de orice nume. Întru numele lui lisus, tot genunchiul să se 
plece: al celor cereşti, şi al celor pământeşti, și al celor mai de dedesubt (Filip. II, 
9-10). Celor care vor să-i oprească pe oameni a se ruga cu rugăciunea lui lisus 
le purem răspunde prin cuvintele cu care au răspuns Apostolii Petru și loan 
la opreliștea asemănătoare rostită de Sinedrionul iudaic: Judecați singuri dacă 
este drept înaintea lui Dumnezeu să ascultăm de voi mai mult decât de Dumne- 
zeu. Domnul isus a poruncit să ne rugăm cu numele Lui cel arotsfânt; El ne-a 
dat acest dar nepreţuit: ce însemnătate poate avea o învăţătură omenească ce 
se împotriveşte învăţăturii lui Dumnezeu, opreliștea omenească ce se sileşte 
să îndepărteze și să strice porunca dumnezeiască, să răpească darul nepreţuit? 
Este un lucru foarte, foarte primejdios a propovădui o învăţătură potrivnică 
celei propovăduite de Evanghelie. Potrivit mărturiei Apostolului (Gal. I, 8), o 
astfel de întreprindere este despărţire de bunăvoie de harul lui Dumnezeu. 

Ucenicul: Dar stareţii a căror părere am arătat-o sunt foarte cunoscuţi și sunt 
socotiți de multă lume ca povățuitori foarte încercați în viaţa duhovnicească. 

Starețul: Apostolul a poruncit — mai bine zis, a poruncit Sfântul Duh prin 
gura Apostolului — să fie lepădată orice învățătură ce nu conglăsuicște cu în- 
văţătura pe care zu binevestit-o Apostolii, să fie lepădată chiar dacă înger din 
cer ar binevesti această învăţătură (Gal. I, 8-9)!. Așa a grăit Sfânta Scriptură nu 
pentru că vreunul dintre sfinţii îngeri ar fi încercat să grăiască împotriva învă- 
țăturii lui Hriscos, ci pentru că învățătura lui Hristos, învățătura lui Dumne- 
zeu, propovăduită de către Apostoli, e pe de-a-ntregul vrednică de crezare, pe 
de-a-ntregul sfântă, nu este supusă nici unei schimbări, oricât de întemeiate 
ar părea aceste schimbări cunoașterii neîndestulătoare, stricate (pervertite), și 


! Ci măcar și noi sau înger din cer de vă va binevesti vouă afară de ceea ce am binevestit vouă, 


anatema să fie. Precum am zis mai înainte, şi acum iarăşi zic: oricine de vă va binevesti afară de 
ceea ce ați primit, anatema să fie. (Gal. 1, 8-9) 

cugetării trupești. Învățătura lui Hristos, fiind mai presus de judecata oame- 
nilor și a îngerilor, este primită numai de credinţa smerită şi este piatra de în- 
cercare pentru toate celelalre învățături. 

Părerea societății oamenilor despre un povățuitor al monahismului n-are 
nici o însemnătate dacă învățătura acestui povăţuitor este potrivnică Sfintei 
Scripturi şi scrierilor Sfinților Părinţi, dacă ea cuprinde vreo hulă împotri- 
va lui Dumnezeu. Monahismul e știința științelor: trebuie s-o cunoşti pentru 
a putea preţui după adevăr pe cel care se face dascăl al ei. A zis Preacuviosul 
Macarie cel Mare: „Mulţi dintre cei ce se înfăţişează pe din afară drepți par 
creștini adevăraţi; însă numai meşterii — iar dintre ei, numai cei ce cunosc te- 
meinic meșteșugul — pot şti dacă acești «drepţi» chiar au cunoștința și chipul 
Împăratului sau măsluiesc lucrurile meșterilor; și dacă așa stau lucrurile, meș- 
terii se minunează și osândesc asemenea faptă. lar dacă nu se vor găsi meşteri, 
nu este cu putință a-i deosebi pe lucrătorii cei vicleni, fiindcă și aceștia poartă 
chip de monahi şi creștini”). Fericitul Teofilact al Bulgariei, tâlcuind cuvintele 
Apostolului Gavriil privitoare la loan, Înainte-Mergărorul Domnului, că va fi 
mare înaintea Domnului (Lc. |, 15), spune: „Îngerul făpăduiește că Ioan va fi 
mare, dar înaintea Domnului: fiindcă mulţi sunt mari înaintea oamenilor, nu 
înaintea lui Dumnezeu, și sunt niște fățarnici”. Dacă viața stricată și gândul 
rău, fiind acoperite de fățărnicie, nu sunt recunoscute de lume și sunt luate de 
aceasta drept virtute, cu atât mai mult nu poate lumea a deosebi cunoașterea 
neîndestulătoare, cunoașterea superficială, cunoașterea schimonosită a lucru- 
rilor duhovniceşti. Lumea pune mare preţ pe nevoinţele și lipsurile trupești, 
nefiind în stare să deosebească dacă ele sunt întrebuințate așa cum se cuvine și 
în chip folositor, sau în chip greșit și aducător de grea vătămare sufletească; lu- 
mea cinstește cu precăuere ceea ce lucrează cu spor asupra simţurilor trupeşti, 
ceea ce se potriveşte cu ideile lumii despre virtute și monahism; lumea iubește 
ceea ce o măgulește şi e pe pofta ei; lumea iubește ale sale, a zis Mântuitorul 
(In. XV, 18-25). Mai degrabă, ura lumii, defăimarea de către ea, prigonirea de 
către ea pot fi socotite ca semne ale adevăratului rob al lui Dumnezeu: și acest 
lucru este mărturisit de Mântuitorul (In. XV, 18-25). Sfinţii Părinţi îndeamnă 
să ne alegem povăţuitor neînșelat, a cărui neînșelare trebuie să se cunoască din 
conglăsuirea învățăturii și vieţii lui cu Sfânta Scriptură şi cu învățătura Părin- 
ilor purtători de Duh?. Ei ne previne cu privire la învățătorii neîncercaţi, ca 
să nu ne molipsim de învăţătura lor mincinoasă?. Ei poruncesc să punem faţă 

1 Omilia XXXVIII, cap. 1. 

* Calist și Ignatie Xanthopulos, Despre liniștire și rugăciune, cap. 14, Dobrotoliubie, par- 
tea întâi. 

* Preacuviosul Simeon Noul Teolog, cap. 32, Dobrotoliubie, partea întâi. 

în față învățătura învăţătorilor cu învățătura Sfintei Scripturi și a Sânţilor Pă- 
rinţi: cele ce se potrivesc să le primim, cele ce nu se potrivesc să le lepădăm!. Ei 
spun răspicat că cei ce nu au ochiul duhovnicesc curăţit şi nu pot să cunoască 
pomul după roade recunosc ca buni învățători și oameni duhovnicești niște 
oameni plini de slavă deșartă, sterpi duhovnicește și fățarnici, iar la adevărații 
sfinţi nici nu iau aminte, socotindu-i neștiutori când tac, trufași și aspri când 
vorbesc?. Cercetează toată Sfânta Scriptură: vei vedea că în ea pretutindeni 
este mărit și proslăvit numele Domnului, e înălțată puterea lui mântuiroare 
pentru oameni. Cercetează scrierile Părinților: vei vedea că toţi, până la unul, 
sfătuiesc și poruncesc îndeleinicirea cu rugăciunea lui lisus, numind-o armă 
decât care nu-i alta mai tare nici în cer, nici pe pământ, numind-o moștenire 
dată de Dumnezeu, nerăpită, una dintre rânduielile cele mai nestrămutate și 
mai înalte ale Dumnezeului-Om, mângâiere iubitoare și preadulce, chezășie 
nemincinoasăf. În fine, cercetează legiuirile Bisericii dreptmăritoare a Răsări- 
tului: vei vedea că pentru roții fiii săi neştiutori de carte, monahi și mireni, ea 
a rânduit ca rugăciunile și cântarea psalmilor să fie înlocuite cu rugăciunea lui 
lisus”. Deci, înaintea mărturiei pe care o dau într-un glas Sfânta Scriptură şi 
toți Sfinţii Părinţi, înaintea legiuirii Bisericii Universale cu privire la rugăciu- 
nca lui lisus, ce însemnătate poate să aibă învățătura câtorva orbi care au fost 
și sunt proslăviţi de alţi orbi asemenea lor? 

Schimonahul Vasile, stareţ moldovean care a trăit spre sfârșitul veacului 
trecut, a înfățișat deosebit de bine învățătura despre rugăciunea lui lisus în 
observaţiile la scrierile Preacuvioșilor Grigorie Sinaitul, Isihie al Ierusalimu- 
lui şi Filotei Sinaitul. Schimonahul Vasile numea aceste observaţii „predoslo- 
vii (înainte-cuvântări)” sau „călăuze”. Nume foarte potrivite! Citirea acestor 
observaţii pregăteşte pentru citirea sus-pomeniţilor Părinţi, ale căror scrieri 
sunt mai ales pentru monahii care au cunoscut deja o sporire însemnată. Ele 
au fost editate de Sihăstria Optinei laolaltă cu scrierile lui Paisie de la Neamţ, 
căruia Vasile i-a fost povăţuitor, împreună-nevoitor și prieten“. În predoslo- 
via la cartea Preacuwviosului Grigorie Sinaitul, starețul Vasile grăieșre: „Unii, 


! Idem, cap. 33, Dobrotoliubie, partea întâi. 

* dem, cap. 70, 71, 72, Dobrotoliubie, partea Întâi. 

* Scara, Cuvântul XXI, cap. 7; Cuvântul XV, cap. 55; Cuvântul despre trezvie al Sfântului Isi- 
hie, cap. 28, 39, 62 și celelalte; Preacuviosul Nil Sorski, Cuvântul 5, Despre gândul desfrânării. 

* Preacuvioșii Calist și Ignatie, cap. X, Dobrotoliubie, partea a doua. 

? Psaltirea cu tâlc. 

$ Sihăstria Optinei a făcut un mare serviciu monahismului nostru (rusesc) prin traduce- 
rea din greacă în rusește, în parte și prin editarea în slavonă a multor scrieri patristice privi- 
toare la nevoinţa duhovnicească monahală. Trebuie pomenit aici, spre binecuvântare, numele 
răposatului, Fericitului stareț al Sihăstriei, ieroschimonahul Macarie, care a fost în fruntea 
acestei întreprinderi. 

care nu au cunoscut din cercare lucrarea minţii și socot despre ei înșiși că au 
darul dreptei socotinţe, se îndreptăţesc — sau, mai bine zis, se feresc — a învă- 
ţa această sfinţită lucrare prin trei pricini: mai întâi, îngăduie această lucrare 
numai bărbaţilor sfinţi și despătimiţi, socotind că ea li se cuvine acestora, iar 
nu și celor pătimași; în al doilea rând, arată că povăţuitorii și dascălii acestei 
vieţuiri și căi s-au împuţinat cu desăvârșire; în al treilea rând, iau ca pricină 
înșelarea care ar urma acestei lucrări. Dintre aceste pricini (pretexte), cel din- 
râi este netrebnic și nedrept, fiindcă cea dintâi treaptă a sporirii monahilor în- 
cepători stă în micșorarea patimilor prin trezvia minţii și păzirea inimii, adică 
prin rugăciunea minţii, ce se cuvine celor lucrători. Cea de-a doua este pros- 
tească și neîntemeiată, căci de nu se găsește povăţuitor și învăţător, ne e în- 
văţător Scriptura. Cel de-al treilea cuprinde înșelare de sine: cel ce se sprijină 
pe el, citind scrierile despre înșelare, își pune singur piedică prin aceste scri- 
eri, pe care le răstălmăceşte. În loc ca din ele să cunoască înșelarea și cum să 
se ferească de ea, le tâlcuiesc strâmb şi află în ele temei pentru a se feri de lu- 
crarea minţii. lar dacă te înfricoșezi de această lucrare și de învăţarea ei doar 
din evlavie și simplitatea inimii, şi eu mă tem pe acest temei, iar nu pe teme- 
iul basmelor deșarte, care spun să nu mergi în pădure de frica lupului. Și de 
Dumnezeu se cuvine a ne teme, însă nu a fugi și a ne depărta de EI pe temeiul 
acestei temeri”. În continuare, schimonahul lămurește deosebirea dintre rugă- 
ciunea săvârșită de minte cu împreună-simţirea inimii şi care se cuvine tutu- 
ror monahilor şi creștinilor evlavioși, şi rugăciunea harică, săvârșită de minte 
în inimă sau din inimă și care este partea monahilor sporiţi. Cei care au pri- 
mit și şi-au însuşit nefericita prejudecată împotriva rugăciunii lui lisus fără 
să o fi cunoscut defel prin îndeletnicirea corectă şi îndelungată cu ea, ar fi cu 
mult mai înţelepţi, mult mai în afară de primejdie dacă s-ar înfrâna de la ju- 
decarea ei, dacă şi-ar recunoaște neștiința desăvârșită în ceea ce privește aceas- 
tă preasfințită nevoinţă, decât să-și ia îndatorirea de a propovădui împotriva 
îndeletnicirii cu rugăciunea lui lisus, decât să trâmbiţeze că această rugăciu- 
ne preasfântă este pricină de înșelare demonică și de pierzare a sufletului. So- 
cot că este de neapărată trebuinţă să spun, pentru a-i preîntâmpina pe unii ca 
aceștia, că hulirea rugăciunii cu numele lui lisus, punerea unei lucrări rele pe 
seama acestui nume sunt deopotrivă de grele ca hula pe care au rostit-o fari- 
seii împotriva minunilor săvârșite de Domnul (Mr. XII, 31, 34, 36). Neştiin- 
ţa poate fi iertată mult mai lesne la judecata lui Dumnezeu decât prejudecata 
încăpățânată dimpreună cu propovăduirile și faptele întemeiate pe ea. Să ne 
amintim că la judecata lui Dumnezeu va trebui să dăm răspuns pentru fiecare 
cuvânt deșert (Mr. XII, 31, 34, 36); cu atât mai înfricoșat va fi răspunsul pen- 
tru un cuvânt — și nu numai unul! — hulitor împotriva unei dogme de temelie 

a credinţei creștine. Învățătura despre puterea dumnezeiască a numelui lui Ii- 
sus e pe de-a-ntregul vrednică a fi numită una dintre dogmele de temelie și in- 
tră în preasfântul număr și în preasfânta alcătuire a acestor dogme. Gândirea 
hulitoare, întru necunoștință, împotriva rugăciunii lui lisus are pe de-a-ntre- 
gul caracter de gândire eretică. 

Ucenicul: Totuşi, Sfinţii Părinţi îl previn cu tărie asupra înșelării pe cel ca- 
re se îndeletnicește cu rugăciunea lui Iisus. 

Starețul: Da, așa este. Ei îl previn asupra înșelării și pe cel aflat în asculta- 
re, și pe cel ce se linişteşte, şi pe pustnic — într-un cuvânt, pe oricine se înde- 
Jetnicește cu o oarecare faptă bună. Izvorul înșelării (și al tuturor relelor) este 
diavolul, nicidecum vreuna dintre faptele bune. „Trebuie să luăm aminte cu 
toată fereala, spune Sfântul Macarie cel Mare, la cursele, amăgirile și lucrările 
cele viclene cu care vrăjmașul ne împresoară din toate părţile. Precum Sfântul 
Duh, prin Apostolul Pavel, este totul pentru toți (1 Cor. IX, 22), așa şi duhul 
cel viclean se străduiește cu răutate să fie totul pentru toţi, pentru a-i arunca 
în pierzare. Cu cei care se roagă se preface și el că se roagă, ca sub pretextul ru- 
găciunii să-i facă a cugeta trufaș; cu cei care postesc postește, ca să-i amăgeas- 
că prin părerea de sine și să-i aducă la nebunie; cu cei care cercetează Sfânta 
Scriptură se aruncă şi el a cerceta Scriptura, la arătare căutând știință, iar de 
fapt străduindu-se să-i facă a înţelege strâmb Scriptura; cu cei ce s-au învred- 
nicit de adumbrirea Luminii, se face şi el că are acest dar, cum spune Pavel: 
Satana se preface în înger de lumină Ul Cor. XI, 19), pentru a-i amăgi și a-i 
trage la sine cu nălucirea unei oarecare lumini. Pe scurt: el se preface în toa- 
te chipurile pentru toţi, ca printr-o lucrare ce se aseamănă la arătare cu face- 
rea binelui să și-l robească pe nevoitor și, acoperindu-se cu un obrăzar plăcut, 
să-l arunce în pierzare.”! Mi s-a întâmplat să văd stareţi care se îndeletniceau 
numai cu nevoința trupească foarte aspră și care ajunseseră din pricina aceas- 
ta la cea mai mare părere de sine, la cea mai mare înșelare. Patimile lor sufle- 
tești — mânia, trufia, viclenia, nesupunerea — se dezvoltaseră în ei într-o mă- 
sură neobișnuită. Egoismul și facerea voii proprii puseseră stăpânire definitiv 
pe ei și respingeau cu hotărâre și înverșunare toate sfaturile și preîntâmpină- 
rile mântuitoare ale duhovnicilor, întâistătătorilor, chiar arhiereilor: călcând 
în picioare nu numai legea smereniei, dar până și pe cea a modestiei, a bunu- 
lui-simţ obișnuit, nu se dădeau în lături a-și arăta disprețul față de aceștia în 
chipul cel mai obraznic. 

Un oarecare monah egiptean, care a trăit la începutul veacului al IV-lea, a 
devenit jertfă a celei mai cumplite înșelări demonice. La început, a căzut în 
trufie; apoi, din pricina trufiei, a intrat sub o deosebită înrâurire a duhului vi- 


' Cuvânrul VII, cap. 9. 

clean. Diavolul, întemeindu-se pe trufia cea de voie a monahului, a avut grijă 
să cultive în el această boală, așa încât prin creşterea şi întărirea trufiei să și-l 
supună cu totul, să-l tragă în pierzare. Ajutat de demon, monahul a atins o 
asemenea sporire nenorocită, încât stătea desculț pe pierre încinse şi, în timp 
ce făcea aceasta, spunea rugăciunea 7ată/ nostru... Se înțelege că oamenii lip- 
siţi de dreaptă-socotinţă duhovnicească vedeau în această lucrare o deosebită 
minune a lui Dumnezeu, o neobișnuită sfințenie a monahului, puterea Rugă- 
ciunii domnești, și îl proslăveau pe monah cu laude, hrănindu-i trufia şi aju- 
tându-l să se piardă pe sine. Nu era vorba în acea lucrare nici de o minune a 
lui Dumnezeu, nici de sfințenia monahului: nu lucra acolo puterea Rugăciu- 
nii domneşti, ci satana, întemeindu-se pe amăgirea de sine a omului, pe vo- 
ia lui care îmbrăţișase minciuna; acolo lucra înșelarea demonică. Vei întreba: 
ce însemnătate avea Rugăciunea domnească acolo unde era vorba de o lucra- 
re demonică? Doar cel înșelat o spunea și punea minunea săvârșită pe seama 
ei. Este învederat că Rugăciunea domnească nu avea nici o părtăşie acolo: din 
propria voie, din propria amăgire de sine şi din amăgire demonică, cel înşelat 
folosea împotriva sa sabia duhovnicească dată oamenilor spre mântuire. Ră- 
tăcirea şi amăgirea de sine a ereticilor dintotdeauna s-au ascuns, cu viclenie 
subțire, îndărătul relei întrebuințări a Cuvântului lui Dumnezeu: și în întâm- 
plarea povestită rătăcirea omenească şi înșelarea demonică s-au ascuns cu vi- 
clenie, având același ţel, îndărătul Rugăciunii domnești. Nefericitul monah 
presupunea că stă desculț pe pietre încinse prin lucrarea Rugăciunii domneşti, 
pentru curăţia și înălțimea vieţii sale ascetice, iar el stătea pe ele prin lucrare 
demonică. Întocmai la fel se ascund uneori, în acest fel, amăgirea de sine și în- 
şelarea demonică prin lucrarea rugăciunii lui lisus, iar neștiinţa pune pe sea- 
ma lucrării acestei preasfinte rugăciuni ceea ce trebuie pus pe seama lucrării 
unite a satanei și a omului — a omului ce s-a predat călăuzirii satanei. Sus-po- 
menitul monah egiptean a trecut de la păruta sfinţenie la o neînfrânară pati- 
mă a dulceţii, iar apoi la o sminteală desăvârșită; și, aruncându-se în cuptorul 
încins al băii publice, a ars de viu. Pesemne că ori l-a cuprins deznădejdea, ori 
i s-a arătat în cuptor cine știe ce nălucire ademenitoare!. 

Ucenicul: Ce condiţie lăuntrică a omului îl face aplecat spre înșelare? 

Starețul: Preacuviosul Grigorie Sinaitul spune: „Îndeobşte, singura prici- 
nă a înșelării este trufia”?. În trufia omului, care e amăgire de sine, diavolul își 
află liman prielnic și îmbină amăgirea lui cu amăgirea de sine a omului. Orice 


' Vieţile sfinţilor, Viaţa Preacuviosului Pahomie cel Mare, 15 mai. 
2 Cap. 131, Dobrotoliubie, partea întâi. 

om este mai mult sau mai puţin înclinat spre înșelare, fiindcă chiar și cea mai 
curată fire omenească are în sine ceva trufaş.. 

Întemeiate sunt preîntâmpinările Părinților! Trebuie să fim foarte prevăză- 
tori, trebuie să ne păzim de amăgirea de sine și de înșelare. În vremurile noas- 
tre, când povăţuitorii de Dumnezeu insuflaţi s-au împuţinat cu desăvârșire, 
este nevoie de o deosebită prevedere, de o deosebită laure-aminte la sine. Aces- 
tea sunt de trebuinţă în toate nevoinţele călugărești și mai cu seamă în nevo- 
ința rugăciunii, care e între toate nevoinţele cea mai înaltă, cea mai mântui- 
toare, cea mai luptată de vrăjmași?. Cu frică să petreceți (| Pr. |, 17), îndeamnă 
Apostolul. Îndeletnicirea cu rugăciunea lui lisus își are începutul său, urcușul 
său treptat, sfârșitul său fără de sfârșit. Este de neapărată trebuinţă a înce- 
pe îndeletnicirea de la început, nu de la mijloc și nici de la sfârșit. Preasfinţi- 
tul Calist, patriarhul Constantinopolului, descriind roadele duhovnicești ale 
acestei rugăciuni, spune: „Nimeni dintre cei ce nu au deprins tainele sau din- 
tre cei ce au trebuință de lapte să nu cuteze, auzind învățătura despre lucrarea 
harică a rugăciunii, a se atinge de ea. Este oprită o astfel de încercare la vre- 
me nepotrivită. Cei ce au încercat-o și au căutat mai înainte de vreme ceea 
ce vine la vremea potrivită, care s-au străduit să intre în limanul nepătimirii 
aflându-se într-o așezare lăuntrică nepotrivită cu aceasta, sunt socotiți de că- 
cre Părinţi nu altfel decât ieşiţi din minți. Nu poate a citi cartea cel ce nu a de- 
prins slovele”?. 

Ucenicul: Ce înseamnă a începe îndelernicirea cu rugăciunea lui lisus de la 
mijloc și de la capăt, și ce înseamnă a începe această îndeletnicire de la început? 

Starețul: De la mijloc încep acei începători care, citind în cărțile Părinților 
poveţe privitoare la îndelecnicirea cu rugăciunea lui Iisus pe care Părinţii le-au 
dat celor care se liniştesc, adică monahilor ce au sporit mult în nevoința mo- 
nahală, se apucă în chip nechibzuit să se călăuzească în lucrarea lor de aceste 
poveţe. De la mijloc încep cei care se străduiesc, fără să se fi pregătit defel pen- 
tru aceasta, să urce cu mintea în biserica inimii și să înalțe rugăciune de acolo. 
De la sfârșit încep cei ce caută să descopere numaidecât în sine dulceaţa harică 
a rugăciunii și celelalte lucrări harice ale ei. Trebuie să începem de la început, 
adică să săvârșim rugăciunea cu luare-aminte și cu evlavie, având ca scop po- 
căinţa, singura noastră grijă fiind ca aceste trei însușiri să însoțească totdeauna 
rugăciunea noastră. Astfel, și Sfântul loan Scărarul, acest mare lucrător al ru- 
găciunii harice a inimii, poruncește celor aflați în ascultare rugăciunea cu lua- 
re-aminte, iar celor ce s-au copt pentru liniștire (isihie) — rugăciunea inimii. 


! Preacuviosul Macarie cel Mare, Omilia a VII-a, cap. 4. 


2 Preacuviosul Macarie cel Mare, Cuvâncul III, cap. 2. 
? Capete despre rugăciune, cap. 8, Dobrotoliubie, partea a doua. 

EI recunoaște că pentru cei dintâi este cu neputinţă rugăciunea străină de îm- 
prăștiere, iar de la cei din urmă cere astfel de rugăciune!. În tovărășia oameni- 
lor te poţi ruga numai cu mintea, iar când ești singur te poți ruga și cu mintea, 
şi cu gura, cât să te auzi tu singur”. Trebuie să avem o deosebită grijă, grija cea 
mai osârduitoare pentru buna rânduială a moralității noastre, potrivit îndrep- 
tarului învățăturii Evangheliei. Cercarea nu va întârzia să descopere minţii ce- 
lui care se roagă legătura cât se poate de strânsă dintre poruncile Evangheliei şi 
rugăciunea lui lisus. Aceste porunci sunt pentru rugăciune ceea ce este untde- 
lemnul pentru candela care arde: fără untdelemn candela nu poate fi aprinsă, 
când unidelemnul se împuţinează nu poate arde: se stinge, răspândind în jur 
fum rău mirositor. Moralitatea evanghelică se formează uşor prin îndeplinirea 
ascultărilor mănăstirești, atunci când ascultarea e săvârșită întru acea înţelegere 
întru care Sfinţii Părinţi au poruncit să fie săvârșită. Adevărata ascultare slujește 
drept temelie, drept ușă legiuită spre adevărata liniștire?. Adevărata liniștire stă 
în însușirea de către inimă a rugăciunii lui Iisus, și unii dintre Sfinţii Părinţi au 
săvârșit marea nevoinţă a liniştirii și zăvorârii inimii fiind înconjurați de zarva 
omenească“. Doar pe moralitatea adusă în bună rânduială prin poruncile evan- 
ghelice, doar pe această piatră tare evanghelică poate fi înălțat măreața, sfinți- 
ca, nematerialnica biserică a rugăciunii bineplăcute lui Dumnezeu. Zadarnică e 
osteneala celui care zideşte pe nisip, pe o moralitate „ușurică”, ce se clatină (Mt. 
VII, 26). Moralitatea adusă într-o rânduială desăvârșită, întărită prin deprinde- 
re în săvârșirea poruncilor evanghelice, poate fi asemuită unui vas de argint ori 
aur cu neputinţă de sfărâmat, care — el și numai el — este în stare să primească 
şi să păstreze fără temere nepreţuitul mir duhovnicesc: rugăciunea. 

Sfântul Simeon Noul 'Teolog, cugetând la lipsa de sporire ce însoţeşte une- 
ori rugăciunea și la neghinele înșelării care răsar din ea, pune atât lipsa de spor 
cât şi înșelarea pe seama nepăzirii corectitudinii și înaintării treptate în rugăciu- 
ne. „Cei care vor să suie la înălțimea rugăciunii, spune Teologul, să nu înceapă a 
merge de sus în jos, ci mai întâi să urce de jos în sus — la început pe prima treap- 
tă a scării, apoi pe cea de-a doua, după aceea pe a treia, în fine pe cea de-a patra. 
În acest chip, oricine poate să se înalțe de pe pământ și să suie la cer. Mai întâi 
este dator să se nevoiască pentru a potoli și micșora patimile. În al doilea rând, 
trebuie a se îndeletnici cu cântarea psalmilor, adică rugăciunea cu gura: când se 
micşorează patimile, atunci rugăciunea, aducând în chip firesc veselie și dulcea- 
ță limbii, se socoate ca bineplăcută lui Dumnezeu. În al treilea rând, trebuie a 


' Scara, Cuvântul IV, cap. 93 și Cuvântul XXVII, cap. 6, 46, 60, 61, 62. 

* Preasfinţitul Calist, „Despre rugăciune pe scurt”, Dobrotoliubie, partea a patra. 

? Sfinţii Calist şi Ignatie Xanthopulos, cap. 15, Dobrotoliubie, partea a doua. 

+ Aşa au fost: Alexie, Omul lui Dumnezeu (17 martie), Sfântul loan Colibașul (15 ianua- 
rie), Preacuviosul Vitalie monahul și alții. Scarz, Cuvântul IV, cap. 36. 

se îndeletnici cu rugăciunea minţii”. Aici se are în vedere rugăciunea săvârșită 
de minte în inimă: rugăciunea cu luare-aminte pe care începătorii o săvârșesc cu 
mintea, întru împreună-simţirea inimii, Părinţii rareori o învrednicesc de nu- 
mele „rugăciune a minţii”, socotind-o mai mult împreună cu rugăciunea gu- 
rii. „În al patrulea rând, trebuie să urce la vedere. Cea dintâi treaptă e a înce- 
pătorilor; cea de-a doua — a celor care au crescut în sporire; cea de-a treia — a 
celor care au atins sporirea cea mai mare; cea de-a patra, a celor desăvârșiţi”. În 
continuare, Teologul spune că și cei care se nevoiesc pentru micșorarea patimi- 
lor trebuie să deprindă păzirea inimii şi rugăciunea lui isus întru luare-aminte, 
potrivit cu starea lor duhovnicească!. În chinoviile Sfântului Pahomie cel Ma- 
re, care dădeau naștere unor lucrători dintre cei mai înalți ai rugăciunii minţii, 
fiecare dintre cei nou intrați în mănăstire era pus mai întâi la osteneli trupești, 
sub călăuzirea unui stareț, de-a lungul unui răstimp de trei ani. Prin ostenelile 
trupești, prin desele povăţuiri ale starețului, prin mărturisirea de fiecare zi a fap- 
celor din afară și dinlăuntru și prin tăierea voii erau înfrânate patimile cu tărie și 
repeziciune, iar mintea și inima ajungeau la o treaptă însemnată de curăție. În 
timp ce se călea prin ostenelile trupești, începătorul era învăţat să se roage cu lu- 
are-aminte, după măsura așezării lui lăuntrice. După trecerea a trei ani, începă- 
torilor li se cerea învăţarea pe dinafară, în întregime, a Evangheliilor și a Psalti- 
rii, iar de la cei înzestrați chiar a întregii Sfinte Scripturi — lucru care dă un spor 
neobișnuit rugăciunii cu luare-aminte săvârșite cu gura. După aceasta începea 
deja însușirea învățăturii tainice a rugăciunii minţii: ea era lămurită din belșug 
atât prin Noul Testament, cât și prin cel Vechi?. În acest fel, monahii erau călă- 
uziţi la dreapta înţelegere a rugăciunii minţii și la îndeletnicirea cu ea în chipul 
potrivit. Temelia trainică și corectitudinea felului de practicare a rugăciunii atră- 
geau o sporire uimitoare. 

Ucenicul: Este, oare, vreun mijloc de nădejde pentru a mă păzi de înșelare 
îndeobște, în toate nevoinţele călugărești, și mai cu seamă când mă îndeletni- 
cesc cu rugăciunea lui lisus? 

Starețul: Precum trufia este, îndeobște, pricina înșelării, așa și smerenia — 
virtutea ce se împotrivește nemijlocit trufiei — este un mijloc de nădejde pen- 
tru a ne păzi de înșelare. Sfântul loan Scărarul a numit smerenia pierzania pazi- 
milor'. E limpede că în omul în care nu lucrează patimile ele sunt înfrânate; nu 


! Cuvânt despre cele vrei feluri ale luării-aminte și rugăciunii, în partea despre cel de-al 
treilea fel, la sfârşitul ei. Sczrz, Cuvântul XXVII, cap. 33. 

2 Acest lucru reiese limpede din scrierile Preacuviosului Casian Romanul, ale Preacuviosului 
Orsisie, ale Preacuviosului Isaia Pustnicul și ale altor sfinți monahi care și-au primit educația 
ascetică în mănăstirile Egiptului. 

* După spusele Preacuviosului Casian Romanul. 

4 Scara, titlul Cuvântului XXV. 

poate să lucreze în el nici înșelarea, fiindcă înșelarea este aplecarea pătimașă 
sau împătimită a sufletului către minciună, ce se întemeiază pe trufie. 

În timpul îndeletnicirii cu rugăciunea lui Iisus (şi, îndeobşte, cu rugăciu- 
nea), în chip deplin şi cu toată temeinicia apără acel fel de smerenie ce se nu- 
mește plâns. Plânsul este simțământul de pocăință, de întristare mântuitoare 
a inimii pentru păcătoșenia și pentru neputinţa cea de multe feluri a omului. 
Plânsul este 44hu/ umilit, inima înfrântă şi smerită pe care Dumnezeu nu le va 
urgisi (Ps. L, 19), adică nu le va da în stăpânirea demonilor ca să le barjoco- 
rească, aşa cum le este dată inima trufașă, plină de părere de sine, de nădăjdui- 
re în sine, de slavă deșartă. Plânsul este singura jertfă pe care o primeşte Dum- 
nezeu de la firea căzută mai înainte de înnoirea duhului omenesc prin Sfântul 
Duh al lui Dumnezeu. Rugăciunea noastră să fie pătrunsă de simțământul po- 
căinţei, să se împreuneze cu plânsul, şi înșelarea nu va lucra niciodată în noi. 
Sfântul Grigorie Sinaitul, în cea din urmă parte a lucrării sale!, în care îi pre- 
întâmpină pe nevoitorii rugăciunii asupra înșelării pierzătoare de suflet, spu- 
ne: „Nu puţină osteneală este a ajunge fără abatere la adevăr și a te face curat 
de tot ce e potrivnic harului: fiindcă obicei are diavolul să-și înfățișeze amă- 
girea în chip de adevăr, mai ales la începători, dând vicleniei faţă de duhovni- 
cie. Din această pricină, cel ce se nevoieşte în isihie ca să ajungă la rugăciunea 
curată trebuie să meargă pe calea cea gândită a rugăciunii cu mult cutremur și 
plâns, cerând povăţuire de la cei încercaţi şi totdeauna plângând pentru păca- 
tele sale, mâhnindu-se și temându-se ca nu cumva să se ajungă în chinuri, sau 
să cadă de la Dumnezeu, sau să se despartă de El în veacul acesta ori în cel vii- 
tor. Dacă diavolul va vedea că nevoitorul trăieşte în plâns, nu va rămâne lângă 
el, nesuferind smerenia care vine din plâns... Mare armă e a avea plânsul ada- 
os la rugăciune. Rugăciunea neînșelată stă în căldura împreunată cu rugăciu- 
nca lui lisus, care (rugăciunea lui lisus) aruncă foc în pământul inimii noastre, 
stă în căldura care arde patimile ca pe mărăcini, care pricinuiește în suflet ve- 
selie și linişte. Căldura aceasta nu vine din partea dreaptă ori din partea stângă 
şi nici de sus, ci odrăslește chiar în inimă, ca un izvor al apei de la Duhul Cel 
de viaţă Făcăror?. Tu să iubeşti a o afla și dobândi în inimă numai pe aceas- 
ta, păzind mintea ta pururea lipsită de închipuiri, de chibzuiri şi cugetări, şi 
nu te teme. Cel ce a zis: Îndrăzniţi: Eu sunt, nu vă temeţi (Mt. XIV, 27), este 
cu noi. El este Cel pe care Îl căutăm. EI ne va apăra întotdeauna și nu trebuie 
să ne temem ori să suspinăm când Îl chemăm pe Dumnezeu. Chiar dacă unii 


' Dobrotoliubie, partea întâi. 

* La căldura duhovnicească nu pot ajunge decât monahii foarte sporiţi, care se nevoiesc în 
isihie, pentru care a și fost scrisă întreaga carte a Sfântului Grigorie Sinaitul, iar nicidecum în- 
cepătorii. Începătorii trebuie să fie mulțumiți dacă se vor ruga cu luare-aminte și străpungere. 
Despre căldură, vezi în „Cuvânt despre rugăciunea lui lisus”, Experienţe ascetice, IL. 

s-au stricat, pătimind vătămare de minte, să ştii că au pătimit aceasta din fa- 
cerea voii lor şi din semeaţă cugetare”. Acum, din pricina desăvârșitei împuţi- 
nări a povăţuitorilor purtători de Duh, nevoitorul rugăciunii este silit să se că- 
lăuzească numai după Sfânta Scriptură și scrierile Părinţilor!. Această cale este 
mult mai anevoioasă — o nouă pricină ca să plângem mai mult! 


Partea a Il-a 
Despre înșelare 


Ucenicul: Fă-mă să înţeleg întocmai și în amănunt cele despre înșelare. Ce 
este înșelarea? 

Starețul: Înşelarea este vătămarea firii omeneşti prin minciună. Înșelarea 
este starea în care se află toți oamenii, până la unul, stare născută din căderea 
protopărinţilor noștri. Cu toţii suntem în înșelare?. Conștiinţa acestui fapt es- 
te cea mai de nădejde pavăză împotriva înșelării. Cea mai mare înșelare este a 
te crede liber de înșelare. Cu toții suntem înșelați, cu toții suntem amăgiţi, cu 
toţii ne aflăm într-o stare mincinoasă, având nevoie să fim sloboziţi de către 
adevăr; iar Adevărul este Domnul nostru lisus Hristos (loan VIII, 14-32). Să 
ne împropriem acestui Adevăr prin credinţa în EL; să strigăm prin rugăciune 
către acest Adevăr, şi E] ne va scoate din prăpastia amăgirii de sine și a amă- 
girii de către demoni. Jalnică este starea noastră! Ea este temniţa din care ne 
rugăm să fie scos sufletul nostru, ca să se mărturisească numelui Domnului (Ps. 
CXLI, 10). Ea este acel pământ întunecat în care a fost surpată viața noastră de 
către vrăjmașul care ne pizmuiește și ne prigonește (Ps. CXLII, 3). Ea este cuge- 
tarea trupească (Rom. VIII, 6) și ştiinţa cea cu nume mincinos (I Tim. VI, 20), 
de care a fost molipsită întreaga lume, care nu-și recunoaște boala, numind-o 
sus și tare sănătate înfloritoare. Ea este zrupu/ și sângele, care nu pot să moșteneas- 
că Împărăția lui Dumnezeu (1 Cor. XV, 50). Ea este moartea veşnică, tămăduită 
şi nimicită de Domnul lisus, Care este Învierea și Viaţa (loan XI, 25). Astfel es- 
te starea noastră. Priveliştea ei este o nouă pricină de plâns. Cu plângere să stri- 
găm către Domnul lisus ca să ne scoată din închisoare, să ne tragă din prăpăsti- 
ile pământului, să ne smulgă din fălcile morţii. „Domnul nostru Iisus Hristos, 
spune Preacuviosul Simeon Noul Teolog, de aceea S-a și pogorât la noi, pentru 
că a vrut să ne scoată din robie şi din cea mai amarnică înșelare.”> 

Ucenicul: Această lămurire nu este destul de lesnicioasă pentru înţelegerea 
mea: am nevoie de o lămurire mai simplă, mai apropiată de priceperea mea. 


! Preacuviosul Ni] Sorski, Înainte-cuvântare la „Predanie”. 
? Începutul celui de-al treilea Cuvânt al Preacuviosului Simeon Noul Teolog, ed. Sihăstriei 
Optina, 1852. 


? Începutul Cuvântului al treilea. 

Starețul: Drept mijloc de pierzanie a neamului omenesc a fost întrebuinţa- 
că de către îngerul căzut minciuna (Fac. III, 13). Din această pricină, Domnul 
l-a numit pe diavol mincinos, tatăl minciunii şi ucigaș de oameni dintru început 
(loan VIII, 44). Domnul a unit strâns noțiunea de minciună cu cea de uci- 
dere de oameni, întrucât cea din urmă este urmarea nemijlocită a celei dintâi. 
Cuvântul „dintru început” arată faptul că minciuna a slujit diavolului, chiar 
de la început, ca armă pentru uciderea de oameni şi îi slujește în chip stator- 
nic ca armă pentru uciderea de oameni, spre pierzarea oamenilor. Începutul 
răutăţilor este gândul mincinos. Izvorul amăgirii de sine și al amăgirii demo- 
nice este gândul mincinos! Prin mijlocirea minciunii, diavolul a lovit omeni- 
rea cu moarte veșnică chiar în rădăcina ei, protopărinţii! Protopărinţii noștri 
s-au amăgit, adică au recunoscut minciuna drept adevăr și, primind minciuna 
ascunsă sub chipul adevărului, s-au vătămat pe sine, fără putinţă de tămădu- 
ire, cu păcatul aducător de moarte, lucru mărturisit și de strămoașa noastră. 
Sarpele m-a amăgit, a zis ea, şi am mâncat (Fac. UL, 13). De atunci, firea noas- 
cră pătrunsă de otrava răului tinde „cu voie și fără voie” spre răul care se înfă- 
țişează voinței pervertite, înțelegerii schimonosite, simţirii pervertite a inimii, 
în chipul binelui şi al desfătării. „Cu voie” pentru că în noi mai este încă o ră- 
mășiţă de libertate și de alegere între bine și rău. „Fără voie”, pentru că această 
rămășiță de libertate nu lucrează ca o libertate deplină; ea lucrează sub înrâu- 
rirea de neînlăturat a stricăciunii făcute de păcat. Ne-am născut așa și nu pu- 
tem să nu fim așa; și de aceea ne găsim cu toţii, până la unul, în stare de amă- 
gire de sine și de înșelare demonică. Din acest fel de a privi starea oamenilor 
în legătură cu binele și răul, starea în care se află, în mod obligatoriu, fiecare 
om, reiese următoarea definiţie a înșelării, care o lămureşte în chip cu totul 
mulțumitor: înșelarea este însușirea de către oameni a minciunii luate de ei 
drept adevăr. Înșelarea lucrează mai întâi asupra felului de a gândi; după ce a 
fost primită şi a corupt felul de a gândi, ea nu întârzie să se împărtășească ini- 
mii, corupând simţirile inimii; luând stăpânire asupra ființei omului, ea se re- 
varsă în toată activitatea lui, otrăvindu-i și trupul ca pe unul care a fost legat 
în chip nedespărţit cu sufletul de către Ziditor. Starea de înșelare este stare de 
pierzanie sau de moarte veşnică. 

Începând din clipa căderii omului, diavolul a primit cale liberă către el!. 
Diavolul are dreptul la aceasta: supunându-i-se, omul a intrat sub puterea lui 
de bunăvoie, lepădând ascultarea faţă de Dumnezeu. Dumnezeu l-a răscum- 
părat pe om. Omului răscumpărat i s-a lăsat libertatea de a se supune fie lui 
Dumnezeu, fie diavolului; și ca această libertate să se arate nesiluită, diavolu- 


1 Citat din Preacuviosul Simeon Noul Teolog, în cuvântul lui Nichifor din Singurătate, 
Dobrotoliubie, partea a doua; Preacuviosul Macarie cel Mare, Omilia VII, cap. 2. 

lui i s-a lăsat cale liberă spre om. Firește că diavolul întrebuinţează toate sfor- 
țările ca să-l ţină pe om în legătura de mai înainte cu sine, sau chiar să îl aducă 
într-o şi mai mare înrobire. Pentru aceasta, el întrebuinţează arma sa de mai 
înainte și de totdeauna: minciuna. E] se străduiește să ne amăgească și să ne 
înșele, sprijinindu-se pe starea noastră de amăgire de sine; patimile noastre — 
aceste înrâuriri bolnăvicioase — el le pune în mişcare; cuvintele lor pierzătoare 
le înveșmântează într-o haină plăcută, străduindu-se să ne plece spre săturarea 
patimilor. Cel credincios Cuvântului lui Dumnezeu nu-și îngăduie aceasta, ci 
își înfrânează patimile, împotrivindu-se năvălirilor vrăjmaşului (Iacov IV, 7), 
lucrând, sub călăuzirea Evangheliei, împotriva propriei amăgiri de sine, os- 
toind patimile. Nimicind prin aceasta, puţin câte puţin, înrâurirea duhurilor 
căzute asupra sa, el iese, încetul cu încetul, din starea de înșelare, în ţinutul 
adevărului și al libertăţii (loan VIII, 32), a căror plinătate o aduce adumbrirea 
harului dumnezeiesc. Cel necredincios învățăturii lui Hristos, care urmează 
propriei sale voi şi înțelegeri, se supune vrăjmașului și trece din starea de amă- 
gire de sine în starea de amăgire demonică, își pierde și rămășiţa de libertate 
pe care o avea, ajunge la o supunere deplină față de diavol. Starea oamenilor 
aflați în înşelare demonică e foarte felurită, potrivit cu patima de care a fost 
omul amăgit și robit și potrivit cu măsura în care omul a fost robit de patimă. 
Toţi însă care au căzut în înșelare demonică (adică au intrat, prin dezvoltarea 
amăgirii de sine, în comuniune cu diavolul și în robie față de el) se află în în- 
şelare, sunt temple și unelte ale demonilor, jertfe sortite morţii veşnice, petre- 
cerii în închisorile iadului. 

Ucenicul: Înşiră-mi felurile amăgirii drăceşti care se nasc din îndeletnicirea 
nepotrivită cu rugăciunea în chip necuvenit. 

Starețul: Toate felurile de înșelare demonică la care se supune cel ce se ne- 
voieşte în rugăciune apar ca urmare a faptului că la temelia rugăciunii nu es- 
te pusă pocăința, că pocăinţa nu s-a făcut izvorul, sufletul, scopul rugăciunii. 
„Dacă cineva, spune Preacuviosul Grigore Sinaitul, în încrederea în sine înte- 
meiată pe părerea de sine (în original se spune: «dacă visează cineva să ajun- 
gă prin părere la cele înalte». Am întrebuințat aici o expresie lămuritoare, ca să 
arăt mai limpede înțelesul cuvântului «părere»), visează să ajungă la stări înal- 
te de rugăciune şi a dobândit râvnă nu adevărată, ci satanicească: pe acela, dia- 
volul îl prinde repede în laţurile sale, ca pe un slujitor al său”. Oricine se sileşte 
să intre la nunta Fiului lui Dumnezeu nu în veşminte curate și luminate, pu- 
se în rânduială prin pocăință, ci de-a dreptul în zdrențele sale, în starea omului 
vechi, de păcăroşenie și amăgire de sine, este aruncat în întunericul din afară: 
în înșelarea drăcească. „Te sfătuiesc, spunea Mântuitorul celui chemat la preo- 
ţia cea de taină, să cumperi de la Mine aur lămurit în foc, ca să te îmbogăteşti, şi 

veşminte albe, ca să te îmbraci și să nu se dea pe faţă rușinea goliciunii tale, şi un- 
ge cu alifia lacrimilor ochii tăi cei simţiţi şi ochii minţii ca să vezi. Eu pe câți îi 
iubesc, îi mustru şi îi pedepsesc: sârguiește, dar, şi te pocăiește (Apoc. II, 18-19). 
Pocăinţa și toate cele ce o alcătuiesc, cum ar fi: străpungerea sau îndurerarea 
duhului, plânsul inimii, lacrimile, osândirea de sine, pomenirea și simţirea din 
vreme a morţii, a judecății lui Dumnezeu și a muncilor celor veşnice, simţirea 
că Dumnezeu este de faţă, frica de Dumnezeu, toate acestea sunt daruri dum- 
nezeieşti, daruri de mare preţ, daruri care sunt începutul şi remelia oricărei spo- 
riri, chezășia darurilor mai înalte și veșnice. Fără a le fi primit pe acestea mai 
înainte, nu este cu putinţă să ni se încredinţeze darurile cele din urmă. „Ori- 
cât de înalte ar fi nevoinţele noastre, a spus Sfântul loan Scărarul, dacă nu am 
dobândit inimă îndurerată, atunci nevoinţele noastre sunt și mincinoase şi de- 
şarte.”! Pocăinţa, duhul înfrânt, plânsul, sunt semne care dau mărturie despre 
nevoinţa cu bună cuviinţă în rugăciune; lipsa lor este un semn al abaterii spre 
o direcţie greşită, semn al amăgirii sau al sterpiciunii. Una sau cealaltă, adică 
înşelarea sau sterpiciunea (lipsa de roade), alcătuiesc o urmare cu neputinţă de 
ocolit a îndeletnicirii cu rugăciunea într-un chip nepotrivit, iar îndeletnicirea 
cu rugăciunea în chip nepotrivit este nedespărţită de amăgirea de sine. 

Cel mai primejdios dintre felurile de rugăciune nepotrivită este atunci 
când cel care se roagă alcătuieşte prin puterea închipuirii sale năzăriri sau hi- 
mere, luându-le la arătare ca fiind din Sfânta Scriptură, iar de fapt — din pro- 
pria lui stare, din căderea sa, din păcătoșenia sa; prin aceste închipuiri îşi mă- 
guleşte părerea de sine, slava deșartă, cugetarea semeaţă, trufia, se amăgește pe 
sine însuși. Se poate vedea lesne că toate alcătuirile închipuirii firii noastre că- 
zute, schimonosite de cădere, nu sunt adevărate: ele sunt născocire și minciu- 
nă, atât de iubite, atât de fireşti îngerului căzut. Visătorul, odată cu primul pas 
făcut pe calea rugăciunii, iese din tărâmul adevărului, păşeşte pe tărâmul min- 
ciunii, pe tărâmul satanei, se supune de bunăvoie înrâuririi satanei. Sfântul 
Simeon Noul Teolog zugrăvește astfel rugăciunea visătorului și roadele ei: „EL 
ridică spre cer mâinile, ochii şi mintea, își închipuie în mintea sa” — asemenea 
lui Klopstock şi lui Milton — „sfaturile dumnezeiești, bunătăţile cele cerești, 
cinurile sfinţilor îngeri, locașurile îngerilor; pe scurt, adună în închipuirea sa 
toate cele auzite din Dumnezeiasca Scriptură, le cercetează în vremea rugăciu- 
nii, caută la cer; prin toate acestea își stârneşte sufletul său către dumnezeiasca 
dorire şi dragoste; câteodată varsă lacrimi și plânge. În acest chip, inima lui se 
trufește încetul cu încetul, fără a pricepe el aceasta cu inima; i se pare că cele 
săvârșite de el sunt rodul harului dumnezeiesc spre mângâierea lui și roagă pe 
Dumnezeu ca să-l învrednicească a petrece pururea în această lucrare. Acesta 


! Scara, Cuvântul VII. 

este semnul înșelării. Un asemenea om de s-ar și linişti cu liniștire desăvârșită 
nu poate să scape de nebunie și sminteală. lar dacă totuși nu se întâmplă cu 
el aceasta, oricum nu va ajunge niciodată la cinul duhovnicesc al priceperii și 
virtuţii sau despătimirii. Într-acest chip s-au înșelat cei care au văzut lumină și 
strălucire cu ochii aceștia trupești, au mirosit bună-mireasmă cu mirosul lor, 
au auzit glasuri cu urechile lor. Unii dintre ei s-au îndrăcit, strămutându-se, 
cu mintea vătămată, dintr-un loc într-altul; alții au primit un demon în chip 
de înger luminos, s-au înșelat și au trăit neîndreptaţi până la sfârşit, fără a pri- 
mi sfat de la nici unul dintre fraţi; alții, îndemnați fiind de diavol, şi-au pus 
capăt zilelor; unii s-au aruncat în prăpastie; alţii s-au spânzurat. Şi cine poate a 
socoti feluritele amăgiri ale diavolului, cu care amăgeşte el, şi care sunt cu ne- 
putinţă de așternut în cuvinte? Totuși, din cele spuse de noi, orice om cu ca- 
pul pe umeri poate să afle vătămarea care ia naştere din acest fel de rugăciune. 
Iar dacă vreunul din cei care îl întrebuinţează nu va pătimi nici una din neno- 
rocirile arătate mai sus, din pricină că trăiește în obște — căci în aceste neno- 
rociri cad mai mult pustnicii, care trăiesc în singurătate —, însă unul ca acesta 
îşi va petrece întreaga viață fără să izbândească nimic”!, 

Toţi Sfinţii Părinţi care au descris nevoinţa rugăciunii minţii ne opresc nu 
numai a alcătui de la sine închipuiri, ci și a ne pleca, prin voia şi încuviințarea 
noastră, spre închipuirile și nălucirile care se pot înfățișa pe neașteptate, fără a 
atârna de voia noastră. Şi aceasta se întâmplă în timpul nevoinţei la rugăciune, 
mai cu seamă în liniștire. „Nu primi nicicum, spune Preacuviosul Grigorie Si- 
naitul, dacă vei vedea ceva cu ochii cei simţiţi ori cu mintea, în afara sau înlă- 
untrul tău, de-ar fi chipul lui Hristos, sau chip de înger, sau al vreunui sfânt, 
sau dacă i se va arăta lumină... Fii cu luare-aminte și pază! Nu-ţi îngădui a te 
încrede în ceva, nu arăta învoire cu gândul şi cu glasul la nimic, nu te încrede 
în grabă vreunei arătări, de-ar fi ea adevărată și bună; fii rece cărre ea şi înstră- 
inat, păzind statornic mintea ta lipsită de închipuiri, fără a alcătui în sine vre- 
un chip şi fără a fi întipărită de nici un chip. Cel ce a văzut oarece cu mintea 
sau cu simţurile, de-ar fi vedenia şi de la Dumnezeu, și o primește cu grăbire, 
lesne cade în înșelare, cel puţin, își descoperă aplecarea spre înșelare, primind 
vedenia cu grabă și uşurătate. Noul începător trebuie să-și întoarcă toată lua- 
rea-aminte spre singură lucrarea inimii și doar pe aceasta s-o recunoască nea- 
măgitoare, iar altceva nimic să nu primească până ce nu va fi intrat în despă- 
timire. Dumnezeu nu se mânie pe cel ce se teme de înșelare și veghează asu- 
pra sa cu cea mai mare luare-aminte, chiar dacă acesta nu va primi ceva trimis 
de Dumnezeu, necercetând aceea cu toată osârdia; dimpotrivă, Dumnezeu îl 
va lăuda pe unul ca acesta pentru buna sa înţelegere”. Sfântul Amfilohie, ca- 


1 Despre primul chip al luării aminte și rugăciunii, Dobrotoliubie, partea întâi. 

re era intrat în călugărie din tinerețe, s-a învrednicit la vârsta bărbăţiei și a bă- 
trâneții să ducă viață sihăstrească în pustie. Închizându-se într-o peşteră, el se 
îndeletnicea cu liniștirea și a atins o mare sporire. Atunci când s-au împlinit 
patruzeci de ani de când ducea viață pustnicească, i s-a arătat noaptea un în- 
ger și i-a zis: „Amfilohie! Mergi în oraș și paşte oile cele duhovniceşti”. Am- 
filohie petrecea luând aminte la sine și n-a băgat deloc în seamă porunca în- 
gerului. În noaptea următoare îngerul s-a arătat din nou, înnoind porunca şi 
adăugând că el vine de la Dumnezeu. Și iarăși Amfilohie nu a arătat supune- 
re îngerului, temându-se ca nu cumva să fie amăgit și aducându-și aminte de 
vorbele Apostolului, că și satana ia chip de înger de lumină (II Cor. XI, 14). 
În ce-a de-a treia noapte, îngerul s-a arătat din nou și încredinţându-l pe Am- 
filohie asupra sa printr-o slavoslovie a dumnezeirii pe care duhurile cele lepă- 
date nu o pot suferi, l-a luat pe bătrân de mână, l-a scos din chilie și l-a dus 
într-o biserică ce se găsea în apropiere. Ușile bisericii s-au deschis singure. Bi- 
serica s-a umplut de lumină cerească; în ea se aflau mulțime de bărbaţi sfinți 
în veşminte albe, cu feţele strălucind ca soarele. Aceștia l-au hirotonit pe Am- 
filohie episcop al orașului Iconium!. Purtându-se întocmai pe dos, Preacuvio- 
șii Isaachie și Nichita ai Lavrei Pecerska, noi şi neîncercaţi în viața pustniceas- 
că, au suferit cumplită nenorocire, încrezându-se cu nechibzuință în vedeniile 
care li se arătaseră. Celui dintâi i s-a arătat o mulțime de demoni întru stră- 
lucire: unul dintre demoni a luat chipul lui Hristos, iar ceilalți chip de sfinți 
îngeri. Pe cel de-al doilea l-a amăgit demonul mai întâi prin bună mireasmă 
și glas, pasămite dumnezeiesc, iar apoi a stătut înaintea ochilor lui în chip de 
înger”. Monahii încercați în viața călugărească, monahii cu adevărat sfinți se 
tem de înșelare și nu au încredere în sine cu mult mai mult decât începătorii 
şi mai cu seamă decât aceia care sunt cuprinși de înfierbântare către nevoinţă. 
Cu dragoste fierbinte, Preacuviosul Grigorie Sinaitul îl previne asupra înșe- 
lării pe isihastul pentru care a fost scrisă cartea lui. „Voiesc să ai întru cunoș- 
tință cele despre înșelare; voiesc aceasta cu scopul de a te putea păzi pe tine în- 
suți de înșelare, ca prin cuvântul neluminat de smerenia cuviincioasă nu cum- 
va să-ți pricinuiești o mare vătămare, nu cumva să-ţi pierzi sufletul rău. Libera 
voie a omului înclină lesne spre părtășia cu potrivnicii noştri şi mai cu seamă 
voia celor neîncercaţi, fragezi în nevoinţă, ca a unora ce sunt încă stăpâniți de 
demoni.” Câr de adevărat este cuvântul! Se pleacă, se lasă trasă libera noastră 
voie spre înșelare: pentru că orice înșelare lingușeşte părerea noastră de sine, 
slava deșartă, trufia noastră. „Demonii se află în apropierea începătorilor și a 
celor aflați în rânduială de sine (idioritmici), pe care îi înconjoară, întinzân- 


' Vieţile sfinţilor, 23 noiembrie. 
2 Patericul Lavrei Pecerska. 

du-și laţurile cugetelor și închipuirilor vătămătoare, pregătind prăpăstii spre 
cădere. Cetatea începătorilor — întreaga ființă a fiecăruia dintre ei — se află în- 
că sub stăpânirea balaurilor... Nu te lăsa, din ușurătate, în seama celor ce ţi se 
înfăţişează, ci să petreci întru bună întemeiere, păstrând cele bune cu multă 
chibzuinţă și lepădând cele viclene... Să-ţi fie ştiut că lucrările harului sunt lă- 
murite; demonul nu le poate învăţa: nu poate învăţa nici blândețea, nici seni- 
nătatea, nici smerenia, nici ura față de lume; el nu îmblânzește patimile și iu- 
birea de desfătare, așa cum o face harul. Lucrările acestuia sunt: îngâmfarea, 
cugetarea semeață, încrederea în sine; într-un cuvânt, toate chipurile răutăţii. 
După lucrarea ei poţi să cunoşti lumina care răsare în sufletul tău, dacă este 
dumnezeiască sau de la satana.” Se cuvine a ști că această deosebire este la mă- 
sura monahilor sporiţi și nicidecum a începătorilor. Deși Preacuviosul Sina- 
it vorbește cu un începător, însă cu un începător în ale liniștirii, dar care du- 
pă anii petrecuţi în mănăstire și după vârsta trupească era bătrân, după cum 
se poate vedea din carte. 

Ucenicul: Nu ţi s-a întâmplat vreodată să vezi pe cineva venit în stare de în- 
şelare drăcească din pricina zburdării închipuirii în vremea rugăciunii? 

Starețul: Ba mi s-a întâmplat. Un oarecare funcționar care trăia în Pe- 
tersburg, se nevoia cu asprime la rugăciune, fapt pentru care a ajuns într-o sta- 
re neobişnuită. Despre nevoinţa lui și urmările sale el i-a făcut cunoscut pro- 
toiereului bisericii cu hramul Acoperământul Maicii Domnului, care este în 
Kolomno. Protoiereul, vizitând o oarecare mănăstire din eparhia Sankt-Pe- 
tersburg, l-a rugat pe unul dintre monahii acelei mănăstiri să stea de vorbă cu 
funcţionarul. „Starea ciudată în care a ajuns funcţionarul din pricina nevoin- 
ţei, a spus cu mult bun-simţ protoiereul, ar putea fi lămurită mai lesne de niș- 
te trăitori în mănăstire, ca unii ce sunt mai deprinşi cu amănuntele și întâm- 
plările neprevăzute ale nevoinței ascetice.” Monahul s-a învoit. După oarecare 
vreme, funcţionarul a venit în mănăstire. La convorbirea dintre el şi monah 
am fost şi eu de față. Funcţionarul a început îndată să povestească despre ve- 
deniile sale: că vede mereu la rugăciune lumină venind din icoane, simte bu- 
nă-mireasmă, iar în gură o dulceaţă neobișnuită și așa mai departe. Mona- 
hul, ascultând această istorisire, l-a întrebat pe funcţionar: „Nu v-a trecut prin 
gând să vă puneţi capăt zilelor?”. „Cum să nu!, a răspuns funcţionarul, m-am 
aruncat, deja, o dată în Fontanka!, însă m-au scos”. S-a arătat că funcționa- 
rul întrebuința acel fel de rugăciune, descris de Sfântul Simeon, care aprinde 
închipuirea și sângele, omul căpătând, între timp, o putere nemaipomenită 
de postire aspră şi priveghere. La starea de amăgire de sine pe care omul și-o 
alege de bunăvoie, diavolul și-a adăugat lucrarea sa, înrudită cu această stare, 


1 Afluent al râului Neva (7. 7) 

iar amăgirea de sine omenească a trecut în vădită înșelare diavolească. Func- 
ționarul vedea lumină cu ochii cei trupeşti: buna-mireasmă și dulceaţa pe care 
le simţea atârnau de simţurile trupești. Dimpotrivă, vedeniile sfinților și stă- 
rile lor cele mai presus de fire sunt pe de-a-ntregul duhovnicești!: nevoitorul 
devine în stare să le primească abia după deschiderea ochilor sufletului său de 
către harul dumnezeiesc, înviind deopotrivă şi celelalte simţuri ale sufletului, 
care până atunci petreceau în nelucrare (Preacuviosul Simeon Noul Teolog, 
„Cuvântul despre credinţă”); la vedenia dăruită de har iau parte și simţurile 
cele trupești ale sfinților, dar numai atunci când trupul trece din starea păti- 
mașă în cea despătimită. Monahul a început să încerce a-l convinge pe func- 
ţionar să părăsească felul de rugăciune întrebuințat de el, lămurindu-i cât de 
greşit este acest fel de rugăciune și cât de greșită este starea la care se ajunge 
prin el. Funcţionarul s-a împotrivit sfatului cu încăpățânare. „Cum să mă le- 
păd de un har vădir!”, a răspuns el împotrivă. 

Luând aminte la purtarea funcţionarului, am simţit faţă de el o negrăită 
milă și deopotrivă mi s-a părut oarecum caraghios. De pildă, i-a pus monahu- 
lui următoarea întrebare: „Atunci când din îmbelşugarea dulceții mi se um- 
ple gura de scuipat, acesta începe să curgă pe podea: e păcat, oare?” Întocmai: 
cei care se află în înșelare drăcească stârnesc milă, ca unii care nu se mai stă- 
pânesc pe sine și se află, cu mintea și inima, în robia celui viclean, a duhului 
celui lepădat. Ei alcătuiesc, totodată, și o priveliște caraghioasă: spre batjocu- 
ră sunt daţi de către duhul cel viclean care-i stăpâneşte, care i-a adus în starea 
de înjosire, amăgindu-i prin slava deșartă şi semeaţa cugetare. Cei înșelaţi nu 
pricep nici robia în care se află, nici ciudăţenia purtării lor, oricât de bărătoa- 
re la ochi ar fi această robie, această ciudăţenie a purtării. Iarna lui 1828 spre 
1829 am petrecut-o în Sihăstria Ploșceansk (Eparhia Orlov). În vremea aceea, 
trăia acolo un bătrân aflat în înșelare. Acesta și-a retezat mâna, presupunând 
că împlineşte prin aceasta porunca evanghelică și povestea oricui avea plăce- 
rea să-l asculte că mâna retezată s-a făcut sfinte moaște, fiind păstrată și cinsti- 
tă cu evlavie în mănăstirea moscovită Simonov; că el, bătrânul, aflându-se la 
cinci sute de verste depărtare de Simonov, simte când arhimandritul de acolo 
sărută mâna dimpreună cu obștea. Starețul era apucat de tremurici, totodată 
începea să șuiere foarte tare; el socotea aceasta ca o roadă a rugăciunii; privito- 
rilor însă li se părea o schimonoseală vrednică doar de milă ori de râs. Copiii 
orfani care trăiau pe lângă mănăstire se amuzau pe seama bătrânului, maimu- 
țărindu-l înaintea ochilor lui. Bătrânul se mânia, se arunca ba asupra unuia, 
ba asupra altuia, îi trăgea de păr. Nimeni dintre monahii vrednici de cinstire 


' Sfântul Isaac Sirul, Cuvântul LV. 

ai mănăstirii nu a putut să-l încredinţeze pe cel înșelat că se află într-o stare de 
amăgire, în neorânduială sufletească. 

După ce funcţionarul a plecat, l-am întrebat pe monah: „De unde v-a tre- 
cut prin gând să-l întrebaţi pe funcţionar despre încercarea de a-și lua viaţa?”. 
Monahul a răspuns: „Așa cum în timpul plânsului celui după Dumnezeu vin 
clipe de neobișnuită împăcare a conştiinţei, lucru care alcătuiește mângâierea 
celor ce plâng, și în timpul desfărării celei mincinoase, aduse de înșelarea dră- 
cească, vin clipe în care înșelarea îşi leapădă, cum ar veni, haina și se lasă gusta- 
tă așa cum este ea de fapt. Aceste clipe sunt cumplite! Amărăciunea lor și dez- 
nădejdea pricinuită de această amărăciune sunt de nesuferit. În această stare 
în care îl aduce înșelarea i-ar fi mai ușor celui înşelat s-o recunoască pe aceas- 
ta și să ia măsuri spre a se vindeca. Vai! Începutul înșelării este trufia, iar roa- 
da ei, trufia cea peste măsură. Cel înșelat, socotindu-se vas al harului dumne- 
zeiesc, disprețuiește mântuitoarele preintâmpinări ale celor apropiaţi, precum 
a băgat de seamă Sfântul Simeon. Între timp, accesele de deznădejde devin 
din ce în ce mai puternice: în cele din urmă, deznădejdea aduce la ieşirea din 
minţi şi este încununat de sinucidere. La începutul veacului nostru se nevo- 
ia în Sihăstria Sofroniev (Eparhia Kursk) schimonahul Teodosie, care-și atră- 
sese cinstirea obștii şi a mirenilor prin viaţa sa aspră, înaltă. Odată, i s-a părut 
că a fost răpit la rai. După terminarea vedeniei, a mers la întâistătător, a po- 
vestit minunea în amănunt şi şi-a făcut cunoscută părerea de rău pentru fap- 
tul că s-a văzut în rai numai pe sine, iar din obşte pe nimeni altcineva. Faptul 
nu a atras întâistătătorului luarea-aminte cuvenită: acesta a strâns obștea și cu 
duh înfrânt le-a povestit despre vedenia schimonahului și i-a îndemnat a vie- 
țui mai cu râvnă și într-un chip mai plăcut lui Dumnezeu. După trecerea a oa- 
recare vreme, au început să apară ciudățenii în purtarea schimonahului. Totul 
s-a sfârșit atunci când l-au găsit spânzurat în chilia sa”. 

Am avut și eu parte de urmărorea întâmplare vrednică de luare-aminte. 
M-a cercetat, odată, un ieroschimonah atonit, venit în Rusia pentru colectă. 
Ne-am așezat în chilia mea de oaspeţi și a început să-mi zică: „Roagă-te pen- 
tru mine, părinte; dorm mult, mănânc mult!”. În vreme ce-mi spunea aces- 
tea, simţeam înfierbântarea care ieşea din el, fapt pentru care i-am și răspuns: 
„Nu mănânci mult şi nu bei mult: oare nu este în tine ceva deosebit?”, şi l-am 
rugat să intre în chilia dinlăuntru. Mergând înaintea lui şi deschizând ușa chi- 
liei dinlăuntru, mă rugam în gândul meu lui Dumnezeu ca să dăruiască folos 
sufletului meu flămând din partea acelui ieroschimonah atonit, dacă el va fi 
fiind cu adevărat rob al lui Dumnezeu. Întocmai: băgasem de seamă la el ceva 
deosebit. În chilia dinlăuntru ne-am așezat iarăși ca să stăm de vorbă și am în- 
ceput să-l rog: „Fă milostenie, învață-mă să mă rog. Tu trăieşti în cel dintâi loc 

monabhicesc de pe pământ, printre mii de monahi: într-un asemenea loc și în 
mijlocul unei adunări atât de numeroase de monahi neapărat trebuie să se gă- 
sească mari rugători, care cunosc lucrarea cea de taină a rugăciunii și îi călău- 
zesc la ea și pe cei apropiaţi, după pilda lui Grigore Sinaitul și Grigore Palama, 
după pilda multor altor luminători atoniţi”. leroschimonahul s-a învoit nu- 
maidecât să-mi fie povăţuitor şi o, groază! Cu cea mai mare înfierbântare a în- 
ceput să-mi arate metoda mai sus arătată de rugăciune extatică, întemeiată pe 
închipuire. Mă uit la el — era într-o înfierbântare grozavă! Avea înfierbântate și 
sângele, și închipuirea! Era în mulţumire de sine, în extaz, în amăgire de sine, 
în înșelare! Lăsându-l să se descarce, am început, puţin câte puţin, jucându-mi 
în continuare rolul de povăţuit, să-i înfățişez învăţătura Sfinţilor Părinţi des- 
pre rugăciune, arătându-i-o în Fi/ocalie și cerându-i să mi-o lămurească. Ato- 
nitul a căzut într-o nedumerire desăvârșită. Am văzut că nu are cunoștință ni- 
cidecum despre învățătura Părinților cu privire la rugăciune! În continuarea 
discuţiei noastre, i-am zis: „Uite ce e, stareţe! Vei locui în Petersburg — să nu 
stai defel la catul de sus; să-ţi iei odaie neapărat la cel de jos!”. „De ce așa?”, a 
întors cuvântul atonitul. „Pentru că, am spus eu, dacă le trece prin cap înge- 
rilor ca, răpindu-te pe neașteptate, să te ducă din Petersburg la Athos și, luân- 
du-te de la catul de sus, te vor scăpa, ai să te strivești de moarte; iar dacă te vor 
lua de la cel de jos și te vor scăpa, ai să te alegi numai cu lovituri ușoare.” „În- 
chipuieşte-ţi, mi-a răspuns atonitul, de câre ori, deja, stând la rugăciune, mi-a 
venit cu putere gândul că îngerii mă vor răpi și mă vor lăsa în Athos!” S-a vădit 
că ieroschimonahul purta lanţuri, nu dormea mai deloc, mânca foarte puţin și 
simţea în trup asemenea fierbințeală, că iarna nu avea nevoie de îmbrăcăminte 
groasă. Spre sfârșitul convorbirii noastre, mi-a venit în gând să fac precum ur- 
mează: am început să-l rog pe atonit ca el, postitor şi nevoitor fiind, să pună 
la încercare asupra sa metoda Sfinţilor Părinţi, care cere ca mintea să fie la vre- 
mea rugăciunii cu desăvârșire liberă de orice închipuire, cufundându-se toată 
în luarea-aminte față de cuvintele rugăciunii, închizându-se şi cuprinzând-o, 
potrivit spuselor Sfântului Ioan Scărarul, în cuvintele rugăciunii!. În timpul 
acestei lucrări, inima se face, de obicei, împreună-lucrătoare minţii printr-un 
simțământ mântuitor de întristare pentru păcate, precum a spus Preacuvio- 
sul Marcu Ascetul: „Mintea care se roagă fără împrăștiere strâmtorează inima: 
iar inima înfrântă şi smerită Dumnezeu nu o va urgisi” (Ps. 50, 19). „După ce 
faci pe tine încercarea, i-am spus atonitului, adu-mi și mie la cunoștință des- 
pre roada ei; căci această încercare este anevoioasă pentru mine însumi, dato- 
rită vieţii împrăștiate pe care o duc.” Atonitul s-a învoit cu bucurie la îmbierea 


' Scara, Cuvântul XXVIII, cap.17. 


* Cuvânul despre cei ce socot a se îndrepta din fapre, cap. 34, Dobrotoliubie, partea întâi. 

mea. După câzeva zile vine la mine și îmi spune: „Ce mi-ai făcut?”. „Dar ce s-a 
întâmplat?” „Păi, cum am început să mă rog cu luare-aminte, închizând min- 
tea în cuvintele rugăciunii, toate vedeniile mele s-au dus şi deja nu mai pot să 
mă întorc la ele.” Vorbind mai departe cu atonitul, nu am mai văzut la el acea 
încredere în sine și îndrăzneală care săreau în ochi la prima întâlnire și care se 
fac, de obicei, văzute la oamenii aflaţi în amăgire de sine, cărora li se pare că 
sunt sfinţi sau care se află în înșelare duhovnicească. Atonitul și-a arătat chiar 
dorinţa de a asculta sărmanele mele sfaturi. Atunci când l-am povăţuit să nu se 
deosebească prin felul văzut de vieţuire faţă de ceilalți monahi, întrucât aceas- 
ta duce la cugetare semeaţă!, și-a scos lanţurile de pe el și mi le-a dat. 

După o lună a venit iarăși la mine și mi-a spus că a încetat fierbinţeala din 
trupul lui, că are nevoie de îmbrăcăminte călduroasă și doarme cu mult mai 
mult. Totodată, povestea că în Muntele Athos sunt mulți, unii bucurându-se 
de faima sfinţeniei, care întrebuinţează acea metodă de rugăciune pe care o 
întrebuința el, deprinzându-i cu ea și pe alții. Nu-i de mirare! Sfântul Simeon 
Noul Teolog, care a trăit cu opt sute de ani înaintea vremurilor noastre, spu- 
nea că foarte puţini se îndeletnicesc cu rugăciunea întru luare-aminte?. Prea- 
cuviosul Grigore Sinaitul, trăitor în veacul al patrusprecelea după nașterea lui 
Hristos, atunci când a mers în Muntele Athos, a aflat că numeroșii călugări de 
acolo nu aveau nici o idee despre rugăciunea minţii; se îndeletniceau numai 
cu nevoinţele trupești, săvârșind rugăciunile doar cu buzele și cu glasul”. Prea- 
cuviosul Nil Sorski, trăitor la sfârșitul veacului al cincisprezecelea şi începutul 
celui de-al șaisprezecelea, cercetând și el Muntele Athos, spune că în vremea sa 
numărul celor care se rugau cu luare-aminte se împuţinase peste măsură“. 

Stareul arhimandrit Paisie Velicikovski s-a strămutat în Muntele Athos, 
din Moldova, în anul 1747. În scurtă vreme, a cercetat toate mănăstirile și 
schiturile, a star de vorbă cu numeroși bătrâni pe care părerea obştească a 
Sfântului Munte îi ţinea de monahi foarte încercaţi și sfinți. Atunci însă când 
a început să-i întrebe pe acești monahi despre cărţile Sfinţilor Părinţi care au 
scris despre rugăciunea minţii, s-a arătat nu doar că nu aveau habar că vor fi 
fost pe lume asemenea cărți, ci și că nu știau nici măcar numele Sfinţilor Scri- 
itori; Filocalia nu fusese, încă, tipărită în grecește. Rugăciunea cu luare-amin- 
te cere lepădare de sine și puțini se hotărăsc să se lepede de sine. Cel închis 


! Scara, Cuvântul IV, cap. 82, 83; Preacuviosul Varsanufie cel Mare, răspunsul 275; Viaţa 
şi învățăturile Preacuviosului Apollo, Patericul egiptean. 

? Despre cel de-al treilea chip al rugăciunii. 

* Viaţa Preacuviosului Grigorie Sinaitul. 

4 Înainre-cuvântare la Predania sau Tipicul Schitului. 

? Din scrisoarea stareţului Paisie către starețul Teodosie, Scrierile lui Paisie, ed. Sihăstriei 
Optina. 

în sine prin luarea-aminte, care se află în stare de uimire din pricina vederii 
păcătoșeniei sale, nu este în stare de vorbire multă și, îndeobște, de scene de 
efect și actorie; unul ca acesta apare înaintea celor ce nu cunosc nevoinţa lui 
tainică oarecum ciudat, curios, „neisprăvit” în toate privințele. Ușor este, oa- 
re, să te deosebești de părerea lumii? Iar lumea, cum să-l cunoască pe nevoito- 
rul adevăratei rugăciuni, când nevoința aceasta este ea însăși cu totul necunos- 
cută lumii? Alfel stau lucrurile cu cel aflat în amăgire de sine! Nu mănâncă, 
nu bea, nu doarme, iarna umblă doar în rasă, poartă lanţuri, vede vedenii, pe 
toți îi învaţă şi îi mustră cu o nerușinare plină de îndrăzneală, fără nici o drep- 
tate, fără rost, cu înfierbântare a sângelui, înfierbântare trupească, pătimașă și 
îndemnat de această înfierbântare nenorocită și pierzătoare. Sfânt și gata! De 
multă vreme s-au făcut băgate de seamă gustul și înclinarea pe care le are so- 
cietatea omenească spre asemenea lucruri: Răbdazi, scrie Apostolul Pavel către 
corinteni, de vă robește cineva, de vă mănâncă cineva, de vă ia ce e al vostru, de 
vă priveşte cineva cu mândrie, de vă lovește cineva peste obraz (Il Cor. XI, 20). În 
continuare, Sfântul Apostol spune că el, fiind în Corint, nu a putut să se poar- 
te cu îndrăzneală și obrăznicie: purtarea lui a purtat pecetea smereniei, a b/ân- 
deții și îngăduinţei lui Hristos (Ul Cor. X, 1). O mare parte dintre nevoitorii 
Bisericii Apusene, socotiți în sânul acesteia ca foarte mari sfinți — aceasta du- 
pă căderea ei de la Biserica Răsăriteană și îndepărtarea Sfântului Duh de la ea 
— s-au rugat și au ajuns la vedenii, bineînţeles mincinoase, prin metoda pe ca- 
re am amintit-o. Acești păruţi sfinţi se aflau în cea mai cumplită înșelare dră- 
cească. Înșelarea își ridică, deja, în chip firesc capul pe temeiul hulirii împo- 
criva lui Dumnezeu prin care este schimonosită la eretici credința dogmati- 
că. Purtarea nevoitorilor latini, cuprinși fiind ei de înșelare, a fost întotdeauna 
„extatică” din pricina neobișnuitei lor înfierbântări trupeşti și pătimașe. În- 
tr-o asemenea stare se afla Ignaţiu de Loyola, întemeietorul Ordinului iezu- 
iţilor. Închipuirea lui era atât de aprinsă şi de aţâţată, încât, precum el însuși 
spunea, avea nevoie doar să o voiască și să întrebuinţeze oarecare sforțare ca 
să-i apară înainte, după bunul său plac, iadul sau raiul. Apariţia raiului și ia- 
dului se săvârșea nu doar prin lucrarea închipuirii omenești; lucrarea închipu- 
irii omenești, de una singură, este neîndestulătoare pentru aceasta: faptul se 
săvârșea prin lucrarea demonilor, care își uneau prisositoarea lor lucrare cu lu- 
crarea neîndestulătoare omenească, adăugând lucrare la lucrare, plinind o lu- 
crare prin cealaltă, pe temelia liberei voințe a omului care și-a ales și și-a însu- 
șit o orientare mincinoasă. Se ştie că adevăraţilor sfinţi ai lui Dumnezeu vede- 
niile li se dăruiesc numai şi numai prin bunăvoința şi lucrarea lui Dumnezeu, 
iar nu după voia omului și nu prin propriile lui sforțări; se dăruiesc pe neaș- 
teptate, foarte arareori, când este neapărată nevoie, potrivit minunatei icono- 

mii a lui Dumnezeu, iar nu la întâmplare!. Nevoinţa aspră a celor aflați în în- 
şelare se însoțește, de obicei, de o adâncă stricăciune sufletească. După aceasta 
se poate măsura văpaia care îi mistuie pe cei înșelaţi. În sprijinul celor spuse 
stau povestirile din istorie și mărturia Părinților. „Cel ce vede duhul amăgirii 
— în vedeniile care îi sunt înfățișate, a spus Preacuviosul Maxim Capsocalivi- 
tul, foarte adesea este supus iuțimii și mâniei; buna-mireasmă a smereniei ori 
a rugăciunii ori a lacrimii adevărate nu încape într-însul. Dimpotrivă, unul ca 
acesta se laudă mereu cu virtuțile sale, este plin de slavă deșartă şi se dedă în- 
truna, fără frică, patimilor viclene.”? 

Ucenicul: Faptul că această metodă de rugăciune este greșită şi legătura ei 
cu amăgirea de sine și înșelarea îmi sunt acum limpezi; fă-mă prevăzăror acum 
și cu privire la celelalte feluri de rugăciune nepotrivită și la starea amăgitoare 
care este legată de ele. 

Starețul: Precum duce la amăgire de sine și înșelare lucrarea greșită a min- 
ţii, tot așa duce la ele şi lucrarea greșită a inimii. Sunt pline de trufie nechib- 
zuită dorinţa și năzuinţa de a vedea vederi duhovniceşti cu o minte necurăţită 
de patimi, neînnoită și nerezidită de către dreapta Sfântului Duh: pline sunt 
de aceeași trufie şi nechibzuinţă, dorinţa și năzuința inimii de a se îndulci de 
simţiri sfinte, duhovniceşti, dumnezeiești, atunci când ea nu este încă în stare 
de asemenea îndulciri. Precum mintea necurată care, dorind a vedea vedenii 
dumnezeiești şi neavînd putinţa de a le vedea, alcătuiește pentru sine vedenii 
din sine însăși, amăgindu-se și înșelându-se cu ele, tot așa și inima, silindu-se 
a gusta dulceața dumnezeiască şi alre simţiri dumnezeiești și neaflindu-le în 
sine, se lingușește cu ele pe sine, se amăgește, se înșală, se pierde pe sine, in- 
trând pe tărâmul minciunii, în părtășie cu demonii, supunându-se înrâuririi 
lor, lăsându-se înrobită de stăpânirea lor. 

O singură sirnţire dintre toate simţirile inimii aflate în starea căzută poate 
fi întrebuințată la nevăzuta slujire a lui Dumnezeu: întristarea pentru păcate, 
pentru păcătoșenie, pentru cădere, pentru pierzania sufletului: acesta se nu- 
mește plâns, pocăință, străpungere a duhului. Pentru aceasta dă mărturie 
Sfânta Scriptură. Dacă ai fi voit jertfă, Ţi-aș fi dat; arderile de tot nu le vei bi- 
nevoi (Ps. L, 18-19): fiecare simţire a inimii în parte precum și toate împreună 
nu-Ți sunt bineplăcure, pângărite fiind de păcat și schimonosite prin cădere. 
Jertfa lui Dumnezeu, duhul umilit; inima înfrântă și smerită Dumnezeu nu 0 va 
urgisi (Ps. L, 18-19). Această jertfă îndepărtează în chip firesc aducerea celor- 
lalte jertfe: simțământul de pocăință face să amuţească toate celelalte simţă- 
minte. Pentru ca jertfele celorlalte simțăminte să se facă bineplăcure lui Dum- 


' Sfântul Isaac Sirul, Cuvântul XXXVI. 
2 Convorbirea Preacuviosului Maxim Capsocalivitul cu Preacuviosul Grigorie Sinaitul. 

nezeu, trebuie ca mai înainte să se reverse bunăvoirea lui Dumnezeu peste Si- 
onul nostru, trebuie ca mai înainte să se reclădească zidurile Ierusalimului 
nostru dărâmat. Domnul este Drept şi Atotsfânt: numai jertfele drepte, cura- 
te, pe care e în stare să le aducă firea omenească abia după înnoirea sa sunt bi- 
neplăcute Domnului Celui Drept și Atotsfânt. Jertfele și arderile de tor pân- 
gărite El nu le va binevoi. Să ne îngrijim a ne curăţi prin pocăință! Arunci vei 
binevoi jertfa dreptăţii, prinosul şi arderile de tot; atunci vor pune pe altarul Tău 
viței (Ps. L, 21): simţirile renăscute ale omului înnoit prin Sfântul Duh. Cea 
dintâi poruncă dată de Mântuitorul lumii tuturor oamenilor, fără deosebire, 
este porunca pocăinţei: a început lisus a propovădui și a spune: Pocăizi-vă, că 
s-a apropiat împărăția cerurilor (Mt. IV, 17). Porunca aceasta cuprinde, înmă- 
nunchează în sine toate celelalte porunci. Acelor oameni care nu pricepeau în- 
semnătatea și puterea pocăinței, Mântuitorul le-a zis nu o dată: Mergând, în- 
vățați-vă ce înseamnă: Milă voiesc, iar nu jertfă (Mt. IX, 13). Aceasta înseamnă 
că Domnul, milostivindu-Se de oamenii căzuți și pieriți, le-a dăruit tuturor 
pocăinţa, ca singur mijloc de mântuire, întrucât toți sunt cuprinși de cădere și 
de pieire. El nu cere, nici nu doreşte de la ei jertfe de care nu sunt în stare, ci 
voiește ca să se milostivească de ei înșiși, să-și recunoască nenorocirea, slobozin- 
du-se din ghearele ei prin pocăință. La cuvintele sus-pomenite, Domnul a 
adăugat aceste vorbe grozave: Nu am venit, a zis EL, să chem pe cei drepți, ci pe 
cei păcătoşi la pocăință. Pe cine numeşte drepţi? Pe acei păcătoși nefericiți și or- 
biţi, care, amăgiţi fiind de către părerea de sine, nu socot că au trebuinţă în 
chip firesc de pocăință și, de aceea, fie că se leapădă de ea, fie că nu-i duc gri- 
jă. Ce nefericire! Prin aceasta ei se leapădă de Mântuitorul și pierd comoara 
mântuirii. „Vai sufletului, spune Preacuviosul Macarie cel Mare, care nu-și 
simte rănile sale și i se pare, din pricina marii, nemăsuratei vătămări pe care 
i-a adus-o răul, că este pe de-a-ntregul străin de această vătămare. Un ase- 
menea suflet nu mai este de acum cercetat și doftoricit de către Doctorul Cel 
Bun, ca unul care de bunăvoie și-a lăsat rănile neîngrijite și se socoate sănătos 
şi neprihănit. N zu nevoie de doctor, zice EI, cei sănătoși, ci cei bolnavi (Mt. 
IX, 12)”!. Cumplită cruzime faţă de sine este lepădarea de pocăință! Cumpli- 
tă răceală, neiubire de sine este nepăsarea față de pocăință! Cel care este crud 
cu sine nu poate să nu fie crud şi cu ceilalți. Cel ce s-a milostivit de sine îmbră- 
țişând pocăința se face, totodată, milostiv și faţă de aproapele. De aici se vede 
întreaga însemnătate a greșelii: a lua inimii simţământul de pocăință poruncit 
ei de către Dumnezeu însuși, care îi este, în chip firesc și logic, neapărat trebu- 
incios, şi a te strădui să descoperi în inimă, în pofida rânduielii, în pofida așe- 
zămintelor dumnezeiești, acele simţiri care trebuie să se ivească în ea de la sine 


' Cuvântul VI, Despre dragoste, cap.16. 

după curățirea prin pocăință, însă având un cu totul alt caracter!. Despre acest 
caracter duhovnicesc, omul trupesc nu poate să-și facă nici o închipuire, în- 
trucât simţirile plăsmuite se întemeiază întotdeauna pe simțiri deja cunoscute 
inimii, iar simţirile duhovnicești sunt pe de-a-ntregul străine inimii care nu 
cunoaște decât simţirile trupești. Asemenea inimă nici nu știe măcar că există 
simţiri duhovnicești. Toată lumea știe ce nenorocire sufletească a căzut peste 
cărturarii și fariseii iudei din pricina greşitei lor întocmiri sufleteşti; ei s-au fă- 
cut nu numai străini de Dumnezeu, ci și vrăjmași pe faţă ai Lui, ucigași de 
Dumnezeu. Într-o asemenea nenorocire cad și cei ce se nevoiesc la rugăciune, 
dar leapădă pocăinţa din nevoinţa lor, încercând să aţâţe în inimă iubirea de 
Dumnezeu, să simtă desfătare și extaz; aceștia dau singuri apă la moară căde- 
rii lor, se fac străini de Dumnezeu, se fac părtaşi cu satana, se molipsesc de ură 
faţă de Sfântul Duh. Acest fel de amăgire este înspăimântătoare; el este la fel 
de pierzător de suflet ca și primul, dar mai puţin vădit; arareori duce la nebu- 
nie și sinucidere, dar strică, fără umbră de îndoială, și mintea, şi inima. Pe 
acesta, Părinţii l-au numit, din pricina acelei stări a minţii căreia îi dă naștere, 
„părere”?. La acest fel de înșelare se referă Sfântul Apostol Pavel atunci când 
spune: Nimeni dar să nu vă înșele printr-o prefăcută smerenie și printr-o fățar- 
nică închinare la îngeri, încercând să pătrundă în cele ce n-a văzut, şi îngâmfân- 
du-se zadarnic cu închipuirea lui trupească (Col. II, 18). Cel ţinut de această 
înșelare nutrește „părere” despre sine, alcătuiește despre sine „părerea” că ar 
avea numeroase virtuți și merite, chiar și că ar fi plin din belșug de darurile 
Sfântului Duh. „Părerea” este alcătuită din socotințe mincinoase și simţiri 
mincinoase; potrivit cu această însușire a ei, se află pe de-a-ntregul în partea 
tatălui și întruchipării minciunii, diavolul. Cel ce se roagă silindu-se să des- 
copere în inimă simţirile omului nou, neavând putinţa de a face aceasta, le în- 
locuiește cu simţiri născocite de el, nesăbuite, la care nu întârzie a adăuga lu- 
crarea duhurilor căzute. Socotind adevărate și izvorâre din har simţirile greși- 
te, atât ale sale, cât și cele rele de la demoni, el capătă niște păreri pe potriva 
acelor simţiri care, necontenit însușindu-și-le inimii și întărindu-se în ea, hră- 
nesc și înmulțesc părerile mincinoase; fireşte că dintr-o asemenea nevoință 
greșită iau naștere amăgirea de sine și înșelarea diavolească, „părerea”. „Părerea 
nu îngăduie celor părute să ia cu adevărat ființă”, a spus Sfântul Simeon Noul 
Teolog. Cel căruia i se pare că este despătimit nu se va curăța niciodată de pa- 
timi; cel căruia i se pare că este plin de har nu va primi niciodată har; cel că- 
ruia i se pare că este sfânt nu va ajunge niciodată la sfințenie. Să fie limpede: 


! Sfânrul Isaac Sirul, Cuvântul LV. 
? Preacuviosul Grigorie Sinaitul, cuv. 108, 128, Sfântul loan Carpatiul, cap. 49, 
Dobrotoliubie, partea a patra. 

cel ce socoate că are lucrări duhovniceşti, virtuţi, merite, daruri harice, care se 
măguleșre și se desfată cu „părerea”, prin această „părere” îngrădește lucrărilor 
duhovnicești, virtuţilor creștine și harului dumnezeiesc intrarea în el şi deschi- 
de larg poarta pentru îmbolnăvirea de păcat și pentru demoni. Pentru cei mo- 
lipsiţi de „părere”, deja nu se mai află nici o putinţă de sporire duhovnicească: 
ei au nimicit această putinţă jertfind pe altarul minciunii înseși principiile pe 
care se întemeiază lucrarea omului, lucrarea mântuirii sale, și anume felul în 
care el privește adevărul. În cei ce bolesc de această înșelare apare o îngâmfare 
neobișnuită: parcă ar fi beţi de sine, de starea lor de amăgire de sine, văzând 
în ea o stare harică. Ei sunt pătrunși, plini peste măsură de cugetare semeață 
și trufie, părând, totuși, smeriţi în ochii multora care judecă după arătare şi nu 
pot să preţuiască lucrurile după roadele lor, precum a poruncit Mântuitorul 
(Mr.VII, 16; XII, 33), şi cu atât mai puţin după simţul duhovnicesc de care 
amintea Apostolul (Evr. V, 14). Proorocul Isaia a zugrăvit în culori vii felul în 
care lucrarea înșelării prin „părere” s-a petrecut în arhanghelul căzut, lucrare 
care l-a amăgit şi l-a pierdut pe acest arhanghel. 74, îi grăieşte satanei prooro- 
cul, zis-ai în cugetul tău: ridica-mă-voi în cer și mai presus de stelele cerului voi 
așeza scaunul meu, ședea-voi în măgură înaltă peste munții cei înalți, cei dinspre 
miazănoapte; sui-mă-voi deasupra norilor, fi-voi deopotrivă cu Cel Prea înalt. Și 
acum la iad te vei pogori și la temeliile pământului (saia XIV, 13-15). 

Pe cel molipsit de „părere”, Domnul îl mustră în felul următor: Zi zici: 
sunt bogat și m-am îmbogățit, și de nimic nu am nevoie! Și nu ştii că tu ești tică- 
los şi sărman şi orb şi gol (Apoc. III, 17). 

Domnul îl sfătuiește pe cel înșelat să se pocăiască; îl îmbie să cumpere, de 
la nimeni altcineva decât de la Domnul însuși, cele ce sunt de neapărată tre- 
buință, din care se alcătuiește pocăința (Apoc. III, 18). Aceste „cumpărături” 
sunt cu adevărat trebuincioase, fără de ele nu este mântuire. Nu este mântui- 
re fără de pocăință, iar pocăință primesc de la Dumnezeu doar aceia care pen- 
tru primirea ei își vor vinde toată averea lor, adică se vor lepăda de tot ce şi-au 
însușit prin „părere”. 

Ucenicul: Nu ţi s-a întâmplat, oare, să ai de-a face cu vreunii oameni mo- 
lipsiţi de acest soi de înșelare? 

Starețul: Cei molipsiţi de înșelare prin „părere” pot fi întâlniți foarte adesea. 
Oricine nu are duh înfrânt, cel care își recunoaște vreun fel oarecare de vredni- 
cie și de merite, oricine nu ţine neabătut învățătura Bisericii Ortodoxe, ci judecă 
în ce privește oarecare dogmă sau predanie după cum îl taie pe el capul sau după 
învățăturile celor de altă lege, se află în această înșelare. Cât este de mare înșe- 
larea cuiva se poate vedea după mărimea rătăcirii și a stăruinţei sale în rătăcire. 

Neputincios e omul! Tot timpul se furişează în noi „părerea” într-unul din- 
re chipurile sale și, dând ființă „eu”-ului nostru, alungă de la noi harul dum- 
nezeiesc. Precum nu este om, așa cum bine a băgat de seamă Sfântul Macarie 
cel Mare, care să fie liber de trufie, tot așa nu este om care să fie cu desăvâr- 
şire liber de lucrarea asupra lui a acestei patimi subțiri, numite „părere”. Ea a 
fost dată în vileag de către Sfântul Apostol Pavel și doftoricită prin grele încer- 
cări venite cu îngăduinţa lui Dumnezeu. IV voi7n, fraților, scrie Apostolul că- 
cre corinteni, ca voi să nu știți de necazul nostru care ni s-a făcut în Asia, că pes- 
te măsură şi peste puteri am fost îngreuiați, încât nu mai nădăjduiam să mai scă- 
păm cu viață. Ci noi, în noi înșine, ne-am socotit ca osândiţi la moarte, ca să nu 
ne punem încrederea în noi, ci în Dumnezeu, Cel ce înviază pe cei morți ( Cor. 
VIII, 9). Din această pricină, trebuie să veghem cu luare-aminte la noi înșine, 
ca să nu socotim că avem prin noi înșine vreo faptă bună, vreo însușire vred- 
nică de laudă sau înzestrare firească deosebită și chiar stare harică; pe scurt, să 
nu socotim că avem prin noi înşine ceva bun. Ce ai zu, spune Apostolul, pe 
care să nu-l fi primit (| Cor. IV, 7) de la Dumnezeu? De la Dumnezeu avem și 
viaţa și cea de-a doua naștere și toate însușirile firești, toate darurile, atât su- 
fleteşti, cât și trupeşti. Noi suntem datornicii lui Dumnezeu! Datoria noastră 
este cu neputinţă de plătit! Cugetând astfel cu privire la noi înșine, în sufletul 
nostru ia naștere de la sine starea potrivnică „părerii”, stare pe care Domnul a 
numit-o sărăcie cu duhul, pe care a fericit-o (Mt. V, 3). Mare nenorocire es- 
te a ne abate de la învăţătura dogmatică şi morală a Bisericii; de la învățătura 
Sfântului Duh, printr-o filozofare oarecare! Aceasta este înălțarea care se ridi- 
că împotriva înţelegerii dumnezeiești. Trebuie să răsturnăm această înţelegere 
şi să o supunem ascultării lui Hristos (II Cor. X, 4-5). 

Ucenicul: Este vreo legătură între primul fel de înșelare și cel de-al doilea? 

Starețul: Între aceste două feluri de înşelare întotdeauna este o legătură. 
Primul fel de înșelare este întotdeauna unit cu cel de-al doilea, cu „părerea”. 
Celui care alcătuiește chipuri amăgitoare, prin mijlocirea puterii fireşti de în- 
chipuire şi îmbină aceste chipuri prin mijlocirea fanteziei, într-o privelişte ca- 
re-l vrăjeşte, celui care își supune întreaga ființă înrâuririi amăgitoare și puter- 
nice a acestei priveliști, totdeauna i se „pare”, din nefericire, că această prive- 
liște ia naștere prin lucrarea harului dumnezeiesc, că simțirile inimii pe care le 
stârneşte ea sunt simţiri venite prin har. Cel de-al doilea fel de înșelare, ade- 
vărata „părere”, lucrează fără a alcătui privelişti amăgitoare: el se mulțumeș- 
te cu alcătuirea unor simțţiri și stări harice măsluite, din care se naște o părere 
mincinoasă, strâmbă, despre orişice fel de nevoinţă duhovnicească. Cel care 
se află în înșelarea prin „părere” capătă o înţelegere mincinoasă a tot ceea ce îl 
înconjoară. El este înșelat şi înlăuntrul său, și din afară. Închipuirea lucrează 


205 


cu multă putere în cei amăgiţi prin „părere”, însă lucrează numai și numai pe 
tărâmul imaginarului. Ea nu se îndeletniceşte defel (sau se îndeletnicește foar- 
te rar) cu zugrăvirea în închipuire a raiului, a sălașurilor și cămărilor de sus, a 
luminii și bunei-miresrhe cerești, a lui Hristos, a îngerilor și a sfinților; ea al- 
cătuiește întotdeauna părute stări duhovnicești, strânsa prietenie cu Lisus!, lă- 
untrica împreună-vorbire cu EI?, descoperiri tainice?, glasuri, desfătări; zideș- 
te pe temelia lor o înțelegere mincinoasă despre sine și despre nevoinţa crești- 
nă, zidește îndeobște un fel mincinos de a gândi şi o întocmire mincinoasă a 
inimii, duce la beţia de sine, ba la înfierbântare și extaz. Aceste sirnţiri feluri- 
ze apar prin lucrarea subțire a slavei deșarte și a patimii dulceţii: în urma aces- 
cei lucrări, sângele capătă o mișcare păcătoasă, amăgitoare, ce se înfățișează ca 
desfătare a harului, iar slava deșartă și patima dulceţii sunt stârnite de cuge- 
tarea semeaţă, acest tovarăș nedespărțit al „părerii”. O trufie grozavă, aseme- 
nea trufiei demonilor, alcătuiește însușirea de căpetenie a celor ce și-au însușit 
unul dintre aceste două feluri de înșelare. Pe cei amăgiți de primul soi de în- 
şelare, trufia îi aduce într-o stare de nebunie vădită; în cei amăgiţi de cel de-al 
doilea soi, aceasta, pricinuindu-le și lor o anume vătămare a minţii, mai puţin 
vădită, numită în Scriptură stricare a minţii (Ul Tim. III, 8), ei bine, aceasta ia 
chipul smereniei, evlaviei, înțelepciunii, dar poate fi cunoscută după roadele 
sale amare. Cei molipsiţi de „părerea” despre virtuțile lor, şi mai cu seamă des- 
pre sfințenia lor, sunt în stare şi gata de orice uneltire, de orice fățărnicie, vi- 
clenie şi amăgire, de orice faptă rea. Ei suflă cu vrajbă neîmpăcată împotriva 
slujitorilor adevărului, năpustindu-se asupra lor cu ură încrâncenată, atunci 
când aceştia nu recunosc în cei înșelați starea pe care „părerea” îi face să crea- 
dă că o au și o arată în văzul lumi oarbe cu duhul. 

Ucenicul: Sunt oare și stări duhovnicești, care vin din harul dumnezeiesc, 
de pildă, acea stare în care se gustă dulceaţa și bucuria duhovnicească, starea 
în care se descoperă tainele creştinătăţii, starea în care se face simțită în inimă 
sălăşuirea Sfântului Duh, starea în care nevoitorul lui Hristos se învredniceş- 
te de vederi duhovnicești? 

Starețul: Fără îndoială că sunt, dar numai în creștinii care au atins desăvâr- 
şirea creștină, care mai înainte s-au curăţit și pregătit prin pocăință. Lucrarea 
treptată a pocăinţei se face arătată îndeobște, prin toate felurile smereniei, și 
îndeosebi prin rugăciunea adusă din sărăcia duhului, din plâns; ea slăbește în 
om, treptat, lucrarea păcatului. Pentru aceasta este nevoie de nu puţină vreme 
şi se dă numai nevoitorilor adevărați, cu bună hotărâre, prin Dumnezeiasca 


1 Urmarea lui Hristos, Thomas de Kempis, cartea 2, cap. 8. 


2 Urmarea, cartea 3, cap.]. 
3 Urmarea, cartea 3, cap.13. 

Pronie, care veghează neadormit asupra noastră. Lupta cu patimile este nespus 
de folositoare: ea duce, mai presus de orice, la sărăcia cu duhul. Având scopul 
de a ne folosi cu adevărat, Judecătorul și Dumnezeul nostru rzbză îndelung 
pentru noi și nu degrabă va răsplăti potrivnicului ( Luca XVIII, 7) nostru, pă- 
catul. Atunci când patimile slăbesc — aceasta se întâmplă cel mai adesea spre 
sfârșitul vieţii! — atunci încep să apară, puţin câte puţin, stările duhovnicești, 
care se deosebesc cu nespusă osebire de stările alcătuite de către „părere”. Mai 
încâi, intră în casa sufletului plânsul cel din har, o curățeşte și o albește pentru 
primirea darurilor care urmează plânsului, potrivit așezămintelor legii duhov- 
niceşti. Omul trupesc nu poate nicicum, prin nici un mijloc, să-și închipuie 
stările duhovnicești și nici din plânsul cel din har nu poate să înţeleagă nimic: 
cunoașterea acestor stări nu se deosebeşte alfel decât prin cercare?. Darurile 
duhovnicești sunt împărțite cu dumnezeiască înţelepciune, care veghează ca 
vasul cel cuvântător ce trebuie să primească în sine darul să poată primi în sine 
fără vătămare puterea darului. Vinul nou strică burdufurile vechi (Mt. IX, 7). 
E vrednic de luare-aminte faptul că în vremea de acum darurile duhovnicești 
sunt împărțite cu cea mai mare economie, potrivit slăbănogirii de care este cu- 
prinsă îndeobște creștinătatea. Darurile acestea slujesc aproape numai spre a 
îndestula trebuințele mântuirii. Dimpotrivă, „părerea” își cheltuiește darurile 
sale cu o risipă neistovită și cu cea mai mare grăbire. 

Semnul de obște al stărilor duhovnicești este adânca smerenie și smerită 
cugetare, unită cu gândul omului că este mai prejos decât toți, cu dragostea 
evanghelică faţă de oricare semen, cu năzuinţa de a fi în însingurare. Aici nu 
prea este loc pentru „părere”, întrucât smerenia stă în lepădarea oricărei des- 
toinicii proprii, în adevărata mărturisire a Răscumpărătorului, în a-ţi pune în 
El toată nădejdea și reazemul, iar „părerea” stă în socotinţa că însușirile bu- 
ne dăruite de Dumnezeu le are omul de la sine, și în născocirea pentru sine a 
unor însușiri bune care nu sunt de fapt. Ea este unită cu nădăjduirea în sine, 
cu mărturisirea rece și numai la arătare a Răscumpărătorului. Înșelatul Îl pro- 
slăveşte pe Dumnezeu numai cu scopul de a se proslăvi pe sine, așa cum a fă- 
cut fariseul. Cei ţinuţi de „părere” sunt dedați în cea mai mare parte patimii 
dulceţii, chiar dacă se fălesc cu cele mai înalte stări duhovnicești, nemaipome- 
nite în adevărata nevoință ortodoxă; unii dinere ei se înfrânează de la înrobirea 
grosolană față de patima dulceţii, dar asta numai pentru că în ei precumpă- 
neşte păcatul păcatelor, trufia. 


! Viaţa lui Teofil, a lui Pimen cel Bolnav, a lui loan Mulr-părimitorul (Parericul Lavrei 
Pecerska). 


2 Sfântul Isaac Sirul, cuvântul LV. 

Ucenicul: Din înșelarea numită „părere” pot oare apărea oarecare urmări 
nefericite simţite şi văzute? 

Starețul: Din acest fel de înșelare au apărut urmări pierzătoare: ereziile, 
schismele, necredinţa, hula. Nefericita urmare văzută a acestora este |ucrarea 
greșită și vătămătoare pentru sine și pentru aproapele, un rău care, oricât ar fi 
de limpede și de întins, este puţin băgat de seamă și puţin înţeles. Cu acei lu- 
crători ai rugăciunii care sunt molipsiţi de „părere” se întâmplă și nenorociri 
vădite înaintea tuturor: arareori însă, pentru că „părerea”, aducând mintea în 
cea mai cumplită rătăcire, nu o aduce totuși la nebunie, așa cum o face închi- 
puirea zdruncinată. Pe ostrovul Valaam, într-o îndepărtată colibă pustniceas- 
că, trăia schimonahul Porfirie, pe care l-am văzut și eu. El se îndeletnicea cu 
nevoinţa rugăciunii. Ce fel de nevoinţă era aceea, nu ştiu prea bine. Despre 
faptul că această nevoință era greșită dă mărturie lectura îndrăgită a schimo- 
nahului: el prețuia mult cartea scriitorului apusean Thomas de Kempis, Ur- 
marea lui Elristos, şi se călăuzea după ea. Această carte este scrisă din „păre- 
re”. Odată, toamna, Porfirie i-a cercetat pe bătrânii schitului, de care sihăstria 
lui nu se afla departe. Luându-și rămas bun de la bătrâni, aceştia l-au preîn- 
tâmpinat, zicându-i: „Nu cumva să-ţi vină în gând să treci pe gheață: ghea- 
ţa de-abia ce s-a făcut, și e tare subțire”. Sihăstria lui Porfirie era despărțită 
de schit printr-un intrând adânc al lacului Ladoga, ce trebuia ocolit. Schi- 
monahul a răspuns cu glas liniștit și cu părută umilință: „Deja am devenit 
uşor”. A plecat. Nu după multă vreme s-a auzit un țipăt deznădăjduit. Bărrâ- 
nii schitului s-au tulburat, au alergat afară. Era întuneric: locul în care se în- 
tâmplase nefericirea n-a fost găsit degrabă; nu au găsit degrabă nici mijloacele 
de a-l găsi pe înecat: când trupul a fost scos afară, era deja neînsuflețit. 

Ucenicul: Spui că lucrarea Urmarea lui Eristos a fost scrisă din amăgire de si- 
ne; totuși, ea are o mulțime de admiratori chiar printre fiii Bisericii Ortodoxe! 

Starețul: Tocmai că aceştia, fiind extaziaţi de valoarea ei, își dau cu părerea 
despre această valoare fără să aibă nici o pricepere. În înainte-cuvântarea tra- 
ducărtorului rus la cartea Urmarea /ui Flristos — ediţia din anul 1834, tipărită 
la Moscova — se spune: „Un foarte luminat bărbat — rus, ortodox — obişnu- 
ia să spună: «Dacă mi s-ar cere părerea, aș îndrăzni să așez scrierea lui Kempis 
îndată după Sfânta Scriptură»”. Această sentinţă atât de hotărâtă dă unui scri- 
ivor de altă lege deplină întâietate asupra tuturor Sfinţilor Părinți ai Bisericii 
Ortodoxe, iar cel ce se rostește, pune părerea sa mai presus de așezămintele în- 
tregii Biserici, care, la Sfintele Sinoade, a recunoscut scrierile Sfinților Părinţi 
ca fiind de Dumnezeu insuflate, rânduind citirea lor nu numai spre zidirea 
sufletească a tuturor fiilor săi, ci și ca îndreptar pentru dezlegarea probleme- 
lor bisericeşti. În scrierile Părinților se află păstrată o mare comoară duhovni- 
cească, creștină și bisericească: predania dogmatică și morală a Sfintei Biserici. 

Este vădit că Urmarea lui Hristos este cea care l-a adus pe sus-pomenitul băr- 
bat într-o asemenea stare care să-l facă a vorbi într-un fel atât de îndrăzneţ, 
atâr de greșit, atât de tristi. Aceasta este amăgirea de sine! Aceasta este înșe- 
lare! Ea a luat ființă din păreri mincinoase; părerile mincinoase au luat naște- 
re din simţirile greșite împărtășite de cartea cu pricina. În această carte trăiește 
şi din această carte răsuflă ungerea duhului celui viclean, care îi lingușește pe 
cititorii ei, îmbărându-i cu otrava minciunii, otravă îndulcită cu mirodeniile 
subțiri ale semeţei cugetări, slavei deșarte și patimii dulceţii. Cartea îi poartă 
pe cititorii săi drept spre părtășia cu Dumnezeu, fără a-i curăţi, mai înainte, 
prin pocăință: de aceea și stârnește o deosebită aplecare spre ea în oamenii pă- 
timași, care nu au bătut cărarea pocăinţei, care nu au fost preveniţi cu privire 
la amăgirea de sine și la înșelare, care nu au luat povaţă din învățătura Sfinţi- 
lor Părinţi ai Bisericii Ortodoxe, cum să vieţuiască după legea duhovniceas- 
că. Cartea lucrează cu putere asupra sângelui și nervilor, îi ațâţă și de aceea ea 
place cu osebire oamenilor robiţi simţurilor: de această carte poţi să te îndul- 
cești fără a te lepăda de desfătările grosolane ale simţurilor. Cugetarea semea- 
ţă, subțirea patimă a dulceţii și slava deşartă sunt înfăţişate de această carte ca 
lucrare a harului dumnezeiesc. Adulmecându-și dezmăţul în forma subţire a 
lucrării sale, oamenii trupești cad în extaz de atâta beţie, de desfătarea căpăta- 
tă fără osteneală, fără lepădare de sine, fără pocăință, fără „răstignirea trupului 
cu patimile și poftele” (1 Galar. V, 24), prin linguşirea stării de cădere. Mânaţi 
de orbirea şi de trufia lor, ei trec cu veselie din patul iubirii dobitocești în pa- 
tul unci iubiri și mai nelegiuite, care domnește în casa de desfrânare a duhu- 
rilor lepădare. O oarecare persoană, aparținând, după starea ei pământească, 
societăţii înalte și cultivate, iar la arătare, Bisericii Ortodoxe, a rostit în urmă- 
torul fel despre o luterană răposată, socotită ca sfântă de către această persoa- 
nă: „Îl iubea pe Dumnezeu cu patimă; se gândea numai la Dumnezeu; ÎI ve- 
dea numai pe Dumnezeu; citea numai Evanghelia și Urmarea, care este o a 
doua Evanghelie?”. În aceste cuvinte a fost înfăţişată tocmai acea stare în ca- 


! Atunci când Urmarea a apărut pentru prima oară, a fost osândită chiar de Biserica latină, 
fiind pusă sub urmărirea Inchiziției. Urmărirea a încetat, mai apoi, şi s-a prefăcut în protecţie, 
atunci când s-a văzut că această carte este o bună unealtă de propagandă în rândul oamenilor 
care şi-au pierdut adevărata înțelegere a creștinismului şi au păstrat față de el doar o legătură 
de suprafață. Sub numele de propagandă papistă se înțelege aici acea părere despre Papă, pe 
care Papa vrea să o insufle despre sine omenirii, adică părerea despre puterea supremă, auto- 
crată, nemărginită pe care Papa ar fi având-o asupra lumii. Propaganda, având acest țel, prea 
puţin ia seama la calitatea învățăturii pe care o propune; ei îi convine orice contribuie la îm- 
plinirea țelului său, chiar și credința în Hristos fără părăsirea credinței în idoli. 

2 Această sentință exaltată a fost rostită în limba franceză, atât de potrivită penru scenă: 
„Elle aimair Dieu avec passion; elle ne pensait que ă Dieu; elle ne voyait que Dieu; elle ne li- 
sait que |'Evangile er LImitation qui est un second Evangile”. 

re sunt aduși cititorii și cinstitorii Urmării. Întocmai, în duhul său, cu această 
frază este sentința vestitei scriitoare franțuzoaice, d-na de Sevigne, în legătu- 
ră cu vestitul poet francez, Racine cel bătrân. “Îl iubeşte pe Dumnezeu — şi-a 
îngăduit să spună d-na de Sevigne — așa cum își iubea mai înainte amantele”!. 
Vestitul critic La Garpe, mai înainte ateu și care a trecut mai apoi la un creş- 
tinism prost înţeles și schimonosit de către el, încuviințând rostirea d-nei de 
Sevigne, a spus: „Cu aceeași inimă este iubir Creatorul cu care este iubită și 
creatura, deși urmările acestor iubiri se deosebesc la fel de mult între ele pe cât 
se deosebesc și obiectele lor”?. Racine a trecut de la desfrâu la înșelarea numită 
„părere”. Această înșelare se vădește cât se poate de limpede în cele din urmă 
două tragedii ale poetului: în Eszera și în Gorholia. „Înaltele” cugetări şi sim- 
ţiri creștine ale lui Racine și-au găsit un loc larg în templul Muzelor și al lui 
Apollo; în teatru au stârnit entuziasm, aplauze. Gozholia, socotită drept cea 
mai reușită lucrare a lui Racine, s-a jucat de patruzeci de ori la rând. Duhul 
acestei tragedii este unul şi același cu duhul Urmării. Noi credem că în inima 
omenească se află o poftă dobitocească, semănată în ea de cădere, şi care se află 
în legăcură cu poftele duhurilor căzute; noi credem că se află în inimă și o do- 
rire duhovnicească, dorire cu care am fost zidiţi și prin care iubim în chip fi- 
resc și legiuit pe Dumnezeu şi pe aproapele, care se află în potrivire cu dorirea 
sfinților îngeri. Pentru a-L iubi pe Dumnezeu și pe aproapele în Dumnezeu, 
trebuie numaidecât să ne curățim de pofta dobitocească. Această curăţire o să- 
vârşește Sfântul Duh în omul care arată prin viețuirea sa că o voieşte pe ea. De 
fapt, în înţelesul duhovnicesc, inimă se cheamă pofta dimpreună cu celelalte 
puteri sufleteşti, iar nu inima ca parte din trup. Aceste puteri sunt strânse în 
inima trupească, iar numele a trecut, prin întrebuințarea obștească, de la par- 
cea trupului la suma puterilor sufleești. 

Faţă de oamenii trupeşti, bărbaţii duhovniceşti socot, cu totul dimpotrivă, 
cu privire la această carte: adulmecând miasma răului care se dă drept bine, ei 
sunt cuprinși, neîntârziat, de dezgust faţă de cartea care răspândește o aseme- 
nea miasmă. Stareţului Isaia monahul, care se liniştea în Sihăstria Nikiforovsk 
(Eparhia Oloneţk ori Petrozavodsk), bărbat foarte sporit în rugăciunea minţii 
şi învrednicit de adumbrirea harului, i s-a citit o bucată din Urmarea lui Hris- 
tos. Starețul a pătruns de îndată miezul cărţii. El a început să râdă şi a glăsu- 
it: „O! Acestea au fost scrise din «părere». Nu-i nimic adevărat aici! Totul este 
născocit! Loma a descris stările duhovnicești așa cum i s-au năzărit și așa cum 


' „Il aime Dieu, comme îl amait ses maitresses”. 

* „C'est avec la meme coeur, qu'on aime le Createur, ou le crâature, quoique les effers, so- 
ient aussi differenrs que les objets”. 

> Muzele și Apollo sunt zeități ale vechilor păgâni, greci și romani; aceşti demoni erau so- 
cotiți de către păgâni ca protectori ai artelor frurnoase, 

i s-au părut lui, neștiindu-le din cercare”. Înșelarea înfățișează ca nefericire o 
priveliște dureroasă; iar ca prostie o priveliște caraghioasă. Arhimandritul mă- 
năstirii Kirilo-Novoiezersk (Eparhia Novgorod), bărbat vestit pentru aspri- 
mea vieţii sale și care se îndeletnicea, din simplitatea inimii sale, numai cu ne- 
voinţa trupească, iar despre nevoinţa sufletească știa cât se poate de puţin, ei 
bine, la început el îi povăţuia pe cei ce se sfăruiau cu el și se aflau sub călău- 
zirea sa să citească Urmarea; cu câţiva ani însă înainte de a trece la cele veșnice, 
a început a opri cu strășnicie citirea ei, zicând cu sfântă simplitate: „Mai îna- 
inte socoteam că această carte este folositoare de suflet, însă Dumnezeu mi-a 
descoperit că ea este vătămătoare de suflet”. Ieroschimonahul Leonid!, vestit 
prin cercarea sa în lucrarea monahicească, cel ce a pus începutul înfloririi du- 
hovniceșşti în Sihăstria Optinei (Eparhia Kaluga), avea aceeași părere despre 
Urmarea lui EHristos. Pe toţi nevoitorii mai sus-pomeniți i-am cunoscut perso- 
nal. Un oarecare moșier, crescut în duhul Ortodoxiei și care cunoscuse pentru 
o scurtă vreme așa-numita „lume mare”, adică lumea din păturile înalte, a vă- 
zut, odată, în mâinile fiicei sale cartea Urmarea /ui Hristos. EL i-a interzis aces- 
teia citirea cărţii, zicând: „Nu vreau ca tu să urmezi modei și să cochetezi îna- 
intea lui Dumnezeu”. lată cea mai exactă judecată făcută asupra cărţii. 

Ucenicul: Mai sunt şi alte feluri de înșelare? 

Staretul: Toate felurile, în parte ale amăgirii de sine şi amăgirii de către de- 
moni se leagă de cele două feluri de căpetenie pe care le-am pomenit mai sus 
şi vin fie din lucrarea greșită a minţii, fie din lucrarea greșită a inimii. Răs- 
pândită este mai ales lucrarea „părerii”. Nu fără temei s-a făcut de către unii 
legătura între starea de amăgire de sine și înșelare și întocmirea sufletească a 
acelor monahi care, lepădând deprinderea rugăciunii lui Iisus și îndeobşte lu- 
crarea minţii, se mulțumesc doar cu rugăciunea cea din afară, adică doar cu a 
lua parte nelipsit la slujbele bisericești și a plini fără știrbire pravila de chilie, 
care este alcătuită doar din cântări de psalmi și rugăciuni făcute cu gura și cu 
glasul. Aceștia nu pot scăpa de „părere”, după cum lămurește stareţul Vasile de 
la Poiana Mărului în înainte-cuvântarea la cartea Sfântului Grigorie Sinaitul, 
întemeindu-se cu precădere pe scrierile Preacuvioșilor Grigorie (cel pomenit 
mai sus) și Simeon Noul Teolog. Semnul că „părerea” s-a furișat în nevoitori se 
face arătat atunci când aceștia încep să creadă despre sine că viețuiesc întru lu- 
are-aminte și adesea îi dispreţuiesc pe ceilalți din trufie, vorbind lucruri urâte 
despre ei; se socot vrednici a fi păstori și călăuzitori ai oilor duhovniceşti, ase- 
mănându-se prin aceasta orbului ce se apucă să arate calea altor orbi?. 


! Canonizat de Biserica Rusă, împreună cu alți doisprezece stareţi care s-au nevoit în 


Sihăstria Oprinei în a doua jumătate a sec. al XIX-lea și la începutul secolului al XX-lea. 
2 Despre cel de-al doilea fel al luării-aminte și rugăciunii. 

Rugăciunea făcută cu buzele şi cu glasul e rodnică numai atunci când e îm- 
preunată cu luarea-amintre — lucru foarte rar întâlnit, pentru că luarea-aminte 
se deprinde mai înainte de toate prin lucrarea rugăciunii lui lisus!. 


Partea a Ill-a 


Despre îndeletnicirea cu rugăciunea lui lisus 


Ucenicul: Arată-mi mijlocul nerătăcit de a mă îndeletnici cu rugăciunea 
lui isus. 

Starețul: Îndeletnicirea nerătăcită cu rugăciunea lui lisus se naște singu- 
ră din concepţiile nerătăcire despre Dumnezeu, despre Atotsfântul nume al 
Domnului lisus și despre raporturile omului cu Dumnezeu. 

Dumnezeu este o ființă nemărginit de măreață, Arotdesăvârșită, ziditorul 
și reziditorul oamenilor, stăpân deplin asupra oamenilor, asupra îngerilor, asu- 
pra demonilor, asupra întregii zidiri văzute şi nevăzute. Această concepţie des- 
pre Dumnezeu ne învaţă că trebuie să stăm prin rugăciune înaintea lui Dum- 
nezeu întru cea mai adâncă evlavie, întru frica și cutremurul cel mai mare, 
tinzându-ne către Dânsul toată luarea-aminte, adunându-ne în luarea-amin- 
te toate puterile minţii, inimii, sufletului, lepădând toată împrăștierea și în- 
chipuirea ca pe nişte încălcări ale felului nerătăcit de a sta înaintea lui Dum- 
nezeu, fel pe care îl pretinde cu stăruință măreţia lui Dumnezeu (In. IV, 23, 
24; Mr. XXII, 37; Mc. XII, 29-30; Lc. X, 27). Minunat a grăit Isaac Sirul: 
„Arunci când cazi înaintea lui Dumnezeu în rugăciune, fii în cugetul tău ca o 
furnică, fii ca târâtoarele pământului, ca un viermișor, ca un prunc care mer- 
ge de-a bușilea. Să nu spui înaintea Lui nimic «înțelept»: apropie-te de Dum- 
nezeu cu un fel pruncesc de a gândi”?. Cei ce au dobândit adevărata rugăciune 
simt o negrăită sărăcie a duhului atunci când stau înaintea lui Dumnezeu sla- 
voslovindu-L, mărturisindu-l-se, aruncând înaintea Lui cererile lor. Ei se simt 
oarecum zdrobiţi, de parcă nici n-ar exista — și e firesc să fie așa! Atunci când 
cel care se roagă simte cu îmbelşugare prezența lui Dumnezeu, prezenţa Vie- 
ţii Însăși-Fiitoare, a vieţii necuprinse şi neajunse, propria lui viață i se pare ca 
o picătură cum nu se poate mai mică față de oceanul nemărginit. Într-o ast- 
fel de stare a intrat dreptul Iov, mult-pătimitorul, ajungând la cea mai înaltă 
sporire duhovnicească. E] a simţit că se zopește (lov XLII, 6) cum se topește și 
piere zăpada atunci când cad pe ea razele soarelui arzător. 

Numele Domnului nostru lisus Hristos este dumnezeiesc; puterea și lu- 
crarea acestui nume sunt dumnezeiești; ele sunt atotputernice și mântuitoare; 


' Predoslovia stareţului Vasile de la Poiana Mărului. 
2 Cuvântul XLIX. 

ele sunt mai presus de înţelegerea noastră, sunt de neurmat pentru ea. Cu cre- 
dință, nădejde, osârdie, unite cu mare evlavie şi frică, să săvârşim marea lucra- 
re dumnezeiască, la care Dumnezeu Însuşi ne-a învăţat: să ne îndeletnicim cu 
rugăciunea în numele Domnului nostru lisus Hristos. „Necontenita chemare 
a numelui lui Dumnezeu, grăieşte Marele Varsanufie, e doctorie care ucide nu 
numai patimile, ci chiar și lucrarea lor. Precum doctorul pune doctorii sau ca- 
taplasme pe rana celui suferind, iar ele lucrează, deși bolnavul nu știe cum se 
întâmplă asta, întocmai așa și numele lui Dumnezeu, fiind chemat, ucide toa- 
re patimile, chiar dacă noi nu știm cum are loc aceasta.”! 

Starea noastră obişnuită, starea întregii omeniri, e starea de cădere, de în- 
şelare, de pierzare. Dându-ne seama și, pe măsură ce se întâmplă asta, simțind 
această stare, să strigăm din ea prin rugăciune, să strigăm cu duh înfrânt, să 
strigâm cu plâns și suspinări, să strigăm după miluire. Să ne luăm mintea de 
la orice desfătare duhovnicească, de la toate stările înalte de rugăciune, ca unii 
ce suntem nevrednici de ele și neînstare de ele. Nu este cu putinţă a cânta cân- 
tarea Domnului în pământ străin (Ps. CXXXVI, 5) — într-o inimă stăpânită de 
patimi. lar dacă ne vom auzi poftiţi să o cântăm, să fim încredinţaţi că această 
poftire ne-o fac cei ce ne-au orbit pe noi (Ps. CXXXVI, 3). Numai /a râul Vavi- 
lonului se poate şi trebuie să plângem (Ps. CXXXVI, 1). 

Aceasta este o povăţuire de obşte penrru îndeletnicirea cu rugăciunea lui 
lisus, scoasă din Sfânta Scriptură şi din scrierile Sfinţilor Părinţi, precum și 
din câteva convorbiri cu rugători adevăraţi. Dintre poveţele de amănunt, în- 
dreptate mai ales către începători, socot că este de folos să le pomenesc pe ce- 
le care urmează: 

Sfântul loan Scărarul sfătuiește să închidem mintea în cuvintele rugăciu- 
nii şi, ori de câte ori s-ar depărta, să o băgăm iarăși în ele?. Acest mecanism 
este deosebit de folositor și deosebit de lesnicios. Când mintea se va găsi, în- 
tr-acest chip, în trezvie, atunci şi inima va intra, prin străpungere, într-o stare 
de împreună-simţire cu inima: rugăciunea va fi săvârșită de minte și de inimă 
laolaltă. Cuvinrele rugăciunii trebuie rostite deloc grăbit, chiar tărăgănat, ca 
mintea să aibă putinţa de a se închide în cuvinte. Mângâind și povăţuind pe 
monahii care aveau ascultări mănăstirești, îmbărbătându-i ca să aibă osârdie 
şi râvnă în nevoinţa rugăciunii, Scărarul spune: „De la monahii care se înde- 
letnicesc cu ascultări, Dumnezeu nu cere rugăciune pe de-a-ntregul curată de 
împrăștiere. Nu te trândăvi dacă ești furat de împrăștiere! Fii cu inimă bună 
şi silește necontenit mintea ta ca să se întoarcă în sine. Cu desăvârșire slobozi 


' Răspunsul 421. 
? Scara, Cuvântul XXVIII, cap. 17. 

de împrăștiere nu-s decât îngerii”!. „Robi ai patimilor! Să ne rugăm Domnu- 
lui necontenit, neabătut, fiindcă toți nepătimitorii prin astfel de rugăciune 
au ajuns a starea nepătimirii din starea pătimașă. De vei deprinde fără slăbire 
mintea ta ca nicicând să nu se depărteze” din cuvintele rugăciunii, „ea va fi cu 
tine chiar și în vremea mesei tale. lar dacă îi îngădui să rătăcească neînfrânată 
peste tot, niciodată nu va putea să rămână la tine. Marele lucrător al rugăciu- 
nii mari și desăvârșite a zis: Voiesc mai bine să zic cinci cuvinte cu mintea mea, 
decât zece mii cu limba (| Cor. XIV, 19). Această rugăciune” — rugăciunea ha- 
rică, lipsită de împrăştiere, a minții în inimă — „e străină de prunci. De aceea 
noi, ca niște prunci, îngrijindu-ne de calitatea rugăciunii” — de luarea-aminte 
prin mijlocirea închiderii minţii în cuvinte — „să ne rugăm foarte mult. Can- 
titatea se face pricină a calităţii. Domnul dă rugăciune curată celui care se roa- 
gă fără lenevire, mult și statornic, cu rugăciunea sa prihănită de împrăștiere”?. 
Monahii începători au nevoie de un răstimp lung ca să înveţe rugăciunea. Es- 
te cu neputinţă ca îndată după intrarea în mănăstire sau purcederea la nevoin- 
ţă să ajungi la această virtute a virtuţilor. Trebuie nevoinţă îndelungată și trep- 
tată ca nevoitorul să se pârguiască pentru rugăciune în toate privinţele. Pre- 
cum floarea și fructul cresc pe pom, care el însuși trebuie să fi fost semănat și 
să crească mai înainte de a rodi, aşa şi rugăciunea crește pe trunchiul celorlal- 
te virtuți: nu poate apărea altminteri decât pe trunchiul lor. Monahul nu o va 
scoate degrabă la capăt cu mintea sa: nu-și va deprinde degrabă mintea să ră- 
mână în cuvintele rugăciunii ca în închisoare și zăvorâre. Împrăștiară de împă- 
timirile, impresiile, amintirile, grijile care i s-au împropriat, mintea începăto- 
rului rupe neîncetat legăturile cele mântuitoare pentru ea, părăseşte calea cea 
strâmtă, se abate pe cea largă: îi place să rătăcească în voie prin lumea de sub 
cer, în țara amăgirilor, împreună cu duhurile aruncate din cer — să rătăcească 
fără ţel, fără chibzuinţă, în chip vărămător pentru sine. Patimile — aceste boli 
duhovnicești ale omului — sunt pricina de căpătâi a împrăștierii la rugăciune. 
Pe măsură ce slăbesc patimile, se micșorează și împrăștierea. Patimile sunt în- 
frânate și omorâte, puţin câte puţin, prin ascultarea cea adevărată, prin lepă- 
darea de sine și smerenia ce izvorăsc din adevărata ascultare. Ascultarea, lepă- 
darea de sine și smerenia sunt faptele bune pe care se clădește sporirea în rugă- 
ciune. Neîmprăștierea ce este cu putință omului este dăruită de Dumnezeu la 
vremea potrivită acelui nevoitor al rugăciunii care prin stăruință și osârdie în 
nevoinţă își dovedește nefățărnicia dorinţei sale de a dobândi rugăciunea. 


' Cuvântul IV, cap. 93. 
? Scara, Cuvântul XXVIII, cap. 21. 

Ieromonahul Dorotei!, compatriotul nostru, mare povăţuitor în viaţa du- 
hovnicească, ce se apropie prin această vrednicie a sa de Sfântul Isaac Sirul, îl 
sfătuiește pe cel ce învaţă rugăciunea lui lisus să o spună la început cu gura. 
EI spune că această rugăciune cu gura se va preface de la sine în rugăciune a 
minţii?. „Din rugăciunea multă cu gura, spune ieromonahul, izvorăște rugă- 
ciunea minţii, iar din rugăciunea minţii apare rugăciunea inimii. Rugăciunea 
lui lisus nu trebuie rostită cu glas răsunător, ci lin, încât să o audă doar cel ce o 
rostește. “Atunci când împrăștierea, mâhnirea, trândăvia, lenevia lucrează cu 
o putere deosebită, e foarte de folos a săvârși rugăciunea lui lisus în chip auzit: 
astfel, sufletul se deșteaptă, puţin câte puţin, din somnul cel greu duhovnicesc 
în care îl cufundă îndeobşte mâhnirea și trândăvia. E foarte de folos a săvârși 
rugăciunea lui lisus în chip auzit atunci când năvălesc gândurile și închipui- 
rile poftei trupești și mâniei, atunci când, din lucrarea lor, se aprinde și fierbe 
sângele, sunt răpite pacea şi liniştea inimii, când mintea se clatină, slăbeşte, ca 
şi cum ar fi doborâtă și legată de mulțimea gândurilor şi închipuirilor netreb- 
nice: căpeteniile răutăţii cele din văzduhuri (a căror prezenţă nu este dată în 
vileag, de ochii cei trupești, însă pe care sufletul o recunoaște din lucrarea pe 
care o săvârșesc asupra lui), auzind numele cel cumplit pentru ele al Domnu- 
lui lisus, cad în nedumerire și încurcătură, se înspăimântă, nu întârzie a se în- 
depărta de suflet. Mijlocul înfățișat de ieromonah e foarte simplu și lesnicios. 
EI trebuie îmbinat cu mecanismul Sfântului loan Scărarul, adică trebuie ros- 
tită rugăciunea lui lisus în chip auzit, cu voce joasă, încât să o audă numai cel 
ce se roagă, fără grabă și închizând mintea în cuvintele rugăciunii: închiderea 
minţii în cuvintele rugăciunii este un sfat pe care îl dă și ieromonahul“. 

Mecanismul Sfântului loan Scărarul trebuie neapărat păzit și atunci când 
rugătorul folosește metoda înfățișată de Preacuviosul Nil Sorski în cel de-al 
doilea Cuvânr din Predania sau Tipicul său Schitic. Preacuviosul NIil a îm- 
prumutat metoda sa de la Părinţii greci — Simeon Noul Teolog și Grigorie Si- 
naitul — și a simplificar-o puţin. Sfântul Nil spune: „Acești sfinţi au vorbit de 
ținerea răsuflării — adică a nu răsufla des; și cercarea învaţă grabnic că acest 
lucru e foarte de folos pentru adunarea minţii”. Unii, neînțelegând acest me- 
canism, îi dau o însemnătate exagerată, își țin răsuflarea peste măsură și prin 
aceasta îşi vatămă plămânii, vătămându-şi totodată sufletul prin însușirea de 
către acesta a unei concepții greșite. Toate faptele făcute cu înfierbântare și 
cu o încordare exagerată împiedică sporirea în rugăciune, ce se dezvoltă doar 


' Amănunte cu privire la cel ce a alcătuit Arro/oghionul, ieromonahul Dorotei, se află în capi- 
rolul „Vizită la mănăstirea Valaam” (volumul 2 care urmează să apară în ediția română — 7. î.). 

? Antolghionul ieromonahului Dorotei, Învățăturile XXX și XXXII. 

? Antologhion, Învățătura XXXII. 

+ Antologhion, Învăătura XXXII. 

pe un terenul unei așezări pașnice, liniștite, evlavioase a sufletului și trupului. 
„Tot ce e peste măsură e de la demoni”, spune Pimen cel Mare!. 

Pe cel care începe să deprindă rugăciunea lui lisus îl ajută foarte mult în 
această lucrare o pravilă zilnică de chilie alcătuită dintr-un anumit număr de 
metanii mici și mari, pe măsura puterilor. Metaniile trebuie făcute fără grabă, 
cu simţire de pocăință, și fiecare metanie să fie însoţită de rugăciunea lui i- 
sus. O pildă de astfel de rugăciune poate fi văzută în Cuvântul despre credin- 
ță al Preacuviosului Simeon Noul Teolog?. Descriind felul în care se nevoia la 
rugăciune în fiecare seară tânărul Gheorghe, Sfântul Simeon spune: „EI cuge- 
ta că stă înaintea Domnului Însuși, și cădea la picioarele Lui; Îl ruga pe Dom- 
nul cu lacrimi ca să Se milostivească de el. În timp ce se ruga stătea nemișcat 
ca un stâlp, neîngăduindu-și să miște cât de puţin nici cu picioarele, nici cu 
vreo altă parte a trupului, neîngăduind ochilor să se întoarcă în lături isco- 
dind: stătea cu frică și cutremur mare, tăind de la sine dormitarea, trândăvia și 
lenevia”. Pentru prima oară, numărul metaniilor se poate mărgini la doispre- 
zece. Acest număr poate să crească pe măsura puterilor și a înlesnirii pe care o 
dau împrejurările. O dată cu înmulţirea numărului de metanii trebuie să ve- 
ghem neabărut la păstrarea calităţii rugăciunii, ca să nu ne lăsăm atrași de can- 
titatea stearpă, vătămătoare, din pricina aprinderii trupești. Metaniile încăl- 
zesc trupul şi întrucâtva îl ostenesc: această stare a trupului ajută luarea-amin- 
te şi străpungerea. Să ne păzim, să ne păzim ca nu cumva această stare să se 
preschimbe în înfierbântare trupească, străină de sensibilitatea duhovnicească, 
care dezvoltă sensibilitatea firii căzute. Cantitatea, care este atât de folositoare 
atunci când așezarea lăuntrică și scopul sunt corecte, poate deveni foarte vără- 
mătoare atunci când duce la înfierbântare trupească. Înfierbântarea trupească 
se cunoaște după roadele sale; prin ele se deosebește de căldura duhovniceas- 
că. Roadele înfierbântării trupești sunt: părerea de sine, nădăjduirea în sine, 
Cugetarea semeaţă, înălțarea, alfel spus, trufia în feluritele sale chipuri, pe care 
se altoiește lesne înșelarea. Roadele căldurii duhovnicești sunt: pocăința, sme- 
renia, plânsul, lacrimile. Pravila cu metanii e cel mai lesne de săvârșit atunci 
când mergem spre somn: în această vreme, după ce am terminat cu grijile zi- 
lei, putem săvârși pravila mai pe îndelete și cu mai multă concentrare. Însă și 
dimineața sau în timpul zilei e de folos, mai ales penrru cei tineri, a face un 
anumit număr de metanii — de la 12 până la 20. Prin aceste metanii e sprijini- 
tă aplecarea spre rugăciune și răstignirea trupului, e sprijinită şi întărită osâr- 
dia către nevoinţa rugăciunii. 

! Patericul egiptean. 

2 Dobrotoliubie, partea întâi. 


216 


Socor că sfaturile pe care le-am înfățișat sunt de ajuns pentru începătorul ca- 
re vrea să deprindă rugăciunea lui lisus: „Rugăciunea, a zis Preacuviosul Meletie 
Mărturisitorul, nu dascăl cere, ci osârdie, ci grijă și râvnă deosebită — și Se face 
Dumnezeu Dascăl al ei”!. Sfinţii Părinţi, care au scris multe cărți despre rugă- 
ciune pentru a da celor lucrători o idee corectă despre ea și o călăuză nerătăcită 
în îndeletnicirea cu ea, îndeamnă să purcedem la faptă pentru a primi cunoaște- 
rea esenţială, faţă de care învățătura prin cuvânt, fie ea și scoasă din cercare, es- 
te moartă, întunecată, de neînțeles, având nevoie să fie lămurită de cercare şi să 
primească viaţă din aceasta. Dimpotrivă: cel ce se îndeletnicește plin de râvnă cu 
rugăciunea și a sporit deja în ea trebuie să cerceteze adesea scrierile despre rugă- 
ciune ale Sfinţilor Părinţi, să se verifice și să se îndrepteze după îndreptarul lor, 
amintindu-și că și marele Pavel, cu toare că avea ca mărturie a binevestirii sale 
mărturia Duhului cea mai presus de toate mărturiile, a mers la Ierusalim și le-a 
înfățișat Apostolilor care erau acolo binevestirea propovăduită de el între nea- 
muri, ca nu cumva să alerg — sau să fi alergat — în deșert (Gal. IL, 2), spune el. 

Ucenicul: Ce cărți ale Sfinţilor Părinţi trebuie să citească cel ce voiește a 
se îndelernici cu rugăciunea lui lisus sub călăuzirea învăţăturii de Dumnezeu 
insuflare? 

Starețul: Asta depinde de felul de viaţă pe care îl duce nevoitorul rugăciu- 
nii. Cercetează scrierile lui Calist și Ignatie Xanthopulos despre liniștire și ru- 
găciune, și vei vedea că ele au fost alcătuite pentru monahii zăvorâţi sau si- 
haștrii care trăiau asemenea monahilor din Schitul Egiptului, în care fiecare 
stareţ trăia într-o chilie osebită, având unul, doi şi nu mai mult de trei uce- 
nici. Pe cei ce duc astfel de viață Sfinţii Părinţi îi numesc sihaștri?. Sihastrul 
dispune de sine şi de timpul său după propria sa chibzuinţă sau după obiceiul 
pe care l-a împrumutat de la povăţuitorii săi; iar monahii care trăiesc în chi- 
novie sunt datori a lua parte la slujbe și a se îndelernici cu ascultările mănăs- 
tirești, neavând nici dreptul și nici putinţa să dispună de sine și de timpul lor 
după bunul plac; pe deasupra, în sihăstrie sunt îngăduiți doar cei ce au sporit 
în viaţa monahală, care au deprins-o mai înainte în chinovie, care s-au învred- 
nicit de adumbrirea harului și, ca atare, cărțile Sfinţilor Părinţi ce au fost scrise 
pentru sihaştri nu sunt potrivite deloc pentru începători și îndeobşte pentru 
monahii din mănăstiri cu viață de obşte. Cele spuse despre cartea Xanthopu- 
lilor pot fi spuse și despre cărţile lui Grigorie Sinaitul, Isaac Sirul, Nil Sorski, 
ieromonahului Dorotei. 


! Spice alese, carte editată de Sihăstria Optinei în anul 1848. 


? În original, „cei ce se liniștesc”. De altfel, aceasta este și în română etimologia cuvântu- 
lui — n. îr. 

Cel ce se îndeletniceşte cu rugăciunea fiind prins cu ascultările mănăstirești 
poate să facă cunoștință și cu aceste cărți, dar nu pentru a se călăuzi după ele, 
ci pentru a aduna cunoștințe, luând seama ca nu cumva aceste cărți să-l atra- 
gă la vreme nepotrivită la însingurare şi zăvorâre sau la o nevoinţă nepotrivită. 
Adeseori se întâmplă și un lucru, și celălalt, spre foarte marea vătămare a celui 
amăgit de o râvnă lipsită de dreaptă socotință. Atunci când copiii şi adoles- 
cenţii se apucă, din nechibzuinţă și ușurătate, să ridice o greutate mai presus 
de puterile lor, îşi strică spinarea, nu rareori vătămându-se pentru totdeauna; 
așa şi pe cei necopți cu vârsta duhovnicească nevoința duhovnicească nepotri- 
vită cu starea lor lăuntrică îi bagă în necazuri mari, și ei cad deseori într-o ne- 
orânduială care nu se mai lasă îndreptată. 

Scrierile Sfinţilor Isihie, Filorei şi Teolipt, care se află în partea a doua a 
Dobrotoliubiei, sunt foarte folositoare atât pentru monahii din chinovii, cât și 
pentru sihaștri. Deosebit de folositoare sunt predosloviile schimonahului Va- 
sile: în ele este înfățișată învățătura despre rugăciunea pocăinţei — învățătu- 
ră pe cât de folositoare, pe atât de trebuincioasă pentru vremurile în care tră- 
im. Multe poveţe ziditoare despre rugăciune se află în cartea lui Varsanufie cel 
Mare; trebuie observat faptul că în prima ei jumătate sunt cuprinse răspunsuri 
către sihaștri, iar în cea de-a doua, începând cu răspunsul 220, răspunsuri că- 
tre monahii care se nevoiau în chinovii. 

Ucenicul: Ce înseamnă „locul inimii”, de care vorbesc Sfinţii Simeon Noul 
Teolog, Nichifor din singurătate și alți Părinţi? 

Staretul: Este vorba de puterea cuvântătoare sau duhul omului, care se află 
în partea de sus a inimii, în dreptul sânului stâng, în chip asemănător cu cel 
în care mintea se află în creier. În vremea rugăciunii este nevoie ca duhul să 
se unească cu mintea și să rostească împreună cu ea rugăciunea — mintea lu- 
crând prin cuvintele rostire doar cu gândul sau și cu glasul, iar duhul — prin 
simţirea străpungerii sau plânsului. Unirea este dăruită la vremea potrivită de 
harul dumnezeiesc, iar pentru începător este destul dacă duhul va simți și va 
lucra în conglăsuire cu inima. Dacă mintea va păzi luarea-aminte, duhul va 
simţi negreșit străpungere. Duhul este numit îndeobște inimă, așa cum în loc 
de cuvântul minte se întrebuinţează cuvântul cap. Roagă-te cu luare-aminte, 
întru străpungerea duhului, ajutându-te de mecanismele pe care le-am înșirat 
mai sus: prin această lucrare se va descoperi de la sine cunoașterea prin cerca- 
re a locului inimii. Cu privire la acesta se află lămuriri îndestulătoare în pre- 
dosloviile schimonahului Vasile. 

Ucenicul: Mi s-a părut că ai răspuns fără tragere de inimă la întrebarea mea 
privitoare la locul inimii și, trimiţându-mă la scrierile schimonahului Vasile, 

prin aceasta ai evitat să-mi înfăţişezi propriile tale concepţii și vederi. Le rog; 
pentru folosul meu și al altora, răspunde-mi deschis la întrebare. 

Starețul: Întrebarea ta a adus întristare inimii mele. Această întrebare mi-au 
pus-o mulți și adeseori a fost felul în care s-a dat în vileag starea de amăgire 
de sine, starea de vătămare sufletească. Cu osteneală se îndreaptă vărămarea 
sufletească pricinuită de îndeletnicirea în chip greşit cu nevoinţele duhovni- 
cești — în cea mai mare parte rămâne neîndreptată. Ea rămâne neîndreptată 
fie din pricina trufiei celor care s-au vătămat, fie din pricină că vărămarea es- 
ce definitivă. Otrava minciunii e cumplită: cu încăpățânare se ţine de cei ce 
au primit-o de bunăvoie; ea lasă un efect ucigător în cei care și-au dat seama 
de ea și nu au vărsat-o din ei prin lepădare de sine hotărâtă. Cei ce clădesc pa- 
lare în văzduh se încântă când își văd zidirea că se înalță până la cer și cad în 
răpire înaintea acestei privelişti amăgitoare: lor nu le place să li se amintească 
porunca evanghelică ce vestește că orice om care zidește casă trebuie să sape, să 
adâncească şi să pună temelia pe piatră (Lc. VI, 48). Piatra este Hristos. FHris- 
tos Se înfățișează privirilor minţii noastre în Evanghelie. Se înfăţişează privi- 
rilor minţii noastre prin purtarea Sa; Se înfățișează privirilor minţii noastre 
prin învăţătura Sa; Se înfăţişează privirilor minţii noastre prin poruncile Sa- 
le; Se înfățișează privirilor minţii noastre prin smerenia Sa, din pricina căreia 
S-a făcut ascultător până la moarte, şi încă moarte de cruce (Filip. IL, 8). Oste- 
neala cea grea de a săpa pământul și a adânci temeliile și-o ia asupră-și cel ca- 
re, împotriva înclinării inimii sale, se pogoară în smerenie, cel care, lepădând 
voia sa și înțelegerea sa, se silește să deprindă fără abatere poruncile lui Hris- 
tos și predania Bisericii Ortodoxe, să urmeze neabătut acestora; cel care pu- 
ne la temelie pietre de neclintit, cel care mai înainte şi mai presus de toate ce- 
lelalce nevoinţe s-a îngrijit să-și îndrepteze și să-și îndrepte duhovnicia după 
îndreptarul purtării, învățăturii și poruncilor Domnului nostru lisus Hristos. 
Adevărata rugăciune nu are loc în inima care nu este bine orânduită și așeza- 
tă de poruncile evanghelice. Dimpotrivă, înşelarea este sădită în fiecare dintre 
noi prin cădere: „Din pricina acestei stări de amăgire de sine, care alcătuiește 
o moștenire neînlăturată a fiecăruia dintre noi, are obicei mintea, mai ales la 
oamenii stăpâniți de ușurătate, să tindă mai înainte de vreme a-și însuși stări 
înalre de rugăciune, lucru prin care și mica rânduială dată de Dumnezeu se 
pierde, iar lucrărorul se îmbolnăvește de omorâre faţă de orice lucru bun. Şi 
ca atare trebuie să ne cercetăm cu osârdie pe noi înșine, pentru a nu căuta mai 
înainte de vreme ceea ce vine la vremea potrivită şi pentru a nu lepăda ceea ce 
ni se dă în mână pornind în căutarea a altceva. Este propriu minţii să-și înfă- 
ţişeze prin închipuire stări înalte de rugăciune pe care încă nu le-a atins și să 
le schimonosească în închipuirea sa ori în părerea sa. Un astfel de lucrător se 

află în foarte mare primejdie de a rămâne lipsit și de ceea ce i s-a dat, de a că- 
dea în vătămare de minte și nebunie prin lucrarea înșelării”!. Înșelarea într-o 
măsură mai mică sau mai mare este urmarea logică inevitabilă a unei nevoin- 
ţe greşite de rugăciune. 

Vieţuirea monahală e știința ştiinţelor, știința dumnezeiască. Acest lucru es- 
te valabil pentru toate nevoinţele călugărești și, mai cu seamă, pentru rugăciu- 
ne. În fiecare știință este un început, o însușire treptată a cunoştinţelor și înde- 
letniciri potrivite pentru cei ajunși la stadiul final: deopotrivă există și în deprin- 
derea rugăciunii o rânduială şi un sistem. Urmarea cu osârdie a rânduielii sau a 
sistemului legiuit de învăţare este în fiecare ştiinţă chezășia reușitei în ea: deo- 
potrivă și îndeletnicirea corectă cu rugăciunea e chezășie a sporirii în ea — a ace- 
lei sporiri cu care-l place lui Dumnezeu să-l miluiască pe nevoitor. Respingerea 
sistemului corect de învăţare a științei devine izvor de concepţii pervertite, izvor 
de cunoștință mai rea decât necunoștința, fiind cunoștință greșită, negativă: la 
fel e și urmarea îndeletnicirii fără de rânduială cu rugăciunea. Urmarea firească, 
de neînlăturat, a unei astfel de îndeletniciri e înșelarea. Monahismul „de capul 
nostru” nu este monahism. E înșelare, e o caricatură, o schimonosire a monahis- 
mului! E o batjocorire a monahismului! E amăgire de sine! E teatru, foarte bun 
pentru a atrage luarea-aminte și laudele lumii, dar lepădat de Dumnezeu, străin 
de roadele Sfântului Duh, îmbelşugat în roadele ce ies de la satana. 

Mulţi oameni, simţind înclinare și osârdie pentru nevoinţa duhovniceas- 
că, purced la această nevoinţă în chip nechibzuit şi ușuratic. Se dedau ei cu 
toată râvna și aprinderea, cu toată nechibzuinţa, nepricepând că această râv- 
nă şi înfierbântare sunt în cea mai mare măsură ale sângelui și trupului; că ele 
sunt pline cu asupra de măsură de necurăţie și amestec spurcat, nepricepând 
că pentru studierea științei științelor — rugăciunea — este nevoie de cea mai 
nerătăcită călăuzire, de cea mai mare înțelepciune și prevedere. Vai! Se ascund 
de noi căile lui Dumnezeu cele drepte; se ascund de noi din pricina orbirii pe 
care o pricinuiește și o hrănește în noi căderea. Ne alegem drept povăţuitori 
cu precădere acei îndrumători pe care lumea îi declară sfinţi și care se găsesc 
fie în adâncul înșelării, fie în adâncul neștiinţei. Ne alegem drept călăuze cărți 
scrise de nevoitori eterodocși, aflaţi în cea mai cumplită înșelare demonică, în 
comuniune cu diavolii. Ne alegem drept povăţuitori scrieri ale Sfinţilor Părinţi 
ai Bisericii Ortodoxe care înfăţişează rugăciunea monahilor sporiţi, pe care în- 
cepărorii nu o pot nici măcar înţelege, darămite s-o urmeze, și ca roadă nevo- 
inţei duhovnicești apar ca niște monştri neorânduiala sufletească, pierzania. Se- 
mănat-aţi grâu, şi spini aţi secerat (ler. XIL, 13), le spune Sfântul Duh, cu durere, 
oamenilor care schimonosesc binele în rău prin întrebuințarea lui greşită. Ama- 


' Cap. CXVIII, Dobrotoliubie, partea întâi. 

ră, cu adevărat amară priveliște! Prin preaînalta lucrare a minţii, prin lucrarea 
ce-l înalță la Dumnezeu pe cel ce suie pe treptele legiuite, cel ce lucrează greșit 
dobândește întunecare și stricare a minţii, vătămare a minții, tulburare a minţii, 
înrobire de către demoni, pierzare. Această privelişte — priveliște ce nu arareori 
s-a înfățișat privirilor mele — s-a făcut pricină de durere inimii mele prin între- 
barea ta. N-aș fi vrut s-o aud nici de la tine, nici de la alt începător. „Nu-ţi este 
de folos, au spus Părinţii, să afli ceea ce urmează înainte de a dobândi cunoaște- 
rea din cercare a celor dinainte.”! O astfel de curiozitate e semnul deșertăciunii și 
al unei minţi trufașe?. În ce mă privește, am arătat predosloviile schimonahului 
Vasile ca pe niște lucrări ale unui adevărat lucrător al rugăciunii, deosebit de fo- 
lositoare pentru vremurile noastre. Aceste scrieri învaţă să înțelegem în chip ne- 
rătăcit scrierile Părinților despre nevoinţa rugăciunii care au fost alcătuite pen- 
tru monahii sporiţi, mai ales pentru sihaștri. 

Pentru a împlini dorința ta, voi repeta ceea ce am spus deja, folosindu-mă 
de alte cuvinte. Îndeletnicirea cu rugăciunea lui lisus are două subimpărțiri 
sau perioade principale, care se finalizează prin rugăciunea curată, care este în- 
cununată de nepătimire sau desăvârşirea creștină în acei nevoitori cărora I-a 
plăcut lui Dumnezeu să le-o dea. Sfântul Isaac Sirul grăiește: „Nu mulți s-au 
învrednicit de rugăciunea curată, ci puţini: iar cineva care să fi ajuns la tai- 
na care se săvârşeşte dincolo de ea și a trecut pe malul celălalt (al Iordanului) 
de-abia dacă se întâlnește câte unul din generaţie în generaţie, prin harul și 
bunăvoința lui Dumnezeu”?. În cea dintâi perioadă cel ce se roagă este lăsat 
să se roage prin propria sa sforţare; harul lui Dumnezeu ajută, neîndoielnic, 
celui care se roagă având hotărârea cea bună, dar nu își dă în vileag prezenţa. 
În acest timp, patimile ascunse în inimă se pun în mișcare și îl ridică pe lucră- 
torul rugăciunii la o nevoinţă mucenicească, în care înfrângerile şi biruințele 
se ţin una după altaf, în care voia slobodă a omului și neputinţa lui se arată cu 
limpezime5. În cea de-a doua perioadă, harul lui Dumnezeu își arată în chip 
simţit prezenţa și lucrarea, unind mintea cu inima, aducând omului putinţa 
de a se ruga fără împrăștiere, cu plâns şi căldură a inimii; totodată, gândurile 
păcătoase își pierd puterea silnică asupra minţii. Aceste două stări ni le arată 
Sfinţii Părinţi. Dintre ei, Preacuviosul Nil Sorski, întemeindu-se pe Preacuvi- 
osul Grigorie Sinaitul, spune: „Atunci când vine lucrarea rugăciunii, ea ţine 


! Preacuviosul Marcu Ascetul, Despre legea duhovnicească, cap. 84. 

? Potrivit lămuririi Preacuviosului Marcu Ascetul, în același cap. 84. 

” Sfântul Isaac Sirul, Cuvântul XVI. Aici, cuvântul „bunăvoință” este adăugat pentru a ex- 
prima cu mai mare exactitate gândul scriitorului. 

1 Sfântul Isaac Sirul, Cuvântul LV. 

5 Sfântul Isaac Sirul, Cuvântul LXI, foarte vrednic de luare-aminte. 

mintea la sine, o veseleşte şi o slobozește de împrăștiere”!. Preacuviosul recu- 
noaște că, pentru cei care nu au dobândit lucrarea harică, înfrânarea minţii de 
la împrăștiere şi rugăciunea cu luare-aminte e nevoința cea mai ostenicioasă, 
cea mai grea, cea mai anevoioasă cu putință?. Pentru a atinge starea a doua es- 
ze neapărată nevoie de străbaterea celei dintâi, este neapărat nevoie ca omul 
să arate și să dovedească temeinicia voinţei sale și facă roadă întru răbdare (Lc. 
VIII, 15). Cea dintâi stare a rugătorului se aseamănă cu pomii despuiaţi din 
vremea iernii; cea de-a doua, cu aceiași pomi, însă acoperiţi cu frunze și flori 
prin lucrarea căldurii de primăvară. Puterea de a odrăsli frunze și flori pomii 
şi-o adună în vremea iernii, când starea lor seamănă deplin cu o stare pătimi- 
toare, cu o stare aflată sub stăpânirea morţii. Să nu ne îngăduim a-L ispiti pe 
Domnul! Să nu ne îngăduim a ne apropia de El cu ușurătate, cu netemere, 
cu îndoială, în starea de curiozitate iscoditoare din pricina căreia Dumnezeu 
nu ne îngăduie intrarea în pământul făgăduinţei (Evr. II, 8-11, 18-19). Să ne 
apropiem de EI ca nişte oameni pierduţi, care simt cu toată fiinţa lor nevoia 
mântuirii pe care o dăruiește Domnul în schimbul pocăinţei adevărate. Sufle- 
tul şi scopul rugăciunii trebuie să fie, atât într-o stare, cât și în cealaltă, pocă- 
inţa. În schimbul pocăinţei aduse prin sforțările proprii, Dumnezeu dăruieș- 
te, la vremea potrivită, pocăinţa harică — şi Duhul Sfânt, sălășluindu-Se în om, 
mmijloceşte pentru el cu suspinuri negrăite: El mijloceşte pentru sfinţi potrivit voii 
lui Dumnezeu, pe Care numai El o știe (Rom. VIII, 27, 26). 

De aici reiese cu toată limpezimea că pentru începător, căutarea locului 
inimii, adică încercarea de a descoperi în sine fără vreme și mai înainte de vre- 
me lucrarea vădită a harului, e întreprinderea cea mai greșită cu putință, care 
schimonoseşte rânduiala, sistemul ştiinţei rugăciunii. O asemenea întreprin- 
dere este o întreprindere trufașă, nebunească! Deopotrivă nu este potrivită 
pentru începători folosirea mecanismelor înfățișare de Sfinţii Părinţi pentru 
monahii sporiţi, pentru sihaștri. Începătorii sunt datori să păstreze în timpul 
rugăciunii numai luarea-aminte evlavioasă, numai închiderea minţii în cu- 
vintele rugăciunii, rostind cuvintele deloc grăbit, pentru ca mintea să se poa- 
tă închide în ele și, răsuflând lin, însă neîmpiedicat. Unii au socotit că este ce- 
va foarte important în respiraţia însăși și, nepricepând că răsuflarea negrăbi- 
tă şi lină a fost poruncită de Părinţi pentru a înfrâna mintea de la împrăștiere, 
s-au apucat să-și ţină peste măsură răsuflarea și astfel şi-au zdruncinat sănăta- 
tea trupească, ce ajută atât de mult în nevoinţa rugăciunii. „Înfrânează-ţi și 
răsuflarea, spune Preacuviosul Grigorie Sinaitul, adică mișcarea minții, strân- 
gând puţin gura în timpul rugăciunii, iar nu suflarea nărilor, adică cea simțită, 


! Cuvântul II. 
2 Cuvântul II. 

cum fac neştiutorii — ca nu cumva să te vatemi, înăbușindu-te”!. Nu numai în 
privinţa respirației, ci şi în toate mișcările trupului trebuie păstrate liniștea și 
măsura. Toate acestea ajută mult la păzirea minţii de împrăștiere. Mintea ca- 
re se roagă cu luare-aminte va trage negreșit inima spre împreună-simţirea cu 
ea, spre simțământul pocăinţei. Între împreună-simţirea dintre inimă și min- 
te şi unirea minţii cu inima sau coborârea minţii în inimă este o deosebire câr 
se poate de mare. Sfântul loan Scărarul socoate că omul a ajuns deja la o spo- 
rire însemnată în rugăciune atunci când mintea rămâne în cuvintele ei”. Acest 
mare povăţuitor al monahilor spune că rugăciunea celui care se roagă în chip 
statornic și cu osârdie, închizându-și mintea în cuvintele rugăciunii, din sim- 
țământul de pocăință și plâns, va fi adumbrită negreșit de harul dumnezeiesc?. 
Atunci când rugăciunea ajunge să fie adumbrită de harul dumnezeiesc, nu nu- 
mai că se descoperă locul inimii, ci și întregul suflet este atras la Dumnezeu de o 
putere sufletească neurmată, trăgând după sine și trupul. Rugăciunea celor ce au 
sporit în ea este rostită din întreaga ființă. Tot omul se face ca o gură. Nu numai 
inima omului înnoit, nu numai sufletul lui, ci și trupul se umple de mângâiere 
şi desfătare duhovnicească: bucuria Dumnezeului Celui Viu (Ps. LXXXIII, 2), cu 
care omul se bucură de Dumnezeu, Care lucrează în chip simţit și puternic cu 
harul Său. Zozze oasele adevăratului rugător vor zice: Doamne, Doamne, cine este 
asemenea Ţie? Cel ce izbăveşti pe sărac din mâna celor mai tari ca el, pe sărac şi săr- 
man de cei ce răpesc rugăciunea și nădejdea lui: de gândurile și simţămintele ce 
răsar din firea căzută și de cele stârnite de demoni (Ps. XXXIV, 9). Spre sporirea 
în rugăciunea pocăinţei trebuie să tindă toți creștinii; la îndeletnicirea cu rugă- 
ciunea pocăinței și sporirea în ea Sfinţii Părinţi îi cheamă pe toţi creștinii. Dim- 
potrivă, ei interzic cu tărie strădania venită la vreme nepotrivită de a sui cu min- 
tea în altarul inimii în vederea rugăciunii harice atunci când această rugăciune 
încă nu a fost dată de către Dumnezeu. La această opreliște se adaugă o amenin- 
şare aspră. „Rugăciunea minţii, spune Preacuviosul Nil Sorski, repetând cuvin- 
tele Preacuviosului Grigorie Sinaitul, e mai presus de toate îndeletnicirile şi este 
capul virtuţilor, fiind dragoste dumnezeiască. Cel ce cu nerușinare şi obrăznicie 
voiește a intra la Dumnezeu și a vorbi cu El și se silește să-L dobândească în si- 
ne, lesne e omorât de demoni.”“ 

Te rog, te rog să dai toată luarea-aminte cuvenită înfricoșatei oprelişti pu- 
se de Părinţi. Știu unii oameni bine intenţionaţi, însă care cădeau în desfrâ- 
nare cu fapta și nu puteau, din obiceiul cel rău, să se înfrâneze de la căderi și 
totodată încercau să se îndeletnicească cu rugăciunea inimii. Poate, oare, să 


' Despre înșelare, Dobrotoliubie, partea întâi. 

? Scara, Cuvântul XXVIII, cap, 19. 

> Scara, Cuvântul XXVIII, cap. 17, 21, 27, 28. 
1 Cuvântul XI. 

existe vreo întreprindere mai nechibzuită, mai prostească, mai obraznică decât 
aceasta? Rugăciunea pocăinței le este dată tuturor — și celor stăpâniţi de pa- 
timi, și celor care sunt supuși cu silnicie căderilor. Ei au tot dreptul să strige la 
Domnul după mântuire; însă intrarea în inimă pentru liturghisirea de taină le 
e oprită: ea este dată numai și numai arhiereului de taină care este hirotonit în 
chip legiuit de către harul dumnezeiesc. Pricepeţi că numai degetul lui Dum- 
nezeu deschide această intrare: ea se deschide atunci când omul nu numai că 
va înceta a păcătui cu fapta, ci va și primi din dreapta lui Dumnezeu puterea 
de a se împotrivi gândurilor pătimașe, de a nu se lăsa atras și a nu se îndulci 
de ele. Puţin câte puţin se zidește curăţia inimii: curăţiei i se arată Dumnezeu 
în chip treptat și duhovnicesc. Treptat! Fiindcă și patimile se micșorează, iar 
virtuțile cresc nu deodată: aceste lucruri cer o vreme însemnată. 

lată porunca mea: nu căuta locul inimii. Nu te strădui în chip deşert să-ţi 
lămurești ce înseamnă locul inimii: o să te lămurească în chip îndestulător 
numai cercarea. Dacă va fi plăcut înaintea lui Dumnezeu să-ţi dea cunoș- 
tința aceasta, ţi-o va da la vremea potrivită și ţi-o va da într-un fel pe care nici 
nu poate să şi-l închipuie omul trupesc. Îndeletnicește-te numai și numai cu 
rugăciunea pocăinței, făcând asta cu toată osârdia; străduiește-te să aduci po- 
căinţa prin rugăciune: te vei încredința de reușita nevoinţei tale atunci când 
vei simţi în tine sărăcie cu duhul, străpungere, plâns. Astfel de sporire în ru- 
găciune îmi doresc și mie, îţi doresc și ţie. Dobândirea stărilor harice supra- 
fireşti a fost dintotdeauna un lucru rar. Pimen cel Mare, monah din Schitul 
Egiptului, loc vestit pentru înalta sporire a monahilor săi, care a vieţuit în 
veacul al cincilea, în care monahismul a cunoscut o deosebită înflorire, spu- 
nea: „Despre desăvârşire vorbesc printre noi mulţi, însă cu fapta au atins-o 
abia unul sau doi”. Sfântul Ioan Scărarul, scriitor ascetic din veacul al şase- 
lea, mărturisește că în vremea lui se împuţinaseră foarte mult vasele harului 
dumnezeiesc față de vremurile dinainte. Sfântul vedea pricina acestui fapt în 
schimbarea duhului societăţii, care şi pierduse simplitatea și se molipsise de vi- 
clenie?. Sfântul Grigorie Sinaitul, scriitor din veacul al XIV-lea, s-a hotărât să 
spună că în vremea lui nu mai erau deloc bărbați plini de har — până-ntr-atâta 
deveniseră de rari; pricina acestui fapt Sinaitul o vede în neobişnuita sporire 
a păcatelor, născută din înmulţirea smintelilor?. Cu atât mai mult în vremu- 
rile noastre lucrătorul rugăciunii are neapărată nevoie să păstreze cea mai ma- 
re prevedere. Nu mai avem povăţuitori de Dumnezeu insuflați! Întreaga înțe- 
lepciune, simplitatea, dragostea evanghelică s-au depărtat de pe faţa pămân- 


! Patericul egiptean. 


Cuvântul XXVI, cap. 52. 
3 Cap. 118, Dobrotoliubie, partea întâi. 

tului. Smintelile şi păcarele s-au înmulțit la nesfârșit! Lumea este cuprinsă de 
dezmăţ! Asupra societăţii omenești domnește ca un tiran cu puteri depline iu- 
birea nelegiuită, în feluritele sale înfățișări! Îndeajuns este, prea îndeajuns dacă 
ne vom învrednici să aducem lui Dumnezeu singura lucrare cu adevărat tre- 
buincioasă pentru mântuirea noastră: pocăinţa. 

Ucenicul: Oare e lesnicioasă deprinderea rugăciunii lui lisus în mănăstire, 
în mijlocul unei obşti mai mult sau mai puţin numeroase și a zarvei care este 
de neocolit atunci când este multă lume? 

Starețul: Viaţa în mănăstire, mai ales într-o chinovie, ajută începărorului 
să înveţe temeinic și cu spor rugăciunea, cu condiţia să viețuiască așa cum tre- 
buie. Celui ce viețuieşte așa cum trebuie în chinovie i se înfățișează negreșit 
prilejuri de ascultare şi smerire, iar aceste virtuți pregătesc sufletul și îl pun în 
bună rânduială pentru adevărata rugăciune. „Din ascultare vine smerenia”, au 
zis Părinţii!. Smerenia se naște din ascultare și este sprijinită de ascultare, așa 
cum arderea candelei e sprijinită de untdelemnul pe care îl punem în ea. Prin 
smerenie intră în suflet pacea lui Dumnezeu (Filip. IV, 7). Pacea lui Dumne- 
zeu este locul duhovnicesc al lui Dumnezeu (Ps. LXXV, 2), cerul duhovni- 
cesc; oamenii care intră în acest cer devin deopotrivă cu îngerii și, asemenea 
acestora, cântă neîncetat în inimile lor cântare duhovnicească lui Dumnezeu 
(Efes. V, 19), adică aduc rugăciune curată, sfântă, care în cei sporiţi este cu 
adevărat cântare și cântarea cântărilor. Ca atare, ascultarea, prin care se dobân- 
dește comoara nepreţuită a smereniei, este recunoscută într-un cuget de Pă- 
rinţi? ca fiind virtutea călugărească de căpătâi, ușa prin care se intră în chip 
legiuit și nerătăcit în rugăciunea minţii — sau, ceea ce e totuna, în adevărata 
linișcire sfinţită. Sfântul Simeon Noul Teolog vorbește despre rugăciunea cu 
luare-aminte în următorul chip: „Precum socot, această bunătate ne vine no- 
uă din ascultare. Ascultarea faţă de părintele duhovnicesc face pe oricine lipsit 
de grijă. Unul ca acesta, de care lucru vremelnic va putea fi biruit sau robit? 
Ce întristare și ce grijă poate să aibă un asemenea om?'?. Grijile și împătimiri- 
le, trăgând mereu mintea la ele, se fac pricină de împrăștiere la rugăciune; tru- 
fia se face pricină de împietrire a inimii; mânia şi ranchiuna, ce se întemeiază 
pe trufie, se fac pricină de tulburare a inimii. Ascultarea este pricina de căpă- 
râi care nimicește împrăștierea ce face rugăciunea neroditoare; ea se face pri- 
cină a smereniei, iar smerenia nimicește împietrirea care omoară rugăciunea; 
goneşte tulburarea care face rugăciunea netrebnică; unge inima cu străpunge- 


! Preacuviosul Casian, Convorbirea II; Scara, Cuvântul IV, cap. 106. 

* Sfinţii Calist și Ignatie Xanthopulos, Despre liniştire și rugăciune, cap. 14 și 15, 
Dobrotoliubie, partea a doua. 

* Despre cel de-al treilea fel al luării-aminte şi rugăciunii, Dobrozoliubie, partea întâi. 

re, care învie, înaripează rugăciunea, o face să se înalțe în zbor către Dumne- 
zeu. Prin urmare, ascultarea nu numai că lucrează împotriva împrăștierii, ci și 
păzeşte inima de împietrire și tulburare, o păstrează în necontenită blândețe 
și bunătate, o face totdeauna în stare să se străpungă, totdeauna gata să se re- 
verse înaintea lui Dumnezeu în rugăciune și în plâns — rugăciune și plâns atât 
de adevărate încât pot fi numite cu toată dreptatea și mărturisire a sufletului 
înaintea lui Dumnezeu, și zrăzare duhovnicească a lui Dumnezeu către su- 
fler (Ps. 103, 104, 105, 110). Dacă monahul se va purta în mănăstire aseme- 
nea unui străin, fără a lega cunoştinţe înăuntrul și în afara mănăstirii, fără a 
umbla pe la chiliile fraţilor și fără a primi frați în chilia sa, fără a ţine în chilie 
lucruri de prisos, fără a-și împlini poftele, ostenindu-se cu smerenie și bună 
conștiință în ascultările mănăstirești, alergând deseori să-și mărturisească pă- 
catele, supunându-se fără cârtire, întru simplitatea inimii, întâistărătorului și 
celorlalte autorități din mănăstire, atunci fără îndoială că va spori în rugăciu- 
nea lui lisus, adică va primi darul de a se îndeletnici cu ea întru luare-aminte 
şi de a vărsa când se roagă lacrimi de pocăință. „Am văzur”, spune Sfântul 
loan Scărarul, „pe unii sporiţi în ascultare și care se îngrijeau, după putinţă, 
de pomenirea lui Dumnezeu! cu mintea, cum se sculau dintr-o dată la rugă- 
ciune și se înălțau degrabă deasupra minții lor și vărsau râuri de lacrimi: aceas- 
ta se săvârșea cu ei fiindcă fuseseră pregătiți dinainte prin cuvioasa ascultare”?. 
Sfântul Simeon Noul Teolog, Preacuviosul Nichita Srithatul și mulţi alţi Pă- 
rinți au deprins rugăciunea lui lisus în chinovii și acolo se îndeletniceau cu 
ea, aflându-se în cetatea de scaun a Împărăției de Răsărit, în Constantinopo- 
lul cel întins și plin de locuitori. Preasfinţitul patriarh Fotie a deprins-o fiind 
deja patriarh, fiind prins totodată cu numeroasele îndeletniciri legate de acest 
cin. Preasfinţitul patriarh Calist a deprins-o în timp ce făcea ascultarea de bu- 
cătar în Lavra Preacuviosului Atanasie Atonitul din Sfântul Munte?. Preacu- 
vioşii Dorotei“ și Dositei? au deprins-o în chinovia Sfântului Serid — primul 
având ascultarea de mai-mare al bolniţei, cel de-al doilea, de slujitor pe lângă 
aceasta. În chinovia alexandrină pe care o descrie Sfântul loan Scărarul, toţi 
fraţii se îndeletniceau cu rugăciunea lui LisusS. Acest sfânt, ca și Varsanufie cel 
Mare, poruncește celor luptați de patima desfrânării să se roage cu deosebi- 


' „Pomenirea lui Dumnezeu” şi „cugetare la Dumnezeu” numesc Părinţii neîncetata rugăciu- 
ne a lui lisus. Despre pomenirea lui Dumnezeu sau cugetarea la EI e un articol aparte în vol. IV. 

? Cuvânr XXVIII, cap. 31. 

> Predoslovia schimonahului Vasile. 

1 Varsanufie cel Mare, răspunsul 268. 

5 Viaţa Preacuviosului Dositei, la începutul Învățăturilor Preacuviosului Avvă Dorotei. 

* Scara, Cuvânt IV, cap. 17. 

tă osârdie folosind numele Domnului lisus!. Fericitul stareţ Serafim de Sarov 
mărturisea, povăţuit de propria cercare, că rugăciunea lui lisus este bici împo- 
triva trupului și a patimilor trupeşti?. Văpaia acestor pofte se stinge prin lucra- 
rea acestei rugăciuni. Atunci când ea lucrează în om, lucrarea ei face ca poftele 
trupești să nu mai poată lucra cum vor ele. La fel se întâmplă cu o fiară pusă 
în lanţ care, rămânând în stare să omoare şi să mănânce oameni și dobitoace, 
nu-și poate înfăptui această dorinţă. 

Sfinţii Simeon şi Andrei, nebunii pentru Hristos, se aflau într-o stare de 
sporire deosebită în rugăciune, la care urcaseră prin deplina lepădare de sine şi 
preaadânca lor smerenie. Nimic nu dă intrare atât de liberă la Dumnezeu ca 
lepădarea desăvârșită de sine, călcarea în picioare a propriei trufii, a „eu”-lui 
propriu. Îmbelșugata lucrare a rugăciunii inimii pe care o avea Sfântul Andrei 
este descrisă de prietenul său de taină, Nichifor, preot al Marii Biserici a Con- 
stantinopolului împărătesc. Lucrarea aceasta, fiind cu totul deosebită, merită 
luare-aminte. „El, spune Nichifor, a primit asemenea dar al rugăciunii în bi- 
serica cea de taină a inimii sale, încât șoapta buzelor sale răsuna până depar- 
ce. Precum apa pusă în mișcare de clocot răspândește abur, așa ieșea și din el 
abur în urma lucrării Sfântului Duh. Unii din cei ce l-au văzut ziceau că în 
el locuieşte un demon, şi de aceca iese din el abur; alţii spuneau: „Nu! Inima 
lui, chinuită de demonul cel rău, scoate o astfel de răsuflare”. Nici o părere nu 
era dreaptă: cele ce se întâmplau erau o vădire a rugăciunii necontenite, plă- 
cute lui Dumnezeu, și cei străini de nevoinţa duhovnicească și-au făcut despre 
marele Andrei o părere asemenea celei care a apărut oarecând cu privire la da- 
rul vorbirii în limbi, ce se descoperise fără veste (Fapte II, 13)”?. E limpede că 
bineplăcutul lui Dumnezeu se ruga din toată fiinţa sa, unind rugăciunea min- 
ţii şi inimii cu cea rostită. Atunci când Sfântul Andrei a fost răpit în rai, îm- 
belșugatul har al lui Dumnezeu ce umplea raiul a dat naştere în el — precum 
avea să-i povestească preotului Nichifor — acelei lucrări duhovnicești care de 
obicei ia naștere prin rugăciunea minţii la cei sporiți: ea a unit mintea lui cu 
inima, lucru care face ca omul să intre într-o stare de beţie duhovnicească şi 
oarecare uitare de sinef. Această beţie și uitare de sine alcătuiesc laolaltă sim- 
țirea vieţii celei noi. Sfântul Simeon îi spunea prietenului său de taină, diaco- 
nului loan, că mintea lui rămânea cu totul aţintită către Dumnezeu chiar și 
în mijlocul celor mai grozave sminteli, și acestea rămâneau lipsite de lucrarea 
lor obișnuită?. În cei ce s-au învrednicit de adumbrirea harului, sufletul e răpit 


' Scara, Cuvântul XV, cap. 55, Răspunsurile 252 şi 255. 

* După un manuscris cuprinzând poveţele date arhimandritului Nikon. 
5 Vieţile sfinţilor. 

î Vieţile sfinţilor. 

5 Viaţa Preacuviosului Simeon, Viezile sfinzilor, 21 iulie. 

mereu de către rugăciunea minţii, ca de o mână nevăzută, din mijlocul gân- 
durilor şi simţămintelor deșarte și păcătoase, şi înălțată sus: lucrarea păcatului 
și lumii rămâne neputincioasă și neroditoare!. 

În vremea când eram începător, un oarecare stareţ mi-a povestit, deschizân- 
du-şi sufletul către mine: „Pe când eram mirean, am aflat despre rugăciunea lui 
lisus și mă îndeletniceam cu ea, potrivit simplităţii vremurilor trecute și a orien- 
tării evlavioase care domnea atunci și simțeam în mine, din vreme în vreme, o 
neobișnuită schimbare și mângâiere. După ce am intrat în mănăstire, am con- 
tinuat să mă îndeletnicesc cu ea, călăuzindu-mă după cărţile Sfinţilor Părinţi 
și după poveţele câtorva monahi care păreau că au idee despre ea. La aceștia 
am văzut și scăunelul jos pomenit de Preacuviosul Grigorie Sinaitul, făcut du- 
pă asemănarea scăunelelor întrebuințate în Moldova. La sfârșitul veacului tre- 
cut și începutul veacului acestuia lucrarea minţii înflorea în felurite mănăstiri 
ale Moldovei, și mai ales în mănăstirea Neamţ. La început am avut ascultare la 
trapeză: mă îndeletniceam cu ascultarea, mă îndeletniceam și cu rugăciunea, 
îmbinând-o cu gânduri smerite, potrivit poveţei Părinţilor?. Puneam odată un 
blid cu mâncare pe ultima masă, la care şedeau ascultătorii, și gândul spunea: 
primiţi de la mine, robi ai lui Dumnezeu, această slujbă smerită. În pieprul meu 
s-a pogorât fără veste o asemenea mângâiere că m-am și poticnit; mângâierea a 
continuat multe zile, în jur de o lună. Altă dată s-a întâmplat să trec pe la pres- 
curărie; nu mai știu de ce, sub ce imbold, m-am plecat foarte adânc înaintea fra- 
ţilor care se osteneau în prescurărie și fără veste rugăciunea a început să lucreze 
în mine atât de puternic, încâr m-am grăbit să ajung la chilie și m-am întins pe 
pat din pricina slăbiciunii pricinuite în trupul meu de lucrarea rugăciunii” ?. 

În descrierea sfârșitului Sfântului Dimitrie de Rostov se povestește că a fost 
găsit mort la rugăciune. Cu câteva ceasuri înainte de sfârșitul vieţii sale pă- 
mântești a fost la el un cântăreţ pe care îl iubea în chip deosebit; luându-și ră- 
mas bun de la acesta, ierarhul i s-a închinat aproape până la pământ. Așeza- 
rea lăuntrică a inimii lui a născut singură smerenia și rugăciunea. Vieţuirea 
monahală de obşte este, precum am arătat, cel mai mare mijloc pentru a de- 
prinde cele dintâi trepte ale rugăciunii lui lisus, dându-i mereu începătoru- 
lui prilejul de a se smeri. Orice monah poate să încerce lesne asupra sa, poa- 
te să vadă grabnic felul în care lucrează ascultarea şi smerenia asupra rugăciu- 
nii. Mărturisirea în fiecare zi a gândurilor înaintea părintelui duhovnicesc sau 


! Sfântul Isaac Sirul, Cuvânrul XLIII. 
2 Cugetările smerite care ajută rugăciunii sunt descrise în primul Cuvânt al Sfântului Simeon 
Noul Teolog. Despre ele vorbesc mult Sfinţii Isaac Sirul, Isaia Pustnicul şi alți Părinți. 


? Despre istovirea pricinuită de mângâierea harică aminteşte Sfântul Isaac Sirul în 
Cuvântul XLIV. 

starețului, renunţarea la făptuirea după înţelegerea și voia proprie începe să 
lucreze în scurtă vreme împotriva împrăștierii, s-o nimicească, să ţină min- 
tea în cuvintele rugăciunii. Smerirea înaintea stareţului și a întregii obşti în- 
cepe fără întârziere să aducă inima la străpungere şi să o ţină în străpungere. 
Dimpotrivă, făptuirea după înţelegerea și voia proprie va naște fără întârziere 
grija egoistă de sine, va începe să înfățișeze minţii felurite închipuiri, presu- 
puneri, temeri, visări, nimicind rugăciunea cu luarea-aminte. Părăsirea sme- 
reniei în vederea păstrării „demnităţii” proprii faţă de aproapele răpește ini- 
mii străpungerea, o împietreşte, omoară rugăciunea, lipsind-o de însușirile ei 
esenţiale: de luare-aminte și de străpungere. Orice faptă împotriva smereni- 
ei este un uneltitor împotriva rugăciunii și călău al ei. Pe ascultare şi smerenie 
să se zidească rugăciunea! Aceste virtuţi sunt singura temelie trainică a nevo- 
inței rugăciunii. 

Liniştirea (sihăstria) este folositoare pentru călugării sporiţi, care au înţe- 
les războiul lăuntric, care s-au întărit în morala evanghelică prin deprinderea 
temeinică cu ea, care au lepădat de la sine împătimirile!: toate acestea trebuie 
dobândite mai înainte în chinovie. Celor care intră în sihăstrie fără să fi căpă- 
tat deprinderi pregătitoare îndestulătoare în chinovie sihăstria le pricinuieşte 
vătămare cât se poate de mare: îi lipseşte de sporire, le întărește patimile?, se 
face pricină semeţei cugetări”, amăgirii de sine și înșelării demonice“. „Pe cei 
necercaţi” — care nu au deprins din cercare tainele vieţii monahale — „liniștirea 
îi pierde”5, a spus Sfântul Ioan Scărarul. „Puţini sunt, a băgat de seamă același 
sfânt, în stare de adevărata liniştire, şi anume aceia care au dobândit dumne- 
zeiasca mângâiere ca imbold spre osteneli și dumnezeiasca împreună-lucrare 
ca ajutor în lupte”. 

Ucenicul: Mai înainte ai spus că cel necurățit de patimi nu e în stare să gus- 
te harul dumnezeiesc, iar acum ai vorbit de mângâiere harică în rugăciune la 
un mirean și la un ascultător nou-începător. Mi se pare că te contrazici. 

Starețul: Învăşaţi de Dumnezeiasca Scriptură şi de scrierile Sfinţilor Părinți, 
credem şi mărturisim că harul dumnezeiesc lucrează acum ca şi mai înainte în 
Biserica Ortodoxă, în ciuda faptului că se află puţine vase vrednice de el. E] îi 
umbreşte pe acei nevoitori ai lui Dumnezeu care îi plac lui. Cei care spun că în 


1 Citat din Viaţa Preacuviosului Sava cel Sfinţit, în Cuvântul lui Nichifor din Singurătate, 
Dobrotoliubie, partea a doua. 

2 Preacuviosul Casian Romanul, Despre duhul mâniei, în Cartea a VIII-a a Rânguieli/or 
vieții de obşte. 

* Răspunsurile 311 și 313 ale Preacuvioșilor Varsanufie cel Mare și loan. 

+ Patericul Lavrei Pecerska, Vieţile Preacuvioșilor Isaachie și Nichita. 

5 Scara, Cuvântul XXVII, cap. 55. 

* Scara, Cuvântul IV, cap. 120. 

ziua de azi este cu neputinţă creștinului să devină părtaş al Sfântului Duh con- 
trazic Sfânta Scriptură și pricinuiesc sufletelor lor cea mai mare vătămare cu 
putință, precum minunat arată Preacuviosul Macarie cel Mare!. Aceștia, ne- 
întrezărind în creștinism nici un ţel deosebit de înalt, necunoscând acest țel, 
nu se străduiesc și nici măcar nu se gândesc să-l atingă: mulțumindu-se doar 
cu împlinirea exterioară a câtorva fapte bune, se lipsesc singuri de desăvârşirea 
creştină. Ceea ce e mai rău este că ei, fiind mulţumiţi cu starea lor și socotin- 
du-se, din pricina purtării lor exterioare, urcați pe culmea vieţuirii duhovni- 
cești, nu numai că nu pot avea smerenie, sărăcie duhovnicească și străpungere 
a inimii, ci cad și în părere de sine, în înălțare de sine, în amăgire de sine, în 
înșelare, și nu se mai îngrijesc câtuși de puţin de sporirea cea adevărată. Dim- 
potrivă, cei care cred în existența desăvârșirii creştine năzuiesc către ea cu toa- 
tă osârdia, purced la o nevoinţă neșovăielnică pentru a o atinge. Concepţia 
nerătăcită despre desăvârșirea creștină îi păzeşte de trufie: prin rugăciune, ei 
stau întru uimire și plâns înaintea intrării zăvorâte în această cămară duhov- 
nicească. Ajungând prin Evanghelie să se vadă pe sine în lumina cea adevăra- 
tă, ei cugetă despre sine cu smerenie, cu umilință: se recunosc ca robi netreb- 
nici, care nu au împlinit rostul aflat și dinainre hotărât de Răscumpărătorul 
pentru oamenii pe care i-a răscumpărat?. Lepădarea vieţuirii după poruncile 
Evangheliei și după învățătura Sfinţilor Părinţi — vieţuirea după bunul plac, 
întemeiată pe cugetarea proprie, chiar de ar fi aceasta foarte ascetică sau foar- 
te atrăgătoare la înfățișare — are cea mai vătămătoare înrâurire asupra înţelege- 
rii corecte a creştinismului, chiar și asupra credinţei dogmatice (1 Tim. ], 19). 
Acest lucru îl dovedește cu prisosinţă caracterul acelor rătăciri necuviincioase 
şi acelui dezmăţ în care s-au aruncat toți apostaţii, toți ereticii şi schismaticii. 

Totodată, întemeindu-ne, iarăși, pe Dumnezeiasca Scriptură și pe scrierile 
Părinților, afirmăm că mintea și inima necurăţite de patimi prin pocăință nu 
sunt în stare să devină părtașe ale harului dumnezeiesc; afirmăm că cei ce își 
născocesc vederi harice și simțăminte harice, care se lingușesc și se amăgesc cu 
ele cad în amăgire de sine și înșelare demonică. Crezând fără îndoire în exis- 
tenţa lucrării harului, cu tor atâta lipsă de îndoire trebuie să credem că omul, 
în starea lui pătimașă, este nevrednic și neînstare de primirea harului dumne- 
zeiesc. Această îndoită convingere să ne facă a ne cufunda pe de-a-ntregul, fără 
egoism, în lucrarea pocăinţei, predându-ne şi încredinţându-ne cu desăvârșire 
voii și bunătăţii lui Dumnezeu. „Nu este nedreptate la Dumnezeu, ne povăţu- 
ieșre Preacuviosul Macarie cel Mare: Dumnezeu nu va lăsa neîmplinit ceea ce 


' Cuvântul III, cap. 12, 13 și 14. 


* După cap. 12, 13 şi 14 ale Cuvântului III al Preacuviosului Macarie cel Mare; vezi, de 
asemenea, Cuvântul II al Preacuviosului Nil Sorski. 

a lăsat în seama Sa să împlinească, atunci când noi împlinim ceea ce suntem 
datori să împlinim”!. Monahul nu trebuie să se îndoiască de faptul că va primi 
darul harului dumnezeiesc — grăiește Sfântul Isaac Sirul — după cum fiul nu se 
îndoiește că va primi moştenirea de la tatăl său. Moştenirea este a fiului după 
legea firii. Totodată, Sfântul Isaac numeşte cererea făcută în rugăciune pentru 
urimiterea lucrării vădite a harului „întreprindere vrednică de mustrare, cere- 
re insuflată de trufie și semeţie”; el socoate poftirea și căutarea harului drept 
așezare sufletească greșită, lepădară de Biserica lui Dumnezeu, drept boală su- 
fletească. Despre cei care şi-au însușit această dorință socoate că şi-au însușit 
trufie și cădere, adică amăgire de sine și înșelare demonică. Chiar dacă țelul în 
sine al monahismului e înnoirea prin Sfântul Duh a celui care a primit chipul 
călugăresc, Sfântul Isaac cere ca pe această cale să se meargă prin pocăință și 
smerenie, prin dobândirea plânsului pentru sine și prin rugăciunea vameșu- 
lui; cere să ne cercetăm păcătoșenia până când conștiința noastră ne va mărtu- 
risi că suntem robi netrebnici și avem nevoie de milă. „Dumnezeiescul, spune 
sfântul, vine de la sine, la vremea la care nici nu gândim noi. Cu adevărat vi- 
ne — dar dacă locul e curat, nu pângărit!?. 

În ce-l priveşte pe sus-pomenitul începător, chiar din cele ce i s-au întâm- 
plat se vede că el nu se aștepta defel la o asemenea lucrare a rugăciunii ca cea 
care s-a arătat în el fără de veste — nici măcar nu pricepea că există. Aceasta a 
fost o rânduială a Dumnezeieștii Pronii, pe care noi nu o putem pricepe. Ace- 
lași Sfânt Isaac grăiește: „Rânduiala purtării de grijă aparte a lui Dumnezeu se 
deosebește de rânduiala omenească de obște. Tu urmează rânduielii de obște 
și urcă la înălțimea turnului duhovnicesc pe calea pe care au trecut toți oame- 
nii, după rânduiala moștenirii”?. 

Ucenicul: Am aflat că unii stareţi foarte sporiţi în rugăciunea lui lisus îi în- 
văţau pe începători de-a dreptul rugăciunea minţii, chiar cea a inimii. 

Starețul: Ştiu asta. Asemenea cazuri aparte nu trebuie luate ca regulă de ob- 
şte, nici nu trebuie ca, întemeindu-ne pe ele, să trecem cu vederea predania 
Bisericii, adică învăţătura Sfinţilor Părinţi, pe care Biserica a primit-o drept 
călăuză pentru toţi fiii săi. Acei stareţi sporiţi de care ai pomenit s-au înde- 
părtat de la regula de obște fie pentru că au văzut că începărorii cu pricina au 
însușiri deosebite, fie din neputința lor de a-i călăuzi așa cum trebuie pe alții, 
în ciuda propriei lor sporiri. Şi acest din urmă lucru se întâmplă! În Schitul 
Egiptului, un oarecare monah începător a cerut povaţă privitoare la una din 
laurile nevoinței călugărești de la Avva Ivistion, stareț cu viață foarte înaltă. 


' Cuvântul IV, cap. 8. 


? Cuvântul LV și Cuvântul II. 
> Cuvântul |. 

După ce a primit povaţa, începătorul a găsit de cuviinţă să se sfătuiască în pri- 
vinţa ei cu Preacuviosul Pimen cel Mare. Acesta a respins povaţa Awvei Ivistion 
ca fiind prea înaltă, cu neputinţă de purtat pentru un monah începător şi pă- 
timaș și i-a arătat acestuia o cale mai lesnicioasă și mai la îndemână, rostind, 
cu acest prilej, următoarele spuse vrednice de luare-aminte: „Avva Ivistion și 
lucrarea lui sunt în cer, cu îngerii: s-a ascuns de el că noi suntem pe pământ și 
în patimi”!. Foarte exactă este observaţia Sfântului Grigorie Sinaitul potrivit 
căreia cei sporiţi cu rugăciunea îi învață pe alții să se roage potrivit cu felul în 
care au ajuns ei înșiși la sporire?. Din cercare am putut să mă încredinţez că cei 
ce au primit rugăciunea harică printr-o purtare de grijă aparte a lui Dumne- 
zeu — în chip grabnic, iar nu pe calea de obște — se grăbesc, potrivit cu ceea ce 
s-a săvârșit cu ei, să împărtășească începătorilor lucruri despre rugăciunea lui 
lisus pe care ei nu pot nicidecum să le priceapă așa cum se cuvine, pe care le 
înțeleg greşit și se vatămă de ele. Dimpotrivă, cei care au primit darul rugăciu- 
nii după o lupră lungă cu patimile, întru simţire de pocăință și formându-și 
moralitatea prin poruncile evanghelice, îi învață pe alţii rugăciunea cu multă 
prevedere, în chip treptat și nerătăcit. Monahi ai mănăstirii Neamţ din Mol- 
dova mi-au spus că vestitul lor stareț, arhimandritul Paisie Velicikovski, care a 
primit rugăciunea harică a inimii printr-o purtare de grijă aparte a lui Dum- 
nezeu, iar nu după rânduiala obișnuită, din această pricină nici nu avea încre- 
dere în sine ca să-i înveţe pe frați rugăciunea lui lisus, ci încredința această sar- 
cină altor stareţi, care dobândiseră darul rugăciunii după rânduiala obișnuită. 
Sfântul Macarie cel Mare spune că din negrăita bunătate a lui Dumnezeu, ce 
se pogoară neputinței omenești, se întâlnesc suflete ce s-au împărtășit de harul 
dumnezeiesc, pline de mângâiere cerească și care se desfată de lucrarea în ei a 
Sfântului Duh și totodată rămân, din pricină că nu au cercare, într-o stare ca 
de copilărie, într-o stare foarte neîndestulătoare față de starea pe care o cere și 
o aduce adevărata nevoință?, Am văzut și eu un asemenea stareţ-copil, adum- 
brit din belșug de harul dumnezeiesc. Cu el a făcut cunoștință o doamnă de 
O vârstă și sănătate înfloritoare, cu nume răsunător, cu viață pe de-a-ntregul 
lumească și, pătrunzându-se de cinstire faţă de stareţ, i-a făcut unele servicii. 
Starețul, mânat de un simțământ de recunoştinţă, voind să răsplătească prin- 
tr-o mare zidire sufletească un serviciu material și nepricepând că doamna cu 
pricina avea nevoie mai întâi să se lase de citirea romanelor şi de viețuirea du- 
pă îndreptarul lor, a învăţat-o îndeletnicirea cu rugăciunea lui lisus, a minții şi 
a inimii, cu folosirea acelui mecanism pe care Sfinţii Părinţi l-au înfățișat pen- 
! Patericul egiptean. 


? Cap. 5, Dobrotoliubie, partea întâi. 
> Cuvântul VII, cap. 14. 

tru sihaștri și care e descris în prima și a doua parte a Dobrotoliubiei. Doamna 
a ascultat de stareţul cel sfânt, a ajuns într-o situaţie foarte primejdioasă şi ar 
fi purur să se vateme definitiv dacă alții nu şi-ar fi dat seama că stareţul-copil 
i-a dat oarecare povaţă foarte nepotrivită, dacă nu ar fi făcut-o să mărturiseas- 
că și să renunţe la urmarea poveţei cu pricina. 

Stareţului sus-pomenit i-a spus un oarecare monah care îl cunoștea înde- 
aproape: „Părinte! Aşezarea ta sufletească se aseamănă unei case cu etaj: eta- 
jul este minunat, însă parterul nu este finisat deloc, drept care la etaj se ajun- 
ge foarte greu”. Cu privire la astfel de stareţi sporiţi, în mănăstiri se întrebuin- 
ţează expresia: „sfânt, dar neiscusit”, și monahii sunt prevăzători atunci când 
se sfătuiesc cu ei, deși sfaturile lor pot fi uneori foarte folositoare. Prevederea 
stă în a nu te încrede cu grabă şi ușurărate în poveţele unor astfel de stareți, în 
a le verifica după îndreptarul Sfintei Scripturi și al scrierilor Părinţilor!, pre- 
cum și al părerii altor monahi sporiţi și bine intenţionaţi — dacă se va ivi pri- 
lejul de a-i afla. Fericit începătorul care a găsit în vremurile noastre povăţui- 
tor de nădejde! „Să ştii, exclamă Sfântul Simeon Noul Teolog, că în vremurile 
noastre au apărut mulți învăţători mincinoși și amăgitori!”2Aceasta era situa- 
ţia creștinismului și a monahismului cu opt veacuri înainte de noi. Ce să mai 
spunem de cea de acum?! Mai că același lucru pe care l-a spus Sfântul Efrem 
Sirul cu privire la situaţia celor care vor căuta cuvântul viu al lui Dumnezeu 
în vremurile din urmă. Aceştia — proorocește Preacuviosul — vor străbate pă- 
mântul de la răsărit la apus și de la miazănoapte la miazăzi, căutând asemenea 
cuvânt și nu-l vor afla. După cum privirilor istovite ale celor ce s-au rătăcit 
în pustie li se înfățișează case înalte și străzi lungi, care îi atrag în rătăcire încă 
mai mare, fără scăpare, așa şi celor care caută cuvântul viu al lui Dumnezeu în 
pustia morală de acum li se înfățișează mulțime de năluciri cu chip măreț ale 
cuvântului și învățăturii lui Dumnezeu, înălțate din înţelegerea sufletească?, 
din înţelegerea neîndestulătoare și mincinoasă a literei, din înrâurirea duhu- 
rilor lepădare, a stăpânitorilor acestei lumi. Aceste năluciri, înfăţișându-se în 
chip amăgitor drept Eden duhovnicesc, hrană îmbelşugată, lumină, viață des- 
part sufletul, prin înfățișarea lor mincinoasă, de adevărata hrană, de adevărata 
lumină, de adevărata viață; aruncă nefericitul suflet în întuneric nepătruns, îl 
înfometează, îl otrăvesc cu minciuna, îl omoară cu moartea veșnică. 

Preacuviosul Casian Romanul istorisește că în mănăstirile egiptene din vre- 
imea lui, în care înflorea în chip deosebit monahismul și în care erau păzite cu 
roată râvna şi fără abatere predaniile Părinților purtători de Duh, nu era îngă- 
duit defel ca acel monah care nu învățase monahismul așa cum trebuie, în as- 


! Preacuviosul Simeon Noul Teolog, cap. 23, Dobrotoliubie, partea întâi. 


? Preacuviosul Simeon Noul Teolog, cap. 33, Dobrotoliubie, partea întâi. 
3 Vezi 1 Cor. 2, 14 (n. tr). 

cultare, să primească îndatorirea de întâistătător sau povățuitor, de-ar fi fost 
acel monah și cu viață foarte înaltă, de-ar fi fost el împodobit cu darurile ha- 
rului. Părinţii egipteni socoteau darul de a-i călăuzi pe fraţi la mântuire drept 
cel mai mare dar al Sfântului Duh. Cel care nu a învăţat știința monahismului 
după rânduială, spuneau ei, nu poate nici să o predea altora așa cum se cuvi- 
ne!. Unii oameni au fost răpiți de harul dumnezeiesc din tărâmul patimilor și 
strămutați în tărâmul despătimirii, prin aceasta fiind izbăviţi de greaua oste- 
neală și de necazurile pe care le încearcă toți câți străbat marea cea înviforată, 
întinsă și adâncă ce desparte un tărâm de celălalt. Aceștia pot povesti în amă- 
nunt, fără să mintă, despre tărâmul despătimirii, dar nu pot înfățișa precum 
se cade plutirea peste mare, pe care ei n-o cunosc din cercare. Isaac Sirul, ma- 
rele povăţuitor al monahilor, după ce arată că unii, printr-o purtare de grijă 
aparte a lui Dumnezeu, primesc degrabă harul și sfințirea dumnezeiască, se 
hotărăște să adauge că, după părerea lui, cel ce nu s-a format prin plinirea po- 
runcilor şi nu a străbătut calea pe care au mers Apostolii este nevrednic să se 
numească sfânt; „iar cel ce a biruit patimile prin mijlocirea plinirii poruncilor 
și a vieţuirii multostenicioase în nevoinţa cea bună, acela să știe că a dobândit 
sănătatea sufletului în chip legiuit. Rânduiala predaniei este aceasta: răbdarea 
cu silire de sine luptă împotriva patimilor pentru dobândirea curăţiei. Dacă 
patimile vor fi biruite, sufletul dobândește curăţie. Curăţia adevărată aduce 
minţii îndrăznire în vremea rugăciunii”. În scrisoarea către Preacuviosul Si- 
meon, făcătorul de minuni, Sfântul Isaac grăiește: „Scrii că s-a zămislit în tine 
curăţia inimii și că pomenirea lui Dumnezeu” — rugăciunea lui lisus — „s-a 
aprins foarte în inima ta, înfierbântând-o și învăpăind-o. Dacă acest lucru es- 
te adevărat, mare lucru este; dar n-aș fi vrut să-mi scrii asta, fiindcă aici nu es- 
te nici o rânduială... Dacă vrei ca inima ta să fie sălaș al tainelor veacului celui 
nou, îmbogăţeşte-te mai înainte cu nevoinţa trupească, cu postul, cu prive- 
gherea, cu slujirea fraţilor, cu ascultarea, cu răbdarea, cu doborârea gândurilor 
şi cu celelalte lucruri asemănăroare. Leagă mintea ta de citirea și învăţarea 
Scripturii; zugrăvește poruncile înaintea ochilor tăi și plătește datoria patimi- 
lor, fiind biruit și biruind; învață-te cu rugăciunea și cererea neîncetată, și prin 
statornica îndeletnicire cu ele scoare din inima ta tot chipul şi toată asemăna- 
rea cu care păcatul te-a însemnat și viața ta cea dinainte... Ştii că răul a intrat 
în noi prin călcarea poruncilor: de aici reiese limpede că sănătatea se întoarce 
prin plinirea poruncilor. Fără lucrarea poruncilor nici nu trebuie să dorim cu- 
răţirea sufletului sau să nădăjduim în primirea ei, dacă nu umblăm pe calea 
care duce la curățirea sufletului. Să nu zici că Dumnezeu poate să dăruiască 
prin har curățirea sufletului, fără lucrarea poruncilor: acestea sunt judecățile 


! Cartea a 11-a, Despre rânduiala rugăciunilor de noapte și a psalmilor, cap. III. 

dumnezeieşti, și Biserica ne opreşte să cerem a se săvârși cu noi o astfel de mi- 
nune. Întorcându-se din Babilon în Ierusalim, iudeii mergeau pe calea cea 
obișnuită și în timpul pe care îl cerea de obicei o asemenea călătorie; după ce 
au sfârșit călătoria, au ajuns la cetatea lor sfântă și au văzut minunile Domnu- 
lui. Însă Proorocul Iezechiel a fost răpit mai presus de fire, printr-o lucrare mi- 
nunată, adus în Ierusalim, și prin descoperire dumnezeiască s-a făcut văzător 
al înnoirii viitoare. După chipul acestor întâmplări are loc şi curățirea sufletu- 
lui. Unii intră în curăția sufletului pe calea rânduită tuturor, pe calea legiuită: 
prin păzirea poruncilor în vieţuirea cea multostenicioasă, vărsându-și sângele; 
iar alţii se învrednicesc de curăţie prin darul harului. Minunat este faptul că 
nu ne € îngăduit să cerem prin rugăciune să ni se dea harul, părăsind vieţuirea 
cea lucrătoare după îndreptarul poruncilor... Neputinciosului, ce are trebuință 
să fie hrănit cu laptele poruncilor, îi este de folos vieţuirea împreună cu mulți, 
ca să se înveţe și să fie înfrânat, ca să fie pălmuit prin multe ispitiri, să cadă și 
să se ridice, și astfel să dobândească sănătatea sufletului. Nu este prunc care să 
nu fi fost hrănit cu lapte — și nu este adevărat monah cel care nu a fost crescut 
cu laptele poruncilor, plinindu-le cu râvnă, biruind patimile și în acest chip 
învrednicindu-se de curăţie”!. Chiar şi un începător, un tânăr, poate fi învăţat 
rugăciunea minții şi a inimii, dacă are însușiri potrivite și este pregătit pentru 
ea. Asemenea personalități erau foarte rare și în vremurile dinainte de acest 
timp de stricăciune a moravurilor. Am fost martor la faptul că un stareţ ce do- 
bândise rugăciunea harică și dreapta socotință duhovnicească dădea sfaturi 
privitoare la rugăciunea minţii și a inimii unui începător ce-și păzise fecioria, 
care fusese pregătit din copilărie, prin cercetarea creștinismului și monahis- 
mului, pentru primirea învățăturii tainice despre rugăciune, care simţise deja 
în sine lucrarea rugăciunii. Starețul explica apariţia lucrării rugăciunii în acel 
tânăr prin faptul că-și păstrase fecioria. Unei cu totul alte pravile sunt supuşi 
atât tinerii, cât şi maturii care au dus mai înainte de a intra în mănăstire viață 
împrăștiată, având idei puţine și superficiale despre creştinism, care au dobân- 
dit felurite împătimiri, și — mai ales — care şi-au stricat întreaga înțelepciune 
prin desfrânare. Păcatul desfrânării are însușirea că unește două trupuri — chiar 
dacă în chip nelegiuit — într-unul singur (1 Cor. VI, 16): din această pricină, 
chiar dacă el se iartă neîntârziat după ce a fost pocăit și mărturisit (cu condi- 
ţia neapărată ca cel ce se pocăieşte să se lase de păcat), pentru curățirea și tre- 
zvirea trupului de păcatul desfrânării este nevoie de mult timp, ca legătura și 
unirea ce s-au statornicit între trupuri, ce s-au sădit în inimă, ce au îmbolnăvit 
sufletul să se învechească și să moară. Pentru nimicirea nefericitei împroprieri; 
Biserica orânduiește celor ce au căzut în desfrânare și preadesfrânare răstim- 


Toate pasajele dinainte au fost scoase din Cuvântul LV. 

puri foarte însemnate de pocăință și abia după aceea le îngăduie să se împăr- 
tășească cu Preasfântul Trup și Sânge al lui Hristos. Întocmai: pentru toți cei 
ce au dus viaţă împrăștiată, pentru cei întipăriţi de felurite împătimiri, mai 
ales pentru cei căzuţi în prăpastia păcatelor de desfrânare, care au dobândit 
deprinderea lor, este nevoie de vreme îndelungată pentru a se curăţi prin po- 
căință, pentru a șterge din ei urmele lumii și ale smintelilor, pentru a se trezvi 
de păcat, pentru a-și forma moralitatea prin poruncile evanghelice și astfel a 
se deveni în stare de rugăciunea harică, a minţii și a inimii. „Fiecare să judece 
sufletul său, spune Preacuviosul Macarie cel Mare, cercetând cu osârdie pen- 
tru a afla de ce se simte el legat; și dacă va vedea că inima e în conglăsuire cu 
legile lui Dumnezeu, să se silească din toate puterile a-și păzi atât sufletul, cât 
şi trupul de stricăciune, neprimind părtășia cu gândurile necurate, dacă vrea 
să aducă sufletul în împreună-vieţuirea cu cetele sfintelor fecioare, potrivit fă- 
găduinței date” la botez și la intrarea în monahism: „fiindcă sălășluirea și um- 
blarea lui Dumnezeu sunt făgăduite de El numai sufletelor pe de-a-ntregul 
curate şi întărite în dragostea cea nerătăcită... Plugarul harnic mai întâi curăță 
de neghină țarina și de-abia apoi o seamănă: așjiderea și cel care așteaptă ca 
Dumnezeu să semene sufletul lui cu semințele harului este dator ca mai întâi 
să-și curăţească țarina sufletului, așa încât sămânţa pe care o va arunca în ea 
Sfântul Duh să aducă roadă desăvârșită și îmbelșugată. Dacă nu va fi săvârșit, 
mai înainte de toate, acest lucru, și dacă omul nu se va curăți de toată întină- 
ciunea trupului și a duhului, el va rămâne trup și sânge, și depărtat de viaţa” 
în Dumnezeu... „Cel care se silește din toate puterile numai și numai la rugă- 
ciune, dar nu se osteneşte pentru a dobândi smerenia, iubirea, blândeţea și tot 
soborul celorlalte virtuţi nu poate dobândi mai mult decât uneori, la cererea 
lui, se atinge de el harul dumnezeiesc, fiindcă Dumnezeu, din bunătatea Sa 
cea firească, le dăruiește celor care cer ceea ce vor, ca un lubitor de oameni. 
Dar dacă cel ce a primit cererea sa nu se va învăţa să facă celelalte fapte bune 
pe care le-am pomenit și acestea nu-i vor intra în deprindere, fie că rămâne 
lipsit de harul primit, fie că, semeţindu-se, va cădea în trufie, fie că, rămânând 
pe treapta cea foarte mică la care a urcat, nu mai sporește și nu mai crește. Pre- 
stol şi loc de odihnă, ca să zic așa, al Sfântului Duh sunt smerenia, iubirea, 
blândeţea și, în continuare, toate sfintele porunci ale lui Hristos. Așadar, cel 
care ar voi ca împreunând și adunând în sine toate faptele bune deopotrivă și 
fără ştirbire să ajungă la desăvârșire înmulţindu-le cu osârdie, acela mai întâi 
să silească, precum am spus, și pururea luptându-se cu încăpățânarea inimii, 
să se sârguiască a o înfățișa supusă și bineplăcută lui Dumnezeu. Cel ce a în- 
ceput prin a întrebuința asemenea silnicie asupra sa și tot ce avea potrivnic lui 
Dumnezeu în suflet a întors, ca și cum ar fi îmblânzit o fiară sălbatică, spre su- 

punere față de poruncile Lui, spre ascultare față de învăţătura adevărată și 
sfântă, cel ce și-a bineorânduit în acest chip sufletul, dacă se va ruga lui Dum- 
nezeu și va cere de la E] să dea sporire întreprinderilor sale, va primi toate cele 
cerute și lubitorul de oameni Dumnezeu îi va da toate cu îmbelșugare, așa în- 
cât darul rugăciunii să crească și să înflorească în el, împreună cu desfătarea 
Sfântului Duh”). „Să ştii, totuși, că întru multă osteneală și întru sudoarea fe- 
ţei tale vei primi comoara ta cea pierdută, fiindcă primirea fără osteneală a bu- 
nătăților nu este spre folosul tău. Cele primite fără osteneală le-ai pierdut și ai 
dat în mâna vrăjmașului moştenirea ta”?. 

Ucenicul. Atunci când mă rog, minţii mele i se înfăţişează o mulţime de în- 
chipuiri și gânduri care nu-mi îngăduie să mă rog în chip curat: oare nu poate 
să apară de aici înșelarea sau vreo altă vătămare pentru mine? 

Starețul. Nu e nimic ciudat ca din firea căzută să răsară mulțime de închi- 
puiri și gânduri. E chiar un lucru propriu rugăciunii să descopere în firea că- 
zută semnele ascunse ale căderii ei și urmele lăsate de păcatele cele cu voia?. 
De asemenea, și diavolul, ştiind cât de bună e rugăciunea pentru om, se si- 
leşte ca în vremea ei să-l tulbure pe nevoitor cu gânduri și închipuiri păcătoa- 
se, deșarte, ca să-l abată de la rugăciune ori să-i facă rugăciunea neroditoaref. 
Din mijlocul gândurilor, închipuirilor și simțămintelor păcătoase, din mijlo- 
cul acestei înrobiri și acestor munci egiptene în care ne aflăm, cu atât mai tare 
strigăm și vom striga către Domnul prin rugăciune. Și s-a suit strigarea lor de 
la lucruri, spune Scriptura, și a auzit Dumnezeu suspinurile lor (leş. Il, 24-25). 
Regula de obște a luptei cu începăturile păcatului este a tăia păcatul de la în- 
ceput, chiar atunci când apare, ucigând în chip tainic pe babilonieni cât sunt 
încă prunci (Ps. CXXXVI, 12). „Cel ce se lupră întru înțelegere, a spus Prea- 
cuviosul Nil Sorski, alungă pe maica răului sobor gândit — adică cea dintâi 
atingere a gândurilor viclene de mintea lui. Cel ce a tăiat această primă atinge- 
re a tăiat în același timp toată ceata gândurilor rele ce vine după ea."> lar dacă 
păcatul, din pricină că i-am slujit mai înainte și ne-am deprins cu el, ne silu- 
ieşte, nici atunci să nu ne trândăvim, nici să nu ne lăsăm cuprinși de slăbăno- 
gire și deznădejde; trebuie să tămăduim prin pocăință înfrângerile cele nevă- 
zute și să stăruim în nevoinţă cu tărie, cu bărbăţie, cu statornicie. Gândurile, 
închipuirile și simțămintele păcătoase și deșarte pot, fără îndoială, să ne vate- 
me dacă nu ne luptăm cu ele, dacă ne îndulcim de ele și le sădim în noi. Din 


' Patrologiae Grecae Tomus XXXIV, Macarii Aegyptii liber de libertate mentis, cap. 5, 6, 19. 
? Liber de patientia et discretione, cap. 19. 

* Sfinții Calist și Ignatie Xanthopulos, cap. 49, Dobrotoliubie, partea a doua. 

1 Preacuviosul Nil Sorski, Cuvântul III. 

3 Cuvântul II, la început. 

însoţirea cea de bunăvoie cu păcatul și din părtășia cea de bunăvoie cu duhuri- 
le lepădate se nasc și prind putere patimile şi poate să se strecoare în suflet, pe 
nebăgare de seamă, înșelarea; iar atunci când ne împotrivim gândurilor, închi- 
puirilor şi simţămintelor păcătoase, însăşi lupta cu ele ne aduce sporire şi ne îm- 
bogăţește cu înţelegere lucrătoare. Un oarecare stareţ sporit în rugăciunea min- 
ţii l-a întrebat pe alt călugăr care și el se îndeletnicea cu aceasta: „Cine te-a învă- 
ţat rugăciunea?” Monahul a răspuns: „Demonii”. Starețul a zâmbit și a zis: „Ce 
sminteală ai grăit pentru cei ce nu cunosc lucrul! Spune, totuși, în ce fel te-au 
învăţat demonii rugăciunea?” Monahul a răspuns: „Dumnezeu a îngăduit să vi- 
nă asupra mea un război greu și prelungit de la gândurile, închipuirile și simță- 
mintele rele, care nu-mi dădeau pace nici ziua, nici noaptea. M-am istovit și am 
slăbit în chip de necrezut din pricina poverii acestei stări nefirești. Îngreunat de 
năvala duhurilor, am căutat scăpare în rugăciunea lui lisus. Războiul a devenit 
atât de puternic, încât au început să-mi mișune vedenii în faţa ochilor prin văz- 
duh în chip simţit. Mai apoi, chiar în timp ce eram războit, am început să simt 
că rugăciunea devine din ce în ce mai puternică, și nădejdea s-a întărit în sufle- 
tul meu; iar atunci când războiul, devenind din ce în ce mai uşor, s-a potolit de 
tot, rugăciunea a apărut în inimă de la sine, fără de veste”. 

Să ne rugăm mereu, cu răbdare, cu stăruinţă. Dumnezeu va da la vremea 
potrivită rugăciunea curată, harică, celui care se roagă fără de lenevie și în chip 
statornic cu rugăciunea sa necurată, celui care nu părăsește din puţinătare de 
suflet nevoința rugăciunii atunci când nu ajunge nici după sforțări îndelunga- 
te să stăpânească rugăciunea. O pildă de reușită a rugăciunii lui lisus făcute cu 
stăruinţă vedem în Evanghelie. Atunci când Domnul a ieșit din Lerihon înso- 
ţit de ucenici și de mulțime de popor, orbul Bartimeu, care şedea lângă cale și 
cerea milostenie, aflând că trece pe lângă el Domnul, a început să strige: Jisu- 
se, Fiul lui David, miluieşte-mă. Au încercat să-i închidă gura, dar el striga și 
mai tare. Strigătele lui stăruitoare au avut drept urmare tămăduirea lui de că- 
tre Domnul (Mc. X, 46-52). Așa să strigăm și noi, neluând în seamă gânduri- 
le care apar din firea căzută şi pe care le aduce diavolul ca să împiedice strigă- 
tul rugăciunii noastre — și negreșit vom primi milă. 

Ucenicul: Care sunt roadele nemincinoase ale rugăciunii lui lisus după care 
să-şi poată da seama începătorul că se roagă așa cum trebuie? 

Starețul: Primele roade ale rugăciunii sunt luarea-aminte şi străpungerea. 
Aceste roade se arată înaintea tuturor celorlalte din fiecare rugăciune făcu- 
tă aşa cum trebuie, şi mai ales de la rugăciunea lui lisus, care e mai presus de 
psalmodiere și de celelalte rugăciuni!. Din luarea-aminte se naște străpunge- 
rea, iar străpungerea înmulțește luarea-aminte; ele dau rugăciunii adâncime, 


! Preacuviosul Nil Sorski, Cuvântul XI. 


238 


îndepărtând împrăștierea și închipuirile. La fel ca rugăciunea adevărată, și lu- 
area-aminte dimpreună cu străpungerea sunt daruri ale lui Dumnezeu. Do- 
rința de a dobândi rugăciunea ne-o dovedim îndeletnicindu-ne cu ea: dorința 
de a dobândi luare-aminte şi străpungere ne-o arătăm silindu-ne spre ele. În 
continuare, rod a rugăciunii este vederea din ce în ce mai limpede a păcatelor 
şi păcătoşeniei proprii, care dă putere străpungerii și se preface în plâns. Plâns 
se numește străpungerea preaimbelșugată unită cu durerea inimii înfrânte și 
smerite, care lucrează din adâncul inimii și cuprinde duhul. După aceea, apare 
simţirea că Dumnezeu este de față, pomenirea vie a morţii, frica de judecată și 
de osândă. Toate aceste roade ale rugăciunii sunt însoţite de plâns şi, la vremea 
lor, sunt adumbrire de subțirea, sfânta, duhovniceasca simţire a fricii de Dum- 
nezeu. Frica de Dumnezeu nu poate fi asemănată cu nici un fel de simţire tru- 
pească, chiar și a omului duhovnicesc. Frica de Dumnezeu este un simțământ 
cu totul nou. Frica de Dumnezeu este lucrare a Sfântului Duh. Gustarea din 
această lucrare minunată face să se topească patimile: mintea și inima încep să 
fie atrase spre îndeletnicirea neîncetată cu rugăciunea. După o oarecare spo- 
rire vine simțământul de pace, de smerenie, de iubire față de Dumnezeu și de 
aproapele, fără a face deosebire între cei buni și cei răi, răbdarea necazurilor ca 
pe niște lucruri îngăduite de Dumnezeu și doctorii trimise de EI, de care pă- 
cătoșenia noastră are neapărată nevoie. lubirea de Dumnezeu și de aproapele, 
care apare treptat din frica de Dumnezeu, e pe de-a-ntregul duhovnicească, 
netâlcuit de sfântă, subțire, smerită, se deosebeşte cu nesfârșiră deosebire de 
iubirea omenească în starea obișnuită a acesteia, nu poate fi asemuită cu nici 
o iubire ce se mișcă în firea căzută, oricât de dreaptă și de sfințită ar fi acea iu- 
bire. Legea firească, ce lucrează în vreme, este încuviințată de Dumnezeu; dar 
legea veșnică, legea duhovnicească e cu atât mai presus de ea cu câr este Sfân- 
tul Duh al lui Dumnezeu mai presus decât duhul omului. Cu privire la ace- 
le roade și urmări ale rugăciunii cu preasfântul nume al Domnului Iisus ca- 
re vin după cele pomenite, mă înfrânez a vorbi: fie ca cercarea cea fericită să 
ne înveţe care sunt acestea atât pe mine, cât și pe ceilalți. Urmările și roadele 
acestea sunt descrise amănunţit în Filocalie, această minunată, de Dumnezeu 
insuflată călăuză în deprinderea rugăciunii minţii de către monahii sporiţi, în 
stare să intre în stadia (arena de luptă) fericirei liniștiri și nepătimiri. Recunos- 
când că atât tu cât și eu suntem începători în nevoința duhovnicească, atunci 
când înfăţişez concepțiile corecte cu privire la îndeletnicirea cu rugăciunea lui 
lisus am în vedere cu precădere trebuinţele începătorilor, trebuinţele celor mai 
mulți dintre monahi. „Agonisește-ţi plânsul, au zis Părinţii, și el te va învăța 

toate”!. Să plângem mereu înaintea lui Dumnezeu: cele dumnezeiești nu pot 
fi veni altfel decât prin bunăvoința lui Dumnezeu și vin într-un chip duhov- 
nicesc, într-un chip nou, într-un chip despre care noi nu ne putem face nici o 
părere câr de cât adevărată câtă vreme ne aflăm în starea trupească, sufleteas- 
că, veche, pătimașă?. 

Vrednică de luare-aminte este părerea despre sine pe care o sădeşte rugă- 
ciunea lui lisus, întrebuințată așa cum se cuvine, în lucrătorii ei. leromona- 
hul Serafim de Sarov a atins o sporire foarte mare în această rugăciune. Oda- 
tă, întâistătătorul a trimis la el un monah căruia îi dăduse binecuvântare pen- 
tru vieţuirea pustnicească, ca Părintele Serafim să-l povăţuiască în măsura în 
care el însuşi cunoștea acest fel multostenicios de vieţuire monahală. Părintele 
Serafim, primindu-l cu multă dragoste pe monah, a răspuns: „Nici eu nu ştiu 
nimic în privinţa asta”. Totodată, i-a repetat monahului cuvintele Mântui- 
torului despre smerenie (Mt. XI, 29) şi felul în care Sfântul Ioan Scărarul le 
tâlcuieşte prin lucrarea rugăciunii inimii”. Mi s-a povestit următorul lucru cu 
privire la un oarecare lucrător al rugăciunii. Monahul cu pricina era chemat 
de către binefăcătorii mănăstirii în orașul reședință de gubernie. Vizirându-i, 
era tot timpul strâmtorat, negăsind ce să discute cu ei. Odată, a mers la un iu- 
bitor de Hristos foarte evlavios. Acesta l-a întrebat pe monah: „De ce nu mai 
sunt acum îndrăciți?”. „Cum să nu fie, a răspuns monahul, sunt mulți.” „Dar 
unde sunt?” — a întors cuvânt iubitorul de Hristos. Monahul a răspuns: „În 
primul rând, eu”. „Terminaţi! Ce tot spuneţi?” — a strigat gazda cu un zâmbet 
contorsionat, plin de nedumerire şi groază. „Fiţi încredinţat...” — a dat mona- 
hul să continue. „Lerminaţi, terminați!” — i-a curmat gazda vorba și a început 
să discute cu altcineva, despre un alt subiect. Cuvântul crucii şi lepădarea de 
sine sunt nebunie (1 Cor. I, 18) pentru cei ce nu înțeleg lucrările acestea şi pu- 
terea lor. Ce om care nu cunoaşte plânsul în rugăciune și tainele pe care acesta 
le descoperă va pricepe cuvintele ieșite din adâncul plânsului? Cel ce a ajuns 
prin nevoinţa duhovnicească la vederea de sine se vede pe sine ferecat de pa- 
timi, vede duhurile lepădare lucrând în el și prin el. Un frate l-a întrebat pe 
Pimen cel Mare cum trebuie să vieţuiască cel ce se linişteşte. Acesta a răspuns: 
„Mă văd pe mine însumi asemenea unui om cufundat în mlaștină până la gât, 
cu o povară pe grumaz, şi strig, către Dumnezeu: miluieşte-mă!"f. Acest sfânt, 
ce a deprins prin plâns o smerită cugetare foarte adâncă, nepătrunsă, le spunea 


! Patericul egiptean, spusă a lui Teodor cel din Enar. Același lucru și la Preacuviosul Simeon 
Noul Teolog. 

? Sfânul Isaac Sirul, Cuvântul LV. 

> Povețele Părintelui Serafim, ediţia din anul 1844. 

fraţilor ce locuiau împreună cu el: „Credeţi-mă că unde va fi aruncat diavolul, 
acolo voi fi aruncat şi eu”!. Cu pomenirea lui Pimen cel Mare, acest desăvârşit 
monah, să încheiem convorbirea noastră despre rugăciunea lui Iisus. 

Ucenicul: Inima mea însetează să audă, mai spune-mi ceva. 

Starețul: Pentru cel ce se îndeletniceşte cu rugăciunea e foarte de folos să ai- 
bă în chilie icoanele Mântuitorului și Maicii Domnului de mărime îndestulă- 
toare. Uneori le putem vorbi în rugăciune icoanelor așa cum Le-am vorbi Însuși 
Domnului și Maicii Domnului, fiind Ei de faţă. Simţirea prezenţei lui Dumne- 
zeu în chilie poate deveni obișnuită. Când simțţirea aceasta va fi cu noi mereu, 
vom sta în chilie cu frică de Dumnezeu, ca şi cum am fi neîncetat sub ochii Lui. 
Şi chiar așa şi este: Dumnezeu este totdeauna cu noi, fiindcă este pretutinde- 
nea-fiitor; ne aflăm totdeauna înaintea privirilor Lui, fiindcă vede toate, în ori- 
ce loc. Slavă atotmilostivului nostru Domn, Care vede păcătoșenia şi păcatele 
noastre, care așteaptă cu îndelungă-răbdare pocăinţa noastră, Care ne-a dăruit 
nu doar îngăduina, ci și porunca de a-L ruga pentru iertare. 

Să ne folosim de milostivirea cea negrăită a lui Dumnezeu față de noi! Să 
o primim cu cea mai mare evlavie, cu cea mai mare recunoștință! Să o lucrăm 
spre mântuirea noastră cu cea mai mare osârdie, cu cea mai mare râvnă! Mila 
este dăruită de Dumnezeu cu toată îmbelșugarea; însă a o primi sau a o lepă- 
da, a o primi din tot sufletul sau cu sufletul împărţit, rămâne la libera alege- 
re a fiecărui om. Fiu/e! Din tinerețile tale alege învățătura, şi până la cărunteți- 
le tale vei afla înțelepciune. Ca cel ce ară şi seamănă apropie-te de ea, și așteaptă 
rodurile ei cele bune: că puţin te vei osteni cu lucrarea ei, şi curând vei mânca din 
rodurile ei (Sirah VI, 18-20). Dimineaţa seamănă sămânţa ta, și seara să nu în- 
ceteze mâna ta (Ecles. XI, 6). Mărturisiți-vă Domnului şi chemaţi numele Lui. 
Căutaţi pe Domnul şi vă întăriți, căutaţi Jaţa Lui pururea (Ps. CIV, 1, 4). Prin 
aceste cuvinte, Scriptura ne învaţă că nevoința slujirii lui Dumnezeu, nevoința 
rugăciunii, trebuie să fie săvârşită din tot sufletul, în chip statornic și fără înce- 
tare. Necazurile din afară și dinlăuntru, care este cu neputinţă să nu fie întâl- 
nite în stadia acestei nevoinţe, trebuie biruite prin credinţă, bărbăţie, smere- 
nie, răbdare și îndelungă-răbdare, tămăduind prin pocăință abaterile și căderi- 
le. Acâr părăsirea nevoinţei rugăciunii cât și întreruperile ei sunt din cale-afară 
de primejdioase. Mai bine să nu înceapă cineva această nevoință decât s-o pă- 
răsească după ce a început-o. Sufletul nevoitorului care a părăsit îndeletnicirea 
cu rugăciunea lui lisus se aseamănă cu o țarină lucrată și îngrijită, iar apoi pă- 
răsită: într-o astfel de țarină cresc cu o putere neobișnuită neghinele, își înfig 
rădăcini adânci, capătă o vigoare deosebită. În sufletul care s-a lepădat de feri- 


' Patericul egiptean. 

cita unire cu rugăciunea, care a părăsit rugăciunea şi a fost părăsit de ea, se re- 
varsă patimile în șuvoi furtunos, potopindu-l. Patimile capătă o putere deose- 
bită asupra unui astfel de suflet, o deosebită vigoare și trăinicie, sunt pecetlu- 
ite de împietrirea și omorârea inimii, de necredinţă. Se întorc în suflet demo- 
nii alungaţi mai înainte prin rugăciune: întărâtaţi de izgonirea de mai înainte, 
se întorc cu mai multă încrâncenare și în mare număr. Ce/e din urmă ale omu- 
lui se fac mai rele decât cele dintâi (Mt. XII, 45), potrivit spuselor Evangheli- 
ci: starea celui căzut în stăpânirea patimilor și a demonilor după ce s-a izbăvit 
de ele prin mijlocirea adevăratei rugăciuni e neasemuit mai nenorocită decât 
starea celui ce nu a încercat să lepede jugul păcatului, care nu a scos din teacă 
sabia rugăciunii. Vătămarea care se naște din întreruperi sau din părăsirea pe- 
riodică a rugăciunii este asemenea cu vătămarea pricinuită de părăsirea ei de- 
săvârşită; această vătămare € cu atât mai însemnată cu cât întreruperile sunt 
mai lungi. În vremea somnului nevoitorilor, adică în vremea părăsirii de către 
ei a rugăciunii, vine vrăjmașul cel nevăzut cu ochii trupeşti, nebăgat de seamă 
de către nevoitorii care și-au îngăduit să se risipească, și sezmănă neghine între 
grâu (Mt. XIII, 25). Semănătorul neghinelor e foarte încercat, viclean, plin de 
răutate: ușor îi este să semene neghina cea mai netrebnică, măruntă la arătare 
și ca începătură, dar care mai apoi cuprinde şi încurcă tot sufletul cu nume- 
roasele sale mlădiţe. Ce/ ce nu e cu Mine, a spus Mântuitorul, e împotriva Mea; 
și cel ce nu adună cu Mine, risipește (Lc. XI, 23). Rugăciunea nu se încredin- 
țează pe sine lucrătorului cu sufletul împărțit, nestatornic; grea este foarte celor 
neînvățaţi, și cel fără de minte nu va rămânea întru ea: că piatra îspitirii va fi 
într-însul și nu va întârzia a o lepăda pe ea. Ascultă, fiule, şi primește voia mea, 
și nu lepăda sfatul meu: și bagă picioarele tale în obezile ei, şi în lanţul ei gruma- 
zul tău. Supune umărul tău şi o poartă pe ea, şi nu te scârbi de legăturile ei. Cu 
tot sufletul tău apropie-te de ea, şi cu toată puterea ta păzeşte căile ei. Cearcă şi o 
caută, și se va arăta ție; şi de o vei afla, să nu o lași pe ea: că mai pe urmă vei afla 
odihna ei şi se va întoarce ție întru bucurie; şi vor fi ţie căile ei acoperământ de 
tărie, şi lanțurile ei veşsmânt de slavă (Sirah VI, 21-30). Amin. 


PARTEA A II-A 


Cuvinte către cei care vor 
să se mântuiască 


<4072 
CESE) 


Rânduiala luării-aminte a sine 
pentru cel ce trăiește în lume! 


Sufletul tuturor îndeletnicirilor în Domnul este /uzrez-aminte. Fără lua- 
re-aminte toate aceste îndeletniciri sunt sterpe, moarte. Cel ce voiește să se 
mântuiască trebuie să-și rânduiască viaţa în așa fel ca să poată păstra /uz- 
rea-aminte la sine nu numai în însingurare, ci chiar și în împrăștierea în care 
împrejurările îl trag uneori împotriva voinţei sale. Frica de Dumnezeu să tra- 
gă în cumpăna inimii mai greu decât toare celelalte simţiri: atunci va fi ușor 
să păstrezi /uarea-aminte la sine atât în liniştea chiliei, cât şi în mijlocul zarvei 
care te împresoară din toate părțile. 

Înfrânarea cu dreaptă-socotință de la mâncare, micșorând aprinderea sân- 
gelui, ajută foarte mult /uării-aminte la sine; iar înfierbântarea sângelui — care 
vine fie din prisosul de mâncare, fie din mişcările puternice ale trupului, fie 
din focul mâniei, fie din beţia slavei deșarte, precum și din multe alte pricini 
— naște o mulțime de gânduri și închipuiri; altfel spus, naște împrăștiere. Pri- 
ma poruncă pe care Sfinţii Părinţi o dau celui ce vrea să iz aminte [a sine e în- 
frânarea cu măsură, egală, statornică, de la mâncare?. 

După trezirea ta din somn — ce preînchipuie deşteptarea din morţi a tutu- 
ror oamenilor — îndreaptă-ţi gândul către Dumnezeu, adu jertfă lui Dumne- 
zeu începăturile gândurilor minții, care n-a primit încă nici o întipărire deşar- 
tă. În liniște, cu mare luare-aminte, după ce ai împlinit tot ce este de trebuință 
pentru trupul ce se scoală din somn, să citeşti obișnuita pravilă de rugăciune, 
îngrijindu-te nu atât ca rugăciunea să fie multă, cât ca ea să fie săvârșită cu /44- 
re-aminte — şi, din pricina /uării-aminte, să sfinţească şi să dea viață inimii prin 
străpungerea și mângâierea pe care le aduce rugăciunea. După pravila de rugă- 
ciune, îngrijeşte-te iarăși, din toate puterile, să fii cu /uzre-aminte; citeşte Noul 
Testament şi mai ales Evanghelia. Când citeşti acestea, ia aminte la toate po- 
runcile și sfaturile lui Hristos, ca după îndreptarul lor să îţi poţi rândui toată 
lucrarea, atât văzută, cât și nevăzută. Cât de mult să citeşti, asta o hotărăsc pu- 


! Scrisă ca urmare a dorinţei câtorva mireni evlavioși de a petrece viaţă cu luare-aminte 


în lume. 
2 Capetele Preacuviosului Filorei Sinaitul. Dobroto/iubie, partea a doua. 

terile omului și împrejurările. Nu trebuie îngreunată mintea cu citire de pri- 
sos a rugăciunilor şi a Scripturii, şi nici nu trebuie ca omul să își părăsească în- 
datoririle pentru a se îndeletnici fără măsură cu rugăciunile și citirea. Așa cum 
prisosul de mâncare aduce în neorânduială pântecele și îl îmbolnăvește, și în- 
trebuințarea fără măsură a hranei duhovniceşti slăbește mintea, pricinuindu-i 
silă față de îndeletnicirile evlavioase, şi aduce asupra ei trândăvia!. Pentru în- 
cepător, Părinţii rânduiesc rugăciuni dese, însă nu lungi. Atunci când min- 
tea va creşte cu statura duhovnicească, va fi în stare să se roage neîncetat, De 
creştinii ce au ajuns a starea vârstei desăvârșite în Domnul vorbeşte Apostolul 
când spune: „Voiesc, dar, ca să se roage bărbaţii în tot locul, ridicându-și mâinile 
curate, fără mânie și îndoire” (| Tim. IL, 8), adică fără patimă și fără nici o îm- 
prăștiere sau robire a minţii. Ceea ce se potriveşte bărbatului nu se potriveș- 
te încă pentru prunc. Luminat fiind, prin rugăciune și citire, de către Soarele 
Dreptăţii, de Domnul nostru Iisus Hristos, să iasă omul la lucrul său de fie- 
care zi, /uând aminte ca în toate faptele şi cuvintele sale, în toată fiinţa lui să 
împărăţească şi să lucreze atotsfânta voie a lui Dumnezeu, care este descope- 
rită şi lămurită oamenilor în poruncile evanghelice. 

De se vor întâmpla minute libere de-a lungul zilei, întrebuințează-le pentru 
a citi cu /uare-aminte rugăciuni alese, ori câteva locuri alese din Sfânta Scriptură, 
şi prin acestea întărește-ţi din nou puterile sufleteşti, istovite de lucrarea desfă- 
şurată în mijlocul deșertăciunii lumii. De nu vei avea asemenea minute de aur, 
să-ţi pară rău după ele ca după o comoară. Ceea ce ai pierdut astăzi nu trebuie 
să mai pierzi în ziua următoare, fiindcă inima noastră lesne se dedă nepăsării și 
uitării, din care se naște întunecata necunoștință, atât de pierzătoare pentru lu- 
crarea lui Dumnezeu, pentru lucrarea mântuirii oamenilor. 

De se va întâmpla să zici ori să faci vreun lucru potrivnic poruncilor lui 
Dumnezeu, neîntârziat să vindeci greșeala prin pocăință și prin pocăință 
nefățarnică întoarce-te la calea lui Dumnezeu, de la care te-ai abătur prin căl- 
carea voii Lui. Nu te abate alături de calea lui Dumnezeu! Gândurilor, visări- 
lor și simţirilor care vin, adu-le împotrivă, cu credinţă și smerenie, poruncile 
evanghelice, grăind împreună cu patriarhul Iosif: „Caz voi face eu acest lucru 
rău, și să păcătuiesc înaintea lui Dumnezeu?” (Fac. XXXIX, 9). Cel ce ia aminte 
la sine dator este să se ferească de orice închipuire îndeobște, oricât de atrăgă- 
toare și cu bun chip ar părea ea; orice închipuire este o rătăcire a minţii în afa- 
ra adevărului, pe tărâmul nălucilor lipsite de ființă şi de putinţa de a lua fiin- 
ţă, care lingușesc mintea și o înșală. Urmările închipuirii și visării: pierderea 
luării-aminte la sine, împrăștierea minții şi împietrirea inimii la rugăciune; de 
aici se naște neorânduiala sufletească. 


' Sfântul Isaac Sirul, Cuvântul LXXI. 

Seara, mergând spre somn (care faţă de viața zilei care s-a scurs este aseme- 
nea unei morţi), cercetează lucrurile pe care le-ai făcut de-a lungul acelei zi- 
le. Pentru cel ce duce viază cu /uare-aminte, această cercetare nu e anevoioasă 
— fiindcă din pricina /pării-aminte la sine este nimicită uitarea, atât de proprie 
omului împrăștiat. Așadar: după ce ţi-ai adus aminte toate păcatele pe care 
le-ai săvârșit cu lucrul, cu cuvântul, cu gândul, cu simţirea, adu pentru ele po- 
căinţă lui Dumnezeu cu hotărârea de a te îndrepta, care e chezășia inimii pen- 
tru pocăinţa ta. Apoi, după ce ţi-ai făcut pravila de rugăciune, încheie cuge- 
tând la Dumnezeu, ziua pe care ai începur-o cugetând la Dumnezeu. 

Unde merg, toate gândurile şi simţirile omului adormit? Ce stare tainică 
este somnul, în timpul căruia sufletul și trupul sunt vii și totodată nu trăiesc, 
sunt străine de conștiința vieţii lor, ca şi cum ar fi moarte? Somnul este la fel 
de neînțeles ca moartea. În timpul lui sufletul se odihnește, uitând cele mai 
crunte amărăciuni și necazuri lumești, după asemănarea odihnei sale veşnice; 
iar trupul!... de vreme ce el se scoală din somn, negreșit va şi învia din morţi. 
Grăit-a marele Agaton: „Este cu neputinţă ca fără mare luare-aminte la sine să 
sporească omul în vreo faptă bună”!. 


! Patericul egiptean. 

sy/e 


AS 


Mintea care se roagă caută unirea cu inima 


Zăvorâtu-s-au ușile simţurilor: limba a amuţit, ochii s-au închis, auzul nu 
ia aminte la nimic din cele de afară. Mintea, îmbrăcată în rugăciune, lepădând 
povara grijilor lumești, coboară în cămara inimii. Uşile cămării sunt zăvorâte; 
peste tot beznă, întunecime nepătrunsă — și mintea, în nedumerire, începe să 
bată prin rugăciune în ușa inimii; stă cu răbdare la ușă, bate, aşteaptă, iar ba- 
te, iar așteaptă, iarăși se roagă. Nici un răspuns, nu se aude nici un glas! Liniş- 
tea fără viaţă şi întunericul răspund cu o tăcere de mormânt. Mintea pleacă de 
la ușa inimii și, plângând amar, caută mângâiere. Nu i s-a îngăduit să se înfă- 
ţişeze Împăratului împăraților în altarul cămării lăuntrice. 

De ce, de ce ai fost lepădară? 

„Asupra mea apasă pecetea păcatului. Deprinderea de a cugeta la cele pă- 
mântești mă răspândește. Nu am putere, fiindcă nu îmi vine în ajutor Du- 
hul — Duhul Prea Sfânt și Prea Bun, Ce înnoieşte unirea dintre minte, inimă 
şi trup, care au fost despărțite prin căderea cea înfricoșată a omului. Fără aju- 
torul atotputernic, ziditor al Duhului singure sforțările mele sunt deșarte! El 
e Mult Milostiv, Iubitor de oameni la nesfârșit — însă necurăția mea nu Îi dă 
cale slobodă către mine. Mă scald în lacrimi, mă curăț prin mărturisirea pă- 
catelor mele, nu dau trupului meu hrană și somn, din a căror îmbelşugare slă- 
bănogeşte sufletul; cu toată ființa, înveșmântat în plânsul pocăinței, mă po- 
gor la ușa inimii mele. Acolo mă voi scula, ori voi şedea, ca orbul evanghelic, 
voi răbda apăsarea și plictiseala întunericului, voi striga către Cel Ce poate să 
miluiască: 774/uiește-mă!” (Mc. X, 48). 

Şi s-a pogorât, şi s-a sculat, și a început să înalțe glas, tânguindu-se. Asemăna- 
tu-s-a orbului, ce nu cunoaște Lumina Cea Adevărată și Neurmată; surdomutu- 
lui, care nu poate nici să grăiască, nici să asculte duhovnicește; simţea din adân- 
cul fiinţei că este cu adevărat oarbă, surdă, mută, că stă la porţile Ierihonului — 
inima locuită de păcate, așteptând vindecare de la Mântuitorul, pe Care nu Îl 
vede, pe Care nu-L aude, spre Care strigă, strigă numai prin starea ei jalnică. Nu 
Îi cunoaște numele, ÎL numește fiu al lui David pe Fiul lui Dumnezeu; trupul şi 
sângele nu-L pot cinsti pe Dumnezeu după cuviința datorată Dumnezeirii. 

„Arătaţi-mi calea pe care va merge Mântuitorul!” Această cale e rugăciu- 
nea, precum a grăit omului Proorocul, din partea lui Dumnezeu şi a Duhului 

Celui Dumnezeiesc: „Jertfa laudei Mă va slăvi și acolo este calea în care voi ară- 
ta lui mântuirea Mea” (Ps. 49, 24). Spuneţi-mi, în care ceas va veni Mântuito- 
rul? Dimineaţa, la amiază ori seara? „Privegheați şi rugați-vă, că nu știți în care 
ceas va veni Domnul vostru” (Mt. XXIV, 42; Mc. XIII, 33). 

Calea-i ştiută, ceasul necunoscut! „Leşi-voi din cetate, mă voi scula ori voi 
şedea la porţile lerihonului, cum sfătuiește Sfântul Pavel: „Deci să ieşim la 
Dânsul, afară de tabără, ocara Lui purtând” (Evr. XIII, 13). Lumea e trecătoa- 
re; nimic nu e în ea statornic, nu e numită nici măcar cetate, ci tabără. Voi 
părăsi împătimirea de avere pe care oamenii oricum o părăsesc fără de voie la 
moarte, adesea chiar și înainte; voi părăsi desfătările simţurilor, ce răpesc pu- 
tința nevoințelor și îndeletnicirilor duhovniceşti — „că 74 am aici cetate stătă- 
toare, ci caut pe aceea care va să fie” (Evr. XIII, 14), ce trebuie să se descope- 
re mai înainte în inima mea prin mila și harul lui Dumnezeu — Mântuitorul 
meu. Cine nu va sui din timpul vieţii pământeşti cu duhul în Ierusalimul cel 
de taină, nici după ieșirea sufletului din trup nu poate avea încredințare că i se 
va îngădui intrarea în Ierusalimul ceresc. Cea dintâi intrare slujește drept ză- 
log celei de-a doua!. Amin. 


1 Preacuviosul Isihie, Dobroroliubie, partea a II-a, cap. 4. La fel judecă şi ceilalți Sfinţi 
Părinţi. 

E 
ASE 


Adevăr şi judecată de pace judecaţi 
în porţile voastre și jurământul cel mincinos să nu-l iubiţi, 
zice Domnul Atotţiitorul! 


Porţi: este vorba de porţile sufletului, prin mijlocirea cărora intră în el fe- 
luritele gânduri și întipăriri?. 

Voastre: numai aceste porţi sunt de fapt ale omului. 

Judecaţi: judecătorul care stă la porți și face judecată e mintea noastră”; ea 
cercetează și alege gândurile și întipăririle atunci când ele vin la porţile sufle- 
tului, ca să lase în biserica sufletului pe cele cuvenite și ca să nu le îngăduie 
înăuntru pe cele care nu au ce căuta acolo. 

Adevăr și judecată de pace judecați în porțile voastre: mintea — judecătorul, 
șezând şi judecând la porţile sufletului, datoare este ca, cercetând gândurile și 
întipăririle, să la primească doar pe cele adevărate. Gândul adevărat și întipă- 
rirea adevărată, adică cele ce vin de la Domnul, Singurul Care este Adevăru/, 
aduc cu sine în suflet negrăită pace și liniște, și acesta este semnul că vin de 
la Adevăr, de la Hristos, Care dă ucenicilor Săi pace sau (e același lucru) sme- 
renie, ca să nu se tulbure inima lor de nici un necaz pământesc. Dimpotrivă, 
„gândurile care vin de la demoni”, spune Marele Varsanufie, „mai înainte de 
toate sunt pline de tulburare și întristare, îl atrag pe om în chip tăinuit și sub- 
ţire: vrăjmașii se îmbracă în haine de oi, adică insuflă gânduri care par drepte, 
însă pe dinăuntru sunt /4pi răpitori (Mr. VII, 15), adică răpesc și înșală îni- 
mile celor simpli (Rom. XVI, 18), părând bune și fiind de fapt vătămătoare. 
Scriptura spune despre șarpe că este cel mai înţelept: „drept aceea, păzește ca- 
pul lui” (Fac. III, 15) ca să nu afle la tine cuib şi, sălășluindu-se în el, să facă 
pustiire”. Capul șarpelui e începutul gândului sau închipuirii insuflare de el. 

Și jurământul cel mincinos să nu-l iubiţi. Gândul diavolesc, venind la por- 
ţile sufletului, se sileşte să ia chipul dreptăţii, aducând minţii — acest judecă- 


' Zah. VIII, 16-17. 

2 Impresii (n. tr.) 

* La cei din vechime se obişnuia ca împărații și ceilalți cârmuitori să facă ei înșiși jude- 
cată, şi pentru aceasta alegeau un loc la porţile cetăţii. O pildă a acestui fapr aflăm în viața 
Sfântului Mare Mucenic Gheorghe (Vieţile Sfinţilor, 23 aprilie). 

1 Varsanufie cel Mare, Răspunsul LIX. 

tor ce stă și face judecată la porți — nenumărate îndreptăţiri, ca să primeas- 
că intrare în suflet, însă aceste încredințări mincinoase, acest jurământ min- 
cinos Proorocul ne poruncește să nu-l iubim. Nu numai că nu trebuie să pri- 
mim astfel de gânduri și să ne învoim cu ele, ci nu trebuie nici măcar să stăm 
de vorbă cu ele, ci neîntârziat, îndată ce se arată gândul păcătos, să alergăm 
prin rugăciune la Domnul Dumnezeu, ca El să gonească pe vrăjmaș de la por- 
ţile sufletului!. Amin. 


! Sfântul Isaac Sirul, Cuvânrul XXX. 

cX072 
“4 


Dovedire a învierii trupurilor omenești, 
având ca temei lucrarea rugăciunii minții 


Într-o mănăstire însingurată, puţin știută, de mică însemnătate, aflată în- 
tre păduri și bălți, trăia un oarecare monah. Cu teamă, cu neîncredere în sine 
pătrundea el rugăciunea săvârșită de către minte în adâncul și taina cămării 
sufletului. 

Odată, stătea monahul în biserică, adâncindu-și mintea în inimă, iar ini- 
ma a cunoscut pe neaşteptate o mişcare de rugăciune către minte și a tras cu 
sine întregul trup într-o stare sfințită, duhovnicească, de nedescris prin cuvin- 
te, mai presus de toate patimile, pe care o înţelege numai cel ce a încercat-o. 
Când monahul a văzut starea cea nouă, atât de neobișnuită a trupului său, 
mintea lui s-a luminat cu știință de taină. I s-au lămurit cuvintele până atunci 
nelămurite și ciudate ale Sfântului loan Scărarul, care grăiește: „Srrigaz-am cu 
toată inima mea (Ps. CXVIII, 145), adică am strigat cu trupul, cu sufletul şi 
cu mintea”!. 

lată dovada învierii trupurilor omeneşti, pe care o am în mine însumi! Da- 
că trupul este în stare de simţiri duhovniceşti, dacă el poate să ia parte împre- 
ună cu sufletul la mângâierea harică, dacă el poate încă de pe acum să se facă 
părtaș la har, cum să nu învie spre viață veșnică, precum învaţă Scriptura? 

Trupurile sfinţilor lui Dumnezeu au fost sărate cu har și stricăciunea nu s-a 
putut atinge de ele! Prin biruința asupra stricăciunii, ele au făcut deja începătura 
învierii lor; izvorând vindecări, arată harul aflător în ele şi viaţa veșnică ce viază în 
ei, ce trebuie să devină la vremea potrivită prea slăvita înviere, dinainte hotărâră 
şi dăruită omenirii de Răscumpărătorul nostru, Domnul lisus Hristos. Amin. 


' Scara, Cuvântul VIII, cap. 61. 

“(9 


Despre smerenie 
(convorbire între stareţ şi ucenic) 


Ucenicul. Ce e smerenia? 

Starețul: Este virtutea evanghelică ce uneşte puterile omului prin pacea lui 
Hristos, ce covârșeşte înțelegerea omenească. 

Ucenicul: De vreme ce ea e mai presus de înţelegere, cum știm că ea este? 
Mai mult, cum putem dobândi o virtute pe care nici n-o putem pricepe? 

Ștarețul: Că este ştim prin credinţă, din Evanghelie, iar virtutea smereniei 
în sine o cunoaștem din cercare, după măsura dobândirii ei. 

Ucenicul: De ce așa? 

Starețul: Fiindcă smerenia e lucru dumnezeiesc. Smerenia e învăţătură a 
lui Hristos, e însușire a lui Hristos, e lucrare a lui Hristos. Cuvintele Mântu- 
iorului: Învăzași-vă de la Mine, că sunt blând şi smerit cu inima (Mt. XI, 29) 
Sfântul Ioan Scărarul le tâlcuieşte în felul următor: „Învăţaţi-vă nu de la înger, 
nu de la om, nu din cărți, ci de /a Mine, adică din sălășluirea, din luminarea 
și din lucrarea Mea în voi, că sunt blând și smerit cu inima, şi cu gândul, și cu 
cugetul”. Cum să pricepem însușirea și lucrarea lui Hristos? Ele, precum și 
simţirea lor, sunt nepătrunse, cum a zis și Apostolul: Pacea /ui Hristos, care co- 
vârșește toată mintea, va păzi inimile voastre şi cugetele voastre întru FHristos isus 
(Filip. IV, 7). Pacea lui Dumnezeu este și începutul, și urmarea nemijlocită a 
smereniei; ea e lucrarea smereniei și începutul acestei lucrări. Ea lucrează asu- 
pra minţii şi a inimii prin atorputernica putere a lui Dumnezeu. Atât puterea 
cât și lucrarea ei sunt în chip firesc nepărrunse. 

Ucenicul: În ce fel se poate atinge smerenia? 

Starețul: Prin plinirea poruncilor evanghelice și mai ales prin rugăciune. 
Lucrarea harică a smereniei se potriveşte foarte bine cu lucrarea harică a rugă- 
ciunii, sau mai bine zis, este una și aceeași lucrare. 

Ucenicul: Nu te da în lături să îmi arăţi amănunţit amândouă mijloacele de 
dobândire a smereniei. 

Starețul: Amândouă mijloacele sunt înfățișate în învăţătura Sfinţilor Pă- 
rinţi. Sfântul Ioan Scărarul spune că unii, mânaţi de Duhul lui Dumnezeu, 


! Cuvânt XXV, cap. 3. 

pot judeca în chip îndestulător despre smerenie!; iar Sfântul Isaac Sirul spu- 
ne că Sfântul Duh îl învață smerenia în chip tainic pe omul pregătit pentru 
aceasta”. Noi, adunând fărâmiturile ce cad de a trapeza duhovnicească a dom- 
nilor noștri — Sfinții Părinţi” — am primit despre smerenie cea mai săracă în- 
ţelegere; pe aceasta ne și străduim s-o păstrăm și s-o dăm mai departe celor 
ce ne întreabă despre ea, ca pe o predanie de mult preț a Părinților. Cu toată 
dreptatea pot fi numite „fărâmituri” concepţiile primite de noi despre sme- 
renie; comoara în sine, în toată plinătatea ei, o are cel ce a dobândit în sine 
pe Hristos. 

Preacuviosul Avvă Dorotei spune că „smerenia se plăsmuieşte în chip firesc 
în suflet în urma lucrării poruncilor evanghelice... Aici se întâmplă același lu- 
cru ca atunci când învaţă cineva ştiinţele ori meșteșugul tămăduirii. Atunci 
când le învaţă și le deprinde bine cineva, îi intră în obicei, fără ca el să poată 
spune și tâlcui cum s-a întâmplat aceasta — fiindcă sufletul s-a obișnuit cu lu- 
crul îndeletnicindu-se cu el în chip statornic. La fel și cu dobândirea smereni- 
ei: din făptuirea poruncilor se naște obiceiul smerit, ce nu poate fi tâlcuit în 
cuvinte”f. Din această învățătură a Preacuviosului Avvă Dorotei reiese limpe- 
de că cel ce doreşte a dobândi smerenie este dator a cerceta cu osârdie Evan- 
ghelia și cu aceeași osârdie a împlini toate poruncile Domnului nostru lisus 
Hristos. Lucrătorul poruncilor evanghelice poate ajunge la cunoașterea păcă- 
toşeniei sale şi a păcătoşeniei întregii omeniri și, în fine, la conștiința și încre- 
dințarea că el este cel mai păcătos și mai rău dintre toți oamenii. 

Ucenicul: Mi se pare că este o nepotrivire. Cum poate cel ce împlinește cu 
toată râvna poruncile evanghelice să ajungă la conștiința că este cel mai ma- 
re păcătos? Urmarea ar trebui să fie cu totul dimpotrivă. Cel ce săvârşeşte ne- 
contenit faptele bune, și le săvârşeşte cu deosebită râvnă, nu poate să nu se va- 
dă pe sine îmbunătăţit. 

Starețul: Ceea ce spui tu îi priveşte pe cei ce fac binele cel părut „din sine”, 
din firea lor cea căzută. Cel ce face acest bine, după înţelegerea sa, după apleca- 
rea și ghesul inimii sale, nu poate să nu vadă acest bine, nu poate să nu fie 
mulţumit și să nu se încânte de el; singur se slăveşte în deșert cu el și se des- 
fată de laudele omeneşti — le caută, le cere, se mânie pe cei ce nu vor să îl la- 
ude și-i vrăjmășește. Își socotește faptele bune; după mulțimea lor îşi face şi 
părerea despre sine și, potrivit părerii despre sine, îşi alcătuiește și părerea des- 


! Cuvântul XXV, cap. 3. 

? Cuvântul XXXVIII. 

” Expresie împrumutată de la Sfântul Ioan Scărarul, Cuvântu/ XXV, cap. 3. 

+ Învățătura a doua: Despre smerita cugetare. 

5 Fericitul Teofilace al Bulgariei în tâlcuirea la pilda vameșului și fariseului (Lc. XVIII). 

pre aproapele, ca fariseul pomenit în Evanghelie. Acest fel de lucrare îl aduce 
pe om la părerea că este drept, dă naştere unor „drepţi” care sunt lepădaţi de 
Domnul şi se leapădă de EI sau Îl mărturisesc numai la arătare și în chip re- 
ce, cu o mărturisire moartă (Mt. IX, 13). Plinirea poruncilor evanghelice naș- 
te urmări cu totul potrivnice. Îndată ce începe să le plinească, nevoitorul vede 
că le plineşte în chip foarte neîndestulător, necurat, că în fiecare clipă e abă- 
tut de patimile sale, adică de voința vătămată, spre lucrarea neîngăduiră de 
porunci. După aceea, el va vedea cu limpezime că firea căzută este vrăjmașă 
Evangheliei. Lucrând cu din ce în ce mai multă putere după Evanghelie, i se 
descoperă din ce în ce mai deslușit cât de neîndestulăroare sunt faptele lui bu- 
ne, i se descoperă mulțimea aplecărilor şi încredințărilor sale, nefericita stare 
a firii căzute, înstrăinate de Dumnezeu, care a dobândit faţă de Dumnezeu o 
așezare vrăjmaşă. Cercetând viaţa sa trecută, vede că ea a fost un lanț necon- 
tenit de păcate, de căderi, de fapte ce L-au mâniat pe Dumnezeu, și cu inimă 
nefățarnică se recunoaște pe sine drept cel mai mare păcătos, vrednic de mun- 
cile vremelnice și de cele veșnice, care are neapărată și deplină nevoie de Răs- 
cumpărătorul, ce are în El singura nădejde de mântuire. Lucrarea poruncilor 
naște în el pe nesimţite o astfel de părere despre sine. Se poate spune fără greș 
că cel ce se călăuzește în viețuirea sa după Evanghelie nu se va da în lături să 
dea încredințare deplină că nu cunoaște în sine nici măcar o singură faptă bu- 
nă!. El socoate felul în care plinește poruncile o schimonosire și spurcare a lor, 
precum grăiește Sfântul Petru Damaschinul?. „/nvază-mă să fac voia Ta” (Ps. 
CXLII, 11), strigă el plângând către Dumnezeu, „acea voie pe care Tu mi-ai 
poruncit s-o fac, pe care mă străduiesc s-o fac, însă nu pot, fiindcă firea mea 
căzută nu o pricepe și nu i se supune. Zadarnice au fost și vor fi sforțările me- 
le, dacă Tu nu-mi vei tinde mână de ajutor. Duhul Tâu Cel Bun, şi numai El, 
mă va călăuzi la pământul cel drept” (Ps. CXLII, 12). „Binele nu poate fi cre- 
zut și nici lucrat altminteri fără numai în Hristos lisus și în Duhul Sfânt”, a 
spus Preacuviosul Marcu Ascetul. 

Ucenicul: O asemenea părere despre sine nu duce, oare, la trândăvire sau 
deznădejde? 

Starețul: Ea duce la creştinism. Tocmai pentru acest fel de păcătoşi S-a po- 
gorât Domnul pe pământ, precum Însuși a arătat: N-am venit să chem pe cei 
drepți, ci pe cei păcătoşi la pocăință (Mt. IX, 13). Tocmai acest fel de păcăroși 
pot din tot sufletul să Îl primească şi să-L mărturisească pe Răscumpărătorul. 

' Prima din rugăciunile de dimineață ale Preacuviosului Macarie cel Mare. 


2 Dobrotoliubie, partea a treia, cartea |, art. |. 
> Despre legea duhovnicească, cap. II. Dobrotoliubie, partea întâi. 

Ucenicul: Să presupunem că prin lucrarea după îndreptarul poruncilor 
evanghelice ajung la cunoașterea și recunoaşterea păcătoșeniei mele; dar cum 
să ajung a mă socoti mai păcătos decât toţi oamenii, printre care se află nele- 
giuiți, răufăcători cumpliți? 

Starețul: Aceasta este, din nou, o urmare firească a nevoinţei. Dacă în faţa 
ochilor noștri se află două lucruri şi pe unul dintre ele îl cercetăm cu toată lu- 
area-aminte și fără contenire, iar pe celălalt nu îl băgăm deloc în seamă, asu- 
pra celui dintâi ne facem o părere limpede și amănunțită, iar în privinţa celui- 
lalt rămânem cu cunoștințele cele mai superficiale. Cel ce lucrează poruncile 
evanghelice are ochii minţii pururea aţintiți asupra păcăroşeniei sale; mărturi- 
sindu-o lui Dumnezeu și plângând pentru ea, se îngrijește să descopere în sine 
noi răni și pete. Descoperindu-le cu ajutorul lui Dumnezeu, sârguieşte iarăși 
spre noi descoperiri de acest fel, tras de dorinţa curăţiei bineplăcute lui Dum- 
nezeu. La greșelile aproapelui nu se uită. Dacă ajunge, din întâmplare, să va- 
dă vreo greșeală a aproapelui, nu se uită la ca decât superficial și în treacăt, așa 
cum obişnuiesc oamenii care sunt prinşi cu lucruri însemnate. Din însuși felul 
său de a vieţui, reiese în chip firesc și logic părerea despre sine că este păcătosul 
păcătoşilor. Această așezare sufletească o cer de la noi Părinţii!. Fără aseme- 
nea părere despre sine, însăși nevoinţa rugăciunii e socotită de Sfinţii Părinţi 
ca rătăcită. Un oarecare frate i-a zis Preacuviosului Sisoe cel Mare: „Văd că în 
mine rămâne aducerea aminte necurmată de Dumnezeu”. Preacuviosul a răs- 
puns: „Nu e lucru mare acesta, că gândul tău este la Dumnezeu: mare lucru 
este a te vedea pe tine mai jos decât toată zidirea. Temelia rugăciunii este cea 
mai adâncă smerenie. Când smerenia este neîndestulătoare, nevoința lesne se 
pleacă spre amăgire de sine și înșelare demonică. 

Ucenicul: Prin întrebarea privitoare la chipul în care este cu putinţă ca, 
sporind în fapta bună, să sporim în smerenie, te-am abătut de la firul spuse- 
lor tale. 

Starețul: Mă întorc, dar, la el. În sus-pomenitul cuvânt de învățătură al 
Avvei Dorotei e amintită spusa unui oarecare sfânt stareț potrivit căreia „Ca- 
lea smereniei sunt osteneli/e trupești întru înțelegere”. Această povaţă e foarte 
însemnată pentru fraţii care se îndeletnicesc cu felurite ascultări mănăstirești, 
dintre care unele sunt anevoioase trupului, iar altele cer nevoinţă sufletească. 
Ce înseamnă 4 ze osteni întru înţelegere? Înseamnă a purta mănăstireasca oste- 
neală ca pe o pedeapsă pentru păcătoșenia ta, întru nădejdea de a primi iertare 
de la Dumnezeu. Ce înseamnă z ze osteni fără înţelegere? A te osteni cu aprin- 
dere trupească, cu slavă deșartă, cu îngâmfare, cu defăimarea altor fraţi ce nu 


' Preacuviosul Nil Sorski, Cuvântul 5, Despre gândul trufiei. 
? Patericul egiptean. 

se pot osteni la fel din neputinţă trupească, sau nepricepere, sau chiar din le- 
ne. Acest fel de osteneală, oricât de mare ar fi, de îndelungată, de folositoare 
materialiceşte pentru mănăstire, nu numai că nu este folositoare pentru su- 
flet, ci este chiar vătămătoare, fiindcă îl umple cu părere de sine, și atunci nu 
se mai află loc în suflet pentru nici o faptă bună. O pildă de oszeneală întru în- 
țelegere, care îl urcă pe lucrătorul poruncilor la înălțimea desăvârşirii creştine, 
o vedem în nevoinţa fericitului Isidor Alexandrinul. Acesta era unul din dre- 
gătorii Alexandriei. Chemat de milostivirea lui Dumnezeu la viața monahală, 
Isidor sa închinoviat undeva în apropiere de Alexandria și s-a încredinţat întru 
desăvârşită ascultare egumenului mănăstirii, bărbat plin de Duhul Sfânt. Vă- 
zând egumenul că înălțimea rangului său îl făcuse pe Isidor trufaș și împietrit, 
s-a hotărât să lucreze împotriva bolii sufletești printr-o ascultare grea nu atât 
pentru trup, cât pentru inima bolnavă. Intrând în mănăstire, Isidor îi spusese 
egumenului că se încredințează lui ca fierul în mâinile făurarului. Egumenul 
i-a poruncit să se scoale și să stea necontenit la porţile mănăstirii, având în- 
darorirea de a cădea la picioarelui oricui avea să intre în mănăstire și să spună: 
„Roagă-te pentru mine: sunt stăpânit de demon”. Isidor s-a supus egumenului 
ca un înger lui Dumnezeu. După ce a petrecut șapte ani în această ascultare 
şi mai înainte și-a cunoscut sfârșitul din dumnezeiască descoperire, Isidor s-a 
mutat cu bucurie din această viață. Cu privire la starea sa sufletească din vre- 
mea acelei nevoințe, i-a mărturisit Sfântului Ioan Scărarul următoarele: „La 
început gândeam că m-am vândut spre răscumpărarea păcatelor mele, și drept 
aceea cu cea mai mare amărăciune, cu silirea de sine, parcă vărsând sânge, fă- 
ceam metaniile. După ce a trecut un an, inima mea a încetat să mai simtă în- 
tristare, așteptând răsplată pentru răbdare de la Dumnezeu Însuși. După ce a 
mai trecut un an, în simţirea inimii mă socoteam nevrednic de petrecerea în 
mănăstire, și de vederea părinţilor, şi de împreună vorbirea cu ei, și de împăr- 
tășirea cu Dumnezeieştile Taine: ci căutând cu ochii în jos, dar și mai jos cu 
cugetul, ceream celor ce intrau și ieșeau să se roage pentru mine”!. Iată oste- 
neală trupească și ascultare petrecute întru înțelegere! Iată roada lor! Un gând 
smerit îl aducea pe fericitul lucrător la altul și mai adânc, făcându-l să creas- 
că duhovnicește, până ce acesta a intrat în cel mai îmbelșugat şi tainic simţă- 
mânt al smereniei. Prin acest sfânt simțământ i s-a deschis cerul Sfântului Isi- 
dor, ca unei biserici însufleţite a lui Dumnezeu. „Smerenia îl face pe om sălaș 
al lui Dumnezeu”, a grăit Marele Varsanufie?. 

Preacuviosul Avvă Dorotei pune la începurul învățăturii sale despre sme- 
renie, ca pe o piatră unghiulară, spusa unuia dintre sfinții stareţi: „Mai îna- 


! Scara, Cuvântul IV, cap. 21-22. 
2 Răspunsul 210. 

inte de toate ne trebuie smerita cugetare și trebuie să fim gata ca la orice cu- 
vânt pe care îl auzim să răspundem izrtă-mă, fiindcă prin smerita cugetare se 
sfărâmă toate săgețile vrăjmașului și potrivnicului”!. În lepădarea dezvinovăţi- 
rilor, în învinuirea de sine și în a cere iertare în toate împrejurările în care oa- 
menii se grăbesc de obicei să se dezvinovăţească: în acestea, zic, se cuprinde 
marea agonisire de taină a sfintei smerenii. De aceasta s-au ţinut și pe aceasta 
au poruncit-o toți Sfinţii Părinţi. Această lucrare pare ciudată la o privire lip- 
sită de adâncime; însă cercarea nu va întârzia să arate că ea este plină de folos 
pentru suflet şi vine de la Însuși-Adevărul — Hristos. Domnul nostru a lepădat 
dezvinovăţirile, nu le-a folosit înaintea oamenilor, cu toate că putea să arate 
înaintea lor, în toată măreţia, dreptatea Sa cea Dumnezeiască — ci a grăit către 
farisei: Voi sunteți cei ce vă faceți pe voi drepți înaintea oamenilor, dar Dumne- 
zeu ştie inimile voastre — că ce este întru oameni înălțat, urâciune este înaintea 
lui Dumnezeu (Lc. XVI, 15). lată pruncul Meu, vesteşte despre Domnul pro- 
orocul Legământului celui vechi, pe Czre L-am ales; pune-voi Duhul Meu peste 
Dânsul şi judecată neamurilor va vesti. Nu se va prici, nici va striga, nici va au- 
zi cineva în uliţă glasul Lui (Mt. XII, 18-19; Is. XLII, 1-2). Hristos a părimit 
pentru noi, dă mărturie Apostolul Legământului celui Nou despre împlinirea 
întocmai a proorociei, nouă lăsându-ne pildă, ca să urmăm urmelor Lui, Ca- 
re ocărât fiind, nu răspundea cu ocară, şi suferind nu amenința, ci Se lăsa în sea- 
ma Celui Ce judecă cu dreptate Q Pr. Il, 21-23). Aşadar, dacă noi, care suntem 
vinovaţi de păcate nenumărate, am venit în mănăstire spre a suferi răstigni- 
re pentru păcatele noastre de-a dreapta Mântuitorului nostru, asta presupune 
recunoașterea dinainte că orice necaz ce ne-ar întâmpina este o dreaptă răs- 
plătire pentru păcatele noastre şi o îndreptăţită pedeapsă pentru ele. Având 
o asemenea așezare sufletească, a cere iertare în orice împrejurare apare ca o 
urmare corectă şi logică. „Îndreprăţirea de sine prin cuvânt nu are cum să se 
împace cu vieţuirea creștină”, a grăit Sfântul Isaac Sirul?. Preacuviosul Pimen 
cel Mare spunea: „Cădem în multe ispite, fiindcă nu păzim rânduiala cuveni- 
tă numelui nostru. Nu vedem, oare, că femeia cananeeancă a primit numirea 
dată ei, şi Mântuitorul a mângâiat-o? (Mt. XV, 27 şi urm.). Asemenea și Avi- 
gail a zis lui David: Întru mine este nedreptatea mea (1 Împ. XXV, 24), şi Da- 
vid, auzind aceasta, a îndrăgit-o? Avigail este chipul sufletului, iar David — al 
lui Dumnezeu: dacă sufletul se va învinui pe sine înaintea Domnului, Dom- 
nul îl va iubi”. L-au întrebat pe cel Mare: „Ce înseamnă înă/za2” (Lc. XVI, 
15) El a răspuns: „Îndreprăţirea de sine. Nu căuta să te dezvinovăţești, și vei 
afla odihnă'?. Cel care nu se dezvinovăţește este călăuzit de smerita cugetare, 


! Învățătura a 2-a. 


2 Cuvântul LXXXIX. 
3 Patericul egiptean. 

iar cel care se dezvinovăţeşte — de cugetarea semeaţă. Teofil, patriarhul Alexan- 
driei, a cercetat odată muntele Nitriei. În acest munte petrecea o numeroasă 
obște de monahi, care ducea viaţă isihastă. Avva muntelui era un bărbat de 
mare sfinţenie. Arhiepiscopul l-a întrebat: „Părinte, care este, după părerea ta, 
cel mai însemnat lucru în calea călugăriei?” Avva a răspuns: „Neîncetata învi- 
nuire și osândire de sine” — la care arhiepiscopul a zis: „Așa-i! Afară de aceas- 
ta, altă cale nu este”!. 

Voi încheia sărmana mea învăţătură despre smerenie prin învățătura Prea- 
cuviosului loan Proorocul despre această virtute. „Smerenia înseamnă ca ni- 
ciodată să nu socotim că e ceva de capul nostru, în toate să ne tăiem voia, să 
ne supunem tuturor, fără de tulburare să purtăm tot ce ne loveşte din afară. 
Aceasta este smerenia cea adevărată, în care nu își află loc slava deşartă. Sme- 
rit cugetătorul nu trebuie să își arate smerenia prin smerită vorbire, ci de ajuns 
îi este să spună „iartă-mă” sau „roagă-te pentru mine”. Nu trebuie nici să cau- 
te de voia sa a împlini munci umile: acest lucru, ca şi cel dintâi (adică smerita 
vorbire), duce la slavă deșartă, împiedică sporirea și aduce mai multă vătămare 
decât folos; dar atunci când i se poruncește, nu se cuvine lui a grăi împotrivă, 
ci a plini cu smerenie — aceasta duce la sporire'?. 

Ucenicul: Oare întrebuinţarea unor cuvinte smerite, ce se numește smerită 
vorbire, este vătămătoare de suflet? Mi se pare că ea se potriveşte foarte bine 
monahului și îi zideşte foarte pe mireni, care se umilesc auzind smerita vor- 
bire a monahului. 

Starețul: Domnul a zis: Ce folos este omului de ar dobândi lumea toată, iar 
sufletul său îşi va pierde? (Mt. XVI, 26). Răul nu poate fi nicidecum pricină a 
binelui. Fățărnicia și dorința de a plăcea oamenilor nu pot fi pricină de zidi- 
re: ele pot plăcea lumii, fiindcă dintotdeauna i-au plăcut; ele pot atrage lauda 
lumii, fiindcă dintotdeauna au atras-o; pot atrage dragostea și încrederea lu- 
mii, fiindcă dintotdeauna le-a atras. Lumea iubește ceea ce e al său; ea laudă 
pe cei în care aude duhul său (In. XV, 18-20). Încuviinţarea de către lume a 
smeritei vorbiri este deja o pricină de osândă pentru ea. Domnul ne-a porun- 
cit a săvârşi în taină toate faptele bune (Mt. VI), iar smerita vorbire este sme- 
renie de ochii oamenilor. Ea este prefăcărorie, amăgire în primul rând de sine, 
iar apoi a celorlalți; fiindcă tăinuirea de către om a faptelor sale bune este una 
din însușirile smereniei, iar prin smerita vorbire şi încercarea de a părea sme- 
rit tăinuirea aceasta se pierde. „Aflându-te în obștea ta”, grăiește Sfântul loan 
Scărarul, „ia seama la tine ca nicidecum să nu te arăţi mai drept decât frații în 
vreun lucru oarecare — altminteri vei face un îndoit rău: pe frați îi vei răni cu 


1 Patericul egiptean. 
? Preacuvioșii Varsanufie și loan, răspunsul 275. 

făţărnicia şi prefăcătoria ta, iar în tine însuţi vei da naștere, fără îndoială, se- 
meţei cugetări. Fii râvnitor în suflet fără a arăta în nici un fel aceasta trupește 
— nici cu chipul, nici cu vorba”!. Pe cât de folositor lucrul este a ne dojeni și 
învinui de păcătoşenie înaintea lui Dumnezeu, în taina cămării sufletului, pe 
atât de vătămător este a face aceasta înaintea oamenilor, căci astfel vom stâr- 
ni în noi înșine o părerea amăgitoare că suntem smeriţi și vom insufla această 
părere mirenilor orbi. Un oarecare monah mi-a spus că pe când era nou înce- 
pător se străduia a se îndeletnici cu smerita vorbire, presupunând, în neştiința 
sa, că aceasta are însemnătate. Odată s-a întâmplat să vorbească smerit, prihă- 
nindu-se pe sine — și a reușit atât de bine, că cei de faţă, în loc să socoată drept 
minciună cuvintele lui, iar pe el să-l creadă smerit (acesta fiind întotdeauna 
scopul smeritei cugetări), au crezut că spune adevărul, la care el s-a amărât și 
a fost cuprins de nemulțumire. Înaintea oamenilor se cuvine să ne purtăm cu 
fereală și cucernicie, dar simplu, răspunzând prin tăcere laudelor și tot prin tă- 
cere ocărilor — asta doar dacă nu cumva, cerând iertare și, la nevoie, lămurind 
pe scurt lucrurile, putem să-l liniştim şi împăcăm cu noi pe ocărâtor. Cei sporiți 
în viaţa călugărească dobândesc o deosebită libertate și simplitate a inimii, care 
nu au cum să nu se vădească în legăturile lor cu oamenii. Ei nu plac lumii! Lu- 
mea îi socoate trufași, precum bagă de seamă, cu mult temei, Sfântul Simeon 
Noul Teolog?. Lumea caută lingușire, iar în ei vede o nefățărnicie care nu îi este 
de trebuinţă, întâlnește o dare a sa în vileag pe care o urăște. Pe când mă aflam 
într-un oraș mare, a venit acolo, cu treburi mănăstirești, un stareţ foarte sporit 
în viaţa duhovnicească, dimpreună cu ucenicul său începător. Oarecare mireni 
evlavioși au dorit să îl vadă pe stareţ. Stareţul nu le-a plăcut; le-a plăcut uceni- 
cul, care, intrând în casele oamenilor bogaţi și de seamă, era izbit de mărirea cea 
pământească și făcea tuturor metanii adânci. „Ce smerit este!” — spuneau mire- 
nii cu o mare mulțumire, născută în ei de metaniile aceluia. Starețul îşi petrecea 
viaţa plângând pentru păcătoşenia sa; socotea că cea mai mare fericire a omului 
este să îşi descopere păcătoşenia. Cu adevărată dragoste şi împreună pătimire fa- 
ță de sărmana omenire, la fel de sărmană atât în palate cât și în colibe, cu sim- 
plitate a inimii, cu o neobişnuită putere de pătrundere, dorea să împartă como- 
rile sale duhovnicești, dobândite prin aceeași curăţie a minţii, cu semenii care îl 
întrebau despre mântuire: prin aceasta a stârnit împotriva sa nemulțumire. 

Ucenicul: Care este deosebirea între smerita cugetare şi smerenie? 

Starețul: Smerita cugetare este felul de a gândi luat în întregime din Evan- 
ghelie, de la Hristos. Smerenia este un simțământ al inimii, e chezășia din ini- 
mă a smeritei cugetări. La început se cuvine ca omul să se deprindă cu smerita 


' Cuvântul IV, cap. 82-83. 
2 Cap. 70, 71, 72, Dobrotoliubie, partea întâi. 

cugetare; după măsura întăririi în smerita cugetare, sufletul dobândește sme- 
renie, fiindcă starea inimii atârnă totdeauna de gândurile care s-au împropriat 
minții. ar atunci când lucrarea omului e adumbrită de Harul Dumnezeiesc, 
smerita cugetare și smerenia încep a se naște din belșug și a se spori una pe al- 
ta, cu ajutorul celui care ajută rugăciunea — adică plânsul. 

Ucenicul: Lămureşte-mă prin niște pilde; în ce chip se naște smerenia din 
smerita cugetare, și smerita cugetare din smerenie? 

Starețul: Am cunoscut în treacăt un monah care era supus neîncetat necazu- 
rilor de tot felul, prin care, precum spunea el, binevoise Dumnezeu să îi înlo- 
cuiască stareţul duhovnicesc. În ciuda necontenitelor sale necazuri, îl vedeam 
pe monah aproape întotdeauna liniștit, adesea bucuros. Se îndelernicea cu Cu- 
vântul lui Dumnezeu și rugăciunea minţii. L-am rugat să-mi descopere, spre 
folosul sufletului meu, izvorul mângăierii sale. Mi-a răspuns: Mângâierea mi-o 
datorez milei lui Dumnezeu și scrierilor Sfinţilor Părinţi, către care mi-a fost 
dăruită iubire încă din pruncie. Când năvălesc asupra mea necazurile, une- 
ori repet cuvintele tâlharului ce de pe cruce a mărturisit dreptatea judecății lui 
Dumnezeu împlinire prin judecata oamenilor, și prin această mărturisire a in- 
trat întru cunoașterea Mântuitorului. Zic: Cele vrednice după faptele mele iau: 
pomenește-mă, Doamne, întru Împărăția Ta (Le. XXIII, 41-42). Odată cu aceste 
cuvinte se revarsă pace și liniște în inimă. În alte dăți mă împotrivesc gânduri- 
lor de întristare și tulburare prin spusele Mânmitorului: Ce/z ce nu va lua cru- 
cea sa şi nu va veni după Mine, nu este vrednic de Mine (Mt. X, 38); atunci, tul- 
burarea și întristarea sunt înlocuite de pace și bucurie. Alte asemenea cuvinte 
ale Sfintei Scripturi şi ale Sfinților Părinţi au aceeaşi lucrare. Cuvintele „Slavă 
lui Dumnezeu pentru toate!” sau „Facă-se voia Domnului” lucrează în chip cu 
totul mulțumitor împotriva mâhnirii celei cu multe laţuri. Ciudat lucru! Une- 
ori, din pricina puternicei lucrări a întristării se pierde toată puterea sufletului; 
sufletul parcă îşi pierde putinţa de a mai simţi ceva: în acest timp încep să spun 
cu voce tare, în chip silit și mașinal, numai cu limba, „Slavă lui Dumnezeu!” — 
şi sufletul, auzind slavoslovirea lui Dumnezeu, începe, puţin câte puţin, să se 
învioreze, apoi să se îmbărbăteze, să se liniştească şi să capete mângâiere. Cei 
asupra cărora Dumnezeu îngăduie să vină necazuri nu ar putea să le țină piept 
acestora dacă nu i-ar sprijini în chip tainic ajutorul și harul lui Dumnezeu. Ia- 
răși: fără necazuri omul nu poate dobândi acea mângâiere tainică, adevărata 
mângâiere, ce i se dăruiește după măsura necazului său, precum a spus Psal- 
mistul: După mulțimea durerilor mele în inima mea, mângâierile Tale au veselit 
sufletul meu (Ps. XCIII, 19). Odată mi s-a întins o cursă primejdioasă. Aflând 
despre ea și neavând nici un fel de mijloc spre a o preîntâmpina, m-am întris- 
tat până la istovire. Am mers în chilia mea și, îndată ce am rostit aceste cuvinte 
ale Mântuitorului pe care mi le amintisem: Să nu se tu/bure inima voastră: cre- 

deți în Dumnezeu, şi întru Mine credeți (|n. XIV, 1), tristeţea a pierit; în locul ei 
m-a cuprins o bucurie negrăită: am fost silit să mă întind pe pat, și toată ziua 
am fost ca beat, iar în minte repetam acele cuvinte ce îmi revărsau mângâiere 
în suflet: crezeți în Dumnezeu şi întru Mine credeti. Pricina tulburării inimii este 
necredinţa; pricina liniștii inimii, a păcii harice a inimii, este credinţa. Atunci 
când lucrează cu îmbelșugare credinţa, întreaga ființă a omului se cufundă în- 
tr-o îndulcire duhovnicească și preamângâietoare de sfințita pace a lui Hristos, 
parcă hrănindu-se și umplându-se în chip covârșitor de această simţire. Îmbă- 
tată de ea, ființa omului se face nesimţitoare față de săgețile tulburării. Pe bu- 
nă dreptate au grăit Părinţii: „credința este smerenie”!, „a crede înseamnă a pe- 
trece întru smerenie și bunătate”?. Această înțelegere a credinţei și smereniei se 
dobândeşte prin sfintele cercări ale vieţii călugărești nerătăcite. 

Uneori, Dumnezeu îngăduie ca necazurile să chinuie sufletul vreme înde- 
lungată. Odată, din pricina unui necaz neașteptat, am simţit ca o lovitură în 
inimă şi trei luni am petrecut în chilie fără să mai ies, scuturat ca de friguri din 
pricina zdruncinării nervoase. „Dumnezeu face pururea cu noi lucruri mari şi 
anevoie de urmat, slăvite și preaminunate”?. Irebuie să înțelegem că suntem 
zidiri ale Lui, care se află în deplina Lui putere — drept aceea, întru desăvârșită 
supunere „pe noi înșine, și unii pe alţii, şi toată viaţa noastră lui Hristos Dum- 
nezeu să o dăm". Nu mă voi da în lături a-ţi povesti și următoarea întâmplare 
vrednică de luare-aminte, ce lămurește întrucâtva lucrarea nemijlocit din ini- 
mă a smereniei, fără gândul premergător al smeritei cugetări. Odată am fost 
supus pedepsei și necinstirii. Pe când se întâmpla aceasta, am simţit deodată 
fierbinţeală în tot trupul meu şi o anumită omorâre trupească de netâlcuit în 
cuvinte, după care fără de veste a izvorât din inima mea dorința aprinsă de a fi 
rușinat înaintea a tot poporul și bătut de călău în piaţă pentru păcatele mele. 
Mă înroșisem la față; o negrăită bucurie și dulceaţă au cuprins întreaga mea fi- 
inţă; din pricina lor două săptămâni am rămas într-o stare de răpire, ca în afa- 
că de sine. Atunci am înțeles limpede și întocmai că sfânta smerenie din mu- 
cenici, în unire cu dragostea dumnezeiască, nu se putea sătura cu nici un fel 
de cazne. Mucenicii primeau caznele cele cumplite ca pe niște daruri, ca pe o 
băutură răcoritoare, ce alina setea de smerenie aprinsă în ei”. Smerenia este har 


! Varsanufie şi Ioan, răspunsul 579. 

? Spusă a Preacuviosului Pimen cel Mare, Patericul egiptean. 

? Cea de-a șasea rugăciune a dimineţii (în ceasloavele românești a șaptea — 2. î7.) 

î Ultima cerere la ectenia mare. 

5 Viaţa sfinţilor mucenici Timotei și Mavra. Viețile Sfinților, 3 mai. Minunată viață! De-a 
lungul întregii stadii a nevoinţei lor, mucenicii n-au încetat a mărturisi că mucenicia slujeş- 
ce pentru ei drept curăţire de păcate. Umbriţi de Sfântul Duh, ei primeau această curăţire cu 
sete. Belşugul de smerenie era unit în ei cu cu belşugul de dragoste mai presus de fire. Atunci 

netâlcuit al lui Dumnezeu, pătrunsă în chip de nepărruns doar prin simţirea 
duhovnicească a sufletului. 

Ucenicul: Mi-ai făgăduit că îmi vei lămuri în ce fel se lucrează smerenia 
prin rugăciune, 

Starețul: Legătura dintre smerenie şi rugăciune este lămurită foarte deslu- 
şit de către Preacuviosul Avvă Dorotei. „Neconrenita îndeletnicire cu rugăciu- 
nea”, grăiește sfântul, „lucrează împotriva trufiei. Este învederat că cel sme- 
rit şi evlavios, ştiind că nu este cu putinţă a săvârși nici o faptă bună fără de 
ajutorul și acoperământul lui Dumnezeu, nu încetează a se ruga cu stăruin- 
ţă lui Dumnezeu să facă milă cu el. Cel ce se roagă mereu lui Dumnezeu, da- 
că se va învrednici a face vreun lucru după cuviinţă, știe prin mijlocirea Cui a 
făcut acel lucru și nu poate să se înalțe ori să-l pună pe seama puterii sale, ci 
pune pe seama lui Dumnezeu toate isprăvile sale, Îi mulțumește fără încetare 
și | se roagă necurmat, tremurând ca nu cumva să se lipsească de ajutorul de 
sus, ca să nu se descopere astfel neputința sa. Acesta se roagă din smerenie”. 
Dacă cineva se învrednicește în timpul rugăciunii de străpungerea care se naș- 
ce din rugăciunea cu trezvie, acela știe din cercare că tocmai în preţioasele cli- 
pe de străpungere apar în el gândurile smeritei cugetări, care deprind pe om 
cu simțământul smereniei. Acest lucru se săvârşeşte mai ales atunci când stră- 
pungerea este însoţită de lacrimi. Cu cât vin mai adesea răstimpurile de stră- 
pungere, cu atât se îndesesc și răstimpurile când lucrătorul rugăciunii se face 
ascultător al tainicei învățături despre smerenie, cu atât se adânceşte lucrarea 
acestei învățături în inima lui. Străpungerea statornică ține sufletul în smere- 
nie statornică, în starea de necontenită rugăciune și cugetare la Dumnezeu. 
Sfinţii Părinţii bagă de seamă că, întocmai pe dos față de slava deșartă, ca- 
re împrăștie gândurile omului prin lumea largă, smerenia le adună în suflet: 
îl trece pe om de la contemplarea stearpă și ușuratică a întregii lumi la mult- 
roditoarea și adânca vedere de sine, la liniștirea minţii, la acea stare pe care o 
pretinde adevărata rugăciune și care se naște prin rugăciunea cu trezvie?. În fi- 
ne, lucrarea harică a smereniei şi lucrarea harică a rugăciunii sunt una și ace- 
eași lucrare, precum s-a spus la începutul împreună vorbirii noastre. Această 
lucrare se arată în două chipuri: în smerenia următoare lui Hristos și în iubirea 
dumnezeiască, care-i cea mai înaltă lucrare a rugăciunii. Această lucrare este a 
Domnului nostru lisus Hristos, Care trăiește și lucrează prin mijlocirea Sfân- 
tului Duh, în chip de negrăit şi nepătruns, în vasele Sale cele alese. Amin. 


când o duceau pe Mavra la răstignire, mama ei a încercat s-o oprească, tânguindu-se pentru 
ea; dar mucenița, smulgându-se din mâinile ei, grăbea către cruce, spunându-i maicii sale: 
„De ce mă tragi de la cruce, nelăsându-mă să mă îndulcesc mai degrabă de Domnul meu în- 
tru asemănarea morţii Lui?” 

i Învățătura a doua. 

2 Sfântul Isaac Sirul, cuvântul XLIX. 

Zi 
Ap 


Despre răbdare 


„Casa sufletului este răbdarea, fiindcă în ea viază sufletul; hrana sufletului 
este smerenia, căci cu ea se hrăneşte sufletul”, a grăit sfântul Ilie Ecdicul. 

Întocmai hrănindu-ne cu sfânta hrană a smereniei, putem rămâne în sfânta 
casă a răbdării; iar când această hrană este neîndestulătoare, sufletul iese din casa 
răbdării. Ca un vifor îl răpește tulburarea, îl poartă unde vrea, îl învârtește. Pre- 
cum valurile, se înalță în el felurite gânduri și simțăminte pătimașe, îl îneacă în 
adâncul cugetărilor, visărilor, cuvintelor şi faptelor nechibzuite și păcătoase. Su- 
fletul ajunge într-o stare de slăbănogire, de trândăvie întunecată, adesea se apro- 
pie de prăpăstiile deznădejdii ucigătoare și desăvârșitei netocmiri. 

Vrei să rămâi în sfânta casă a răbdării și să nu mai ieși de acolo? Adună-ţi 
merindea neapărat trebuincioasă pentru aceasta: dobândește și înmulțește în 
tine gândurile și simțămintele smerite. Acel chip al smereniei care îl pregă- 
tește pe om pentru răbdarea necazurilor încă dinainte de venirea lor și îl face 
în stare să le rabde cu inimă bună după ce vin este numit de către Sfinţii Pă- 
rinţi defăimare de sine. 

Să ne defăimăm pe noi înșine înseamnă să ne învinuim pentru păcătoșenia 
cea de obşte a tuturor și penru păcătoșenia noastră aparte. Făcând aceasta, es- 
te bine să ne amintim și să înșirăm în minte încălcările Legii lui Dumnezeu 
pe care le-am făptuir, afară de căderile şi poticnirile ce sunt legate de patima 
curviei, a căror aducere aminte amănunţită nu este iertată de Părinţi, fiindcă 
înnoiește în om simţirea păcatului și îndulcirea de el?. 

Defăimarea de sine este lucrare călugărească, este lucrare a minţii, care lu- 
crează împotriva bolnăvicioasei însușiri a firii noastre căzute care face ca toți 
oamenii, chiar și păcătoşii cei mai învederaţi, să se străduie a face pe drepți 
și a-și dovedi dreptatea cu ajutorul tuturor vicleniilor cu putință. Defăimarea 
de sine este o siluire a firii căzute, la fel ca rugăciunea și celelalte nevoințe că- 
lugărești, prin care Împărăția Cerurilor se sileşte, și prin care silitorii o răpesc pe 
ea (Mi. XI, 12). Defăimarea de sine are, la începutul îndeletnicirii cu ea, ca- 
racterul unui mecanism inconștient, adică este rostită numai de limbă, fără 


' Florilegiul Sfântului Ilie, cap. 62, Dobrotoliubie, partea a patra. 
? Filotei Sinaitul, cap. 13, Dobrotoliubie, partea a doua. 

cine ştie ce împreună simţire a inimii, chiar împotriva simțământului aceste- 
ia; după aceea, puţin câre puţin, inima începe să se obișnuiască a simţi în po- 
crivire cu cuvintele defăimării de sine; în cele din urmă, defăimarea de sine 
ajunge să fie rostită din tot sufletul, cu un îmbelșugat simțământ de plâns, să 
micșoreze înaintea noastră și să ascundă de noi neajunsurile și greșelile aproa- 
pelui, să ne împace cu toţi oamenii și cu toate împrejurările, să adune în lu- 
crarea pocăinţei gândurile împrăștiate prin toată lumea, să aducă o rugăciune 
trezvitoare, plină de străpungere, să însuflețească și să înarmeze cu o nebiruită 
putere, răbdarea. 

Cu smerite gânduri de defăimare de sine sunt pline toate rugăciunile Bi- 
sericii Ortodoxe. Monahii însă au o parre din zi pe care o păstrează tocmai 
pentru defăimarea de sine. Ei se străduie ca prin mijlocirea acesteia să se în- 
credinţeze pe sine că sunt păcătoşi: firea căzută nu vrea să creadă acest lucru, 
nu vrea să-și însușească această cunoştinţă. Pentru toţi monahii îndeobște es- 
te de folos defăimarea de sine; și pentru noii începători, și pentru cei sporiţi, 
şi pentru cei închinoviaţi, și pentru sihaștri. Pentru aceștia din urmă, cea mai 
primejdioasă patimă, care nimicește toată lucrarea lor, este semeața cugetare!; 
dimpotrivă, fapta bună de temelie pentru ei, pe care se zidesc și se ţin toate 
celelalte, este defăimarea de sine. Tocmai de aceea Avva isihaștilor din Nitria 
spunea că cea mai de căpetenie lucrare a lor, după socotința lui, era defăimarea 
de sine?. Ajungând la deplinătatea sa, defăimarea de sine dezrădăcinează pen- 
tru totdeauna răutatea din inimă, dezrădăcinând din ea cu desăvârșire vicle- 
nia și fățărnicia, care nu încetează a trăi în inimă atâta vreme cât îndreptăţirea 
de sine îşi află în ea loc. Preacuviosul Pimen cel Mare a spus că urârea vicleni- 
ei se cuprinde în a îndreptăți omul pe aproapele, iar pe sine a se învinui în 
orice împrejurare”. Această spusă este întemeiată pe cuvintele Mântuitorului. 
Mântuitorul a numit „făţarnic” pe oricine îşi osândește aproapele (Mt. VII, 
5). Prihănindu-se pe sine, sihastrul îi vede sfinți şi îngeri pe toţi oamenii, iar 
pe sine se vede păcătosul păcătoşilor și se cufundă, ca într-un adânc, în stră- 
pungere neîncetată. 

Minunate pilde ale defăimării de sine avem în Iânguirile Preacuviosului 
Isaia Pustnicul și în al XX-lea cuvânt al Sfântului Isaac Sirul. Sfântul Isaac, a 
cărui carte cuprinde îndeobște poveţe pentru sihaștri, își intitulează astfel cu- 
vântul: „Cuvânt care cuprinde preatrebuincioasă și preafolositoare pomenire 
de toată ziua pentru cel ce se linişteşte în chilia sa și vrea să ia aminte numai 
la sine”. „Un frate oarecare”, spune Sfântul Isaac, „a scris următoarele lucruri, 
pe care pururea le punea înaintea sa spre pomenire: «Întru nebunie ai petrecut 


' Preacuvioșii Varsanufie cel Mare şi loan, răspunsul 311. 


? Patericul egiptean, despre arhiepiscopul Teofil; Avva Dorotei, învățătura a șaptea. 
> Patericul egiptean. 

viaţa ta, om vrednic de tot răul! Măcar de acum păzeşte ceea ce a mai rămas 
din zilele tale cele aduse jertfă deșertăciunii, lipsite de lucrare bună, îmbogă- 
ţite în lucrare rea. Nu întreba nici de această lume, nici de starea ei, nici de 
monahi, nici de lucrarea lor ce fel este, nici de mulțimea nevoinţei lor, nu îţi 
fă griji pentru nici un lucru de acest fel. leșit-ai din lume în chip tainic, soco- 
titu-te-ai mort pentru Hristos; de acum nu mai via pentru lume, nici pentru 
ceea ce este al lumii, ca să te întâmpine odihna și să fii viu în Hristos. Fii gata 
să porți toată ocara, toată dosădirea şi defăimarea și dojana din partea tuturor. 
Primește toate acestea cu bucurie, ca unul ce este cu adevărat vrednic de ele. 
Suferă, mulțumind lui Dumnezeu, toată durerea, tot necazul și nevoia venite 
de la demoni, a căror voie ai împlinit-o. Cu bărbăţie rabdă toată strâmtorarea 
și amărăciunea pricinuite de fire. Cu nădejde în Dumnezeu poartă lipsa celor 
trebuincioase trupului, care se vor preface în gunoi curând. Toate acestea pri- 
mește-le cu bună voie, nădăjduind în Dumnezeu, fără a aștepta izbăvire, nici 
mângâiere, de la altcineva. Aruncă spre Domnul grija ta (Ps. LIV, 25) şi în toate 
ispitirile tale osândește-te pe tine însuţi ca fiind pricina lor. De nimic să nu te 
sminteşti și nu mustra pe nimeni din cei care te necăjesc, că ai gustat din po- 
mul cel oprit și ai dobândit feluri de patimi. Cu bucurie primește amărăciuni- 
le acestea; fie ca ele să să te scuture puţin, ca să te bucuri mai pe urmă. Vai ţie 
şi slavei tale puturoase! Sufletul rău cel plin de tot păcatul l-ai lăsat fără îngri- 
jire, neosândit, iar pe alţii i-ai osândit cu cuvântul și cu gândul. Lasă această 
hrană porcească, din care te-ai înfruptat până azi. Ce ai tu cu oamenii, necu- 
ratule? Cum nu te rușinezi că trăieşti cu dânșii împreună, având viaţă dobito- 
cească? Dacă vei lua aminte la toate acestea și le vei păzi, poate că te vei mân- 
tui, cu ajutorul lui Dumnezeu; iar dacă nu, te vei duce în latura cea întune- 
coasă, în locașurile dracilor, a căror voie ai plinit-o cu toată nerușinarea. lată, 
ţi-am dat mărturie despre toate acestea. Dacă Dumnezeu, după dreptate, i-ar 
porni împotriva ta pe oameni ca să îți răsplătească pentru toate ocările și de- 
făimarea pe care le-ai gândit și le-ai rostit împotriva lor, întreaga omenire ar 
trebui să se scoale împotriva ta. Deci, încetează de acum (să faci ceea ce făceai 
înainte) și rabdă răsplătirile îngăduite să vină asupra ta». Toate acestea și le 
amintea fratele în fiecare zi ca să fie în stare a răbda, mulțumind lui Dumne- 
zeu și folosindu-se sufletește, ispitirile și necazurile, atunci când veneau asupra 
lui. Să răbdăm și noi cu recunoștință ceea ce Dumnezeu îngăduie să vină pes- 
te noi, și să primim folos prin harul lubitorului de oameni Dumnezeu”. De- 
făimarea de sine are acea însușire aparte, preafolositoare şi tainică de a aduce 
în amintire și păcatele pe care le uitasem cu desăvârșire sau pe care nu le lua- 
sem deloc în seamă. 


266 


Îndeletnicirea cu defăimarea de sine face ca aceasta să devină un obicei. 
Atunci când pe cel ce a dobândit acest obicei îl loveşte vreun necaz oarecare, 
îndată prinde a lucra în el obiceiul, şi necazul este primit ca un lucru meritat. 
„Ce mai mare pricină a oricărei tulburări”, spune Preacuviosul Avvă Doro- 
tei, „dacă cercetăm cu deadinsul, este faptul că nu ne defăimăm pe noi înșine. 
Din aceasta nu ne aflăm niciodată odihna, din aceasta ni se pricinuiește toa- 
tă tulburarea și scârba. Așadar, nu este de mirare că auzim de la toți sfinţii: 4 
este alt drum decât acesta. Nu vedem ca vreunul dintre sfinţi să fi aflat odihnă 
mergând pe altă cale! Iar noi vrem să avem odihnă și să ţinem calea cea dreap- 
tă fără a voi vreodată să ne defăimăm pe noi înșine. Adevărat zic, că de ar fa- 
ce cineva mii de bunătăţi, dar nu va ţine drumul acesta, niciodată nu va scă- 
pa de întristare, nici nu se va putea păzi să nu scârbească pe altul, prăpădind 
prin aceasta toate ostenelile sale. Dimpotrivă, cel ce se defaimă pe sine, oriun- 
de s-ar afla, totdeauna este vesel și liniştit. Cel ce se defaimă pe sine, precum 
a zis şi Avva Pimen, orice i s-ar întâmpla, sau pagubă, sau necinstire, sau oare- 
care scârbă, mai dinainte socotindu-se vrednic de ele, nicicând nu se tulbură. 
Oare este ceva mai lipsit de grijă decât această stare? Dar poate va să zică ci- 
neva: „Cum voi putea să mă defaim pe mine însumi când mă mâhneşte vreun 
frate, dacă cercetându-mă aflu că nu i-am dat nici o pricină pentru aceasta?” 
Adevărul vă zic, că de se va ispiti cineva cu de-amănuntul și cu frică de Dum- 
nezeu, va afla că în tot chipul i-a dar pricină cu lucrul sau cu cuvântul sau în- 
ur-un alt chip oarecare. Iar dacă i se va părea, cum spune, că în vremea de faţă 
cu nimic nu l-a mâhnit, atunci altă dată l-a scârbit pe acesta sau pe alt frate în 
aceeași privință sau într-alta, și trebuie să pătimească pentru aceasta, ori pen- 
tru vreun alt păcat, precum adeseori se întâmplă. Așa este! De se va cerceta ci- 
neva cu frică de Dumnezeu, precum am zis, și va ispiti conștiința sa, se va afla 
vinovat în tot chipul”.! Minunat lucru! Începând să ne defăimăm pe noi înși- 
ne în chip mecanic, silit, sfârșim prin a ajunge la o defăimare de sine atât de 
convingătoare și care lucrează asupra noastră într-un chip atât de puternic, în- 
cât cu ajutorul ei răbdăm nu doar necazurile obișnuite, ci și nenorocirile cele 
mai mari. Ispitele nu mai au aceeași putere asupra celui care sporește, ci, după 
măsura sporirii, se fac mai uşoare, chiar de ar fi mai grele în sine. După măsu- 
ra sporirii, sufletul se întărește și primește puterea de a suferi cu răbdare ceea 
ce i se întâmplă?. Puterea aceasta o dă, ca o mâncare deosebit de hrănitoare, 
smerenia adâncită în suflet, și ea este tocmai răbdarea. 

Credinţa neîndoită în Pronia lui Dumnezeu întărește pe om întru răbdare 
și ajută defăimării de sine. Ay doară nu se vând două păsări pentru un ban? — 


' Învățătura a şaptea, Despre defăimarea de sine. 
2 Idem. 

a grăit Domnul către ucenicii Săi — și nici una dintr-însele nu cade pe pământ 
fără de Tatăl vostru. lar vouă şi perii capului vă sunt numărați. Pentru aceea, nu 
vă temeți (Mt. X, 29-31). Prin aceste cuvinte, Mântuitorul lumii a zugrăvit 
neadormita grijă pe care o poartă Dumnezeu, și pe care poate să o poarte nu- 
mai Atotputernicul și Pretutindenea-Fiitorul Dumnezeu, robilor și slujitori- 
lor Săi. Prin această purtare de grijă a lui Dumnezeu suntem izbăviţi de toată 
grija și frica lașă pentru noi înșine pe care ni le insuflă necredinţa. Să ne s7me- 
rim, dar, sub mâna cea tare a lui Dumnezeu, ca să ne înalțe pe noi la timpul cu- 
venit, toată grija noastră aruncând spre Dânsul, că Acela se grijeşte pentru noi (1 
Pt. V, 6-7). Când ne lovesc necazuri, Dumnezeu vede asta. Acest lucru se să- 
vârșește nu numai cu îngăduința Lui, ci și prin atotsfânta Lui purtare de gri- 
jă pentru noi. El îngăduie să fim chinuiți o vreme pentru păcatele noastre ca 
să ne izbăvească de chinurile veșnice. Adeseori se întâmplă ca un păcat tainic 
și greu pe care l-am făcut să rămână necunoscut oamenilor, nepedepsit, aco- 
perit de milostivirea lui Dumnezeu; în același timp sau după ce se scurge cât- 
va timp, suntem siliți să pătimim întrucâtva, ca urmare a clevetirilor sau şica- 
nelor, fiind pasămite nevinovaţi. Conştiinţa ne spune că pătimim pentru pă- 
catul nostru cel tăinuit! Milostivirea lui Dumnezeu, ce a acoperit acest păcat, 
ne dă mijlocul de a ne încununa cu cununa pătimitorilor nevinovaţi pentru 
răbdarea clevetirilor, și totodată de a ne curăța de pedeapsa pentru păcatul cel 
tăinuit. Deslușind acest fapt, să proslăvim preasfânta Pronie a lui Dumnezeu 
şi să ne smerim înaintea ei. 

O pildă grăitoare de osândire și defăimare de sine unite cu slavoslovirea 
dreptelor și multmilostivelor judecăți ale lui Dumnezeu, au dat Sfinţii Trei Ti- 
neri iudei ce se aflau în robia și în cuptorul babilonienilor. Binecuvâneaz ești, 
Doamne Dumnezeul părinţilor noştri, grăiau ei, și lăudat și proslăvit este nume- 
le Tău în veci: că Drept ești întru toate câte ai făcut nouă, și toate lucrurile Tale 
sunt adevărate, şi drepte căile Tale, şi toate judecățile Tale adevărate; şi judecăți 
adevărate ai făcut după toate cele ce ai adus asupra noastră și asupra cetății cele 
sfinte a părinţilor noştri, Ierusalimul: că întru adevăr și judecată ai adus acestea 
toate asupra noastră pentru păcatele noastre; că am păcătuit și am făcut Jărădele- 
ge, depărtându-ne de la tine, şi am greşit întru toate (Cântarea celor trei tineri, 
2-6). Sfinţii Tineri, care pentru credința lor cea adevărată față de Dumnezeu 
au fost aruncaţi în cuptorul încins, nearzând, ci petrecând în el ca într-o că- 
mară de răcoare, recunoșteau și mărturiseau că păcătuiseră împreună cu cei de 
un neam cu dânșii, care cu adevărat se depărtaseră de Dumnezeu. Din iubire 
de aproapele, au luat asupra lor păcatele celor de aproape ai lor. Din smerenie, 
sfinți și drepți fiind, n-au vrut să se despartă de fraţii lor cei robiţi păcatului. 
Din această stare, din starea de osândire de sine, de smerenie și dragoste de 

omenire, din îndreptăţirea celor îngăduite de Dumnezeu, aduceau rugăciune 
lui Dumnezeu pentru mântuirea lor. Așa să slavoslovim și noi Dumnezeias- 
ca Pronie și să mărturisim păcătoșenia noastră în toate necazurile ce le întâm- 
pinăm — atât ale noastre, cât și obşteşti — și pe temeiul acestei slavoslovii și aces- 
tei mărturisiri să rugăm pe Dumnezeu ca să ne miluiască. Sfânta Scriptură dă 
mărturie că robilor lui Dumnezeu, care umblă în calea poruncilor dumnezeiești, 
li se trimit necazuri deosebite în ajutorul lucrării lor, precum a spus şi Mântu- 
itorul lumii, că Tatăl Ceresc zozză viza care aduce roadă o curățește ca mai multă 
roadă să aducă (n. XV, 2). Aceste necazuri curăţitoare se numesc îngăduinţe sau 
judecăţi ale lui Dumnezeu; despre ele cânta Sfântul David: Judecăzile Domnului 
adevărate, îndreptate dimpreună (Ps. XVII, 10). Judecările Tale mă învață! Să re- 
cunosc și să mă încredinţez că tot ce se întâmplă cu mine se întâmplă din purta- 
rea de grijă a lui Dumnezeu, din voia Dumnezeului meu! Atunci voi cunoaște și 
că judecăţile Tale vor ajuta mie în neputincioasa şi neîndestulătoarea mea încer- 
care de a plăcea lui Dumnezeu (Ps. CXVIII, 108, 175). 

Ca pildă a felului în care judecăţile dumnezeiești ajută robilor lui Dumne- 
zeu care doresc a bineplăcea Lui, a felului în care acestea îi înalță la acea sfân- 
tă lucrare pe care nicicum n-ar fi atins-o fără ajutorul judecăților dumneze- 
ieşti, vom înfățișa cele întâmplate cu dregătorul constantinopolitan Xenofont, 
cu soția lui și cu cei doi fii ai lor. Bogatul și vestitul Xenofont ducea viaţa cea 
mai evlavioasă cu putinţă, pe care blagocestia cea de obște a creștinilor ace- 
lei vremi o făcea în mijlocul lumii și care acum nu poate fi trăită decât în în- 
depărtare de lume. El dorea ca cei doi fii ai săi să fie moştenitori și ai averii, 
şi ai rangului său de la curtea împărătească, și ai evlaviei sale. Pe atunci se bu- 
cura de mare faimă școala din Viritul Siriei (Beirutul de astăzi). Xenofont i-a 
trimis acolo pe fiii săi ca să înveţe înţelepciunea veacului acestuia. De la Con- 
stantinopol la Virit se ajunge pe mare. Odată, băieții se întorceau la școală du- 
pă ce îl cercetaseră pe tatăl lor, ce fusese lovit de o boală primejdioasă. Fără de 
veste s-a stârnit o furtună foarte puternică pe Marea Mediterană, corabia s-a 
sfărâmat și tinerii au fost aruncaţi de valuri fiecare în alt loc al țărmului Pales- 
tinei. În această nevoie aflându-se, fiii lui Xenofont, fiind hrăniţi din pruncie 
cu gânduri şi năzuinţe evlavioase, au recunoscut în necazul ce îi lovise chema- 
rea lui Dumnezeu la viața monahală și, parcă s-ar fi înţeles între ei, au intrat 
în câte o mănăstire palestiniană. După scurgerea unui răstimp însemnat, Xe- 
nofont a aflat că acea corabie cu care călătoreau fiii săi a fost sfărâmată de fur- 
tună și că toţi câţi se aflau pe corabie pieriseră fără veste. Adânc îndurerat, ta- 
tăl s-a pus pe rugăciune; după o priveghere de toată noaptea în cămara sa, a 
primit dumnezeiască descoperire că pe fiii lui îi adumbrește deosebită milă și 
har de la Dumnezeu. Înţelegând din asta că ei primiseră monabhismul și ştiind 

că în Palestina, de ale cărei țărmuri se sfărâmase corabia, se afla mulțime mul- 
tă de mănăstiri, Xenofont a plecat cu soţia sa la Ierusalim; acolo a văzut pe fiii 
săi și nu s-a mai întors în Constantinopol. Din lerusalim a trimis porunci cu 
privire la averea sa, care a fost vândută: banii dobândiți au fost împărţiţi mă- 
năstirilor, bisericilor și săracilor. Xenofont și Maria (așa se numea soaţa lui) au 
urmat pildei fiilor, loan și Arcadie, și au intrat în monahism, în care au atins 
cu toţii, părinţi şi copii, mare sporire duhovnicească!. Nicicum nu s-ar fi în- 
vrednicit de acest lucru dacă ar fi rămas în viaţa mirenească, oricât de evlavi- 
oasă ar fi fost ea. Dumnezeu, prevăzând sporirea lor, i-a adus la ea prin negră- 
itele Sale judecăţi. Calea judecăților dumnezeieşti este amară, precum dă măr- 
turie Sfântul Apostol: Pe cine iubește Domnul ceartă, şi bate pe tot fiul pe care 
îl primește (Ev. XII, 6). Urmările judecăților lui Dumnezeu sunt dorite, ne- 
preţuire. Din vieţile multor aleși ai lui Dumnezeu ne încredințăm că Dum- 
nezeu trimite în ajutorul bunei lucrări a robilor Săi necazuri, îi curățește prin 
ele şi desăvârșește lucrarea lor. Singură lucrarea proprie a omului este neîndes- 
tulătoare, precum bagă de seamă Sfântul Simeon Noul Teolog. „Aurul, spu- 
ne el, „acoperit de cocleală nu poate să se curețe și să-și recapete strălucirea lui 
cea firească altminteri, decât fiind băgat în foc și bărut bine cu ciocanele. La 
fel se întâmplă și cu sufletul: dacă s-a pângărit cu cocleala păcatului și s-a ne- 
trebnicit cu totul, nu poate să se curețe și să-și recapete frumuseţea dintâi da- 
că nu va trece prin multe ispite și nu va intra în cuptorul necazurilor. Acest 
lucru este arătat și prin spusele Domnului nostru: Vinde-ţi averile tale, și ia 
crucea ta, şi urmează Mie (Mr. XIX, 21; Mc. X, 21). Prin cruce se înțeleg aici 
ispitele și necazurile. A împărţi toată averea ta fără a te nevoi bărbătește, tot- 
odată, împotriva ispitelor şi necazurilor care ţi se întâmplă, este, după părerea 
mea, semnul unui suflet nepăsător, care nu știe folosul său: fiindcă numai din 
lepădarea averilor și lucrurilor nimic nu dobândesc cei ce le leapădă, dacă nu 
vor răbda până la sfârșit în ispite și necazuri, pentru Dumnezeu. Hristos n-a 
zis: întru lepădarea lucrurilor voastre, ci: întru răbdarea voastră veţi dobândi su- 
fletele voastre. Este învederat că împărţirea averilor și fuga de lume este un lu- 
cru vrednic de laudă şi folositor; însă el singur, în sine, fără răbdarea ispitelor, 
nu poate să îl facă pe om desăvârșit după Dumnezeu... Cel ce și-a împărțit 
averea nevoiaşilor şi s-a îndepărtat de lume şi de cele materialnice se trufește 
cu mare desfătare în conştiinţa sa pentru nădejdea răsplătirii, și uneori răspla- 
ta este furată de slava deșartă. Iar cel care, după ce și-a împărţit avutul la să- 
raci, rabdă întristările cu recunoștință în suflet și viețuiește în mijlocul neca- 
zurilor, acela gustă toată amărăciunea și osteneala dureroasă, și plata lui rămâ- 
ne nefurată; îl așteaptă mare răsplătire pentru aceasta și în veacul de acum, și 


1 Vieţile Sfinţilor, 26 ianuarie. 

în cel care va să vie, ca pe un următor al pătimirilor lui Hristos, ca pe unul ca- 
re a pătimit dimpreună cu Dânsul în zilele ispitelor și necazurilor. Drept ace- 
ea, rogu-vă, fraților în Hristos, să pătimim după cuvântul Domnului Dum- 
nezeului și Mântuitorului nostru Iisus Hristos; precum ne-am lepădat de lu- 
me și de tot ce este al lumii, așa să și trecem prin poarta cea strâmtă (Lc. XIII, 
24), ce se cuprinde în tăierea cugetării şi voii noastre trupeşti, în fuga de ele; 
că fără a muri trupului, poftelor și voii lui, nu este cu putință a primi mângâ- 
iere, izbăvire de patimi și slobozenia ce se arată în noi din mângâierea prici- 
nuită de Sfântul Duh”!. Pentru ce nu voim să ne supunem necazurilor pe care 
Dumnezeiasca Pronie le îngăduie să vină asupra noastră spre mântuirea sufle- 
telor noastre? Pentru că asupra noastră domnesc iubirea de desfătări și slava 
deșartă: din insuflarea celei dintâi nu vrem să ne strâmtorăm trupul; din in- 
suflarea celei de-a doua preţuim părerea omenească. Amândouă aceste patimi 
sunt călcate prin credinţa vie, întrucât lucrează în virtutea necredinţei. La în- 
trebarea Preacuviosului Avvă Dorotei: „Ce să fac? Mă tem de ruşinea necinsti- 
rilor”, Sfântul loan Proorocul a răspuns: „A nu răbda necinstirile este un lu- 
cru care ține de necredință. Frate! lisus S-a făcut om și a răbdat necinstiri; oare 
tu ești mai mare decât lisus? Aceasta este necredință și înșelare drăcească. Ci- 
ne spune că pofteşte smerenie, dar necinstirile nu le rabdă, acela nu poate do- 
bândi smerenie. lată, ai auzit învăţătura cea adevărată; nu o trece cu vederea 
— altminteri te va trece şi pe tine cu vederea lucrul. Cu privire la rușine: adu- 
cându-ți aminte de rușinarea înaintea întregii lumi pe care o vor suferi păcă- 
toșii la județul Domnului, întru nimic vei socoti rușinea cea vremelnică”?. În- 
deobşte, pomenirea faptului că Dumnezeu este Pretutindenea-Fiitor și Atot- 
puternic opreşte inima de la această clătinare în care se străduiesc s-o aducă 
gândurile necredinței, sprijinindu-se pe slava deșartă și pe nepotrivita dragos- 
ze față de trup. Grăit-a Sfântul Prooroc David: Mai nainte am văzut pe Dom- 
nul înaintea mea pururea, că de-a dreapta mea este, ca să nu mă clatin. Pentru 
aceasta s-a veselit inima mea și s-a bucurat limba mea; și încă și trupul meu se va 
sălășlui spre nădejde (Ps. XV, 8-9). S-a veselit inima mea de lucrarea credinţei şi 
smereniei! Cuvintele slavoslovirii lui Dumnezeu și defăimării de sine aduc bu- 
curie gurii și limbii mele! Însuși trupul meu simte puterea nestricăciunii, care 
intră şi se revarsă în el din simțţirile inimii înfrânte și smerite, care a fost şi es- 
te mângâiată de Dumnezeu! 

Dacă nici o ispită nu poate să se atingă de om fără voia lui Dumnezeu, în- 
seamnă că plângerile, cârtirea, amărăciunea, îndreptăţirea de sine, învinui- 
rea aproapelui și a împrejurărilor sunt mișcări ale sufletului împotriva voii lui 


! Cuvântul al patrulea, ediţia anului 1852. 
2 Răspunsul 304. 

Dumnezeu, sunt încercări de împotrivire față de Dumnezeu!. Să ne înfrico- 
şăm de această nenorocire! Cugetând la orice necaz al nostru, să nu întârziem 
mult în această cugetare, ca nu cumva să ne abată pe nebăgate de seamă de 
la smerita cugetare în îndreptăţirea de sine pe față sau într-ascuns, Într-o sta- 
re potrivnică purtării de grijă pentru noi a lui Dumnezeu. Fără a ne încrede 
neputinței noastre, să ne luăm într-ajutor arma sigură a defăimării de sine! 
Pe două cruci, lângă Mântuitorul, au fost răstigniţi doi tâlhari. Unul din ei Îl 
vorbea de rău și Îl hulea pe Domnul; celălalt s-a recunoscut pe sine vrednic 
de munci pentru fărădelegile sale, iar pe Domnul — pătimitor nevinovat. Fă- 
ră de veste, osândirea de sine i-a deschis ochii sufletului și a văzut în pătimi- 
torul nevinovat pe Dumnezeu Cel Arotsfânt pătimind pentru omenire. Acest 
lucru nu îl văzuseră nici cărturarii, nici preoţii, nici arhiereii iudeilor, în ciu- 
da faptului că stăteau culcați pe Legea lui Dumnezeu? și cu osârdie o învățau 
după literă. Tâlharul se face cuvântător de Dumnezeu, și înaintea feţei tutu- 
ror celor care se socoteau înţelepţi și puternici şi Îl batjocoreau pe Domnul, 
ÎI mărturiseşte, călcând prin sfânta sa părere părerea cea greșită a celor înțe- 
lepţi în ochii lor și puternici în gândurile lor, Pe tâlharul-hulitor, păcatul huli- 
rii lui Dumnezeu, mai greu decât toate celelalte păcate, l-a aruncat în iad, în- 
doite munci veșnice aducându-i. Pe tâlharul care prin mijlocirea nefățarnicei 
defăimări de sine a ajuns la adevărata cunoștință de Dumnezeu, mărturisirea 
Răscumpărătorului, proprie și cu putință numai celor smeriţi, l-a băgat în rai. 
Aceeași cruce la amândoi tâlharii! Gândurile, simțămintele, cuvintele lor opu- 
se le-au atras sorţi opuse. Cu bun temei pot sluji acest doi tâlhari drept chip al 
întregii omeniri“: fiecare om ce și-a pierdut viața cum nu trebuie, în chip po- 
trivnic faţă de menirea dată lui de către Dumnezeu, spre paguba mântuirii sa- 
le și a fericirii sale în veșnicie, este faţă de sine și hoț, și tâlhar, și ucigaș. Aces- 
tui răufăcător i se trimite o cruce, ca ultim mijloc de mântuire, pentru ca rău- 
făcătorul, mărturisind fărădelegile sale și recunoscându-se vrednic de munci, 
să apuce mântuirea dăruită lui de către Dumnezeu. Spre a-i ușura pătimirile 
şi a-i aduce mângâieri duhovnicești, în timp ce este răstignit și petrece pe cru- 
ce, în apropierea omului răstignit e răstignit şi spânzurat pe lemn Dumnezeu 
întrupat. Cel ce cârtește se plânge, este nemulțumit de necazurile sale, lea- 
pădă de tot mântuirea sa, nerecunoscându-L. și nemărturisindu-L pe Mân- 
tuitorul, e aruncat în iad, în muncile cele veșnice și lipsite de roadă, ca unul 
ce s-a înstrăinat, s-a lepădat cu desăvârșire de Dumnezeu. Dimpotrivă, cel ce 
descoperă prin mijlocirea defăimării de sine păcătoșenia sa, care se recunoaș- 


! Sfântul Petru Damaschinul, cartea întâi. Dobrotoliubie, partea a treia. 


2 Aluzie la Rom. II, 17. 
? Preacuviosul Isaia Pustnicul, Cuvântul al optulea, cap. 2. 

te vrednic de muncile cele vremelnice și veșnice, intră puţin câte puţin, prin 
defăimarea de sine, în cunoașterea lucrătoare și vie a Răscumpărătorului, care 
e viața veșnică (|n. XVII, 3). Celui răstignit pe cruce din voia lui Dumnezeu, 
care slavosloveşte pe Dumnezeu de pe crucea sa, i se deschide îzina crucii şi, 
o dată cu această taină, taina răscumpărării omului de către Dumnezeul-Om. 
Acesta este rodul defăimării de sine. Faţă de arorpurernica și atotsfânta voie a 
lui Dumnezeu nu pot fi în om alte simțămintre potrivite afară de o nemărgini- 
tă evlavie și o tot atât de nemărginită supunere. Din aceste simţăminte, atunci 
când ele se fac moștenire a omului, se alcătuieşte răbdarea. 

Domnul nostru lisus Hristos, Împăratul cerului și al pământului, venind 
pentru mântuirea neamului omenesc cu dovezi de netăgăduit ale Dumnezei- 
rii Sale, cu stăpânire fără margini asupra întregii făpturi văzute şi nevăzute, nu 
doar că nu a fost primit de oameni cu slava și cinstea ce 1 se cuveneau, ci a fost 
întâmpinat de ură, de bănuială, de uneltiri ucigașe; în toată vremea pribegiei 
sale pământeşti a fost urmărit de clevetire, defăimare, de viclenie; în cele din 
urmă, a fost prins ca un făcător de rele în vremea rugăciunii Sale de noapte, a 
fost legat, rârât cu sila, a fost dus înaintea unor judecători care dinainte de ju- 
decară se hotărâseră pentru ucidere, a fost supus batjocurii, loviturilor, scui- 
părilor, feluritelor chinuri, morţii pe cruce — moartea de ocară a celor nele- 
giuiți. Tăcut şi nemișcat stă blândul miel înaintea celor ce îl tund; așa stătea și 
Domnul înaintea judecătorilor Lui fără de Dumnezeu și ucigașilor lipsiţi de 
omenie, printr-o dumnezeiască tăcere răspunzând obraznicelor întrebări, cle- 
vetiri și barjocuri. Osândirea de sine și prihănirea de sine nu-l erau proprii Lui, 
Care nu avea nici o părtășie cu păcatul; prin tăcere şi-a ascuns dreptatea Sa cea 
dumnezeiască, pentru ca noi, lepădându-ne prin osândire de sine și defăimare 
de sine de măsluita şi păruta noastră dreptate, să ne putem face părtași ai drep- 
tăţii Lui atotsfinte și atotdesăvârșite. Nici dreptatea firii căzute, nici dreptatea 
Legii lui Moisi nu au putut să ne ducă la veșnica fericire pierdută; ne duc în 
ea dreptatea Evangheliei și crucea. Nu este nimeni desăvârșit printre oameni 
în privinţa virtuţilor omeneşti; la desăvârșirea creștină duce crucea lui Hristos 
și pecetluiește această desăvârşire dăruită de Duhul Sfânt. Smerenia L-a înăl- 
ţat pe Domnul pe cruce, și pe ucenicii lui Hristos smerenia îi înalță pe cru- 
ce, care este sfânta răbdare, care e nepătrunsă pentru minţile trupești, așa cum 
nepătrunsă a fost tăcerea lui lisus pentru Irod, pentru Pilat din Pont şi pentru 
arhiereii iudei. Să Îl rugăm pe Domnul ca să ne descopere taina și să ne dăru- 
iască dragostea crucii Sale, ca să ne învrednicească să răbdăm în chipul cuve- 
nit toate necazurile pe care atotbuna Pronie a lui Dumnezeu le îngăduie să vi- 
nă asupra noastră în vremelnicie spre mântuirea noastră şi fericirea în veșnicie. 
Domnul ne-a făgăduit: Ce/ ce va răbda până la sfârşit, acela se va mântui (Mt. 
XXIV, 13). Amin. 

ct 
CEA 


Despre curăţie 


Păcat era curvia când stăpânea Vechiul Legământ; era păcat ca necinstire a 
firii, ca rea întrebuințare a unei însemnate însușiri a firii, ca încălcare a legilor 
firii. Încălcarea era socotită atât de însemnată, că cel vinovat de ea era pedep- 
sit cu moartea. În Legământul cel Nou, acest păcat a dobândit o nouă greu- 
tate, fiindcă trupurile omeneşti au dobândit o nouă vrednicie. Ele s-au făcut 
mădulare ale trupului lui Hristos, și călcătorul curăţiei necinsteşte de acum pe 
Hristos, strică unirea cu EI, preface mădu/arele lui Hristos în mădulare ale cur- 
viei (1 Cor. VI, 15). Curvarul este pedepsit cu moartea sufletească. De la cel 
căzut în păcatul curviei se depărtează Sfântul Duh; cel care a păcătuit e socotit 
căzut într-un păcat de moarte, într-un păcat ce înstrăinează de mântuire, în- 
tr-un păcat care e chezășie a unei pierzanii de neocolit și a veșnicelor chinuri 
din iad, dacă acest păcat nu e tămăduit la bună vreme prin pocăință. 

Ce este curăţia? E o virtute potrivnică patimii curviei; este înstrăinarea tru- 
pului de căderea cu fapta în păcat și de toate faptele care duc la păcat, înstrăina- 
rea minţii de gândurile și visările curveşti, iar a inimii — de simțămintele și încli- 
nările curvești, după care urmează și înstrăinarea trupului de pofta trupească. 

Unii spun că a cădea în curvie cu trupul și a cădea în ea cu mintea și cu ini- 
ma sunt nelegiuiri de aceeași greutate și însemnătate. Ei își întemeiază această 
părere pe cuvintele Mântuitorului: Zar ce/z ce caută la femeie spre a o pofti pe 
ea, iată, a preacurvit cu dânsa în inima sa (Mt. V, 28). Greşită părere! Aceste 
cuvinte au fost spuse spre a arăta deplină porunca Vechiului Legământ; ele au 
fost spuse celor ce socoteau păcat doar curvia trupească, nepricepând că gân- 
durile ele, printre care se numără și gândurile de curvie, ies din inimă și spur- 
că pe om (Mt. XV, 19-20), Zespart de Dumnezeu (Înţ. Sol. I, 3), răpesc curăţia 
— mijlocul vederii lui Dumnezeu. Desfătarea de gânduri și simțăminte cur- 
veşti este curvie a inimii și spurcare a omului, ce îl face netrebnic spre părtă- 
şia cu Dumnezeu, iar curvia trupului este schimbarea întregii ființe omenești 
prin împreunarea cu un alt trup (1 Cor. VI, 16), este desăvârșită înstrăinare de 
Dumnezeu, e moarte, e pierzanie. Pentru a ieşi din cea dintâi stare, omul are 
nevoie să se trezvească; pentru a ieși din cea de-a doua, trebuie să învie, trebu- 
ie să se nască din nou prin pocăință. 

Unii spun că omul nu poate fi slobod de robia trupului, cu atât mai mult 
de gândurile și simţămintele curvești, că asemenea stare e nefirească. La aceas- 

ca răspundem că legiuitorul este Dumnezeu, Care ştie mai bine decât noi ce 
este cu putinţă și ce este cu neputinţă pentru noi; legiuitorul esre Dumnezeu, 
Făcărorul firii; drept aceea, curăţia inimii nu e potrivnică firii omeneşti. Ea es- 
te nefirească pentru firea căzută; ca era firească firii îndată după zidirea ei, şi 
poate să-i redevină firească după înnoirea ei. Ea poate fi lucrată şi dobândită: 
grânele, legumele, pomii roditori nu cresc pe pământ de la sine, dar când pă- 
mântul este pregătit în chipul cuvenit şi verdeţurile cele folositoare sunt să- 
dite și semănate, ele cresc cu deosebită îmbelșugare spre hrana şi desfărarea oa- 
menilor. Pământul nelucrat dă numai neghine sau numai iarbă, hrană dobi- 
toacelor, iar nu oamenilor. Este de trebuinţă nevoinţa, şi are un ţel vrednic ca 
pentru el să fie întreprinsă de către cei aleși pentru nevoinţă nevoința cea mai 
osârduitoare şi ostenicioasă. Curăţia este numită în Scriptură „sfinţire”: Că 
aceasta este voia lui Dumnezeu, sfințirea voastră, a vă feri pe voi de toată curvia, 
a şti fiecare din voi a-şi stăpâni vasul său întru sfințenie și cinste, nu întru pati- 
mă de poftă (1 Tes. IV, 3-5). 

Curăţia celor căsătoriți stă în credinţa soţilor unul față de celălalt. Curăţia 
fecioarelor și văduvelor ce s-au făcut mirese ale lui Hristos stă în credința fa- 
ţă de Hristos — și tocmai către această tagmă se îndreaptă sărmanul meu cu- 
vânt de mângâiere, de îmbărbătare, cuvânt nemincinos, cuvânt împrumutat 
din învățătura adevărului, din Arotsfântul Cuvânt al lui Dumnezeu, așa cum 
a fost el tâlcuit de Sfinţii Părinţi prin sfântul lor cuvânt și sfânta lor viață. 

Atunci când Domnul a oprit despărțirea de bună voie, pe care Legea lui 
Moisi o îngăduia, și a arătat că ceea ce Dumnezeu a unit, omul nu poate des- 
părţi decât având ca pricină o ruptură dinainte săvârșită prin căderea în curvie 
a uneia dintre jumătăţi, ucenicii Lui au întrebat cu privire la celibat. La aceas- 
ta, Domnul a răspuns: N zoţi înţeleg cuvântul acesta, ci cei cărora li s-a dat... 
Cel ce poate înţelege, să înţeleagă (Mr. XIX, 11-12). Cine este cel ce poate în- 
țelege? Care este semnul după care fiecare din noi trebuie să judece şi să tragă 
încheierea cu privire la putinţa sa de a trăi în celibat? Răspunsul îl vom lua din 
scrierile Sfinţilor Părinți: libera noastră alegere. „Putinţa se dă celor care o cer 
de la Dumnezeu cu inimă nefăţarnică”, spune Fericitul Teofilact al Bulgariei: 
„cereți, a grăit Domnul, și se va da vouă; oricine cere, primeşte (Mt. VIL, 7-8). 
Nefăţărnicia cererii e dovedită de viaţa pe potriva cererii şi de statornicia în ce- 
rere, chiar dacă împlinirea acesteia s-ar amâna pentru mai multă sau mai pu- 
țină vreme, chiar dacă dorința noastră ar fi încercată de felurite ispite. Nevo- 
inţele proprii, prin care monahul se străduiește să biruie și să preschimbe firea 
căzută, sunt doar martorii faptului că voinţa are aplecarea cea bună. Biruinţa 
și preschimbarea firii sunt doar ale lui Dumnezeu. „Acolo unde este biruită fi- 


' Tâlcuirea la cuvintele citare mai sus din cap. XIX al Evangheliei după Matei. 

rea”, spune Sfântul loan Scărarul, „poate fi recunoscută venirea Celui Ce este 
mai presus de fire”!. Dumnezeu preschimbă înclinarea firească în cel ce prin 
toate mijloacele care ţin de el dovedeşte că are nefăţarnica dorinţă ca înclina- 
rea lui să se schimbe: atunci, Duhul lui Dumnezeu se atinge de duhul ome- 
nesc, care, simțind atingerea de el a Duhului lui Dumnezeu, tinde cu totul, cu 
toate gândurile şi simțămintele, către Dumnezeu, pierzându-și orice plăcere 
de obiectele poftei trupești?. Atunci se împlinesc cuvintele Apostolului: Ce/ ce 
se lipește de Domnul un dub cu Domnul este (1 Cor. VI, 17). Atunci chiar tru- 
pul este tras într-acolo unde tinde duhul. 

Din pricina alegerii lor bune, dovedite și mărturisire prin viață, mulţi oa- 
meni care n-au cunoscut femeie au rămas până la sfârşitul vieţii în această sta- 
re fericită, adică și-au păzit fecioria; alții, după ce au trăit în căsătorie, au păzit 
fecioria neprihănită; alții au trecut de la viața dezmăţată la viață, în întreagă 
înţelepciune şi sfântă; în fine, alţii, care s-au clătinat cu voia, s-au întors ia- 
răși la viaţa în dezmăţ. Toţi aceştia nu numai că s-au înfrânar de la căderea în 
păcatul curviei, ci au intrat în luptă cu gândurile și simțămintele desfrânate, 
s-au împotrivit lor, le-au biruit, au primit de la Dumnezeu slobozenia curăţi- 
ei, care e slobodă pe deplin de părtășia cu păcatul, chiar dacă năvălirile acestu- 
ia asupra lui n-ar înceta. Așa se curmă lucrarea vremii rele aspupra călătorului 
atunci când el intră într-o casă bine întocmită, chiar dacă vremea rea ar conti- 
nua ori s-ar sălbătici încă mai tare. 

lubiţi fraţi, monahilor! Să nu ne împuținăm cu sufletul şi să nu ne trândă- 
vim. Să nu luăm aminte la demonii care ne apasă cu neîncredere față de calea 
pe care am ales-o; să nu luăm aminte la părerile și sfaturile omenești, ce sunt 
rostite din neștiință sau din dezmăţ și din gând rău; să ne încredem Domnului 
Dumnezeului nostru, Care a făgăduit să ne asculte și să ne ajute dacă Îi vom 
rămâne credincioși. Această credință să o mărturisim prin statornica năzuință 
către Dânsul şi prin statornica pocăință pentru abaterile noastre de la aceas- 
tă năzuinţă. Nu este cu putinţă să nu fim supuși unor abateri mai mari sau 
mai mici, fie din neputinţa, fie din mărginirea noastră, fie din vărămarea fi- 
rii noastre de către păcat, fie din reaua măiestrie a vrăjmașilor noștri nevăzuți, 
fie din pricina smintelilor care s-au înmulţit la nesfârșit. Nu îndelung avem a 
ne osteni! Nu multă vreme trebuie să pătimim în luptă cu noi înșine! Degra- 
bă va veni asupra noastră ceasul morţii, ce ne va smulge din chinul luptei și 
din primejdia de a cădea în greşeală. O! De-am vedea în acest ceas, în porţile 
veșniciei, întinse către noi brațele Cerescului Părinte, și de-am auzi glasul Lui 
cel mângâieror: Bine, slugă bună și credincioasă; peste puţine ai fost credincios, 


' Cuvântul XV, cap. 8. 
? Sfânvul Isaac Sirul, Cuvintele XLIII și XXXVIII. 

peste multe te voi pune; intră întru bucuria Domnului tău (Mt. XXV, 23). Până 
în acest ceas să ne nevoim cu bărbăţie, fără a ne încrede nicidecum în trupul 
nostru, fără a ne încrede nicidecum în nepătimirea noastră, fie ea părută sau 
adevărată. Cei ce s-au încrezut în sine, în omorârea trupului lor, în nepătimi- 
rea lor și în starea lor harică s-au supus unor ispite înfricoșătoare. 

Grăit-a Sfântul Isaac Sirul: „Cel care nu se depărtează din voia sa de prici- 
nile păcatului este tras de păcat împotriva voii sale”!. Această pravilă, care pri- 
veşte îndeobște viața monahală, este deosebit de însemnată pentru cei care au 
intrat în luptă cu firea căzută. De folos este nouă să nu vedem deloc rodul de 
a cărui gustare ne-am lepădat. Din această pricină, pravilele Sfinţilor Părinţi 
opresc intrarea femeilor în mănăstiri de bărbaţi, precum se ţine și acum în 
Sfântul Munte Athos. În viaţa Sfântului loan Scărarul se spune că, prin vieţui- 
rea pustnicească și înstrăinarea de căutarea la față, a stins de tot în sine văpaia 
poftei. Toţi Sfinţii Părinţi s-au străduit, după putinţă, să nu aibă de-a face cu 
femei, şi această purtare ne-au predanisit-o în cărțile lor mântuitoare de suflet, 
de Dumnezeu insuflate. Părinţii, știind cât de lesne se poticnește omul, nu se 
încredeau nici în sfințenia lor, nici în bătrâneţele lor adânci și neputinţa vâr- 
stei de a păcătui. Până la sfârșitul vieţii, ei nu au contenit a se depărta de prici- 
nile păcatului: această depărtare este cel mai puternic mijloc de biruință asu- 
pra păcatului. Ajungând Preacuviosul Sisoe cel Mare la bătrâneţe adâncă, uce- 
nicul lui, Avva Avraam, l-a îmbiat să se mute undeva mai aproape de oameni. 
A răspuns bătrânul de nouăzeci de ani: „Să ne sălășluim unde nu sunt femei”. 
Ucenicul a întâmpinat: „Dar unde este locul în care să nu fie femei, afară de 
pustie?” Starețul a grăit: „Du-mă, dar, fiule, în pustie”?. Înclinarea cea bună a 
voii omului se întărește departe de sminteli, primește o neobișnuită putere şi 
tărie; dimpotrivă, fiind în apropierea smintelilor, începe să slăbească puţin câ- 
te puţin, și în cele din urmă se pervertește cu totul. Astfel, gheaţa se întărește 
din ce în ce mai mult pe ger; când este supusă căldurii însă se topeşte și piere. 
Fraţilor! Se cade nouă să ne îndepărtăm de cunoștința, mai ales apropiată, cu 
femeile, de vederea deasă și împreună vorbirile dese cu ele. Voi, care v-aţi ho- 
tărât să biruiți firea! Pricepeți că această biruinţă nu este cu putinţă dacă vom 
fi supuși neîncetat înrâuririi firii, ațâţând în noi înşine lucrarea ei. 

Preacuviosul Pimen cel Mare a zis cuiva care era luptat de patima curvi- 
ei: „Dacă monahul îşi va înfrâna pântecele și limba și va păzi străinătatea, nu 
va muri”? de moartea sufletească ce atinge pe oricine cade în curvie. Prin nu- 
mele de străinătate se înţelege aici îndepărtarea de viaţa împrăștiată, de purta- 


' Cuvântul LVII. Aceeaşi învățătură și în Cuvântul LVI. 

rea slobodă, de cunoştinţele multe și apropiate, din care se aprinde pofta tru- 
pească. Preacuviosul Isaia Pustnicul spunea că războiul curviei se întăreşte din 
următoarele cinci pricini: grăirea în deșert, slava deşartă, somnul mult, îm- 
podobirea cu veșminte și îmbuibarea!. Dintre pricinile aţâţării patimii curvi- 
ei, cu deosebită putere lucrează şi deosebit de vătămătoare sunt două: călcarea 
străinătăţii și îmbuibarea. E greu de spus care din ele e mai pierzăroare! Cel ce 
s-a supus și robit uneia dintre ele nu va putea să ţină piept în lupta împotriva 
firii sale. Pentru dobândirea curăţiei este neapărat nevoie de lepădarea acestor 
pricini, a amândurora. 

După ce am luat aminte în chip deosebit la păzirea de pricinile de căpete- 
nie ale ațâțării poftei, să nu le trecem cu vederea nici pe cele de rangul al doi- 
lea, să ne păzim și de ele. Şi o pricină de mai mică putere dobândeşte o de- 
osebită putere prin obişnuință, atunci când nu luăm seama la ea. De pildă, 
unii postesc, trăiesc în însingurare și neagonisire, roagă pe Dumnezeu pen- 
tru înfrânarea poftelor firii lor, dar, totodată își îngăduie să grăiască de rău, să 
certe, să osândească pe aproapele, să-și bată joc de el; ajutorul lui Dumnezeu 
se depărtează astfel de la ei; rămân de capul lor și nu află putere să se împo- 
rivească imboldurilor păcătoase ale firii căzute. Într-o chinovie oarecare trăia 
un zăvorât pe nume Timotei. Unul din frații mănăstirii a căzut în ispită. În- 
râi stătătorul, aflând de asta, l-a întrebat pe Timotei ce să facă cu fratele căzut. 
Zăvorâtul a dat sfatul ca cel ce se smintise să fie izgonit. După ce a fost izgo- 
nit acela, ispita fratelui care căzuse a trecut asupra lui Timotei și l-a făcut să se 
primejduiască. Timotei a început să strige cu lacrimi către Dumnezeu pentru 
ajutor și miluire și s-a făcut glas către dânsul: „Timotei! Să știi că ţi-am trimis 
această ispită anume fiindcă l-ai trecut cu vederea pe fratele rău în vremea is- 
pitei lui”?. Cu mădularele lui Hristos — creștinii, trebuie să ne purtăm în chip 
foarte prevăzător și înţelept; trebuie să împreună pătimim cu ei în bolile lor și 
să le tăiem doar pe acelea care, nedând nici o nădejde de însănătoșire, nu fac 
decât să le molipsească pe celelalte. 

Foarte însemnată este păzirea trupului de căderea în curvie; dar singur 
acest lucru este neîndestulător pentru curăţia cea iubită de Dumnezeu prin 
care EI Se face văzut. Asupra noastră stă datoria ce nu poate fi ocolită de a ne 
curăța pe noi înșine de gândurile, visările și simțămintele pătimașe, precum 
ne-a poruncit Mântuitorul nostru. „După cum trupul”, spune Sfântul Maca- 
rie cel Mare, „împreunându-se cu alt trup, se molipsește de necurăţie, așa și 
sufletul, împreunându-se cu gândurile rele și spurcate și învoindu-se cu ele, se 


! Spuse ale Preacuviosului, așezare după Cuvintele lui duhovniceşti-morale, Moscova, edi- 

strică. Dacă cineva își va strica sufletul și mintea, învoindu-se la rău, este vino- 
vat și vrednic de pedeapsă. Trebuie să păzim și trupul de păcatul cel la arătare, 
și sufletul de gândurile netrebnice, fiindcă el este mireasă a lui Hristos”!. În- 
depărtând de la noi pricinile păcatului (cum ar fi: deasa întâlnire şi cunoștin- 
ţa apropiată cu partea femeiască, purtarea slobodă și viaţa împrăștiată, îmbui- 
barca și îndulcirea cu mâncăruri și băuturi, luxul și prisosul în veșminte şi în 
celelalte lucruri de chilie, osândirea aproapelui, vorbirea de rău, glumele, grăi- 
rea în deșert și multa vorbire), să ne hotărâm a ne lepăda de îndulcirea cu gân- 
durile, visările și simțămintele patimii dezmierdării. Să nu le stârnim singuri 
în noi și să le lepădăm cu bărbăţie atunci când ele apar din firea noastră căzută 
ori ne sunt înfățișate de către vrăjmașii mântuirii noastre — demonii. Grăieşte 
Sfânrul Isihie lerusalimiteanul: „Na zor cel ce Îmi zice: Doamne, Doamne, a zis 
Domnul, va intra în Împărăția Cerurilor, ci cela ce face voia Tatălui Meu (Mt. 
VII, 21) — iar voia Tatălui Său aceasta este: Ce; ce iubiţi pe Domnul, urâţi cele 
rele (Ps. XCVI, 11). Așadar, să ne îndelernicim cu rugăciunea lui lisus Hris- 
tos și să urâm gândurile viclene. Astfel vom face voia lui Dumnezeuw”?. Să ne 
curățim pe noi de toată spurcăciunea trupului şi a duhului Q Cor. VII, 1), ne-a 
lăsat poruncă Apostolul. 

Sfinţii Părinţi poruncesc să păzim capul șarpelui (Fac. III, 15), adică să lu- 
ăm seama la gândul păcătos chiar de la începutul lui și să îl lepădăm. Aceasta 
s-a spus cu privire la toare gândurile păcătoase, dar mai cu seamă la cel al cur- 
viei, care are ca împreună lucrătoare firea căzută și care, din această pricină, 
are asupra noastră o deosebită înrâurire. Preacuviosul Casian Romanul po- 
runceşte monahului începător să mărturisească fără întârziere starețului gân- 
dul păcătos ce îi vine?. Acest mijloc e minunat; el este cel mai bun pentru în- 
cepător dar și pentru cel sporit rămâne în unele împrejurări foarte trebuincios 
și totdeauna folositor, întrucât strică în chip hotărâtor prietenia cu păcatul la 
care atrage firea bolnavă. Fericit cel ce poate întrebuința cu lucrul acest mijloc! 
Fericit începătorul care a aflat stareţ căruia să îi poate descoperi gândurile sale! 
Monahilor care nu au putinţa de a merge mereu la un stareţ, Părinţii le porun- 
cesc să lepede fără întârziere gândul păcătos care se ivește, fără a intra de fel în 
vorbă ori ceartă cu el (acestora urmându-le negreşit atragerea de către păcat) 
și să tindă la rugăciune. Acest mijloc a fost întrebuințat cu foarte mare reușită 
și roadă de către Preacuvioasa Maria Egipteanca, precum se vede din viața eif. 


! Cuvântul al șaptelea, cap. 4. 

* Cap. LL, Dobrotoliubie, partea a doua. 

? Preacuviosul Cassian, Cartea a patra, Despre rânduielile pentru cei ce s-au lepădat de 
lume, cap. 37. 

* Viețile Sfinţilor, 1 aprilie. 

„Dacă cineva”, spune Preacuviosul Nil Sorski, „în orice necaz întâlnit și în faţa 
oricărui gând adus de către vrăjmașul, va striga plângând după ajutor la bună- 
tatea lui Dumnezeu, degrab va simţi liniște, dacă se va ruga întru înţelegere”). 
„Precum este în firea focului să mistuie vreascurile, așa este și în firea lacrimi- 
lor curate să nimicească toată întinăciunea trupului şi a duhului”, a spus Sfân- 
tul loan Scărarul?. Când suntem în singurătate, dacă ne năpădesc gândurile și 
visările curvești și trupul ni se aprinde în chip neobișnuit, trebuie să cădem în 
genunchi și chiar cu faţa la pământ înaintea sfintelor icoane, urmând Sfintei 
Maria Egipteanca, și cu lacrimi să Îl rugăm pe Dumnezeu ca să ne miluiască. 
Cercarea nu va întârzia să dovedească apropierea lui Dumnezeu față de noi și 
stăpânirea Lui asupra firii noastre; aceasta ne-o va aduce credinţa vie, iar cre- 
dinţa vie ne va însufleți cu o putere neobișnuită și ne va aduce biruinţă sta- 
tornică. Să nu ne minunăm dacă și după o luptă prelungită, căreia îi urmează 
o linişte tot atât de prelungită, care duce la părerea omorârii iadului şi mor- 
ţii înclinărilor curvești ale firii, se aprinde iarăși un război cumplit, și învie în 
trup imbolduri și mișcări necuviincioase?. Vrăjmașul nostru este nerușinat; el 
nu se dă în lături a-și îndrepta săgețile împotriva celor mai mari sfinţi ai lui 
Dumnezeu; cercarea i-a arătat că poate uneori izbândi, doborând și sfărâmând 
chiar vase ale Duhului, cum a păţit purtătorul de Duh David, plimbându-se 
într-o seară pe acoperișul casei împărătești (1 Împ. XI, 2). Trupul nostru e un 
prieten necredincios, pofteşte alt trup nu doar din imbold propriu, ci şi din 
imbold străin, din imboldul duhului căzut, care își află desfătare în pângări- 
rea unui trup ce nu este al său. Fără de veste se înfățișează cererea lui necuviin- 
cioasă, obraznică, silnică! Din această pricină, Preacuviosul Pimen cel Mare a 
spus: „Precum purtătorul de arme al împăratului stă înaintea lui pururea gata, 
așa și sufletul dator este a se împotrivi pururea dracului curviei”?. 

În multe privinţe, de viețuirea și lucrarea vechilor monahi putem doar să 
ne minunăm, fără a le putea urma nicicum; le putem contempla doar, ca pe o 
minune a lui Dumnezeu, proslăvind pentru ele pe Dumnezeu, Care a dăruit 
omului neputincios neurmată putere și sfințenie. Aici intră și un mijloc de lup- 
tă pe care îl întrebuințau monahii sporiți din primele veacuri ale monahismu- 
lui împotriva gândurilor şi visărilor curvești. La început, ei nu se împotriveau 
gândului, ci îi îngăduiau să lucreze puţin — să intre, cum spuneau ei — și apoi se 
luptau cu el. Preacuviosul Pimen cel Mare, mai înainte de a ajunge la desăvâr- 
şire, se străduia să se zidească prin sfaturile și poveţele sfinţilor stareţi din vre- 


' Cuvântul al optulea. 

* Cuvântul al şaptelea, cap. 31. 

> Preacuviosul Macarie cel Mare, Cuvântul al cincilea, cap. 31. 
1 Patericul egiptean. 

mea sa. E] mergea pentru sfătuire la Avva Iosif, care se liniștea în Panefos. Oda- 
tă, Pimen l-a întrebat pe Avvă: „Cum să fac când se apropie de mine poftele? Să 
le stau împotrivă, ori să le îngădui să intre?”. Starețul a răspuns: „Îngăduie-le să 
intre și luptă-te cu ele”. După ce a primit acest sfat, Pimen s-a întors în schit, 
unde se liniştea. Mai apoi, s-a întâmplat să vină în schit un monah oarecare din 
Tebaida; el le povestea fraților: „L-am întrebat pe Avva Iosif: Dacă se apropie 
de mine pofiele, să le stau împotrivă ori să le îngădui să intre? Și mi-a răspuns: 
Nicidecum nu le îngădui să intre, ci taie-le îndată”. Auzind Avva Pimen ce îi 
spusese monahului din 'Tebaida Părintele Iosif, a mers iarăşi la el în Panefos și 
i-a zis: „Avva! Eu nu am tăinuit de tine gândurile mele, dar tu mi-ai spus ceva, 
iar monahului din Tebaida altceva”. Starețul i-a răspuns: „Oare nu știi că te iu- 
besc?”. „Ştiu”, a răspuns Pimen. „Oare nu tu”, a continuat starețul, „mi-ai zis 
să îţi spun ceea ce mi-aș fi zis mie însumi? Atunci când se apropie de tine pof- 
cele și le vei îngădui să intre, iar apoi te vei lupta cu ele, vei deveni mai iscu- 
sit. Ţi-am spus asta ca mie însumi. Dar atunci când se apropie poftele de înce- 
pător, nu-i este de folos să le îngăduie; trebuie să le lepede îndată de la sine”. 
Din răspunsurile dare de Pimen cel Mare însuși în împrejurări asemănătoare, 
pe vremea când era deja povăţuitor al monahilor, se vede că îngăduirea intrării 
gândurilor de curvie nu era îngăduită monahilor supuși învoirii cu patimile, ci 
numai celor ce duceau viaţă îngerească. Existența acestei lucrări se explică prin 
înalta sporire duhovnicească de obște a monahismului acelei vremi: este înve- 
derat că pentru o asemenea nevoinţă este nevoie de starea despătimirii. Părin- 
ţii de mai târziu au oprit pe toţi monahii de la îndeletnicirea cu această lucrare, 
ca fiind foarte primejdioasă (și, pesemne, în urma unor experiențe nefericite). 
„Nu îngădui”, a spus Sfântul Isaac Sirul, „minţii tale să fie ispitită de gândurile 
curviei sau de închipuirea unor feţe ce au înrâurire asupra ta, presupunând că 
nu vei fi biruit de ele — fiindcă tocmai în acest chip s-au întunecat unii înţelepţi 
şi au fost batjocoriţi”?. Avem neapărată nevoie să păzim această povață. 

Din vieţile sfinţilor bineplăcuţi ai lui Dumnezeu vedem că unii dintre ei 
au dus un război foarte puternic și îndelungat cu gândurile și simțămintele 
curviei, trecând din starea pătimașă în cea nepătimitoare. La acest război au 
fost supuşi nu doar acei nevoitori care trăiseră mai înainte în dezmăţ, precum 
Preacuvioșii Moise Arapul şi Maria Egipteanca, ci şi cei feciorelnici — Simeon 
nebunul pentru Hristos, loan Multpătimitorul din Lavra Peşterilor și alții. 
Încrâncenarea luptei i-a dus la nevoinţe sporite, mai presus de fire — și dat fi- 
ind că harul lui Dumnezeu este întotdeauna pe potriva și măsura necazului 
și ostenelii premergătoare, sus-pomeniţii sfinți s-au învrednicit de daruri ha- 

rice neobișnuite, pe potriva neobișnuitei lor nevoinţe şi a grozăviei războiu- 
lui îngăduit să vină asupra lor. Arât războiul, cât și nevoinţa lor au fost lucruri 
excepţionale în istoria monahismului: ele nu pot fi călăuze depline pentru toţi 
nevoitorii. Putem urma, după putință, puterii de voinţă, hotărârii, credinței, 
lepădării de sine acestor bineplăcuţi ai lui Dumnezeu; dar nevoinţa lor în sine 
rămâne de neurmat. Îndeobşte, Părinţii cei mai înzestrați cu dreaptă socotință 
au recunoscut că, în lupta cu poftele firii, înfrânarea de la mâncare și celelal- 
te nevoinţe trupești trebuie săvârșite cu înțelepciune şi măsură; că pofta tru- 
pească este doar înfrânată de nevoinţele acestea, iar de biruit este biruită prin 
smerenie și rugăciune înlăcrimată, ce atrag Harul Dumnezeiesc la nevoitor; că 
marile nevoinţe trupeşti sunt mai mult vătămătoare decât folositoare atunci 
când ele, slăbind peste măsură puterile trupeşti, împiedică de la îndeletnicirea 
cu rugăciunea, plânsul și faprele smereniei. În Pazeric citim următoarea isto- 
risire: „Un oarecare bărbat evlavios din Egipt și-a lăsat femeia și copiii, s-a le- 
pădat de lume și s-a îndepărtat în pustie. Asupra lui s-a sculat război puternic 
de la dracul curviei, care îi aducea în amintire pe femeia lui. Le-a mărturisit 
aceasta Părinților. Aceștia, văzând că e nevoitor şi împlinește tot ce i se porun- 
ceşte, au pus asupra lui nevoinţă sporită, luând-o din feluritele Vieţi ale Sfin- 
ților Părinţi. De la această nevoinţă slăbise arât de mult, încât a căzut la pat. 
Din purtarea de grijă a lui Dumnezeu, a venit acolo un Bătrân din schit. În 
Schitul Egiptului — așa se numea o pustie stearpă și sălbatică aflată la mică de- 
părtare de Alexandria — vieţuiau monahi preacuvioși, care aveau din îmbelșu- 
gare daruri harice și darul dreptei socotinţe. Schiteanul l-a cercetat pe bolnav 
şi l-a întrebat: „Avvo! De ce eşti bolnav?” Acela a răspuns: „Sunt dintre cei că- 
sătoriți; am venit nu demult în această pustie, și vrăjmașul mi-a dat război din 
pricina femeii mele. Am mărturisit aceasta Părinților, iar ei au pus asupra mea 
felurite nevoinţe, luând-o din Vieţile Sfinţilor Părinți. Când am început să le 
împlinesc, am slăbănogit până la neputinţă, iar războiul a crescut îndoit în 
trupul meu. Bătrânul schitean, auzind aceasta, s-a întristat și i-a zis: „Părinții, 
ca niște puternici, cu dreptate ţi-au poruncit să faci așa; dar de voieşti, ascultă 
de smerenia mea și, părăsind împlinirea acestor nevoinţe, hrănește-te cu mă- 
sură la vremea cuvenită, fă pravilă cu măsură și aruncă la Domnul toată întris- 
tarea ta: El va birui pe vrăjmașul care te luptă — iar cu nevoința ta (proprie) nu 
vei putea primi izbândă în acest război”. Fratele războit a început să se poarte 
după sfatul Bătrânului schitean; după ce au trecut puţine zile, s-a simţit ușu- 
rat de suferință și războiul s-a îndepărtat de la el”). 

Un monah din schit, Preacuviosul Agaton, care era vestit pentru darul 
dreptei socotinţe duhovnicești, a fost întrebat cu privire la patima curviei. El a 

răspuns: „Mergi, aruncă puterea! ta în praf înaintea lui Dumnezeu, și vei afla 
odihnă”?. Răspunsuri asemănătoare au dat în astfel de împrejurări și alți mari 
Părinţi. Drept şi adevărat este răspunsul lor! Dacă numai Dumnezeu poate să 
schimbe firea, atunci conștiința vătămării pricinuite firii de păcatul strămo- 
şesc și smerita rugăciune pentru tămăduirea și înnoirea firii de către Ziditorul 
ci este cea mai puternică, cea mai lucrătoare armă în lupta cu firea. Această ar- 
mă slăbeşte prin nădăjduirea în sine, la care duce nevoinţa trupească prisosi- 
toare și nepotrivită cu puterile irupeşti ale nevoitorului. Preacuviosul Casian 
Romanul bagă de seamă că „războiul cu patima poftei trupești este de neocolit 
pentru suflet până când sufletul nu va cunoaște că acest război este mai presus 
de puterile sale, că nu este cu putinţă a primi izbândă asupra lui prin nevoin- 
ţa și sforţarea proprie, fără ajutor și acoperământ de la Domnul”?. Acest Sfânt 
Părinte a petrecut o vreme însemnată printre Părinţii Schitului și s-a adăpat 
cu învăţătura lor. 

Vorbind despre curăţie, socotim că este de o însemnătate covârșitoare să 
spunem un umil cuvânt către neştiinţa vremii noastre, care atâta se mândreşte 
cu ştiinţa ei, și să dăm o mână de ajutor celor ce se îneacă și se chinuie în tul- 
burare, trândăvie şi întristare din pricina neștiinţei lor. Foarte mulți oameni 
care doresc să ducă viaţă evlavioasă cad într-o desăvârșită nedumerire atunci 
când în ei se ridică gândurile și simţămintele poftei trupeşti. Ei privesc acest 
lucru ca pe ceva ciudat, care n-ar trebui să se întâmple; cad din această prici- 
nă în slăbănogire și neorânduială sufletească, adeseori se hotărăsc să părăsească 
viaţa plăcută lui Dumnezeu, mărturisindu-se neînstare de ea. Această părere 
despre sine este cu totul greșită! Firea noastră este în stare de cădere. În starea 
de cădere, poftele trupești sunt firești pentru ea și nu pot să nu răsară din ea. 
Aşadar, nu trebuie să ne minunăm și să cădem în nedumerire atunci când apar 
gânduri, închipuiri, simțăminte ale poftei trupești: aceasta este o necesitate fi- 
rească. Fiecare om este supus ei; i-au fost supuși și toţi oamenii sfinți. 

Mai mult, chiar pentru a spori în viaţa duhovnicească este nevoie să apară, 
şi astfel să se descopere, patimile noastre“. Atunci când patimile se descoperă 
în nevoitor, acesta intră în luptă cu ele. Cel ce a intrat în luptă şi se războiește 
cu bărbăţie, poate să biruiască și să fie încununat cu cununa biruinţei — Sfân- 
tul Duh. Îi îndemnăm pe iubiții frați să cerceteze cu luare-aminte Vieţile și 
scrierile Sfinţilor Părinţi: vom vedea că toţi bineplăcuţii lui Dumnezeu au fost 
supuși chinului și ostenelii acestui război, au trecut prin focul patimilor și apa 
lacrimilor, și au intrat întru odihna nepătimirii. După ce a intrat în mănăs- 


! În versiunea românească, dimpotrivă, se găsește varianta „neputinţa” (2. 27). 
? Patericul egiptean. 

? Carrea a VI-a, Despre duhul curviei, cap. 5. 

1 Preacuviosul Avvă Dorotei, Învățătura XIII. 

tire, Preacuviosul Avvă Dorotei era foarte ispitit de poftele trupești, și cerea, 
pentru a duce această luptă, sfaturile și îndrumările Preacuviosului Varsanufie 
cel Mare'. Răspunsurile Marelui Părinte cuprind în ele minunată călăuzire în 
vederea împotrivirii bărbătești la cerinţele nebuneşti şi stricate ale firii căzu- 
te. Într-unul din aceste răspunsuri, Preacuviosul Varsanufie spune despre sine 
că a fost luptat cinci ani de patima curviei. „Războiul stârnit de trup”, a spus 
el, „e stins de rugăciunea cu lacrimi”?. Preacuviosul Antonie cel Mare a fost, 
precum se povesteşte în viaţa lui, luptat puternic de gândurile și închipuirile 
păcătoase. Mulţi dintre sfinţi, chiar după înnoirea lor de către Sfântul Duh și 
după ajungerea la limanul fericitei nepătimiri, au fost supuși fără veste imbol- 
durilor și poftelor necuviincioase ale firii, năvălirii gândurilor și închipuirilor 
necurate, aşa cum s-a întâmplat cu Preacuvioșii Macarie Alexandrinul, loani- 
chie cel Mare şi cu alţii. De aceea au și spus Sfinţii Părinţi că în trupul tău poți 
să ai încredere doar atunci când va zăcea în mormânt”. 

Noi intrăm în mănăstire tocmai ca să descoperim în noi patimile ce trăiesc 
într-ascuns și legătura firii noastre cu duhurile răutăţii, cărora ea li s-a înrobit 
de bună voie. Rupem legăturile cu lumea, părăsim obştea oamenilor, rudele, 
avuţia, tocmai ca să vedem lanţurile noastre lăuntrice şi să le rupem cu dreap- 
za Domnului“. Ruperea acestor lanţuri nu poate avea loc fără vederea lor. Pu- 
tem să ne smerim cu duhul numai atunci când vom vedea în noi înșine căde- 
rea omenirii, robia ei, ncomenoasa domnie a dracilor și a morţii veşnice asu- 
pra noastră; doar atunci putem striga către Dumnezeu prin rugăciune și plâns 
din adâncul inimii, din tot sufletul, și putem atrage la noi prin această tângu- 
ire, prin această recunoaştere a pierzaniei și a neajutoratei noastre neputințe, 
Harul Dumnezeiesc. Drept aceea, războaiele ce se aprind în noi ajută la spo- 
rirea noastră duhovnicească dacă ne luptăm bărbătește și nu ne lăsăm biru- 
iţi cu puţinătate de suflet. Preacuviosul Avvă Dorotei povestește că ucenicul 
unui oarecare mare stareţ suferea război trupesc. Văzând osteneala lui, stare- 
ţul i-a zis: „Vrei să mă rog lui Dumnezeu ca să-ţi uşureze războiul?” Ucenicul 
a răspuns: „Părintele meu, deși mă ostenesc, văd în mine roada ostenelii; mai 
bine roagă-te lui Dumnezeu să-mi dea răbdare în luptă”. „Așa e cel ce vrea 
cu adevărat să se mântuiască!” — strigă Preacuviosul Dorotei după ce sfârșeş- 
te această istorisire. Preacuviosul Pimen cel Mare povestea despre marele Bi- 
neplăcut al lui Dumnezeu, loan Colov, spre zidirea şi mângâierea fraţilor, că 


' Întrebarea 252 şi în continuare. 

> Răspunsul 255. 

? Preacuviosul Isaia Pustnicul, Cuvântul XXVII, cap. 2. 
1 Preacuviosul Macarie cel Mare, Cuvântul XXI. 

5 Cuvântul XIII, Despre răbdarea ispitelor. 

acesta l-a rugat pe Dumnezeu și a fost izbăvit de lucrarea poftelor, drept care 
petrecea în liniște netulburată. A mers atunci la oarecare stareţ foarte încercat 
în viața duhovnicească, povestindu-i lucrul săvârşit cu dânsul. Starețul i-a răs- 
puns: „Mergi de te roagă lui Dumnezeu ca să se întoarcă la tine războiul dim- 
preună cu străpungerea şi smerenia ce le aveai mai înainte din pricina războ- 
iului, fiindcă prin mijlocirea acestora sufletul vine la sporire”!. Așadar, să nu 
ne lăsăm cuprinși de tulburare, trândăvie, puţinătare de suflet, slăbănogire, 
atunci când se vor scula asupra noastră valurile sălbatice ale poftei, şi gându- 
rile, ca niște vânturi puternice, vor cădea asupră-ne! Să ne împotrivim păca- 
tului: prin această luptă ne formăm credinţa vie în Dumnezeu și cunoașterea 
vie a lui Dumnezeu. 

Mult și adeseori ne vătămăm, cerând de la sine ceea ce nu ne este propriu. 
Astfel, unii care de-abia au păşit în stadia? nevoinţei, fiind îmbuibaţi, ca să zic 
așa, și prea plini de poftă, vor să nu fie în ei învoire cu gândurile, închipuirile 
şi simțămintele trupești. Această învoire este firească; ea nu are cum să nu fie. 
Este un lucru prostesc să cauţi ceea ce e cu neputinţă. Pofta trebuie neapărat să 
răsară din firea bolnavă de ea, însă trebuie s-o tăiem îndată ce răsare, în orice 
chip ar răsări, silindu-ne pe noi înşine să ne împotrivim ei prin mijloacele ară- 
tate mai înainte. Suntem datori ca împotriva puternicei voi a întregii firi, prin 
lucrarea slabă a voii minţii singure (Rom. VII, 23), călăuzire de Cuvântul lui 
Dumnezeu, să ne smulgem din robia noastră, din învechirea noastră, din firea 
noastră căzută. Împărăția Cerurilor se ia cu sila, a grăit Domnul, și numai cei 
ce se silesc pe sine, luptând cu voia lor păcătoasă, o răpesc pe ea (Mt. XI, 12). 
Atunci când Harul Dumnezeiesc începe să ne ajute deja în chip vădit, primul 
semn al acestei ajutorări este neîncuviințarea gândului, după cum spune Sfân- 
tul loan Scărarul?: adică se arată în minte, puţin câre puţin, neîncuviințarea 
faţă de gândurile și închipuirile păcătoase, în locul încuviințării de mai înain- 
te, din care luau naștere imboldul păcătos și înfrângerea de fiecare dară când 
pentru împotrivire nu era întrebuințată o silință deosebită. 

Voi, cei feciorelnici, adică cei ce n-aţi gustat din moartea sufletească prin 
căderea în curvie cu fapta! Păziţi fecioria voastră ca pe o comoară de mult preţ: 
dacă veţi duce după rânduiala dreaptă viața monahală, nu veţi întârzia să sim- 
ţiţi așa numita de către Sfinţii Părinţi „lucrare duhovnicească”f, adică lucra- 
rea Sfântului Duh asupra sufletului, care este împărtășită de către sufler tru- 


' Patericul egiptean. 

2 Arena (n. 27). 

* Cuvântul XV, cap. 9, potrivit traducerii lui Paisie de la Neamţ. 

+ Vezi Scara lui Teofan Monahul, Dobrotoliubie, partea întâi. Vezi, de asemenea, și cape- 
tele Preacuviosului Grigorie Sinaitul, Predania Preacuviosului Nil Sorski și scrierile multor 
alți Sfinţi Părinţi. 

pului și ne încredinţează prin cercare că trupurile noastre sunt făcute pentru 
desfătări duhovniceşti, că ele s-au coborât la împreună-simţirea cu desfătările 
dobitoceşti din pricina căderii, că ele se pot întoarce la împreună simţirea cu 
desfătările duhovnicești prin mijlocirea adevăratei pocăințe. Vai! Oamenii, ca- 
re trâmbiţează multele lor cunoștințe, au pierdut până și cunoștința faptului 
că trupul e în stare de simţire duhovnicească. Când li se vestește despre aceas- 
tă putinţă a trupului, ei ascultă cu neîncredere, ca și cum ar auzi o învățătură 
nouă și ciudată. Ea nu e nouă, şi nu este ciudată! Cercetaţi scrierile Sfinţilor 
Părinţi: veți găsi în ele această învățătură. După ce aţi luat cunoștință pe scurt 
cu ea, o veţi afla în Sfintele Scripturi. Răscumpărarea dăruită omenirii de către 
Dumnezeu, plină de adevărate şi negrăire bunătăți, este mărturisită de aces- 
tea; noi însă, mulțumindu-ne cu niște cunoștințe superficiale despre literă, nu 
vrem să dobândim cunoștințele cele din cercare, cunoștințe care cer răstigni- 
re (Gal. V, 24), și ca atare ne lipsim de cunoștințe vii. Se schimbă simţirea ini- 
mii ce s-a împărtășit de desfătarea duhovnicească. O astfel de inimă începe să 
simtă scârbă față de patima dezmierdării, să se împotrivească plină de osârdie 
imboldurilor și insuflărilor acesteia, să strige plângând către Dumnezeu pen- 
tru izbăvirea din acest noroi al păcatului. 

Voi, cei ce aţi fost aduși de Pronia lui Dumnezeu în starea de văduvie, ca- 
re doriţi sau sunteţi nevoiţi să purtaţi jugul acestei stări! Nu vă opriţi a alerga 
cu rugăciune fierbinte şi smerită către Dumnezeu, și El vă va da biruinţă atât 
asupra firii cât și asupra obiceiurilor voastre, care au întărit și sprijină pute- 
rea și dreptul firii. Nu vă daţi în lături a răbda necazul cel vremelnic al luptei 
cu voi înșivă: acest necaz nu înseamnă nimic față de mângăâierea care apare în 
urma biruinţei, nu înseamnă nimic înaintea acelui simțământ de libertate ce 
apare în suflet în urma biruinţei. 

Voi, cei ce vă aflați în prăpastia preacurviei și a dezmăţului! Ascultaţi glasul 
ce vă cheamă la pocăință și primiţi de la Doctorul Cel Atorputernic, Dumne- 
zeu, atotputernica doctorie a pocăinţei cu care vă îmbie El. Această doctorie 
a făcut din preacurvari pilde ale întregii înţelepciuni, și din dezmățaţi — sfinţi 
şi drepţi. Ea a prefăcut vase ale diavolului în vase ale Sfântului Duh, și mulţi 
păcătoși care s-au pocăit au lăsat departe înapoia lor în stadia sporirii duhov- 
nicești nevoitori care nu știau ce înseamnă păcatul de moarte. Vrednicia fie- 
cărui creștin este Răscumpărărorul, și este mai presus de oameni prin vredni- 
cia sa cel ce și L-a însușit cu adevărat pe Răscumpărătorul. 

Mulți Sfinţi Părinţi care au dus viață feciorelnică se numeau pe sine „spur- 
cați” și „preacurvari” — și nu numai atât! Unii din ei, fiind clevetiţi de păcatul 
curviei, n-au adus nici o dezvinovăţire, deși le-ar fi fost foarte lesne, și s-au su- 
pus pedepsei și necazurilor ca şi cum ar fi fost cu adevărat vinovaţi. O astfel de 

purtare poate părea ciudată la o privire superficială: ea se tâlcuiește prin felul 
aparte a nevoinţei prin care se lucrează în om sfânta curăţie. Prin această ne- 
voință se descoperă atât de limpede căderea firii, atât de limpede! este dovedi- 
tă nevoitorului că n-ar putea scăpa de supunerea faţă de legile firii căzute da- 
că nu l-ar răpi din tărâmul firii dreapta lui Dumnezeu, că el nu poate să nu se 
recunoască pe sine drept curvar. Curăţia sa este lucrarea lui Dumnezeu în el, 
şi nicidecum o însușire a firii şi nici roada strădaniilor sale. Vremea îndelun- 
gată petrecută în nevoinţe are o înrâurire însemnată asupra alcătuirii și însuși- 
rii de către :nevoitor a unei astfel de păreri despre sine. Se poate spune fără tea- 
mă de greşeală că Sfinţii lui Dumnezeu au o mult mai puternică recunoaștere 
a faptului că sunt spurcați cu preacurvia decât cei care, trăind viață trupească, 
nu încetează a cădea în preacurvie. Dintr-o asemenea părere cu privire la sine 
a grăit Sfântul Vasile cel Mare, arhiepscopul Cezareei Capadociei, bărbat plin 
de Sfântul Duh, unele ca acestea: „Nici femeie nu cunosc, nici feciorelnic nu 
sunt'?. Ce adânc simțământ al plânsului se face auzit din această spusă! 
Nemărginita milă a lui Dumnezeu să ne dăruiască nouă a ne apropia de 
sfânta curăţie a Sfinţilor lui Dumnezeu și de sfânta lor smerenie. Amin. 


! În original: „palpabi!” (7. zr). 
* Preacuviosul Cassian Romanul, Cartea a șasea, Despre duhul curviei, cap. 19. 

“02 
a 


Cuvânt de mângâiere 
către monahii necăjiţi! 


Fiule, spune Scriptura, dacă te apropii să lucrezi Domnului, gătește sufletul 
tău spre ispită: îndreptează inima ta, şi rabdă. Tot ce se va întâmpla ție, primeşte; 
și întru schimbările inimii tale îndelung rabdă (Sir. IL, 1, 2, 4). 

Necazurile au fost de la începutul veacului un semn al alegerii dumneze- 
ieşti. Ele au fost un semn care i-a arătat pe patriarhi, prooroci, apostoli, muce- 
nici, preacuvioși ca bineplăcuţi ai lui Dumnezeu. Toţi sfinţii au trecut pe ca- 
lea cea strâmtă a ispitelor și necazurilor, și prin răbdarea lor s-au adus pe sine 
ca jertfe bine primite lui Dumnezeu. 

Şi acum Dumnezeu îngăduie ca sufletele sfinte să treacă prin felurite nevoi, 
ca iubirea lor de Dumnezeu să se descopere în toată limpezimea. Nimic nu se 
întâmplă cu omul fără încuviințarea și îngăduința lui Dumnezeu. 

Creştinul care vrea să fie următor al Domnului nostru lisus Hristos și să 
se facă fiu al lui Dumnezeu după har, născut din Duhul, este dator în primul 
rând să îşi pună ca pravilă, să socotească drept o îndatorire de neînlăturat răb- 
darea cu suflet bun a tuturor necazurilor: și a pătimirilor trupești, și a neplăce- 
rilor de la oameni, și a bântuirilor drăcești, și a răsculării patimilor sale. 

Creştinul care voiește a bine plăcea lui Dumnezeu are nevoie în primul 
rând de răbdare și nădejde neclintită în Dumnezeu. El e dator să ţină fără în- 
cetare această armă în dreapta sa cea gândită, fiindcă vicleanul nostru vrăjmaș, 
diavolul, întrebuințează din partea sa toate mijloacele pentru a ne arunca în 
deznădejde în vremea ispitirii și a ne răpi nădejdea în Domnul. 

Dumnezeu nu îngăduie niciodată ca asupra adevăraţilor Săi robi să vină is- 
pite ce le întrec puterile. Credincios este Dumnezeu, grăieşte Sfântul Apostol 
Pavel, Care nu vă va lăsa pe voi să fiți ispitiți mai mult decât puteți, ci împreună 
cu ispita va face și sfârșitul, ca s-o puteti suferi (1 Cor. X, 13). 

Diavolul, fiind zidire şi rob al lui Dumnezeu, asupreşte sufletul nu cât vrea, 
ci cât îi este îngăduit de către Dumnezeu. 


1 Acest articol este împrumutat cu precădere din al șaptelea Cuvânt al Preacuviosului Ma- 
carie cel Mare. Vezi cap. 13-18. 

Dacă oamenilor nu este lucru necunoscut ce greutate poate să poarte un 
dobitoc de povară sau altul, cu atât mai mult nemărginita Înţelepciune a lui 
Dumnezeu cunoaște ce măsură a ispitirii e priincioasă fiecărui suflet. 

Olarul știe câtă vreme trebuie să țină în foc vasele de lut, care dacă sunt ţi- 
nute prea mult crapă, iar dacă sunt ţinute prea puţin nu sunt bune spre folo- 
sire; cu atât mai mult știe Dumnezeu ce putere și ce măsură se cuvine focului 
ispitirilor pentru vasele Lui cele cuvântătoare — creştinii, ca să se facă în stare 
a moșteni Împărăţia Cerurilor. 

Copilul nu este în stare a împlini slujiri în lume; nu e în stare de chiverni- 
sirea casei, de lucrarea pământului și de celelalte îndeletniciri ale acestei vieţi. 
La fel este adeseori și cu sufletele care, fiind deja părtașe ale Harului Dumne- 
zeiesc, însă neîncercate de necazurile aduse de către duhurile rele, nemărturi- 
site de aceste necazuri, petrec încă în starea de pruncie și, ca să zic așa, nu sunt 
bune pentru Împărăţia Cerurilor. 

De sunteți fără de certare, spune Apostolul, căreia toți s-au făcut părtaşi, ia- 
ză dar că sunteți feciori din curvie, iar nu fii (Exr. XI, 8). 

Ispitele şi necazurile sunt trimise de sus omului spre folosul lui, sufletul 
educat de ele se face puternic, cinstit înaintea Domnului său. Dacă el va răb- 
da totul până la sfârșit, nădăjduind în Dumnezeu, este cu neputinţă să rămâ- 
nă lipsit de bunărățile făgăduite de Sfântul Duh și de desăvârşita slobozire de 
patimi. 

Sufletele predare feluritelor necazuri (fie tainice, de la răscoala gândurilor 
netrebnice în minte, fie suferinţe trupești), dacă vor răbda toate acestea pâ- 
nă la sfârșit, se vor învrednici de aceleași cununi cu mucenicii şi de aceeași în- 
drăznire cu ei. 

Mucenicii au suferit strâmtorare de la oameni. Ei se dădeau cu plăcere spre 
chinuire, arătând răbdare bărbătească până la moarte. Cu cât a fost mai feluri- 
tă şi mai grea nevoinţa lor, cu atât a fost mai mare slava pe care au dobândit-o, 
cu atât a fost mai mare îndrăznirea către Dumnezeu pe care au primit-o. Mo- 
nahii suferă strâmtorare de la duhurile rele. Cu cât sunt mai mari necazurile 
pe care le aduce asupra lor diavolul, cu atât este mai mare slava pe care o vor 
primi de la Dumnezeu în veacul care va să vie, cu atât este mai mare mân- 
gâierea de care se vor învrednici de la Sfântul Duh aici, în vremea pribegiei 
pământeşti, chiar în mijlocul pătimirilor lor. 

Strâmtă și necăjită este calea care duce la viața veșnică; puţini sunt cei ce 
umblă pe ea, dar ea e moștenirea de neînlărurat a tuturor celor ce se mântu- 
iesc. Nu trebuie să ne abatem de la ea! Orice ispită adusă asupra noastră de 
către diavol să o răbdăm cu tărie şi statornicie, căutând cu ochiul credinței la 
răsplata gătită în cer. 

Oricăror necazuri am fi supuşi în vremea vieţii pământești, ele nu se pot 
măsura nicidecum cu bunătăţile făgăduite nouă în veșnicie, sau cu mângâie- 
rea pe care o dăruieşte Duhul Sfânt încă de aici, sau cu izbăvirea de tirania pa- 
timilor, sau cu iertarea mulțimii datoriilor noastre — cu aceste urmări de neîn- 
Lăcurat ale răbdării necazurilor. 

Nu sunt vrednice pătimirile vremii de acum, adică pătimirile vremelnice de 
acum nimic nu înseamnă, spune Apostolul, fază de slava cea viitoare, care va să 
se descopere întru noi, adică faţă de slava care va să se descopere întru noi după 
înnoirea noastră de către Sfântul Duh (Rom. VIII, 18). 

Cu bărbăţie să răbdăm toate pentru Domnul, așa cum se cuvine să rabde 
ostașii viteji care nici de moarte nu se înfricoșează pentru împăratul lor. 

De ce n-am fost supuși unor amărăciuni atât de multe și de mari atunci 
când slujeam lumii şi grijilor lumești? De ce acum, când ne-am apropiat să 
slujim lui Dumnezeu, suntem supuși necazurilor de tot felul? Să ştii că pen- 
tru Hristos se revarsă asupra noastră necazurile ca săgețile. Le sloboade asupra 
noastră vrăjmașul nostru, diavolul, ca să se răzbune pe noi prin ele pentru bu- 
nătăţile pe care nădăjduim și ne străduim să le primim, și totodată pentru a 
ne slăbănogi sufletele prin întristare, prin trândăvie, prin lene, lipsindu-ne în 
acest chip de fericirea pe care o așteptăm. 

Hristos Se luptă în chip nevăzut pentru noi. Acest tare şi nebiruit Apărător 
al nostru strică toate cursele și măiestriile vrăjmașului nostru. 

E! Însuşi, Domnul și Mântuitorul nostru, a mers în vremea vieţii Sale pă- 
mântești pe calea cea strâmtă și necăjită, nu pe vreo alta. A fost neîncetat pri- 
gonit, a suferit multe defăimări, batjocuri și necazuri şi, în cele din urmă, 
moarte de ocară pe cruce în mijlocul a doi tâlhari. 

Să urmăm lui Hristos! Să ne smerim asemenea Lui! Asemenea Lui să nu ne 
dăm în lături a părea amăgitori şi ieşiţi din minți: să nu cruțăm cinstea noas- 
ură, să nu întoarcem feţele noastre de la scuipări şi obrajii noștri de la lovituri; 
să nu căutăm nici slava, nici frumuseţea, nici desfătările acestei lumi; să săvâr- 
şim călătoria noastră pământească la fel ca niște pribegi care nu au unde să-și 
plece capul; să primim, să primim defăimările, înjosirile şi disprețul oameni- 
lor ca pe nişte lucruri care nu pot fi despărțite de calea pe care ne-am ales-o; 
să ne luptăm pe faţă și în taină cu gândurile trufiei, să surpăm din toate pu- 
terile aceste gânduri ale omului nostru vechi, care caută să învie „eul” său sub 
felurite îndreptăţiri părut adevărate. Atunci, Fiul lui Dumnezeu, Care a spus 
Mă voi sălăşlui întru ei, şi voi umbla Q Cor. VI, 16), Se va arăta în inima noas- 
ră și ne va dărui putere a stăpâni și a lega pe cel tare, a răpi vasele lui, a călca 
peste aspidă şi vasilisc!. 


' Preacuviosul Macarie cel Mare, Cuvântul al patrulea, cap. 15. 

Să lepădăm cârtirea, să lepădăm plângerile împotriva sorții noastre, să lepă- 
dăm tristețea și tânjeala din inimă, care fac sufletele slabe să sufere mai mul de- 
cât necazurile însele. Să lepădăm tot gândul la răzbunare și la răsplătirea răului 
cu rău. A Mea este răzbunarea, Eu voi răsplăti (Rom. XII, 19), a zis Domnul. 

Vrei să înduri necazurile cu ușurință și înlesnire? Să îţi fie dorită moartea 
pentru Hristos. Această moarte să stea necontenit înaintea ochilor tăi. Omoa- 
ră-te în fiecare zi prin înfrânarea de la toare poftele păcătoase ale trupului și 
ale duhului; omoară-te prin lepădarea voii tale și lepădarea îndreptăţirilor de 
sine aduse de rațiunea cea cu nume mincinos și de conștiința vicleană a omu- 
lui celui vechi; omoară-te înfățișându-ţi în culori vii moartea ta, pe care nu vei 
putea s-o ocolești. Ni s-a dat porunca de a urma lui Hristos, luându-ne cru- 
cea. Asta înseamnă că trebuie să fim întotdeauna gata să murim cu bucurie şi 
veselie pentru Hristos. Dacă vom dobândi o astfel de așezare sufletească, lesne 
vom îndura orice necaz văzut şi nevăzut. 

Cel ce doreşte să moară pentru Hristos, ce necaz, ce jignire nu va îndura 
cu mărime de suflet? 

Ni se par grele necazurile noastre tocmai pentru că nu vrem să murim pen- 
tru Hristos, nu vrem să ne punem numai în El toate dorinţele, toate nădejdi- 
le, roată înţelegerea, toată moștenirea, toată ființarea noastră. 

Cel care năzuiește a urma lui Hristos şi a fi împreună moștenitor cu Dân- 
sul trebuie să urmeze cu râvnă pătimirilor Lui. Cei ce Îl iubesc pe Hristos și 
urmărorii Lui își arată și își dovedesc zălogul cel de taină prin faptul că suferă 
toate necazurile care li se trimit de sus nu numai cu seninătate, ci și cu râv- 
nă, şi cu osârdie, și cu bucurie, și cu recunoștință, punându-și în Hristos toa- 
că nădejdea lor. 

Asemenea răbdare este un dar al lui Hristos. 

Acest dar îl primește cel ce îl cere prin smerită și statornică rugăciune către 
Hristos, arătând nefățărnicia dorinţei de a primi nepreţuitul dar duhovnicesc 
al răbdării prin silirea dureroasă a inimii îndărătnice să rabde toate necazurile 
și ispitele pe care le întâmpină și ce i se întâmplă!. Amin. 


! Sfântul Isaac Sirul, Cuvântul XXXVII. 

CEA) 


Crucea proprie şi crucea lui Hristos 


Zis-a Domnul ucenicilor Săi: Dacă voiește cineva să vină după Mine, să se 
lepede de sine, să ia crucea sa și să-Mi urmeze Mie (Mt. XVI, 24). 

Ce înseamnă crucea proprie!? De ce această cruce proprie, adică crucea fie- 
cărui om în parte, se numește totodată şi crucea lui Hristos? 

Crucea proprie sunt necazurile şi pătimirile vieţii pământeşti, care pentru 
fiecare om sunt proprii. 

Crucea proprie sunt postul, privegherea și celelalte cucernice nevoinţe prin 
care este smerit trupul și supus duhului. Aceste nevoinţe trebuie să fie potrivi- 
te cu puterile fiecăruia, și la fiecare sunt proprii. 

Crucea sa sunt bolile păcatului, sau patimile, care la fiecare om sunt proprii! 
Cu unele dintre ele ne naștem, cu altele ne molipsim pe calea vieţii pământeşti. 

Crucea lui Hristos este învățătura lui Hristos (Ps. CXVIII, 38, 120). 

Deșartă și neroditoare este crucea proprie, oricât ar fi de grea, dacă prin ur- 
marea lui Hristos ea nu se preschimbă în crucea /ui Hristos. 

Crucea proprie se face pentru ucenicul lui Hristos crucea /ui Hristos, fiind- 
că ucenicul lui Hristos are încredințarea neclătinată că asupra lui priveghea- 
ză neadormit Hristos, că Hristos îngăduie pătimirea de către el a necazurilor 
ca pe o condiţie neapărat trebuincioasă şi de neînlăturat a creștinismului, că 
nici un necaz nu s-ar fi apropiat de el dacă n-ar fi îngăduit Hristos, că prin ne- 
cazuri creştinul devine al lui Hristos, se face părtaş al soartei Lui pe pământ, 
drept care şi în cer. 

Crucea proprie se face pentru ucenicul lui Hristos crucea /ui Hristos, fiindcă 
adevăratul ucenic al lui Hristos socoate plinirea poruncilor lui Hristos drept sin- 
gurul ţel al vieţii sale. Aceste atotsfinte porunci se fac pentru el cruce pe care me- 
reu îşi răstigneşte omul cel vechi îmmpreznă cu patimile și poftele lui (Gal. V, 24). 

De aici se vede foarte deslușit de ce pentru a purta crucea este nevoie ca mai 
înainte să ne lepădăm de noi înșine chiar până la pierderea sufletului nostru. 

Arât de mult și de puternic s-a împropriat păcatul firii noastre căzute, încât 
Cuvântul lui Dumnezeu nu se dă în lături a-l numi suflet al omului căzut. 


! În slavonă și rusă „krest svoi” poate însemna și „crucea sa”, şi „crucea proprie” (n. zr). 

Pentru a lua pe umeri crucea trebuie ca mai înainte să nu împlinim trupu- 
lui dorinţele sale pofticioase, dându-i doar cele neapărat trebuincioase traiu- 
lui; trebuie să socotim dreptatea noastră cea mai cumplită nedreptate înaintea 
lui Dumnezeu, să socotim priceperea noastră drept desăvârșită nepricepere și, 
în fine, predându-ne lui Dumnezeu cu toată puterea credinței, predându-ne 
deprinderii necontenite a Evangheliei, să ne lepădăm de voia noastră. 

Cel ce a săvârșit această lepădare de sine este în stare să ia crucea sa. Cu su- 
punere față de Dumnezeu, chemând ajutorul Lui spre întărirea neputinței sa- 
le, el priveşte fără teamă și tulburare necazul care se apropie, se pregăteşte cu 
mărime de sufler și bărbăţie să îl îndure, nădăjduieşte că prin mijlocirea ei se 
va face părtaş al pătimirilor lui Hristos, va ajunge la tainica mărturisire a lui 
Hristos nu doar cu mintea și cu inima, ci și cu lucrul, cu viaţa însăși. 

Crucea e împovărătoare atâta vreme cât rămâne cruce proprie; iar atunci 
când se preschimbă în crucea lui Hristos primeşte o neobișnuită ușurime: j4- 
gul Meu este bun, şi sarcina Mea este ușoară, a grăit Domnul (Mt. XI, 30). 

Crucea se așază pe umerii ucenicului lui Hristos atunci când ucenicul lui 
Hristos se socoate vrednic de necazurile trimise lui de Dumnezeiasca Pronie. 

Ucenicul lui Hristos poartă cum trebuie crucea sa atunci când socoate că 
tocmai necazurile trimise lui de sus, și nu altele, sunt de neapărată trebuință 
pentru formarea lui în Hristos și mântuirea lui. 

Purtarea cu răbdare a crucii proprii este adevărata vedere şi recunoaștere a 
păcatului propriu. În această recunoaştere nu este nici o amăgire de sine; dar 
cel care se recunoaște păcătos, iar totodată cârtește și ţipă de pe crucea sa, do- 
vedește prin asta că prin recunoașterea superficială a păcatului său nu face alt- 
ceva decât să se amăgească, să se înșele pe sine. 

Purtarea răbdătoare a crucii proprii este adevărata pocăință. 

Tu, care ești răstignit pe cruce! Mărturiseşte-te Domnului întru dreptatea 
judecăților Lui. Învinuindu-te pe tine însuţi, dă dreptate judecăților lui Dum- 
nezeu, și vei primi iertarea păcatelor tale. 

Tu, care ești răstignit pe cruce! Cunoaşte-L pe Hristos şi se vor deschide ție 
porţile Raiului. 

De pe crucea ta slavoslovește-L pe Domnul, leapădă de la tine tot gândul 
de tânguire şi cârtire ca pe o nelegiuire și hulă împotriva lui Dumnezeu. 

De pe crucea ta dă mulțumită Domnului pentru nepreţuitul dar al crucii 
tale, pentru preţioasa soartă de a urma lui Hristos prin pătimirile tale. 

De pe cruce să teologhiseşti, fiindcă crucea este adevărata și singura școală, 
vistierie şi tron al adevăratei cuvântări de Dumnezeu. Afară de cruce nu este 
cunoaștere vie a lui Hristos. 

Nu căuta desăvârșire creștină în faptele bune omenești. Ea nu se află acolo: 
ca e ascunsă în crucea lui Hristos!. 

Crucea proprie se schimbă în crucea lui Hristos, atunci când ucenicul lui 
Hristos o poartă cu conştiinţa lucrătoare a păcătoşeniei sale, ce are nevoie de 
chinuri, atunci când o poartă dând mulțumită lui Hristos, slavoslovind pe 
Hristos. Slavoslovirea și recunoştinţa fac să se nască în pătimitor mângâiere 
duhovnicească; recunoştinţa și slavoslovirea se fac izvoare îmbelșugate ale unei 
bucurii nepătrunse și nestricăcioase, care picură în inimă în chip haric, revăr- 
sându-se peste suflet, revărsându-se chiar peste trup. 

Crucea lui Hristos este o încercare aspră numai la arătare, pentru ochii tru- 
pești. Pentru ucenicul și următorul lui Hristos ea e arena celei mai înalte des- 
fătări duhovniceşti. Așa de mare e această desfătare, încât necazul este stins pe 
deplin de desfătare și următorul lui Hristos simte doar desfătare fiind împre- 
surat chiar de cele mai crunte chinuri?. 

Zis-a tânăra Mavra tânărului său soț Timotei, ce suferea cumplite munci 
şi o poftea să ia parte la mucenicie: „Mă tem, fratele meu, să nu mă înspăi- 
mânt când voi vedea cumplitele munci și pe ighemonul mâniat, să nu slăbesc 
în răbdare din pricina tinereţii anilor mei”. I-a răspuns mucenicul: „Nădăjdu- 
iește în Domnul nostru lisus Hristos, și vor fi pentru tine muncile ca unrde- 
lemnul vărsat pe trupul rău și suflare de rouă în oasele tale, care ușurează toa- 
te durerile tale”>. 

Crucea este puterea și slava tuturor sfinților din veac. 

Crucea e tămăduitoarea patimilor, pierzătoarea demonilor. 

Aducătoare de moarte este crucea pentru cei care nu au preschimbat cru- 
cea lor în crucea lui Hristos, care de pe crucea lor cârtesc împotriva Dumne- 
zeieştii Pronii, care o hulesc, care se predau deznădejdii şi disperării. Păcăro- 
șii nemărturisiți și nepocăiți mor pe crucea lor de veșnică moarte, lipsindu-se 
prin nerăbdare de viața cea adevărată, de viața în Dumnezeu. Fi sunt luaţi de 
pe crucea lor doar pentru a se pogori cu sufletele în mormântul cel veșnic: în 
închisorile iadului. 

Crucea lui Hristos înalță de pe pământ pe ucenicul lui Hristos cel răstig- 
nit pe ea. Ucenicul lui Hristos, răstignit pe crucea sa, cugetă cele de sus, viețu- 
iește cu mintea și cu inima în cer și vede duhovnicește tainele Duhului întru 
Hristos lisus, Domnul nostru. 

Dacă voiește cineva să vină după Mine, a grăit Domnul, să se lepede de sine, 
să ia crucea sa şi să-Mi urmeze Mie. Amin. 


' Preacuviosul Marcu Ascetul, Cuvânt despre legea duhovnicească, cap. 31. 
* Rânduiala celor doisprezece psalmi, rugăciunea Sfântului Eustratie. 
? Vieţile Sfinţilor, 3 mai. 

the 
<A 


Roua 


Pe cerul albastru, senin, într-o zi minunată de vară, măreţul luminător să- 
vârșea calea sa cea obişnuită. Ardeau crucile de aur ale bisericii cu cinci turle 
înălțate în cinstea Atorsfintei și Dumnezeieşte Începătoarei Treimi; cupolele 
ei argintii răsfrângeau strălucirea orbitoare a razelor soarelui. Umbra arăta ve- 
nirea orei zece, la care începe de obicei Dumnezeiasca Liturghie. Mulţime nu- 
meroasă de popor grăbea de pe drumul mare în pașnicul sălaș călugăresc: era 
duminică ori praznic, nu mai ţin minte. 

Dincolo de zidul mănăstirii, spre răsărit, se află o poiană întinsă. Pe atunci 
era acoperită cu iarbă deasă, gingașă, cu felurite flori sălbatice, flori care înflo- 
reau și bineînmiresmau nepăsătoare, în toată libertatea. În acea zi căzuse peste 
ea rouă îmbelșugată. Nenumărate picături de rouă se zăreau pe fiecare floare, 
pe fiece tulpină și frunză măruntă, și în fiecare picătură se răsfrângea întoc- 
mai soarele; fiecare picătură răspândea raze asemenea cu razele de soare. Po- 
iana arăta ca un covor întins de catifea, pe al cărui verde strălucitor și adânc 
o mână risipitoare împrăștiase mulțime fără număr de pietre preţioase felurit 
colorate, cu minunate nuanțe, ape, raze și strălucire. 

În acea vreme un ieromonah, care se pregătea pentru slujirea Dumneze- 
ieştii Liturghii, a ieşit adâncit în gânduri pe porţile lăturalnice, singuratice ale 
mănăstirii! și, după ce a făcut câţiva paşi, s-a oprit înaintea poienii întinse. În 
inima lui era liniște; liniștii din inima lui natura îi răspundea printr-o liniș- 
te inspirată, acea liniște de care este plină dimineaţa minunată de iunie, ca- 
re este atât de bineprimită pentru contemplaţie. Înaintea ochilor lui se aflau 
soarele pe cerul de azur, curat, și nenumăratele răsfrângeri ale soarelui în ne- 
număratele picături de rouă de pe întinsa pajiște. Gândul i s-a pierdut în ne- 
sfârşire, mintea lui era fără gânduri, parcă anume pregătită, așezată, pentru a 
primi o întipărire duhovnicească. leromonahul a privit la cer, la soare, la pică- 
turile de rouă strălucitoare și fără veste s-a deschis înaintea ochilor sufletului 
lămurirea celei mai mari din tainele creștinătății, acea lămurire prin care poa- 


' În acel loc a fost înălțată mai apoi o biserică în cinstea Sfântului Grigorie Cuvântătorul 
de Dumnezeu. 

te fi lămurit neajunsul și netâlcuitul, lămurirea prin asemănare vie, prin pito- 
rescul tablou ce se înfățișa înaintea ochilor lui. 

Parcă i-ar fi spus: „Iată! Soarele se zugrăvește pe de-a-ntregul în fiecare pi- 
cătură de rouă smerită, dar curată: așijderea și Hristos pe de-a-ntregul este de 
faţă şi Se îmbie pe Sfânta Masă în fiecare biserică creştină ortodoxă. El îm- 
părtăşește lumină și viață părtașilor Săi, care, împărtășindu-se de Lumina și 
Viaţa Dumnezeiască, devin ei înșiși lumină și viaţă, la fel cum picăturile de ro- 
uă, primind în sine razele de soare, încep ele însele să împrăștie raze asemenea 
cu razele de soare”. Dacă soarele cel material și stricăcios, zidire a Ziditorului, 
ce L-a costat, ca să vină la ființă, doar porunca fără de osteneală a voii Sale, 
se poate zugrăvi în același timp în nenumărate picături de apă, pentru ce În- 
suși Ziditorul, Cel Atotpurernic și Pretutindenea-Fiitor, n-ar putea fi de față 
pe de-a-ntregul, prin Arotsfântul Său Trup și Sânge, prin Dumnezeirea unită 
cu acestea, în nenumărate biserici, unde potrivit poruncii și rânduielii Lui es- 
te chemat asupra pâinii și a vinului Atoatelucrătorul și Atorsfântul Duh spre 
săvârșirea celei mai mari, mai mântuitoare, mai nepătrunse taine? 

Purtând în sine o adâncă și puternică întipărire duhovnicească, slujitorul 
Tainei s-a întors în chilie. Întipărirea a rămas să trăiască în sufletul lui. Au tre- 
cut luni, au trecut ani, dar ea este la fel de vie ca și în ziua când a fost simțită 
prima oară. Împărțind cu aproapele folosul și zidirea, o zugrăvesc acum, du- 
pă mulţi ani, cu cuvântul și cu condeiul. Sărmană zugrăvire! Condeiul și cu- 
vântul sunt slabe pentru a înfățișa cu toată deplinătarea și adâncimea tainice- 
le vederi duhovniceşti. 

Sfinţită vedere de taină! Sfinţită vedere a minţii! Câr de neașteptat apari 
printr-o priveliște vie şi izbitoare minţii pregătite pentru vederea tainelor prin 
pocăință şi rugăciune cu luare-aminte, însingurată! Cât de puternică, de lim- 
pede, de vie e cunoștința pe care tu o împărtășești! Cu ce putere de încredin- 
ţare netăgăduită și nepătrunsă eşti plină! Tu nu atârni de oameni: vii la cel pe 
care îl alegi, sau la care eşti trimisă. În van ar voi omul să pătrundă în tainele 
duhovnicești singur, prin propria sa sforțare! Unul ca acesta va fi numai un vi- 
sător nevolnic, ce rătăcește pe pipăite prin întunericul amăgirii de sine, fără a 
simţi și împărtăşi altora nici lumină, nici viață. Cum sună lanţurile la mâinile 
şi la picioarele celui întemnițat, așa răsună în gândurile și cuvintele visătoru- 
lui ecoul silniciei, fățăriei, robiei și urâciunii păcatului. Calea spre vederea du- 
hovnicească de taină este petrecerea statornică a omului în pocăință, în plâns 
și lacrimi pentru păcătoșenia sa. Plânsul și lacrimile sunt colirul prin care se 
tămăduiesc ochii sufletului (Apoc. III, 18). 


tine 
ta 


Marea vieţii 


Înaintea ochilor mei se află marea — măreața mare. Aici, în părțile de mia- 
zănoapte, ea e de obicei posomorâtă și înviforată, dar uneori este și minunată. 
Mare largă! Mare adâncă! Atragi la tine și privirile, şi gândurile. Îndelung pri- 
vesc la mare, dus pe gânduri. Nu este felurime în această priveliște; dar privi- 
rea și gândurile nu se pot rupe de ea: parcă ar pluti pe marea cea întinsă, par- 
că s-ar cufunda în ea. Ce insuflare în sânurile mării! Ce plinătate se simte în 
suflet atunci când ochii se îndulcesc și se satură de contemplarea mării! Să ne 
uităm, prieteni, să ne uităm la mare din adăpostul nostru mănăstiresc, așezat 
lângă mare de mâna Proniei lui Dumnezeu. 

Dincolo de mare — o altă mare: cetatea de scaun a Nordului puternic. Mă- 
reaţă este vederea ei peste mare, de pe malul mării, unde se află mănăstirea 
Preacuviosului Serghie!. Marea aceasta este o parte a vestitei Baltice. Ea se în- 
tinde largă, cristalină, argintie, între țărmurile line, și e închisă de Kronstadt, 
înapoia căruia nemărginirea mării se topește în nemărginirea cerului. 

Cânta oarecând Sfântul David marea cea mare și largă. Acolo sunt jigănii că- 
rora nu este număr, grăieşte el, vietăți mici și mari, peștii mării, care umblă că- 
rările mării; acolo corăbiile umblă, șarpele acesta pe care l-ai zidit ca să fie bat- 
jocorit? (Ps. CIII, 26-28; Ps. VIII, 8). Cuvintele lui David au o însemnătate 
tainică. Această însemnătate ne-o tâlcuiesc Sfinţii Părinţi. „Mare” este numi- 
tă lumea; nenumăratele „jigănii” și „peşti” de care este plină această mare sunt 
oamenii de toate vârstele, din toare popoarele, din toare cinurile, care slujesc 
păcatului; prin „corăbii” se înţelege îndeobşte Sfânta Biserică, iar aparte creș- 
tinii, care biruiesc lumea. „Balaur” care trăiește în mare este numit îngerul că- 
zut, ce a fost aruncat din cer pe pământ?. Sfânta Biserică este purtată pe ape- 
le mării vieţii de-a lungul întregii sale pribegii pământești, prin veacuri, prin 
miile de ani. Ţinând de lume prin situaţia ei materială, nu ţine de ea prin du- 
hul său, așa cum i-a spus Domnul prin Apostoli: Din lume nu sunteți, ci Eu 
v-am ales pe voi din lume n. XV, 19): „după trup, prin trebuinţele trupești, 
sunteţi ai lumii; după duh nu sunteţi ai lumii, fiindcă sunteţi ai lui Dumne- 


! Sihăstria Sergheev. 


2 Potrivit traducerii slavone (1. zr.). 
> Vezi Psaltirea cu tâlcuiri din Sfinţii Părinţi editată de lavra Kievo-Pecerska. 

zeu, pe Care L-au urât” (In. XV, 15, 24). Sfânta Biserică este purtată pe valu- 
rile mării vieţii rămânând mai presus de valuri prin dumnezeiasca ei învățătu- 
ră, având în sânurile sale adevărata cunoştinţă de Dumnezeu, adevărata cu- 
noștinţă despre om, despre bine și rău, despre lumea materială și vremelni- 
că, despre lumea duhovnicească și veșnică. Toţi creştinii adevăraţi din întreaga 
lume aparţin singurei Biserici adevărate și, ţinând învățătura ei în toată pli- 
nătatea și curăţia, alcătuiesc acea adunare de corăbii care străbate marca vieţii 
fără a se cufunda în adâncurile ei întunecate. 

Pribegește pe apele mării vieţii, năzuiește spre veșnicie orice adevărat creş- 
tin. Pe marea materială nu poate fi locuinţă starornică; pe ea trăiește doar 
pribegia; nici pe marea vieţii nu e nimic statornic, nu e nimic care să rămâ- 
nă pentru totdeauna al omului, să-l însoţească în mormânt. Numai faptele lui 
bune și păcatele lui merg cu el în veșnicie. Gol intră omul în viaţa pământeas- 
că şi iese din ea părăsindu-și şi trupul. Nu văd aceasta robii lumii, robii păca- 
tului: o vede adevăratul creștin. El poare fi asemănat unei corăbii mari prea- 
pline cu felurite comori duhovniceşti, pe care le înmulțește fără încetare în ca- 
lea sa. Lumea nu poate încăpea aceste bogății, atâta sunt de mari; și sunt așa 
de preţioase, că toate bogăţiile lumii sunt ca nimic pe lângă ele. Lumea piz- 
muiește aceste bogății, suflă ură spre cel care le-a dobândit. Corabia, în ciu- 
da trăiniciei și a mărimii sale, este pândită de vânturi potrivnice, de furtuni, 
de stânci ascunse sub apă, de bancuri de nisip; orice creștin, cu toate că este 
îmbrăcat în Hristos, trebuie să își săvârşească pribegia pământească împresu- 
rat de numeroase primejdii. Toţi cei ce vor să se mântuiască, până la unul, vor 
fi prigoniți Q Tim. INI, 12). Corabia năzuiește către liman; în cale se opreș- 
te doar pentru foarte scurtă vreme, când este neapărată nevoie. Și noi suntem 
datori să năzuim din toate puterile spre cer, spre veșnicie. Să nu ne împăti- 
mim cu inimile de nici un lucru vremelnic! Să nu se lipească sufletul nostru de 
nici un lucru pământesc, să nu se /ipească prin lucrarea amăgirii de sine care 
trăiește în noi, prin lucrarea amăgirii de sine care ne împresoară! Prin căderea 
noastră p/ecatu-s-au în țărână sufletele noastre, a căpătat aplecare spre tot ce es- 
te stricăcios, /ipitu-s-a de pământ pântecele nostru, fiinţa noastră duhovniceas- 
că, în loc să tindă către cer și către veșnicie. Să purtăm slujirile noastre pămân- 
tești, îndatoririle noastre pământești ca și cum ar fi puse asupra noastră de că- 
tre Dumnezeu, plinindu-le ca înaintea Lui, cu mărturie bună a conștiinței, cu 
râvnă, pregătindu-ne să dăm socoteală pentru plinirea lor lui Dumnezeu. Să 
nu fure, să nu spurce aceste slujiri insuflările și scopurile păcătoase! Să săvâr- 
şim faptele pământești cu scopul de a plăcea lui Dumnezeu, și faptele pămân- 
teşti vor deveni fapte cerești. Cea mai însemnată şi esenţială slujire a noastră să 
fie slujirea lui Dumnezeu, năzuinţa de a deveni ai Lui. Slujirea lui Dumnezeu 

stă în necontenita aducere aminte de Dumnezeu și de poruncile Lui, în plini- 
rea acestor porunci prin întreaga noastră purtare, atât văzută cât și nevăzută. 

Corabia e condusă de cârmaci; gândul acestuia e fără contenire la limanul 
unde trebuie să ajungă încărcătura corăbiei; el se îngrijește neîncetat să nu se 
abată de la calea sa pe mare, unde cale e pretutindeni și nicăieri. Ba se uită la 
cer, la luminătorii acestuia, ba la hartă şi la compas: după semnele pe care le 
vede într-o parte și în celalaltă cârmuieşte corabia. Pe om îl cârmuiește mintea 
lui. Nici pe marea vieţii nu sunt cărări; pe ea este cărare pretutindeni pentru 
creștinul adevărat. Nimeni nu ştie ce împrejurări îl aşteaptă în viitor, ce îm- 
prejurări îl așteaptă peste o zi, peste un ceas. În cea mai mare parte ne așteap- 
tă lucruri neprevăzute și neașteptate. În statornicia vântului prielnic nu te poţi 
încrede, el suflă uneori vreme îndelungată, însă cel mai adesea se preschimbă 
fără veste în vânt potrivnic, într-o furtună îngrozitoare. Pentru creștin e pre- 
tutindeni cale: creștinul crede că tot ce se săvârşeşte cu el se săvârşeşte din vo- 
ia lui Dumnezeu. Pentru creștin și vântul potrivnic e prielnic, supunerea în 
faţa voii lui Dumnezeu îl împacă cu cele mai grele, cele mai amare împreju- 
rări. Mintea noastră este datoare să își tindă necontenit privirile către cerul 
duhovnicesc — Evanghelia, din care străluceşte ca un soare învăţătura lui Hris- 
tos; ea e datoare să ia seama necontenit la inimă, la conştiinţă, la lucrarea lă- 
untrică și la cea dinafară. Fie ca acest cârmaci să tindă neabătut spre veşnicia 
fericită, amintindu-și că uitarea veşniciei fericite duce la veșnica nenorocire. 
Fie ca mintea să înfrâneze inima așa încât aceasta să nu fie atrasă de împătimi- 
re la cele deșarte și stricăcioase, de la răcirea faţă de cele nestricăcioase şi ade- 
vărate de dragul celor stricăcioase și deșarte. Fie ca ea să ia aminte adeseori la 
conștiință ca la acul compasului, ca să nu capete o îndreptare nepotrivită cu 
cea pe care o arată conștiința. Fie ca ea să călăuzească întreaga lucrare a omu- 
lui în chip bineplăcut lui Dumnezeu, așa încât limanul de dincolo de nori al 
veşniciei să îşi deschidă porţile şi corabia să intre în sânurile lui, împovărată 
de comori duhovniceşti. 

Să nu ne înfricoșăm de furtuna mării vieţii. Valurile ei urcă până la ceruri, 
se pogoară până în adâncuri, însă credinţa vie nu-l lasă pe creştin să se înece în 
valurile sălbatice. Credinţa Îl trezește pe Mântuitorul Care doarme la cârmă, 
Care de fapt Se preface adormit, cu un înțeles tainic, înaintea ucenicilor Lui 
care străbat marea vieţii, atunci când ei înșiși cad în lenevie; credinţa strigă că- 
tre Mântuitorul cu rugăciune de foc din inima smerită, din inima îndurerată 
pentru păcătoșenia și neputința omenească, cere ajutor, izbăvire și le primeşte. 
Domnul și Stăpânul tuturor ceartă vânturile și marea, face să se aștearnă pes- 
te mare și în văzduh /iniște mare (Mt. VIII, 26). Ispitită de vifor, se simte în- 
tărită: cu noi puteri, cu nouă bărbăţie, ea se pregăteşte de nevoinţe noi. 

Să nu avem încredere în liniștea mării vieții: această liniște este amăgitoare; 
marea e schimbătoare. Să nu ne îngăduim a ne deda nepăsării: corabia poa- 
ve să nimerească fără veste peste un banc de nisip sau peste o stâncă de sub 
apă nebăgată de seamă, acoperită de unde puţin adânci, poate să se lovească 
şi să capete o vătămare cumplită. Uneori vine un norișor ce pare neînsemnat: 
deodată începe să arunce din sine vifor, tunete, fulgere, și păruta liniște a mă- 
rii începe să fiarbă de o furtună primejdioasă. Viaţa noastră este preaplină de 
necazuri, întorsături ale sorții, ispite. Mintea noastră, chiar, ne întinde cur- 
se: această călăuză nu rareori se abate de la cale, trăgând după sine în rătăcire 
întreaga noastră viaţă. Ne întinde curse inima noastră, plecându-se să împli- 
nească propriile sale imbolduri, depărtându-se de plinirea voii lui Dumnezeu. 
Ne întinde curse păcatul, atâr păcatul sădit în noi prin cădere, cât și păcatul 
ce lucrează asupra noastră din smintelile ce ne împresoară de pretutindeni. Ne 
întinde curse lumea, care slujește deșertăciunii şi stricăciunii, care se strădu- 
iește să îi plece pe toţi spre această slujire, întrebuinţând atât lingușirile, cât 
şi prigoana. Ne întind curse vrăjmașii — duhurile căzute; ne întind curse oa- 
menii stăpâniţi de ele, înrobiţi lor. Adeseori, chiar prietenii ne întind curse, 
cu voie sau fără voie. Domnul ne-a poruncit să priveghem neîncetat asupra 
noastră, călindu-ne în fapta bună, îngrădindu-ne de păcat prin Cuvânrul lui 
Dumnezeu, prin rugăciune, prin credință, prin smerenie. 

Cine sunt vietăzile mari, care pasc pe necuprinsa întindere a mării vieții? 
Nici pentru mine însumi, nici pentru alții nu aș dori vreo asemănare cu acești 
uriași ai mării, ce au o singură bucurie: adâncurile întunecate, acoperite de 
apă, unde nu pătrund razele soarelui; acolo trăiesc ei, acolo petrec, ieșind câ- 
teodată de acolo după pradă pentru a-și ţine viaţa lor prin omorârea a nume- 
roase jertfe. Privirile lor umede, sălbatice, nu suferă nici urmă de lumină. Prin 
aceste „vietăţi mari” Scriptura înțelege pe oamenii mari prin capacităţi, bogă- 
ţie, putere însă vai!, legaţi cu întreg sufletul de stricăciune. Inima şi gânduri- 
le lor sunt îndreptate numai și numai spre căutarea slavei și desfătării pămân- 
zești. Ei s-au scufundat, s-au înecat în marea vieţii, alergând numai după cele 
vremelnice, de o clipă, numai după păreri: ei umblă, spune Scriptura, cărările 
mării (Ps. VIII, 8). Ciudate sunt aceste cărări! Urmele lor pier în urma celor ce 
le străbat, și pentru aceştia nu este înainte nici urmă de cărare. Această sporire 
pământească nu știe ce caută; aflând lucrul pe care l-a dorit, parcă nu l-ar mai 
avea; dorește iarăși, caută iarăși. Apăsătoare, nesuferită e pentru fiii lumii lu- 
mina învățăturii lui Hristos. Ei fug de această lumină în prăpăstii întunecoase 
şi adânci: împrăștierea, distracţia cea de multe feluri, bucuriile trupești. Acolo, 
în întunericul duhovnicesc, își petrec ei viața pământească, fără un ţel duhov- 
nicesc, veşnic. Pe asemenea oameni Scriptura nu-i învredniceşte numelui de 
oameni: omul, în cinste fiind, n-a priceput, alăturatu-s-a cu dobitoacele cele fără 

de minte, asemănatu-s-a lor (Ps. XLVIII, 12). Om este cel ce s-a cunoscut pe 
sine, a zis Preacuviosul Pimen cel Mare!; om este cel care a cunoscut însemnă- 
tatea sa, starea sa, rostul său. Vierăţi mici sunt numiţi oamenii ce nu sunt dă- 
ruiți cu însușiri deosebite, nu au parte de bogăţie și de putere, dar în această 
stare a lor slujesc deșertăciunii și păcatului. Ei nu au mijloace pentru a săvârși 
faceri de rele întinse și răsunătoare — dar călăuziți, mânaţi, orbiți fiind de vo- 
ia lor vătămată prin răutate, iau parte la nelegiuirile săvârșite de vietăţile mari 
— săvârşesc ei înșiși nelegiuiri, după măsura puterilor și mijloacelor pe care le 
au. Ei rătăcesc în marea vieții fără conştiinţă, fără ţel. „Șarpe” — împăratul tu- 
turor celor din ape (lov XLI, 24), șarpele acesta, pe care l-ai zidit ca să fre batjo- 
corit (Ps. CIII, 28) — este numit îngerul căzut, din pricina îmbelșugării răută- 
ţii şi vicleniei care trăiesc în el. Acesta lucrează cât poate de tainic, ca lucrarea 
lui, fiind puţin băgată de seamă, să fie cu atât mai necruțătoare, mai uciga- 
şă. Robii lui nu simt lanţurile cu care sunt ferecați din toate părţile, și slăvesc 
robia cea pierzătoare cu numele de „libertate” şi „fericirea cea mai înaltă”. Își 
bat joc de acest șarpe adevărații creştini, care văd meșteşugirile lui prin curăţia 
minții şi le calcă prin puterea Harului Dumnezeiesc ce adumbrește sufletele 
lor. Să fim asemenea corăbiilor care plutesc pe mare cu bună rânduială! Par- 
tea cea mai însemnată a lor este și ea în apă, dar ele nu sunt cufundate în apă 
pe de-a-ntregul, precum sunt cufundați peştii și celelalte vieţuitoare din mare. 
Nu este cu putință, nu este cu putință ca cel care străbate marea vieţii să nu fie 
udat de apele ei: însă nu trebuie să ne scufundăm în ele. 

În mare se află jigănii cărora nu este număr. Ce putem spune despre ele? 
Numirea lor spune totul. Nefericită soarta celor pe care cuvântul lui Dumne- 
zeu i-a lipsit de numele de oameni și i-a coborât la numele de necuvântătoare: 
cu cât sunt mai nefericiţi cei pe care El, Atorsfântul Cuvânt, Judecătorul lu- 
mii, i-a pecetluit cu numele de „jivine”? Nu apele adânci sunt locuinţa și plă- 
cerea lor statornică, ci mâlul puturos și murdar, în care sunt aduse de apa în- 
furiată şi în care se înglodează toate necurăţiile, în care sunt aduse și în care 
putrezesc hoiturile oamenilor ce au pierit în întâmplările cumplite de pe ma- 
re, de hangerul piraţilor mării vieții. 

Fraţii mei! Prietenii mei! Stau împreună cu voi pe ţărmul mării, privesc la 
marea brăzdată de dungi în felurite culori. Dincolo de mare — o altă mare, ce 
are cupole de aur strălucitor și orologii... Între timp, în biserică se înalță cân- 
tarea cea măreaţă și plină de înţelesuri: „Marea vieţii văzând-o înălțându-se de 
viforul ispitelor, la limanul tău cel lin alergând strig către Tine: Scoate din stri- 
căciune viaţa mea, Multmilostive'?. 


Patericul egiptean. 
2 Cântarea a șasea, glasul al șaselea. 

Conştiinţa 


Conştiinţa este o simţire a duhului omenesc, subţire, luminoasă, care de- 
osebește binele de rău. 

Această simţire deosebeşte mai limpede binele de rău decât mintea. 

Este mai greu să amăgeşti conştiinţa decât mintea. 

Şi cu mintea amăgită, care e sprijinită de voia iubitoare de păcat, conștiin- 
ţa se războiește îndelung. 

Conştiinţa este legea firească!. 

Conştiinţa l-a călăuzit pe om până la Legea scrisă. Omenirea căzută şi-a 
însușit treptat un fel nepotrivit de a gândi cu privire la Dumnezeu, cu privire 
la bine și rău: raţiunea cu nume mincinos a împărtășit nedreptatea sa conști- 
inței. Legea scrisă a devenit un lucru de neapărată trebuinţă pentru călăuzirea 
spre adevărata cunoștință de Dumnezeu şi spre lucrarea bineplăcută Lui. 

Învățătura lui Hristos, pecetluiră de Sfântul Botez, rămăduieşte conștiin- 
ţa de viclenia cu care a molipsit-o păcatul (Evr. X, 22). După ce ni s-a înapo- 
iat, lucrarea cea dreaptă a conștiinței e sprijinită și înălțacă de urmarea învă- 
ţăturii lui Hristos. 

Starea de sănătate a conștiinței și lucrarea ei cea dreaptă sunt cu putință 
numai în sânul Bisericii Ortodoxe, fiindcă orice gând nedrept primit de om 
are înrâurire asupra conștiinței, abătând-o de la lucrarea ei cea dreaptă. 

Păcatele de bună voie întunecă, înăbușă, adorm conştiinţa. 

Orice păcat necurățit prin pocăință lasă o întipărire vătămătoare în conștiință. 

Viaţa păcătoasă îndelungată, aleasă în chip liber, omoară oarecum. 

A omori conștiința este, de fapt, cu neputinţă. Ea îl va însoţi pe om până la în- 
fricoșatul judeţ al lui Hristos: acolo îl va da în vileag pe cel ce nu a ascultat-o. 

După tâlcuirea Sfinţilor Părinţi, vrăjmașu omului pomenit în Evanghelie 
(Mr. V, 25) este conştiinţa?. 

Întocmai: ea este un vrăjmaș, fiindcă se împotriveşte oricărei întreprinderi 
potrivnice Legii lui Dumnezeu pe care o facem. 


! Preacuviosul Avvă Dorotei. Învățătura a treia, despre conștiință. 


2 Potrivit traducerii slavone (7. zr.). 
? Preacuviosul Avvă Dorotei, Învățătura a treia, despre conștiință. 

Păstrează pacea cu acest vrăjmaș pe calea ta către cer, în vremea vieţii pămân- 
tești, ca să nu te pârască în vremea când se va hotărt soarta ta pentru veșnicie. 

Spune Scriptura: Mântuiește din rele sufletul martorul credincios (Pilde XIV, 
26). Martorul credincios este conștiința nespurcată: ea izbăveşte sufletul ce ia 
aminte la sfaturile ei, de greșale până a veni moartea și de muncile veșnice du- 
pă moarte. 

Precum tăișul cuţitului e ascuţit de gresie, așa și conștiința e ascuţită de 
Hristos: ea se luminează prin învăţarea poruncilor evanghelice şi se ascute 
prin plinirea lor. 

Conștiința luminată și ascuţită de Evanghelie arată omului, cu de-amă- 
nuntul și deslușit, toate greșalele lui, până și cele mai mărunte. 

Nu fă silnicie vrăjmaşului tău — conștiința, altminteri te vei lipsi de liber- 
tatea duhovnicească; păcatul te va robi şi te va lega. Se tânguie Proorocul, în 
numele Domnului, pentru cei ce își calcă în picioare conștiința, ce îşi întind 
curse loruși: Asuprit-a Efraim pe vrăjmaşul său şi a călcat judecata, că a început 
a merge după deşertăciuni (Osie V, 11). 

Tăișul conștiinței e foarte gingaș: el trebuie păzit mereu. El e păzit atunci 
când omul plineşte toate cerințele conștiinței și spală călcarea fie din neputin- 
ță, fie din nepăsare, a oricărei dintre aceste cerințe prin lacrimi de pocăință. 

Să nu socoţi cu privire la nici un păcat că e de mică însemnătate: orice pă- 
cat e o călcare a Legii lui Dumnezeu, împotrivire faţă de voia lui Dumnezeu, 
călcare în picioare a conștiinței. 

De la părutele fleacuri, de la păcate neînsemnate la arătare, trecem treptat 
la căderi mari. 

„Ce însemnătate are asta?”. „Doar nu e un păcat mare!” „Ce, asta e păcar!?” 
„Asta nu e păcar!”. Astfel judecă cel nepăsător faţă de mântuirea sa atunci 
când se hotărăște să guste din roada păcătoasă oprită de Legea lui Dumnezeu. 
Întemeindu-se pe astfel de judecăţi neîntemeiare, el nu contenește a călca în 
picioare conștiința sa. 

Tăișul acesteia se tocește, lumina ei se înnegurează; în suflet se revarsă în- 
tunericul și frigul nepăsării şi nesimţirii. 

Nesimţirea devine în cele din urmă starea obișnuită a sufletului. Sufletul 
este adesea mulțumit de ea; adesea o socoate stare plăcută lui Dumnezeu, tih- 
nă a conștiinței, în vreme ce ea este pierdere de către suflet a simţirii păcă- 
toșeniei sale, pierdere a simțirii vieţii harice, duhovnicești, adormire și orbi- 
re a conștiinţei!. 

Într-o astfel de stare de întunecare şi nesimţire înfricoșată, feluritele păca- 
ze intră slobod în suflet, tocmindu-și în el bârlog. Păcatele, învechindu-se în 


! Scara, cuvântul XVIII. 

sufler, se preschimbă în obiceiuri la fel de puternice ca și firea, iar câteodată și 
mai puternice decât ea. Obiceiurile păcătoase se numesc patimi. Omul nu ba- 
gă de seamă asta și este ferecar din toate părţile, pe nesimţite, în lanţurile pă- 
catului, intrând în robia lui. Cel care, trecând în chip statornic cu vederea în- 
ştiințările conştiinţei, se lasă a cădea în robia păcatului, numai cu foarte mare 
osteneală, cu împreună lucrarea unui ajutor deosebit al lui Dumnezeu, poate 
să rupă lanţurile acestei robii, să biruie patimile care s-au prefăcut, parcă, în 
însușiri ale firii. 

Preaiubite frate! Cu toată luarea-aminte și râvna de care ești în stare să îţi 
păzeşti conștiința. 

Păzeşte-ţi conștiința faţă de Dumnezeu: plinește toate poruncile dumneze- 
ieşti, atâr cele învederare tuturor, cât şi cele neștiute de nimeni, văzute și știu- 
te numai de Dumnezeu și de conștiința ta. 

Păzeşte-ţi conștiința faţă de aproapele: nu te mulțumi doar cu o purtare 
părut bună față de aproapele! Să ceri de la tine însuţi ca să fie mulțumită și 
conștiința ta de această purtare. Ea va fi mulțumită atunci când nu doar fapte- 
le, ci și inima ta vor fi în privinţa aproapelui așa cum poruncește Evanghelia. 

Păzește-ţi conștiința față de lucruri, îndepărtându-te de ceea ce este de pri- 
sos, de lux, de nepăsare, amintindu-ţi că toate lucrurile de care re foloseşti 
sunt zidiri ale lui Dumnezeu, daruri date de Dumnezeu omului. 

Păzeșre-ţi conștiința față de tine însuţi. Nu uita că eşti chipul și asemăna- 
rea lui Dumnezeu, că ești dator să înfățișezi acest chip, întru curăție și sfinţe- 
nie, lui Dumnezeu Însuși. 

Vai, vai! Vai și amar va fi dacă Domnul nu va recunoaşte chipul Său, nu va 
găsi în el nici o asemănare cu Sine. El va rosti înfricoșata osândă: Nu vă cu- 
nosc pe voi (Mt. XXV, 12). Chipul netrebnicit va fi aruncat în văpaia nestin- 
să a gheenei. 

Nesfârșită bucurie va cuprinde acel suflet la care căutând Domnul, va re- 
cunoaște în el asemănarea cu Sine, va vedea în el frumuseţea pe care El, în 
nesfârșita Sa bunătate, a împropriat-o lui atunci când l-a zidit, pe care a refă- 
cut-o şi a înmulțit-o atunci când l-a răscumpărat, pe care i-a poruncit să o pă- 
zească întreagă întru neprihănire prin îndepărtarea de tot păcatul, prin păzi- 
rea tuturor poruncilor evanghelice. 

Netăcutul, nepărtinitorul paznic și aducător aminte al acestei îndepărtări 
şi păziri e conștiința. Amin. 


<a 
ED) 


Despre viaţa împrăștiată și cea cu luare-aminte 


Fiii lumii socot împrăștierea un lucru nevinovat, în vreme ce Sfinţii Părinţi 
o socot drept începutul tuturor relelor!. 

Omul dedat împrăștierii are despre orice, chiar și despre lucrurile cele mai 
însemnate, o concepţie foarte ușuratică, foarte superficială. 

Omul împrăștiat este de obicei nestatornic: simţirile inimii lui sunt lipsite 
de adâncime și putere, și drept aceea, sunt nestatornice și neîndelungate. 

Precum fluturele zboară din floare în floare, așa și omul împrăștiat trece de 
la o desfătare pământească la alta, de la o grijă deşartă la alta. 

Omul împrăștiat e străin de iubirea de aproapele: el privește cu nepăsare la 
suferințele oamenilor şi lesne pune asupra lor poveri anevoie de purtat. 

Necazurile lucrează cu putere asupra celui împrăștiat, tocmai fiindcă aces- 
ta nu le aşteaptă. EI așteaptă doar bucurii. 

Dacă necazul este puternic, însă degrab trecător, omul împrăștiat îl uită re- 
pede în zarva desfătărilor. Necazul îndelungat îl strivește. 

Împrăștierea însăși îl pedepseşte pe cel dedat ei: cu vremea îl plictisește și el, 
întrucât nu și-a agonisit nici un fel de cunoștințe și întipăriri sufletești temei- 
nice, se lasă pradă unei trândăvii chinuitoare, fără sfârşit. 

Împrăştierea, care este atât de vărămătoare îndeobşte, este deosebit de vătă- 
mătoare în lucrarea lui Dumnezeu, în lucrarea mântuirii, care cere priveghere 
şi luare-aminte statornice, încordate. 

Privegheați și rugați-vă, ca să nu intraţi în ispită (Mt. XXV, 41), grăieşte 
Domnul către ucenicii Săi. 

Tuturor zic: Privegheaţi (Mc. XIII; 37), a vestit EI la toată creștinătatea — 
prin urmare și celei a vremurilor noastre. 

Cel ce duce viaţă împrăștiată se împotrivește nemijlocit, prin viaţa sa, po- 
runcii Domnului lisus Hristos. 

Toţi sfinţii au fugit cu osârdie de împrăștiere. Ei se adunau în sine neînce- 
tat sau cel puţin, cât de des puteau, luând aminte la mișcările inimii și minții 
şi dându-le îndreptare potrivită cu poruncile Evangheliei. 


' Patericul egiptean, Avva Pimen cel mare. 

Obişnuinţa luării-aminte la sine îl păzeşte pe om de împrăștiere chiar și 
atunci când el se află înconjurat din toate părțile de zarvă și pricini de răspân- 
dire. Cel cu luare-aminte la sine rămâne însingurat, singur cu sine, chiar și în 
mijlocul mulţimii. 

Aflând prin cercare folosul luării-aminte și vărămarea adusă de împrăştiere, 
oarecare dintre Părinţii cei mari a spus: „Fără să priveghem cu deadinsul asu- 
pra noastră nu putem spori în nici o faptă bună”. 

Este un lucru lipsit de judecată să ne petrecem scurta viață pământească, 
dată nouă pentru pregătirea de veşnicie, doar în îndeletniciri pământești, în 
plăceri nimicnice, în nenumărate pofte și dorințe neîmplinite, alergând fără 
seriozitate de la o desfătare a simţurilor la alta, uitând sau amintindu-ne ra- 
reori și superficial de veșnicia cea măreaţă și totodată înfricoșată, de care nu 
vom putea fugi. 

Lucrările lui Dumnezeu — e un lucru învederat — trebuie să fie cercetate cu 
cea mai mare evlavie și luare-aminte, altminteri omul nu le va putea nici cer- 
ceta, nici cunoaște. 

Lucrarea cea mare a lui Dumnezeu — zidirea omului, iar după aceea, după 
căderea lui, înnoirea prin răscumpărare — trebuie cunoscută în amănunt fie- 
cărui creștin; fără această cunoaştere el nu poate ști și împlini datoriile creşti- 
nești. Cunoașterea marii lucrări a lui Dumnezeu nu poate fi dobândită de că- 
cre cel împrăștiat! 

Poruncile lui Hristos nu au fost date numai omului dinafară, ci mai vârtos 
celui lăuntric: ele cuprind toate gândurile și simțămintele omului, până și cele 
mai subțiri mișcări ale lui. A păzi aceste porunci este cu neputinţă fără prive- 
ghere statornică și adâncă luare-aminte. Privegherea și luarea-aminte nu sunt 
cu putinţă pentru cel ce duce viață împrăștiată. 

Păcatul și cel ce foloseşte păcatul, diavolul, se furișează pe nesimţite în min- 
ze și în inimă. Omul este dator să stea necontenit de strajă împotriva vrăjmași- 
lor săi nevăzuţi. Cum va sta la această strajă, dacă este dedat împrăștierii? 

Omul împrăștiat se aseamănă unei case fără uși și fără zăvoare: nici o co- 
moară nu poate fi păzită într-o astfel de casă; ea e deschisă pentru hoți, tâl- 
hari și desfrânate. 

Viaţa împrăștiată, plină de griji lumești, îi aduce omului slăbănogire, la fel 
ca îmbuibarea cu mâncare și băutură (Lc. XXI, 34). Un asemenea om este ţin- 
tuit de pămânv, e prins numai cu cele vremelnice și deșarte; slujirea lui Dum- 
nezeu devine pentru cel împrăștiat un lucru de mâna a doua; însuși gândul la 
această slujire e pentru el sălbatic, plin de întuneric, nesuferit de apăsător. 


1 Patericul egiptean, Avva Agaton. 

Viaţa cu luare-aminte slăbește lucrarea simţurilor trupești asupra omului 
— ascute, întăreşte, educă lucrarea simţurilor sufletești. Dimpotrivă, împrăș- 
tierea adoarme simţurile sufletești: ea se hrănește prin lucrarea necontenită a 
simţurilor trupești. 

În zadar spun cei împrăștiați că viaţa împrăştiată este un lucru nevinovat! 
Prin aceasta, ei își dau în vileag răutatea bolii de care sunt cuprinși. Boala lor 
este atât de mare, toceşte atât de mult simţurile sufletului, că sufletul bolnav 
de ea nici măcar nu simte starea sa jalnică. 

Cei ce voiesc a deprinde luarea-aminte, sunt datori a se înfrâna de a orice 
îndeletnicire deșartă. 

Împlinirea îndatoririlor particulare și obşteşti nu intră în alcătuirea îm- 
prăștierii: împrăștierea este întotdeauna unită fie cu nelucrarea, fie cu îndelet- 
niciri deşarte, pe care le putem număra fără a greși alături de nelucrare. 

O îndeletnicire folositoare, mai ales una de serviciu, de care este legată 
o anumită răspundere, nu împiedică luarea-aminte la sine — ea călăuzește la 
această luare-aminte. Cu atâr mai mult călăuzesc la luare-aminte ascultări- 
le mănăstirești, atunci când sunt împlinite în chipul cuvenit. Viaţa lucrătoa- 
re este calea neapărat trebuincioasă către luarea-aminte la sine, și această ca- 
le este poruncită de către Sfinții Părinţi tuturor celor care vor să deprindă lu- 
area-aminte la sine. 

Luarea-aminre la sine în adâncă însingurare aduce roade duhovniceşti de 
mult preţ; însă de ea sunt în stare numai bărbaţii ajunși în puterea vârstei 
duhovnicești, care au sporit în cucernică nevoinţă şi au deprins deja luarea- 
aminte în viaţa lucrătoare. 

În viața lucrătoare, oamenii te ajută să dobândești luare-aminte, arătân- 
du-ţi când o încalci. Ascultarea este cel mai bun mijloc de a deprinde luarea- 
aminte: nimeni nu îl învaţă atât de bine pe om să ia aminte la sine ca un mai 
mare aspru și cu dreaptă socotință. 

În îndeletnicirile tale de serviciu, printre oameni, nu îţi îngădui să omori 
vremea cu vorbire în deșert și cu glume proaste; în îndeletnicirile de birou, nu 
te lăsa furat de închipuire: astfel se va ascuţi degrabă conștiința ta și va începe 
să îți arate orice înclinare către împrăștiere ca pe o încălcare a Legii evangheli- 
ce, ca pe o încălcare chiar a bunului simț. Amin. 


LI 4 

Despre obiceiuri 


Obiceiurile au o putere asemenea cu cea a însușirilor fireşti: cel ce urmează 
Domnului Iisus Hristos este dator să dobândească obiceiuri bune și să se fe- 
rească de obiceiurile rele. 

Tinere, fii înţelept și prevăzător! Din anii tinereţii tale să dobândești deo- 
sebită luare-aminte spre dobândirea obiceiurilor bune; când vei fi în puterea 
vârstei, ca și la bătrâneţe, te vei bucura de bogăţia dobândită fără osteneală în 
anii tinereţii. 

Nu socoti drept un lucru de mică însemnătate împlinirea unei pofte ce pa- 
re de cea mai mică însemnătate: fiecare împlinire a poftei lasă negreşit o anu- 
mită întipărire în suflet, ce poate fi uneori foarte puternică, și sluji ca început 
al unui obicei vătămător. 

Oare știa cartoforul, atunci când s-a atins pentru prima oară de cărți, că jo- 
cul va fi patima lui? Oare ştia cel supus patimii beţiei, atunci când a băut pri- 
ma votcă, știa că începe să se sinucidă? Că așa numesc eu acest obicei neferi- 
cit, ce pierde atât sufletul, cât și trupul. 

O singură privire neprevăzătoare nu arareori s-a întâmplat să rănească ini- 
ma; câteva asemenea priviri au adâncit atât de mult rana, încât de-abia s-a le- 
cuit prin mulţi ani de rugăciuni, nevoințe și plâns. 

Educatori şi dascăli, insuflaţi tineretului obiceiuri bune! Feriţi-l, ca de o 
mare nenorocire, de obiceiurile rele! 

Obiceiurile păcătoase sunt ca niște lanţuri pe om: îl lipsesc de libertatea 
duhovnicească, îl țin cu silnicie în mlaștina puturoasă a patimilor. 

Pentru pierzania omului e îndeajuns un singur obicei păcătos: el va da me- 
reu cale liberă în suflet tuturor păcatelor și tuturor patimilor. 

Deprinde-te să fii modest: nu-ţi îngădui nici o îndrăzneală față de aproape- 
le, nu-ţi îngădui nici măcar să te atingi de el fără să fie mare nevoie — și obice- 
iul modestiei va face lesnicioasă pentru tine marea virtute a înfrânării. Apro- 
piaţii tăi, simțind modestia care trăiește în tine, vor fi lipsiţi înaintea ta de în- 
drăzneli nepotrivite, ca şi cum s-ar cucernici înaintea bunei miresme de lucru 
sfânt. 

Nimic nu clatină întreaga înţelepciune atât de tare ca obiceiul purtării în- 
drăzneţe, slobode, care leapădă legile modestiei. 

Deprinde-te să fii cumpărat la mâncare: prin înfrânare îi vei da trupului să- 
nătate şi putere, iar minţii — o trezvie deosebită, care este atât de trebuincioasă 
în lucrarea mântuirii, fiind de mare folos și în îndeletnicirile pământeşti. 

Îmbuibarea nu este altceva decât un obicei rău, necugetat, săturarea nesă- 
turată a poftei firești vătămare de reaua întrebuințare. 

Deprinde-te cu cea mai simplă hrană. Aceasta este, pentru cel ce s-a învă- 
ţat cu ea, mai gustoasă decât bucatele alese — nu mai vorbesc de faptul că e 
mai sănătoasă. 

Ce libertate și putere duhovnicească aduce omului deprinderea mâncării 
simple — deprindere ce pare atât de măruntă, atât de materială! Omul care a 
căpătat-o cheltuieşte pentru masă foarte puţini bani, foarte puţin timp și foar- 
te puţine griji de pregătire a ei. Dacă cel ce s-a deprins cu mâncarea simplă es- 
te sărac, nu va fi apăsat de sărăcia sa. 

Grea este trecerea de la mesele bogate și rafinate la mâncărurile simple! 
Pe mulți i-au silit împrejurările să facă această schimbare, și mulţi, făcând-o, 
şi-au pierdut sănătatea, ba chiar s-au clătinat duhovniceşte. De acest necaz 
s-ar fi putut păzi dacă s-ar fi deprins cu înţelepciune şi la bună vreme cu obi- 
ceiul de a mânca simplu. 

Acest obicei este de mare preţ, prin urmările sale, mai ales pentru cel ce 
doreşte să se afierosească slujirii lui Hristos: el îi îngăduie acestuia să își aleagă 
pentru a vieţui cel mai însingurat loc cu putinţă, făcând netrebuincioase dese- 
le legături cu oamenii și astfel, înlăturând toate pricinile de împrăștiere, îi dă 
putinţa să se predea cu totul cugetării la Dumnezeu şi rugăciunii. 

Toţii sfinţii s-au îngrijit din răsputeri nu numai de obiceiul cumpătării în 
mâncare, ci și de obiceiul mâncării simple. Mâncarea de zi cu zi a Apostolului 
Petru costa câțiva bănuţi de aramă. 

Cumplită patimă este beţia! Aceasta e o boală ce se strecoară în alcătuirea 
crupească prin înclinarea în fața poftei, care primește, în virtutea deprinderii, 
putere de însușire firească. 

Slujirorul lui Hristos trebuie să se păzească nu numai de beţie, ci și de obi- 
ceiul de a bea mult vin, care aprinde trupul și stârnește în el pofte dobitoceşti. 
Nu vă îmbătaţi de vin, întru care este curvia (Et. V, 18), a zis Apostolul. Este 
îngăduită întrebuinţarea vinului în cantitate foarte mică; iar cine nu poate să 
fie cumpătat la vin, mai bine să nu mai bea deloc. 

A zis Pimen cel Mare: „Nevoitorul are trebuinţă în primul rând de minte 
crează”!. Vinul îi răpeşte omului putinţa de a-și păstra trezvia minţii. Atunci 
când nevoitorul este supus lucrării vinului, de mintea lui slăbită și întunecată 
se apropie potrivnicii lui, iar mintea nu mai e în stare să se lupte cu ei. Înlăn- 


1 Patericul egiptean. 

ţuită de lucrarea vinului, e trasă spre prăpastia pierzării! Într-o singură clipă 
pier roadele unei nevoinţe îndelungate — fiindcă Duhul Sfânt se depărtează de 
la cel spurcat prin păcat. lată de ce a zis Preacuviosul Isaia, pustnicul egiptean, 
că cei ce iubesc vinul niciodată nu se vor învrednici de daruri duhovnicești!: 
ca să rămână în om, aceste daruri au trebuinţă de curăţie statornică, iar aceas- 
ta nu este cu putință decât pentru cel ce are trezvie statornică. 

Iubirea de argint, iuţimea, îngâmfarea, obrăznicia sunt boli rele ale sufle- 
tului, care se nasc din satisfacerea înclinărilor pătimașe ale firii căzute. Ele se 
întăresc, ajung la deplină putere şi-l înrobesc pe om tocmai prin mijlocirea 
deprinderii. 

Această lege o urmează și pofta trupească, în ciuda faptului că ea stă în fi- 
rea omului căzut. Fericit este acel tânăr care de prima oară când se vor arăta în 
el lucrările poftei va pricepe că nu trebuie să te laşi în voia ei, ci trebuie să o în- 
frânezi prin legea lui Dumnezeu și prin înțelepciune. Fiind înfrânată chiar de 
la primele ei pretenții, pofta se supune lesne minţii și pretenţiile ei deja cad: ea 
lucrează ca cineva lipsit de libertate, ferecat în lanţuri. Împlinirea poftei îi mă- 
rește acesteia pretențiile. Pofta căreia rațiunea, satisfăcând-o vreme îndelunga- 
tă şi în chip statornic, îi dă stăpânire asupra omului, domnește ca un tiran atât 
asupra trupului cât și a sufletului, ducându-le la pierzare pe amândouă. 

Îndeobște, toate patimile se dezvoltă în om în urma cedării în fața lor; aceas- 
tă cedare având loc din ce în ce mai des, înclinarea păcătoasă se preface în de- 
prindere, iar deprinderea face patima stăpânitor silnic asupra omului. „Ieme-te 
de obiceiurile rele mai mult decât de demoni”, a grăit Sfântul Isaac Sirul”. 

Atunci când lucrează în tine dorința păcătoasă ori imboldul păcătos, tre- 
buie să o refuzi. Data următoare va lucra mai slab, și în cele din urmă se va 
stinge cu totul; dar dacă o împlinești, de fiecare dată va lucra cu putere spo- 
rită, întrucât capătă tot mai multă stăpânire asupra voii, și în cele din urmă 
naște deprinderea. 

Păcarele pe care ne-am obişnuit să le săvârșim ne par ușoare, oricât de gre- 
le ar fi. Păcatul care este nou pentru suflet îl înspăimântă, și sufletul nu se va 
învoi degrabă să-l săvârșească. 

Patimile sunt obiceiuri rele; virtuțile sunt obiceiuri bune (aici se vorbeşte 
despre patimile și virtuțile însuşite de către om prin făptuire, prin viață — iar 
în scrierile Părinților uneori sunt numite „patimi” feluritele însușiri ale bo- 
lii pricinuite în noi de cărre cădere, feluritele chipuri ale păcăroșeniei de ob- 
şte a tuturor oamenilor — şi cu aceste patimi ne naștem; iar „virtuți” sunt nu- 
mite însușirile bune fireşti, naturale, ale omului; aceste patimi și aceste virtuți 


! Cuvântul XVII, cap. 2, 8. 
Cuvântul LXXXIX. 

nu pun nici o pecete horărâtoare asupra omului — această pecete o pune în- 
clinarea însușită de bună voie prin statornica sau deasa ei satisfacere, împlini- 
re a pretențiilor ei). 

Robul lui Hristos trebuie să fie slobod de obiceiuri rele pe câr e cu putinţă, 
ca acestea să nu-i împiedice înaintarea către Hristos. EI trebuie să se depărteze 
nu doar de obiceiurile nemijlocit păcăroase, ci şi de toate obiceiurile care duc 
la păcat, cum ar fi obiceiul luxului, al răsfățului, al împrăștierii. 

Câteodată ne leagă de picioare un obicei cât se poate de mărunt, ţinân- 
du-ne pe pământ în vreme ce ar trebui să fim în cer. 

Tinere! Îşi dau iarăși sfat mântuitor: câtă vreme vei avea libertate duhovni- 
cească, fugi de obiceiurile rele ca de lanţuri şi temniță; dobândește obiceiuri bu- 
ne, prin care se păstrează, se întărește, se pecetluiește libertatea duhovnicească! 

lar dacă cineva capătă abia când este în puterea vârstei dorinţa de a slu- 
ji lui Hristos și, din nefericire, a dobândit deja multe obiceiuri păcătoase ori 
obiceiul luxului şi răsfățului, care de obicei ţin sufletul într-o stare de slăbă- 
nogire, acela nu trebuie să se lase biruit de trândăvie și îndoială — el trebuie să 
intre bărbăteşte în luptă cu obiceiurile rele. Biruința asupra lor nu este cu ne- 
putinţă, atunci când omul are ajutorul dumnezeiesc. 

Hotărârea nestrămutată a voinţei, adumbrită şi întărită de Harul Dumne- 
zeiesc, poate birui obiceiurile rele cele mai învechite. 

La început, obiceiul se împotriveşte cu încrâncenare celui ce vrea să le- 
pede jugul lui, părând de nebiruit; cu timpul însă, dacă omul se luptă cu el 
necontenit, de fiecare dată când el nu se supune obiceiului, obiceiul îşi pier- 
de din putere. 

Dacă de-a lungul luptei ţi se va întâmpla, din pricina vreunei împrejurări 
neașteptate, să fii biruit, să nu te tulburi și să nu cazi în deznădăjduire: trebu- 
ie să începi iar lupta. 

Lupta cu silire de sine împotriva obiceiurilor păcătoase, Dumnezeu i-o so- 
coate omului întru mucenicie, și cel ce dobândeşte biruinţă în această luptă 
este încununat cu cununa mărturisitorilor, ca unul ce s-a nevoit pentru Le- 
gea lui Hristos. 

Milostivul şi Atotputernicul Domn primește pe oricine se apropie de Dân- 
sul, tinde dreapta Sa spre a sprijini neputinţa noastră. Drept aceea, chiar de ai 
fi cu totul în obiceiuri rele ca în niște lanţuri grele, nu te dezănădăjdui de pri- 
mirea slobozeniei. Purcede la războiul cel nevăzut, luptă-te cu bărbăție și fără 
încetare, rabdă-ți înfrângerile cu mărime de suflet. Câteodată, Dumnezeu ne 
lasă să ne luptăm doar cu puterile noastre, ca să cunoaștem prin cercare cât de 
slabi suntem singuri, şi ca urmare a acestei cercări să ne ținem de Dumnezeu 
fără a ne depărta de la Dânsul, Singurul Care poate birui păcatul în cei ce vor 
cu adevărat să vadă biruit păcatul în ei înșiși. Amin. 

Cugetare la moarte 


Soarta tuturor oamenilor de pe pământ, soartă pe care nimeni nu o poa- 
te ocoli, este moartea. Ne înfricoşăm de ea ca de vrăjmașul cel mai cumplit, îi 
plângem amar pe cei răpiți de ea, însă ne ducem viața ca şi cum moartea nici 
nu ar fi, ca și cum am fi veșnici pe pământ. 

Mormânt al meu! De ce te uit? Tu mă aștepți, mă aştepţi și fără îndoială că 
mă voi sălășlui în tine: pentru ce, dar, te uit și mă port ca şi cum mormântul 
ar fi doar partea altor oameni, şi nicidecum a mea? 

Păcatul mi-a furat și îmi fură cunoașterea și simţirea oricărui adevăr; el îmi 
răpește, şterge din gândul meu aducerea aminte de moarte, de această întâm- 
plare atât de însemnată, de neîndoielnică pentru mine. 

Pentru a ne aduce aminte de moarte, trebuie să trăim în potrivire cu po- 
runcile lui Hristos. Poruncile lui Hristos curățesc mintea și inima, le omoară 
pentru lume, le învie pentru Hristos: desfăcută de împătimirile pământești, 
mintea începe să își întoarcă adeseori privirile spre tainica sa trecere în veșni- 
cie — spre moarte; inima curățită începe să presimtă moartea. 

Mintea și inima desfăcute de lume năzuiesc către veșnicie. După ce L-au în- 
drăgit pe Hristos, ele simt o însetare nealinată de a se înfățișa Lui, chiar dacă se 
cutremură de ceasul morţii, contemplând mărirea lui Dumnezeu și nimicnicia 
dimpreună cu păcătoșenia lor. Moartea li se înfățișează în același timp și ca o 
nevoinţă înfricoșătoare, și ca o izbăvire dorită din robia pământească. 

De nu suntem în stare să dorim moartea din pricina răcelii noastre faţă de 
Hristos și din iubirea ce o nutrim față de cele stricăcioase, măcar să întrebuin- 
țăm aducerea aminte de moarte ca pe o doctorie amară împotriva păcătoșeniei 
noastre, fiindcă pomenirea morții — așa numesc Sfinţii Părinţi această aduce- 
re aminte, împropriindu-se sufletului, taie prietenia lui cu păcatul, cu toate 
desfărările păcătoase. 

„Doar cel ce s-a deprins cu gândul la sfârșitul său”, a zis un oarecare Preacu- 
vios Părinte, „poate pune sfârșit păcatelor sale”!. Adz-zi aminte de cele mai de 
pe urmă ale tale, spune Scriptura, și în veac nu vei mai păcătui (Sir. VIL, 38). 


! Cuvântul XXI. 

Scoală-te din patul tău ca unul care învie din morţi; culcă-te în patul tău 
ca în mormânt: somnul închipuie moartea, iar întunericul nopţii prevestește 
întunericul mormântului, după care răsare lumina învierii, cea veselă pentru 
robii lui Hristos și înfricoşătoare pentru vrăjmaşii Lui. 

Norul gros, chiar dacă e alcătuit din aburi subţiri, ascunde lumina soare- 
lui — iar plăcerile trupești, răspândirea, nimicnicele griji pământești ascund de 
ochii sufletului măreața veșnicie. 

În zadar strălucește din cerul curat soarele pentru ochii loviți de orbire — și 
veşnicia e ca şi cum n-ar fi pentru inima stăpânită de împătimirea față de pă- 
mânt, de mărirea lui, de slava lui, de plăcerile lui. 

Moartea păcătosului este cumplită (Ps. XXXIII, 22): îi ajunge atunci când 
dânșii n-o așteaptă nicidecum; îi ajunge fără ca dânșii să se fi pregătit în nici 
un fel nici pentru ea, nici pentru veșnicie, și fără să îşi fi făcut o părere lim- 
pede despre aceste două lucruri. Şi îi răpeşte moartea pe păcătoşi de pe faţa 
pământului, pe care n-au făcut alrceva decât să-L mânie pe Dumnezeu, și îi 
aduce pentru veșnicie în închisorile iadului. 

Vrei să îţi aduci aminte de moarte? Păzeşte cumpătarea aspră în mâncare, 
în haine, în toate cele casnice; ia seama ca nu cumva lucrurile de trebuinţă să 
nu se preschimbe cumva în lucruri de lux, cugetă întru Legea lui Dumnezeu 
ziua şi noaptea, sau cât de des poți și îţi vei aminti de moarte. Aducerea amin- 
te de ea o însoțesc râuri de lacrimi, părerea de rău pentru păcate, hotărârea în- 
dreptării, rugăciunea multă și osârduitoare. 

Care din oameni a rămas să vieţuiască veșnic pe pământ? Nimeni. Şi eu voi 
merge în urma părinţilor, străbunilor, a fraţilor și a tuturor celor de aproape ai 
mei. Trupul meu se va însingura în mormântul întunecos, iar soarta sufletului 
meu va fi ascunsă de ceilalți locuitori ai pământului în nepătrunsă taină. 

Vor plânge pentru mine rudele și prietenii; poate că vor plânge amar, după 
aceea însă vor uita. Așa sunt plânși şi apoi uitaţi nenumărate mii de oameni. 
Socoteala lor o ştie și Își aduce aminte de ei doar Dumnezeu. 

De-abia m-am născut, de-abia m-am zămislit, că moartea şi-a pus asu- 
pra mea pecetea. „Este al meu”, a grăit ea, pregătindu-și fără întârziere coasa. 
Chiar de la începutul ființării mele ea flutură această coasă. În fiecare clipă aș 
putea să cad jertfă morţii! A fluturat de multe ori din coasă, dar lovitura ce își 
va atinge ţinta va veni, negreșit. 

Cu zâmbet rece de dispreț privește moartea la lucrurile pământești ale oa- 
menilor. Arhitectul construiește o clădire colosală, pictorul nu și-a terminat 
alesul tablou, geniul a alcătuit planuri gigantice și vrea să le aducă la împlinire: 
vine fără de veste moartea necruțătoare, și preface în nimicnicie pe cel slăvit al 
pământului şi toate gândurile lui. 

Doar înaintea robului lui Hristos se cucerește moartea aspră: biruită de 
Hristos, ea cinstește doar viaţa în Hristos. Adeseori, un vestitor ceresc îi ves- 
teşte pe slujitorii Adevărului despre grabnica lor mutare la veșnicie şi despre 
fericirea de acolo. Pregătiţi de moarte prin viaţa lor, mângâiaţi și de mărtu- 
ria conștiinței, şi de mângâierea de Sus, ei adorm lin, cu zâmbetul pe buze, în 
somnul cel lung al morţii. 

A văzut, oare, cineva un trup de drept părăsit de suflet? El nu răspândeș- 
te putoare, apropierea de el nu înfricoșează; la înmormântarea lui, întristarea 
este amestecată cu o bucurie de nepătruns. Trăsăturile feței, care au îngheţat 
aşa cum s-au alcătuit în clipele ieșirii sufletului, uneori odihnesc în cea mai 
adâncă tihnă, iar alteori luminează în ele bucuria desfătatei întâlniri și sărutări 
— cu îngerii, fireşte, şi cu cetele sfinţilor, care sunt trimiși din cer să întâmpi- 
ne sufletele drepţilor. 

Amintită fă-te mie, moartea mea! Vino la mine, amară, dar pe deplin în- 
dreptăţită şi folositoare pomenire! Rupe-mă de păcat! Pune-mă pe calea lui 
Hristos! Fie ca de la pomenirea morţii mâinile mele să slăbănogească față de 
orice întreprindere deșartă, vană, păcătoasă. 

Amintită fă-te mie, moartea mea — și să fugă de la mine slava deșartă și iu- 
birea de dezmierdări, care mă robesc! Voi depărta de la trapeza mea mâncăru- 
rile bogate aburinde, voi scoate de pe mine hainele de mult preţ, voi îmbrăca 
haină de plângere, mă voi jeli de viu pe mine, care am fost sortit morţii de la 
nașterea mea. 

„Aşa! Adu-ţi aminte și plânge-te singur de viu”, grăiește pomenirea morții: 
„am venit să te amărăsc în chip binefăcător, și am adus cu mine sobor de gân- 
duri dintre cele mai folositoare de suflet. Vinde cele prisositoare ale rale și îm- 
parte săracilor preţul lor, trimite înaintea ta la cer comorile tale, precum a po- 
runcit Mântuitorul: ele vor întâmpina acolo pe stăpânul lor, înmulţindu-se 
însutit, Varsă pentru tine lacrimi amare şi rugăciuni fierbinţi. Cine te va po- 
meni după moarte cu grija și osârdia cu care te poți pomeni singur dinainte de 
moarte? Nu încredința mântuirea sufletului tău altora, de vreme ce poți sin- 
gur a săvârși această lucrare, de care ai neapărată nevoie! De ce să alergi după 
stricăciune, de vreme ce moartea îţi va lua negreșit toate cele stricăcioase? Ea 
este plinitoarea poruncilor Arotsfântului Dumnezeu: numai ce aude porun- 
ca, şi se îndreaptă spre plinirea ei ca un fulger. Ea nu se rușinează nici de bo- 
gat, nici de puternic, nici de erou, nici de geniu; nu cruţă nici tinereţea, nici 
frumuseţea, nici fericirea pământească: îl strămută pe om în veșnicie; şi prin 
moarte, robul lui Dumnezeu intră în fericirea veşniciei, iar vrăjmașul Lui — în 
muncile cele veșnice”. 

„Pomenirea morţii este un dar al lui Dumnezeu”), au zis Părinţii: el este 


dat plinitorului poruncilor lui Hristos, spre a-l desăvârși în sfânta nevoinţă a 
pocăinței şi mântuirii. 

Pomenirii harice a morţii îi premerge propria stăruință a omului de a-și adu- 
ce aminte de moarte. Sileşte-te să-ţi aminteşti adeseori de moarte, încredin- 
ţează-te de neîndoielnicul adevăr că vei muri negreșit, nu se știe când — și va 
începe să vină de la sine, să se înfăţișeze minţii tale pomenirea morţii, pome- 
nire adâncă şi puternică: ea va lovi cu lovituri aducătoare de moarte toate în- 
treprinderile tale păcătoase. 

Străin e de acest dar duhovnicesc cel ce îndrăgește păcatul: acesta nici cu 
un picior în groapă nu va înceta a se deda plăcerilor păcătoase ale trupului, 
neaducându-și aminte nicidecum de moartea care i se înfățișează faţă către fa- 
ţă. Dimpotrivă, slujitorul lui Hristos, chiar de ar fi în cămări măreţe, își va 
aduce aminte de mormântul ce îl aşteaptă, va vărsa pentru sufletul său lacrimi 
foarte mântuitoare. Amin. 


! Scara, Cuvântul VI. 

Slavă lui Dumnezeu! 


Slavă lui Dumnezeu! Slavă lui Dumnezeu! Slavă lui Dumnezeu! Pentru tot 
ce văd în mine însumi, în toţi, în toate — slavă lui Dumnezeu! 

Dar ce văd în mine însumi? Văd păcat, păcat necontenit: văd necontenită 
călcare a preasfintelor porunci ale lui Dumnezeu, Ziditorul şi Răscumpărăto- 
rul meu. Și Dumnezeul meu vede păcatele mele, le vede pe toate, vede mulţi- 
mea lor fără de număr. Atunci când eu, om, făptură mărginită, care prin nepu- 
tinţa mea mă asemăn cu iarba și floarea câmpului, privesc mai bine la păcatele 
mele, acestea mă umplu de groază, atât prin mulțimea cât și prin felul lor. 

Şi până acum Dumnezeu caută cu îndelungă răbdare la poticnirile mele! 
Până acum nu mă dă pierzării pe care demult o merit și o chem! Nu se des- 
chide sub mine pământul, nu îl înghite pe nelegiuitul ce îl împovărează! Ce- 
rul nu își pogoară focul, nu-l arde pe călcătorul poruncilor cerești! Apele nu 
ies din vistieriile lor, nu se năpustesc asupra păcătosului care păcătuiește pe fa- 
ță înaintea a toată zidirea, nu îl răpesc, nu îl îngroapă în adâncurile prăpăsti- 
ilor întunecate! Iadul este oprit: nu i se dă jertfa pe care el o cere cu dreptate, 
asupra căruia are drepturi de netăgăduit! 

Cu evlavie și frică privesc la Dumnezeu, care caută la păcatele mele, care le 
vede mai limpede decât le vede conștiința mea. Minunata Lui îndelungă răb- 
dare mă aduce la uimire, la nedumerire: dau mulţumită, slavoslovesc această 
neurmată Bunătate. Se pierd în mine gândurile; sunt cuprins cu totul de mul- 
țumită și slavoslovie: mulțumita și slavoslovia mă stăpânesc pe de-a-ntregul, 
aștern 0 tăcere evlavioasă peste minte și peste inimă. A simţi, a gândi, a rosti 
cu limba pot doar un singur lucru: s/zvă lui Dumnezeul! 

Pe unde te mai porţi, gândul meu? Priveşte neabărut păcatele tale, stârnește 
în mine tânguirea pentru ele: am nevoie de curățirea prin plâns amar, de cură- 
ţirea prin lacrimi necurmate. Gândul nu ia aminte, ci zboară — de neoprit, se 
așază pe o necuprinsă înălțime! Zborul ei se aseamănă cu alergarea fulgerului, 
atunci când fulgerul se atinge în același timp de amândouă capetele orizontu- 
lui. Și s-a urcat gândul la înălțimea vederii duhovnicești, de unde priveşte o 
vedere neobișnuită, nespus de cuprinzătoare, o priveliște cât se poate de pito- 
rească și uimitoare. Înaintea ei stă întreaga lume, toate vremurile de la facerea 
și până la sfârșitul lumii, toate câte au avut loc în lume — și trecute, și de fa- 

ță, și viitoare; înaintea ei stă soarta fiecărui om în toate amănuntele ei aparte; 
peste vremuri, peste întâmplările obștești și peste soarta fiecărui om se vede 
Dumnezeu, Făcătorul tuturor făpturilor și Stăpânul lor neîngrădit, Care toare 
le vede, toate le cârmuiește, oricărui lucru și oricărui om îi hotărăște dinainte 
țelurile, îi dă rostul lui aparte. 

Dumnezeu îngăduie ca omul să fie privitor al cârmuirii Sale — dar prici- 
nile judecăților Lui, remeiurile poruncilor dumnezeiești sunt cunoscute doar 
lui Dumnezeu: Cine a cunoscut gândul Domnului? Sau cine s-a făcut Lui sfet- 
nic? (Rom. XI, 34) şi faptul că i se îngăduie omului să-L privească pe Dum- 
nezeu în Pronia Lui, în cârmuirea făprurii de către Dânsul, în judecăţile Lui, 
este un bun nespus de mare pentru om, din care izvorăște pentru el îmbel- 
şugat folos sufletesc. 

Vederea Făcărorului și Domnului tuturor zidirilor văzute și nevăzute îl îm- 
bracă pe privitor cu putere mai presus de fire: cu această vedere este unită 
recunoașterea neîngrădiei stăpâniri asupra făpturii a Arotputernicului Îm- 
părat al făpturii. Perii capului nostru, peri atât de neînsemnaţi după nepu- 
tincioasa părere a oamenilor, sunt numărați înaintea acestei Înțelepciuni Ne- 
mărginite, Arotcuprinzătoare, şi sunt păziţi de Ea (Mt. X, 30; Lc. XXI, 18) 
— cu atât mai mult nu poate fi săvârșită fără porunca Ei nici o întâmplare în- 
semnată, nici o cotitură în viaţa oamenilor. Creștinul, care privește fără conte- 
nire la Pronia lui Dumnezeu, păstrează în mijlocul celor mai cumplite restriști 
o bărbăţie statornică şi o tărie neclătinată. E] grăieşte dimpreună cu sfântul 
Psalmist și Prooroc: Mai înainte am văzut pe Domnul înaintea mea pururea, că 
de-a dreapta mea este, ca să nu mă clatin (Ps. XV, 8): „Domnul îmi este Aju- 
tător — nu mă voi teme de nici un fel de necazuri, nu mă voi lăsa pradă trân- 
dăviei, nu mă voi cufunda în marea adâncă a înrristării! Pentru toate — slavă 
lui Dumnezeul 

Vederea Proniei Dumnezeieşti insuflă omului o nemărginită supunere faţă 
de Dumnezeu. Îl împresoară pe robul lui Dumnezeu felurite și încurcate neca- 
zuri? EI își mângâie inima rănită în acest chip: „Dumnezeu vede toate acestea. 
Dacă din pricini cunoscute de EI, Preaînreleprul, necazurile acestea nu mi-ar fi 
fost folositoare şi trebuincioase, El, Arotputernicul, le-ar fi îndepărtat. El însă 
nu le îndepărtează: așadar, este sfânta Lui voie ca aceste necazuri să mă strâm- 
toreze. Prețioasă este pentru mine această voie, mai prețioasă decât viaţa! Mai 
bine să moară făptura decât să lepede voia Făcătorului! În această voie este via- 
ţa cea adevărată! Cine moare pentru a împlini voia lui Dumnezeu, acela intră 
în mai mare împlinire a vieţii. Pentru toate — s/zvă /ui Dumnezeu!" 

Vederea Proniei Dumnezeieşti formează în suflet o blândeţe adâncă și o ne- 
schimbată dragoste către aproapele, pe care nici un fel de vifor nu poate să le 

zdruncine, să le tulbure. Pentru un asemenea suflet nu există jigniri, nici vă- 
tămări, nici pagubă: întreaga făptură lucrează la porunca ori cu îngăduința 
Făcătorului; făprura este doar o unealtă oarbă. Într-un asemenea suflet răsună 
glasul smereniei ce îl învinuieşte de nenumărate păcate, care le dă dreptate se- 
menilor ca unor unelte ale Proniei drept judecătoare. Mângâieror răsună acest 
glas în mijlocul pătimirilor, aducând tihnă și mângâiere; el vestește lin: „Cele 
vrednice de faprele mele primesc!. Mai bine să pătimesc în viaţa cea vremel- 
nică și scurtă decât să pătimesc veșnic în muncile cele veșnice ale iadului. Pă- 
catele mele nu pot rămâne nepedepsite: cere acest lucru dreapta judecată a lui 
Dumnezeu. În faptul că ele sunt pedepsite în scurta viață pământească văd ne- 
grăita milostivire dumnezeiască”. S/avă /ui Dumnezeu! 

Vederea Proniei Dumnezeieşti apără, face să crească credinţa în Dumne- 
zeu. Cel ce vede Mâna cea nevăzută și atotputernică — cârmuitoarea lumii, 
acela rămâne netulburat în cumplitele furtuni care înviforează marea vieţii: el 
crede că starea obștii, cârma Bisericii, soarta fiecărui om sunt în dreapta cea 
atotputernică şi preaînţeleaptă a lui Dumnezeu. Privind la valurile sălbatice, la 
furtunile cele înfricoșate, la norii cei întunecoși, el se mulțumește și se împa- 
că cu gândul că Dumnezeu vede ceea ce se săvârşeşte. Omului — făptură slabă 
— i se cuvine supunerea liniștită, smerită, evlavioasa cunoaștere, contemplare a 
judecăților dumnezeieşti. Să se îndrepteze toate pe căile dinainte hotărâte lui, 
spre ţelurile rânduize de Sus! Pentru toate — s/zvă lui Dumnezeu! 

Înaintea priveliştii Proniei Dumnezeieşti pier nu doar necazurile vremel- 
nice, ci și acelea care îl așteaptă pe om la intrarea lui în veșnicie, dincolo de 
graniţa mormântului. Pe acestea le lipseşte de putere, le nimicește mângâierea 
harică ce se pogoară totdeauna asupra sufletului care s-a lepădat de sine pen- 
tru a se supune lui Dumnezeu. Pentru cel ce s-a lepădar de sine, care s-a în- 
credinţat voii lui Dumnezeu, moartea însăși nu este de temut: robul credin- 
cios al lui Hristos îşi dă sufletul și soarta veșnică în mâinile lui Hristos, le dă 
cu credinţă nestrămutată în Hristos, cu neclintită nădejde în bunătatea și pu- 
cerea Lui. Atunci când sufletul se desparte de trup și îngerii aruncaţi din cer 
se apropie de el cu obrăznicie, prin lepădarea sa de sine el îi loveşte, îi pune pe 
fugă pe îngerii întunecaţi și plini de răutate. „Luaţi-mă, luaţi-mă”, le spune el 
cu bărbăţie, „aruncaţi-mă în adâncul întunericului și flăcării, aruncaţi-mă în 
adâncul iadului, dacă aceasta este voia Dumnezeului meu, dacă a ieșit de la 
Dânsul astfel de hotărâre în privinţa mea: mai ușor îmi este să mă lipsesc de 
dulceţile Raiului, să îndur văpaia din iad, decât să încalc voia, hotărârea Ma- 
relui Dumnezeu. Lui m-am dăruit şi mă voi dărui! E, iar nu voi, este Judecă- 
torul neputinţelor și păcatelor mele! Voi și în nesupunerea voastră nebunească 


! Vezi Lc. XXIII, 41 (n. tr). 


318 


sunteți numai împlinitorii hotărârilor Lui”. Se cutremură, cad în nedumerire 
slugile stăpânirorului lumii acesteia, văzând lepădarea de sine cea bărbăteas- 
că, blândă, plină de supunere în fața voii lui Dumnezeu! Lepădând această fe- 
ricită ascultare, ei s-au făcut din îngeri luminoși și buni, demoni întunecaţi și 
plini de toată răutatea. Așadar, se vor depărta cu rușine, iar sufletul își va în- 
drepta fără împiedicare umbletul într-acolo unde este comoara lui: Dumne- 
zeu!. Acolo Îl va vedea față către față pe Cel văzut aici prin credinţă în Pronia 
Lui, şi veșnic va glăsui: s/avă lui Dumnezeu. 

Slavă lui Dumnezeu! Puternice cuvinte! În vremea încercărilor și a necazu- 
rilor, atunci când inima este înconjurată, împresurată de gândurile îndoielii, 
puţinărăţii de suflet, nemulțumirii, cârtirii, trebuie să ne silim a repeta ade- 
sea, fără grabă, cu luare-aminte, cuvintele: s/zvă lui Dumnezeu! Cel ce va crede 
întru simplitatea inimii sfatului înfățișat aici și îl va pune la încercare atunci 
când se va ivi nevoia, acela va vedea minunata putere a slavoslovirii lui Dum- 
nezeu, acela se va bucura de aflarea unei noi cunoștințe atât de folositoare, 
se va bucura de aflarea unei arme atât de puternice și lesnicioase împotriva 
vrăjmașilor gândiţi. Singur răsunetul acestor cuvinte rostite atunci când nă- 
vălesc mulțime de gânduri ale întristării și rrândăviei, singur răsunetul aces- 
tor cuvinte rostite cu silire de sine, parcă numai cu gura și parcă în văzduh, 
căpeteniile văzduhului se cutremură şi se întorc fugind; se împrăștie, cum e 
împrăștiat praful de vântul puternic, toate gândurile întunecate; se depărtea- 
ză apăsarea și tânjeala de la suflet; la acesta vin și în el se sălășluiesc ușurimea, 
liniștea, pacea, mângâierea, bucuria. S/ază lui Dumnezeu! 

Slavă lui Dumnezeu! Sărbătoreşti cuvinte! Cuvinte care sunt o vestire de bi- 
ruință! Cuvinte care sunt veselie pentru toți robii credincioși ai lui Dumnezeu, 
frică şi înfrângere pentru toți vrăjmașii Lui, sfărâmare a armei lor. Această ar- 
mă este păcatul; această armă este cugetarea trupească, înțelepciunea omenească 
aflată în starea de cădere. Ea a apărut în urma căderii, are ca pricină începătoare 
a sa păcatul, este lepădară de Dumnezeu, pe Care ÎI vrăjmășeşte neîncetat, neîn- 
cetat se leapădă de EI. La cel rănit de necaz degeaba se adună toţi înțelepții pă- 
mântului; zadarnică este doftoricirea lui cu doctoriile elocinţei, filosofiei; zadar- 
nică e osteneala însuși celui bolnav, dacă acesta vrea să descurce multîncurcatul 
laţ al necazului prin sforțările raţiunii sale. Foarte adesea, aproape întotdeauna 
raţiunea se pierde cu desăvârșire în această plasă atât de încurcată! Adeseori se 
vede încâlcită, închisă din toate părțile! Adesea izbăvirea, mângâierea însăși par 
deja cu neputinţă! Și mulți pier sub nesuferita apăsare a întristării cumplite, pier 
de o boală omorâtoare, de boala necazului, neaflând pe pământ nici un mijloc 
destul de puternic pentru a vindeca această boală. Înţelepciunea pământească 


! Preacuviosul Ioan Carpatiul, Cap. XXV, Dobrotoliubie, partea a patra. 

s-a înfățișat cu toate mijloacele sale: toate s-au arătat neputincioase, nimicnice. 
Dispreţuieşte, preaiubite frate, ceea ce este lepădat de Dumnezeu! Lasă deopar- 
te toate armele rațiunii tale! Ia arma pe care ţi-o dă nebunia propovăduirii lui 
Hristos. Înţelepciunea omenească zâmbește batjocorizor văzând arma cu care 
îmbie credinţa; rațiunea căzută, având în fire vrăjmăşia faţă de Dumnezeu, nu 
va întârzia să vină cu împotriviri foarte sofisticate, pline de scepticism și ironie 
cultivată. Nu lua deloc aminte la cele lepădate de Dumnezeu, la vrăjmașii lui 
Dumnezeu. În necazul tău să începi a rosti din suflet, a repeta — fără să stai de- 
loc pe gânduri — cuvintele: s/zvă lui Dumnezeu! Vei vedea un semn, vei vedea o 
minune: aceste cuvinte vor alunga necazul, vor chema în inimă mângâiere, vor 
săvârși ceea ce n-au putut săvârși raţiunea (priceperea) pricepuţilor și înţelepciu- 
nea înţelepţilor pământului. Să se rușineze, să se rușineze această rațiune, aceas- 
tă înțelepciune; iar tu, izbăvit, vindecat, crezând cu credință vie, dovedită ţie în 
tine însuţi, vei înălța cuvintele: s/zvă lui Dumnezeu! 

Siavă lui Dumnezeu! Multora dintre bineplăcuţii lui Dumnezeu le plăcea 
să repete adeseori aceste cuvinte: ei gustau puterea tăinuită în ele. Sfântul Ioan 
Gură de Aur, atunci când stătea de vorbă cu prietenii și fraţii duhovnicești 
despre oarecare împrejurări, mai ales de necazuri, punea drept piatră, drept 
dogmă de temelie a convorbirii cuvintele: s/zvă lui Dumnezeu pentru toate! 
Obiceiul său, păstrat de istoria bisericească pentru viitorime, era de a-și în- 
cepe totdeauna cuvântările, lovind cu arătătorul mâinii drepte în palma mâi- 
nii stângi, prin cuvintele: s/avă lui Dumnezeu pentru toate! 

Fraţilor! Să ne deprindem și noi a slavoslovi adesea pe Dumnezeu; să folo- 
sim această armă în necazurile noastre; prin neîncetata slavoslovire a lui Dum- 
nezeu să-i alungăm, să-i zdrobim pe vrăjmaşii noștri — și mai ales pe cei care se 
străduiesc să ne doboare prin întristare, puţinătate de suflet, cârtire, deznădej- 
de. Să ne spălăm prin lacrimi, prin rugăciune, prin citirea Sfintei Scripturi 
şi a scrierilor Părinților, ca să ne facem privitori ai Proniei Dumnezeiești, ca- 
re toate le vede, toate le stăpânește, toate le îndreptează potrivit neurmate- 
lor Sale judecăţi spre țeluri ştiute doar de Dumnezeu. Făcându-ne privitori ai 
dumnezeieştii cârmuiri, întru evlavie, în nestricată pace sufletească, în depli- 
nă supunere și credință nestrămutată să ne minunăm de mărirea Neurmatului 
Dumnezeu, să-l înălțăm slavă acum și în vecii vecilor. 

Cu vrednicie și cu dreptate este ca zidirea să te slavoslovească necurmat pe 
Tine, Dumnezeu Ziditorul, Care ne-ai adus întru ființă din neființă numai 
din nesfârșita și neajunsa Ta bunătate, Care ne-ai împodobit cu frumuseţea, 
cu slava chipului și asemănării Tale, Care ne-ai adus în fericirea și desfătarea 
Raiului cărora nu este rânduit sfârșit. 

Cu ce am răsplătit noi Făcătorului de bine? Ce a adus Ziditorului ca semn 
de recunoștință ţărâna ce a primit viaţă de la Dânsul? 

Ne-am învoit cu vrăjmașul Tău, cu îngerul care s-a răsculat împotriva lui 
Dumnezeu, cu începătorul răului. Ne-am plecat urechea cuvintelor de hulă 
împotriva Făcătorului de bine și Ziditorului nostru; Arotdesăvârșita Bunătate 
ne-am hotărât s-o bănuim de zavistie. 

Vai, ce întunecare! Vai, ce cădere a minţii! De la înălțimea vederii și cuvân- 
tării de Dumnezeu, într-o clipită neamul nostru, în protopărintele nostru, se 
prăbușește în prăpastia morţii veșnice... 

La început a căzut satana; îngerul luminos s-a făcut demon întunecat: nea- 
vând trup, el a păcătuit cu mintea și cu cuvântul. În loc să ÎI slavoslovească pe 
Dumnezeu — Făcătorul de bine întru neprihănită veselie, dimpreună cu cei- 
lalți sfinţi îngeri, el a iubit hulirea lui Dumnezeu. De-abia a zămislit gândul 
întunecat, ucigaș, de-abia l-a înfăptuit prin cuvântul cel pierzător, asemenea 
unei otrave cumplite, că s-a întunecat, s-a schimbat, a fost aruncat cu negră- 
ită repeziciune din înaltul Eden pe pământ. Despre repeziciunea căderii sale 
dă mărturie Cuvântul Cel mai înainte de veci: Am văzut, spune EI, pe satana 
căzând ca un fulger din cer (Lc. X, 18). 

Tot atât de grabnică a fost și căderea omului care a urmat îngerului căzut, 
punând început căderii sale cu primirea gândului întunecat, hulitor de Dum- 
nezeu, după care a urmat încălcarea poruncii Lui. 

Vai, ce orbire! Ce păcat înfricoşăror! Ce cădere grozavă! Înaintea acestui păcat, 
înaintea acestei căderi, pedepsele sunt nespus de mărunte: izgonirea din Rai, că- 
utarea pâinii celei de toate zilele întru sudoarea feţei, durerea nașterii de prunci, 
întoarcerea în pământ, din care trupul nostru a fost luat de către Făcărorul. 

Dar Tu ce faci, Bunătate Nemăsurată? Cu ce răsplătești pentru răsplătirea 
noastră, cu care Ţi-am răsplătit noi pentru facerile Ţale de bine cele dintâi? Cu 
ce răsplătești pentru primirea cumplitei hule împotriva Ta — împotriva Ta, Ca- 
re ești Bunătatea Însăși, Desăvârșirea Însăși? 

Tu răsplărești prin noi faceri de bine, mai mari decât cele dintâi. Prin una 
din Dumnezeieștile Tale Feţe! iei omenitate; iei, în afară de păcat, toate nepu- 
tințele noastre, ce s-au lipit de firea omenească după căderea ei. Apari ochilor 
noștri ascunzând nesuferita slavă a Dumnezeirii prin trup omenesc; Cuvân- 
tul lui Dumnezeu fiind, ne vesteşti nouă cuvântul lui Dumnezeu în sunetele 
cuvântului omenesc. Puterea Ta este puterea lui Dumnezeu. Blândeţea a es- 
te blândețea mielului. Numele Tău este nume de om. Acest arotsfânt Nume 
răstoarnă cerul și pământul. Cât de mângâietor și de măreț sună numele Tău! 
Atunci când el intră în auz, când iese din gură, intră și iese ca o comoară fără 
preţ, ca un mărgăritar fără preţ! Iisus Hristos! Tu eşti și Domnul oamenilor, şi 
Om! Cât de minunat, cât de ales e chipul în care Tu unești Dumnezeirea cu 


i Persoane (2. r.). 

omenirea! Ce minunat lucrezi! Tu eşti şi Dumnezeu, și Om! Tu ești și Stăpân, 
şi Rob! Tu eşti și Jertfitorul, și Jertfa! Tu ești și Mântuitorul, și Nemitarnicul 
Judecător al lumii, Care va să vină! Tu vindeci toate bolile! Tu cercetezi, pri- 
meşti pe păcătoşi! Tu învii morţii! Tu poruncești apelor mării, vânturilor ceru- 
lui! În mâinile Tale pâinile cresc în chip minunat, dau seceriș înmiit: sunt se- 
mănate, culese, coapre, frânte în același timp, într-o singură clipă! Şi flămân- 
zeşti ca să ne izbăvești pe noi de foamete! Şi însetezi ca să alungi setea noastră! 
Și călătorești pe tărâmul pribegiei noastre ostenindu-Te, ca să ne înapoiezi fi- 
rea cerească, pașnică, plină de bunătăți, pe care am pierdut-o! Şi verși sudoa- 
rea “Ia în grădina Ghetsimani ca noi să încetăm a mai vărsa sudoarea noastră 
căutând pâine pentru pântece, să învăţăm a o vărsa la rugăciune pentru îm- 
părtăşirea vrednică cu pâinea cea cerească. Spinii ce ni i-a odrăslit pământul 
blestemat i-ai luat pe capul Tău! Ne-am lipsit de pomul vieţii care este în rai și 
de roada lui, care împărtășea nemurirea celor ce ar fi mâncat din ea; Tu, întin- 
zându-Te pe lemnul crucii, Te-ai făcut pentru noi roadă ce dăruiește viață veş- 
nică celor ce se împărtășesc de Ea. Şi roada vieţii, și pomul vieţii au apărut pe 
pământ, în tărâmul surghiunului nostru. Acest pom şi această roadă sunt mai 
minunate, mai presus de cele din Rai; acelea împărtășeau de nemurire, aces- 
tea împărtășesc de nemurire şi de Dumnezeire. Prin pătimirile Tale ai vărsat 
dulceaţă în pătimirile noastre. Lepădăm desfătările pământești, ne alegem ca 
soartă pătimirile, numai ca să ne facem părtași ai dulceţii Tale! Aceasta, ca pre- 
gustare a vieţii veșnice, este mai dulce și mai de preţ ca viaţa cea vremelnică! 
Ai adormit cu somnul morţii, care n-a putut să te țină în adormire veșnică pe 
Tine, Care ești Dumnezeu! Te-ai sculat și ne-ai dăruit trezirea din acest somn, 
din somnul cel cumplit al morţii, ne-ai dăruit fericita și slăvita înviere! Ai înăl- 
ţat firea noastră înnoită la cer, ai așezat-o de-a dreapta Părintelui Tău Celui 
mai înainte de veci, Împreună-Veşnic cu Tine! L-ai făcut pe Părintele Tău şi 
Părinte al nostru! Ne-ai deschis calea către cer! Ne-ai pregătit lăcaș în cer! Că- 
lăuzești la el, primeşti, odihnești, mângâi în el pe toţi pribegii osteniți ai pă- 
mântului ce au crezut în Tine, au chemat sfânt numele Tău, au făcut sfinte- 
le Tale porunci, au slujit Ţie cu dreaptă credinţă și cucernicie, au purtat cru- 
cea Ta și au băut paharul Tău cu bărbăţie, mulțumindu-Ţi, slavoslovindu- Te! 

Slavă 'Ţie, Ziditorule al celor ce nu erau! Slavă Ţie, Răscumpărătorule și 
Mântuitorule al celor căzuţi și pierduţi! Slavă Ţie, Dumnezeul și Domnul 
nostru! Dă-ne nouă pe pământ şi în cer să slavoslovim bunătatea Ta, să-i mul- 
țumim, să o lăudăm! Dă-ne să vedem cu fața descoperită înfricoșata, neapro- 
piata, preaîncuviinţata Ta Slavă, în veci să o privim, să ne închinăm Ei și să 
petrecem întru fericire în ea. Amin. 


' Le. XIV, 17 — tâlcuirea Fericitului Tcofilact, 

Cursele 
stăpânitorului lumii acesteia 


Sub flamura Sfintei Cruci, vă duc, fraţilor, la o privelişte duhovnicească. 
Să ne fie călăuză marele între bineplăcuţii lui Dumnezeu Antonie, pustnicul 
egiptean. 

Acesta a văzut oarecând, prin lucrarea unei descoperiri dumnezeiești, cur- 
sele diavolului întinse prin toată lumea, ca să-l vâneze pe om spre pierza- 
re. Văzând mulțimea nenumărată a acestor curse, cu plângere l-a întrebat 
pe Domnul: „Doamne! Cine, oare, poate să scape de cursele acestea şi să se 
mântuiască?”!. 

Mă cufund, gânditor, în cugetarea asupra curselor diavolului. Ele sunt răs- 
pândite în afara și înlăuntrul omului. O cursă este unită îndeaproape cu al- 
a; în unele locuri, cursele stau pe câteva rânduri; în altele sunt făcute deschi- 
zături largi, dar care duc în laţurile cele mai amarnice, din care izbăvirea pa- 
re deja cu neputinţă. Privind la cursele cele mult meșteșugite, mă tânguiesc 
cu amar! Fără de voie reiau întrebarea fericitului locuitor al pustiei: „Doamne! 
Cine, oare, se va izbăvi din aceste curse?”. 

Pentru mintea mea, sunt răspândite curse în felurite cărți care se numesc 
pe sine lumină, dar cuprind învățături ale întunericului, scrise sub înrâuri- 
rea vădită sau ascunsă a întunecatului și atotrăului stăpânitor al lumii aces- 
teia, având ca izvor înţelegerea vătămată de căderea în păcat, întru minciuna 
omenească, întru viclenia meşteşugirilor înșelăciunii (Etes. IV, 14), cum spunea 
Apostolul, cărți scrise de scriitori care fără de minte se înfierbântă din min- 
tea trupului lor (Colos. Il, 18). Aproapele meu — și în iubirea către el trebu- 
ie, doar, să-mi caut mântuirea — mi se face cursă care mă vânează spre pier- 
zania mea, atunci când mintea lui este prinsă în cursele învăţăturii și cugetă- 
rii mincinoase și amăgitoare. Mintea mea la rândul ei poartă pecetea căderii, 
este acoperită cu acoperământ de întuneric, molipsită de otrava minciunii. 
Încă din rai tindea ea, cu nesocotință şi nebăgare de seamă, către dobândirea 
cunoștinței pierzătoare și ucigătoare! lar după cădere, s-a făcut încă mai ne- 
chibzuită, mai cutezătoare: cu îndrăzneală se îmbată din paharul cunoștinței 


' Patericul egiptean; Preacuviosul Avvă Dorotei, Învățătura a doua. 

otrăvite și prin aceasta, nimiceşte în sine cu desăvârșire gustul şi dorirea de pa- 
harul cel dumnezeiesc al cunoștinței mântuitoare. 

Câte curse pentru inima mea! Văd curse grosolane și curse măiestre. Pe ca- 
re să le numesc mai primejdioase, mai cumplite? Nu mă pricep. Vânătorul e 
iscusit, și pe cel ce scapă din cursele grosolane îl prinde în laţurile cele meş- 
teșugite. Sfârșitul vânătorii este unul singur — pierzania. Cursele sunt ascun- 
se în toate felurile, cu o deosebită măiestrie. Căderea e ascunsă în toate chi- 
purile biruinței; dorinţa de a plăcea oamenilor, fățărnicia, slava deșartă sunt 
ascunse sub toare chipurile virtuţii. Amăgirea, întunecata înșelare, poartă chip 
duhovnicesc, ceresc. Dragostea sufletească, adesea pătimașă, se ascunde sub 
chipul iubirii sfinte; desfătarea mincinoasă, închipuită, se dă drept desfătare 
duhovnicească. Stăpânitorul lumii acesteia se străduieşte prin toate mijloacele 
să-l ţină pe om închis în firea căzută: și aceasta este de ajuns, fără să fie nevoie 
de păcate grosolane, pentru a-l face pe om străin de Dumnezeu. Păcatele gro- 
solane sunt înlocuite cu deplină izbândă, precum pe bună dreptate socotește 
vânătorul, de trufașa părere de sine a creștinului care se mulţumeşte cu virtu- 
ţile firii căzute și se dă pe mâna amăgirii de sine, înstrăinându-se prin aceas- 
ta de Hristos. 

Câte curse pentru trup! El însuşi, ce mai cursă! Cum se folosește de el 
stăpânitorul lumii acesteia! Prin mijlocirea trupului, plecându-ne înclinări- 
lor și dorințelor sale josnice, ne apropiem de asemănarea cu dobitoacele ne- 
cuvântătoare. Ce prăpastie! Ce îndepărtare de la dumnezeiasca asemănare, ce 
cădere! În această prăpastie adâncă, înfricoșată, îndepărtată de Dumnezeu ne 
prăbușim atunci când ne lăsăm în voia grosolanelor desfătări trupeşti, numi- 
te, după greutatea păcătoșeniei lor, căderi. Nici desfătările trupeşti mai puţin 
grosolane nu sunt însă mai puţin pierzătoare, Din pricina lor este părăsită gri- 
ja de suflet, este uitat Dumnezeu, cerul, veşnicia, rostul omului. Stăpânito- 
rul lumii acesteia se străduiește să ne ţină într-o neîncetată împrăștiere și în- 
tunecare tocmai prin mijlocirea desfătărilor trupești! Prin simţurile trupești, 
aceste ferestre către suflet, prin care sufletul are legătură cu lumea văzută, el îl 
adapă neîncetat cu desfătări ale simţurilor, şi totodată cu păcatul și robia care 
sunt nedespărțite de acestea. În faimoasele săli de concert pământești răsună 
o muzică ce exprimă şi stârnește feluritele patimi; aceste patimi sunt înfățișate 
şi în teatrele pământeşti; aceste patimi sunt răscolite prin distracţiile pămân- 
tești: omul este adus, prin toate mijloacele cu putinţă, la desfătarea cu răul ca- 
re îl ucide. Îmbătându-se cu acesta, ei uită binele cel mântuitor al lui Dumne- 
zeu şi sângele Dumnezeului-Om, prin care am fost răscumpăraţi. Iată o slabă 
descriere a curselor răspândite de către stăpânitorul lumii acesteia spre vâna- 
rea creștinilor. Descrierea e slabă, dar oare nu v-a stârnit, fraților, o groază în- 

dreptăţită, oare în sufletul vostru nu s-a născut întrebarea: „Cine, oare, poate 
să scape din aceste curse?” Înfricoșatul tablou încă nu-i terminat! Mâna mea, 
călăuzită de cuvântul lui Dumnezeu, încă se mai îndeamnă să zugrăvească. Ce 
glăsuieşte cuvântul lui Dumnezeu? E! vestește proorocia care se împlineşte sub 
ochii noștri, proorocia că în vremurile din urmă, din pricina înmulţiri; fărăde- 
legii, dragostea multora se va răci (Mt. XXIV,12). Cuvântul cel nemincinos al 
lui Dumnezeu, mai nestrămutat decât cerul și pământul, ne vestește înmulţi- 
rea, în aceste vremuri din urmă, a curselor diavoleşti și înmulțirea numărului 
celor ce pier în aceste curse. 

Întocmai! Mă uit la lume şi văd: cursele diavolului s-au înmulțit faţă de vre- 
murile de început ale Bisericii lui Hristos, s-au înmulţit peste măsură. S-au în- 
mulțit cărţile care cuprind învățături mincinoase; s-au împuţinat, s-au împu- 
ținar peste măsură cei ce urmează Sfântului Adevăr; s-a întărit cinstirea faţă 
de virtuțile firești, pe care le pot avea şi iudeii, şi păgânii; s-a ivit cinstirea faţă 
de virtuțile de-a dreptul păgânești, potrivnice firii însăși, care le priveşte ca pe 
niște rele; s-a împuţinat înţelegerea virtuţilor creștine, nu mai zic că s-a împu- 
ţinat, a pierit aproape, plinirea lor cu lucrul; a prins aripi viața materială; pie- 
re viaţa duhovnicească; desfătările și grijile trupești înghit aproape tot timpul 
oamenilor; aceștia nici nu mai au când să-și aducă aminte, măcar, de Dum- 
nezeu. Și toate acestea devin datorie, devin lege. Din pricina înmulțirii fără- 
delegii, dragostea multora se va răci — şi a acelora care ar fi rămas în iubirea de 
Dumnezeu dacă răul nu ar fi fost atât de obștesc, dacă laţurile diavolului nu 
s-ar fi înmulţit atât de amarnic. 

Îndreptăţită era întristarea fericitului Antonie. Cu atât mai îndreptățită es- 
e întristarea creștinului din vremea de azi înaintea priveliştii curselor diavo- 
leşti; întemeiată este înlăcrimata întrebare: „Doamne! Cine, oare, dintre oa- 
meni poate să scape de aceste curse și să se mântuiască?”. 

La întrebarea Preacuviosului pustnic a venit de la Domnul răspunsul: „Sme- 
rita cugetare trece de aceste curse, iar ele nu pot nici măcar a se atinge de ea”. 

Dumnezeiesc răspuns! Cum înlătură din inimă orice îndoială, arătând în 
puţine cuvinte un mijloc de nădejde pentru a birui asupra potrivnicului nos- 
tru, mijloc de destrămare și nimicire a meşteșugitelor sale laţuri, împletite cu 
ajutorul îndelungilor ani de luptă cu omul şi a unei nemăsurate răutăţi. 

Să ne îngrădim mintea prin smerenie, fără a-i îngădui să tindă în chip ne- 
socotit şi cutezător către dobândirea cunoștințelor, oricât ne-ar aţâţa curiozi- 
tatea, noutatea și păruta lor însemnătate. Să o păzim de ispita învățăturilor 
mincinoase, ascunse sub numele și înfăţişarea învățăturii creştine. Să o sme- 
rim întru ascultarea față de Biserică, smerind orice cugetare care se ridică îm- 
potriva minţii lui Hristos (2 Cor. X, 5), împotriva minţii Bisericii. La început, 

chinuitoare este pentru minte calea cea strâmtă a ascultării faţă de Biserică; ea 
însă duce la lărgimea și libertatea înţelegerii duhovnicești, înaintea căreia pier 
toate părutele nepotriviri pe care le află înțelegerea trupească și sufletească în 
supunerea fără abatere faţă de Biserică. Să nu-i îngăduim minţii a citi despre 
lucrurile duhovnicești altceva decât ceea ce este cuprins în cărțile scriitorilor 
adevăratei Biserici; cărți despre care Biserica însăși a dat mărturie că ele sunt 
organe ale Sfântului Duh. Cel ce citeşte pe sfinţii scriitori se împărtășește ne- 
mijlocit de Sfântul Duh Care locuieşte în ei și grăiește prin ei; cel ce citește 
scriitorii eretici, chiar dacă ar fi ele împodobite cu numele de „sfinte” de că- 
tre adunătura lor eretică, se împărtășește de duhul cel viclean al înșelării!, din 
pricina neascultării față de Biserică, al cărei miez este trufia, el cade în cursele 
stăpânitorului lumii acesteia. 

Ce să facem cu inima? Să altoim la acest măslin sălbatic un ram din măs- 
linul cel roditor, să o întipărim cu însuşirile lui Hristos, să o deprindem cu 
smerenia evanghelică, să o silim să primească voia Evangheliei. Văzând nepo- 
trivirea ei cu Evanghelia, neîncetata ei împotrivire şi nesupunere faţă de Evan- 
ghelie, să vedem în această împotrivire, ca într-o oglindă, căderea noastră. Vă- 
zându-ne căderea, să plângem pentru ea înaintea Domnului, a Ziditorului și 
Răscumpărătorului nostru, să ne îndurerăm cu întristarea cea mântuitoare; să 
nu contenim a petrece în această întristare până ce nu vom vedea tămăduirea 
noastră. /nima înfrântă și smerită Dumnezeu nu o va urgisi (Ps. L, 19), lăsând-o 
vânării vrăjmașului. Dumnezeu este Ziditorul nostru și Stăpân cu drepturi de- 
pline: El poate să rezidească inima noastră și va preface inima ce 1 se tângu- 
ieşte neîncetat cu plâns și rugăciune, o va preface dintr-o inimă iubitoare de 
păcat, într-o inimă iubitoare de Dumnezeu și sfântă. Să ne păzim simţurile 
trupeşti, neîngăduind păcatului să intre prin ele în îngrădirea sufletului nos- 
tru. Să ne înfrânăm ochiul cel iscoditor și urechea cea iscoditoare; să punem 
zăbală strânsă asupra acelui mic mădular al trupului care este în stare să dea 
naștere unor mari cutremure, asupra limbii noastre; să potolim năzuinţele do- 
bitoceşti ale trupului prin înfrânare, priveghere, osteneli, deasa aducere-amin- 
re de moarte, prin rugăciunea statornică întru luare-aminte. Ce nestatornice 
sunt desfărările trupești! Cu ce miasmă se sfârșesc! Dimpotrivă, trupul îngră- 
dit prin înfrânare și păzirea simţurilor, spălat prin lacrimile pocăinţei, sfin- 
ţit prin deasa rugăciune, se zideşte în chip tainic ca Biserică a Sfântului Duh, 
Care face nelucrătoare toate uneltirile vr” jmașului împotriva omului. „Sme- 
rita cugetare trece de toate cursele diavolești și acestea nu pot nici măcar a se 
atinge de ea”. Amin. 

Anul 1846. Pustia Sergheev 


! Sfântul Petru Damaschinul, Dobrotoliubie, tomul întâi, Despre dreapta socotință. 

“Xe 
Pe 


Cântec sub umbra crucii 
(după cap. 15 al Leşirii) 


Mă aşez sub sfințita umbră a lemnului crucii, încep cântare de laudă, cân- 
tare de mulțumită Zidirorului şi Mântuitorului meu. 

Nu de razele arzătoare ale soarelui simţit fug la umbra crucii: fug de arșiţa pă- 
catelor, de arșița smintelilor. Vai! Lumea este preaplină de sminteli grozave. 

Ce răcoare, ce mângâiere sub umbra crucii sfinte! De sub rădăcinile ei țâș- 
nește izvor de apă vie: învăţătura lui Hristos. 

Glasul cântării mele nu se face auzit lumii deşarte. Mintea și inima mea 
cântă tainic. Să le audă pe ele Mântuitorul meu. 

Umbla oarecând în văzduh înaintea poporului israilitean stâlpul de nor și 
foc, îi călăuzea prin pustia sălbatică, înfricoșată. Nevăzută și totodată văzută 
de către mine, Pronia Dumnezeului meu m-a călăuzit pe calea ostenicioasă și 
necăjită a vieţii pământești. 

Trăiam mai înainte în Egipt. Faraon, împăratul Egiptului, îmi umplea tim- 
pul fără contenire cu facerea de cărămizi și cu alte munci grele, îmi umplea 
timpul cu necurmata grijă de cele matrerialnice. Atunci când a venit la mine 
gândul de a sluji Dumnezeului meu, Faraon m-a certat pentru lenevie, mi-a 
înmulţit grijile de cele vremelnice, pământeşti, deșarte, ca să nu am putinţa 
nici măcar de a mă gândi la Dumnezeu. 

Moise — prin acest nume și această față! este închipuită legea Duhului — 
m-a scos prin mijloace minunate din Egipt, din viaţa pentru trup, pentru lu- 
me, în pustie. 

Ostenicioasă e calea prin pustie! Acolo nisipul încins n-are statornicie sub 
picioare; acolo picioarele sunt rănite de pietre ascuţite și mărăcini spinoși; 
acolo soarele arzător pârjoleşte călătorul; acolo e sete neîndurată; acolo nu 
sunt căldările cu carne egiptenești; acolo sunt doar corturi, nu este adăpost 
lesnicios și tihnit; acolo firea? moartă frământă, chinuie gândul și privirile. 

De-abia am ajuns la Marea Roșie, că am văzut în urma mea călăreţii vrăj- 
mași și carele cu zgomot ca de tunet. Înaintea mea era marea: înaintea mea și 
înapoia mea era moartea înfricoșată, de neocolit. 


! Persoană (n. zr.). 
2 Natura (7. 7r.). 

Era acolo însă și Dumnezeul meu. El e Izvorul vieţii, şi moartea Îi este su- 
pusă. Prin mijlocul mării mi s-a deschis cale: în viața din mijlocul lumii s-a 
arătat fără de veste înaintea mea cărarea mântuirii. 

S-au aruncat la galop în urma mea călăreţii, s-au năpustit carele: toţi au 
pierit în mare. Să cântăm Domnului, căci cu slavă S-a proslăvit, pe călăret şi cal 
în mare i-a aruncat (leş. XV, 1). 

Calul aprig este pornirile dobitoceşti, poftele trupului meu; călărețul care 
șade pe ele e gândul păcătos. 

Carele cu zgomot ca de tunet sunt slava deșartă a lumii, mărirea ei. Ea va 
trece, și va amuțţi, și se va îneca în marea uitării. Ce e atât de neînsemnat ca 
huruitul și scârţâitul roţilor și fierului carelor! 

Singurul bine, singura comoară a omului este Dumnezeu, Ziditorul și 
Mântuitorul lui, Viaţa și Desfărarea lui, Avuţia lui veșnică. Lui se cuvine lau- 
da, Lui se cuvine slava! Domnul, Cel ce sfărâmă războaiele, Domnul este numele 
Lui. Ce este cu neputinţă la oameni este cu putinţă la El. Carele /4i Faraon şi 
puterea lui le-a aruncat în mare, pe cei aleși călăreți căpitani i-a aruncat în Ma- 
rea Roşie (leş. XV, 3-4), în plânsul omului pentru păcăroșenia lui. 

Închegatu-s-au ca un perete apele, închegatu-s-au apele în mijlocul mării (leş. 
XV, 8). Smintelile lumii şi-au pierdut puterea, lucrarea lor a fost ferecată în le- 
gături, n-au putut să își supună inima mea; aceasta s-a făcut nesimţitoare față 
de ele, a trecut prin valurile umede ca printre niște stânci pe piatră. Dreapta 
12, Doamne, s-a proslăvit întru tărie, mâna Ta cea dreaptă, Doamne, a zdrobit 
pe vrăjmași (leş. XV, 6), ea mi-a dăruit tărie, a răpit puterea păcatului ce atâr- 
na asupra mea ca un perete din valuri. Tu ai împietrit valurile ce însetau să mă 
înghiză, să tragă leșul meu neînsufleţit în nepătrunsele adâncuri ale iadului. 

Ajutor şi Acoperitor S-a făcut mie spre mântuire (leş. XV, 2). În calea mea 
spre Tine, Pământul meu făgăduit, încă mă așteaptă vrăjmași, fiii celor de alt 
neam — și aceștia au cunoscut că asupra mea este Pronia Ta cea sfântă, că mâ- 
na Ta mă călăuzește și mă apără, se luptă pentru mine; ei știu că mâna Ia este 
puternică. De mâna Ta se tem, iar pe mine mă pizmuiesc, scrâșnesc din dinţi 
asupra mea. 

Auzit-au neamurile de mila Ta faţă de mine și s-au mâniat: s-au amărât lo- 
cuitorii Filistimului; s-au neliniștit stăpânitorii Edomului; i-a cuprins tremu- 
rul pe căpeteniile moavitenilor, au slăbit inimile tuturor celor ce locuiesc în 
Canaan (leș. XV, 14-15). Mântuieşte-mă, Dumnezeul meu, de toți fiii celor 
de alt neam, de toți și de toate cele ce sunt străine Sfântului Tău Duh, și ca 
atare sunt pentru creștini fii ai celor de alt neam. Nu cumva să se prindă pi- 
ciorul meu în vreo cursă, nu cumva să mă prăbuşesc în vreun adânc nevăzut 
de mine, necunoscut de mine, neajuns pentru mine. 

Lipseşte-i de putere pe toți vrăjmașii sufletului meu, așa cum ai lipsit de 
putere carele și călăreții lui Faraon; împietrește-i ca să rămână fără nici o miș- 
care, fără nici o lucrare, așa cum ai împietrit apele. Mântuiește-mă, Doamne, 
Dumnezeul meu! Vrăjmașii mei sunt puternici și mari! Dacă mă vei lăsa sin- 
gur, mă vor ucide precum ucide leul un miel fără putere; mă vor strivi precum 
strivește piatra de moară bobul de grâu. 

Prin mărirea brațului Tău să împietrească (leş. XV, 15) toţi cei ce urăsc 
mântuirea mea, toți cei ce se împotrivesc ajungerii mele la Tine, până ce va 
trece poporul Tău, Doamne, până ce va trece poporul Tău acesta, pe care l-ai ago- 
nisit. Ducându-i înlăuntru, răsădeşte-i pe ei în muntele moștenirii Tale, în lăca- 
sul Tău cel gata care l-ai făcut, Doamne, sfințenia, care au gătit-o mâinile Tale 
(leș. XV, 16-17). 

Când apele Mării Roșii au acoperit și înecat oastea lui Faraon, căpitanii, 
călăreţi, carele lui, Mzriam proorocița, sora lui Aaron, arhiereul israilitenilor, 
şi a lui Moisi, legiuitorul lor, a luat timpanul în mâinile sale și, însoţită de cea- 
ca femeilor lui Israil, a înălțat cântarea: Să cântăm Domnului, căci cu slavă S-a 
proslăvit, pe călăreț şi cal în mare i-a aruncat (leş. XV, 21). 

Sufletul care petrece în slujirea Domnului, care cugetă întru Legea lui 
Dumnezeu ziua și noaptea, se unește într-un singur duh cu Domnul (1 Cor. 
VI, 17), se înrudeşte cu El prin Legea sfântă, se face soră a Lui, proorociţă, lu- 
ând de la El insuflare harică. Când ea se vede izbăvită de moartea păcatului, 
de înecarea în grijile şi îndeletnicirile deșarte ale lumii, de stăpânirea și silnicia 
lui Faraon, atunci înstrunează simţirile inimii în minunata pace a lui Hristos 
şi, atingându-le ca pe niște coarde prin cugetările dumnezeiești, scoate sune- 
te minunate, proorocești, cântă laudă lui Dumnezeu în chip tainic, duhovni- 
cesc, dezmierdător. 

O, voi, femei ale lui Israil, suflete ale robilor credincioşi ai Domnului Ii- 
sus! Luaţi timpanele voastre, alăturaţi-vă cântării proorociţei de Dumnezeu 
insuflate! Să şedem în ceată bine tocmită sub sfinţita umbră a crucii, răstig- 
nind trupul cu patimile şi poftele (Gal. V, 24), cu minte şi inimă curată, cu bu- 
ze curate să cântăm Domnului, Marelui Dumnezeu și Mântuitorului nostru, 
căci cu slavă S-a proslăvit prin negrăitele Sale faceri de bine către noi și între- 
gul neam creștinesc și omenesc. Amin. 


02 
AS 


Cugetare la apusul soarelui 


Luminătorul cel măreț al zilei, săvârșind calea sa de zi cu zi, se apropia de 
apus. Plecându-se spre mare şi clătinându-se, oarecum, deasupra ei, el își tri- 
mite razele de rămas bun peste pământ, gata să se cufunde în nesfârșita mare. 
Privesc această privelişte măreață de la fereastra chiliei mele, din sânul liniști- 
tei mănăstiri! Înaintea mea stau și Kronstadtul, şi țărmul de cealaltă parte al 
Finlandei, și marea împestriţată de dungi. Deasupra mării săvârşeşte crugul 
său soarele, care de-acum atinge marginile feţei mării. Soarele ce apune îngă- 
duie ochiului omenesc să îl privească, în vreme ce de-a lungul călătoriei sale 
de zi nu se lasă atins de privirea lui, acoperindu-se de el printr-o strălucire ne- 
suferită, orbitoare. 

Ce contemplaţie se naște din această privire pentru monahul însingurat? 
Ce insuflare se revarsă în pieptul meu la citirea acestei file din sfințita carte 
scrisă de Însuși Dumnezeu — natura? 

Cartea aceasta se deschide mereu celor care nu contenesc a se curăți prin 
pocăință și a se depărta de toată întreprinderea păcătoasă, fie aceasta grosola- 
nă ori subțire. Ea se deschide celor care s-au lepădat de plăcerile pământeşti, 
de împrăștierea deșartă. Ea se deschide următorilor și ucenicilor Evangheliei, 
iubitorilor slavei cereşti și desfătărilor veșnice, iubitorilor însingurării umile 
şi liniștite, care au îndrăgit însingurarea pentru a căuta în ea îmbelșugata cu- 
noştință de Dumnezeu prin îndepărtarea din sine a tot ce Îl ascunde și-L de- 
părtează de noi pe Dumnezeu. 

Marea carte a naturii este pecetluită pentru cititorii necuraţi, întunecaţi de 
păcat, robiți păcatului, cufundaţi în plăcerile trupești, împresuraţi, înceţoșați 
de împrăștierea deșartă. În van li se pare despre sine, în trufia lor, că sunt ci- 
titori ai acestei cărți! Nu citesc în ea decât litera moartă, materială; nu-L des- 
lușesc acolo pe Dumnezeu. 

Cuprinsul cărţii naturii: Dumnezeu este descris în chip de nedescris, lău- 
dat în cântările răsunătoare ale Duhului, neauzite urechii trupești, alese, sfin- 
ţite, care cuceresc și robesc auzul sufletului renăscut. 

Înaintea acestei cărți se vor scula la judecată — potrivit învăţăturii marelui 
Apostol al neamurilor — în ziua Înfricoșatului Judeţ al lui Dumnezeu neamu- 
rile și limbile tuturor veacurilor vieţii lumii, care au petrecut în jalnica și cara- 


330 


ghioasa închinare la idoli, într-o nenorocită necunoștință de Dumnezeu, și îi 
va judeca. Ceea ce nu se vede cu ochii trupești cu privire la Dumnezeu se des- 
lușeşte în zidirea Lui — natura: veșnica Lui putere şi Dumnezeire, ca să fie ei fă- 
ră de răspuns (Rom. I, 20). 

Este o carte și mai dumnezeiască, mai fericită și mai înfricoşată decât car- 
tea naturii: Evanghelia. 

Evanghelia îl duce pe cititorul pătrunzător și înţelept, care citește prin via- 
ţa sa această carte a vieţii, la Însuși Dumnezeu, uneşte pe om cu Dumnezeu; 
cartea naturii îl așază pe cititorul său în ceata îngerilor și-l face privitor şi pro- 
povăduitor al măririi lui Dumnezeu. Atunci când au privit cartea naturii ce- 
le văzute, tocmai apărute prin zidire, au înălțat cântare de laudă Ziditorului; 
asemenea lor cântă, slavoslovește pe Dumnezeu omul ce privește cu ochi cu- 
răţit la natură. Câz mai amară muncă, spune Apostolul, credeți că va lua cel ce 
a călcat pe Fiul lui Dumnezeu şi a socotit spurcat sângele legământului, prin care 
s-a sfințit, şi a batjocorit Duhul barului?... „A Mea este răzbunarea, Eu voi răs- 
plăti”, zice Domnul (Evr. X, 29-30). Creştinul va fi judecat după Evanghelie: 
Cuvântul pe care L-am grăit, acela îi va judeca în Ziua Judecăţii (n. XII, 48). În 
cartea naturii, deși este citit un Dumnezeu Atorputernic, Preaînţelept, Atot- 
bun, nesfârșit mai presus decât toată făptura, vrednic de închinare din partea 
făprurii înțelegătoare ca Făcător şi Binefăcător — dar e citit un Dumnezeu ca- 
re prin fiinţa Sa e mai presus de înţelegere, de alcătuirea despre EI a unei idei 
cât de cât definite, fiind deasupra oricărei idei și înţelegeri. Evanghelia ne des- 
coperă un Dumnezeu Care prin fiinţa Sa este Unul în Trei Ipostasuri; ne des- 
coperă temeiul începător — Tatăl, ne descoperă pe Cel Născut de Tatăl, Îm- 
preună-Veșnic cu Tatăl — adică Fiul; ne descoperă pe Cel Purces din Tatăl, Ce 
împreună cu Tatăl şi cu Fiul este închinat și slăvit, ca fiind deopotrivă şi de o 
ființă cu El; ne descoperă și ne binevesteşte pe Răscumpărătorul, aduce pe om 
nu doar la închinarea înaintea Adevăratului Dumnezeu, ci şi la înfierea de că- 
tre Dumnezeu, la unirea cu Dumnezeu. Cartea naturii e luminată de uriașul 
cel văzut, măreț și strălucitor — soarele; în Evanghelie și din Evanghelie lumi- 
nează soarele dreptăţii — Dumnezeu, Ce S-a smerit până la a Se înomeni, până 
la peşteră și iesle, până la osânda celor fără de lege, Cel Întâi-Născut din mor- 
ţi» Părincele veacului viitor, Mântuitorul nostru, Domnul lisus Hristos. Orbul 
nu poate vedea minunile firii: cel întunecat de păcat, robul lumii și al stăpâni- 
torului lumii acesteia nu poate să-L cunoască pe Hristos și sfânta lui Evanghe- 
lie. Lumina luminează întru întuneric, şi întunericul pe dânsa nu 0 a cuprins: 
că tot cela ce face rele urăște lumina şi nu vine la lumină. Cel ce nu crede în Fiul 
nu va vedea viață, ci mânia lui Dumnezeu va rămâne asupra lui. Tot cel ce tă- 
găduieşte pe Fiul, nici pe Tatăl nu-L are (n. |, 5; In. II, 20, 36; 1 In. II, 23). 

Soarele ce apune înfățișează în chip grăitor starea creştinismului vremuri- 
lor noastre. Luminează același Soare al Dreptăţii — Hristos, El trimite aceleași 
raze; ele însă nu mai revarsă nici aceeași strălucire, nici aceeași căldură, ca în 
vremurile dinaintea noastră. Asta din pricină că razele nu cad asupra noastră 
drept, ci doar pieziș. Razele Soarelui Dreptăţii — Hristos — sunt Duhul Sfânt: 
„Lumină și de lumină Dătător... prin Care Fiul Se proslăvește și de toți Se 
ştie”! 

Sfântul Duh a aflat între primii creștini multe vase vii, temple însuflețite, 
vrednice de sălășluirea și adăstarea Sa. Așa au fost Apostolii; așa a fost cel din- 
câi mucenic — Ștefan; așa au fost aproape toate mădularele Bisericii instituite 
de Apostoli; aşa au fost sfinții din toate vremurile. Duhul Sfânt, aflându-l pe 
creștin credincios lui Hristos, S-a pogorât asupra lui, l-a rezidit după asemă- 
narea Noului Adam, aducând în sufletul și trupul lui sfinţenie nestricăcioasă 
de la Dumnezeu, umplând templul său cu daruri duhovniceşti. Bărbaţii pur- 
tători de Dumnezeu răspândeau cu îmbelșugare învăţătura lui Hristos prin 
puterea cuvântului duhovnicesc întărit de puterea darurilor Duhului, adu- 
ceau fraţilor grabnică sporire şi urcuș duhovnicesc: sfăruind pe tot omul, spune 
Apostolul, și învățând pe tot omul întru toată înțelepciunea, ca să înfățisăm pe 
tot omul desăvârșit întru Iisus Hristos (Col. L, 28). 

Acum, când s-au înmulţit cei bogaţi în științe, arte, în tot ce este material, 
acum 4 lipsit cel cuvios (Ps. XI, 1). Sfântul Duh, privind la fiii oamenilor, cău- 
tând vas vrednic în această ceată de inși ce se numesc pe sine „educaţi”, „cul- 
tivaţi”, „ortodocși”, rostește asupra lor, cu amărăciune, osânda: Nu este cel ce 
înțelege, nu este cel ce caută pe Dumnezeu. Toți s-au abătut, împreună netreb- 
nici s-au făcut; nu este cel ce face bunătate, nu este până la unul. Groapă deschisă 
gâtlejul lor, cu limbile lor vicleneau; venin de aspidă sub buzele lor, a căror gură 
de blestem și de amărăciune este plină; grabnice sunt picioarele lor a vărsa sânge; 
sfărâmare şi nevoie întru căile lor, şi calea păcii nu au cunoscut. Nu este frica lui 
Dumnezeu înaintea ochilor lor (Rom. INI, 11-18). 

Iată pricinile din care Duhul lui Dumnezeu Se înstrăinează de noi, în vre- 
me ce El este adevărata moștenire a creștinilor adevăraţi, dobândită pentru toți 
noii israiliteni de către Atotsfântul lor Începător de neam. Duhul lui Dum- 
nezeu Sfânt este şi odihnește doar în sfinţi, care s-au răstignit lumii, care au 
răstignit trupul ca patimile şi poftele (Gal. V, 24). Încă din Vechiul Legământ 
s-a vestit cu privire la EL: Nu va rămânea Duhul Meu în oamenii aceștia în veac, 
pentru că trupuri sunt (Fac. VI, 3). Și Acest Duh Atotrbun, Care în Biserica pri- 
melor veacuri S-a pogorât asupra lui Cornelie, care era numai catehizat prin 
cuvântul crucii, umplându-l de felurite daruri duhovnicești, Se depărtează de 


' Stihiră de la Laudele din Duminica Pogorârii Duhului Sfânt. 

noi, care suntem deja spălaţi prin botez, și care ne socotim credincioși și orto- 
docși; Se înstrăinează, chiar dacă El, Dumnezeu fiind, nu e părtinitor; Se în- 
străinează ca să nu ne facă mai păcătoşi prin adăugarea la celelalte păcate ale 
noastre a unui păcat greu: jignirea prin care e jignit şi silit să Se depărteze de 
la noi Sfântul Duh (Efes. IV, 30; 1 Tes. V, 19). 

Razele Soarelui Dreptăţii nu cad acum drept asupra omului! Din pricina 
întăririi vieţii materiale, trupeşti, rar, rar se mai află pe pământ vreun vas viu 
al Sfântului Duh. Inimile oamenilor s-au făcut neînstare, din pricina necură- 
ţiei lor, a primi nemijlocit și a purta scrisul Lui; de aceasta s-au făcut mai în 
stare ca inimile — table nefăcute de mână — materia fără viaţă, care cel puţin 
nu e spurcată cu păcatul. Unde odihnesc acum cuvintele Duhului? În cărţile 
Dumnezeieștilor Scripturi şi ale sfinților bineplăcuţi ai lui Dumnezeu, în căr- 
ţile scrise la îndemnul și sub insuflarea Sfântului Duh. Duhul Sfânt le împăr- 
tășea aleșilor săi felurite daruri duhovniceşti, le rânduia felurite slujiri. Pe unii 
îi ungea spre proorocie, pe alții — spre apostolie, pe alții — spre a păstori și a în- 
văţa, pe alţii — spre a fi mucenici pentru Hristos, pe alţii — spre a se curăţi pe 
sine prin nevoinţele călugărești. Felurite daruri, felurite slujiri — însă temeiul, 
izvorul, e unul singur: Duhul Sfânt, Care împarte darul fiecăruia, rânduieș- 
te slujirea fiecăruia potrivit voii și stăpânirii Sale, ca un Dumnezeu. Și cărți- 
le sfinților lui Dumnezeu au fost scrise de vase ale Duhului cu felurite daruri 
şi felurite slujiri — au fost scrise toate sub insuflarea ori sub înrâurirea Sfân- 
tului Duh. Sfântul Duh arată încă de pe aici treapta de slavă a templelor Sale 
vii, strălucind dintr-unul mai luminos, iar dintr-altul mai puţin. Așa cum ste- 
lele cerului văzut se Zeosebesc (1 Cor. XV, 42) una de alta în slavă, așa și spo- 
rirea duhovnicească a sfinților lui Dumnezeu, care strălucesc pe cerul Biseri- 
cii, este deosebită. Pe potriva sporirii lor duhovnicești este și lumina pe care 
o răspândesc cărţile scrise de dânșii — însă toate sunt pe cer, toate răspândesc 
lumina, buna mireasmă a Sfântului Duh. Tocmai aceste cărți sunt lumina ra- 
zelor Soarelui Dreptăţii Care apune, rânduită de Arotbunul Dumnezeu spre 
luminarea celor din urmă ceasuri ale zilei creștine. Fraţilor! Să cercetăm, du- 
pă porunca Mântuitorului, semnele vremurilor, pentru a căror necunoaştere 
fariseii sunt înfieraţi de Domnul (Mt. XVI, 3). Să luăm aminte cum se cuvi- 
ne la povaţa Mântuitorului, Care le spune iudeilor din vremea Lui: Încă puzi- 
nă vreme Lumina cu voi este: umblaţi până când aveți Lumina, ca să nu vă cu- 
prindă pe voi întunericul — că cel ce umblă întru întuneric nu ştie unde merge. 
Până când aveți Lumina, credeţi în Lumină, ca să fiți fii ai Luminii |n. XI, 
35-36). Cu credinţă să ne îndeletnicim cu citirea cărților scrise de sfinții bi- 
neplăcuţi ai lui Dumnezeu, culegând din ele lumină și viață pentru suflet. Să 
ne îndepărtăm, ca de o otravă omorâtoare, de cărţile scrise dintr-un izvor pu- 

turos şi tulbure, din rațiunea cea cu nume mincinos — această moștenire a fi- 
rii omeneşti căzute, ce prin căderea ei s-a apropiat de îngerii căzuţi. Ca să nu 
mai fim prunci, ne îndeamnă Apostolul, învălzindu-ne şi purtându-ne de tot 
vântul învățăturii, întru minciuna oamenilor, întru viclesugul spre meșteșugirile 
înșelăciunii (Efes. IV, 14). 

Vin, mai cumplite decât valurile potopului care a înghițit cândva întrea- 
ga lume pierzând tot neamul omenesc, vin valurile minciunii și întunericu- 
lui, înconjoară lumea din toare părțile gata să o înghită, stârpesc credința în 
Hristos, surpă împărăţia Lui pe pământ, înăbușă învăţătura Lui, vatămă obi- 
ceiurile, tâmpesc și nimicesc conștiința, întinzând domnia atotrăului stăpâ- 
nitor al acestei lumi. 

Unde este acea fericită arcă asemenea cu arca dreptului Noe, unde să pu- 
tem scăpa de valurile ce năvălesc din toate părţile, unde să putem afla mântui- 
re neîndoielnică? Arca aceasta e Sfânta Biserică, ce pluteşte peste valurile po- 
ropului duhovnicesc și în noaptea întunecoasă, înviforată, cumplită, este călă- 
uzită cu seninătate și tărie în calea sa de către luminătorii cerești: scrierile 
sfinţilor bineplăcuţi ai lui Dumnezeu. Strălucirea acestor luminători cerești 
nu poate s-o ascundă nici o negură, nici un nor. 

Arca va ajunge la limanul veșniciei fericite, aducându-i cu bine acolo pe 
roţi cei ce i-au încredinţat mântuirea lor. 

Cel care va dispreţui această arcă, cel ce își va închipui, din oarbă trufie și 
părere de sine, că poate să străbată valurile cumplite în barca șubredă a minţii 
sale, cel care va dispreţui smerita ascultare față de Biserica cea adevărată, care 
se va sui în alte corăbii, vătămate de învăţăturile mincinoase, roase de amăgi- 
rea șarpelui viclean, cel ce va lepăda călăuzirea Sfântului Duh, ori se va călăuzi 
doar cu răceală și fățărnicie după Sfânta Scriptură, singura în care se află învă- 
țătura Duhului, acela va pieri. 

Până când aveți Lumina, credeți în lumină, ca să fiţi fii ai Luminii. Amin. 


“Xe 
P ea 


Fariseul 
(în două părți) 


Fraţilor! Să privim în Evanghelie la felul de a se purta al Domnului nostru 
lisus Hristos. Vom vedea că el nu se smintește niciodată de păcătoşi, oricât 
de grele ar fi păcatele acestora. De asemenea, nu avem nici o pildă în Sfintele 
Evanghelii ca Sfinții Apostoli să se fi smintit de cineva. Dimpotrivă, fariseii 
se smintesc mereu — se smintesc de Cel Atordesăvârșit, de Dumnezeu Înome- 
nit; se smintesc până acolo încât Îl osândesc pe Dumnezeu ca pe un nelegiu- 
it, ÎL dau unei morţi de ocară; pe Mântuitorul ÎI răstignesc pe cruce în mijlo- 
cul a doi tâlhari! De aici tragem în chip firesc concluzia că înclinarea spre a te 
sminti este o boală grea a sufletului, este semnul fariseismului. Trebuie să lu- 
ăm aminte cu osârdie la inima noastră și să ucidem în ea simțământul sminti- 
rii de aproapele prin cugetarea duhovnicească culeasă din Evanghelie. 

Evanghelia — carte sfinţită şi atotsfântă! Precum în apele curate își răsfrân- 
ge înfățișarea soarele, așa și în Evanghelie este zugrăvit Hristos. Cel ce doreşte 
să-L vadă pe Hristos să îşi curețe mintea și inima prin pocăință! ÎL va vedea în 
Evanghelie pe Hristos, Adevăratul Dumnezeu, Mântuitorul oamenilor căzuţi; 
va vedea în Evanghelie ce însușiri trebuie să aibă ucenicul lui lisus, care este 
chemat să înveţe blândeţea și smerenia de la Însuși Domnul. În aceste virtuți 
prin care urmăm lui Dumnezeu va afla fericită odihnă sufletului său. 


Partea întâi 


Intrat-a oarecând Domnul în casa vameșului Matei, prefăcându-l pe vameș 
în Apostol; Dumnezeu întrupat a șezut la masă cu păcătoşii. Fariseii, văzând 
aceasta, s-au smintit. De ce, le-au zis ei ucenicilor lui lisus, de ce cz vameji; și 
cu păcătoşii mănâncă şi bea Dascălul vostru? (Mr. IX, 11). 

Spuneţi mai înainte, fariseilor, de ce-i numiţi pe acești oameni „păcătoși”? 
N-ar fi fost, oare, mai aproape de adevăr să îi numiţi „fericiţi”, „îngeri”, „he- 
ruvimi”, fiindcă Dumnezeu a binevoit să şadă în tovărăşia lor? N-ar fi fost mai 
bine să spuneți: „și noi suntem păcătoși! Primește-ne și pe noi, Milostive Iisu- 
se, la picioarele Tale. Acestor păcătoși Tu, ştiutorul inimilor şi Judecătorul Cel 
Adevărat, le-ai dat întâietate faţă de noi; trecându-ne cu vederea, ai șezut cu 

dânșii. Se vede că păcatele noastre sunt înaintea Ta mai grele ca păcatele lor. 
Cu dânşii şezi — nouă îngăduie-ne măcar să cădem la picioarele Tale”. 

Nu este sfânta mireasmă a smereniei în „drepții” cei întunecaţi, bogaţi doar 
în dreptatea firii omenești căzute, în dreptatea prefăcută a lumii, în drepta- 
tea demonică. Aceștia osândesc cu obrăznicie pe Domnul, îi osândesc pe pă- 
cătoşii primiți de El, care se fac în acest chip adevăraţi drepți — ÎI leapădă pe 
Domnul, grăind: Dascălul vostru. Dau de înțeles prin asta că nu Îl recunosc 
Dascăl al lor. 

Răspunsul Domnului este un răspuns la toate temeiurile bolii ascunse ale 
fariseilor, la întreaga stare a sufletului lor. Acest răspuns cuprinde în sine o 
cumplită osândire și lepădare de la faţa lui Dumnezeu a oricărei dreptăți ome- 
neşti părute, unite cu osândirea aproapelui. N-au trebuinţă, a zis Domnul, cei 
sănătoși de pocăință, ci cei bolnavi. Deci mergând, învățați ce înseamnă: Mi- 
lă voiesc, iar nu jertfă — că n-am venit să chem pe cei drepți, ci pe cei păcătoşi la 
pocăință (Mr. LX, 12-13). 

Odată, în zi de sâmbătă, mergea Domnul cu sfinții Săi ucenici și apostoli 
printre semănături. Ucenicilor i s-a făcut foame şi au prins a smulge spice; 
frământându-le în mâini, curăţau boabele, pe care le mâncau. Văzând aceas- 
ta, fariseii au zis: Izză, ucenicii Tăi fac ce nu se cade a face sâmbăta (Mt. XII, 2). 
Domnul, amintind de David şi de preoţi (primul călcând rânduiala Legii din 
nevoie, iar ceilalți din porunca Legii), iarăși le atrage fariseilor, amenințător, 
luarea-aminte: De ași ști ce înseamnă: Milă voiesc, iar nu jertfă, nu aţi fi osân- 
dit pe cei nevinovați (Mt. XII, 7). 

Ce cuget voitor de rău trădează simțământul smintirii! E] se preface că ține 
cu acribie, până la ultimul amănunt, forma legii, dar înțelesul lăuntric al legii 
îl calcă. Fariseu întunecat și orb! Auzi ce îţi grăiește Domnul: M;/ă voiesc. Vă- 
zând neajunsurile aproapelui, milostiveşte-te de el: e mădularul tău! Neputinţa 
pe care o vezi astăzi în el, mâine poate deveni neputinţa ta. Te smintești doar 
fiindcă ești trufaș și orb! Împlinești unele rânduieli dinafară ale legii, şi pentru 
asta singur te minunezi de tine; dispreţuieşti, osândeşti pe semenii în care bagi 
de seamă călcarea unor mărunţișuri și nu bagi de seamă împlinirea faptelor bu- 
ne mari, tăinuite, iubire de Dumnezeu, necunoscute de inima ta încrezută și 
împietrită. Nu te-ai uitat îndeajuns la tine însuţi; nu te-ai văzut: numai de as- 
ta nu te socoţi păcătos. De asta nu s-a frânt inima ta, nu s-a umplut de pocă- 
ință şi smerenie; de asta nu ai priceput că deopotrivă cu ceilalți oameni ai ne- 
voie de mila lui Dumnezeu, de mântuire. Înfricoșat lucru este a nu te socoti pe 
tine însuți păcătos! Cel care se socoate pe sine păcătos primește cale liberă spre 
lisus. Ce fericire este a-și vedea omul păcatele! Ce fericire este a privi în inima 
sa! Cel care va privi în inima sa va uita că pe pământ se află păcătoși afară de 

el singur. Chiar de se va uita vreodată la semeni, toți i se vor părea neprihăniți, 
minunaţi, ca niște îngeri. Privind la sine, cercetându-și petele cele din păcate, el 
se încredințează că pentru mântuirea sa este un singur mijloc — mila lui Dum- 
nezeu, că e un rob netrebnic, nu doar prin încălcarea, ci și prin plinirea ne- 
îndestulătoare a poruncilor dumnezeiești, printr-o plinire a lor ce se aseamănă 
mai degrabă unei schimonosiri. Având trebuinţă el însuși de milă, o revarsă cu 
îmbelşugare asupra aproapelui, are pentru el numai milă. De azi ști ce înseam- 
nă: Milă voiesc, iar nu jertfă, nu aţi fi osândit pe cei nevinovaţi — că n-am venit să 
chem pe cei drepți, ci pe cei păcătoşi la pocăință (Mt. XIL, 7; IX, 13). 

Milostivul nostru Mântuitor, Domnul Iisus Hristos, Care nu i-a lepădat pe 
vameșii și curvele ce se pocăiau, nu i-a disprețuit nici pe farisei; El a venit să-l 
vindece pe om de toate bolile sale, printre ele și de fariseism, care este cu ose- 
bire greu de tămăduit numai fiindcă această boală se socoate și se vestește pe 
sine drept sănătate înfloritoare, leapădă doctorul și îngrijirea, vrea să vindece 
ea însăși bolile altora, întrebuinţând pentru scoaterea unui firicel de praf care 
de-abia se vede lovituri cu bârne grele. 

Un oarecare fariseu l-a poftit pe Domnul să ia parte la masa lui. Și inzrân 
în casa fariseului, a șezut (Lc. VIL, 36), povesteşte Evanghelia despre Dom- 
nul Cel Milostiv. Se pare că fariseul, cu toate că avea oarecare osârdie și cre- 
dință către Domnul, după ce L-a primit a început a socoti cât de multă cin- 
stire trebuie să îi dea Oaspetelui. Dacă n-ar fi fost socoteala, întemeiată pe 
părerea despre sine că este drept și vrednic, ce l-ar fi împiedicat pe fariseu să 
fugă în întâmpinarea Oaspetelui Dumnezeiesc, să cadă cu cutremur la sfinte- 
le Lui picioare, să-și întindă sub ele sufletul, inima? Nu s-a întâmplat așa; fa- 
riseul a lăsat să îi scape fericitul prilej de a-L cinsti pe Mântuitorul după cuvi- 
inţa datorată. Prilejul scăpat de fariseu îl răpește sieși oarecare femeie din acea 
cetate, păcătoasă cunoscută. Ea aleargă cu vasul de mir binemirositor în casa 
fariseului, intră acolo unde era masa, începe a spăla picioarele Mântuitorului 
și a le șterge cu perii capului său, a săruta picioarele Mântuitorului și a le un- 
ge cu mir. 

Nu vede fariseul orb fapta bună care se săvârșește înaintea ochilor lui, ca- 
re dă în vileag răceala, omorârea inimii lui. Smintirea şi osândirea i se miş- 
că în suflet. El cugetă: Acesta de ar fi prooroc, ar şti cine şi ce fel de femeie es- 
te ceea ce se atinge de el — că este păcătoasă (Lc. VII, 39). De ce Îl micșorezi pe 
Dumnezeu numindu-L doar prooroc? De ce o numeşti păcătoasă pe cea ca- 
re a fost cinstită de Dumnezeu mai mult decât tine? Teme-te, taci: este de fa- 
ţă Ziditorul! A Lui e judecata asupra făpturilor Sale; pentru EI e totuna a ier- 
ta cinci sute și cincizeci de dinari datorie de păcate: El e Atotputernic și ne- 
sfârșit de bogat. De obicei, fariseul pierde acest lucru din socoteala sa! Văzând 

la aproapele cincizeci de dinari datorie, el nu ia seama la cei cincizeci de di- 
nari pe care el îi datorează, nici măcar nu-i socoate datorie, în vreme ce hotă- 
rârea Dumnezeieștii Judecăţi vestește că nici unul din ei doi nu are de unde 
să-și plătească datoria, că amândoi au deopotrivă nevoie de iertarea ei. Şi ne- 
având ei cu ce plăti, amândurora le-a iertat (Lc. VII, 47). Lipsa de smerenie, 
de unde vine boala fariseismului, împiedică în cea mai mare măsură sporirea 
duhovnicească. În timp ce oamenii căzuți în păcaze grele, cu râvnă fierbinte și 
duh smerit, aduc pocăință, uită întreaga lume, văd fără încetare păcatul lor și 
îl plâng înaintea lui Dumnezeu, fariseul priveşte lucrurile după două măsuri 
deosebite. Păcatul lui, ce i se pare fără de însemnătate, nu îi atrage asupra sa 
luarea aminte. EI îşi aminteşte, cunoaște câteva fapte bune ale sale, și în ele își 
pune nădejdea. El vede neajunsurile aproapelui; punându-le față în faţă cu ale 
sale, pe acestea din urmă le socoate ușoare, lesne de îndreptățit. Cu cât creş- 
te în ochii săi propria dreptate, cu atât se împuţinează îndreptarea harică cea 
dată în dar celor care se pocăiesc. Din această pricină slăbeşte, e nimicit sim- 
țământul pocăinței. Odată cu micșorarea simțământului pocăinţei este îngre- 
unată calea spre sporirea duhovnicească; odată cu nimicirea simțământului 
pocăinţei, omul se abate de pe calea mântuitoare pe calea părerii de sine și 
amăgirii de sine. El se face străin sfintei iubiri de Dumnezeu și de aproapele. 
Jartă-se păcatele ei cele multe, a grăit Domnul despre fericita păcătoasă, că mult 
a iubit; iar cui se iartă mai puțin, iubeşte mai puţin (Lc. VII, 47). 

Cel molipsit de boala fariseismului este lipsit de sporire duhovnicească. 
Împietrit e pământul țarinei sale sufletești, și nu aduce roadă: pentru rodirea 
duhovnicească este nevoie de o inimă lucrată prin pocăință, muiată, umezi- 
că de străpungere și de lacrimi. Lipsa sporirii este, deja, o pagubă de cea mai 
mare însemnătate — dar vărămarea pricinuită de fariseism nu se mărginește la 
nerodirea sufletului: molima aducătoare de moarte a fariseismului este în cea 
mai mare măsură împreunată cu urmările cele mai pierzăroare. Fariseismul nu 
doar că face neroditoare pentru om faptele bune ale acestuia, ci le şi îndreptea- 
ză spre răul sufletului său, spre osândirea lui înaintea lui Dumnezeu. 

Acest lucru l-a zugrăvit Domnul în pilda despre vameșu/ și fariseul (Lc., 
cap. XVIII) ce se rugau împreună în templul lui Dumnezeu. Fariseul, pri- 
vindu-se pe sine, nu afla pricină de pocăință, de simţire a străpungerii inimii; 
dimpotrivă, el afla pricină de a fi mulțumit cu sine, de a se admira. El vedea 
în sine postire, dare de milostenii — dar nu vedea acele păcate pe care le vedea 
sau credea că le vede în alţii, şi de care se smintea. Zic credea că le vede, fiind- 
că smintirea are ochii mari: ea vede la aproapele și păcate care nu sunt de fel 
într-însul, păcate născocite de închipuirea pe care o mână viclenia. Fariseul, 
în amăgirea sa de sine, aduce laudă lui Dumnezeu pentru starea sa. El își tăi- 

nuieşte semeţia, iar aceasta se tăinuieşte de el sub obrăzarul recunoștinţei fa- 
ță de Dumnezeu. Privind Legea superficial, i se părea că este plinitor al Legii, 
bineplăcut lui Dumnezeu. EI a uitat că porunca Domnului, după cuvântul 
Psalmistului, este /argă foarte, că înaintea lui Dumnezeu însuși ceru/ pu este cu- 
rat (lov XV, 15), că Dumnezeu nu binevoiește nici întru jertfe, nici chiar în- 
tru arderi de tot, atunci când pe acestea nu le însoţeşte și nu le sprijină duhul 
înfrânt și smerit (Ps. L), că Legea lui Dumnezeu trebuie sădită chiar în ini- 
mă pentru a putea dobândi dreptatea cea adevărată, fericită, duhovnicească. 
Această dreptate începe să apară în om odată cu simţirea sărăciei cu duhul (Ps. 
XXXIX, 11; Mt. V, 3). Fariseul plin de slavă deșartă socoate că dă mulțumită 
lui Dumnezeu, că Îl proslăveşte: Dumnezeule, mulțumesc Ție că nu sunt ca cei- 
lalți oameni, răpitori, nedrepți, preacurvari (Lc. XVUL, 11). El numără păca- 
cele vădite, pe care toți le pot vedea; dar despre patimile sufletești, despre tru- 
fie, viclenie, ură, zavistie, fățărnicie, nu pomenește nici un cuvânt. Dar tocmai 
acestea îl alcătuiesc pe fariseu! Tocmai ele întunecă, omoară sufletul, îl fac ne- 
înstare de pocăință! Tocmai ele nimicesc dragostea de aproapele și nasc smin- 
tirea plină de răceală, trufie și ură! Fariseul plin de slavă deşartă socoate că dă 
mulțumită lui Dumnezeu pentru faptele sale bune — însă Dumnezeu Își în- 
toarce faţa de la ele; Dumnezeu rostește împotriva lui înfricoşata osândă: 7or 
cel ce se înaltă va fi smerit (e. XVII, 14). 

Atunci când fariseismul se întărește și ajunge la deplinătatea puterii sale, 
el pune stăpânire pe suflet: atunci roadele lui sunt cumplite. Nu e fărădele- 
ge înaintea căreia el să se cutremure, de care să nu fie gata. Fariseii au cute- 
zat să ÎI hulească pe Sfântul Duh. Fariseii au cutezat să Îl numească îndrăcit 
pe Fiul lui Dumnezeu. Fariseii și-au îngăduit să spună că Dumnezeu înome- 
nit, Mântuitorul venit pe pământ, este primejdios pentru bunăstarea obșteas- 
că, pentru rosturile cetățenești ale iudeilor. Și pentru ce toate aceste născociri 
întortocheate? Pentru ca, sub acoperirea părutei dreptăţi, sub obrăzarul păzi- 
rii neamului, a legilor, a religiei, să-și sature de sânge răutatea lor cea nesătu- 
rată, să aducă sânge ca jertfă zavistiei și slavei lor deșarte, să săvârșească ucide- 
re de Dumnezeu. Fariseismul este o groaznică otravă; fariseismul este o groaz- 
nică boală sufletească. 

Să ne străduim a schiţa trăsăturile fariseului, luând descrierea din Evanghe- 
lie, așa încâr oricine, privind această priveliște monstruoasă, cumplită, să se 
poată păzi, cum a poruncit Domnul, Ze z/uazul fariseilor (Mr. XVI, 6): de fe- 
lul gândirii, de regulile, de așezarea sufletească a fariseilor. 

Fariseul, mulțumindu-se cu împlinirea rânduielilor exterioare ale religiei și 
săvârșirea câtorva fapte bune, de care nu sunt străini nici păgânii, slujeşte ca 
un rob patimilor, pe care, într-o măsură însemnată, nici nu le vede în sine și 
nu le pricepe, care pricinuiesc în el o desăvârşită orbire în privinţa lui Dum- 

nezeu și a întregii învățături dumnezeieşti. Cunoașterea, deci și vederea în si- 
ne a lucrării patimilor sufleteşti se dobândește prin pocăință — dar simțămân- 
cul pocăinţei nu ajunge la fariseu. Cum poate inima să se înfrângă, să se stră- 
pungă, să se smerească, atunci când este mulțumită de sine? Nefiind în stare 
să se pocăiască, fariseul nu e în stare să vadă lumina poruncilor lui Dumne- 
zeu, ce luminează ochii minţii. Chiar de se îndeletnicește cu citirea Scriptu- 
rii, chiar dacă vede în ea aceste porunci, în orbirea sa nu se opreşte asupra lor: 
ele fug de ochii lui și le înlocuiește cu filosofările sale prosteşti, nebuneşti. Ce 
poate fi mai ciudat, mai necuviincios decât filosofările fariseului pomenite în 
Evanghelie? Cel ce se va jura pe templu, nimic nu este; iar cel ce se va jura pe au- 
rul templului, vinovat este (Mr. XXIII, 16). Fariseul, lăsând plinirea poruncilor 
lui Dumnezeu, năzuiește către plinirea amănunțită a mărunţișurilor exterioa- 
re, chiar dacă acest lucru ar fi însoţit de încălcarea vădită a poruncilor. Sfinte- 
le porunci ale lui Dumnezeu, în care este viaţa veșnică, au fost lăsate de fari- 
sei într-o deplină nebăgare de seamă, au fost uitate cu desăvârşire! Zeciuiţi, le 
spune Domnul, iza și mărarul şi chimenul, şi aţi lăsat cele mai grele ale Legii 
— judecata şi mila şi credința... Povătuitori orbi, care strecurați tânțarul şi înghi- 
ziți cămila (Mr. XXIII, 23-24). 

Cea mai tăinuită dintre toate patimile sufletești este slava deșartă. Aceas- 
tă patimă, mai mult decât celelalte, se ascunde înaintea inimii omului, adu- 
cându-i o mulțumire adeseori luată ca mângâiere a conștiinței, ca mângâiere 
dumnezeiască — și tocmai din aluatul slavei deșarte este făcut fariseul. EI fa- 
ce totul pentru a fi lăudat de oameni; îi place ca și milostenia, și postul, și ru- 
găciunea lui să aibă martori. El nu poate fi ucenic al Domnului Iisus, Ca- 
re poruncește următorilor Săi să disprețuiască slava de la oameni, să meargă 
pe calea înjosirii, lipsurilor, pătimirilor. Crucea lui isus este sminteală pen- 
tru fariseu. Lui îi trebuie un Mesia asemănător cu Alexandru Macedon sau cu 
Napoleon I, cu slavă răsunătoare de cuceritor, cu trofee, cu pradă! Gândul la 
slava cerească, duhovnicească, la slava lui Dumnezeu cea veșnică, la veșnicia 
însăși, este de neajuns pentru sufletul lui ce se târăște pe pământ, în praful și 
stricăciunea pământească. Inima lui este acolo unde se află comoara lui. Acolo 
e credinţa lui, acolo sunt simţirile lui, acolo este nădejdea, acolo este dragostea 
lui! Cu gura, cu vârful limbii el ÎL mărturisește pe Dumnezeu, iar cu inima 
se leapădă de Dânsul. El nu simre niciodată prezenţa lui Dumnezeu, nu vede 
purtarea lui de grijă, nu cunoaște din experienţă ce înseamnă frica de Dumne- 
zeu. Pentru inima lui nu există Dumnezeu și nu există nici aproapele. El e cu 
totul pământesc, cu totul trupesc, cu totul sub stăpânirea patimilor sufletești, 
este mânat de ele, cârmuit de ele, împins de ele la toată nelegiuirea, trăiește şi 
lucrează doar pentru iubirea de sine. În acest suflet este înălțat idolul ez. Ido- 

lul e rămâiar fără încetare, i se junghie necontenit jertfe. Cum se pot îmbi- 
na într-un asemenea suflet slujirea Atotsfântului Dumnezeu cu slujirea ido- 
lului scârbavnic? Acest suflet se află într-o stare de pustiire cumplită, într-un 
întuneric cumplit, într-o omorâre cumplită; este o peșteră întunecoasă, locui- 
tă doar de fiare cumplite, sau, și mai mult, de tâlhari cumpliți; e un mormânt 
ce ochilor trupeşti ai oamenilor, care înșală atât de des, le pare împodobit, iar 
pe dinlăuntru e plin de oasele morţilor, de putoare, de viermi, de toată necu- 
răţia urâtă de Dumnezeu. 

Fiind străin de Dumnezeu, fariseul are nevoie să pară înaintea oameni- 
lor slujitor al Lui; fiind plin de toată nelegiuirea, are nevoie să pară înaintea 
oamenilor îmbunătățit; năzuind să-și împlinească patimile, are nevoie ca fap- 
tele sale să pară bune. Fariseul nu se poate lipsi de mască. Nevrând de fel să 
fie cu adevărat cucernic și îmbunătăţit, vrând doar să fie socotit de oameni 
ca atare, fariseul se înveşmântează în fățărnicie. Totul în el e făcărură, totul 
e născocire! Faprele, cuvintele, viaţa lui sunt o necurmată minciună. Inima 
lui, ca o otravă întunecată, este preaplină de toare patimile, de roate viciile, 
de chin neîncetat — și tocmai această inimă de iad suflă împotriva aproapelui 
simțământul neomenos, ucigător, al smintirii şi osândirii. Fariseul, îngrijin- 
du-se să apară drept înaintea oamenilor, fiind după suflet fiu al satanei, vânea- 
ză din Legea lui Dumnezeu câteva trăsături, se împodobește cu ele, ca ochiul 
necercat să nu recunoască în el un vrăjmaș al lui Dumnezeu și, încredințân- 
du-i-se lui ca unui prieten al lui Dumnezeu, să-i cadă jertfă. Fariseul osândeș- 
te în aproapele nu răul, nu păcatul, nu încălcarea Legii. Nu! Cum poate el să 
osândească răul, al cărui prieten și ucenic iubit este? Săgețile lui sunt îndrepta- 
te împotriva virtuţii — însă pentru ca loviturile să nimerească mai bine, el cle- 
vetește virtutea, îi pune în seamă răul, se smintește de acest rău și, părând a-l 
lovi, el ucide pe robul lui Hristos, pe care îl urăște. Fariseule! Tu duci la pe- 
deapsă pe cel nevinovat de fărădelegea pe care chiar tu ai născocit-o? A ta este 
pedeapsa, ca și fărădelegea! Nu cumva îţi dă îndrăzneală faptul că ucenicul lui 
Hristos, urmând lui Hristos, bea în tăcere paharul pătimirilor pe care tu i l-ai 
pregătit? Nefericitule! Înfricoșează-te de însăși această tăcere îndelung răbdă- 
toare și tainică. Acum, următorul lui lisus tace pentru Iisus: la Înfricoșata Ju- 
decată de obşte va grăi pentru el lisus, înfierând pe nelegiuitul necunoscut de 
oameni și-l va trimite în chinurile veșnice. Fariseii au născocit fărădelegi ca să 
le pună pe seama Însuși Dumnezeului-Om; au făcut ca EI să fie pedepsit; l-au 
cumpărat sângele; s-au prefăcut că nu L-au înţeles. 

Cea mai mare fărădelege de pe pământ a fost săvârșită de farisei. Întordeau- 
na ei au fost, şi rămân până în ziua de azi, credincioși chemării lor infernale. 
Ei sunt cei mai însemnați vrăjmași și prigonitori ai adevăratei virtuţi și evla- 
vii creștine, care nu se opresc înaintea nici unei fărădelegi. Împotriva lor tună 

hotărârea Domnului: șerpi, pui de năpârci, cum veți scăpa de judecata gheenei? 
Pentru aceasta, iată, Eu trimit la voi prooroci şi înţelepţi şi cărturari, şi dintre ei 
veți ucide şi veți răstigni, şi dintre ei veţi bate în soboarele voastre şi-i veți goni din 
cetate în cetate, ca să cadă asupra voastră tot sângele drept care s-a vărsat pe pă- 
mânt, de la sângele [ui Abel celui drept și până la sângele Zabariei, fiul Varabiei, 
pe care l-ați omorât între templu şi altar. Amin grăiesc vouă: vor veni acestea toa- 
te peste neamul acesta (Mt. XXIII, 33-36). S-au împlinit cuvintele Domnului, 
și până acum se împlinesc: cei molipsiţi de aluatul fariseilor sunt până acum 
în dușmănie neîmpăcată cu adevărații ucenici ai lui Iisus, îi prigonesc fie la 
arătare, fie ascunzându-se înapoia clevetirii și smintelii; cu sete, neobosiți, ca- 
ută sângele lor. „Doamne lisuse Hristoase! Ajută robilor Tăi. Dă-le să Te pri- 
ceapă și să urmeze ie: Ţie, Care ca o oaie la junghiere Te-ai adus şi ca un Miel 
fără glas înaintea celui ce-l tunde (Is. LIII, 7). Dă-le să Te vadă cu ochiul curat 
al minţii și, pătimind în fericită tăcere, ca înaintea ochilor Tăi, să se îmbogă- 
țească cu daruri harice, să simtă în sine adierea făcătoare de pace a Sfântului 
Duh, Care vestește robului Tău că nu poate fi al Tău altminteri decât împăr- 
tășindu-se de paharul pătimirilor, pe care Tu l-ai ales ca soartă a petrecerii Ta- 
le pământești și a celei a aleşilor Tăi”. 


Partea a doua 


Domnul a rostit în Sfânta Sa Evanghelie multe porunci care sădesc în om 
gânduri și simțăminte cu desăvârșire potrivnice fariseismului pierzător de su- 
flet și urâtor de oameni. Prin aceste porunci sunt nimicite înseși temeiurile 
pe care se întemeiază și se zideşte fariseismul. Păzizi-vă, a spus Domnul, înde- 
obște de aluatul fariseilor (Mt. XVI, 6). Unul dintre evangheliști lămurește că 
prin spusa aluatul fariseilor Domnul a numit învărătura fariseilor (Mr. XVI, 
12), iar alt evanghelist înţelege prin acest cuvânt făzărnicia lor (Lc. XII, 1). Es- 
te unul și același lucru: din purtarea făţarnică apare felul de a gândi și învăă- 
tura fariseică; pe de altă parte, învățătura și felul de a gândi fariseic educă un 
făţarnic, pentru care nici un păcat nu este cumplit, nici o virtute nu merită 
cinstire; el nădăjduiește să își ascundă orice păcat, să-l dezvinovăţească, să și-l 
îndreptăţească și să înlocuiască toate virtuțile prin prefăcărorie. 

Domnul i-a deprins pe ucenicii Săi cu o purtare fără ocolișuri, nefățarnică, 
întemeiată pe înţelepciune sfântă, nu îndreptăţindu-se pe sine cu viclenie — 
purtarea din care trebuie să lumineze virtutea curată și să atragă prin cereasca 
sa frumusețe privirile și inimile oamenilor. Așa să /umineze lumina voastră îna- 
intea oamenilor, încât să vadă lucrurile voastre cele bune şi să slăvească pe Tatăl 
vostru Cel din ceruri (Mr. V, 16). Dimpotrivă, fariseii, dorind numai să pară 
drepţi, se îngrijeau doar cum să facă pe slugile lui Dumnezeu înaintea socie- 

tății oamenilor, înaintea unei mase îndeobște cu prea puţin discernământ. Și 
acum se poate vedea că fariseii se folosesc de toate șireteniile cu putinţă cu sco- 
pul ca faptele lor, având înfățișare bună, să strălucească cât mai puternic îna- 
intea ochilor oamenilor, iar fărădelegile lor să fie dezvinovăţite prin „necesita- 
tea politică”, prin masca „justiţiei” și „prevederii înțelepte”, prin dorinţa de „a 
preveni un rău mai mare prin îngăduirea unui rău mai mic” și alte îndreptă- 
ţii, ce se revarsă cu atâta îmbelșugare din inima plină de viclenie. Domnul ne 
opreşte de la o astfel de purtare în cuvinte foarte puternice. Voi sunteți, spu- 
ne EI, cei ce vă faceţi pe voi drepti înaintea oamenilor; dar Dumnezeu ştie îni- 
mile voastre: că ce este întru oameni înălțat, urâciune este înaintea lui Dumne- 
zeu (Lc. XVI, 15). Fariseii s-au străduit să își ascundă prin dezvinovăţirile lor 
patimile sufleceşti, lucrările acestora, roadele lor. Patimile sufletești, la umbra 
şi răcoarea îndreptăţirii de sine, de obicei înfig rădăcini adânci în suflet, devin 
un copac puternic, care cuprinde prin ramurile sale întreaga lucrare a omului; 
pătrunde, adică, în toate gândurile lui, în toate simțămintele lui, în toate fap- 
tele lui. Sfântul Pimen cel Mare a zis: „Dacă voii păcătoase a omului îi ajută 
dezvinovăţirile, omul se strică și piere”!. 

Când prin purtarea sa omul nu caută, fără egoism, să aibă fapte bune îna- 
intea ochilor lui Dumnezeu, ci caută slava faptelor bune înaintea ochilor oa- 
menilor, în părerea lor nimicnică, nestatornică, schimbătoare, el nu este în 
stare să cunoască credința creştină, să primească învățătura lui Hristos — lucru 
pentru care este nevoie de o inimă ce recunoaşte că e păcătoasă, care mărturi- 
sește păcatul său. Cr puteți voi să credeți, grăieşte Mântuitorul cărre farisei, 
când voi primiţi slavă unul de la altul şi slava cea de la Singurul Dumnezeu nu 
o căutați? (|n. V, 44). Domnul le ia ucenicilor Săi orice hrană a slavei deşarte. 
EI vrea ca jertfelnicul inimii să fie curăţit de idolul spurcat și tot ce ţine de slu- 
jirea idolească. Domnul poruncește să săvârşim toate faptele bune în taină. Şi 
milostenia, după porunca Lui, trebuie să fie în taină! Și postul să fie în taină! 
Şi rugăciunea — în cămara zăvorâtă! Faptele noastre bune trebuie să fie ascun- 
se nu doar de oameni, ci și de noi înșine, așa încât nu numai oamenii să nu 
strice sufletele noastre prin laude, ci nici inima noastră să nu ne lingușească și 
să nu preacurvească, încălcând sfântul legământ cu sfânta smerenie. Să nu știe 
stânga ta ce face dreapta ta (Mr. VI, 3). Şi nu numai atât! Domnul a poruncit 
să ne lepădăm de noi înșine în această scurtă viaţă pământească, să călcăm în 
picioare toate dezvinovăţirile, toată dreptatea noastră, pentru dreptatea evan- 
ghelică. Dar ce alcătuiește dreptatea evanghelică? Pătimirile, crucea! Aici îl 
cheamă pe ucenicul Său Mântuitorul! Aici face El deosebire între cei chemaţi! 
Aici desparte neghina de grâu! Aici însemnează cu pecetea Sa pe cei aleși! Ce/ 

ce nu va lua crucea sa și nu va veni după Mine, nu este Mie vrednic. Cel ce şi-a 
aflat sufletul său îl va pierde pe el, iar cel ce îşi va pierde sufletul său pentru Mi- 
ne, îl va afla pe el (Mr. X, 38-39). 

Fraţilor! La picioarele crucii lui Hristos să lepădăm și să îngropăm tot ce 
gândeşte lumea despre onoare, despre jigniri, despre necazuri, despre pagu- 
be, despre nedreptate, despre legile omenești și despre dreapta judecată ome- 
nească. Să devenim nebuni pentru Hristos! Să dăm obrajii noștri spre scuipări, 
spre loviri! Onoarea noastră pământească, veche, să fie acoperită de praful în- 
josirilor! Să nu privim cu milă averea noastră stricăcioasă: las' s-o răpească și 
s-o împrăștie viforele, când li se va îngădui să se abată! Să nu cruțăm trupul 
nostru în nevoințele de bunăvoie și în pătimirile de nevoie! Să învăţăm de la 
Domnul lisus Hristos tăcerea tainică a Lui, care este cea mai înaltă leologie 
și oratorie, de care îngerii se minunează! Lui, Dumnezeului întrupat, lumea 
nu I-a dat dreptate: cum să o căutăm noi de la lume? Să ne lepădăm de ea la 
picioarele crucii lui Hristos! Să nu fim ca fiarele ce zgârie şi rănesc pe vână- 
tori şi pe celelalte fiare ce năvălesc asupra lor! Să fim asemenea cu Mielul lui 
Dumnezeu aici, pe pământ, în vremea scurtei noastre pribegii pământești și 
El ne va face asemenea cu El în veșnicie, unde fericirii noastre nu va fi sfârșit 
şi măsură. Și aici, în surghiunul pământesc, la ucenicul credincios al lui Iisus 
vine Duhul Sfânt, Mângâietorul, adie asupra sufletului său negrăita fericire a 
vieţii viitoare, ce înlătură de la el simţirea pătimirii, ce îl aduce într-o nevă- 
zută, sfântă desfărare care nu ţine de oameni și de împrejurări. În fața acestei 
desfătări toate desfărările pământești, chiar cele legiuite, sunt nimicnice. 

Semnul de căpetenie ce îl deosebește pe făţarnic, prima săgeată arunca- 
ză de el împotriva aproapelui, este smintirea de acesta și osândirea lui, care se 
naște din smintire. În răufăcătorii învederați, smintirea de aproapele este ade- 
sea prefăcută, fățărită, ca un pretext pentru fărădelege, ce pregătește din vre- 
me atât fărădelegea cât și îndreptăţirea ei; în cei bolnavi încă de învechirea lui 
Adam, chiar dacă aceștia vor numai binele și năzuiesc spre mântuire, este un 
semn al învechirii și o boală foarte însemnată, anevoie de vindecat. Împotriva 
acestei boli lucrează pocăinţa, din care vine curățirea. Smintirea de aproape- 
le este privirea bolnăvicioasă asupra neputințelor aproapelui, ce face ca aces- 
te neputinţe să crească până la o mărime necuprinsă, monstruoasă. Smintirea 
de aproapele este odrasla iubirii de sine ce se sălășluiește în sufletul străin iu- 
birii de aproapele și iubirii nerătăcite față de sine. Domnul a asemănat aceas- 
tă boală unei bârne, față de care orice greșeală vădită a aproapelui e ca un pai. 
Nu judecați, a grăit Domnul, ca să nu fiţi judecați: căci cu ce judecată veți ju- 
deca veți fi judecaţi, şi cu ce măsură veți măsura se va măsura vouă... Fățarnice, 
scoate mai întâi bârna din ochiul tău, şi atunci vei vedea să scoţi paiul din ochiul 

fratelui tău (Mr. VII, 1-2, 5). Trebuie să ne silim a ne feri de osândirea aproa- 
pelui, îngrădindu-ne de ea prin frica de Dumnezeu și prin smerenie. Pentru 
a slăbi şi, cu ajutorul lui Dumnezeu, a dezrădăcina cu desăvârșire din inimă 
smintirea de aproapele, trebuie ca în lumina Evangheliei să ne adâncim în noi 
înşine, să luăm seama la neputinţele noastre, să cercetăm pornirile, mișcări- 
le și stările noastre păcătoase. Atunci când păcatul nostru ne va atrage privi- 
rile spre sine, nu vom mai avea când să luăm aminte la neajunsurile aproape- 
lui, să le băgăm de seamă. Atunci toți semenii ne vor părea minunaţi, sfinți; 
atunci fiecare din noi se va socoti pe sine cel mai mare păcătos din lume, sin- 
gurul păcătos din lume; atunci se vor deschide larg înaintea noastră ușile, bra- 
ţele pocăinţei adevărate, lucrătoare. 

Pimen cel Mare a zis: „Noi și fraţii noștri ca două icoane suntem. Deci, în 
orice vreme va lua omul aminte de sine şi se va prihăni, se află fratele lui cinstit 
înaintea lui; iar când i se pare el luiși bun, află pe fratele său rău înaintea sa”. 
Cei mai mari bineplăcuţi ai lui Dumnezeu aveau deosebită grijă să se socoată 
pe sine păcătoşi — și atât de păcătoşi, încât greșelile aproapelui, vădite și mari, 
li se păreau mărunte și lesne dezvinovăţite. Preacuviosul Sisoe i-a zis Avvei Or: 
„Spune-mi un cuvânt”. Şi i-a zis lui: „Ai încredere în mine?” „Da, am”. Apoi 
a urmat: „Du-te şi ce m-ai văzut pe mine că fac, fă și tu”. Şi i-a zis lui: „Ce să 
văd, părinte, la tine?” şi i-a răspuns bătrânul: „Cugetul meu este mai prejos 
decât al tuturor oamenilor”?. 

Dacă omul, a spus Pimen cel Mare, atinge starea despre care Apostolul a 
grăit: Toate sunt curate celor curați (Tit |, 15), el vede că este mai prejos decât 
toată făptura. Un frate l-a întrebat pe bătrân: „Cum pot eu să gândesc despre 
mine că sunt mai rău ca un ucigaș?” Pimen a răspuns: „Dacă omul va ajunge 
la starea arătată de Apostol și va vedea pe cineva că săvârşeşte ucidere, va spu- 
ne: Acesta o dată a săvârșit ucidere, iar eu ucid în fiecare zi”. Fratele a poves- 
tit cuvintele lui Pimen unui alt bătrân. Bătrânul a zis: „Dacă omul va ajunge 
la starea unei asemenea curății și va vedea pe fratele păcătuind, dreptatea lui 
va înghiţi păcatul”. Fratele a întrebat: „și care e dreptatea lui?” Bătrânul a răs- 
puns: „A se învinui pe sine totdeauna'?. 

lată adevărații ascultători și făcători ai Legii evanghelice! Izgonind din 
inimile lor smintirea de aproapele și osândirea lui, ei s-au umplut de sfântă 
dragoste față de semeni, revărsând milă asupra tuturor și prin milă rămădu- 
indu-i pe păcătoşi. Au zis Sfinţii Părinţi despre Sfântul Macarie cel Mare că 
era ca un dumnezeu pământesc — așa de puternică era milostivirea cu care su- 

ferea el neajunsurile aproapelui. Avva Ammona, pătrunzând fără încetare în 
sine și vădind sufletul său de neajunsurile lui, a ajuns la o adâncă smerenie și 
sfântă simplitate. Din multa sa iubire de semeni, el nu vedea în dânșii rău, ui- 
tase de existenţa răului. Odată au adus la el — fiindcă era episcop — o fată care 
luase în pântece și i-au zis: „Cutare a făcut asta, pune asupra lor canon”. Am- 
mona, însemnând pântecele ei cu semnul crucii, a poruncit să i se dea șase pe- 
rechi de cearșaturi, zicând: „Nu cumva, mergând, să nască și să moară sau ea, 
sau pruncul, și dacă nu va avea cele de îngropare?” lar pârâșii ei i-au zis lui: 
„De ce ai făcut așa? Dă-le canon!” Iar el a zis lor: „Vedeţi, fraţilor, că aproa- 
pe este de moarte — și ce pot eu să fac?” şi a slobozit-o pe ea. A venit odată 
Avva Ammona într-un loc ca să ia parte la masa fraţilor. Unul din fraţii acelui 
loc avea purtări foarte stricate: venea la el o femeie. Acest lucru a ajuns la cu- 
noștinţa celorlalți fraţi; aceștia s-au smintit și s-au adunat ca să-l gonească din 
chilie. Aflând că episcopul Ammona se află acolo, au venit la dânsul și l-au 
rugat să meargă împreună cu dânșii. Pricepând frarele ce se întâmpla, a luat 
femeia și a ascuns-o într-un chiup mare. A înțeles aceasta Avva Ammona și a 
acoperit, pentru Dumnezeu, păcatul fratelui. Intrând în chilie dimpreună cu 
mulțimea fraţilor, a șezut deasupra chiupului și le-a poruncit să cerceteze chi- 
lia. Au căutat și n-au aflat pe femeie. „Ce este aceasta?” a zis Avva Ammona 
fraţilor. „Dumnezeu să vă ierte”. Apoi s-a rugat, după care a poruncit tuturor 
să iasă afară. Apucând de mână pe frate, i-a zis cu dragoste: „la aminte de tine, 
frate!” În acest chip s-a ferit Sfântul Ammona de osândire și a tămăduit pe pă- 
cătoși, despietrind prin milă inimile lor, prin milă aducându-i la pocăință. 

Pe cât ne trage Dumnezeu departe de prăpastia smintirii și osândirii, pe cât 
se feresc adevărații robi ai lui Dumnezeu de această prăpastie cumplită și pier- 
zătoare, pe atât se silește diavolul să ne tragă în ea, acoperind-o prin felurite 
îndreptăţiri. Una din îndreptăţirile satanice este râvna lipsită de dreaptă so- 
cotinţă, luată de către mulți drept râvnă pentru cucernicie, drept râvnă sfân- 
tă. „Omul mânat de râvna fără dreaptă socotinţă”, grăieşte Sfântul Isaac Sirul, 
„niciodată nu va putea ajunge la pacea gândurilor — iar cel străin de această 
pace este străin de bucurie. Dacă pacea gândurilor este sănătatea desăvârșită, 
iar râvna aceasta este potrivnică păcii, înseamnă că cel ce are râvnă vicleană 
boleşte de boală grea. Omule! Socotind că te aprinzi de râvnă dreaptă împo- 
triva neajunsurilor străine, tu alungi sănătatea sufletului tău. Ostenește-te, Os- 
tenește-te pentru sănătatea sufletului tău! Iar de voieşti să vindeci pe cei bol- 
navi, trebuie să pricepi că bolnavii au mai mare nevoie de luare-aminte griju- 
lie decât de cruzime. O asemenea râvnă în om nu e semn al înțelepciunii, ci 
boală a sufletului, sărăcie a înțelegerii duhovnicești, neștiință mare. Începu- 
tul înţelepciunii după Dumnezeu este seninătatea și blândeţea — însușiri ale 

unui suflet mare și puternic, care apar în el dintr-un fel întemeiat de a gândi 
și poartă neputinţele omenești”!. 

Păcatul smintirii și osândirii pierde atât de lesne pe oameni și este, ca ata- 
re, atât de iubit de către diavol, încât acesta nu se mulțumește să stârnească 
în inimile noastre râvna vicleană și străină de înţelegerea evanghelică, cu stâr- 
nirea gândurilor trufașe, ce totdeauna sunt unite cu înjosirea și dispreţuirea 
aproapelui, ci întinde și curse vădite pentru a-i împinge la smintire și osândi- 
re pe cei fără luare-aminre. Avva Pimen grăiește: „În Scriptură e scris: Cele ce 
au văzut ochii tăi grăiește (Pilde XXV, 7): dar eu vă sfătuiesc să nu vorbiţi nici 
măcar despre ceea ce aţi pipăit cu mâinile. Un trate a fost amăgit în următorul 
chip: i s-a părut că fratele lui păcătuieşte cu o femeie. Îndelung s-a luptat cu 
sine; până la urmă, apropiindu-se, i-a împins cu piciorul, gândind că sunt ei, 
şi a grăit: Vă ajunge de acum, până când? S-a arătat însă că erau niște snopi de 
grâu. De aceea zic vouă: să nu mustraţi nici de veți pipăi cu mâinile”?. 

Păcatul osândirii este atât de neplăcut lui Dumnezeu că El Se mânie, Își în- 
toarce faţa chiar şi de la bineplăcuțţii Săi arunci când ei își îngăduie să osândeas- 
că pe aproapele: EI ia de la dânşii harul Său, precum se vede din numeroasele 
pilde păstrate de scriitorii bisericești spre folosul și zidirea generaţiilor crești- 
ne. Nici o dreptate nu dă dreptul de a-l osândi pe fratele care greşește, căruia 
Domnul poate foarte ușor să-i dăruiască dreptatea cea adevărată, neasemuit 
mai mare decât cea pe care socotim a o afla în noi înșine. Putem fi drepți nu- 
mai prin dreptatea dumnezeiască, iar când îl osândim pe aproapele înlocuim 
această dreptate cu dreptatea noastră sau, mai bine zis, cu boala fariseismului. 
Cel ce osândește pe aproapele răpește cinul lui Dumnezeu, Singurul Căruia se 
cuvine judecata asupra făpturilor Sale, răpește cinul lui Hristos, Ce va să jude- 
ce viii și morţii în ziua cea de apoi?. 

Minunatul loan Savaitul povestea despre sine: „În vremea când trăiam în 
pustie nu departe de mănăstire, a venit un frate din mănăstire să mă cercete- 
ze. L-am întrebat: „Cum trăiesc părinţii și fraţii?” „Bine, cu rugăciunile tale”, 
a răspuns el. După aceea l-am întrebat de unul dintre fraţi, care avea nume 
rău. Mi-a răspuns: „Să mă crezi, părinte, că trăiește la fel ca înainte”. Auzind 
aceasta, am zis: „Of, şi îndată am fost în răpire. M-am văzut stând înaintea 
Golgotei în Ierusalim. Domnul nostru Iisus Hristos stătea pe Golgota între 
cei doi tâlhari. M-am repezit să mă închin Lui. În acest timp, văd că Dom- 
nul s-a întors către îngerii ce stăteau înaintea Lui și le-a zis: „Scoteţi-l afară, că 
antihrist este Mie: că mai înainte de judecata Mea a osândit pe fratele Său”. 


' Cuvântul LXXXIX. 
? Patericul egiptean. 
3 Viaţa Preacuviosului Vasile cel Nou, vama osândirii, Viezi/e Sfinzilor, 26 martie, 

În vreme ce mă scoteau afară, s-a agăţat de ușă mantia mea și a rămas acolo. 
Venindu-mi în sine fără întârziere, am zis fratelui: „Rea este pentru mine ziua 
aceasta”. EI a întrebat: „De ce, părinte?” I-am povestit vedenia, adăugând că 
pierderea mantiei înseamnă luarea de la mine a acoperământului şi ajutorului 
dumnezeiesc. Din ziua aceea m-am afundat în pustie și am rătăcit prin ea vre- 
me de şapte ani, fără să întrebuințez pâine, fără să intru sub vreun acoperiș și 
fără să stau de vorbă cu vreun om. După trecerea acestui răstimp L-am văzut 
iarăşi pe Domnul, Care mi-a dat înapoi mantia mea”). 

Fraţilor! Să fim cu luare-aminte la noi înşine! Să ne sârguim a ne curăţi nu 
doar de patimile trupești, ci și de cele sufleteşti: de slava deșartă, de necredin- 
ță, de viclenie, de pizmă, de ură, de iubirea de argint și de celelalte neputinţe 
asemănătoare, ce par a se mișca și a lucra doar în suflet, fără împărtășirea tru- 
pului, și ca atare se numesc „sufleteşti”. Am spus „par” fiindcă ele înrâuresc 
și trupul, însă în chip subţire, pe care puţini îl bagă de seamă şi îl pricep. Lu- 
ând aminte la noi înşine și curățindu-ne de aceste patimi, în noi răsare trep- 
tat iubirea de aproapele, ce face să slăbească şi nimiceşte simțământul sminti- 
rii de aproapele şi al osândirii lui. Să ne aducem aminte neîncetat că nu este 
dreptate plăcută lui Dumnezeu afară de sărăcia cu duhul. Să dezvinovăţim pe 
aproapele și să ne osândim pe noi înșine, ca Dumnezeu să ne dăruiască harul 
şi mila Sa, pe care EI le dăruieşte doar celor smeriţi și milostivi. Amin. 

Vizită în Mănăstirea Valaam 


Măreaţă e furtuna pe lacul Ladoga, atunci când cerul e senin, soarele strălu- 
cește, iar vântul năprasnic mută culmile umede pe întinderea lacului adânc și 
larg. "oară această întindere necuprinsă e semănată cu dealuri de apă azurie ce 
au creste albe ca zăpada și argintii. Lacul tulburat de furtună pare însuflețit. 

Pe o astfel de furtună mergeam și eu, în primele zile ale lui seprembrie din 
anul 1846, din mănăstirea Konev în mănăstirea Valaam, pe vaporul ce poar- 
tă numele ostrovului pe care se află această a doua mănăstire!. Vântul era plin 
de prospeţime; pe cer alergau nori albi în cete aparte, ca nişte stoluri de păsări 
ce săvârșesc strămutarea lor de toamnă şi de primăvară. Măreaţă e furtuna în 
largul lacului dar şi la țărm îşi are frumuseţea sa. Acolo valurile sălbatice sunt 
în veşnică ceartă cu vânturile, se mânie, vorbesc ameninţător între ele; aici ele 
se înverșunează cu gând cutezător asupra pământului. „Priviţi cum se caţără 
apa pe țărm”, spunea bătrânul călugăr de la Konev care mă însoțea. Intocmai: 
apa „se cațără” pe țărm — aceasta e descrierce exactă a lucrării ei. Și se cațără cu 
încăpățânare pe țărmul lin, pe stânca uriașă de granit ce se înalță, abruptă, dea- 
supra adâncului, de la începutul vremurilor privind liniștită furtunile sălbatice 
ca pe niște jocuri de copii. De un stânjen, de doi, se ridică valul pe stâncă pen- 
tru a cădea istovit la picioarele ei în stropi mărunți, ca un cristal sfărâmat — du- 
pă care începe iarăși încercarea sa mereu încăpăţânată, mereu nereușită. 

Cu câţiva ani înainte am văzut o furtună pe lacul Ladoga, vremea fiind 
mohorâtă. Tabloul își pierde atunci mult din pitorescul său. Apele sunt împo- 
dobite cu o culoare cenușie; spuma nu este argintie, ci tulbure și gălbuie; cea- 
a restrânge cadrul priveliştii; nici urmă de mișcare, nici de felurime — într-un 
cuvânt, de viaţă. E nevoie de razele soarelui pentru a pune capăt acestui tablou 
serios, plin de însufleţire. Şi soarele însuși este atât de minunat când priveşte 
din cerul senin, de neatins, furtuna pământească! 


! Acest vapor se numeşte „Valaam”. Începând cu deschiderea navigației pe lacul Ladoga și 


până la sezonul furtunilor de toamnă, vaporul merge de două ori pe săptămână la mănăstirea 
Valaam, plecând de fiecare dată din Schliesselburg, 

Ostrovul Valaam este, fără putinţă de tăgadă, cel mai pitoresc loc al Finlan- 
dei vechi. EI se află la capărul de miazănoapte al lacului Ladoga'. Apropiaţi-vă 
de el, vă întâmpină o natură cu totul nouă, pe care nu i se întâmplă să o vadă 
celui ce a călătorit doar prin Rusia: o natură sălbatică, mohorâtă, ce atrage pri- 
virile prin însăși sălbăticia sa, din care privesc frumuseți inspirate, aspre. Ve- 
dei stânci prăpăstioase, înalre, golaşe, care ies mândre din adânc; ele stau, ase- 
menea unor uriași, ca străji înaintate. Vedeţi povârnișuri acoperite cu păduri, 
plecându-se prieteneşte către lac. Aici, un oarecare pustnic a ieșit cu găleata în 
mână să ia apă și, punând găleata pe pământ, priveşte spre lacul întins, ascul- 
tă glasul valurilor, își hrănește sufletul cu vederea duhovnicească. Vedeţi gol- 
furile îngrădite din toate părțile de ziduri din granit nefăcute de mână ome- 
nească, în care dormitează liniștite ape curate ca oglinda, în vreme ce pe lac 
se zbuciumă furtuna cumplită; aici s-a adăpostit de sfărâmare corabia, aici aș- 
teaptă în ape liniștite vântul prielnic, iar stăpânul corăbiei priveşte de acum cu 
o curiozitate nepăsătoare valurile ce se înverșunează și urlă, ce nu demult vo- 
iau să-i sfărâme corabia în care îşi băgase toată averea, în care îşi pusese soar- 
ca lui și a familiei sale. Plutiţi pe strâmtorile șerpuitoare, unde adesea cei doi 
pereţi se apropie atât de mult încât de-abia rămâne loc să treacă o corăbioa- 
ră. Lăsaţi la apă sonda, măsuraţi adâncimea apei în această îngustime: această 
adâncime numără mulți stânjeni. Intraţi pe partea de miazănoapte în golful 
ce pătrunde adânc în sânul ostrovului; plutiți în acest golf: pe partea dreaptă, 
o pădure deasă pe pragurile uriașe de piatră ce ies prăpăstioase din apele întu- 
necate. Această pădure și aceste stânci își răsfrâng umbra deasă în apele gol- 
fului, drept care apele sunt deosebit de întunecate şi peisajul ia chipul cel mai 
înfricoșător cu putință. Golful se lărgește treptat şi în cele din urmă formează 
un oval de mărime însemnată. Vă smulgeţi privirile de la acest tablou neobiş- 
nuit, care aduce asupra sufletului o groază fără voie, însă o groază plăcută, de 
care nu mai vrei să te desparţi; vă întoarceţi spre partea opusă: înaintea voas- 
cră se află întinsa mănăstire aflată pe o stâncă de granit înaltă și lungă, ca o po- 
vară ușoară pe umerii unui gigant. Stânca era mai înainte vreme acoperită cu 
mușchi albicios. Monabhii au curăţit mușchiul; granitul este acum slobod de 
„pletele” cărunte ce atârnau pe fruntea-i tuciurie; el e măreț și înfricoșător în 
tinerețea și goliciunea sa înnoite. Din crăpăturile stâncilor au crescut tei, ar- 
țari, ulmi; pe stâncă se unduiește iedera, iar sub ea se întinde o livadă asupra 
căreia se clatină și dau zvon vârfurile verzi ale pomilor ce sunt gata, parcă, să se 


! Ostrovul Valaam se află la douăzeci și cinci de verste de cel mai apropiat țărm, la patru- 
zeci de orașul finlandez Serdobol și la optzeci de mănăstirea Konev; de jur împrejur are vreo 
treizeci de verste; ţine bisericește de eparhia Sankt-Petersburgului, iar administrativ — de gu- 
bernia Viborg a Marelui Cnezat al Finlandei. 

dărâme asupra livezii, dar sunt ţinute de rădăcinile adânc pătrunse în stâncă. 
Privelişte uimitoare şi măreaţă! Ce plăcut e să vezi o aşezare omenească, mâna 
omului, un petic de pământ udat cu sudoarea lui, împodobit prin ostenelile 
lui, în mijlocul uriaşelor mase ale naturii sălbatice, puternice! Apropiaţi-vă de 
arsana, ieşiţi pe țărm: pe povârnișul prăpăstios al muntelui e construită o scară 
de granit; suiți pe ea către mănăstirea ce stă pe vârful muntelui, pe un platou 
întins. La acest platou duce în partea de miazăzi o pantă abruptă; spre apus, 
către golf, platoul este curmat de stâncă prăpăstioasă. 

Planul clădirilor mănăstirești este alcăruit din două dreptunghiuri, dintre 
care unul este cuprins în celălalt. Urcând pe scara de granit până pe platou, 
mergeţi pe o alee către „porţile sfinte”, care se află în dreptunghiul dinafară; 
în dreptul acestor porți mai sunt și altele, în dreptunghiul dinlăuntru. Intraţi 
pe ele; înaintea voastră, pe partea dreaptă, este catedrala al cărei cat de sus are 
hramul Schimbării la Faţă a Domnului, iar cel de jos — al făcătorilor de mi- 
nuni Serghie și Gherman ai Valaamului, ale căror moaște și odihnesc acolo!. 
O galerie uneşte această catedrală de călduroasa biserică a Adormirii Maicii 
Domnului; în galerie se află veşmântăria. La celălalt capăt, care alcătuieşte col- 
țul de sud-est, se află biserica Sfântului Ierarh Nicolae. Pe partea stângă, opusă 
liniei pe care se află bisericile, sunt chilia întâi-stătătorului şi câteva chilii ale 
obştii. De partea cealaltă față de voi se află trapeza şi bucătăria obștii, iar pe 
linia unde sunt porţile şi pe care, presupun, vă aflaţi, sunt chiliile ieromona- 
hilor de rând. Deasupra „porţilor sfinte” ale dreptunghiului dinafară este bi- 
serica Sfinţilor Apostoli Petru și Pavel. Pe această linie, la stânga, este arhon- 
daricul; la dreapta — chilia duhovnicului și încăpătoarea magazie a mănăstirii. 
Pe linia opusă este bolniţa mănăstirii cu un număr însemnat de chilii în care 
sunt cei foarte bătrâni și bolnavi. Pe lângă bolniţă se află o biserică — la catul 
de sus cu hramul Preasfintei Treimi, la cel de jos — cu hramul Izvorului Tămă- 
duirii. Pe linia îndreptată spre golf se află de o parte o prelungire a bolniței, 
iar de cealaltă biblioteca mănăstirii — bogată faţă de cele ale altor mănăstiri, 
având destule manuscrise, ce sunt aproape toate lucrări ale Sfinţilor Părinţi ce 
au scris despre viaţa monahală. În această bibliotecă nu pot fi aflate materia- 
le îmbelșugate pentru istoria mănăstirii Valaam. Ea a fost adunată la sfârșitul 
veacului trecut și începutul acestui veac; vechile manuscrise au fost nimicite, 
ca toate lucrurile vechi din mănăstirea Valaam, de către incendii și suedezi. 
Nu e clădire pe acest ostrov, nici măcar clopotniţa, care să fi împlinit măcar o 
sută de ani vechime. 

Întemeierea și existența mănăstirii Valaam sunt legare, cu siguranță, de 
adânca vechime rusească: la această concluzie duc anumite fapte istorice. 


! Multe din catedralele rusești au două nivele, fiecare cu altarul său (72. dr.). 

Preacuviosul Avraamie, întemeietorul și arhimandritul Mănăstirii Dumneze- 
ieştii Arătări din Rostov, a venit în mănăstirea Valaam în anul 960 de la naș- 
terea Domnului, pe când era încă păgân, acolo a fost botezat şi tuns în mona- 
hism!. În letopiseţul Sfintei Sofii se spune: „În anul 6671 (1163 de la naşterea 
lui Hristos) au fost găsite și strămutate moaștele Preacuvioșilor noștri Părinţi 
Serghie și Gherman ai Valaamului”?. Alt letopiseţ aminteşte că în anul 1192 
egumenul Martirie a construit o biserică de piatră pe ostrovul Valaam?. Tradi- 
ţia locului, întărită de aceste mărturii sărace care au ajuns până la noi și de al- 
tele asemenea lor, îi socoate pe Preacuvioșii Serghie şi Gherman contemporani 
cu marea cneaghină Olga, cea întocmai cu Apostolii. Dacă ne gândim la hotă- 
rârea cu care vechii monahi năzuiau la cea mai adâncă însingurare, înlesnirea 
pe care o aduce acum, și cu atât mai mult în acele vremuri, ostrovul Valaam — 
trebuie să fim de acord că mutarea unor monahi greci în aceste locuri nu este 
nicidecum ciudată și de necrezut. De fiecare dată când în istorie existența mă- 
năstirii Valaam ne apare într-o rază de lumină, vedem că monahii ei duceau 
viaţa cea mai strictă, că acolo era viață de obște, totodată existau și pustnici, și 
că toţi monahii se supuneau unui igumen. În veacul al patrusprezecelea, aici 
a trăit oarecare vreme Preacuviosul Arsenie de Konev, care a călătorit până de- 
parte, la Sfântul Munte Athos şi a pus începuturile mănăstirii Konev, Aici a 
intrat în monahism, în cea de-a doua jumătate a veacului al cincisprezecelea, 
tânărul Alexandru de Svir: la început, el s-a îndeletnicit cu ostenelile vieţii de 
obște, apoi s-a liniștit pe Ostrovul sfânt, într-o peșteră strâmtă — nu se știe da- 
că naturală ori săpată în piatră. Ostrovul sfânt este un munte de piatră; el se 
ridică din lac, se termină spre miazănoapte printr-o stâncă mare și face parte 
dintre micile ostroave de care e înconjurat ostrovul mare ca o planetă de sa- 
teliţii săi. În prima jumătate a veacului al cincisprezecelea a petrecut aici cât- 
va timp Preacuviosul Savatie al Soloveţului, care mai apoi s-a mutat, pentru o 
mai adâncă liniștire, la Marea Albă, în nordul îndepărtat, în pustiile ostrovu- 
lui Soloveţ, până atunci nelocuit. EI căuta acolo, cu aceeași lepădare de sine 
bărbătească, același lucru pe care îl căutau grecii Serghie şi Gherman pe ostro- 
vul Valaam, socotind Athosul și Olimpul lor prea pline de oameni, chiar dacă 
această mulțime de oameni o alcătuiau cetele monahilor“. 


! Viaţa manuscrisă a Sfântului Avraamie de Rostov și Dicţionarul sfinților ruși. 

? Dicţionarul sfinților ruşi. 

> Manuscris din biblioteca mănăstirii Valaam. Poate că arhivele Finlandei vor aduce cu 
vremea mărturii mai limpezi și mai amănunțite despre istoria Valaamului decât cele pe care 
ni le oferă izvoarele pe care le avem acum. 

“ Petrecerea la Valaam a Preacuvioșilor Arsenie, Savatie și Alexandru sunt fapte vrednice de 
crezare, istorisite în Vieţile lor. În Viaţa Preacuviosului Alexandru, scrisă de ucenicul său Ilari- 

Mănăstirea Valaam a fost supusă nu o dată pustiirii de către suedezi; nu o 
dată au căzut monahii ei sub ascuţișul sabiei, înrourând cu sângele mucenici- 
ei pământul deja înrourat de sudorile rugăciunii; nu o dată au fumegat sfin- 
tele biserici şi colibe călugărești, aprinse de mâna vrăjmașului ori din nebăga- 
re de seamă: însă locurile mănăstirii Valaam, feluritele înlesniri pe care acestea 
le aduc tuturor chipurilor de viață monahală, au înnoit degrabă acolo popu- 
laţia în veșminte negre. Valaamul a fost parcă rânduit, sfinţit ca loc de slujire 
a lui Dumnezeu, de însăși natura. O tradiţie veche, însă pe cât se pare înte- 
meiată, spune că în vremuri îndepărtate, când această parte de lume se afla în 
bezna păgânătății, aici avea loc slujirea idolilor!. Privind aceste ape întuneca- 
te, adânci, aceste păduri dese, întunecoase, aceste stânci puternice și mândre, 
toată această privelişte măreaţă, neîncetat schimbătoare și neîncetat pitoreas- 
că, citind în ea o adâncă insuflare poetică, făcând comparaţie între locurile 
minunate ale Valaamului şi cele sărăcăcioase ale Finlandei care îl înconjură, 
spui: „Da, aici trebuia crudul şi războinicul scandinav să îşi schimbe gânduri- 
le şi simţămintrele aspre de luptător cu evlavia creştină; aici trebuia să se umple 
sufletul de tot ce înalță sufletul omenesc spre cele mai înalte simţiri aduse de 
religie”. Aceeași predanie îl aduce aici pe Sfântul Apostol Andrei, care, după 
spusele lui Nestor, a venit din Kiev în Novgorod şi s-a întors pe cărările mă- 
rii în Europa de miazăzi, unde îl aștepta în Ahaia cununa muceniciei. El mai 
spune că Apostolul a plutir pe râul Volhov până la lacul Ladoga, străbătând 
lacul a ajuns la Valaam, i-a convertit la creştinism pe vrăjitorii ce locuiau aco- 
lo şi a întemeiat o biserică creștină. Tradiţia aceasta îl numește Serghie pe în- 
soţitorul Apostolului, care după plecarea acestuia a devenit povăţuitorul aces- 
tor ținuturi în creștinism. 

Ce este de mirare? În zor pământul a ieșit vestirea lor şi la marginile lumii cu- 
vintele lor (Ps. XVIII, 4), dă mărturie Scriptura despre călătoriile Apostolilor. 
Ostenelile lor nu au aparţinut vreunui popor anume, ci omenirii întregi; lua- 
rea lor aminte grijulie, dragostea inimii lor erau atrase nu de cultură, nu de or- 
ganizarea și puterea de stat, ci de nenorocirea omului căzut, fie acesta scit sau 
barbar, iudeu ori elin (Col. III, 11). De ce, dar, să nu fi venit Sfântul Apostol 
Andrei la strămoșii noștri, slavii, și la vecinii slavilor, scandinavii? De ce să nu 
fi cercetat locul închinat slujirii zeilor şi să nu fi sădit acolo adevărata cunoaș- 
tere şi slujire a lui Dumnezeu? De ce să tăgăduim că Dumnezeu Însuși îi va 
fi insuflat Apostolului această înaltă, sfântă hotărâre, îi va fi dat putere spre 
plinirea ei? Faptul că ţara era sălbatică, puţin cunoscută și depărtată, ostenea- 


on, se povestește destul de amănunțit și cu mare laudă despre nevoinţa monahilor de la Valaam, 
iar în viaţa Preacuviosului Arsenie se aminteşte că în mănăstire era o obşte numeroasă. 

! Dintr-un manuscris al bibliotecii mănăstirii Valaam, care face trimitere la un manuscris 
vechi intitulat „Povestire”. 

la călătoriei nu pot fi o pricină cât de cât puternică pentru a nu primi această 
predanie. Cu puţin după vremurile apostolice, pe aceste căi au umblat oștiri 
întregi: de ce să nu fi umblat pe ele un apostol mânat de dreapta lui Dumne- 
zeu și de râvna apostolească? 

lată de acum o tradiţie nu obscură, nu îndoielnică, ci pur istorică. Via- 
ţa monahală în Valaam și mărturisirea Ortodoxă a credinţei în această ţară 
au înflorit cu mult mai devreme și mai puternic decât ar putea crede călăto- 
rul care face o vizită superficială în acest ţinut, aruncând o scurtă privire asu- 
pra lui. Trebuie să priveşti mai cu stăruință, să jertfeşti mai mult timp, să as- 
culți cu luare-aminte povestirile monahilor Valaamului și locuitorilor de lân- 
gă țărm, să scoţi din ele mărturiile vrednice a fi însemnate pe tablele istoriei, 
vrednice de luarea-aminte a civilizaţiei moderne, de pomenirea viitorimii cul- 
te. Într-atât s-a dezvoltat viața monahală pe ostrovul Valaam, că şi-a întins 
mlădiţele peste lac, pe țărmul celălalt, unde se află acum orașul Serdobol. Pe 
acel țărm erau douăsprezece schituri ce se aflau sub cârmuirea și îndruma- 
rea duhovnicească a igumenului de la Valaam. Locuitorii ţărmurilor mărtu- 
riseau credința ortodoxă, primind cunoașterea ei din mănăstirea Valaam; pe 
țărm se aflau până la Keksholm biserici ortodoxe. Karelii de pe acest țărm al 
lacului Ladoga erau ortodocși, așa cum sunt ortodocși acum karelii de pe ma- 
lul celălalt, ce locuiesc în gubernia Oloneţ. Şi unii și ceilalți au aceeași lim- 
bă, cu foarte mici deosebiri, ce nu-i împiedică să se înţeleleagă între ei, să stea 
de vorbă unul cu celălalt; aveau cândva și aceeași credință. Au venit însă vre- 
muri nenorocite: finlandezii s-au aplecat spre învăţătura lui Luther. În locuri- 
le unde se înălțau frumoasele biserici ortodoxe, unde se săvârșeau slujbele or- 
todoxe, unde Dumnezeiasca Liturghie înfrățea cerul și pământul, stau acum 
„kirche”-le luterane, unde se aude doar propovăduirea seacă a unui pastor re- 
ce. Acesta, rostind poporului în predica sa doar lucrurile cele mai superficiale, 
cărturărești, despre Răscumpărărorul și învăţătura lui morală, parcă rostește 
de fiecare dată cuvânt de îngropare a adevăratei credinţe şi Biserici vii pe care 
aceşti oameni și aceste locuri le-au pierdut. Afară de tradiţiile orale, care măr- 
turisesc într-un glas acest fapt, mai este şi o mărturie vie — sunt așezări întregi 
de finlandezi, mii de finlandezi, care mărturisesc până acum credinţa ortodo- 
xă. Pentru ei, Dumnezeieştile slujbe se fac în limba slavonă, după cărțile noas- 
cre bisericești, de către preoții noștri, ce rostesc în limba locului, în limba fin- 
landeză, numai cuvântul de învățătură. Cu această credință neștiutoare, cum 
să le fie greu suedezilor să introducă aici luteranismul? N-au avut decât să-i 
alunge ori să-i ucidă pe preoţii ruși și să-l pună pe pastorul luteran să masche- 
ze prin propovăduirea sa această pierdere cumplită, care a fost uitată din prici- 
na trecerii timpului și a faptului că n-a fost pe deplin înţeleasă. 

Nădăjduiesc că această mărturie va fi plăcută multora! Puţini știu că în sâ- 
nul Finlandei trăieşte încă Ortodoxia, că ea nu este acolo nou sădită, că tră- 
ieşte acolo din vechime rămășiţa vechii religii creștine de obşte care înlocuise 
păgânismul. Mulţi dintre finlandezii de lângă țărmuri păstrează dragostea faţă 
de Biserica strămoșilor ce au fost rupți de ea prin înșelăciune și silnicie. Ei ar 
dori să se întoarcă în sânul ci mântuitor, dar nici un glas nu-i cheamă, așa în- 
cât continuă să meargă mașinal la „kirche” luterană, ca și cum silnicia ar con- 
tinua încă să lucreze. 

Dar când a avut loc nefericita prefacere? Soarta religioasă a țărmului Fin- 
landei este legată de soarta mănăstirii Valaam, din care, după cât se vede, a 
cuss ca dintr-o inimă viaţa religioasă a întregului ţinut, înflorind și decăzând 
pe potriva puterilor pe care i le împărtășea mănăstirea Valaam. La începutul 
veacului al șaptesprezecelea, generalul suedez Pontus de la Gardie, ce a pri- 
cinuit atâta rău Rusiei, a pustiit mănăstirea Valaam; bisericile și chiliile le-a 
dat pradă flăcărilor, pe monahi — ascuţişului săbiei; unii dintre aceștia au fu- 
git, ducând cu sine moaștele sfinților întemeierori ai mănăstirii. O soartă ase- 
mănătoare a avut şi țărmul stâng al Finlandei: bisericile ortodoxe au fost ar- 
se, sfinţiţii slujitori — ucişi sau izgoniți; printre locuitori a fost răspândit lu- 
teranismul, ai cărui următori încă suflau fanatică împătimire de credinţa lor 
abia născută, care se pregătea să se spele în sângele Războiului de Treizeci de 
ani. Este vrednic de luare-aminte faptul că așezările ce au păstrat credinţa or- 
todoxă se află nu chiar pe țărmul lacului Ladoga, în calea cuceritorilor, ci mai 
adânc în Finlanda, dincolo de munți și de mlaștini, care sunt zidurile de apă- 
rare naturale ale țării: acolo s-au ascuns, s-au izbăvit de privirile şi de religia 
protestanților. În vremea de atunci, mulți finlandezi au fugit în Rusia spre a-și 
păstra credința: pe urmașii lor ortodocși îi puteţi întâlni în guberniile Novgo- 
rod şi Tveri. 

Când Pronia i-a pedepsit pe suedezi, prin mâna lui Petru cel Mare, pen- 
tru faptul că ei, intrând în Rusia ca aliaţi, au călcat ca niște sperjuri Legea lui 
Dumnezeu și drepturile popoarelor, s-au prefăcut din aliați în vrăjmași şi cu- 
ceritori, atunci mănăstirea Valaam s-a întors, dimpreună cu Karelia, sub aco- 
perământul părintesc al stăpânirii ruseşti, după ce rămăseseră orfane în jur de 
un veac. În anul 1717, la chemarea împăratului biruitor, monahii mănăsti- 
rii Kirillo-Beloiezersk s-au așezat pe cenușa fostei mănăstiri Valaam; iarăși a 
fost înălţată acolo biserică, iarăşi au fost făcute chilii. Sub domnia împărăte- 
sei Elisabeta Petrovna toate clădirile, care erau din lemn, au fost mistuite de 
flăcări. Împărăteasa a reconstruit mănăstirea pe cheltuiala statului. Clădirile 
erau, ca și mai înainte, din lemn. Am văzut o schiță a mănăstirii așa cum arăta 
atunci; mi-a plăcut. După părerea mea, clădirile din lemn sunt potrivite pen- 

tru o mănăstire de pustie, așa cum e Valaamul. Colibele călugărești mângâ- 
ie privirea prin smerenia lor, atunci când sunt făcute din lemn! Ele sunt les- 
nicioase pentru îndeletnicirile monahicești: ocrotesc sănătatea, pe care aici o 
roade climatul umed, vânturile tăioase, însăși mâncarea, nevoinţele, așezarea 
duhului, ce subţiază, istoveşte trupul. Să fi avut mănăstirea Valaam o catedra- 
Jă mare din piatră, cu două caturi, având o biserică rece și una caldă, o îngră- 
ditură de piatră care să apere lăuntrul mănăstirii de vânturi: dar tocmai chi- 
liile ar fi purur să fie din lemn, așezate la suficientă depărtare una de alta, în- 
conjurând biserica din toate părţile. Minunată este această așezare: aducând 
niște înlesniri însemnate, ea înfățișează totodată faptul că locuitorii unor ase- 
menea colibe, îndreptate spre biserica lui Dumnezeu, au ca singur ţel slujirea 
lui Dumnezeu, se socot pe sine pribegi pe pământ, socot că singura lor tre- 
buință e Dumnezeu — și de aceea şi-au așezat corturile în jurul Cortului Său. 
Aşa stau lucrurile în pustia Glinsk, în pustia Beloberejsk, în schitul Optinei și 
în câteva alte mănăstiri. 

Refacerea mănăstirii Valaam s-a petrecut încet și cu puţin spor. Obştea 
mănăstirii a rămas mică vreme îndelungată. lubitorii de însingurare nu erau 
atrași spre aceste locuri din pricină că pentru refacerea mănăstirii erau în- 
crebuințaţi monahi nu îndeajuns de îmbogăţiți prin cunoașterea vieții călu- 
găreşti. Numai însingurarea nu este de ajuns pentru bunăstarea morală și du- 
hovnicească a unei mănăstiri, chiar dacă ea alcătuiește una dintre condiţiile 
cele mai însemnate, de temelie, ale acestei bunăstări: dimpreună cu însingura- 
rea este neapărat trebuincioasă călăuzirea și povăţuirea fraţilor; fără acestea se 
pierd toate foloasele aduse de însingurare ca atare. Dimpotrivă, călăuzirea și 
zidirea duhovnicească strămută foloasele însingurării şi în mănăstirile aflate 
în mijlocul așezărilor și orașelor cu mulţi locuitori. Așa au înflorit mănăstiri- 
le aflare înlăuntrul și în împrejurimile Constantinopolului; ele au născut Pă- 
rinţi purtători de semn, asemenea în daruri duhovniceşti cu Părinţii crescuţi 
în pustii neroditoare!. 

Cu multă putere de pătrundere a băgat de seamă care este marea nevoie a 
mănăstirii Valaam mitropolitul Gavriil de Sankt-Petersburg. Pentru acoperi- 
rea ei a fost chemat din pustia Sarovului în anul 1785 stareţul Nazarie, vestit 
pentru cunoștințele și experienţa sa duhovnicească, încredințându-i cârmui- 
rea mănăstirii Valaam. Mitropolitul a luat sfânta mănăstire sub deosebita sa 
ocrotire arhipăstorească şi i-a dat ajutor în tot chipul, atât prin hotărâri ad- 
ministrative cât și prin mijloace materiale. Degrabă a început să crească mă- 
năstirea Valaam, să se umple de oameni care primiseră sau doreau să primeas- 
că voturile monahale. S-au orânduit atât chinovia, cât și un schit; au apărut și 

pustnici, și sihaștri. Însuși igumenul Nazarie avea o chilie sihăstrească, unde 
se însingura, câteodată cu săptămânile, ca să se cerceteze pe sine mai cu luare- 
aminte, să deosebească mai amănunţit pe omul din sine, iar apoi, din pro- 
priile sale experienţe și observaţii vii, să culeagă poveţe pentru cei aflați sub 
povăţuirea sa, să îi călăuzească pe aceştia la îndreptarea obiceiurilor și sporirea 
pe care le arată Evanghelia. Părintele Nazarie, primindu-și tunderea și educa- 
ţia monahală în mănăstirea Sarov, era plin de impresiile stării de lucruri din 
această mănăstire, pe care le-a copiat întocmai și în mănăstirea Valaam. Toate 
clădirile din pustia Sarovului erau de piatră — și el a început să facă clădiri din 
piatră în mănăstirea Valaam. Dreptunghiul interior a fost construit de el, iar 
cel exterior — de către urmaşii săi. Dărnicia împăraţilor Pavel Petrovici şi Ale- 
xandru Pavlovici! a asigurat îndestularea materială a mănăstirii; după treap- 
tă ea e de clasa întâi, fiind cârmuită de un igumen ales de obște și întărit de 
mitropolitul Sankr-Peterburgului. 

Prin orânduirea sa, în privinţa monahală, mănăstirea Valaam este o copie 
fidelă a mănăstirilor Bisericii creștine primare. Ea are monahi de toate felurile 
cunoscute în Biserica Ortodoxă; are şi chinovie, şi schit, și pustnici, și sihaș- 
tri. Mănăstirea principală, de care am vorbit, cuprinde ca atare chinovia. Mo- 
nahii care locuiesc în ea iau parte împreună la dumnezeieştile slujbe, la masă, 
au aceleași veșminte, se ostenesc în ascultări particulare și obștești. Să înșirăm 
felurile ascultărilor. 

Cea dintâi ascultare este slujirea întâi-stătătorului, care e pusă asupra lui 
de întreaga obște, la care dă binecuvântare arhiereul eparhial. Ea nu este o 
cârmuire a lumii acesteia. E o povară ușoară și totodată grea. Aceşti umeri 
sunt datori să poarte neputinţele întregii obşti. Ce tărie trebuie să fie în acești 
umeri! Ce mărime de suflet, ce lepădare de sine trebuie să aibă întâi-stătătorul! 
Este nevoie de o uitare deplină a „eu”-lui propriu, așa încât această literă col- 
ţuroasă și ascuţită să nu rănească și cu atât mai mult să nu ucidă pe nimeni 
dintre fraţi?. Cea de-a doua ascultare e ascultarea de ajutor al igumenului, pe 
care îl alege chiar acesta din sfatul obștii și este întărit de arhiereul eparhial. El 
este ajutorul cel mai însemnat al întâi-stătărorului în roate privinţele cârmuirii 
mănăstirești. Cea de-a treia ascultare este cea de trezorier, ce are în grijă banii 
mănăstirești; cea de-a patra — de veşmântar, ce are în grijă veşmântăria. După 
veşmântar urmează duhovnicii; afară de ei nici un ieromonah nu poate primi 
la spovedanie nici pe fraţii, nici pe vizitatorii mănăstirii. Asemenea ajutoru- 
lui de igumen, trezorierul, veşmântarul și duhovnicii sunt întăriţi de arhiere- 
ul eparhial și alcătuiesc împreună cu ajutorul de igumen așa-numitul consiliu 


! Alexandru I] (2. 2). 
2 În limba rusă cuvântul „ew” cuprinde o singură literă (1. zr.). 

sau sfat al bătrânilor, pe care întâi-stătătorul îl convoacă să ia parte la hotărârea 
anumitor probleme însemnate, înfățișate spre cercetare de conducerea epar- 
hială, care în asemenea cazuri trimite dispoziţie scrisă igumenului și consiliu- 
lui. Ale ascultări: sfintele slujbe, la care sunt de rând toţi ieromonahii, afa- 
ră de ajutorul igumenului și de trezorier, și toți ierodiaconii. Paracliserii sunt 
aleși dintre monahii și ascultătorii cu viața cea mai curată și mai smerită. Cei 
buni la citirea și cântarea bisericească sunt aleși spre a sluji în strană. La cele- 
lalte ascultări sunt rânduiți monahi și ascultători. Să pomenim și aceste ascul- 
tări, pentru a-l familiariza pe cititor, pe cât se poate, cu organizarea mănăs- 
tirească. Unii din frați se îndeletnicesc cu coaserea veșmintelor bisericești și a 
hainelor pentru întreaga obşte; alții fac încălțări; ali slujesc la bucătărie, bru- 
tărie, prescurărie și trapeză; alții se îndeletnicesc cu tâmplăria, fierăria şi strun- 
găria; alții prind pește; alții se ostenesc în livezi, grădini, ţarini; unii spală rufe- 
le; într-un cuvânt, chinovia Valaamului acoperă cea mai mare parte a trebuin- 
ţelor sale. Fiecare asemenea îndeletnicire luată în parte se cheamă „ascultare”. 
Potrivit nevoilor, unele ascultări sunt împlinire de un singur frate, iar altele de 
o mulţime. Astfel, la bibliotecă, la farmacie, la pivniță se află câte un singur 
frate, deja încercat. La bucătărie, la spălătorie, la magazie și la altele asemenea 
sunt câţiva fraţi, dintre care cel mai mare se numește în chinovia Valaamului 
„gospodar”, iar ceilalți — „ajutoare”. Sunt ascultări numite „de obşte”, cum ar 
fi: pregătirea lemnelor de foc, strângerea fânului, măcinatul grâului, săditul, 
udarea și adunarea legumelor din grădină. La aceste ascultări de obște sunt în- 
trebuințați frați care nu sunt în stare să împlinească ascultările aparte, la ca- 
re se cere, precum se vede limpede din cele spuse, o anumită cunoaștere a lu- 
crului încredinţat. Când cineva dintre cei ce doresc să intre în mănăstire este 
primit, mai întâi e trimis la ascultări de obște, unde se vede mai bine ce fel de 
caracter are, ce obiceiuri și ce purtări; dacă mai apoi se arată în stare de vreu- 
na dintre ascultările aparte, este rânduit între „ajutoare” și, după mulți ani și 
multe încercări, i se încredințează o despărțire aparte, potrivit cunoștințelor 
sau meseriei lui. "Toţi fraţii și mai ales „începătorii” (începători se numesc cei 
de curând intrați în mănăstire) au strânse legături cu duhovnicii; tocmai pe 
aceste legături se întemeiază și se ține bunăstarea duhovnicească a tineretului 
obștii; în cei sporiţi, ea e întreţinută, pe deasupra, prin citirea cu luare-aminte 
a cărţilor Părinților și în mergerea cu osârdie la dumnezeieștile slujbe. Biblio- 
tecarul dă, la porunca întâi-stătătorului, cărți potrivite cu așezarea sufletească 
a fiecăruia. Fraţii aflați la ascultări iau parte în toate zilele de praznic la toate 
slujbele bisericeşti, iar în celelalte zile ale săptămânii vin la utrenie și, după ce 
au ascultat-o până a cei șase psalmi, merg la ostenelile lor, iar după masa de 
seară iau parte la pravila de seară obștească. 

Dumnezeieștile slujbe se fac după tipicul bisericesc: ele constau din utre- 
nie (sau priveghere de toată noaptea înainte de praznice), două liturghii — de 
dimineaţă și după-amiază, vecernie și pravilă, care se săvârşeşte după cină și e 
alcătuită din citirea rugăciunilor celor ce merg spre somn, pomelnic și câteva 
metanii. În ce priveşte cântarea, se întrebuinţează znamennii sau așa-numitul 
stolbovii raspev — vechea cântare rusească!. Sunetele acestui fel de cântare sunt 
mărețe, prelungi, triste; ele înfățișează plângerea sufletului care se pocăieşte și 
suspină în ţara surghiunului său după fericita, dorita ţară a bucuriei veșnice, a 
desfătării curate, sfinte. Așa este! Tocmai aceste tonuri, și nu altele, trebuie să 
răsune în mănăstirea aceasta, în care chiar clădirile au chip de închisoare me- 
nită jeluirii, plângerii robiei proprii, gândurilor adânci, cugetării la veșnicie. 
Aceste tonuri sunt în armonie cu natura sălbatică, aspră, cu masele uriașe de 
granit, cu pădurea întunecată, cu apele adânci. Aceste tonuri ba se tărăgănea- 
ză plângător, dureros, ca vântul pustiei, ba se sting treptat, precum ecoul în- 
tre stânci și trecători, ba tună fără veste. Ele ba se tânguie de păcătoșenie cu 
durere lină, exprimând o tristeţe mistuitoare pricinuită de povara păcatelor, 
ba încep să strige ca sub apăsarea nesuferită a acestei poveri, cerând ajutorul 
cerului: atunci ele tună! Măreţul „Doamne, miluieşte” este asemenea vântu- 
lui pustiei:-atâr este de plângător, umilicios, tărăgănat! Omul căzut a simţit, 
cu ajutorul însingurării și cercetării de sine, căderea sa, a văzut-o în el însuși, 
s-a încredinţat de ea și s-a dat pe sine tânguirii necontenite în nădejdea milu- 
irii. Cântarea „Pe Tine Te lăudăm” se sfârşeşte printr-un sunet tărăgănat, vi- 
brant, ce se stinge încet, pierzându-se pe nebăgate de seamă sub cupolele bi- 
sericii așa cum se pierde ecoul în cuprinsul văzduhului. Iar atunci când fraţii 
încep să cânte la vecernie „Doamne, strigat-am către Tine, auzi-mă”, la înce- 
put sunetele ies parcă dintr-o prăpastie adâncă, apoi se smulg din ea cu repe- 
ziciune, tunând, se înalță spre cer, poartă într-acolo gândul și dorirea, înflăcă- 
rate ca un fulger: atunci ele tună! Artistul va afla în cântarea Valaamului multe 
asperităţi, multe neajunsuri în execuţie: tot el însă va recunoaște în ea deplina 
precumpănire a evlaviei și cucerniciei, o neobișnuită energie, care străpunge și 
rotodată cutremură sufletul. Aici totul trebuie să fie măreț, grandios. Tot ce e 
vesel, ușuratic, jucăuș, ar părea aici ciudat, monstruos. Nu vă speriaţi de spu- 
sele acestea — spuse îndreptățite. Să nu credeți că aici trăiește, poate trăi numai 
nefericirea. Nu! Şi locul acesta are mângâierea lui: mângâierea celor ce plâng, 
vestită în Evanghelie. 

În mănăstirea Valaam sunt cu totul șapte biserici. Dintre ele, catedrala se 
deosebește prin frumuseţea și podoaba sa lăuntrică; în iconostasul ei rândul 


! Acest gen de cântare nu este coral, ci monodic, fiind urmaşul celei mai vechi cântări ru- 
seşti și înrudit cu muzica psaltică (7. zr.). 

icoanelor de jos este acoperit cu veșmânt de argint. Mulțimea bisericilor (din- 
tre care nici una, nici măcar catedrala, n-ar încăpea pe toți trăitorii Valaamu- 
lui) dimpreună cu zugrăveala pestriță a catedralei și trapezei sunt ilustraţii ale 
gustului primar, necurăţit prin civilizaţie, al omului rus, locuitor al Europei și 
vecin al Asiei. În locul atâtor biserici ar fi fost mult mai bine dacă făceau o sin- 
gură clădire încăpătoare, care să cuprindă o biserică rece şi una caldă, cum e în 
mănăstirea Konev. Ar mai fi putut fi o biserică pe lângă bolniţă. În acest fel, ar 
fi fost pe deplin sarfisfăcută nevoia vitală a mănăstirii, până acum nesatisfăcu- 
tă, ca obștea și vizitatorii să poată încăpea în biserică și lua parte la dumneze- 
ieştile slujbe împreună. Cei ce au construit mănăstirea nu au gândit așa. Râv- 
na lor avea nevoie de biserici aparte: a Ierarhului Nicolae, a Apostolilor Petru 
și Pavel, a Izvorului Tămăduirii. Şi stau aceste biserici lipsite de slujbele dum- 
nezeieşti, care se fac în fiecare numai o dată în an, de hram. Dar și când este 
hramul bisericii închinate Preasfintei Treimi, nu se poate sluji în ea din prici- 
na marii strâmtimi: slujba se face în catedrală. 

După încheierea Liturghiei, toți merg, fără întârziere la trapeză, unde se 
pune mâncare simplă, dar sănătoasă, îndestulătoare, după indicaţiile tipicu- 
lui bisericesc — adică în zilele de praznic peşte, în zilele de rând cu untdelemn, 
iar miercurea și vinerea, precum și în zilele de rând din Postul Mare, fără peş- 
te și fără untdelemn, numai din vegetale. În vremea trapezei se păstrează o tă- 
cere adâncă, și glasul sonor al citețului vestește frățimii adunate lepădarea de 
sine, faptele bune, nevoinţele sfinților bineplăcuţi ai lui Dumnezeu. Cina are 
loc după vecernie: în timpul ei are loc, de asemenea, citire ziditoare de suflet. 
În zilele de praznice mari, cu un ceas înainte de vecernie, se pune în trapeză 
ceai pentru toată lumea, lucru pe care bătrâneii din Valaam îl numesc „mân- 
gâiere”. E mișcător să vezi cum se grăbesc la această mângâiere, cu cănuțele de 
lemn în mâini, abia putând să meargă, bărrâneii ajunși precum copiii; sângele 
lor răcit însetează să mai prindă viață prin apa fierbinte. Multe din obiceiuri- 
le mănăstirii Valaam sunt simple, patriarhale. Este plăcut să vezi cum respiră 
aceste obiceiuri tradiţia noastră, tradiţia rusească, în care cel ce ia aminte în- 
tâlnește adesea unite simplitatea și sfințenia. 

Veșmântăria mănăstirii a fost îmbogăţită prin generoasele daruri ale împă- 
ratului Alexandru Pavlovici, care nutrea o deosebită dragoste faţă de mănăs- 
tirea Valaam, pe care a binevoit în anul 1819 să o fericească prin vizita sa. În 
anul 1844 a vizitat mănăstirea Valaam marele cneaz Constantin Nikolaevici, 
și în amintirea vizitei sale a lăsat daruri bogate. În mijlocul piaţetei formate de 
dreptunghiul interior al clădirilor mănăstirești, în care trăiește un simțământ 
aparte, lin, evlavios, monahii au înălțat un monument din marmură cu o in- 
scripţie. Inscripţia vestește contemporanilor şi păstrează pentru viitorime în- 

tâmplările: vizitarea mănăstirii de către împăratul Alexandru Pavlovici şi ma- 
rele cneaz Constantin Nikolaevici. Inscripţia din catedrală arată locul unde a 
stat Alexandru cel Binecuvântat în vremea slujbei, fără a fi împovărat de lun- 
gimea slujbei mănăstirești. O inscripţie în arhondaric arată apartamentele un- 
de a tras suveranul. O bucată dreptunghiulară de marmură cu o inscripţie, 
înconjurată de flori, stă în livadă pe locul de unde marele cneaz a pictat mă- 
năstirea. O piatră aidoma cu aceasta a fost pusă de partea cealaltă a golfului, 
în pădure, sub umbra deasă a brazilor și pinilor, pe locul unde marele cneaz a 
terminat schiţa începută în livadă, loc unde priveliștea mănăstirii este deosebit 
de măreaţă şi pitorească. Punând aceste pietre şi săpând în ele aceste inscripţii, 
monahii Valaamului şi-au exprimat simțămintele inimii, simțământul de dra- 
goste și devotament față de țari și faţă de casa imperială, simțăminte prin care 
s-a distins clerul nostru în toate veacurile istoriei ruseşti. 

Îmbrăcămintea călugărilor din Valaam, ca şi mâncarea lor, e simplă, dar 
îndestulătoare. Ea, precum și materialele folosite pentru confecționarea ei, se 
păstrează în magazie. Magazia este un șir de cămări în care sunt puse postavul, 
nanchinul, aţa, pânza, pieile, este cusută rufăria, sunt făcute rasele, mantiile, 
şubele — și toate acestea într-o cantitate însemnată. Mai-marele peste magazie 
are un carnet în care scrie ce și cui s-a dat. Hainele ponosite cu totul sunt îna- 
poiate la magazie și în locul lor sunt date altele noi. Celui ce intră în mănăstire 
din lume i se dau rufăria, hainele și incălțămintea trebuincioase. Magazia Va- 
laamului poate oricând să aprovizioneze cu cele trebuincioase până la o sută 
de oameni. Aceste provizii de tot felul sunt indispensabile în mănăstirea Vala- 
am, datorită numărului mare al fraţilor și a depărtării față de orașe, în fine — 
din pricină că primăvara, când se sfărâmă gheaţa, și mai ales toamna, când în- 
cepe îngheţul, comunicarea cu țărmul este anevoioasă şi chiar cu neputinţă pe 
răstimpuri îndelungate. Lacul îngheaţă între Serdobol și Valaam, însă nu mai 
devreme de jumătatea lui ianuarie; până atunci, nenumărate blocuri de ghea- 
ță călătoresc în toate direcţiile pe toată întinderea apei, și vasul ce ar încerca să 
pornească pe lac ar fi, negreşit, înconjurat și sfărâmat de gheţuri. 

Biblioteca mănăstirească are toate cărțile trebuincioase pentru dobândirea 
unor cunoștințe depline privind viaţa monahală. În afară de cele tipărite în 
limbile slavonă și rusă, există multe manuscrise. Să le înșirăm pe cele vrednice 
de luare-aminte. Prin raritatea sa, primul loc între ele îl au „Catehezele” Prea- 
cuviosului Teodor, igumenul mănăstirii constantinopolitane Studion. Această 
carte are o întindere însemnată. Folosul ei a fost recunoscut de Biserică: tipi- 
cul bisericesc rânduiește citirea ei în biserică, la slujbe, în anumite zile ale Pos- 
tului Mare!. Această rânduială privește îndeosebi mănăstirile. Omiliile Studi- 


! Tipic, Lunea Sfintei Patruzecimi. 

tului respiră dragostea pe care o nutrea față de obștea sa: el îi numeşte părinţi 
ai săi, şi povăţuitori, şi fraţi; învățătura lui e neobişnuit de simplă, pe înţele- 
sul tuturor, se potrivește foarte bine monahilor din chinovii, dat fiind că au ca 
obiect exclusiv feluritele îndatoriri și împrejurări din viața chinovială. Există 
cărți manuscrise ale Părinților ce au descris nevoința rugăciunii minţii, cum 
ar fi: Grigore Palama, Calist Antilicude, Simeon Noul Teolog, Preacuviosul 
Nil Sorski. Există cărți pentru călăuzirea locuitorilor din schituri, a pustnici- 
lor şi sihaștrilor: astfel sunt Patericele, cartea vestitului povăţuitor al isihaști- 
lor, Isaac Sirul, „Antologhionul” ieromonahului Dorotei, scriitor rus, ce a tră- 
it, precum se vede chiar din carte, în vremurile patriarhilor!. Vom da aici câre- 
va extrase din această carte, atât datorită valorii morale şi ascetice a cărţii, cât 
și datorită faptului că scriitorul este un compatriot al nostru dat uitării. Poate 
vreun pustnic să mai citească și să mai recitească acum această carte de Dum- 
nezeu insuflată, plină de preţioase sfaturi duhovnicești. Să răsune, deci, și pen- 
tru noi glasul ieromonahului din mormântul unde l-a îngropat uitarea noas- 
tră. După cuviință este ca acest glas, care vestește adevăruri adânci, să răsune 
din aspra mănăstire a Valaamului. 

„Iubitul meu cititor” — astfel își începe cartea ieromonahul — „dacă vrei, 
îşi voi arăta ceva mai de preţ decât aurul curat, și decât argintul, și decât 
mărgăritarul cel de mult preţ, și decât piatra scumpă! Cu nimic nu vei putea 


! Antolghion. Cap. 54, Despre viaţa monahală de obște. În acest articol foarte întins iero- 
monahul spune, înzre alele, că în chinovii trebuie urmată neapărat predania Sfinților Părinți 
ce au dat rânduieli vieții monahale; cei ce încalcă predania Sfinţilor Părinţi nu vor vedea lu- 
mina lui Hristos. leromonahul îndeamnă pe cel care se hotărăște să facă o mănăstire nouă să 
ceară gramată de binecuvântare de la Preasfântul Patriarh și să îngrădească mănăstirea cu bi- 
necuvântarea Patriarhului. Antologhionul a fost foarte prețuit de către monahii noștri care s-au 
îndeletnicit cu cea mai înaltă nevoință monahală. După această carte a învăţat rugăciunea lui 
lisus vestitul nevoitor de la Soloveţ, lisus din schitul Golgota; după ea a învățat rugăciunea 
lui lisus Preacuviosul Ioasaf Kamenski, făcătorul de minuni din Vologda, precum se vede din 
Viaţa lui manuscrisă. Ultimul fapt arată că ieromonahul a trăit în vremea primilor Patriarhi 
şi a prins „vremurile tulburi” (perioada de după moartea urmașului lui Ivan cel Groaznic, ca- 
racterizată prin anarhie internă și tentativa polonă de a impune un suveran polonez Rusiei 
— n. tr), precum putem conchide din scurtele indicaţii privind evenimentele contemporane 
care se întâlnesc în carte. Extrasele reproduse aici sunt citate după ediția tipărită în 1687 la 
Grodno de către ortodocși, la douăzeci de ani după depunerea Patriarhului Nikon, păstrân- 
du-se ortografia veche. Faptul că această carte a fost tipărită de către ortodocși îl arată sfatul 
cuprins în ea: cererea binecuvântării Patriarhului, fapr cu care rascolnicii nu s-ar fi învoit ni- 
cidecum. Socorim necesară această observaţie: ortografia cărţii, precum o arată experiența, 
poate naște îndoieli cu privire la ortodoxia cărţii la o privire superficială asupra ei, cu atât mai 
mult cu cât unei asemenea priviri foarte ușor i se ascunde sensul titlului de Anzo/oghion pe ca- 
re i l-a dat autorul. Un Antologbion este prin excelență o culegere explicată de texte ale vechi- 
lor Părinţi, în care acești Părinţi nu sunt numiţi. Trebuie să-i cunoști pe Părinţi ca să recunoști 
ale cui sunt fragmentele din culegere. 

afla și cumpăra Împărăţia Cerurilor, bucuria și odihna ce va să vină, decât cu 
acest lucru! E vorba de citirea în singurătate și ascultarea, cu luare-aminte și 
osârdie, a sfintelor cărți ale Dumnezeieștii Scripturi. Precum pasărea nu poa- 
te să urce la înălțime fără aripi, așa și mintea nu poate să-și dea seama doar 
prin cugetările sale, fără cărţi, în ce chip poate să primească mântuirea. Citi- 
rea în singurătate și ascultarea cu luare-aminte și osârdie a sfintelor cărți ale 
Dumnezeieștii Scripturi sunt părinţii și temeiul tuturor faptelor bune şi a tot 
lucrul bun: fiindcă toate faptele bune se nasc din ele, încep din ele. Citirea în 
singurătate şi ascultarea cu luare-aminte și osârdie a sfintelor cărți ale Dum- 
nezeieștii Scripturi, cu scopul de lucra mântuirea, nasc toată fapta bună, izvo- 
răsc bunătăţile, alungă de la noi toată patima rea și păcătoasă, toată pofta, do- 
rința și lucrarea păcătoasă, venită din firea noastră și de la draci. Sfinţii Părinţi 
socot citirea în singurătate și ascultarea cu luare-aminte și cu osârdie a cărți- 
lor Dumnezeieştilor Scripturi drept împăratul tuturor faptelor bune...” Prin 
„Dumnezeiasca Scriptură” ieromonahul înțelege nu doar sfinţitele cărți ale 
Vechiului și Noului Testament, ci și scrierile Sfinţilor Părinţi; în această pri- 
vinţă el se exprimă la fel ca Preacuviosul NIil Sorski. Acest principiu are o ne- 
obișnuită și foarte prețioasă însemnătate: prin acesta, ieromonahul recunoaște 
necesitatea de a ţine fără abatere nu doar predania dogmatică, ci şi pe cea mo- 
ral-ascetică a Bisericii; prin acesta, el intră în unire de cuget cu toți sfinţii scri- 
itori ascetici ai Bisericii de Răsărit. Toţi aceştia afirmă într-un glas că pentru a 
merge fără de rătăcire pe calea nevoinţelor monahale este indispensabilă călă- 
uzirea după scrierile Sfinţilor Părinţi, că acesta este singurul mijloc de mântu- 
ire ce ne rămâne în condiţiile împuţinării povăţuitorilor duhovnicești. Chiar 
de la primele cuvinte, ieromonahul pune cititorul pe calea dreaptă, sfântă, ne- 
primejduită, poruncită și binecuvântată de Biserică, dă ucenicului său un ca- 
racter determinat de fiu al Bisericii de Răsărit, îl aduce în comuniune duhov- 
nicească cu sfinții monahi din toate veacurile creștinismului, îl depărtează de 
tot ce e străin, de tot ce este măsluit. Cât de minunat este caracterul fiului Bi- 
sericii de Răsărit! Câr este el de simplu, de măreț şi de sfânt! Protestantul este 
cu mintea rece; romanul — extatic, transportat; fiul Bisericii de Răsărit este pă- 
truns de adevăr sfânt și pace blândă. Primele două caractere sunt pământești; 
cel din urmă e pogorât din cer și stă înaintea privirilor noastre în Evanghelie. 
Acest caracter este educat în creștinul ortodox prin citirea Sfintei Scripturi și 
a lucrărilor Sfinţilor Părinţi; creștinul, hrănindu-se cu această lectură, se face 
ucenic iubit al Adevărului și părtaș al Sfântului Duh dar de Acesta. 

Cu multă putere de pătrundere privea ieromonahul monahismul contem- 
poran lui; e prețioasă observaţia făcută de el: „Adeseori m-am minunat cum 
ajungeau Sfinții Părinți din vechime atât de repede la mântuire, veneau la de- 

săvârșire, dobândeau harul, iar în ziua de azi sunt așa puţini cei ce se mântu- 
iesc! Dar iată prin ce au ajuns la mântuire și desăvârșire, au dobândit harul, 
s-au învrednicit darului facerii de minuni toţi Sfinţii Părinţi: ei urmau din tot 
sufletul tuturor cuvintelor și poruncilor Domnului, se străduiau pentru păzi- 
rea lor mai mult decât pentru orice, la aveau pururea în mintea lor... În pri- 
mul rând, trebuie păzite poruncile lui Hristos, fiindcă Sfânta Evanghelie e 
gura lui Hristos, ce ne grăieşte în fiecare zi, iar apoi trebuie păzite predaniile 
Sfinţilor Părinţi, plinite lucrările poruncite de către dânșii, trebuie să ostenim 
trupurile noastre prin aceste lucrări... Fără plinirea poruncilor sfinte, sfințire 
şi purtătoare de lumină ale Domnului, predaniile și pravilele noastre sunt de- 
șarte... Cel ce nu păzeşte poruncile Domnului varămă și pierde ostenelile sa- 
le cele mari, se lipseşte de desăvârșire, de mântuire și de har. Cel ce nu păzeș- 
te poruncile Domnului și nu tocmește înlăuntrul său loc pentru har nu poate 
să ajungă la desăvârșire şi să primească har. Străin e de înţelepciunea duhov- 
nicească cel ce se îndeletnicește cu nevoinţele trupești şi trece cu vederea po- 
runcile Domnului! Nimic din lucrurile noastre nu e plăcut lui Dumnezeu fă- 
ră plinirea poruncilor Domnului. Precum le-au păzit pe ele cu osârdie și fără 
de abatere Sfinţii Părinţi, așa și noi suntem datori a le păzi pe cât ne îngăduie 
puterile...”!. Povaţă foarte folositoare de suflet! Fiecare monah care se îngrijeș- 
te să-şi pregătească veșnicia cea fericită ar trebui să şi-o însemneze cu slove de 
neșters pe tablele inimii. 

Minunatul suflet al ieromonahului grăia din prisosul inimii, și adeseori se 
revărsa într-o elocvență necăutată, fermecătoare. Unele pasaje ale sale ar face 
cinste paginilor celor mai buni scriitori. Cât de alese sunt rândurile următoare: 
„Atunci când ne câştigăm prin osteneală viaţa veșnică nu se cuvine să ne temem 
de nevoi, de lipsuri trupeşti, nici chiar de moarte. Domnul a zis: Deci, nu vă în- 
grijiți zicând: Ce vom mânca? sau: Ce vom bea? sau: Cu ce ne vom îmbrăca? Că 
acestea toate neamurile lumii acesteia le caută, cei nebotezaţi, ce nu cunosc pe 
Dumnezeu: că știe Tatăl vostru Cel Ceresc că trebuință aveți de acestea toate. Că- 
utați mai întâi Împărăția lui Dumnezeu şi dreptatea Lui, şi toate celelalte se vor 
adăuga vouă (Mt. VI, 31-33). Şi aşa a făgăduit EI! „Eu”, spune EI, „sunt hrana 
și îmbrăcămintea ta; Eu îţi voi sluji în neputinţa ta ca un părinte și ca o maică 
și ca un prieten de suflet. Eu își voi da tot ce îţi trebuie, şi voi sluji ţie prin harul 
Meu. Numai să crezi în Mine cu tot sufletul și fără îndoire, să îmi slujești cu tă- 
rie şi să nădăjduiești că Eu por împlini ceea ce am făgăduit”?. 

S-au săvârșit asupra acestui ieromonah cuvintele de Dumnezeu insuflatu- 
lui David, care a zis: Răspunde-vor buzele mele laudă când mă vei învăța în- 


' Antologhion, cap. al șaselea. 
? Antologhion, cap. al zecelea. 

dreptările Tale (Ps. CXVIII, 171). Atunci când însuși Harul Dumnezeiesc, să- 
lășluindu-se în inimă, începe s-o înveţe legea Duhului, omul devine inspirat. 
Îl însufleţesc cugetări și simțăminte ale noii vieţi a Duhului, vorbirea lui poar- 
tă pecetea celei mai înalte poezii. De felul acesta sunt multe pasaje ale scrierii 
ieromonahului, și printre altele începutul capitolului unsprezece, unde el gră- 
iește către sufletul său: „Iubire suflete al meu”, spune el, „nu amâna an peste 
an, lună peste lună, vreme peste vreme, zi peste zi, nu le cheltui în așteptare 
deșartă, ca să nu ajungi a ofta din toată inima, a căuta pe cel în stare să ia par- 
te la durerea ta și să nu-l afli. Ah! Câr vei începe atunci a te tângui, a plânge, 
a te jeli și suspina, a te căi fără folos! Astăzi poţi să faci binele: nu-l amâna pe 
mâine! Nu știi ce va naște ziua de mâine, dacă în noaptea asta nu te va ajun- 
ge vreo nenorocire! Nu știi ce aduce cu sine ziua, ce aduce noaptea. Suflere al 
meu! Acum e vremea să rabzi necazurile! Acum e vremea să plinești porunci- 
le Domnului și faptele bune ale Părinților! Acum e vremea plângerii şi a tân- 
guirii, vremea lacrimilor ce nasc dulceaţă și veselie! O, suflete al meu! De vrei 
cu adevărat să te mântuieşti, îndrăgește necazurile așa cum ai iubit mai îna- 
inte desfărările; viază murind în fiecare zi. Degrabă trece viaţa noastră și pie- 
re ca umbra ce o face norul în faţa soarelui. Zilele vieţii noastre se risipesc ca 
fumul în văzduh...” Antologhionul este una din cele mai înalte cărţi ascetice; 
prin valoarea sa ea se apropie de vestita carte a lui Isaac Sirul. Doi scriitori ai 
Bisericii Ruse au scris despre lucrarea minţii: Nil Sorski şi ieromonahul Do- 
rotei. Cartea celui dintâi este o călăuză foarte folositoare pentru cei ce încep 
nevoinţa iniștirii, iar cea de-a doua — pentru cei sporiţi și care se apropie de 
desăvârşire. Învățătura despre lucrarea minţii este expusă în Antologhion cu o 
neobișnuită limpezime, simplitate, deplinătate. Pretutindeni se vădește în el 
o îmbelșugară sporire duhovnicească și gândirea sănătoasă a rusului, care sim- 
plifică ceea ce este complicat într-un chip neobișnuit de firesc, de lesne înţe- 
les şi de elegant! Acest caracter îl au mai cu seamă învăţăturile lui despre: sim- 
plitarea inimii, a minţii și a sufletului, despre nepătimire, despre întunecarea 
minţii, despre trezvia minţii, despre sfânta rugăciune curată. Pentru înălțimea 
şi sfinţenia acestor lucruri, pentru care au vremea și locul lor, nu îndrăznim a 
face extrase; pe cel ce doreşte să facă cunoștință cu ele îl trimitem la cartea în- 
săși. Titlurile acestor învățături spun, deja multe. Tocmai pentru asemenea în- 
deletniciri duhovnicești trec monahii sporiţi din viaţa chinovială în cea schi- 
tică și sihăstrească. 

Schitul mănăstirii Valaam se află la trei verste de chinovie. La el se ajun- 
ge atât pe apă cât și pe uscat. Trebuie să coborâţi din mănăstire, pe scara de 
granit, către arsana. Acolo vă așezați în şalupă și, străbătând același golf prin 
care aţi venit la mănăstire, plutiţi mai departe, în adâncul ostrovului, spre 

schit. Golful ba se îngustează, ba se lărgeşte; vedeţi neîncetat de amândouă 
părţile peisaje ale căror forme se schimbă, păstrând tonul mohorât. În ce- 
le din urmă intraţi într-un oval mare înconjurat de țărmuri în pantă, pe ca- 
re cresc mulți mesteceni, scoruși, arțari; stâncile aproape că s-au ascuns de 
voi; undeva departe, dincolo de brazi și pini, se vede piatră. Apele ovalului nu 
sunt întunecate: în ele se răsfrânge plăcut albastrul cerului. Pajiștile verzi, îm- 
pestriţate și bineînmiresmate de nenumărate flori sălbatice, mângâie privirea. 
Aici nu este vânt, acel vânt aspru şi năvalnic, care arareori se potoleşte pe pla- 
toul înalt și descoperit unde se află chinovia. Aici totul este atât de primitor, 
de vesel! Vă simţiţi ușuraţi; simţiți că vă odihniţi: şi pricepeţi că natura sălba- 
tică cu peisajele ei aducătoare de fiori la care aţi privit mereu până acum v-a 
încordat simţurile trupeşti şi sufletești. Suiţi costişa cu pajişti pe o cărăruie 
șerpuitoare, intraţi într-o pădurice: înaintea voastră apare fără veste schitul 
singuratic. În mijlocul schitului se află o biserică din piatră cu două caturi în 
stil bizantin; în jurul bisericii se află chiliile separate ale fraţilor, de asemenea 
din piatră, și împrejmuirea din piatră. Schitul este înconjurat din toate părţi- 
le de pădure; în el domnește o neobișnuită liniște. Cu totul alt simțământ vă 
cuprinde atunci când urcați în schit decât la intrarea în chinovie. Acolo totul 
respiră viaţă, o viață aspră — în vreme ce aici este o linişte nepătrunsă, ca liniș- 
tea celor adormiţi întru fericită adormire. În schit se face slujbă de două ori 
pe săptămână, duminica şi sâmbăta; în celelalte zile fraţii se liniştesc în chilii, 
îndeletnicindu-se cu rugăciunea, citirea, cugetarea la Dumnezeu şi lucrul de 
mână: iar în biserică un singur monah săvârșește citirea Psaltirii și pomenirea 
răposaţilor fraţi și binefăcători ai mănăstirii Valaam. Această citire și pomenire 
e săvârșită neîncetat, zi şi noapte, la aceasta slujind cu rândul fraţii din schit. 
Masa se pune în trapeza de obște; ea este mult mai sărăcăcioasă decât cea din 
chinovie, aproape numai vegetală. De Paști și de celelalte praznice mari fra- 
ţii schitului vin în chinovie, iau parte dimpreună cu fraţii chinoviei la sluj- 
bele sărbătoreşti și mănâncă dimpreună cu aceștia mâncarea de praznic, care 
nici în chinovie nu trece vreodată de patru feluri. Ştiucă, încă un fel de pește, 
plăcintă — iată semnul de mare praznic în trapeza mănăstirii Valaam. Prăjelile 
sunt excluse dintre mâncărurile lor. În schit trăiesc până la doisprezece frați, 
iar câteodată și mai mulți. Și calea pe uscat din schit în chinovie e pitorească: 
ea merge pe țărmul golfului prin crânguri, pe culmi şi munți, şi roțile trăsurii 
adeseori încep să sune, izbindu-se de granitul gol. 

În felurite locuri ale ostrovului, în adâncă însingurare, în vreun luminiș pe 
o colină sau în vreo poiană din pădure, stau colibele singuratice ale pustni- 
cilor, făcute din bârne. Numărul pustnicilor nu este deloc mare. Viaţa pust- 
nicească poate fi îngăduită numai celor mai încercaţi monahi, maturi cu vâr- 

sta și cu înţelegerea duhovnicească. Pustnicii, asemenea fraţilor din schit, vin 
în mănăstire de praznicele mari. 

Vizitatorii mănăstirii sunt găzduiţi în arhondaric. Este un adăpost aparte 
și pentru săraci, în care e bogată această parte a Finlandei. Săracilor li se îngă- 
duie să rămână la Valaam vreme de două zile și două nopți şi să mănânce hra- 
na anume pregătită în adăpostul lor, iar ca merinde de drum i se dau fiecăru- 
ia două bucăți de pâine din secară — şi pentru această danie vine finlandezul 
în mănăstirea Valaam, de la o depărtare de patruzeci-cincizeci de verste! Vara, 
îndată ce se face cale liberă, multe zeci de bărcuţe aduc în fiecare zi săraci la 
mănăstire peste adâncul înviforat. Pleacă aceștia; în locul lor vin deja alţii. Iar- 
na, îndată ce se face gheaţă, ei purced pe jos cu cetele în greaua călătorie pâ- 
nă la Valaam, neluând seama nici la gerul cumplit, nici la lungimea călătoriei. 
Merg pe jumătate goi prin zăpadă! Merg şi bătrâni invalizi, şi copii, şi femei 
cu prunci de sân. Nu rareori sunt aflate în stepa de gheață cadavrele înghețare 
ale acestor sărmani care socot să scape de foamete, dar sunt uciși de ger. 

Nu se poate, în fine, să nu vorbim şi despre bolnița Valaamului, care slujeş- 
te drept adăpost tihnit nu numai pentru bătrânii şi neputincioșii Valaamului, 
ci și pentru astfel de monahi din toată eparhia Sankr-Peterburgului. Pe lângă 
bolniţă e o biserică aparte, o trapeză aparte, personal aparte și o mică farma- 
cie, aprovizionată cu cele mai necesare medicamente. 

Ostrovul Valaam, dimpreună cu ostroavele mai mici ce aparţin de el, nu 
este altceva decât o stâncă întreagă ridicată din lacul Ladoga, ale cărei înălțimi 
alcătuiesc stânci și munţi, iar adânciturile — golfuri, strâmtori, lacuri. Vă veţi 
convinge de aceasta din măsurătorile adâncimii lacului. În golfuri, strâmtori, 
pe toată întinderea dintre ostrovul principal și ostroavele mai mici, această 
adâncime este de cinci, zece, iar în locurile cele mai adânci — de douăzeci de 
stânjeni; dar îndată ce ieșim în larg, adâncimea la o sută de pași de țărm ajun- 
ge deja șaptezeci, o sută de stânjeni, chiar și până la două sute. Terenul este 
pretutindeni piatră compactă, acoperită cu un strat de pământ vegetal de un 
sfert de arșin, iar pe alocuri și mai mult. Rareori și în cantitate mică se pot găsi 
nisip şi argilă. Strarul de pământ care acoperă stânca este deosebit de roditor: 
în apropierea mănăstirii sunt două livezi de pomi fructiferi, una sub stânca pe 
care este așezată mănăstirea, iar alta de partea dreaptă a scării de granit ce duce 
de la arsana la mănăstire. În aceste livezi sunt meri plini de sevă, care dau măr- 
turie pentru calitatea solului; merele însă care se fac o dată la zece ani, se plâng 
de climat, de puţinătatea razelor de soare. La plângerea lor iau parte pepenii 
mari ce cresc în grădinile Valaamului: aceştia sunt foarte zemoși, dar zeama lor 
e moartă: soarele nu pârguiește în ei dulceaţa. Produsele de grădină sunt foarte 
bune: ele se fac în cantitate însemnată, îndestulătoare pentru întreaga obşte a 

mănăstirii, pentru numeroșii muncitori care trăiesc în mănăstire, pentru nu- 
meroșii vizitatori ai mănăstirii. Se seamănă în oarecare cantitate secară și ovăz 
— însă rezerva principală de cereale e cumpărată în Sankt-Petersburg şi adusă 
în mănăstire pe galiotele acesteia. Fânul e îndestulător. În pădure ostrovul este 
foarte bogat; aici crește cu precădere pinul, urmat de brad; în mult mai mică 
măsură cresc mesteceni, arţari şi tei. Recunoștinţă lor! Ei îmblânzesc prin cu- 
loarea gingașă a frunzelor culoarea mohorâtă a stâncilor și întunecata verdea- 
ţă veșnică a brazilor şi pinilor. În văi, unde stratul de pământ este mai gros, 
pădurea e mai viguroasă; pe munţi însă unde acest strat e subțire, ea este mai 
măruntă; nu poate să atingă înălțimea cuvenită; rădăcinile ei caută cu osârdie 
să se adâncească în pământ; le întâmpină stânca și ele se târăsc, se împletesc pe 
ea pentru a aduna hrana neapărat trebuincioasă, și nu o află. Din această pri- 
cină pe munţi crește aproape numai pinul, care e mai puţin pretenţios la sol. 
Ce să mai spun? Privesc la necuprinsele mulțimi de apă ale Ladogăi, vechiul 
Nev, vestit din vechime pentru furtunile sale și pentru luptele dintre vikingi și 
slavi; şi ele, aceste ape adânci, întinse, se învoiesc cu ostrovul însingurat, plin 
de aspră inspiraţie, ca pe ostrov, ocrotiţi de ape, să se mântuiască ferită obştea 
călugărească. Ele o ocrotesc şi prin întinderea lor, și prin furtuni, şi prin ghe- 
ţuri. În necuprinsele lor sânuri ele ţin şi hrănesc nenumărate cârduri de felu- 
riți pești, dându-i năvoadelor amăgitoare, pregătesc pentru masa pustnicilor 
mâncare al cărui întreg preţ nu stă în condimente, nu în arta culinară, ci în 
îmbelşugarea şi prospeţimea ingredientelor! 

Atunci când șalupa ușoară a mănăstirii, având parte de vânt prielnic, mă 
ducea din Valaam, eram bolnav. La simțământul că sunt bolnav s-au adăugat 
rhulte alte simţăminte. Ochii mei, cu neînţeleasă tristeţe, în care era şi o anu- 
niită desfătare, se întorceau spre Valaam, se pironeau de el. Bănuiesc că aceas- 
ta a fost privirea de rămas bun pentru totdeauna! În tăcere am privit Valaamul 
de pe șalupă câtă vreme aceasta a străbătut golful. Îmi înălţam capul ba spre 
o stâncă, ba spre alta: altminteri nu poți să privești la ele — atât sunt de înal- 
te. Natura puternică, care mi-a insuflat groază tot timpul, care tot timpul m-a 
privit cu asprime, părea acum că îmi zâmbește prietenos — ori poate că acest 
zâmbet i-l dădea soarele, care atunci își lăsa razele purtătoare de viață în josul 
golfului, asupra apelor, asupra stâncilor, asupra pădurii dese. Marginea stân- 
cii de granit, împrejmuită de o balustradă, era împânzită de fraţi. Erau aco- 
lo și bărbaţi în puterea vârstei, căliți în luprele cu sine, și tineri abia intrați 
în mănăstire, pe care abia de-acum înainte îi așteaptă lupta, și bătrâni slăbiți, 
acoperiţi de cărunteţe, a căror inimă și cugetare sunt de-acum liniștite, a că- 
ror cunună este împletită și al căror mormânt este săpat. Nu le-a fost de ajuns 
să-l primească plini de bucurie şi să-l odihnească pe călător: au avut nevoie 

şi să mă petreacă, dăruindu-mi o despărțire amestecată cu tristeţea iubirii, cu 
lacrimile părerii de rău pentru despărţire. Răsuna măreţul glas al clopotelor 
mănăstirești, şi din toate părţile îl repetau defileele munţilor de piatră într-un 
ecou cu multe voci. Şalupa a ieşit din golf ca dintr-un castel cu ziduri înalte, 
stâncile au rămas la locul lor, în faţa ochilor a apărut lacul întins, în depărtare 
se întrezărea țărmul Serdobolului; în alte direcţii ţărmul nu se vedea — albas- 
trul apelor se contopea cu albastrul cerului. Au fost ridicate pânzele; șalupa 
înainta repede pe valurile domoale. În scurt timp am ajuns la ţărmul celălalt; 
de acolo am privit spre Valaam: el mi s-a înfățișat, pe apele sale întinse, albas- 
tre, nesfârşite, ca o planetă pe cerul siniliu. 

Chiar așa: el e atât de depărtat de toare! Parcă nici nu e pe pământ! Cu gân- 
durile şi simţirile locuitorii lui s-au înălțat de pe pământ! Valaamul e o lume 
aparte! Numeroșii lui monahi au uitat că mai există şi un alt tărâm! Veţi afla 
acolo bătrâni care în cincizeci de ani nu au ieșit nicăieri din Valaamul lor și au 
uitat de toate, afară de Valaam şi cer. 

Oaste duhovnicească! Fericiţi locuitori ai ostrovului sfinţit! Să se pogoare 
asupra voastră binecuvântarea cerului pentru faptul că aţi iubit cerul! Să odih- 
nească asupra voastră binecuvântarea călătorului pentru că aţi iubit primirea 
de străini! Să audă Dumnezeu rugăciunile voastre, plăcute să-l fie Lui cântă- 
rile voastre cele de laudă, fiindcă rugăciunile şi cântările voastre sunt pline de 
evlavie sfinţită! Să fie binecuvântate jitniţele voastre şi avuţia voastră, fiindcă 
săracul află totdeauna la voi și un codru de pâine, și o bucată de veșmânt ca să 
acopere goliciunea sa! Fraţilor! Voi aţi ales partea cea bună! Nu priviţi îndărăt, 
nu vă lăsaţi atrași din nou spre lume de vreo frumusețe deșartă, vremelnică a 
lumii! În ea totul este atât de şubred, de nestatornic, de trecător, de stricăcios! 
Vouă Pronia lui Dumnezeu v-a dăruit un sălaș osebit, depărtat de toate smin- 
celile: măreţul, insuflatul Valaam. Ţineţi-vă de acest liman netulburat de valu- 
rile mării vieţii; răbdaţi în el cu vitejie furtunile nevăzute; nu lăsaţi râvna cea 
bună se se răcească în sufletele voastre; înnoiţi-o, hrăniţi-o prin citirea sfinţilor 
cărți ale Părinților; alergaţi la aceste cărți cu mintea și cu inima, însinguraţi-vă 
în ele cu gândurile și simţirile — și Valaamul, pe care vedeți praguri de granit şi 
munți înalţi, se va face pentru voi prag către cer, se va face înălțimea duhovni- 
cească de pe care va fi lesnicioasă trecerea în locașurile raiului. 

Călătorul ce scrie aceste rânduri, care și-a revărsat în ele simţirile ce le nu- 
trește față de voi şi locuinţa voastră, călătorul ce nu o dată a cercetat mănăs- 
tirea voastră având în inimă grijă pentru ea, pentru bunăstarea ei, cere să tră- 
iască în pomenirea rugăciunilor voastre până la mormânt — și dincolo de ho- 
tarul mormântului. 


ENUZ 
Ap 


Despre monahism 
(convorbire între doi creştini ortodocşi, un mirean şi un monah) 


Mireanul: Părinte! Mă socot fericit datorită faptului că, făcând cunoștință 
cu Dvs., am aflat în Dvs. o persoană înaintea căreia pot să îmi deschid inima 
și de la care să ascult un cuvânt sincer. Doresc, doresc din tot sufletul și pe de- 
plin să aparţin Bisericii Ortodoxe, să urmez învățăturii ei dogmatice și mora- 
le. În acest scop, mă strădui să îmi fac o idee limpede cu privire la toate punc- 
cele tradiţiei. Ideile greșite duc la acţiuni greşite: acţiunea greşită este o pricină 
de vătămare personală și obştească. Să nu refuzați a-mi explica în convorbirea 
de față rostul mona/ismului în Biserica lui Hristos. 

Monahul: Dumnezeu să binecuvânteze dorinţa Dvs. Din ideile exacte și 
corecte se naște tot binele; din cele schimonosite şi mincinoase iau naștere 
toate nenorocirile. Această părere este a Evangheliei. Aceasta ne înfăţişează 
Adevărul ca pricină începătoare a mântuirii, iar minciuna — ca pricină începă- 
toare a pierzării (In. VIII, 32, 44). De ce vreţi ca obiect al convorbirii noastre 
de astăzi să fie tocmai monabismul 

Mireanul: În societatea pe care o frecventez vine vorba adeseori despre mo- 
nahism, sunt exprimate felurite păreri contemporane privitoare la el. Cunos- 
cuţii mei aproape întotdeauna mi se adresează ca unui om aflat în legătură 
cu multe fețe duhovnicești, arătându-și dorinţa de a-mi spune și eu părerea. 
Vreau să dau apropiaților mei informaţii exacte, și ca atare vă rog să îmi îm- 
părtășiţi aceste informații. 

Monabul: Nu ştiu în ce măsură sunt eu în stare să vă satisfac dorinţa: vreau 
să fiu sincer însă faţă de Dvs. şi să vă expun ceea ce mi s-a întâmplat să aflu 
din citirea Dumnezeieştilor Scripturi și Sfinţilor Părinţi, din convorbirile cu 
monahi vrednici de cinstire şi încredere prin viaţa lor, în fine, din propriile 
observaţii și experienţe. Drept fundament al convorbirii noastre voi spune, ca 
şi cum aș pune piatra unghiulară la temelia unei zidiri, că monahismul este o 
instituție dumnezeiască, nicidecum omenească. 

Mireanul: Închipuiţi-vă numai! Ideea aceasta, că monahismul ar fi o insti- 
tuţie dumnezeiască, nici nu am auzit-o în societate. 

Monabul: Ştiu asta. Tocmai de aceea atunci când începe în societatea lu- 
mească o discuţie despre monahism unul spune: „Mie mi se pare așa!”, altul: 

„lar mie mi se pare așa!”, altul: „Iar eu aș face așa și pe dincolo!”, altul: „Iar eu 
aș face asta și cealaltă!”. Se fac auzite nenumărate păreri și presupuneri care se 
bat cap în cap, rostite de oameni care nu au nici o idee despre monahism, dar 
sunt gata să se facă scriitori de pravile pentru monahism și să dispună de mo- 
nahism potrivit „înţeleptei” lor judecăţi, fără să aibă nici o informaţie. Unii 
repetă, chiar, hulele rostite împotriva monahismului de către protestanți și 
atei. Un simţământ de întristare și teamă cuprinde inima din pricina acestor 
proclamaţii și judecăţi, în care neștiința calcă în copitele sale cele mai de preţ 
mărgăritare ale unei predanii și ale unui așezământ dumnezeiesc. 

Mireanul: Întocmai! Pricina acestor lucruri este neştiința, precum aţi spus, 
părinte. 

Monahul: Să nu credeţi că neştiinţa este un rău neînsemnat. Sfinţii Părinţi 
socot neștiința un rău mare, un izvor al răului, din care răul se naște întru 
deplinătatea îmbelșugării. Preacuviosul Marcu Ascetul spune că neștiinţa este 
cel dintâi şi de căpetenie uriaş al răutăţii!. Neştiinţa nu își cunoaşte neștiința, 
neșştiinţa e pe de-a-ntregul mulţumită de ştiinţa sa, a spus un alt Părinte?. Ea e 
în stare să facă mult rău, fără a bănui câtuși de puţin că îl săvârșește. Spun asta 
din compătimire față de oamenii care nu înţeleg în ce constă vrednicia omu- 
lui — față de creştinii care nu știu în ce constă creştinismul, care lucrează, din 
neștiință, spre vătămarea lor. Să nu gândiţi că am hotărârea de a ascunde în 
privinţa aşezământului dumnezeiesc abuzul şi neputința omenească. Nu! Da- 
rea în vileag și înlăturarea abuzurilor făcute de oameni în privinţa așezămân- 
tului dumnezeiesc este un semn de evlavie față de acest așezământ, un mijloc 
de păstrare întru sfințenia cuvenită a aşezământului dăruit de Dumnezeu și lă- 
sat de E] spre folosința oamenilor. 

Mireanul: Şi această din urmă idee este nouă pentru mine. Nu am privit ni- 
ciodată monahismul din acest punct de vedere și nici la alţii nu l-am întâlnit. 

Monabul: Cele spuse de mine se referă nu doar la monahism, ci şi la întrea- 
ga Biserică, atât cea Vechi- Testamentară, cât şi cea Nou-Testamentară. Faptul 
că Biserica Vechi- Testamentară a fost întemeiată de Dumnezeu și încredințată 
lucrătorilor — poporului iudeu — a fost înfățișat de Domnul în pilda viei din 
cap. XXI al Evangheliei după Matei”. Faptul că Biserica Nou-Testamentară a 
fost întemeiată de Dumnezeul-Om și a fost încredinţată unui alt popor, al- 
cătuit din toate popoarele — creştinilor — reiese limpede din Evanghelie și din 
întreaga Sfântă Scriptură“. ludeii ar trebuit să dea socoteală lui Dumnezeu de 


' Cuvânt către monahul Nicolae. Dobrotoliubie, partea întâi. 

? Sfinţitul Mucenic Petru Damaschinul. Cartea întâi. Dobrozoliubie, partea a treia. 
5 Vers. 33 şi următoarele. 

î Efes. |, 22-23; II, 10-11 şi următoarele. 

păzirea darului Său, de felul în care l-au întrebuințat. Dat fiind că purtarea lor 
s-a arătat nelegiuită, au fost înstrăinaţi — totuși, numai atunci când s-au în- 
străinat singuri cu duhul — și supuși pedepsei. Deopotrivă se va cere socotea- 
lă de la creștini pentru felul în care au întrebuințat așezământul de obște al lui 
Dumnezeu — Biserica Noului Testament — și aşezămintele particulare din ea, 
cum ar fi monahismul. 

Mireanul: Nu este cu putinţă a vedea din Dumnezeieștile Scripturi cum se 
va încheia soarta Bisericii Nou-Testamentare pe pământ? 

Monahul: Sfânta Scriptură dă mărturie că creștinii, asemenea iudeilor, 
vor începe treptat să se răcească față de învăţătura revelată a lui Dumnezeu, 
vor începe să nu mai ia în seamă înnoirea firii omenești de către Dumneze- 
ul-Om, vor uita de veșnicie, toată luarea-aminte și-o vor îndrepta spre viaţa 
lor pământească; având această stare și direcție duhovnicească, se vor ocupa de 
dezvoltarea situaţiei lor pământești, ca și cum aceasta ar fi veșnică, și de dez- 
voltarea firii lor căzute, pentru îndestularea tuturor cerinţelor și poftelor vătă- 
mate și stricate ale sufletului și trupului. Se înțelege: de această orientare Răs- 
cumpărătorul, Ce l-a răscumpărat pe om pentru fericita veşnicie, este străin. 
Acestei orientări, lepădarea de creștinism îi e străină. Apostazia va veni, după 
prezicerea Scripturii!. La slăbirea creştinismului va lua parte și monahismul: 
mădularul trupului nu poate să nu ia parte la boala ce a lovit tot trupul. Au 
prezis acest lucru sfinții monahi din vremurile vechi, din insuflarea Sfântului 
Duh ce locuia în ei?. Atunci când creștinismul se va împuţina cu totul pe pă- 
mânt, viaţa lumii se va sfârși (Lc. XVIII, 8). 

Mireanul: Care e rostul monahismului în Biserica lui Hristos? 

Monahul: Monabhi: sunt acei creștini ce părăsesc, pe cât le stă în putinţă, 
toate îndeletnicirile de pe pământ spre a se îndeletnici cu rugăciunea — fap- 
ta bună care este mai presus decât toate faptele bune — ca prin mijlocirea ei să 
se unească cu Dumnezeu, precum a spus Apostolul: Ce/ ce se lipește de Dom- 
nul un dub este cu Dânsul (| Cor. VI, 17). Şi de vreme ce rugăciunea își tra- 
ge puterea din celelalte fapte bune și din toată învăţătura lui Hristos, monahii 
își dau o râvnă deosebită pentru plinirea poruncilor evanghelice, adăugând la 
plinirea poruncilor, care-i neapărat trebuincioasă pentru toți creștinii, împli- 
nirea celor două sfaturi ale lui Hristos: sfatul despre nedobândire și sfatul des- 
pre necăsătoriref. Prin vieţuirea lor, monahii tind să se asemene viețuirii pe 


1 2 Tes. II, 3. 

? Patericul egiptean, Avva Ishirion. 

? Vezi şi Preacuviosul Marcu Ascetul, Cuvântul al patrulea. 
+ Preacuviosul Avvă Dorotei, Învățătura întâi. 

pământ a Dumnezeului-Om: din această pricină sfinţii monahi sunt numiți 
Preacuvioşi.. 

Mireanul: De unde şi-au primit monahii numele? 

Monabul: Cuvintele monah, mănăstire, monahism vin din grecescul mo- 
nos, care înseamnă „singur”. „Monah” înseamnă „cel ce trăiește în însingura- 
re”; „mănăstirea” este un sălaș însingurat; „monahismul” este vicţuirea însin- 
gurată. Această vieţuire se deosebeşte de cea obișnuită, comună tuturor — este 
un alt fel de viețuire, și de aceea s-a format în limba rusă numele de inoceszvo. 
În rusă, monah se spune ino/?. Cuvintele viaţă de obște, viață de schit, linişti- 
re (îsihie), sihăstrie, zăvorâre, pustnicie arată diferite feluri ale vieţii monahale. 
»Viaţă monahală de obşte” se numește convieţuirea unei adunări numeroase 
de monahi care au de obşte dumnezeieştile slujbe, trapeza și hainele, aflân- 
du-se sub îndrumarea unui întâi stătător. „Liniștire” se numește convieţuirea 
într-o chilie aparte a doi sau trei monahi, ce viețuiesc luând povăţuire unul de 
la altul sau de la un bătrân, care au de obște trapeza și hainele, cinci zile fac 
slujbă în chilie, iar sâmbăta și duminica merg la biserică pentru slujba de ob- 
şte. „Sihăstrie” se numește vieţuirea monahului de unul singur. Când sihastrul 
rămâne fără să mai iasă într-o chilie ce se află în mănăstire, el se numește „ză- 
vorât”; iar când petrece într-o pustie nelocuită se numește „pustnic”, iar vie- 
ţuirea lui — „pustnicie”. 

Mireanul: Când a luat început monahismul? 

Monabul: Din vremea Apostolilor, după cum ne încredinţează Preacuvio- 
sul Casian?. Preacuviosul Casian, scriitor și monah din veacul al patrulea, care 
a cercetat așezămintele călugărești ale Egiptului, unde monahismul cunoștea 
pe atunci o înflorire deosebită, și a petrecut o vreme însemnată printre mo- 
nahii Schitului din Egipt, și a predanisit urmașilor tipicul și învățătura mo- 
nahilor egipteni, spune că în primele vremuri ale creştinismului au primit în 
Egipt numele de „monabhi” ucenicii aleși ai Sfântului Apostol și Evanghelist 
Marcu, cel dintâi episcop al Alexandriei. Ei s-au îndepărtat în cele mai pustii 
locuri din apropierea cetăţii, unde duceau o vieţuire foarte înaltă, urmând re- 
gulile date lor de către Evanghelist. În Viaţa Preacuvioasei Muceniţe Evghe- 
nia se povesteşte că sub domnia împăratului roman Commodus — Commo- 
dus s-a urcat pe tron în anul 180 după nașterea lui Hristos — dregătorul ro- 
man Filip a fost numit cârmuitor al Egiptului. Pe atunci, într-o suburbie a 
Alexandriei se afla o mănăstire; despre episcopul acelei vremi, Sfântul Elie, 


' În slavonă şi rusă prepodobniie înseamnă „preaasemănători”(n. zr.). 
? În limba rusă, în; înseamnă „altul” (2. zr.). 
> Cassiani Collatio XVIII, cap. V. 


1 Lib. 11. De nocturnis orationibus, caput V. 

se amintește că din tinereţe intrase în monahism... Istoricul iudeu Filon, con- 
temporan Apostolilor, cetățean al Alexandriei, descrie viaţa terapeuţilor, care 
se retrăseseră în suburbiile Alexandriei, viață întocmai cu cea a primilor mo- 
nahi alexandrini, înfățișată de Preacuviosul Casian, și numește sălaşurile lor 
mănăstiri”. Din descrierea lui Filon nu reiese în mod direct că terapeuţii erau 
creștini; însă descrierea lui Filon, care era scriitor lumesc, este superficială; 
pe deasupra, în acel timp erau mulți care nu deosebeau creștinismul de iuda- 
ism, socotindu-l pe cel dintâi sectă a celui de-al doilea. În Viaţa Preacuviosu- 
lui Antonie cel Mare, alcătuită de contemporanul acestuia, Sfântul Atanasie 
cel Mare, se amintește că în timpul în care intrase Sfântul Antonie în mona- 
hism (Antonie avea pe atunci 20 de ani) monahii egipteni duceau viaţă în- 
singurată în împrejurimile cetăților și satelor. Preacuviosul Antonie cel Mare 
s-a săvârşit în anul 356 după nașterea lui Hristos, în vârstă de 105 ani?. Exis- 
tă un fapt ce dovedește că în Siria monahismul exista din vremurile apostoli- 
ce. Preacuvioasa Muceniţă Evdochia, ce a trăit în orașul egiptean Iliopole, sub 
domnia împăratului roman 'Iraian, a fost convertită la creștinism de Preacu- 
viosul Gherman, întâi-stătătorul unei mănăstiri de bărbaţi ce număra 70 de 
monahi. După primirea creștinismului, Evdochia a intrat într-o mănăstire de 
femei ce număra 30 de monahii. Traian a început să domnească din anul 96 
după naşterea lui Hristos. Spre sfârșitul veacului al treilea, Preacuviosul Anto- 
nie cel Mare a pus începutul vieţii pustnicești; spre sfârșitul primei jumătăţi a 
veacului al patrulea, Preacuviosul Pahomie cel Mare a întemeiat chinovia Ta- 
benisioţilor în pustia Tebaidei, iar Preacuviosul Macarie cel Mare — viețuirea 
isihaștilor în pustia sălbatică a Schitului, din apropierea Alexandriei, drept ca- 
re această vieţuire a primit numele de „schitică”, iar mănăstirile rânduite pen- 
tru acest fel de petrecere au primit numele de „schituri”. Sfântul Vasile cel 
Mare, arhiepiscopul Cezareei Capadociei, ce a trăit în cea de-a doua jumătate 
a veacului al patrulea, a deprins viaţa călugărească printre monahii egipteni; 
după ce s-a întors în patria sa, Capadocia, a dus acolo, în pustie, viaţă călugă- 
rească, până la intrarea sa în slujba Bisericii, și a scris rânduieli pentru monahi, 
care au fost mai apoi primite parte spre călăuzirea, parte spre zidirea întregii 
Biserici de Răsărit. În acest chip, monahismul, care se tăinuise în împrejuri- 
mile orașelor și satelor, s-a strămutat în cea mai mare parte, începând cu vea- 
cul al patrulea, în pustiile nelocuite. Așa s-a dezvoltat și a crescut el, ca pe un 
teren propriu lui. Preacuviosul Casian, pomenind de instituirea monahismu- 
lui în Alexandria de către Sfântul Evanghelist Marcu, spune că știri mai amă- 


1 Viețile Sfinţilor, 24 decembrie. 

2 Histoire du Christianisme, par Fleury, livre 2, chap. 6. 
? Vies des peres des deserts d'Orient. 

4 Vieţile Sfinților, 1 martie. 

nunţite pot fi aflate în Istoria Bisericească. Această Istorie nu a ajuns până la 
noi, la fel ca mai toate actele scrise ale Egiptului, le-au distrus mahomedanii 
în veacul al șaptelea, lucru pe care l-au săvârșit și în alte ţări cucerite de ei, dar 
în mai mică măsură. 

Mireanul: Care a fost pricina strămutării monahismului în locuri depărta- 
te de orașe și sate? 

Monabul. Această strămutare a avut loc atunci când au încetat nevoinţe- 
le muceniceșşti şi au început a primi credinţa creștină nu numai cei aleși, nu 
în urma unei chemări deosebite, nu cu hotărârea de a înfrunta cele mai mari 
necazuri și moartea, ci de către toți îndeobşte, fiindcă era credinţa celor aflați 
la putere, ocrotită și răspândită de stăpânire. Creștinismul a devenit general 
— dar nu și-a mai păstrat lepădarea de sine dinainte. Creștinii din orașe și sa- 
te au început să se dedea multor griji lumești, să-şi îngăduie lux și desfătare 
trupească, să ia parte la distracţiile populare şi alte slăbiciuni de care cei din- 
tâi mărturisitori ai credinţei se fereau ca de niște lepădări de Hristos în duh. 
Pustia era adăpostul și scăparea firească, netulburată de sminteli, pentru creș- 
tinii ce doreau să păstreze și să dezvolte în sine creștinismul în toată puterea 
lui. „Pustia”, grăieşte Sfântul Isaac Sirul, „este folositoare și celor neputin- 
cioși, și celor tari: în cei dintâi depărtarea de materie nu îngăduie să se aprin- 
dă şi să se înmulțească patimile, iar cei tari, când vor fi afară de materie, vor 
ajunge la războiul cu duhurile necurate”!. Sfântul Vasile cel Mare și Sfântul 
Dimitrie al Rostovului înfățișează pricina depărtării Sfântului Gordie în pus- 
tie astfel: „Gordie a fugit de gâlcevile cetăţii, de strigătele târgului, a scăpat 
de măririle boiereşti, de judecăţile clevetitorilor, vânzătorilor, cumpărătorilor, 
mincinoșilor, grăitorilor de rușine, fugind de jocuri și de glume, de râsurile ce 
se fac prin cetăţi, având auzul și ochii curaţi și, mai înainte de toate, fiindu-i 
inima curăţită, putând să vadă pe Dumnezeu. Apoi s-a învrednicit dumneze- 
ieștilor descoperiri și a învăţat mari taine, nu de la oameni și nici prin oameni, 
ci câștigând învăţător pe Sfântul Duh al adevărului'?. Odată cu strămutarea 
monahismului în pustie au apărut la el veșminte aparte, cu scopul ca mona- 
hii să fie deosebiți definitiv de mireni. În vremea prigoanelor, atât clerul cât și 
monahii întrebuinţau cea mai obişnuită îmbrăcăminte: aceasta îi ascundea în- 
tr-o măsură însemnată de prigonitorii lor. 

Mireanul: Înalta învăţătură de care s-a învrednicit Sfântul Gordie aparţine 
exclusiv unui număr foarte restrâns de oameni. În vremurile cele mai noi, cre- 
dința creștină este predată în chip mulţumiror și amănunțit în seminarii, iar 
învățătura cea mai înaltă despre ea — în academiile duhovnicești. 


' Cuvântul LV. 
* Pătimirea Sfântului Mucenic Gordie, Viezile Sfinților, 3 ianuarie. 

Monabul: Între învățătura ce se predă în şcolile duhovniceşti și învățătura 
ce se predă sau ar trebui să se predea în mănăstiri este o deosebire foarte ma- 
re, chiar dacă obiectul lor este unul și același: creștinismul. Mântuitorul lu- 
mii, trimițând pe Sfinţii Săi Apostoli ca să propovăduiască întregii lumi, le-a 
poruncit să înveţe toate neamurile credința în Adevăratul Dumnezeu și vie- 
țuirea după poruncile Lui. Mergând, a grăit El, învărati toate neamurile, bote- 
zându-i pe ei în numele Tatălui şi al Fiului şi al Sfântului Dub, învătându-i pe 
ei să păzească toate câte am poruncit vouă (Mr. XXVII, 19-20). Învățătura des- 
pre credință trebuie să premeargă botezului; învățătura despre vieruirea după 
poruncile lui Hristos trebuie să urmeze borezu/ui. Prima învăţătură e teoreti- 
că, cea de-a doua — practică. Despre cea dintâi, Sfântul Apostol Pavel spune: 
Nimic nu am tăcut din cele de folos, ca să nu le vestesc vouă şi să nu vă învăt, fie 
înaintea poporului, fie prin case, mărturisind și iudeilor şi elinilor pocăința cea 
către Dumnezeu şi credința cea întru Domnul nostru Iisus EHristos (Fapte XX, 
20-21), iar despre cea de-a doua: Hristos întru voi este nădejdea slavei, pe Ca- 
re noi Îl propovăduim, sfătuind pe tot omul și învățând pe tot omul întru toată 
înțelepciunea, ca să înfățișăm pe tot omul desăvârşit întru Hristos lisus (Colos. |, 
27-28). Dumnezeu a dat două învățături despre Sine: învăţătura prin cuvânt, 
primită prin credinţă, şi învățătura prin viață, primită prin lucrarea după po- 
runcile Evangheliei. Cea dintâi învățătură poate fi asemuită cu temelia zidi- 
rii, iar cea de-a doua cu însăși zidirea ridicată pe acea temelie. Precum este cu 
neputinţă a înălța zidiri fără remelie, așijderea nici temelia singură nu va fo- 
losi la nimic dacă nu se va înălța pe ea o zidire. Credinza fără fapte moartă es- 
te (lac. II, 26). 

Sfântul Apostol Pavel înfățișează neapărata nevoie de cea dintâi învăţătură 
în următorul fel: Creginza este din auzire, iar auzirea din cuvântul lui Dumne- 
zeu: dar cum vor crede în Cel de Care nu au auzit? Și cum vor auzi fără de pro- 
povăduitor? (Rom. X, 17, 14). lată începutul învăţăturii catehetice. Celor ce 
intrau în creştinism Apostolii și urmașii lor le expuneau învățătura de temelie 
a creștinismului despre Dumnezeu, despre Dumnezeul-Om, despre om, des- 
pre însemnătatea lui în veșnicie, despre taine, despre fericirea raiului, despre 
muncile cele veșnice (Evr. VI, 1-2) și despre tot ce alcătuiește învățătura dog- 
matică fundamentală a creștinismului, la care se adăuga și învățătura teoretică 
despre viețuirea după poruncile Evangheliei (Evr. XI, XII, XIII). lată începu- 
tul Teologiei dogmatice și morale, al acestei științe înalte și sfințite. Chiar din 
vremurile apostolice au început să apară în Biserica lui Hristos învățături ere- 
tice, adică învățături despre Descoperirea (Revelația) Dumnezeiască înteme- 
iate pe rațiunea omenească cea cu nume mincinos. În Învățătura Revelată a 
lui Dumnezeu nu este loc pentru filosofări omenești: totul în ea, de la alfa la 

omega, este dumnezeiesc. Sfânta Biserică Universală și-a dat toată osârdia ca 
să păstreze neprețuita comoară duhovnicească încredinţată ei: Învățătura Re- 
velată a lui Dumnezeu; ea i-a înfierat pe vrăjmașii săi învederaţi — închinăto- 
rii la idoli, filosofii păgâni și iudeii, respingând atacurile lor; a înfierat pe vrăj- 
mașii săi lăuntrici — ereticii, a combătut învățătura lor, i-a scos din sânul său, 
i-a preîntâmpinat cu privire la dânșii pe fiii săi. Din această pricină, odată cu 
trecerea vremii Teologia a căpătat o amploare din ce în ce mai mare. A apărut 
nevoia de școli în care ea să fie studiată. Cea mai veche şi mai mare școală era 
în Alexandria; aceasta a înflorit cu precădere în veacurile al doilea și al trei- 
lea după nașterea lui Hristos. Învățăturile vrăjmașe Învăţăturii Dumnezeieşti 
s-au înmulţir mereu, apărând în felurite forme: nevoia de şcoli organizate sis- 
tematic a devenit din ce în ce mai simţitoare. Apusul, despărțindu-se de Ră- 
sărit prin căderea în erezie, a primit educaţia și viaţa păgânească: începând de 
atunci, învățăturile vrăjmașe Bisericii Ortodoxe, învățături din cele mai vi- 
clean alcătuite, din cele mai obraznice, mai monstruoase, mai hulitoare, s-au 
înmulțic la nesfârșit. judecaţi singur: este nevoie să fie înfățișată limpede creș- 
tinului ortodox, și mai ales celui care se pregătește să devină păstor, învăţătu- 
ra cea adevărată a Bisericii Ortodoxe, precum şi lupta ei încununată de biru- 
inţă cu vrăjmașii tăinuiţi şi cu cei învederaţi, luptă care a continuat 18 vea- 
curi și este din ce în ce mai înverșunată. Este nevoie să fie expuse rătăcirea lui 
Arie, și a lui Macedonie, și a lui Nestorie, şi a lui Eutihie, şi a iconoclaștilor, 
şi a papismului, și a protestantismului cu nenumăratele sale mlădiţe, încunu- 
nate de ateism și filosofia cea mai nouă; este nevoie să fie înfățișată o respin- 
gere convingătoare a tuturor acestor învățături. Studiul Teologiei cerea puţină 
vreme în cele dintâi timpuri ale creştinismului — el cere acum vreme îndelun- 
gată; mai înainte putea fi predat în cuvintele de învăţătură rostite în biseri- 
ca lui Dumnezeu — acum cere o predare sistematică de-a lungul cârorva ani. 
Dobândirea acestei învățături în toată amploarea sa — iată scopul seminarelor 
şi academiilor noastre duhovniceşti: ele predau cunoștințele fundamentale — 
introductive, cum spune Preacuviosul Marcu Ascetul! — despre creştinism, le 
predau tineretului ce nu a purces încă la slujirea obștească și este pregătit pen- 
tru ea numai teoretic, neavând cunoştinţele pe care le împărtășește experienţa 
de viaţă. Pe temelia cunoștințelor teoretice despre credinţă trebuie să fie zidi- 
te cunoștințe lucrătoare, vii, harice. Pentru dobândirea acestor cunoștințe i-a 
fost dată omului viața pământească. Creştinul care vieuiește în mijlocul lu- 
mii după poruncile evanghelice se va îmbogăţi negreșit cu cunoștințe ce țin 
nu doar de experiența omenească, ci sunt şi harice într-o anumită măsură. Ne- 
asemuit mai mult este dator a se îmbogăţi cu ele cel care, părăsind toate gri- 


' Cuvântul al patrulea. 

jile pământești, își întrebuinţează toată vremea, toate puterile trupului şi su- 
fletului spre a plăcea lui Dumnezeu — adică monahul. Tocmai el este numit în 
Evanghelie ce/ ce are poruncile Domnului, fiindcă acestea alcătuiesc toată ave- 
rea lui. Ce ce are poruncile Mele şi le păzeşte pe ele, a spus Mântuitorul lumii, 
acela este cel care Mă iubeşte pe Mine; şi cel ce Mă iubeşte pe Mine va fi iubit de 
Tatăl Meu, și Eu îl voi iubi pe el, şi Mă voi arăta lui (n. XIV, 21). Din această 
pricină, cei mai râvnitori dintre creștinii tuturor timpurilor, după ce și-au ter- 
minat educaţia din școli, au intrat și intră până în ziua de astăzi în monahism 
pentru a dobândi acea educaţie pe care o dă monahismul. Cine au fost marii 
învăţători ai Bisericii în toate timpurile? Monahii. Cine a tâlcuit în amănunți- 
me învăţătura ei, cine a păstrat predania ei pentru viitorime, cine a dat în vi- 
leag și a călcat eresurile? Monahii. Cine a pecetluit cu sângele lor mărturisirea 
de credinţă ortodoxă? Monahii. Este un lucru foarte firesc. Creștinii care tră- 
iesc în lume, fiind încurcaţi în legăturile ei, prinși de voie şi fără voie cu multe 
feluri de îndeletniciri, nu pot să-și facă mult timp pentru Dumnezeu, nu pot 
să își închine Lui toată dragostea. Ce/ neînsurat grijeşte de ale Domnului, cum 
să placă Domnului, iar cel însurat grijește de ale lumii, ca să placă femeii (| Cor. 
VII, 32-33): cel însurat nu se poate alipi în chip statornic și tare de Domnul 
prin rugăciunea desprinsă de toate cele pământeşti, unindu-se într-un duh cu 
Domnul (1 Cor. VI, 17), așa cum este cu putinţă și firesc pentru monah. Pen- 
tru sporirea creştină personală nu e trebuitoare cărturăria omenească de ca- 
re au nevoie dascălii Bisericii: mulți creştini fără știință de carte, printre care 
și Preacuviosul Antonie cel Mare, intrând în monahism, au atins desăvârșirea 
creștină, revărsând lumina duhovnicească asupra contemporanilor prin pilda 
lor, prin cuvinrele lor de învățătură, prin darurile lor harice. „Care dintre mi- 
reni”, spune Sfântul loan Scărarul, „a fost făcător de minuni? Care din ei a în- 
viat morţi? Care din ei a scos draci? Nimeni; toate acestea sunt cinstiri ale mo- 
nahilor, pe care lumea nu poate să le încapă”!. 

Mireanul: Nu toţi monahii însă ajung la o asemenea stare înaltă, nu toți își 
împlinesc menirea. Puţini dintre ei o împlinesc. 

Monahul: Acei monahi ce îşi duc viața după pravilele călugărești dobân- 
desc negreșit har, după făgăduinţa lui Dumnezeu. Făgăduința lui Dumnezeu 
nu poate să nu se împlinească, prin însăși însușirea Cuvântului lui Dumnezeu 
și a poruncilor Evangheliei de a împărtăși lucrătorilor lor Duhul lui Dumne- 
zeu. Dimpotrivă, monahii care dispreţuiesc așezămintele de Dumnezeu pre- 
danisite ale monahismului, care trăiesc de capul lor, în răspândire, în iubire 
de plăceri și de lume, sunt lipsiţi de sporire duhovnicească. Acei creştini care, 
duc viaţă creștinească se mântuiesc, iar cei care numindu-se creștini duc via- 


' Cuvântul al doilea, cap. 9. 

ță păgânească, pier. Mai înainte vreme erau mult mai mulți sfinți printre mo- 
nahi și mult mai mulți mântuiţi printre creștini decât acum. Pricina e slăbi- 
rea obștească a credinţei și moralității. Totuşi, chiar și acum există adevăraţi 
monahi și adevăraţi creştini. Vă repet: există monahi nevrednici de numele și 
de chemarea lor; aceasta însă e o rea întrebuințare a așezământului dumne- 
zeiesc. Așezărnântul dumnezeiesc nu încetează a fi așezământ dumnezeiesc în 
pofida relei sale întrebuințări de către oameni. Astfel, nici creștinismul nu ră- 
mâne lipsit de marea sa demnitate din pricina vieţii potrivnice învățăturii lui 
Hristos pe care o duc unii sau chiar mulți dintre creştini. Despre monahism, 
ca și despre creștinism îndeobşte, se cuvine să judecăm după adevărații creş- 
tini şi adevărații monahi. Acest lucru nu e ușor: cucernicia și virtutea, ca niște 
fecioare cu întreagă înţelepciune, sunt întotdeauna acoperite, stând neștiute 
în cămara lor, în vreme ce curvele se arată tuturor pe jumătate goale. Adeseori 
viaţa înaltă a unui monah se descoperă doar la sfârșitul lui sau după sfârșitul 
lui. Adeseori un monah părtaş al harului dumnezeiesc este acoperit de lume 
cu clevetiri și defăimări, din pricina urii pe care o are lumea față de Duhul lui 
Dumnezeu (In. XV, 18-19). Sporirea însăși are felurite trepte fiindcă, precum 
s-a zis mai sus, însingurarea mănăstirească, fiind folositoare într-o privinţă 
creştinilor puternici, este folositoare din alta și celor slabi. Se înţelege că aceș- 
tia din urmă au fost întotdeauna mai numeroși decât cei dintâi. 

Mireanul: După toate cele spuse de Dvs., devin indispensabile explicarea 
și dovedirea clară a faptului că monahismul este o instituţie dumnezeiască. 
Cele spuse până acum de Dvs. duc deja, într-o măsură însemnată, la aceas- 
tă concluzie. 

Monahul: Mântuitorul lumii a arătat două căi, două feluri de viață pentru 
credincioșii Săi: calea sau vieţuirea care aduce mântuirea și calea sau vieţui- 
rea ce aduce desăvârșirea. Cea din urmă cale şi vieţuire Domnul a numit-o ur- 
mare a Sa, întrucât ele slujesc drept cea mai fidelă expresie a învățăturii Dom- 
nului și drept urmare în măsura puterii omenești a acelui fel de viaţă pe ca- 
re Domnul l-a dus în vremea pribegiei Sale pământeşti. Condiţiile mântuirii 
sunt alcătuite din credința în Hristos (In. III, 36; XVII, 3), în vieţuirea după 
poruncile lui Dumnezeu (Mr. XIX, 17; Mc. X, 19) şi în tămăduirea prin po- 
căință a împlinirii neîndestulătoare a poruncilor (Lc. XIII, 3, 5): prin urma- 
re, mântuirea se îmbie și este cu putinţă tuturor, chiar și celor ce au îndatoriri 
și slujiri în mijlocul lumii, cu condiţia ca acestea să nu fie potrivnice Legii lui 
Dumnezeu. La urmarea Domnului unii au fost chemaţi de Domnul Însuși, 
precum Apostolii; dar îndeobște urmarea Domnului este lăsată de cărre EI la 
libera alegere a fiecăruia!, ceea ce reiese în chip vădit din toate locurile Evan- 


! Preacuviosul Avvă Dorotei, Învățătura întâi. 

gheliei în care Domnul vorbește despre acest lucru. Dacă cineva voiește să vi- 
nă după Mine (Mr. XVII, 24), de voiești să fii desăvârșit (Mt. XIX, 21), de vi- 
ne cineva după Mine (|c. XIV, 26), grăieşte Domnul începându-și învăţătu- 
ra despre urmarea Sa şi despre desăvârșirea creştină. Asumarea de către om a 
acestei vieţuiri ține de libera lui alegere, însă condiţiile trebuitoare pentru ea 
au fost dinainte hotărâre de către Domnul; fără păzirea lor urmarea Domnu- 
lui nu poate avea loc. Condiţiile acestei urmări, sau ale căii și vieţuirii care 
duc la desăvârşire, Domnul le-a înfățișat astfel: Dacă cineva voiește să vină du- 
pă Mine, să se lepede de sine, să-și ia crucea sa şi să-Mi urmeze Mie (Mt. XVI, 
24). De voieşti să fii desăvârșit, mergi, vinde-ţi averile tale şi le dă săracilor, şi vei 
avea comoară în ceruri; şi vino, urmează Mie (Mt. XIX, 21), luând crucea (Mc. 
X, 21). De vine cineva după mine şi nu urăște pe tatăl său, și pe mamă, şi pe fe- 
meie, şi pe feciori, şi pe frati, şi pe surori, încă şi pe sufletul său, nu poate fi uce- 
nic al Meu; şi cel ce nu-și poartă crucea sa şi nu vine după Mine, nu poate fi uce- 
nic al Meu. Cel care nu se leapădă de toate avuţiile sale nu poate să fie ucenic al 
Meu (Lc. XIV, 26, 27, 33). Aici sunt prescrise tocmai acele condiţii care alcă- 
tuiesc făgăduințele obligatorii ale monahismului; precum am spus, la începu- 
tul său monahismul nu era altceva decât vieţuirea în singurătate, departe de 
împrăştiere, a creştinilor care năzuiau la desăvârșirea creștină. Creștinii popu- 
latei și bogatei Alexand.rii se retrăgeau în suburbiile cetăţii, după povaţa Sfân- 
tului Evanghelist Marcu; același sfat îl dă Sfântul Apostol Pavel tuturor creşti- 
nilor ce vor să intre în cea mai strânsă părtășie cu Dumnezeu. Că voi sunteți, 
grăieşte el, biserica lui Dumnezeu Celui Viu, precum a zis Dumnezeu: Voi locui 
întru ei, şi voi umbla, şi voi fi lor Dumnezeu, şi ei Îmi vor fi Mie popor. Pentru 
aceea, ieşiţi din mijlocul lor şi vă osebiți, zice Domnul, şi de necurăție să nu vă 
atingeți, şi Eu voi primi pe voi; şi voi fi vouă Tatăl, și veți fi Mie fii şi fiice (2 Cor. 
VI, 16-18). Sfântul loan Scărarul leagă această chemare a Apostolului tocmai 
de cinul monahal!. Acele cuvinte ale Domnului pe care le-am arătat mai sus 
erau înţelese în Biserica primară întocmai așa cum sunt tâlcuite aici. Sfântul 
Atanasie cel Mare spune în Viaţa Sfântului Antonie cel Mare că Antonie, tâ- 
năr fiind, a intrat în biserică să se roage. În acea zi se citea din Evanghelia du- 
pă Matei despre bogatul care l-a întrebat pe Domnul cu privire la mântuire 
şi desăvârșire. Atunci s-au citit cuvintele arătate mai sus: De voiești să fii desă- 
vârșit, mergi, vinde-ți averile tale şi celelalte, Antonie, pe care îl frământa în- 
trebarea privitoare la felul de viaţă pe care avea să îl aleagă, a simţit o deose- 
bită consimţire față de acele cuvinte și a socotit că Însuşi Domnul i le-a grăit 
— drept care și-a vândut averea fără întârziere și a intrat în monahism?. Aceste 


! Scara. Cuvântul al doilea, cap. 9. 
? Viaţa Preacuviosului Antonie cel Mare. Viezi/e Sfinţilor, 17 ianuarie. 

cuvinte ale Domnului sunt socotite și acum de către Sfânta Biserică drept te- 
meiuri ale monahismului, citindu-se întotdeauna la slujba tunderii în mona- 
hism'. Mutarea monahismului departe de așezările omenești, în pustii, a avut 
loc din descoperire și poruncă dumnezeiască. Preacuviosul Antonie cel Mare 
a fost chemat de Dumnezeu să vieţuiască în adâncul pustiei; Preacuviosul Ma- 
carie cel Mare de la înger a primit poruncă să se sălășluiască în pustia Schitu- 
lui?, Preacuviosului Pahomie cel Mare tot înger i-a poruncit să întemeieze în 
pustie o chinovie monahală și i-a dat rânduieli scrise ca îndreptar pentru vie- 
ţuirea monahilor”. Sus-pomeniţii Preacuvioși erau bărbaţi plini de Duh Sfânt, 
ce petreceau neîncetat în părtășie cu Dumnezeu, care slujeau monahismului 
drept cuvânt al lui Dumnezeu, așa cum slujise Moisi pentru israiliteni. Sfân- 
tul Duh a luminat monahismului mereu, în toate veacurile creștinismului. 
Învățătura Sfântului Duh, învățătura lui Hristos, învățătura lui Dumnezeu 
despre monahism, despre această știință a ştiințelor*, cum numesc Sfinţii Pă- 
rinți această ştiinţă dumnezeiască, a fost expusă de către monahii Preacuvioși 
cu toată amănunțimea și plinătatea în scrierile lor de Dumnezeu insuflate. Ei 
mărturisesc cu toţii că instituția monahismului, a acestei vieţuiri mai presus 
de fire, nu este nicidecum lucrare omenească: ea este o lucrare dumnezeiască. 
Fiind mai presus de fire, nu poate fi lucrare omenească, nu poate să nu fie lu- 
crare dumnezeiască. 

Mireanul: Sunt unii care spun că pricina începătoare a monahismului au 
fost prigoanele pornite de închinărorii la idoli împotriva creștinilor în prime- 
le trei veacuri de viaţă ale creștinismului. 

Monahul: Cugetarea trupească judecă întodeauna greşit cu privire la băr- 
baţii duhovnicești. Bărbaţii duhovnicești, cum erau monahii primelor vea- 
curi, însetau de mucenicie, și mulți dintre ei au și fost încununați cu cununa 
muceniciei, precum Preacuvioșii Mucenici Nicon” și Iulian“, Preacuvioasele 
Muceniţe Evdochia”, Evghenia$, Fevronia? și alții. Sfântul pustnic Gordie, de 
care am vorbit deja, atunci când în Cezareea Capadociei s-a ivit prilej de mu- 
cenicie, a venit în această cetate la vremea unei mari sărbători la care lua parte 
tot poporul, a dat în vileag rătăcirea închinătorilor la idoli, L-a mărturisit pe 


1 Molisfelnic, Rânduiala schimei mici. 

2 Vieţile Sfinţilor, 19 ianuarie. 

> Vieţile Sfinților, 15 mai. 

4 Preacuviosul Cassian, Cuvânr despre dreapta socotință, Dobrotoliubie, omul al patrulea. 
5 Viețile Sfintilor, 23 martie. 

4 Viețile Sfinților, 8 ianuarie. 

? Vieţile Sfinţilor, | martie. 

3 Vieţile Sfinţilor, 24 decembrie. 

” Vieţile Sfinţilor, 25 iunie. 

Hristos şi a pecetluit mărturisirea sa prin moarte mucenicească. Atunci când 
împăratul Dioclețian a pornit o prigoană crâncenă împotriva creștinilor, Prea- 
cuviosul Antonie cel Mare era deja monah și pustnic. Auzind că creştinii sunt 
supuși chinurilor și caznelor pentru mărturisirea lui Hristos, Antonie a părăsit 
peștera și pustia, s-a grăbit să ajungă la Alexandria, s-a alăturat mucenicilor, a 
mărturisit pe Hristos în faţa a tot poporul, a arătat cu fapta dorinţa sa de mu- 
cenicie. „Preacuviosul”, spune scriitorul Vieţii lui, „s-a făcut mucenic cu ade- 
vărat prin dragostea şi voia sa: chiar dacă a voit să pătimească pentru numele 
Domnului, însă Domnul nu i-a dat lui aceasta”. Domnul a înlocuit secerișul 
de sfințenie pe care cu îmbelșugare îl săvârşeau mucenicii care Îl mărturiseau 
înaintea închinătorilor la idoli cu un alt seceriș îmbelșugat, pe care sunt datori 
să îl săvârșească monahii în arena unei alte mucenicii. Abia au încetat prigoa- 
nele și abia a încetat sângele creştinesc să se reverse în pieţele şi locurile de pri- 
veală ale cetăților, că mii de creștini s-au sălășluit în pustia sălbatică pentru a 
răstigni acolo trupul lor împreună cu patimile şi poftele (Gal. V, 24), pentru a-L 
mărturisi pe Hristos înaintea feţei înșiși stăpânitorilor lumii acesteia, a înce- 
pătoriilor și stăpânirilor răutăţii (Ef. VI, 12). Pricina depărtării în pustie a Prea- 
cuviosului Pavel 'Tibeul a fost dorinţa de a scăpa de uneltirile împotriva vieţii 
lui din timpul prigoanei pornite de împăratul Decius. Poate că și alţii au plecat 
în pustie din aceeași pricină. Alţii au făcut acest pas în urma unor alte împreju- 
rări. Acestea însă sunt cazuri particulare, de la care nu se poate pleca pentru a 
trage o concluzie generală privitoare la începuturile monahismului. Pricina în- 
cepătoare a monahismului nu este neputinţa omenească, ci puterea învățăturii 
lui Hristos. Preacuviosul loan Colov, care a alcătuit Viaţa Preacuviosului Pai- 
sie cel Mare, grăieşte în predoslovia la această Viaţă: „Bunătăţile veșnice și ce- 
reşti stârnesc în cei ce nădăjduiesc să le primească o nemăsurată dorire de ele, 
satură inima acestora cu o nesăturată dulceaţă dumnezeiască, îi fac să își aducă 
pururea aminte de fericirea cea de acolo, de plata ostenelilor, de luminata prăz- 
nuire a nevoitorilor, și le dau imbold la o asemenea năzuință către ele, încâr ei 
nu numai că trec cu vederea cele vremelnice și deșarte, ci nici viaţa lor nu o cru- 
ţă, voind a-și pune pentru Hristos sufletul lor iubit, după cuvântul Evangheli- 
ei. Ei iubesc moartea pentru Hristos mai mult ca orice desfătare și amăgire, dar 
întrucât acum nu sunt prigonitori şi moartea dorită nu se află atât de lesne, se 
străduiesc s-o sufere în alt chip, rânduindu-şi omorârea prelungită şi silnică de 
sine. Ei rabdă în fiecare zi mii de dureri, postind, nevoindu-se în multe chipuri, 
luptându-se cu dracii nevăzuţi, neîncetat silindu-și firea îmbrăcată cu trup să se 
împotrivească netrupeştilor vrăjmași”|. 

Mireanul: Văd că asemănaţi nevoinţa monahală cu cea mucenicească. 


! Vieţile Sfinţilor, 19 iunie. 

Monabul: Este una şi aceeaşi nevoinţă cu alt chip. Atât mucenicia cât și 
monahismul se întemeiază pe aceleași spuse ale Evangheliei; atâr una cât și 
cealaltă nu sunt inventate nicidecum de către oameni, ci sunt dăruite omeni- 
rii de către Domnul; atât una cât și cealaltă nu pot fi desăvârșite altfel decât cu 
atotputernicul ajutor al lui Dumnezeu, prin lucrarea Harului Dumnezeiesc. 
Vă veţi încredința de acest lucru dacă veţi citi Vieţile Preacuvioșilor Antonie 
cel Mare, Macarie cel Mare, Teodor Studitul, Maria Egipteanca, loan Multpă- 
timitorul, Nicon Uscatul și ale altor monahi, a căror nevoinţă și pătimire au 
fost suprafirești. Sfântul Simeon Noul Teolog spune despre povăşuitorul său, 
Simeon cel Evlavios, monah al mănăstirii Studion, că prin necazurile şi păti- 
mirile sale trupești s-a asemănat multor mucenici!. 

Mireanul: Lămuriţi-mi, părinte: ce însemnătate are viaţa în celibat și nea- 
gonisirea în nevoinţa monahală? Acest lucru este foarte obscur pentru cei care 
locuiesc în lume, care se ostenesc pentru folosul obştesc, care dau din belșug 
milostenie și săvârșesc multe fapte bune poruncite și încuviinţate de Evanghe- 
lie. Din lipsă de lămurire, viața monahală pare o viață de rrândăvie, lipsită de 
activitate și de folos. 

Monabul: Acea activitate a mirenilor de care aţi pomenit, care constă în 
împlinirea poruncilor evanghelice prin fapte trupești, este neapărat trebuitoa- 
re pentru mântuire, nu este îndeajuns pentru desăvârșire. Nimic nu împiedică 
pe cineva să se ocupe de o asemenea activitate în mijlocul grijilor și îndatoriri- 
lor lumești. Bunăstarea pământească chiar dă putinţa de a face mai multe fap- 
te bune: astfel, bogatul poate să ajute mult prin milostenii fraţilor săi săraci, 
iar dregătorul poate să le ajure apărându-i de silnicie și ocrotindu-i la judecăți. 
Cel ce se îndeletnicește cu aceste lucruri este dator să se păzească de făptuirea 
„din sine”?, ca cea a fariseului pomenit în Evanghelie (Lc. XVIII), ce săvârşea, 
cu adevărat, multe fapte bune, dar privea cum nu se cuvine făptuirea sa. Din 
această pricină, el a căzut într-o părere rătăcită despre sine și despre aproapele 
său; faptele sale bune au devenit neplăcute lui Dumnezeu. Apostolul spune 
că cei ce fac fapte bune sunt datori a le săvârși ca niște buni iconomi ai darului 
celui de multe feluri al lui Dumnezeu (| Pt. IV, 10). Bogarul să dea milostenie 
din averea sa ca și cum nu ar fi a sa, ci i-ar fi dată în grijă de către Dumnezeu 
— precum și este. Dregătorul să ajute din poziția sa înaltă nu ca şi cum ar fi a 
lui proprie, ci ca şi cum ar fi dată lui de Dumnezeu — precum şi este. Atunci 
disprețul faţă de faptele aproapelui, oricât de neîndestulătoare ar fi ele, va fi 
nimicit; atunci va începe să apară, precum s-a întâmplat cu dreptul lov (lov |, 
5), întrebarea: oare faptele noastre Îl mulţumesc pe Dumnezeu? Oare nu su- 


' Cuvântul al doilea. 
? Potrivit tâlcuirii Fericitului Teofilacr i Bulgariei. 

feră ele de neajunsuri mai mult sau mai puţin însemnate? Atunci va începe, 
încetul cu încetul, să apară un fel mai desăvârşit de a înţelege viaţa. Trebuie să 
fiţi de acord că viaţa monahală pare lipsită de activitate și de folos tocmai pen- 
tru cei care preţuiesc mult, adică greșit, faptele lor. Semnul făptuirii creștine 
fără de răzăcire este smerenia; trufia şi părerea de sine sunt semnul care nu înșa- 
lă al făptuirii rătăcite, precum Domnul Însuși a arătat. Părerea arătată de Dvs. 
dă la iveală o necunoaștere a creştinismului, înţelegerea lui strâmbă, schimono- 
sită. Desăvârșirea creştină le-a pus-o înainte Însuși Dumnezeul-Om ucenicilor 
Săi aleşi. Desăvârşirea începe acolo unde faptele bune poruncite mirenilor ajung 
la plinătatea lor. Studiaţi creştinismul, aflaţi în ce constă desăvârșirea lui și veţi 
pricepe însemnătatea monahismului, veţi pricepe întreaga nebunie a învinui- 
rii hulitoare de Dumnezeu cum că sunt trândavi tocmai oamenii care tind spre 
împlinirea celor mai înalte ale Evangheliei, porunci de neajuns pentru mireni. 
Cei ce acoperă cu defăimări şi hule monahismul n-au cum să nu hulească însăşi 
instituirea desăvârșirii creştine de către Domnul. 

Mireanul: Sunt de acord, sunt de acord! Dar arătaţi-mi clar ce însemnătate 
au neagonisirea și viaţa în celibat pentru calea spre desăvârșirea creștină. 

Monahul: Ele au o neobișnuită însemnătate. Mă voi strădui, pe cât îmi stă în 
putere, să o fac înţeleasă de către Dvs. cel ce și-a împărţit averea la săraci ca să 
arate supunere desăvârşită Mântuitorului și să-l urmeze pe de-a-ntregul, cel ce 
s-a făcut pe sine sărac pentru a se supune lipsurilor ce sunt împreunate cu sără- 
cia și care aduc din belşug smerenie, prin această faptă nimiceşte toată nădejdea 
sa în această lume, și-o concentrează în Dumnezeu. Inima lui se mută de pe pă- 
mânt la cer (Mr. VI, 21) — şi el începe să umble pe apele mării acestei lumi, ţinut 
deasupra de credinţă. El își aruncă grija la Domnul, Care, poruncind ucenicilor 
Săi cei mai apropiaţi să-şi împartă averea (Lc. XII, 33) și să lepede grija de aces- 
ce trebuinţe trupești, a făgăduit celor ce caută Împărăția lui Dumnezeu și drepta- 
tea Lui, Că toate aceste trebuinţe se vor adăuga lor prin purtarea de grijă a Ceres- 
cului Părinte (Mr. VI, 24-33). Dumnezeu îngăduie ca asupra slujitorilor Lui să 
se abată felurite necazuri, în vremea cărora purtarea Lui de grijă față de dânșii 
parcă s-ar ascunde și înrâurirea lumii capătă o deosebită putere: dar acest lucru 
e neapărat trebuincios pentru deprinderea de către ei a credinţei vii în Dum- 
nezeu, care prin experienţă creşte și se întărește neîncetat. Experienţa dă pe fa- 
ţă necredinţa care trăieşte în firea căzută; ea dă pe față lepădarea de Dumnezeu 
care trăiește în firea căzută: fiindcă inima, la cea mai mică slăbire a luării-amin- 
te asupra ei, cu jalnică orbire se aruncă să își pună nădejdea în sine, în lume, în 
materie, și se abate de la nădejdea în Dumnezeu (Mt. XIV, 22-23). Cred că în 
urma acestei scurte lămuriri devine limpede faptul că părăsirea averilor îl suie pe 
nevoitorul lui Hristos la o înaltă stare duhovnicească, ce îl deosebeşte de frații ce 
trăiesc în mijlocul lumii și care nu poate fi cunoscută de ei prin experienţă vie. 

Totuși, această stare înaltă e totodată o stare de neîncetată pătimire pentru trup 
şi pentru întreaga fire căzută: Domnul a numit-o cruce. 

Din punct de vedere duhovnicesc, şi lucrarea vieţii în celibat e asemănă- 
toare cu cea a neagonisirii. Năzuinţa de a birui însușirea firii, fie această fire și 
căzută, îl suie pe om la o asemenea nevoinţă, cum cei ce nu au încercat-o nici 
nu își pot închipui. Prin această nevoinţă, prin care se săvârşeşte lepădarea de 
fire, ajung la deplinăratea lor răstignirea și crucea aduse de neagonisire, prin 
care se săvârşeşte doar lepădarea de averi. Această nevoinţă îl pogoară pe om 
în adâncul smereniei, îl aduc la credinţa vie, îl suie la o stare harică. Precum 
se vede din Vieţile Preacuvioşilor Antonie cel Mare, loan Multpărimitorul şi 
ale altora, atunci când omul ia asupră-și această nevoință în ajutorul firii că- 
zute vin duhurile căzute, scrăduindu-se a-l ține pe om în tărâmul căderii. Pe 
măsura ostenelilor luptei, biruinţa aduce roade!: pe aceasta o aduc și îi urmea- 
ză înnoirea firii de cărre așa-numita de către Sfinţii Părinţi „simţire duhovni- 
cească” care apare în inimă?. Firea rămâne tot fire omenească; simţirea ei (în 
termeni lumești „gustul”) însă se schimbă”: astfel, hârtia îmbibată cu ulei nu 
se mai udă nu fiindcă firea hârtiei s-ar fi schimbat, ci fiindcă ea a fost saturată 
cu alră materie, fără înrudire fizică cu apa. 

Mireanul: În ziua de astăzi foarte mulţi oameni afirmă că celibatul este ne- 
firesc şi cu neputinţă pentru om, că închiderea porţii legiuite a firii o silește pe 
aceasta să caute ieșiri nelegiuire. 

Monahul. Este propriu fiecărui om să judece după propriile sale experienţe. 
Ceea ce omul nu cunoaște și nu a încercat, i se pare cu neputinţă, iar ceea ce 
cunoaște și a încercat i se pare că este normal pentru toată lumea. Sfinţii Pă- 
rinţi care au scris despre acest lucru conglăsuiesc în a susţine că neînsoţirea cu 
femeie este nefirească pentru firea căzută, că ea era firească pentru om înainte 
de a cădea (Fac. II, 25), că după înnoirea firii căzute putinţa fecioriei și a vie- 
ţii fără însoţire cu femeie a fost redată firii, că fecioria și viaţa fără însoţire cu 
femeie sunt mai cinstite decât căsătoria, cu toate că și viața conjugală a fost ri- 
dicară de creștinism la o treaptă mai înaltă decât cea pe care se afla înainte de 
creștinism (Efes. V, 32). Dumnezeul-Om și-a petrecut viața pământească în 
feciorie; Preasfânta Lui Maică a fost și a rămas fecioară; Sfinții Apostoli loan 
Teologul, Pavel, Varnava și, fără îndoială, mulți alții, au fost feciorelnici. Oda- 
tă cu apariţia creştinismului au apărut cete întregi de feciorelnici și fecioare. 
Această nevoinţă era foarte rară înainte ca Răscumpărătorul să înnoiască firea 
căzută. Prin mijlocirea Răscumpărătorului bunăvoirea lui Dumnezeu s-a re- 


! Scara, Cuvântul al patrulea, cap. 43. 
? Preacuviosul Macarie Egipteanul, Omilia a şaptea, cap. 5. 
3 Sfântul Isaac Sirul, Cuvintele XLIII și XLVIII. 

vărsat asupra oamenilor, cum pe deplin îndreptăţit cântau îngerii (Lc. II, 14), 
şi i-a sfințit pe oameni prin darurile cele de multe feluri ale harului. Îmbelșu- 
garea harică a creștinilor este descrisă foarte grăitor în cuvântul de învățătu- 
ră pe care, potrivit rânduielii bisericeşti, este dator preotul să îl citească proas- 
peţilor căsătoriţi după ce se termină slujba Cununiei. „Țarina cea mare a Bise- 
ricii Marelui Srăpânitor, Dumnezeu, întreit se lucrează, întreit se împodobește 
cu seceriș și roadă. Cea dintâi parte a acestei ţarini se lucrează de către cei ce au 
iubit fecioria și o păzesc fără de stricăciune până la sfârșitul vieţii, şi ea aduce 
în jitnița Domnului însutită roadă a faptelor bune. Cea de-a doua parte a ţari- 
nii se lucrează de către înfrânarea văduviei, și aduce roadă șaizeci de părţi. Cea 
de-a treia se lucrează de împreună vieţuirea celor însoţiţi prin nuntă: și dacă ei 
duc viaţă cucernică, în frica lui Dumnezeu, țarina rodeșşte treizeci de părți. În 
aceeași țarină se află despărțiri felurite cu felurite roade, însă toate sunt fericite 
şi vrednice de laudă, potrivit cu rostul fiecăreia. Grăieşte de Dumnezeu înţe- 
lepţitul Ambrozie: Fecioria o propovăduim în așa fel ca să nu lepădăm nici vă- 
duvia; cinstim văduvia așa ca să păstrăm și cinstea însoţirii”!. 

Mireanul: Cum poate creştinul să ştie dacă este în stare sau nu să trăiască 
în afara însoțirii cu femeie? După părerea mea, această întrebare trebuie să fră- 
mânte foarte mult pe orice om care se hotărăşte să intre în monahism. 

Monahul: În stare e cel care vrea?. Așa cum Dumnezeu a lăsat la libera ale- 
gere a omului, pe când acesta se afla încă în starea de neprihănire, rămâne- 
rea în această stare sau ieşirea din ea, și după înnoirea firii căzute a lăsat la li- 
Dera alegere a omului însușirea de către dânsul a firii înnoite în toată cuprin- 
derea ei, folosirea acesteia doar în măsura trebuincioasă pentru mântuire sau 
rămânerea în starea de cădere și dezvoltarea în sine a firii căzute. Înnoirea fi- 
rii este un dar al Răscumpărătorului. Din această pricină, orice virtute evan- 
ghelică este aleasă prin buna voie, dar este dată de Hristos, ca dar, celui care 
îşi întrebuințează bine voia. Alegerea cea bună se arată prin silirea de sine spre 
virtute, iar virtutea se cere de la Dumnezeu prin rugăciune osârdnică și răb- 
dătoare. Nici una din virtuțile evanghelice nu este proprie firii căzute; la toa- 
te nevoitorul trebuie să se silească; pe toate e dator să le ceară de la Dumne- 
zeu prin rugăciune smerită, unită cu plânsul inimii?. Asemenea celorlalte vir- 
tuţi evanghelice, viața în afara însoţirii cu femeie este aleasă de bună voie; prin 
lupta cu năzuințele firii căzute, prin înfrânarea pântecelui cu ajutorul nevoin- 
ţelor se dovedește nefățărnicia alegerii; darul curăţiei se cere de la Dumne- 


! Molirfelnic, Slujba cununiei (în Molizfe/nice/e noastre acest cuvânt de învățătură nu exis- 
tă — A. tr). 

* Porrivit tâlcuirii Fericitului Teofilact al Bulgariei la Mr. XIX, 12. 

> Preacuviosul Macarie cel Mare, Cuvântul întâi, cap. 13. 

zeu prin conștiința neputinței spre curăţie a firii căzute! și rugăciunea cea mai 
fierbinte, plină de străpungere?; darul este trimis prin adumbrirea Harului 
Dumnezeiesc, ce schimbă, înnoiește firea căzută. Fericitul Teofilact al Bulga- 
riei, explicând în acest chip putinţa omului de a trăi în afara însoţirii cu feme- 
ie”, își încheie tâlcuirea prin următoarele cuvinte ale Domnului: Că zor ce/ ce 
cere primeşte, şi cel ce caută găsește (Mt. VII, 8). Cercetaţi acele Vieţi ale sfinți- 
lor în care sunt descrise nevoinţele lor împotriva firii căzute: veţi vedea că toţi 
sfinţii au trecut din starea obișnuită, în care omul nu este în stare de viaţa în 
afara însoţirii cu femeie, într-o stare căreia această viață îi este proprie, după o 
luptă crâncenă împotriva poftelor și aplecărilor firii căzute; veţi vedea că cea 
mai însemnată armă a lor a fost rugăciunea și plânsul; veţi vedea că nu numai 
cei feciorelnici au îndepărtat de la sine trebuinţa căsătoriei, iar văduvii pe cea 
a repetării ei, ci şi cei mai dezmățaţi oameni, plini cu totul de patimi, pătați 
cu nelegiuiri, încurcaţi și înlănţuiţi cu obiceiurile păcătoase ca și cu niște lan- 
ţuri, s-au înălțat cu grabă în zbor către nestricăcioasa curăţie și sfinţenie. Vă 
repet: în Biserica Nou-Testamentară miile de mii de feciorelnici și de fecioare, 
de văduve și văduvi fără prihană, de curvari și de curve care s-au prefăcut în 
vase ale întregii înţelepciuni şi harului, dovedesc fără putinţă de tăgadă că ne- 
voinţa întregii înţelepciuni nu numai că nu e cu neputinţă, ci că ea nu e nici 
măcar atât de grea cum li se pare teoreticienilor, care judecă despre ea fără să 
aibă experienţă vie, fără să aibă cunoașterea dată de predania ascetică a Bise- 
ricii, teoreticienilor care judecă și trag concluzii — o voi spune pe faţă — du- 
pă îndreptarul desfrânării lor, al prejudecăţii oarbe și încăpăţânate, al urii faţă 
de monahism și față de creștinismul ortodox îndeobşte. Avea dreptate Sfântul 
Isidor Pilusiotul să scrie Sfântului Chiril, patriarhul Alexandriei: „Prejudecata 
nu vede limpede, iar ura e pe de-a-ntregul oarbă”f. 

Mireanul: Dar trebuie să recunoaşteţi că şi smintelile care ies clar în eviden- 
ţă pricinuiesc bârfeli împotriva monahismului și monahilor. 

Monahul: Cu asta sunt de acord. Să nu credeţi că aș vrea să acopăr un rău 
ce vatămă pe toată lumea. Dimpotrivă, aș dori sincer ca răul să fie nimicit din 
țarina lui Hristos, ca această țarină să rodească doar grâu curat și pârguit. Vă 
repet, trebuie neapărat să definim cu toată exactitatea așezământul dumneze- 
iesc, să îl delimirăm de abuzurile omeneşti, pentru a putea lupta cu succes îm- 
potriva acestor abuzuri. Trebuie neapărat să avem un punct de vedere corect 
asupra răului, pentru a folosi împotriva lui mijloace sigure, pentru a nu înlo- 
cui răul cu un alt rău, o rătăcire cu altă rătăcire, un abuz prin alt abuz, pentru 


' Preacuviosul Cassian Romanul, Cartea a patra, Cuvântul al cincilea. 
* Preacuviosul Varsanufie cel Mare, Răspunsul 255. 


5 Tâlcuirea la Mt. XIX, 12. 
* Histoire du christianisme, Fleury, livre 26, chap. 5. 

a nu călca în picioare, a nu lepăda, a nu schimonosi așezământul dumneze- 
iesc, așa cum au făcut protestanții faţă de Biserica Romană. Este neapărată ne- 
voie să cunoaștem înseși mijloacele și arta vindecării, ca nu cumva, printr-un 
tratament greșit, să-i aducem bolnavului, în locul bolii, moartea. 

Îndeobște, vederile mirenilor contemporani asupra monahilor sunt foar- 
te greșite, anume pentru că cei dintâi fac prea mare delimitare între ei înșiși 
şi monahi din punct de vedere moral și duhovnicesc. Între creştinii care locu- 
iesc în mănăstiri şi creştinii ce locuiesc în lume există cea mai strânsă legătu- 
ră duhovnicească. Locuitorii mănăstirilor nu au aterizat acolo din lună sau de 
pe altă planetă; ei au intrat în mănăstire venind din mijlocul lumii pămân- 
teşti, păcătoase. Moralitatea pe care mirenii o osândesc la mănăstiri s-a for- 
mat în mijlocul lumii, este hrănită, întreţinută de legăturile cu lumea. Decă- 
derea moralității monahilor se află în cea mai strânsă legătură cu decăderea 
moralității mirenilor; decăderea moralității în mănăstiri este urmarea nemij- 
locită a decăderii moralității și religiei în rândul mirenilor. Monahismul se în- 
temeiază pe creştinism, pe el se clădeşte și se menţine, sporeşte și slăbește după 
măsura sporirii sau slăbirii generale a creştinismului. Esența este creştinismul: 
monahismul este o formă, o manifestare aparte a acestuia. Boala e generală! 
Împreună să plângem pentru ea, şi împreună să ne îngrijim de vindecarea ei! 
Să arătăm compătimire față de omenire, să arătăm dragoste! Să părăsim osân- 
direa crudă a celorlalți — această expresie a urii şi fariseismului — care tinde să 
nimicească bolile din bolnavi, lovindu-i pe aceștia cu bârne! 

Mireanul: Concepţia Dvs. cu privire la legătura dintre monahi și mireni 
e pentru mine o altă noutate. Înţeleg că aţi dobândit-o prin experiență. Fă- 
ră aceasta ea nu ar fi putut să fie atât de adâncă, nu s-ar fi putut deosebi atât 
de mult de superficialitatea vederilor teoretice. Nu refuzaţi să mi-o expuneţi 
mai amănunțit. 

Monahul: Nu vă înșelaţi. Concepţia exprimată de mine este în parte rodul 
propriilor mele observaţii, partea mi-a fost furnizată de persoane vrednice de 
o deplină încredere. Mitropolitul Serafim de Sankt-Petersburg, într-o discuţie 
privitoare la înmulţirea contemporană lui a dosarelor de divorț înaintate con- 
sistoriului, mi-a spus că atunci când era episcop vicar în Moscova în consisto- 
riul moscovit erau unul, cel mult două dosare de divorț pe an, iar arhiereii bă- 
trâni din acea vreme i-au spus că în tinerețea lor divorţuri nici nu existau. lată 
un fapt care descrie limpede moralitatea vremurilor dinainte și mersul ei că- 
tre situaţia de acum — mers grăbit, care nu ne oferă nici o consolare. Povestiri- 
le altor monahi bătrâni confirmă concluzia ce reiese din spusele mitropolitului 
Serafim. La începutul veacului nostru (al nouăsprezecelea) încă intrau în mă- 
năstire mulți feciorelnici, multe persoane nedeprinse cu gustul vinului, care nu 
luaseră deloc parte la distracţiile lumești, care nu citiseră nici o carte lumeas- 

că, oameni educați prin citirea din belşug a Sfintei Scripturi și a scrierilor Pă- 
rinţilor, deprinse a merge în chip statornic la biserică, pline şi de alte obiceiuri 
evlavioase. Ei aduceau în mănăstire o moralitate neștirbită, nezdruncinată de 
obiceiuri păcătoase; ei aduceau în mănăstire o sănătate nevărămată de abuzuri, 
în stare să îndure nevoinţele, ostenelile, lipsurile. Evlavia riguroasă a lumii creș- 
tine creștea şi pregătea monahi riguroși și puternici la suflet și la trup. 

Acum, creștinismul slăbănogit pregătește și dă, potrivit stării proprii, mo- 
nahi slabi. Acum intrarea unui feciorelnic în mănăstire este o foarte mare ra- 
ritate! Acum intrarea în mănăstire a unui om care să nu fi dobândit obiceiuri 
păcătoase este o raritate! Acum intrarea în mănăstire a unui om cu sănătatea 
neșubrezită, în stare de nevoințele mănăstirești, este o raritate! În cea mai ma- 
re parte intră în mănăstire oameni slabi, vătămaţi la suflet și la trup; intră oa- 
meni ce și-au umplut memoria și închipuirea cu romane și alte cărticele asemă- 
nătoare; intră oameni saturați de plăceri ale simţurilor, care au prins gust pentru 
toate smintelile de care este preaplină acum lumea; intră oameni cu obiceiuri 
păcătoase ce au prins rădăcini, cu conștiința tocită, omorâtă de felul de viață 
dinainte, în care îşi îngăduiau toate fărădelegile și toate înșelăciunile pentru as- 
cunderea acestor fărădelegi. Pentru aceste personalități lupta cu sine este foar- 
te anevoioasă. Ea e anevoioasă atât din pricina obiceiurilor păcătoase înrădăci- 
nate în ele, cât și din cea a pierderii sincerităţii, a incapacității de a mai fi sin- 
cer. Tocmai din această pricină e grea și îndrumarea lor. Au intrat în mănăstire, 
şi-au scos hainele mirenești, au îmbrăcat straiul negru călugăresc, însă deprin- 
derile și așezarea sufletească dobândite în viața mirenească au rămas cu ei și, ră- 
mănând nesatisfăcute, prind puteri noi. Deprinderile păcătoase și așezarea su- 
fletească păcăroasă pot slăbi doar atunci când cel stăpânit de ele lucrează împo- 
triva lor mărturisindu-le și luptându-se cu ele după îndreptarul Cuvântului lui 
Dumnezeu. Alrminteri, îndază ce se va înfățișa deprinderii înfometate, ce și-a 
păstrat întreaga stăpânire asupra omului, prilejul satisfacerii, că el va face acest 
lucru cu lăcomie, nebunește. Multe limanuri care mai înainte erau limanuri 
de nădejde pentru suferinzii de boli duhovnicești s-au preschimbat cu timpul, 
şi-au pierdut valoarea (limanuri numesc mănăstirile). Multe mănăstiri făcute de 
întemeietorii lor în pustie adâncă sau, oricum, departe de lume, acum, din pri- 
cina înmulţirii populaţiei, se află în mijlocul lumii, printre ispite fără număr. Şi 
nu numai că cel neputincios, neînstare să stea față în faţă cu ispita, se întâlneşte 
cu ea fără s-o poată ocoli îndată ce iese pe poarta mănăstirii: însăşi sminteala se 
bagă cu silnicie și cu înverșunare în mănăstiri, pricinuind pustiire duhovniceas- 
că şi faceri de rele. Duhul urii faţă de monahism socoate drept un triumf pentru 
sine intrarea smintelii într-o mănăstire. Reușita este încununată printr-un ho- 
hot puternic, prin aplauze, ca şi cum s-ar fi dobândit o mare biruinţă, în timp 

ce păcatul și nenorocirea sunt generale. Din pricina moralității și orientării con- 
temporane a lumii, mănăstirile au nevoie mai mult decât oricând să stea de- 
parte de lume. Atunci când viaţa lumii era unită cu viaţa Bisericii, atunci când 
lumea trăia viața Bisericii, când cucernicia mirenilor părea a se deosebi de cu- 
cernicia monahilor numai prin căsătorie şi avere, era firesc pentru monahism să 
se afle în mijlocul cetăților, şi mănăstirile din cetăţi dovedeau acest lucru, cres- 
când un mare număr de monahi sfinţi. Acum însă trebuie să ne îndreptăm în 
chip deosebit luarea-aminte față de îndemnul arătat mai sus al Apostolului (2 
Cor. VI, 16-18), și să ne dăm deosebite strădanii spre împlinirea lui. 

Mireanul: Un mijloc foarte bun, după părerea multora, de a micșora smin- 
celile ar fi darea unei /egi care să interzică intrarea în mănăstire oamenilor tineri, 
asupra cărora smintelile acţionează cu o deosebită putere, în care fierb patimile 
— o lege care să lase monahismul doar oamenilor maturi și bătrânilor. 

Monabul: O măsură atât de înţeleaptă în aparenţă, care ar trebui, după în- 
chipuirea teoriilor cugetării trupești, să apere și să înalțe monahismul, nu es- 
te în esență altceva decât o măsură silnică și hotărâtă în vederea nimicirii mo- 
nahismului. Monahismul e ştiinţa științelor. În el teoria și practica merg mâ- 
nă în mână. Această cale este sfinţită pe toată întinderea ei de Evanghelie; pe 

această cale oamenii trec, cu ajutorul luminii cereşti, de la făptuirea exterioa- 
răsla vederea de sine. Corectitudinea vederii de sine pe care o dă Evanghelia 
e:dâvedită fără putință de tăgadă de către experiență. Dovedită fiind, ea do- 
vedeşte în chip convingător adevărul Evangheliei. Monahismul, știința știin- 
ţelor, furnizează — ca să ne exprimăm pe limba savanților acestui veac — cele 
mai amănunțite, fundamentate, profunde și înalte cunoștințe de Psihologie 
Experimentală și Teologie: adică cunoașterea vie a omului și a lui Dumnezeu, 
pe cât poate ajunge omul la această cunoaștere. Când se apucă cineva de şti- 
inţele omenești, trebuie să o facă cu puteri proaspete, cu deplină receptivitate, 
cu energie sufletească neistovită: cu atât mai mult este nevoie de toate acestea 
pentru studierea cu succes a științei ştiinţelor — monahismul. Monahului îi stă 
înainte lupta cu firea. Cea mai bună vârstă pentru a purcede la această lup- 
tă este cea tânără. Fa încă nu este ferecată în legăturile obiceiurilor; la această 
vârstă voinţa are încă multă libertate! Experienţa dă mărturie că cei mai buni 
monahi sunt cei intraţi în monahism din fragedă tinereţe. Cea mai mare par- 
te a monahilor vremii noastre sunt oameni intraţi în monahism din tinereţe. 
Dintre maturi intră puţini, iar bătrâni — foarte puţini. Cei intraţi în mona- 
hism la maturitate sau bătrâneţe foarte adesea nu pot suporta viaţa de mănăs- 
tire și se întorc în lume fără ca măcar să priceapă ce înseamnă monahismul. 
În cei rămași, totuși, în mănăstire se observă o evlavie aproape numai de su- 
prafaţă şi împlinirea exactă a rânduielilor călugărești exterioare, care place atât 

de mult mirenilor şi-i mulțumește pe deplin: în ei nu este monahism adevărat 
sau se întâlnește foarte, foarte rar, ca excepţie de la regula generală. 

Să trecem la povaţa pe care ne-o dă Sfânta Biserică. Fiule, grăieşte Înţelep- 
tul cu înțelepciunea cea dăruită de Dumnezeu, din tinerețile tale alege învă- 
țătura şi până la căruntețele tale vei afla înțelepciune. Ca cel ce ară şi seamănă 
apropie-te de ea, şi aşteaptă rodurile ei cele bune (Sirah VI, 18-19). Veselește-te, 
tânărule, în tinerețile tale, şi umblă în căile inimii tale fără de pribană, şi nu du- 
pă vederea ochilor tăi (Ecl. XI, 9). Pe aceasta — înţelepciunea — o am iubit şi o 
am căutat din tinerețile mele, şi am cercat să mi-o aduc mie mireasă, şi m-am fă- 
cut iubitor frumusetelor ei. Neamul său cel bun îl slăveşte petrecerea ce o are îm- 
preună cu Dumnezeu, şi Stăpânul tuturor o a iubit pe ea: pentru că ea învaţă şti- 
inta lui Dumnezeu și alege lucrurile Lui (Înş. Sol. VIII, 2-4). Părinţii leagă aces- 
te spuse ale Sfintei Scripturi de ştiinţa ştiinţelor — viaţa monahală; totuși, este 
limpede pentru fiecare că ele nu se referă la înţelepciunea predată după prin- 
cipiile lumii și ale stăpânitorului lumii acesteia. Cel de-al șaselea Sinod Ecu- 
menic, spunând în cel de-al patruzecelea canon că este un lucru foarte mântu- 
itor alipirea de Dumnezeu prin părăsirea gâlcevilor lumești, a poruncit totuși 
ca tunderea în monahism să fie săvârșită cu cercetarea cuviincioasă și nu mai 
înainte de zece ani, când capacităţile mintale sunt deja pe deplin dezvoltate. 
Din Vieţile sfinţilor monahi se vede că cei mai mulţi dintre ei au intrat în că- 
lugărie la vârsta de doisprezece ani. Bătrâneţea a fost socotită de către Sfinţii 
Părinţi ca neînstare de viața monahală. Nu e în stare bătrânețea să ducă aceas- 
tă viaţă! Ea s-a învechit în obiceiurile, în felul ei de a gândi, capacităţile ei sunt 
tocite! Preacuviosul Antonie cel Mare n-a vrut la început să îl primească în 
monahism pe Pavel cel Simplu, care avea șaizeci de ani, spunându-i că nu-i în 
stare de viața monahală tocmai din pricina vârstei. Dimpotrivă, mulți Părinţi 
au intrat în mănăstire din copilărie și au atins o înaltă sporire duhovnicească 
din pricina integrităţii voinței, neprihănirii, năzuinţei neabărute către bine și 
receptivităţii ce sunt atât de proprii vârstei copilărești!. 

Mireanul: Tăria voinţei, hotărârea ce se îndreaptă neabătută spre țelul său 
sunt absolut necesare pentru sporirea duhovnicească. Trebuie să se cercete- 
ze din timp şi să se vadă dacă cel ce doreşte să intre în monahism are tocmai 
aceste însuşiri. 

Monahul: Îndreptăţită remarcă! La primirea cuiva în mănăstire în vechime 
se proceda cu prudenţă, iar acum încă și mai mult: deosebit de multele forma- 
lităţi cerute de intrarea în monahism a persoanelor care nu ţin de cler face 
acest proces foarte îndelungat și adeseori obositor: însă tăria voinţei sau hotă- 


1 Așa s-a întâmplat cu Sava cel Sfinţit (5 decembrie), Simeon cel din Muntele minunat 
(24 mai) și mulți alții. 

rârea adevărată ies la iveală uncori abia în urma unui răstimp foarte însemnat, 
foarte adesea par într-un fel la început, ca să se schimbe după cârăva vreme. 
Unii, intrând în mănăstire, la început arată evlavie, lepădare de sine, dar mai 
apoi slăbesc. Dimpotrivă, alţii vădesc la început ușurătate, dar mai apoi încep 
să-şi însușească din ce în ce mai mult viața monahală și în cele din urmă de- 
vin monahi stricți și râvnitori!. Sfântul Isaac Sirul grăieşte: „Se întâmplă ade- 
seori ca cineva să fie de nici o treabă, neîncetat să se rănească şi să cadă din pri- 
cină că n-are destulă cunoaștere din cercare a vieții călugărești, să se afle me- 
reu într-o stare de slăbănogire sufletească — dar mai apoi să răpească deodată 
flamura din mâinile oștirii fiilor uriașilor, numele lui să se înalțe și să fie lău- 
dat mult mai mult decât numele nevoitorilor vestiți prin biruinţele lor, să ca- 
pete cunună și daruri de mult preţ, cu mai multă îmbelșugare decât toți prie- 
tenii săi. Din această pricină, nimeni să nu-și îngăduie a deznădăjdui; numai 
să nu fim cu nepăsare față de rugăciune şi să nu ne lenevim a cere de la Dom- 
nul ocrotire”?. Adeseori foarte mari păcătoşi s-au prefăcut în foarte mari 
drepţi. Mănăstirea e loc de pocăință. Nu este cu putință a refuza pocăinţa ce- 
lui ce o doreşte şi o caută, chiar de n-ar fi în stare, la fel ca un demonizat, să 
se stăpânească: întrucât pocăința a fost dată de Dumnezeu și limanul ei, ră- 
năstirea, nu ne-au fost luate de către El. Sfântul loan Scărarul, care a vieţuit în 
veacul al șaselea după Nașterea lui Hristos, înșirând pricinile care îndeamnă la 
intrarea în viaţa de liniştire, insistă mult mai mult asupra dorinței de a fugi de 
păcat și de a îndepărta neputinţa proprie de smintelile cărora nu le poate sta 
împotrivă decât asupra dorinței de desăvârșire creştină, dorinţă care pe puţini 
i-a însuflețit?. Acum, când în lume s-au înmulțit smintelile și căderile, când 
puterea omenească s-a istovit înaintea puterii smintelilor care s-au răspândit și 
au cuprins lumea, când conștiința păcătoșeniei și dorința de a scăpa de ea în- 
că nu s-a stins în toți oamenii, majoritatea celor care intră în mănăstire o face 
pentru a da jos de pe sine povara păcatelor, pentru a-și ajuta neputința, pen- 
tru a se înfrâna. Sfântul loan Scărarul numea deja mănăstirea „spital”*: cu atât 
mai mult au primit mănăstirile acest caracter în vremurile noastre. Să refu- 
zăm, oare, omenirii — omenirii ce suferă de boli duhovnicești — ajutorul pe ca- 
re îl pot da mănăstirile? Dacă ne îngrijim cu osârdie de înființarea unor azile 
pentru invalizi, pentru bătrâni, pentru cei bolnavi fizic, de ce să nu existe azi- 
le pentru bolile, infirmităţile, neputinţele sufleteşti? Cei ce judecă în privința 


! Așa s-a întâmplat cu Preacuviosul Siluan, Viezi/e Sfinţilor, Viata Preacuviosului Pahomie 
cel Mare, 15 mai. 

? Cuvântul XLVII. 

> Scara, Cuvântul XXVII, cap. 29. 

1 Scara, Cuvântul |, cap. 18-19. 


392 


mănăstirilor întemeindu-se pe vederile lor greșite cer ca în aceste spitale să 
domnească o sănătate înfloritoare, ca acolo să nu existe nici urmă de boală. 
Căutaţi ca acolo să se facă tratament reușit! Pretenția voastră va fi atunci mai 
îndreptățită. Eu am putut să văd această idee înfăptuită în practică. În eparhia 
Kalugăi, lângă oraşul Kozelsk, se află chinovia Optina. Acolo, în anul 1829, a 
venit să viețuiască ieromonahul Leonid, vestit pentru cunoașterea sa făp- 
tuitoare; mai apoi i s-a alăturat cel mai apropiat ucenic al său, ieromonahul 
Macarie. Amândoi stareţii erau hrăniţi cu citirea scrierilor Părinților despre 
viaţa monahală, ei înșiși se călăuzeau după aceste scrieri şi călăuzeau după în- 
dreptarul lor și pe alții ce li se adresau pentru a căpăta sfat ziditor. Acest fel de 
vieţuire și de purtare ei îl luaseră de la povăţuitorii lor; el a început cu cei din- 
tâi monahi, a ajuns prin moştenire până în vremea noastră şi alcătuiește moş- 
venirea și avuţia prețioasă a monahilor vrednici de numele şi de menirea lor. 
Obştea Pustiei Optina a început fără întârziere să se înmulțească într-o mă- 
sură însemnată și să se desăvârșească din punt de vedere duhovnicesc. Fraţilor 
râvnitori stareţii le explicau mijlocul corect și lesnicios de nevoinţă; pe cei ca- 
re se clătinau îi sprijineau și îi îmbărbătau; pe cei slabi îi întăreau; pe cei căzuți 
în păcate și obiceiuri păcătoase îi aduceau la pocăință și îi tămăduiau. La sme- 
ritele colibe ale schimonahilor au început să alerge mulțime de mireni din toa- 
te stările, descoperindu-și înaintea lor pătimirea sufletească și căutând dofto- 
ricire, mângâiere, întărire, tămăduire. Mii de oameni le sunt îndatoraţi pentru 
orientarea evlavioasă și pentru pacea din inimă pe care le au acum. Ei priveau 
cu compătimire oamenii aflaţi în suferință; le ușurau povara păcatului lămu- 
rindu-le însemnătatea Răscumpărătorului şi, pornind de la aceasta, necesita- 
tea creștinului de a părăsi viața păcătoasă; făceau pogorământ faţă de neputin- 
ţa omenească, și totodată vindecau cu putere această neputinţă! Acesta este 
duhul Bisericii Ortodoxe; așa au fost sfinzi; ei din toate vremurile. Un oareca- 
re frate i-a mărturisit Preacuviosului Sisoe cel Mare, monah din veacul al pa- 
trulea, căderile sale neîncetate. Preacuviosul l-a îmbărbătat, sfătuindu-l să vin- 
dece fiecare cădere prin pocăință și să stăruie în nevoinţă!. Nu este întemeiat 
acest sfat? Cum ar fi trebuit să se procedeze în acest caz după părerea noilor 
teoreticieni? Probabil că într-un oarecare alt fel. Eu am vizitat Pustia Optinei 
prima oară în 1828, iar ultima oară în 1856. Atunci ea se afla în starea cea mai 
înfloritoare; obştea număra până la două sute de oameni. leroschimonahul 
Leonid era pomenit în rândul celor adormiţi întru fericire, septuagenarul ie- 
romonah Macarie se îndeletnicea cu călăuzirea duhovnicească a obștii și zidi- 
rea numeroșilor vizitatori ai mănăstirii. În ciuda sporirii duhovnicești şi a nu- 
mărului mare al obștii, puţini, foarte puţini din rândul ei dovedeau capacita- 


1 Patericul egiptean. 

tea de a deveni doctori, călăuzitori ai celorlalți — lucru pentru care este nevoie 
și de capacitate înnăscută, și de un duh format prin adevărata nevoință mona- 
hală. Aceasta este însușirea de obște a spitalelor: sunt puţini doctori și mulți 
bolnavi. În vremea de acum numărul doctorilor se micșorează treptat, iar nu- 
mărul bolnavilor creşte în continuu. Pricina e tot lumea. Priviţi: pe cine ose- 
bește ea în mănăstiri? Nu creștini aleși, cum era la începuturile creștinismului 
şi monahismului; nu membri ai claselor educate ale lumii. În vremea de acum 
mănăstirile sunt pline aproape numai de membri ai claselor de jos — și ce fel 
de membre? Cele mai incapabile de a sluji în cadrul clasei ce le dă drumul în 
mănăstire. Foarte mulți oameni din clasele de jos intră în mănăstire cu de- 
prinderi și patimi proprii condiţiei lor, și mai ales cu acea slăbiciune pe care 
deja cneazul Vladimir cel întocmai cu Apostolii o socotea națională!. Cei mo- 
lipsiţi de această slăbiciune vin în mănăstire cu hotărârea de a se înfrâna de la 
ca fie și cu sila; obiceiul însă își cere drepturile, și din timp în timp își arată 
stăpânirea asupra celor ce s-au robit lui din nebăgare de seamă și din ne- 
chibzuinţă. Mulţi oameni cu minunate calități, foarte evlavioși, sunt supuși 
acestei slăbiciuni: ei își plâng căderile cu amar, străduindu-se să le șteargă prin 
pocăință. Plânsul în taina chiliei şi pocăinţa în taina inimii nu sunt văzute de 
către oameni precum căderile. De aceste căderi se sminteşte clasa educată, cea 
care se smintește cu precădere de mănăstiri; ea are slăbiciunile sale pe care le 
dezvinovăţește lesne și le-ar dezvinovăți dacă le-ar afla în mănăstiri; intrând 
însă în curtea mănăstirii cu năravurile și vederile sale, întâlnind acolo slăbiciu- 
nea celor simpli se sminteşte de ea, negândindu-se că a intrat în locuinţă de 
oameni simpli. Ea vede monahi — fiinţe cu desăvârşire deosebite de mireni; cei 
dintâi trebuie să fie toți, fără excepţie, modele de perfecţiune; celorlalți totul 
le e îngăduit. Oamenii simpli privesc altfel la neputinţa proprie condiţiei lor. 
Într-o oarecare mănăstire depărtată de lume trăia la începutul acestui veac un 
stareţ care se îndeletnicea cu zidirea duhovnicească a semenilor. În urma lui a 
rămas o povăţuire scrisă adresată celor ţinuţi de patima beţiei. Starețul prove- 
nea dintre cei simpli și, cu deplină compătimire faţă de fraţii pătimitori, spu- 
nea că e cu neputinţă ca cel ce și-a pierdut stăpânirea de sine să se tămăduias- 
că, fie şi să se înfrâneze de la patimă, aflându-se înconjurat de sminteli: din 
această pricină el propunea bolnavilor să se sălășluiască în mănăstirea lui, în- 
trucât aceasta se află departe de sminteli. Sfatul e foarte bun și foarte sănătos. 
Pustiile depărtate de așezările lumești pot sluji drept adevărate limanuri și spi- 
tale pentru cei suferinzi de boli duhovniceşti, şi totodată pot ascunde pricini- 
le de sminteală de cei ce se smintesc cu puţinătate de minte. 


! E vorba de patima băuturii (7. zr.). 

Mireanul: Din cele spuse de Dvs. reiese, ca o consecință directă, faptul că 
situaţia actuală a mănăstirilor, cel puţin a multora dintre ele, nu corespunde 
cu menirea lor, că măsurile de îndreptare sunt folositoare și necesare. 

Monahul: Da! În vremurile noastre, când cultura lumească se dezvolră cu 
pași repezi, când viața cetății s-a despărțit de viața Bisericii, când o mulțime de 
învățături vrăjmașe Bisericii pătrund la noi din Occident, când religia şi mo- 
ralitatea slăbesc vizibil în toate păturile sociale, aducerea mănăstirilor la rân- 
duiala cuvenită este neapărat necesară din două motive: în primul rând, pen- 
tru păstrarea monahismului însuși, care este de o utilitate și necesitate esenți- 
ală pentru Biserică, și în al doilea rând, pentru ferirea poporului de sminseli. 
Poporul, smintindu-se pe drept și pe nedrept, slăbeşte el însuși tot mai mult în 
credință. Aici însă este nevoie nu de o cunoaștere superficială a monahismu- 
lui, ci de o cunoaștere exactă, întemeiată pe experienţă, a rânduielilor Sfintei 
Biserici și Sfinţilor Părinţi privitoare la monahism, este nevoie de credinţă vie 
în însemnătatea și sfințenia acestor învățături. Măsurile de îndreptare a mona- 
hismului luare conform unei concepții superficiale despre el, din vistieriile rău 
mirositoare ale cugetării trupești, au fost întotdeauna foarte vătămătoare pen- 
tru el. Recurgând la asemenea măsuri, călcând în picioare fără discernământ 
şi chibzuinţă preasfintele rânduieli insuflate și predanisite de Sfântul Duh, lu- 
mea trufașă și întunecată poate duce la pierzanie definitivă monahismul, iar o 
dată cu el și creştinismul. 

Mireanul: Arăraţi-mi ca model rânduielile privitoare la monahism ale unui 
Sfânt Părinte oarecare, din care aș putea să îmi fac o idee despre măsurile de 
îndreptare de care au nevoie mănăstirile noastre și care ar putea fi adaptare la 
ele cu folos real. 

Monahul. Vă propun să vă îndreptaţi atenţia la „Predania” sau „Tipicul” 
Preacuviosului Nil Sorski, compatriotul nostru, ce a trăit în veacul al cincispre- 
zecelea — cel din urmă, poate, dintre sfinţii care au scris despre viața monaha- 
lă. Această lucrare, în ciuda puţinei sale întinderi, este suficient de completă; 
ea e adâncă și duhovnicească. Din dispoziţia Sfântului Sinod, ea a fost edi- 
tată în anul 1852 într-un tiraj de mii de exemplare și împărţită la mănăstiri. 
Preacuviosul Nil a intrat în monahism și a petrecut în el cu scopul de a studia 
și dezvolta în sine, după predania Sfinţilor Părinţi din vechime, nevoința du- 
hovnicească monahală. Pentru a face cunoștință mai îndeaproape cu predania 
Părinților, el a întreprins o călătorie în Răsărit, a petrecut un răstimp însem- 
nat în Muntele Athos, stând de vorbă cu ucenicii sfinților Grigorie Sinaitul și 
Grigorie Palama; de asemenea, a întreținut legături cu monahii care trăiau în 
împrejurimile cetăţii lui Constantin. Întorcându-se în Rusia, el s-a sălășluit în 
adâncul codrului, pe râușorul Sora, și a devenit întemeietorul viezuiri; schitice 

în patria noastră. Sus-pomenitul „Tipic” sau „Predanie” a fost scris de el pen- 
tru schitul său. Lucrarea Preacuviosului Nil este deosebit de prețioasă pentru 
noi anume fiindcă ea este cel mai lesne de adaptat la monahismul contempo- 
ran, care, din pricina împuţinării povăţuitorilor purtători de Duh, nu are pu- 
tința viețuirii în ascultare necondiționată, cum aveau monahii din vechime. 
În locul ascultării necondiționate față de un stareţ purtător de Duh, Preacuvi- 
osul Nil propune monahilor din vremurile noi să se călăuzească după Sfânta 
Scriptură și scrierile Sfinţilor Părinţi, folosindu-se și de sfatul fraților mai spo- 
riţi, verificând acest sfat, cu prudenţă și înțelepciune, după îndreptarul Scrip- 
turii. După ce și-a însușit adevărata nevoință monahală, Preacuviosul Nil şi-a 
înălţat smeritul glas împotriva abaterilor de la direcția monahală dreaptă în 
care căzuse monahismul rus din acele vremuri în urma simplităţii și neştiinței 
sale. Acest glas n-a fost luat în seamă. Abaterea a intrat în obicei și, devenind 
generală, a căpătat o putere de neînfrânt: ea a slujit drept pricină zdruncinării 
prin care a trecut viaţa monahală în veacul al optsprezecelea. Această abatere 
consta în năzuinţa de a dobândi avuţii însemnate. 

Mireanul: Ce lucruri deosebit de folositoare pentru monahismul contem- 
poran s-ar putea extrage din lucrările Preacuviosului Nil? 

Monahul: Mai întâi de roate, pilda lui este neobișnuit de ziditoare. EI și-a 
însușit Sfânta Scriptură și scrierile Sfinţilor Părinţi privitoare la viaţa mona- 
hală — și le-a însușit nu numai după literă, ci şi prin propriile experiențe. Fără 
a se mulţumi cu atât, el a dorit să vadă vieţuirea sfinților monahi din Athos și 
Bizanţ, completându-și cunoștința şi lucrarea din povețele și felul lor de viață. 
Ajungând la o deosebită sporire duhovnicească, el nu socotea că ar fi atins-o, 
nu căuta să fie povăţuitor al aproapelui. A fost rugat să nu se dea în lături a 
rosti cuvânt de zidire; după rugăminți stăruitoare, plecându-se dorinţei obștii, 
el a primit rangul de povăţuitor și întâi-stătător ca pe o ascultare pusă asupra 
lui. Din această purtare a Preacuviosului Nil se vede că pentru orânduirea, 
susținerea, îndreptarea mănăstirilor este neapărată nevoie ca în fruntea lor să 
urce și să stea bărbaţi vrednici, care și-au însuşit Sfânta Scriptură și scrierile 
Părinților, care s-au format după îndreptarul lor, care au dobândit cunoştinţă 
lucrătoare, vie, care au atras la sine Harul Dumnezeiesc. Trebuie să-L rugăm 
pe Dumnezeu să ne trimită asemenea personalităţi — fiindcă sfintele reguli 
monahale pot fi aduse la împlinire în chipul cuvenit doar de asemenea băr- 
baţi, care au înţelegerea lor de viață, dobândită prin propriile experienţe. Prea- 
cuviosul Casian povestește că în mănăstirile egiptene, cel dintâi în lume, cinul 
de înrâi-stătător îl primeau numai asemenea monahi, care ei înșiși se aflaseră 
sub ascultare și își însușiseră din experiență predaniile Părinţilor!. 


' Cartea 11, cap. al treilea. 

Primul loc între regulile expuse de Preacuviosul Nil trebuie să-l dăm 
sus-pomenitei călăuziri după Sfânta Scriptură şi scrierile Părinților, pe care 
a propus-o el. Sfântul Ioan Scărarul îl definește pe monah în următorul fel: 
„Monah este acela ce ţine doar rânduielile dumnezeiești și Cuvântul lui Dum- 
nezeu în toată vremea, în tot locul, în tot lucrul”!. După această regulă se călă- 
uzea Preacuviosul Nil şi pe aceasta a predanisit-o ucenicilor săi. „Am hotărât”, 
spune bineplăcutul lui Dumnezeu, „ca, de vreme ce aceasta este voia lui Dum- 
nezeu, să îi primim pe cei ce vin la noi, dar numai dacă păzesc rânduielile Pă- 
rinţilor din vechime și poruncile lui Dumnezeu, şi nu vin cu îndreptăţiri, nu 
aduc dezvinovăţiri pentru păcate, zicând: „Acum este cu neputinţă să trăim 
după Scriptură şi să urmăm Sfinţilor Părinţi”. Nu! Deşi neputincioși suntem, 
se cuvine nouă să ne asemănăm și să urmăm după putere acelor pururea po- 
meniţi şi fericiţi Părinţi, chiar de nu vom ajunge deopotrivă cu ei în treaptă”?. 
Cel ce are o cunoaștere temeinică a stării actuale în care se află monahismul 
rus, acela va mărturisi cu deplină încredințare că doar acele mănăstiri în ca- 
re se întrebuințează din plin citirea cărților sfinte înfloresc din punct de ve- 
dere moral și duhovnicesc, că doar acei monahi care sunt educați, hrăniți cu 
citirea cărților sfinte poartă cu vrednicie numele de monah. Preacuviosul Nil 
nu dădea niciodată povaţă ori sfat direct de la sine, ci propunea fie învățătura 
Scripturii, fie învăţătura Părinților”. Iar atunci când nu găsea în amintire, spu- 
ne Preacuviosul într-una din Epistolele sale, o părere sfinţită despre o anumită 
temă, amâna răspunsul sau împlinirea până când afla povaţă în scrierile sfinte. 
Această metodă reiese în chip evident din scrierile Sfinţitului Mucenic Petru 
Damaschinul, a Sfinţilor Xanthopuli și a altor Părinţi, mai ales dintre cei mai 
târzii. De ea se ţineau mai înainte pomeniţii ieromonahi ai pustiei Optina — 
Leonid şi Macarie. Amintirea lor era împodobită din belșug cu gânduri sfinte. 
Ei nu dădeau niciodată sfat de la sine: întotdeauna înfățișau o spusă a Scrip- 
turii ori a Părinților. Acest fapt dădeau sfaturilor venite de la ei putere: cei care 
s-ar fi împotrivit unui cuvânt omenesc ascultau cu evlavie Cuvântul lui Dum- 
nezeu și găseau că este drept să îi supună cugetarea lor. Acest fel de a lucra îl 
păstrează în cea mai mare smerenie pe cel care dă sfat, așa cum reiese clar din 
„Predania” Preacuviosului Nil: cel ce învață nu învaţă ale sale, ci ale lui Dum- 
nezeu. Cel ce învaţă se face martor, organ al Sfântului Adevăr, și în conștiin- 
ţa lui apare întrebarea: „Oare eu împlinesc slujirea mea de răspundere în chip 
bineplăcut lui Dumnezeu?” „Dumnezeiasca Scriptură și scrierile Părinților”, 
scrie Preacuviosul Nil în „Predania” sa, „nenumărate sunt, asemenea cu nisi- 
pul mării; cercetându-le fără de lenevie, împărtășim din ele celor ce vin la noi 

şi au nevoie de povaţă — sau, mai bine zis, nu noi împărtăşim, nefiind vred- 
nici de asta, ci fericiţii Sfinţi Părinţi din Dumnezeieștile Scripturi”. “Toţi sfin- 
ţii scriitori ascetici ai ultimelor veacuri de creștinism afirmă că în condiţiile 
împuţinării generale a povăţuitorilor de Dumnezeu insuflați, studierea Sfin- 
tei Scripturi, mai ales a Noului Testament, și a scrierilor Părinților, călăuzirea 
osârdnică și neabătută după ele în felul de viaţă şi în povăţuirea aproapelui, 
este singura cale către sporirea duhovnicească dăruită de Dumnezeu mona- 
hismului târziu. Preacuviosul Nil declară că el nu primea pentru a vieţui îm- 
preună cu el fraţi care nu voiau să petreacă după această regulă! — atât de im- 
portantă, de vitală este ea! 

Cea de-a doua regulă morală propusă de Preacuviosul Nil este ca fraţii să 
mărturisească zilnic unui stare? — stareț se numeşte în mănăstiri un călugăr 
care e sporit în viața duhovnicească și căruia i se încredinţează sarcina zidirii 
fraţilor — păcatele lor, chiar și cele mai mărunte, chiar și gândurile, și simţă- 
mintele păcăroase, să îi înfățișeze nedumeririle spre dezlegare. Această lucrare 
e plină de un folos duhovnicesc neobişnuit: nici o nevoință nu omoară pati- 
mile cu atâta ușurință şi putere precum aceasta. Patimile se depărtează de cel 
ce le mărturiseşte fără cruțare. Pofta trupească se usucă din pricina mărturi- 
sirii mai mult decât în urma posturilor și privegherilor. Monabhii care atunci 
când erau începători s-au deprins cu mărturisirea de fiecare zi se străduie și 
când ajung în puterea vârstei să alerge cât mai des la acest mijloc de vindeca- 
re, știind din experiență câtă libertate aduce el sufletului. În chip amănunţit și 
temeinic, prin mijlocirea acestei nevoinţe, ei studiază în sine căderea omeni- 
rii. Vindecându-se prin mărturisirea păcatelor, ei capătă știința și arta de ajuta 
aproapelui în tulburările sale sufletești. Sus-pomeniţii ieromonabhi din Pustia 
Optinei aveau sub călăuzirea lor mulţi ucenici, care în fiecare zi, după pravi- 
la de seară, îşi descopereau conștiința înaintea lor. Aceşti ucenici se deosebeau 
de cei care trăiau de capul lor printr-o trăsătură foarte pronunţată. Gândul la 
mărturisirea care îi aștepta era ca un paznic neadormit al purtării lor, îi învă- 
ţa necontenit să ia aminte la sine, iar mărturisirea în sine îi făcea concentrați, 
cotdeauna adânciţi în Scriptură — monahi sistematici, ca să zic așa. Mărturisi- 
rea zilnică sau descoperirea și verificarea zilnică a conștiinței este cea mai ve- 
che predanie şi lucrare monahală. Ea a fost generală în monahismul vechi, lu- 
cru care se vede cu toată limpezimea din scrierile Preacuvioșilor Casian, loan 
Scărarul, Varsanufie cel Mare, Avvei Isaia, Avvei Dorotei — într-un cuvânt, 
din toate scrierile despre monahism ale părinţilor. După toată probabilitatea, 
ea a fost instituită chiar de către Apostoli (lac. V, 16). Monahii educați după 

cele două reguli înfăţişate mai sus pot fi asemănaţi cu niște oameni care văd 
și trăiesc, în vreme ce monahii lipsiţi de această educaţie sunt asemenea unor 
oameni orbi şi morți. Aceste două reguli, fiind introduse în orice mănăstire, 
pot aduce însemnate schimbări în bine în orientarea morală și duhovniceas- 
că a obștii — acest lucru este dovedit de fapte — fără a se produce în mănăstire 
nici o schimbare exterioară. Pentru înfăptuirea celei de-a doua reguli este ne- 
apărată nevoie de un monah sporit în viaţa duhovnicească, educat după aceas- 
tă regulă. Aici este nevoie absolută de cunoașterea din experiență. Preacuvi- 
osul Casian Romanul spune: „E de folos a ne descopri gândurile bătrânilor 
— dar nu oricui s-ar nimeri, ci bătrânilor duhovniceşti, care au dreaptă soco- 
tință, care sunt bătrâni nu prin vârstă și cărunteţe. Mulţi, lăsându-se amăgiţi 
de înfățișarea bătrâneţii și mărturisindu-și gândurile unor nepricepuți, în loc 
de vindecare au primit vătămare, din pricina lipsei de cercare a celor cărora 
s-au mărturisit”!. 

Mireanul: Văd că vă referiţi chiar la principiile de temelie ale bunăstării mora- 
le a mănăstirilor. Nu refuzaţi să pomeniţi și de alte reguli și predanii ale Sfinţilor 
Părinţi ce ar putea să ajute la aducerea mănăstirilor în starea care le e proprie. 

Monahul: Formarea omului se află în dependenţă de influențele încon- 
jurătoare; ea este săvârșită de către ele. Nici nu poate fi altfel: aşa suntem fă- 
cuți. Sfinţii Părinţi, care au pătruns taina aceasta cu minţile lor curate, au fă- 
cut sfânta lor predanie așa fel ca monahul să fie înconjurat de influenţe care 
în ansamblu, prin puterea și lucrarea lor reunită, să-l poarte către scopul său, 
să îl îndepărteze de toate influențele ce îl abat de la acest scop, de ar fi ele și 
plăcute la arătare. Pentru a lămuri acest lucru, să ne folosim iarăși de prețioa- 
sa cărticică a Preacuviosului Nil Sorski. Preacuviosul spune că biserica trebu- 
ie să fie construită cu multă simplitate. EI face trimitere în această privinţă la 
Preacuviosul Pahomie cel Mare, care nu voia ca în chinovia lui biserica să fie 
prea frumoasă din punct de vedere al arhitecturii. Sfântul Pahomie cel Mare 
spunea că el îndepărtează frumuseţea construcției din mănăstire cu scopul ca 
mintea monahilor să nu se poticnească din pricina laudelor omenești aduse 
clădirii bisericii și să nu cadă pradă diavolului, a cărui viclenie și răutate este 
de multe feluri. La aceasta Preacuviosul Nil adaugă: „Dacă un mare sfânt gră- 
ia şi făcea astfel, cu atât mai mult se cuvine nouă să ne păzim: fiindcă suntem 
neputincioși şi pătimași, lesne cu mintea spre poticnire”?. 

Preacuviosul Nil sfătuieşte cu privire la chilii şi celelalte clădiri mănăsti- 
rești că ele trebuie să fie cât mai simple, mai puţin scumpe, lipsite de podoa- 

be!. Marele bineplăcut al lui Dumnezeu, loan Proorocul, zăvorâtul care se 
liniştea în chinovia Gazei, a dat înainte de moartea sa poveţe foarte folositoa- 
re igumenului nou ales al mănăstirii, care era și fiu al său duhovnicesc. Prin- 
tre altele, el i-a poruncit igumenului să facă chilii fără înlesniri de prisos, ci 
după trebuință, chiar puţin strâmte, ca pentru oameni care au în vedere mu- 
tarea — fiindcă clădirile veacului acestuia, față de veșnicie, nu sunt mai mult 
decât niște hanuri?. 

Preacuviosul Nil legiuiește, întemeindu-se pe învăţătura și purtarea Sfinți- 
lor Părinţi din vechime, ca odăjdiile şi vasele bisericești să fie cât mai simple, 
mai puţin scumpe şi numeroase. El poruncește deopotrivă ca tot avutul mă- 
năstirii să fie simplu, nu de prisos, atât cât e de trebuință, pentru a nu stârni 
slava deșartă în monahi, să nu nască în aceștia împătimire și grijă deosebită 
față de el, fiindcă puterile lor sufleteşti trebuie să se îndrepte în întregime că- 
tre Dumnezeu”. 

Preacuviosul Nil a oprit părţii femeiești intrarea în schitul său. În vechime 
era oprită, și în Muntele Athos este oprită până în ziua de astăzi, intrarea păr- 
ţii femeiești în toate mănăstirile de bărbaţi îndeobște. lată o rânduială cât se 
poate de necesară pentru cei ce vor să biruiască însușirea firii! Aceștia au nevo- 
je de o deplină îndepărtare a acţiunii asupra lor a însușirii acesteia; rămânând 
sub înrâurirea ei, nu por să nu se clatine. În condiţiile accualei decăderi a mo- 
ralităţii, folosul şi necesitatea acestei măsuri apare evidentă“. 

În Rusia este cât se poate de necesară eliminarea băuturii din mănăstiri. 
Acest lucru l-au înţeles întâi-stărătorii înțelepți și evlavioşi, dintre care aș pu- 
tea pomeni un bărbat drept, de curând răposat — Teofan, fostul întâi-stătător 
al mănăstirii Kirillo-Bieloiezersk. EI s-a străduit cu o deosebită râvnă pentru 
nimicirea beţiei în mănăstirea încredințată lui, dar în zadar — și zadarnice vor 
rămâne toate sforțările oricui, dacă rânduielile Sfinţilor Părinţi privitoare la 
mănăstiri nu vor fi reintroduse în toată deplinătarea. 

Preacuviosul Nil, după ce a cercetat viaţa monahală chiar în leagănul ei — 
în Răsărit — și s-a întors în Rusia, a ales ca loc de vieţuire o pustie adâncă. Ela 
fost mulţumit de locul ales. Pricina mulțumirii e arătată într-una dintre epis- 
tolele sale: „Cu harul lui Dumnezeu”, spune el, „am aflat loc plăcut minții 
mele, fiindcă mirenii ajung greu la el”. Vom întrebuința aici silogismul Prea- 
cuviosului Nil: dacă pentru un bărbat atât de sfânt locul de vieţuire pe care şi 
l-a ales îi plăcea tocmai pentru că mirenii ajungeau rar acolo, nouă, care sun- 

tem neputincioşi cu voinţa și cu mintea, lesne de plecat spre toare păcatele, 
cu atât mai mult ni se cuvine să alegem pentru a vieţui locuri însingurate, de- 
părtate de așezările lumești, ce nu atrag la ele cete de mireni şi dimpreună cu 
acestea cete de sminteli. 

Preacuviosul Nil dorea ca monahii mănăstirii lui să se întreţină prin munca 
lor, iar dacă apărea nevoia de milostenie de la mireni să o ceară cu măsură. 

Iată regulile de temelie date de Sfinţii Părinţi monahismului și recunoscu- 
te de către Sfânta Biserică. Celelalte reguli, referitoare la amănunte, au același 
caracter şi același scop. 

Mireanul: De la regulile enumerate de Dvs. multe mănăstiri s-au abătut 
mai mult sau mai puţin. Abaterile trebuie, o dată și o dată, îndreptate. Educa- 
ţia și duhul vremurilor noastre cer, precum știți și Dvs., ca această îndreptare 
să nu mai fie amânată. Despre aceasta umblă tot felul de vorbe în societate. Aș 
vrea ca printre glasurile ridicate de neștiinţă să răsune şi un glas care vorbește 
din cunoştinţă adevărată. Nu refuzaţi să-mi spuneţi ce ar putea, după părerea 
Dvs., să ajute la aducerea mănăstirilor în starea care le e proprie. 

Monahul: Răspunsul la această întrebare e foarte dificil, în ciuda faptului 
că în bună parte l-am dat deja. Îmi vin acum în minte cuvintele Mântuito- 
rului privitoare la țarina unde a fost semănată sămânță bună, dar, după ce să- 
mânța aceea a odrăslit, au apărut mulţime de neghine. Nu oamenii, ci înge- 
rii i-au propus Stăpânului țarinei să smulgă neghinele. Domnul le-a zis: Nz, 
ca nu cumva plivind neghinele să rupeți şi grâul împreună cu dânsele. Lăsaţi să 
crească amândouă până la seceriș (Mr. XII, 29-30). Mi-ar fi greu să arăt o mă- 
sură mai bună și în privinţa mănăstirilor. În orice caz, trebuie să i se acorde o 
deosebită luare-aminte. La renovarea clădirilor vechi este nevoie de precauţie. 
Doctorii înţelepţi se abţin de la tratarea energică a bolilor vechi, ce au modi- 
ficat adânc constituţia organismului, tocmai fiindcă a te atinge de aceste bo- 
li înseamnă a te atinge de viaţa bolnavului. Monahismul și mănăstirile au fost 
instituite de către Sfântul Duh prin vase ale Lui alese — Preacuvioșii Părinţi: 
restaurarea vieţii mănăstirești în vechea ei frumuseţe, dacă această restaurare 
intră în alcătuirea celor prehotărâte de către Dumnezeu, poate avea loc doar 
prin lucrarea unui har dumnezeiesc deosebit, prin mijlocirea unor unelte tot 
atât de vrednice. Totuşi, din cele spuse de mine reiese concluzia limpede că în- 
dreptarea și îmbunătăţirea vieții mănăstirești nu poate fi nicidecum lucrare a 
mirenilor: aceştia vor proceda în chip întemeiat și înțelept dacă vor lăsa aceas- 
tă lucrare în seama celor cărora a lăsat-o Pronia Dumnezeiască și de la care se 
va cere socoteală pentru ea la judecata lui Dumnezeu. 

Socot că este o datorie sfântă pentru mine să vă împărtășesc sfatul înțelept 
pe care l-am auzit de la stareți încercaţi și vrednici de cinstire. Ei spuneau atât 

mirenilor cât și monahilor ce căutau fără fățărnicie mântuirea: „În vremurile 
noastre în care s-au înmulţit atât de mult smintelile trebuie să avem o deose- 
bită luare aminte la sine, fără a lua aminre la viaţa şi la faptele aproapelui și fă- 
ră a osândi pe cei ce se smintesc — fiindcă lucrarea stricătoare a smintelii trece 
cu ușurință de la cei osândiţi în cei ce-i osândesc”. Stareţii amintiţi îi sfătuiau 
pe mireni să se călăuzească în viaţă după Evanghelie și după acei Sfinţi Părinţi 
care au scris poveţe pentru toţi creștinii îndeobşte, cum ar fi Sfântul Tihon de 
Zadonsk. Pe monahi îi sfătuiau să se călăuzească, de asemenea, după Evanghe- 
lie și după Sfinţii Părinţi care au scris anume pentru monahi. Monahul care 
se călăuzește după scrierile Părinților va avea în orice mănăstire putinţa să do- 
bândească mântuirea: pierde această putință cel ce trăiește după voia și după 
mintea sa, de ar sălășlui și în pustia cea mai adâncă. 

Vai lumii din pricina smintelilor (Mt. XVIII, 7), a prevestit Domnul; din 
pricina înmulțirii fărădelegii, dragostea multora se va răci (Mt. XXIV, 12). Ve- 
nirea smintelilor intră în nepătrunsa rânduială a lui Dumnezeu privitoare la 
noi: Că nevoie este să vină smintelile (Mr. XVIII, 7), a grăit Domnul. După 
răscumpărarea lui, omului i-a fost lăsat libertatea de a alege între bine și rău, 
așa cum i-a fost lăsată și îndată după zidirea lui. La fel ca atunci, omul a ales 
şi după răscumpărare în cea mai mare parte răul. În Rai răul s-a arătat sub 
masca binelui, pentru a înșela mai lesne: în sânul Sfintei Biserici el apare as- 
cuns și împodobit în tot felul cu atrăgătoarea varietare de sortimente a smin- 
telilor, numindu-le „distracţii și amuzamente nevinovate”, numind înflorirea 
vieţii trupești și defăimarea Sfântului Duh „progres și dezvoltare a omenirii”. 
Oamenii vor fi stricați la minte, din pricina bunăvoirii lor întru nedreptate (2 
Tes. Il, 12), neîncercaţi în credință, având chipul bunei credinţe, însă puterea ei 
tăgăduind Q Tim. III, 8, 5). Celor ce au primit această putere și au lepădar-o 
de bunăvoie le este greu s-o mai recapete (Evr. X, 26), din pricina pierderii în- 
săși bunei îndreptări a voinţei care urmează neapărat dispreţuirii de bunăvoie 
a darului dumnezeiesc. Chipul bunei credințe pot să-l mai încropească într-un 
fel sau altul tertipurile omenești — însă refacerea puterii bunei credinţe este nu- 
mai a Celui Care îmbracă pe oameni cu putere de sus (Le. XXIV, 40). Copa- 
cul îmbătrânit și învechit nu arareori se acoperă și se împodobește cu un aco- 
perământ des de frunze verzi, încă pare, prin mărimea trunchiului său, să dea 
dovadă de putere și sănătate — însă lăuntrul lui a putrezit deja: prima furtu- 
nă îl va frânge. 


“02 
a ta 


Credinţa și faptele 


Pocăiţi-vă și credeți în Evanghelie (Mc. L, 15), ne îndeamnă Evanghelia. 

Simplu, adevărat, sfânt este acest îndemn: trebuie să ne pocăim, să lăsăm 
viața păcătoasă, ca să ne facem în stare a ne apropia de Evanghelie. Pentru a 
primi Evanghelia, trebuie să credem în ea. 

Sfântul Apostol Pavel a pus întreg temeiul propovăduirii sale în propovă- 
duirea pocăinței și credinței. EI le-a vestit tuturor, atât iudeilor cât și elinilor, 
pocăinţa cea către Dumnezeu şi credinta cea întru Domnul nostru Iisus Hristos 
(Fapre XX, 21). 

Ca Descoperire Dumnezeiască, cu mult mai presus de orice rațiune, Evan- 
ghelia este de nepătruns pentru rațiunea omului căzut. Necuprinsa rațiune a lui 
Dumnezeu se cuprinde prin credinţă, fiindcă credinţa poate primi orice, chiar și 
ceea ce este de nepătruns pentru rațiune și potrivnic raţiunii. De credință este în 
stare numai sufletul care prin înclinarea hotărâtoare a voii sale a lepădat păcatul, 
s-a îndreptat din toată voința și puterea sa spre Binele Dumnezeiesc. 

Eu lumină am venit în lume (n. XII, 46), a grăit despre Sine Domnul. 
Această Lumină a stătut înaintea iudeilor îmbrăcată în trup; Ea stă înaintea 
noastră îmbrăcată în Evanghelie. 

Această Lumină stă înaintea noastră ca zor cel ce crede în Ea să nu piară, ci 
să aibă viaţă veşnică. Cel ce crede în Ea nu este judecat, iar cel ce crede este de pe 
acum judecat (n. |, 16, 18). 

Dar cine nu crede în Fiul lui Dumnezeu? Nu numai cel care pe faţă, cu 
hotărâre se leapădă de El, ci și acela care, numindu-se creştin, duce viață 
păcătoasă, aleargă după desfătări trupeșşti; cel al cărui dumnezeu este pântece- 
le; cel al cărui dumnezeu este argintul și aurul; cel al cărui dumnezeu e slava 
pământească; cel care a cinstit ca pe un dumnezeu înţelepciunea pământească 
cea vrăjmașă lui Dumnezeu — că ot ce/a ce face rele urăște Lumina şi nu vine la 
Lumină, ca să nu se vădească faptele Lui; iar cel ce face adevărul vine la Lumină, 
Ca să se arate lucrurile lui, că întru Dumnezeu sunt lucrate (|n. III, 20-21). 

Fără lepădare de sine omul nu e în stare de credinţă; raţiunea lui căzută 
luptă împotriva credinţei, cerând cu obrăznicie lui Dumnezeu socoteală pen- 
tru lucrările Lui și dovezi pentru adevărurile descoperite de El omului; inima 
căzută vrea să ducă viața căderii, către a cărei omorâre năzuiește credinţa; tru- 

pul și sângele, neluând aminte la mormântul ce le stă înainte în oricare ceas, 
vor şi ele să își trăiască viaţa lor, viaţa stricăciunii și a păcatului. 

"Tocmai de aceea le-a vestit Domnul tuturor celor ce voiesc a se alătura Lui și 
a-l urma cu credinţă vie: Oricine voiește să vină după Mine să se lepede de sine, să 
ia crucea sa și să-Mi urmeze Mie — că cine va voi să-și mântuiască sufletul său îl va 
pierde, şi cine va pierde sufletul său pentru Mine îl va mântui (Mt. XVI, 24-25). 

Până într-atât s-a împropriat căderea întregii fiinţe omenești, că lepădarea 
acestei căderi s-a putut face doar printr-o lepădare asemenea cu lepădarea de 
viaţă. Fără această lepădare este cu neputinţă a dobândi credinţa — zălogul vie- 
ţii veşnice, fericite, duhovniceşti; iar cine va voi să învieze patimile inimii sau 
trupului, să se îndulcească de ele, cine va voi să învie rațiunea sa căzută, ace- 
la cade de la credinză. 

Credinta vie este umblare în lumea duhovnicească, în lumea lui Dumnezeu. 
Ea nu poate rămâne în cel pironit lumii de jos, unde domnesc trupul şi păcatul. 

Credința este uşă către Dumnezeu. Nu este altă ușă către Dânsul: fără cre- 
dință nu este cu putință a plăcea lui Dumnezeu (Eyr. XI, 6). Această ușă se des- 
chide treptat celor ce se curăță prin pocăință necurmată; e larg deschisă înain- 
tea inimii curate; e zăvorâtă pentru iubitorul de păcat. 

Doar prin credință ne putem apropia de Hristos; doar prin credinză putem 
urma lui Hristos. 

Credinţa este o însuşire firească a sufletului omenesc, sădită în el de Milos- 
tivul Dumnezeu a zidirea lui!. Această însușire firească a fost aleasă de Dum- 
nezeu atunci când ne-a răscumpărat, ca o ramură între ramurile pomului, 
pentru sădirea în ea a harului. 

Cu bun temei a fost aleasă de Dumnezeu credinza ca unealtă a mântuirii 
oamenilor: am pierit dând crezare amăgitoarelor cuvinte ale vrăjmașului lui 
Dumnezeu și al nostru. Au răsunat oarecând în rai cuvintele din gura făcă- 
torului de rele, au luat aminte la ele protopărinţii noştri, au crezut în ele — şi 
au fost izgoniți din rai; acum, în valea plângerii, răsună pentru urmașii lor gla- 
sul Cuvântului lui Dumnezeu — Evanghelia — și iarăşi intră în rai cei care iau 
aminte și cred în Evanghelie. 

Necredinciosule! Întoarce-te de la necredința ta! Păcătosule! Întoarce-te de 
la viaţa ta păcătoasă! Înţeleprule! Întoarce-te de la înțelepciunea ta mincinoa- 
să! Întoarceţi-vă! Prin nerăutatea și neviclenia voastră faceţi-vă asemenea prun- 
cilor, cu simplitate copilărească credeţi în Evanghelie! 

Credinţa moartă, recunoașterea lui Hristos doar prin încredințarea fără vo- 
ie a minţii, o pot avea și demonii! O astfel de credinţă slujeşte celui ce o are 
doar spre mai marea lui osândă la judecata lui Hristos. Lasă, ce este nouă şi Ție, 


! Preacuviosul Simeon Noul Teolog. Cuvânt despre credință, Dobroroliubie, partea întâi. 

Iisus Nazarineanule! — a strigat duhul necurat către Domnul: Ai venit să ne 
pierzi pe noi? Ie ştiu pe Tine Cine ești: Sfântul lui Dumnezeu (Mc. |, 24). Cre- 
dința în Evanghelie trebuie să fie vie; trebuie să credem cu mintea şi cu inima, 
să mărturisim credinţa Cu gura, s-o arătăm, s-o dovedim prin viaţă. Arată-mi 
credința ta din faptele tale (lac. IL, 18), spune Apostolul celui care se laudă doar 
cu credinţa moartă, cunoașterea seacă a existenței lui Dumnezeu. 

„Credinţa”, a zis Preacuviosul Simeon Noul Teolog, „în înţelesul larg al 
acestui cuvânt, cuprinde în sine toare Dumnezeieştile Porunci ale lui Hristos: 
ea e pecetluită de încredințarea că în porunci nu este nici o buche care să nu 
aibă rost, că totul în ele, până la o iotă, e viaţă și pricină a vieţii veșnice”. 

Să crezi în dogmele propovăduite de Evanghelie, să le înţelegi și să le măr- 
turiseşti după învățătura neștirbită a Bisericii Ortodoxe de Răsărit, singura ce 
cuprinde învățătura evanghelică în toată curăţia și plinătatea ei. 

Să crezi în tainele rânduite în Biserică de Însuşi Domnul, păstrate de Bise- 
rica de Răsărit în toată plinătatea lor. 

Să crezi în sfintele, de viață făcătoarele porunci evanghelice, care pot fi îm- 
plinie fără greşeală numai în sânul Bisericii celei adevărate, a căror plinire o 
alcătuieşte așa-numita de către Părinți credință lucrătoare a creștinulu?. 

În dogme e Teologia predată de Însuși Dumnezeu. Lepădarea dogmelor es- 
te o hulă împotriva lui Dumnezeu ce se numește necredință; schimonosirea 
dogmelor este o hulă împotriva lui Dumnezeu ce se numește erezie. 

Atunci când mintea încă necurăţită prin pocăință, ce încă rătăceşte pe tă- 
râmul și în bezna căderii, încă neluminată și necălăuzită de către Duhul Sfânt, 
cutează de capul său, prin propriile sforțări bolnăvicioase, din întunericul tru- 
fiei, a face judecăţi privitoare la Dumnezeire, negreşit cade în rătăcire. O ast- 
fel de rătăcire este hulă împotriva lui Dumnezeu. Despre Dumnezeu putem 
şti numai ceea ce El ne-a descoperit din marea lui milostivire. 

Prin tainele Bisericii creştine, credinciosul este adus la unirea cu Dumne- 
zeu, lucru în care stă adevărata mântuire, pecetluirea credinței prin fapta cre- 
dinţei, primirea arvunei veşnicelor bunătăți. 

Cel ce se leapădă de diavol, de păcat și de lume pentru credinza în Hristos 
moare pentru viaţa firii căzute, pe care a trăit-o până atunci în necredință și 
păcătoșenie; cufundându-se în scăldătoarea botezului, el este îngropat pentru 
această viață; din această scăldătoare iese deja renăscut la o nouă viaţă, la via- 
ţa în Hristos. 


' Cuvântul al treilea, pg. 42, Ediţia Pustiei Optina, anul 1852. 
? Sfinţii Calist și Ignatie Xanthopulos, cap. 16, Dobrotoliubie, partea a doua. 

Prin botez, creștinul este unit cu Hristos, se îmbracă în Hristos; prin îm- 
părtășirea cu Sfintele lui Hristos Taine se uneşte cu Hristos. În acest chip, prin 
mijlocirea tainelor el devine cu totul Hristos. 

Cel botezat întru Hristos nu mai trăiește ca ființă de sine stătătoare, ci ca 
una ce își ia întreaga plinătate a vieţii de la o altă fiinţă — de la Hristos. Nu sun- 
teți ai voştri, le spune Apostolul creștinilor: sunteți cumpăraţi cu preț. Trupurile 
voastre sunt mădularele lui Eristos. Proslăviți pe Dumnezeu în trupurile voastre 
şi în sufletele voastre, care sunt al lui Dumnezeu (| Cor. VI 15, 19, 20). 

Prin împlinirea de viaţă făcăroarelor porunci evanghelice e sprijinită unirea 
creștinului cu Hristos (In. XV, 10). Mădularul lui Hristos nu poate să rămână 
în unire cu Hristos altfel decât lucrând din voia Lui, din mintea Lui. Atât voia 
cât și mintea lui Hristos sunt înfățișate în poruncile evanghelice. 

Fiecare ființă lucrează înlăuntrul și în afara sa potrivit cu firea ei. În firea 
celui îmbrăcat în Hristos, a omului nou, stă să gândească, să simtă, să lucreze 
așa cum gândește, cum simte, cum lucrează Hristos. A fi călăuzit de gânduri, 
de simțiri ale omului vechi, de ar fi acestea și bune la arătare, e pentru el un 
lucru împotriva firii. 

Călăuzitor al creștinului trebuie să fie Duhul Sfânt, așa cum călăuzitorii 
omului vechi sunt carnea, trupul și duhul cel viclean. Făczru-s-a omul cel din- 
tâi, Adam, întru suflet viu, iar Adam cel de pe urmă în Duh de viaţă Făcător (| 
Cor. XV, 45). Toate gândurile, simțirile, faptele creștinului trebuie să vină de 
la Duhul Sfânsr, nu să fie ale lui proprii, sufletești, din firea vechiului Adam. 
Vei ajunge la asta atunci când îţi vei rândui în întregime viaţa după poruncile 
Evangheliei, potrivit preasfintelor ei cuvinte: Cuvinte/e pe care vi le grăiesc Eu 
vouă, spune Domnul, Duh sunt, şi viață sunt (|n. VI, 63). 

Credinţa ortodoxă în Fristos, pecetluită prin Taina Botezului, e îndestulă- 
toare pentru mântuire și fără fapte, atunci când omul n-are timp să le săvâr- 
șească: fiindcă credința îl înlocuieşte pe om cu Hristos, și faptele bune ome- 
nești cu meritele lui Hristos. 

De-a lungul vieţii pământești însă este neapărată nevoie de fapte. Ca fap- 
ze bune îi sunt recunoscute creștinului numai acelea care sunt împlinire a po- 
runcilor evanghelice, prin care se hrănește, trăiește credința lui, prin care este 
sprijinită viaţa lui în Hristos: fiindcă singurul care lucrează în creştin trebuie 
să fie Hristos, 

Cel botezat nu are dreptul să facă după cum îi dau ghes simţirile inimii, 
care depind de înrâurirea trupului și sângelui asupra acesteia, oricât ar părea 
de bune aceste simţiri: îi sunt primite doar faptele bune către a căror săvârși- 
re este îmboldită inima de către Duhul Sfânt și Cuvântul lui Dumnezeu, care 
sunt ale firii înnoite de Hristos. 

Dreptul din credință va fi viu (Exr. X, 38). Adevărata credință în Hristos 
este singurul mijloc de mântuire — însă credinza vie, arătată prin întreaga fi- 
inţă a omului. 

Această credinţă vie o cere de la om Sfântul Apostol Iacov atunci când ves- 
tește: Credinţa fără fapte moartă este, fiindcă din fapte se împlineşte credința 
(lac. II, 17, 22). 

Faprele potrivnice credinţei dau în vileag alte crezuri, care se cuibăresc în 
inima omului într-un chip tainic și nelegiuit. 

Lăudând fapta patriarhului Avraam, Sfântul Iacov laudă fapta credinpei sa- 
le: aducerea ca jertfă a fiului după porunca lui Dumnezeu, faptă ce se împo- 
triveşte de-a dreptul însușirilor numite „bune” ale firii căzute. Puterea de a să- 
vârși această faptă a dat-o credința, iar fapta a arătat tăria credinței: aşa se lămu- 
reşte miezul faptei lui Avraam, râlcuite de către cei doi apostoli, Iacov și Pavel 
(lac. II, 21-23; Rom. IV, 1, 3). 

Sunt orbi cei ce pun preț pe așa-numitele de către ei „fapte bune” ale firii 
căzute, Aceste fapte au lauda lor, preţul lor, în vreme și între oameni — nu însă 
înaintea lui Dumnezeu, înaintea Căruia zoși s-au abătut, împreună netrebnici 
s-au făcut (Rom. III, 12). Cei ce nădăjduiesc în faptele bune ale firii căzute 
nu l-au cunoscut pe Hristos, n-au priceput taina răscumpărării, sunt prinși în 
cursele propriei filosofări mincinoase, ridicând împotriva credinţei lor care es- 
te pe jumătate moartă și se clatină din împotrivire prostească: „Oare Dumne- 
zeu este atât de nedrept încât să nu dea răsplata mântuirii veșnice faptelor bu- 
ne săvârșite de închinătorii la idoli şi de eretici?” Aceşti „judecători” pun ne- 
dreptatea și neputința judecății lor pe seama judecății lui Dumnezeu. 

Dacă faptele bune săvârșite potrivit simţirilor inimii ar aduce mântuirea, 
venirea lui Hristos ar fi fost de prisos, n-ar mai fi fost nevoie de răscumpăra- 
rea lumii prin patimile şi moartea pe cruce a Dumnezeului-Om, nici de po- 
runcile evanghelice. Este învederat că cei ce socot că mântuirea se poate do- 
bândi și numai prin faptele firii căzute nimicesc însemnătatea lui Hristos, lea- 
pădă pe Hristos. 

În chip nelegiui s-au oştit împotriva credinţei iudeii, cerând de la credin- 
cioși împlinirea rânduielor rituale ale Legii vechi; în chip nelegiuit fiii lumii 
vrăjmașe lui Dumnezeu, ce sunt străini de cunoaşterea cea tainică și totodată 
vie a lui Hristos, cer de la cei ce cred în Hristos fapte bune potrivite cu înţe- 
legerea şi simţirile firii căzute. 

Cel ce crede în Hristos trage împotriva simţirilor inimii sabia lui Hristos 
şi își sileşte inima, tăind cu sabia ascultării față de El nu doar pornirile păcă- 
toase vădite, ci și acele porniri care par bune la arătare, dar în fapt sunt potriv- 

nice legilor evanghelice — și astfel este întreaga lucrare a omului care se ia du- 
pă imboldurile firii căzute. 

Faptele părute bune, făcute din imboldurile firii căzute, fac să crească în 
om „eu”-ul său, nimicesc credinţa în Hristos, sunt potrivnice lui Dumnezeu; 
faptele credinţei omoară egoismul în om, fac să crească în el credința, fac să 
crească în el Hristos. 

De vei mărturisi cu gura ta pe Domnul lisus, spune Apostolul, și vei crede întru 
inima ta că Dumnezeu L-a ridicat pe El din morţi, te vei mântui: căci cu inima se 
crede spre dreptate, iar cu gura se mărturiseşte spre mântuire (Rom. X, 9-10). 

Credinţa adevărată și vie aduce omului mântuirea chiar dacă acesta o măr- 
turisește doar cu gura. Ea i-a adus mântuirea tâlharului răstignit pe cruce; a 
adus mântuire, prin pocăință, multor păcătoşi în ultimele clipe, cele dinainte 
de moarte, ale vieţii lor. 

Atât de însemnată, de neapărat trebuincioasă este pentru mântuire părtu- 
risirea cu gura a credinţei inimii şi încredințării sufletului, că sfinţii mucenici 
din toate veacurile creştinismului, începând cu înșiși Apostolii lui Hristos, 
s-au învoit mai degrabă a răbda chinuri lungi și înfricoșate, a vărsa sângele lor 
ca apa, decât a rosti lepădarea de Hristos — fie aceasta și prefăcută, numai cu 
gura, fără ca inima să ia parte. 

Dumnezeu cere de la om pentru a-l mântui numai creinză vie, adevărată. 
Aceasta, ca zălog, al mântuirii și fericirii veşnice, trebuie să fie pentru creștin 
mai de preț decât viaţa lui pământească. 

Mucenicia este roada adevăratei cunoștințe de Dumnezeu, dăruite prin 
credinţă. 

Mucenicia este roada credinței. Această faptă au hulit-o și o hulesc cei ce 
pun mare preț pe faptele firii omenești căzute: în orbirea lor, ei numesc aceas- 
tă preasfântă nevoinţă a celor mari la suflet „urmare a nebuniei”. 

Arâr de însemnată este fiecare idee a dogmelor date de Dumnezeu, că sfin- 
ţii mărturisitori, asemenea mucenicilor, au pecetluit mărturisirea de credință 
ortodoxă cu pătimiri grozave și râuri de sânge. 

Potrivit însemnătăţii credinţei în lucrarea mântuirii, şi păcatele împotriva 
ei au o deosebită greutate în cumpăna dreptei judecăţi a lui Dumnezeu: toate 
aceste păcate sunt de moarte, adică sunt împreunate cu moartea sufletului și le 
urmează veșnica pierzanie, muncile veşnice în adâncurile iadului. 

Păcat de moarte este necredința: ea leapădă singurul mijloc de mântuire — 
credinţa în Hristos, 

Păcat de moarte este /epădarea de Hristos: ea îl lipseşte pe cel care se leapă- 
dă de credinţa vie în Hristos, ce se arată și se păstrează prin mărturisirea cu 
gura. 

Păcat de moarte este erezia: ea cuprinde în sine hulirea lui Dumnezeu și îl 
face pe cel molipsit de ea străin de adevărata credinţă în Hristos. 

Păcat de moarte este deznădăjduirea: ea este lepădare a credinţei lucrătoa- 
re, vii în Hristos. 

Vindecarea de toate aceste păcate de moarte este credința adevărată, sfân- 
tă, vie în Hristos. 

De o însemnătate covârșitoare în faptele credinţei este mărturisirea cu gu- 
ra: marele dătător de lege al israilitenilor, văzătorul de Dumnezeu Moisi, a fost 
lipsit de intrarea în pământul făgăduinței îndată ce a rostit, cu privire la o fap- 
tă a credinţei, cuvinte ce arătau o oarecare îndoială (Numeri XX, 10-12). 

De ucenicul unui oarecare pustnic mare din Egipt s-a depărtat harul bote- 
zului îndată ce acesta, stând de vorbă cu un evreu, a rostit, în simplitatea sa, 
un cuvânt de îndoială cu privire la credința creștină!. 

Istoria bisericească povesteşte că în primele timpuri ale creștinismului, în 
vremea prigoanelor, unii păgâni mărturiseau cu gura pe Hristos cu prefăcăto- 
rie, în glumă și în bătaie de joc, iar harul dumnezeiesc îi adumbrea de îndată: 
într-o clipă se prefăceau din păgâni înrăiți în creștini râvnirori și pecetluiau cu 
sângele lor mărturisirea pe care la început o rostiseră ca pe o luare în deșert?. 

Pătimirile și moartea pentru poruncile evanghelice sunt, de asemenea, fap- 
ze ale credinței vii în Hristos, sunt, de asemenea, mucenicie?. Această muceni- 
cie este cu precădere a sfinților monahi. 

Însuflețiţi de credinţa cea vie, sfinții monahi asemenea lui Avraam au pă- 
răsit patria și casa părintească, asemenea lui Moisi au ales în locul desfătări- 
lor pământești pătimirile pentru Hristos, asemenea lui lie, pe jumătate goi, 
şi-au ales ca loc de vieţuire pustiile și peșterile, cu ochii credinței au privit la 
răsplata cerească. 

În pustiile lor, departe de oameni, departe de împrăştiere și de grijile strică- 
cioase, ei au purces la lupta împotriva păcatului, l-au lepădat din faptele, din 
gândurile, din simţirile lor, și în suflerele lor curare s-a pogorât Duhul Sfânt, 
umplându-le de daruri harice. Credinţa vie în Hristos și în Evanghelie le-a 
dat Preacuvioșilor puterea de a se nevoi împotriva păcatului, i-a făcut vase ale 
Sfântului Duh. 

Credinţa este maica răbdării, maica bărbăţiei, puterea rugăciunii, călăuzi- 
toarea către smerenie, dătătoarea nădejdii, scara spre tronul dragostei. 

Credința în Hristos, arătată şi mărturisită în chip văzut şi nevăzut prin pli- 
nirea poruncilor lui Hristos, cuprinde un zălog neșştirbit al mântuirii, iar ce- 


! Viaţa Preacuviosului Paisie cel Mare, Viezi/e Sfinpilor, 19 iunie. 


? Pătimirea Sfântului Mucenic Filimon, Vieţi/e Sfinţilor, 14 decembrie. 
3 Preacuviosul Simeon Noul Teolog, cap. întâi, Dobrotoliubie, partea întâi. 

lor ce au părăsit lumea pentru a se afierosi în întregime lucrării evanghelice le 
aduce desăvârșirea creștină. 

În cei ce au atins desăvârșirea creştină credința întărită vede cu deosebită 
limpezime, prin lucrarea Sfântului Duh, cele făgăduite de Dumnezeu — ca și 
cum ar vedea, ca și cum ar pipăi bunătăţile cele veşnice: și ea, potrivit învăţă- 
turii Apostolului, este în deplinul înțeles al cuvântului zZeverzrez celor nădăj- 
duite, dovedirea lucrurilor nevăzute (Exr. XI, |). 

Cei ce s-au îmbogăţit cu credinţă vie în Hristos trec în zbor, ca și cum ar 
fi înaripaţi, peste toate necazurile, peste toate împrejurările cele ostenicioase. 
Adăpaţi cu credinţa în atotputernicia lui Dumnezeu, ei nu văd osteneală în 
osteneală, nu simt durere în dureri. Ei recunosc pe Dumnezeu ca fiind Singu- 
rul Care lucrează în lume, L-au făcut Z/ /or prin credinţa vie în El. 

Cel ce crede în Hristos, de va şi muri cu moartea păcatului, iarăși va în- 
via prin pocăință (In. XI, 25) — și vedem pe mulţi dintre sfinţi că au căzut 
din înălțimea sfinţeniei în adâncul unor păcate grele, iar apoi, cu ajutorul cre- 
dinţei și al pocăinţei insuflate de aceasta, s-au liberat din adâncul cel puturos 
şi întunecat, au suit iarăși la înălțimea curăţiei și sfințeniei. 

Deznădăjduirea dă în vileag necredința şi egoismul ce se aflau dinainte în 
inimă: cel ce crede în sine și nădăjduieşte în sine nu se va scula din păcat prin 
pocăință; se va scula prin ea cel ce crede în Hristos, Atotputernicul Răscum- 
părător și Doctor. 

Credinţa este din auzire (Rom. X, 17): ascultă Evanghelia, care-ţi vorbeş- 
te, şi pe Sfinţii Părinţi, care o tâlcuiesc; ascultă-i cu luare-aminte și, puţin câte 
puţin, se va sălășlui în tine crezinza vie, care va cere de la tine plinirea porun- 
cilor evanghelice și te va răsplăti pentru această împlinire cu nădejdea neîndo- 
ielnică a mântuirii. Ea te va face următor al lui Hristos pe pământ, împreună 
moștenitor cu EI în cer. Amin. 


tn 
ide 


Despre poruncile evanghelice 


Mântuitorul lumii, Domnul nostru isus Hristos, purcezând la înfățișarea 
atotsfintelor Sale porunci, a grăit: Să nu credeți că am venit să stric Legea și pro- 
orocii: n-am venit să stric, ci să împlinesc (Mr. V, 17). 

În ce chip a plinit Domnul Legea şi prooroci? Pecerluind jertfele preînchi- 
puitoare prin aducerea de Sine ca jertfă pentru omenire; înlocuind umbrele și 
ghiciturile Legământului celui Vechi cu harul și adevărul Legământului celui 
Nou; împlinind prezicerile proorocilor prin săvârșirea lor; completând legea 
morală prin rânduieli atât de înalte încât această lege, rămânând neschimba- 
tă, s-a și schimbat în același timp din pricina înălțimii noilor rânduieli. Așa 
se schimbă un copil care ajunge la vârsta bărbăţiei și rămâne, totodată, ace- 
laşi om. : 

Legământul cel vechi este pentru om ca o diată! duhovnicească. De obi- 
cei, diata cuprinde o descriere amănunțită a moștenirii dimpreună cu toate 
măsurătorile și listele de trebuință, cu planurile pământurilor, cu desene ale 
clădirilor. Legământul cel Nou este ca intrarea în stăpânirea moștenirii. Dinco- 
lo, totul este arătat și înfățișat pe hârtie; aici, se înfățișează în fapt, cu lucrul. 

Prin ce se deosebesc poruncile Evangheliei de cele zece porunci ale lui Mo- 
isi? Acestea din urmă nu îngăduiau omului căzut să cadă într-o stare cu desă- 
vârşire împotriva firii, însă nici nu puteau să îl înalțe la starea de neprihănire 
în care a fost zidit omul. Poruncile decalogului păstrau în om putinţa de a pri- 
mi poruncile Evangheliei (In. III, 21). Poruncile Evangheliei îl înalță pe om la 
o neprihănire mai înaltă decât cea în care am fost zidiţi: ele îl zidesc pe creş- 
tin ca templu al lui Dumnezeu (In. XIV, 23); după ce l-au făcut templu al lui 
Dumnezeu, îl țin în această stare harică, suprafirească (In. XV, 10). 

Sfinţii Apostoli Petru și Pavel, din deosebita lor dragoste față de Dumnezeu, 
au împlinit întocmai Legea lui Moisi (Fapte X, 14 și urm.; Filip. III, 5-6). Cu- 
răţia îndreptării lor sufleteşti şi neprihănirea vieţii lor i-a făcut în stare să crea- 
dă în Răscumpărătorul și să-l fie apostoli. Adeseori s-au arătat în stare să creadă 
păcătoşi învederați, ce prin păcatele lor se pogorâseră la asemănarea dobitoace- 
lor și a fiarelor, dar care și-au recunoscut păcatele şi s-au hotărât să aducă pen- 

tru ele pocăință. În cea mai mică măsură au arătat această putinţă acei păcătoşi 
care prin părerea de sine şi prin trufie s-au asemănat demonilor și asemenea lor 
au lepădat conștiința păcătoșeniei și pocăinţa (Mt. XXI, 31-32). 

Domnul a numit toată învățătura Sa, întreg Cuvântul Său și toate spusele 
sale porunci (n. XIV, 21, 23). Graiurile pe care vi le-am grăit Eu vouă, a spus 
EI, Dub sunt şi viață sunt (In. VI, 63). Ele îl prefac pe omul trupesc în om du- 
hovnicesc, învie pe cel mort, fac din urmașul vechiului Adam urmaș al Noului 
Adam, din fiul omului după fire — fiu al lui Dumnezeu după har. 

Porunca Legământului celui Nou care cuprinde toate celelalte porunci în 
parte este Evanghelia. S-a plinit vremea şi s-a apropiat Împărăția lui Dumne- 
zeu: pocăiți-vă şi credeți în Evanghelie (Mc. |, 15). 

Domnul a numit „mici” poruncile Sale luate fiecare în parte din pricina 
simplităţii şi a scurtimii cu care au fost înfățișate şi care le fac lesne de înţeles 
oricărui om. Numindu-le „mici”, Domnul a vestit totuși că cel ce va călca una 
singură dintre aceste porunci mai mic se va chema întru Împărăția Cerurilor 
(Mt. V, 19), adică va fi lipsit de această Împărăţie!. 

Să ne înfricoșăm de această hotărâre a Domnului! Să cercetăm Evanghe- 
lia; să vedem în ea toate poruncile Domnului nostru, să ni le înrădăcinăm în 
amintire spre a le plini cu osârdie şi fără de abatere; să credem în Evanghelie 
cu credinţă vie. 

Cea dintâi poruncă dată de Domnul înomenit este porunca despre pocăin- 
ţă. Sfinţii Părinţi spun cu tărie că pocăinţa trebuie să fie și începutul unei vieţi 
cucernice, și sufletul ei, în toată vremea cât se prelungește ea?. Fără pocăință 
nu este cu putință nici să ÎI recunoaștem pe Răscumpărătorul, nici să rămâ- 
nem întru mărturisirea Lui. Pocăința este recunoașterea căderii noastre, ce a 
făcut firea omenească netrebnică, spurcată, și ca atare în trebuinţă neconteni- 
tă de Răscumpărătorul. Cu Răscumpărătorul, Cel Atordesăvârșit și Atotsfânt, 
este înlocuit omul căzut ce Îl mărturiseşte. 

Aşa să lumineze lumina voastră înaintea oamenilor, ca să vadă lucrurile voas- 
tre cele bune şi să slăvească pe Tatăl vostru Cel din ceruri (Mt. V, 16), a grăit 
Domnul ucenicilor Săi, poruncindu-le totodată să facă în taină faptele bune 
și prevestindu-le că vor fi urâţi și defăimaţi de oameni (Mr. VI, 1-19; Le. XXI, 
17). Dar cum să împlinim această poruncă a Domnului, săvârşindu-ne în tai- 
nă faptele bune? Dobândim putinţa de a o face atunci când ne lepădăm de 
căutarea propriei slave, când ne lepădăm de faptele părut bune care vin de la 
firea noastră căzută, de la noi înșine, și vom lucra pentru slava lui Dumnezeu, 


" Tâlcuirea Fericitului Teofilact. 
? Preacuviosul Marcu Ascetul, Cuvântul întâi despre pocăință. 

având ca temei Evanghelia!. Fiecare din voi precum a luat dar, grăieşte Sfân- 
tul Apostol Petru, înzre voi cu acela slujind, ca niște buni iconomi ai darului ce- 
lui de multe feluri al lui Dumnezeu: de grăieşte cineva, cuvintele lui să fie ca ale 
lui Dumnezeu; dacă slujește cineva, slujba lui să fie ca din puterea pe care o dă 
Dumnezeu: ca întru toate să Se slăvească Dumnezeu prin lisus Hristos, Căruia 
este slava şi stăpânirea în vecii vecilor. Amin (| Pt. IV, 10-11). Cei care, uitând 
de slava lor, caută numai să Se proslăvească Dumnezeu și să fie cunoscut de 
oameni, sunt proslăviți de Dumnezeu. Numai pe cei ce Mă proslăvesc pe Mine 
îi voi proslăvi (1 Împ. IL, 30); de va sluji cineva Mie, îl va cinsti pe dânsul Tatăl 
Meu (In. XII, 26), a grăit Domnul. Cel ce săvârşeşte faptele bune în taină, cu 
singurul ţel de a plăcea lui Dumnezeu, va fi proslăvit spre zidirea semenilor, 
după rânduiala Proniei lui Dumnezeu cu privire la el. 

De nu va prisosi dreptatea voastră mai mult decât dreptatea cărturarilor şi a 
fariseilor, nu veți intra întru Împărăția Cerurilor (Mt. V, 20). Dreptatea cărtu- 
rarilor și a fariseilor s-a mulțumit cu învăţarea Legii lui Dumnezeu după li- 
teră, căreia nu i-a urmat învăţarea ei cu viața, căreia, dimpotrivă, i-a urmat o 
viaţă potrivnică Legii lui Dumnezeu. Rămânând la învăţarea Legii lui Dum- 
nezeu doar după literă, din pricina acestei cunoașteri superficiale cad în tru- 
fie şi părere de sine, precum bagă de seamă Preacuviosul Marcu Ascetul? şi 
precum s-a întâmplat cu cărturarii și cu fariseii (Mt. V, 44). Iubirea de vrăj- 
mași aduce inimii plinătatea iubirii. Într-o asemenea inimă nu este loc nici- 
decum pentru rău, și prin bunătatea sa ea se aseamănă Atotbunului Dumne- 
zeu, La această aleasă stare sufletească îi cheamă Apostolul pe creștini atunci 
când grăiește: Deci îmbrăcaţi-vă ca niște aleşi ai lui Dumnezeu, sfinţi şi preaiu- 
biţi, întru milostivirile îndurării, întru bunătate, întru smerenie, întru blândețe, 
întru îndelungă răbdare, suferind unul pe altul şi iertând unul împotriva altuia, 
de are cineva împotriva cuiva pâră: precum EHristos a iertat vouă, așa şi voi (Col. 
III, 12-13). Prin desăvârșita iubire de aproapele se dobândeşte înfierea de că- 
tre Dumnezeu (Mt. V, 45), adică harul Sfântului Duh este atras spre inimă și 
se revarsă în ea atotsfânta iubire de Dumnezeu. 

Inima molipsită de răutate și neînstare a iubi pe vrăjmași precum o porun- 
ceşte Evanghelia este datoare să se vindece prin mijloacele arătate de Dom- 
nul: trebuie să se roage pentru vrăjmași, nicidecum să nu-i osândească, să nu-i 
supună defăimării, să-i vorbească de bine, să le facă bine după putere. Aceste 
fapte sting ura atunci când ea se aprinde în inimă, o ţin mereu în frâu, o slă- 
besc într-o măsură însemnată: însă deplina dezrădăcinare a răutăţii se săvâr- 
șeşte prin lucrarea Harului Dumnezeiesc. 


! Tâlcuirea Fericitului Teofilact. 
2 Cuvântul al patrulea. 

Celor ce dau milostenie Domnul le-a poruncit s-o dea în taină; celor ce se 
îndeletnicesc cu rugăciunea le-a poruncit să se roage întru însingurarea cămă- 
rii închise; celor ce postesc le-a poruncit să tăinuiască postirea lor (Mt. VI, 18). 
Aceste fapte bune trebuie săvârșite cu singurul ţel de a bineplăcea lui Dum- 
nezeu, cu țelul de a aduce folos aproapelui și sufletului nostru. Nu numai de 
privirile oamenilor trebuie să ascundem comoara noastră duhovnicească, ci şi 
de propria noastră stângă (Mt. VI, 3). Lauda omenească pradă faptele noastre 
bune atunci când le facem la arătare, atunci când nu ne străduim să le ascun- 
dem: și pe nebăgate de seamă suntem atrași de dorinţa de a plăcea oamenilor, 
spre viclenie și spre făţărnicie. Pricina este vătămarea noastră de către păcat, 
starea de boală a sufletelor noastre. Precum trupul bolnav are nevoie a fi ferit 
de vânturi, frig, felurite mâncăruri şi băuturi, așa şi sufletul bolnav are nevoie 
a fi ferit în multe feluri. Ferind faptele noastre bune de vătămarea pe care o 
pricinuiesc laudele omeneşti, suntem datori să le ferim și de răul ce sălășluiește 
în noi, de această „stângă” a noastră, să nu ne lăsăm furaţi de gânduri și închi- 
puiri ale slavei deșarte, de bucuria și desfătarea pline de slavă deşartă care apar 
în noi atunci când săvârșim fapta bună, luând de la noi roada ei. 

Domnul ne-a poruncit să iertăm aproapelui greșelile făcute împotriva 
noastră: că de veți ierta oamenilor, a zis E, greșalele lor, ierta-va și vouă Tatăl 
vostru Cel Ceresc; iar de nu veți ierta oamenilor greșalele lor, nici Tatăl vostru nu 
va ierta vouă greșalele voastre (Mr. VI, 14-15). Din aceste cuvinte ale Domnu- 
lui reiese de la sine încheierea că semnul vrednic de crezare al iertării păcate- 
lor noastre este simţirea în inimile noastre a faptului că am iertat aproapelui 
toate greșelile făcute împotriva noastră. Această stare este și poate fi pricinuită 
numai de Harul Dumnezeiesc. Ea este un dar al lui Dumnezeu. Până când ne 
vom învrednici de acest dar să ne cercetăm conștiința înainte de orice rugăciu- 
ne a noastră, așa cum ne îndeamnă Domnul, și, de vom afla în ea pomenire 
a răului, s-o dezrădăcinăm prin mijloacele mai sus arătate — adică rugăciunea 
pentru vrăjmași și binecuvântarea lor (Mc. XI, 25). Oricând ne amintim de 
un vrăjmaș al nostru, să nu ne îngăduim nici un alt gând despre el afară de ru- 
găciune și binecuvântare. 

Celor mai apropiaţi ucenici și următori ai Săi Domnul le-a poruncit nea- 
gonisirea. Nu vă adunați vouă comori pe pământ (Mr. VI, 19). Vindeti avuțiile 
voastre şi daţi milostenie; faceți-vă vouă pungi care nu se învechesc, comoară ne- 
împuținată în ceruri, unde furul nu se apropie, nici molia n-o strică: fiindcă acolo 
unde e comoara voastră, va fi şi inima voastră (Lc. XII, 33-34). Pentru a dobân- 
di dragoste de lucrurile duhovnicești și cerești trebuie să ne lepădăm de dra- 
gostea faţă de lucrurile pământeşti; pentru a ne iubi patria trebuie neapărat să 
ne lepădăm de dragostea bolnăvicioasă faţă de ţinutul surghiunului nostru. 

Domnul a dat porunca păzirii minţii, poruncă de care oamenii îndeob- 
şte nu se îngrijesc și nici măcar nu știu că ea există, că e neapărat trebuincioa- 
să și de o deosebită însemnătate (Mr. VI, 22-23; Lc. XI, 34-36). Domnul în- 
să numind mintea „ochi al sufletului”, a vestit: De vz fi ochiul tău curat, tot 
trupul tău va fi luminat; iar de va ochiul tău rău, tot trupul tău va fi întunecat. 
„Irup” este numită aici viețuirea. Aceasta își împrumută însușirile de la felul 
de a gândi ce o călăuzeşte. Dobândim un fel nerătăcit de a gândi din sănă- 
tatea, întregimea (integralitatea) sau simplitatea minţii noastre, atunci când 
ea urmează pe de-a-ntregul Adevărului, neîngăduindu-și însușirea nici unui 
amestec al minciunii. Altfel spus: „sănătoasă” se poate numi numai acea min- 
te care prin ajutorul și lucrarea Sfântului Duh urmează pe de-a-ntregul și fără 
abatere învăţăturii lui Hristos. O abatere mai mare sau mai mică de la învăţă- 
tura lui Hristos dă în vileag o boală mai mică sau mai mare a minţii care și-a 
pierdut simplitatea, care și-a îngăduit să se complice. Deplina abatere a min- 
ţii de la învățătura lui Hristos înseamnă moartea ei. Atunci lumina aceasta se 
socoate stinsă, încetează a mai fi lumină, devine întuneric. Lucrarea omului 
depinde pe de-a-ntregul de starea în care se află mintea lui: lucrarea ce izvorăș- 
te dintr-o minte sănătoasă e pe deplin plăcută lui Dumnezeu; lucrarea ce atâr- 
nă de o minte ce a îngăduit în sine amestec este în parte plăcută lui Dumne- 
zeu, în parte potrivnică Lui; lucrarea minţii întunecate cu învăţătura minciu- 
nii, care a lepădat învățătura lui Hristos, e pe de-a-ntregul netrebnică și urâtă 
de Dumnezeu. Dacă lumina care este întru tine este întuneric, dar întunericul 
cu cât mai mult? 

Domnul ne-a oprit de la îndeletnicirea cu griji deșarte, ca acestea să nu ne 
răspândească și să nu slăbească grija cu adevărat trebuitoare pentru dobândi- 
rea Împărăției Cerurilor (Mt. VI, 24-34). Grija deşartă nu este nimic altceva 
decât o boală a sufletului, manifestarea necredinţei sale. "Tocmai de aceea a și 
zis Domnul: Pugin credincioșilor! Nu vă îngrijiţi de sufletul vostru — ce veți mân- 
ca și ce veţi bea, nici cu trupul vostru — cu ce vă veţi îmbrăca (Mt. VL, 30, 25). 
Să urăști nelucrarea cea urâtă de Dumnezeu, să iubești osteneala cea iubită de 
Dumnezeu, dar sufletul tău să nu-l slăbănogești cu grija deşartă, care întot- 
deauna e nefolositoare şi de prisos. Ca să fii tare cu sufletul și râvnitor în lucra- 
rea lui Dumnezeu, în lucrarea mântuirii tale, Domnul a făgăduit să îţi dea tot 
ce îţi este de trebuință pentru viaţa vremelnică prin dreapta Sa atotputernică, 
adică prin Pronia Sa Dumnezeiască (Mt. VI, 33). 

Domnul ne-a oprit nu numai de la osânirea aproapelui, ci şi de la judecarea 
lui (Lc. VI, 37; Mt. VII, 1) atunci când nu este neapărată nevoie de a face jude- 
cată dreaptă spre folosul propriu şi spre cel de obşte. Judecata de acest ultim fel 


alcătuiește ceea ce Domnul numea ce/e mai grele ale Legii (Mt. XXIII, 23); fără 

acest fel de judecată binele nu poate fi deosebit de rău, lucrarea noastră nu poate 
fi dreaptă și plăcută lui Dumnezeu. Această judecată se întâlneşte rareori printre 
oameni — însă cu judecata și osândirea oprite de Domnul se îndeletnicesc neîn- 
cetat. Din ce pricină? Din pricina desăvârşitei neluări-aminte la sine, din pricina 
uitării păcătoșeniei proprii, din pricina desăvârșitului dispreţ faţă de pocăință, 
din pricina părerii de sine și a trufiei. Domnul a venit pe pământ ca să mân- 
tuiască pe păcătoşi, și ca atare de la toţi oamenii se cere neapărat recunoașterea 
păcătoşeniei proprii — iar judecarea şi osândirea aproapelui înseamnă lepădarea 
acestei recunoașteri şi însușirea unei „dreptăţi” ce nu este a noastră; tocmai de 
aici iau naștere judecarea și osândirea: numele de „făţarnic” este numele cel mai 
potrivit pentru oricine judecă și osândește pe aproapele (Mt. VII, 5). 

Domnul a dat porunca rugăciunii statornice, adică dese și necurmate. El 
nu a zis să cerem, apoi să încetăm a mai cere, ci a poruncit să cerem cu tărie, 
fără slăbire, și a unit cu porunca de a cere porunca de a asculta și împlini cere- 
rea!. Cereţi, și se va da vouă; căutaţi, și veți afla; bateţi, şi se va deschide vouă: că 
tot cel ce cere ia, şi cel ce caută află, şi celui ce bate i se va deschide (Mt. VII, 7-8). 
Să cerem cu răbdare şi statornicie, lepădându-ne de voia noastră și de înţele- 
gerea noastră, lăsând în seama atotsfintei voi a lui Dumnezeu atât vremea cât 
și calea împlinirii, precum și însăși împlinirea cererii noastre. Nu vom rămâ- 
ne de ruşine: Dar Dumnezeu au nu va face izbăvire aleşilor Săi, care strigă către 
Dânsul ziua şi noaptea, de şi îndelung îi rabdă pe dânșii? (Le. XVIII, 7), adică 
întârzie plinirea cererii lor, Strigarea de zi şi noapte către Domnul a celor aleși 
ai Lui arată rugăciunea lor statornică, neabătută, necurmată, stăruitoare. 

După urmările cu care rugăciunea este încununată de Dumnezeu trebuie 
să judecăm şi asupra lucrurilor pe care ea trebuie să le ceară. Evanghelistul Lu- 
ca spune că Dumnezeu va face izbăvire aleşilor Săi, adică îi va scoate din robia 
cu care robim patimilor noastre și dracilor. Evanghelistul Marei spune că Zz- 
țăl Cel din ceruri va da cele bune celor ce cer de la Dânsul (Mt. VII, 11) — bu- 
nătăţi pe care ochiul nu le-a văzut, şi urechea nu le-a auzit, şi la inima omului 
nu s-au suit (1 Cor. IL, 9). Şi iarăşi, Evanghelistul Luca spune: âză/ Ce/ din 
cer va da Duh Sfânt celor ce cer de la Dânsul (Lc. XI, 13). Se cuvine să cerem 
în vugăciunea noastră lucruri duhovnicești și veşnice, nu vremelnice și mate- 
riale. Rugăciunea de căpătâi şi începătoare trebuie să fie alcătuită din cereri 
pentru iertarea păcatelor”. 

Urcându-ne la desăvârșirea bunătăţii, izgonind din noi răul, Domnul, Ca- 
re a poruncit să nu judecăm și să nu osândim pe aproapele, să iertăm aproa- 


'“Ţâlcuirea Fericitului Teofilact al Ohridei. 


* Potrivit tâlcuirii Sfântului Simeon Noul Teolog, Cuvântul al zecelea. 
* Sfântul Isaac Sirul, Cuvânrul LV. 

pelui toate greșelile lui împotriva noastră, mai dă și altă lege: Zoe câze voiţi 
să vă facă vouă oamenii, faceti şi voi lor asemenea (Mt. VII, 12). Ne place ca 
aproapele să fie îngăduitor față de neputinţele și neajunsurile noastre, să sufe- 
re cu îndelungă răbdare jignirile noastre, să ne facă toate binefacerile cu putin- 
ţă: să fim noi astfel față de aproapele. Atunci vom atinge plinătatea bunătăţii, 
pe potriva căreia rugăciunea noastră va primi o putere deosebită; puterea ru- . 
găciunii este întotdeauna pe potriva măsurii bunătăţii noastre. Jerzați, și vi se 
va ierta; daţi, şi vi se va da vouă; măsură bună, îndesată, clătinată și pe deasupra 
vărsându-se în sânul vostru vor da vouă: căci cu aceeaşi măsură cu care veți mă- 
sura se va măsura vouă (Lc. VI, 37-38) de la Dumnezeu Cel Milostiv şi Drept 
Judecător întru milostivirea Sa. 

Intraţi prin ușa cea strâmtă, că largă este ușa și lată calea ce duce în pierzare, 
şi mulți sunt cei ce intră printr-însa (Mt. VII, 13). Uşa cea largă și calea cea la- 
tă este lucrarea după înţelegerea și după voia firii căzute. Ușa cea strâmtă es- 
te lucrarea după îndreptarul poruncilor evanghelice. Domnul, Care priveşte 
deopotrivă cele de acum și cele viitoare, văzând că puţini oameni vor urma 
sfintei Lui voi, dând întâietate faţă de această voie bunului plac, a grăit: Că 
strâmtă este ușa şi îngustă calea care duce în viață, şi puţini sunt cei ce o află pe 
ea! (Mr. VII, 14). Îmbărbătând şi mângâind pe următorii Săi, El a adăugat: 
Nu te teme, turmă mică: fiindcă bine a voit Tatăl vostru să vă dea vouă Împără- 
ia (Le. XII, 32). 

Domnul a poruncit să ducem viață de trezvie, neîncetat să priveghem și să 
luăm seama la noi înşine — fiindcă pe de o parte nu ştim în care ceas ne va cer- 
ceta Domnul și care este ceasul morţii noastre, al chemării noastre la judecata 
lui Dumnezeu — nu se știe ce ispită și ce necaz pot apărea fără de veste şi năvă- 
li asupra noastră; iar pe de alta, nu se ştie ce patimă păcătoasă poate apărea în 
firea noastră căzută, ce cursă și ce laţ ne pot întinde vrăjmașii cei neadormiţi 
ai mântuirii noastre — demonii. Să fie mijloacele voastre încinse și făcliile aprin- 
se, şi voi — asemenea Cu oamenii care aşteaptă pe domnul lor când se întoarce de 
la nunți: ca viind şi bătând, îndată să-i deschidă lui (Lc. XIL, 35-36). Iar cele ce 
vouă zic, tuturor zic: privegheați! (Mc. XIII, 37). 

Păziţi-vă, îndeamnă Domnul, de proorocii mincinoși, care vin la voi în haine 
de oi, iar înlăuntru sunt lupi răpitori: după roadele lor îi veți cunoaşte pe ei (Mt. 
VII, 15-16). Proorocii mincinoși sunt întotdeauna vicleni — și drept aceea 
Domnul poruncește să avem în privinţa lor o deosebită luare-aminte, o deo- 
sebită fereală!. Proorocii mincinoși se cunosc după roadele lor: după viaţa lor, 
după faprele lor, după urmările lucrării lor. Nu te lăsa atras de vorbirea meș- 
teșugită și cuvintele frumoase ale fățarnicilor, de glasul lor lin, ce pare semn 


! Tâlcuirea Fericitului 'Teofilact al Ohridei. 

al blândeţii, smereniei și dragostei; nu te lăsa atras de zâmbetul dulce care le 
joacă pe buze și pe față, de prietenia şi bunăvoința care le strălucesc în ochi: 
nu te lăsa înșelat de zvonurile despre sine pe care ei le răspândesc cu iscusință 
printre oameni, de încuviințările, de laudele, de numele răsunătoare cu care îi 
mărește lumea: ia aminte la roadele lor. 

Despre cei ce iau aminte la învățătura Evangheliei și se străduie să plinească 
poruncile evanghelice, Domnul a spus că ei cu inimă bună și curată auzind cu- 
vântul, îl țin şi fac roadă întru răbdare (Lc. VIII, 15). El a prevestit ucenicilor 
Săi ura din partea lumii, prigoana, necazurile, le-a făgăduit să privegheze ne- 
adormit EI Însuși asupra lor, i-a oprit de la temere și împuţinarea cu sufletul, 
le-a poruncit: Întru răbdarea voastră veți dobândi sufletele voastre (Lc. XXI, 
19). Nădăjduind în chip statornic la Dumnezeu, trebuie să suferim cu înde- 
lungă răbdare necazurile pricinuite de patimile care apar din firea căzută, de 
fraţii noștri oamenii, de vrăjmașii noștri demonii: ce/ ce va răbda până în sfâr- 
şit, acela se va mântui (Mt. XXIV, 13). 

Voi, cei ce vă aflaţi în greaua robie a păcatului, sub stăpânirea lui Faraon 
celui înverșunat, cu inima de piatră, sub loviturile necontenite şi chinuitoare 
ale cumpliţilor ispravnici, muncind la turnul Babel pe care vrea să îl ridice tru- 
fia lumii acesteia! Pe voi vă cheamă Mântuitorul la slobozenie duhovnicească. 
Veniţi la Mine, spune EL, toți cei osteniti și împovărati, şi Eu vă voi odihni pe voi. 
Luaţi jugul Meu asupra voastră şi învățaţi-vă de la Mine, că sunt blând și sme- 
rit cu inima, şi veți afla odihnă sufletelor voastre: că jugul Meu este bun şi sarci- 
na Mea este ușoară (Mr. XI, 28-30). Jugul şi povara lui Hristos sunt poruncile 
evanghelice. Ele cer lepădare de sine, și de aceea sunt numite „jug” — însă ele 
slobozesc și învie sufletul, îl umplu de netâlcuită liniște și desfătare, și ca ata- 
re sunt numite „jug bun şi uşor”. Fiecare din ele răspândește buna mireasmă a 
blândeții și a smereniei, împărtășește aceste virtuţi celui ce le plinește. Deprin- 
derea plinirii poruncilor evanghelice face din blândeţe și din smerenie însușiri 
statornice ale sufletului. Atunci, Harul Dumnezeiesc aduce în suflet blânde- 
țea duhovnicească și smerenia duhovnicească prin lucrarea păcii lui Hristos, 
ce covârșește toată mintea. 

Toate poruncile Sale, Domnul le-a împreunat în două de căpetenie: po- 
runca iubirii de Dumnezeu și porunca iubirii de aproapele. Aceste porunci 
Domnul le-a înfăţișar astfel: Ascu/ză, Israile, Domnul Dumnezeul tău Unul 
este: şi vei iubi pe Domnul Dumnezeul tău din toată inima ta şi din tot sufle- 
tul tău și din tot cugetul tău şi toată tăria ta: aceasta este porunca cea dintâi, iar 
cea de-a doua este asemenea acesteia: să iubeşti pe aproapele tău ca pe tine însuţi 
(Mc. XII, 29-31). Într-aceste două porunci toată Legea și proorocii atârnă (Mt. 
XXII, 39). Omul devine în stare a-Lsiubi pe Dumnezeu prin plinirea dragos- 

zei de aproapele — iar în starea de a tinde cu toată fiinţa spre Dumnezeu se ur- 
că prin rugăciune. 

Plinirea poruncilor evanghelice este încununată de unirea omului cu Dum- 
nezeu. Atunci când ucenicul lui Hristos se vindecă de răutatea împotriva 
aproapelui și prin lucrarea rugăciunii minţii și a inimii își îndreaptă toate 
puterile sufletului și trupului către Dumnezeu, el e recunoscut ca iubitor de 
Dumnezeu. Ce/ ce Mă iubește pe Mine, spune Mântuitorul, va fi iubit de Tatăl 
Meu, și Eu îl voi iubi pe el, şi Mă voi arăta lui. Tatăl Meu îl va iubi pe el, și vom 
veni la el, și lăcaş la dânsul vom face (|n. XIV, 21, 23). 

Condiţia rămânerii în dragostea dumnezeiască şi a unirii cu Dumnezeu stă 
în păzirea poruncilor evanghelice. Prin încălcarea lor se strică această condi- 
ţie: călcărorul e aruncat din îmbrăţișarea dragostei și de la faţa lui Dumnezeu 
în întunericul cel mai din afară — în tărâmul patimilor și dracilor. De veţi pă- 
zi poruncile Mele, a zis Domnul, veți rămâne întru dragostea Mea. Rămâneți 
întru Mine şi Eu întru voi. De nu rămâne cineva întru Mine, se va scoate afară 
(In. XV, 10, 4, 6). 

Fraţilor! Să învăţăm atotputernicele și de viață făcătoarele porunci ale Ma- 
relui nostru Dumnezeu, Ziditor și Răscumpărător! Să le învăţăm îndoit: în i- 
teră și în viață. În Sfânta Evanghelie ele sunt citite, dar pricepure sunt doar în 
măsura împlinirii lor în faptă. Să facem război cu firea noastră căzută atunci 
când ea se va împotrivi și înverșuna, nevrând a se supune Evangheliei. Să nu 
ne înfricoșăm dacă acest război va fi greu şi îndelungat. Cu atât mai mult să 
ne străduim a dobândi biruinţa. Biruinţa trebuie negreșit să vină: războiul ni 
s-a poruncit, biruinţa ni s-a făgăduit de către Domnul. Împărăția Cerurilor se 
silește, a grăit EL, și silitorii o răpesc pe ea (Mt. XI, 12). Amin. 


“Xe 
Fa 


Despre fericirile evanghelice! 


Prin plinirea poruncilor evanghelice apare în suflet o simţire străină de fi- 
rea căzută şi necunoscută ei. Ce este născut din Dub, dub este (|n. VI, 3) — şi 
dat fiind că poruncile lui Hristos sunt Du/ (In. VI, 63), şi simţirile pricinuite 
de ele sunt simțăminte duhovnicești. 

Care este prima simţire ce apare în suflet ca urmare a plinirii poruncilor 
evanghelice? Sărăcia cu duhul. 

De-abia începe creştinul să vrea a împlini prin faptele sale, lăuntrice şi di- 
nafară, poruncile evanghelice, că va vedea firea sa vătămată răsculându-se îm- 
potriva Evangheliei, împotrivindu-se cu încăpățânare Evangheliei. 

În lumina Evangheliei, creștinul vede în sine căderea omenirii. 

Din această vedere se naște în chip firesc părerea smerită despre sine numi- 
tă în Evanghelie sărăcie cu dubul (Mr. V, 3). 

Sărăcia cu duhul este o fericire, prima în rânduiala evanghelică, prima în 
rânduiala sporirii duhovniceşti, prima stare duhovnicească, prima pe scara 
fericirilor. 

Orice simţire și stare ce ţine de firea înnoită sunt neapărat și o fericire, ca 
arătare a Împărăției Cerurilor în suflet, ca chezășie a mântuirii, ca presimţire 
a fericirii veşnice. 

Despre sărăcia cu duhul a grăit Sfântul David: Jerzfa lui Dumnezeu — duhul 
umilit; inima înfrântă şi smerită Dumnezeu nu o va urgisi (Ps. L, 18). 

Sărăcia cu duhul este sarea cu care trebuie sărate toate jertfele și arderile 
de tot duhovniceşti. Dacă ele nu sunt sărate cu această sare, sunt lepădate de 
Dumnezeu. 

Vederea căderii sale este, deja, o fericire pentru omul căzut. 

Cel ce vede căderea sa este în stare să recunoască neapărata trebuință de 
mântuire, de Mântuitorul, pe care o are — este în stare să creadă în Evanghe- 
lie cu credinţă vie. 

Această stare este dar al harului, lucrare a harului, rod al ei — este, ca ata- 
re, şi fericire. 


' Imprumutat din scrierile Părinților, și mai cu seamă din prima carte a Sfințitului Mucenic 
Petru Damaschinul. Dobrotoliubie, partea a treia. 

Este firesc ca săracul să se întristeze de sărăcia sa. 

Sărăcia cu duhul naște fericirea următoare: plânsul. 

Plânsul e întristarea evlavioasă a sufletului credincios ce se priveşte în oglin- 
da Evangheliei, ce vede în această oglindă nenumăratele sale pete de păcate. 

Un asemenea suflet își spală petele cu sfânta apă — lacrimile; le şterge cu 
sfânta întristare. 

O negrăită mângâiere, o negrăită ușurare se revarsă în inimă în urma mân- 
tuitoarelor lacrimi pentru păcate, pentru cădere — lacrimi ce se arată din pri- 
cina simțţirii sărăciei duhovnicești. 

Dacă aici, pe pământ, plânsul evlavios ajunge la o astfel de neasemuită mân- 
gâiere duhovnicească, ce fericire pregăteşte el pentru veacul ce va să vină? 

Hristos a rostit asupra celor ce plâng cu evlavie hotărârea: Fericiţi cei ce 
plâng (Mr. V, 4). 

Ai săvârşit un păcat? Varsă lacrimi. 

Cel ce e cufundat în cercetarea adâncă de sine, cel ce se vede pe sine pângă- 
rit cu păcate fără de număr, cel ce se socoate vrednic de muncile cele veșnice 
şi plânge de pe acum ca și cum ar fi osândit la ele, acela vede puţin sau deloc 
neajunsurile aproapelui, dezvinovăţeşte lesne acele neajunsuri pe care la vede, 
iartă cu plăcere, din inimă, toate necazurile şi jignirile. 

Acea stare a sufletului din care sunt îndepărtate mânia, ura, pomenirea ră- 
ului și osândirea este o nouă fericire: ea se numeşte b/ândere. 

Fericiţi cei blânzi, a spus Mântuitorul, că aceștia vor moşteni pământul 
(Mr. V, 5). 

Care este acest pământ?... După cădere, Dumnezeu l-a numit „pămânv” 
pe Adam, iar în Adam m-a numit „pămânv” şi pe mine: Pământ ești, și în pă- 
mânt te vei întoarce (Fac. III, 19). 

Fiind pământ, sunt lipsit de stăpânirea acestui pământ: mi-l răpesc feluri- 
tele patimi, și mai ales mânia cea cumplită care mă siluiește și mă trage cu si- 
ne; sunt lipsit de orice stăpânire asupră-mi. Blândeţea îmi înapoiază această 
putere, mă face să intru în stăpânirea moştenirii mele, a pământului meu, a 
mea, a trupului meu, a sângelui meu, a pornirilor mele. Ce; b/ânzi vor moșteni 
pământul, şi se vor desfăta întru mulţimea păcii (Ps. XXXVI, 11). 

Punând iarăși stăpânire pe pământ, încep să doresc cerul: intru într-o stare 
nouă, întocmită în mine de har, într-o fericire nouă: încep a flămânzi şi înseta 
după dreptatea (Mt. V, 6) dumnezeiască, nu după cea deșartă, omenească. 

Dreptatea dumnezeiască s-a arătat omenirii în milostivirea dumnezeiască, 
şi ne-a poruncit să ne asemănăm lui Dumnezeu prin desăvârșita milostivire 
(Mr. V, 48), iar nu prin oarecare altă faptă bună. 

Milostivirea nu osândeşte pe nimeni, iubește pe vrăjmași, își pune sufletul 
pentru prieteni, face pe om asemenea cu Dumnezeu. Această stare este, iarăși, 
o fericire (Mt. V, 7). 

Inima cuprinsă de milostivire nu poate gândi nimic rău; toate gândurile ei 
sunt bunătate. 

Acea inimă în care se mișcă numai binele este o inimă curată, în stare a ve- 
dea pe Dumnezeu. Fericiţi cei curaţi cu inima, că aceia vor vedea pe Dumne- 
zeu (Mt. V, 8). 

„Ce înseamnă inimă curată?” — a fost întrebat un mare povăţuitor al mo- 
nahilor. El a răspuns: „Inima mișcată, după asemănarea Dumnezeirii, de un 
nemărginit simțământ al milei faţă de toată zidirea”). 

În inima curată se pogoară pacea lui Dumnezeu, unind mintea, sufletul și 
trupul ce erau despărțite mai înainte, îl rezideşte pe om, îl face urmaș al No- 
ului Adam. 

Pacea lui Dumnezeu e partea sfinţilor lui Dumnezeu: prin mijlocirea sfintei 
păci, creștinul care a săvârșit alergarea pocăinţei se împacă cu Dumnezeu, cu 
toate împrejurările, cu toți semenii, cu sine însuși; el se face fiu al lui Dumne- 
zeu după har (Mr. V, 9). 

Pacea lui Dumnezeu e însoţită de sălășluirea vădită în om a Sfântului Duh; 
ea este o lucrare, o roadă a Sfântului Duh. 

Cel ce a dobândit în sine pacea lui Dumnezeu este în stare să ajungă la ce- 
lelalte fericiri din urmă: la răbdarea cu seninătate, cu bucurie a ocărilor, cleve- 
tirilor, prigoanelor și a celorlalte necazuri. 

Cel ce a dobândit pacea lui Dumnezeu nu se va înfricoșa de valurile dinafară: 
în cumpăna inimii sale mângâierea harului a nimicit orice preţ al măririi și des- 
fătării pământeşti, întreaga greutate a necazurilor și amarurilor pământești. 

Cercetează măreaţa scară duhovnicească a fericirilor evanghelice — cerce- 
tează fiece treaptă. Bine este să fii pe înălțimea acestei scări; cu adevărat, feri- 
cit este și acela care se află măcar pe cea dintâi treaptă a ei. 

Pe această scară nu poți urca din două în două trepte: este neapărată nevo- 
ie să urci din treaptă în treaptă. 

Pe aceste trepte călăuză este Harul Dumnezeiesc: acesta ridică omul pe 
treapta următoare nu atunci când se socoate omul vrednic de asta, ci atunci 
când îl socoate el vrednic. 

Vrednici de înălțare sunt cei smeriţi. 

Nu-ţi născoci singur fericiri: trufașa și prosteasca părere de sine poate alcă- 
tui pentru om o astfel de fericire născocită, ce te va amăgi, te va înșela toată 
viaţa — te va lipsi de binele cel adevărat pe pământ și în cer. 


! Preacuviosul Isaac Sirul, Cuvântul XLVIII. 

Caură sărăcia duhovnicească. Este îngăduită și vrednică de laudă căutarea 
acestei fericiri. Ea este temelia și dăruitoarea tuturor celorlalte fericiri. Când 
temelia se clatină, până și cel care stătea pe cea mai înaltă treaptă a sporirii du- 
hovniceşti se prăvăleşte jos, și adeseori se zdrobește de moarte. 

Sărăcia cu duhul se află prin deprinderea Evangheliei, prin plinirea porun- 
cilor ei, prin unirea lucrărilor și însușirilor noastre cu poruncile evanghelice, 
prin silirea inimii noastre să rabde cu mărinimie necazurile, prin defăimarea 
de sine, prin rugăciunea pentru primirea unei inimi înfrânte și smerite. 

Dumnezeu leapădă rugăciunile trufașe, pe cele netrebuincioase nu le îm- 
plineşte; dar când zidirea Lui cere de la Dânsul darul cu adevărat folositor și 
neapărat trebuincios, EI îl trimite din vistieriile Sale cele neîmpuţinate. 

Darul duhovnicesc de la Dumnezeu care e cu adevărat folositor, neapărat 
trebuincios, e sărăcia cu duhul. Amin. 


stY/a 


405 
Creștinul faţă în față cu patimile sale 


Un oarecare nevoitor mare a zis: „Irebuie să îţi rabzi neajunsurile întoc- 
mai cum răbdăm neajunsurile celorlalți, și să facem pogorământ sufletului în 
neputinţele și nedesăvârșirile sale. Totodată, nu trebuie să ne dedăm nepăsării, 
ci trebuie să ne îngrijim cu osârdie a ne îndrepta și desăvârși”!. 

„Nu te tulbura, nu cădea în nedumerire”, a zis un oarecare Sfânt Părinte, 
„atunci când vezi în tine lucrarea vreunei patimi. Atunci când se răscoală pa- 
tima, nevoiește-re împotriva ei, străduiește-te să o înfrânezi și dezrădăcinezi 
prin smerenie și rugăciune”?. 

Tulburarea și nedumerirea care apar în om atunci când se descoperă în el lu- 
crarea vreunei patimi e mărturia faptului că acel om nu s-a cunoscut pe sine. 

Să cercetăm în lumina Cuvântului Dumnezeiesc cum trebuie să ne purtăm 
faţă de patimile şi neputinţele noastre, ca să ne facem o părere nerătăcită des- 
pre noi înșine şi, pe temeiul acesteia, să ne cârmuim în chip nerătăcit. 

Omul se zămislește întru fărădelegi, se naște în păcate (Ps. L, 6): prin ur- 
mare, patimile sau bolile cele din păcate ale sufletului și trupului sunt proprii 
firii noastre căzute. 

Patimile sunt potrivnice firii noastre neprihănite, așa cum a fost zidită ea; 
patimile sunt potrivnice și firii înnoite; ele sunt fireşti pentru firea căzută. 
Aşijderea sunt fireşti oricărei boli trupești însușirile acestei boli; așijderea sunt 
fireşti boala și moartea trupului nostru care a pierdut nemurirea şi însușirile 
nemuririi. Înainte de cădere, nemurirea era proprie trupului nostru — boala și 
moartea erau nefirești. 

Patimile se mai numesc și păcazu/, în înţelesul larg al acestui cuvânt. Atunci 
când vorbește de păcatul care trăieşte în om (Rom. VII, 14; XVII, 20), Apos- 
tolul înțelege prin cuvântul „păcatr” molipsirea de către rău a întregii firi ome- 
neşti, înțelege patimile. Această stare se mai numește, de asemenea, stare zru- 


pească (Rom. VII, 14; VIII, 8) şi moarte (Rom. VII, 24; VIII, 2). 


1 Poveţe dubovniceşti ale fericitului stareţ Serafim din Sarov, cap. al zecelea, Despre nevo- 
inţe, ediția anului 1844. 
? Preacuviosul Avvă Dorotei, Învățătura a 13-a, Despre răbdarea ispitelor. 


3 Ibidem. 

Până la răscumpărarea neamului nostru de către Mântuitorul, omul nu pu- 
tea să se împotrivească patimilor, chiar dacă ar fi vrut: acestea îl trăgeau cu si- 
la; ele domneau asupra lui împotriva voii sale. Prin mijlocirea Sfântului Botez, 
creştinul aruncă de pe sine jugul patimilor; el primește puterea şi putinţa de a 
se împotrivi patimilor, de a le călca în picioare! — însă și omului răscumpărat, 
omului înnoit, așezat în raiul cel duhovnicesc care este Biserica, i s-a lăsat li- 
bertare: după alegerea voii sale, el poate fie să se împotrivească patimilor şi să 
le biruie în Domnul, fie să se supună lor şi să le slujească. Așijderea și în raiul 
cel simţit a fost lăsată la voia omului supunerea faţă de porunca lui Dumne- 
zeu sau neascultarea ei. 

Fiecare împotrivire arătată față de pretenţiile patimii o slăbește; împotri- 
virea statornică o surpă. Fiecare cedare în faţa patimii o întăreşte, iar cedarea 
statornică robește patimii pe cel care se lasă târât de ea. 

Împotrivirea creștinului față de patimi trebuie să se întindă până la răstig- 
nirea zrupu/ui cu patimile şi poftele (Gal. V, 24); ea trebuie să se întindă în lup- 
tătorii duhovnicești aleși până la vărsarea sângelui: dă sânge și ia Duh?. Nu- 
mai cel ce a pătimit cu trupul a încetat dinspre păcat (| Pr. IV, 1). Asta înseam- 
nă: numai cel ce pătimește cu trupul în nevoinţe de voie sau de nevoie este în 
stare să se împotrivească imboldurilor păcătoase ale trupului, să le sugrume și 
să le înăbușe în sine. Trupul odihnit şi alintat prin răsfăţul cel de multe feluri 
și prin facerea poftelor lui este locuinţă a patimilor. 

Dumnezeul-Om, Care a pătimit și S-a răstignit pentru noi, cere de la uce- 
nicii și următorii Săi ca ei să urmeze pătimirilor Lui, să jertfească toare cele 
vremelnice pentru cele veșnice, cele stricăcioase pentru cele nestricăcioase, să 
fie ucenici și următori ai Dumnezeului-Om prin însăși viața lor. 

Nevoinţa este neapărat trebuitoare pentru creștin — însă nu nevoința îl slo- 
bozeşte pe om din stăpânirea patimilor: îl slobozeşte pe el dreapta Celui Prea- 
înalt, îl slobozeşte pe el harul Sfântului Duh. 

Prin înfrânarea și omorârea trupului, prin ostenelile cucerniciei întru pă- 
zirea cu osârdie a poruncilor evanghelice: astfel capătă creștinul smerenia cea 
adevărată. Smerenia cea adevărată stă în deplina lepădare de sine, în depli- 
na încredințare în voia lui Dumnezeu, în necontenita Lui slujire. O astfel de 
smerenie atrage în suflet Harul Dumnezeiesc. Acesta, adumbrind sufletul, îi 
dă simţirea duhovnicească — și patimile, aceste simțiri și imbolduri trupeșri și 
păcătoase, rămân nelucrătoare?. 

' Preacuviosul Avvă Dorotei, Învățătura întâi, Despre lepădarea de lume. 


? A patra spusă a Awvei Longhin, Patericul egiptean. 
3 Sfântul Isaac Sirul, Cuvântul XLIII. 

Lucrarea patimilor, care desfată pe omul trupesc, este apăsătoare, chinui- 
toare pentru omul duhovnicesc — stârneşte în el cel mai puternic dezgust. La 
cea mai mică ivire sau stârnire a patimii, el fuge de aceasta ca de o fiară cum- 
plită, răpitoare, ca de un ucigaș, fuge sub acoperământul rugăciunii, sub aco- 
perământul învăţăturii evanghelice, sub acoperământul lui Dumnezeu. 

Sufletul nelucrat prin poruncile evanghelice și trupul nelucrat prin ostene- 
lile cucerniciei nu sunt în stare a fi templu al Harului Dumnezeiesc, templu 
al Sfântului Duh. 

Esenţa nevoinţei stă în plinirea poruncilor. Cel care nu își înfrânează tru- 
pul prin osteneli, postiri, privegheri, stări în picioare la rugăciune, și ca atare 
lasă cugetare trupească să domnească în el, care hrănește și sprijină în sine pa- 
timile, nu va putea să devină plinitor al poruncilor. 

Chiar şi pe sfinţii lui Dumnezeu doar moartea îi slobozește pe deplin de 
înrâurirea păcatului asupra lor. Patimile sunt fără de rușine: pot să ridice ca- 
pul chiar și în cel ce zace pe patul morţii. Nici pe patul morţii nu avem vo- 
ie să încetăm a lua aminte la noi înşine. Potrivit înţeleptei rânduieli a Proniei 
Dumnezeieșşti, răul ajută binelui cu un ţel care nu e bun, a spus aceasta Prea- 
cuviosul Macarie cel Mare!. 

Piatra de moară aspră și grea zdrobește boabele de grâu prefăcându-le în 
făină, dând grâului putinţa de a se coace din el pâine. Lupta grea cu patimile 
zdrobește inima omului, pleacă duhul lui trufaș, îl face să mărturisească starea 
sa de cădere, dezvăluindu-i prin cercare starea aceasta — îl face să mărturiseas- 
că faptul că are trebuință neapărată de răscumpărare, îi nimiceşte nădejdea în 
sine, îl face să își strămute întreaga nădejde în Răscumpărătorul. 

Trebuie să credem că în păcatul strămoșesc se cuprinde sămânța tuturor 
patimilor, că ne naștem cu aplecare către toate felurile păcatului — și ca atare 
nu trebuie să ne mirăm când una dintre patimi înalță capul și se face simțită, 
de parcă s-ar întâmpla vreun lucru neobişnuit și ciudat. 

Potrivit cu însușirile sufletului și trupului, potrivit cu înrâurirea împreju- 
rărilor, într-un om lucrează și înflorește cu deosebită putere o patimă, într-al- 
tul- alta; în cineva se poate vedea o deosebită înclinare spre iubirea de argint, 
în altcineva — aplecare spre îmbuibare; unul se lasă tras de pofta trupească, al- 
tul — de setea cinstirilor deșarte. Cel ce nu are aplecare spre o anume patimă 
nu trebuie să creadă că nu este în el acea patimă, nu s-a ivit prilejul ca ea să 
iasă la iveală. 

Trebuie să fim gata mereu a ne împotrivi tuturor patimilor. Cu precădere 
trebuie să priveghem împotriva patimii care precumpănește, care apare mai 
des ca celelalte patimi, care ne tulbură cel mai mult. 


' Cuvântul al patrulea, cap. 6. 

Este o deosebire cât se poare de mare între patimile proprii firii căzute şi 
patimile pe care fiecare om și le însușește de bună voie. Puterea celor din ur- 
mă este neasemuit mai însemnată decât a celor dintâi: însă pocăinţa, ca doc- 
torie atotputernică, dată de Doctorul Cel Atotputernic — Dumnezeu, îl vin- 
decă pe omul care vrea să întrebuinţeze legiuit această doctorie, îl vindecă pe 
cât se poate de mulțumitor de toate bolile păcatelor. 

Unele patimi slujesc drept temei și pricină altora; de felul acesta sunt: 
îmbuibarea, răsfățul, împrăștierea, luxul, iubirea de argint, iubirea de slavă, 
necredința. Urmările lor sunt: patima dulceţii, întristarea, mânia, pomenirea 
răului, pizma, trufia, uitarea lui Dumnezeu, părăsirea faptelor bune. 

În nevoinţa duhovnicească trebuie să ne înarmăm în primul rând împo- 
triva patimilor începătoare: urmările lor vor pieri de la sine. Cel ce s-a lepă- 
dar de plăcerile trupești, de slava omenească, de iubirea de agonisită, de viața 
împrăștiată, nu va cădea pradă mâniei și întristării, nu-l vor sminti nici tru- 
fia, nici pizma; el va umbla fără împiedicare în calea poruncilor lui Dumne- 
zeu către mântuire, către cuprinzătoarea cunoștință de Dumnezeu, la care pot 
ajunge doar cei curaţi cu inima. 

Căpetenia tuturor patimilor e necredința. Ea deschide intrare în suflet și 
iubirii de argint, și iubirii de slavă, și poftelor spurcate, și mâniei, și întristării, 
şi plinirii relelor, care e deznădejdea. 

Căpetenia și ușa tuturor adevăratelor fapte bune creștinești e credința. 

Patimile viază în chip tainic în oamenii care duc viață împrăștiată, fără 
trezvie; în cea mai mare parte ele sunt satisfăcute de către ei, în cea mai ma- 
re parte nu sunt băgate în seamă de către ei, în cea mai mare parte sunt dez- 
vinovăţite — adeseori sunt socotite virtuți din cele mai curate și mai înalte. 

Doar creştinul adevărat, care ia aminte la sine în chip statornic, care cugetă 
întru legea Domnului ziua și noaptea, care se străduiește să plinească cu toa- 
tă râvna poruncile evanghelice, își poate vedea patimile. Cu cât se curățeşte și 
sporește mai mult, cu atât se descoperă mai mult patimile înaintea lui. În ce- 
le din urmă înaintea ochilor minţii vindecate de Evanghelie se descoperă pră- 
pastia cumplită a căderii omenești. Creştinul vede în sine căderea omenirii, 
fiindcă vede patimile sale. Patimile sunt semnul bolii aducătoare de moarte a 
păcatului, de care este molipsită întreaga omenire. 

La ce îl aduce pe creștin vederea patimilor sale, a căderilor sale? Îl aduce la 
plânsul pentru sine — plâns amar și nemângâiat. Nici o bucurie pământească 
nu poate să oprească, să curme acest plâns. Numai Harul Dumnezeiesc îl cur- 
mă câteodată, dând inimii plângătoare și sfâșiate nădejdea mântuirii, alinarea 
duhovnicească şi desfătarea cerească ce izvorăsc din pacea lui Hristos. 

La ce îl aduce pe creştin lucrarea ce se descoperă în el a patimilor? Ea îl 
scoală la luptă crâncenă împotriva acestora. Nevoitorul lui Hristos îşi înteţeş- 
te rugăciunile, postirea, privegherile, plecările genunchilor și, arătând în chip 
înțelegător necazurile sale lui Dumnezeu, se roagă cu negrăită străpungere și 
durere a inimii să fie miluit. Jar eu, grăieşte Dumnezeiescul David, când mă 
necăjeau aceia, m-am îmbrăcat cu sac şi am smerit cu post sufletul meu, şi rugă- 
ciunea mea în sânul meu se va întoarce. Plângând şi tânguindu-mă, aşa m-am 
smerit (Ps. XXXIV, 12-13). 

Prin ce se descoperă patimile? Prin gânduri, prin închipuiri și simţiri păcă- 
toase. Gândurile și închipuirile se arată minţii fără de veste, uneori se furișează 
spre ea hoțește; în chip asemănător răsar și simţirile din inimă și trup. Gându- 
rile, închipuirile şi simţirile păcătoase îl trag pe om la săvârșirea păcatului cu 
fapta sau, cel puţin, la îndulcirea cu gânduri, închipuiri și simţiri păcătoase, la 
robirea de către ele, la săvârșirea păcatului cu închipuirea și cu simţirea. 

Nevoitorul lui Hristos trebuie să lepede nu numai săvârșirea păcatului cu 
fapta, ci și săvârșirea lui cu închipuirea și cu simţirea. Orice patimă prinde pu- 
tere în urma îndulcirii de ea, a împlinirii pretențiilor şi cererilor ei nelegiuite 
prin mişcările tainice ale sufletului. Patima împlinită cu fapta ori sădită în su- 
flet prin îndelunga învoire la ea și hrănire a ei primește stăpânire asupra omu- 
lui. Este nevoie de mult timp, de nevoință până la sânge, de o deosebită milă 
a lui Dumnezeu, de un deosebit ajutor al Lui, pentru a arunca jugul patimii 
primite de bună voie, ce a primit stăpânire asupra omului fie în urma căderii 
omului în păcat de moarte, fie în urma îndulcirii nelegiuire, de bună voie, cu 
păcatul în cămara cea de taină a inimii sfinţite lui Hristos. 

Nu este cu putinţă ca patimile ce trăiesc în om să nu se descopere în gân- 
durile, cuvintele și faptele lui. Aceste manifestări ale patimilor, atunci când 
sunt însoţite de oarecare încuviințare din partea omului, sunt numite şi soco- 
tite „căderi”! în alergarea adevăratei nevoinţe creștine, ce năzuiește spre desă- 
vârșire. Ele se vindecă prin pocăință neîntârziată. 

Aceste căderi sunt o însușire nedespărțită a învechirii vechiului Adam — 
a firii omenești căzute și bolnave de păcat. Mai ales nevoitorul începător nu 
poate să nu se lase atras de gândurile, închipuirile şi simţirile păcătoase; el nu 
poate să nu păcătuiască prin gânduri, închipuiri și simţiri păcătoase; el nu 
poate să nu păcătuiască cu cuvântul și chiar cu fapta. Aceste păcate se vindecă 
prin pocăință neîntârziată. 

Nu vorbim aici despre căderile în păcate de moarte și despre viaţa dusă 
de bună voie în păcat, care e toată o cădere: vorbim aici despre căderile ușoa- 


i Preacuviosul Nil Sorski la numește „căderi cu gândul” — Cuvântul al treilea. 

re din neputinţă, numite păcate ce se iartă, de care nici drepții nu erau pe 
de-a-ntregul liberi. 

Dă mărturie Scriptura: De șapte ori va cădea dreptul, şi se va scula prin po- 
căință (Pilde XXIV, 16). Pe măsură ce omul se curăţește prin pocăință căderi- 
le se împuţinează, dar totodată devin mai subțiri (subtile), mai anevoie băga- 
te de seamă, amăgesc și înșală câteodată bărbaţi plini de Harul Dumnezeiesc 
(1 Paralip. XXI, 1). Aceste căderi feresc de trufie, slujesc drept pricină pentru 
smerire, ţin omul pe pajiştea mântuitoare a pocăinţei!. 

Privindu-ne pe noi înşine în oglinda acestei cunoștințe de sine, trebuie să 
ne păstrăm pacea sufletească, să nu ne tulburăm și să nu ne trândăvim nicide- 
cum, să nu cădem în nedumerire atunci când se descoperă în noi lucrarea pa- 
timilor. Uneori lucrarea aceasta este slabă, alteori foarte puternică. Să ne îm- 
potrivim patimilor cu vitejie. 

Până în sicriu ele nu vor înceta să se scoale și să năvălească asupra noastră! 
Să ne pregătim, deci, a le sta împotrivă toată viaţa, având neștirbita încredin- 
are că nu putem birui în chip statornic patimile, că din firească necesitate 
trebuie să fim supuși unor înfrângeri nedorite, că înseși aceste înfrângeri aju- 
tă sporirii noastre atunci când sprijină și întăresc pocăinţa și smerenia care se 
naște din aceasta. 

Să nu ne încredem în biruinţele noastre asupra patimilor, să nu ne extazi- 
em de aceste biruinţe. Patimile, asemenea dracilor care se folosesc de ele, sunt 
viclene: ele se prefac biruite ca să ne semeţim şi ca în urma acestei semeţiri a 
noastre să ne biruie ele în chip mai lesnicios și mai hotărâtor. 

Să ne pregătim a privi biruinţele și înfrângerile noastre în același fel: cu 
bărbăţie, cu sânge rece, fără patimă. 

Te-ai lăsat tras de închipuiri păcătoase, te-ai îndulcit de gânduri păcătoase, 
ai rostit vreun cuvânt deșert, nechibzuit, ai mâncat mult sau ai făcut vreun alt 
lucru de acest fel: să nu te tulburi, să nu te împuţinezi cu sufletul, să nu ada- 
ugi la vătămare altă vătămare?. Pocăiește-te fără întârziere înaintea Cunoscă- 
torului inimilor — Dumnezeu, străduiește-te să te îndrepți şi să te desăvârșeşti, 
încredințează-te că ai neapărată nevoie să iei aminte la tine însuţi cu cea mai 
mare stricteţe și, păstrându-ţi liniştea sufletească, continuă cu neclintire și stă- 
ruinţă calea ta cea duhovnicească. 

Mântuirea noastră e Dumnezeul nostru, nu faptele noastre. Prin faptele 
credinţei, adică prin plinirea poruncilor evanghelice, dovedim adevărul cre- 
dinţei noastre și credincioșia noastră față de Dumnezeu. 


1 Preacuviosul Nil Sorski, Cuvântul al treilea. 
? Starețul Serafim (Sfâncul Serafim de Sarov — n. tr.), cap. 10. 

Nu lua aminte la gândurile smereniei mincinoase, care, imediat ce te-ai lă- 
sat amăgit și ai căzut, îţi șoptesc că L-ai mâniat fără putinţă de întoarcere pe 
Dumnezeul tău, că Dumnezeu și-a întors fața Sa de la tine, te-a părăsit, te-a 
uitat, Să cunoşti de unde vin aceste gânduri după roadele lor, și acestea sunt: 
trândăvirea, slăbirea în nevoinţa duhovnicească, adeseori și părăsirea ei pentru 
totdeauna sau pentru o vreme îndelungată. 

Dacă oamenii pot să înţeleagă că fiecărui nevoitor, în lunga și multosteni- 
cioasa alergare a nevoinţei duhovnicești, îi stau înainte, negreșit, atât biruin- 
ţe cât și înfrângeri, că nu e cu putință ca mărginirea, neputinţa, păcătoșenia 
noastră să nu iasă la iveală, cu atât mai mult cunoaște acest lucru Ziditorul 
nostru și Cel Ce a rânduit nevoinţa — Dumnezeu. El caută cu milostivire la 
poticnirile nevoitorului Său, și statornicia și credincioşia lui cea întru îndelun- 
gă răbdare îi pregătește cununa dreptății, biruinţei, slavei. 

Dorită este curăţia sufletului şi trupului! Prin ea Îl putem vedea pe Dum- 
nezeu (Mt. V, 8). Această curăţie se dobândește prin nevoinţă statornică, de 
mulți ani, împotriva necurăţiei. Pentru a purcede la nevoinţă împotriva ne- 
curăţiei avem neapărată trebuinţă ca ea să se descopere privirilor minţii. Ea 
se descoperă prin gânduri, închipuiri, simţiri trupești. Cel ce niciodată nu s-a 
luptat împotriva necurăţiei, care nu o cunoaște, care se socoate curat, se află 
în cea mai primejdioasă amăgire de sine, poate cădea fără să se aştepte în pră- 
pastia păcatelor de moarte: necurăţia este o însușire nedespărțită a firii căzu- 
te, iar curăţia este dar al Harului Dumnezeiesc, atras prin osteneala nerătăcită 
a omului de a se curăţi. 

Este cea mai mare deosebire între a păcătui dinadins, din dragoste de pă- 
cat, și a păcătui din neputinţă, având dorinţa de a bineplăcea lui Dumnezeu. 
Este cea mai mare deosebire între a duce viață păcătoasă îndestulându-ţi toa- 
te poftele, toate patimile, și a te poticni din pricina neputinței, a mărginirii, a 
molipsirii de boala păcatului, mergând pe calea lui Dumnezeu. 

Este primejdioasă despătimirea mai înainte de vreme! Este primejdioasă 
primirea mai înainte de vreme a desfătării Harului Dumnezeiesc. Darurile su- 
prafirești pot să îl piardă pe nevoitorul care n-a cunoscut neputinţa sa prin că- 
deri, nu are experienţă de viaţă, nu este încercat în lupta cu gândurile păcă- 
toase, n-a făcut cunoștință amănunțită cu viclenia și răutatea demonilor, cu 
nestatornicia firii omeneşti. Omul e liber să aleagă între bine și rău; chiar dacă 
ar fi vas al Harului Dumnezeiesc, el poate să întrebuințeze în chip rău însuși 
acest har. Din pricină că-l are, el poate să se trufească asupra aproapelui; din 
pricină că-l are, el poate să ajungă supus nădăjduirii în sine. Nădăjduirii în si- 
ne îi urmează de obicei nepăsarea, slăbirea în nevoinţă, părăsirea ei. În urma 
nepăsării se ridică fără veste, cu încrâncenare, dorințele trupești în sufletul și 

urupul celor sfinţiţi, îi târăsc asemenea unui râu furtunos, îi aruncă în prăpas- 
tia căderilor în curvie, adeseori chiar în moarte sufletească. 

lubitorul de oameni Dumnezeu, Care vrea ca toți oamenii să se mântuias- 
că și întru cunoştinţa adevărului să vină (| Tim. LL, 1), a îngăduit ca slujitorii 
Săi, iubiții Săi, să ducă în toată vremea pribegiei lor pământești război cu ne- 
cazurile din afară şi dinlăuntru. Lupta cu patimile și suferințele ce odrăslesc 
din această luptă sunt neasemuit mai grele decât toate ispitirile dinafară. Chi- 
nul și nevoinţa la care se ridică creștinul prin războiul lăuntric, nevăzut, ajung 
prin însemnătatea lor la înălțimea nevoinţei mucenicești. „Dă sânge și pri- 
mește Duh” — vom repeta această spusă a Părinților, care au făcut cunoștință 
prin experienţă cu această luptă. Jugul acestei nevoinţe îl poartă doar plinito- 
rii osârdnici ai poruncilor Evanghelici, numai adevărații slujitori ai lui Hris- 
tos. „Plinirea poruncilor îl învață pe om neputinţa lui”, a zis Preacuviosul Si- 
meon!. Pe cunoașterea și recunoașterea neputinței noastre se zidește toată zi- 
direa mântuirii. 

Ciudat mers al lucrurilor pentru o privire superficială! „Plinirea poruncilor 
îl învaţă pe om neputinţa lui”: însă acestea sunt cuvinte ale experienţei. Nu- 
mai când plinește cu osârdie poruncile lui Hristos poate omul să vadă mulţi- 
mea patimilor sale; numai când plinește cu osârdie poruncile lui Hristos poate 
omul să se încredinţeze de neputința desăvârșită a vechiului Adam în privin- 
ţa lucrării noi, de îndreptăţirea hotărârii rostite de legea duhovnicească, care 
spune că această lege poare fi împlinită numai prin îndurările lui Hristos?. 

În dreapta cea atotputernică a Proniei este însuși păcatul care trăieşte înlăun- 
trul omului, ce îi cuprinde toată fiinţa, ce îi cuprinde toate mădularele sufletului 
şi trupului, care ajută sporirii lui, dacă acest om e un creștin adevărat. 

Sărăcia cu duhul, recunoașterea căderii proprii, recunoașterea nevoii nea- 
părate de Răscumpărătorul, năzuința cu întreaga ființă spre mărturisirea Ce- 
lui Ce ne-a răscumpărat pe noi, Fiul lui Dumnezeu și Dumnezeu, Domnul 
nostru lisus Hristos, sunt roadele luptei cu patimile. Aceste roade sunt cheză- 
şia fericirii veşnice. 

Sărăcia cu duhul, starea de cădere a omenirii, mărturisirea vie a Răscumpă- 
rătorului nu sunt cunoscute de fiul veacului acestuia. Acesta lucrează patimi- 
lor, vede în sine belșug de vrednicie, vede virtuţi — și fie că nu așteaptă nimic 
în cer, negândindu-se niciodată la acesta, fie că așteaptă acolo o răsplată ce cre- 
de el că i se datorează — o aşteaptă din pricina adâncii necunoașteri a singurei 
virtuţi care e răsplătită în cer. Această virtute este creștinismul. 


' Capete teologice și făptuitoare, cap. patru, Dobrotoliubie, partea întâi. 
* Preacuviosul Marcu Ascetul, Despre legea duhovnicească, cap. 32. 

Robul lui Dumnezeu, plinind poruncile evanghelice, descoperă în sine din 
ce în ce mai mult patimile, și în vreme ce harul Sfântului Duh naște în el stări 
duhovnicești fericite — sărăcia cu duhul, plânsul, blândeţea, milostivirea, întrea- 
ga înţelepciune — el se socoate pe sine păcătosul păcătoşilor, om care n-a făcut 
nici un lucru bun, vinovat de păcate nenumărate, vrednic de chinurile veşnice 
în gheena focului pentru călcarea neîncetată a poruncilor lui Dumnezeu. 

Sfinţii Părinţi, văzând în sine rodul duhovnicesc ce odrăsleşte din lupta cu 
patimile, nu doreau încetarea acestei lupte; ei doreau să rabde în ea cu vitejie, 
cu mărime de suflet!. Fericiţii! Ei nu căutau altă desăvârşire decât desăvârșita 
smerenie; ei nu căutau să afle nădejdea mântuirii în vreunul din lucrurile lor, 
ci căutau s-o afle în Hristos. Acolo unde nu este smerenie, acolo nu sunt nici 
virtuţi creştine — iar acolo unde este adevărată smerenie, acolo sunt virtuțile în 
toată plinătatea lor; acolo e Hristos; acolo patimile şi cel ce se foloseşte de ele, 
vrăjmaşul diavol nimic nu va spori asupra slujitorului lui Hristos, și fiul nele- 
giuirii, păcatul, nu va adăuga a-i face lui rău (Ps. LXVIII, 22). 

Să mergem pe urmele Părinților — şi vom ajunge la limanul veşniciei celei 
fericite. Amin. 


' Preacuviosul Avvă Dorotei, Învățătura 13. 

02 
a a 


Despre adevărata și fățarnica smerită cugetare 


Nimeni să nu vă înșele printr-o prefăcută smerită cugetare ( Col. Il, 18), a 
spus Sfântul Apostol Pavel. 

Adevărata smerită cugetare stă în ascultarea şi urmarea lui Hristos (Filip. 
II, 5-8). 

Adevărata smerită cugetare e înţelegerea duhovnicească. Ea este un dar al 
lui Dumnezeu; ea este lucrarea Harului Dumnezeiesc în mintea și în inima 
omului. 

Este şi o „smerită cugetare” după bunul plac al omului: pe aceasta și-o alcă- 
tuiește pentru sine sufletul iubitor de slavă deșartă, sufletul amăgit și înșelat de 
învățătura mincinoasă, sufletul care se lingușește pe sine, sufletul care caută mă- 
guliri din partea lumii, sufletul care năzuiește cu totul spre sporirea lumească și 
spre desfătările lumești, sufletul care a uitat de veșnicie, de Dumnezeu. 

„Smerita cugetare” pe care şi-o scorneşte omul după bunul său plac este alcă- 
tuită din fel de fel de tertipuri prin care trufia omenească se străduiește să capete 
slava smeritei cugetări de la lumea oarbă, lumea care iubește cele ale sale, de la 
lumea care preamăreşte viciul atunci când viciul își pune masca virtuții, de la lu- 
mea care urăște virtutea atunci când virtutea se înfățișează privirilor sale în sfân- 
ta ei simplitate, în sfântă și neclintită supunere faţă de Evanghelie. 

Nimic nu este atât de vrăjmaș smereniei lui Hristos ca „smerita cugetare” 
după bunul plac, care a lepădat jugul ascultării față de Hristos și, săvârșind 
furt de cele sfinte, slujeşte satanei sub acoperământul unei făţarnice slujiri lui 
Dumnezeu. 

Dacă vom privi neîncetat la păcatul nostru, dacă ne vom strădui să-l ve- 
dem în amănunţimea lui, nu vom găsi în noi înșine nici o virtute — nu vom 
găsi nici smerita cugetare. Cu adevărata smerenie se acoperă adevărata și sfân- 
ta virtute; așa își acoperă frumuseţea, cu basmaua, fecioara înfrânată; așa se as- 
cunde, prin catapeteasmă, Sfânta Sfintelor de privirile gloatei. 

Adevărata smerită cugetare înseamnă un fel de a fi evanghelic, obiceiuri 
evanghelice, un fel de a gândi evanghelic. 

Adevărata smerenie este o taină dumnezeiască: ea este de neatins pentru 
faptele omenești. Fiind cea mai înaltă înțelepciune, ea pare nebunie pentru 
înțelegerea trupească. 

Domnul lisus descoperă dumnezeiasca taină a smereniei adevăratului Său 
ucenic, care şade pururea la picioarele Sale şi ia aminte la cuvintele cele de via- 
ţă făcătoare. Și descoperită fiind, ea rămâne ascunsă: ea este de netâlcuit pen- 
tru cuvântul și limba omenească. 

Smerenia este viaţa cerească pe pământ. Harica şi minunata vedere a mă- 
reţiei dumnezeiești și a nenumăratelor faceri de bine ale lui Dumnezeu către 
om, cunoașterea prin har a Răscumpărătorului, urmarea Lui cu lepădare de 
sine, vederea adâncului pierzaniei în care a căzut neamul omenesc — iată sem- 
nele nevăzute ale smereniei, iată primele trăsături ale acestei cămări duhovni- 
ceşti zidite de către Dumnezeul-Om. 

Smerenia nu se vede pe sine smerită. Dimpotrivă, ea vede în sine multă 
trufie. Ea se îngrijește să afle toate ramurile acesteia; aflându-le, descoperă că 
încă au mai rămas foarte multe de aflat. 

Preacuviosul Macarie Egipteanul, pe care Biserica îl numeşte cel Mare, pen- 
tru virtuțile sale cele covârșitoare şi mai ales pentru adânca lui smerenie, părin- 
te purtător de semne și purtător de Duh, a spus în înaltele, sfintele și tainicele 
sale omilii că cel mai curat şi mai desăvârșit om are în sine ceva trufaș!. 

Acest bineplăcut al lui Dumnezeu a atins cea mai înaltă treaptă a desăvâr- 
şirii creştine, a trăit într-o vreme îmbelșugată în sfinţi, l-a văzut pe Antonie 
cel Mare, cel mai mare dintre sfinţii monahi, și a spus, totuşi, că el nu a văzut 
nici un om care să poată fi numit desâvârșit pe deplin și în adevăratul înțeles 
al cuvântului?. Smerenia cea mincinoasă se vede pe sine smerită: se mângâie în 
chip caraghios și jalnic cu această vedere amăgitoare, pierzătoare de suflet. 

Satana ia chip de înger de lumină; „apostolii” lui iau chip de apostoli ai 
lui Hristos (Cor. IX, 13-15); învăţătura lui ia chip de învățătură a lui Hristos; 
stările care vin din amăgirile lui iau chip de stări duhovnicești și harice; trufia 
şi slava sa deșartă, amăgirea de sine și înşelarea născute din acestea iau chipul 
smereniei lui Hristos. Ah! Unde s-au ascuns de nefericiţii visători, de visăto- 
rii ce în chip jalnic sunt mulţumiţi de sine și de stările lor de amăgire de sine, 
de visătorii care socot că se desfată și sunt fericiţi, unde s-au ascuns de aceș- 
tia cuvintele Mântuitorului: Fericizi cei ce plâng acurn, fericiţi cei ce flămânzesc 
acum şi vai vouă, celor ce sunteți acum sătui, vai vouă celor ce râdeți acum (Lu- 
ca VI, 21, 25), 

Priveşte mai cu luare-aminte, priveşte fără patimă la sufletul tău, iubite fra- 
te! Nu este mai de nădejde oare, pentru el pocăinţa, decât desfătarea? Nu este 
mai de nădejde, oare, pentru el, a plânge pe pământ, în această vale a plângerii 


' Omilia a șaprea, cap. IV. 
* Omilia a opta, cap. V. 


434 


lăsată anume pentru plâns, decât a născoci pentru sine desfătări mai înainte de 
vreme, desfătări amăgitoare, vrednice de râs și pierzătoare? 

Pocăinţa și plânsul pentru păcate aduc cu sine veșnica fericire — acest lu- 
cru e sfânt; acest lucru este vrednic de crezământ; acest lucru a fost vestit de 
Domnul. De ce, oare, să nu te cufunzi în aceste stări sufleteşti, de ce să nu pe- 
treci în ele, de ce să-ţi născocești ție desfătări, să te saturi cu ele, să te îndes- 
tulezi cu ele, prin ele să nimicești în tine fericita foame și sete de dreptatea 
lui Dumnezeu, fericita și mântuitoarea întristare pentru păcatele tale și pen- 
tru păcătoșenie. 

Foamea și setea de dreptatea lui Dumnezeu sunt martorii sărăciei cu du- 
hul: plânsul este semnul smereniei, glasul ei. Lipsa plânsului, îndestularea cu 
sine şi desfătarea cu părutele stări duhovnicești dau pe faţă trufia inimii. 

Teme-te ca nu cumva, din pricina desfătării deșarte și amăgitoare, să moș- 
teneşti veșnicul „vai” făgăduit de către Dumnezeu celor ce se satură acum du- 
pă bunul lor plac, împotriva voii lui Dumnezeu. 

Slava deșartă şi odraslele sale sunt desfătări duhovnicești mincinoase, care 
lucrează în sufletul care nu s-a pătruns de pocăință și zidesc o smerenie păru- 
tă. Sufletul schimbă adevărata smerenie pe această părere de smerenie. Adevă- 
rul cel închipuit, punând stăpânire pe casa sufletului, îngrădește pentru Ade- 
vărul Cel Adevărat toate intrările în această casă. 

Vai, suflete al meu, biserică de Dumnezeu zidită a adevărului! Primind în 
tine adevărul cel fățărnicit, închinându-te minciunii în locul Adevărului, ru 
te faci capiște! 

În capişte e înălțat un idol: „părerea” smereniei. „Părerea smereniei” este 
cel mai cumplit fel de trufie. Anevoie se goneşte trufia și când omul și-o recu- 
noaște, dar cum s-o izgonești atunci când i se pare că este smerenie?! 

În această capiște se află urâciunea cea amarnică a pustiirii! În această capiș- 
te se revarsă tămâlia slujirii la idoli, se înalță cântări de care se veseleşte iadul. 
Acolo, cugetările și simţirile sufletului gustă mâncarea cea oprită a jertfelor 
idoleşti, se îmbată de vinul amestecat cu otravă aducătoare de moarte. Capiş- 
tea, sălaș al idolilor şi a toată necurăţia, este de neajuns nu numai pentru Ha- 
rul Dumnezeiesc, pentru darul dumnezeiesc, pentru darul duhovnicesc, este 
de neajuns pentru orice virtute adevărată, pentru orice poruncă evanghelică. 

Smerenia mincinoasă orbeşte omul în așa hal, că îl sileşte nu numai să crea- 
dă că e smerit şi să dea de înţeles celorlalți că este astfel, ci să o spună deschis, 
propovăduind-o cu mare glas. („Urmarea lui Hristos”, cartea III, cap.2). 

Amarnic își bate joc de noi minciuna atunci când, amăgit fiind de ea, o re- 
cunoaște drept adevăr. 

Smerenia cea din har este nevăzută, așa cum nevăzut este și Dăruitorul ei — 
Dumnezeu. Ea este acoperită de tăcere, simplitate, nefățărnicie, lipsă de sfor- 
țare, libertate. 

Smerenia cea mincinoasă poartă întotdeauna un chip prefăcut; prin aceas- 
ta ea se face cunoscută lumii. 

Smerenia cea mincinoasă iubește scenele: prin aceasta ea amăgeşte și se 
amăgeşte. Smerenia lui Hristos este îmbrăcată în haină și cămașă (loan XIX, 
24), în veşmântul cel mai nemeșteșugit: acoperită de acest veșmânt, ea nu se 
face cunoscută și nu este băgată în seamă de oameni. 

Smerenia este o chezășie în inimă, o însușire sfântă și fără de nume a aces- 
teia, o deprindere dumnezeiască ce se naște în suflet, pe nesimţite, din plini- 
rea poruncilor evanghelice!. 

Lucrarea smereniei poate fi pusă alături de patima iubirii de argint. Cel 
atins de neputința credinţei și iubirii față de comorile pământeşti, cu cât le 
agonisește mai mult pe acestea, cu atât se face mai lacom și mai nesățios de ele. 
Cu cât se îmbogățește mai mult, cu atât i se pare că e sărman și neîndestulat. 
Tot așa și cel mânat de smerenie, cu cât se îmbogățește mai mult cu virtuţi și 
daruri duhovniceşti, cu atât se vede pe sine mai sărac şi mai de nimic. 

Este firesc să fie așa. Atunci când omul nu a gustat încă din binele cel mai 
înalt, propriul său bine, pângărit de păcat, are preţ înaintea lui. Atunci însă 
când se împărtășește de binele dumnezeiesc, duhovnicesc, atunci nu mai pu- 
ne deloc preţ pe binele său, care este unit și amestecat cu răul. 

Scumpă îi era săracului punguţa cu bani de aramă adunaţi de el, vreme în- 
delungată, cu trudă și cu osteneală. Un bogat însă i-a vărsat în sân, pe neaștep- 
tate, o mulțime nenumărată de galbeni curaţi, iar săracul a aruncat cu dispreţ 
punguţa cu arămioare, ca pe o povară care numai l-ar fi îngreunat. 

Dreptul și multpătimitorul lov, după ce a suferit ispite cumplite, s-a în- 
vrednicit de vederea lui Dumnezeu. Atunci el a grăit către Dumnezeu prin- 
tr-o rugăciune insuflată: Cu zuzul urechii Te auzeam mai înainte, iar acum 
ochiul meu Te-a văzut pe Tine. Ce roadă a odrăslit în sufletul dreptului din ve- 
derea lui Dumnezeu? Penzru aceea, continuă, și îşi încheie lov rugăciunea sa, 
m-am defăimat pe mine şi m-am topit, şi mă socotesc pe mine pământ şi cenuşă 
(lov XLII, 5-6). 

Voieşti a dobândi smerenia? Plineşte poruncile evanghelice: dimpreună cu 
ele se va sălășlui în inima ta, dăruindu-se ei, smerenia cea sfântă, adică plăcu- 
tă Domnului nostru lisus Hristos. 


! Preacuviosul Avvă Dorotei, Învățătura a doua. 

Începutul smereniei este sărăcia cu duhul; mijlocul ei este sporirea în ea 
mai presus decât toată mintea și atingerea păcii lui Hristos, iar sfârșitul și de- 
săvârşirea ei este dragostea lui Hristos. 

Smerenia nu se mânie niciodată, niciodată nu caută să placă oamenilor, nu 
se lasă în voia întristării, de nimic nu se înfricoșează. 

Poate, oare, să se lase în voia întristării cel care dinainte s-a recunoscut pe 
sine vrednic de tot necazul? 

Poare să se teamă de nenorociri cel care dinainte s-a osândit pe sine la ne- 
cazuri, cel care vede în acestea mijlocul mântuirii sale? 

Bineplăcuţii lui Dumnezeu au iubit cuvintele tâlharului celui cu bună pri- 
cepere care a fost răstignit alături de Domnul. Fiind în necazuri, s-au obișnuit 
să spună: Cele vrednice după faptele noastre luăm; pomeneşte-ne, Doamne întru 
împărăția Ta (Lc. XXIII, 41, 42). Orice necaz ei îl întâmpină prin recunoaște- 
rea faptului că sunt vrednici de el!. 

Pacea sfântă intră în inimile lor dimpreună cu vorbele smereniei! Ea adu- 
ce paharul mângâierii duhovnicești şi la patul celui bolnav, și în temniţă la cel 
închis în ea, și la cel prigonit de oameni, și la cel prigonit de demoni. 

Paharul mângâierii este adus de către mâna smereniei și celui răstignit 
pe cruce; lumea poate să-i aducă acestuia numai ofer amestecat cu fiere (Mt. 
XXVII, 34). 

Cel smerit nu € în stare să aibă răutate şi ură: el nu are vrăjmași. Dacă vre- 
unul din oameni îi pricinuiește necazuri, el vede în acest om o unealtă a drep- 
ei judecăţi sau a Proniei Dumnezeiești. 

Cel smerit se încredinţează pe de-a-ntregul voii lui Dumnezeu. Cel smerit 
trăiește nu cu propria lui viață, ci prin Dumnezeu. 

Cel smerit este străin de nădăjduirea în sine, și de aceea el caută neîncetat 
ajutorul lui Dumnezeu, neîncetat petrece în rugăciune. 

Ramura roditoare se pleacă spre pământ, apăsată de mulțimea și greutatea 
roadelor sale. Ramura stearpă crește în sus, înmulţindu-și mlădițele sale ne- 
roditoare. 

Sufletul bogat în virtuțile evanghelice se cufundă în smerenie din ce în ce 
mai adânc, şi în adâncurile acestei mări află mărgăritarele cele de mult preţ: 
darurile Duhului. 

Trufia este semnul neîndoielnic al omului deșert, rob al patimilor, semnul 
sufletului în care nu are nici o intrare învăţătura lui Hristos. 

Nu judeca pe om după cele din afară ale sale; nu-ţi da cu părerea despre el 
că este trufaș, ori că este smerit. Nu judecați după înfățișare, ci după roadele lor 
îi veți cunoaşte (|n. VII, 24; Mt. VII, 16). Domnul a poruncit să-i cunoaştem 


1 Preacuviosul Avvă Dorotei, Învățătura a doua. 

pe oameni după faptele lor, după purtarea lor, după urmările faptelor lor. Ştiu 
cu trufia ta şi răutatea inimii tale (| Împ. XVII, 28), i-a zis lui David aproape- 
le său, dar Dumnezeu a dat mărturie pentru David: Aflat-am pe David, robul 
Meu; cu untdelemnul cel sfânt al Meu l-am uns pe el (Ps. LXXXVIII, 21). Nu 
cum va căuta omul va vedea Domnul: căci omul va căuta la Jaţă, iar Dumnezeu 
va căuta la inimă Împ. XVI, 7). 

Judecătorii cei orbi socot adesea smerit pe cel făţarnic și josnic, care caută 
să fie pe placul oamenilor, în vreme ce el este un hău al slavei deșarte. 

Dimpotrivă, acestor judecători neştiutori le pare trufaș cel care nu caută la- 
ude și răsplătiri de la oameni, şi de aceea nu se târăște înaintea oamenilor, ci 
este slugă adevărată a lui Dumnezeu; acesta a simțit slava lui Dumnezeu, care 
se descoperă numai celor smeriţi, a simţit putoarea slavei omenești și și-a în- 
tors de la ea și ochii şi mirosul sufletului său. 

„Ce înseamnă a crede?” — a fost întrebat un mare bineplăcut al lui Dumne- 
zeu. Acesta a răspuns: „A crede înseamnă a petrece întru smerenie și milă”. 

Smerenia nădăjduiește în Dumnezeu — nu în sine şi nu în oameni; de ace- 
ea, purtarea ei e simplă, fără ocolișuri, statornică, măreaţă. Fiii cei orbi ai aces- 
tei lumi numesc asta trufie. 

Smerenia nu pune nici un preț pe bunătăţile cele pământești; în ochii ei, 
mare este Dumnezeu, mare este Evanghelia. Ea năzuiește către acestea, neîn- 
vrednicind stricăciunea și deșertăciunea nici cu luarea-aminte, nici cu căută- 
tura. Sfânta răceală faţă de stricăciune și deşertăciune este numită trufie de că- 
cre fiii stricăciunii și slujitorii deșertăciunii. 

Este o închinăciune sfântă ce vine din smerenie și din cinstire faţă de 
aproapele, față de chipul lui Dumnezeu, față de Hristos în aproapele; și este 
o închinăciune stricată, interesată, care caută să placă oamenilor și totodată 
urăște oamenii, împotrivitoare lui Dumnezeu şi urâtă înaintea Lui: pe aceas- 
ca a cerut-o satana de la Dumnezeul-Om, îmbiindu-L în schimbul ei cu toare 
împărăţiile pământului și slava lor. 

Câţi nu sunt și acum cei care se închină pentru a primi foloase pământești! 
Cei înaintea cărora se închină aceştia le laudă smerenia. 

Fii cu luare-aminte, bagă de seamă: cel ce ţi se închină o face din cinstire 
față de om, din dragoste şi din smerenie? Sau închinarea lui îi gâdilă vrufia, 
pentru a scoate oarecare folos vremelnic? Tu, care te numeri printre mai-ma- 
rii pământului, ia seama: înaintea ta se târăsc slava deșartă, lingușirea, josni- 
cia! Acestea, după ce își vor fi atins țelul, te vor barjocori, te vor vinde cu cel 
dintâi prilej. Niciodată nu-ţi revărsa dărnicia asupra celui stăpânit de slava de- 
şartă: acesta, pe cât este de umil înaintea celor mai mari, pe atât este de obraz- 


' Patericul egiptean, Despre Avva Pimen cel Mare. 

nic, semeț, lipsit de omenie cu cei mai mici!. Pe cel stăpânit de slava deșartă 
îl vei cunoaște după deosebita înclinare pe care o are către lingușire, către slu- 
gărnicie, către minciună, către orice lucru ticălos și josnic. 

Pilat s-a supărat pe tăcerea lui Hristos, care i s-a părut trufașă. Me, a zis el, 
nu-mi răspunzi? Sau nu ştii că am putere să- Ţi dau drumul şi putere am să le 
răstignesc? (|n. XIX, 10). 

Domnul și-a lămurit tăcerea punând în lumină voia lui Dumnezeu, pentru 
care Pilat, ce credea că lucrează după bunul său plac, era doar o unealtă oar- 
bă. Din pricina trufiei, lui Pilat i-a fost cu neputinţă să priceapă că înaintea 
lui stătea smerenia atotdesăvârșită: Dumnezeu înomenit. 

Sufletul înalt, sufletul cu nădejde cerească, care disprețuiește bunărăţile ce- 
Je stricăcioase ale lumii acesteia, nu este în stare de mărunta dorinţă de a plă- 
cea oamenilor și de slugărnicie. Greşeşti numind trufaș acest suflet pentru fap- 
tul că nu îndestulează cerinţele patimilor tale. Amane! Cinsteşte trufia cea bi- 
necuvântată, lui Dumnezeu plăcută, a lui Mardoheu! Aceasta, care în ochii tăi 
e trufie, de fapt e sfântă smerenie”?. 

Smerenia este învățătura evanghelică, virtutea evanghelică, puterea taini- 
că a lui Hristos. Dumnezeu S-a arătat oamenilor îmbrăcat întru smerenie, și 
acela dintre oameni care se va îmbrăca întru smerenie se va face asemenea cu 
Dumnezeu?. 

Dacă voiește cineva să vină după Mine, vesteşte Sfânta Smerenie, să se lepe- 
de de sine, să ia crucea sa şi să-Mi urmeze Mie (Mr. XVI, 24). Altminteri e cu 
neputinţă a deveni ucenic și următor al Celui Ce S-a smerit până la moarte, 
până la moartea pe cruce. Acesta a șezut de-a dreapta Tatălui. Acesta e Noul 
Adam, Începătorul de neam al sfintei seminţii a celor aleși. Credinţa în EI în- 
scrie în numărul celor aleși; alegerea se primeşte prin sfânta smerenie, se pe- 
cetluieşte prin sfânta dragoste. Amin. 


! Scara, Cuvânrul XXII, cap. 22. 

2 Cartea Esterei, cap. 4-7. Aman, macedonean de neam, era favoritul și cel dintâi dintre 
dregătorii lui Artaxerxes, împăratul perșilor. Mardoheu, iudeu de neam, se număra printre 
curteni și, fiind de o adâncă evlavie, nu și-a îngăduit să caute a plăcea oamenilor, nu s-a târât 
înaintea parvenitului. Această purtare a lui Mardoheu l-a încrâncenat pe Aman: acesta a pre- 
gătit o spânzurătoare înaltă, ca să dea morţii prin ea acea excepţie, pe care o ura, de la slugăr- 
nicia obştească. Roata sorții întorcându-se, împrejurările s-au schimbat, și Aman a fost atâr- 
nat în spânzurătoarea pe care i-a înălțat-o lui Mardoheu. 


> Sfântul Isaac Sirul, Cuvântul XXXIII. 

Paharul lui Hristos 


Doi ucenici iubiţi ai Domnului au cerut de la Dânsul tronurile slavei: El 
le-a dăruit paharul Său (Mt. XX, 23). 

Paharul lui Hristos sunt pătimirile. 

Paharul lui Hristos le aduce pe pământ părtașilor săi împărtășire de împă- 
răţia harică a lui Hristos, iar în cer le pregătește tronurile slavei veșnice. 

Cu toții suntem fără de răspuns înaintea Paharului lui Hristos; nimeni nu 
se poate plânge împotriva lui, nu-l poate lepăda — fiindcă Cel Ce ne-a porun- 
cit să-l bem l-a băut mai înainte de toți. 

Pom al cunoașterii binelui și răului! Tu ai ucis în Rai pe începătorii neamu- 
lui nostru, înșelându-i cu amăgirile desfătării simţurilor și cu amăgirile minţii. 
Hristos, Răscumpărătorul celor căzuţi, a adus pe pămâne, la cei căzuţi şi sur- 
ghiuniţi, Paharul Său Mântuitor. Prin amărăciunea acestui Pahar este nimici- 
tă în inimă nelegiuita, ucigașa dulceaţă a păcatului; prin smerenia ce se revarsă 
din el cu îmbelșugare este ucisă trufașa cugetare trupească; cel ce bea din el cu 
credință și cu răbdare primește înapoi viața veșnică, ce ni s-a răpit și ni se ră- 
peşte prin gustarea rodului oprit. 

Paharul lui Hristos, pzbaru/ mântuirii voi lua (Ps. CXV, 4)! 

Paharul e luat atunci când fiecare creștin suferă necazurile pământeşti cu 
smerita cugetare luată din Evanghelie. 

Sfântul Petru s-a năpustit cu sabia trasă în apărarea Dumnezeului-Om în- 
conjurat de răufăcători — însă Preablândul Domn lisus i-a zis lui Petru: Bagă sa- 
bia ta în teacă. Au nu voi bea paharul pe care Mi L-a dat Tatăl? (|n. XVIII, 11). 

Şi tu, atunci când eşti înconjurat de restriști, spune spre mângâierea și în- 
tărirea sufletului tău: A4 nu voi bea paharul pe care mi l-a dat Tatăl? 

Amar este Paharul; numai ce priveşti la el, şi se topesc toate închipuirile 
pământeşti. Înlocuiește închipuirile pământeşti cu credința și bea cu bărbăție 
Paharul cel amar: ţi-l dă Tatăl Cel Atotbun şi Înţelept. 

Nu fariseii, nu Caiafa, nu luda ţi l-au gătit, nu Pilat și ostașii lui îl dau! 47 
nu voi bea pabarul pe care mi l-a dat Tatăl? 

Fariseii uneltesc, Iuda vinde, Pilat poruncește uciderea nelegiuită, ostașii o 
săvârșesc. Toţi aceștia și-au pregătit neîndoielnică pierzanie prin facerile lor de 
rele; tu nu îţi pregăti o pierzanie tot atât de neîndoielnică pomenind răul, do- 
rind şi visând răzbunare, purtând pică vrăjmașilor tăi. 

Tatăl Ceresc este Arotputernic, Atoatevăzător: El vede necazurile tale — și 
dacă găseşte că este de trebuință și de folos să abată de la tine Paharul, va fa- 
ce asta negreșit. 

Domnul — dau mărturie Scriptura și Istoria Bisericească — în multe rânduri 
a îngăduit să se abată necazuri asupra iubiţilor Săi și în multe rânduri le-a în- 
depărtat de la ei, potrivit neurmatelor Sale judecăți. 

Arunci când se va arăta înaintea ta Paharul nu te uita la oamenii care ţi-l dau; 
ridică ochii tăi spre cer și zi: Au nu voi bea pabarul pe care mi l-a dat Tatăl? 

Pabarul mântuirii voi lua. Nu pot lepăda Paharul — zălogul cereştilor, veş- 
nicelor bunătăți. Mă povăţuieşte la răbdare Apostolul lui Hristos: Cu mu/ze 
necazuri se cuvine nouă să intrăm întru Împărăția Cerurilor (Fapte XIV, 22). 
Oare se cuvine mie să lepăd Paharul — mijlocul de a atinge, de a face să înflo- 
rească în mine această Împărăţie? Voi lua Paharul — darul lui Dumnezeu. 

Paharul lui Hristos este dar de la Dumnezeu. Voză zi s-a dăruit pentru 
Hristos, le-a scris marele Pavel filipenilor, nu numai întru E] a crede, ci şi a pă- 
timi pentru El (Filip. |, 29). 

La arătare, tu primeşti Paharul din mâini omeneşti. Ce-ţi pasă ţie dacă 
aceşti oameni fac un lucru legiuit sau fără de lege? Treaba ta este să te porți 
drept, precum este dator cel ce urmează lui lisus: să primeşti Paharul cu re- 
cunoștință faţă de Dumnezeu, cu credință vie, şi să îl bei bărbăteşte, până la 
fund. 

Primind Paharul din mâini omeneşti, adu-ţi aminte că el este Paharul Ce- 
lui nu doar nevinovat, ci și atotsfânt. Aducându-ţi aminte de acest lucru, repe- 
tă pentru tine și pentru ceilalți păcătoși-pătimitori cuvintele fericitului și în- 
ţeleptului tâlhar pe care acesta le-a rostit fiind răstignit de-a dreapta Dumne- 
zeului-Om: Ce/e vrednice după faptele noastre luăm... Pomeneşte-mă, Doamne, 
când vei veni întru Împărăția Ta (Lc. XXIII, 41-42). 

După aceea, întorcându-te către oameni, spune-le (dacă nu-s în stare să 
priceapă și să primească spusele tale, spune-le doar cu gândul și cu inima, ne- 
aruncând cinstitele mărgăritare ale smereniei înaintea celor ce nu-s în stare să 
le preţuiască): „Binecuvântate fiți, unele ale dreptăţii şi milei dumnezeiești, 
binecuvântare de acum și până în veac!” 

Doar prin aceasta vei plini porunca Evangheliei, care grăieşte: Jubizi pe 
vrăjmașii voştri, binecuvântaţi pe cei ce vă blesteamă (Mt. V, 44). 

Roagă-te pentru dânşii Domnului ca pentru necazurile și jignirile pricinui- 
te să |i se dea răsplăţile vremelnice şi veșnice, ca cele săvârșite asupra ta să le fie 
socotite celor ce le-au săvârșit întru faptă bună la judecata lui Hristos. 

Chiar dacă inima ta nu va voi să facă astfel, sileşte-o fiindcă doar cei ce îşi si- 
lesc inima spre plinirea poruncilor evanghelice pot moșteni cerul (Mt. XI, 12). 

Dacă nu vrei să faci așa, înseamnă că nu vrei să urmezi Domnului lisus 
Hristos. Pătrunde în tine însuţi cu luare-aminte: oare nu ţi-ai găsit un alt în- 
vățător, nu te-ai supus lui? Cel ce învaţă la ură este diavolul. 

Cumplită fărădelege este a împila, a strâmtora pe aproapele; cea mai cum- 
plită fărădelege e omorul: însă cel ce urăște pe prigonitorul, pe clevetitorul, pe 
crădătorul, pe ucigașul său, care poartă ranchiună împotriva lor, care se răzbu- 
nă pe ei, face păcat apropiat de păcatul acelora. În van se înfățișează sieși şi al- 
tora ca drept. Joz cel ce urăște pe fratele său, ucigaș de oameni este (| In. III, 15), 
a vestit ucenicul cel iubit al lui Hristos. 

Credinţa vie în Hristos îndeamnă pe om să primească Paharul lui Hristos 
— iar Paharul lui Hristos varsă în inimile părtașilor săi nădejdea în Hristos; nă- 
dejdea în Hristos dă inimii tărie și mângâiere. 

Ce chin, ce chin de iad să te tângui, să cârtești împotriva Paharului dinain- 
te rânduit de Sus! 

Păcătoase sunt înaintea lui Dumnezeu cârtirea, nerăbdarea, puţinătatea de 
suflet și mai ales deznădăjduirea — vlăstare hâde ale necredinţei nelegiuite. 

Păcătoasă este cârtirea împotriva semenilor atunci când ei sunt unelte ale 
pătimirilor noastre: cu atât mai păcătoasă este ea atunci când Paharul se po- 
goară la noi drept din cer, din dreapta lui Dumnezeu. 

Cel ce bea Paharul dând mulțumită lui Dumnezeu, binecuvântând pe 
aproapele, acela a ajuns în odihna cea sfinţită, în pacea harică a lui Hristos, şi 
de acum se desfată în raiul duhovnicesc al lui Dumnezeu. 

Pătimirile vremelnice nu înseamnă nimic în sine: le dăm însemnătate în 
virtutea împătimirii noastre de pământ și de tot ce e stricăcios, a răcelii noas- 
ure față de Hristos și de veșnicie. 

Rabzi amăreala și gustul greţos al doctoriilor; rabzi chinuitoarele tăieri și 
arderi (cauterizări) de mădulare; rabzi înfometarea prelungită, închiderea pre- 
lungită în odaie; rabzi toate acestea pentru a recăpăta sănătatea pierdută a tru- 
pului, care odată vindecat negreșit se va îmbolnăvi din nou, negreșit va muri 
şi va putrezi. Rabdă, așadar, Paharul lui Hristos, ce aduce tămăduire și veșni- 
că fericire sufletului tău nemuritor. 

Dacă Paharul îţi va părea nesuferit, ucigător, acest lucru te dă în vileag: nu- 
mindu-te „al lui Hristos”, nu ești de fapt al Lui. 

Pentru adevărații următori ai lui Hristos, Paharul lui Hristos e un pahar de 
bucurii. Astfel, Sfinţii Apostoli, după ce au fost bătuţi înaintea soborului iu- 
deilor, se duceau de la fața soborului bucurându-se că pentru numele Domnului 
Iisus s-au învrednicit a fi necinstiți (Fapte V, 41). 

Auzit-a dreptul lov vești amare. Veste după veste venea să izbească în ini- 
ma lui tare. Cea din urmă veste a fost și cea mai grea: lovirea tuturor fiilor şi 

fiicelor lui de o moarte năprasnică, fără veste, cumplită. De multa întristare 
și-a rupt hainele dreptul Iov, şi-a pus cenușă în cap: din lucrarea credinţei su- 
puse care sălășluia în el a căzut la pământ, s-a închinat Domnului şi a zis: Go/ 
am ieșit din pântecele maicii mele, şi gol mă voi şi întoarce acolo. Domnul a dat, 
Domnul a luat, fie numele Domnului binecuvântat. Cum a plăcut Domnului, 
așa s-a şi făcut: fie numele Domnului binecuvântat în veci! (lov |, 21). 

Încredinţează-te întru simpliratea inimii Celui la Care și perii capului tău 
sunt numărați: EI ştie cât de mare trebuie să fie Paharul rămăduitor care își 
va fi dat. 

Priveşte adesea la Iisus: EI este înaintea ucigașilor Lui ca mielul fără glas 
înaintea celor ce-l tund; a fost dat morţii ca o oaie fără de răspuns junghierii. 
Nu îţi abate ochii de la el, și pătimirile tale vor fi pătrunse de dulceaţă cereas- 
că, duhovnicească; prin rănile lui Iisus se vor tămădui rănile inimii tale. 

„Opriţi-vă!” — le-a grăit Domnul celor care voiau să-L apere în grădina 
Ghetsimani, iar celui ce venise pentru a-L lega i-a vindecat urechea tăiată 
(Le. XXII, 51). 

Au ţi se pare, i-a răspuns Domnul celui ce încerca să abată de la EI Paharul 
cu arma, că nu pot a ruga acum pe Tatăl meu şi să-Mi trimită mai mult de doi- 
sprezece legiuni de îngeri? (Mr. XXVI, 53). 

În vreme de restriște nu căuta ajutor omenesc; nu pierde vremea preţioa- 
să, nu cheltui puterile sufletului tău căutând acest neputincios ajutor. Așteap- 
tă ajutor de la Dumnezeu: la porunca Lui, când va veni vremea potrivită, vor 
veni oameni și te vor ajuta. 

Tăcut-a Domnul înaintea lui Pilat și Irod, n-a rostit nici o dezvinovăţire. 
Urmează și tu acestei înțelepte și sfinte tăceri atunci când vei vedea că vrăjma- 
şii tăi te judecă cu hotărârea de a te osândi oricum, te judecă doar pentru a-și 
ascunde reaua voință sub masca judecății. 

Când premers de nori ce se adună amenințători sau adus fără veste de un 
vânt sălbatic se va arăta înaintea ta Paharul, spune lui Dumnezeu cu privire la 
el: „Facă-se voia Ta”. 

Eşti ucenicul, următorul și sluga lui Iisus. lisus a zis: Dacă cineva Îmi slu- 
fește Mie, să Îmi urmeze: şi unde voi fi Eu, acolo va fi şi sluga Mea — iar EI şi-a 
petrecut viața pământească în pătimiri: a fost prigonit de la naștere și până la 
mormânt; răutatea I-a pregătit moarte silnică de când era în scutece. Atingân- 
du-și țelul, ea nu s-a săturat: se străduiește să șteargă de pe fața pământului pâ- 
nă şi pomenirea Lui. 

Pe cărarea pătimirilor vremelnice au trecut în fericita veșnicie, în urma 
Domnului, toți aleşii Lui. Nu este cu putință nouă, care petrecem în plă- 
ceri trupești, să rămânem totodată într-o stare duhovnicească. Tocmai de ace- 

ea Domnul dă mereu celor iubiţi ai Lui Paharul Său, prin acest Pahar făcând 
să rămână în ei moartea față de lume și putinţa de a via viaţa Duhului. A zis 
Preacuviosul Isaac Sirul: „Omul de care poartă grijă aparte Dumnezeu se cu- 
noaște după aceea că i se trimit mereu necazuri”! 

Roagă-l pe Dumnezeu să abată de la tine toată nevoia, toată ispita. Nu se 
cuvine să te arunci cu îndrăzneală în vâltoarea necazurilor: aceasta este fap- 
ta nădăjduirii trufașe în sine. Atunci însă când necazurile vin singure, să nu 
crezi că ele au venit întâmplător, fiindcă așa s-au legat împrejurările. Nu, ele 
au fost îngăduite de nepătrunsa Pronie a lui Dumnezeu. Plin de credință, de 
bărbăţia și îndelunga răbdare pe care le naște ea, să plutești fără frică prin în- 
tuneric și prin furtuna care urlă către limanul lin al veşniciei: te călăuzește în 
chip nevăzut Însuși lisus. 

Cu adâncă și evlavioasă cugetare învaţă rugăciunea pe care Domnul a 
adus-o Tatălui în grădina Ghetsimani în multostenicioasele ceasuri ce au pre- 
mers pătimirilor şi morţii Sale pe cruce. Cu această rugăciune să întâmpini şi 
să birui orice necaz. Părintele Meu, S-a rugat Mântuitorul, Ze este cu putință, 
treacă de la Mine Pabarul acesta: însă nu precum voiesc Eu, ci precum Tu voieşti 
(Mr. XXVI, 39). 

Roagă-te lui Dumnezeu să depărteze de la tine toată nevoia, și totodată lea- 
pădă-te de voia ta ca de o voie păcătoasă şi oarbă; încredinţează-te pe tine în- 
sui, sufletul și trupul tău, întâmplările trăite de tine acum și în viitor, pe cei 
apropiaţi inimii tale, voii atotsfinte și preaînţelepte a lui Dumnezeu. 

Privegheaţi şi vă rugați ca să nu intraţi în ispită: că dubul este osârduitor, iar 
trupul neputincios (Mt. XĂVI, 41). Când e înconjoară necazurile trebuie să te 
rogi mai des, ca să atragi la tine un har deosebit al lui Dumnezeu. Numai cu 
ajutorul unui har deosebit poţi călca peste toate necazurile vremelnice. 

După ce ai primit de sus darul răbdării, priveghează cu luare-aminte asu- 
pra ta, ca să păstrezi, să ţii la tine harul lui Dumnezeu, ca nu cumva păcatul 
să se furișeze pe nebăgate de seamă în sufletul sau trupul tău și să gonească de 
Ja noi harul lui Dumnezeu. 

lar dacă din nebăgare de seamă și împrăștiere vei lăsa să se strecoare în tine 
păcatul, și mai ales pe cel către care este atât de înclinat trupul nostru nepu- 
tincios, care spurcă şi trupul și sufletul, harul se va depărta de la tine, te va lăsa 
neputincios, descoperit. Atunci, necazul îngăduit de Dumnezeu spre mântu- 
irea și desăvârșirea ta va năvăli fără cruţare asupră-ţi, te va strivi cu întristare, 
crândăvie, deznădejde, cum se întâmplă celui care nu are evlavia cuvenită faţă 
de darul lui Dumnezeu. Grăbește-te să redai inimii, prin pocăință nefățarnică 


' Cuvânrul XXXV. 

şi hotărâtoare, curăţia ei — iar prin curăţie îi vei aduce darul răbdării: fiindcă 
acesta, ca dar al Duhului Sfânt, odihneşte numai în cei curaţi. 

Sfinţii mucenici cântau cântare de bucurie în cuptoare încinse, mergând 
pe cuie, pe tăiș de săbii, stând în cazane cu apă sau ulei clocotit. Aşijderea și 
inima ta, atrăgându-şi prin rugăciune mângâierea harică, păzind-o prin trez- 
vie, va cânta în nenorociri și necazuri cumplite, veselă cântare de laudă și mul- 
țumită lui Dumnezeu. 

Mintea curăţită prin Paharul lui Hristos începe să vadă vederi duhovni- 
cești, începe să vadă atotcuprinzătoarea, nevăzuta pentru ochii trupeşti Pro- 
nie a lui Dumnezeu, să vadă legea stricăciunii în tot ce este stricăcios, să va- 
dă necuprinsa veșnicie care e la un pas de noi, să vadă pe Dumnezeu în mari- 
le Lui lucrări — în zidirea și rezidirea lumii. Viaţa pământească i se înfățișează 
ca o pribegie care degrab se va sfârşi, întâmplările ei — ca niște vise, bunătățile 
ei — amăgire vremelnică a ochilor, amăgire vremelnică şi pierzătoare a minţii 
şi a inimii. 

Care e roada necazurilor vremelnice, pe care ele o aduc pentru veșnicie? 
Arunci când Sfântului Apostol Ioan i-a fost arătat Cerul, unul dintre locuito- 
rii cereşti, arătându-i nenumărata ceată a purtătorilor de lumină îmbrăcaţi în 
haine albe, ce prăznuiau înaintea tronului dumnezeiesc mântuirea și fericirea 
lor, l-a întrebat: Aceștia care sunt îmbrăcaţi cu veșmintele cele albe, cine sunt şi de 
unde au venit? — şi a zis lui, spune Sfântul loan Cuvântătorul de Dumnezeu, 
doamne, tu ştii. Avunci locuitorul Cerului i-a zis Cuvântătorului de Dumne- 
zeu: Aceștia sunt cei ce vin din necazul cel mare şi şi-au spălat veșmintele lor, şi 
și-au albit veșmintele lor în sângele Mielului. Pentru aceasta sunt înaintea scau- 
nului lui Dumnezeu şi slujesc Lui ziua şi noaptea în biserica Lui, şi cel ce şade pe 
scaun se va sălășlui în ei. Nu vor mai flămânzi, nici nu vor mai înseta, nici va 
mai cădea peste ei soarele, nici tot zăduful: că Mielul Cel din mijlocul scaunului 
îi va paşte pe ei şi îi va povățui pe ei la izvoare de ape vii, şi va şterge Dumnezeu 
toată lacrima de la ochii lor (Apoc. VIL,. 13-17). 

Înstrăinarea de Dumnezeu, veșnicele chinuri din iad, veșnica părtășie cu 
diavolii și cu oamenii asemenea diavolilor, văpaia, gerul, întunericul gheenei: 
iată ce se cuvine a se numi „necaz”! Cu adevărat, acesta este necaz mare, cum- 
plit, de nerăbdat. 

La mare necaz veşnic duc desfărările pământești. 

De acest necaz ne fereşte, ne apără Paharul lui Hristos, atunci când cel care 
îl bea, îl bea mulțumind lui Dumnezeu, slavoslovind pe Arotbunul Dumne- 
zeu, Care în Paharul amar al necazurilor vremelnice dă omului nemărginita, 
veșnica Sa milostivire. 


“Xe 
Sa 


Plângerea mea 


Ce cuvânt voi pune la începutul cuvintelor plânsului meu? Ce gând din 
gândurile mele triste voi înfățișa mai întâi prin cuvânt? Toate sunt deopotrivă 
de grele: fiecare din ele, atunci când se înfățișează minţii, pare cel mai greu; fi- 
ecare din ele pare cel mai dureros pentru inimă atunci când o împunge, când 
o străpunge. Tânguirile s-au adunat în pieptul meu, se îmbulzesc în el, vor să 
izbucnească afară — dar se împiedică între ele și se întorc în piept, pricinuind 
în el o tulburare grozavă. De îmi întorc privirile minţii spre zilele trecute ale 
vieţii mele — văd un şir de amăgiri, un șir de păcate, un șir de căderi! De ca- 
ut la acea parte a vieţii mele care încă îmi stă înainte pe drumul pribegiei pă- 
mânteşti, mă cuprinde groaza pe care mi-o pricinuiește neputința mea, dove- 
dită în nenumărate rânduri de fapte. De privesc la sufletul meu, nu văd vreun 
lucru care să mă mângâie: este acoperit cu totul de rănile păcatelor; nu e păcat 
de care el să nu fie împărtășit! Trup al meu, sărmane trup! Simt putoarea stri- 
căciunii tale. Nestricăciunea pe stricăciune nu va moșteni (1 Cor. XV, 50). Soar- 
ta ta aceasta este: după moarte în temnița mormântului, după înviere în tem- 
nița iadului! Ce soartă așteaptă sufletul meu după despărțirea de trup? Bine ar 
fi dacă i s-ar înfățișa înger paşnic și luminat, spre a se înălța cu el în fericitele 
sălașuri ale Edenului. Dar pentru ce să se înfăţișeze astfel de înger? Ce faptă 
bună, ce nevoinţă vrednică de locuitorii cerului va afla în el? Nu! Mai degrabă 
îl vor împresura taberele demonilor întunecați, a îngerilor căzuţi, vor afla în 
el înrudire cu dânșii, vor afla în el căderea lor, însuşirile lor păcătoase, voia lor 
împotrivitoare de Dumnezeu — îl vor duce, îl vor târi în sălaşurile lor, sălașuri 
ale morţii cumplite, veşnice, sălaşuri ale întunericului veşnic şi totodată ale fo- 
cului nestins, sălașuri ale chinurilor și tânguirilor necurmate, fără sfârșit. 

Astfel mă văd pe mine însumi și plâng. Lacrimile acum curg lin, în picuri 
mici ca picurii de rouă, doar umezindu-mi ochii, acum se revarsă ca un șu- 
voi pe obraji și în jos, pe veşminte ori pat, acum seacă de tot și numai sufle- 
tul este cuprins de un plâns dureros. Plâng cu mintea, plâng cu inima, plâng 
cu trupul, plâng cu toată ființa mea; simt plânsul nu doar în piept, ci în toate 
mădularele trupului meu. Ele iau parte la plâns, suferă din pricina lui în chip 
străin și negrăit. 

Suflete al meu! Mai înainte de a veni vremea hotărâtoare, de neocolit a tre- 
cerii în veșnicie, îngrijește-te de tine. Apropie-re, lipește-te de Domnul prin 
pocăință nemincinoasă și statornică — prin vieţuirea evlavioasă după îndrep- 
tarul atotsfintelor Lui porunci. Multmilostiv este Domnul, și mila Lui nu are 
sfârșit: E primește pe toți care aleargă la Dânsul, curăță păcatele păcătoşilor, 
vindecă rănile învechite, împuţite, ucigătoare, dăruiește fericirea tuturor celor 
ce cred în El și 1 se supun. Cercetează pribegia ta pământească pornind chiar 
de la începutul ei, cercetează marile binefaceri revărsate asupra ta de către 
Dumnezeu, încredinţează-ţi Lui soarta, caută a sălășlui în tine sfânta Lui voie, 
supune-te atotbunelor și preaînțeleprelor Lui hotărâri. Bagă de seamă Aposto- 
lul: De ne-am fi judecat singuri, n-am fi fost osândiți (| Cor. XI, 31). 

Nimeni, nimeni n-a mijlocit înainte de a mă naște eu pe lângă Ziditorul 
meu ca să mă cheme din neființă la ființă prin arotputernica Lui poruncă: 
singurul meu mijlocitor pe lângă Dumnezeu a fost bunătatea Lui cea împre- 
ună veşnică cu Dânsul. M-am născut neștiind că fiinţez: am început a fiin- 
ţa ca unul care nu fiinţează. Vai! M-am născut căzut, am început a trăi fiind 
deja mort: întru fărădelegi m-am zămislit şi întru moartea păcatului 7-4 năs- 
cut maica mea (Ps. L, 6). Viaţa şi moartea dimpreună au fost începutul ființă- 
rii mele. Nu știam, nu pricepeam deloc că trăiesc, că trăind sunt mort, că fi- 
inţând sunt pierit. 

Ce taină este aceasta: nașterea omului întru păcat? Cum a murit fără să fi 
trăit? Cum a căzut fără să fi umblat? Cum a păcăruit fără să fi făcut nimic? 
Cum sunt copiii în coapsele strămoșului, despărțiți de el prin mii de ani, păr- 
tași ai păcatului său? Cu evlavie caută mintea la judecăţile lui Dumnezeu; nu 
le pricepe; nu cutează a cerceta — dar le vede, se minunează de ele și dă slavă 
lui Dumnezeu Cel Neurmat şi Nepătruns. 

Naşterea mea întru păcat a fost o nenorocire mai rea chiar și decât nefi- 
inţa! Cum să nu fie o nenorocire a te naște pentru necazurile degrabă trecă- 
toarei vieţi pământeşti spre a ființa, după aceea, pentru veșnicie în bezna și în 
chinurile iadului! Nu este cine să mijlocească pentru mine; singur nu am pu- 
tere să mă smulg din prăpastia pierzării. Mă scoate de acolo dreapta Dum- 
nezeului meu. După ce m-a născut prin părinţii mei spre ființare, El mă naș- 
te prin Sine întru mântuire: mă spală de întinăciunea păcatului, mă înnoieş- 
te prin Duhul în apele botezului, primește făgăduințele mele de credinţă din 
gura nașului meu, numește asupra mea numele Său, mă pecetluiește cu pece- 
tea sa, mă face părtaş al Dumnezeirii Sale, moștenitor al Împărăției Sale. Se 
săvârșesc asupra mea minuni, se revarsă asupra mea negrăite faceri de bine în 
vreme ce eu nu simt nimic, nu înţeleg nimic — nu înțeleg nici măcar că fiin- 
țez. Ai căutat spre mine, Doamne al meu, pe când eram încă un prunc neîn- 

stare să vorbească! Înfăşurat în scutece, fără înţelegere, fără putina făptuirii, 
ce Ţi-am adus eu Ţie? Cum ai primit făgăduințele mele? Cum, după ce le-ai 
primit, ai revărsat asupră-mi darurile Tale? Căutând la nepătrunsa Ta bunăta- 
te, cad în nedumerire! Nici acum nu pot să fac mai mult decât făceam când 
eram prunc puţin de zile: tăcând cu limba și cu mintea, îţi aduc plâns copilă- 
resc şi lacrimi fără nici un gând. 

Dar cu ce am răsplătit pentru atâtea faceri de bine revărsate asupra mea 
pe când eu încă nu le pricepeam? Am continuat să nu le pricep, să nu le ştiu. 
Mi-am aţintit privirile spre lume; mângâierile, slujirile vremelnice în mijlocul 
ci îmi păreau moștenirea și rostul omului. Moartea nici nu fiinţa pentru mi- 
ne! Viaţa pământească îmi părea veşnică: astfel, gândul la moarte era străin 
minţii mele. Veşnicia!... în nevăzuta ei zare nu priveam! Cunoșteam dogmele 
și învățătura Sfintei Biserici de Răsărit, credeam în ele, dar cunoștința și cre- 
dinţa mea erau moarte. În ce a stat căderea omului, în ce stă mântuirea lui, 
care sunt semnele, care sunt dovezile lor? Nu aveam despre aceste lucruri nici 
o cunoaștere vie, din cercare. Socoteam drept porunci dumnezeieşti doar cele 
zece porunci ale Legământului celui Vechi, iar poruncile Mântuitorului meu, 
atotsfintele Lui cuvinte, le luam drept o simplă morală, a cărei urmare aduce 
folos și e de lăudat, dar nu este o datorie ce trebuie împlinită neapărat. Astfel, 
darul cel negrăit al harului, ce mi s-a dat la botez, a fost îngropat precum ta- 
lantul evanghelic în pânza neștiinţei, îngropat, ascuns adânc în pământ — în 
grija de a căuta cunoștințele trecătoare ale lumii celei trecătoare; acoperit cu 
praful gândurilor de propășire și desfărări vremelnice, de slujire a deșertăciu- 
nii și a luminii întunericite a veacului acestuia deșert. 

Copilăria mi-a fost plină de necazuri. Aici văd mâna Ta, Dumnezeul meu! 
N-aveam cui să îmi deschid inima: am început să o revărs înaintea Dumneze- 
ului meu, am început să citesc Evanghelia și vieţile sfinţilor Tăi. Un văl rareori 
pătruns acoperea pentru mine Evanghelia; însă Pimenii, Sisoii şi Macarii Tăi 
au avut o înrâurire minunată asupra mea. Gândul, care adeseori se înălța spre 
Dumnezeu prin rugăciune și citire, a început puţin câte puţin să aducă pace 
și liniște în sufletul meu. Când eram tânăr de cincisprezece ani, o negrăită li- 
niște adia în mintea și inima mea — însă eu nu o pricepeam, presupuneam că 
e starea obișnuită a tuturor oamenilor. 

Astfel am intrat în slujba militară şi totodată științifică, nu din alegerea și 
dorința mea. Atunci nu îndrăzneam, nu puteam face nimic, fiindcă nu afla- 
sem încă Adevărul, încă nu Îl vedeam limpede, ca să-L doresc! Ştiinţele ome- 
nești, descoperirile rațiunii omeneşti căzute, au devenit obiectul luării me- 
le aminte: către ele năzuiam din toate puterile sufletului; vagile îndeletniciri 
şi simțiri religioase rămăseseră deoparte. Am petrecut aproape doi ani în în- 

deletniciri pământești: se născuse și deja crescuse în sufletul meu o groazni- 
că pustietate, se ivise o foamete, se ivise un dor neîndurat — după Dumnezeu. 
Am început să plâng nepăsarea mea, să plâng uitarea căreia dădusem credinţa, 
să plâng dulcea linişte pe care o pierdusem, să plâng pustietarea pe care mi-o 
agonisisem, care mă apăsa, mă speria, mă umplea de simțământul că sunt or- 
fan, că sunt lipsit de viață! Și întocmai: aceasta era tânjirea sufletului îndepăr- 
tat de adevărata sa viață — Dumnezeu. Îmi amintesc: mergeam pe străzile San- 
kt-Petersburgului în mundirul de iuncher, şi lacrimile îmi curgeau din ochi 
şiroaie!... De ce nu plâng așa acum! Acum mai mare trebuință am de lacrimi! 
Ajuns-am la înjumătăţirea vieţii mele: mai repede au început să treacă zilele, 
lunile, anii; se duc spre mormânt, de unde nu este întoarcere, dincolo de care 
nu este pocăință și îndreptare. 

Mintea mea era de acum mai coaptă; căutam în religie ceva deslușit. Simţi- 
rile religioase instinctive nu mă mai mulțumeau; voiam să văd ceva vrednic de 
crezare, limpede: voiam Adevărul. Pe atunci, felurite idei religioase preocupau 
și frământau capitala de nord, călcându-se în picioare, luptându-se între ele. 
Nici o parte, nici cealaltă nu plăceau inimii mele; aceasta nu avea încredere 
în ele, se speria de ele. Cuprins de gânduri cenușii mi-am scos mundirul de 
iuncher, îmbrăcându-l pe cel de ofiţer. Îmi părea rău după mundirul de iun- 
cher: în el puteam ca, mergând în biserică, să stau în gloata de soldaţi, de oa- 
meni simpli, să mă rog și să plâng cât îmi poftea sufletul. Nu de plăceri, nu de 
distracții îi ardea tânărului care eram! Lumea nu îmi înfățișa nimic atrăgător: 
eram faţă de ea atât de rece de parcă lumea ar fi fost cu torul lipsită de smin- 
teli! Întocmai: ele nu existau pentru mine; mintea îmi era cufundată cu totul 
în științe și totodată ardea dorind să afle unde se ascunde credința cea ade- 
vărată, unde se ascunde învăţătura cea adevărată despre ea, străină de rătăciri 
dogmatice și ascetice. 

Între timp, privirilor mele se înfățișau deja hotarele cunoașterii omenești 
în ştiinţele cele mai înalte, supreme. Ajungând la acest hotare, am întrebat ști- 
inţele: „Ce daţi voi ca avere statornică omului? Omul e veșnic, și avuţia lui se 
cuvine să fie veșnică. Arătaţi-mi această avuţie veşnică, această bogăţie de nă- 
dejde, pe care să o pot lua cu mine dincolo de hotarele mormântului! Până 
acum văd numai cunoștințe date, ca să zic așa, cu împrumut, care se termi- 
nă odată cu viața pământească, neputând fiinţa după despărțirea sufletului de 
trup. La ce slujește studierea matematicii? Obiectul ei este materia. Ea desco- 
peră un anumit fel de legi ale materiei, învaţă numărarea și măsurarea ei, folo- 
sirea acestor măsuri şi numărători pentru nevoile vieţii pământești. Ea arată, 
ca pe o idee, existența unei mărimi infinite dincolo de hotarele materiei cu- 
noașterea și definirea exactă a acestei idei este în mod logic cu neputinţă pen- 


449 


tru orice ființă rațională, dar limitată. Matematica arată numere și măsuri ce 
nu pot fi supuse cercetării omului unele din pricina mărimii lor uriașe, iar al- 
tele din pricina extremei lor micimi; ea arată existenţa unor cunoștințe către 
care omul are o năzuinţă înnăscută, dar către care ştiinţa nu are mijloace să îl 
înalțe. Matematica face doar aluzie la existența unor lucruri aflare în afara cu- 
prinderii simţurilor noastre. Fizica și chimia revelează un alt aspect al legilor 
materiei. Până la apariţia științei, omul nici nu ştia de existenţa acestor legi. 
Legile descoperite au arătat existenţa altor nenumărate legi care sunt încă tai- 
nice. Unele din ele nu sunt încă explicate, în ciuda strădaniei omului de a le 
explica, altele nici nu pot fi explicate, din pricina mărginirii puterilor şi capa- 
cităţilor omului. Se pare, ne spunea elocventul și inteligentul profesor Solovi- 
ov!, rostind lecţia de introducere în chimie, că studiem această știință tocmai 
pentru a afla că nu știm nimic și nici nu putem şti: ea dezvăluie ochilor min- 
ţii noastre un domeniu atât de necuprins al cunoașterii! Fa dovedește și con- 
vinge cu o claritate palpabilă că materia, cu toate că ea, ca materie, trebuie să 
aibă graniţele sale, nu poate fi înțeleasă și definită de oameni, atât din pricina 
vastităţii sale, cât și din multe alce pricini. Chimia urmează treptele din ce în 
ce mai subtile ale materiei, o aduce la o subtilitate de-abia perceptibilă pen- 
tru simţurile omeneşti, în această stare subtilă a materiei încă vede comple- 
xitate și capacitatea descompunerii în părţi alcătuitoare, și mai subtile, chiar 
dacă descompunerea în sine nu mai este posibilă. Omul nu vede capăt subti- 
lităţii materiei, cum nu vede capăt nici mărimii numerelor și măsurilor. EI în- 
ţelege că nesfârșitul trebuie să fie și imaterial; dimpotrivă, tot ce este finit es- 
te material prin necesitate. Aceasta însă e o idee neclară; clară este existența ei. 
Apoi, fizica şi chimia lucrează doar cu materia, sporesc cunoştinţele privitoare 
la întrebuinţarea ei pentru nevoile vremelnice, pământești ale omului și soci- 
etăţii omeneşti. Mai puţin pozitivă decât științele sus-pomenite este filosofia, 
cu care mai ales se trufește omul căzut. Ştiinţele naturale se sprijină neîncetat 
pe experiența materială, prin ea dovedesc adevărul teoriilor acceptate de ele, 
care fără această dovadă n-au loc în știință. Filosofiei îi lipseşte un mijloc ho- 
tărâtor de a convinge neîncetat prin experiență. Mulțimea feluritelor sisteme 
ce nu conglăsuiesc între ele, care se contrazic unul pe altul, dau deja în vileag 
„iubirea de înţelepciune” omenească în aceea că nu are o cunoaștere poziti- 
vă a Adevărului. Câr de mult spaţiu este în filosofie pentru bunul plac, pen- 
tru închipuire, pentru născociri, pentru delirul bombastic, nesuferit de ştiinţa 
exactă, precisă! Cu toate acestea, filosofia este îndeobște foarte mulțumită de 

sine. Odată cu lumina ei înșelătoare intră în suflet cu prisosință părerea de si- 
ne, semeaţa cugetare, trufia, slava deşartă, disprețul față de aproapele. Lumea 
oarbă o acoperă, recunoscându-și-o apropiată, cu laude şi cu cinstiri. Mulţu- 
mindu-se cu acele cunoștințe pe care le aduce filosofia, nu doar că nu primeşte 
idei corecte despre Dumnezeu, despre sine însăși, despre lumea duhovniceas- 
că, ci, dimpotrivă, se molipseşte de idei pervertite, ce strică mintea, ce o fac 
neînstare, din pricina molipsirii şi vătămării ei de către minciună, de părtășia 
cu Adevărul (2 Tim. III, 8). N-z cunoscut lumea prin înțelepciune pe Dumne- 
zeul 1 Cor. I, 21) — spune Apostolul. Cugetarea trupească moartă este; cugetarea 
trupească este vrăjmăşie față de Dumnezeu — că legii lui Dumnezeu nu se supune, 
că nici nu poate (Rom. VIII, 6-7), fiindcă acest lucru nu-i stă în fire. Frazilor, 
luaţi seama ca nimeni să nu vă fure pe voi cu filosofia şi cu înțelepciunea deșar- 
tă, după predania oamenilor, după stihiile lumii, iar nu după Hristos, întru Care 
vistieriile înţelepciunii și ale cunoștinței sunt ascunse (Col. II, 8, 3). Filosofia, fi- 
ind vlăstar al căderii omenești, lingușește această cădere, o maschează, o ocro- 
tește și o hrăneşte. Ea se înfricoșează de învățătura Adevărului ca de osândire a 
ei la moarte (1 Cor. III, 18). Starea în care este adus de filosofie este o stare de 
amăgire de sine, de pieire sufletească, ceea ce se vede foarte desluşit din cuvin- 
tele pe care le-am adus mai înainte ale Apostolului, ce poruncește tuturor care 
vor să dobândească adevărata cunoaștere de la Dumnezeu să lepede cunoaște- 
rea adusă de „iubirea de înțelepciune” a firii omenești căzute. Adevărata filo- 
sofie (iubire de înţelepciune) încape doar în învăţătura lui Hristos. Hristos es- 
te Înţelepciunea lui Dumnezeu (1 Cor. 1, 24, 30)!. Cel ce caută înțelepciune în 
afara lui Hrisos, acela se leapădă de Hristos, leapădă înțelepciunea, își află și 
îşi însușește rațiunea cea cu nume mincinos, avuţia duhurilor căzure. Despre 
geografie, geodezie, lingvistică, literatură, despre celelalte științe, despre toate 
artele nici nu merită să mai amintim: toate acestea sunt pentru pământ; ne- 
voia omului de ele încetează odată cu încetarea vieţii pământești — în cea mai 
mare parte, cu mult mai repede, Dacă întreaga vreme a vieţii pământești o voi 
întrebuința spre dobândirea unor cunoștințe ce încetează odată cu viaţa pă- 
mântească, ce voi lua cu mine dincolo de hotarele materiei grosiere?... Ştiinţe! 
Daţi-mi, dacă puteţi să-mi daţi, ceva veşnic, pozitiv, daţi-mi ceva necuprins și 
sigur, vrednic a se numi avuţie a omului!” științele au tăcut. 

Pentru un răspuns mulțumitor, un răspuns cu adevărat necesar, vital, mă 
întorc spre credință. Dar unde te ascunzi tu, credință adevărată și sfântă? 


! „Fără Hristos nu e dreptate, nu e sfințire, nu este izbăvire, şi toată înţelepciunea nebunie 
este fără Hristos. Fără Hristos, tot înțeleptul nebun este, tot dreptul — păcăros, tot cel curat 
— necurat... Ce este cu adevărat al nostru? Neputinţa, stricăciunea, întunericul, răutatea, pă- 
catele” — Sfântul Tihon de Zadonsk, tom 15, scrisoarea 11. 


451 


N-am putut să te recunosc în fanatism, care nu e pecetluit cu blândeţea evan- 
ghelică; el sufla înfierbântare şi semeție! N-am putut să te recunosc în învă- 
țătura bunului plac, ce se desparte de Biserică, ce își alcătuiește sistemul său 
nou, care în chip deșert şi lăudăros proclamă aflarea unei noi, adevărate cre- 
dinţe creştine — și asta la optsprezece veacuri de la întruparea lui Dumnezeu 
Cuvântul. Ah! În ce nedumerire grea plutea sufletul meu! Câr de cumplit se 
chinuia! Ce valuri ale îndoielii se ridicau asupră-i, valuri născute din neîncre- 
derea în sine, din neîncrederea față de tot ce făcea zarvă, striga în jurul meu — 
din neştiința, necunoașterea adevărului. 

Şi-am început să-L rog ades, cu lacrimi, pe Dumnezeu să nu mă lase jert- 
fă rătăcirii, să îmi arate calea dreaptă pe care aș fi putut să mă îndreptez spre 
EI cu nevăzutul umblet al minţii și al inimii. Fără de veste mi s-a înfățișat un 
gând... inima năzui spre el ca spre îmbrăţișarea unui prieten. Acest gând îmi 
insufla să studiez credinţa în izvoarele sale: în scrierile Sfinţilor Părinţi. „Sfin- 
ţenia lor”, îmi grăia el, „stă chezășie că sunt vrednici de crezare: pe ei să ţi-i 
alegi drept călăuzitori”. M-am supus. Am aflat un mijloc pentru a face rost 
de lucrările sfinților bineplăcuţi ai lui Dumnezeu; cu sete am prins a-i ci- 
ti, a-i cerceta în adâncime. După ce l-am citit pe unul din scoarță în scoarță, 
mă apuc de altul; citesc, recitesc, studiez. Ce m-a izbit mai înainte de toate 
în scrierile Părinților Bisericii Ortodoxe? Conglăsuirea lor — conglăsuire mi- 
nunată, măreață. Optsprezece veacuri mărturisesc într-un glas în gurile lor o 
singură învățătură, învățătura dumnezeiască! Când privesc într-o noapte lu- 
minoasă de toamnă cerul curat, semănat cu stele fără număr, care, având mă- 
rimi atât de felurite, răspândesc aceeași lumină, îmi spun: așa sunt scrierile 
Părinților. Când într-o zi de vară privesc marea cea largă, acoperită cu mulți- 
me de corăbii felurite ale căror pânze sunt întinse asemenea albelor aripi de 
lebădă, corăbii care aleargă mânate de același vânt către acelaşi ţel, același li- 
man, îmi spun: așa sunt scrierile Părinților. Când aud un cor numeros și mă- 
iestru, în care feluritele glasuri cântă într-o aleasă armonie o singură cântare 
dumnezeiască, îmi spun: așa sunt scrierile Părinților. Printre altele, ce învăţă- 
tură aflu în ele? Aflu învățătura repetată de toți Părinţii, potrivit căreia singu- 
ra cale spre mântuire e urmarea neabărută a poveţelor Sfinţilor Părinţi. „De 
ai văzut”, spun ei, „pe cineva amăgit cu învăţătura cea mincinoasă, pierit din 
pricina alegerii nepotrivite a nevoinţelor, să știi că acela a urmat sieși, înţele- 
gerii sale, părerilor sale, iar nu învăţăturii Părinţilor”?, din care e alcătuită pre- 

! Aici sunt avute în vedere unele partide religioase ce atrăgeau asupra lor atenţia capitalei 


de nord în anii 1823-1824. 
? Preacuviosul Avvă Dorotei, Învățătura a cincea. 

dania dogmatică și ascetică a Bisericii. Din aceasta, ca dintr-o avere nepreţui- 
tă, își crește ea copii săi. 

Gândul acesta a fost trimis de Dumnezeu, de la Care este toată darea cea 
bună, de la Care este şi gândul bun — începutul a tot binele. Așa spun Părin- 
ţii, și lucrul este limpede chiar din firea faprului!. Gândul acesta a fost lima- 
nul meu dintâi în ţara adevărului. Aici, sufletul meu a aflat odihnă de învă- 
luiri și de vânturi. Gând bun, mântuitor! Gând — dar nepreţuit al Atotbunu- 
lui Dumnezeu, Care vrea ca toţi oamenii să se mântuiască și întru cunoștința 
adevărului să vină! Acest gând s-a făcut piatră de temelie pentru zidirea du- 
hovnicească a sufletului meu! Acest gând mi s-a făcut stea călăuzitoare! El 
a început să-mi lumineze treptat calea cea multostenicioasă şi multnecăjită, 
strâmtă și nevăzută, a minţii şi inimii către Dumnezeu. Am privit lumea reli- 
gici din acest gând, şi am văzut: pricina tuturor rătăcirilor stă în neştiinţă, în 
uitare, în lipsa acestui gând. 

Așa fel sunt facerile de bine cu care m-a miluit Dumnezeul meu! Așa fel e 
comoara cea nestricăcioasă, care povăţuieşte la fericirea veşnică, trimisă mie de 
sus, de la scaunul cel înalt al milei și Înţelepciunii Dumnezeiești. Cu cei voi 
mulțumi Făcătorului de bine? Poate numai afierosind căutării Lui, slujirii Lui, 
toată viaţa mea pământească! Dar prin aceasta mă voi arăta, oare, mulțumitor? 
Prin aceasta nu voi face altceva decât să îmi aduc o nouă, foarte mare binefa- 
cere. Dumnezeu, Dumnezeu Însuși, prin gândul cel bun m-a despărțit deja 
de lumea cea deșartă. Trăiam în mijlocul lumii, dar nu eram pe calea de obște, 
calea cea largă şi netedă: gândul bun m-a dus pe o cărare aparte la izvoare de 
ape vii, răcoroase, prin ţinuturi roditoare, prin locuri negrăit de frumoase, în- 
să adeseori sălbatice, primejdioase, brăzdate de prăpăstii, din cale afară de sin- 
guratice. Prin ele rareori umblă călătorul. 

Citirea Părinților m-a încredințat pe deplin că în sânurile Bisericii Orto- 
doxe nădejdea mântuirii este neîndoielnică, lucru de care sunt lipsite religii- 
le Europei apusene, întrucât nu au păstrat în toată întregimea lor nici învăă- 
tura dogmatică, nici pe cea ascetică a Bisericii primare a lui Hristos. Ea mi-a 
descoperit ce a făcut Hristos pentru omenire, în ce constă căderea omului, de 
ce este neapărat trebuincios Răscumpărătorul, în ce constă mântuirea pe ca- 
re a adus-o și o aduce El. Ea mi-a spus cu tărie: trebuie să dezvoltăm, să sim- 
ţim, să vedem în noi mântuirea, fără de care credinţa în Hristos e moartă, iar 
creștinismul — un cuvânt și un nume lipsit de realitate! Ea m-a învățat să pri- 
vesc veșnicia ca veșnicie, înaintea căreia este neînsemnată chiar și o viață pă- 
mântească de zece veacuri, nu doar a noastră, a cărei măsură este pe undeva 


! Sfântul loan Gură de Aur, rugăciunea a șaptea a celor ce merg spre somn, jumătatea a 
doua, cererea a patra [la noi este între rugăciunile de dimineaţă — z. ir.) 

ca la o jumătate de veac. Ea m-a învăţat că trebuie să petrecem viața pămân- 
tească pregătindu-ne pentru veșnicie, aşa cum oamenii se pregătesc în anti- 
cameră pentru a intra în măreţele cămări împărătești. Ea mi-a arătat că toa- 
re îndeletnicirile, desfătările, cinstirile, întâietăţile pământeşti sunt numai ju- 
cărele deșarte, cu care se joacă și în care pierd fericirea veșniciei copiii mari. 
Ce înseamnă toate cele pământești înaintea lui Hristos — înaintea Arotputer- 
nicului Dumnezeu, Care Se dă pe Sine drept avuție, dar și proprietate veșnică 
firicelului de praf care este omul?... Nu merită lumea văzută să îi slujim și să 
ne îngrijim de ea! Cu ce răsplătește ea slugilor sale? Mai întâi cu jucărele, după 
aceea cu mormântul, cu stricăciunea, cu întunecata necunoaștere a viitorului, 
cu tânguirea celor apropiaţi și, nu după mult timp, cu uitarea lor. Alre răsplăți 
au slugile lui Hristos: ele își petrec viaţa de aici cercetând adevărul, formân- 
du-se pe sine prin el. Preschimbaţi fiind prin acest adevăr, ei sunt pecetluiți 
cu Sfântul Duh, intră în veșnicie după ce au făcut deja o scurtă cunoștință cu 
veșnicia, pregătindu-și fericirea cea din ea, înștiințaţi fiind de mântuire: Du- 
bul lui Dumnezeu, spune Apostolul, zozze /e cercetează, şi adâncurile lui Dum- 
nezeu (1 Cor. II, 10): cunoaşterea lor El o dăruiește părtașilor Săi. Aceste lu- 
cruri le înfățișează limpede Sfinții Părinţi în sfinţirele lor scrieri. 

S-a răcit inima către lume, către slujirile ei, către măreţia ei, către desfăta- 
rea ei! M-am hotărât să părăsesc lumea, să-mi închin viaţa de pe pământ cu- 
noașterii lui Hristos, împroprierii lui Hristos. Cu această hotărâre am început 
să cercetez clerul mănăstiresc și cel de mir. Și aici m-a întâmpinat osteneală: 
această osteneală mi-o sporeau tinereţea şi lipsa de cercare — însă am văzut to- 
tul îndeaproape și, după intrarea în mănăstire, n-am aflat nici un lucru nou, 
neașteptat. Câte piedici nu s-au ridicat în calea acestei intrări! Nu le voi po- 
meni pe toate; chiar trupul meu striga: „Unde mă duci? Sunt așa slab și bol- 
năvicios. Ai văzut mănăstirile, ai făcut cunoştinţă pe scurt cu ele: nu poţi su- 
feri viața de mănăstire atât datorită neputinței mele, cât și datorită educației 
tale, precum și a atâtor alte pricini”. Rațiunea întărea dovezile trupului. Era 
însă un glas, un glas din inimă — glasul conștiinței, cred, sau, poate, al îngeru- 
lui păzitor, ce îmi grăia voia lui Dumnezeu, fiindcă acest glas era hotărât și po- 
runcitor. El îmi spunea: „E datoria ta, datoria ta de neocolit să faci asta!” Așa 
puternic era glasul, că dovezile raţiunii, tânguitoarele şi părut întemeiatele ru- 
găminţi ale trupului se arătau nimicnice înaintea lui. Fără avânr, fără aprinde- 
re, ca un rob, mânat de un nebiruit simțământ al inimii, de o chemare nepă- 
trunsă şi netâlcuită: aşa am intrat în mănăstire. 

Am intrat în mănăstire așa cum se aruncă nebunul, închizând ochii și lă- 
sând deoparte orice cugetare, în foc sau în prăpastie, cum se aruncă ostașul, 
mânat de inimă, în măcelul sângeros, la moarte sigură. Steaua mea călău- 

zitoare, gândul cel bun, a venit să îmi lumineze în singurătate, în liniște — sau, 
mai bine zis, în beznă, în viforele mănăstirești. Potrivit învăţăturii Părinților, 
singurul fel de vieţuire monahală care se potriveşte cu vremurile noastre e vie- 
țuirea sub îndrumarea scrierilor Părinților şi cu sfatul fraților sporiţi din tim- 
pul nostru; acest sfat trebuie, la rândul lui, verificat după îndreptarul scrierilor 
Părinților. Părinţii primelor veacuri ale Bisericii sfătuiesc cu stăruință căutarea 
unui povăţuitor de Dumnezeu insuflat, ascultarea desăvârșită, necondiționată 
față de el, şi spun că această cale este cea mai ușoară, cea mai sigură, cea mai 
plăcută lui Dumnezeu — precum şi este. Părinţii pe care o mie de ani îi des- 
parte de nașterea lui Hristos, repetând sfatul înaintaşilor, se tânguie deja de 
puţinătatea povăţuitorilor de Dumnezeu insuflați, de mulțimea învăţărori- 
lor mincinoși apăruţi, şi propun ca îndrumar Sfânta Scriptură și scrierile Pă- 
rinţilor. Părinţii apropiaţi de vremea noastră numesc povăţuitorii de Dumne- 
zeu insuflați „bun al vremurilor de demult”, și deja ne sfătuiesc cu hotărâre să 
ne călăuzim după Sfânta Scriptură dimpreună cu sfatul fraţilor din vremuri- 
le noastre, ce petrec împreună cu noi — sfat verificat după îndreptarul Scrip- 
turii, primit cu cea mai mare fereală (prudenţă). Doream să fiu sub călăuzirea 
unui povăţuitor — însă n-am reușit să aflu nici unul care să mă mulțumească 
pe deplin, care să fie însuflețit de învăţătura Părinților. Am auzit, totuși, mul- 
te lucruri folositoare, multe lucruri de mare trebuinţă, care au devenit teme- 
iuri ale zidirii mele sufletești. Să odihnească Domnul în loc de verdeață, în loc 
de lumină și fericire, pe răposaţii binefăcători ai sufletului meu! Să dăruiască 
mai mare sporire duhovnicească și sfârșit bineprimit celor ce încă mai aleargă 
în stadia (arena) pribegiei și ostenelii pământești! 

Voi rosti aici cuvântul meu sărman cu privire la mănăstirile rusești, cuvânt 
care e rodul unei observații de mulți ani. Poate că el, însemnat pe hârtie, va fo- 
losi cuiva! A slăbit viața monahală, ca de alrfel și cea creștină îndeobște; a slăbit 
viața monahală fiindcă ea se află într-o legătură de nedesfăcut cu lumea crești- 
nă care, osebind pentru monahism creștini slabi, nu are dreptul să ceară de la 
mănăstiri călugări puternici, asemenea celor de demult, când şi creștinismul 
din mijlocul lumii avea din belșug fapte bune şi tărie duhovnicească. Totuși, 
mănăstirile, fiind aşezăminte ale Sfântului Duh, încă mai răspândesc raze de 
lumină asupra creștinismului; încă se mai află în ele hrană pentru cei evlavi- 
oși; încă se mai află în ele păzirea poruncilor evanghelice; încă se mai află în 
ele Ortodoxia strictă, atât sub latura dogmelor, cât și sub cea ascetică; în ele, 
deși rar, foarte rar, se mai găsesc table vii ale Sfântului Duh. Este vrednic de 
luare aminte faptul că roate florile și roadele duhovnicești au odrăslit în sufle- 
tele care, deparre de legăruri (neduhovnicești) dinafara și dinlăuntrul mănăs- 
tirii, s-au cultivat pe sine prin citirea Scripturii și a Sfinților Părinţi, întru cre- 

dinţă și rugăciune însufleţită prin pocăință smerită, însă puternică. Unde nu 
e această cultivare, acolo este nerodire. 

În ce constă îndeletnicirea monahilor, pentru care ființează însuși mona- 
hismul? În studierea tuturor poruncilor, tuturor cuvintelor Răscumpărătoru- 
lui, în însușirea lor de către minte şi inimă. Monahul se face văzător al celor 
două firi omenești: al firii vărămate, păcătoase, pe care o vede în sine, și al firii 
înnoite, sfinte, pe care o vede în Evanghelie. Decalogul Vechiului Testament a 
tăiat păcatele grosolane; Evanghelia tămăduiește însăși firea bolnavă de păcat, 
care a dobândit prin cădere însuşiri păcătoase. Monahul este dator ca în lumi- 
na Evangheliei să purceadă la luptă cu sine însuși, cu gândurile sale, cu simţă- 
mintele inimii sale, cu simţurile şi dorințele trupului său, cu lumea vrăjmașă 
Evangheliei, cu stăpânitorii lumii acesteia, care se străduie să îl ţină pe om sub 
puterea și stăpânirea lor. Atotputernicul Adevăr îl slobozește (In. VIII, 32); pe 
cel slobozit din robia patimilor păcătoase îl pecetluiește, îl înnoiește, îl bagă 
în moștenirea Noului Adam Atotbunul Duh Sfânt. Desăvârșirea creștină se 
dobândește în monahism, și monahii sunt lumină pentru fraţii lor ce vieţu- 
iesc în mijlocul lumii, fiind prinşi, împrăştiindu-se cu grijile şi slujirile ei, ne- 
putând nici să pătrundă adânc în Evanghelie, nici să-i dea viață în ei înșiși în 
dezvoltarea și plinătatea cuvenite. Poate cugeta ușuratic sau cu dispreț la mo- 
nahism numai cel care, numindu-se creştin, are cea mai superficială, moartă 
concepţie despre creștinism. 

Pentru a se întări și maturiza în monah însușirile evanghelice este neapăra- 
tă nevoie de necazuri și de ispite. Blândețea lui trebuie pusă la încercare; sme- 
renia lui trebuie pusă la încercare; răbdarea și credința lui trebuie puse la în- 
cercare. Trebuie pus la încercare dacă îi sunt mai dragi Evanghelia, cuvintele şi 
poruncile lui Hristos, în care este viaţa veșnică, dacă îi sunt mai dragi decât în- 
tâierățile, înlesnirile și obiceiurile lumii, mai dragi chiar decât viaţa? Grea pare 
la început intrarea în focul ispitelor dar fără ele este cu neputinţă a deprinde 
iertarea tuturor jignirilor, iubirea de vrăjmași, vederea Proniei lui Dumnezeu 
în toate — acestor porunci ale Evangheliei care sunt cele mai înalte şi cele mai 
de pe urmă cu privire la aproapele; iar dacă omul lăuntric nu va fi format prin 
toate poruncile, nu poate să se facă locuinţă a Sfântului Duh. A7p zras Dub, 
grăiește Sfântul David, că de poruncile Tale am dorit (Ps. CXVIII, 131). Fără 
pogorârea Duhului nu poate fi desăvârșire creştină. Necazurile și ispitele sunt 
recunoscute de către Sfânta Scriptură și Sfinţii Părinţi drept cel mai mare dar 
al lui Dumnezeu, slujesc drept deprindere pregătitoare cu isihia, în care mo- 
nahul dobândește curățirea cea mai amănunţită, iar apoi și luminarea cea mai 
îmbelșugară. Părinţii asemuiesc necazurile monahului care premerg intrării în 
isihie cu pătimirile lui Hristos dinainte de răstignire, iar isihia — cu răstignirea 
pe cruce și îngroparea, căreia îi urmează învierea. 

Acest lucru l-am aflat la bună vreme din scrierile Părinților. Sfinţita Rân- 
duială, sfântul sistem pe care Dumnezeiasca Pronie l-a hotărât pentru slujito- 
rii lui Dumnezeu m-a umplut de uimire. Inima mea a fost pătrunsă de iubire 
față de contemplarea acestui minunat sistem. Cu osebire mi-a plăcut învățătu- 
ra privitoare la el a lui Varsanufie cel Mare. Mi s-a părut că ea a fost rostită că- 
tre mine: de la sine s-a împropriat sufletului meu. „Luând aminte la cuvintele 
Apostolului: pentru toate multumiti (| Les. V, 18), pregătește-te să dai mulțu- 
mită pentru toate”, scria cel Mare unuia dintre ucenicii săi, pe care îl pregătea 
în cuptorul vieţii de obște pentru vieţuirea în zăvorâre, „și de vei fi necazuri, 
sau în nevoi, sau în strâmtorări, sau în dureri și osteneli trupeşti — pentru tot 
ce te atinge dă mulţumită lui Dumnezeu. Nădăjduiesc că și tu vei ajunge în- 
tru odihna Lui (Evr. IV, 3) — că prin multe necazuri se cade nouă a intra întru 
Împărăția lui Dumnezeu (Fapte XIV, 22). Aşadar, nu te îndoi în sufletul tău și 
nu slăbi cu inima ta din nici o pricină, ci adu-ţi aminte de cuvântul aposto- 
lesc: Că de s-ar și strica omul nostru cel dinafară, dar cel dinlăuntru se înnoiește 
din zi în zi Q Cor. IV, 16). Dacă nu vei răbda ispitele, nu te vei putea sui pe 
cruce; iar de vei răbda mai întâi pătimirile, vei intra și în limanul odihnei, și 
ze vei linişti fără nici o grijă, având sufletul întărit în Domnul și totdeauna li- 
pindu-te de Dânsul”!. Un alt frate şi-a arătat înaintea celui Mare dorința sa de 
isihie. I-a răspuns lui cel Mare: „Frate! Omul ce are datorii, de nu își va plă- 
ti mai înainte datoriile, rămâne datornic pretutindeni, oriunde ar merge, ori- 
unde s-ar sălășlui spre vieţuire — în cetate ori în sat; nicăieri n-are putinţa de 
a trăi în tihnă. lar când din pricina datoriilor sale va fi supus necazurilor de la 
oameni și, rușinându-se, va scoate bani de undeva și va plăti datoriile, atunci, 
devenind slobod, cu multă îndrăznire poate fie să petreacă în mijlocul oame- 
nilor, fie să viețuiască în singurătate. La fel și cu monahul: când se va strădui 
după puterea sa a răbda necazurile, defăimările, pagubele, atunci va deprinde 
smerenia și nevoinţa duhovnicească. Pentru smerenia și nevoinţa lui i se iartă 
păcatele, precum mărturisește Scriptura: Vezi smerenia mea și osteneala mea, și 
lasă toate păcatele mele (Ps. XXIV, 19). Gândeşte-te câte necazuri și defăimări 
a răbdat Stăpânul nostru lisus Hristos înainte de cruce: prin răbdarea lor El Se 
suise deja pe cruce. Aşijderea, nimeni nu poate ajunge la liniștirea (isihia) cea 
adevărată și roditoare, nimeni nu se poate sui întru odihna cea sfântă a desă- 
vârșirii, de nu va fi pătimit mai înainte cu Hristos și nu va fi răbdat toate pă- 
timirile Lui, amintindu-și de povaţa Apostolului: De vozp pătimi împreună cu 
El, împreună cu El ne vom și proslăvi (Rom. VIII, 17). Nu te amăgi: altă cale 
spre mântuire decât aceasta nu-i. Domnul să îţi ajute după voia Sa ca să pui 


' Răspunsul al doilea. 

zidirii tale remelie de nădejde, pe piatră tare, așa cum EI a poruncit în Evan- 
ghelie. Piatra este Hristos (1 Cor. X, 4)”. 

La scurtă vreme după intrarea mea în mănăstire s-au revărsat asupra mea 
necazurile ca o apă curăţitoare. Au fost și războaie lăuntrice, şi năvăliri ale 
bolilor, și prigonirea de către sărăcie, şi cutremure datorate propriei neştiin- 
ţe, lipsei de cercare și de înţelepciune; în ce priveşte necazurile de la oameni, 
acestea au fost cu măsură. Pentru a le încerca din plin și pe acestea era nevo- 
ie de o stadie aparte. Prin nepătrunsele judecăţi ale Proniei am fost sălășluit 
în acea mănăstire, vecină cu capitala de nord, pe care nici nu voiam s-o văd 
atunci când locuiam în capitală, socotind-o pe de-a-ntregul nepotrivită cu țe- 
lurile mele duhovniceşti. În anul 1833 am fost chemat în Pustia Sergheev și 
făcut întâi-stătător al ei. Fără căldură m-a întâmpinat mănăstirea. În primul 
an al petrecerii mele aici am fost lovit de o boală grea, în cel de-al doilea an de 
o a doua, în cel de-al treilea an — de o a treia: aceste boli au luat cu ele rămăși- 
țele puţinei mele sănătăți și puteri, au făcut din mine un om vlăguit, suferind 
fără încetare. Aici au ridicat capul, șuierând, zavistia, defăimarea și clevetirea; 
aici am fost supus unor pedepse grele, îndelungate, înjositoare, fără judecată, 
fără cea mai mică cercetare, ca un dobitoc necuvântător, ca un idol nesimţitor; 
aici am văzut vrăjmași care suflau răutate neîmpăcată și sete de pieirea mea; 
aici m-a învrednicit Milostivul Dumnezeu să cunosc bucuria și pacea sufletu- 
lui ce nu pot fi tâlcuite prin cuvinte; aici m-a învrednicit EI să gust din dra- 
gostea și dulceaţa duhovnicească în vreme ce l-a întâlnit pe vrăjmașul meu ca- 
re căuta capul meu — și s-a făcut fața acelui vrăjmaș în ochii mei ca faţa unui 
înger luminat. Din cercare am cunoscut tainicul înțeles al tăcerii lui Hristos 
înaintea lui Pilat și a arhiereilor iudei. Ce fericire să fii jertfă, asemenea lui [i- 
sus! Sau nu. Ce fericire să fii răstignit lângă Mântuitorul, așa cum a fost răs- 
tignit oarecând tâlharul cel fericit, și împreună cu acest râlhar să mărturiseșşti 
dintru încredințarea sufletului: Cele vrednice după faptele mele iau: pomeneş- 
te-mă, Doamne, când vei veni întru Împărăția Ta (Lc. XXIII, 41-42). 

Ajungând la vârsta de patruzeci de ani, nimicit de boli, zguduit de mul- 
te necazuri, slăbănogit, neînstare nici măcar să îmi cheltuiesc puterile în viaţa 
făptuitoare, ce vei spune despre soarta mea? Nu văd înaintea mea vreun om a 
cărui soartă să îmi fie dorită și pizmuită. Sunt un păcătos vrednic de munci, 
atât de cele vremelnice cât și de cele veșnice — dar nu pizmuiesc soarta vreunu- 
ia dintre oameni. Când caut la păcatele mele, acestea mă umplu de groază; dar 
şi pentru păcătoşii cei mai cumpliți e Răscumpărător. Domni ai pământului, 
Păstori ai Bisericii, Părinților şi Fraţilor! Nu mai sunt bun de acum să vă slu- 
jesc. De ce slujire e în stare cel înlănţuit de boli, țintuit de ele la par, ţinut fă- 


1 Răspunsul 342. 

ră de ieşire în chilie? Izgoniţi-mă, izgoniţi-mă ca pe un rob netrebnic, care nu 
face altceva decât să vă împovăreze! Nu vă voi tulbura cu nici un fel de cereri, 
cu nici un fel de grijă pentru mine. Nu am nevoie de grădină cu umbră desfă- 
tată și flori binemirositoare; n-am nevoie de slugi; îmi va sluji pentru numele 
lui Hristos vreun monah smerit, îmi va trimite de mâncare și de îmbrăcămin- 
te vreun iubitor de Hristos; n-am nevoie de odăi largi, n-am nevoie de nici o 
desfătare, de nici o distracție pământească. Daţi-mi drumul, daţi-i drumul ce- 
lui bolnav, bun de nimic! Îmi voi afla, departe de zarva capitalei, departe de 
cetăţi și sate, un adăpost puţin ştiut, însingurat și liniștit: acolo îmi voi târî zi- 
lele până la mormâne, în singurătate. Bolile mele fac să am neapărată nevoie 
de liniștea însingurării. Vreţi să ştiţi dacă în sufletul meu nu se ascunde nici o 
dorință? Vă pot mulțumi pofta iscoditoare: de pocăință însetez. 

Îi las pe oameni: ei sunt unelte oarbe în dreapta cea atotputernică a Proni- 
ei; aduc la împlinire ceea ce poruncește sau îngăduie Aceasta. Grăindu-le oa- 
menilor am vrut să aduc dania iubirii și cinstirii faţă de aproapele, danie prea- 
plăcută, care desfată inima celui ce o aduce. Lumea, prinsă cu deșertăciunea 
ei, cu grijile, cu distracţiile și „sporirea” ei nici nu ia aminte la cuvintele me- 
le: pentru ea e de neînțeles, străin glasul sufletului ce a simţit nevoia de pocă- 
inţă și liniștire. 

Neurmatule, Atotputernice, Arotbunule, Arotînţeleptule Dumnezeu și 
Domn, Ziditor şi Mântuitor al meu! În lacrimi și în praf înaintea Ta stă un 
firicel neînsemnat de praf — eu, cel chemat de Tine la ființă şi simţire, căruia 
Tu i-ai îngăduit să cugete și să dorească! Tu vezi inima mea; vezi dacă în adân- 
cul ei de taină este păstrat cuvântul pe care mă hotărăsc a-l rosti cu mintea și 
cu gura! Tu știi ce doresc să cer mai înainte de a cere eu; în judecăţile Tale s-a 
hotărât deja dacă cererea mea să fie plinită ori lepădată. Mi-ai dăruit însă vo- 
ie de sine stăpânitoare, și cutez să aduc înaintea Ta, să rostesc înaintea Ta do- 
rința ticăloasei, necăjitei, rănitei mele inimi! Nu lua aminte la inima mea, nu 
lua aminte la cuvintele rugăciunii mele, nu fă după voia mea, ci fă ceea ce es- 
te plăcut înainrea Ta, ceea ce alege și rânduieşte pentru mine Atotsfâhta, înţe- 
leapta Ta voie. Voi rosti, totuși, dorinţa inimii mele; voi înfățișa prin cuvânt 
năzuința voii mele de sine stăpânitoare!... Ușile pocăinței deschide-mi mie, Iu- 
bitorule de oameni! În desfrânare am cheltuit viaţa mea, ajungând în al unspre- 
zecelea ceas; toate puterile mi-au secat; nu pot săvârși poruncile și slujirile cu- 
venite cu trupul meu slăbănogit: dăruiește-mi să Își aduc măcar pocăință, ca să 
nu ajung a pleca din hanul lumii străin de orice nădejde. Vezi neputinţa mea, 
neputinţă atât a sufletului cât şi a trupului! Nu pot sta împotriva patimilor și 
smintelilor! Scoate-mă în singurătate și liniștire, ca acolo să mă pot cufunda 
cu totul, cu mintea, și cu inima, și cu trupul, în pocăință... De pocăință înse- 

tez!... Milostive Doamne, stinge setea mea ce nestinsă, care mă mistuie: dăru- 
iește-mi pocăință! Cela Ce ai revărsat asupra mea atâtea binefaceri fără nu- 
măr, încununează-le și împlineşte-le prin darul pocăinței! Stăpâne Atotsfinte! 
Nu mă lipsi de darul pentru a cărui primire de atâta vreme Te rog în nebunia 
mea, neștiind ce cer, neștiind de sunt în stare să primesc darul cerut, neștiind 
dacă îl voi păzi după ce îl voi fi primit. Unul din slujitorii Tăi, sfinţit și lumi- 
nat de Duhul Sfânr, a zis: „Fără de liniştire nu e adevărată pocăință”!. Acest 
cuvânt a izbit sufletul meu păcătos, s-a înfipt în aducerea mea aminte, mă pă- 
trunde ca o sabie de fiecare dată când este înnoit prin amintire. Nevăzând în 
mine pocăință, cad în nedumerire; mă silesc pe mine însumi la pocăință, în- 
să întâmpin fără voie griji și împrăștiere — acestea răpesc de la mine pocăin- 
ţa. Nu pot s-o ţin înconjurat fiind de gâlcevi și sminteli: pleacă, se furişează 
de la mine, mă lasă pustiu și fără de nădejde. Multmilostive Doamne! Dăru- 
iește-mi pocăinţa adusă de liniștire, pocăință statornică, pocăință puternică a 
curăța întinăciunile sufletului și trupului, pocăinţa pe care Tu ai dăruit-o tu- 
turor celor pe care i-ai ales şi i-ai chemat la Tine, ale căror nume sunt însem- 
nate spre a fi scrise în cartea vieţii, cărora le-ai rânduit să vadă veşnic slava Ta 
şi să slavoslovească veşnic mila Ta. Darul pocăinţei e pentru mine mai scump 
şi mai dorit decât comorile întregii lumi. Fie ca să văd, curăţit prin pocăință, 
voia Ta fără de prihană, calea nerătăcită către Tine, și să vestesc despre ele fra- 
ţilor mei! Voi, prietenii mei cei adevăraţi, legaţi de mine prin legăturile priete- 
niei în Domnul, nu vă tânguiți pentru mine, nu vă necăjiţi de plecarea mea. 
Plec cu trupul pentru a mă apropia cu duhul; la arătare mă pierdeţi; de fapt 
însă mă aflați cu adevărat. Încredințaţi-mă pocăinței: ea mă va înapoia vouă 
curăţit, luminat, și vă voi vesti vouă cuvântul mântuirii, cuvântul lui Dumne- 
zeu. Ușile pocăinței deschide-mi mie, lubitorule de oameni Doamne, dăruiește 
mântuire veșnică mie și tuturor prietenilor mei ce întru Tine m-au iubit, ca în 
veşnicia cea fericită, întru bucurie și desfătare negrăită, cu toții să slavoslovim 
pe Tatăl și pe Fiul şi pe Sfântul Duh, pe Dumnezeu Cel Unul în Trei Iposta- 
suri, Care a arătat neamului omenesc dragoste şi milă mai presus de cuvânt, 
mai presus de pricepere! Amin. 

Anul 1847, 7 ianuarie. În această vreme arhimandritul Ignatie, din prici- 
na sănătăţii zdruncinate cu desăvârșire, a cerut să fie eliberat de îndatoririle 
cârmuirii Pustiei Sergheev, scos la pensie și mutat în mănăstirea Nikolo-Baba- 
evsk. 1 s-a acordat însă doar un concediu, și a petrecut zece luni în mănăsti- 
rea sus-pomenită. 


' Sfântul Isaac Sirul, Cuvântul XLI. 

PARTEA A III-A 


Aripi duhovnicești 
pentru cei osteniți și împovărați 


ct 
05 


Fericit bărbatul 


Cântă cântăreţul cel insuflat de Dumnezeu, loveşte strunele răsunătoare. 

Când mă buimăcea zarva lumii, nu puteam să iau aminte la el. Acum, în li- 
niştea însingurării, încep să ascult cântăreţul de taină. Atâr sunetele, cât și sti- 
hurile lui mi se fac, parcă, mai deslușite. Parcă s-ar dezvălui în mine o putere 
nouă: puterea de a lua aminte la el și de a-l înţelege. Deosebesc în sunetele lui 
o simţire nouă, iar în cuvintele lui un înţeles nou, minunat — minunat ca în- 
țelepciunea lui Dumnezeu. 

„Saule! Încetează a re înverșuna: să se depărteze de la tine duhul viclean...” 
— cântă Sfântul David, făcând să răsune alăuta bine înstrunată. 

„Saul” numesc mintea mea, tulburată, zdruncinată de gândurile care ies de 
la stăpânitorul acestei lumi. EI — mintea mea! — a fost rânduit de Dumnezeu 
la așezarea împărăției lui Israil — la facere, și apoi la răscumpărarea omului — 
ca împărat, ca stăpân al sufletului şi al trupului; prin neascultarea de Dumne- 
zeu, prin călcarea poruncilor dumnezeiești, prin stricarea unirii cu Dumnezeu 
ea s-a lipsit de vrednicie și de har. Puterile sufletului și trupului nu i se supun; 
ea însăși e supusă înrâuririi duhului viclean. 

Cântă Sfântul David, vestește cuvintele Cerului: și sunetele psaltirii lui 
sunt sunete cerești! Despre ce cântă? Despre fericirea omului. 

Fraţilor, să ascultăm învăţătura cea dumnezeiască înfățișată în cântarea cea 
dumnezeiască. Să ascultăm graiurile, să ascultăm sunetele prin care grăiește, 
prin care tună către noi Cerul. Voi, cei ce căutaţi fericirea, ce alergați după 
plăceri, ce însetaţi de desfătări! Veniţi, ascultați cântarea cea sfinţită, ascultați 
învăţătura cea de mântuire. Până când să mai pribegiţi, să umblați prin văi și 
munţi, prin pustii şi codri nepătrunși? Până când să vă chinuiţi cu o ostenea- 
lă neîncetară și deșartă, neîncununată de nici un fel de roade, de nici un fel 
de împliniri dăinuitoare? Plecaţi o ureche supusă: ascultați ce grăieşte Duhul 
Sfânt prin gura lui David despre fericirea omenească, fericirea spre care năzu- 
iesc, de care flămânzesc toţi oamenii. 


! În limba rusă cuvântul „minte” este de genul masculin. 

Să tacă tot în jurul meu! Şi înlăuntrul meu să tacă înseși gândurile mele! Să 
tacă inima! Să vieze, să lucreze doar luarea-aminte întru evlavie! Să intre în su- 
fler, prin mijlocirea ei, sfintele întipăriri! şi gânduri! 

Împărat era David și nu a zis că scaunul împărătesc e scaunul fericirii 
omului. 

Căpetenie de oaste și viteaz vajnic era David; din anii tinereţii sale și până 
la bătrâneţe s-a bătut cu cei de alt neam în lupte sângeroase; câre bătălii a dat, 
atârea biruințe a câștigat; de la Iordan până la Eufrat a întins hotarele împără- 
ţiei sale şi nu a zis că în slava de biruitor și cuceritor stă fericirea omului. 

Adunase David bogății fără număr — cu sabia sa le adunase. Aurul zăcea în 
cuferele sale ca arama, argintul — precum fierul, dar nu a zis David că în bo- 
găţie stă fericirea omului. 

Avea David toare desfărările pământești: în nici una din ele n-a văzut feri- 
cirea pământească. 

Când David era flăcău, când îndeletnicirea sa era de a paşte oile tatălui său 
lesei a venit fără veste, din poruncă dumnezeiască, proorocul Samuil, l-a uns 
pe păstorul cel sărman ca împărat al neamului israilitean: şi n-a numit ceas al 
fericirii ceasul ungerii sale ca împărat al lui Israil. 

Copilăria şi-a petrecut-o David într-o pustie sălbatică. Acolo, mușchii lui 
au început să simtă în ei vigoarea mușchilor de voinic: fără de arme, doar cu 
mâinile goale, David se arunca asupra leului și ursului, sugrumându-i. Acolo, 
sufletul lui a început să fie mişcat, umplut de insuflare cerească. Mâinile ca- 
re zdrobeau pe urs şi leu au întocmit psaltire, se atingeau de strunele încorda- 
te şi aduse în conglăsuire de lucrarea Duhului: au răsunat sunete armonioa- 
se, desfătătoare, duhovnicești, înţelegăroare. Departe, departe, prin vremuri, 
prin sute și mii de ani, aceste sunete s-au răspândit, au fost și sunt repetate 
de glasuri fără număr, au făcut slăvit numele lui David în toate marginile pă- 
mântului, în toate veacurile fiinţării sale creștine: dar David n-a numit ferici- 
re a omului viaţa de pustie, plină de nevoinţe minunate și insuflare mai pre- 
sus de fire. 

Fericit bărbatul, cântă el — în orice loc, în orice tagmă, cu orice avere, în 
orice rang, — care n-a umblat în sfatul necredincioşilor, și în calea păcătoşilor n-a 
stătut, şi pe scaunul pierzătorilor n-a șezut (Ps. |, 1). 

Fericit bărbatul ce se păzeşte de păcat, care alungă păcatul de la sine, în ori- 
ce chip, în orice haină i s-ar înfățișa păcatul — fie că i se va înfățișa ca faptă ne- 
legiuită, fie că i se va înfățișa ca gând care îndeamnă la fărădelege, fie că i se va 
înfățișa ca simțire aducătoare de plăcere, de încântare păcătoasă. 


' Impresii. 

Dacă femeia slabă va alunga de la sine păcatul cu astfel de bărbăţie tare, 
atunci și ea este bărbatul fericit pe care îl cântă David. 

Părtași ai fericirii acesteia, părtași ai vârstei bărbătești celei în Hristos sunt 
copilandrii și pruncii care se împotrivesc păcatului cu tărie. Nu este părtinire 
la Dumnezeu, Dreptul Judecător. 

Fericitul bărbatul a cărui voie este toată în Legea lui Dumnezeu (Ps. 1, 2). 
Fericită inima care s-a pârguit întru cunoașterea voii lui Dumnezeu, care a vă- 
zut că bun este Domnul (Ps. XXXIII, 9). Care a dobândit această știință prin 
gustarea poruncilor Domnului, care a unit voia sa cu voia Domnului. Astfel 
de inimă e bărbat. Fericită inima aprinsă de dumnezeiasca râvnă! Fericită ini- 
ma ce arde cu dorire nepotolită de voia lui Dumnezeu! Fericită inima ce cu 
neîndurată dulceaţă pătimește de dragoste către Dumnezeu! Astfel de inimă e 
sălaş, locaş, cămară, scaun al fericirii!... Din zori de zi şade vulturul pe vârful 
stâncii înalte; ochii lui scăpărători caută lacomi prada; apoi, el se înalță în ce- 
rul siniliu, plutește, întinzând aripi largi, pe necuprinsele întinderi; caută pra- 
da. Atunci când o vede, se năpusteşte asupra ei ca o săgeată, ca un fulger, ca o să- 
geată se înalță cu ea și piere. Şi-a hrănit puii, și iarăși e la straja sa: pe stâncă sau 
pe cer. Așa e inima ce s-a rănit cu rana nevindecată a dragostei de Dumnezeu! Şi 
tocmai în această dragoste e fericirea. În porunci nu este numai făptuire: în ele 
este tăinuită și prin ele se arată înţelegerea duhovnicească: 4in poruncile tale am 
înțeles... cu toată inima mea Te-am căutat... pe calea poruncilor Tale am alergat, 
când ai lărgit inima meal... şi am cugetat la poruncile Tale, care le-am iubit foar- 
tel... bună este mie legea gurii Tale mai mult decât mii de aur şi de argint!... pentru 
aceasta, am iubit poruncile Tale mai mult decât aurul şi topazul!... întru inima mea 
am ascuns cuvintele Tale, ca să nu greşesc Tiel... bucura-mă-voi eu de cuvintele Ta- 
le, ca cel ce află dobânzi multel... pleacă inima mea spre mărturiile Tale, şi nu spre 
lăcomie (Ps. CXVIII, 104, 10, 32, 47, 72, 127, 11, 162, 36). 

Răsare soarele: oamenii grăbesc la îndeletnicirile lor. Fiecare are scopul și 
planul său. Ce este sufletul în trup, aceea este scopul și planul în orice înde- 
letnicire omenească. Unul se ostenește spre a găsi comori ascunse; altul — pen- 
tru a a-și face rost de multe desfătări; altul — pentru a dobândi slavă deșartă, 
pământească; în fine — altul spune, crede că faptele sale au ca scop folosul ță- 
rii și al obștei. Ucenicul cel iubit al Legii lui Dumnezeu are ca scop, în toate 
îndeletnicirile și faptele sale, a plăcea lui Dumnezeu. Lumea e pentru el o car- 
te a poruncilor dumnezeiești, pe care o citește cu faptele, cu purtarea, cu via- 
ţa. Cu cât citeşte inima lui mai mult această carte, cu arât se luminează mai 
mult cu înţelegerea duhovnicească şi cu atât mai mult se aprinde spre a um- 
bla în calea bunei cinstiri şi a virtuţii. Ea dobândește aripile de foc ale credin- 
ţei, prinde a călca toată frica vrăjmașă, trece orice prăpastie, îndrăzneşte spre 

tot începutul bun. Fericită este o inimă ca aceasta! O asemenea inimă e feri- 
cit bărbatul. 

Vine noaptea cu umbrele ei, cu lumina pală pe care o aruncă luminătorii 
cei de noapte ai cerului, adună oamenii de pe întinderea pământului la cămi- 
nele lor, în adăposturile lor. În aceste adăposturi e plictiseală, pustietate a su- 
fletului; oamenii se străduiesc să își înece chinul în distracţii nebune; nelucra- 
rea, obiceiurile stricate se dedau veseliilor zgomotoase şi vasele templului lui 
Dumnezeu — mintea, sufletul, trupul — sunt întrebuințate de Baltazar spre lu- 
cru fără de lege. Robul pământului, robul vremelnicelor griji ale acestei vieţi, 
îndată ce s-a desprins de grijile în care stătea înecat până la apusul soarelui, 
îşi gătește în liniștea nopţii griji noi pentru ziua următoare; și zilele, și nopţile 
lui — întreaga viață — cad jertfă deșertăciunii şi stricăciunii. Se aprinde candela 
smerită înaintea sfintelor icoane, se revarsă lumină lină în așternutul dreptu- 
lui. Şi acesta are grija lui neîncetată, grija lui ce îl roade. În aşternutul său, își 
aminteşte cele ce a făptuit în ziua aceea; le pune față în față cu tablele pe care 
este însemnată voia lui Dumnezeu descoperită omului — cu Scriptura; neajun- 
surile din faptele, din gândurile, din mișcările inimii sale le vindecă prin po- 
căinţă, le spală cu lacrimi; pentru reînnoirea și întărirea nevoințelor sale cere 
Cerului puteri noi, lumină nouă. Lumină harică, putere mai presus de fire po- 
goară de la Dumnezeu în sufletul care aduce rugăciune cu simţire îndurerată a 
sărăciei, slăbiciunii, lesnei plecări a omului spre cădere. Astfel, ziua zilei vesteș- 
te cuvânt și noaptea nopții vestește ştiinţă (Ps. XVIII, 2). O viaţă ca aceasta e re- 
ușită neîncetată, agonisită necurmată, agonisită veşnică. Fericit bărbatul cel ce 
trăiește astfel: și va fi acest bărbat ca un porn răsădit lângă izvoarele apelor (Ps. |, 
3). Un pom ca acesta nu se teme de razele arzătoare ale soarelui, nu se teme de 
secetă: rădăcinile lui sunt totdeauna hrănite cu umezeală; ele n-așteaptă ploi, 
nu suferă niciodată de puţinătatea hranei — de acel neajuns de care pomii care 
cresc în locuri înalte şi uscate se îmbolnăvesc adeseori, se usucă adeseori, mor. 
Pomul care crește pe loc înalt, bătut de vânturi și ars de soare, ce bea arareori 
ploaie din cer, asemenea este cu omul înclinat spre buna cinstire, dar care du- 
ce viaţă fără luare-aminte, împrăștiată, care se îndeletnicește puţin și numai pe 
deasupra cu deprinderea Legii lui Dumnezeu. Câreodată și acesta este împros- 
pătat de roua străpungerii de inimă; câteodată și asupra sufletului său uscat 
cade ploaia înviorătoare a lacrimilor de pocăință; câteodată și mintea, și ini- 
ma lui sunt stârnite a se mișca spre Dumnezeu: însă această stare nu dăinuie, 
nu poate fi statornică, nici măcar prelungită. Gândurile şi simţirile religioa- 
se, atunci când nu sunt luminate de cunoașterea limpede și deplină a voii lui 
Dumnezeu, n-au nici o limpezime, nici o temeinicie, și ca atare nu au putere 
şi viaţă. Cel ce cugetă întru Legea lui Dumnezeu ziua şi noaptea se aseamănă 

pomului sădit lângă izvogre/e apelor. Neîncetat curg chiar la rădăcinile lui ape 
proaspete, răcoritoare; mintea și inima lui — aceste rădăcini ale lui — sunt cu- 
fundate neîncetat în Legea lui Dumnezeu, sunt adăpate neîncetat de Sfânta 
Lege a lui Dumnezeu; neîncetat curg pentru el unde ale vieţii veşnice curate, 
pline de putere. Aceste ape, această putere, această viață sunt Duhul Sfânt, Cel 
Ce sălășluieşte în Scriptura cea Sfinţită și Sfântă, Care sălășluiește în poruncile 
Evangheliei. Cel ce se adânceşte neîncetat în Scriptură, care o cercetează întru 
smerenia Duhului, cerând de la Dumnezeu, prin rugăciune, înţelegere, cel ce 
îndreprează după îndreptarul poruncilor evanghelice toate faptele sale, toate 
mișcările tainice ale sufletului, acela, negreșit, se face părtaş al Sfântului Duh, 
Care trăiește în ele. Părzaș sunt Eu, a vestit despre Sine Duhul Sfânt, zuzuror 
celor ce se tem de Tine şi păzesc poruncile Tale (PS. CXVIIL, 63). 

Deprinderea Legii lui Dumnezeu cere răbdare. Această deprindere e do- 
bândirea sufletului nostru: înzru răbdarea voastră, poruncește Domnul, veți 
dobândi sufletele voastre (Lc. XXI, 19). Aceasta este ştiinţa ştiinţelor! Aceas- 
ta este știința cerească! Aceasta este știința împărtăşită omului de către Dum- 
nezeu! Căile ei sunt cu desăvârșire osebite de acele căi obișnuite pe care merg 
ştiinţele pământești, științele omenești, științele născute de rațiunea noastră 
căzută, din propria ei lumină, pentru starea noastră căzută. Trufesc, îngâmfă 
mintea științele omenești, scot la lumină, fac să crească ego-ul omenesc! Ştiinţa 
dumnezeiască se descoperă sufletului pregătit, înfrânt, netezit prin lepădarea 
de sine, parcă lipsit de fiinţare de sine din pricina smereniei sale, prefăcut în 
oglindă, care nu are nici un chip al său și de aceea e în stare să primească și 
să răsfrângă dumnezeieștile trăsături. Știința dumnezeiască este Înţelepciunea 
lui Dumnezeu, e Dumnezeu Cuvântul. Fiul lui Sirah grăiește despre ea: Înze- 
lepciunea înalță pe fiii săi, și primeşte pe cei ce o caută pe Ea. Cel ce o iubeşte pe 
ea iubește viața, și cei ce mânecă la ea se vor umplea de veselie. Cel ce o ţine pe ea 
va moşteni mărire, şi oriunde va merge îl va binecuvânta pe el Domnul. Cei ce slu- 
jesc ei sluji-vor Celui Sfânt, şi pe cei ce o iubesc pe ea îi iubeşte Domnul. Cel ce as- 
cultă de ea judeca-va neamuri, şi cel ce se apropie de ea va locui cu nădejde (Înş. Sir. 
IV, 12-16). Aşa e ştiinţa cea dumnezeiască! Așa este înţelepciunea lui Dumne- 
zeu! Ea e descoperire a lui Dumnezeu! În ea e Dumnezeu! La ea se ajunge prin 
smerenie! La ea se ajunge prin lepădare de rațiunea proprie! Ea e de neajuns pen- 
tru rațiunea omenească! Aceasta este lepădată, e socotită nebunie de către ea! Și 
raţiunea, vrăjmașul ei obraznic și trufaş, o socoate în chip hulitor nebunie, se 
smintește de ea pentru faptul că s-a arătat oamenilor pe cruce și îi luminează de 
pe cruce. La această știință se ajunge prin lepădarea de sine! La această știință se 


! Așa e tâlcuit stihul acesta de Prea Cuviosul Pimen cel Mare (v. Pazericul egiptean). 

ajunge prin răstignire! La această știință se ajunge prin credinţă! Continuă fiul 
lui Sirah: de ei crede ei, o vei moşteni pe ea (Înq. Sir. IV, 17). 

Credinţa cea adevărată, bine plăcută lui Dumnezeu, în care nu este înșela- 
re și amăgire, stă în plinirea poruncilor Evangheliei, în sădirea lor iubitoare de 
osteneală și statornică în sufletul nostru, în lupta cu rațiunea, cu simţirile și 
mişcările împotrivitoare lui Dumnezeu ale sufletului și trupului. Și rațiunea, 
şi inima, și trupul omului căzut au o așezare potrivnică Legii lui Dumnezeu. 
Rațiunea căzută nu primeşte Rațiunea Dumnezeiască; inima căzută se împo- 
zriveşte voii lui Dumnezeu; însuși trupul, supus stricăciunii, a dobândit voia 
sa osebită, dată lui de căderea pe care a împărtășit-o cu îmbelşugare omului, 
cunoașterea aducătoare de moarte a binelui și răului. Strâmtă și necăjită este 
calea noastră către înțelepciunea lui Dumnezeu! La ea ne duce sfânta credință, 
călcând, strivind împotrivirea raţiunii căzute, și a inimii căzute, și a trupului 
căzut. Aici este nevoie de răbdare! Aici este nevoie de tărie, de statornicie, de 
îndelungă răbdare! Întru răbdarea voastră veți dobândi sufletele voastre. Cel ce 
voiește să aducă roadă duhovnicească, să săvârșească cu răbdare războiul pre- 
lungit, preaplin de felurite întorsături și necazuri, împotriva păcatului! Poare 
vedea roada Duhului în pomul sufletului său numai cel care va lucra această 
roadă sfântă și gingașă prin răbdare multă şi bărbătească! Să mai ascultăm, să 
mai ascultăm ce spune Înțeleptul! nze/epciunea, vestește el, curmezis umblă cu 
dânsul — cu ucenicul său — dintâi; temeri şi frică va aduce peste el, şi-l va chinui 
pe el cu învățătura sa până ce va crede sufletului lui, şi-l va ispiti pre el întru în- 
dreptările sale. Și iarăși se va întoarce drept la el, şi-l va veseli pe el, şi-i va desco- 
peri lui cele ascunse ale sale (Înş. Sir. IV, 18-20). 

Trec zile, luni, ani, vine vremea sa, vremea cunoscută lui Dumnezeu, Czre 
4 pus vremurile şi anii înitru a Sa stăpânire (Fapte I, 7), şi pomul, sădit la izvoa- 
rele apelor, va aduce rodul său. Acest rod este împărtășirea vădită de Sfântul 
Duh, care a fost făgăduită de către Fiul lui Dumnezeu tuturor celor ce cred cu 
adevărat în El. Frumos, minunat este rodul Duhului! Schimbă pe om cu to- 
tul! Sfânta Scriptură se strămută din carte în suflet; pe tablele lui — în minte 
şi în inimă — sunt însemnate cu nevăzut condei cuvântul lui Dumnezeu și vo- 
ia lui Dumnezeu, Cuvântul și Duhul. Asupra unui om ca acesta se săvârșește 
ceea ce a făgăduit Fiul lui Dumnezeu: râur; de apă vie vor curge din pântecele 
lui (iar aceasta a zis-o despre Duhul, pe Care aveau să-L primească cei ce cred în- 
tru numele Lui), lămureşte cuvântul Mântuitorului ucenicul Lui cel iubit, cel 
ce s-a culcat pe pieptul Înţelepciunii și al Cuvântării de Dumnezeu celei de 
Dânsul dăruite. — Nici chiar frunza acestui pom nu va cădea (Ps. 1, 3). Frun- 
za, după învățătura Părinților, sunt nevoinţele trupeşti: și ele primesc prețul 
lor — nestricăciunea și viața — după înnoirea, cea de-a doua naștere a sufletului 

de către Duhul Sfânt. Voia unui asemenea om se face una cu voia lui Dum- 
nezeu: el voiește doar ceea ce e plăcut lui Dumnezeu, plineşte numai voia lui 
Dumnezeu. Drept aceea, el are pe Dumnezeu ca ajutător în toate lucrurile sa- 
le, și zoate ori câte va face vor spori (Ps. L, 3). 

Nu au parte necredincioșii de o asemănare ca aceasta! Insuflatul David nu 
îi aseamănă cu niște pomi sau cu altceva ce are însușiri, semne de viaţă! De al- 
tă, de alră asemănare au ei parte! Nu sunt așa necredincioșii, nu sunt așa, CÂn- 
ză împărătescul Prooroc, ci ca praful ce-l spulberă vântul de pre fața pământu- 
lui (Ps. L, 4). Necredincioșilor! Voi sunteți praf lipsit de viaţă, ridicat de vântul 
viforos — deșertăciunea cea zgomotoasă a lumii — de pe faţa pământului, ce se 
învârte în văzduh, ca un nor gros, care întunecă soarele și firea toată. 

Nu te uita la acest nor! Nu crede amăgirii ochilor tăi! Pentru ei, praful de- 
şert, praful nimicnic se înfățișează, în chip mincinos, ca nor. Închide ochii 
pentru o clipă — și norul cel de praf va trece, dus de suflarea cea puternică a 
vântului, fără a vătăma vederea ta. Peste o clipă vei deschide ochii, te vei uita: 
unde e norul cel întins? Vei căuta urmele lui, și nu-l vei mai vedea, nu vei ve- 
dea nici o urmă rămasă după el, nici un semn al ființării lui. 

Cu viers înfricoșat, cu sunete înfricoșate continuă David a grăi înfricoșa- 
ta hotărâre asupra celor necredincioși. Pentru aceasta nu vor învia necredincio- 
șii la judecată, nici păcătoşii în sfatul dreptilor (Ps. 1, 5). Necredincioşii nu au 
parte de învierea cea dintâi (Apoc. XX), pe care a descris-o Sfântul loan în 
Apocalipsă, de învierea duhovnicească, cea săvârșită în vremea vieții pămân- 
teşti, atunci când Atoatelucrătorul Duh se atinge de suflet și-l înnoiește spre 
altă viaţă. Prinde viață sufletul, învie întru viaţa cea dumnezeiască! Mintea și 
inima lui se luminează, se fac părtașe ale înțelegerii duhovnicești. „Înţelege- 
rea duhovnicească este simţirea vieţii celei fără de moarte”, după cum au ho- 
tărnicit? purtătorii de Duh. Însăși această înțelegere (rațiune) e semn al învie- 
rii, Dimpotrivă, Cugetarea trupească este moarte nevăzută a sufletului (Rom. 
VIII, 4). Înţelegerea duhovnicească este roadă a Sfânrului Duh. Ea vede pă- 
catul, vede patimile în sine și în ceilalți, vede sufletul său și sufletele celor- 
alți, vede cursele stăpânitorului acestei lumi, surpă orice cugetare ce se ridică 
împotriva înţelegerii lui Hristos, alungă de la sine păcatul, în orice chip s-ar 
apropia acesta, fiindcă înţelegerea duhovnicească este împărăţia, lumina Sfân- 
tului Duh în minte și în inimă. Nu vor învia necredincioșii spre judecată du- 
hovnicească! Această judecată este sfat doar al drepţilor, e moştenirea lor. Ea e 
de neajuns, de neurmat pentru necredincioși și păcătoşi. Ea este vedere a lui 
Dumnezeu, și numai cei curați cu inima vor vedea pe Dumnezeu (Ni. V, 8). 


! Sfântul Isaac Sirul, Cuvântul 38. 
2 Definit (n. ir). 

Calea necredincioșilor este urâtă de Dumnezeu: atât de străină și de urâtă 
Lui, încât Scriptura Îl înfăţişează pe Dumnezeu întorcându-Se de la ea, parcă 
nu ar cunoaște-o. Dimpotrivă, calea dreptăţii este atât de plăcută lui Dumne- 
zeu, încât Scriptura spune despre EI: știe Domnul calea dreptilor (Ps. 1, 6). Și 
numai El știe această cale! — Fericită cale! Iu duci la Dumnezeu! Tu eşti ascun- 
să în nesfărșirea Dumnezeirii! Începutul tău este Dumnezeu și sfârșitul tău es- 
te Dumnezeu! Iu ești fără sfârşit, precum Dumnezeu e fără de sfârșit. 

Calea necredincioşilor are un capăt, are un sfârșit amar! Acest sfârșit e în pră- 
pastie adâncă şi întunecată, veșnic sălaș al morţii veşnice. Şi va pieri ea — calea 
necredincioșilor — pentru totdeauna în această prăpastie înfricoșată, după ce 
mai înainte a adus la ea și a pierdut în ea pe toți cei care au umblat într-însa. 

Stie Domnul calea dreptilor, şi calea necredincioşilor va pieri (Ps. 1, 6). Fericit 
bărbatul care n-a umblat în calea necredincioşilor, nu e atras de felul lor de a gân- 
di, de regulile lor morale, de purtarea lor, ci în /egez Domnului toată voia lui. 

Așa cântă cerescul, minunatul Cântăreț; la sfânta lui cântare de Dumnezeu 
insuflată lua aminte vieţuitorul pustiei. 

Anul 1847, Mănăstirea Sf Nicolae, Babaevo 


ca 


“AS 


Iosif! 
Povestire după cartea Facerii (cap. XXXII-L) 


În chip minunat le vine drepţilor, atunci când sunt întru necazuri, gân- 
dul de a mulțumi lui Dumnezeu?. Acest gând smulge inima lor din întrista- 
re și întunecime, o înalță spre Dumnezeu, pe tărâmul luminii și mângâierii. 
Dumnezeu mântuieşte întotdeauna pe cei care aleargă la El cu simplitate și 
cu credință. 

Sfântul patriarh Iacov se întorcea din Mesopotamia în pământul Canaa- 
nului, în pământul nașterii sale, în moștenirea sa dinainte rânduită de către 
Dumnezeul. Pe neașteptate, i-a sosit vestea că Isav cel mânios, fratele lui, îi ie- 
se în întâmpinare, având cu sine patru sute de bărbaţi înarmați. Încă din anii 
tinereții, Isav, tulburat de zavistie, încercase a-l omori pe Iacov. Pentru a scăpa 
de o moarte timpurie, năprasnică, Iacov a fugit în Mesopotamia. A petrecut 
acolo douăzeci de ani. Timpul ar fi putut să vindece inima rănită de răutate a 
lui Isav... dar nu, el iese în întâmpinarea fratelui cu o ceată înarmată. Mulţi- 
mea oamenilor din ceată, înfățișarea lor războinică trădează gândul rău al că- 
peteniei. Timpul n-a vindecat ura în Isav: crescând acesta cu vârsta, creștea în 
el şi ura față de fratele său. 

S-a speriat lacov, nu știa ce să facă: s-a hotărât să își împartă avuţia, ca- 
re era alcătuită din slugi și numeroase dobitoace, în două tabere. „Dacă Isav, 
mânios”, socotea el, „va măcelări una din tabere, poate că mânia i se va stin- 
ge și nu se va atinge de cealaltă tabără”. În urma celor două cete se aflau soți- 
ile și copiii lui Iacov; în urma tuturor se afla cea de-a doua soție a lui, Rahila, 
cu singurul ei fiu — Iosif, cel mai tânăr dintre fiii lui Iacov. Ei se aflau la urma 


! Preacuviosul Efrem Sirul, scriitor bisericesc din veacul al IV-lea, a alcătuit o povestire 
despre Iosif cel preafrumos, în forma literară a acelei vremi. Această povestire e citită, după 
indicaţiile din Tipic, la utrenia din marţea Săptămânii Patimilor. 

2 Arătarea recunoștinţei față de Dumnezeu este o parte a lucrării minții și stă în a da mul- 
țumită lui Dumnezeu şi a-L slavoslovi pentru toate câte ni se întâmplă, lucruri plăcute sau 
neplăcure. Această lucrare a fost poruncită de către Apostol din partea Domnului: înzr4 toa- 
te mulţumiţi, a spus Apostolul: căci aceasta este voia lui Dumnezeu întru Iisus Hristos spre voi 
(1 Tes. V, 18). Lucrarea recunoștinței față de Dumnezeu e tâlcuită în chip deosebit de îndes- 
tulător în răspunsurile Preacuviosului Varsanufie cel Mare. 

5 Fac, XXXII. 

tuturor, fiind cei mai tineri, însă acest loc era dat lor și în urma osebitei iubiri 
de soţ și de părinte a lui Iacov, fiind locul cel mai neprimejduit. Ochiul iubi- 
rii este și ochiul geloziei. După ce a rânduit astfel, dreptul a grăbit spre lima- 
nul cel obişnuit al drepţilor, a grăbit a sta înaintea lui Dumnezeu în rugăciu- 
ne plină de evlavie. Deszu/ este mie toată dreptatea şi tot adevărul care ai făcut 
robului Tău, că numai cu acest toiag al meu am trecut Iordanul acesta, iar acum 
m-ai făcut cu două tabere (Fac. XXXII, 10). Înconjurat de primejdie din toa- 
te părțile, dreptul îşi varsă inima înaintea lui Dumnezeu, se socotește cu soar- 
ta, se află pe deplin mulțumit, vede că Dumnezeu, Care i-a poruncit să mear- 
gă în Mesopotamia și apoi să se întoarcă de acolo, a săvârșit toate după făgă- 
duința Sa. Destul este mie toată dreptatea și tot adevărul care ai făcut robului 
Tău. Adâncă, adevărată smerenie! Doar ea e vrednică să stea înaintea lui Dum- 
nezeu; doar ea e vrednică să stea de vorbă cu Dumnezeu: ea nu e niciodată pă- 
răsită de Dumnezeu. Dumnezeu caută cu milostivire către ea, revărsând mile 
îmbelșugate asupra celui ce se roagă cu smerenie. Prin voia lui Dumnezeu, ini- 
ma lui Isav s-a schimbat: mai înainte ardea de vrăjmășie, acum s-a aprins fără 
veste de dragoste frățească. Isav aruncă sabia, fuge în îmbrățișarea fratelui — și 
amândoi fraţii plâng unul în braţele celuilalt!. 

lată, a trecut de acum multă vreme de când Iacov se află în pământului 
Canaanului. Soţia lui iubită, Rahila, a murit deja, născând pe cel de-al doilea 
fiu al său — Veniamin. Iacov a încercat deja multe necazuri din partea fiilor 
săi necugetaţi, ce s-au purtat în pământul făgăduinţei ca într-o ţară câștigată 
prin război?. În împrejurimile locuinţei sale, aflată în apropiere de Hevron, ei 
pășteau marile lor turme, îndepărtându-se uneori destul de mult în căutarea 
unor pășuni mai grase. Iacov stătea tot timpul acasă, unde îl opreau atât vâr- 
sta, cât și sporirea duhovnicească. Aceasta atrăgea mintea și inima bătrânului 
spre Dumnezeu, și ca atare el îndrăgea însingurarea în locuinţa sa. Un astfel 
de om nu are când să se dedea grijilor lumești și nu i se potriveşte acest lucru. 
Nedespărţit de el era mângâierea lui, fiul cel iubit, frumos la suflet și la trup, 
Iosif. Slujirea bătrânului părinte și luarea-aminte la adânca, sfânta învățătură a 
părintelui văzător de Dumnezeu alcătuiau toată îndeletnicirea și toată desfăta- 
rea tânărului. În sufletul său cădea cuvântul cucerniciei așa cum cade sămân- 
ţa în pământ gras, și a adus degrabă rod: a prins a străluci în sufletul lui Iosif 
sfânta curăţie. În curăţia inimii începe să se oglindească Dumnezeu, așa cum 
în oglinda apelor limpezi, străvezii, se răsfrânge soarele. Virtutea lui Iosif a 
trezit în fraţi nu râvna de a-i urma, ci zavistie: așa se întâmplă, din nefericire, 
cel mai adesea între oameni. Fraţii au născocit și au venit cu clevetire rea asu- 


! Fac. XXXIII. 
2 Fac. XXXIV, XXXV. 


472 


pra lui Iosif — care anume, Scriptura nu ne spune; dar Iacov cel pătrunzător și 
plin de har nu a fost amăgit de născocirea împletită cu viclenie: el a continuat 
să-l iubească pe Iosif, și ca semn al deosebitei sale iubiri i-a dăruit fiului haină 
pestriță. Culorile vii și felurite au fost — și sunt, până în ziua de astăzi — deo- 
sebit de iubite în Răsăritul nomad. Oare nu era această haină simbolul feluri- 
mii împrejurărilor prin care avea să treacă tânărul în viaţa sa? Dumnezeu i-a 
insuflat înainte văzătorului bărrân să înfăţișeze proorocia nu prin cuvinte, ci 
printr-un simbol: haina pestriță. De aici încep neobișnuitele peripeții ale lui 
Iosif. EI slujeşte drept preînchipuire, îndepărtată umbră biblică a Domnului 
nostru lisus Hristos, iar pentru viața lucrătoare se arată pildă de om cucernic 
și îmbunătăţit supus unor felurite și neobișnuite necazuri, în vremea cărora el 
îşi păstrează credincioșia față de cucernicie și virtute, niciunde și nicicând nu 
este părăsit de Dumnezeu, pretutindeni este păzit de EI și în cele din urmă e 
proslăvit în chip minunat. Să ascultăm, să ascultăm vrednica de luare-aminte 
povestire despre minunatele și plinele de învățăminte peripeții ale celui înveș- 
mântat de proorocul-părinte în haină pestriță. 

Fraţii lui Losif', văzând că tatăl lor îl iubește mai mult decât pe toți ceilalți 
fii, l-au urât: cu fiecare cuvânt schimbat cu el, cu fiecare privire aruncată asu- 
pra lui, fierbea într-înşii o tulburare întunecoasă. El nu înţelegea boala care 
îi cuprinsese: sufletul lui curat îi vedea pe toţi curaţi, oameni cu gânduri bu- 
ne. Cu încredere își deschidea inima înaintea lor. Această inimă fără de rău- 
tate fusese aleasă, deja, de Dumnezeu ca vas al descoperirilor de taină. Harul 
Sfântului Duh începuse, pe potriva anilor tineri ai lui Iosif, a-și arăta sălășlu- 
irea și lucrarea prin vise pline de înţeles. O mână tainică zugrăvea în închi- 
puirea feciorelnică, cu trăsături vii, vise ciudate. Iosif avea șaptesprezece ani 
atunci când a visat primul vis proorocesc. Fără să se ascundă, fără a bănui vre- 
un rău, l-a povestit fraţilor: pe cât se vede, visul lăsase în sufletul tânărului o 
întipărire neobișnuită, care avea nevoie de tâlcuire. EI voia să audă această tâl- 
cuire din gura fraţilor săi mai mari. „Am visat”, le-a spus el, „că legam snopi 
pe câmp; snopul meu s-a ridicat deodată și a stat drept, iar snopii voştri s-au 
întors către snopul meu și i s-au închinat”. Fraţii au întors cuvânt: „Nu cum- 
va vei împărăţi tu peste noi, sau te vei face domn al nostru?” — Şi ura fraţilor 
față de dânsul a sporit îndoit din pricina visului haric, din pricina sfintei lui 
sincerităţi pe care ei o răstălmăciseră, strâmbând-o, și care îi rănise. Iosif vede 
un nou vis. Cu nevinovăție copilărească, parcă spre a se îndreptăţi pentru pri- 
mul vis și a dovedi că visele cu tâlc vin la el fără voia lui, el povestește visul ta- 
tălui și fraţilor: „Am văzut”, zice, „soarele, luna și unsprezece stele închinân- 
du-se mie”. Tatăl, auzind povestirea fiului, l-a oprit pe tânăr. „Ce este acest vis 


1 Fac. XXXVII. 

pe care l-ai văzut?” — a grăit el. „Nu cumva eu, mama ta și fraţii tăi ne vom în- 
china ţie până la pământ?” — Duhovnicescul și încercatul tată l-a oprit pe fiu 
nu fiindcă ar fi socotit visul lui închipuire deșartă, odraslă a sufletului propriu, 
bolnav de semeață cugetare, ci pentru a-l păzi pe tânăr de căderea în semeaţa 
cugetare și, totodată, pentru a stinge întrucâtva printr-o mustrare aspră zavis- 
tia și pizma din fraţii lui. 

Astfel, îndrumărorii ascetici creștini poruncesc să nu luăm aminte la toate 
arătările îndeobşte ce se înfățișează simţurilor sufleteşti şi trupeşti: ei porun- 
cesc să păstrăm în faţa oricărei arătări o răceală înțeleapră, o fereală mântui- 
toare!. Sunt și vise de la Dumnezeu, a căror pildă și dovadă sunt visele lui Io- 
sif: dar starea celui ce vede vise și vedeni este primejdioasă, foarte apropiată 
amăgirii de sine. Vederea neajunsurilor noastre — iată vedenia cea neprimejdi- 
oasă! Vederea căderii și a răscumpărării noastre — iată vederea cea preatrebu- 
incioasă! Duhul înfvânt şi smerit (Ps. L, 18) — iată starea cu adevărat folositoa- 
re, străină amăgirii de sine, starea întru care binevoieşte Dumnezeu! Dreap- 
ta socotinţă în stare să pătrundă, să preţuiască și să tâlcuiască vedeniile, este 
proprie celor sporiţi în nevoinţa duhovnicească: ea se dobândeşte după vre- 
me îndelungată, ea este dar al lui Dumnezeu. A avut acest dar al lui Dumne- 
zeu Sfântul Iacov: el și-a oprit fiul care povestea visul proorocesc, însă păstra 
în amintire — dă mărturie Scriptura — cuvintele lui, care purtau asupra lor un- 
gerea Duhului. 

Nu aceeași lucrare a avut-o noul vis asupra fraţilor lui Iosif: el n-a făcut decâr 
să înmulțească în aceștia ura și pizma față de Iosif. Odată, ei păşteau turmele în 
Sihem. Iacov a grăit lui Iosif: „Fraţii tăi sunt în Sihem; voiesc să te trimit la ei”. 
Iosif a răspuns: „Sunt gata”. „Mergi”, a continuat Iacov, „vezi de sunt sănătoși 
fraţii tăi și de sunt sănătoase oile noastre; apoi întoarce-te și spune-mi”. 

Lesne se despart uneori oamenii; se despart de parcă nu s-ar despărţi; lu- 
ându-și rămas bun, parcă nu și-ar lua rămas bun — iar acest rămas bun este de 
multe ori rămas bun pentru totdeauna; adeseori îi urmează o depărţire lungă 
și plină de amărăciuni. Nu ştia bătrânul, când l-a trimis pe Iosif, că multă vre- 
me nu își va mai vedea fiul iubit! Oare putea el crede că trimiţându-l pe lo- 
sif la fraţii săi îl trimite la niște ucigași? El cunoștea zavistia lor față de tânăr — 
însă putea, oare, să-i vină gândul că ura aceasta putea să ajungă până la gând 
ucigaș, până la uneltire, până la hotărârea de a săvârşi ucidere de frate? Nerău- 
tatea bătrânului era nerăutate încercată, nu acea nerăutate copilărească de care 
era plin Iosif, care mergea de-a dreptul la junghiere, ca un miel. Iacov cel în- 
ţelept, cu toată sporirea sa duhovnicească, agonisită în lunga sa viaţă pătimi- 


! Vezi Capetele foarte folositoare ale Sfântului Grigorie Sinaitul, cap. X. Dobroroliubie, 
tom ]. Această părere o au și ceilalți Părinţi ai Bisericii. 

toare, nu putea să-și închipuie că fiii săi cei zănatici ar fi fost în stare de îngro- 
zitoarea fărădelege a uciderii de frate. Este propriu sfinţeniei a nu gândi răul 
despre aproapele; e propriu sfințeniei a-i socoti chiar şi pe răufăcătorii cei mai 
învederaţi nu chiar atât de răi cum sunt în fapt: și vedem mulți oameni sfinți 
înșelați nu de păcatul cel învederat, ci de iubirea lor cea multă, de încrederea 
lor în aproapele. Bătrâne! Pentru mult timp te desparţi de fiul tău iubir, Iosif! 
Tu ai darul proorociei și al înainte-vederii; dar acum Dumnezeu, Care orân- 
duiește în chip neajuns soarta omului, a ascuns de tine viitorul printr-un văl 
nepătruns. L-ai lăsat de lângă tine pe Iosif pentru câteva zile — î vei vedea du- 
pă mulţi ani de suferință: iar el va vedea pământul Canaanului, locul sălașu- 
lui tău, doar atunci când vor veni zilele îngropării tale — și doar pentru scurte- 
le zile ale acestei îngropări! Aici vor fi aduse oasele lui; aici se vor întoarce cu 
ele numeroșii lui urmași, și cu mână înarmată se vor înstăpâni în moștenirea 
strămoșului lor — acum tânărul Iosif. 

Plecat-a Iosif din casa părintească, din Hebron, venit-a în Sihem. Acolo 
fraţii săi nu se mai aflau. El nu știa unde să-i găsească — așa că a început să ca- 
ute și să întrebe. Deodată, s-a întâlnit cu un necunoscut, care l-a întrebat pe 
cine caută. Iosif i-a răspuns: „Caut pe frații mei: spune-mi, nu ştii cumva un- 
de sunt ei împreună cu turmele lor?” Necunoscutul a răspuns: „S-au dus de 
aici; i-am auzit grăind între dânșii: să mergem în Dotaim”. La cuvintele aces- 
tui om, pe care soarta pare a-l fi adus într-adins în calea lui Iosif pentru a-l în- 
drepta spre ceea ce-i era menit, tânărul începe din nou să își caute frații — jert- 
fa pe jertfitorii săi — şi-i află în Dotaim. Aceştia l-au recunoscut de departe — 
au început să se înțeleagă cu privire la omor. În adunarea fraţilor au răsunat 
cuvinte grozave despre frate: „lată, vine văzătorul de vise. Să-l omorâm și să 
spunem: l-a mâncat o fiară de pradă. Să vedem ce va fi atunci cu visele lui!” În 
urma cuvintelor grozave s-au ridicat şi mâinile nelegiuire — însă Ruvim, fiul 
mai mare al lui Iacov, l-a răpit de la ei. „Să nu-l ucidem”, le-a zis el, „cu mâi- 
nile noastre! Coborâţi-l într-una din gropile de aici, iar mâinile voastre să nu 
le puneţi pe el!” Și Ruvim, căruia i se înmuiase inima, cugeta să-l înapoieze 
pe fiul cel iubit bătrânului părinte. Ei au luat de pe Iosif haina pestriță și l-au 
aruncat într-o fântână adâncă, uscată — viu într-un mormânt înfricoșător. În 
groapă e acum losif, în fălcile morţii!... Sfinte tinere, prin grea încercare în- 
cepe cercarea ta duhovnicească! Minunată este tăria sufletului tău, care a sufe- 
rit asemenea necaz amarnic! Tăria în nenorociri o dă conștiința fără de priha- 
nă, ce nu cunoaște vreo mustrare. Învaţă-ne să dobândim și curăția și tăria ta 
— reazim puternic pentru inimă în întorsăturile grele ale vieții. 

losif este în groapă. Ce fac frații? Au șezut să mănânce... Ură în pârgă!... 
Atunci când o patimă oarecare se pârguiește în suflet, acesta nu mai simte 

boala sa de moarte. Mai cumplit e să fii cu inima în acest adânc al răutăţii, de- 
cât cu trupul în groapa cea adâncă, având un suflet îngeresc. Fiii lui Iacov au 
săvârșit nelegiuirea ca și cum ar fi împlinit o datorie: până-ntr-atât se înrădă- 
cinase în ei ura de frate. Și zu șezut să mănânce pâine (Fac. XXXVII, 25), spu- 
ne Scriptura. 

Atunci când a avut loc această masă, fireşte că la ea nu s-a întâmplat nimic 
bun. Ea s-a săvârșit nebunește. Cum altfel putea să prânzească ucigașii? Câte 
un hohot răsunător spărgea tăcerea înfricoșătoare: era un hohot de suflet care 
a lepădat haina rușinii, care se îndulcește de răutate înrădăcinată, de răutate 
mulțumită. Cădeau din când în când cuvinte de iad, ca dintr-o prăpastie în- 
cunecată, din inimile ce hotărâseră uciderea de frate. Întunecare, ca de fiară, 
erau chipurile celor care prânzeau. Văzul și auzul le rătăceau în toate părțile 
cu posomorâre, sălbăticie. Aici nu mai cârmuia înțelepciunea. Ce înţelepciu- 
ne!? Atunci când pun stăpânire pe om patimile, mintea, lipsită de cârmuirea 
sa, slujeşte cu slugărnicie și inventivitate patimile spre îndestularea cerințelor 
viclene, capricioase, nelegiuite ale acestora. 

Petrec fiii lui Iacov deasupra mormântului cu mortul viu: și iată, privirile 
lor scăpărătoare zăresc deodată nişte călători. Erau ismailiteni, negustori. Ei 
s-au ivit venind din Galaad spre Egipt. Cămilele lor erau încărcate din bel- 
șug cu tămâie, rășină și smirnă: ei duceau aceste mărfuri spre vânzare în Egipt. 
La ospăţul cel nebunesc s-au auzit un glas: „Ce folos de vom ucide pe fratele 
nostru și vom ascunde sângele lui? Veniţi să-l vindem ismailitenilor acestora, 
iar mâinile noastre să nu fie asupra lui, că fratele nostru și trupul nostru este!” 
Glasul acesta a fost glasul lui Iuda, cel de-al patrulea între fiii lui Iacov; luda a 
îmbiat la trădarea fratelui-drept. După multe veacuri a apărut al doilea Iuda; 
el va grăi despre alt Drept, despre Dumnezeu-Omul Însuși: Ce-mi vezi da mie, 
și eu Î] voi da pe E vouă? (Mt. XXVI, 14) 

Au zornăit banii de aur... losif este de-acuma scos din groapă și vândut în 
grabă arabilor... Nici un cuvânt de neînțelegere cu privire la preţ sau la cel ro- 
bit nu s-a făcut auzit de-o parte sau de cealaltă. N-ar fi trecut Scriptura cu ve- 
derea vreun cuvânt vrednic de pomenire, dacă el ar fi fost rostit. În povesti- 
rea aceasta, ea ne aduce la cunoștință și acele cuvinte ce merită cât de cât lua- 
te în seamă. Zornăie banii de aur... douăzeci la număr. Cât seamănă zornăitul 
acesta cu zornăitul celor treizeci de arginţi!... Fericit tânăr, vândut pe două- 
zeci de bani din aur! Îu te-ai învrednicit a preînchipui pe Cel vândut pe trei- 
zeci de arginți! 

Ruvim nu era de faţă la acel prânz. El nu luase parte la uneltirea cea fără de 
lege; nu fusese nici la ospăţul unde se prăznuia nelegiuirea reușită. El se apro- 
pie pe ascuns de groapă și-l cheamă pe cel înmormântat acolo. Nici un răs- 

puns. Îl cheamă iarăşi... nici un răspuns! În deznădejdea sa, își rupe de pe sine 
haina, aleargă la fraţii săi, le spune: „Băiatul nu este în groapă! Unde mă voi 
duce acum?...” Drept răspuns, au zornăit banii de aur. Erau douăzeci al nu- 
măr: cei nouă fraţi care fuseseră de faţă la vindere au arătat că nu-l uitaseră pe 
ce] de-al zecelea, care lipsea arunci. 

Între timp, fiii lui Iacov se gândeau cum să ascundă de bătrânul tată ceea ce 
făcuseră cu Iosif. Au junghiat un ied, au înroșit în sângele lui haina pestriță și 
au trimis-o tatălui lor cu întrebarea nemiloasă: „Am aflat asta: cunoaște de es- 
te haina fiului tău sau nu”. — A cunoscut-o; a zis: „Haina fiului meu este; fia- 
ră rea l-a mâncat pe el, fiară rea l-a răpit pe Iosif!” — A sfâşiat Iacov hainele sa- 
le, s-a îmbrăcat în sac și a plâns pe fiul său vreme de multe zile. S-au adunat la 
dânsul fiii și fiicele; căutau să îl mângâie pe bătrân: însă el nu voia să se mân- 
gâie, ci grăia: „Plângând mă voi pogori în iad la fiul meu”. larăși și iarăși grăia 
cuvintele acestea, și plângea îndelung. 

Ismailitenii l-au dus pe Iosif în Egipr': acolo l-au revândut lui Pentefri, dre- 
gător al lui Faraon (faraoni se numeau împărații Egiptului), mai-marele stră- 
jii de trup împărătești. Şi Domnul era cu Iosif, priveghea asupra lui, îl ajuta în 
chip tainic. Degrabă a băgat de seamă stăpânul că asupra robului său era bine- 
cuvântarea cerească, și l-a îndrăgit foarte. Ca urmare a acestei dragoste osebi- 
te, Pentefri l-a pus pe Iosif peste toată casa sa și peste toată averea sa. Domnul, 
pentru Iosif, a binecuvântat averea egipteanului: s-a revărsat harul lui Dum- 
nezeu peste toată avuţia lui, peste casa lui și peste țarina lui. Pentefri s-a lăsat 
în voia simțământului de bunăvoință faţă de tânăr cu toată încrederea fără de 
grijă, nu cerceta el însuși nimic, la nimic nu lua seama. Iosif era foarte frumos, 
atrăgător. Frumuseţea lui a atras privirile soţiei lui Penrefri. Pe aceasta a cu- 
prins-o patima: ea i-a vestit tânărului patima sa în chip fățiș, fără de ocolișuri. 
Tânărul nu s-a învoit la fărădelege. EI a dat povaţă femeii care ardea de pof- 
tă nebunească și fărădelege; el i-a grăit: „Domnul meu a avut atâta încredere 
în mine și s-a bizuit până-ntr-atât pe purtarea mea de grijă, că nici nu știe ce 
e la el în casă. Toate bunurile sale le-a dat cu toată încrederea pe mâinile me- 
le; în casa lui nu este nimeni mai mare decât mine; totul este sub cârmuirea 
mea, afară de tine, soaţa lui. Cum, dar, să fac eu ceea ce-mi spui tu? Cum să 
păcătuiesc înaintea lui Dumnezeu?” — N-ascultă femeia cea fără de lege înţe- 
leprele cuvinte ale fiului lui Iacov: altceva grăiește în dânsa patima ce pusese 
stăpânire pe ea. Ea ascultă doar glasul patimii: cuvintele lui Iosif au trecut în 
zbor pe lângă auzul ei, ca niște sunete deșarte, fără înţeles și însemnătate. Din 
vreme în vreme, femeia își reînnoiește îmbierea, întotdeauna cu aceeași obrăz- 
nicie făţișă, înfierbântată. Odată, Iosif avea treabă prin casă, potrivit îndatori- 

rilor sale; s-a întâmplat să nu fie acolo nimeni din cei ai casei, afară de stăpâ- 
nă. Ea îl apucă de haină, îl roagă, cere ca pofta ei să fie mulţumită pe loc. Iosif 
i se smulge din mâini, fuge; haina sa de deasupra rămâne în mâinile egipten- 
cei. Dragostea nelegiuită, neaflându-și îndestulare, se preschimbă în ură tur- 
bară: cea care cu o clipă în urmă căuta a se îndulci de farmecele trupului fru- 
mos însetează acum cu încrâncenatre a se sătura de sânge. Strigă ca ieșită din 
minţi egipreanca, cheamă pe cei ai casei cu ţipete răsunătoare. Aceștia vin în 
goană. — „Priviţi”, le spune egipteanca, „acest tânăr evreu a fost adus în casa 
noastră ca să își bată joc de noi!... A venit la mine... mi-a zis... am strigat cu 
glas mare... auzind ţipătul meu, a fugit... iată haina lui de deasupra în mâini- 
le mele!” Ea a păstrat acea haină până la întoarcerea lui Penrefri. Pentru a do- 
ua oară haina e martor mincinos mut, însă ascultat, împotriva lui Iosif. Când 
dregătorul s-a întors, femeia i-a povestit cele întâmplate. Ea grăia plângător și 
lin: „A venit la mine ca să mă necinstească şi să mă îmbie la fărădelege tânărul 
evreu pe care tu l-ai adus la noi — iar când eu am strigat cu glas mare a fugit, 
lăsându-și la mine haina de deasupra”. Auzind povestea ce semăna a adevăr, 
în care sub simplitatea şi răceala povestirii se ascundeau cu măiestrie un cum- 
plit vifor sufletesc și o cumplită clevetire, văzând în mâinile femeii dovada ce- 
lor petrecute — haina lui Iosif, dovadă ce părea de nezdruncinat, Pentefri a fost 
foarte nemulțumit. El a socotit că era lucru de prisos și netrebuincios să îl mai 
ia la întrebări și să-l mai judece pe Iosif — atât de limpede, de învederată părea 
în ochii lui fărădelegea robului. A poruncit ca Iosif să fie zvârlit în temnița în 
care erau ţinuţi criminalii de stat, „legații împăratului”, spune Scriptura. 
Domnul, Care îl alesese pe Iosif din zilele copilăriei lui, Care îi ajutase în 
robie și în casa lui Pentefri, nu l-a lăsat nici în închisoare. Inima mai-mare- 
lui peste temniţă l-a îndrăgit pe Iosif: el i-a încredințat tânărului întemniţar 
întreaga temniță, pe toţi cei închiși în ea şi, asemenea lui Pentefri, se bizuia 
cu toată încrederea pe purtarea de grijă a lui losif. După câtăva vreme, înain- 
tea împăratului egiptenilor s-au făcut vinovaţi doi dregători ai lui: mai-ma- 
rele peste paharnici și mai-marele peste pitari!. Mâniat, faraonul i-a închis 
în aceeași temniţă în care era ţinut losif. Mai-marele temniţei i-a încredinţat 
acestuia. După ce au petrecut câteva zile în temniţă, într-una şi aceeaşi noap- 
te amândoi au visat câte un vis. Dimineaţa a venit la ei losif și a băgat de sea- 
mă că amândoi sunt în tulburare. I-a întrebat pe dregătorii faraonului: „De 
ce sunt feţele voastre astăzi posomorâte?”. Ei au răspuns: „Fiecare din noi a 
văzut câte un vis; dar n-are cine să tâlcuiască visele noastre”. Iosif a zis: „Oa- 
re nu Dumnezeu dă darul de a tâlcui acele vise ce sunt trimise de la Dânsul? 
Povestiţi-mi visele voastre”. Din cuvintele lui Iosif se vede sporirea lui duhov- 

nicească, rod al ispitelor. Atunci când văzuse vise în copilărie, el doar simţea 
că ele au un tâlc şi le povestea tatălui și fraților ca și cum ar fi căutat tâlcuire, 
dar fără a îndrăzni să adauge vreuna din partea sa; iar acuma numai ce a auzit 
că dregătorii au văzut vise, şi deja nădăjduieşte să afle tainicelor vise dezlegare 
în Dumnezeu, de Care el se apropiase, Căruia I se împropriase prin necazuri, 
credință, curăţie, rugăciune. Visele l-au băgat în cuptorul ispitelor; tot visele 
îl scot din acest cuptor, în care Pronia aruncă de obicei pe oamenii meniţi de 
ea unor lucrări de însemnătate. Mai-marele paharnicilor a început să-și po- 
vestească visul: „Se făcea”, a zis el, „că era vie înaintea mea; în vie erau trei vi- 
ţe care odrăsleau, scoțând vlăstari cu struguri copţi. Paharul lui Faraon era în 
mâna mea, și am luat strugurele și l-am stors în pahar, și l-am dat lui Faraon”. 
Iosif a răspuns: „Iată tâlcul acestui vis: cele trei vițe sunt trei zile. Încă trei zile 
și-și va aduce aminte Faraon de tine, îţi va înapoia rangul dinainte de mai-ma- 
re al paharnicilor: vei da paharul lui Faraon ca mai înainte. Atunci, în bună- 
starea ta, amintește-ţi de mine. Arată-mi milă: spune despre mine lui Faraon și 
scoate-mă dintre aceste ziduri mohorâte. Am fost furat din pământul evreiesc 
şi aici nu am făcut nimic rău, dar am fost aruncat în această temniţă înfricoșă- 
toare”. Mai-marele peste pitari, auzind tâlcuirea cea prielnică, şi-a povestit și 
el visul lui Iosif: „Şi eu”, a zis, „am văzut vis. Mi se părea că ţin pe cap trei co- 
şuri cu pâine. În coșul cel mai de deasupra erau din toate felurile de aluaturi 
coapte întrebuințate de Faraon. Deodată au venit în zbor păsări şi au început 
să ciugulească din aluaturile coapte”. Iosif a răspuns: „ată tâlcul visului: cele 
trei coșuri sunt trei zile. Încă trei zile și Faraon va lua de la tine capul tău! Le- 
șul tău va atârna pe lemn; păsările cerului vor mânca trupul tău”. A venit cea 
de-a treia zi: era ziua de naștere a faraonului. Aceasta a dat ospăț pentru curte- 
nii săi; stând de vorbă cu ei, împăratul și-a amintit de cei doi dregători închiși: 
mai-marelui paharnicilor i-a înapoiat rangul de mai înainte, și acela a începur 
din nou să-i dea paharul faraonului, iar pe mai-marele pitarilor a poruncit să 
îl omoare, după prezicerea lui Iosif. Şi a uitat de Iosif mai-marele paharnici- 
lor. Dreptul avea încă nevoie să se mai chinuie în temniță! Încă avea nevoie de 
singurătatea și întunericul din închisoare, ca sufletul să se cufunde mai adânc 
în rugăciune, prin ea să se apropie de Dumnezeu încă și mai mult, încă mai 
strălucit să se lumineze cu înțelegerea duhovnicească. 

Au trecut doi ani — faraonul a văzut un vis!. I se părea că stă lângă un râu: 
și iată că din râu ieșeau șapte vaci grase, preafrumoase, și au început să pască 
lângă țărm. În urma lor au ieșit din râu șapte vaci slabe și urâte, și au început 

„să pască pe ţărmul râului lângă primele. Deodată, vacile cele slabe le-au mân- 
cat pe cele grase: și nu s-a văzut să se fi îngrăşat mâncându-le, ci şi-au păstrat 

înfățișarea schilavă dintâi. S-a trezit faraonul. Mai apoi, a aţipit din nou și a 
văzut alt vis: i se părea că dintr-o singură rădăcină crescuseră șapte spice pline 
de boabe coapte. După acestea au crescut alte şapte spice — subţiri, parcă us- 
cate de arșiță și vânt. Aceste spice subțiri au înghiţit spicele pline de la înce- 
put. S-a trezit faraonul; suflerul lui s-a tulburat; odată cu venirea dimineţii, a 
poruncit să fie adunaţi toți învățații și înțelepţii Egiptului și le-a povestit vi- 
sul său. Aceștia însă nu au putut să-i tâlcuiască visul care pricinuise împăra- 
tului îngândurare și tulburare. Atunci, mai-marele paharnicilor a grăit farao- 
nului: „Acum îmi aduc aminte de păcatul meu! Atunci când tu, împărate, te 
mâniasei pe robii tăi — pe mine și pe mai-marele pitarilor — și poruncisei să ne 
închidă în temniţa de pe lângă casa mai-marelui străjilor tale de trup, am vă- 
zut amândoi câte un vis în aceeași noapte. Acolo se afla dimpreună cu noi un 
evreu tânăr, rob al mai-marelui străjilor de trup; i-am povestit visele noastre, 
şi el ni le-a tâlcuit. Mie mi-a prezis că-mi voi primi înapoi rangul, iar tovară- 
șului meu — că va fi dat morţii. Aşa s-a și întâmplat cu noi”. 

Faraonul a trimis în temniță după Iosif, a poruncit să fie adus la el. L-au 
scos pe Iosif din închisoare: l-a scos pe el mâna lui Dumnezeu. Potrivit cu obi- 
ceiul țării, i-au tuns părul, au schimbat veșmintele de pe el și s-a înfățișat fara- 
onului. Împăratul Egiptului i-a povestit visele sale și s-a plâns de înţelepţi că 
nu putuseră să i le tâlcuiască. „Am auzit de tine”, i-a grăit faraonul lui Iosif, 
„că tâlcuiești visele când îţi sunt povestite”. Iosif a răspuns: „Fără de Dumne- 
zeu nu poate Faraon să primească răspuns mulțumitor”. Iată cum Iosif își ara- 
tă fără să vrea starea duhovnicească! El mărturisește lucrarea vădită, minunată, 
adevărată a lui Dumnezeu, lucrarea Sfântului Duh, lucrare care nu atârnă de 
om, care cercetează pe om din voie preaînaltă și îi descoperă tainele. Această 
împărtășire nevăzută cu Dumnezeu, această lucrare harică o simţea în sufletul 
său Iosif: până la astfel de înălțime a sporirii duhovnicești îl înălțaseră stator- 
nicia în virtute, necazurile, pătimirile — sau, mai la drept vorbind, harul Sfân- 
tului Duh, care umbreşte în chip statornic pe cei îmbunătățiţi, și mai ales pe 
cei ce pătimesc nevinovaţi. „Amândouă visele tale”, i-a zis el faraonului, „au 
unul și același înțeles; visele tale sunt în fapt un singur vis. Cele șapte vaci gra- 
se prevestesc şapte ani rodnici; cele șapte spice pline prevestesc același lucru. 
Cele şapte vaci slabe și cele șapte spice uscate înseamnă şapte ani de foame- 
te. Dumnezeu arată lui Faraon ceea ce a hotărât a săvârși. Vor veni șapte ani 
în care în Egipt se vor culege roade din belșug. După aceea vor veni alți șap- 
re ani, și foametea din vremea lor va face să se uite belșugul din cei șapte ani 
dinainte. Foametea va topi, va strica pământul. Până și urmele belşugului de 
mai înainte vor fi şterse de foametea ce va veni în urma lui, fiindcă foametea 
va fi foarte mare. Îndoir a fost visul lui Faraon: asta ca întărire a arătării de la 

Dumnezeu şi ca semn al faptului că EI Se va grăbi să aducă la îndeplinire ho- 
tărârea Sa. Împărare! Găseşte-ţi un om înţelept și încredinţează-i lui pământul 
Egiptului. În vremea celor șapte ani rodnici să se adune a cincea parte din tot 
ce se va culege; grâul adunat trebuie să intre sub mâna lui Faraon și să fie pă- 
zit în cetăți. În acest fel vor fi merinde pentru cei șapte ani de nerodire, și pă- 
mântul nu va pieri de foame”. — Plăcut-au cuvintele lui Iosif faraonului și ce- 
lor de pe lângă acesta. Faraonul le-a zis: „Unde vom mai afla alt om care, pre- 
cum acesta, să aibă în el Duhul lui Dumnezeu?” — După aceea, întorcându-se 
către losif, i-a zis: „Dumnezeu îţi descoperă ţie tainele, și drept aceea nu e om 
care să se asemene cu tine ca înțelepciune și înţelegere. Fii cap în casa mea; să 
se supună ţie tot poporul meu! Numai cu tronul voi fi mai presus decât tine. 
Te pun peste tot pământul Egiptului”. 

Faraonul a luat inelul din degetul său și l-a pus în mâna lui Iosif, l-a îm- 
brăcat în haină de vison, i-a pus lanţ de aur la grumaz și a poruncit să fie așe- 
zat în carul al doilea din cele ale sale: noul dregător a fost purtat astfel prin ce- 
tate; înaintea carului mergea un crainic, vestind poporului rangul și stăpânirea 
lui Iosif. Iosif împlinea atunci treizeci de ani. Faraonul l-a însurat pe dregă- 
torul îndrăgit cu Asineta, fiica preotului din Iliopole, și i-a schimbat numele, 
chemându-l Psomtbofanib. Ce însemna acest nume? EI înseamnă „Mântuito- 
rul lumii”. Iosif a preînchipuit pogorârea pe pământ a Dumnezeu-omului la 
căzutul și rătăcitul neam omenesc, atunci când a fost trimis de tatăl său la fra- 
ţii care pășteau oile departe de casa părintească. L-a preînchipuit atunci când a 
fost vândut de fraţii săi celor de alt neam. A preînchipuit îngroparea Lui prin 
închiderea sa în temniţă; prin neașteptata sa înălțare și slavă a preînchipuit sla- 
va învierii Lui. Fiica preotului din Iliopole care s-a măritat cu Iosif preînchipuia 
Biserica lui Hristos alcătuită de cei din neamuri. Prin mântuirea poporului de 
la moarte a preînchipuit mântuirea omenirii de moartea cea veșnică. Împărțito- 
rul pâinii celei materiale a fost preînchipuire a Celui Care e şi Pâinea Care se po- 
goară din cer (In. VI), şi Împărţitorul acestei pâini cerești. Dintre tainicele pre- 
închipuiri ale Vechiului Legământ s-a auzit pentru cea dintâi oară mângâietorul 
nume: „Mântuitorul lumii”! În minunat chip a prevestit Dumnezeiasca Pronie 
marea lucrare a lui Dumnezeu — răscumpărarea omenirii — prin umbrele preîn- 
chipuirilor biblice. Câr de străvechi e începutul arătării acestor umbre! Câr de 
viu zugrăveau ele adevărul! Cu ce văl de taină erau acoperite ele pentru oame- 
nii acelor vremi! Ce limpezi, ce străvezii au devenit ele atunci când Dumnezeu 
a descoperit oamenilor înţelesul Scripturilor Lui insuflate! 


' Porro ab Aegiptiis didicimus quod în lingua eorum resonet: Salvator mundi. S. Hieronymi, 


Liber de nominibus hebraicis. (Ar aflat cândva de la [nişte] egipteni că în limba lor înseamnă 
„Mântuitorul lumii”. Fericitul leronim, Czrzea despre numele evreiești din Scriptură — n. tr.) 

Iosif a purces la împlinirea îndatoririlor la care îl chemase Însuși Dumne- 
zeu şi pe care, după rânduiala dumnezeiască, le pusese asupra lui stăpânitorul 
Egiptului. El a întreprins o călătorie prin întregul Egipt şi, după ce a cercetat 
ţara, a rânduit cele de trebuință. Pământul a dat vreme de șapte ani roadă îm- 
belșugată. De-a lungul acestor şapte ani, Iosif a adunat provizii de pâine pe 
care le păstra în cetăți sub pază de nădejde, în jitniţe mari. E a strâns mulţi- 
me fără număr de grâne: aceasta stătea în jitniţe ca nisipul mării. Tot în vre- 
mea acestor șapte ani roditori, Asineta a născut doi fii. Iosif l-a numit pe cel 
întâi-născut Manase. Numindu-l astfel, el a cuprins în numele fiului mai ma- 
re un gând adânc: „Aşa a rânduit Dumnezeu, că am uitat pătimirile mele”. Pe 
cel de-al doilea l-a numit Efraim, împreunând cu acest nume alt gând adânc și 
evlavios: „Dumnezeu m-a înălțat în pământul smereniei mele”. Astfel de gân- 
duri cuprind în ele aceste nume, potrivit înțelesului lor în limba evreiască!. 

Au trecut cei șapte ani rodnici, cum trece tot ce este supus vremii: au venit 
ani de foamete. După prezicerea lui Iosif, foametea a început să bântuie tot 
pământul. Poporul egiptean a strigat către faraon, cerând pâine. Faraonul a 
dat răspuns către supușii săi: „Mergeţi la losif şi ce vă va zice el faceţi”. — Iosif 
a deschis jitnițele cu merinde, a început să vândă de acolo pâine egiptenilor. 
Locuitorii ţărilor vecine, auzind că în Egipt se vinde pâine, au început, strâm- 
torați de foamete, să vină în Egipt ca să cumpere grâne. Înțeleptul, prevăzăto- 
rul cârmuitor pusese deoparte grâu îndeajuns nu doar ca să hrănească popo- 
rul ţării, ci și să atragă în ţara Egiptului banii altor popoare. 

În rândul celorlalte țări chinuite de foamete se chinuia şi pământul Cana- 
anului. Vestea că în Egipt se vinde pâine a ajuns la bătrânul lacov?. Acesta a 
grăit către fiii săi: „Am auzit că în Egipt e grâu: de ce nu luaţi seama la acest 
lucru? Mergeţi acolo, cumpăraţi ceva pâine ca să ne ținem viaţa, nu cumva să 
murim de foame”. Supunându-se voii tatălui, zece din fraţii lui Iosif au plecat 
în Egipt ca să cumpere pâine. Pe Veniamin, Iacov nu l-a lăsat să meargă cu fra- 
ţii lui — el a grăit: „Nu cumva să se întâmple ceva rău cu el în cale”. 

Ajungând în Egipt, fiii lui Iacov au mers dimpreună cu ceilalți cumpără- 
tori în locul unde se vindea pâine. Cu vânzarea de pâine se îndeletnicea Iosif. 
Atunci când fraţii s-au înfățișat înaintea lui, el i-a recunoscut îndată; ei însă 
n-au bănuit nicicum că stau înaintea fratelui vândut de ei pe douăzeci de bani 
din aur. Şi cum ar fi putut să-l recunoască? Atunci când se despărțiseră de el 
abia împlinise șaptesprezece ani; acum mergea pe patruzeci de ani. Schimbat 
de trecerea anilor, el nu era mai puţin schimbat de măreţia și strălucirea ran- 
gului său — cel dintâi în împărăţia Egiptului, care întrecea aproape toate ce- 

lelalre țări prin cultură, prin putere, prin rânduiala lăuntrică. Înfățișându-se 
înaintea lui Iosif, fraţii i s-au închinat adânc, cu fruntea până la pământ. losif 
şi-a amintit visele sale... Înţelept, îmbunătăţit Iosif! EI n-a dezvăluit fraţilor ci- 
ne era de fapt: a amânat aceasta pentru alră dată. Câră stăpânire de sine avea 
acest suflet mare! Oare nu îi rodea inima dorinţa de a da îndată veste îmbucu- 
rătoare despre sine bătrânului, sfântului său părinte, care de mai bine de do- 
uăzeci de ani nu mai știa nimic de el și, socotindu-l pierit fără întoarcere, je- 
lea pentru el nemângâiat? El nu ia seama la îndemnul inimii milostive, ci ale- 
ge un fel de a lucra care să aducă folos atât pentru el, cât și pentru fraţii lui. 
losif cunoştea obiceiurile lor grosolane, neînfrânate: ei erau păstori pe jumă- 
tate sălbatici, crescuţi în taberele de nomazi, care îşi petrecuseră toată viața pe 
lângă turme, la largul libertăţii nestăpânite, sub cerul liber, în pustiile nelocu- 
ite. Ei nu ştiau de nici o stăpânire, nu ştiau de nici un frâu: părintelui îi ară- 
tau neascultare, îi pricinuiau dese jigniri; orice dorință a lor, cât de nelegiuită 
ar fi fost, o aduceau la împlinire; mâinile lor erau nu rareori împurpurate cu 
sânge de nevinovaţi. Astfel îi zugrăvește Scriptura pe fiii lui Iacov. Le trebuia o 
învățătură de minte. Pentru binele lor, aveau neapărată nevoie să facă cunoș- 
tinţă cu supunerea, cu obiceiurile bune. Sufletele împietrite, obișnuite să cal- 
ce în picioare conștiința şi legea lui Dumnezeu, nu puteau fi alfel zguduite, 
aduse în simţire și cunoaștere de sine, decât prin chinul fricii de oameni. Pre- 
văzând foametea prelungită, Iosif a prevăzut și trebuința strămutării casei lui 
Iacov din Palestina în Egipt. Oare nu de aceea i-a numit el pe fraţii săi, la pri- 
ma lor venire în Egipt, „iscoade”?... Dacă fraţii lui ar fi adus cu ei în noua lor 
patrie neînfrânarea, nestăpânirea lor, degrab ar fi atras asupră-le nemulţumi- 
rea egiptenilor; degrab s-ar fi surpat bunăstarea casei lui Iacov, bunăstarea lui 
losif însuși; această casă, cu Iosif dimpreună, ar fi căzut în cele mai mari ne- 
norociri. Câştigul dobândit prin pătimiri îndelungate se cuvine ocrotit, păzit 
printr-o purtare înțeleaptă. 

Iosif i-a luat pe fraţii săi de sus, cu asprime, ca un stăpân sever. „De unde 
sunteți voi?” — i-a întrebat. Ei au răspuns: „Din pământul Canaanului: am ve- 
nit să cumpărăm pâine”. E] a întors cuvânt: „Sunteţi iscoade: ați venit să cer- 
cetaţi țara noastră!” — Ei au răspuns: „Nu, doamne! Robii tăi au venit să cum- 
pere pâine. Noi toți suntem frați, fiii unui singur bătrân. Am venit cu gând 
paşnic; robii tăi nu sunt iscoade”. E] a zis: „Nu, nu: voi aţi venit să cercetaţi 
ţara!” — Ei au răspuns: „Suntem doisprezece fraţi; robii tăi sunt din pămân- 
tul Canaanului. Cel mai mic dintre noi a rămas cu tata, iar unul... nu mai es- 
e”. Iosif a băgat de seamă: „În cuvintele voastre este minciună! Drept am zis 
eu că iscoade sunteți. Mă jur pe sănătatea lui Faraon că nu veţi pleca de aici 
dacă fratele vostru cel mai mic nu va veni la mine. Prin asta sunteți datori să 

vă îndreptăţiţi. Trimiteţi unul dintre voi: să îl aducă pe fratele vostru; iar voi 
veţi rămâne aici sub pază până ce se va lămuri dacă sunt drepte sau nu spuse- 
le voastre. De se vor arăta cu strâmbătate... mă jur pe sănătatea lui Faraon, is- 
coade sunteți!” — și, zicând acestea, i-a pus sub pază. 

Au trecut trei zile. În cea de-a treia i-a chemat şi le-a zis: „Eu sunt om te- 
mător de Dumnezeu. lată cum să faceţi: dacă aveţi gând pașnic, mergeţi şi lu- 
ați grâul cumpărat de voi — iar unul dintre voi să rămână aici sub pază. Data 
viitoare când veţi veni să-l aduceţi la mine pe fratele vostru: prin asta veţi ară- 
ta adevărul spuselor voastre; iar dacă nu mi-l veţi aduce pe fratele vostru cel 
mai mic, nu veţi mai vedea fața mea!” — Losif a vorbit cu fraţii săi prin tălmaci. 
EI încă nu le dăduse drumul de tot și, în vreme ce vedea de ceilalți cumpără- 
tori, fiii lui Iacov au început să vorbească încetișor între ei pe limba evreias- 
că. Puteau, oare, să presupună că înfricoșărorul cârmuitor al Egiptului price- 
pe spusele lor? Iar el, cu auzul și luarea-aminte încordate, urmărea fiecare cu- 
vânt; fiecare cuvânt al lor îi prindea sufletul plin de sfântă dragoste, care lucra 
cu sfântă, mântuitoare înţelepciune. — „Așa e”, grăiau unul către altul fiii lui 
Iacov, „ne urmărește păcatul ce l-am săvârşit asupra fratelui nostru! Irecut-am 
cu vederea durerea lui cea adâncă, nu l-am ascultat când ne ruga: pentru el a 
venit asupra noastră necazul acesta!” — Ruvim le-a spus celorlalți: „Oare nu 
v-am spus eu: nu faceţi nedreptate băiatului? Nu m-aţi ascultat: iată, acum se 
cere de la noi sângele lui”. — Spusele fraţilor au străpuns inima simţitoare a lui 
Iosif. Acesta a ieșit de la ei pentru un minut și și-a ușurat prin șiroaie de la- 
crimi povara de pe inimă. După aceea s-a întors la ei, a ales dintre ei pe Sime- 
on, a poruncit să fie legat înaintea lor. În purtarea înțeleptului Iosif totul are 
o pricină. Pricina pentru care a ajuns în lanţuri sălbaticul și cruntul Simeon, 
iar nu altul din fraţi, Scriptura o trece sub tăcere; însă tot din Scriptură se ve- 
de că tocmai el avea nevoie de o mai aspră învăţătură de minte. loţi cei zece 
fraţi își îngăduiseră fapte grele; dar Simeon se întinase prin cumplita ucide- 
re a celor din Sihem, prin care supusese întreaga casă a patriarhului unei pri- 
mejdii înfricoşătoare, de care a fost izbăvită doar printr-o osebită ocrotire a 
Proniei. Şi oare nu mâinile lui se ridicaseră pentru altă ucidere, mai cumpli- 
tă și nelegiuită?... Iosif a dat în taină porunca de a se umple cu grâu sacii fra- 
ţilor şi în sacul fiecăruia să fie pus argintul dat pe grâu, iar pe deasupra să li se 
dea merinde pentru drum. Se vede că fiecare plătise aparte pentru grâul luat 
de el: această trăsătură e una dintre cele care ne zugrăvesc depărtatele obice- 
iuri ale vechimii biblice. 

După ce au încărcat asinii cu grâu, fiii lui Iosif au purces spre casă. La pri- 
ma oprire, unul dintre ei, vrând a hrăni asinul, a luat de pe el sacul, care s-a 
desfăcut cumva: și a văzut legătura cu argintul său în sac, deasupra grâului. El 

a prins a striga către frații săi: „Mi-a fost dat înapoi argintul! Iată-l... în sacul 
meu”. S-a spăimântat inima lor; s-au tulburat, și grăiau unul către altul: „Ce 
face Dumnezeu cu noi?” — Ajungând în pământul Canaanului, la tatăl lor, au 
povestit toate cele întâmplate, zicând: Bărbatul, domnul pământului aceluia, 
s-a purtat cu noi aspru foarte, chiar ne-a băgat în închisoare ca iscoade. Noi 
i-am spus: Nu! Doamne, nu suntem iscoade! Am venit cu gând pașnic. Noi 
suntem doisprezece fraţi, suntem fiii tatălui nostru; unul dintre noi... nu mai 
este, iar cel mai mic este cu tata, în pământul Canaanului. Ne-a răspuns acel 
bărbat și a zis: „lată ce va fi pentru mine dovada că nu sunteţi iscoade, ci oa- 
meni cu gând pașnic: unul din voi va rămâne aici la mine; voi, luând grâul 
cumpărat pentru casa voastră, mergeţi; însă pe fratele vostru cel mai mic să 
mi-l aduceţi. După aceasta voi cunoaște că nu sunteţi iscoade, ci oameni paş- 
nici: şi atunci vă voi da înapoi pe fratele vostru, care a rămas acum la mine ca 
zălog, şi veţi face târguieli slobod în țara Egiptului”. Când au vărsat grâul din 
saci, la fiecare a căzut dimpreună cu grâul legărura cu argintul plătit pe grâu. 
Văzându-și legăturile cu argint, s-au înspăimântat. A văzut legăturile şi tatăl 
lor, şi s-a înspăimântat de asemeni. „Voi”, le-a zis el, „m-aţi făcut fără de fii! 
losif nu este, Simeon nu este: și pe Veniamin vreţi să-l luaţi? Pentru voi au ve- 
nit asupra mea toate necazurile”. Ruvim i-a dat răspuns: „Pe amândoi fecio- 
rii mei să îi omori dacă nu-l voi aduce pe Veniamin la tine înapoi”. Bătrânul 
a răspuns: „Nu va merge fiul meu cu voi! Fratele lui a murit; a rămas singur: 
dacă se va întâmpla ceva rău cu el pe calea în care veţi merge, cu întristare veţi 
pogori la iad bărrâneţele mele”. 

Foamea se făcea din ce în ce mai puternică, copleșea pământul!. S-a sfâr- 
șit în casa lui Iacov grâul adus din Egipt, şi a grăit bătrânul către fiii săi: „Du- 
ceți-vă iarăși în Egipt, cumpăraţi-ne ceva pâine”. Iuda i-a răspuns: „Bărbatul, 
domnul pământului aceluia, ne-a zis, întărindu-și cu jurământ spusele sale, că 
nu vom vedea fața lui dacă nu va veni cu noi fratele nostru cel mai mic”. Ia- 
cov a băgat de seamă: „De ce aţi făcut acest lucru rău, de ce i-aţi spus bărba- 
tului că aveţi un frate?” Ei au răspuns: „Bărbatul ne-a întrebat cu asprime şi 
de-amănuntul: Mai este viu tatăl vostru? Mai aveţi vreun frate? Noi am răs- 
puns la întrebările lui. Oare ştiam că el va spune; Aduceţi pe fratele vostru?” 
După aceea, luda a început să caute a îl îndupleca pe tatăl său: „Lasă-l pe bă- 
iat cu mine; ne vom scula, vom merge, vom lua pâine ca să ne hrănim, tu și 
noi, să nu murim de foame. lau asupra mea răspunderea pentru Veniamin: 
din mâna mea să-l ceri. De nu îl voi aduce înapoi și nu-l voi pune înaintea ta, 
să fie mânia ta asupra mea în toată viața mea. De nu am fi întârziat atât, de 
două ori am fi făcut drumul în Egipt”. La acestea, tatăl a zis: „De este așa, ia- 

tă cum să faceţi: luaţi din roadele de aici și duceţi-i în dar bărbatului aceluia. 
Luaţi tămâie, miere, rășină și nuci. Luaţi argint îndoit, ca să puteţi da înapoi 
banii aflaţi în sacii voştri: poate au nimerit acolo din vreo neînțelegere. Şi pe 
fratele vostru luaţi-l. Pregătiţi-vă de drum, și mergeţi la acel bărbat. Dumne- 
zeul meu să-l plece spre milostivire, ca să dea drumul fratelui vostru şi lui Ve- 
niamin. Am rămas cu totul fără fii!” 

Fiii lui Iacov au luat cu ei darurile și suma îndoită, au plecat în Egipt. 
Ajungând acolo, s-au înfățișat lui Iosif. Acesta l-a văzut pe Veniamin, fratele 
său după mamă — și s-a tulburat sufletul lui. EI l-a chemat pe mai-marele casei 
sale și i-a zis: „Du-i pe aceşti oameni în casa mea și pregătește un prânz bun: 
la amiază ei vor prânzi cu mine”. Mai-marele casei a împlinit porunca lui Io- 
sif, i-a dus pe fraţi în casa lui. Ei, văzând că sunt duși în casa lui Iosif, grăiau 
între ei: „Ne duc aici pentru banii găsiți în sacii noștri, ca să ne scoată vină, să 
ne ia robi și să pună stăpânire pe asinii noștri”. Ca atare, la porţile casei, fă- 
ră să intre, s-au apropiat de mai-marele casei și i-au grăit: „Ne rugăm ţie, as- 
cultă-ne. Când am venit pentru prima oară să cumpărăm pâine și, luând sa- 
cii noștri, am plecat înapoi, la cea dintâi oprire am desfăcut sacii noștri şi am 
văzut fără de veste fiecare argintul său în sacul lui; acest argint l-am adus îna- 
poi acum, drept măsurat: iar ca să cumpărăm pâine nouă am adus alt argint. 
Dar cine a pus în sacii noștri argintul pe care l-am dat data trecută pentru pâi- 
ne, nu știm”. „Liniștiţi-vă”, le-a dat răspuns mai-marele casei; „de nimic nu vă 
remeţi. Dumnezeul vostru, Dumnezeul părinţilor voştri v-a trimis bogăţie în 
sacii voştri; iar argintul adus de voi e însemnat la mine ca primit”. EI l-a scos 
la dânșii pe Simeon. După aceea, a fost adusă apă, li s-au spălat picioarele, iar 
asinilor li s-a dat nutreţ. Ei au scos darurile și, după ce le-au pregătit, au aștep- 
tat să iasă losif să prânzească. 

Când losif s-a întors acasă, fraţii i-au adus darurile şi i s-au închinat cu 
fruntea până la pământ. I-a întrebat: „Sunteţi sănătoși?”, după care a adăugat: 
„Sănăros e bătrânul, tatăl vostru, de care mi-aţi vorbit? Oare mai este viu?” 
Ei au răspuns: „Încă e viu şi este sănătos robul tău, tatăl nostru”. „Binecuvân- 
tat este omul acesta înaintea lui Dumnezeu!” — a zis losif. Ei i s-au închinat 
adânc. — Căutând cu ochii printre ei pe Veniamin, Iosif a întrebat: „Acesta-i 
fratele vostru cel mai mic, pe care aţi făgăduit să-l aduceţi la mine?” — şi încu- 
viințând ei, a grăit: „Dumnezeu să te miluiască, fiule!” S-a tulburat Iosif; ini- 
ma i s-a zbătut cu putere; din ochi i-au ţâșnit lacrimi. Cu grabă a plecat în că- 
mara sa, acolo a plâns până s-a săturat; după aceea și-a spălat fața, a ieșit la fra- 
ţii săi și, stăpânindu-se, a zis: „Puneţi masa”. Pentru el a fost pusă masa aparte, 
pentru fiii lui Iacov aparte și aparte pentru egiptenii care prânzeau la cârmui- 
tor în ziua aceea. Egiptenii, spune Scriptura, nu puteau sta la o masă cu evre- 

ii; ei, potrivit credinţei lor, se îngrețoșau de orice păstor crescător de oi. Fiii 
lui Iacov au fost aşezaţi chiar înaintea lui Iosif, după vârstă, şi s-au minunat 
văzându-se rânduiți după numărul anilor. Li s-au dat bucate, fiecăruia porție 
aparte: însuși losif le împărțea mâncarea, și lui Veniamin îi punea mai mult 
ca celorlalți fraţi. Li s-a pus şi vin. Fiilor lui Iacov li s-a ușurat inima șezând la 
masa bogată și primitoare. Nedeprinși cu sfiala, păstorii din pustie au mâncat 
până la saţ și au băut din plin. Această masă preînchipuia masa duhovniceas- 
că a lui Hristos Mântuitorul, îmbiată creştinilor la Sfânta Liturghie. Domnul 
a binevoit a Se face frate al nostru, El a dobândit stăpânirea asupra lumii — 
Egiprul cel de taină — iar fraţilor Săi, care pătimesc sub povara păcatului, /e-a 
gătit masă și paharul Lui este adăpându-i ca un puternic (Ps. XXII, 6, 7): Prea- 
sfântul Lui Trup şi Preasfântul Lui Sânge. Creștinii, împărtășindu-se cu aceas- 
tă hrană dumnezeiască, se împărtășesc de viaţa veșnică, sunt sloboziţi de păca- 
te și, întru beţia destătării duhovnicești, uită necazurile ce îi împilează în vre- 
mea pribegiei din Egipt — țară străină, ţara surghiunului: această țară, plină de 
amărăciuni şi necazuri văzute şi nevăzute, e viața pământească. 

Între timp, Josif a dat poruncă tainică supușilor săi!: „Umpleți sacii acestor 
oameni cu grâu, cât vor putea ridica. Argintul fiecăruia puneți-l în sac, deasu- 
pra grâului. În sacul celui mai mic puneţi, afară de preţul grâului, și paharul 
meu de argint”. Totul s-a împlinit după porunca lui Iosif. A venit dimineaţa: 
fiii lui acov au plecat cu asinii încărcaţi de grâu. După ce au ieșit ei din ceta- 
te, fără să fi apucat a se depărta, losif i-a spus mai-marelui casei sale: „Mergi 
degrabă și aleargă după oamenii aceia, ajunge-i din urmă și spune-le: Ce este 
asta? Pentru binele meu ați răsplătit cu rău? De ce aţi furat paharul de argint? 
Au nu este acesta paharul din care bea domnul meu? Căci cu el și ghicește”. 
Mai-marele casei, ajungându-i din urmă, le-a spus întocmai cele poruncite de 
către Iosif. Ei au răspuns: „De ce spune acestea domnul? Nu, robii tăi nu au 
făcut aceasta. Dacă argintul găsit de noi în sacii noștri l-am adus înapoi din 
pământul Canaanului, cum am fi furat din casa stăpânului tău argint și aur? 
La cine vei afla paharul, acela să moară, și noi ne vom da robi stăpânului nos- 
tru”. Mai-marele casei a răspuns: „Fie după cuvântul vostru: la cine se va afla 
paharul, acela să fie rob domnului meu”. Ei au descărcat în grabă sacii de pe 
asini și fiecare a desfăcut sacul său. Mai-marele casei a început să caute por- 
nind cu cel mai mare, a ajuns la cel mai mic: paharul s-a aflat în sacul lui Ve- 
niamin. În deznădejde, și-au sfâşiat hainele de pe ei, au așezat sacii pe asini și 
s-au întors în cetate. losif era acasă: au venit la el și au căzut la pământ înain- 
tea lui. „Ce-aţi făcut?” — le-a zis el. „Oare voi nu știați că nu e pe pământ ghi- 
citor asemeni mie?” luda a răspuns: „Doamne! N-avem ce să-ți răspundem, 

n-avem cu ce să ne îndreptățim! Dumnezeu pedepseşte păcatul cel ascuns al 
robilor tăi. Ne dăm ca robi domnului nostru. Să fim robii tăi, noi şi cel la ca- 
re s-a aflat paharul”. „De ce să fiu nedrept?” — a zis Iosif. „Cel la care s-a aflat 
paharul, acela să fie robul meu, iar voi mergeţi slobozi la tatăl vostru”. Atunci 
Iuda, apropiindu-se de el, a zis: „Doamne! Te rog, îngăduie-mi să grăiesc îna- 
intea ta câteva cuvinte, și nu te mânia pe robul tău: știu că tu ești al doilea du- 
pă Faraon. Doamne! Iu i-ai întrebat pe robii tăi: Aveţi tată sau frate? Şi noi 
am zis domnului: avem un tată bătrân și un frate mai mic, făcut la bătrânețe. 
Au fost doi frați din aceeași mamă: cel mai mare... a murit; acesta a rămas sin- 
gur, şi tata pe dânsul îl iubește. Tu ai zis robilor tăi: Aduceți-l la mine, vreau 
să îl văd. Noi am zis domnului: Cu neputinţă este băiatului să lase pe tatăl 
său; dacă el îl va părăsi pe tata, acesta va muri. Tu însă ai zis robilor răi: Dacă 
nu va veni fratele vostru cel mai mic, nu veţi mai vedea faţa mea. Atunci când 
am ajuns la robul tău, tatăl nostru, i-am spus cuvintele domnului nostru. Tata 
ne-a zis: Mergeţi, cumpăraţi pâine. Noi am răspuns: Nu putem merge! Dacă 
fratele nostru cel mai mic va merge cu noi, atunci vom merge, căci fără el nu 
vom mai fi îngăduiţi înaintea feţei bărbatului. Robul tău, tatăl nostru, ne-a 
grăit: Ştiţi că femeia mea mi-a născut doi fii. Unul a plecat de la mine la voi: 
ați zis că l-a mâncat o fiară; de-atunci și până acum nu l-am mai văzut. Dacă-l 
veţi lua și pe acesta și se va întâmpla cu el vreun rău, cu întristare veţi pogori 
la iad bărrâneţele mele. Așadar, dacă voi merge acum la robul tău, tatăl nostru, 
iar băiatul nu va fi cu mine — căci sufletul lui e nedezlipit de sufletul acestuia! 
— și va vedea tatăl meu că nu este cu noi băiatul, el va muri: și cu întristare vor 
pogori la iad robii tăi bătrâneţele robului rău, tatăl nostru. Eu, robul tău, l-am 
luat pe băiat de la tata, zicându-i: De nu îl voi aduce la tine și nu-l voi pune 
înaintea ta, să fie mânia ta în toate zilele vieţii mele. Să fiu eu, dar, robul tău în 
locul băiatului... da! Rob domnului... lar băiatul să meargă cu fraţii săi. Cum 
să merg eu la tata fără băiat? Nu voi putea suferi amărăciunea care îl va lovi pe 
tatăl meu”. Iosif n-a mai putut să se stăpânească și să se ascundă!. Le-a porun- 
cit tuturor celor de față să iasă; chiar dintre cei apropiaţi şi dintre casnici nu 
era nimeni atunci când s-a descoperit fraţilor săi. Toţi s-au îndepărtat; atunci 
Iosif a strigat cu plângere și tânguire către fraţii săi: „Eu sunt losifl... Irăiește 
încă tatăl meu?”. Fraţii au căzut în desăvârșită nedumerire și n-au putut să-i 
dea nici un răspuns. Iosif le-a zis: „Apropiaţi-vă”. Ei s-au apropiat. „Eu sunt 
Iosif”, le-a repetat el. „Eu sunt fratele vostru, pe care l-aţi vândut în Egipt; dar 
nu vă întristați că m-aţi vândut aici... Să nu vă tulbure, să nu vă chinuie acest 
lucru! Dumnezeu, Care poartă grijă de mântuirea voastră, m-a trimis încoace. 
lată, este al doilea an de foamete pe pământ, și încă au rămas cinci ani când 

în deșert se va ara pământul, când roadă nu va fi. Dumnezeu m-a trimis îna- 
intea voastră ca să vă pregătesc adăpost pe pământ și să hrănesc casa noastră 
cea numeroasă. Nu voi m-aţi vândut aici: aici m-a trimis Dumnezeu, m-a fă- 
cut ca un părinte lui Faraon, domn peste toată casa lui și stăpân a tot pămân- 
cul Egiptului. Grăbiţi de vă întoarceţi la tatăl meu, și-i spuneţi: lată ce îţi gră- 
ieşte fiul rău Iosif: Dumnezeu m-a făcut stăpân peste Egipt, vino la mine, nu 
întârzia. Le vei sălășlui în pământul Ghesemului, vei fi în apropierea mea — tu, 
și fiii tăi, şi fiii fiilor tăi, și oile cale, și boii tăi, şi toate turmele tale. Eu îţi voi 
da hrană, fiindcă încă cinci ani va fi foamete pe pământ. Ochii voştri văd şi 
ochii lui Veniamin, fratele meu, văd că eu cu gura mea vă spun asta. Povestiţi 
tatălui meu toată slava și stăpânirea care mi s-au dat în Egipt, pe care le-aţi vă- 
zut cu ochii voştri. Grăbii-vă de îl aduceţi pe tatăl meu aici”. S-a aruncat de 
grumazul lui Veniamin şi, cuprinzându-l, plângea — şi Veniamin l-a cuprins, 
şi plângea la rândul lui. După aceea, Iosif i-a îmbrățișat plin de lacrimi pe toți 
fraţii săi. Atunci s-au deschis gurile lor, ce până atunci erau pecetluite de frică 
şi nedumerire: au intrat în vorbă cu Iosif. 

A ajuns până la casa faraonului vestea venirii fraţilor lui Iosif; s-au bucurat 
faraonul și curtea lui. Faraonul i-a zis lui Iosif: „Spune fraţilor tăi: Așa să faceți: 
umpleți sacii voştri cu pâine, mergeţi în pământul Canaanului și, luându-l pe 
tatăl vostru, mutaţi-vă la mine cu tot avutul vostru. Bogăţiile Egiptului sunt 
deschise pentru voi”. — Iosif a dăruit fiecăruia dintre fraţii săi două rânduri, iar 
lui Veniamin — cinci rânduri şi trei sute de bani din aur. Tatălui său i-a trimis 
daruri multe, încărcate pe zece asini, și a mai dat zece catâri cu pâine. După 
acestea, losif le-a dat drumul fraţilor săi, zicându-le: „Pe drum să nu vă certaţi 
între voi”. Nestăpâniţii fii ai pustiei aveau nevoie de acest sfat: fireşte că acum 
i-au dat greutatea cuvenită, și-au amintit de el și l-au păzit. 

S-au întors fiii lui Iacov în pământul Canaanului, la tatăl lor, şi i-au zis: 
„Fiul tău Iosif este viu: chiar el cârmuiește acum tot pământul Egiptului”. S-a 
spăimântat lacov, nu i-a crezut. Ei i-au dat încredințare, i-au povestit întoc- 
mai toate spusele lui Iosif; iar atunci când bătrânul a văzut darurile bogate și 
carele trimise pentru el de Iosif, a prins viață duhul lui — și a zis Iacov: „Mare 
lucru e pentru mine dacă trăiește încă Iosif! Voi merge şi mă voi vedea cu el 
mai înainte de a muri”. 

Patriarhul s-a sculat dimpreună cu toată casa lui, cu tot avutul lui; ajun- 
gând la așa-numitul „Puţ al Jurământului”, a adus în apropierea lui jertfă lui 
Dumnezeu!. În vedenie de noapte, Dumnezeu i-a grăit bătrânului: „Iacove! 
lacove! Eu sunt Dumnezeul părinţilor tăi. Nu te teme să te muţi în Egipt: aco- 

lo te voi face neam mare. Eu mă voi pogort cu tine în Egipt, și Eu te voi scoa- 
te de acolo. Iosif va închide ochii tăi cu mâinile sale”. 

Casa lui Iacov, atunci când s-a mutat între hotarele Egiptului, număra (cu- 
prinzându-i aici și pe Losif dimpreună cu fiii lui) şaprezeci și cinci de suflete, în 
privinţa părţii bărbătești. Ajungând în pământul Ghesemului, Iacov l-a trimis 
pe luda să-i dea de veste lui Iosif despre venirea lui. Iosif a poruncit să se în- 
hame carele și a ieşit întru întâmpinarea bătrânului său tată în ţinutul Ghese- 
mului: văzându-l, i s-a aruncat de grumaz cu plângere şi tânguire. Iacov i-a 
grăit lui losif: „De-acuma pot să mor, fiindcă am văzut fața ta: încă trăieşti!” — 
După ce tot neamul său a ajuns în Egipt, Iosif le-a grăit fraţilor săi: „Voi merge 
la Faraon, îl voi vesti de venirea voastră, voi zice: Fraţii mei și toată casa tată- 
lui meu, care locuiau în pământul Canaanului, au venit la mine. Ei sunt păs- 
tori: aceasta este îndeletnicirea neamului nostru. Ei au mânat încoace și vite- 
le lor. Dacă vă va chema Faraon și vă va întreba care e îndeletnicirea voastră, 
să îi răspundeţi: Noi, robii tăi, din copilărie și până acum ne îndeletnicim cu 
păstoritul; cu el s-au îndeletnicit și părinţii noștri. Iar el vă va grăi: Sălășlu- 
iţi-vă în Ghesemul Arabiei”. — Această fâşie întinsă de pământ roditor, foarte 
bun pentru păstorit, nu a fost niciodată locuită. Pricina așezării familiei patri- 
arhului într-un ţinut aparte și nelocuit a fost, spune Scriptura, credința egip- 
tenilor că cei care se îndeletnicesc cu păstoritul sunt necuraţi. losif a adus la 
cunoștința faraonului că tatăl său și frații săi, dimpreună cu vitele lor, au venit 
din pământul Canaanului și s-au oprit în ţinutul Ghesemului!. Dintre frații 
săi a ales cinci oameni și i-a înfățișat faraonului. Faraonul i-a întrebat pe fraţii 
lui Iosif: „Cu ce vă îndeletniciţi voi?” — Ei au răspuns: „Noi, robii tăi, ne înde- 
letnicim cu păstoritul: această îndeletnicire o avem din copilărie, și este înde- 
letnicirea părinţilor și străbunilor noștri. Acum am venit să locuim în pămân- 
tul tău: în latura Canaanului s-a întărit foarte foametea, și pășunile de acolo 
nu mai sunt îndeajuns pentru turmele noastre. Îngăduie robilor tăi a se sălăș- 
lui în pământului Ghesemului”. — Faraonul a răspuns, întorcându-se către lo- 
sif: „Tatăl tău și frații tăi au venit la tine. Înaintea ta e tot pământul Egiptu- 
lui; sălăşluieşte-i în locul cel mai bun. Să se sălășluiască în pământul Ghese- 
mului; iar dacă între ei sunt oameni pricepuţi, pune-i mai-mari peste turmele 
mele”. Iosif l-a adus și pe Iacov înaintea faraonului: bătrânul l-a binecuvântat 
pe împăratul Egiptului. Faraonul l-a întrebat pe Iacov de numărul anilor lui. 
„Eu”, a răspuns bătrânul, „am o sută treizeci de ani. Puţini sunt anii mei! Via- 
ţa mea a fost plină de necazuri: nu voi trăi atâta cât au trăit părinţii mei”. Și, 
după ce l-a binecuvântat din nou pe împărat, bătrânul a ieșit de la el. În pri- 
vinţa sălășluirii tatălui său în pământul Ghesemului, Iosif a plinit totul după 

porunca faraonului. Acolo, fiul iubit îşi cerceta deseori tatăl şi-i aducea toate 
cele de trebuinţă traiului. 

Foarte interesante sunt feluritele amănunte privitoare la rânduielile Egip- 
tului din vremea lui Iosif pe care ni le-a păstrat cartea Facerii. În aceste amă- 
nunte se vede o pildă a felului în care au apărut statele, cum treceau oamenii 
de la starea de libertate sălbatică la starea de supunere; cum această supunere 
n-a fost la început deplină, ci se asemăna mai degrabă supunerii patriarhale; în 
fine, tot aici se vede că cel care a întocmit rânduiala cârmuirii autocratice sau 
monarhice în Egipt a fost îneleptul, Sfântul Iosif. Curtea de atunci a faraonu- 
lui, chiar dacă arată o anumită măreție și un anume lux, nu izbutise încă să se 
depărteze de simplitatea patriarhală: cel mai înalt dintre dregători se îndelet- 
nicește el însuşi cu vinderea pâinii; alt dregător poartă coşuri cu pâine pe cap, 
un al treilea stoarce cu mâinile sale vin din struguri în pahar și dă acest pahar 
împăratului nu doar în zilele de sărbătoare, ci, cum se vede, în fiecare zi. Po- 
pulaţia Egiptului era încă neînsemnată la număr, drept care ţinutul roditor al 
Ghesemului rămăsese în întregime nelocuit, iar locuitorii cetăților aveau pu- 
tința de a se îndeletnici cu semănatul și păstoritul. Cartea Facerii respiră tine- 
reţea lumii politice. Istorisirea de Dumnezeu insuflatului alcătuitor al acestei 
cărți, Moisi, îl strămută prin firescul ei pe cititorul cu luare-aminte într-o ve- 
chime depărtată, sfinţită, la aceşti oameni, care trăiau în minunată simplitate, 
la acea viață nu demult începută, străină de toate rafinamentele. Această via- 
ță și această simplitate sunt pline de purere! Cel care deseori se afundă în con- 
templarea povestirilor biblice va simţi negreșit în sufletul său o impresie apar- 
te, ciudată. Această impresie este alcătuită dintr-o mireasmă de prospețime, de 
tinereţe, ca aceea pe care o dă văzduhul unei dimineţi minunate de vară. Su- 
fletul întinerește privind cu stăruinţă tinereţea lumii, vorbind cu lumea tână- 
ră; puterile lui se întăresc așa cum prinde viață duhul unui bătrân de la tovă- 
răşia tinerilor. Plăcut e să te desfărezi de prospeţimea lumii tinere, să te odih- 
neşti în ea de impresiile lumii îmbătrânite, în descompunere. 

Puternica foamete se prelungea; părimeau de ea mai ales Egiptul şi Palesti- 
na: în țările acestea nimeni nu avea pâine afară de cea pusă deoparte de Iosif. 
Nu rămăsese nici aur, nici argint în amândouă ţările: toţi banii trecuseră în 
mâinile lui Iosif, iar el îi vărsase în vistieria faraonului — care, trebuie să luăm 
seama, se afla chiar în casa împăratului Egiptului. Egiptenii, fără să aibă bani, 
aveau nevoie de pâine: i-au vândut faraonului mai întâi vitele lor, apoi pămân- 
tul, în cele din urmă pe ei înșiși. Iată începutul supunerii necondiționate în 
Egipt. Numai preoţilor le rămăseseră pământurile: ei primeau pâine de la fara- 
on fără plată, în dar. După sfârșitul anilor de foamete, când egiptenii ajunsese- 
ră robi la faraon, osif le-a dat seminţe ca să semene, ei fiind îndatoraţi să dea 

în fiecare an a cincea parte vistieriei. Această măsură nouă privitoare la dare şi 
însăși schimbarea de stăpânire au fost primite cu mulțumire şi recunoștință de 
poporul statului autocratic ce se năștea. „Iu ne-ai ţinut în viață”, îi spuneau 
egiptenii lui Iosif, „tu eşti binefăcătorul nostru; vom fi robi lui Faraon”. Scrii- 
torul cărţii Facerii bagă de seamă că această dare a rămas neschimbată până în 
vremea lui, adică după ce trecuseră aproape patru sute de ani. Din cărţile unor 
scriitori mult mai târzii — Herodot și Diodor — se vede că acelaşi sistem de dări 
continua până în vremea lor, se vede că pământul era proprietatea împăraţilor 
Egiptului. Veniturile pe care pământul le aducea împăraţilor Egiptului, scrie 
Diodor, erau atât de îndestulătoare încât făceau de prisos oricare altă dare de 
la popor!. Din această rânduială se vede mintea adâncă, luminată a lui Iosif, 
neobişnuita lui îndemânare de cârmuitor — îndemânare care se vedea în el din 
tinereţe şi pe care atât de repede şi cu atâta îndreptăţire o băgaseră în seamă 
atât mai-marele pazei de trup a faraonului cât şi mai-marele temniţei. El a rân- 
duit o dare însemnată, însă foarte ușor de plătit din pricina însușirilor țării. 
Ce dare este mai potrivită pentru roditorul Egipt decât darea în grâne? Uşor 
era de dat acolo unde chiar o recoltă obișnuită înseamnă belșug; uşor era de 
dat de pe țarini aflate lângă un râu pe care pot umbla corăbiile — așa cum sunt 
toate ţarinile Egiptului, aflare pe malurile Nilului, în jitniţi din cetăţi aflate pe 
malurile aceluiași râu; uşor erau de acoperit pierderile din anii slabi cu plăţile 
din anii cu recolte uriașe. Dacă pot fi numite „uriaşe” nişte recolte, acest nu- 
me se cuvine, mai mult decât oricăror recolte din lume, recoltelor din arinile 
Egiptului. Desfacerea grânelor înăuntrul ţării era lesne de făcut pentru faraon 
din porturile aflate pe malurile aceluiași râu. Mai apoi, când s-au întemeiat 
porturi la Marea Mediterană, pe țărmurile căreia locuia toată lumea civiliza- 
tă şi comercială a acelei vremi, Egiptul a devenit hambarul acestei lumi — și a 
rămas astfel atâta vreme cât Marea Mediterană a rămas centrul ei; iar ea a fost 
centru al lumii civilizate până în vremurile cele mai noi, de-a lungul aproape 
întregii vieţi a lumii. Rânduiala lui Iosif era, cu toată simplitatea ei, neobişnuit 
de temeinică: de aceea a şi durat atâtea veacuri. Timpul însuși se pleacă înain- 
tea înţeleptrei rânduieli, și de-a lungul multor sute de ani o păstrează într-o ne- 
strămutată statornicie, care-i atât de binefăcătoare pentru state. Printr-o lucra- 
re atât de vădit bună pentru stat, losif a format şi a întărit puterea faraonilor, 
a asigurat noului stat capitalul și venituri statornice, îmbelșugare. 
Şaptesprezece ani a vieţuit Iacov în pământul Egiptului și, ajungând la o 
sută patruzeci şi șapte de ani, şi-a simţit apropierea sfârşitului. Cu câteva zi- 
le înainte de moarte, el cheamă pe fiul său iubit, Iosif, şi-i spune: „Fă cu mine 
milă și adevăr: nu mă îngropa în Egipt. Să odihnesc împreună cu părinţii mei! 

Scoate-mă din Egipt și îngroapă-mă în mormântul lor”. Mișcar de credință — 
nu de oarecare dorință măruntă, pământească — lasă cu limbă de moarte bă- 
trânul insuflat de Dumnezeu mutarea trupului său în Palestina și îngroparea 
în peştera din ţinutul Hebronului. Astfel tâlcuiește diata sa Sfântul Apostol 
Pavel, ce pomeneşte de cuvintele diatei acesteia ca de niște cuvinte insuflate de 
Sus, care cuprind în sine o adâncă taină (Evr. XI, 21). Sfântul fiu făgăduiește 
împlinirea cu sfinţenie a voii sfântului tată. Iacov cerea ca făgăduinţa să fie în- 
tărită cu jurământ — și a jurat Iosif: atunci lacov, șezând pe patul său, s-a în- 
chinat pe vârful toiagului lui Iosif. Toiagul era în mâna dregătorului fie că pe 
atunci era obiceiul de a umbla cu toiag, fie ca semn al rangului înalt. 

După puţine zile, Iosif a fost vestit că tatăl lui a slăbit de toti. EI a luat cu 
sine pe cei doi fii ai săi, pe Manase și pe Efraim, și a mers la tatăl care tră- 
gea să moară. Bătrânul zăcea pe patul de moarte, cuprins de slăbiciune. | s-a 
spus: „Vine la tine fiul tău Iosif”. Iacov și-a adunat puterile şi s-a sculat în ca- 
pul oaselor. L-a întărit dragostea către fiu? Sau în acea clipă s-a pogorât asu- 
pra lui adumbrirea harului? Cel ce trăgea să moară a înviat cu viaţa dumne- 
zeieştii insuflări. Adeseori în aleşii lui Dumnezeu la lucrarea firească a omu- 
lui se adaugă dintr-o dată lucrarea mai presus de fire a Sfântului Duh. Această 
puternică lucrare îl scoate pe om din starea lui obișnuită și-l face organ al lui 
Dumnezeu. Așa au fost minutele lui lacov dinainte de moarte. Atunci când 
Iosif a intrat la el, Iacov a grăit către fiul său: „Dumnezeul meu S-a arătat mie 
în Luza, în pământul Canaanului, m-a binecuvântat şi mi-a zis mie: Eu te voi 
înmulți, voi scoate din tine adunări de neamuri și voi da pământul acesta ţie 
— şi seminţiei tale după tine — în stăpânire veșnică. Pe acest temei, cei doi fii ai 
tăi, care s-au născut ţie înainte de venirea mea în Egipt, să fie ai mei. Efraim și 
Manase vor fi ai mei aşa cum sunt ai mei Ruvim și Simeon. Fiii ce se vor naș- 
te ție după ei vor fi ai tăi și vor fi chemaţi la moștenire sub numele acestor doi 
fraţi, în partea lor. Mama ta Rabhila s-a săvârșit în pământul Canaanului, când 
veneam din Mesopotamia și mă apropiam de Efrata, care este același loc cu 
Virleemul. Acolo, în cale, am și îngropat-o”. Văzând pe fiii lui Iosif, l-a între- 
bar pe acesta: „Cine este cu tine?” losifa răspuns: „Sunt fiii mei, pe care Dum- 
nezeu mi i-a dăruit aici”. Şi a grăit lacov: „Adu-i la mine: îi voi binecuvânta pe 
ei”. Ochii patriarhului se întunecaseră de bătrâneţe: el nu mai vedea limpede. 
Atunci când Iosif i-a adus la el pe copii, Iacov i-a îmbrățișat, i-a sărutat și i-a 
grăit lui losif: „lată, nu mai nădăjduiam să văd fața ta, și Dumnezeu mi-a ară- 
tat şi pe copiii tăi”. losif i-a ridicat de la genunchii lui, și i s-au închinat lui cu 
faţa la pământ! După aceea, luând pe Efraim în dreapta, de-a stânga lui Iacov, 
iar pe Manase în stânga, de-a dreapta lui Iacov, i-a apropiat iarăşi de bătrân; și 

a întins de Dumnezeu insuflatul bătrân mâinile pentru binecuvântare, încru- 
cişându-le: mâna dreaptă a pus-o pe creștetul lui Efraim, iar stânga — pe capul 
lui Manase. Pentru prima oară apare însoțind binecuvântarea semnul crucii, 
obişnuitul semn al binecuvântării în Biserica Noului Legământ! „Dumnezev”, 
a grăit sfântul patriarh, „Dumnezeu, Căruia bine au plăcut părinţii mei Avra- 
am şi Isaac, Dumnezeu, Cel Ce mă ocrotește și îmi ajută mie din pruncia mea 
până acum, Cel Ce mă izbăvește din toate relele, să binecuvânteze pe acești 
doi copii! Să se cheme după numele meu și după numele părinţilor mei Avra- 
am și Isaac; să iasă din ei mulțime multă de urmași”. Atunci când Iosif a văzur 
că bătrânul pusese mâna dreaptă pe Efrem, iar pe Manase stânga, i s-a părut 
lucru greşit; a luat dreapta părintească pentru a o muta de pe capul lui Efrem 
pe capul lui Manase, și a grăit: „Iată! Nu ai pus mâinile cum trebuie. lată pe 
cel întâi-născut: pe el să pui mâna dreaptă”. Bătrânul nu a vrut. „Știu, fiule, 
știu”, a grăit el. „Și din acesta vor ieși mulţi urmași, și din acesta va fi mare — 
însă fratele lui mai mic va fi mai mare decât el: seminţia lui va alcătui un po- 
por întreg”. El i-a binecuvântat iarăși pe copii. „Întru voi”, a zis el, „să se bla- 
goslovească Israil! Vor spune: Să facă Dumnezeu cu tine ce a făcut cu Efraim 
și cu Manase”. lar lui Iosif i-a zis: „Eu mor. Dumnezeu va fi cu voi și vă va în- 
toarce din acest pământ în pământul părinţilor voştri. În acel pământ dau ţie 
o parte mai mul: decât fraţilor tăi: pe aceasta am luat-o eu de la amorei cu sa- 
bia și cu arcul meu”. Cuvântul bărbaţilor purtători de duh, bagă de seamă un 
mare povăţuitor al asceţilori, este asemenea cuvântului bătrânului Iacov: prin 
cuvântul lor, aceștia împărtășesc ascultătorilor puterea duhovnicească ce tră- 
ieşte în ei, pe care au dobândit-o în lupta cu păcatul, prin biruinţele asupra 
amoreilor nevăzuţi: gândurile și simţămintele păcătoase. 

Ceasul sfârşitului sfântului patriarh se apropia. În acest ceas dinaintea mor- 
ţii s-a revărsat asupra lui cu îmbelşugare Duhul Sfânt, şi parcă a pus stăpâni- 
re pe el cu totul. În acele ultime clipe ale vieţii pământești, în care sufletul es- 
te gatra să iasă din trupul învechit, S-a pogorât Duhul lui Dumnezeu, a oprit 
despărţirea, a revărsat în sufletul care pleca, în trupul care rămânea, viaţă ha- 
rică. Cel ce trăgea să moară a înviat cu viaţa veacului viitor. În grabă a che- 
mat bătrânul la sine pe toți fiii săi; aceştia s-au grăbit să se adune lângă el, l-au 
înconjurat?. acov încă şedea pe pat. Atunci când ei s-au adunat, le-a rostit o 
diată de Dumnezeu insuflată, proorocească. Această diară respiră putere tine- 
rească și poezie: veșnica tinereţe a locuitorilor cerului și sfânta lor poezie. Aici 
nu vorbește un om! Aici limba omului a fost doar o unealtă. Aici se aude vor- 
bind Dumnezeu. Aici se aude Dumnezeu rostind voia Sa, hotărând sorțile vi- 

itoare ale oamenilor și ale urmașilor îndepărtați ai acestora! Diata patriarhului 
este o cântare cerească pe care a cântat-o Duhul ca să audă toată lumea. Cân- 
tarea aceasta vestește lumii pe Răscumpărătorul, și popoarelor cufundate în 
slujirea idolilor — luminarea cu lumina creştinismului. „Adunaţi-vă”, le-a grăit 
fiilor săi bătrânul aflat pe moarte, le-a grăit ca din tărâmul veacului de dinco- 
lo, „adunaţi-vă împrejurul meu; vă voi vesti vouă viitorul. Adunaţi-vă, fiii lui 
Iacov, ascultați-mă, ascultaţi-l pe Israil, ascultaţi-l pe tatăl vostru. Ruvim este 
îndepărtat de drepturile primului născut pentru că s-a lăsat în voia desfătării 
simțurilor; nu le-au primit pe acestea Simeon și Levi. Aplecarea lor spre vărsa- 
rea de sânge a fost lovită de blestem, pentru urmașii lor s-a hotărât să fie răs- 
pândiți între seminţiile celorlalți frați. Asupra lui luda s-a revărsat toată îm- 
belșugarea binecuvântării: lui i s-a făgăduit stăpânirea lumească, faima, întâ- 
ietatea între fraţi, și mai ales i s-a făgăduit că va fi strămoșul Mântuitorului, 
Care — a vestit bătrânul prooroc — va fi așteptarea neamurilor”. De Dumnezeu 
insuflatul patriarh a rostit binecuvântare fiilor, fiecăruia în parte, înşirându-și 
fiii după vârstă. Ajungând la numele lui Iosif, el a chemat iarăşi asupra lui și 
asupra urmașilor lui binecuvântarea cerului și pământului. Neştirbit și cu pu- 
tere s-a răsfrânt această binecuvântare în bunăstarea de care aveau să se nume- 
re mai apoi numeroșii urmaşi ai lui Iosif. 

Odată cu sfârșitul diatei prooroceşti, cuvântul lui Iacov se schimbă: de 
acum nu-l mai însuflețeşte extazul, solemnitatea, măreţia cerească. Ea e ase- 
menea unui trup părăsit de suflet. Dumnezeu, Care grăise prin gura bărrânu- 
lui, a încetat prevestirile Sale tainice: începe să grăiască, istovit, bătrânul ne- 
putincios. „Mă întorc”, au fost ultimele cuvinte ale lui Iacov, „la poporul meu; 
să mă îngropaţi în peștera care este în țarina lui Evron heteul. Acolo sunt în- 
gropați Avraam și Sarra; acolo sunt îngropaţi Isaac și Reveca; acolo am îngro- 
pat-o pe Lia”. După ce a grăit aceasta, lacov a pus picioarele pe pat și s-a sfâr- 
şit. S-a dus la poporul său, spune Scriptura — la acei sfinți oameni drepți pe 
care pămânvul îi odrăslise și crescuse pentru cer, pe care îi încredințase deja tă- 
râmului veşniciei. 

Văzând că lacov s-a sfârșit, Iosif a căzut pe faţa tatălui său, i-a sărutat fa- 
ţa, gura pecetluită de moarte, a rourat această faţă cu belșug de lacrimi!. EI a 
poruncit ca trupul să fie pregătit de îngropare după obiceiul Egiptului. De-a 
lungul a patruzeci de zile a fost săvârșită de îmbălsămători pregătirea care fe- 
rește trupul de putrezire. Întreg Egiptul a luat parte la durerea lui Iosif; şapte- 
zeci de zile au plâns egiptenii sfârșitul sfântului bătrân, începătorul neamului 
israilitean. După trecerea zilelor de plângere, Iosif a cerut de la faraon îngă- 
duirea să împlinească diata părintelui său și făgăduinţa pe care i-o dăduse cu 

jurământ: să îngroape trupul de mare preţ al dreptului în pământul Canaanu- 
lui. Faraonul a dorit ca mergerea dregărorului său iubit în pământul Canaa- 
nului să fie însoțită de pompa cuvenită. Întreaga curte a împăratului Egiptu- 
lui, toți dregătorii lui îl însoțeau pe Iosif; aveau cu ei mulțime de care şi de că- 
lăreţi. "Toţi fiii lui Iacov, toți nepoţii lui care erau în stare de călătorie au luat 
parte la ea. Ajungând la locul îngropării, ei au cinstit sfințitul trup prin şapte 
zile de plângere — p/ângere mare, astfel o numește Scriptura. Acea țarină în ca- 
re s-a oprit numeroasa adunare şi unde a săvârșit plângerea sa de îngropare a 
fost numită de locuitorii țării „Plângerea Egiptului”. 

După ce şi-a plinit făgăduinra, Iosif s-a întors în Egipt. Pe fraţii săi în- 
că mai continua să îi neliniștească fărădelegea săvârșită de către dânșii asupra 
lui. ÎI bănuiau pe dregătorul-frate de pomenire a răului, iar acel suflet curat, 
sfânt, era în stare doar de bunătate! Presupunând că Iosif nu voia să tulbu- 
re liniștea bătrânului lor tată cu priveliștea răzbunării, că amânase răzbuna- 
rea pentru vremea potrivită, au venit la el și i-au zis: „Tata a poruncit înainte 
de a muri: Spuncţi-i lui losif: Iartă greșeala lor, iartă-le nedreptatea lor; au să- 
vârşit asupra ta nelegiuire, însă tu iartă-le vina pentru Dumnezeul părinților 
tăi”. În vreme ce spuneau ei asta, losif plângea. Ei au căzut înaintea lui și au 
zis: „lată, ne dăm robi ţie!” Iosif cel cu suflet mare, Iosif cel vrednic de bine- 
cuvântarea pământului și cerului, de binecuvântarea tuturor celor care citesc 
istorisirea faptelor sale ziditoare, le-a răspuns fraţilor: „Nu vă temeți! Eu sunt 
al lui Dumnezeu. Voi v-aţi vorbit să-mi faceţi mie rău, iar Dumnezeu a voit 
pentru mine bine. Şi s-a împlinit hotărârea Lui! Mulţime de oameni a primit 
hrană, a fost păstrată în viaţă. Nu vă temeţi: eu vă voi ocroti pe voi și casele 
voastre”. Credinţa vie în Dumnezeu și vederea cu ochi sufletesc curat a purtă- 
rii de grijă dumnezeiești îl înalță pe om deasupra tuturor necazurilor, deasupra 
cumplitei nenorociri a sufletului: pomenirea răului și răzbunarea. 

Cartea Facerii trece sub tăcere întâmplările din viaţa lui Iosif care au ur- 
mat: pesemne că viaţa lui s-a scurs în liniște și neștirbită bunăstare. Scriptu- 
ra spune doar că Iosif şi-a petrecut în Egipt restul zilelor vieţii sale, a văzut pe 
nepoţii lui Efraim, a văzut pe fiii lui Maher, fiul mai mare al lui Manase, și 
s-a sfârșit în vârstă de o sută zece ani. Plecând în veşnicie, el a lăsat cu limbă 
de moarte alor săi: „Eu mor; Dumnezeu vă va cerceta şi vă va scoate din acest 
pământ în pământul pe care a făgăduit să vi-l dăruiască. Atunci, la strămuta- 
rea voastră, luaţi oasele mele de aici cu voi în pământul făgăduinţei”. Lăsând 
această diată, a răposat; trupul lui, ferit de putreziciune, a fost pus într-o ra- 
clă și pregătit de strămutarea poruncită: şi trei sute de ani a așteptat trupul lui 
losif această strămutare, în legătură cu care diata fusese dată și primită cu arâ- 
ta credinţă. 

Să mor şi să fiu îngropat în Egipt, ţara pribegiei mele: dar las cu limbă de 
moarte fiilor mei eu, cel lipsit de fii, las cu limbă de moarte seminţiei mele să 
se strămute în pământul făgăduinţei și să strămute cu sine acolo și trupul meu. 
Fii şi seminţie numesc gândurile care se nasc în mintea mea, simţămintele ce 
se nasc în inima mea. Fiii mei! Seminţia mea! Lăsaţi pământul Ghesemului, 
pajiștile lui grase, bune doar pentru creșterea dobitoacelor! Strămutați-vă din 
Egipt, din această lume de jos, unde stăpânesc trupul şi păcatul, strămutaţi-vă 
la Cer! Trupul meu să se pogoare pentru o vreme în pământ, din care a fost 
luat; iar atunci când, stârnit de trâmbiţa învierii, se va scula din somnul mor- 
ţii, voi — gândurile și simțămintele mele —, înaripate de către Duhul, înălțaţi 
trupul înviat la cer! Cerul este făgăduit de Dumnezeu întregului om: nu nu- 
mai sufletului, ci și trupului! Da! Va veni vremea, îl va cerceta Dumnezeu pe 
om, va aduna trupul lui risipit în praf, amestecat cu țărâna, va da viață aces- 
tui trup: și dacă gândurile și simțămintele omului sunt vrednice de cer, unse, 
pecetluire de către Duhul, atunci și trupul Lui se va schimba la față, se va pro- 
slăvi, se va întraripa, împreună cu sufletul se va înălța în zbor la cer. 


tn 
<> 


Epistolă către frăţimea sihăstriei Serghiev, 
trimisă din Mănăstirea Babaevski 


Preaiubiţi Părinţi şi Fraţi! 

Vă mulțumesc că mă pomeniţi pe mine, păcătosul, vă mulțumesc pentru 
iubirea voastră față de mine. Binecuvântarea lui Dumnezeu să odihnească asu- 
pra Dumneavoastră și asupra tuturor celor care plutesc pe marea vieţii cu sco- 
pul de a se mântui, cu scopul de a ajunge la limanul cel dumnezeiesc; iar pen- 
ru cel care se uită numai după foloase, întâietăți, plăceri ale lumii celei trecă- 
toare, pentru acela nu am nimic de spus. 

În vremea călăroriei mele din sihăstria Serghiev, prin Moscova, spre mănăs- 
tirea Babaevski, am cercetat multe sălașuri călugărești şi am văzut din cercare 
ceea ce Sfinţii Părinţi zugrăvesc în cărţile lor de Dumnezeu insuflate. Am vă- 
zut că în orice loc — și în pustia însingurată, și în mijlocul unei mulțimi zgo- 
motoase — aceia dintre creştini care se adâncesc în Cuvântul lui Dumnezeu și 
se străduiesc să-l împlinească în viață, umplu sacii lor — mintea și inima — de 
provizii pentru veşnicia cea fericită. Dimpotrivă, cei ce se lenevesc a cugeta 
întru Cuvântul lui Dumnezeu, a plini sfintele porunci ale lui Dumnezeu, pe- 
trec în amară întunecare a păcatului, în robia păcatului, în desăvârşită nero- 
dire, chiar dacă viețuiesc în adâncul pustiei. Petrecerea în pustie care nu e îm- 
preunată cu îndeletnicirile duhovniceşti hrănește, îngroașă, întărește patimile 
păcătoase!. Aşa ne învaţă Sfinţii Părinți; așa și este în fapt. Cuvântul lui Dum- 
nezeu este viaţă veşnică: cel ce se hrănește cu el viz va fi în veac (In. VI, 51). 
Oriunde s-ar hrăni omul cu Cuvântul lui Dumnezeu, în pustie sau în mij- 
locul mulțimilor de oameni, Cuvântul lui Dumnezeu îşi păstrează pretutin- 
deni sfânta sa însușire: însuşirea vieţii veşnice. Ca atare, nici un loc nu împie- 
dică aceste vieţi veșnice să dea celor ce se împărtășesc de dânsa viața duhov- 
nicească, singura viață adevărată. Cât timp am petrecut cu voi, vă aminteam 
întotdeauna, vă îndemnam să vă îndeletniciţi cu Cuvânrul lui Dumnezeu: el 
poate dărui mănăstirii noastre pline de zarvă vrednicia unei mănăstiri însin- 
gurate; el poate ridica o îngrăditură duhovnicească în jurul mănăstirii noastre, 
care nu are îngrăditură materială. Această îngrăditură duhovnicească va fi mai 

care și mai înaltă decât orice îngrăditură ridicată din cărămizi şi pietre; nici un 
păcat nu va pătrunde în mănăstirea noastră, nici o virtute nu se va pierde din 
ea. Lipsind de acolo, nu aflu ceva mai bun de făcur decât a vă repeta în scris 
ceea ce vă spuneam prin viu grai. Fraţilor! Nu vă treceţi viaţa în îndeletniciri 
deșarte; nu pierdeţi viața pământească, scurtă, ce ne e dată pentru dobândirea 
celor veşnice. Ea va trece în goană, va trece și nu se va mai întoarce; pierde- 
rea ei nu poate fi acoperită de nimic; cei ce şi-o trec cu deşertăciuni și jucării 
se lipsesc singuri de veșnicia cea fericită gătiră nouă de Dumnezeu. Întrebu- 
inţaţi-o spre deprinderea voii lui Dumnezeu celei bune și desăvârșite, care ne 
e înfăţişată în Sfinţitele și Sfintele Scripturi. Acestea 4 scrie vouă, a zis Sfântul 
Apostol, 7nie nu-mi este cu lene, iar vouă vă este de folos (Filip. Il, 1). 

Atunci când Milostivul Dumnezeu, care mi-a dăruit o oarecare îndreptare 
a sănătăţii mele trupești, mă va întoarce în binecuvântata voastră obşte și mă 
va învrednici a vedea feţele voastre, ca pe feţele sfinților îngeri, atunci cuvântul 
meu către voi va fi același care a fost mai înainte. Și mai înainte vă îndemnam 
ca voi, răbdând în limanul dăruit nouă de către Dumnezeu, să căutaţi pacea 
sufletească în Cuvântul lui Dumnezeu, nelăsându-vă trași de gânduri și visări 
deșarte, care făgăduiesc că vor da pace și de fapt răpesc pacea. „Partea celui lip- 
sit de minte este mică înaintea ochilor lui”!, a grăit marele Isaac. Dimpotrivă, 
în sufletul care primește cu recunoștință darurile lui Dumnezeu darurile aces- 
tea devin mai de preţ. Asta o spun despre limanul nostru: sihăstria Serghiev. 
Dând mulţumită lui Dumnezeu pentru acest liman, putem face acest liman lin 
şi preadesfătat; privirile tulburare de cârtire și nemulțumire fac să treacă tulbu- 
rarea și întunecimea lor și asupra limanului pentru care, după toată dreptatea, 
ar trebui să mulțumim lui Dumnezeu și să-L preaslăvim. 

Pomul răsădit dintr-un loc într-altul își pierde vlaga, chiar dacă ar fi vigu- 
ros din fire, devine lipsit de putinţa rodirii. Întru răbdarea noastră ne-a po- 
runcit să ne dobândim sufletele noastre Dumnezeiescul nostru Învățător (Lc. 
XXI, 19). E] a vestit că cei ce fac roadă o fac întru răbdare (Lc. VIII, 15). El a 
vestit: cel ce va răbda până în sfârșit, acela se va mântui (Mt. XXIV, 12); şi de 
se va îndoi cineva, a vestit, în fine, tot El, nu va binevoi sufletul Meu într-în- 
sul (Evr. X, 38). 

Mă adâncesc în vederea duhovnicească a țarinei lui Hristos. Câre semințe 
nu au fost semănate, câtre spice nu au crescut în ea! Câr de minunat este ver- 
dele lor, cât de mângâietor și desfătător foşnesc, vălurite de vânt! Trece, pen- 
tru aceste spice, vremea pârguirii, vremea secerișului; ele părăsesc câmpul pe 
care s-au născut și au crescut, sunt strânse în arie, sunt uscate, sunt treierate, 
sunt vânturate. La fel e și cu viața noastră. De câte felurite întorsături nu e ne- 

voie ca omul să vadă toată deșertăciunea lumii, toată nimicnicia ei, să ajungă, 
în sfârșit, ca într-o arie, în sânul sfintei mănăstiri! Grăuntele greu, purtător de 
roadă, oricât ar fi vânturat, cade totdeauna în arie, iar pleava și grăunţele ne- 
volnice, găunoase, uşurele, sunt purtate de vânt în afara ariei; la început par 
nor gros, apoi se răresc, se răresc, se pierd din vedere, pier. Necazurile care se 
întâlnesc în obşte nu pot îndreptăţi puținătatea de suflet. Petrecere și loc fă- 
ră necazuri pe pământ — acestea sunt vise cu neputinţă de împlinit, pe care le 
caută minţile şi inimile străine de luminarea dumnezeiască, înșelare de draci. 
Ni s-a poruncit să căutăm pacea sufletească purtându-ne unii celorlalți nepu- 
tinţele. Nu prin schimbările de loc, care se nasc numai și numai din osândirea 
aproapelui, împlinim legea lui Hristos. Nu! Purzazi-vă poverile unii altora, şi 
așa veți plini legea lui EIristos (Gal. VI, 2). Se abate de la împlinirea legii lui 
Hristos cel ce caută nebunește loc unde nu sunt necazuri. Locul și viaţa fără 
necazuri sunt în cer — de acolo z fugit toată durerea, întristarea și suspinarea. 
Pământul este loc al suspinelor, și fericiţi sunt cei ce suspină pe el: aceștia se 
vor mângâia în cer. Loc şi viață fără necazuri sunt atunci când inima află sme- 
renic și smerenia intră întru răbdare. 

Toate acestea, tot ce este bun și mântuitor, ne învaţă Cuvântul lui Dum- 
nezeu — și de aceea Domnul Însuși poruncește, toţi Proorocii și Apostolii, toți 
Sfinţii Părinţi îndeamnă, sfătuiesc, roagă să petrecem mereu întru Cuvân- 
tul lui Dumnezeu, care este izvorul tuturor bunărăților, care e viaţă, care es- 
te lumină pe pământ, în această vale a plângerii, a foametei, a întunericului, a 
morţii. Și lumina a luminat întru întuneric, şi întunericul pre dânsa nu o a cu- 
prins (In. L, 5). Călăuzit de raza acestei lumini, cel care pribegește pe pământ 
iese la pășune mântuitoare, duhovnicească, unde este pridvorul vieţii veșnice. 
Primiţi, fraţilor, cuvintele mele, care nu-s altceva decât ecoul învățăturii tutu- 
ror Sfinţilor, în acelaşi chip în care peştera sălbatică din pustie — sălaș al jigăni- 
ilor și a toată necurăţia — repetă cu ecoul său sunetele de Dumnezeu insuflate 
ale cântărilor dumnezeieşti. 

Cerând sfintele voastre rugăciuni și încredințându-mă sfintelor voastre 
rugăciuni, 

Arhimandritul Ignatie 
anul 1847, Mănăstirea Sf. Nicolae, Babaevo 


DE (NP) 


Cuvânt despre frica de Dumnezeu 
şi dragostea de Dumnezeu 


Slujirea lui Dumnezeu de către om, pe care EI a legiuit-o, e limpede şi sim- 
plă; însă noi ne-am făcut atât de sofisticaţi şi de vicleni, atât de străini de în- 
țelegerea duhovnicească, încât avem nevoie de o călăuzire şi povăţuire câr se 
poate de amănunțită pentru a sluji lui Dumnezeu în chip nerătăcit şi bine- 
plăcut Lui. Foarte adesea purcedem a sluji lui Dumnezeu folosindu-ne de un 
mijloc potrivnic rânduielii lui Dumnezeu, oprit de Dumnezeu, care aduce 
sufletelor noastre nu folos, ci vătămare. Astfel, unii, după ce au citit în Sfânta 
Scriptură că dragostea este cea mai înaltă dintre virtuţi (Cor. XIII, 13), că ea 
este Dumnezeu (1 In. IV, 8), încep şi se silesc îndată să dezvolte în inima lor 
simţământul dragostei, îl amestecă în rugăciunile lor, în cugetarea lor la Dum- 
nezeu, în toate faptele lor. 

Dumnezeu Se întoarce de la asemenea jertfă necurată. EI cere de la om dra- 
goste, însă dragoste adevărată, duhovnicească, sfântă, nu dragoste visătoare, 
trupească, spurcată de trufașă cugetare şi patimă a dulceţii. Pe Dumnezeu es- 
te cu neputinţă a-L. iubi altfel decât cu inimă curată și sfinţită de Dumneze- 
iescul Har. Dragostea de Dumnezeu este un dar dumnezeiesc: ea se revarsă în 
sufletul adevăraţilor robi ai lui Dumnezeu prin lucrarea Sfântului Duh (Rom. 
V, 5). Dimpotrivă, dragostea care ţine de însuşirile noastre fireşti se află în vă- 
tămarea păcătoasă care cuprinde întregul neam omenesc, întreaga fiinţă a fie- 
cărui om, toate însușirile fiecărui om. În zadar năzuim a sluji lui Dumnezeu, 
a ne uni cu Dumnezeu prin mijlocirea unei asemenea dragoste! El este Sfânt, 
şi numai întru sfinţi Se odihnește. EI e neatârnat: neroditoare sunt strădaniile 
oamenilor de a-L primi în sine pe Dumnezeu, atâta vreme cât Dumnezeu în- 
că nu binevoiește a sălăşlui în om, chiar dacă omul este templu zidit de Dum- 
nezeu, făcut cu scopul sălășluirii lui Dumnezeu în el (1 Cor. III, 16). em- 
plul acesta se află în stare de amară pustiire: mai înainte de a fi sfinţit, are ne- 
voie de înnoire. 

Cel care năzuiește a dezvolta în sine simțământul dragostei de Dumnezeu se 
află deja în înșelare de sine. Această înșelare de sine nu întârzie a-l îndepărta de 
slujirea lui Dumnezeu, a-l băga în multe feluri de rătăcire, și se încheie prin vă- 
tămarea și pieirea sufletului. Vom dovedi spusele noastre prin Sfânta Scriptură și 

scrierile Sfinrilor Părinţi; vom vorbi despre faptul că drumul către Hristos înce- 
pe și se termină sub călăuzirea fricii de Dumnezeu; în cele din urmă, vom arăta 
că dragostea de Dumnezeu este acea fericită odihnă în Dumnezeu întru care in- 
tră cei ce au terminat de străbătut calea ce nevăzută către Dumnezeu. 

Legământul cel Vechi — în el adevărul este închipuit prin umbre, și cele 
întâmplate cu omul dinafară slujesc drept pildă a ceea ce în Noul Legământ 
se săvârșește cu omul cel lăuntric: povesteşte despre cumplita pedeapsă la ca- 
re au fost supuși Nadav şi Abiud, doi fii ai lui Aaron, preoţi ai poporului is- 
railitean. Luând fiecare din ei cădelnița sa, spune Scriptura, zu pus într-însele 
foc şi tămâie, aducând înaintea Domnului foc străin, care nu li se poruncise lor 
de Domnul — şi a ieșit foc de la Domnul, i-a ars pe ei, şi au murit amândoi îna- 
intea Domnului (Lev. X, 1, 2). Focul străin din cădelniţa preotului israilitean 
închipuie dragostea firii căzute, înstrăinate de Dumnezeu în toate însușirile 
sale. Pedeapsa preotului obraznic închipuie omorârea sufletului care în chip 
lipsit de dreaptă socotinţă şi nelegiuit aduce jertfă lui Dumnezeu poftă necu- 
rată. Un astfel de suflet este lovit de moarte, piere în amăgirea lui de sine, în 
flacăra patimilor sale. Dimpotrivă, focul sfinţit, singurul care se întrebuinţea- 
ză pentru sfinţitele lucrări, închipuie dragostea harică. Focul pentru dumne- 
zeieştile slujbe este luat nu din firea căzută, ci din Cortul lui Dumnezeu. „Fo- 
cul, pogorându-se în inimă”, grăiește Sfântul loan Scărarul, „învie rugăciunea 
— iar când aceasta învie și se înalță la cer, atunci se săvârşeşte pogorârea focu- 
lui în foișorul sufletului”!. Jzză voi zozi, zice Proorocul, care umblați, adică vă 
călăuziți în viața voastră cu /umina focului vostru şi întru flacăra firii căzute ca- 
re ați aprins-o, în loc s-o stingeţi, voi toţi veţi pieri în focul și văpaia iadului. 
Lucrând în chip greşit şi nelegiuit în voi înşivă, zprindeți foc şi vă întăriți fla- 
căra gheenei (Is. L, 11). 

Același lucru ne învaţă și Noul Legământ prin pilda celui ce a intrat la nun- 
tă în veșminte nepotrivite, cu toate că era din numărul celor chemați. Împă- 
ratul a grăit slugilor, arătând către cel nevrednic: Legându-i mâinile și picioare- 
le, luaţi-l şi aruncaţi-l în întunericul cel mai dinafară (Mt. XXII, 13). Legarea 
mâinilor și picioarelor înseamnă răpirea oricărei putințe de sporire duhov- 
nicească. Întocmai în starea aceasta ajunge cel ce a luat îndreptare mincinoasă, 
care a năzuit, drept din starea de păcătoșenie și încă fiind în această stare, spre 
dragostea ce săvârşeşte unirea omului cu Dumnezeu — însă a omului deja cu- 
răţit prin pocăință. Aruncarea în întunericul cel mai dinafară înseamnă căde- 
rea minţii și a inimii în rătăcire şi amăgire de sine. Când omul se află în rătă- 
cire și amăgire de sine, fiecare gând, fiecare simţire e cu totul întunecată, cu 


' Cuvântul 28, cap. 45, după traducerea lui Paisie de la Neamţ. 
? După tâlcuirea Preacuviosului Varsanufie cel Mare, răspuns 158. 

totul potrivnică lui Dumnezeu. Slugile în a căror putere e dar nefericitul sunt 
demonii: cu toate că ei sunt bolnavi de ură nebună împotriva lui Dumnezeu, 
rămân totodată slugile Lui, potrivit nemărginitei Lui atotputernicii și înţelep- 
ciuni; ei au putere doar peste acei oameni care pentru purtarea lor cea aleasă 
de bună voie sunt daţi în stăpânirea lor. În stăpânirea aceasta este dat cel ce a 
păşit pe o cale oprită de Dumnezeu, ca unul ce s-a lăsat atras de părerea de si- 
ne, care a lepădat de bună voie supunerea față de Dumnezeu. 

Înălțată şi slăvită e dragostea de Dumnezeu în Sfânta Scriptură. Apostolul 
Pavel, înşirând în cea dintâi Episrolă către Corinteni darurile Sfântului Duh, 
după ce a pomenit darurile: facerii de minuni, proorociei, deosebirii duhu- 
rilor, cunoașterii feluritelor limbi, a zis: Ci să râunizi darurile cele mai bune: şi 
încă mai înaltă cale vă arăt vouă (1 Cor. XII, 31). Dar ce poate fi mai presus 
decât un prooroc, un făcător de minuni, unul care vorbeşte în limbi străine 
din darul Sfântului Duh, nu din obișnuita învăţătură omenească? — De aș grăi 
în limbile omeneşti şi îngerești, iar dragoste nu am, Jăcutu-m-am aramă sună- 
toare şi chimval răsunător. Și de aş avea proorocie, şi de aș ști toate tainele şi to4- 
tă știința; şi de aș avea toată credința, cât să mut şi munţii, iar dragoste nu am, 
nimic nu sunt. Și de aş împărți toată avuţia mea, și de aș da trupul meu să-l ar- 
dă, şi dragoste nu am, nici un folos nu-mi este... Dragostea niciodată nu cade — şi 
proorociile de vor lipsi, şi limbile de vor înceta, şi cunoştinţa de se va strica: pen- 
tru că din parte cunoaştem, şi din parte proorocim; iar când va veni ceea ce e de- 
săvârșit, ceea ce e din parte se va strica (1 Cor. XIII, 1-3, 8-10). Ce înseamnă 
ceea ce e desăvârșit Dragostea este legătura desăvârşirii (Col. III, 14). Irebuie să 
atingem desăvârşirea în toate virtuțile, ca să intrăm în desăvârșirea tuturor de- 
săvârşirilor, în împreunarea lor, în dragoste. Zr ce/ ce iubește din Dumnezeu es- 
te născut şi cunoaşte pe Dumnezeu (1 In. IV, 7). Dumnezeu dragoste este, şi cela 
ce petrece întru dragoste întru Dumnezeu petrece, şi Dumnezeu întru dânsul (| 
In. IV, 16). Întru aceasta cunoaştem că petrecem întru dânsul şi el întru noi: că 
din Dubul Său ne-a dat nouă (1 In. IV, 13). Singurul semn adevărat al dobân- 
dirii dragostei, dat nouă de Însuşi Duhul Sfânt, e adăstarea vădită a Duhului 
Sfânt în noi. Cel ce nu s-a făcut templu al Duhului Sfânt să nu se linguşească 
în zadar, să nu se amăgească pe sine: el nu poate fi sălaș al dragostei; este stră- 
in de ea. În inimile noastre dragostea se revarsă împreună cu Duhul Sfânt. Ea 
este însușire a Lui. În cel în care se pogoară Duhul Sfânt, în acela se arată în- 
sușirea Lui: dragostea (Rom. V, 5). „Cel care dobândește dragostea se îmbracă 
totodată în Însuși Dumnezeu”, a grăit Sfântul Isaac Sirul!. 

Poare că ni se va întoarce vorba în următorul chip: „Suntem creștini; sun- 
tem înnoiţi prin Sfântul Botez, prin care sunt vindecate toate bolile firii că- 


! Cuvântul 48. 

zute, sunt refăcute chipul și asemănarea lui Dumnezeu în strălucirea lor din- 
tâi, este sădit în om Duhul Sfânt, e nimicită vătămarea însuşirilor acestora, 
ca atare și a dragostei”. Așa-i! Dar starea harică a înnoirii şi vieţii celei noi da- 
tă nouă prin Sfântul Botez are nevoie să fie sprijinită prin vieţuirea după po- 
runcile evanghelice. De veţi păzi poruncile Mele, a grăit Domnul, veți rămâne 
întru dragostea Mea. Rămâneți întru Mine, şi Eu întru voi. Precum mlădița nu 
poate să aducă roadă de la sine, de nu va rămâne în vită, așa nici voi, de nu veți 
rămâne întru Mine. De nu rămâne cineva întru Mine, se scoate afară ca mlădi- 
ţa și se usucă, și o adună pe ea şi în foc o aruncă, şi arde (|n. XV, 10, 4, 6). Cel 
ce nu sprijină prin vieţuirea după porunci ceea ce i s-a dăruit la Sfântul Bo- 
tez, acela pierde darurile primite. „Slava cea negrăită și înfricoșată dobândită 
prin botez”, grăiește Sfântul Ioan Gură de Aur, „rămâne în noi pentru o zi— 
două, după care o stingem, aducând asupra ei viforul grijilor lumeşti și acope- 
rindu-i razele cu nori deși”!. După ce am înviat prin cea de-a doua naştere a 
botezului, ne omorâm iarăși prin viața cea după trup, viaţa pentru păcat, pen- 
tru plăcerile și agonisitele lumeşti. Sfântul Apostol Pavel a zis: Dazori suntem 
nu trupului, ca să viețuim după trup. Cei ce sunt în trup, lui Dumnezeu a plă- 
cea nu pot: căci cugetul trupului este moarte (Rom. VIII, 12, 8, 6). Harul bote- 
zului rămâne fără lucrare, ca luminosul soare acoperit de nori, ca un talant de 
mult preţ îngropat în pământ. Păcatul începe a lucra în noi cu aceeași putere, 
sau încă mai puternic decât mai înainte de botez, potrivit cu măsura în care ne 
dedăm păcătoșeniei; însă comoara cea dată nouă nu ne este luată de tot până 
la moarte și putem s-o descoperim iarăși, în toată puterea şi slava ei, prin po- 
căință?, Căinţa pentru viaţa păcătoasă, întristarea pentru păcatele cele de voie 
şi fără voie, lupta cu obiceiurile păcătoase, strădania de a le birui și întristarea 
pentru înfrângerile fără voie suferite din partea lor, silirea de sine spre plini- 
rea tuturor poruncilor evanghelice, iară partea noastră. Trebuie să cerem ier- 
tare de la Dumnezeu, să ne împăcăm cu EI, să ştergem prin credincioșia faţă 
de El necredincioșia de mai înainte, prietenia cu păcatul să o înlocuim prin 
ura față de păcat. Celor care s-au împăcat cu Dumnezeu le este proprie Sfân- 
ta Dragoste. Nu o căutăm noi atât cât caută Dumnezeu să ne facem în stare 
a o primi și s-o primim. După ce a dat în vileag rătăcirea celui care era mul- 
țumit de sine din părere de sine și orbire, și l-a chemat la pocăință râvnitoare, 
Domnul a rostit următoarea mângâiere şi făgăduință: Jază, stau la uşă și bat; 
de va auzi cineva glasul Meu şi va deschide uşa, voi intra la el şi voi cina cu el, şi 
el cu Mine. Celui ce biruieşte voi da lui să şadă cu Mine pe scaunul Meu, precum 
și Eu am biruit și am șezut cu Tatăl Meu pe scaunul Lui (Apoc. Il, 20, 21). As- 


! Calist şi Ignatie Xanthopoulos, cap. 5, Dobrotoliubie, tom 2. 
? Calist și Ignatie, cap. 6. 


504 


ra o spune Atotsfânta Dragoste. — Simțământul de dragoste pe care şi-l pune 
pe seama sa păcătosul care nu încetează a se bălăci în păcate, pe care acesta și-l 
pune pe seama sa în chip nefiresc și trufaș, nu este altceva decât un joc amă- 
gitor, silit al simţirilor, un edificiu inconștient al visării şi părerii de sine. Tor 
cel ce face păcatul nu L-a văzut pe El, nici nu L-a cunoscut pe El— pe Dumne- 
zeu, care e Dragostea. 

Să ne întoarcem către cetăţenii pustiilor, peșterilor, crăpăturilor pământu- 
lui, către aceia dintre oameni de care lumea întreagă nu era vrednică, la prea- 
cuvioşii monahi care se îndeletniceau cu cea mai înaltă dintre științe: știința 
adusă de Domnul din cer. Această ştiinţă este cunoştinţa de Dumnezeu — și, 
prin mijlocirea adevăratei cunoştinţe de Dumnezeu, celei din cercare, cunoaș- 
terea omului. Fără izbândă s-au ostenit și se ostenesc pentru dobândirea aces- 
tei cunoștințe înţelepţii acestei lumi întru lumina înţelegerii (raţiunii) pro- 
prii întunecate de cădere. Aici este nevoie de lumina lui Hristos! Doar întru 
strălucirea acestei lumini poate omul să Îl vadă pe Dumnezeu, să se vadă pe si- 
ne însuşi. Luminaţi de lumina lui Hristos, preacuvioşii locuitori ai pustiei s-au 
ostenit în țarina inimii lor, au dobândit în ea mărgăritarul cel de mult preţ — 
dragostea către Dumnezeu. În scrierile lor de Dumnezeu insuflate, ei ne pre- 
întâmpină asupra necazurilor care urmează îndeobşte căutării mai înainte de 
vreme a dragostei. Cu osebită limpezime cugetă la aceasta Sfântul Isaac Sirul. 
Din scrierile lui vom scoate câteva mărturii și poveţe folositoare de suflet. 

„Preaînţeleprul Domn” — grăiește marele povăţuitor al monahilor — „bine- 
voiește ca noi să mâncăm întru sudoarea feţei pâinea duhovnicească. A rându- 
it aceasta nu din răutate, ci ca să nu se întâmple vreo mistuire proastă (indi- 
gestie) și să murim. Fiecare virtute este maica celei care urmează după dânsa. 
De vei lăsa pe maica ce naște o virtute oarecare și te vei avânta în căutarea fiicei 
mai înainte de a fi dobândit pe maica ei, virtuţile acestea se fac vipere pentru 
sufler. Dacă nu le vei lepăda de la tine, degrabă vei muri”. Înțelegerea duhov- 
nicească urmează în chip firesc lucrării virtuţilor. Arâr uneia cât şi celeilalte le 
sunt înainte-mergătoare frica și dragostea — și iarăși, frica e înainte-mergătoa- 
rea dragostei. Oricine spune cu neruşinare că se poate dobândi ceea ce vine pe 
urmă „fără a se fi călit întâi în ceea ce e mai înainte, fără îndoială că a pus în 
sufletul său temelia începătoare a pierzării. De Domnul este rânduită această 
cale, ca ceea ce urmează să se nască din ceea ce e mai înainte'?. 

În Cuvântul 55, care alcătuieşte răspunsul la epistola preacuviosului Sime- 
on Făcărorul de minuni, Sfântul Isaac grăieşte: „Ai scris în epistola ta că sufle- 
tul tău a dorit a-L iubi pe Dumnezeu, dar că nu ai ajuns să iubeşti, măcar că 


! Cuvântul 72. 
2 Cuvântul 5. 

ai mare dorință de a iubi. La asta mai adaugi că sihăstrirea în pustie îţi e dori- 
tă, că a inimii curăţie a luat început în tine şi că pomenirea lui Dumnezeu ar- 
de foarte în inima ta, o învăpăiază. Dacă ce spui este adevărat, mare lucru es- 
te; dar eu n-aș fi dorit ca acestea să fie scrise de către tine, fiindcă în ele nu es- 
te nici o rânduială. Dacă mi-ai povestit acestea în chip de întrebare, să știi că 
rânduiala întrebării este alta. Cel ce spune că sufletul său nu are încă îndrăz- 
nire la rugăciune fiindcă nu a biruit patimile, cum va îndrăzni să spună că su- 
fletul său dorește a-L iubi pe Dumnezeu? Nu-i cale de a trezi în suflet dumne- 
zeiasca dragoste, în urma căreia mergi tainic către pustnicie, dacă sufletul nu 
a biruit patimile; iar tu ai zis că sufletul tău nu a biruit patimile, dar i-a plăcur 
a-L iubi pe Dumnezeu: aici nu-i nici o rânduială. Cel ce spune că patimile nu 
le-a biruit, dar i-a plăcut a-L iubi pe Dumnezeu — nu înţelege ce spune. — Vei 
întoarce cuvânt: „Eu nu am zis: iubesc, ci doresc a iubi”. Nici pentru aceas- 
za nu este loc, dacă sufletul nu a ajuns la curăţie; iar de vei vrea să spui că nu 
doar tu, ci fiecare spune că dorește a-L iubi pe Dumnezeu, și asta nu numai 
creştinii, ci şi cei ce se închină strâmb lui Dumnezeu, să ştii că la cei ce spun 
unele ca acestea se mişcă numai limba, în vreme ce sufletul nu simte ceea ce se 
grăieşte. Mulţi bolnavi nici nu știu că sunt bolnavi. Răutatea este boală a su- 
fletului, iar înşelarea — pierderea adevărului. Foarte mulţi, molipsiţi de aceste 
boli, trâmbiţează că sunt sănătoși, fiind lăudaţi de mulți. Dacă sufletul nu se 
va vindeca de răutate şi nu va dobândi sănătatea cea după fire întru care a fost 
zidit, de nu se va fi renăscut întru sănătate de către Duhul, omului nu-i este 
cu putință să dorească ceva mai presus de fire, propriu Duhului, fiindcă sufle- 
tul, câtă vreme este bolnav din pricina patimilor, nu e în stare a simţi cu sim- 
ţirea sa ceea ce e duhovnicesc și nu poate să dorească ceea ce e duhovnicesc, ci 
dorește doar de auzirea și citirea Scripturii”. 

„Lucrarea crucii îndoită este, potrivit cu alcătuirea firii noastre, care este 
împărțită în două. O parte a ei stă în răbdarea necazurilor cu trupul, e săvâr- 
șită prin lucrarea puterii sufletești a râvnei și se numește „făptuire” în înțelesul 
propriu; iar cealaltă se dobândește prin lucrarea subţire a minţii, prin necur- 
mata cugetare la Dumnezeu și petrecere întru rugăciune, ceea ce se săvârşeşte 
prin puterea doririi, și se numeşte „vedere”. Cea dintâi, adică făptuirea, cură- 
ță partea poftitoare a sufletului prin puterea râvnei, iar cea de-a doua curăță 
partea lui cea gânditoare prin lucrarea dragostei sufleteşti sau a doririi sufle- 
tești. Oricine care, mai înainte de a deprinde cu desăvârșire prima parte, trece 
la cea de-a doua, lăsându-se atras de dulceaţa ei (ca să nu zic din lenevie), este 
supus mâniei lui Dumnezeu pentru că nu și-a omorât mai înainte mădularele 
sale cele de pe pământ (Col. III, 5), adică a îndrăznit să viseze în capul său sla- 
va crucii fără ca mai înainte să fi tămăduit neputința gândurilor prin petrece- 

rea răbdătoare întru lucrarea purtării crucii. Asta înseamnă ceea ce s-a zis de 
către Sfinţii cei bătrâni: „Dacă mintea va vrea a se sui pe cruce mai înainte ca 
simţurile să se vindece de boală, pe unul ca acesta îl ajunge mânia lui Dum- 
nezeu”. Suirea pe cruce atrage mânia Lui atunci când este săvârşită nu cu cea 
dintâi parte, a răbdării necazurilor sau răstignirii trupului, ci prin năzuinţa 
către vedere, prin cea de-a doua parte, ce are loc după tămăduirea sufletului. 
Mintea unuia ca acesta este spurcată cu patimi de rușine, și tinde către vise și 
gânduri ale părerii de sine. Acestuia îi este îngrădită calea prin opreliște dum- 
nezeiască, fiindcă nu şi-a curăţit mai întâi mintea prin necazuri, nu și-a supus 
poftele trupeşti, ci de la auzire și slovă s-a aruncat de-a dreptul înainte, în cale 
plină de întuneric, fiind el însuși orb. Şi cei ce au vederea sănătoasă, care sunt 
plini de lumină și au dobândit povăţuitori plini de har, și aceia sunt în neca- 
zuri ziua și noaptea; ochii lor sunt umpluţi de lacrimi; în rugăciune și plâns 
se ostenesc din pricina primejdiilor călătoriei pământeşti, din pricina prăpăs- 
tiilor mai înfricoşate ce îi întâmpină, din pricina chipurilor adevărului ce i se 
arată amestecate cu năluciri amăgitoare ale lui. „Dumnezeiescul”, spun Părin- 
ţii, „vine singur, atunci când nu te aștepți”. Da! însă atunci când locul e cu- 
rat, nu întinav”!. 

Cel ce dorește să se apropie de Dumnezeu ca să-l slujească este dator să se 
încredințeze călăuzirii fricii de Dumnezeu. 

Simţământul sfinţitei frici, simțământul celei mai adânci evlavii față de 
Dumnezeu, ni-l insuflă pe de o parte mărirea necuprinsă a Fiinţei Dumneze- 
iești, iar pe de alta — nespusa noastră mărginire, neputinţă, stare de păcătoșe- 
nie, de cădere. Frica ne este poruncită și de Dumnezeiasca Scriptură, care a 
început să înlocuiască pentru noi glasul conștiinței și legii firești atunci când 
ele s-au întunecat, au început să dea sunete tulburi, în mare parte mincinoase, 
și care le-a înlocuit deplin atunci când s-a ivit Evanghelia. S/4/;zi Domnului cu 
frică și vă bucuraţi Lui cu cutremur (Ps. Il, 9), ne învaţă Sfântul Duh; celor su- 
puşi poruncii Lui, El le grăieşte: Venzș;, fiilor, ascultați-Mă, frica Domnului vă 
voi învăța (Ps. XXXIII, 11); vestește făgăduinţa de a dărui frica de Dumne- 
zeu celor care se hotărăsc cu adevărat să devină ai Lui: Voi Za frica Mea în ini- 
ma lor, ca să nu se depărteze de la Mine er. XXXIL, 40). Începutul marii ştiin- 
țe — cunoștinței de Dumnezeu lucrătoare — este frica de Dumnezeu. Această 
știință este numită în Sfânta Scriptură „înțelepciune”. Începutul înțelepciunii 
este frica de Domnul, şi înțelegere bună este tuturor celor ce o fac pe dânsa; lauda 
ei rămâne în veacul veacului (Ps. CX, 9-10; Pilde 1, 7). Cununa înţelepciunii 
este frica Domnului, ce odrăslește pacea şi vindecare de însănătoşire. Frica Dom- 
nului este mărire şi laudă şi veselie şi cunună de bucurie (Sir. |, 17, 10). Prin fri- 

ca Domnului ne deprindem a ne feri de păcate: Frica Domnului este izvor de 
viață, şi pe cel ce o are îl face a se feri de latul morţii. Frica Domnului urăște ne- 
dreptatea și semeția şi mândria și căile viclenilor, și gura cea necredincioasă o am 
urât eu. Fii toată ziua întru frica Domnului (Pilde XIV, 28; VII, 13; XXIII, 
17). Prin frica Domnului suntem călăuziţi în calea poruncilor lui Dumnezeu: 
Fericit bărbatul care se teme de Domnul, întru poruncile Lui va voi foarte: pu- 
ternică pe pământ va fi sămânţa lui (Ps. CXI, 1-2). Fericiţi toţi cei ce se tem de 
Domnul, care umblă în căile Lui (Ps. CXXVIL, 1). Tăbărâ-va îngerul Domnului 
înmprejurul celor ce se tem de Dânsul, şi-i va izbăvi pe ei. Temeți-vă de Domnul, 
toți sfinţii Lui, că nu e lipsă celor ce se tem de Dânsul (Ps. XXXIII, 7, 9). 

Dar în deșert se scârbesc de frica lui Dumnezeu, ca de o însușire a robilor 
dispreţuiţi, visătorii plini de părere de sine și amăgire de sine, de vreme ce la 
frică ne cheamă Dumnezeu, vestind că El Însuși ne va învăța această frică, ves- 
tind că ne va da nouă darul duhovnicesc al remerii de Dumnezeu. Nu e înjo- 
sitor pentru om, făptură de nimic, căzută, lepădată, pierită, ce îşi împropriase 
vrajba față de Dumnezeu, să treacă din starea de vrajbă și pierzare la starea de 
robie şi mântuire. Robia asta e, deja, un câștig mare! Robia asta e, deja, o ma- 
re libertate! Frica ne este legiuită ca mijloc neapărat trebuincios. Frica îl curăță 
pe om, îl pregăteşte pentru dragoste: suntem robi ca să devenim fii în chip le- 
giuit. Pe măsura curăţirii prin pocăință începem a simţi prezenţa lui Dumne- 
zeu; din simţirea prezenţei lui Dumnezeu apare sfântul simțământ al fricii. 
Cercarea descoperă înălțimea simţirii. Înalt și dorit este simțământul fricii de 
Dumnezeu! Când ea lucrează, adesea mintea încetează a își mai încorda pri- 
virile, a mai rosti cuvinte, a mai rodi gânduri: printr-o tăcere plină de evlavie, 
dincolo de cuvinte, arată că-și recunoaște nimicnicia, arată negrăita rugăciune 
care se naște din această recunoaștere. Minunat descrie această stare Sfântul 
Isaac Sirul: „Cel cu smerită cugetare, atunci când se apropie de rugăciune ori 
se învrednicește de ea, nici nu cutează a se ruga lui Dumnezeu pentru ceva sau 
a-l cere ceva. Nici nu știe pentru ce să se roage; el tace cu toate gândurile sale, 
așteptând numai milă și acea voie ce are a se rosti pentru el de la Acea Mărire 
Căreia el se închină. Faţa lui este plecată la pământ, iar vederea cea lăuntrică 
a inimii e înălțată la preaînălțatele porţi ce dau în Sfânta Sfintelor. Acolo Cel 
al Cărui sălaș este întunericul care orbește ochii serafimilor, a Cărui bunătate 
face legiunile îngerești să stea cu evlavie, așternând tăcerea peste toate cinuri- 
le lor. Îndrăznirea lui se întinde doar până la următoarele cuvinte, doar des- 
pre asta îndrăzneşte el să se roage: Doamne, fie cu mine după voia Ta”. Frica 
de Dumnezeu este dar al lui Dumnezeu. Dar fiind, el trebuie cerut prin ru- 
găciune. Dorea să se învrednicească de acest dar Sfântul Prooroc David, și ca 


' Cuvântul 49. 


508 


ai mare dorinţă de a iubi. La asta mai adaugi că sihăstrirea în pustie îţi e dori- 
tă, că a inimii curăţie a luat început în tine și că pomenirea lui Dumnezeu ar- 
de foarte în inima ta, o învăpăiază. Dacă ce spui este adevărat, mare lucru es- 


atare se ruga lui Dumnezeu: Pune robului Tău cuvântul Tău întru frica Ta, pi- 
roneşte cu frica Ta cărnurile mele (Ps. CXVIII, 31, 120), adică „dorinţele mele 
trupești”. Frica de Domnul este unul din cele şapte daruri ale Sfântului Duh, 
pe care Sfântul Prooroc Isaia le înşiră precum urmează: Duhu/ înțelepciunii şi 
al înţelegerii, Duhul sfatului şi al puterii, Dubul cunoștinței şi al bunei credințe, 
Duhul temerii de Dumnezeu (Is. XI, 2). 

Domnul nostru lisus Hristos, Care a adus oamenilor prin venirea Sa pe 
pământ pacea de la Dumnezeu şi bunăvoirea dumnezeiască, Ce S-a făcut Pă- 
rinte al veacului ce va să vină şi Începător de neam al sfintei seminţii a celor 
ce se mântuiesc, Ce cheamă pe copiii Săi întru dragoste şi unirea cu El, Dom- 
nul lisus Hristos ne recomandă, printre alte mijloace de vindecare a firii noas- 
cre vătămate, frica. Pe cel care se lasă în voia izbucnirilor de mânie și ură, El 
îl ameninţă cu focul gheenei; pe cel ce calcă conștiința în picioare îl amenin- 
ţă cu temniţa; pe cel ce se lasă atras de poftele necurate îl ameninţă cu mun- 
cile cele veşnice (Mt. V, 22, 25, 26, 29). Celui care nu iartă din toată inima 
pe aproapele îi vestește că nici păcatele lui nu vor fi iertate (Mt. VI, 15). lu- 
bitorului de argint și de plăceri îi aminteşte de moarte, ce poate să-l răpească 
atunci când n-o aşteaptă (Lc. XII, 16-20). Înaltă este nevoinţa muceniciei: ea 
e și insuflată, și hrănită de dragoste; însă Mântuitorul lumii, în povaţa pe ca- 
re a dat-o mucenicilor, îi îndeamnă la bărbăţie, le ajută în nevoinţă prin fri- 
că. Nu vă temeți, grăieşte El, de cei ce ucid trupul, iar sufletul nu pot să îl ucidă: 
ci să vă temeţi mai vârtos de Cel Ce poate să piarză şi sufletul şi trupul în gheenă 
(Mr. X, 28). Adevăr grăiesc vouă: de Acela să vă temeți (Lc. XII, 5). Tuturor ur- 
mătorilor Săi îndeobşte, Domnul le-a poruncit mântuitoarea frică de Dum- 
nezeu, ce se arată în statornica trezvie și luare-aminte la sine. Să fie mijloacele 
voastre încinse, a grăit EL, şi făcliile aprinse, și voi asemenea cu oamenii care aş- 
teaptă pe domnul lor când se va întoarce de la nunți, ca viind şi bătând, îndată 
să-i deschidă lui. Fericite slugile acelea pe care, venind Domnul, le va afla prive- 
ghind (Le. XII, 35-37). Tuturor zic: privegheați! (Mc. XIII, 37). 

Măreţ e zugrăvită în Evanghelia după Matei (XXV) cea de-a doua și slăvi- 
tă venire a Domnului, nemitarnica și înfricoşătoarea Lui judecată asupra se- 
mințiilor şi neamurilor. Această priveliște neobişnuită, înfățișată cu neobiş- 
nuită simplitate și limpezime, prinde viaţă de la sine în faţa ochilor minţii, 
loveşte inima cu frică. Contemplând această priveliște, purem zugrăvi starea 
în care aduce ea sufletul prin cuvintele lui lov: Frică m-a întâmpinat și cutre- 
mur, și mi s-au încrețit perii şi carnea (lov IV, 14). La venirea judecății asupra 
surghiuniţilor din cer, tărâmul surghiunului și blestemului — pământul — se 
aprinde, iar cerul se desfășoară ca o haină (2 Pt. III, 10; Apoc. VI, 14). Mor- 
ţii tuturor vremurilor și neamurilor, stârniţi de trâmbiţa cea făcătoare de via- 

ță — Cuvântul lui Dumnezeu —, se vor scula din morminte și vor alcătui o ne- 
cuprinsă cu privirea și nenumărată adunare (1 Tes. IV, 16; In. V, 28). Cete- 
le şi oștirile sfinţilor îngeri vor veni la priveliștea cea înfricoșată, la slujirea cea 
mare. Și îngerii lepădaţi vor sta de faţă la judecată. Fiul lui Dumnezeu va șe- 
dea pe tronul slavei — al slavei înfricoșătoare prin necuprinsa ei măreție. Toate 
zidirile înţelegătoare se vor cutremura de frică văzând pe Ziditorul lor, Ce i-a 
chemat din neființă la ființă doar prin Cuvântul Cel Arotputernic. Ei vor sta 
înaintea Acelui Cuvânt pentru Care nimic nu e cu neputinţă de împlinit. Ei 
vor sta înaintea Acelei Vieţi alături de Care, afară de Care nu poate fi vreo al- 
tă viaţă. Pe bună dreptate au zis Părinţii că în acea vreme înfricoşătoare toată 
făptura, de nu ar ţine-o atotputernicia lui Dumnezeu și de ar fi lăsată doar cu 
puterile ei, s-ar întoarce în neființă!. Drepţii, văzând față către faţă Dreptatea 
Cea Desăvârșită, vor socoti dreptatea lor lipsită de orișice însemnătate, iar pă- 
cătoșii, cu îndreptăţirea lor străină de înţelegerea evanghelică, se vor osândi pe 
sine. Se va hotărt soarta tuturor pentru veșnicie. Mai înainte de venirea acestei 
judecăţi, Dumnezeiescul Apostol recunoaşte că el nu poate să se îndreptăţeas- 
Că, cu toate că nu știe nici un păcat asupra sa: fiindcă Judecătorul lui e Dum- 
nezeu (1 Cor. IV, 4). Toţi sfinţii, în vremea pribegiei lor pământești, adesea 
merg la judecata lui Hristos prin aducerea-aminte și cugetarea binecinstitoare 
la ea; osândindu-se pe sine la bună vreme se străduie să capete la bună vreme 
îndreptare, prin plâns să scape de plâns. Fraţilor! Este de trebuință, de neapă- 
rată trebuinţă pentru noi, neputincioşi și păcătoşii, deasa aducere-aminte de 
cea de-a doua venire și de înfricoșata judecată a lui Hristos: această aduce- 
re-aminte e pregătirea cea mai de nădejde. Înfricoșată e acea Judecată ce îi aș- 
teaptă pe toți oamenii după învierea de obște; înfricoșată este și acea judecată 
ce îl aşteaptă pe fiecare om după moartea sa. Urmările atât ale unei judecăți 
cât şi ale celeilalte sunt fie dorite, fie nenorocite. Dacă judecăţile pământești, 
de care atârnă numai lucruri stricăcioase și vremelnice, stârnesc în noi atâta 
îngrijorare, cu atât mai mult trebuie să ne îngrijoreze judecata lui Dumnezeu. 
Cu ce alt scop ne-a vestit Dumnezeu atât de limpede despre ea, de nu cu sco- 
pul de a trezi în noi frica mântuitoare de suflet, care poate să ne păzească de 
viața păcătoasă, nepăsătoare, de care ţine pieirea noastră? Preacuviosul Ilie, că- 
lugăr din Egipt, care se liniștea în pustia Tebaidei, spunea: „Mă înspăimântă 
trei vremuri: vremea ieșirii sufletului din trup, vremea judecății lui Dumnezeu 
și vremea hotărârii ce va urma pentru mine de la Dumnezeu”?, 

Oare mai e nevoie să facem preîntâmpinarea că învățătura tuturor Sfinţi- 
lor Părinţi ai Bisericii Ortodoxe despre frica de Dumnezeu e în conglăsuire cu 


! Preacuviosul Nil Sorski, Cuvântul 7. 
? Patericul egiptean. 

învăţătura Sfintei Scripturi, de vreme ce învățătura Sfintei Scripturi este izvor 
pentru învățătura Părinților, de vreme ce izvorul amândurora e unul singur — 
Sfânrul Duh? „Frica de Dumnezeu e începutul virtuţilor”, grăiește Sfântul Isa- 
ac Sirul. „Ea este odrasla credinţei şi este semănată în inimă atunci când min- 
tea se înstrăinează de grijile acestei lumi pentru a aduna gândurile sale, ce rătă- 
cesc, din răspândire întru necontenita cugetare la refacerea ce va să vină... Cu 
pricepere pune la temelia călătoriei tale frica de Dumnezeu, și în puţine zile 
te vei arăta la porţile Împărăției, fără să ai nevoie de cale lungă”. Între poveţe- 
le Preacuviosului Pimen cel Mare citim următoarele: „Avem nevoie de smeri- 
ta cugetare și frica de Dumnezeu tot atât de mult ca de răsuflare. Cele trei lu- 
crări de căpetenie ale monahului sunt: a se teme de Dumnezeu, a se ruga lui 
Dumnezeu și a face bine aproapelui. Când albinele vor fi alungate de fum din 
stup, atunci se va lua osteneala lor dulce: așa și desfătarea trupească alungă fri- 
ca de Dumnezeu din suflet și pierde tot lucrul lui bun. Începutul căii duhov- 
niceşti este frica de Domnul. Scriptura spune: Începutul înpelepciunii este frica 
de Domnul (Ps. CX, 9). Şi iarăși, când Avraam a făcut altar, Domnul i-a zis: 
Acum am cunoscut Că te temi tu de Dumnezeu (Fac. XXII, 12)”. Când un fra- 
te a întrebat cine spune: Părzaș sunt Eu tuturor celor ce se tem de Tine (Ps. 118, 
63), cel Mare a răspuns: „Duhul Sfânt spune aceasta despre Sine”. De aseme- 
nea, el povestea spusa Sfântului Antonie cel Mare despre Preacuviosul Pamvo, 
că prin frica de Dumnezeu Pamvo se făcuse pe sine locaș al Sfântului Duh?. 
„Începutul mântuirii noastre”, spune Preacuviosul Casian Romanul, „este fri- 
ca de Domnul. Prin ea vine și începutul întoarcerii, şi curățirea de patimi, şi 
păzirea virtuţilor în cei ce sunt povăţuiți pe calea desăvârșirii. Ea, când pătrun- 
de în inima omenească, naște în ea disprețul față de toate cele materiale, uita- 
rea de rudenii și ura faţă de însăși lumea”?. În același Cuvânt, tâlcuind porun- 
ca Domnului: Ce/ ce nu va lua crucea sa şi nu va veni după Mine, nu este Mie 
vrednic (Mt. X, 38), Preacuviosul Casian judecă astfel: „Crucea noastră este 
frica de Domnul. Precum cel răstignit nu poate să-și întoarcă ori să își miște 
mădularele după dorinţa sufletului său, așa şi noi suntem datori a ne îndrep- 
ta voile și dorinţele noastre nu potrivit cu ceea ce ne e plăcut și ne înveselește 
în vremea de acum, ci potrivit cu Legea Domnului, cu ceea ce poruncește El. 
Precum cel pironit de lemnul crucii nu se minunează cu încântare de cele de 
acum, nu cugetă la cele de care e împătimit, nu se împrăștie cu griji pentru zi- 
ua de faţă, în el nu lucrează nici o dorinţă de a agonisi averi, nu se aprinde cu 
vreo trufie, cu vreo iuţime, de necinstirile vremii de față nu se necăjește și de 

cele trecute a uitat deja, și cu toate că încă mai răsuflă în trup fiind, se soco- 
teşte în toate privinţele deja mort, tinzându-și privirile inimii în sus, unde nu 
se îndoiește că se va strămuta: așa şi noi trebuie să fim răstigniți cu frica Dom- 
nului față de toate acestea, adică trebuie să fim morţi nu doar față de patimi- 
le trupești, ci și față de înseși temeiurile lor, să avem ochii sufletului aţintiți 
într-acolo unde trebuie să ne așteptăm în orice clipă a ne muta. Astfel putem 
dobândi omorârea tuturor poftelor şi împătimirilor noastre trupești”!. Lesne 
se poate vedea aici că răstignirea pe crucea fricii de Dumnezeu pe care o de- 
scrie Preacuviosul Casian este ceea ce Sfântul Isaac Sirul numeşte lucrare ca- 
re stă, după cuvântul Apostolului, în răstignirea trupului cu patimile și poftele 
(Gal. V, 24), care alcătuieşte cea dintâi jumătate a căii duhovniceşti care îl du- 
ce pe creștin la desăvârșirea menită lui. 

Sfânta Scriptură, ce ne învaţă că frica de Dumnezeu este curată, rămâne în 
veacul veacului (Ps. XVIII, 10), spune de asemenea că frică nu este întru dra- 
goste, ci dragostea cea desăvârșită scoate afară frica: că frica pedeapsă are; iar cela 
ce se teme nu e desăvârșit în dragoste (1 In. IV, 18). Această părută contradicţie 
Sfinţii Părinţi o lămuresc astfel: „Sunt două frici: una începătoare, cealaltă de- 
săvârșită; una este frica celor care încep, ca să zic așa, să facă voia lui Dumne- 
zeu; cealaltă e a Sfinţilor desăvârșiți, ce au ajuns la măsura dragostei. De pildă: 
cine plinește voia lui Dumnezeu de frica muncilor, acela, precum am spus, în- 
că este începător; acesta încă nu face binele de dragul binelui în sine, ci de fri- 
ca pedepsei — iar celălalt împlinește voia lui Dumnezeu din dragoste de Dum- 
nezeu, iubind voia lui Dumnezeu, o împlinește ca să placă lui Dumnezeu. 
Unul ca acesta știe ce este binele adevărat! Unul ca acesta a cunoscut ce în- 
seamnă a fi cu Dumnezeu! Unul ca acesta are adevărata dragoste, pe care sfân- 
tul a numit-o desăvârșită (| In. IV, 18). Această dragoste îl conduce la frica cea 
desăvârșită, fiindcă unul ca acesta se teme și păzeşte credincioșia faţă de voia 
lui Dumnezeu nu din frica pedepselor, nu pentru a scăpa de muncile cele veş- 
nice, ci pentru că, precum am spus, gustând din dulceața petrecerii cu Dum- 
nezeu, se teme să nu cadă, se teme să nu se lipsească de aceasta. Prin această 
frică desăvârșită, care lucrează pe remeiul dragostei, e izgonită frica începătoa- 
re. De asta s-a și spus: Dragostea desăvârșită alungă frica. Ci totuşi e cu nepu- 
tință a atinge frica desăvârșită altfel decât prin cea începătoare”?. Însăși măre- 
ţia Dumnezeirii aduce frică sfântă, evlavioasă asupra acelor zidiri înţelegătoare 
ale lui Dumnezeu care, din pricina curăţiei și sfințeniei lor, s-au învrednicit de 
foarte apropiata stare înaintea Lui. Dumnezeu, Cel Ce e proslăvit în sfatul sfin- 


ților, mare și înfricoșat este peste toți cei dimprejurul Lui (Ps. LXXAVIII, 8). 


! Cap. XXXV. 
d . . . vu . 
? Preacuviosul Avvă Dorotei, Învățătura a IV-a: Despre fiica de Dumnezeu. 

Nu cumva, fiindcă suntem păcătoşi, nu trebuie să ÎI iubim deloc pe Dum- 
nezeu? — Nu! Să-L iubim, însă așa cum a poruncit EI; să năzuim din toate pu- 
terile a ajunge la dobândirea sfintei dragoste, însă pe calea arătată nouă de că- 
tre Însuși Dumnezeu. Să nu ne lăsăm în voia imboldurilor lingușitoare și amă- 
gitoare ale părerii de sine! Să nu stârnim în inimă văpaia patimii dulceţii și a 
slavei deşarte, care sunt atât de urâte înaintea lui Dumnezeu, atât de pierză- 
toare pentru noi! Dumnezeu poruncește să fie iubit în următorul chip. Rămâ- 
neți întru dragostea Mea, spune El. De veți păzi poruncile Mele, veți rămâne în- 
tru dragostea Mea, precum Eu poruncile Tatălui Meu am păzit, şi rămân întru 
dragostea Lui (n. XV, 9, 10). Însuşi Fiul lui Dumnezeu înomenit ne-a dat pil- 
dă de această vieţuire și nevoinţă, smerindu-Se pe Sine și ascultător făcându-Se 
până la moarte, şi încă moarte de cruce (Fil. Il, 8). Să lepădăm trufia, care pu- 
ne pe seama noastră merite; să îmbrăţișăm smerenia, ce ne descoperă căderea 
şi păcătoşenia noastră. Dragostea de Hristos s-o arătăm prin ascultarea față de 
Hristos; dragostea de Dumnezeu Tatăl s-o dovedim prin ascultarea de Dum- 
nezeu Fiul, Care nu de /z Sine grăia către noi, ci ne vestea ceea ce I-a poruncit 
Tatăl, a Cărui poruncă este viață veșnică (In. XII, 49, 50). Cel ce are porunci- 
le Mele şi le păzeşte pe ele, a grăit Domnul, acela este cel ce Mă iubeşte. De Mă 
iubeşte cineva, cuvântul Meu va păzi. Cel ce nu Mă iubește, cuvintele Mele nu 
le păzeşte (ln. XIV, 21, 23, 24). Plinirea poruncilor Mântuitorului este singu- 
rul semn al dragostei de Dumnezeu pe care îl recunoaște Mântuitorul. „Din 
această pricină, toţi cei ce bine au plăcut lui Dumnezeu I-au bineplăcut nu 
altminteri decât părăsind dreptatea lor cea vărămată de căderea în păcat și nă- 
zuind spre căutarea dreptăţii lui Dumnezeu, care este înfăţişată în învăţătura și 
poruncile Evangheliei. În dreptatea lui Dumnezeu ei au aflat dragostea ascun- 
să de firea căzută; și Domnul, Care a poruncit mult despre dragoste, a porun- 
cit să căutăm mai înainte dreptatea lui Dumnezeu, știind că aceasta este mai- 
ca dragostei”!. Dacă dorim să dobândim dragoste de Dumnezeu, să îndrăgim 
poruncile evanghelice; să vindem poftele și împătimirile noastre și să cumpă- 
răm cu preţul lepădării de sine țarină: inima noastră, care fără a fi cumpărată în 
acest chip nu poate fi a noastră; să o lucrăm prin poruncile lui Dumnezeu și să 
aflăm comoara cerească cea ascunsă într-însa: dragostea (Mt. XIII, 44). 

Dar ce ne așteaptă în țarina aceasta? Ne așteaptă osteneli și dureri; ne aș- 
teaptă vrăjmașul, care nu se va lăsa lesne biruit: ne așteaptă, pentru a ni se 
împotrivi, păcatul care viază în noi. El viază în minte, viază în inimă, viază 
în trup. Este nevoie de nevoinţă puternică pentru a pleca mintea îngâmfată 
şi oarbă întru ascultarea poruncilor lui Hristos. Atunci când mintea se supu- 
ne lui Hristos, vine o nouă nevoinţă: aducerea inimii stricate, încăpăţânate, la 


! Preacuviosul Macarie cel Mare, Omilia XXXVII, cap. 1], III. 

conglăsuirea cu învățătura lui Hristos, supunerea inimii înaintea învățăturii 
lui Hristos, căreia ea îi e vrăjmașă. În fine, dacă mintea și inima ajung în sta- 
rea de supunere față de Hristos, trebuie să fie atrasă la aceasta și pulberea me- 
nită cerului — trupul. Fiecare pas în războiul nostru cel nevăzut e însemnat de 
nevoinţă, însemnat de pătimire, stropit cu sudoarea puternicei siliri de sine. 
Ba biruim, ba suntem biruiţi; ba apare nădejdea smulgerii din robie, ba ve- 
dem iar că lanţurile noastre sunt tari, deloc slăbite de mijloacele prin care so- 
coteam să le slăbim. Ne doboară şi neputința firească, și neputinţa cea de bună 
voie, şi întunecarea înţelegerii pricinuită de viața păcătoasă dinainte, și neo- 
rânduiala inimii, care a dobândit deprinderi păcătoase, și imboldurile trupu- 
lui, ce a gustat din desfătări dobirocești și s-a molipsit de dorirea lor. lată ca- 
lea cea strâmtă și necăjită, așternută cu mărăcini, pe care îl duce pe păcătos la 
împăcarea cu Dumnezeu plângerea întru rugăciune către Dumnezeu, ajutată 
de faptele pocăinţei, de faptele smereniei, de împlinirea poruncilor evangheli- 
ce insuflată de către frica de Dumnezeu. 

Unirea fricii de Dumnezeu cu dumnezeiasca dragoste e minunat înfăţișa- 
că de către purtătorii de Duh Părinţi Isaac Sirul şi Simeon Noul Teolog. Cu 
frumoasele lor cuvinte să împodobim cuvântul nostru sărăcăcios. „Pocăinţa”, 
grăieşte Sfântul Isaac Sirul, „a fost dată oamenilor prin har spre har. Pocăin- 
ţa este a doua naștere a noastră de la Dumnezeu. Aşteptăm ca prin mijloci- 
rea pocăinței să ni se dăruiască ceea ce ni s-a zălogit prin credință. Pocăinţa e 
ușa milostivirii, deschisă larg celor care o caută. Prin ușa aceasta intrăm întru 
milostivirea lui Dumnezeu; afară de această intrare nu vom afla milă: fiind- 
că toți, după cuvântul Scripturii, zu păcătuit, îndreptându-se în dar prin barul 
Lui (Rom. III, 23-24). Pocăinţa este al doilea har (al botezului? — 7. dr), şi se 
naște în inimă din credință şi frică. Frica este toiagul părintesc care ne cârmu- 
iește până când vom ajunge la raiul cel duhovnicesc al bunătăţilor; când vom 
ajunge acolo, ne va lăsa și se va întoarce. Raiul e dragostea lui Dumnezeu, în 
care este desfătarea tuturor fericirilor, unde fericitul Pavel se hrănea cu hrană 
mai presus de fire. Gustând acolo din pomul vieţii, el striga: Ce/e ce ochiul n-a 
văzut, nici urechea n-a auzit, nici la inima omului nu s-au suit, acestea a gătit 
Dumnezeu celor ce Îl iubesc pe Dânsul (1 Cor. II, 9). Gustarea din acest pom 
i-a fost oprită lui Adam prin cursa pusă de diavol. Pomul vieţii e dragostea lui 
Dumnezeu, din care a căzut Adam, și după cădere nu-l mai întâmpina bucu- 
ria, ci muncea şi se ostenea pe pământul cu mărăcini. Cei care s-au lipsit de 
dragostea lui Dumnezeu, chiar dacă umblă drept, mănâncă pâinea sudorii în- 
tru faptele lor, pâinea pe care i s-a poruncit să o mănânce, după căderea lui, 
celui întâi-zidit. Până ce n-am aflat dragostea, trebuie să lucrăm pe pămân- 
tul cu mărăcini; vom semăna și vom culege printre mărăcini. Chiar dacă se- 

mănătura noastră va fi semănătură a dreptăţii, totuși suntem răniţi în fiecare 
ceas de mărăcini și, oricât ne-am trudi pentru dreptate, trăim întru sudoarea 
feţei noastre. lar când vom afla dragostea, atunci ne vom hrăni cu pâinea cea 
cerească, ne vom întări fără fapte şi osteneală. Hristos e pâinea care s-a pogorât 
din cer, şi dă viață lumii (|n. VI, 51, 33). Aceasta este hrana îngerilor. Cel ce a 
aflat dragostea gustă pe Hristos în fiecare zi și în fiecare ceas. De va mânca ci- 
neva din pâinea aceasta, spune EL, pe care o dau Eu, va fi viu în veci |n. VI, 51). 
Fericit cel care mănâncă pâinea dragostei, care este lisus. lar cine are ca hrană 
dragostea, are ca hrană pe Hristos, Cel peste toți Dumnezeu. Despre aceasta 
dă mărturie loan, care grăieşte: Dumnezeu Dragoste este (1 In. IV, 8). Apoi, cel 
care trăieşte în dragoste se îndulceşte de viața care izvorăște din Dumnezeu și, 
aflându-se în astă lume, trage în piept încă de aici văzduhul învierii. De acest 
văzduh se îndulcesc drepții după înviere. Dragostea e Împărăția, gustarea cea 
de taină pe care Domnul a făgăduit-o Apostolilor. Spusa: cz să mâncaţi și să 
beți la masă întru Împărăția Mea (Lc. XXL, 30), ce înseamnă, dacă nu dragos- 
tea? Îndeajuns este această dragoste ca să hrănească pe om în loc de mâncare 
și băutură. Ea este pinu/ care vese/este inima omului (Ps. CIII, 16). Fericit cel 
ce a băut acest vin. Băutu-l-au neînfrânaţii, şi s-au făcut evlavioși; băutu-l-au 
păcătoşii, și au uitat calea poticnirilor lor; băutu-l-au beţivii, și s-au făcut pos- 
titori; băutu-l-au bogaţi, și au dorit sărăcia; băutu-l-au săracii, și s-au îmbo- 
găţit cu nădejdea; băutu-l-au neputincioşi, şi s-au făcut puternici; băutu-l-au 
neștiutorii, și s-au făcut preaînțelepţi. Precum este cu neputinţă a trece marea 
largă fără corabie, așa este cu neputinţă să ajungă cineva la dragoste fără frică. 
“Marea cea puturoasă care se află între noi și raiul cel gândit putem s-o trecem 
în corabia pocăinţei, ce are ca vâslași frica. Dacă nu îndreaptă corabia pocă- 
inţei, în care trecem marea lumii către Dumnezeu, atunci ne înecăm în marea 
puturoasă. Pocăinţa este corabia; frica este cârmaciul ei; dragostea e limanul 
dumnezeiesc. Frica ne bagă în corabia pocăinţei și ne trece marea cea putu- 
roasă a acestei lumi, îndreptându-ne la limanul cel dumnezeiesc — la dragoste, 
spre care năzuiesc toți cei osteniți și împovărați (Mt. XI, 28) de pocăință. Da- 
că am atins dragostea, am atins pe Dumnezeu; calea noastră s-a săvârșit: am 
ajuns la ostrovul acelei lumi unde sunt Tatăl și Fiul şi Sfântul Duh”. 

Titlul celui de-al doilea Cuvânt din cartea Sfântului Simeon, care e scrisă 
în versuri, ne arată tot ce cuprinde acest Cuvânt, și ca atare începem prin a da 
dcest titlu: „Din frică se naşte dragostea, iar prin dragoste se dezrădăcinează 
frica din suflet, şi rămâne în suflet numai dragostea, fiind Duh Dumneze- 
iesc și Sfânt”. Cuvântul său, sfântul şi-l începe în acest fel: „Cum voi cânta, 
cum voi proslăvi, cum voi lăuda după vrednicie pe Dumnezeul meu, Cel Ce 
a-trecut cu vederea multele mele păcate? Cum voi privi la cer? Cum voi des- 

chide ochii? Cum voi deschide gura, Părinte? Cum voi mișca buzele? Cum voi 
tinde mâinile mele spre înălțimea cerului? Ce cuvinte voi ticlui? Ce graiuri voi 
aduce? Cum voi îndrăzni să încep împreună-vorbirea, sau cum voi cere iertă- 
ciune pentru greşalele mele fără număr? Cu adevărat, am făcut fapte care nici- 
cum nu merită iertare. Tu ştii, Mântuirorule, ce vreau să spun! Am întrecut 
orice hotar al firii; am făcut fapte mai prejos de fire; m-am arătat mai rău ca 
necuvântătoarele, mai rău decât toate vietățile mării, decât toate dobitoacele 
pământului: cu adevărat, mai rău chiar şi decât jivinele, și decât fiarele, căl- 
când poruncile “ale dincolo de firea necuvântăroarelor, spurcându-mi trupul 
meu şi necinstindu-mi sufletul. Cum mă voi arăta Ţie? Cum Te voi vedea? 
Cum voi cuteza să stau eu, ticălosul înaintea feţei Tale? Cum nu voi fugi de 
slava Ta, de lumina cu care strălucește Sfântul Tău Duh? Cum nu voi merge în 
întuneric singur, cel ce am făcut faptele întunericului, şi nu voi fi înstrăinat de 
mulțimea sfinților? Cum voi suferi glasul Tău care mă va trimite în întuneric? 
Încă de aici purtând osânda faptelor mele, cu totul mă înfricoșez, cu totul mă 
cutremur. Cuprins de spaimă și de groază, strig Ţie: Mântuitorul meu! Știu că 
nimeni altul nu a greșit înaintea Ta ca mine, nici n-a săvârşit faptele pe care 
le-am făcut eu, ticălosul. Pricină m-am făcut şi pierzării altora. Dar și aceasta 
ştiu, și de aceasta m-am încredințat, Dumnezeul meu: că nici mărimea păca- 
telor, nici mulțimea greșalelor, nici necurăţia faptelor nu vor întrece niciodată 
mila Ta cea iubitoare de oameni și mare, mai presus decât toată măreţia, mai 
presus de cuvânt și mai presus de minte, pe care Iu o reverși cu îmbelșugare 
asupra celor ce păcătuiesc şi apoi se căiesc fierbinte. Tu-i curăţești și-i luminezi 
și-i faci părtași ai luminii, făcându-i fără pizmă părtași ai Dumnezeirii Tale. Tu 
stai de vorbă cu ei adesea, ca și cu niște prieteni adevăraţi ai Tăi, despre lucruri 
minunate pentru îngeri și pentru gândurile omenești. O, bunătate nemăsura- 
ză! O, dragoste netâlcuită! Tocmai de aceea cad și strig către Tine! Cum ai pri- 
mit pe curvarul și pe desfrânata ce au venit la Tine, așa primeşte-mă, Îndura- 
te, și pe mine, cel ce mă pocăiesc din suflet. Socotind, Hristoase al meu, pică- 
turile lacrimilor mele întru izvoare care izvorăsc neîncetat, spală cu ele sufletul 
meu. Spală cu ele și întinarea trupului, cea pricinuită de către patimi; spală de 
toată viclenia și inima: ea este rădăcina și izvorul a tot păcatul. Viclenia este 
semănătura semănătorului celui viclean. Unde se află ea, acolo şi odrăslește, 
şi se înalță, și scoate ramuri multe de viclenie și răutate. Rădăcinile ei smul- 
ge-le din adânc, Hristoase al meu, și curăță ţarinile sufletului și inimii me- 
le. Înduraze! Sădeşte în ele frica Ta. Fă ca ea să se înrădăcineze și să crească în 
chip mulțumitor, ca să ajungă înaltă, prin păzirea poruncilor Tale înmulțin- 
du-se în fiecare ceas, prin înmulţirea sa înmulțind și curgerile lacrimilor. Adă- 
pându-se cu ele din ce în ce mai mult, ea crește şi se înalță. Odată cu frica, pe 

măsura ei, creşte smerenia. În faţa smereniei fug toate patimile, iar dimpreună 
cu acestea e alungată și oastea demonilor. Toate virtuțile sunt privite ca unele 
ce o urmează, o înconjură ca paznicele, prietenele și roabele pe o împărăteasă, 
pe o stăpână. lar când se adună și se unesc între ele, în mijlocul lor înfloreşte, 
ca pomul lângă izvoarele apelor, frica, sădită de către Tine, și încetul cu înce- 
tul odrăslește o floare străină. Am zis străină fiindcă orice fire naște după fe- 
lul său, și sămânța tuturor pomilor se află în fiecare după felul său — iar frica 
Ta dă naștere și unei flori străine firii, şi unui rod de asemenea străin ei. Frica 
aceasta este plină în chip firesc de tânguire, și pe cei ce au dobândit-o îi face a 
se tângui neîncetat ca pe niște robi vrednici de multe cazne, ca pe unii care aş- 
teaptă în fiecare ceas cercetarea morţii, care văd secera morţii, care nu cunosc 
ceasul morții, care nu au nădejde, nu au încredințare de iertare desăvârșită, ci 
se cutremură de hotarul acestei vieţi, se înspăimântă de sfârşitul ei, din pricină 
că neștiută este hotărârea ce va urma după judecată, o, Dumnezeul meu! Floa- 
rea născută de către frică, netâlcuită după fel, este încă și mai netâlcuită du- 
pă chip. Ea se vede înflorind, dar neîntârziat se ascunde — ceea ce este nefiresc 
şi nu după rânduiala firii, ceea ce este mai presus de fire, ceea ce întrece ori- 
ce fire. Totuși, floarea se arată minunată, mai presus de orice cuvânt, răpește 
spre vederea ei toată mintea mea, neîngăduindu-i să-și amintească nimic din 
cele a căror cunoaștere o aduce frica, ci pricinuiește în mine atunci uitarea tu- 
turor acestora, și degrab zboară. Pomul fricii rămâne iarăși fără floare. Şi mă 
necăjesc, și suspin, şi strig cu putere către Tine! Şi iarăși văd pe ramurile po- 
mului floarea! O, Hristoase al meu! Având privirea aţintită doar la floare, nu 
văd atunci pomul acesta. Dar floarea se ivește mai des și, atrăgându-mă tot la 
sine prin dorire, sfârșește în rodul dragostei. Şi iar nu rabdă acest rod să ră- 
mână pe pomul fricii. Dimpotrivă, când se coace, se coace singur, fără pom. 
Frică în dragoste nicidecum nu se află, în timp ce, dimpotrivă, sufletul fără 
frică nu aduce roadă. Cu adevărat, minune mai presus de cuvânt, mai presus 
decât orice gând! Pomul cu greutate înfloreşte și aduce rod; iar rodul, dimpo- 
trivă, dezrădăcinează tot pomul şi rămâne rodul, rămâne singur. Cum se poa- 
ze rod fără pom? Nicicum nu pot să tâlcuiesc. Și totuşi el rămâne, și totuși el 
este — dragostea asta fără frica ce a născut-o. Această dragoste e, cu adevărat, 
cea mai mare veselie, umple pe cel care a dobândit-o de bucurie și desfărare 
sufletească, îl scoate în afara lumii prin simţirea duhovnicească, lucru pe care 
frica nu poate nicicum să-l facă. Acest rod, aflându-se înlăuntrul celor văzu- 
te și înlăuntrul celor simţite, cum poate să îl așeze departe de toare pe cel ce a 
dobândit frica, unindu-l în întregime cu cele nevăzure prin mijlocirea simţirii 
duhovnicești? Cu adevărat, nicicum nu poate. Floarea aceasta și rodul acesta, 
născute de către frică, se află în afara acestei lumi. Ele şi acum răpesc sufletul, 

şi îl înalță, şi îl așază în afara acestei lumi. Cum? Aș fi vrut şi eu să știu limpe- 
de acest lucru. El este de netâlcuit: Dragostea este Dumnezeiescul Duh”. 

În ce chip se petrece însăşi schimbarea în inimă? În ce chip săvârşeşte ea 
nepătrunsa trecere de la frică la dragoste? — Vom da răspuns luat din sfânta 
cercare a bineplăcuţilor lui Dumnezeu. Contemporanul şi compatriotul nos- 
tru, podoaba și slava monahismului vremurilor din urmă, Gheorghe, zăvorâ- 
tul din mănăstirea Zadonsk, care a ajuns la desăvârșirea creștină, grăiește des- 
pre sine, într-un cuvânt de ziditoare încredere către aproapele: „Vreau să spun 
câteva cuvinte despre esenţa dragostei. Ea este focul cel mai subțire cu putin-: 
ță, care întrece roată mintea și este mai ușor decât toată mintea. Lucrările aces- 
tui foc sunt iuți și minunate; ele sunt sfinţite și revarsă asupra sufletului de la 
Sfântul, Pretutindenea-Fiitorul Duh. Acest foc numai ce se atinge de inimă, 
că orice gând și simțământ neliniștit se preschimbă într-o clipă în linişte, în 
smerenie, în bucurie, în desfătare mai presus de toate. În multe privinţe am 
fost fără ascunzișuri faţă de Dumneavoastră: vreau să fiu încă și mai deschis. 
Petrecusem aici, întru însingurarea mea, deja șase ani (pare-se), când a fost 
plăcut înaintea Domnului să aducă inima mea întru străpungere desăvârşită. 
Atunci am crezut că deja pierisem şi că mânia lui Dumnezeu va arde sufletul 
meu călcăror de lege, trândav și nepăsător... Am căzut în mare istovire, şi abia 
mai suflam; dar repetam în inima mea necontenit: „Doamne lisuse Hristoase, 
Fiul lui Dumnezeu, miluiește-mă pe mine, păcătosul”. Deodată, într-o clipă, 
toată neputinţa a pierit, și focul dragostei curate s-a atins de inima mea: m-am 
umplut tot de putere, de simţiri, de plăcere şi bucurie netâlcuită; eram răpit 
într-o asemenea măsură că deja îmi doream să fiu chinuit, sfâşiat, batjocorit; 
doream aceasta spre a păstra în mine dulcele foc al dragostei către toți. El e 
atât de puternic și dulce, că nu e nici amărăciune, nici jignire pe care să nu o 
prefacă în bucurie. Cu cât pui mai multe lemne pe foc, cu atât este mai puter- 
nic: așa lucrează asupra noastră necazurile și amărăciunile pricinuire de către 
oameni. Cu cât mai multe necazuri din partea lor, cu atât mai mult se aprin- 
de inima de sfânta dragoste. Şi ce libertate, ce lumină! Nu sunt cuvinte spre 
a tâlcui: m-aș bucura de m-ar lipsi cineva de ochii mei ca să nu vadă lumina 
cea deșartă; bucuros aș fi de m-ar lua cineva ca pe un nelegiuit și m-ar zidi în- 
tr-un zid ca să nu aud glas, să nu văd umbră omenească...”!. „Dragostea”, spu- 
ne Sfântul Isaac Sirul, „nu știe de sfială, și ca atare nu poate să dea mădularelor 
sale chip de bună rânduială. Prin firea ei, iubirea leapădă rușinea și uită de mă- 
surile sale. Fericit cel ce te va afla pe tine, liman al bucuriei fără margini!”? 


! Scrisorile zăvorâtului Gheorghe, vol. 2, scrisoarea 37, ediţia din anul 1860. 
2 Cuvântul 89. 

Dumnezeiescul vine de la sine atunci când nu îl așteptăm și nu nădăjdu- 
im să îl primim: dar ca să urmeze bunăvoința lui Dumnezeu către noi, trebu- 
ie mai întâi să ne curățim prin pocăință. În pocăință sunt împreunate toate 
poruncile lui Dumnezeu. Prin pocăință e adus creștinul mai întâi în frica de 
Dumnezeu, apoi în dragostea de Dumnezeu. 

Să se culce pe pieptul lui Iisus loan, feciorelnicul și de Dumnezeu Cuvân- 
tătorul, ucenicul pe care î/ iubea Iisus (In. XXI, 20)! Să se alăture lui ceilalți 
sfinți ai lui Dumnezeu, ucenicii iubiți ai sfintei dragoste! Acolo nu e locul nos- 
tru. Locul nostru este în ceata leproșilor, slăbănogilor, orbilor, surzilor, muţi- 
lor, îndrăciţilor. Noi ţinem de numărul lor prin starea sufletelor noastre, și în 
rândul lor ne apropiem de Mântuitorul nostru. Împreună cu ei ne așază Mai- 
ca noastră, Sfânta Biserică, punând în gura fiilor săi rugăciunile umilicioase, 
pătrunse de conștiința păcătoșeniei proprii, ale acatistului Preadulcelui lisus. 
Maica noastră duhovnicească ne dă o stare sigură, ca să primim cu atât mai 
sigur mila lui Dumnezeu. Domnul ne-a înfiat prin Sfântul Botez; noi însă 
am călcat sfințita unire cu EI prin călcarea sfintelor Lui porunci, prin prea- 
curveasca unire cu păcatul cel spurcat. Domni ai Sodomei, popor al Gomorei 
(Is. |, 10): astfel numește Domnul poporul după căderea acestuia în fărădele- 
ge — acel popor despre care EI vestise mai înainte: S-a făcut partea Domnului 
poporul Lui, Iacov, funia moştenirii Lui, Israil (Deut. XXXIL, 9). 

Fiul risipitor, după ce a cheltuit în ţară străină averea părintească și s-a su- 
pus unor negrăite nenorociri, când a început să cugete întoarcerea la tatăl său, 
și-a plănuit — povăţuit fiind de starea sa cât se poare de necăjită și de marea 
bogăţie a tatălui său — cel mai înțeleaptă purtare. Scu/4-mă-voi, a zis €l, și mă 
voi duce la tatăl meu şi voi zice lui: Tată, greşit-am la cer şi înaintea ta, şi nu mai 
sunt vrednic a mă chema fiul tău: fă-mă ca pe unul dintre argaţii tăi (Le. XV, 
18, 19). Smerenia ce luase naștere în gânduri fiul a și înfăptuit-o, și e/ încă de- 
parte fiind, l-a văzut pe dânsul tatăl lui şi i s-a făcut milă (Lc. XV, 20). Aşa şi 
noi, după ce am pierdut în îndeletniciri deșarte și păcătoase frumusețea în- 
fierii dată nouă de către Tatăl Cel Ceresc, suntem datori să ne apropiem de 
tronul slavei și măririi Lui cu adâncă smerenie, cu frică plină de evlavie. Cea 
dintâi lucrare a noastră se cuvine să fie recunoașterea și mărturisirea greșalelor 
noastre, părăsirea vieţii păcătoase, intrarea în viaţa după poruncile evangheli- 
ce. Sufletul rugăciunilor și celorlalte evlavioase nevoinţe ale noastre se cuvine 
să fie simțământul pocăinței. Cu deplină încredințare se cade nouă să ne so- 
cotim nevrednici de dragoste, nevrednici de numele „fii ai lui Dumnezeu” și 
„fiice ale lui Dumnezeu”. Fâ-mă, spune fiul risipitor care se pocăiește, ca pe 
unul dintre argații tăi care trudesc în țarina pocăinţei sub privirea cumplitului 
supraveghetor: frica. Să nu căutăm ceea ce nu depinde de noi să dobândim, 

pentru care nu suntem încă pârguiți. Până când, asemenea sutașului pomenit 
în Evanghelie, ne aflăm sub stăpânire, până când în noi precumpănesc păcatul 
și duhurile căzute, să mărturisim dimpreună cu sutașul cel înțelept: „Dozm- 
ne, nu sunt vrednic să intri sub acoperământul meu: ci numai Zi cu cuvântul, şi 
se va tămădui sluga mea (Mi. VIII, 8). Tu eşti Preacurat și Preasfânt, odihneşti 
numai în cei curaţi și sfinți: dar eu, spurcatul, n4 sunt vrednic să intri sub aco- 
perământul meu” . 

„Cred”, spune Sfântul Isaac Sirul, „că așa cum fiul nu se îndoiește de ta- 
tăl său și nu cere de la dânsul, zicând: „Învaţă-mă meșteșug”, sau: „Dă-mi 
cutare și cutare lucru”, asemenea şi monahului nu se cuvine să cugete şi să 
ceară de la Dumnezeu: „Dă-mi cutare şi cutare lucru”. EI știe că Dumne- 
zeu Se îngrijește de noi mai mult decât se îngrijește tatăl de fiu. Prin urma- 
re, suntem datori să ne aducem în starea de smerenie, să plângem pentru 
pricinile greșalelor noastre celor fără de voie, pe care le-am făcut în gân- 
duri sau în fapte, și din inimă înfrântă să zicem spusele vameșului: Dum- 
nezeule, milostiv fii mie, păcătosului (Lc. XVIII, 13)... Precum fiul bolnav al 
unui împărat nu spune tatălui său: „Fă-mă împărav”, ci îngrijește de boa- 
la sa și după însănătoșire împărăţia tatălui său devine de la sine împărăţia sa, 
așa şi păcătosul care se pocăiește, primind sănătatea sufletului său, intră cu 
Tatăl în tărâmul firii curate și împărăţește întru slava Tatălui său”. Amin. 


! Cuvântul 55. 

sty/Aa 


a 5 
Judecăţile lui Dumnezeu 


Nu este întâmplare oarbă! Dumnezeu cârmuiește lumea, şi tot ce se săvâr- 
şeşte în cer și în cele de sub cer se săvârşeşte potrivit judecății Atotînţeleptului 
și Arotputernicului Dumnezeu, Celui Neurmat întru înțelepciunea și atotpu- 
ternicia Sa, Celui Neurmat întru cârmuirea Sa. 

Dumnezeu cârmuieşte lumea; făpturile Sale cele înţelegătoare să se supună 
Lui, și slugile Lui să contemple cu evlavie, să slavoslovească întru mirare şi ne- 
dumerire ceea ce întrece mintea lor: cârmuirea Lui cea măreaţă! 

Dumnezeu cârmuiește lumea. Păcătoșii cei orbi nu văd această cârmuire. 
Ei au născocit „întâmplarea” străină de rațiune: lipsa vederii drepte, lipsa de 
agerime a vederii lor duhovniceşti — vedere întunecată, vedere schimonosită — 
ei n-o pricep; ei pun pe seama cârmuirii lui Dumnezeu lipsa dreptăţii şi a noi- 
mei din această lume; ei hulesc cârmuirea lui Dumnezeu, şi lucrarea Lui cea 
preaînţeleaptă o socot şi o numesc lucrare fără noimă! 

Domnul Dumnezeul nostru: în tot pământul judecățile Lui (Ps. CIV, 7), pro- 
povăduieşte Proorocul împărătesc. Judecăzile Domnului adevărate, îndreptate 
impreună (Ps. XVIIL, 10). În ele nu-i nimic nedrept! În ele nu-i nimic „iraţi- 
onal”! Ele sunt îndreptăţite de urmările lor, de roadele lor: sunt îndreptăţite 
prin desăvârșirea Atotdesăvârșitului lor Izvor. 

Laudă, lerusalime, pe Domnul! Laudă pe Dumnezeul tău, Sioane! Că a întărit 
încuietorile porților tale, binecuvântat-a pe fiii tăi întru tine (Ps. CĂLVII, 1, 2). 
În stare a lăuda pe Domnul cu laudă bineplăcută lui Dumnezeu este doar Bise- 
rica Ortodoxă; doar adevărații ei fii, credincioase sânului ei — predaniei ei dog- 
matice și morale — sunt în stare să moștenească binecuvântarea. Dumnezeu, 
Cel Ce vestește cuvântul Său lui lacov, îndreptările şi judecățile Sale lui Israil (Ps. 
CXLVII, 8)!, descoperă învățătura mântuirii tuturor mădularelor Bisericii Or- 
todoxe; însă taina dreptăţii evanghelice şi taina judecăților Sale o descoperă, pe 
cât poate fi ea pătrunsă, numai celor aleși, ce s-au învrednicit să vadă cu minte 


! Cf. Fac. XXXII, 28. „Lacov”, precum și „Israil”, este numit aici poporul israilitean după 
numele începătorului său, care la naștere a fost numit Iacov, iar după ce s-a învrednicit de ve- 
derea lui Dumnezeu numele i-a fost schimbat în cel de Israil. În înţeles duhovnicesc, „Israil” 
sunt numiți creştinii care au ajuns la o sporire duhovnicească însemnată. 

curată pe Dumnezeu în pronia și cârmuirea Lui. (Nu a făcut Dumnezeu așa la 
tot neamul, și judecățile Sale nu le-a arătat lor (Ps. CXIVII, 9). 

Vederea judecăților lui Dumnezeu e o vedere duhovnicească. La această ve- 
dere e înălțată prin Dumnezeiescul Har, la vremea potrivită, mintea creștinu- 
lui care se nevoiește după rânduială!. Vederii duhovniceşti a minţii îi răspunde 
inima printr-o simţire duhovnicească, sfântă, cu care ea se adapă ca și cu o bă- 
utură dulce și bineînmiresmată, ce revarsă în ea și săturare, și bărbăţie, și vese- 
lie. Privesc în judecăţile Tale, Doamne al meu: judecăzi/e Tale — adânc mult (Ps. 
XXXV, 6). Adâncul lor nu-l poate cerceta nici mintea omenească, nici mintea 
îngerească, la fel cum ochiul nostru cel simţit nu poate vedea tăriile cerului, 
ce se ascund dincolo de albastrul lui străveziu și fără hotar. 

Este cu neputinţă a împlini întocmai și nerătăcit voia lui Dumnezeu fă- 
ră cunoașterea judecăților Lui. Ce sunt poruncile lui Dumnezeu? Sunt vo- 
ia lui Dumnezeu, descoperită de El oamenilor ca ei să aibă călăuză în fapte- 
le ce ţin de sloboda lor alegere. Ce sunt judecăţile lui Dumnezeu? Sunt cele 
făpruite sau îngăduite de voia lui Dumnezeu, asupra cărora voinţa slobodă a 
omului nu are nici o înrâurire. Este învederat că pentru a împlini deplin vo- 
ia lui Dumnezeu, omul are neapărată nevoie să intre în legătura cea nerătă- 
cită cu poruncile lui Dumnezeu, precum și cu judecăţile Lui. Păzit-am căile 
Domnului, grăieşte adevăratul slujitor al lui Dumnezeu, că toate judecățile Lui 
sunt înaintea mea, şi îndreptările Lui nu s-au depărtat de la mine (Ps. XVIL, 24, 
25). Judecăţile Tale, Doamne al meu, mă învață! (Ps. CXVIII, 108). Mărturi- 
si-mă-voi Ţie întru îndreptarea inimii, ca să mă învăţ judecăţile dreptăţii Tale 
(Ps. CXVIII, 7). 

Întărâtat-a pe Dumnezeu cel păcătos — slujitorul de bună voie al dracilor: nu 
este Dumnezeu înaintea lui, spurcă-se căile lui în toată vremea, leapădă-se jude- 
cățile Tale, Doamne al nostru, Ze către fața lui (Ps. IX, 24, 25). Nepăsarea fa- 
ță de poruncile lui Dumnezeu însoţeşte — altminteri nu se poate — tăgăduirea 
cârmuirii lumii de către Dumnezeu și a purtării Lui de grijă pentru lume: ne- 
păsarea față de poruncile lui Dumnezeu reiese ca o urmare firească din tăgă- 
duirea aceasta. Drept cârmuitor al lumii, pricină începătoare a tot ce se săvâr- 
şește în obștea oamenilor și cu fiecare om în parte, cel ce păcăruiește de bună 
voie și dinadins socoate fie rațiunea omenească, fie întâmplarea oarbă și fără 
noimă. Acest păcătos, prin însuși felul său de a gândi, prin însăși așezarea lui 
sufletească, se face vrăjmaș lui Dumnezeu, vrăjmaș Sfintei Lui Evanghelii; el 
calcă în picioare fără frică toate poruncile Lui, îndestulându-și fără frică toa- 
te poftele păcătoase. 


' Sfântul Isaac Sirul, Cuvântul 56. ! 

Pentru cine Dumnezeu nu este întru pronia Sa, Dumnezeu nu este nici în- 
tru poruncile Sale. Cel care L-a văzut pe Dumnezeu în cârmuirea lumii de că- 
tre Dânsul, cel ce s-a cucerit înaintea acestei cârmuiri, cel ce s-a cucerit înz- 
intea judecăților lui Dumnezeu, numai acela poate pironi cărnurile sale cu frica 
Lui (Ps. CXVIII, 120), poate răstigni voia și cugetarea păcătoasă și iubitoare 
de materie pe crucea poruncilor evanghelice. Pentru a-L vedea pe Dumnezeu 
în pronia Sa, este nevoie de curăţie a minţii, a inimii și a trupului. Pentru ago- 
nisirea curăţiei, este nevoie de viață după poruncile Evangheliei. Din vederea 
judecăților lui Dumnezeu se naște cu îndoită îmbelşugare materia acestei ve- 
deri: viaţa cucernică. 

Dumnezeu cârmuieşte lumea; El cârmuiește şi viaţa fiecărui om, în toa- 
te amănuntele ei. Acest fel de cârmuire, ce intră până în cele mai mărunte — 
neînsemnate, la prima vedere — condiţii ale ființării zidirilor, e pe măsura ne- 
mărginitei desăvârșiri a însușirilor lui Dumnezeu. Legea acestei cârmuiri se 
lasă citită și în natură, se lasă citită și în viața obștească și particulară a oameni- 
lor, se lasă citită și în Sfânta Scriptură. Au doară, a zis Mântuitorul, pu se vând 
două păsări pentru un ban? Și nici una dintr-însele nu cade pe pământ fără de 
Tatăl vostru — iar vouă, slujitorilor apropiaţi și credincioși ai lui Dumnezeu, ș; 
perii capului vă sunt toți numărați (Mt. X, 29, 30). Cred atotsfintelor cuvinte! 
Nu pot să nu cred lor: ele zugrăvesc întocmai desăvârșirea Dumnezeului meu. 
De la fața Ta, Doamne al meu, judecata mea să iasă! (Ps. XVI, 2) Sunt al Tău 
pe de-a-ntregul! Viaţa și moartea mea se află în orișicare clipă în mâinile Tale! 
Tu iei parte la toate faptele mele, la toate împrejurările vieții mele: îmi ajuţi 
în a-Ţi bineplăcea ie; îndelung îmi rabzi atunci când lucrez cu samavolnicie, 
în chip păcătos, nebunește. Neîncetat mă îndreptează pe calea Ta dreapta Ta! 
Fără împreună-lucrarea acestei drepte, de mult m-aș fi rătăcit fără ieşire, aş fi 
pierit fără întoarcere. Tu, Singurul în stare a-l judeca pe om, mă judeci și ho- 
tărăşti soarta mea veșnică după dreapta Ta judecată, după nespusa Ta milos- 
tivire. Eu sunt al Tău şi dinainte de a lua fiinţă, și în viaţa mea, și dincolo de 
hotarul fiinţării sau pribegiei mele pământești! 

Judecăţile lui Dumnezeu sunt tot ce se săvârşeşte în lume. Tot ce se săvârșeș- 
te, se săvârșește ca urmare a judecății și rânduielii lui Dumnezeu. În ascuns de 
Dumnezeu și în neatârnare de El nu se săvârșește și nu poate să se săvârşească 
nimic. Un lucru se săvârşeşte după voia lui Dumnezeu; altul se săvârşeşte prin 
îngăduința Lui; tot ce se săvârşeşte, se săvârșește potrivit judecății și rânduie- 
lii dumnezeiești. Judecata lui Dumnezeu este întotdeauna dreaptă: Drept ești, 
Doamne, spune Proorocul, și drepte sunt judecățile Tale (Ps. CXVIII, 137). 

Prin lucrarea voii lui Dumnezeu au fost zidite lumea văzută și cea nevăzu- 
tă, a fost zidit și răscumpărat omul, au fost şi sunt săvârșite toate întâmplările, 

atât obşteşti cât și particulare, din care luminează, ca soarele de pe cer, bună- 
zatea dumnezeiască, atotputernicia dumnezeiască, înțelepciunea dumnezeias- 
că. Cu îngăduința lui Dumnezeu, din sloboda alegere a zidirii a apărut răul 
cu toate urmările lui: cu îngăduinţa lui Dumnezeu, de voia lor, au căzut în- 
geri, a căzut omul, nu l-au primit pe Dumnezeu și s-au lepădat de Dumnezeu 
oamenii răscumpărați de Dumnezeu Întrupat; cu îngăduința lui Dumnezeu 
s-a stricat pământul, prin reaua voință a îngerilor lepădaţi și oamenilor căzuți, 
cu fărădelegile și păgânăratea acestor îngeri şi acestor oameni. Cu îngăduinţa 
lui Dumnezeu și potrivit judecății Lui pedepsesc și vor pedepsi lumea felurite 
necazuri și nevoi, obștești și osebite; cu îngăduința lui Dumnezeu și potrivit 
judecății Lui îi ajung pe cei apostaţi de la Dumnezeu, pe vrăjmașii Lui, mun- 
cile cele veșnice în adâncul de văpaie și întuneric al iadului, pentru care s-au 
pregătit fiindcă așa au vrut. 

Căutat-a Apostolul cu minte curată, cu minte luminată de razele Sfântului 
Adevăr, căutat-a spre neajunsa înălțime a judecăților dumnezeiești și, în sfin- 
ţita spaimă stârnită de vederea acestor judecăți, a strigat: O, adâncul bogăției şi 
al înțelepciunii şi al ştiinţei lui Dumnezeu! Cât sunt de necercate judecăţile Lui, 
și neurmate căile Lui! Că cine a cunoscut gândul Domnului? Sau cine s-a făcut 
Lui sfetnic? (Rom. XI, 33, 34). 

A strigat aceasta Apostolul vorbind despre cumplita nelegiuire, lepădarea 
cea de bună voie a Răscumpărătorului de către iudei, lepădarea cea nebuneas- 
că ce s-a încununat cu grozava fărădelege: uciderea Mântuitorului. Vorbind 
despre nelegiuirea oamenilor, aflată în deplină atârnare de sloboda lor voinţă, 
Apostolul o face ca și cum nelegiuirea ar fi fost săvârșită de către Dumnezeu. 
L-a încuiat Dumnezeu pe toți iudeii întru necredință (Rom. XI, 32). Le-a dat 
Dumnezeu duh de împietrire, ochi ca să nu vadă şi urechi ca să nu audă (Rom. 
XI, 8). Îngăduinţa lui Dumnezeu poartă nume de lucrare: i-a încuiat, le-a 
dat. Cel Nemărginit după putere și stăpânire parcă S-ar fi mărginit pe Sine, 
neschimbând sloboda alegere omenească, neoprind faptele omenești intrate 
în încăpăţânată împotrivire, în încrâncenată vrăjmășie față de voia lui Dum- 
nezeu. Sloboda alegere a zidirilor, toate sforțările lor n-ar fi putut să se împo- 
trivească atotputernicei drepte a Ziditorului. Aceasta nu s-a întâmplat. lată 
judecătile lui Dumnezeu (Rom. XI, 33). Înțelegerea lor e cu neputinţă, fiind- 
că întrece înțelegerea zidirilor înțelegătoare. Cercetarea a ceea ce nu poate fi 
pătruns e osteneală deșartă, fără noimă. Cercetarea judecăților lui Dumnezeu 
este oprită de către Dânsul ca întreprindere insuflată de trufia oarbă, ca între- 
prindere insuflată de un fel greşit de a vedea lucrurile, ca întreprindere ce duce 
la rătăcire de neocolit, la hulă împotriva lui Dumnezeu, la pieirea sufletului. 
Se cuvine ca, urmând pildei Apostolului, să contemplăm judecăţile lui Dum- 

nezeu cu ochiul credinţei, cu ochiul înţelegerii duhovniceşti, și, neîngăduin- 
du-ne meditații sterpe întemeiate pe principii omenești, să ne cufundăm cu 
evlavie în sfinţita nedumerire, în sfinţitul întuneric duhovnicesc, care €, toto- 
dată, și minunată lumină ce ascunde pe Dumnezeu de privirile minţilor ome- 
nești și îngerești (Ps. XVII, 12). 

„Răul nu are fiinţă”, au zis Părinţii: „el apare prin nepăsarea noastră faţă 
de virtute și piere prin râvna noastră pentru dânsa”. Răul, fiind lipsă a bine- 
lui, nu poate apărea decât la mărginitele făpturi înţelegătoare, în care binele e 
mărginit. Dumnezeu este nesfârșit, și binele Lui este tot nesfârșit. Ceea ce este 
nesfârşit din fire nu se micșorează oricât ai lua din el, și nu se măreşte oricât ai 
adăuga la el. Nici binele, nici răul zidirilor nu pot avea vreo înrâurire nici asu- 
pra lui Dumnezeu, nici asupra lucrărilor Lui. Judecăţile lui Dumnezeu stau la 
o înălțime neurmată și neajunsă; ele stau la o înălțime ce nu atârnă de lucrări- 
le drăceşti sau omenești. Lucrarea lui Dumnezeu rămâne cu propriile sale în- 
sușiri și propria sa însemnătate, oricum ar fi lucrarea drăcească sau omenească 
ce se îmbină la arătare într-o singură lucrare cu ea. 

O pildă izbitoare a acestei lucrări ne-o înfățișează o mare întâmplare: păti- 
mirile și moartea lui Dumnezeu-Omul. Pe de o parte, acestor pătimiri și aces- 
cei morţi a binevoit a li se supune Dumnezeu Înomenit, după sfânta Sa voie: 
pe de alta, arhiereii iudeilor, de asemenea mânaţi de sloboda lor voie, L-au su- 
pus pe Dumnezeu Înomenit unei înjosiri ruşinoase, unor chinuri cumplite și 
unei morți de ocară. La fărădelegea omenească au luat parte dracii, ca începă- 
tori ai fărădelegii (In. XIII, 2, 27). Aici, lucrarea lui Dumnezeu a fost îmbina- 
tă, la arătare, într-o singură lucrare cu lucrarea omenească și cu lucrarea dra- 
cilor; dat, în fapt, se deosebea de ele cu o deosebire arordesăvârșită. Vo; ge Cel 
Sfânt și Drept v-aţi lepădat, le-a zis iudeilor Apostolul Petru; voi pe Începătorul 
vieții L-aţi omorât: ci Dumnezeu, cele ce mai înainte a vestit prin gura prooro- 
cilor Lui, că va pătimit Eristos, le-a împlinit întocmai (Fapte Il, 14, 15, 18). 
Acelaşi gând l-au vădit și toți ceilalți apostoli în rugăciunea pe care au rostit-o 
la vestea că se pornise prigoană asupra Bisericii în lerusalim. E] au grăit în ru- 
găciunea lor: Szăpâne, Tu, Dumnezeule, Cela Ce ai făcut cerul şi pământul şi 
marea şi toate cele ce sunt într-însele, Carele prin Duhul Sfânt ai grăit prin gura 
părintelui nostru David, robului Tău: „Pentru ce s-au întărâtat neamurile, și no- 
roadele au cugetat cele deşarte? Stătut-au de faţă împărații pământului, şi boierii 
s-au adunat împreună asupra Domnului și asupra Unsului Lui”. Că s-au adu- 
nat, cu adevărat, în cetatea aceasta asupra Sfântului Tău Fiu lisus, pe Care L-ai 
uns, Irod și Pilat din Pont, cu neamurile și cu noroadele lui Israil, să facă câte mâ- 
na Ta şi sfatul Tău mai înainte a rânduit să fe (Fapte IV, 25-28). 


' Preacuviosul Avvă Dorotei, Învățătura XI. 

Judecăţile și lucrările lui Dumnezeu merg pe calea lor; lucrările omenești 
și drăceşti merg și ele pe calea lor. Nelegiuirile și facerile de rele nu încetează 
a fi nelegiuiri și faceri de rele în ce-i priveşte pe cei ce le lucrează, chiar dacă 
cei ce fac răul cu gând rău sunt totodată unelte ale voii lui Dumnezeu. Faptul 
că sunt unelte ale acestei voi este urmarea nemăsuratei înțelepciuni dumneze- 
iești, a nemărginitei puteri dumnezeiești, din pricina cărora făptura, lucrând 
după sloboda sa voie, rămâne totodată neabătut sub stăpânirea Făcărorului, 
fără a pricepe aceasta, împlinesc voia Făcătorului, fără a ști aceasta. 

Judecăţile lui Dumnezeu iau parte și lucrează în mijlocul celor săvârșite de 
oameni și de draci, ca un duh cât se poate de subţire în materie, neatârnând de 
materie, nesuferind împiedicare din partea ei, lucrând asupra materiei şi ne- 
fiind supuse lucrării ei. Judecăţile lui Dumnezeu sunt lucrarea atotputernică 
în lume a Atotdesăvârșitului Dumnezeu, a singurului Duh în adevăratul în- 
şeles al cuvântului, Ce umple lumea și tot ce e dincolo de hotarele lumii, Ca- 
re e necuprins de lume. Nu-L cuprinde pe Dumnezeu lumea materială, supu- 
să simţurilor noastre; nu-L cuprinde pe Dumnezeu nici lumea duhurilor, care 
nu e supusă simţurilor noastre. Lucrările lui Dumnezeu, judecăţile lui Dum- 
nezeu sunt pe măsura Lui: și ele sunt necuprinse. Să tacă și se se cucerească 
înaintea lor și oamenii și îngerii! Faţă de Dumnezeu, și duhurile sunt mate- 
rie: ele se deosebesc de Dumnezeu atât prin ființă cât și prin însușiri, se deo- 
sebesc cu deosebire nemăsurată, se deosebesc la fel de mult ca materia groso- 
lană!. Aceasta este legea raportului dintre ceea ce este nesfârşit și tot ceea ce 
este mărginit și are un sfârșit. Oricât s-ar deosebi între ele lucrurile mărginite, 
oricât ar crește ori s-ar micşora, deosebirea lor faţă de ceea ce e nesfârşit nu se 
schimbă și nu se poate schimba vreodată: ea este întotdeauna aceeași, fiindcă 
este întotdeauna nesfârșită. 

Vai lumii de la sminteli: că nevoie este să vină smintelile — dar vai omului ace- 
luia prin care vine sminteala! (Mt. XVIII, 7). Aceasta s-a spus de către Mân- 
tuitonă lumii, Domnul nostru Iisus Hristos. Aceasta s-a spus despre lucrurile 
ce se săvârşesc înaintea ochilor noștri, și încă mai trebuie să se săvârșească, în 
care atotsfintele judecăţi ale lui Dumnezeu se îmbină cu nelegiuirele și pier- 
zătoarele urmări ale păcătoasei, iubitoarei de patimi, vrăjmașei lui Dumnezeu 
voi omeneşti. 


i „Îngerii”, spune Sfântul loan Damaschin, „sunt netrupești și nemateriali prin compara- 
ţie cu noi — dar față de Dumnezeu, Singurul Care nu suferă comparaţie, totul e grosolan și 
material”. Expunerea Credinței Ortodoxe, cartea a 2-a, cap. 3 — Despre îngeri. Ştiinţa, la nive- 
lul ei actual de dezvoltare, precizează cu toată claritatea că ceea ce e limitat este, în mod ne- 
cesar, și material. 

Nevoie este să vină smintelile: prin aceste cuvinte e vestită preştiinţa lui 
Dumnezeu, sunt vestite judecăţile lui Dumnezeu, nepătrunse pentru om și 
neajunse pentru înţelegerea lui. Vai omului aceluia prin care vine sminteala: 
prin aceste cuvinte este vestită mânia lui Dumnezeu ce stă asupra slujitorilor, 
propovăduitorilor, ocrotitorilor păcatului, semănătorilor și răspânditorilor 
păcatului în societatea omenească, vrăjmașilor şi prigonitorilor adevăratei cu- 
noștinţe de Dumnezeu și slujiri a lui Dumnezeu. Așezarea lor sufletească și lu- 
crarea lor sunt deja osândite de Dumnezeu; deja sunt rostite tunătoare ame- 
nințări împotriva acestei așezări sufletești și acestei lucrări; deja le este pregătit 
ca răsplată iadul cu închisorile lui, cu înfricoșătoarele lui cazne și chinuri: însă 
acea lucrare și așezare sufletească a oamenilor care nu sunt plăcute lui Dum- 
nezeu și se împotrivesc Lui sunt îngăduire de Dânsul. Așa fel sunt judecăţile 
lui Dumnezeu. Răul săvârșit de făpturi nu poate strica în Dumnezeu — în Bi- 
nele Atordesăvârșit — rămânerea Lui cea de nestricat şi de neatins în însușirile 
şi vrednicia Sa cele de neschimbat, nu e în stare să împiedice nemărginita În- 
ţelepciune a lui Dumnezeu să împlinească atotsfânta, atotputernica sa voie. 

Ce este aceea „preștiinţa lui Dumnezeu”? Este un fel de a vorbi întrebuin- 
ţat de Sfânta Scriptură, prin care e zugrăvită măreţia lui Dumnezeu cea mai 
presus de orice zugrăvire. Conceptul de „preștiință a lui Dumnezeu” seamănă 
mult cu cel de „judecăţi ale lui Dumnezeu”: ele se suprapun adeseori. Vom lă- 
muri, după putinţa noastră, ce este preștiinţa lui Dumnezeu, despre a cărei fi- 
ințare dă mărturie Sfânta Scriptură (Rom. IX) și a cărei greşită înţelegere tra- 
ge pe mulţi în prăpastia pierzătoare a rătăcirii. 

Dumnezeu nu este supus timpului!: timpul nu există pentru Dumne- 
zeu. Cuvântul „timp” exprimă o concepţie ce se alcătuiește din întipăririle 
(impresiile) pricinuite în noi de succesiunea fenomenelor în natură. Astfel e 
definit timpul de către știință. Și a fost seară, și a fost dimineaţă, ziua una (Fac. 
[, 5). Astfel înfățișează Scriptura proveniența conceptului de „timp”, în depli- 
nă conglăsuire cu concluzia științei pozitive?. E limpede că întipăririle dinafa- 
ră nu pot acţiona asupra lui Dumnezeu — altminteri El n-ar fi desăvârșit, și ar 
fi supus adaosurilor și împuţinărilor, ceea ce e impropriu pentru ceea ce este 
nesfârșit. În general, pentru Dumnezeu timpul nu există: pentru EI nu exis- 
tă nici viitor. Ceea ce urmează a se săvârși stă ca fapt deja săvârşit înaintea fe- 
ţei lui Dumnezeu; și soarta de dincolo de mormânt a fiecărui om, care trebuie 
să decurgă, ca urmare firească, din lucrarea lui pământească pe care a lucrat-o 
prin sloboda sa voie, este deja știută de Dumnezeu, este deja hotărâră de că- 


' Sfântul loan Damaschin, Expunerea Credinței Ortodoxe, Cartea a 2-a, cap. 3 — Despre 


îngeri. 
2 Fizica. 

tre Dânsul. „Ceez ce încă n-am lucrat au văzut ochii Tăi (Ps. CXXXVIIL, 16), 
Acotdesăvârșite Dumnezeule!” A mărturisit asta Proorocul cel insuflat: a măr- 
turisi asta este dator, prin necesitate logică, fiece om. 

„Sunt predestinat! A te împotrivi predestinării, a schimba sau a nimici pre- 
știința lui Dumnezeu nu este cu putinţă. Şi atunci, de ce să mă silesc a împli- 
ni virtutea creștină cea neînduplecat de aspră? De ce să mă supun unor ne- 
numărate lipsuri şi să trăiesc lepădându-mă mereu de viață? O să trăiesc cum 
vreau și cum îmi place! Voi grăbi să ajung acolo unde mă cheamă visul meu, 
zugrăvindu-mi înainte priveliști născătoare de încântare! Mă voi desfăta până 
la saț cu toate desfătările, fie ele și păcătoase! Ele sunt risipite din belșug prin 
lume, și o curiozitate de neîndurat mă trage să gust din ele și să le cunosc cu 
lucrul! Dacă sunt predestinat să mă mântuiesc, Dumnezeu mă va mântui în 
pofida păcătoșeniei mele; iar dacă sunt predestinat să pier, voi pieri, în ciuda 
tuturor silințelor mele de a dobândi mântuirea”. Această judecată e trâmbița- 
tă de necunoașterea tainelor creştinismului! Ea este trâmbițată de rațiunea cea 
cu nume mincinos și de cugetarea trupească! Prin această judecată este rostită 
o hulă cumplită, dar neînţeleasă de către ele! Această cugetare nefericită, greși- 
tă pe de-a-ntregul, e socotită şi primită de către mulți ca adevăr de netăgăduit: 
pe temelia lui este zidită vieţuirea după bunul plac, vieţuirea nelegiuită și dez- 
măţată. Pe temelia vieţuirii păcătoase de pe pământ este zidită viețuirea veșnic 
amară, veşnic nefericită, din tărâmul de dincolo de mormânt. 

Mincinoasa, pierzătoarea de suflet cugetare despre preștiinţa lui Dumne- 
zeu (înţeleasă ca predestinare — n.z7.) și soartă! a răsărit din confundarea lucră- 
rilor proprii numai lui Dumnezeu cu lucrările omenești. O greșeală duce ne- 
greşit la altă greșeală; ea duce la multe greșeli, dacă a fost făcută în ideea de în- 
ceput, de la care pleacă tot raţionamentul. Omul, confundând lucrarea sa cu 
lucrarea lui Dumnezeu, prin asta a supus — în chip părut firesc — amândouă 
lucrările unei singure legi, unei singure judecăţi — judecății rațiunii sale. De 
aici s-a deschis înaintea lui o necuprinsă arenă a rătăcirilor. Punându-se pe si- 
ne însuşi judecător al lucrărilor lui Dumnezeu, nu avea cum să nu pună pe 
seama Lui aceeași atitudine față de bine şi rău pe care o are față de ele omul. 
EI a socotit însușirile lui Dumnezeu identice cu însușirile omenești; gândirea 
lui Dumnezeu a supus-o legilor gândirii omenești: a stabilit și o oarecare de- 
osebire, însă deosebire nu nesfârșită, ci o deosebire de-a sa, nedefinită, străină 
de corectitudine și de sens. 

Dintru începutul Său cel fără de început, Dumnezeu S-a mulțumit și Se 
mulțumește doar cu Cuvântul Său. Cuvântul lui Dumnezeu e, totodată, și 


! În limba rusă sud'ba (soartă) derivă etimologic de la judecată (sud): judecata lui 
Dumnezeu. 

gândirea Lui: Cuvântul întru început era la Dumnezeu, şi Dumnezeu era Cu- 
vântul (În. |, 1, 2). Așa fel este însușirea Minţii Celei Fără de margini. Potrivit 
cu nemărginita Sa desăvârșire, Dumnezeu are o singură Gândire, în ciuda fap- 
tului că această Gândire se vădește în tărâmul făpturilor înţelegătoare printr-o 
nenumărată mulțime de gânduri. Să depărtăm de noi la o nesfârşită depăr- 
tare și ființa lui Dumnezeu, și însușirile Lui, și lucrările Lui: atunci judecata 
noastră cu privire la soartă și preştiinţa lui Dumnezeu va deveni întemeiată așa 
cum se cuvine. A ști dinainte soarta omului este un lucru pe deplin potrivit 
cu Dumnezeirea, fiindcă mintea Dumnezeirii este nemăsurat de desăvârșită, 
fiindcă Dumnezeu nu e atârnător de timp. Preştiinţa, arătând omului măreția 
lui Dumnezeu și rămânând o taină cunoscută numai lui Dumnezeu, nu în- 
grădeşte nicidecum sloboda lucrare a omului în întreaga arenă a vieții pămân- 
teşti, nu are nici o înrâurire asupra acestei lucrări, nici o legătură cu ea. Nea- 
vând nici o înrâurire asupra lucrării omului, preștiinţa lui Dumnezeu nu are și 
nu poate să aibă nici o înrâurire asupra urmărilor acestei lucrări, asupra mân- 
tuirii sau pierzării omului. Drept călăuzitori ai purtării noastre ne sunt daţi pe 
de o parte rațiunea și voia slobodă, pe de alta, învățătura revelată a lui Dum- 
nezeu. Învățătura revelată a lui Dumnezeu vestește cu amănunțime deplin 
mulțumitoare voia lui Dumnezeu ca mijloc de mântuire, vesteşte bunăvoința 
lui Dumnezeu ca toţi oamenii să se mântuiască, vestește muncile cele veșni- 
ce pentru călcarea voii lui Dumnezeu. De aici — urmarea limpede: mântuirea 
şi pierzarea omului atârnă doar de sloboda lui voie, nu de vreo „predestinare” 
hotărâră de Dumnezeu, pe care omul nu o ştie. 

De ce unul se naște în bogăție și vază, altul în sărăcie, între oameni dispre- 
țuiți și împilaţi, sortiţi să trudească trupeşte toată viața întru sudoarea feţei, 
neavând mijloace de a-și dezvolta mintea? De ce unul moare la adânci bătrâ- 
neţi, altul în floarea vârstei tinerești sau bărbărești, altul copil sau chiar prunc 
de puţine zile? De ce unul are întotdeauna sănătate și bunăstare, altul se chi- 
nuie în boli, trece din necaz în necaz, din nevoi în nevoi, ca din mână în mâ- 
nă? Aceste întrebări și altele asemenea acestora îl frământau cândva pe marele 
pustnic egiptean Antonie, și pustnicul căuta cu osârdie dezlegarea lor în înțe- 
legerea proprie, umbriră de Dumnezeiescul Har, în stare a se adânci în cerce- 
tarea tainelor lui Dumnezeu. În vreme ce sfântul bătrân era frământat de ne- 
roditoarea cugetare, s-a făcut către dânsul glas din cer: „Antonie! Acestea sunt 
judecăţile lui Dumnezeu. Cercetarea lor este vătămătoare de suflet. la amin- 
te la tine însuţi”|. 

„Ia aminte la tine însuţi”, omule! Intră în osteneala și cercetarea ce sunt ne- 
apărat trebuincioase pentru tine. Stabileşte cu exactitate pe tine însuţi, relația 


1 Patericul egiptean. 

ta cu Dumnezeu și cu toate părțile uriașei zidiri a lumii care îţi este cunoscută. 
Stabileşte ce ți s-a dat să înţelegi, ce a fost lăsat ca să contempli doar și ce a fost 
ascuns de tine. Stabileşte treapta și hotarele capacităţii tale de a gândi și a în- 
țelege. Această capacitate, fiind capacitate a unei ființe mărginite, are în chip 
firesc şi treapta sa și marginile sale. Concepţiile lor omeneşti, în formele lor 
cunoscute, sunt numite de către știință „complete” și „desăvârşite”; dar ele ră- 
mân întotdeauna relative, în funcţie de capacitatea omului de a gândi și a în- 
ţelege: ele sunt desăvârșite în măsura în care este desăvârșit omul. Trebuie să 
ajungi la importanta idee că desăvârșita înțelegere a oricărui lucru este impro- 
prie și cu neputinţă pentru o mintea mărginită a omului. Desăvârșita înțelege- 
re aparţine doar Minţii Cele Desăvârşite. Fără această cunoștință, cunoştinţă 
nemincinoasă și sfântă, chiar și un geniu va fi mereu străin de poziţia corectă 
şi activitatea corectă. Prin poziţie şi activitate se înţeleg aici poziţia şi activita- 
cea duhovnicească, în care fiecare dintre noi este dator să se dezvolte cu dez- 
voltarea menită şi prescrisă pentru făptura înţelegătoare (raţională) de către 
Ziditorul ei. Nu se vorbeşte aici despre poziţia temporară sau activitatea tem- 
porară în care ne aflăm situaţi pentru un foarte scurt răstimp în vremea că- 
Jăroriei noastre pământești, ca membri ai societății omeneşti. 

S-ar părea următorul lucru: ce este este mai aproape de mine decât eu în- 
sumi? Ce îmi este mai cunoscut decât eu însumi? Eu sunt mereu cu mine în- 
sumi; din firească trebuinţă sunt nevoit să iau mereu aminte la mine însumi; 
îmi îndrept luarea-aminte spre alte lucruri doar în măsura în care am nevoie. 
Dragostea față de mine însumi îmi este rânduită de cărre legea lui Dumnezeu 
în aceeași măsură ca și dragostea de aproapele. Şi tocmai eu, care mă apuc să 
cunosc cele de departe, din adâncurile pământului și mării, din adâncurile lu- 
mii de sub cer și de dincolo de bolta cerească, ajung în încurcătură, în desăvâr- 
şită nedumerire, nu ştiu ce să răspund atunci când aud întrebarea: „Cine sunt 
eu şi ce sunt eu?” Cine sunt eu? Sunt ființă? Dar sunt supus unor schimbări 
neobișnuite din ziua zămislirii mele și până în ziua morţii. Fiinţa, în deplinul 
înțeles al cuvântului, nu trebuie să fie supusă schimbărilor; ea trebuie să arate 
putere de viaţă mereau aceeași, întotdeauna egală cu sine însăși. Nu e în mine 
mărturie de viață care să se cuprindă în întregime în mine însumi; sunt supus 
desăvârșitei secătuiri a puterii de viață în trupul meu: mor. Nu numai trupul 
meu stricăcios e supus morţii: însuși sufletul meu n-are în sine condiţii de via- 
ţă nestricată: mă învaţă asta sfânta predanie a Bisericii Ortodoxe. Sufletului, 
deopotrivă şi îngerilor, le-a fost dăruită nemurirea de către Dumnezeu: ea nu 
le este proprie, nu este atribut firesc al lor!. Trupul, pentru susţinerea vieţii sa- 


1 Sfântul Ioan Damaschin. Expunerea credinței ortodoxe (în rom. Dogmatica — n. t7.), car- 
tea a 2-a, cap. 3: Despre îngeri. 

le, are nevoie a se hrăni cu aer și produse ale pământului; sufletul, pentru a-și 
susține și păstra nemurirea, are nevoie să lucreze tainic în el dreapta lui Dum- 
nezeu. Cine sunt eu? Un fenomen? Dar simt existenţa mea. Mulţi ani a cu- 
getat oarecine asupra unui răspuns mulțumitor la întrebarea dară, a meditat, 
adâncindu-se în contemplare de sine în lumina luminătorului care este Du- 
hul lui Dumnezeu. Prin cugetarea de mulți ani, el a fost călăuzit la următoa- 
rea definiţie relativă a omului: „omul este răsfrângerea Fiinţei, şi împrumută 
de la Această Fiinţă caracterul de ființă”!. Dumnezeu, Singurul Ce/ Ce este (leş. 
II, 1), Se răsfrânge în viața omului. Așa se răsfrânge soarele în picătura curată 
de ploaie. În picătura de ploaie vedem soarele: dar ceea ce vedem în ea nu es- 
te soarele. Soarele este acolo, în înălțimea lui neajunsă. 

Ce e sufletul meu? Ce este trupul meu? Ce este mintea mea? Ce e simţirea 
inimii? Ce e simţirea trupului? Ce sunt puterile sufletului şi trupului? Ce es- 
te viața? Răspunsuri nedezlegate, răspunsuri de nedezlegat! De-a lungul mii- 
lor de ani, neamul omenesc a purces la dezbaterea acestor probleme, s-a stră- 
duic să le dezlege, și s-a depărtat de ele după ce s-a încredinţat că dezlegarea lor 
este cu neputinţă. Ce poate fi mai cunoscut pentru noi decât trupul nostru? 
Având simţuri, el e supus acţiunii tuturor acestor simţuri: cunoașterea trupu- 
lui ar trebui să fie cât se poate de îndestulătoare, fiind dobândită atât prin ra- 
ţiune cât și prin simţuri. Ea chiar așa și este faţă de cunoașterea sufletului, a 
însușirilor și puterilor lui, a lucrurilor care nu sunt supuse simțurilor trupești3; 
este, totodată, o cunoaștere cu totul neîndestulătoare față de condiţiile în care 
cunoașterea poate fi socotită deplină și desăvârșită. 

Pentru a cunoaște însemnătatea unei substanţe oarecare, știința e obligată 
să se rezume la părţile alcătuitoare, care nu pot fi descompuse mai departe, iar 
după aceea să refacă din părţile alcătuitoare substanța descompusă. Cunoaște- 
rea astfel dobândită despre substanţă ştiinţa o socoate vrednică de încredere: 
ipotezele, atâta vreme cât nu sunt dovedite la modul pozitiv, nu sunt admise 
în ansamblul cunoștințelor, în tezaurul științei, chiar dacă arbitrariul omenesc 
le proclamă, prin viu grai și în scris, ca adevăruri, bătându-și joc de ignoranța 
și credulitatea omenirii. Pentru a diseca în mod satisfăcător trupul uman, es- 
te neapărată nevoie să facem asta atunci când trupul este încă viu. Nu este cu 
putinţă a defini ce reprezintă viaţa altfel decât captând-o și cercetând-o în sine 
însăși. Fidelitatea disecţiei trebuie dovedită prin reformarea trupului viu din 
părţile alcăruitoare. Noi disecăm numai cadavre, neștiind ce anume lasă viaţa 
în trupul părăsit de ea și ce ia cu sine. Disecând cadavre, facem cunoștință cu 
întocmirea mașinii ascunse înăuntrul trupului — dar a unei mașini ce nu mai e 


! Sfântul loan Damaschin, Expunerea credinței ortodoxe, cartea a 4-a, cap. 13. 


? Asta la oamenii trupeşti, în care sufletul nu este înviat de lucrarea Dumnezeiescului Har. 
Cei înviaţi de această lucrare au despre suflet o concepție mai clară. 

în stare de mișcare şi de lucrare, a unei mașini deja lipsite de însemnătatea sa 
esențială. Dar despre trupul nostru ce ştim? Un nimic care se află departe de 
cunoașterea deplină și desăvârșită. 

Să cerem minţii noastre — acestui principal instrument de dobândire a cu- 
noștințelor — să dea o definiţie a esenței sale: ce este ea? Putere a sufletului? 
Dar prin aceasta este exprimat doar un concept care ia naștere în noi din im- 
presiile produse de lucrările minţii — nu este definită esenţa minţii. Exact ace- 
lași lucru trebuie să-l spunem şi cu privire la duhul omenesc, adică la acele 
simţuri înalte ale inimii de care sunt lipsite dobitoacele, prin care inima omu- 
lui se deosebește de inima dobitoacelor şi care alcătuiesc alesul prisos de sim- 
țuri al inimii omenești faţă de inimile dobiroacelor. Duhul este putere a su- 
fletului. În ce fel sunt unite puterile sufletului cu sufletul însuşi? Felul unirii 
este de nepătruns, fiindcă de nepătruns este felul unirii trupului cu simţurile 
lui — vederea, auzul și celelalte. Simţurile trupeşti părăsesc trupul atunci când 
îl părăseşte viaţa, sunt luate din ele de către sufletul care pleacă. Asta înseam- 
nă că simţurile trupeşti aparţin în mod propriu sufletului și, când acesta este 
în trup, se fac ca simţuri ale trupului. De aici decurge o consecinţă firească de 
neînlăturat: capacitatea sufletului de a simţi ceea ce simte și trupul; înrudirea 
sufletului cu trupul — nu aceea desăvârșită opoziţie care în chip nechibzuit a 
fost atribuită de către unii sufletului şi duhurilor create și care până în ziua de 
astăzi le e atribuită din ignoranță!. Între făpturi există, la fel ca între numere 
o gradaţie și o deosebire ce provine din gradație. În această gradaţie ceva este 
mai grosier în raport cu noi, altceva — mai subtil: dar tot ce e creat, mărginit, 
fiinţând în spaţiu și timp, nu poate fi străin de materialitate — acest atribut in- 
separabil al tot ce este mărginit. Nematerial e numai Dumnezeu: El se deose- 
beşte cu o desăvârșită dcosebire de toate făpturile; EI este opus lor prin fire şi 
însușiri așa cum este opus infinitul numerelor — tuturor, fără deosebire. Iată 
ce știm despre sufletul, despre mintea, despre inima noastră! Dar ce știm? Ni- 
mic, cel mai mărginit nimic. 

Cine ştie toate acestea în chip cu totul mulţumitor? Doar Dumnezeu! El, po- 
trivit proprietăţii infinitului, are despre toate idee desăvârşită, străină de orice 
neajuns — și a dovedit asta cu dovadă desăvârşită: facerea din nimic a unei mul- 
ţimi nenumărate de lumi, văzute şi nevăzute de către noi, ştiute şi neștiute de că- 
tre noi. Propriu infinitului este să aducă la ființă ceea ce nu ființează, ceea ce nu 
sunt în stare să facă nici un fel de numere, oricât de mari ar fi ele. Dovada infini- 
tăţii Raţiunii ce cârmuiește lumea continuă să se vădească în chip măreț prin fi- 


! Descartes și adepții săi consideră sufletul o substanță complet contrară trupului, care nu 


are nimic în comun cu el, care nu are nici o relaţie cu spaţiul și cu timpul: noi considerăm că 
astfel e numai Dumnezeu. 

inţarea a tot ceea ce fiinţează!. O proporţie foarte redusă a legilor creației și exis- 
cenţei a fost pătrunsă de către oameni — și asta numai parţial. A fost pătruns de 
către ei și faptul că întreaga natură este cuprinsă de o legiuire mai presus de pă- 
trunderea omenească. Dacă este nevoie de o minte pentru a pătrunde o parte a 
legilor, cu atât mai mult este nevoie de Una pentru a le alcătui. 

Omule! „Ia aminte la tine însuţi”, pe tine însuţi cercetează-te! Înţelegân- 
du-te pe tine cu atâta limpezime câtă îţi este cu putinţă, vei privi mai deslușit 
şi mai nerătăcit la tot ce este supus privirilor tale în afara ta. În ce fel, pe ce te- 
mei am ajuns să fiinţez și am apărut în arena vieţii pământești? Am apărut în 
această arenă fără voia mea și fără să îmi dau seama; pricinile pentru care am 
ajuns să ființez nu le cunosc. Chibzuiesc, caut pricina — și nu pot să nu îmi 
dau seama că sunt dator prin necesitate s-o recunosc în hotărârea nemărgini- 
tei, neștiutei, neurmatei Voi căreia eu îi sunt supus necondiționat. Am apărut 
în lume având puterile sufletului și trupului ca însușiri de-a gata: mi s-au dat, 
nu le-am ales eu. Am apărut în lume cu felurie neputinţe, parcă pecetluit de- 
ja cu pedeapsa; am apărut în lume pătimitor şi logodit cu pătimirile. M-am 
trezit în niște condiţii şi într-un mediu pe care le-am găsit ca atare sau care 
mi-au fost pregătite — nu ştiu. Pe calea pribegiei pământeşti foarte rar pot să 
fac după voia mea, să-mi împlinesc dorinţele: mai întotdeauna sunt mânat în 
chip silnic de o Mână atotputernică, nevăzută, ca de un torent căruia nu-i pot 
arăta nici o împotrivire. Mai mereu dă peste mine numai neașteptatul și ne- 
prevăzutul. Voi fi luat din viaţa pământească fără veste, fără să mi se ceară în- 
cuviinţarea, fără să ia nimeni aminte la nevoile mele pământeşti, la cei ce mă 
înconjură pe pământ, pentru care eu — după judecata mea și a lor — sunt de 
neapărată trebuință! Voi fi luat de pe pământ pentru totdeauna, neștiind unde 
voi merge! Voi fi luat întru cumplită singurătate! În tărâmul necunoscut în ca- 
re voi intra prin moarte mă va întâmpina doar noul, doar ceea ce nicicând nu 
am văzut. De acolo, din tărâmul necunoscut, nu voi putea da pe pământ nici 
o veste despre mine — fiindcă nu e cu putinţă să audă veste de acolo nimănui 
dintre cei îmbrăcaţi cu învelișul materiei pământeşti, grosolane. Viaţa mea în 
această lume văzută e o luptă necontenită cu moartea; astfel e ea din leagăn și 
până la mormânt. Pot să mor în orice zi și în orice ceas, dar ziua și ceasul mor- 
ţii nu le știu. Îmi este cunoscut că voi muri; în această privință nu este și nu 
poate fi nici o îndoială, dar trăiesc de parcă aș fi nemuritor — fiindcă mă simt 
nemuritor. Presimţirea morţii a fost luată de la mine — și nu aș crede nicide- 
cum că este cu putință pentru om să moară, de n-aș vedea la toţi oamenii că 
moartea este soarta de neocolir a fiecărui om. Exact e zugrăvită în Evanghelie 
neputinţa stăpânirii pe care o avem peste noi înșine. „Oricât te-ai strădui”, îi 


' Dogmatica Sf. loan Damaschin, Cartea IV, cap. 13. 

spune Evanghelia omului, „nu poţi să adaugi la statura ta măcar un cot (Mr. 
VI, 27), nici să faci negru un fir de păr alb (Mt. V, 36)”. 

„De ce se face asta astfel? Nu este cu putinţă a nu recunoaște că multe din 
cele ce s-au spus aici s-au spus cu palpabilă îndreptăţire. Starea pătimitoare a 
omenirii pe pământ, stare aflată sub privirile tuturor, trebuie să aibă pricina 
ei: dar cum pot fi vinovaţi urmașii de greșeală strămoșului îndepărtat de acești 
urmași și deja străin de ei? Urmașii sunt pedepsiţi: asta e limpede. Dar de ce 
sunt pedepsiţi ei, nevinovaţii? De ce poartă înfricoșătoarea pedeapsă veșnică? 
Pedeapsa trece din generaţie în generaţie, se lasă împovărătoare asupra fiecă- 
rei generaţii, şterge de pe faţa pământului fiecare generaţie, după ce a supus-o 
mai înainte la chinuri fără număr. Fiecare generaţie apare pe fața pământu- 
lui în mod inconştient, fără voia sa, cu de-a sila. Fiecare om intră în viaţa pă- 
mântească fără putinţa de a acţiona în mod liber ales prin capacităţile care în 
nou-născut se aseamănă mai mult cu niște semințe decât cu niște vlăstare. Dar 
ce părtășie au urmașii la păcatul strămoșului, părtășie care să fie vrednică de 
pedepse grele, de vreme ce nici nu era cu putință pentru ei să ia parte la pă- 
cat nici cu vreo încuviinţare subțire a inimii, nici cu cea mai mai mică abatere 
a minţii? Unde este aici dreapta judecată a lui Dumnezeu? Unde e bunătatea 
Lui? Văd doar contrariul lor”. Astfel strigă omul neputincios, orbit de vieţui- 
rea sa păcătoasă, materialnică. Astfel strigă el — și cheamă judecățile lui Dum- 
nezeu să dea socoteală înaintea lui. 

Astfel strigă necunoștința de Dumnezeu! Astfel strigă trufia omenească! 
Astfel strigă necunoașterea de sine însuși a omului! Astfel strigă concepția lui 
mincinoasă despre sine și despre tot ce-l înconjoară! Astfel strigă ele — și ni- 
meni nu ia aminte la strigătul lor. Prin acest fel de exclamaţii oamenii, nedân- 
du-și seama, nu fac decât să arate boala părerii de sine și amăgirii de sine ce i-a 
cuprins: prin acest fel de exclamaţii ei dau în vileag dorinţa lor de a fi chiver- 
nisitori ai lumii, judecători şi povăţuitori ai lui Dumnezeu în cârmuirea lumii 
de către Dânsul, şi credinţa ce trăieşte în ei că sunt în stare de acest lucru — şi 
nimeni nu le dă tronurile înalte, mai presus de nori, pe care mai înainte de 
oamenii răsculați au vrut să se așeze îngerii răsculați. Întreprinderea nechib- 
zuită se împotmoleşte, ca într-o prăpastie adâncă, în nechibzuința sa, sfâșiind 
jertfele ce s-au lăsat fără prevedere atrase de această întreprindere, sfâșiindu-le 
cu chinuri sterpe în lanţuri de nesfărâmat. Evenimentele își urmează șirul, în 
iconomia lumii nu are loc nici o schimbare, judecăţile lui Dumnezeu rămân 
nestrămutate. Nimicnicia și amăgirea de sine a oamenilor le sunt dovedite în 
mod pozitiv şi irefutabil de către aspra experienţă. 

Un raţionament matematic foarte precis îi lămurește omului cât se poate 
de limpede nesfârșita deosebire dintre el și Dumnezeu — atât după ființă cât și 

după însuşiri —, chiar dacă pentru descrierea atât a unuia cât și a Celuilalt sunt 
întrebuințate aceleași cuvinte din pricina neputinței limbii omenești. Infini- 
tul e cârmuit de cu totul alte legi decât tot ce poate fi descris prin număr du- 
pă metoda ştiinţei pozitive, pe care se edifică toate celelalte științe așa cum se 
edifică pe oase tot organismul omului. Din această axiomă decurge altă axio- 
mă: acţiunile inâinitului sunt în chip firesc inaccesibile pentru toate făpturile 
raționale, indiferent care ar fi ele, ce sunt supuse descrierii prin număr. Numă- 
rul, la orice valoare s-ar ridica, rămâne număr și se deosebește de infinit cu in- 
finita deosebire cu care se deosebesc de infinit toate numerele. Năzuinţa spre 
atingerea inaccesibilului nu este altceva decât urmarea cunoașterii mincinoase 
ce se alcătuiește din concepţiile mincinoase. Această năzuință nu poate să nu 
lucreze potrivit cu principiul său: ea trebuie să ducă la cele mai pierzătoare ur- 
mări potrivit caracterului tuturor acţiunilor ce pleacă din minciună. De unde 
s-a ivit această năzuinţă? Este limpede: din trufașa, greşita părere despre sine 
ce îl trage pe om să îşi dea altă însemnătate decât i s-a dat în necuprinsul an- 
samblu al zidirii. 

Mă cercetez pe mine însumi — și iată o privelişte care se zugrăvește înain- 
tea mea în timp ce fac aceasta! lată cum sunt descris eu în chip de netăgăduit 
— descris în culori nemincinoase, în culori vii, descris de înseși experiențele, 
de înseși întâmplările din viaţa mea! Ce concluzie trebuie să trag despre mi- 
ne însumi din acest tablou? Concluzia că nu sunt defel o ființă de sine fiiroa- 
re și de sine stătătoare, că îmi lipsesc până și cele mai de temelie, mai vitale 
cunoștințe despre mine însumi. Am nevoie, am neapărată trebuinţă ca altci- 
neva să îmi lămurească propria mea ființă, să îmi lămurească menirea mea, să 
îmi arate lucrarea cea nerătăcită — și prin asta să mă ferească de lucrarea fără 
rost și fără ţel. 

Această nevoie adevărată, această necesitate a recunoscut-o Însuși Dumne- 
zeu. EI a recunoscut-o, și a dăruit oamenilor învățătura revelată, care ne înal- 
ţă la cunoştinţe de neajuns pentru înţelegerea noastră proprie. În învăţătura de 
Dumnezeu revelară, El S-a descoperit omului, în măsura în care omului mărgi- 
nit poate să-i fie lămurit și descoperit Dumnezeu Cel Fără margini și netâlcu- 
it. În învăţătura de Dumnezeu revelată, El i-a descoperit omului însemnătatea 
și menirea omului, raportul lui cu Dumnezeu și cu lumea văzută și cea nevăzu- 
tă. Dumnezeu i-a descoperit omului cunoașterea despre om, în măsura în care 
această cunoaștere e accesibilă minţii omului. Deplina și desăvârşita cunoaștere 
a omului, ca și a oricărei ale făpturi, o are Unul singur, Care este în stare de cu- 
noașterea deplină și desăvârșită a toate: Arotdesăvârşitul Dumnezeu. 

Învățătura de Dumnezeu revelată îmi vestește, experienţele vieții îmi do- 
vedesc că sunt zidire a lui Dumnezeu. Sunt zidire a Dumnezeului meu! Sunt 
rob al Dumnezeului meu — rob pe deplin supus stăpânirii lui Dumnezeu, în- 

conjurat, ţinut de stăpânirea Lui — stăpânire nemăsurată, autocratică în înțe- 
lesul exact al cuvântului. Stăpânirea nu se sfătuiește cu nimeni, stăpânirea nu 
dă socoteală nimănui pentru planurile și lucrările sale: nimeni — nici dintre 
oameni, nici dintre îngeri — nu e în stare nici să dea sfat, nici să primească de 
la ea dare de seamă, nici s-o priceapă. Dinzru început era la Dumnezeu Cuvân- 
tul Lui (n. |, 2). 

Eu sunt rob al Dumnezeului meu, în ciuda faptului că mi s-au dat voin- 
ţă liberă și rațiune spre cârmuirea voinţei. Voința mea e liberă aproape numai 
în privința alegerii între bine și rău: în celelalte privinţe, ea este îngrădită din 
toate părțile. Pot să doresc! Însă dorința mea, dând peste îndreptarea potrivni- 
că ei a împrejurărilor de nebiruit, rămâne în cea mai mare parte neîmplinită. 
Pot să doresc mule; însă propria mea neputinţă face neroditoare cea mai ma- 
re parte a dorințelor mele. 

Când dorinţa rămâne neîmplinită, și mai ales atunci când ea pare și înțe- 
leaptă și folositoare și trebuincioasă, inima e lovită de întristare. După mă- 
sura însemnătăţii dorinţei, întristarea poate spori, nu rareori trece în trândă- 
vie și chiar în deznădejde. Ce alină în cumplitele vremi de necaz al sufletului, 
atunci când orice ajutor omenesc e fie neputincios, fie cu neputinţă? Dă ali- 
nare numai a te recunoaște pe tine rob şi zidire a lui Dumnezeu; numai aceas- 
tă recunoaștere are asemenea putere. Numai ce va spune omului lui Dumne- 
zeu, rugându-se din toată inima sa, „Săvârșească-se asupra mea, Doamne al 
meu, voia Ta”, și se va potoli înviforarea inimii. Prin cuvintele acestea, rostite 
fără fățărnicie, chiar și necazurile cele mai grele vor rămâne lipsite de putere 
asupra oamenilor. 

Ce înseamnă asta? Asta înseamnă că omul, după ce s-a mărturisit pe sine 
ca rob și zidire a lui Dumnezeu, după ce s-a încredinţat în întregime voii lui 
Dumnezeu, intră fără întârziere, cu toată ființa sa, în tărâmul Sfântului Ade- 
văr. Cel care a urcat în tărâmul Adevărului, care s-a supus Adevărului, primește 
libertatea morală și duhovnicească, primește fericirea morală și duhovnicească. 
Această libertate și această fericire nu atârnă de oameni şi de împrejurări. 

De veți petrece voi întru cuvântul Meu, le-a zis Mântuitorul iudeilor, cu ade- 
vărat ucenici ai Mei sunteți, şi veți cunoaște Adevărul, şi Adevărul vă va slobo- 
zi pe voi. Tot cel ce face păcatul, rob păcatului este. Dacă vă va slobozi pe voi Fi- 
ul lui Dumnezeu, Care e Însuşi-Adevărul, cu adevărat slobozi veți fi Un. VII, 
31-36; XIV, 6). Slujirea păcatului, minciunii, deșertăciunii este robie în depli- 
nul înțeles al cuvântului, chiar dacă s-ar înfățișa ca libertate strălucitoare. Ro- 
bia asta e robie veșnică. Liber în chip adevărat și desăvârșit e doar cel ce e rob 
adevărat al Dumnezeului său. 

Mă cufund mai adânc în cercetarea de sine — și o nouă priveliște se des- 
chide înaintea mea. Văd învederata neorânduială a propriei mele voi, nesupu- 
nerea ei faţă de rațiune, iar în rațiune văd pierderea putinţei de a călăuzi voin- 
ţa în chip nerătăcit, pierderea putinţei de a lucra în chip nerătăcit. Pentru cel 
ce duce viaţă împrăștiată este greu a băga de seamă starea aceasta; dar în în- 
singurare, atunci când însingurarea e luminată de lumina Evangheliei, starea 
de neorânduială a puterilor sufletești se arată într-un tablou vast, întunecat, 
înspăimântător: și el slujește înaintea mea drept mărturie a faptului că sunt o 
fiinţă căzută. Eu sunt rob al Dumnezeului meu — dar rob care L-a mâniat pe 
Dumnezeu, rob lepădat, rob pedepsit de mâna lui Dumnezeu. Astfel mă ara- 
tă mie și Dumnezeiasca Descoperire. 

Starea mea este stare de obște pentru toţi oamenii. Omenirea este un șir 
de fiinţe care se chinuie, se căznesc în fel și fel de necazuri. Nu poate fi altfel! 
Dovezile acestui fapt mă înconjură atât din afara, cât şi dinlăuntrul meu. De 
n-aș fi fost surghiunit pe pământ, asemenea tuturor fraților mei, oamenii, da- 
că viaţa pământească nu ar fi fost pedeapsă pentru mine, de ce toată această 
viaţă să fie arenă de osteneală neîncetată, de poticnire neîncetată, de năzuință 
fără saţ, nepotolită nicicând şi de nimic? De ce viața pământească să fie cale 
doar de pătimire ce uneori lucrează mai puternic, alteori mai slab, câteodată 
în chip simţit, alteori înăbușit de beţia grijilor şi plăcerilor lumești? De ce să 
fie suferinţe şi toate celelalte nefericiri, obștești şi ale fiecăruia în parte? De ce 
să fie în societatea omenească certuri, jigniri, ucideri? De ce să fie tot răul cel 
de multe feluri, ce se oștește neadormit împotriva binelui, ce strâmtorează și 
prigonește binele, care triumfă mai întotdeauna asupra binelui? De ce să fie fi- 
ecare om, înlăuntrul său, otrăvit de patimi, să fie chinuit de ele neasemuit mai 
mult decât de necazurile dinafară? De ce să fie moarte, ce îi înghite pe toți fă- 
ră cruţare? Ce fel de fenomen sunt generaţiile care se schimbă una după alta, 
care apar din neființă, care intră în viață pentru un scurt răstimp şi iarăși se 
cufundă pentru totdeauna în neştiut? 

Ce fel de fenomen este lucrarea fiecărei generaţii pe pământ, care lucrează 
ca şi cum ar fi veşnică pe acesta? Ce fel de fenomen este această lucrare, care 
este mereu în contradicție cu sine însăși, care zidește mereu cu silință, zidește 
pe râuri de sânge omenesc ca pe ciment, și mereu își dărâmă munca proprie 
cu aceea și silință, cu aceeași vărsare de sânge?... Pământul este valea surghiu- 
nului, valea necontenitei neorânduieli și tulburări, valea vremelnicei petreceri 
pătimitoare a ființelor ce și-au pierdut vrednicia și sălașul dintru început, ce 
și-au pierdut gândirea sănătoasă. Cu nenumărate feluri de pătimire pătimesc 
oamenii în această vale întunecată și adâncă! Ei pătimesc și sub povara sărăci- 
ei, și în belșugul bogăției; ei pătimesc și în colibele sărăcăcioase, și în măreţe- 

le cămări împărăteşti; ei pătimesc de necazuri dinafară și de cumplita neorân- 
duială de care e bolnavă firea fiecărui om înlăuntrul lui, de care sunt bolnave 
şi sufletul și trupul lui, de care e stricată, orbită mintea lui. 

Așa ghicesc cu privire la mine însumi! La astfel de concluzii de netăgăduit, 
palpabile mă conduc experienţele vieţii mele și tot ce s-a săvârșit şi se săvârşeşte 
asupra întregii omeniri. Astfel mă zugrăvește şi Dumnezeiasca Descoperire — 
mă zugrăvește întocmai, deschizându-mi porțile spre tărâmul cunoaşterii celei 
după darul lui Dumnezeu: poartă închisă, la care prin lucrarea propriei mele 
minţi puteam doar să ajung, înaintea căreia prin lucrarea propriei mele min- 
ți puteam doar să stau. Ne spune Dumnezeiasca Descoperire că primul om a 
fost zidit de Dumnezeu din nimic — a fost zidit întru frumuseţea nobleții du- 
hovniceşti, a fost zidit fără de moarte, străin de rău. Istorisirea asta nu poate să 
nu fie adevărată: mă simt fără de moarte, și simt că răul mi-e străin; îl urăsc, 
simt că mă chinuiește, sunt atras de el ca de un lingușitor și un tiran. Făcut pe 
pământ, primul om a fost luat în acea parte a cerului care se cheamă rai. Aici, 
în mijlocul unei fericiri netulburare de nimic, el s-a otrăvit pe sine de bună 
voie prin gustarea răului; în sine și împreună cu sine a otrăvit și a dat pierză- 
rii pe toţi urmașii lui. Adam — așa se numea acest om — a fost lovit de moar- 
te, adică de păcat, care a stricat fără putință de întoarcere firea omului, făcân- 
du-l neînstare de fericire. Ucis fiind de această moarte, dar nu lipsit de fiin- 
ță — ceea ce face moartea și mai înfiorătoare, fiind trăită —, el a fost aruncat 
pe pământ în lanţuri: în trupul grosolan, multpătimitor, prefăcut în așa ceva 
din trup nepătimitor, sfânt, duhovnicesc cum era mai înainte. Pământul a fost 
blestemat pentru fărădelegea omului: el, pierzându-și starea dintâi, în care fu- 
sese zidit (Fac. II, 5, 6), a trecut într-o stare așa cum se cuvine să aibă locașul 
celor surghiuniți din cer pentru călcarea în cer a poruncii lui Dumnezeu. În- 
clinarea spre vrăjmășie faţă de noi a întregii naturi văzute o întâlnim la fiecare 
pas! La fiecare pas dăm de mustrarea ei, de certarea ei, de neîncuviințarea ei la 
purtarea noastră! Faţă de om, care a lepădat supunerea față de Dumnezeu, a 
lepădat supunerea făptura neînsuflețită și însuflețită! Ea a fost supusă omului 
atâta vreme cât el a rămas supus lui Dumnezeu! Acum ea se supune omului 
de silă, se încăpăţânează, adesea calcă supunerea, adesea strivește pe cel ce-i dă 
porunci, răsculându-se împotriva lui cu încrâncenare și fără veste. Legea în- 
mulţirii neamului omenesc, rânduită de Ziditor după zidire, n-a fost înlătura- 
tă, dar a început să lucreze sub înrâurirea căderii; ea s-a schimbat, s-a schimo- 
nosit. Părinţii au fost supuși vrăjmășiei unul față de celălalt, în ciuda legăturii 
lor trupeşti (Fac. III, 16); au fost supuși durerilor nașterii şi ostenelilor creş- 
cerii odraslelor (Fac. III, 16-19); odraslele, născându-se în sânul stricăciunii și 
în păcat (Ps. L, 6), intră întru fiinţă ca jertfe ale morţii. Petrecerea pe faţa pă 

mântului, în mijlocul a felurite și numeroase chinuri, a fost dată fiecărui om 
pentru o vreme mărginită. După scurgerea răstimpului hotărât de Neurmatul 
Dumnezeu, fiecare om era dator să se pogoare în temniţa cea veșnică — în iad, 
format în măruntaiele întinse ale planetei Pământ. Ce este omenirea asta, pli- 
nă de trufașă închipuire despre sine, înnebunită de acest vis deșert și minci- 
nos? Omenirea este gunoi netrebnic pentru cer, măturat afară din cer, aruncat 
mai întâi pe marginea prăpastiei, apoi, treptat, pe măsura înmulțirii sale, chiar 
în prăpastie. Prăpastia se cheamă „adânc”: așa e ea față de oameni. Din ea nu-i 
cale de ieșire: încuietorile lui sunt zăvoare veșnice (lona II, 7). 

lau aminte la spusele Scripturii, şi recunosc că sunt adevărate. Este cu ne- 
putinţă a nu le recunoaște ca adevărate! Dumnezeu Cel Nemărginit e Binele 
Artotdesăvârşit; omul se deosebeşte de EI cu nemărginită deosebire după fire, 
iar după însușiri și îndreptare a intrat în starea de potrivnicie faţă de Dumne- 
zeu. lar dacă omul, care-i așa neînsemnat înaintea lui Dumnezeu, e, totoda- 
tă, și potrivnic Lui, ce însemnătate poate să aibă el înaintea sfințeniei și măre- 
ţiei dumnezeiești? Însemnătatea unei necurăţii și spurcăciuni dispreţuite, du- 
pă mărturia Scripturii (Apoc. XXII, 11, 15). El trebuie să fie izgonit de la faţa 
lui Dumnezeu, acoperit, cum ar fi, de privirile Lui. 

Dumnezeiasca Descoperire îl învață pe om că el este zidire a lui Dumnezeu 
și rob al Lui, rob călcător de lege, zidire lepădată, ce se târâște în chip josnic 
și piere în căderea sa (Fac. II, 7, 22; III, 11, 12; Ps. CXVIII, 125; LXXXIX, 
13, 16; XXXVII şcl.). Otrăvit de împărtășirea cu începătorul şi născătorul ră- 
ului, lipsit de libertatea sa firească prin supunerea față de acest duh atotrău, 
omul și-a schimonosit legătura sa firească cu Dumnezeu, s-a făcut, asemeni 
îngerului căzut, vrăjmaș al lui Dumnezeu (Rom. V, 10). Unii din oameni s-au 
mulțumit cu starea aceasta, nepricepând şi nebănuind altă stare, aflând plăce- 
re în a sluji păcatului; alții, povăţuiţi de Dumnezeu și de rămășița bunei aple- 
cări a slobodei lor voi, au intrat în luptă crâncenă cu păcatul, dar n-au putut 
curăța firea de amestecul cel împotriva firii — de rău —, n-au putut rupe lan- 
ţurile robiei și lepăda jugul păcatului şi morţii. Să refacă firea putea doar Fă- 
cătorul firii. 

S-a chinuit omenirea în cumplita robie mai bine de cinci mii de ani, po- 
trivit neurmatei judecăţi a lui Dumnezeu; ea s-a chinuit în robie și a umplut 
în tot acest răstimp cu îmbelşugare închisorile iadului, după ce primise de la 
Dumnezeu făgăduinţa slobozirii chiar în ceasul căderii în robie. O zi îngintea 
Domnului este ca o mie de ani, şi o mie de ani ca o zi (2 Pt. UI, 8). Făgăduin- 
ţa a fost dată odată cu rostirea pedepsei pentru neascultare. A fost învredni- 
cită omenirea de această făgăduință fiindcă pricină a căderii a fost amăgirea, 
nu planul dinainte cugetat și împlinit într-adins. După trecerea a cinci mii de 

ani, S-a pogorât pe pământ, la surghiuniţi, în tărâmul surghiunului lor, Răs- 
cumpărătorul: Dumnezeu înomenit. El a cercetat şi pridvorul temniței noas- 
vre — fața pământului, și temniţa însăși — iadul. El a dăruit mântuire tuturor 
oamenilor, lăsând la sloboda lor alegere primirea mântuirii sau lepădarea ei. El 
i-a făcut slobozi pe toţi cei care au crezut într-Însul: pe cei închiși în întune- 
ricul de sub pământ i-a înălţat la cer, iar pe cei care pribegeau pe faţa pămân- 
tului i-a adus în împărtășire cu Dumnezeu, rupând împărtășirea lor cu sata- 
na. Dumnezeu-Omul, luând asupra Sa toate urmările căderii omenești afară 
de păcat, a luat asupra Sa și chipul vieţii pământești, potrivit celui căzut și le- 
pădar, pedepsit de către dreapta judecată a lui Dumnezeu, care își recunoaște 
căderea sa, care mărturiseşte dreapta judecată a lui Dumnezeu prin răbdarea 
cu seninătate a tuturor încercărilor îngăduite de Dumnezeu să vină asupra lui. 
El a arătat în lucrarea Sa pildă de lucrare pentru fiecare din oameni în arena 
vieții lui pământești. 

Două trăsături deosebitoare înfăţişează privirilor noastre Evanghelia în lu- 
crarea Mântuitorului: împlinirea neabătută a voii lui Dumnezeu în faprele 
care atârnă de voia slobodă, și desăvârșita supunere faţă de voia lui Dumne- 
zeu în judecăţile lui Dumnezeu. M-am pogorât din cer, a zis Domnul, nu ca să 
fac voia Mea, ci voia Celui Ce M-a trimis pe Mine (n. VI, 38). Paharul pe ca- 
re l-a dat Mie Tatăl, au nu-l voi bea pe el? (n. XVIII, 11). Plinirea neabătută 
a voii lui Dumnezeu și supunerea față de judecăţile lui Dumnezeu Dumne- 
zeu-Omul le-a arătat prin întreaga Sa viaţă. Marea virtute, temeiul tuturor 
virtuţilor, pierdută de Adam în rai, virtutea ascultării de Dumnezeu, Dumne- 
zeu-Omul a adus-o din cer pe pământ la oameni, care se chinuiau în pierza- 
rea pricinuită de neascultarea față de Dumnezeu. Cu osebire s-a arătat virtutea 
aceasta în toată măreţia ei după ce Domnul a primit pătimirile cele cumplite. 
EI, în chipul lui Dumnezeu fiind, întru asemănarea oamenilor făcându-Se... şi 
cu înfățișarea aflându-Se ca un om, S-a smerit pe Sine ascultător făcându-Se pâ- 
nă la moarte, şi încă moarte de cruce (Fil. Il, 6-8). Din pricina acestei supuneri 
atotdesăvârșite față de voia lui Dumnezeu, Domnul a fost singurul adevărat 
Rob al lui Dumnezeu după firea Sa omenească!. EI a fost Rob atotdesăvârşit 
al lui Dumnezeu, Ce niciodată nu S-a abătut de plinirea voii lui Dumnezeu și 
de la supunerea față de această voie. Nici unul dintre oamenii drepţi n-a îm- 
plinit această sfinţită îndatorire a omului față de Dumnezeu în chip mulțu- 
mitor și neabătut. 

Adunării iudeilor Domnul i-a spus răspicat: Nu caut voia Mea, ci voia Ia- 
tălui, Celui Ce M-a trimis (In. V, 30). Înainte de a merge la purtătoarele de 


! Potrivit tâlcuirii Fericitului Teofilact al Bulgariei la vers. 17, cap. 14 din Evanghelia du- 
pă Luca. 

viață pentru neamul omenesc pătimiri și moarte pe cruce, Domnul a arătat 
în Sine neputința omului căzut înaintea judecăților lui Dumnezeu care îl pe- 
depsesc, El a început să Se întristeze şi să Se mâhnească (Mt. XXVI, 37). Fră- 
mântarea sufletului Său EI a binevoit să o descopere ucenicilor aleși: Înzristar 
este sufletul Meu până la moarte (Mt. XXVI, 38), le-a grăit El. După aceea, S-a 
întors la rugăciune — acest liman de nădejde în necazuri și în ispite. El a că- 
zut pe fața Sa (Mr. XXVI, 39), şi a fost înălțat după omenitate la o nevoinţă 
atât de încordată, că se făcuse sudoarea Lui ca picăturile de sânge ce pică pe pă- 
mânt (Lc. XXII, 44). În pofida stării atât de încordate în care fusese adusă fi- 
rea omenească a lui Dumnezeu-Omul, rugăciunea Lui vădea, în același timp, 
şi că E avea cu adevărat voie omenească și că în E] voia omenească se supu- 
nea deplin celei Dumnezeiești. Rugăciunea lui Dumnezeu-Omul, rostită de 
către El înainte de mergerea la pătimiri, este o moștenire duhovnicească pre- 
ţioasă pentru toată seminţia cea creștinească: ea e în stare să verse mângâiere 
în sufletul care se chinuie sub povara celor mai grele întristări. Părintele Meu, 
a grăit Domnul în rugăciunea Sa, Ze este cu putinţă, treacă de la Mine paha- 
rul acesta: însă nu cum voiesc Eu, ci cum Tu voieşti (Mt. XXVI, 39). „Pahar” a 
numit Domnul judecățile lui Dumnezeu. Acest pahar este dat de Dumnezeu 
omului spre mântuirea lui. 

Moartea pe cruce și batjocurile, chinurile, caznele ce i-au premers Dumne- 
zeu-Omul a binevoit a le lua asupra Sa de bună voie. Ca Fiu al lui Dumnezeu 
și Dumnezeu, având o singură voinţă cu Tatăl și cu Duhul, E] a luat pedeapsa 
asupra Sa, Celui Nevinovat de păcat, asupra Fiului Omului și totodată Fiului 
lui Dumnezeu, ca să-l răscumpere omenirea cea vinovată de păcate. Celui ca- 
re a încercat să întrebuinţeze un mijloc omenesc în apărarea Lui, în împotrivi- 
re faţă de judecăţile lui Dumnezeu, El i-a grăit: Întoarce sabia ta în locul ei. Au 
ţi se pare că nu pot să-L rog acum pe Tatăl Meu şi să Îmi pună Mie înainte mai 
mult de douăsprezece legiuni de îngeri? Dar cum se vor plini Scripturile, în care 
e înfățișată hotărârea lui Dumnezeu, că așa se cade să fie? (Mr. XXVI, 52-54). 
Aceeași concepţie despre lucrarea nestrămutatelor judecăţi ale lui Dumnezeu 
a arătat-o Domnul în faţa lui Pilat. Trufașul roman, necăjit de tăcerea Dom- 
nului, a zis: Mie nu-mi grăiești? Au nu ştii că putere am să Te răstignesc, şi pu- 
tere am să 1e slobozesc? Domnul i-a dat răspuns: N-ai avea nici o putere asu- 
pra Mea, de n-ar fi fost dat ție de sus (În. XIX, 10,11). „Lucrează judecăţile lui 
Dumnezeu, lucrează stăpânirea lui Dumnezeu: tu ești doar o unealtă care pe 
sine nu se înțelege”. Însă unealta este dăruită cu înţelegere și voie slobodă: de 


! Numeroasa armată a romanilor, stăpânii lumii, ajungea la douăsprezece legiuni. E lim- 


pede că ceea ce voia să arate Cuvântul lui Dumnezeu era să înfățișeze ideea unei armate mai 
numeroase și mai puternice decât orice armată omenească, 

asta e încredințată, și o rostește cu obrăznicie și slavă deşartă. Ea lucra fără să 
înţeleagă judecățile lui Dumnezeu, lucra în chip slobod şi de bună voie: lucra- 
rea ei este vădită de un păcat ce-și are greutatea şi măsura sa înaintea judecății 
lui Dumnezeu (In. XIX, 11). 

Împotrivirea faţă de judecăţile lui Dumnezeu se numără în rândul între- 
prinderilor sataniceşti. Când Domnul a prevestit ucenicilor despre pătimirile 
și moartea silnică ce-L aşteptau, /uându-L pe El Petru, a început a-l sta împotri- 
vă, zicând: Milostiv fii Ție, Doamne; să nu fie Ție aceasta. lar El, întorcându-Se, 
a zis lui Petru: Mergi după mine, satano! Sminteală Îmi ești — că nu cugeți cele 
ce sunt ale lui Dumnezeu, ci cele ce sunt ale oamenilor (Mt. XVI, 22,23). Petru 
era mișcat de un simțământ părut bun; dar el lucra din felul de a gândi și din 
binele care sunt ale firii omenești căzute. Vrăjmaşe voii lui Dumnezeu și atot- 
sfântului bine ce vine de la Dumnezeu sunt înţelegerea şi binele firii omenești 
căzute; ele sunt mustrate şi osândite de judecăţile lui Dumnezeu. Înțelegerea 
și voia omenească, în orbirea lor, sunt gata să stea și să lucreze împotriva ju- 
decăţilor şi hotărârilor dumnezeieşti, nepricepând că o astfel de întreprinde- 
re este o întreprindere oarbă, este o luptă a făpturii mărginite, nimicnice, cu 
Dumnezeu Cel Atotputernic și Atotdesăvârșit. 

Nu este al vostru a şti anii sau vremile pe care Tatăl le-a pus întru a Sa stăpâni- 
re (Fapte I, 7), le-a spus Domnul Apostolilor atunci când ei l-au întrebat despre 
vremea în care trebuia să ia naștere împărăţia israiliteană. Acest răspuns al Dom- 
nului e un răspuns la toate întrebările curiozității și trufiei omenești despre ju- 
decăţile lui Dumnezeu. Nu este a/ vostru, oameni, a ști ceea ce Tatăl a pus întru a 
Sa stăpânire! Vouă vi se potrivește a înțelege ceea ce este pe măsura minţii voas- 
tre; nu e al vostru să înțelegeți gândul Minţii Celei fără de margini. 

Lucrarea voastră, oamenilor, trebuie să stea doar în plinirea voii lui Dum- 
nezeu. Pilda acestei lucrări este arătată, dreptarul acestei lucrări este predanisit 
omenirii de către Omul Cel Desăvârşit: Dumnezeu Care a luat asupra Sa ome- 
nitatea. Mișcaţi de puterea credinţei neștirbite în Dumnezeu, urmaţi cu râvnă 
poruncilor Evangheliei și supuneţi-vă cu evlavie judecăților lui Dumnezeu. 

Ce duce la călcarea poruncilor lui Dumnezeu, la lucrarea potrivnică jude- 
căților lui Dumnezeu, lucrare înfăptuită cu osârdie prin cârtire, hulă, deznă- 
dejde? — Uitarea veșniciei, uitarea morţii, uitarea faptului că suntem pribegi 
pentru o scurtă vreme pe pământ, lepădarea gândului că pe pământul acesta 
suntem doar niște surghiuniţi, năzuința de a da mulțumire poftelor şi patimi- 
lor, dorința desfărării cu desfătarea cea trupească și păcătoasă, pierzătoarea în- 
șelare și amăgire de sine, sub vraja cărora omul abuzează în chip nebunesc de 
stăpânirea asupra sa și de voia lui slobodă, aducându-se pe sine jertfă în între- 
gime deșertăciunii pământeşti, ucigându-se pe sine față de fericirea înapoia- 

ză prin nevoinţa pătimitoare a Răscumpărătorului, pregătindu-și în iad mor- 
mânt veşnic: mormânt atât pentru trup cât şi pentru suflet. 

Acest gând să fie întru voi, care era și în Hristos Iisus (FIl. IL, 5-8), îndeam- 
nă pe creştini Apostolul Pavel, dând ca pildă supunerea lui Dumnezeu-Omul 
înaintea judecăților lui Dumnezeu, supunerea fără cârtire, întinsă până la pri- 
mirea asupra Sa a acelei cazne la care erau supuși doar criminalii din popoa- 
rele barbare, de care erau slobozi criminalii dintre cetăţenii romani. Lepăzând 
toată trufia și păcatul cel ce lesne înconjură:, prin răbdare să alergăm la lupta ca- 
re este pusă înaintea noastră, căutând la lisus, Începătorul şi Plinitorul credinţei, 
Care în locul bucuriei ce era pusă înaintea Lui, a răbdat crucea de ocară nebă- 
gând seamă... Luaţi bine aminte, dar, la Cel Ce a răbdat de la păcătoşi asupra Sa 
împotrivire” ca aceea, ca să nu osteniţi, slăbind cu sufletele voastre (Exr. XII, 1-3). 
Iisus, ca să sfințească pe popor cu sângele Său, afară de poartă a pătimit. Pentru 
aceasta, dar, să ieşim la Dânsul afară de tabără, ocara Lui purtând (Ex. XIII, 
12-13). leşire afară de tabără și lepădare a toată trufia este numită lepădarea 
iubirii de această lume. Apostolul aminteşte dumnezeiasca mângâiere rostită 
de Dumnezeu către acei aleși ai Săi pe care EI i-a înfiat și pe care, ca dovadă a 
înfierii, îi cercetează necazurile: Fiu/ meu! Nu defăima certarea Domnului, nici 
nu slăbi find mustrat de Dânsul: că pe cine iubeşte Domnul ceartă, şi bate pe tot 
fiul pe care îl primeşte (Evr. XII, 5, 6). 

Hristos a pătimit pentru noi, grăieşte Sfântul Apostol Petru, /ăsându-ne pil- 
dă ca să urmăm urmelor Lui (1 Pr. 1], 21). Dacă bine făcând şi pătimind veți 
răbda, aceasta este, dar, înaintea lui Dumnezeu: că spre aceasta ați şi fost chemaţi 
(1 Pr. II, 20, 21). Așa sunt judecăţile lui Dumnezeu! Așa e hotărârea Lui! Așa 
este chemarea adevăraţilor creştini pentru toată vremea pribegiei lor pămân- 
tești! — Creștini iubiți de Dumnezeu și Cer! Nu vă miraţi de ispita de foc care vi 
se trimite spre încercare (1 Pt. IV, 12) ca de o întâmplare ciudată, nepotrivită, 
afară de rânduială. Bucuraţi-vă la venirea ispitelor! Precum aici, pe pământ, vă 
faceţi părtași ai pătimirilor lui Hristos, așa și în viaţa ce va să vină vă veţi face 
părtași ai slavei Lui (1 Pt. IV, 13). Casa lui Dumnezeu este supusă judecății lui 
Dumnezeu, are nevoie de această judecată (1 Pr. IV, 17). „Casa lui Dumne- 
zeu” este numită atât întreaga Biserică a lui Hristos, cât şi fiecare creștin. Are 
nevoie această casă de cercetarea lui Dumnezeu și de curăţire, ca una ce este 
supusă neîncetat spurcării şi vătămării. Şi cu marele ajutor ce vine din neca- 
zuri, care smeresc duhul cel atât de înclinat spre semeţie al omului, este greu, 
foarte greu să te mântuieşti. Dreptul abia se mântuiește! (| Pr. IV, 17) Dacă aşa 


! Care ne pune lesne piedică. 


2 Neluând aminte la necinstirea adusă Lui. 
3 Batjocură. 

stau lucrurile, ce îi așteaptă pe cei ce se împotrivesc Evangheliei lui Dumnezeu 
(1 Pr. IV, 17)? Ce/ necredincios și păcătos unde se va arăta? (1 Pr. IV, 18). Smeri- 
ta cugetare să agonisiți: fiindcă Dumnezeu celor mândri le stă împotrivă, iar ce- 
lor smeriţi le dă bar (1 Pt. V, 5). Simţiţi venirea harului prin minunata linişte 
şi mângâiere ce se revarsă în inimile voastre atunci când mărturisiţi că dreaptă 
este judecata lui Dumnezeu cu privire la voi şi că sunteți vrednici de pedeapsă, 
că aveţi nevoie de ea. La venirea ispitelor nu vă lăsaţi pradă întristării, deznă- 
dejdii, trândăviei, cârtirii — acestor semne ale trufiei şi necredinţei: dimpotri- 
vă, însufleţiți și înaripaţi de credință, smer;ţi-vă sub mâna tare a lui Dumnezeu, 
ca să vă înalțe la vremea potrivită, toată întristarea voastră, adică toată grija, 
aruncând spre Dânsul, că Acela Se îngrijește pentru voi (1 Pr. V, 6, 7). Pătimi- 
torilor! Să ştiţi că după voia lui Dumnezeu pătimiţi; să fiţi încredințați că fără 
voia lui Dumnezeu, fără îngăduința lui Dumnezeu, nu s-ar fi atins de voi nici 
un necaz. Dumnezeu a căutat spre voi cu milostivire, a binevoit întru voi, a 
socotit inima și vieţuirea voastră bineplăcute înaintea Lui — și de aceea a tins 
către voi mână de ajutor întru judecăţile Sale. El v-a trimis ori a îngăduit să 
vină asupra voastră necazuri ca să vă curățească, să vă păzească, să puteți atin- 
ge prin mijlocirea lor desăvârșirea. Voi, cei ce pătimiţi după voia lui Dum- 
nezeu! La venirea necazurilor lăsaţi-vă cu totul în voia și mila lui Dumnezeu, 
şi cu deosebită râvnă sârguiți spre plinirea poruncilor lui Dumnezeu (1 Pt. IV, 
19). Vremea necazului este acea fericită vreme în care Dumnezeu zidește su- 
fletul celui iubit al Său pe care l-a ales din mijlocul oamenilor. 

Este rânduiră de Dumnezeu calea strâmtă și necăjită din viața pământeas- 
Că la cer: ne este poruncit să umblăm pe această cale sub cruce; pe calea asta, 
sub povara crucii Sale, a mers Căpetenia neamului creștinesc, Dumnezeu îno- 
menit. Crucea este răbdarea întru Domnul a tuturor amărăciunilor şi neca- 
zurilor ce vor fi îngăduie asupra noastră de către Pronia lui Dumnezeu. Aşa 
e judecata lui Dumnezeu. Pe ce e ea întemeiată? Pe aceea că omul este pe pă- 
mânt un răufăcător în locul de surghiun. Acestui răufăcător i s-a dat scurtul 
răstimp al vieţii pământești numai și numai ca să vadă starea sa de cădere şi le- 
pădare, să își dea seama că are neapărată nevoie să fie mântuit, să dobândească 
mântuirea prin mijlocirea Răscumpărătorului oamenilor, a Domnului nostru 
lisus Hristos. Răufăcărorul care a mărturisit că e răufăcător, care caută milă, 
trebuie să arate prin însăși viața sa mărturisirea păcătoșeniei sale. Mărturisirea 
nu poate fi socotită ca nefăţarnică atâta vreme cât ea nu este mărturisită de o 
purtare pe potrivă. Călcătorul de lege este dator să adeverească întoarcerea sa 
către Dumnezeu prin împlinirea voii Lui și prin supunerea față de această vo- 
ie: el e dator să aducă înaintea lui Dumnezeu, Cel Drept Judecător și în mila 
Sa, răbdarea pedepselor îngăduite de Dumnezeu asupra lui spre învățătură, să 

aducă răbdarea smerită ca pe o tămâie bineînmiresmată, ca pe o jertfă bine- 
plăcută, ca pe o mărturie vrednică de crezare a credinței. 

Toţi sfinţii — toţi până la unul — s-au împărtășit de calea cea necăjită (Evr. 
XII, 8). Ei au străbătut cu toții alergarea vieții pământești prin spini, hrănin- 
du-se cu azimele lipsurilor de tot felul, stropindu-se cu isop amar, adăpân- 
du-se mereu din paharul feluritelor ispire. Acest lucru a fost neapărat trebuin- 
cios pentru mântuirea şi desăvârşirea lor: necazurile le-au slujit în acelaşi timp 
și ca mijloc de şlefuire duhovnicească, și ca doctorie, şi ca învățătură. Firea 
vătămată nu a rămas nici într-un singur om fără să aducă, într-o măsură mai 
mare sau mai mică, roada sa proprie; firea noastră vătămată are nevoie neîn- 
cetat, ca de un leac împotriva otrăvii, de necazuri: prin ele se stinge în ea con- 
simţirea la otrava păcătoasă a patimilor — mai ales a trufiei (2 Cor. XII, 17), 
patima cea mai otrăvită şi pierzătoare între patimi; prin ele este scoasă sluga 
lui Dumnezeu din încrezuta, rătăcita părere de sine, întru smerita cugetare și 
înţelegerea duhovnicească. Încrezuta părere de sine nu are cum să nu răpeas- 
că dreptatea și vrednicia unei vieţuiri ce se înfăţişează ca mulţumitoare!. Pri- 
ceput-am, Doamne, mărturiseşte lui Dumnezeu sfântul Lui prooroc, că drepte 
sunt judecățile Tale, şi întru adevăr m-ai smerit (Ps. CXVIIL, 75). Judecățile Ta- 
le sunt bune (Ps. CXVIII, 39), oricât de aspre ar părea la arătare. Urmările lor 
sunt binefăcătoare, purtător de viață şi mângâietor este rodul lor. Bine este mie 
că m-ai smerit, ca să mă învăţ îndreptările Tale (Ps. CXVIII, 71). Calea adevă- 
rului am ales și judecățile Tale n-am uitat (Ps. CĂVILL, 30), de la judecățile Tale 
nu m-am abătut (Ps. CXVIII, 102, 52, 43, 175, 165), fiindcă fără supunerea în 
faţa lor a bineplăcea Ție ese cu neputinţă. În grele ispite și necazuri, neaflând 
ajutor de nicăieri, adusu-mi-am aminte de judecăţile Tale cele din veac, Doam- 
ne, și m-am mângâiat (Ps. CXVIIL, 52). Întru judecările Tale am nădăjduit! 
(Ps. CXVIII, 43). Judecăzile Tale vor ajuta mie! (Ps. CXVIIL, 175). De șapte ori 
în zi, adică neîncetat, Te voi lăuda pentru judecățile dreptăţii Tale (Ps. CXVIIL, 
164): lucrarea omului cea potrivită cu lucrarea pe care o înfăptuieşte Dum- 
nezeu în nepătrunsele Sale judecăţi este neîncetata sau cât se poate de deasa 
slavoslovire a lui Dumnezeu. Prin slavoslovirea lui Dumnezeu se gonesc gân- 
durile de necredință, de puţinătate de suflet, de cârtire, de hulă, de deznădejde 
— se aduc gânduri sfinte, dumnezeiești. Spune Apostolul: Jar judecați fiind de 
Domnul suntem certați, ca să nu fim osândiţi cu lumea (| Cor. XI, 32). Amin. 


1 Acest lucru se vede cu deosebită limpezime din cartea lui lov. Dreptul şi-a înșirat la înce- 
put virtuțile, și le-a înfățișat într-un tablou minunat şi pitoresc; dar după ce s-a curăţit și s-a 
desăvârşit prin necazuri, atunci s-a schimbat în el felul în care se privea pe sine: el s-a văzut ca 
o pieritură față de mărirea Dumnezeirii, s-a socotit pe sine pământ și cenușă. 


545 


“02 
a 


Sfatul minţii cu inima 


Sufletul: — Sufăr de durere nemângâiată, nicăieri nu aflu alinare. Nu aflu 
alinare și mângâiere nici în afara, nici înlăuntrul meu. Nu pot privi la lumea 
plină de amăgire, înșelăciune, pierzanie de suflet. Contemplarea lipsită de 
prevedere a lumii, câteva priviri neprevăzătoare aruncate asupra smintelilor 
ei, neştiinţa otrăvii ascunse în întipăririle lăsate de către ea, copilăreasca, lip- 
sita de cercare încredere în ea au atras asupra mea săgețile ei, m-au umplut de 
răni omorâtoare. De ce să mai privesc la lume? De ce să o mai iscodesc, să.o 
cercetez în amănunţime ori să mă leg de ea, de vreme ce sunt un pribeag așa 
vremelnic pe pământ? Negreșit o voi părăsi, și nu știu când o voi părăsi. În G- 
ecare zi, în fiecare ceas trebuie să fiu gata de chemarea în veşnicie. Oricât s-ar 
prelungi rătăcirea mea prin pustia acestei lumi, ea e neînsemnată înaintea ne- 
măsuratei veşnicii, înaintea căreia totuna sunt şi ceasurile, și zilele, și anii, și 
veacurile. Însăși lumea, cu toată uriașa ei înălțare de turn Babel, trece: Pămân- 
tul şi lucrurile ue pe dânsul vor arde (2 Pr. III, 10). Vor arde aceste lucruri — 
roadele căderii și lepădării oamenilor. Rănile pe care mi le-a făcut lumea au 
făcut lumea nesuferită pentru mine, însă nu m-au ferit de noi răni. Nu vreau 
să fiu în lume! Nu vreau să mă supun ei! Nu vreau să iau parte în nici un fel 
la slujirea ei! Nu vreau nici măcar să o văd! Ea însă mă urmărește peste tot: se 
bagă cu sila în viaţa mea; mi se înfățișează înveșmântată într-o frumuseţe fer- 
mecătoare; mă slăbănogeşte, mă rănește, mă doboară, mă pierde. Eu însumi, 
purtând și cuprinzând neîncetat în mine temeiul amăgirii de sine și înșelării 
pe care le-a înrădăcinat în mine păcatul, nu încetez a mă lăsa amăgit de lume: 
urând-o, fără voie sunt atras de ea și beau cu sete otrava ei, înfig adânc în mine 
săgețile pe care ea le trage în mine. Îmi întorc privirea tristă și scrutătoare de 
la lume spre mine însumi. În mine însumi nu aflu nimic mângâietor. În mi- 
ne fierb nenumărate patimi păcăroase! Neîncetat mă spurc cu greșale de mul- 
te feluri: ba mă chinuie mânia și ranchiuna; ba simt că ard în focul curviei. 
Mi se tulbură sângele, mi se aprinde închipuirea din pricina oarecărei lucrări 
care îmi e străină și duşmănoasă — și văd înfăţişându-mi-se chipuri smintitoa- 
re, care mă trag spre visarea la păcat, spre îndulcirea de sminteala pierzătoare. 
N-am putere să fug de chipurile smintitoare: fără de voie, în chip silnic, ochii 
mei îndurerați se lipesc de ele: și n-am unde să fug! Am fugit în pustie: în pus- 


546 


tie m-au însoţit priveliştile păcatului (sau mi-awapucat-o înainte, nu știu); în 
pustie mi s-au înfățișat în chip deosebit de viu şi de ucigător. Aceste chipuri, 
de fapt, nici nu ființează: și chipurile, şi fiinţarea lor, şi frumuseţea lor sunt 
amăgire și înșelare; totodată însă ele sunr vii, şi nimic — nici însuși timpul, nici 
bătrâneţea slăbănogită — nu poate să le omoare. Le spală din închipuire la- 
crimile de pocăință: lacrimi de pocăință nu am. Le șterge din închipuire rugă- 
ciunea smerită, împreunată cu plânsul inimii: n-am asemenea rugăciune. Ini- 
ma mea e lipsită de străpungere, e lipsită de plânsul mântuitor: ea nu se miş- 
"că în mine, la fel ca o frântură de piatră nesimţizoare. În ciuda cumplitei mele 
“păcătoşenii, arareori îmi văd păcătoșenia. În ciuda faprului că în mine bine- 
e este amestecat cu răul şi s-a făcut'rău, aşa cum o mâncare minunată devine 
otravă atunci când e amestecată cu otravă, uit starea jalnică a binelui ce mi s-a 
dat când am fost zidit şi care a fost vătămat, schimonosit în mine de cădere. 
Încep să văd în mine binele ca fiind întreg și fără de prihană, încep să îl admir: 
slava mea deșartă mă scoate, din pajiștea roditoare și grasă a pocăinței, într-o ța- 
fă îndepărtată, în ţară pietroasă și stearpă, în ţara mărăcinilor şi neghinelor, în 
fara minciunii, amăgirii de sine, pierzării. Las împlinirea poruncilor lui Hristos 
şi începe a plini insuflările inimii mele, a urma simţirilor ei, voii ei; cu obrăz- 
nlicie numesc „bune” simţirile firii căzure, „virtute” — faptele ei, socot acest „bi- 
ne” și această „virtute” ca vrednice de răsplăţile cerești și pământești, omenești și 
dumnezeieşti. Când mă străduiam a plini poruncile lui Hristos, neluând amin- 
te la voia inimii mele şi siluind-o, mă recunoșteam dator înaintea lui Dumne- 
zeu şi a oamenilor, rob necredincios și netrebnic! În urma amăgirii de sine apar 
în mine întristarea, trândăvia și un anumit întuneric înfricoșat. Iristeţea mă lip- 
sește de lucrare morală, trândăvia îmi ia puterea de a mă lupta cu păcatul, iar 
întunericul — urmare a întristării și trândăviei —, întunericul nepătruns ascunde 
de mine pe Dumnezeu, judecata Lui cea nemitarnică și cumplită, răsplăţile cele 
făgăduite pentru virtutea creștină, pedepsele făgăduite pentru lepădarea crești- 
nismului și atotsfintelor lui rânduieli. Încep să păcătuiesc fără de teamă, conști- 
inţa tăcând ca omorâtă sau adormită. Arareori, foarte arareori se întâmplă clipe 
de străpungere, de lumină și de nădejde. Atunci mă simt schimbat: dar clipa de 
lumină este scurtă. Cerul meu nu ades se înseninează. Ca niște nori negri se nă- 
pustesc în zbor asupra mea patimile și iarăși mă aruncă în întuneric, în tulbura- 
re, în nedumerire, în pierzare. — Mintea mea! Tu ești călăuza sufletului. Povăţu- 
iește-mă! Adu în mine liniștea fericită! Învaţă-mă cum să zăvorăsc intrarea mea 
de întipăririle lumii, cum să înfrânez şi să înăbuș patimile care scot capul din 
mine însumi. Lumea și patimile m-au istovit în chinuri, m-au sfâșiat. 
Mintea: — Răspunsul meu nu te va mângâia. Şi eu, dimpreună cu tine, su- 
flete, sunt doborâtă de păcat. Cele ce-mi spui mi-s cunoscute pe deplin. Cum 
îţi voi ajuta, de vreme ce eu însumi primesc lovituri aducătoare de moarte, de 

vreme ce mie însumi îmi lipseşte puterea de a lucra în chip de sine stăpânitor? 
În lucrarea mea necontenită, ce mi-a fost dăruită de Făcător și care este în- 
sușirea mea aparte!, sunt neîncetat supusă înrâuririi străine. Înrâurirea aceas- 
ta este cea a păcatului, de care sunt vătămată și adusă în neorânduială. Aceas- 
tă înrâurire mă depărtează neîncetat de Dumnezeu, de veșnicie, mă trage în 
amăgire prin lumea cea deșartă și trecătoare, în amăgire prin mine însămi, în 
amăgire prin tine, suflete, în amăgire prin păcat, în amăgire prin îngerii că- 
zuţi. Neajunsul meu de temelie stă în împrăștierea care mă siluiește fără con- 
tenire. Doborâră de împrăștiere, plutesc, rătăcesc prin lume fără nevoie și fo- 
los, asemenea duhurilor căzute. Aș vrea să mă opresc, dar nu pot: împrăștierea 
mă răpește, mă duce. Răpită de împrăştiere, nu pot să te privesc cum se cuvi- 
ne nici pe tine, suflete, nici pe mine însămi. Din pricina împrăștierii nu pot să 
iau aminte cum se cuvine la Cuvântul lui Dumnezeu: la arătare mă înfăţișez 
cu luare-aminte, însă în vreme ce mă străduiesc să iau aminte, fără de voie mă 
abat în toare părțile, mă las purtată foarte departe, către lucruri cu totul străi- 
ne, a căror cercetare nu doar că mi-este nefolositoare, ci chiar și cât se poate de 
vătămătoare. Din pricina ucigătoarei împrăștieri nu pot să Îi aduc lui Dum- 
nezeu rugăciune puternică, lucrătoare, și să mă pecetluiesc cu frica Lui, prin 
care s-ar nimici împrăștierea mea, prin care ţi s-ar împărtăși, suflete, frânge- 
re şi străpungere a inimii. Din pricina împrăștierii mele, tu petreci întru îm- 
pietrire; fiind tu împietrit și nesimţit, eu mă împrăștii și mai mult. Împrăș- 
tierea este pricina slăbiciunii mele în lupta cu gândurile păcătoase. Din prici- 
na împrăștierii simt întunecare și apăsare: atunci când mi se înfățișează gândul 
păcătos nu-l recunosc deodată, dacă este ascuns sub un pretext; și chiar când 
este vădit păcătos, întrarmându-mă împotriva lui nu dau dovadă de ură hotă- 
râtă şi neîmpăcată, intru în vorbă cu ucigașul meu, mă îndulcesc de otrava ce 
aduce moarte, pe care el o strecoară în mine cu viclenie. Rareori sunt birui- 
tor, adesea biruit. Din pricina împrăștierii mă fac uituc: uit de Dumnezeu, uit 
de veşnicie, uit cât de schimbătoare și amăgitoare este lumea, mă las atras de 
ea și te trag, suflete, după mine. Uit păcatele mele. Uit căderea mea, uit sta- 
rea mea cea jalnică: întru întunecarea și amăgirea mea de sine, încep să caut 
în mine și în tine vrednicii. Încep să caut, să cer recunoașterea acestor vred- 
nicii din partea lumii mincinoase, care e gata să le recunoască pentru un mi- 
nut, ca după aceea să-și bată joc cu mai multă răutate. Vrednicii nu-s în noi: 
vrednicia omului a fost cu totul spurcată de cădere, și omul va gândi cu drep- 
tate despre sine dacă, așa cum sfătuieşte oarece mare nevoitor, se va socoti pe 
sine o urâciune?. Cum să nu fie urâciune fiinţa neputincioasă, preanimicni- 


! Calist Carafighiotul, cap. 3, Dobrotoliubie, partea a patra. 


2 Un frate l-a rugat pe Preacuviosul Sisoe cel Mare să-i spună cuvânt de folos. Bătrânul i-a 
răspuns că monahul trebuie să fie mai prejos decât idolii. Când fratele a întrebat ce înseamnă să 

că, ce a fost chemată din neființă la ființă de Atotputernicul Ziditor al tutu- 
ror celor văzute și nevăzute și s-a întrarmat împotriva Ziditorului său? Cum să 
nu fie urâciune ființa ce n-are nimic care să fie al său, ce a primit de la Dum- 
nezeu totul, şi s-a răsculat împotriva Lui? Cum să nu fie urâciune fiinţa ce nu 
s-a rușinat de rai, ce și-a îngăduit în mijlocul fericirii raiului să asculte cu plă- 
cere cumplita clevetire şi hulă împotriva lui Dumnezeu, ce a vădit neîntârzi- 
ată încuviinţare la clevetire și hulă prin călcarea cu fapta a poruncii lui Dum- 
nezeu? Cum să nu fie urâciune mintea — sălaș și născătoare neîncetată de cu- 
gete spurcate și rele, cugete vrăjmașe în chip statornic lui Dumnezeu? Cum 
să nu fie urâciune sufletul în care colcăie mereu patimi hâde şi nebunești ca 
niște şerpi otrăvitori, vasilisci şi scorpii într-o groapă adâncă? Cum să nu fie 
urâciune trupul zămislit în fărădelegi, născut întru păcate, unealtă a păcatului 
în vremea scurtei vieți pământeşti, izvor de putoare ucigătoare după sfârşitul 
acestei vieţi? — Noi, suflete, alcătuim o singură ființă duhovnicească: eu cuget, 
tu simţi; dar noi nu doar că suntem vătămate de păcat, ci și despărțite de el ca 
şi cum am fi două fiinţe aparte, ale căror lucrări se bat mai întotdeauna cap în 
cap. Suntem dezunite, învrăjbite între noi, suntem despărțite de Dumnezeu! 
Prin păcatul care viază în noi suntem învrăjbite cu Însuși Arotsfântul și Azot- 
desăvârșitul Dumnezeu! 

Sufletul: — Întristător este răspunsul tău, însă îndreptăţit. Mă mângâie în- 
trucâtva faptul că împărtășim starea noastră jalnică și putem împărți necazul, 
ne putem ajuta unul pe celălalt. Dă-mi sfat, deci: cum să ieșim din neorân- 
duiala noastră cea de obşte? Eu am băgat de seamă că simțămintele mele se 
potrivesc întotdeauna cu gândurile tale. Inima nu se poate lupta cu gândul 
multă vreme: ea i se supune totdeauna, iar de vreodată i se și împotrivește, o 
face numai pentru scurt timp. Mintea mea! Fii călăuză spre mântuirea noas- 
ră cea de obşte. 

Mintea: — Încuviinţez spusa ta, că inima nu se împotrivește multă vreme 
gândului; dar, ea, după ce-a arătat supunere vreme de un minut, se răscoală 
din nou împotriva gândului celui mai curat, celui mai plăcut lui Dumnezeu, 
şi o face cu atâta putere și încrâncenare că mai întotdeauna mă doboară și mă 
trage în urma ei. După ce m-a doborât, ea începe să nască în mine cele mai 
necuviincioase gânduri, care dau în vileag patimile ascunse. Ce să zic şi des- 
pre gândurile mele? Din pricina neorânduielii și vătămării căpătate de mine 
din pricina păcatului, gândurile mele sunt cu totul nestatornice. Dimineaţa, 
de pildă, s-au născut în mine anumite gânduri despre viețuirea noastră duhov- 
nicească, despre mult ostenitoarea nevoință nevăzută, despre împrejurările în 


fii mai prejos decât idolii, bătrânul a grăit: „Scriptura spune despre idoli că gură au și nu grăiesc, 


ochi au şi nu văd, urechi au şi nu aud. aşa trebuie să fie şi monahul. Și precum idolii sunt urâciu- 
ne, așa și monahul să cugete despre sine că e o urâciune”. Patericul egiptean, litera $. 

care ne aflăm pe pământ, despre soarta noastră în veșnicie; aceste gânduri au 
părut întemeiate. Deodată, pe la prânz sau mai devreme, ele au pierit de la si- 
ne în urma nu știu cărei întâlniri neașteptate, au fost înlocuite de către altele, 
care, la rândul lor, au fost recunoscute ca vrednice de luare-aminte. Spre sea- 
ră se ivesc noi gânduri, și acestea cu îndreptăţirile lor. Noaptea sunt tulburată 
de alte gânduri, care de-a lungul zilei au fost ascunse undeva, parcă pândin- 
du-mă, ca în vreme liniștii nopţii să mi se înfăţișeze pe neașteptate, să mă tul- 
bure cu descrierea plină de vrajă şi ucigătoare a păcatului. În zadar, învățată 
de Cuvântul lui Dumnezeu, socot ca drepte doar acele gânduri la care tu, su- 
flete, răspunzi printr-o stare de adâncă linişte, smerenie, dragoste de aproape- 
le; în zadar sunt încredinţată că toate gândurile, nu doar cele ce îţi pricinuiesc 
frământare şi neorânduială, ci şi cele însoţite de o tulburare, de o învârtoșare 
a ta cât de mică, sunt străine de adevăr, cu totul mincinoase, amăgitoare, pier» 
zătoare, cu orice mască de adevăr n-ar fi acoperite. Zadarnică este această cu+ 
noștință! Zadarnic este acest semn nemincinos ce desparte cu hotărâre în lu- 
mea duhurilor binele de rău! Ca urmare a unei boli nepătrunse, care viază în 
mine, pătrunse numai prin cercarea duhovnicească, nu pot să mă rup de gân- 
durile ucigașe născute în mine de păcat. Nu pot nici să le înăbuș, nici să le 
smulg atunci când ele încep să colcăie în mine ca niște viermi; nu pot nici să le 
alung, nici să le izgonesc de la mine atunci când năvălesc asupra mea dinafară 
ca nişte tâlhari, ca niște fiare cumplite, însetate de sânge. Ele mă ţin în robie, 
în grea robie, mă chinuie, mă muncesc, în fiecare ceas sunt gata să mă sfâșie, 
să mă doboare cu moarte veșnică. Chinul pricinuit de ele ţi-l împărtășesc fără 
voie ţie, suflere — îl împărtășesc însuși trupului nostru, care e suferind și nepu- 
tincios fiindcă este rănit cu răni nenumărate, pătruns și de săgețile şi de săbiile 
păcatului. Otrăvit cu otrava morţii veșnice tu, suflete, suferi tristețe de neîn- 
durat — cauţi mângâiere, n-o afli nicăieri. Degeaba socoți să afli în mine aceas- 
tă mângâiere: ucisă sunt cu tine împreună; împreună cu tine sunt îngropată 
în mormântul strâmt şi întunecos al nevederii și necunoștinţei de Dumnezeu. 
Faptul că ne purtăm de parcă Dumnezeul Cel Viu nici n-ar fi, de parcă ar fi 
mort, dă mărturie vrednică de crezământ despre propria noastră omorâre. 
Sufletul: — Călăuza mea! Ochiul meu! Cea mai înaltă putere a mea duhov- 
nicească! Tu mă aduci la deznădejde. Dacă tu, lumina mea fiind, te socoţi în- 
tuneric, ce să aştept de la celelalte puteri ale mele, care îmi sunt de obște cu 
dobitoacele necuvântătoare? Ce să aștept de la voința mea, sau de la puterea 
doririi, de la râvnă sau de la mânia cea firească — de la acestea, care nu pot lu- 
cra altfel decât o fac în dobitoace decât atunci când sunt aflate sub îndruma- 
rea ta? Mi-ai zis că în ciuda întregii tale neputințe, a întregii tale întunecări, 
a întregii tale omorâri, Cuvântul lui Dumnezeu încă lucrează asupra ta și ţi-a 
dat, cel puţin, semn pentru a deosebi binele de rău, ceea ce e un lucru foar- 

te greu. Și eu m-am făcut părtaş acestei cunoștințe! Și eu, când încep să simt 
neorânduială și tulburare, simt totodată că starea mea este greşită, simt faţă 
de această stare şi neîncredere și ură, mă străduiesc să lepăd de la mine starea 
ce-mi este nefirească și dușmănoasă. Dimpotrivă, când tu adăstezi, fie și pen- 
tru scurtă vreme, ca în braţele părintești, în gânduri culese din Cuvântul lui 
Dumnezeu, ce mângâiere simi! Ce slavoslovie către Dumnezeu începe să se 
înalțe din adâncul meu, din adâncul vistieriilor inimii! Ce evlavie mă cuprin- 
de în fața măreției lui Dumnezeu, care mi se descoperă atunci! Cât de nimic- 
nic fir de praf îmi par mie însumi în mijlocul uriașei și mult feluritei zidiri a 
lumii! Ce tihnă harică, adusă parcă de suflarea vântului din rai, începe să adie 
în mine și să mă răcorească pe mine, cel istovit de arșiță şi neplouare! Ce la- 
crimă dulce și tămăduitoare, zămislindu-se în inimă, urcă în cap și curge pe 
obrazul aprins din ochiul smerit şi blând, care priveşte pe toți și toate cu atâ- 
ta pace, cu atâta dragoste! Atunci simt eu tămăduirea firii mele! Arunci e des- 
ființată lupta lăuntrică! Atunci se unesc puterile mele sfâșiate și destrămate de 
păcat! După ce m-am făcut una cu tine și cu celelalte puteri ale mele, după ce 
am tras în această unire însuși trupul, simt mila Ziditorului către făptura Sa 
căzută, cunosc în chip lucrător însemnătatea și puterea Răscumpărătorului, 
Care mă vindecă prin porunca Sa cea atotputernică și de viață făcătoare. Eu 
ÎL mărturisesc! Eu văd lucrarea închinatului Atotsfânt Duh, care de la Tatăl 
purcede și e trimis de Fiul! Eu văd lucrarea lui Dumnezeu-Duhul, Celui adus 
de Dumnezeu-Cuvântul, Ce arată Dumnezeirea Sa prin puterea Sa ziditoare, 
prin mijlocirea căreia vasul sfărâmat se arată de parcă niciodată nu ar fi fost 
supus sfărâmării, în întregimea şi frumuseţea sa dintru început. Mintea mea! 
Întoarce-re către Cuvântul lui Dumnezeu, din care am luat deja nenumărate 
bunătăţi, dar le-am pierdut prin nepăsarea noastră, prin răceala noastră faţă 
de darurile lui Dumnezeu. Darurile fără de preţ, duhovnicești, le-am dat pe o 
nălucire amăgitoare de daruri sub a căror înfățișare păcatul și lumea mi-au dat 
otrava lor. Mintea mea! Întoarce-te cărre Cuvântul lui Dumnezeu! Caută aco- 
lo mângâiere pentru mine: în clipele de față durerea mea e de neîndurar, și mă 
tem să nu cad în pierzarea cea de pe urmă: în deznădejde. 

Mintea: — Cuvântul lui Dumnezeu, suflete, dezleagă nedumerirea noas- 
tă prin răspunsul cel mai mulţumitor cu putinţă; însă mulți dintre oameni, 
după ce au auzit Cuvântul Duhului și l-au răstălmăcit sieși cu înţelegerea lor 
trupească, au zis despre de viață făcătorul Cuvânt al lui Dumnezeu: Greu este 
Cuvântul acesta, și cine poate să-l asculte? (n. VI, 60). Ascultă, suflete, ce a zis 
Domnul: Cel ce și-a aflat sufletul său îl va pierde pe el, iar cel ce şi-a pierdut su- 
fletul său pentru Mine îl va afla pe el (Mt. X, 39). Cel ce-și inbește sufletul său 
îl va pierde pe el, iar cel își urăște sufletul său în lumea aceasta îl va păzi pe el în 
viața cea veşnică (|n. XII, 25). 

Sufletul: — Gata sunt să mor, de poruncește Dumnezeu; dar cum să mor eu, 
cel fără de moarte? Nu ştiu vreo armă care să fie în stare a mă lipsi de viaţă. 

Mintea: — Să nu crezi, suflete, că porunca lui Hristos legiuiește să mori 
doar tu, că eu aș fi scutită. Nu! Paharul morţii dator sunt să-l împart cu tine 
și să-l beau eu cea dintâi, ca vinovată de căpetenie a căderii, lepădării, neno- 
rocirii, morţii noastre vremelnice și veșnice care ne sunt de obște. Moartea și 
pieirea pe care le cere Dumnezeu de la noi nu stau în nimicirea fiinţei noas- 
tre, ci în nimicirea iubirii de sine, ce s-a făcut parcă viaţa noastră. lubirea de 
sine e dragostea schimonosită a omului căzut față de sine însuși. Iubirea de si- 
ne divinizează rațiunea sa căzută, cu nume mincinos — se străduie în toate și 
totdeauna să-și mulțumească voia sa căzută, cu îndreptare mincinoasă. lubi- 
rea de sine se vădește față de aproapele fie prin ură, fie prin dorinţa de a plă- 
cea oamenilor, adică patimilor omeneşti; iar față de lucruri, pe care ea le între- 
buinţează întotdeauna în chip rău, prin împătimire. Precum Sfânta Dragoste 
este /egătura desăvârșirii (Col. INI, 14) şi e alcătuită din plinătatea tuturor vir- 
tuţilor, așa și iubirea de sine este acea patimă păcătoasă ce e alcătuită din pli- 
nătatea tuturor celorlalte felurite patimi păcătoase. Pentru nimicirea în noi a 
iubirii de sine sunt datoare să lepăd toate cugetările mele, chiar de aș fi foar- 
te bogată în cugetările date de învăţătura lumii şi după stihiile acestei lumi 
(Col. II, 8). Sunt datoare să mă cufund în sărăcia duhului și, dezbrăcată prin 
această sărăcie, spălată prin plâns, netezită, înmuiată prin blândețe, curăție 
şi milostenie, să primesc înțelegerea pe care va binevoi s-o însemneze asupra 
mea dreapta Răscumpărătorului meu. Această dreaptă este Evanghelia. Iar tu, 
suflete, dator ești să te lepezi de voia ta, oricât de greu ar fi acest lucru pentru 
inimă, chiar dacă simțămintele și înclinările inimii tale ţi s-ar părea cele mai 
drepte și cele mai alese. În locul voii tale ești dator să împlinești voia lui Hris- 
tos, Dumnezeului și Mântuitorului nostru, oricât de neplăcut și de aspru ar fi 
acest lucru pentru inima iubitoare de sine. Iată moartea pe care o cere Dum- 
nezeu de la noi, ca prin moartea cea de bună voie să nimicim moartea care 
viază în noi în chip silnic și să primim în dar învierea și viaţa ce izvorăsc din 
Domnul lisus. 

Sufletul: — M-am hotărât la lepădarea de sine: din singure cuvintele pe ca- 
re le-ai rostit despre lepădarea de sine, şi am început deja să simt mângâiere și 
nădejde. Să părăsim viaţa ce naște deznădejdea și să primim viaţa ce e zălogul 
mântuirii. Du-mă, mintea mea, în urma poruncilor lui Dumnezeu, iar tu în- 
săți rămâi neabătută întru Acel Cuvânt Care a vestit despre Sine: Ce/ ce rămâ- 
ne întru Mine şi Eu întru el, acela face roadă multă: că fără Mine nu puteți face 
nimic (n. XV, 5). Amin. 


02 
ca 


Vederea păcatului propriu 


Veni-va vremea aceea cumplită, sosi-va acel ceas înfricoșat în care toate pă- 
catele mele vor sta la arătare înaintea lui Dumnezeu-Judecătorul, înaintea în- 
gerilor şi a întregii omeniri. Presimţind starea sufletului meu din acel ceas 
cumplit, mă umplu de spaimă. Sub înrâurirea acestei presimţiri vii și puterni- 
ce, cu cutremur mă grăbesc a mă afunda în cercetarea de sine, sârguiesc a ve- 
dea păcatele însemnate în cartea conștiinței mele, pe care le-am săvârșit cu lu- 
crul, cu cuvântul și cu gândul. 

Cărţile ce n-au mai fost demult citite, cărţile învechite în dulapuri sunt pli- 
ne de praf, roase de molii. Cel care ia o asemenea carte o citește cu multă oste- 
neală. Așa e și conștiința mea. Necercetată de mult timp, cu greutate s-a lăsat 
deschisă. Deschizând-o, nu am aflat mulțumirea așteptată. Doar păcatele în- 
semnate se pot citi cu îndeajunsă înlesnire; semnele mărunte, care sunt o mul- 
ţime, s-au șters aproape, și nu mai pot desluși acum înţelesul lor. 

Dumnezeu, numai Dumnezeu poate să dea iarăși culoare literelor şterse 
şi-l poate izbăvi pe om de conștiința vicleană (Evr. X, 22). Numai Dumnezeu 
poate dărui omului vederea păcatelor sale și vederea păcatului său — a căderii 
sale, în care se află rădăcina, sămânța, vlăstarul, împreunarea tuturor păcate- 
lor omenești. 

Chemând în ajutor mila și puterea Dumnezeirii, chemându-le în ajutor 
prin rugăciunea fierbinte, unită cu postirea cea cu bună înţelegere, unită cu 
plânsul și tânguirea inimii, deschid iarăși cartea conştiinţei, iarăși mă uit la 
mulţimea și felul păcatelor mele; mă uit — ce mi-au rodit păcatele pe care 
le-am făcut? 

Văd: Fărădelegile mele au covârșit capul meu, ca o sarcină grea apăsat-au pes- 
te mine, înmulţitu-s-au mai mult decât perii capului meu (Ps. XXXVIL, 4; XX- 
XIX, 17). Care este urmarea acestei păcătoșenii? Ajunsu-m-au fărădelegile me- 
le şi n-am putut să văd; inima mea m-a părăsit (Ps. XXXIX, 16-17). Urmări- 
le vieții păcătoase sunt orbirea minţii, împietrirea, nesirnţirea inimii. Mintea 
păcătosului înrăit nu vede nici binele, nici răul; inima lui nu mai e în stare de 
a primi simţiri duhovnicești. Dacă acest om, părăsind viața păcătoasă, se va 
întoarce spre nevoinţele bunei cinstiri, inima lui, de parcă i-ar fi străină, nu-și 
va alătura simţirea năzuinței lui către Dumnezeu. 

Atunci când nevoitorului, prin lucrarea Harului Dumnezeiesc, î se desco- 
peră mulţimea păcatelor lui, este cu neputinţă ca el să nu cadă în cea mai mare 
nedumerire, să nu se afunde într-o adâncă tristețe. Inima mea s-a tulburat de o 
asemenea privelişte, părăsitu-m-a tăria mea şi lumina ochilor mei, şi aceasta nu 
este cu mine; că șalele mele s-au umplut de ocări, adică lucrarea mea s-a umplut 
de piedici ridicate de deprinderea păcatului, care atrage în chip silnic spre noi 
păcate; înmulțitu-s-au și au putrezit rănile mele de la fața nebuniei mele, adi- 
că patimile păcătoase s-au învechit și m-au vătămat cumplit din pricina vieții 
mele împrăștiate; 72 este vindecare în trupul meu, adică nu este vindecare nu- 
mai prin propriile mele puteri pentru întreaga mea făptură, biruită și bolnavă 
de păcat (Ps. XXXVII, 10, 7). 

Prin recunoaşterea păcatelor mele, prin pocăinţa pentru ele, prin mărturi- 
sirea lor, prin părerea de rău pentru ele — arunc toată nenumărata lor mulțime 
în noianul milostivirii lui Dumnezeu. Ca să mă păzesc de păcat pe viitor, voi 
lua aminte, însingurându-mă în mine însumi, cum lucrează împotriva mea 
păcatul, cum se apropie de mine, ce îmi grăiește. 

EI se apropie de mine ca un fur; fața lui este acoperită; muizru-s-au cuvintele 
lui mai mult decât untdelemnul (Ps. LIV, 22); îmi grăieşte minciuni, mă îmbie la 
nelegiuiri. Otravă e în gura lui; limba lui este un bold aducător de moarte. 

„Desfată-te!” — șoptește el încet și lingușitor, „de ce să-ți fie oprită desfăta- 
rea? Desfată-te! Ce păcat este în asta?” — și mă îmbie, răufăcărorul, la încălca- 
rea poruncilor Arotsfântului Domn. 

N-ar trebui de fel să iau aminte la vorbele lui; eu știu că e un fur și un uci- 
gaş. Dar nu știu ce neputinţă neînţeleasă, neputinţă a voinţei mă biruie! Îmi 
plec urechea spre cuvintele păcatului, îmi tind privirile spre rodul cel oprit. 

Dacă rodul oprit nu stă înaintea ochilor mei, el apare zugrăvit pe neaștep- 
tate în închipuirea mea, în culori vii — zugrăvit ca de o mână de vrăjitor. 

Simţirile inimii sunt atrase de către priveliştea cea ispititoare, ce se asea- 
mănă unei desfrânate. Înfățișarea ei este fermecătoare; suflă din ea ispita; este 
împodobită cu veșminte preţioase, strălucitoare; cu grijă e ascunsă lucrarea ei 
aducătoare de moarte. Păcatul caută jertfă din partea inimii, atunci când nu 
poate aduce ca jertfă trupul din pricină că lipseşte obiectul patimii. Păcatul lu- 
crează în mine prin gândul păcătos, lucrează prin simţirea păcătoasă a inimii și 
a trupului; lucrează prin simţurile trupești, lucrează prin închipuire. 

La ce învățătură mă duce această cercetare de sine? La aceea că în mine, în 
toată ființa mea, trăiește stricăciunea păcatului, care încuviințează și ajută pă- 
catul care mă luptă dinafară. Sunt asemenea unui ocnaș încătușat cu lanţuri 
grele: oricine are îngăduinţa să o facă, îl înhaţă pe ocnaș și îl târăște unde vrea, 
fiindcă ocnașul, încătuşat fiind de lanţuri, nu are putinţa de a se apăra. 

Pătruns-a, cândva, păcatul în raiul cel înalt. Acolo i-a îmbiat pe strămo- 
şii mei cu rodul oprit. Acolo şi-a săvârșit amăgirea; acolo i-a lovit cu moartea 
cea veșnică pe cei amăgiţi. Şi mie, urmașului lor, îmi înnoieşte neîncetat ace- 
eași îmbiere; și pe mine, urmașul lor, se străduiește neîncetat să mă amăgeas- 
că şi să mă piardă. 

Adam şi Eva au fost, imediat după cădere, izgoniți din rai și aruncaţi pe 
tărâmul amărăciunilor (Fac. III, 23, 24); eu m-am născut pe acest tărâm al 
plânsului și al nenorocirilor! Dar asta nu mă îndreptățește: aici mi-a fost adus 
raiul de către Răscumpărătorul, aici a fost sădit în inima mea. Prin păcat, am 
gonit raiul din inima mea. Acum, în ea este un amestec de bine și rău, o lup- 
tă cumplită între bine și rău, o învălmășeală de nenumărate patimi, un chin — 
pregustare a veșnicului chin din iad. 

În mine însumi văd mărturia faptului că sunt fiu al lui Adam: păstrez 
aplecarea lui spre rău; mă învoiesc cu îmbierile amăgitorului, chiar dacă ştiu 
neîndoielnic că mi se înfățișează o amăgire, mi se găteşte moartea, 

În zadar i-aş învinui pe strămoşi pentru păcatul căruia m-am făcut părtaş; 
xu am fost slobozit din robia păcatului de către Răscumpărărorul și de acum 
cad în păcate nu de silă, ci de bună voie. 

Strămoșii au săvârșit în rai, o singură dată, încălcarea unei singure porunci a 
lui Dumnezeu, iar eu, aflându-mă în sânul Bisericii lui Hristos, calc neîncetat 
toate dumnezeieștile porunci ale lui Hristos, Dumnezeul și Mântuitorul meu. 

O dată se tulbură sufletul meu de mânie și ranchiună! În închipuirea mea 
scapără pumnalul deasupra capului vrăjmașului meu și inima mea se îmbată de 
sațiul răzbunării săvârșite în vis. Altă dată, mi se închipuie grămezi de aur îm- 
prăştiate! În urma lor se zugrăvesc palate mărețe, grădini, toate cele ce ţin de răs- 
făț, de patima dulceţii și de trufie, care se dobândesc cu aur și pentru care omul 
iubitor de păcat se închină idolului său — mijlocul prin care se înfăptuiesc toate 
dorinţele cele stricăcioase. Altă dată mă las înșelat de cinstiri și de putere! Mă las 
atras, mă îndeletnicesc cu visuri de cârmuire a oamenilor și a țărilor, de dobân- 
dire a unor foloase stricăcioase din acestea și de slavă stricăcioasă pentru sine, 
Altă dată îmi stau în față, aievea parcă, mese cu mâncăruri aburinde și bine mi- 
rositoare! Mă îndulcesc în chip caraghios și totodată jalnic cu amăgirile care mi 
se înfăţişează. Altă dată, pe neașteptate, mă văd pe mine însumi drept, sau, mai 
bine zis, inima mea se fățărește, silindu-se a se împăuna cu păruta ei dreptate, se 
lingușește pe sine, se îngrijește cum să atragă lauda oamenilor ! 

Patimile se luptă care mai de care să pună stăpânire pe mine, neîncetat mă 
aruncă de la una la cealaltă, mă răscolesc, mă tulbură. 

Şi nu-mi văd starea mea cea jalnică! Asupra minții mele atârnă un văl nepă- 
truns de întunecime; asupra inimii zace piatra cea grea a nesimțţirii. 

Oare își va veni în fire mintea mea, Oare va vrea să se îndrepte către bine? 1 se 
împotrivește inima deprinsă cu desfătarea păcătoasă, i se împotrivește şi trupul 
meu, ce a agonisit dorințe dobitocești. Am ajuns, chiar, să uit că trupul meu, fă- 
cut fiind pentru veșnicie, este în stare de doriri și mișcări dumnezeiești, că năzu- 
inţele dobitocești sunt pentru el o neputinţă pe care i-a adus-o căderea. 

Feluritele părţi care alcătuiesc ființa mea — mintea, sufletul și trupul — sunt 
retezate, despărțite, lucrează alandala, se împotrivesc una celeilalte; și numai 
când lucrează păcatul se află într-o înţelegere de scurtă vreme, potrivnică lui 
Dumnezeu. 

Aceasta este starea mea! Ea este moartea sufletului în timpul vieţii trupu- 
lui! Iar eu sunt mulțumit cu starea mea! Sunt mulțumit nu din smerenie, ci 
din pricina orbirii mele, din pricina împietririi mele. Sufletul nu simte că este 
mort, precum nu o simte nici trupul despărțit de suflet prin moarte. 

Dacă mi-aș fi simţit omorârea, aș fi petrecut în pocăință necurmată! Dacă 
mi-aş fi simţit omorârea, m-aș fi îngrijit de învierea mea! 

Sunt prins cu totul de grijile omenești, puţin îmi pasă de nevoia sufletului 
meu! Osândesc cu înverșunare cele mai mici greșeli ale aproapelui, fiind eu 
însumi plin de păcat, orbit de el, prefăcut în stâlp de sare asemenea femeii lui 
Lot, neînstare de nici o mișcare duhovnicească. 

Nu am moştenit pocăința, pentru că încă nu îmi văd păcatul meu. Păcatul 
nu pot să mi-l văd atâta vreme cât mă îndulcesc de păcat și îmi îngădui gusta- 
rea lui — fie şi doar cu gândurile și cu încuviințarea inimii. 

Păcatul poate să și-l vadă numai acela care cu voință hotărâtă s-a desfăcut 
de orice prietenie cu păcatul, care s-a sculat priveghind și păzind porţile sale 
cu sabia scoasă din teacă — cu cuvântul lui Dumnezeu, cel care gonește și taie 
cu această sabie păcatul, în orice chip s-ar apropia de el acesta. 

Celui care săvârșește această mare faptă, învrăjbindu-se cu păcatul, smul- 
gând de la el cu sila mintea, inima și trupul, aceluia Dumnezeu îi dă un mare 
dar: vederea păcatului său. 

Fericit sufletul ce a văzut păcatul încuibat în sine! Fericit sufletul care a vă- 
zut în sine căderea protopărinţilor, învechirea vechiului Adam! Această vedere 
a păcatului său este o vedere duhovnicească, vedere a minţii vindecate de or- 
bire prin Dumnezeiescul Har. Sfânta Biserică de Răsărit ne învaţă să cerem de 
la Dumnezeu cu post și cu metanii vederea păcatelor noastre. Fericit sufletul 
care neîncetat învață Legea lui Dumnezeu! În aceasta, el poate să vadă chipul 
și frumusețea Omului Nou; privindu-se în oglinda Acestuia, el poate să-şi va- 
dă și să-și îndrepte neajunsurile. Fericit sufletul care și-a cumpărat țarina po- 
căinţei omorându-se pe sine în ce priveşte pornirile păcătoase! În această ţari- 
nă el va afla comoara fără preț a mântuirii. 

Dacă ai dobândit țarina pocăinței, afundă-te în plânsul de copil înain- 
tea lui Dumnezeu. Dacă poţi să nu ceri nimic de la Dumnezeu, nu cere; 
încredinţează-te cu lepădare de sine voii Lui. 

Să pricepi, să simţi că tu eşti zidire, iar Dumnezeu este Ziditorul. Încredin- 
țează-te fără să stai pe gânduri voii Ziditorului, adu-I doar plânsul copilăresc, 
adu-l o inimă tăcută, gata a urma voii Lui și a te pecetlui cu voia Lui. 

Iar dacă din pricină că ești necopt nu te poţi afunda, în tăcere și plâns îna- 
intea lui Dumnezeu — adu înaintea Lui o rugăciune smerită, rugăciune pentru 
iertarea păcatelor și vindecarea de patimile păcătoase, de aceste cumplite ne- 
putinţe duhovnicești care iau ființă din păcatele săvârşite de bună voie și repe- 
tate vreme îndelungată. 

Fericit este sufletul care s-a cunoscut pe sine că este în întregime nevrednic 
de Dumnezeu, care s-a văzut pe sine sărac, ca unul ce este nenorocit și păcă- 
tos! Acesta e pe calea mântuirii, în el nu se află amăgire de sine. 

Dimpotrivă, cel care se socoate pe sine pregătit pentru primirea harului, cel 
care se socoate pe sine vrednic de Dumnezeu, cel ce așteaptă venirea Lui cea 
de taină, cel ce spune că este pregătit să-L primească, să-L audă și să-L vadă 
pe Domnul, acela se amăgeşte pe sine, acela se lingușește pe sine; acela a atins 
culmea înaltă a trufiei, din care se cade în prăpastia cea întunecată a pierzani- 
ei!. Acolo cad toţi cei ce s-au mândrit înaintea lui Dumnezeu, cei ce cutează 
fără de rușine să se socoată vrednici de Dumnezeu, și din această stare de pă- 
rere de sine și amăgire de sine grăiesc lui Dumnezeu: „Vorbeşte, Doamne, că 
robul Tău ascultă”. 

Auzit-a proorocul cel tânăr, Samuil, pe Domnul care îl chema și, nesoco- 
tindu-se pe sine vrednic de împreună-vorbirea cu Domnul, s-a înfățișat înain- 
cea bătrânului său îndrumător, cerând povaţă de la el cum să se poarte. Auzit-a 
Samuil a doua oară acelaşi glas care îl chema şi iarăși s-a înfățișat îndrumăto- 
rului. Îndrumătorul a înţeles că glasul Celui care chema era glasul lui Dumne- 
zeu: i-a poruncit tânărului ca atunci când va auzi aceeași chemare, să răspundă 
Celui Care grăia: Vorbeşte, Doamne, că robul Tău ascultă! (| Împ. Il). 

Același lucru îndrăznește să-l spună visătorul trufaș și robit de patima des- 
fătării fără a fi chemat de nimeni, îmbătat de părerea cea din slava deașrtă, care 
alcătuiește în sine glasuri și mângâieri, măgulindu-și prin ele inima sa trufașă, 
amăgindu-se prin ele pe sine dimpreună cu următorii săi cei lesne încrezători?. 


! Sfântul Isaac Sirul, Cuvântul LV. 

2 „Urmarea lui Hristos”, ed. Moscova, 1834, cartea 3, cap. 2. În locul arătat de noi din 
cartea scriitorului apusean, înfierbântarea, părerea de sine și amăgirea de sine apar în culori 
atât de vii şi de aprinse, că nu ne pare de prisos a înfățișa cititorului însuși textul cu pricina: 
„Vorbeşte, Doamne, că robul Tău ascultă. Eu sunt robul Tău! Dă-mi pricepere ca să cunosc 
învățăturile Tale. Pleacă inima mea spre cuvintele gurii Tale și să se pogoare ca roua cuvân- 

Fiule al Bisericii de Răsărit, cea Una Sfântă și Adevărată! În lupta ta cea ne- 
văzută călăuzeşte-te după povețele Sfinţilor Părinţi ai Bisericii tale: ei porun- 
cesc ca înainte de a te fi înnoit prin lucrarea vădită a Sfântului Duh să te fe- 
reşti de orice vedenie, de orice glas din afara sau dinlăuntrul tău ca de o prici- 
nă vădită pentru amăgirea de sine!, 


rul Tău. Oarecând fiii lui Israil ziceau către Moisi: Vorbește-ne și te vom asculta; să nu ne vor- 
bească Dumnezeu, ca nu cumva să murim. Nu astfel, Doamne, nu astfel mă rog eu! Ci mai 
vârtos, împreună cu Proorocul Samuil cu smerenie și cu râvnă mă rog: Vorbeste, Doamne, că 
robul Tău ascultă. Nu Moise să-mi vorbească și nici altul dintre prooroci: ci dimpotrivă, vor- 
beşre-mi Tu, Doamne Dumnezeul meu, Cela Ce dăruiești insuflare şi luminare tuturor pro- 
orocilor. Tu singur, fără ei, mă poţi învăţa în chip desăvârșit; iar aceștia, fără Tine, nu pot ni- 
mic. Cuvintele lor pot răsuna, dar nu împărtășesc Duhul! Ei vorbesc frumos, dar când Tu 
taci, ei nu înflăcărează inima! Ei înfăţişează litera, dar Tu descoperi înțelesul! Ei grăiesc tai- 
nele, dar Tu dezvălui cuprinsul lor! Ei vestesc poruncile Tale, însă Tu dai putere spre plini- 
rea lor! Ei arată calea, însă Tu dai puterea de a merge pe ea! Ei lucrează doar din afară, dar Tu 
povăţuieşti și luminezi inimile! Ei udă numai pe deasupra, însă Tu dai puterea de rodire! Ei 
cheamă prin cuvinte, dar Tu dai auzului pricepere! Drept aceea, nu Moisi să-mi vorbească, ci, 
Tu, Doamne Dumnezeul Meu, Adevărul Cel Veşnic, ca nu cumva să mor și să rămân fără de 
roadă, dacă voi fi învățat doar din afară, iar înlăuntru nu voi fi înflăcărat, ca nu cumva să-mi 
fie mie spre osândire cuvântul auzit, dar neîmplinit, cunoscut, dar neîmbrăţișat cu dragos- 
te, crezut, dar nepăzit. Așadar, vorbește, Doamne, că robul Tău ascultă: Tu ai cuvintele vieţii 
veșnice”. Cutezana acestui trufaș și a acestei deșarte cuvântări insuflă groază şi adâncă trister 
ţe sufletului crescut în învăţătura Bisericii Ortodoxe. Aici pocăinţa este îndepărtată! Aici es- 
ve îndepărtată străpungerea duhului! Aici este o năzuință hotărâtă spre cea mai apropiată și 
mai strânsă unire cu Dumnezeu! Aceasta este, îndeobște, dispoziţia sufletească a scriitorilor 
ascetici apuseni. Unul dintre aceștia, dându-și pe față greşita înţelegere a vredniciei Maicii lui 
Dumnezeu, îşi încheie discursul exaltar în următorul chip: „Ei bine! Să ne aruncăm în bra- 
țele Maicii Domnului!”. Această dispoziţie este potrivnică celei pe care o insuflă Biserica de 
Răsărit fiilor săi! „De n-am avea pe sfinţii Tăi rugători”, vorbește într-una din cântările sale, 
„Și bunătatea Ta milostivindu-se spre noi, cum am îndrăzni, Mântuitorule, a te lăuda pe Tine, 
pre carele 'Te slavoslovesc neîncetat îngerii ?” (Ttopar de la Pavecerniţa Mare). În altă cântare, ea 
spune: „Către Născătoarea de Dumnezeu acum cu osârdie să alergăm noi, păcăroșii şi smeriţii, 
și să cădem cu pocăință, strigând dintru adâncul sufletului: Srăpână, ajută-ne, milostivindu-Te 
spre noi, sârguieşte că pierim de mulțimea păcatelor, nu întoarce pre robii Tăi deșerţi, că pe Tine 
singură nădejde Te-am câștigat” (Paraclisul Maicii Domnului). Starea de amăgire de sine și înșe- 
lare diavolească este de neînțeles pentru cei care nu au fost deprinși cu nevoința duhovnicească 
potrivit cu predania Bisericii Ortodoxe: ei socotesc această stare nenorocită ca fiind câr se poate 
de potrivită şi plină de har. Cel ce s-a ostenit să traducă „Urmarea lui Hristos” din limba latină 
în limba rusă, a adăugat la sfârşitul cărții poveţele sale către cititor. Arătând în capitolul al 2-lea 
al celei de-a treia cărți acest tablou al amăgirii de sine și părerii de sine, el îl sfăruiește pe acesta 
ca înaintea fiecărei dăți când citește cu evlavie din carte, să se aducă pe sine în starea înfățișată 
în acel capitol. Este vădit că printr-o asemenea stare, omului i se dă libertatea de a tâlcui Sfânta 
Scriptură după bunul său plac, înlăturându-se datoria de a urma tâlcuirii făcute de către Sfinții 
Părinţi și primite de către Biserică. Aceasta e o dogmă a protestantismului. 

! Preacuviosul Grigorie Sinaitul, „Despre înșelare și celelalte”; Sfinţii Calist și Ignatie 
Xanthopoulos, cap. 73. 

Păzeşte-ţi mintea lipsită de închipuiri; goneşte toate visările și părerile care 
se apropie de ea, prin care căderea a măsluit adevărul. Îmbrăcat în pocăință, 
stai cu frică și evlavie înaintea Marelui Dumnezeu, Care poate să curățească 
păcatele tale și să te înnoiască prin Preasfântul Său Duh. Venind, Duhul te va 
povăţui /4 zor adevărul (n. XVI, 13). 

Simţirea plânsului și a pocăinţei este singurul lucru de trebuinţă sufletului 
care se apropie de Domnul cu hotărârea de a primi de la El iertarea greșeli- 
lor sale. Aceasta este partea cea bună! Dacă ai ales-o, să nu se ia de la tine! Nu 
schimba această comoară pe simţiri deșarte, mincinoase, silite, părute harice; 
nu te pierde pe tine însuţi lingușindu-te. 

„Dacă vreunii dintre Părinţi”, spune Preacuviosul Isaac Sirul, „au scris des- 
pre faptul că este o curăţie a sufletului, că este o sănătate a lui, că este despă- 
timire, că este vedere duhovnicească: să știi că ei nu au scris despre acestea ca 
noi să le căutăm mai înainte de vreme şi cu aşteptare. Se spune în Scriptură: 
Împărăția Cerurilor nu va veni la arătare (Luc. XVII, 20). Cei în care trăieşte 
așteptarea, au dobândit trufie și cădere... Căutarea cu așteptare a înaltelor da- 
ruri dumnezeieşti nu este primită de către Biserica lui Dumnezeu. Aceasta nu 
este un semn al iubirii pentru Dumnezeu; aceasta e o boală a sufletului”!. 

: Toţi sfinţii se socoteau pe sine ca fiind nevrednici de Dumnezeu: prin 
aceasta și-au arătat vrednicia lor, care stă în smerenie?. 

Toţi cei suferinzi de amăgirea de sine s-au socotit vrednici de Dumnezeu: 
prin aceasta și-au dat pe faţă trufia și înșelarea drăcească de care era cuprins 
sufletul lor. Unii dintre ei i-au primit pe demonii ce li se înfățișau în chip de 
îngeri și au urmat acestora; altora li s-au arătat demonii în chipul lor adevă- 
rat, prefăcându-se biruiţi de rugăciunea lor, și prin aceasta i-au adus la cuge- 
tare semeață; alții și-au stârnit închipuirea, şi-au înfierbântat sângele, au dat 
naştere în sine unor mișcări ale nervilor, au luat aceasta drept desfătare harică 
şi au căzut în amăgire de sine, în desăvârșită întunecare, s-au adăugat prin du- 
hul lor la ceata duhurilor căzute. 

Dacă simţi nevoia să vorbeşti cu tine însuţi, adu-ţi nu lingușire, ci defăi- 
mare de sine. În starea noastră de cădere ne sunt folositoare doctoriile amare. 
Cei ce se lingușesc pe sine și-au primit deja plata lor aici pe pământ — și aceas- 
tă plată este amăgirea de sine, lauda și iubirea lumii celei potrivnice lui Dum- 
nezeu: ei n-au ce aştepta în veșnicie, afară de osândă. 

Păcatul meu înaintea mea este pururea (Ps. 50, 5), spune despre sine Sfântul 
David, care necontenit își cerceta păcatul. Fărădelegea mea eu o voi vesti și mă 


voi griji pentru păcatul meu (Ps. XXXVII, 19). 


' Isaac, Cuvântul 55. 
2 Isaac, Cuvântul 36. 

Sfântul David se îndeletnicea cu osândirea de sine, cu vădirea păcatului 
său, chiar și atunci când păcatul fusese deja iertat și darul Sfântului Duh îi fu- 
sese deja întors. Mai mult: el şi-a dat păcatul în vileag, și l-a mărturisit în au- 
zul lumii întregi (Ps. L). 

Sfinţii Părinţi ai Bisericii de Răsărit, şi mai cu seamă pustnicii, atunci când 
atingeau înălțimile nevoinţelor duhovniceşti, toare aceste nevoinţe se împreu- 
nau în ei în pocăință. Pocăinţa le cuprindea întreaga viață, întreaga lucrare: ea 
era urmarea vederii propriilor păcate. 

L-au întrebat pe oarecare dintre Părinţii cei mari: în ce stă lucrarea mona- 
hului însingurat ? EI a răspuns: „Sufletul tău stă omorât înaintea privirilor ta- 
le, și tu mai întrebi care trebuie să fie lucrarea ta?”!. Plânsul este adevărata lu- 
crare a adevăratului nevoiror al lui Hristos; plânsul este lucrarea acestuia de 
când a pornit la nevoinţă și până la săvârșirea ei. 

Vederea păcatului nostru şi pocăinţa pe care o naște aceasta sunt lucrări ca- 
re nu au sfârşit pe pămâns; vederea păcatului nostru stârneşte pocăința; prin 
pocăință se dobândeşte curățirea; ochiul minţii, curățindu-se treptat, începe 
să vadă în întreaga fire omenească neajunsuri și vătămări pe care nu le băga 
nicicum de seamă mai înainte. 

Doamne! Dă-ne să ne vedem păcatele noastre, așa încât mintea noastră, 
atrasă cu desăvârșire de luarea-aminte față de păcatele noastre, să înceteze a 
mai vedea greşelile aproapelui și să-i vadă pe toți, într-acest chip, buni. Dă 
inimii noastre să părăsească grija pierzătoare de neajunsurile aproapelui, să își 
unească toate grijile numai în grija pentru dobândirea curăţiei și sfinţeniei po- 
runcite și gătite nouă de către Tine. Dă-ne nouă, celor ce ne-am spurcat hai- 
na sufletului, să o albim iarăși: ea a fost deja spălată prin apele botezului, iar 
acum, după pângărire, aceste haine au nevoie să fie spălate prin apele lacrimi- 
lor. Dă-ne să vedem în lumina harului Tău neputinţele cele de multe feluri 
care trăiesc în noi, înăbușind în inimă mişcările duhovnicești, aducând în ea 
mişcările sângelui și trupului care sunt potrivnice Împărăției lui Dumnezeu. 
Dă-ne marele dar al pocăinței, înaintea căruia merge și pe care îl naște mare- 
le dar al vederii păcatelor noastre. Păzește-ne, cu aceste mari daruri, de hăuri- 
le amăgirii de sine, care apare în suflet din pricina păcătoşeniei sale neluate în 
seamă și neînțelese, și se naşte din lucrările patimii dulceții și slavei deșarte ca- 
re trăiesc în el neluate în seamă și neînţelese. Păzește-ne pe noi cu aceste mari 
daruri în calea noastră cărre Tine, şi dă-ne nouă să ajungem la Tine, Cela ce 
chemi pe cei ce-și recunosc păcătoșenia şi lepezi pe cei ce se socot drepți, ca să 
Te slavoslovim în veci, întru veșnica Ia fericire, a Singurului Dumnezeu Ade- 
vărat, Răscumpărărorul celor robiţi şi Mântuitorul celor pierduţi. Amin. 


' Sfântul Isaac Sirul, Cuvântul 21. 

Zi 
(05 


Despre chipul şi asemănarea 
lui Dumnezeu în om 


Să facem om după chipul și asemănarea Noastră (Fac. |, 26), a ţinut sfat de 
raină în Sine Însuși şi cu Sine Însuşi Dumnezeul- Treime, înainte de facerea 
omului. 

Omul este chipul și asemănarea lui Dumnezeu. Dumnezeu, Cel Neajuns 
întru mărirea Sa, Dumnezeu, Cel mai presus de orice chip, S-a închipuit în 
om — S-a închipuit cu limpezime și slavă. Așa se închipuie soarele în smerita 
picătură de apă. Fiinţa omului, puterea lui cea mai înaltă, prin care se deose- 
beşte de toate vietățile pământeşti, prin care este deopotrivă cu îngerii, adică 
duhul lui, este chipul fiinţei lui Dumnezeu; însușirile duhului omenesc sunt, 
în starea lor de neprihănire, asemănare a însușirilor lui Dumnezeu, Care, în- 
semnând asupra omului, cu dreapta cea atotputernică, asemănarea Sa, rămâ- 
ne mai presus de orișice asemănare și asemuire. 

Ce fiinţă minunată, plină de multfelurite vrednicii, de mulfelurită frumu- 
seţe, este, dar, omul?! 

Pentru el a zidit Ziditorul toată natura cea văzută; ea are ca menire, în întregi- 
mea ci, să-i slujească; ea e, în întregimea ei, minunata lui lume înconjurătoare. 

Arunci când Ziditorul a adus la ființă din nimic toate celelate zidiri, s-a 
mulțumit să rostească porunca Sa cea atotputernică — însă atunci când a voit a 
împlini lucrarea zidirii lumii prin facerea celei mai alese, celei mai desăvârşite 
zidiri, El Se sfătuieşte mai înainte de a zidi. 

Uriaşa materie, zidită înaintea omului în necuprinsa și nenumărata ei felu- 
rime, era — o spunem cu tărie, fiindcă sunt încredinţaţi că avem dreptate — o 
zidire pregătitoare. 

Așa îşi orânduiește și împodobește împăratul pământesc o minunată căma- 
ră pentru a-și pune chipul zugrăvit în ea. 

Împăratul împăraţilor şi Dumnezeul Dumnezeilor pregătește toată natura 
cea văzută, cu toată podoaba ei, cu toate uimitoarele măreţii pe care le vedem. 
Apoi, în această cămară așază, ca pe o pricină ultimă a toate, chipul Său. 

După săvârșirea zidirii lumii, înainte de zidirea omului, Dumnezeu priveş- 
te cele făcute de Dânsul și le află mulțumitoare: z văzut Dumnezeu că sunt bu- 


ne (Fac. 1, 25). 

După facerea omului, Dumnezeu privește iar tot ce a făcut, şi de acum află 
zidirea Sa aleasă, deplină, desăvârşită: și a văzut Dumnezeu toate câte a făcut, şi 
iată erau bune foarte (Fac. |, 31). 

Omule! Pricepe vrednicia ta! 

Priveşte poienile și ţarinile, râurile întinse, mările nesfârșite, munţii înalți, 
pomii cei preafrumoşi, toate fiarele şi dobitoacele pământului, toate fiarele și 
peştii care umblă în întinderile apelor — priveşte stelele, luna, soarele, cerul: 
toate acestea sunt pentru tine, totul a fost menit să îţi slujească. 

Afară de lumea pe care o vedem, mai este și lumea cea nevăzută cu ochii 
trupești, neasemuit mai minunată ca cea văzută. Şi lumea nevăzută este pen- 
tru om. 

Cum a cinstit Domnul chipul Său! Ce rost înalt i-a menit! Lumea văzută e 
doar pridvorul pregătitor al unui locaș neasemuit mai măreț și mai larg. Aici, 
ca într-un pridvor, chipul lui Dumnezeu este dator a se împodobi cu ultime- 
le trăsături și culori, pentru a căpăta cea mai desăvârșită asemănare cu Ori- 
ginalul său Cel Atotsfânt și Atotdesăvârșit, ca întru frumusețea și minunăția 
acestei asemănări să intre în acea cămară unde Originalul petrece în chip de 
nepătruns, mărginindu-și, parcă, nemărginirea Sa spre a Se arăta iubitelor Sa- 
le făpturi înţelegătoare. 

Chipul Treimii-Dumnezeu este treimea-om. 

Cele trei feţe în treimea-om sunt cele trei puteri ale duhului său, prin ca- 
re se arată fiinţarea duhului. Gândurile noastre și simţirile cele duhovnicești 
arată ființarea minţii, care, vădindu-se cu limpezime, rămâne totodată cu to- 
tul nevăzută și neurmată. 

În Sfânta Scriptură și scrierile Sfinţilor Părinţi este numit „duh” fie sufle- 
tul îndeobşte, fie o putere aparte a sufletului. Părinţii numesc această putere 
a sufletului putere cuvântătoare. Ei o împart în trei părți: minte, gând sau cu- 
vânt, și duh. Ei numesc „minte” însuși izvorul, însuși temeiul atât al gânduri- 
lor cât şi al simţirilor duhovniceşti. „Duh”, în înţeles restrâns, se numește pu- 
terea de a simţi duhovniceşte. În scrierile Părinților, puterea cuvântătoare sau 
duhul este numit nu arareori „minte”; nu rareori sunt numite „minţi” duhu- 
rile zidite. Întregul primeşte nume de la partea sa de căpetenie. 

Însăși fiinţa sufletului nostru este chipul lui Dumnezeu. Sufletul rămâne chip 
şi după căderea în păcat! Şi sufletul păcătos aruncat în flăcările iadului, chiar în 
flăcările iadului, rămâne chip al lui Dumnezeu! Aşa învaţă Sfinţii Părinţi!. 

Cânră Sfânta Biserică în cântările sale: „Chipul slavei Tale celei negrăite 
sunt, deși port ranele păcatelor”?. 


' Sfântul Dimitrie al Rostovului, Letopiseru/, 
* Fvlogbitariile morţilor, glas 5. 

Minea noastră e chipul Tatălui; cuvântul nostru (cuvântul nerostit obișnu- 
im a-l numi „gând”) e chipul Fiului; duhul nostru e chipul Sfântului Duh. 

Precum în Treimea-Dumnezeu cele Trei Feţe alcătuiesc, în chip neames- 
tecat și nedespărțit, o singură Fiinţă Dumnezeiască, așa și în treimea-om ce- 
le trei fețe alcătuiesc o singură ființă, neamestecându-se între ele, neconto- 
pindu-se într-o singură faţă, neîmpărțindu-se în trei ființe. 

Mintea noastră a născut și naște neîncetat gândul; gândul, născându-se, nu 
încetează a se naște iar, și totodată rămâne născut, ascuns în minte. 

Mintea nu poate ființa fără gând, nici gândul fără minte. Temeiul uneia 
este, neabătut, și temeiul celuilalt; ființarea minţii este, neabătut, și ființare a 
gândului. 

Întocmai la fel duhul iese din minte și împreună-lucrează cu gândul. Toc- 
mai de aceea orice gând îşi are duhul său, orice fel de a gândi îşi are duhul său 
aparte, orice carte are duhul său propriu. 

Nu poate gândul să fiinţeze fără duh; ființarea unuia e însoţită, neabătut, şi 
de ființarea celuilalt. În ființarea unuia și a celuilalt se arată fiinţarea minţii. 

Ce este duhul omului? Suma simţirilor inimii, proprii sufletului cuvântă- 
tor şi fără moarte, străine sufletelor de dobitoace și de fiare. 

Inima omului se deosebește de inima animalelor prin duhul său. Inimile 
animalelor au simţiri care atârnă de sânge și de nervi, nu au simţire duhov- 
nicească — această trăsătură a chipului lui Dumnezeu, care nu aparține decât 
omului. 

Puterea morală a omului este duhul lui. 

Mintea, cuvântul și duhul nostru sunt, prin faptul că au venit la fiinţă în 
același timp și prin legărurile dintre ele, sunt chip al Tatălui, al Fiului și al 
Sfântului Duh, Celor Împreună Veșnici, Împreună Fără de început, de ace- 
eaşi cinste și de aceeași fire. 

Cel ce M-a văzut pe Mine a văzut pe Tatăl, vesteşte Fiul: Eu sunt în Tatăl, 
și Tatăl este întru Mine (n. XIV, 9, 10). Acelaşi lucru se poate spune despre 
mintea omenească și gândul ei: mintea, nevăzută în sine, se vădește în gând; 
cel ce a făcut cunoștință cu gândul a făcut cunoștință și cu mintea ce a născut 
gândul cu pricina. 

Domnul a numit pe Duhul Sfânt Putere de sus (Le. XXIV, 49), Dub al Ade- 
vărului (In. XIV, 17); Adevărul e Fiul. Însușirea de a fi putere o are și duhul 
omenesc; el este și duhul gândurilor omului, fie ele adevărate sau mincinoase. 
El se vădește şi în mișcările tainice ale inimii, și în felul de a gândi, și în toa- 
te faptele omului. Prin duhul omului se vădesc și mintea lui, și felul de a gân- 
di; duhul fiecărei fapte vădeşte gândul ce a călăuzit pe om când a făcut fapta 
cu pricina. 


563 


Domnul Cel Milostiv a înfrumusețat chipul Său și cu asemănarea Sa. Chipul 
lui Dumnezeu e însăși firea sufletului; asemănarea sunt însușirile sufletești. 

Chipul cel nou-zidit al lui Dumnezeu — omul — era, asemenea lui Dumne- 
zeu, nesfârșit, preaînţelept, bun, curat, nestricăcios, sfânt, străin de toată pati- 
ma păcătoasă, de toată gândirea şi simţirea păcătoasă. 

Un artist iscusit începe prin a schiţa forma, trăsăturile feţei al cărei portret 
îl face. După ce a redat întocmai aceste trăsături, el dă feței și chiar hainei cu- 
lorile originalului — și astfel desăvârşeşte asemănarea. Dumnezeu, după ce a zi- 
dit chipul Său, l-a împodobit cu asemănarea Sa: este propriu pentru chipul lui 
Dumnezeu să semene întru totul cu El. Altminteri, chipul ar fi nesatisfăcător, 
nevrednic de Dumnezeu, nu și-ar împlini menirea, nu ar fi pe potriva ei. 

Vai! Vai! Plângeţi, ceruri! Plângi, soare, plângeţi, toți luminărorii cerești, 
plângi, pământule, plângeți, toate făpturile cereşti şi pământești! Plângi, fire, 
toată! Plângeţi, sfinţi îngeri! Tânguiţi-vă cu amar nemângâiat! Înveșmânraţi-vă, 
ca într-o haină, în tristeţe adâncă! — S-a săvârşit nenorocirea, nenorocirea pe 
de-a-ntregul vrednică a se chema nenorocire: chipul lui Dumnezeu a căzut. 

Cinstit de Dumnezeu cu voie de sine stăpânitoare ca una din cele mai stră- 
lucitoare flori ale asemănării cu Dânsul, amăgit de îngerul deja căzut, el s-a fă- 
cut părtaş la gândul și duhul cel întunecat al tatălui minciunii şi a toată răuta- 
tea. Această împărtășire a pecetluit-o prin faptă: despărțirea de voia lui Dum- 
nezeu. Prin aceasta a gonit de la sine Duhul lui Dumnezeu, a schimonosit 
asemănarea cu Dumnezeu, a făcut de nici o treabă însuși chipul. 

În chip grăitor și foarte nimerit a zugrăvit Eclesiastul nenorocirea căde- 
rii: Ce este strâmb nu se va putea îndrepta, și ce lipseşte nu se va putea număra 
(Ecles. I, 15). 

Srricarea chipului și asemănării o poate vedea lesne oricine în sine însuși. 
Frumuseţea asemănării, care este alcătuită din suma tuturor virtuţilor, este 
spurcată de patimi întunecate și puturoase. Trăsăturile chipului nu mai sunt 
drepte, nu mai au armonie: gândul și duhul se luptă între ele, ies din asculta- 
rea faţă de minte, se scoală împotriva ei. Mintea însăși este pururea în nedu- 
merire, în grozavă întunecare, ce îi ascunde pe Dumnezeu și calea sfântă, ne- 
rătăcită către Dumnezeu. 

Un chin cumplit însoţeşte stricarea chipului și asemănării lui Dumnezeu. Da- 
că omul se va privi pe sine cu luare-aminte, întru însingurare, de-a lungul unui 
însemnat răstimp, se va încredința că acest chin lucrează neîncetat — se descoperă 
și se ascunde, după cum îl acoperă mai mult sau mai puțin împrăștierea, 

Omule! Împrăștierile tale, distracţiile tale dau în vileag chinul ce trăiește în 
tine. Tu cauţi să-l îneci în plăceri gălăgioase și distracţie necontenită. Neferi- 
citule! Îndată ce vine pentru tine o clipă de trezie, te încredinţezi iarăşi că chi- 

nul pe care te sileai să îl nimiceşti prin distracţie e viu în tine. Distracţia este 
pentru el hrană, mijloc de întărire: după ce s-a odihnit la umbra distracţiei, 
chinul se trezește cu puteri noi. El e o mărturie care trăieşte chiar în om, care 
mărturisește căderea lui. 

Cu pecetea, cu mărturia căderii este pecetluit trupul omului. Chiar de la 
nașterea lui este întru vrajbă, întru luptă cu tot ce îl înconjoară, și cu însuși 
sufletul care trăieşte în el. Împotriva lui se scoală toate stihiile; în fine, sleit de 
luprele dinlăuntru și dinafară, doborât de boli, împovărat de bătrânețe, el ca- 
de sub coasa morţii, măcar că a fost zidit nemuritor — se destramă în praf. 

Şi iarăşi se arată măreţia chipului lui Dumnezeu! Ea se arată chiar în căde- 
rea lui, în mijlocul prin care el a fost scos din cădere. 

Dumnezeu, printr-una din Feţele! Sale, a luat asupră-Și chipul Său; prin 
Sine l-a scos din cădere, l-a readus în slava dintâi; l-a ridicat la slavă neasemă- 
nac mai mare decât cea dată lui la zidire. 

Drept este Domnul întru mila Sa. Răscumpărând chipul Său, EI l-a mărit 
mai mult decât atunci când l-a zidit: omul nu a ales singur căderea, așa cum a 
ales-o îngerul căzut — a fost tras în cădere de zavistia acestuia, a fost amăgit de 
răutatea lui, ce se ascunde sub obrăzarul binelui. 

Toate Feţele 'Treimii-Dumnezeu iau parte la lucrarea înomenirii, fiecare cu 
însușirea Sa aparte. Tatăl rămâne născător și născând, Fiul Se naște, Duhul 
Sfânt lucrează. 

Şi aici se vede, iarăși, câr de bine e răsfrânt Dumnezeu în chipul Său — 
omul. Fiul primește omenitatea; prin El, toată Treimea-Dumnezeu intră în 
împărtăşire cu omul. Gândul nostru, ca să aibă împărtăşire cu oamenii, se în- 
veşmântrează în sunete: nematerială fiind, se împreunează cu ceea ce e materi- 
al; prin mijlocirea lui intră în împărtăşire duhul, se vădește mintea. 

Fiul — Cuvântul lui Dumnezeu, Adevărul lui Dumnezeu — S-a înomenit. 
Mintea noastră a fost îndreptată, curățită prin Adevăr; duhul nostru s-a fă- 
cut în stare de împărtășirea cu Sfântul Duh. Prin Sfântul Duh e înviat duhul 
nostru cel omorât cu moartea veşnică. Atunci intră mintea întru cunoașterea 
şi vederea Tatălui. 

Treimea-om e vindecată de Treimea-Dumnezeu: prin Cuvântul este vindecat 
gândul, e strămutat din tărâmul minciunii, din tărâmul amăgirii de sine, în tărâ- 
mul Adevărului; prin Duhul Sfânr este înviat duhul, e strămutat din simţirile tru- 
peşti și sufletești în simţiri duhovnicești; minţii i se arată Tatăl — și mintea se face 
minte dumnezeiască. Mintea lui Hristos avem (1 Cor. II, 16), spune Apostolul. 

Înainte de venirea Sfântului Duh, omul, fiind mort cu duhul, cerea: Doam- 
ne, arată-ne nouă pe Tatăl (n. XIV, 8). După primirea Duhului înfierii, sim- 


! Vechiul termen duhovnicesc pentru „Persoane” (2. zr.). 

ţind starea sa de fiu, înviind cu duhul pentru Dumnezeu și mântuire în urma 
lucrării Sfântului Duh, el vorbește Tatălui ca unui cunoscut, ca unui Părinte: 
Avva Părinte! (Rom. VIII, 15, 16). 

În scăldăroarea botezului e refăcut chipul căzut, omul se naște în viaţa veş- 
nică prin apă și prin duh. De acum înainte, Duhul, Care S-a depărtat de om 
după căderea lui, începe să fie alături de el în vremea vieții lui pământești, tă- 
măduind prin pocăință vătămările aduse omului de păcătuirea după botez și 
în acest chip făcându-i cu putință mântuirea, prin mijlocirea pocăinței, până 
la ultima suflare. 

Frumuseţea asemănării este refăcută, ca și chipul, de către Duhul la botez. 
Ea se dezvoltă, se desăvârșeşte prin împlinirea poruncilor evanghelice. 

Modelul acestei frumuseți, deplinătatea acestei frumuseți ese Dumne- 
zeu-Omul, Domnul nostru Iisus Hristos. 

Următori fiţi mie, precum şi eu lui Hristos (1 Cor. XI, 1), vestește Apostolul, 
chemând pe credincioși la refacerea și desăvârşirea în ei a dumnezeieştii ase- 
mănări, arătând spre Modelul Cel Prea Sfinţit al desăvârșirii noilor oameni, 
celor rezidiți, înnoiţi prin răscumpărare. Îmbrăcaţi-vă întru Domnul nostru Ii- 
sus Hristos (Rom. XIII, 14). 

Dumnezeul-Ireime, răscumpărând chipul Său — omul, a dat în asemenea 
măsură putinţa sporirii în ce priveşte lucrarea de desăvârșire a asemănării, că 
asemănarea devine unire a chipului cu Chipul Dinrâi, a sărmanei făpturi cu 
Arordesăvârşitul ei Făcăror. 

Minunat este chipul lui Dumnezeu, acest chip din care luminează, lucrea- 
ză Dumnezeu! Umbra Apostolului Petru săvârșea vindecări! Cel ce a minţit 
înaintea lui a căzut mort fără de veste, ca și cum ar fi minţit înaintea lui Dum- 
nezeu! Ștergarele și legăturile de cap ale Apostolului Pavel săvârșeau semne! 
Oasele Proorocului Elisei au înviat un mort, al cărui trup nebăgarea de seamă 
a celor ce săvârșiseră îngroparea a îngăduit să se atingă de oasele purtătorului 
de Duh care de mult se odihneau în acel mormânt! 

Cea mai de îndeaproape asemănare este primită și, după primire, este păstra- 
tă prin petrecerea întru poruncile evanghelice. Rămâneri întru Mine, porunceş- 
te Mântuitorul ucenicilor Săi, și Eu întru voi. Eu sunt vița, voi sunteţi mlădițele. 
Cel ce rămâne întru Mine şi Eu întru el aduce roadă multă (n. XV, 4, 5). 

Cea mai desăvârșită unire se dobândește atunci când creştinul, cu conşti- 
ință curată, curăţită prin îndepărtarea de tot păcatul, prin plinirea întocmai 
a poruncilor evanghelice, se împărtășește cu Preasfântul Trup al lui Hristos și 
Preasfântul Lui Sânge, iar în același timp cu Dumnezeirea Lui cea unită cu 


ele. Ce/ ce mănâncă trupul Meu și bea sângele Meu rămâne întru Mine şi Eu în- 
tru el (|n. VI, 56). 

Chip înţelegător al lui Dumnezeu! Ia seama cărei slave, cărei desăvârșiri, 
cărei măriri ai fost chemat, ai fost menit de Dumnezeu! 

Înţelepciunea cea neurmată a Făcătorului ţi-a lăsat libertatea de a face din 
tine însuţi ceea ce vrei. 

Chip înelegător al lui Dumnezeu! Nu cumva nu voieşti a rămâne chip 
vrednic al lui Dumnezeu, nu cumva vrei să te schimonosești, să nimicești 
asemănarea cu Dumnezeu, să te prefaci în chip al diavolului, să te cobori la 
vrednicia necuvântătoarelor? 

Nu la întâmplare a revărsat Dumnezeu bunătăţile Sale, nu în zadar a să- 
vârşit minunata facere a lumii, nu degeaba a cinstit zidirea chipului Său sfă- 
tuindu-Se mai înainte întru Sine, nu în deșert l-a răscumpărat când a căzut! 
Pentru toate darurile Sale, El cere socoteală. EI va judeca felul în care au fost 
întrebuințate îndurările Lui, felul în care a fost preţuită înomenirea Lui, fe- 
lul în care a fost prețuit sângele Lui ce pentru noi a fost vărsat atunci când am 
fost răscumpăraţi. 

Vai, vai făprurilor care au fost nepăsăroare față de binefacerile lui Dumne- 
zeu, ale Ziditorului — Răscumpărătorului! 

Focul cel veșnic, adâncul cel de foc, cel aprins de demult, cel nestins, cel 
gătit diavolului și îngerilor lui, acela așteaptă chipurile lui Dumnezeu ce s-au 
schimonosit, ce s-au făcut de nici o treabă. Acolo ele vor arde veşnic, fără de 
a se mistui vreodată! 

Fraţilor! Cât mai călătorim pe pământ, cât mai suntem în pridvorul veșni- 
ciei — în această lume văzută — să ne străduim a îndrepta trăsăturile chipului 
lui Dumnezeu, celui întipărit de Dumnezeu în suflecele noastre, să dăm cu- 
lorilor asemănării frumuseţe, viață, prospeţime — și Dumnezeu, la cercarea cea 
înfricoșată, ne va cunoaște că suntem buni să intrăm în veșnica, fericita Lui 
cămară, în ziua Lui cea veșnică, în veşnica Lui prăznuire și sărbătoare. 

Cei puţini la suflet, să prindem inimă! Cei leneşi, să ne urnim! Un om la 
fel ca noi, care la început, în întunecarea sa, prigonea Biserica, fost potrivnic, 
vrăjmaş al lui Dumnezeu, până-ntr-atâr a îndreptat în sine, după întoarcerea 
sa la credință, chipul dumnezeiesc cel dat de Dumnezeu, până-ntr-atâr a de- 
săvârșit asemănarea cu Dânsul, că vestește despre sine cu îndrăznire: Viez de 
acum nu eu, ci Hristos viază în mine! (Gal. IL, 20). 

Nimeni să nu se îndoiască de adevărul acestui glas! Acest glas a fost așa prea- 
plin de arotsfântul Adevăr, atâr de mult împreună-lucra cu el Duhul Sfânt, că 
la glasul lui Pavel înviau morţi, demoni ieșeau din oamenii chinuiși de ei, tă- 
ceau oracolele drăcești, vrăjmașii Luminii lui Dumnezeu rămâneau lipsiţi de 
lumina ochilor, păgânii se lepădau de idolii lor, cunoșteau pe Hristos — Ade- 
văratul Dumnezeu, și se închinau Lui. Amin. 

“xi 
zi 


Cugetare la prima Epistolă a 
Sfântului Apostol Pavel către Timotei, 
cugetare legată cu precădere de viaţa monahală 


Cuvântul lui Dumnezeu e o diată: celor ce îl primesc, le aduce moștenirea 
mântuirii şi fericirii. 

Dragostea se naşte din curăţia inimii, conștiința fără pată și credinţa nefă- 
țarnică (1 Tim. 1, 5). 

Lucrează virtuțile acestea, păzind luarea-aminte la sine și tăcerea ca să 
ajungi la dragoste, care e culmea și suma desăvârșirii creștine! 

Curăţia inimii este stricată prin primirea gândurilor păcătoase și mai ales a 
celor de curvie; neprihănirea conştiinţei — prin păcatele cele cu voia; credința 
slăbește prin nădăjduirea în mintea proprie, prin fățărnicie și iubire de sine. 

Cel ce voiește să cugete despre adevăr fără să aibă luminare de sus nu face 
decâr să se dedea la împreună-vorbiri și certuri deșarte, să se abază de la calea 
care duce la dragoste (1 Tim. I, 6-7). 

Din cugetarea la adevăr făcută înainte de vreme, în lucruri mai presus de 
ştiinţa cugetătorului, cu slavă deșartă, s-au născut eresurile, rătăcirile și hulele 
împotriva lui Dumnezeu. 

Statornicia în mărturisirea ortodoxă a dogmelor de credință este hrănită și 
păzită prin faptele credinței și neprihănirea conștiinței. 

Cei ce nu au drept călăuză credinţa în faptele lor și strică neprihănirea con- 
ştiinţei prin abaterea de bună voie în păcat nu vor putea păzi în cuvenita cu- 
răție şi dreptate știința despre dogme pe care o au: această ştiinţă, fiind știință 
despre Dumnezeu, cere neapărat curăție a minţii, care e proprie numai celor 
cu obiceiuri bune și cu întreagă înţelepciune (1 Tim. |, 19). 

Unul e Dumnezeu și Unul este Mijlocitorul între Dumnezeu și oameni: 
Dumnezeu-Omul, lisus Hristos (1 Tim. II, 5). Nimeni nu se poate apropia de 
Dumnezeu fără acest Mijlocitor. Cel ce leapădă pe Mijlocitor leapădă și pe Dum- 
nezeu. Ce/ ce tăgăduiește pe Fiul nici pe Tatăl nu-L are. Cel ce nu crede în Fiul nu va 
vedeea viață, ci mânia lui Dumnezeu rămâne peste el (1 In. Il, 23; In. Il, 36). 

Înşelegerea duhovnicească stă în cunoaşterea Adevărului prin credință. Mai 
întâi este dobândită cunoștința credinței; credinţa, împropriindu-se crești- 
nului, preschimbă înţelegerea lui descoperindu-i Adevărul, care este Hristos. 

Cei care au atins vârsta bărbăţiei întru Hristos primesc rugăciunea neînce- 
tată, pe care o săvârşesc în taina cămării sufletului în tot locul și în toată vre- 
mea. Creștinul primeşte rugăciunea neîncetată atunci când voia lui și lucrarea 
lui, care atârnă de voie, vor fi înghiţite de înțelegerea, dorirea şi plinirea vo- 
ii lui Dumnezeu. Prin aceasta se sălășluieşte în inimă credința vie, simplitatea 
evanghelică, pacea lui Dumnezeu cea străină de toată tulburarea. 

Un astfel de prunc înțelegăror vede necontenit neputinţa sa, crede necon- 
tenit, însetează și flămânzeşte necontenit de dreptatea lui Dumnezeu, și ca 
atare se roagă neîncetat (1 Tim. II, 8). 

Virtuţile deosebit de trebuincioase isihastului sunt: blânda supunere față 
de Dumnezeu, aplecarea spre tăcere, depărtarea de împreună-vorbiri, chiar și 
de cele alrminteri folositoare, dar care înstrăinează de împreună-vorbirea cu 
Dumnezeu și strică liniștirea (isihia) inimii. Isihastul poate fi, mai ales la în- 
ceputul nevoinţei sale, atras de întipăririle dinafară. El luptă împotriva acestei 
neputințe rămânând cu răbdare în chilie, fugind de întâlnirile cu cei cunos- 
cuți şi de toate felurile împrăștierii (1 Tim. Il, 11-12). 

Monahului tuns de curând nu se cuvine să i se încredințeze răspunderi de 
însemnătate, fiindcă el poate lesne să se trufească și să fie supus și altor curse 
ale diavolului (1 Tim. III, 6-7). 

Ştiinţa de taină și simţirea credinței se păstrează prin curăţia conştiinţei. 

Biserica Dumnezeului Celui Viu e stâlpul și întărirea adevărului. Drept 
aceea, Dumnezeu este numit aici „Viu” fiindcă EI lucrează. EI lucrează în toți 
credincioșii prin taine, iar în cei aleși, pe deasupra, și prin daruri harice vădite, 
de multe feluri. Aceasta e dovada tăriei şi neclintirii în adevăr a Bisericii Orto- 
doxe. Dimpotrivă, Bisericile heterodoxe, măcar că se împodobesc cu numele 
de „Biserici ale lui Hristos”, măcar că-L recunosc pe Dumnezeu, Acesta este 
pentru ei nelucrător, ca și cum ar fi mort (pentru morți și cel viu este mort!), 
ceea ce dovedeşte că ele s-au clătinat, n-au dăinuit întru adevăr. 

Mare e taina bunei cinstiri (| Tim. III, 16)! Dumnezeu S-a arătat în trup; 
a arătat că este Dumnezeu prin Duhul Său, adică prin învățătura Sa, care e 
duh și viaţă, prin faprele Sale, săvârşite cu degetul lui Dumnezeu, prin dăru- 
irea Duhului Sfânt oamenilor. Îmbrăcându-Se cu trup, EI S-a făcut văzut nu 
numai pentru oameni, ci și pentru îngeri, pentru care e nevăzut după Dum- 
nezeire!. Păgânii, ce piereau din pricina necunoștinţei de Dumnezeu, au au- 
zit propovăduirea mântuirii. Învățătura despre Dumnezeu este primită nu de 
înțelepciunea pământească, nu de cugetarea înaltă, nu de erudiția cuprinză- 
toare, nu de cele bogate, înalte și slăvite ale lumii, ci de zălogul cel smerit al 
inimii — credinţa. Cei care au crezut în Dumnezeu devin ai Lui şi, înălțați fi- 


' Preacuviosul Macarie cel Mare, Omilia 4, cap. 9. 

ind prin har deasupra a tot ce este vremelnic, dobândesc ştiinţa de taină, cea 
din cercare, că El S-a înălţat la cer și va înălța acolo dimpreună cu Sine pe toţi 
adevărații Săi credincioși. 

Cei care nu şi-au întărit și dezvoltat credinţa cea din auzire prin faptele cre- 
dinţei sunt lesne amăgiţi de învăţătura minciunii, care ia cu fățărnicie chipul 
adevărului (1 Tim. IV, 1). 

Nevoinţele trupești spre puțin sunt folositoare (| Tim. IV, 8), adică ele pot 
doar îmblânzi, nu dezrădăcina, patimile; iar buna cinstire, care stă în nevăzu- 
ta îndeletnicire a minţii şi a inimii, neapărat trebuincioasă fiind credința orto- 
doxă, spre toate e folositoare: numai ea poate face pe om să simtă viața veșnică, 
pe care sfinţii o gustă în parte încă de aici, ca pe o logodnă, şi care se descope- 
ră deplin după despărțirea sufletului de trup. Viaţa veșnică constă în lucrarea 
cea de multe feluri a harului în suflet, care este simțită după măsura curățirii 
de patimi. Acest cuvânt, fiind grăit din cercare duhovnicească, e vrednic de 
crezare; el este vrednic a fi primit (1 Tim. IV, 9) ca temei de la care creştinul se 
poate înălța în zbor la bunătăţile cele negrăite, punând suișuri în inima sa. 

Credinţa și luarea-aminte duc la cunoaşterea crucii lui Hristos, de unde 
răbdarea cu mărime de suflet a necazurilor, care-i născută și hrănită de nădej- 
dea în Dumnezeul Cel Viu, adică Lucrător prin mângâierea harică în inima 
celui ce rabdă întru Hristos (1 Tim. IV, 10). 

Atunci când mângâierea harică lucrează acolo unde se află cunoașterea de 
taină a lui Hristos și a purtării Lui de grijă, creștinul nu osândește nici pe iu- 
deu, nici pe păgân, nici pe nelegiuitul învederat!, ci arde cu dragoste lină, fă- 
ră de prihană, către toți. El contemplă prin curăţia minţii sale că de la venirea 
lui Hristos încoace vrednicia, preţul, lauda și mântuirea omului sunt alcătu- 
ite de Hristos, nu de virtuțile omenești cele după fire. El dorește neîncetat să 
fie răstignit, fiindcă auzul lui s-a deschis și aude glasul lui Hristos, Dumneze- 
ul său, Care grăiește către dânsul: Ce/ ce nu ia crucea sa şi nu vine după Mine, 
nu este Mie vrednic. Cela ce şi-a aflat sufletul său îl va pierde pe el, iar cel ce și-a 
pierdut sufletul său pentru Mine îl va afla pe el (Mt. X, 38-39). EL socoate pa- 
harul necazurilor pahar al mântuirii, mărturie a alegerii, dar al lui Dumnezeu. 
El nu poate avea ură nici față de vrăjmași, fiindcă cei ce îi fac necazuri sunt în 
ochii lui nimic altceva decâr unelte al Proniei Dumnezeiești; el le află dezvi- 
novăţire în neştiinţa lor; el îi binecuvântează ca pe nişte unelte ale facerii de 
bine dumnezeiești. „Pot, oare”, își spune el, „pot, oare, să-i osândesc pe cei ca- 
re acum cad, înaintea mea, în nelegiuiri vădite, de vreme ce Hristos a răscum- 
părat deja toate păcatele lor cele trecute, cele de față și cele viitoare, de vreme 


1 Preacuviosul Macarie cel Mare, Omilia 8, cap. 6. 
2 Preacuviosul Macarie cel Mare, Omilia 37, cap. 2, 4. 

ce ei au deja îndreptarea și mântuirea în Hristos, de care nu pot rămâne lipsiţi 
decât lepădându-l pe Hristos până la sfârșit?”! 

Nu trebuie să pricinuim aproapelui nici o sminteală prin purtarea noastră 
(1 Tim. IV, 12). Drept aceea, păzeşte evlavia cu sufletul și cu trupul. Fii modest 
și simplu în cuvinte și în mișcările trupului; în viaţa ta casnică fii înfrânat, cu în- 
treagă înţelepciune, fără cutezanță; cu sufletul fii blând, către toți iubitor, drept, 
înţelept, nu îţi îngădui nici o viclenie şi fățăreală; în locul acestora să ai credință, 
ce te va învăța că lumea și soarta fiecărui om sunt cârmuite de pronia lui Dum- 
nezeu, nu de tertipurile raţiunii omenești, şi că din această pricină trebuie păs- 
trată blânda nevinovăție creștinească în fapte, în cuvinte și în gânduri. 

„Câtă vreme nu voi veni la tine”, grăiește harul lui Dumnezeu către nevo- 
itorul Său, „şi, sălășluindu-mă în tine, nu voi înlocui prin mine toată povaţa 
cea dinafară, îndeletniceşte-te cu luare-aminte întru citire, rugăciune, ia în- 
drumare din învățătura celor sporiţi. Nu-ţi îngădui nici o nepăsare, ci cu sta- 
tornicie rămâi întru luare-aminte. Atunci va fi vădită sporirea ta treptată; vei 
dobândi mânturiea și vei fi de folos pentru aproapele prin cuvântul ziditor și 
mântuitor” (1 Tim. IV, 14-16). 

Cel ce a simţit cu adevărat sărăcia firii lui Adam, cel ce a cunoscut că ea se 
află în amară cădere și pierzare, acela, fireşte, a înțeles totodată și s-a încredin- 
ţat că pentru a se mântui omul are neapărată nevoie de împărtășirea cu Hris- 
tos. Această cunoștință este semnul adevăratei văduve. Acesteia i se îngăduie 
să intre în liniștire ca să petreacă zi și noapte în rugăciuni și postiri, ca Hristos 
să ia chip în el (1 Tim. V, 5). 

Precum cârmaciul caută spre stele și după ele îndreprează mergerea corăbiei, 
așa și cel ce se linişteşte este dator să caute neîncetat spre Dumnezeu, să-L va- 
dă cu ochii credinței și nădejdii, ca să se păzească întru statornicie și răbdare. Pe 
marea liniștirii, unei neobişnuite seninătăți îi premerg furtuni neobișnuite. 

Cel ce se liniștește, dar se abate spre răsfățul pântecelui, se dedă somnului 
fără măsură și dezmierdării sau, îndeobşte, iubirii de plăceri și iubirii de si- 
ne, arată prin aceasta că este mort cu sufletul, chiar dacă esce viu cu trupul (1 
Tim. V, 6). Hristos, Viaţa Cea Adevărată, sălășluiește doar în cei răstigniți. 

Vârsta văduvei, care e bună pentru liniştire, este horărnicită la șaizeci de 
ani (1 Tim. V, 9), prin care se înţelege duhovnicește măsura mijlocie a spori- 
rii, înfățișare în Evanghelie prin numerele: treizeci, şaizeci, o sută. La această 
măsură mijlocie se află cei care, deși încă sufleteşti, au primit putere de rugă- 


! Dovada de fapt a celor spuse o vedem în cele întâmplare cu Sfântul Mucenic Arrian. 
Acesta, pe când era închinăror la idoli, ca ighemon și-a împurpurat mâinile cu sângele multor 
mucenici, după care a crezut în Hristos și a pecetluit credința prin mărturisirea ei solemnă și 
cu sângele său. Vezi de asemenea Vieţile Sfinților, Pătimirea Sfântului Mucenic Filimon, 14 
decembrie, precum și a sfinţilor mucenici Timotei și Mavra, 3 mai. 

ciune spre biruință în vremea luptelor, cărora li s-a descoperit taina crucii, ca- 
re simt în vremea necazurilor venite dinafară o lucrare harică în sufletele lor, 
lucrare care pentru inimă este lumină și mângâiere totodată. 

Sihastrul, mai înainre de a intra în liniștire, trebuie să aibă mărturie de la 
faptele bune. Cercetează-te pe tine însuţi, tu, cel care doreşti să intri în lima- 
nul — sau, mai bine zis, în marea liniștirii! Ai urmat toată fapta bună nu după 
firea vechiului Adam, ci potrivit cu însușirile Celui Nou (1 Tim. V, 10)? Alrfel 
spus: ai luat asupra ta jugul smereniei și al blândeţii, ai gustarea faptului că 
jugul acesta este bun şi sarcina aceasta este ușoară? Altfel spus: ai deprins po- 
runcile evanghelice? Mintea și inima ta s-au făcut table ale acestora, iar purta- 
rea ta a fost chip şi urmare a lor? Nu cauţi dreptate în afara crucii? De cauţi, 
nu ești în stare, nu ești gata de liniștire, în care este nenorocit lucru a intra fă- 
ră a te fi osândit pe tine, ci petrecând în osândirea aproapelui. 

Nevoitorilor nevârstnici duhovniceşte, chiar de ar fi aceştia chiar bătrâni 
crupeşte, chiar dacă s-ar fi lepădat de lume, nu trebuie să li se îngăduie liniș- 
tirea (1 Tim. V, 11). Neavând înţelegere duhovnicească îndestulătoare, ei nu 
pot fi statornici în gândul că pentru mântuire e de neapărată trebuință doar 
Hristos; ei nu vor răbda omorârea lor, vor pofti să își învie eul în faptele bu- 
ne proprii omului sufletesc, lucru prin care leapădă jugul lui Hristos şi intră 
în firea vechiului Adam. Mai bine este pentru ei a se îndeletnici cu virtuțile 
lucrătoare, mai bine este pentru ei ca, abătându-se de la tot ce este mai prejos 
de fire, să petreacă întru firea lor, decât să năzuiască mai înainte de vreme și în 
chip greșit către ceea ce este mai presus de fire. 

Nu le este oprită nici năzuința de a se înnoi în Hristos — dar trebuie să nă- 
zuiască în chip nerătăcit: să se străduiască a-și îndrepta felul de a fi după felul 
de a fi al lui Hristos, așa cum este el descris în Evanghelie. Odată cu vindecarea 
obiceiurilor este vindecată, treptat, și mintea. Primind tămăduire, adică deve- 
nind curată, ea vede limpede Adevărul, Îl recunoaște și Îl mărturiseşte. După 
aceasta, dacă va plăcea Adevărului, numai și numai după binevoirea și alegerea 
Lui, ucenicul suie pe munte și se face văzător al Schimbării la Faţă. Dacă lu- 
crurile nu stau așa, rămâi sub munte, îndeletniceşte-te cu scoaterea dracului 
din tânăr. Dracul se scoate prin credință, rugăciune și post. Prin numele de 
„post” se cuvine să înţelegem înfrânarea nu doar de la mâncarea peste măsură, 
ci şi de la toate gândurile păcătoase. Cel care a pătruns starea sa și a întregului 
neam omenesc cea molipsită de păcat, supusă duhurilor întunericului, poate 
pricepe răspunsul tainic dat Mântuitorului de părintele celui îndrăcit cu pri- 
vire la vremea de la care începuse boala: z zis: din copilărie (Mc. IX, 21). 

Încercarea de a re linişti mai înainte de vreme atrage după sine urmări vătă- 
mătoare cu neputinţă de ocolit. Nevoitorul nesocotit, încrezător în sine, întu- 
necat și legat de neștiință nu va găsi în liniștire hrană pentru sufletul său, iar din 

această pricină va cădea negreşit în trândăvie, care în cei ce se liniștesc lucrea- 
ză în chip deosebit de puternic și de vărămător, dându-i spre atragere felurite- 
lor gânduri și visări păcătoase. Hrana celui care se linişteşte e mângâierea hari- 
că luminătoare ce are loc prin descoperirea tainei crucii lui Hristos. Ea este dar 
de sus, nu cunoştinţă proprie firii căzute. Nu poate fi înlocuit duhovnicescul 
prin sufletesc — iar dacă cineva va încerca să facă acest lucru, acela îşi va însuși 
minciuna în locul adevărului, minciuna acoperită făţarnic cu chipul adevărului. 
Neorânduiala e roadă a minciunii, ca și a trândăviei: dar neorânduiala din min- 
ciună se deosebește de cea născută din trândăvie. Cea dintâi se vădeşte în amă- 
girea de sine, în părerea înaltă despre sine, în îngâmfarea cu părutele virtuţi și 
harisme proprii, în dispreţuirea şi osândirea aproapelui; sfârșește în trufie, înșe- 
lare, ieșire din minţi, uneori prin căderea în patimi trupeşti, alteori prin sinuci- 
dere, cel mai adesea prin îndrăcire și vătămare a minții, numită îndeobște ieși- 
re din minţi. Cea de-a doua se vădește în nelucrare, lenevie, în părăsirea chiliei 
proprii, în aplecarea spre împrăștierea cu împreună-vorbiri, ieşiri dese, peregri- 
nări, întoarcerea către înţelepciunea și cărturăria lumească. Odată cu învierea 
înţelegerii sufletești după firea vechiului Adam este lepădată credinţa, este as- 
cunsă purtarea de grijă a lui Dumnezeu de la ochii minţii; omul, ca şi cum ar fi 
veșnic pe pământ, năzuiește pe de-a-ntregul numai spre cele pământești și cade 
încetul cu încetul într-o stare mai prejos de fire, pătimașă, trupească, stare ce es- 
te față de adevărata viață — Hristos — moarte a sufletului (1 Tim. V, 12, 13). 

Cel care a căzut în neorânduiala de un fel sau de celălalt, dar mai ales în 
cea dintâi, acela, în cea mai mare parte, se face cu totul neînstare de viața ne- 
voitoare. Totuși, smerenia vindecă și neputinţe care în sine sunt de nevinde- 
cat, a zis loan Scărarul!. 

Cel ce dorește a fi plinitor curat al poruncilor lui Hristos trebuie să se pă- 
zească în cea mai mare măsură de împătimire (1 Tim. V, 21). Atunci când ini- 
ma s-a molipsit de împătimire, ea nu poate împlini voia curată și sfântă a lui 
Hristos cu cuvenita sfințenie și curăţie. Împlinind voia proprie în locul voii 
lui Hristos și încăpățânându-ne să arătăm că facem voia lui Hristos, cădem în 
fățărnicie. Nu rareori, arătând — poate și gândind — că facem voia lui Hristos, 
în fapt împlinim voia diavolului. 

Cei ce se străduiesc a cunoaște voia lui Hristos nu pentru ea însăși, ci pen- 
tru scop străin, pământesc, cu scopul de a dobândi câștig sau cinstire, nicioda- 
tă nu vor putea primi adevărata înțelegere duhovnicească: fiindcă ea este dar 
al lui Dumnezeu, dăruit celor smeriți după măsura credinţei lor, a curăţirii de 
patimi şi a lepădării de sine (1 Tim. VI, 4-5). 

De vei vedea că cei se numesc pe sine „învăţători” şi socot a-L. cunoaște pe 
Hristos se dedau certurilor, pizmei, grăirii de rău, bănuielilor, urii și celorlalte pa- 


! Cuvântul 25. 

timi: să ştii că ei au doar cunoştinţa cea moartă din auzire, iar mintea și inima lor 
se află întru întuneric şi boală, căci nu sunt vindecaţi și curățiţi prin lucrarea po- 
runcilor evanghelice (1 Tim. VI, 4). Împotriva lor tună spusa Domnului: Na vă 
cunosc pe voi! (Mr. XXV, 12; VII, 23). — Asta o spune despre Sine Adevărul-Hris- 
tos celor care socot a-L cunoaște nu din faptele credinței, ci doar din auzire. 

Cel ce a cunoscut că neamul omenesc se află în cădere, că pământul este 
locul surghiunului nostru, teminţa noastră, unde, după ce am petrecut câtva 
timp, ieşim spre a primi fie veșnica fericire, fie muncile cele veșnice, acela, fi- 
reşte, a cunoscut și faptul că singura comoară a omului pe pământ este Hristos, 
Mântuitorul celor pieriţi. Prin urmare, singura și nepreţuita agonisită a omu- 
lui pe pământ este cunoașterea lui Hristos și însuşirea lui Hristos. Cel care vrea 
să dobândească această comoară va pofti oare agonisite şi desfătări pământeşti? 
Dimpotrivă, el va fugi de acestea, temându-se să nu-l împrăștie, abătându-l de 
la scopul său. El va fi mulțumit nu doar cu cele neapărat trebuincioase, ci chiar 
în lipsa lor cel mulțumit e mai bogat decât toți bogaţi! (1 Tim. VI, 6) 

Fraţilor, goi am intrat în această lume; ieșind din ea, vom lăsa în ea încă şi 
trupurile noastre. De ce, atunci, să căutăm agonisite stricăcioase? De ce să că- 
utăm ceea ce va trebui negreșit să părăsim? Să nu pierdem vremea prețioasă 
pe stricăciune, ca să nu pierdem singura noastră comoară — pe Hristos. Spre 
EI să năzuim şi cu mintea şi cu inima; având hrană și veşminte, cu acestea în- 
destulaţi să fim; să nu îngăduim la noi lucruri de prisos și pofte lumești, ca nu 
cumva acestea, atrăgând la sine puţin câte puţin dragostea noastră, să ne lip- 
sească de Hristos (1 Tim. VI, 7-8). 

Cei ce poftesc să se îmbogăţească cad în nevoi și curse pe care li le pregăteș- 
te însăşi năzuinţa lor de îmbogăţire. Primul rod al acestei năzuințe este mulți- 
mea grijilor și îndeletnicirilor ce abat mintea și inima de la Dumnezeu. Suflecul, 
îndeletnicindu-se cu Dumnezeu în chip sărăcăcios, rece, nepăsător, dobândește 
grosolănie şi cade în nesimţire; frica de Dumnezeu se şterge din el; se depărtează 
de la el pomenirea morţii; mintea se întunecă și încetează a vedea purtarea de gri- 
jă a lui Dumnezeu, drept care se pierde credința; nădejdea, în loc să se întărească 
în Dumnezeu, se întoarce către un idol, aducând la picioarele acestuia și dragos- 
tea. Atunci, omul moare pentru virtute, se dedă minciunii, vicleniei, împietririi 
— într-un cuvânt, tuturor păcatelor, și cade în pierzanie desăvârșită, făcându-se 
vas al diavolului. Răzăcina zuturor păcatelor este iubirea de argint, ca una ce cu- 
prinde în sine pricină și pretext pentru toate păcarele (1 Tim. VI, 9, 10). 

Şi cei pe care nu i-a pierdut deplin iubirea de argint, fiindcă nu s-au dedar 
ei cu desăvârșire, ci doar au căutat îmbogățire cu măsură, au suferit multe ne- 
norociri. Ei s-au încurcat cu griji grele, au căzut în necazuri de multe feluri, au 
fost siliți nu rareori să calce neprihănirea conștiinței, au suferit mare pierdere în 

sporirea duhovnicească și au văzut în sine o abatere însemnată de la credinţă şi 
de la înţelegerea duhovnicească. — Pentru creștin, sărăcia evanghelică e mai do- 
rită decât toate vistieriile lumii, ca una ce călăuzeşte la credinţă și la roadele ei. 
Cu cât este mai slobod de lume nevoitorul lui Hristos, cu atâr este mai nepri- 
mejduit; și cu cât s-a legat mai mul de lume, cu atât a fost biruit deja. 

Ştiinţa! cea cu nume mincinos (1 Tim. VI, 20) este felul de a gândi și de a 
judeca ce s-a împropriat minţii după căderea omului. Ca urmare a căderii, el 
are caracter de amăgire de sine; ca urmare a minciunii și amăgirii, el nu pri- 
meşte Adevărul — pe Hristos; dat fiind că pune mare preț pe tot ce este pă- 
mântesc, în vreme ce pămânuul este loc de surghiun pentru cei căzuţi, el e 
vrăjmaș credinţei și înţelegerii duhovniceşti pe care aceasta o naște, înțelege- 
re ce caută la toare cele pământeşti cu ochiul unui călător. Obiectul științei cu 
nume mincinos e doar ceea ce e vremelnic și stricăcios. Atunci când obiectul 
ei devine ceea ce este veşnic și duhovnicesc, judecăţile ei sunt cu totul neînte- 
meiare și greșite. Ei îi lipseşte luminarea de sus, ce tâlcuieşte lucrurile duhov- 
nicești; pentru propriile ei puteri, fără descoperire (revelaţie), aceste lucruri 
sunt de nepătruns; lumina străină din ea este lumina duhurilor întunecate ale 
minciunii. Toate cunoștințele îi sunt date de către simţurile trupeșşti, care sunt 
vătămate prin cădere. Atunci ajunge la ceea ce este nevăzut ochilor trupești 
prin oarecare mijloc, de pildă magnetismul, prin aceasta nu face decât să-și 
înmulțească rătăcirile, să-și întărească întunecarea și amăgirea de sine, fiindcă 
rămâne în tărâmul minciunii, fiindcă a dobândit doar cunoștințe strâmbate. 
Următorii ei se află în neîncetată neînțelegere între ei, se împotrivesc unii alto- 
ra și sieși. Ea nu cere de la om obiceiuri bune: dimpotrivă, ea dă libertatea de a 
păcătui. Ea se socoate cârmuitoare a lumii, drept care nu recunoaște pronia lui 
Dumnezeu — asta dacă nu în cuvinte, cu fapta însă întotdeauna. Ea cuprinde 
în sine temeiul ateismului, care alcătuieşte toată esenţa oricărei rătăciri, vădin- 
du-se în ea într-o măsură mai mare sau mai mică. În fine, ea este „bogăţia” du- 
hurilor căzute și a acelor oameni ce se află în părtășie cu duhurile căzute. 

Să lăsăm înţelepciunea acestei lumi, să lăsăm nădejdea în ea, și să ne apro- 
piem cu credinţă și smerenie de înțelepciunea și puterea dumnezeiască, de 
Sfântul Adevăr — Hristos, Ce a venit în lume cz să se mânruiască lumea prin 
EI (n. III, 17). El e Lumina pe care întunericul nu o va birui și nu o va primi 
(In. 1, 5). În stare este să O primească doar cel care a îndrăgit dreptatea. 704 
cel ce face rele urăște lumina. Cel ce nu crede întru El a și fost judecat. Aceasta es- 
te judecata: că Lumina a venit în lume, şi au iubit oamenii întunericul mai mult 


decât lumina, că erau faptele lor rele (|n. IL, 20, 18, 19). Amin. 


! În greacă gnâsis = știința; în rusă razum = rațiune, înțelegere. În general am redat în tra- 
ducere prin „raţiune”, variantă care este mai fidelă gândirii Sfântului Ignatie (7. 17). 

Despre lucrarea de căpetenie a monahului 


Lucrarea de căpetenie a monahului e rugăciunea, ca lucrare ce unește pe 
om cu Dumnezeu. "Toate celelalte lucrări sunt mijloace fie pregătitoare, fie 
ajutătoare pentru rugăciune, fie sunt date celor care, din neputinţă morală sau 
din puţinătate a puterilor minţii, nu se pot îndeletnici cu rugăciunea în chip 
întreg. Preacuviosul Marcu Ascetul spune: „Pentru cei ce nu pot să rabde în 
rugăciune este bine să se afle în slujire (să se îndeletnicească cu osteneli și ru- 
codelie întru ascultare), ca să nu rămână lipsiţi de amândouă; dar pentru cei 
ce sunt în stare este mai bine să se îngrijească de ceea ce e mai bun”. 

Preacuviosul Marcu, tâlcuind cuvintele Domnului: Lucrai nu pentru mân- 
carea cea pieritoare, ci pentru aceea care rămâne spre viața cea veşnică (n. VI, 
27), învaţă că înţelesul lor stă în a căuta prin rugăciune Împărăția Cerurilor, 
care e înlăuntrul nostru (Lc. XVII, 21), precum a grăit Domnul, Care a făgă- 
duit celor ce caută Împărăţia Cerurilor că le va da toate trebuitoare pe pământ 
prin Pronia Sa cea Dumnezeiască (Mt. VI, 33). 

Tâlcuind spusele Sfântului Apostol Pavel: N vă zsemănaţi chipului veacu- 
lui acestuia, ci vă schimbaţi la faţă întru înnoirea minţii voastre, ca să cunoaş- 
teți voi care este voia lui Dumnezeu cea bună şi plăcută şi deplină (Rom. XII, 2), 
Preacuviosul Marcu spune: „Apostolul ne povăţuiește să plinim voia lui Dum- 
nezeu cea desăvârșită, poftind ca noi să nu mai fim, deloc, nici măcar jude- 
cați. Iar ştiind că rugăciunea împreună-lucrează spre săvârşirea tuturor porun- 
cilor, el nu încetează a porunci cu privire la ea în numeroase rânduri și nume- 
roase chipuri, și spune: rugându-vă în toată vremea cu duhul, și la însăşi aceasta 
priveghind cu toată răbdarea şi rugăciunea (Ef. VI, 18). Dintru aceasta știm 
că rugăciune de rugăciune se deosebește: una este a te ruga lui Dumnezeu cu 
gândul neîmprăștiat, alta — a sta înaintea lui Dumnezeu la rugăciune cu tru- 
pul, iar cu gândul a te împrăștia. larăși: una este a te ruga la anumite soroace și 
a purcede la rugăciune după terminarea împreună-vorbitilor și îndeletniciri- 
lor lumești, și alta — a cinsti rugăciunea, pe cât se poate, mai mult decât grijile 
lumești și a o pune înaintea lor, după povaţa aceluiași Apostol: Domnul aproa- 
pe este: de nimic să nu vă grijiți, ci întru toate prin rugă şi rugăciune cu mulțumi. 


1! Cuvântul 4. 

ză cererile voastre să se arate lui Dumnezeu (Fil. IV, 6). În chip asemănător gră- 
ieşte și fericitul Apostol Petru: Fizi cu întreagă înțelepciune şi privegheaţi întru 
rugăciuni, toată grija voastră aruncând spre Dânsul, că Acela Se grijește pentru 
voi (1 Pr. IV, 7; V, 7). lar în primul rând Însuși Domnul, ştiind că totul prin 
rugăciune se întărește, spune: Nu vă îngrijiţi ce veţi mânca, sau ce veţi bea, sau 
cu ce vă veți îmbrăca: ci căutați mai întâi Împărăția lui Dumnezeu şi dreptatea 
Lui, şi toate celelalte se vor adăuga vouă (Mt. VI, 31, 33). Poate că prin aceas- 
ta Domnul ne cheamă și la mai multă credinţă: că cine este cel care, lepădând 
grija celor vremelnice și totuși nesuferind lipsă, nu va crede pentru aceasta lui 
Dumnezeu cu privire la bunărăţile cele veșnice? Tocmai ca să arate acest lu- 
cru a grăit Domnul: Ce ce e credincios întru puţin, şi întru mult credincios este 
(Le. XVI, 10). Dar şi în această privinţă El ne-a făcut pogorământ ca un lu- 
bitor de oameni: știind că este de neocolit grija cea de fiecare zi pentru trup; 
nu a tăiat grija de fiecare zi — ci, îngăduind grija zilei de față, a poruncit să nu 
ne îngrijim de cea de mâine. Porunca este foarte potrivită, cuviincioasă și iu- 
bitoare de oameni: fiindcă este cu neputinţă oamenilor, care sunt îmbrăcaţi în 
trup, să nu se îngrijească nicidecum pentru ceea ce ține de viața trupului. A 
scurta la puţin ceea ce este mult, prin mijlocirea rugăciunii şi înfrânării, e cu 
putinţă; dar a dispreţui pe de-a-ntregul tot ce ţine de trup este cu neputinţă: 
şi drept aceea, potrivit Scripturii, cel ce doreşte să ajungă întru bărbat desăvâr- 
șit, la măsura vârstei plinirii lui Flristos (E£. IV, 13), nu trebuie să dea întâieta- 
te feluritelor slujiri în faţa rugăciunii, sau să le ia asupră-și fără să fie trebuin- 
ță, la nimereală, nici să le lepede, punând pricină rugăciunea, atunci când ele 
apar din nevoie şi din iconomia lui Dumnezeu, ci să cerceteze, să facă deose- 
bire și să slujească iconomiei lui Dumnezeu fără să ispitească. Cel ce cugetă al- 
tfel nici nu recunoaște că o poruncă poate fi mai înaltă și mai însemnată decât 
alta, precum vede din Scriptură, nici nu vrea să se îndrepte spre toate poruncile 
(Ps. CXVIII, 128) pe care din purtarea de grijă a lui Dumnezeu le întâlneşte, 
cum poruncește Proorocul. De cele trebuincioase, rânduite de purtarea de gri- 
jă a lui Dumnezeu, cu care ne întâlnim nu putem scăpa, iar îndeletnicirile ca- 
re nu sunt la vremea lor trebuie să le lepădăm, dând întâietate în faţa lor rugă- 
ciunii — și mai ales acele îndeletniciri care ne trag în jos spre multe răspândiri 
şi spre adunarea unor lucruri de prisos. Pe cât le va mărgini pe acestea cineva 
şi va lepăda lucrurile de care acestea sunt legate, pe atât îşi va înfrâna mintea 
de la împrăștiere; pe cât își va înfrâna mintea, pe atât va da loc rugăciunii cu- 
rate şi va dovedi credinţă în Hristos. Iar dacă cineva, din pricina puţinătăţii 
de credinţă sau a vreunei alte neputinţe, nu va putea să facă astfel, măcar să 
recunoască adevărul şi să se nevoiască după putere, învinuind starea sa prun- 
cească. Mai bine să dai socoteală pentru sărăcie, decât pentru înșelare și seme- 

ţie: de asta să te încredințeze pilda Domnului, Care înfățișează în prima stare 
arătată pe vameș, iar în cea de-a doua pe fariseu (Lc. XVIII). Să ne străduim a 
îndepărta de la noi, prin nădejde și rugăciune, toată grija lumească; iar de nu 
vom putea plini aceasta cum se cuvine, să aducem lui Dumnezeu mărturisirea 
neajunsurilor noastre; iar de îndeletnicirea cu rugăciunea să nu ne depărtăm. 
Mai bine să fim supuși mustrării pentru deasa trecere cu vederea, decât pen- 
tru desăvârșita părăsire. În toate cele spuse de noi despre rugăciune și slujirea 
de neînlăturat, de multă înţelepţire avem nevoie de la Dumnezeu spre a deo- 
sebi cu dreaptă socotință, ca să ştim când și cărei îndeletniciri se cade să-i dăm 
întâietate în fața rugăciunii: căci fiecare, îndeletnicindu-se cu ceea ce îi place, 
crede că săvârșește slujirea cuvenită, neştiind că slujirea trebuie judecată după 
felul în care place lui Dumnezeu, nu după felul în care ne place nouă. Dreap- 
ta judecată în această privinţă este cu atât mai anevoioasă cu cât și aceste po- 
runci trebuincioase şi de neocolit nu sunt întotdeauna a fel în privinţa plini- 
rii lor, ci una, la vremea ei, trebuie să aibă întâietate în fața alteia. Nu oricare 
slujire se săvârşeşte totdeauna, ci la vremea sa, iar slujirea rugăciunii ne-a fost 
legiuită ca neîncetată: drept care și suntem datori să-i dăm întâietate în fața 
îndeletnicirilor de care nu este neapărată nevoie. Toţi apostolii, învățând des- 
pre această deosebire poporul pe care voiau să îl atragă la slujire, au zis: V4 es- 
te cu plăcere nouă ca, lăsând cuvântul lui Dumnezeu, să slujim meselor. Socotiţi, 
drept aceea, fraților, dintre voi şapte bărbaţi mărturisiți, plini de Duhul Sfânt și 
de înţelepciune, pe care să-i rânduim la treaba aceasta. Și a plăcut cuvântul aces- 
ta înaintea a toată mulțimea (Fapte VI, 2-5). 

Să începem lucrarea: sporind treptat, vom afla că nu numai nădejdea în 
Dumnezeu, ci și credinţa neclintită, și dragostea nefățarnică, și nepomeni- 
rea răului, și iubirea de frați, și înfrânarea, și răbdarea, și adâncul înţelegerii, 
și izbăvirea de ispite, și dăruirea darurilor, și mărturisirea inimii, și lacrimi- 
le cele cu osârdie, sunt agonisite credincioşilor de către rugăciune: și nu nu- 
mai aceasta, ci și răbdarea necazurilor care vin asupră-ne, și dragostea curată 
de aproapele, și cunoașterea legii duhovnicești, și aflarea dreptăţii lui Dum- 
nezeu, și pogorârea Duhului Sfânt, și dăruirea comorilor duhovniceşti — în- 
tr-un cuvânt, tot ce a făgăduit Dumnezeu să dăruiască credincioșilor în veacul 
de acum și în cel care va să vină. Nu este cu putință sufletului să refacă în si- 
ne chipul lui Dumnezeu altfel decât prin Harul Dumnezeiesc și prin credin- 
ţa omului, atunci când el petrece cu mintea în rugăciune neîmprăștiată și ma- 
re smerită cugetare”!. 

Asemenea Preacuviosului Marcu judecă și Preacuviosul Macarie cel Mare: 
„Capul a toată osârdia cea bună și culmea faptelor bune este a rămâne pururea 

în rugăciune, prin care și pe celelalte virtuţi le dobândim, Împreună-Lucrător 
fiind Cel Ce dă mână de ajutor, Însuși Cel Care ne și cheamă la aceasta: fiind- 
că împărtășirea puterii celei de taină şi adunarea gândurilor hotărâte să se dea 
pe sine sfinţeniei celei întru Dumnezeu, și alipirea de Dumnezeu prin dragos- 
te a sufletului înflăcărat de aceasta se dau în rugăciune, în chip de negrăit, ce- 
lor vrednici — fiindcă s-a spus: Dar-ai veselie în inima mea (Ps. IV, 7). Şi Dom- 
nul Însuşi zice: Împărăția Cerurilor înlăuntrul vostru este (Le. XVII, 21)”. 
Sfântul loan Scărarul numeşte rugăciunea maică a tuturor virtuţilor”. 
Preacuviosul Simeon Noul Teolog spune despre rugăciunea cu luare-amin- 
te: „Sfinţii noștri Părinţi, auzind cuvintele Domnului din Sfânta Evanghe- 
lie că din inimă ies gândurile rele, uciderile, preacurviile, curviile, furtișagurile, 
mărturiile mincinoase, hulele şi că acestea sunt cele ce spurcă pe om (Mt. XV, 19, 
20); şi auzind, iarăşi, în alt loc al Evangheliei că Domnul ne poruncește să cu- 
rățim partea cea dinlăuntru a paharului ca să fie și cea dinafară curată (Mt. 
XXIII, 26), au lăsat orice altă lucrare și s-au nevoit din toate puterile în aceasta 
- adică în păzirea inimii, știind că odată cu această lucrare vor dobândi lesne 
toate celelalte virtuţi, că fără această lucrare nu poate fi dobândită sau păstrată 
nici o alsă virtute. Unii dintre Părinţi numeau această lucrare liniştire a ini- 
mii, alţii — luare-aminte, alţii — trezvie și împotrivire „față de gânduri”, alții 
— pază a minţii: fiindcă toţi se îndeletniceau cu ea, și prin mijlocirea ei s-au 
învrednicit de dăruirile dumnezeiești. Despre ea vorbește Eclesiastul: Vese/eș- 
te-te, tânărule, la tinerețele tale, și umblă în căile inimii tale fără de pribană, și 
depărtează inima ta de gânduri (Ecl. XI, 9); despre ea se vorbeşte și în pilde: 
De se va sui asupra ta dubul celui puternic (adică momeala diavolului), să nu 
lași locul tău (Ecl. X, 4), adică nu-i îngădui să intre în locul tău, prin locul tău 
înțelegându-se inima; despre ea vorbeşte și Domnul nostru în Sfânta Evan- 
ghelie: Nu vă înălțaţi (Lc. XII, 29); iarăși, în alt loc spune: Fericiţi cei săraci 
cu duhul (Mr. V, 3), adică fericiţi cei care nu au dobândit în inima lor nici un 
gând al acestei lumi, ci sunt săraci — n-au nici un gând lumesc. Și toți Dum- 
nezeieştii noştri Părinţi au scris mult despre ea. Cel ce va voi să citească scri- 
erile lor va vedea ce a scris Marcu Ascetul, ce au spus Sfântul loan Scărarul, 
și Preacuviosul Isihie, și Filotei Sinaitul, și Avva Isaia, şi Marele Varsanufie, și 
mulți alţii. Pe scurt: cine nu ia aminte la paza inimii sale, acela nu va putea să 
fie curat cu inima, acela nu se va învrednici să Îl vadă pe Dumnezeu. Cel ce 
nu ia aminte nu poate fi sărac cu duhul, nu poate plânge și nu se poate tângui, 
nu poate fi blând și smerit, nu poate flămânzi și înseta de dreptate, nu poate 


' Cuvântul 3, cap. |. 

fi milostiv și făcător de pace, nu poate fi prigonit pentru dreptate. Îndeobște 
spus: nu este cu putință a dobândi nici o altă virtute în alt chip decât prin lua- 
rea-aminte — și de aceea eşti dator să te îngrijeşti de ea mai mult decât de orice 
altceva, ca să dobândești cu lucrul ceea ce-ţi spun”. După aceea, Preacuviosul 
îndeamnă la săvârșirea neîncetată a rugăciunii lui lisus întru unirea minții cu 
inima, când nevoitorul poate petrece mereu întru trezvie și poate să gonească 
prin numele lui lisus orice gând păcătos, de orişiunde ar apărea acesta — să îl 
gonească mai înainte ca el să intre şi să prindă chip. Prin mijlocirea acestei lu- 
crări se dobândeşte cunoașterea prin cercare, cunoașterea adevărată a duhuri- 
lor căzute; cunoscându-le, dobândim ură şi pomenire a răului față de ele, in- 
trăm în luptă neîncetată cu ele, stârnim împotriva lor ura firească, le alungăm, 
le lovim, le nimicim!. 

Fericitul? Nichifor definește luarea-aminte precum urmează: „Unii din 
Sfinţi numeau luarea-aminte pază a minţii, alții — pază a inimii, alţii — tre- 
zvie, alții — liniștire a gândurilor, alții — altminteri. Prin toate aceste nu- 
me se arată unul şi acelaşi lucru. Gândeşte şi despre acestea așa cum ai gândi 
când spune unul: „pâine”, alrul: „codru (de pâine)”, altul: „îmbucărură”. Dar 
ce este luarea-aminte și care sunt însușirile ei, învaţă acum cu de-amănuntul. 
Luarea-aminte este semnul pocăinței neştirbite; luarea-aminte este însănătoși- 
rea sufletului, urârea lumii, suirea la Dumnezeu; luarea-aminte este lepădarea 
păcatului și primirea virtuţii; luarea-aminte este încredințarea neîndoielnică 
a iertării păcatelor; luarea-aminte este începutul vederii (contemplaţiei), sau 
mai bine zis remeiul vederii: fiindcă Dumnezeu, prin mijlocirea ei, Se pogoa- 
ră şi Se arată minţii. Luarea-aminte este netulburarea minții sau, mai bine zis, 
statornicia ei, dăruită sufletului de milostivirea lui Dumnezeu; luarea-amin- 
te e doborârea gândurilor, biserica aducerii-aminte de Dumnezeu, vistieria 
răbdării necazurilor ce vin asupră-ne; luarea-aminte e pricinuitoarea credin- 
ţei, nădejdii, dragostei”?. Fericitul Nichifor, asemenea Preacuviosului Simeon 
Noul Teolog şi celorlalți Sfinţi Părinţi, propune ca mijloc de luare-aminte în- 
deletnicirea neîncetată cu rugăciunea lui Iisus, întru unirea minţii cu inima. — 
Chemând pe toți monahii care voiesc a dobândi rugăciune adevărată la nevo- 
ința luării-aminte și la cea, împreunată cu ea, a rugăciunii neîncetate, Nichi- 
for spune: „Voi, cei ce sunteți stăpâniţi de dorul de a vă învrednici de mărita, 
dumnezeiasca și luminoasa arătare a Mântuitorului nostru Iisus Hristos; voi, 
cei care voii a primi întru simţirea inimii focul cel mai presus de ceruri; voi, 
cei ce sârguiţi să ajungeţi cu cercarea și cu simţirea la împăcarea cu Dumne- 

' Despre cele trei chipuri ale rugăciunii, Dobrotoliubie, partea întâi. 


? Aşa este numit de către Sfinţii Xanthopuli, Dobrotoliubie, partea a doua, cap. 18. 
* Cuvântul lui Nichifor din Singurătate, Dobrozoliubie, partea a doua. 

zeu; voi, cei aţi lăsat toate ale lumii ca să aflați și să agonisiţi comoara cea as- 
cunsă în țarina inimilor voastre; voi, cei care voiţi să vă aprindeţi încă de aici 
cu strălucire candela sufletelor și ați lepădat coate cele de aici; voi, cei ce întru 
cunoștință şi cercare vreți să cunoaşteţi și să primiți Împărăţia Cerurilor află- 
toare înlăuntrul vostru! Veniţi să vă arăt ştiinţa vieţuirii veşnice sau cerești — 
sau, mai bine zis, metoda care duce pe lucrătorul ei, fără osteneală și fără mul- 
tă sudoare, la limanul nepătimirii, care nu se teme nici de cădere, nici de amă- 
gire din partea dracilor, care cade numai atunci când, din pricina neascultării, 
petrecem în afara acestei vieţuiri, undeva într-o ţară îndepărtată, asemenea lui 
Adam, care, trecând cu vederea porunca lui Dumnezeu şi intrând în priete- 
nie cu şarpele și socotindu-l pe acesta vrednic de crezare s-a înfruptat până la 
saț din rodul înșelării, s-a aruncat jalnic în prăpastia morţii, a stricăciunii și a 
întunericului, și a tras împreună cu sine pe toţi urmașii săi. Nu putem ajunge 
la împăcarea și unirea cu Dumnezeu de nu ne vom întoarce mai întâi, după 
putinţă, la noi înşine, dacă nu vom intra în noi înşine. Minunat este că, des- 
făcându-ne de împărtășirea cu lumea şi de grija deşartă şi de frica de șarpe, ne 
alipim strâns de Împărăţia Cerurilor aflătoare înlăuntrul nostru. Drept aceea 
s-a numit viaţa călugărească „arta artelor” și „ştiinţa ştiinţelor”: pentru că ea 
ne aduce nu oarece lucruri din acestea stricăcioase, ca să ne îngropăm în ele 
mintea noastră, rupând-o de cele mai bune, ci ne făgăduiește bunătăţi străine 
şi tainice, pe care ochiul nu le-a văzut, urechea nu le-a auzit și la inima omului 
nu s-au suit (1 Cor. IL, 9). Drept aceea, lupta noastră nu este împotriva sângelui 
și a trupului, ci împotriva domniilor, a stăpâniilor şi a căpeteniilor întunericu- 
lui veacului acestuia (Efes. VI, 12). Deci, dacă veacul de acum este întuneric, 
să fugim de el — să fugim, cugetând că nu avem nimic de obşte cu vrăjmașul 
lui Dumnezeu. Cel ce voiește a se împrieteni cu el se face vrăjmaș al lui Dum- 
nezeu (lac. IV, 4) — iar celui ce s-a făcut vrăjmaș al lui Dumnezeu cine va pu- 
tea să-i ajute? Deci, să urmăm Părinților noștri și, asemenea lor, să ne îndelet- 
nicim cu căutarea comorii ce se află în inimile noastre și, după ce o vom afla, 
s-o ţinem cu tărie, lucrând-o și în același timp păzind-o: căci spre aceasta am 
fost rânduiţi dintru începur”!. 

Preacuviosul Nil Sorski sfătuiește pe cei care doresc a se îndeletnici cu li- 
niștirea inimii să lepede toare gândurile îndeobşte și să le înlocuiască prin che- 
marea numelui Domnului lisus, adică prin rugăciunea lui lisus. „Irebuie”, 
spune Preacuviosul Nil, „să ne silim a tăcea cu gândul și de gândurile ce par 
drepte, să privim neîncetat în adâncul inimii și să spunem: Doamne lisuse 
Hristoase, Fiul lui Dumnezeu, miluiește-mă'?. Atât de minunată este această 


! Dobrotoliubie, partea a doua. 

lucrare, atât de întinsă și preaplină de belșug duhovnicesc, încât Sfântul Apos- 
tol Pavel voia mai bine să petreacă întru ea cu mintea decât să aibă orice alt 
gând și cugetare: Că nu am judecat a şti ceva întru voi, spune el, fără numai pe 
Iisus Hristos, şi pe Acesta răstignit (1 Cor. II, 2). 

Fericitul Stareţ Serafim de Sarov grăiește: „Cei ce s-au hotărât cu adevărat 
a sluji Domnului Dumnezeu sunt datori a se îndeletnici cu aducerea-aminte 
de Dumnezeu şi neîncetata rugăciune către lisus Hristos, spunând cu mintea: 
Doamne lisuse Hristoase, Fiul lui Dumnezeu, miluiește-mă pe mine, păcăto- 
sul'. Darurile harice le primesc numai cei ce au lucrare lăuntrică și priveghea- 
ză asupra sufletelor lor?”. 

Preacuviosul Marcu Ascetul, numind rugăciunea, în cel de-al patrulea Cu- 
vânt din scrierile sale, lucrarea cea mai însemnată a monahului, care trebuie 
să cuprindă toate lucrările sale cele în parte, toată viaţa lui, în Cuvântul în- 
tâi numește drept cea mai însemnată și singura lucrare a monahului pocăin- 
ţa, iar porunca pocăinței o numește cea mai însemnată poruncă, ce cuprinde 
toare celelalte porunci. Aici nu apare o contradicţie decât unei priviri superfi- 
ciale. Ceea ce spune sfântul înseamnă că lucrarea pocăinţei trebuie să fie unită 
într-o singură lucrare cu lucrarea rugăciunii. Domnul le-a unit, omul să nu le 
despartă. Dumnezeu, spune Fiul lui Dumnezeu, nu va face, oare, dreptate ale- 
șilor Săi ce strigă către El ziua şi noaptea și pentru care El îndelung rabdă? (|. 
XVIII, 7). Aici se are în vedere lucrarea celor aleși, rugăciunea lor neîncetată: 
ea e numită „strigăt”, ceea ce vrea să însemne „plâns și pocăință”. „Pocăinţa”, 
spune Preacuviosul Marcu, „nu este mărginită, cred eu, nici de timp, nici de 
vreo lucrare oarecare: ea se săvârșește prin împlinirea poruncilor lui Hristos, 
după măsura acestei împliniri. Dintre porunci, unele sunt mai de obște, cu- 
prinzând în sine multe porunci aparte, și taie dintr-o dată multe părţi ale pă- 
cătoșeniei. De pildă, în Scriptură se spune: ot celui care cere de la tine dă-i, şi 
de la cel ce îţi ia ale tale nu cere înapoi (Lc. VI, 30), şi: Celui ce cere de la tine 
dă-i (Mt. V, 42): acestea sunt porunci aparte; iar porunca de obște ce le cu- 
prinde în sine este: Vinge-zi averile și le dă săracilor (Mt. XIX, 21) și, luând 
crucea ta, vino, urmează Mie (Mc. X, 21) — prin cruce înţelegându-se răbdarea 
necazurilor care ne întâmpină. Cel ce a împărţit totul săracilor și a luat cru- 
cea sa a împlinit dintr-o dată toate poruncile aparte de mai sus. larăși: Voiesc, 
dar, să se roage bărbații în tot locul, ridicându-și mâinile curate (| Tim. Il, 8); 
iar porunca de obşte este: Jnzră în cămara ta și roagă-te Tatălui tău Celui în- 
tr-ascuns (Mt. VI, 6), şi încă: Neîncetat rugați-vă (1 Tes. V, 17). Cel ce a in- 
trat în cămara sa și se roagă neîncetat a cuprins în aceasta aducerea de rugă- 

ciuni în tot locul. Iarăşi, s-a zis: Să nu curvești, să nu preacurveşti, să nu ucizi 
şi celelalte; iar porunca de obște aceasta este: Surpând izvodirile minţii și toată 
înălțarea ce se ridică împotriva ştiinţei lui Dumnezeu (2. Cor. X, 4). Cel ce sur- 
pă gândurile a pus stavilă tuturor felurilor de păcat sus-pomenite. Din aceas- 
tă pricină, cei iubitori de Dumnezeu și credincioși cu adevărat se silesc pe sine 
spre plinirea poruncilor de obşte și nu trec cu vederea împlinirea celor apar- 
te, atunci când ea este cerută de împrejurări. Din toate acestea, trag încheie- 
rea că lucrarea pocăinţei se săvârşeşte prin mijlocirea următoarelor trei virtuți: 
curățirea gândurilor, rugăciunea neîncetată și răbdarea necazurilor ce vin asu- 
pră-ne. Aceste trei virtuţi trebuie săvârşite nu doar la arătare, ci şi prin lucra- 
rea minţii, ca cei ajunşi neclintiți în ele să se facă nepătimași. Iar întrucât fără 
aceste trei virtuţi nu poate fi desăvârşită lucrarea pocăinţei, eu cred că pocăința 
e potrivită totdeauna și tuturor celor ce vor să se mântuiască, și păcătoşilor şi 
drepţilor, fiindcă nu e treaptă a desăvârșirii pe care să nu fie trebuincioasă lu- 
crarea celor trei virtuţi mai înainte pomenite. Prin mijlocirea lor, începătorii 
dobândesc buna cinstire începătoare, cei mijlocii — sporirea, iar cei desăvâr- 
șiţi — întărirea şi rămânerea întru desăvârșire”. La fel ca Preacuviosul Marcu în 
Cuvântul al patrulea, și ceilalți Părinți pe care i-am citat mai sus dau mărtu- 
rie că răbdarea tuturor necazurilor ce vin asupră-ne şi alungarea reuşită a gân- 
durilor se dobândește prin rugăciune; ei numesc rugăciunea „izvor al pocăin- 
ţei”. Ea e și maica pocăinței, şi fiica ei. Cele spuse de către Sfântul loan Scăra- 

"rul despre rugăciune şi pomenirea morţii se pot spune, cu toată îndreptăţirea, 
și despre rugăciune și pocăință: „Laud două firi într-un singur ipostas”!. Una 
este lucrarea pocăinţei și cea a rugăciunii — ea însă cuprinde în sine două fe- 
luri deosebite de virtute. 

Alungarea gândurilor şi simțămintelor păcătoase se săvârşeşte prin mijlo- 
cirea rugăciunii: ea e lucrare împreunată cu rugăciunea, nedespărțită de rugă- 
ciune, lucrare ce are trebuinţă necontenită de împreună-lucrarea și de lucrarea 
rugăciunii. Preacuviosul Nil Sorski, făcând trimitere la Preacuviosul Grigorie 
Sinaitul, spune: „Fericitul Grigorie Sinaitul, ştiind cu încredințare că nouă, 
pătimașilor, ne e cu neputinţă să biruim gândurile viclene, a grăit următoa- 
rele: nimeni dintre începători nu poate să îşi țină în frâu mintea și să alunge 
gândurile de nu va ţine Dumnezeu mintea în frâu şi nu va goni gândurile. A 
ţine mintea în frâu și a goni gândurile este al celor puternici; dar și aceştia le 
gonesc nu cu de la sine putere: ei se nevoiesc la război împotriva lor având cu 
sine pe Dumnezeu, fiind îmbrăcați cu harul şi armele Lui. Iar tu, de vei vedea 
necurăţia duhurilor viclene, adică gândurile care ridică fum în mintea ta, nu 
te speria, nu te mira; de se vor arăta şi cugetări „bune” despre felurite lucruri, 


' Scara, Cuvântul 28, cap. 48. 

nu lua aminte la ele — ci, ţinându-ţi răsuflarea după putinţă și închizându-ţi 
mintea în inimă, în loc de armă cheamă pe Domnul Iisus ades și cu osârdie. 
Gândurile fug, fiind arse în chip nevăzut de Numele Dumnezeiesc; iar atunci 
când incep să te necăjească foarte, tu, sculându-te, să te rogi împotriva lor, 
iar apoi apucă-te iarăși cu neclintire de lucrarea dinainte”", adică de chema- 
rea numelui Domnului lisus. Sfântul loan Scărarul, în Cuvântul său despre 
rugăciune, grăiește: „Pe câinele ce vine — gândul păcătos — gonește-l cu aceas- 
tă armă — cu arma rugăciunii, și de câte ori ar încerca să năvălească, nu arăta 
slăbiciune faţă de el”?. Simeon Noul Teolog; „Satana, dimpreună cu duhurile 
supuse lui, a dobândit, din vremea când prin mijlocirea neascultării i-a prici- 
nuit omului izgonirea din rai și depărtarea de Dumnezeu, dreptul de a clăti- 
na și noaptea și ziua puterea înţelegătoare a fiecărui om: a unuia mult, a altu- 
ia puţin, a altuia mai mult, a altuia mai puţin; și nu poate mintea să se îngră- 
dească altfel decât prin pomenirea necurmată a lui Dumnezeu. Atunci când 
prin puterea crucii se va pecetlui în inimă aducerea-aminte de Dumnezeu, ea 
îi întărește cugetarea făcându-i-o neclărinată. La asta duce lupta cea gândită 
cu care s-a îndatorat fiecare creştin să se lupte în stadia credinţei lui Hristos; 
iar de nu va ajunge aici, zadarnică e nevoinţa lui. Acestei lupte îi slujesc toa- 
tă nevoința feluriră a oricui suferă pătimire pentru Dumnezeu, cu scopul de a 
pleca spre el milostivirea lui Dumnezeu și a mijloci la El întoarcerea la vred- 
nicia dintâi, ca să se pecetluiască Hristos în minte'?. 

Petrecerea statornică în rugăciune, deși alcătuiește lucrarea de căpetenie a 
monahului, are nevoie de pregătire, precum se vede din Cuvântul Fericitului 
Nichifor, care, amintindu-și de Preacuviosul Sava, spune că acest povăţuitor al 
unei numeroase obşti de monahi, când vedea că monahul a deprins temeinic 
regulile vieţii monahale, că s-a făcut în stare a se lupta cu gândurile potrivnice 
și a-și păzi mintea, abia atunci lăsa pe unul ca acesta să se liniștească în chilie. 
Pregătirea pentru rugăciunea neîncetată se săvârșește prin mijlocirea ascultă- 
rii şi îndeletnicirii cu ostenelile mănăstirești, precum a spus Preacuviosul Fili- 
mon: „Dumnezeu vrea să arătăm osârdia noastră către El mai întâi întru oste- 
neli, apoi întru dragoste şi necurmata rugăciune”. Nimic nu ajută rugăciu- 
nii atât de mult ca ascultarea, care ne omoară faţă de lume și față de noi înși- 
ne. Marea comoară a rugăciunii vine din ascultare, a spus Preacuviosul Sime- 
on Noul Teolog”. Cei ce se află întru ascultare și se îndelernicesc cu muncile 


' Cuvânvul 2. 

2 Cuvânrul 28, cap. 55. 

> Cuvântul lui Nichifor din Singurătate, Dobrotoliubie, partea a doua. 
+ Dobrotoliubie, partea a patra, Despre Avva Filimon. 

5 Despre cel de-al treilea fel al luării-aminte și rugăciunii. 

mănăstirești nu trebuie nicidecum să se socoată slobozi de îndeletnicirea cu 
rugăciune: fără aceasta ostenelile în sine, și chiar ascultarea vor fi neroditoare; 
mai mult, vor aduce roada vătămătoare a slavei deșarte și altor păcate ce se ara- 
tă negreșit în acel suflet unde apare jalnică pustiire, unde nu trăiesc puterea și 
buna mireasmă a rugăciunii. Îndeletnicindu-te cu muncile mănăstirești și cu 
lucrul de mână, roagă-te des, de nu poţi încă să te rogi neîncetat; întoarce-te 
[a rugăciune de câte ori îți amintești de ea: rugăciunea se va preschimba trep- 
tat în obicei, şi rugăciunea deasă va trece pe nesimţite în rugăciune neîncetată. 
„Nevoitorii ascultării”, grăiește Sfântul Ioan Scărarul, „nu stau cu picioarele 
lipite, ci unul din ele se mișcă spre slujire, celălalt rămâne neclintit în rugăciu- 
ne”. Prin cuvântul „picioare” se înţelege întreaga lucrare a omului. „Am văzut 
pe unii ce străluceau în ascultare şi nu se leneveau a pomeni, după putinţă, pe 
Dumnezeu cu mintea”, spune același sfânt, „cum, sculându-se la rugăciune, 
puneau neîntârziat stăpânire pe mintea lor și vărsau şiroaie de lacrimi: ei erau 
pregătiţi prin preacuvioasa ascultare”?. De aici se vede că vechii nevoitori nu 
îşi îngăduiau răspândire deșartă în timpul îndeletnicirii cu muncile mănăsti- 
rești, ci, îndeletnicindu-și mâinile cu rucodelia, mintea și-o îndeletniceau cu 
rugăciunea. Din această pricină, când intrau în biserică sau începeau să-și îm- 
plinească în chilie pravila de rugăciune, mintea şi inima lor tindeau numai- 
decât către Dumnezeu, fără nici o împiedicare. Dimpotrivă, cel ce în timpul 
muncilor și rucodeliilor îşi îngăduie gânduri şi împreună-vorbiri deşarte, ace- 
la, sculându-se la rugăciune, nicicum nu poate să se descurce cu mintea sa, ce 
i se smulge mereu din stăpânire, ce se întoarce mereu către acele lucruri care o 
atrăgeau înainte de vremea rugăciunii. 

Fiule, spune Scriptura, din tinerețile tale alege învățătura, și până la cărunte- 
țile tale vei afla înțelepciune. Ca cel ce ară şi seamănă apropie-te de ea, și așteap- 
ză rodurile ei cele bune: căci cu lucrarea ei puţin te vei osteni, şi curând vei mân- 
ca din rodurile ei (Sir. VI, 18-20). Să nu pierdem vremea atât de prețioasă și 
cu neputinţă de dat înapoi; să nu o pierdem dedându-ne împrăștierii, grăirii 
în deșert şi celorlalte îndeletniciri vane: încă din clipa când intrăm în mănăs- 
tire să facem cunoștință osârdnici cu viața monahală și la tinerețe să lucrăm cu 
nevoinţa cea adevărată țarina sufletească, pentru ca la bătrâneţe și la mutarea 
în veşnicie să ne bucure belșug de daruri harice, de chezășii ale mântuirii, de 
chezăşii ale fericirii din rai. Amin. 


! Scara, Cuvântul 4, cap. 2. 
? Scara, Cuvântul 28, cap. 36. 

AS 


Duhul rugăciunii începătorului 


O introducere 


Aici i se prezintă cititorului învățătura despre felul de rugăciune care e pro- 
priu celui care începe să meargă către Domnul pe calea pocăinţei. Ideile ce- 
le mai însemnate sunt înfățișate fiecare aparte, cu scopul de a putea fi citite 
cu mai multă băgare de seamă și păstrate mai lesne în aducerea-aminte. Citi- 
rea lor, hrănind mintea cu adevărul, iar inima cu smerenia, poate da sufletului 
îndreptarea cuvenită în nevoința rugăciunii sale și îi poate sluji drept îndelet- 
nicire pregătitoare pentru aceasta. 

1) Rugăciunea e înălțarea cererilor noastre către Dumnezeu. 

2) Temeiul rugăciunii stă în aceea că omul e o ființă căzută. EI năzuieşte spre 
primirea fericirii pe care a avut-o, dar a pierdut-o, și drept aceea se roagă. 

3) Limanul rugăciunii este în marea milostivire a lui Dumnezeu față de 
neamul omenesc. Pentru mântuirea noastră, Fiul lui Dumnezeu S-a adus pe 
Sine Tatălui Său ca jertfă de milostivire și împăcare: pe acest temei, poftind a 
te îndeletnici cu rugăciunea, lepădă orice îndoială (lac. I, 6-8). Să nu îţi spui 
în sinea ta: „Sunt păcătos; oare Dumnezeu mă va asculta?”. Dacă ești păcătos, 
tocmai pentru tine sunt cuvintele de mângâiere ale Mântuitorului: N-a7z ve- 
nit să chem pe cei drepți, ci pe cei păcătoşi (Mt. IX, 13). 

4) Omul se pregătește pentru rugăciune nesăturându-și pântecele, tăind 
cu sabia credinţei grijile deșarte, cerând iertare pentru toate greșelile cu ini- 
mă nefățarnică, dând mulțumită lui Dumnezeu pentru toate necazurile vieții, 
depărtând de la sine împrăștierea și visarea, nutrind frica evlavioasă, care este 
atât de cuviincioasă pentru zidire când aceasta este primită, din negrăita bu- 
nătate a Ziditorului faţă de zidire, să stea de vorbă cu Dânsul. 

5) Cele dintâi cuvinte ale Mântuitorului către neamul omenesc cel căzut 
au fost: Pocăiţi-vă, că s-a apropiat Împărăția Cerurilor (Mr. IV, 17). Drept ace- 
ea, până când vei intra în această Împărăție, bate în porţile ei prin pocăință și 
rugăciune. 

6) Adevărata rugăciune e glasul adevăratei pocăinţe. Atunci când rugăciu- 
nea nu e însuflețită de pocăință, ea nu își împlinește menirea sa, nu binevo- 
ieşte întru ea Dumnezeu. EI nu va urgisi 44hu/ umilit, inima înfrântă şi sme- 
rită (Ps. L, 18). 

7) Mântuitorul lumii numeşte „fericiţi” pe cei săraci cu duhul, adică pe cei ce 
au despre sine părerea cea mai smerită, ce se socot pe sine fiinţe căzute, care se 
află aici, pe pământ, în surghiun, afară de patria lor cea adevărată, care e cerul. 
Fericiţi cei săraci cu duhul, care se roagă având conștiința adâncă a sărăciei lor, că 
acelora este Împărăția Cerurilor (Mt. V, 3). Fericiţi cei ce plâng în rugăciunile lor 
din pricina simţirii sărăciei lor, că ceia vor fi mângâiați (Mr. V, 4) de mângâie- 
rea harică a Sfântului Duh, care stă în pacea lui Hristos și în dragostea cea întru 
Hristos faţă de tot aproapele. Atunci nici unul din semeni, fie acesta cel mai rău 
vrăjmaș, nu va fi lăsat afară de îmbrăţișarea dragostei celui care se roagă; atunci 
cel ce se roagă e împăcat cu toate împrejurările grele ale vieții pământești. 

8) Domnul, învăţându-ne cum să ne rugăm, aseamănă pe rugător cu sufletul 
văduvei împilate de potrivnicul ei, care nu înceta a stărui pe lângă judecător (Le. 
XVIII, 1-8). Rugându-te, nu te îndepărta prin așezarea sufletului de asemănarea 
aceasta. Rugăciunea ta să fie o neîncetată jalbă, ca să zic așa, împotriva păcatului 
care îţi face silnicie. Adânceşte-te în tine însuţi, descoperă-te pe tine însuţi prin 
necurmată rugăciune: vei vedea că ești cu adevărat văduv de Hristos din prici- 
na păcatului care trăiește în tine și îţi este vrăjmaș, care pricinuiește în tine luptă 
necurmată și chin neîncetat, care te face străin de Dumnezeu. 

9) „Toată ziua”, grăieşte despre sine David, „mâhnindu-mă umblam (Ps. 
XXXVII, 6), toată ziua mi-o petreceam în fericita întristare pentru păcatele și 
neajunsurile mele: că șale/e mele s-au umplut de ocări, și nu este vindecare în tru- 
pul meu (Ps. XXXVII, 7)”. „Şale” este numită călătoria în calea vieții pămân- 
teşti; „trup” e numită starea duhovnicească a omului. Toi pași făcuţi de toți 
oamenii pe această cale sunt preaplini de poticneli; starea lor duhovnicească 
nu poate fi tămăduită de nici un mijloc şi sforțare proprie. Pentru tămăduirea 
noastră este neapărat trebuincios Harul lui Dumnezeu, care tămăduiește doar 
pe cei care se recunosc bolnavi. Omul dovedește că se recunoaște bolnav pe- 
trecând cu osârdie şi statornicie în pocăință. 

10) Lucraţi Domnului cu frică, şi vă bucuraţi lui cu cutremur (Ps. Il, 9), spune 
Proorocul, iar alt prooroc grăiește din partea lui Dumnezeu: Și spre cine voi căuta, 
fără numai spre cel smerit și blând, și care tremură de cuvintele Mele? Us. LXVI, 2). 
Căutat-a spre rugăciunea celor smeriţi, şi nu a defăimat cererea lor (Ps. CI, 18). EL 
este Cel Ce 4ă viață — adică mântuire — celor cu inima zdrobită (Is. LVII, 15). 

11) De ar sta cineva și pe cea mai înaltă treaptă a virtuţii, dacă nu se roagă 
simțindu-se păcătos rugăciunea lui este lepădară de Dumnezeul. 

12) „În ziua în care nu plâng pentru mine”, a zis un un oarecare fericit lu- 


crător al adevăratei rugăciuni, „socot că mă aflu în înșelare de sine”?. 


! Preacuviosul Isaac Sirul, Cuvântul 55. 
* Aceste cuvinte le-a rostit ieromonahul Atanasie, care se liniştea în turnul mănăstirii 
Svenski din eparhia Orlovului, unui oarecare pelerin care l-a cercetat în anul 1829. 

13) Chiar de am trece prin toate nevoinţele — a grăit Sfântul loan Scăra- 
rul — ele sunt neadevărate şi neroditoare dacă nu vor fi însoțite de simțămân- 
tul dureros al pocăinţei!. 

14) Întristarea gândului pentru păcate este un dar de preț al lui Dumne- 
zeu; cel ce o poartă în sânurile sale cu luarea-aminte și evlavia cuvenită poartă 
un odor sfânt. Ea ţine locul tuturor nevoințelor trupești, atunci când puteri- 
le nu ne ajung spre săvârşirea lor?. Dimpotrivă, de la un trup puternic se cere 
multă osteneală la rugăciune; fără aceasta inima nu se va frânge, rugăciunea va 
fi neputincioasă și neadevărată?. 

15) Simţământul pocăinţei păzeşte pe rugător de toate cursele diavolului: 
acesta fuge de nevoitori atunci când vede în ei buna mireasmă a smereniei, ca- 
re se naște în sufletul celui ce se pocăieștef. 

16) Adu ca prinos Domnului în rugăciunile tale gângureala pruncească, 
gândul simplu de prunc — nu elocvenţă, nu rațiune. De nu vă veți întoarce — 
ca din păgânism şi mahomedanism, din sofisticăria și schizofrenizarea voastră 
— și nu veți fi ca pruncii, ne-a grăit Domnul, nu veți intra întru Împărăția Ce- 
rurilor (Mr. XVIII, 3). 

17) Pruncul vestește prin plâns toate dorințele sale: și rugăciunea ta să fie 
totdeauna însoţită de plâns. Nu numai în cuvintele rugăciunii, ci și în tă- 
cerea acesteia să fie vădită prin plâns dorinţa ta de pocăință și împăcare cu 
Dumnezeu, nevoia ta nespusă de mila lui Dumnezeu. 

18) Vrednicia rugăciunii stă doar în calitate, nu în cantitate. Cantitatea este 
de lăudat doar atunci când duce la calitate. Calitatea duce întotdeauna la canti- 
tate; cantitatea duce la calitate atunci când rugătorul se roagă cu osârdie“. 

19) Calitatea adevăratei rugăciuni stă în aceea ca mintea să se afle întru lu- 
are-aminte la rugăciune, iar inima să fie întru împreună simţire cu mintea. 

20) Închide mintea în slovele rugăciunii pe care le rostești, și o vei păzi în- 
tru luare-aminte?. Ochii tăi să fie îndreptaţi spre gură sau închiși“: prin aceasta 
vei ajuta unirii dintre minte și inimă. Rostește cuvintele cât mai lipsit de gra- 


1 Scara, Cuvântul 7, cap. 64, după ediția Academiei Duhovnicești din Moscova, 1829. 

? Sfântul Isaac Sirul. Cuvântul 89. 

3 Același. Cuvântul 11. 

1 Preacuviosul Grigorie Sinaitul. Despre înşelare, precum și despre multe alte lucruri. 
Dobroroliubie, t. |. „Când vede diavolul”, spune Sfântul Grigorie, „pe cineva care trăieşte în 
plângere pentru păcate, nu rămâne acolo, temându-se de smerenia care vine din plâns”. 

5 Vezi şi Scara, Cuvântul 28, cap. 9. 

* Preacuviosul Meletie, care s-a nevoit în muntele Galileii. Stihuri despre rugăciune în 
Scara, Cuvânul 28, cap. 21. 

7 Scara, Cuvântul 28, 17. 

2 Sfat al stareţului ieromonah Serafim de Sarov. Despre folosul pe care îl aduce rugăciunea 
cu ochii închiși, vezi cele 11 poveţe ale lui despre rugăciune — ediţia 1844, Moscova. 

bă: nici un cuvânt al rugăciunii tale să nu fie rostit fără a fi însuflețit de lua- 
rea-aminte. 

21) Mintea, închizându-se în cuvintele rugăciunii, atrage inima spre îm- 
preună simţire cu ea. Această împreună simţire a inimii cu mintea se arată 
prin străpungerea ei, care este un simţământ evlavios ce împreunează în sine 
întristarea cu o mângâiere lină și blândă!. 

22) Pentru rugăciune, o însușire neapărat trebuincioasă e stăruinţa?. 
Atunci când simţi uscăciune, împietrire, nu părăsi rugăciunea: pentru stăruin- 
ţa ta și nevoinţa împotriva nesimţirii inimii va pogori la tine mila lui Dumne- 
zeu, care stă în străpungere. Străpungerea este dar al lui Dumnezeu, trimis de 
sus celor ce szăruie în rugăciuni (Rom. XII, 12; Col. IV, 2), care crește în ei ne- 
încetat și îi călăuzește la desăvârșirea duhovnicească. 

23) Mintea care stă prin rugăciune cu luare-aminte înaintea lui Dumne- 
zeu, Cel Nevăzut, trebuie să fie și ea nevăzută, căci este chip al Dumnezeirii 
Celei Nevăzute — adică mintea nu trebuie să înfăţișeze nici în sine, nici din si- 
ne, nici înaintea sa, nici un fel de chip — trebuie să fie cu desăvârșire fără chip. 
Alrfel spus: mintea trebuie să fie cu totul străină de închipuire, oricât ar părea 
de neprihănită și sfântă această închipuire?. 

24) În vremea rugăciunii nu căuta extaze, nu-ți pune în mișcare nervii, 
nu-ți înfierbânta sângele. Dimpotrivă — ţine-ţi inima în liniștea adâncă în care 
e adusă ea de către simțământul pocăinței: focul cel material, focul firii căzu- 
te e lepădat de Dumnezeu. Inima ta are nevoie de curățirea prin plânsul pocă- 
inţei și rugăciunea pocăinţei; iar atunci când se va curăți, Dumnezeu Însuși va 
trimite în ea focul Său duhovnicesc cel atotsfânt“. 

25) Luarea-aminte la rugăciune linişteşte nervii și sângele, ajută inima să 
se cufunde în pocăință și să rămână în ea. Nu strică liniștea inimii nici focul 
dumnezeiesc, dacă el se pogoară în foişorul inimii, atunci când în acesta se vor 
afla adunaţi ucenicii lui Hristos — gândurile și simţirile luate din Evanghelie. 
Acest foc nu arde, nu înfierbântă inima: dimpotrivă, o înrourează, o răcoreș- 
te, îl împacă pe primitorul lui cu toți oamenii și cu toate împrejurările, trage 
inima într-o iubire de negrăit față de Dumnezeu și de aproapele”. 


! Preacuviosul Marcu Ascetul, Despre cei ce socotesc că se îndreptează din fapte, cap. 34. 
Dobrotoliubie, partea întâi. 

2 Preacuviosul Grigorie Sinaitul, Despre cum se cuvine celui care se linişteşte a şedea și a 
face rugăciune”, Dobrotoliubie, partea întâi. 

* Preacuvioşii Calist și Ignatie, „Despre liniștire și rugăciune”, Cuvântul 73, Dobrotoliubie, 
t. 2 şi Scara, Cuvânrul 28, cap. 42. 

1 Scara, Cuvântul 28, cap. 45. 

5 Preacuviosul Maxim Capsocalivitul, Împreună-vorbire cu Preacuviosul Grigorie Sinaitul, 
Dobrotoliubie, partea întâi. 

26) Împrăştierea fură rugăciunea. Cel care s-a rugat cu împrăștiere simte în 
sine o pustietate și uscăciune nelămurită. Cel ce se roagă mereu cu împrăștie- 
re se lipseşte de toate roadele duhovniceşti care se nasc de obicei din rugăciu- 
nea cu luare-aminte, își însușește starea de pustietate și uscăciune. Din starea 
aceasta se nasc răceala faţă de Dumnezeu, trândăvia, întunecarea minții, slăbi- 
rea credinţei, care, la rândul lor, nasc omorârea față de viața veșnică, duhovni- 
cească. Toate acestea, luare împreună, sunt semnul vădit al faptului că o ase- 
menea rugăciune nu este primită de Dumnezeu. 

27) Închipuirea este în rugăciune încă și mai vătămătoare decât împrăști- 
erea. Împrăştierea face rugăciunea neroditoare, iar închipuirea se face pricină 
roadelor mincinoase: amăgirea de sine și așa-numita de către Sfinţii Părinţi 
„înșelare drăcească”. Chipurile lucrurilor lumii văzute și chipurile alcătuite de 
închipuire ale lumii nevăzute, întipărindu-se şi adăstând în minte, o fac parcă 
materială, o strămută din tărâmul Duhului lui Dumnezeu în tărâmul materi- 
ei şi minciunii. În acest tărâm, inima începe să împreună-simtă cu mintea nu 
prin simţirea duhovnicească a pocăinței și smereniei, ci prin simţirea trupeas- 
că, simţirea sângelui și nervilor, simţirea la vreme nepotrivită și fără rânduială 
a unei desfătări — când desfătarea este atât de nefirească pentru păcătoşi, simţi- 
rea greșită şi mincinoasă a unei părute iubiri de Dumnezeu. Iubirea nelegiuită și 
spurcată le pare sfântă celor neîncercați în experienţele duhovnicești, în vreme 
ce ea e de fapt doar o simţire tulbure a inimii necurăţite de patimi, ce se desfată 
cu slava deșartă și patima dulceţii care sunt puse în mișcare de închipuire. Starea 
aceasta e o stare de amăgire de sine. Dacă omul întârzie în ea, chipurile care i se 
înfăţişează devin nespus de vii şi atrăgătoare. La ivirea lor, inima începe a se în- 
fierbânta şi a se îndulci în chip nelegiuit — sau, după definiția Sfintei Scripturi, a 
preacurvi (Ps. LXXII, 26). Mintea socoate starea aceasta drept una harică, dum- 
nezeiască: atunci este aproape trecerea la înșelarea drăcească învederată, în care 
omul pierde stăpânirea de sine, devine jucărie şi bătaie de joc a duhului viclean. 
De la rugăciunea visătoare, ce îl duce pe om în starea aceasta, Dumnezeu Se în- 
toarce cu mânie: și se împlinește asupra celui ce se roagă hotărârea Scripturii: 
Rugăciunea lui să fie întru păcat (Ps. CVIIL, 6).. 

28) Leapădă gândurile părut bune și cugetările părut sfinte ce vin la tine 
în vremea rugăciunii, care te trag de la rugăciune?. Ele vin din tărâmul „raţiu- 
nii” cu nume mincinos, se așază pe slava deșartă ca niște călăreţi pe cai. Feţe- 
le lor întunecate sunt acoperite, așa încât mintea care se roagă să nu recunoas- 
că în ele pe vrăjmașii săi: dar întrucât sunt vrăjmașe rugăciunii, abat de la ea 


! Preacuviosul Simeon Noul Teolog, Despre primul fel al rugăciunii. Dobrozoliubie, par- 
tea întâi. 
? Scara, Cuvântul 28, cap. 59. 

mintea, o duc în robie apăsătoare, despoaie şi pustiesc sufletul — tocmai după 
aceasta se cunoaște că sunt vrăjmași şi vin din tărâmul stăpânitorului acestei 
lumi. Rațiunea duhovnicească, rațiunea dumnezeiască, împreună-lucrează cu 
rugăciunea, îl adună pe om în el însuși, îl cufundă întru luare-aminte și stră- 
pungere, aduc în minte o evlavioasă tăcere, frică şi minunare care se nasc din 
simţirea prezenţei şi măreției lui Dumnezeu. La vremea potrivită, această sim- 
ţire se poare întări foarte mult și poate face rugăciunea pentru cel ce se roagă 
înfricoşata judecată a lui Dumnezeu!. 

29) Rugăciunea întru luare-aminte, străină de împrăștiere şi visare?, es- 
te vedere a lui Dumnezeu Celui Nevăzut, Care trage la sine vederea minţii și 
dorirea inimii. Atunci mintea vede în chip fără de chip, și îndestulează pe de- 
plin de nevederea cea mai înaltă decât orice vedere. Pricina acestei fericite ne- 
vederi e nesfârșita subțirime și neapropiere a Obiectului spre care vederea es- 
ce îndreptată. Nevăzutul Soare al dreptăţii —- Dumnezeu — trimite raze care tot 
nu se văd, dar se cunosc după simţirea limpede a sufletului: ele umplu inima 
de minunată linişte, credință, bărbăţie, blândețe, milostivire, iubire de aproa- 
pele și de Dumnezeu. După aceste lucrări văzute în cămara lăuntrică a ini- 
mii, omul recunoaște în chip neîndoielnic că rugăciunea lui a fost primită de 
Dumnezeu, începe să creadă cu credinţă vie şi să nădăjduiască cu neclintire în 
Cel Care-l iubeşte şi e iubit de el. 

30) Roadele rugăciunii adevărate: sfânta pace a sufletului, unită cu o bucu- 
rie lină, tăcută, străină de visare, de părere de sine, de izbucniri şi mișcări în- 
fierbântate; iubirea de aproapele care nu face deosebire între buni și răi, între 
cei vrednici şi cei nevrednici, ci pentru toţi soleşte înaintea lui Dumnezeu ca 
pentru sine, ca pentru mădularele sale proprii. Din acest fel de dragoste față 
de aproapele răsare cea mai curată dragoste faţă de Dumnezeu. 

31) Aceste roade sunt dar al lui Dumnezeu. Ele sunt atrase în suflet de lua- 
rea-aminte și smerenia lui, sunt păzite de credincioșia lui faţă de Dumnezeu. 

32) Sufletul rămâne credincios lui Dumnezeu atunci când se îndepărtează 
de orișice cuvânt, faptă și cugetare păcătoasă, atunci când se pocăieşte fără în- 
târziere pentru păcatele în care s-a lăsat atras de neputinţa sa. 

33) Că dorim cu adevărat să căpătăm darul rugăciunii o dovedim cu şede- 
rea răbdătoare prin rugăciune la uşile rugăciunii. Pentru răbdare și statornicie 
căpătăm darul rugăciunii. Domnul, spune Scriptura, este Cel Ce dă rugăciunea 
celui care se roagă (1 Regi II, 9) răbdător doar cu sforţarea proprie. 

34) Pentru începători sunt mai folositoare rugăciunile scurte și dese decât ce- 
le îndelungate și îndepărtate una de alta printr-un răstimp mare de vreme. 


! Ibidem, cap. |. 


2 Sau fantezie. 
? Sfântul Dimitrie al Rostovului, partea întâi, Omul făuntric, cap. IV. 

35) Rugăciunea e pentru minte cea mai înaltă îndeletnicire. 

36) Rugăciunea e capul, izvorul, maica tuturor virtuţilor!. 

37) Fii înţelept în rugăciunea ta. Nu te ruga pentru nici un lucru stricăcios 
şi deșert, amintindu-ţi de porunca Mântuitorului: Ci căutați mai întâi Împă- 
răția lui Dumnezeu și dreptatea Lui, și toate celelalte, adică toare cele de tre- 
buinţă pentru viaţa vremelnică, se vor adăuga vouă (Mt. VI, 33). 

38) Când hotărăști să faci ceva sau doreşti ceva, precum şi în împrejurări- 
le grele ale vieţii, aruncă gândul tău la rugăciune înaintea lui Dumnezeu: ce- 
re ceea ce socoţi de trebuinţă şi de folos, dar împlinirea și neîmplinirea cere- 
rii tale las-o în seama voii lui Dumnezeu având credinţă și nădejde în atotpu- 
ternicia, înţelepciunea și bunătatea voii lui Dumnezeu. Acest chip preaînalt 
al rugăciunii ni l-a dăruit Cel Care S-a rugat în grădina Ghetsimani să freacă 
pabarul rânduit Lui. Însă nu voia Mea, Şi-a încheiat EL rugăciunea către Tatăl: 
ci a Ta să fie (Lc. XXII, 42). 

39) Adu lui Dumnezeu prinos de rugăciune smerită pentru virtuțile şi ne- 
voinţele evlavioase săvârșite de către tine: curăță-le, desăvârșeşte-le prin rugă- 
ciune şi pocăință. Spune despre ele în rugăciunea ta ceea ce spunea în rugă- 
ciunea sa de fiecare zi dreptul Iov despre copiii săi: Nu cumva să fi gândit fecio- 
rii vele împotriva lui Dumnezeu în inimile lor (lov 1, 5). Vicleană este răutatea: 
fără de veste se amestecă ea în virtute, O spurcă, o otrăvește. 

40) Leapădă-te de toate ca să moşteneşti rugăciunea — și, ridicat de pe pă- 
mânt pe crucea lepădării de sine, dă-i lui Dumnezeu duhul, sufletul și trupul 
tău, și primește de la EI sfânta rugăciune, pe care după învăţătura apostolilor 
şi a Bisericii Universale este lucrarea”. 


Încheiere 


Cel care nu se îngrijește de îndeletnicirea cu rugăciunea întru luare-amin- 
te, împreunată cu pocăinţa, acela e străin de sporirea duhovnicească, străin 
de roadele duhovnicești, se află întru bezna amăgirii de sine celei de multe fe- 
luri. Smerenia este singurul jertfelnic pe care e îngăduit oamenilor să aducă 
lui Dumnezeu prinosul jertfelor de rugăciune — singurul jertfelnic de pe care 
jertfele de rugăciune sunt primite de Dumnezeuf; rugăciunea este maica tutu- 
ror virtuţilor adevărate, dumnezeieşti. Nu este, nu este cu putinţă nici o spo- 


! Preacuviosul Macarie cel Mare, Cuvântul 3, cap. 1, Scara, Cuvântul 28, titlu. La fel în- 
vaţă și ceilalți Sfinţi Părinţi. 

2 Sfântul Isaac Sirul, Cuvântul $, 

> V. Rom. VIII, 26; Sfântul Isaac Sirul, Cuvânrul 21. „Cel ce a atins (rugăciunea neînceta- 
tă), acela a atins marginea virtuţilor și s-a făcut sălaş al Sfântului Duh”, a zis Sfântul Isaac. 

1 Părerea Preacuviosului Pimen cel Mare, Pazericul egiptean. 

rire duhovnicească pentru cel ce a lepădat smerenia, pentru cel care nu s-a în- 
grijit a intra în sfinţita unire cu rugăciunea. Îndeletnicirea cu rugăciunea este 
îndemn al Apostolului: Veîncetar rugați-vă (| Tes. V, 17), ne grăiește Aposto- 
lul. Îndelecnicirea cu rugăciunea e poruncă a Domnului Însuși, poruncă îm- 
preunată cu făgăduinţa: Cereţi, ne poftește Domnul, ne poruncește Domnul, 
și vi se va da; bateți, şi vi se va deschide; căutați, și veți găsi (Mt. VII, 7). Nu va 
dormita, nici nu va adormi (Ps. CXX, 4) rugăciunea până ce nu va arăta celui 
iubit al ei, care se îndeletniceşte neîncetat cu dânsa, cămara desfătărilor veș- 
nice, până ce nu îl va duce în cer. Acolo ea se va preface în neîncetata jertfă 
a laudei. Această laudă o vor aduce, o vor striga cu netăcute glasuri aleșii lui 
Dumnezeu din necontenitul simțământ al fericirii în veșnicie, răsărit aici, pe 
pământ și în vremelnicie, din seminţele pocăinţei, semănate prin rugăciunea 
cu luare-aminte și osârdie. Amin. 


<> 
So 


Cuvânt despre pravila de chilie 


Intră în cămara ta și, încuind ușa ta, roagă-te Tatălui tău Celui într-ascuns, şi 
Tatăl tău Cel Ce vede întru ascuns îți va răsplăti ție la arătare (Mt. VI, 6). lată 
instituirea de către Domnul Însuși a rugăciunii însingurate de chilie. 

Domnul, Care a poruncit rugăciunea însingurată, adeseori petrecea El Însuși 
în dânsa în vremea pribegiei Sale pământești, după cum povestește Evanghelia. 
El nu avea unde să-Și plece capul — și de aceea pentru El chilia tăcută, liniștită, o 
înlocuiau adeseori tăcutele înălțimi ale munților și grădinile umbroase. 

Înainte de a merge la pătimirile prin care trebuia să fie cumpărată mântui- 
rea neamului omenesc, Domnul S-a rugat în însingurata grădină Ghetsimani 
de la marginea cetăţii. În vremea rugăciunii, Dumnezeu-Omul Şi-a plecat ge- 
nunchii; din pricina încordării cu care Se nevoia în rugăciune, sudoarea îm- 
belșugată curgea în picături de sânge de pe faţa Lui pe pământ. Grădina Gher- 
simani era alcătuită din măslini seculari. Şi ziua, la lumina razelor soarelui, 
acolo era o umbră deasă — iar atunci era lăsată asupra ei noaptea întunecată a 
Palestinei, Nimeni nu împărțea cu Domnul rugăciunea Lui: departe de Dân- 
sul se aflau ucenicii adormiţi, în jur — firea adormită. Într-acolo a venit cu fă- 
clii și cu gloată înarmată vânzătorul: vânzărorul ştia locul și vremea îndrăgite 
ale rugăciunilor lui lisus. 

Întunecimea nopţii ascunde lucrurile de ochii iscoditori, liniştea tăcerii 
nu răspândește auzul. În tăcere și în noapte omul se poate ruga mai cu lua- 
re-aminte. Domnul alegea pentru a Se ruga mai ales însingurarea și noaptea — 
le alegea cu scopul ca noi nu doar să ne supunem poruncii lui privitoare la ru- 
găciune, ci să și urmăm pildei Lui. Domnul, pentru El Însuși, ar fi avut nevoie 
de rugăciune? Rămânând, ca om, cu noi pe pământ, El totodată, ca Dumne- 
zeu, era nedespărțit de Tatăl şi de Duhul, avea aceeaşi dumnezeiască voie și 
stăpânire ca a lor. 

Întră în cămara ta și, încuind ușa ta, roagă-te Tatălui Tău Celui într-ascuns, Fie 
ca de rugăciunea ta să nu ştie nici o stângă a ta — nici prietenul tău, nici ruda, nici 
însăși slava deșartă, ce împreună-vieţuiește cu inima ta și te ațâță să povestești cui- 
va despre nevoinţa ta în rugăciune, să dai ceva de înțeles cu privire la ea! 

Încuie ușa chiliei tale de oamenii ce vin pentru vorbiri deșarte, ca să-ţi ră- 
pească rugăciunea; închide ușa minții de gândurile străine, care se vor înfăţi- 

şa ca să te tragă de la rugăciune; închide ușa inimii tale de simţirile păcătoase, 
care vor încerca să te tulbure și să te pângărească; și roagă-te! 

Nu îndrăzni să aduci lui Dumnezeu rugăciuni stufoase şi măiestrite, alcă- 
tuite de tine, oricât de puternice şi mişcătoare ţi s-ar părea: ele sunt odraslă 
a raţiunii căzute şi, fiind jertfă spurcată, nu pot fi primite pe jertfelnicul du- 
hovnicesc al lui Dumnezeu -— iar tu, admirând expresiile alese ale rugăciuni- 
lor alcătuite de către tine şi luând lucrarea subţire a slavei deșarte și patimii 
dulceții drept mângâiere a conştiinţei şi chiar a harului, te vei abate departe 
de rugăciune. Te vei abate departe de rugăciune chiar în timp ce și se va pă- 
rea că te rogi cu îmbelșugare și că de acuma ai înaintat întrucâtva în a plăcea 
lui Dumnezeu. 

Sufletul ce se află la începutul căii lui Dumnezeu e cufundat într-o adâncă 
neștiință a tot ce e dumnezeiesc şi duhovnicesc, chiar de ar fi bogat în înţelep- 
ciunea acestei lumi. Din pricina acestei neștiințe, el nu știe cum și cât trebu- 
ie să se roage. Pentru a ajuta sufletul aflat în starea de pruncie, Sfânta Biserică 
a rânduit pravile de rugăciune. Pravila de rugăciune este o culegere de câre- 
va rugăciuni alcătuite de Sfinţii Părinţi, cei de Dumnezeu insuflaţi, adaptată 
pentru anumite împrejurări și o anumită vreme. 

Scopul pravilei este de a aduce sufletului cantitatea de gânduri și simţiri de 
rugăciune care îi e de trebuință — gânduri şi simţiri nerătăcite, sfinte, cu ade- 
vărat plăcute lui Dumnezeu. De asemenea gânduri și simţiri sunt pline ha- 
ricele rugăciuni ale Sfinţilor Părinţi. 

Pentru îndeletnicirea cu rugăciunea dimineaţa este o anumită culegere de 
rugăciuni care se cheamă rugăciuni de dimineaţă sau pravilă de dimineaţă; 
pentru rugăciunea de noapte, înainte de a merge spre somn — o altă culege- 
re de rugăciuni, numită rugăciuni pentru cei ce merg spre somn sau pravi- 
lă de seară. O culegere aparte de rugăciuni este citită de către cei care se pre- 
gătesc pentru împărtășirea cu Sfintele lui Hristos Taine, și se numește pravila 
Sfintei Împărtășiri. Cei ce au închinat o parte mare din timpul lor îndeletni- 
cirilor evlavioase citesc în jurul ceasului al treilea după masă o culegere aparte 
de rugăciuni, care se cheamă pravilă zilnică sau monahală. Alţii citesc în fie- 
care zi câteva catisme, câteva capitole din Noul Legământ, fac câteva metanii: 
toate acestea se cheamă pravilă. 

Pravilă! Ce nume potrivit, luat din însăși lucrarea pricinuită în om de ru- 
găciunile numite „pravilă”!! Pravila de rugăciune dă dreaptă și sfântă îndrep- 
tare sufletului, îl învaţă să se închine lui Dumnezeu în Duh și Adevăr (In. IV, 
23), în timp ce sufletul ce e lăsa de capul său n-ar putea să meargă drept pe 
calea rugăciunii. Din pricina vătămării şi întunecării sale de către păcat, el s-ar 


' Pravilo derivă în rusă din rădăcina prav — „drept”. 

abate negreșit pe alături, nu rareori şi în prăpastie: ba în împrăştiere, ba în vi- 
sare, ba în felurite năluci deșarte și amăgitoare de stări înalte de rugăciune, al- 
cătuite în el de slava deșartă şi iubirea de sine. 

Pravilele de rugăciune îl ţin pe rugător într-o așezare sufletească mântui- 
toare, de smerenie și pocăință, învăţându-l a se osândi neîncetat pe sine, hră- 
nindu-l cu străpungerea, întărindu-l cu nădejdea în Atotbunul și Atotmilos- 
tivul Dumnezeu, veselindu-l cu pacea lui Hristos, cu dragostea de Dumnezeu 
și de aproapele. 

Cât de înalte şi de adânci sunt rugăciunile dinainte de Sfânta Împărtășa- 
nie! Ce preaînaltă pregătire dau ele celui care se apropie de Sfintele lui Hristos 
Taine! Ele curăţă și împodobesc casa sufletului cu minunate gânduri și sim- 
ţiri, atât de bineplăcute lui Dumnezeu. Măreaţă zugrăvire și tâlcuire își află 
în aceste rugăciuni cea mai mare dintre tainele creştinești; dimpotrivă faţă de 
această măreție, în chip viu și foarte potrivit sunt înșirate neajunsurile omu- 
lui, sunt arătate neputinţa și nevrednicia lui. Din aceste rugăciuni străluceşte, 
ca soarele de pe cer, neurmata bunătate dumnezeiască, din pricina căreia El a 
binevoit a se uni atât de strâns cu omul, neluând seama la nimicnicia lui. 

Rugăciunile de dimineaţă respiră vioiciunea, prospeţimea dimineţii: cel 
care a văzut lumina soarelui și lumina pământească a zilei se deprinde să do- 
rească vederea Luminii celei înalte, duhovniceşti, și a zilei fără de sfârșit căro- 
ra le dă naștere Soarele dreptăţii, Hristos. 

Scurta odihnă a somnului din vremea nopţii e o închipuire a somnului 
îndelungat din întunericul mormântului: și rugăciunile celor ce merg spre 
somn ne amintesc de trecerea noastră în veşnicie, ne fac să cercetăm tot ce am 
lucrat de-a lungul zilei, ne învaţă să aducem lui Dumnezeu prinosul mărturi- 
sirii păcatelor săvârșite și al pocăinţei pentru ele. 

Citirea Acatistului Preadulcelui lisus, în afară de valoarea sa proprie, slu- 
jeşte ca minunată pregătire pentru îndeletnicirea cu rugăciunea lui lisus, care 
se spune în acest fel: Doamne Iisuse Hristoase, Fiul lui Dumnezeu, miluiește-mă 
pe mine, păcătosul. Această rugăciune alcătuieşte aproape singura îndeletnici- 
re a nevoitorilor foarte sporiţi, ce au ajuns la simplitatea și curăția pentru ca- 
re orice multă gândire şi multă grăire sunt o împrăștiere împovărătoare. Aca- 
tistul arată ce gânduri trebuie să însoțească rugăciunea lui lisus, ce pare foarte 
uscată începătorilor. El, pe toată întinderea sa, înfățișează doar cererea păcăto- 
sului pentru miluire de către Domnul lisus Hristos; însă această cerere capătă 
felurite înfățișări, potrivit cu mintea pruncească a începătorilor — pruncilor li 
se dă mâncare înmuiată mai înainte. 

În Acatistul Maicii Domnului este cântată înomenirea lui Dumnezeu-Cu- 
vântul şi măreţia Maicii lui Dumnezeu, pe Care pentru nașterea din Ea a lui 

Dumnezeu înomenit o fericesc toate neamurile (Lc. |, 48). Ca într-un mare ta- 
blou, în Acatist e zugrăvită cu nenumărate și minunate trăsături, culori și nu- 
anţe marea 'Iaină a înomenirii lui Dumnezeu-Cuvântul. Orice tablou capătă 
viață când lumina e reușită: şi Acatistul Maicii lui Dumnezeu e luminat de o 
neobișnuită lumină harică. Această lumină are lucrare îndoită: mintea o lumi- 
nează, umple inima de bucurie și credință. Nepătrunsul e primit ca și cum ar fi 
pe deplin pătruns, prin minunata lucrare pricinuită asupra minţii și inimii. 

Mulţi creștini evlavioși, mai ales călugări, săvârșesc o pravilă de seară mult 
prelungită, folosindu-se de liniștea și întunericul nopţii. La rugăciunile celor 
ce merg spre somn ei adaugă citirea unor catisme, citirea Evangheliei, Apos- 
rolului, citirea acatistelor și metaniile dimpreună cu rugăciunea lui Iisus. În 
ceasurile când lumea oarbă se dedă veseliilor nebuneşti și gălăgioase, robii lui 
Hristos plâng în liniştea chiliei lor, revărsând rugăciuni pline de osârdie spre 
Domnul. După ce au petrecut noaptea în priveghere nebunească, fiii lumii în- 
tâmpină ziua care vine cu duh întunecat și trândav; cu duh vesel şi priveghe- 
tor, cu conștiința și simţirea unei neobișnuite ușurințe de a cugeta la Dumne- 
zeu și de a săvârși toată fapta bună — așa întâmpină robii lui Dumnezeu ziua a 
cărei noapte dinainte au petrecut-o în nevoința rugăciunii. 

Domnul S-a pus în genunchi în vremea rugăciunii Sale: nici tu nu trebu- 
ie să treci cu vederea plecările genunchilor, dacă ai putere îndeajuns ca să le 
săvârșești. Prin închinăciunea până la pământ, după tâlcuirea Părinților, es- 
te închipuică căderea noastră, iar prin scularea de la pământ — răscumpărarea 
noastră!. Înainte de începerea pravilei de seară este deosebit de folositor a fa- 
ce metanii după putere: ele obosesc și încălzesc întrucâtva trupul, iar inimii îi 
împărtășesc un simțământ de întristare evlavioasă; atât o lucrare cât şi cealaltă 
pregătesc citirea cu osârdie şi luare-aminte a pravilei. 

În timpul săvârșirii pravilei şi a metaniilor nu trebuie deloc grabă; atât pra- 
vila cât și metaniile trebuie săvârșite cu cât mai multă negrabă și luare-aminte. 
Mai bine să citești mai puţine rugăciuni şi să faci mai puţine metanii, însă cu 
luare-aminte, decât multe fără luare-aminte. 

Alege-ţi pravilă pe măsura puterilor tale. Ceea ce a spus Domnul despre 
sâmbătă — că ea e pentru om, nu omul pentru ea (Mc. II, 27) — poate şi tre- 
buie să înţelegem cu privire la roate nevoinţele evlavioase, printre care și pra- 
vila de rugăciune. Pravila de rugăciune e pentru om, nu omul pentru pravilă: 
ea trebuie să îl ajure pe om la atingerea sporirii duhovniceşti, nu să-i fie o po- 
vară anevoie de purtat, care strivește puterile trupești și tulbură sufletul. Cu 
atât mai mult ea nu trebuie să fie pricină trufașei și pierzătoarei păreri de sine, 
pierzătoarei osândiri şi înjosiri a aproapelui. 


' Cuvânrul Sfântului Teolipr, Dobrotoliubie, partea a doua. 

Pravila de rugăciune aleasă cu înţelepciune, potrivit cu puterile și felul de viață 
al omului, este un mare ajutor celui care se nevoiește pentru mântuirea sa. Săvâr- 
șirea ei la ceasurile rânduite devine obicei, nevoie firească neapărat trebuincioasă. 
Cel ce a dobândit aceste fericit obicei abia se apropie de locul unde obișnuiește 
să-și săvârșească pravila, că sufletul deja i se umple cu o așezare de rugăciune: nici 
nu a reușit să rostească vreun cuvânt din rugăciunile pe care le citeşte, că inima i 
se şi umple de străpungere, iar mintea s-a adâncit cu totul în cămara lăuntrică. 

„Mai bine”, a zis un mare Părinte!, „o pravilă scurtă, dar împlinită în chip 
statornic, decât una lungă, dar părăsită după scurtă vreme” — iar această soartă 
o au întotdeauna pravilele de rugăciune nepotrivite cu puterile omului: în pri- 
mul avânt al înfierbântării, nevoitorul le împlinește câtăva vreme — luând, fireș- 
te, aminte mai mult la cantitate decât la calitate; după care istovirea pricinuită 
de nevoinţa peste puteri îl silește treptat să o scurteze și să scurteze pravila. 

Şi adeseori nevoitorii care fără dreaptă socotinţă își iau asupră-le o pravi- 
lă împovărătoare trec de la pravila multostenicioasă drept la părăsirea oricărei 
pravile. După lăsarea pravilei, şi chiar numai după scurtarea ei, asupra nevo- 
itorului se abate negreşit tulburarea. Din pricina tulburării, el începe să sim- 
tă o neorânduială sufletească. Din neorânduiala sufletească se naște trândăvia 
(akedia). Crescând în tărie, aceasta pricinuieşte slăbănogire și zăpăceală — iar 
din lucrarea acestora nevoitorul lipsit de dreaptă socotinţă se dedă vieţii nelu- 
crătoare, împrăștiate, cade cu nepăsare în păcatele cele mai grosolane. 

După ce ţi-ai ales o pravilă de rugăciune pe potriva puterilor și trebuinţei 
tale sufletești, străduiește-te cu osârdie şi fără de abatere s-o împlinești: acest 
lucru este de trebuință pentru păstrarea puterilor morale ale sufletului tău, așa 
cum e de trebuinţă pentru păstrarea puterilor trupești întrebuinţarea îndestu- 
lătoare de fiecare zi, la anumite ceasuri, a unei hrane sănătoase. 

„Nu pentru părăsirea psalmilor ne va osândi Dumnezeu în ziua judecății 
Sale”, grăiește Sfântul Isaac Sirul, „nu pentru părăsirea rugăciunii, ci pentru 
intrarea dracilor în noi, care urmează părăsirii lor. Dracii, când află loc, intră și 
zăvorăsc ușile ochilor noștri: atunci plinesc cu voi, ca și cu niște unelte ale lor, 
în chip silnic și necurat, cu cea mai cruntă răzbunare, tot ce-i oprit de Dum- 
nezeu. Şi din pricina părăsirii a ceea ce este mic (a pravilei), pentru care omul 
se învrednicește de ocrotirea lui Hristos, ne facem supuși (dracilor), precum a 
scris un oarecare înțelept: «Cel ce nu își supune voia sa lui Dumnezeu, și-o va 
supune potrivnicului său». Acestea (pravilele), care ţi se par mici, se fac pentru 
tine ziduri împotriva celor ce caută să ne robească. Săvârșirea acestora (pravi- 
lelor) înlăuntrul chiliei a fost rânduită în chip preaînţelept de așezărorii tipi- 
cului bisericesc, din descoperire de Sus, pentru păstrarea vieţii noastre'?. 


1 Preacuviosul Maroi, Parericul egiprean, litera M. 
2 Cuvânrul 17. 

Marii Părinţi, care din îmbelșugarea Harului Dumnezeiesc în ei petreceau 
în necurmată rugăciune, nu părăseau nici pravilele lor, pe care obișnuiau a le 
săvârși în anumite ceasuri ale privegherii de noapte. Multe dovezi ale aces- 
tui fapt le vedem în vieţile lor: Antonie cel Mare, săvârșind pravila ceasului al 
nouălea — ceasul al nouălea bisericesc corespunde ceasului al treilea al amiezii 
— s-a învrednicit de dumnezeiască descoperire; când Preacuviosul Serghie de 
Radonej se îndeletnicea cu citirea Acatistului Maicii lui Dumnezeu i s-a arătat 
Preasfânta Fecioară însoţită de Apostolii Petru și loan. 

Preaiubire frate! Supune-ţi libertatea ta pravilei: ea, lipsindu-te de liberta- 
tea cea pierzătoare, te va lega numai ca să-ți aducă libertatea duhovnicească, 
libertatea cea în Hristos. La început, legăturile vor părea împovărătoare; mai 
apoi, se vor face de mare preț pentru cel legat cu ele. Toţi sfinţii lui Dumnezeu 
au primit asupră-le și au purtat jugul cel bun al pravilei de rugăciune: urmând 
lor, şi tu urmezi în această privință Domnului nostru Iisus Hristos, Care du- 
pă ce S-a înomenit ne arăta în ce chip trebuie să ne purtăm, lucrând așa cum 
lucra Tatăl Lui (In. V, 19), spunea ceea ce Îi poruncea Tatăl (In. XII, 49), avea 
drept ţel plinirea întru totul a voii Tatălui (In. V, 30). Voia Tatălui și a Fiului 
şi a Sfântului Duh e una singură. Cu privire la om, ea stă în mântuirea oame- 
nilor. Atotsfântă Treime, Dumnezeul nostru, Slavă Ţie! Amin. 


Spa 
aL tz 


Cuvânt despre rugăciunea din biserică 


Fără nici o urmă de îndoială, cea mai înaltă prin vrednicia sa dintre toate 
clădirile pământești este biserica sau casa lui Dumnezeu: cuvintele acestea au 
acelaşi înţeles. Chiar dacă Dumnezeu este pretutindeni, în biserică prezența 
Lui se vădeşte într-un chip deosebit — în chipul cel mai simţit și mai folositor 
pentru oameni. Arătarea lui Dumnezeu e încă și mai folositoare, încă și mai 
simțită pentru om, atunci când omul însuși se face biserică a lui Dumnezeu 
făcându-se sălaș al Sfântului Duh asemenea apostolilor și celorlalți mari sfin- 
ţi. Starea aceasta însă este atinsă doar de puţini creștini — și de aceea, lăsând pe 
altă dată împreună-vorbirea despre biserica cea nefăcută de mână, de Dum- 
nezeu zidită, cuvântătoare a lui Dumnezeu — omul, și despre slujba care tre- 
buie să se desfășoare în ea, vom vorbi acum despre biserica cea materială a lui 
Dumnezeu, zidită de mâinile omeneşti, despre rugăciunile care se fac în ea, 
despre îndatorirea creștinului de a cerceta cu osârdie biserica lui Dumnezeu, 
despre folosul acestei cercetări. 

Biserica lui Dumnezeu este cer pământesc: „în biserica slavei Tale stând, 
Doamne, în cer a sta ni se pare”, cântă Sfânta Biserică!. Biserica e locul păr- 
tășiei lui Dumnezeu cu oamenii: în ea se săvârșesc toate tainele creştinești. 
Dumnezeiasca Liturghie și hirotonia nu pot fi săvârşite nicăieri altundeva de- 
cât în biserică. Și celelalte taine trebuie săvârșite în Biserică: la mare nevoie 
se îngăduie săvârșirea lor, mai ales spovedania și Maslul, în case. Biserica lui 
Dumnezeu răsună de slavoslovirea lui Dumnezeu; pentru cuvintele acestei 
lumi nu este loc în ea. Totul e sfânt în biserica lui Dumnezeu: chiar și pereţii, 
și podeaua, și văzduhul. Ea e păzită fără încetare de îngerul lui Dumnezeu; în- 
gerii lui Dumnezeu și sfinţii Bisericii triumfătoare se pogoară în ea. A te afla 
într-o astfel de clădire sfințită e cea mai mare fericire pentru om, care este pri- 
beag pe pământ. Sfântul Prooroc David, cu toate că era împărat, cu toate că 
avea palate largi și măreţe, cu toate că stăpânea toare mijloacele pământești 
de veselire și desfătare, a grăit, cercetând şi preţuind toate așa cum se cuvi- 
ne: Una 4m cerut de la Domnul, aceasta voi căuta: să locuiesc în casa Domnului 
în toate zilele vieţii mele, ca să văd frumusețea Domnului și să cercetez biserica 


' Slujba Utreniei, troparul de după Slavoslovie. 

Lui cea sfântă (Ps. XXVI, 7, 8). Aceasta a rostit-o prin gura lui David Sfântul 
Duh. Cel ce în vremea vieţii pământești va merge cât poate de des la biserica 
lui Dumnezeu e ca și cum ar locui în ea: acesta, după despărţirea de trup, va 
trece foarte lesne spre veșnică prăznuire în biserica cerească, cea nefăcură de 
mână, al cărei ziditor e Dumnezeu. În biserică ne şi rugăm, ne și zidim, ne și 
curăţim de păcate, ne și împărtășim cu Dumnezeu. 

Pildă de mers la biserica lui Dumnezeu ne-a arătat Mântuitorul (In. VII, 
14), ne-au arătat și Sfinţii Apostoli (Fapte III, 1). Creștinii din toate timpurile 
au socotit ca datorie a lor de neînlăturat mersul cu osârdie la biserica lui Dum- 
nezeu. Sfântul Dimitrie al Rostovului aseamănă mersul la Biserică, în vremea 
tuturor rugăciunilor care se fac acolo, cu o dajdie cuvenită împăratului pe ca- 
re toți trebuie s-o plătească în fiecare zi!. Dacă a fi de față la fiecare Liturghie 
săvârșită în Biserică se socoate de către sfântul păstor drept o datorie de ne- 
înlăturat a oricărui creștin, cu atât mai mult este acest lucru o datorie de ne- 
înlăturat a monahului. Săracii sunt scutiţi de dajdie pentru sărăcia lor: și de 
mersul în chip statornic la biserică sunt scutiţi bolnavii pe care boala îi ţine în 
chilia lor. De dajdie sunt scutiţi dregătorii împăratului: și de mersul în chip 
statornic la biserică sunt scutiţi monahii foarte sporiţi, care se îndeletnicesc 
cu nevoința rugăciunii minţii și seceră din ele roadă îmbelșugată, care trebuie 
ascunsă de ochii oamenilor. De dajdie sunt scutiţi ostașii, dimpreună cu toţi 
cei aflați în slujba împăratului: și de mersul în chip statornic la biserică sunt 
scutiți monahii care în vremea slujbelor sunt prinși cu ascultările. Ia seama ca 
nu cumva sub pretextul ascultării, sau al îndeletnicirii la chilie cu rugăciunea 
minţii, sau chiar al unei părute boli, să lucreze în chip tainic o cursă a diavolu- 
lui, care urăşte rugăciunea fiindcă ea e maica virtuţilor și sabie ce striveşte du- 
hurile viclene, care întrebuințează toate sforțările și toate mijloacele ca să dea 
acestor curse înfățișarea cea mai bună cu putinţă, pentru a îl abate pe om de la 
rugăciune, să-l lipsească de arme și apoi să-l piardă ori să-l rănească?. 

Laude bisericeşti sunt în număr de şapte, însă împărțite în trei despărță- 
minte. Ele sunt: 1) Vecernia, 2) Pavecerniţa, 3) Utrenia cu ceasul întâi, 4) cea- 
sul al treilea, 5) ceasul al șaselea, 6) ceasul al nouălea. Vecernia, cu care în- 
cep slujbele zilei bisericești, se săvârşeşte împreună cu pavecerniţa și ceasul al 
nouălea; ceasul al nouălea se citește înainte de vecernie. Utrenia se săvârşeşte 
împreună cu ceasul întâi și cu miezonoptica; miezonoptica se citeşte înain- 
te de utrenie, ceasul întâi — după utrenie. Ceasul al treilea și ceasul al șaselea 
se citesc împreună cu tipicalele, care se citesc după ceasuri. Când utrenia este 
împreunată cu vecernia sau cu pavecernița mare, slujba se cheamă priveghere 


! Scrierile lerarhului, tom |, Omnu/ făunrric, 
2 Preacuviosul Macarie cel Mare, Cuvântul 1, cap. 3 şi Cuvântul 3, cap. 2 şi 3. 

de toată noaptea. Ea se săvârșește înaintea marilor praznice, în cinstea praz- 
nicelor. Lucrarea privegherii de toată noaptea asupra nevoitorului stă în aceea 
că cel ce a petrecut în rugăciune o parte însemnată a nopții cu evlavia și lua- 
rea-aminte cuvenite simte în ziua următoare o deosebită ușurime, prospeţime, 
curăţie a minţii, înlesnire în cugetarea la Dumnezeu. Tocmai de aceea a gră- 
it Sfântul Isaac Sirul: „Dulceaţa dăruită nevoitorilor în timpul zilei se revarsă 
din lumina rugăciunilor de noapte (lucrării de noapte) asupra minţii curate”". 
Dumnezeiasca Liturghie nu se numără laolaltă cu cele șapte laude; ea este în 
afara numărului lor, ca slujbă aparte, cea mai sfântă dintre toate, prin care a 
fost orânduită Dumnezeiasca Jertfă cea fără de sânge. 

O pildă mântuitoare a mersului la biserica lui Dumnezeu vedem în mersul 
la templu al vameșului, pe care ni-l înfățișează Evanghelia (Lc. XVIII, 10). Va- 
meşul sta în fundul templului, socotea că nu are dreptul nici să-și ridice ochii 
către cer, ci se bărea în piept, zicând: Doamne, milostiv fii mie, păcătosului. Va- 
meșul a ieșit din templu după ce a reușit să își atragă bunăvoința lui Dumne- 
zeu. Şi tu, venind în biserică, dacă nu ai vreo ascultare în ea, stai în fund, în- 
tr-un colț umil sau după un stâlp, ca să nu te împrăștii și ca evlavia ta să nu se 
arunce în ochii altora; tinde-ţi ochiul minţii către inimă, iar ochiul trupului 
spre pământ, și roagă-te lui Dumnezeu întru frângerea duhului, fără a socoti 
că ai vreo vrednicie, vreo virtute, socotindu-te vinovat pentru o mulțime fără 
număr de păcate ştiute și neștiute de către tine. Păcătuim foarte mult și întru 
neștiință, și din pricina mărginirii noastre, şi din pricina vărămării firii noas- 
cre de către păcat. Dumnezeiasca Scriptură spune: /nima înfrântă și smerită 
Dumnezeu nu o va urgisi (Ps. L, 18). Şi pe tine, dacă te vei ruga având conști- 
inţa păcătoșeniei şi sărăciei tale, Dumnezeu te va auzi Zin Biserica cea sfântă a 
Sa glasul tău, și strigarea ta cea de rugăciune înaintea Lui va intra întru urechile 
Lui (Ps. XVII, 8): EI va vărsa asupra ta mila Sa cea bogată. — Dacă ai vreo în- 
datorire pe lângă biserică, plineşte-o cu cea mai mare evlavie și băgare de sea- 
mă, ca unul ce slujeşte lui Dumnezeu, nu oamenilor. 

Dimpreună cu pomenitul vameș, ne povestește Evanghelia, a intrat în tem- 
plu pentru rugăciune și un fariseu. Ca om cu greutate, fariseul s-a așezat în 
văzul tuturor. Pesemne, nutrea gândul — de obşte tuturor fariseilor — că zi- 
deşte norodul de față prin felul său cucernic de a sta și a se ruga. El socotea 
că nu-l pândeșşte primejdie din partea slavei deșarte, fiind sporit în virtute, și 
că oarecare fățărnicie are dezvinovăţire, avându-se în vedere folosul cel de ob- 
şte. Dar în ce sta rugăciunea lui? În primul rând, îl proslăvea pe Dumnezeu. 
Începutul e bun: dar mai apoi, fariseul s-a apucat să înșire nu binefacerile lui 
Dumnezeu, ci meritele şi deosebitele sale însușiri, așa încât la astfel de înșiru- 


' Cuvântul 40. 

ire s-ar fi căzut alt început. Fariseul ar fi început în chip mai porrivit proslă- 
vindu-se pe sine, iar nu pe Dumnezeu. EI proslăveşte pe Dumnezeu numai de 
formă, ca să-și acopere întrucâtva trufia. Trufia aceasta s-a vădit în osândirea 
și defăimarea aproapelui, a cărui conștiință era necunoscută fariseului, a că- 
rui mărturisire a păcatelor atrăsese mila lui Dumnezeu. Fariseul, care în chip 
făţarnic proslăvea pe Dumnezeu, a zis: Nu sunt ca ceilalți oameni, răpitori, ne- 
drepți, preacurvari, sau ca şi acest vameş. Postesc de două ori în săptămână, dau 
zeciuială din toate câte câștig. Aici sunt învederate: nerecunoașterea păcătoşe- 
niei proprii, conștiința propriei vrednicii, trufia ce decurge din acestea, ce se 
arată prin osândirea și defăimarea aproapelui. Rugăciunea fariseului nu a fost 
primită de Dumnezeu, Care ca încheiere a acestei pilde a zis: Tor ce/ ce se înal- 
ță va fi smerit, iar cel ce se smereşte va fi înălțat. Din aceasta se vede că oricine 
voieşte ca rugăciunea lui să fie primită de către Dumnezeu trebuie s-o aducă 
întru recunoașterea păcătoşeniei sale și a neajunsului său cât se poate de mare 
în privinţa virtuţii; trebuie s-o aducă după ce a lepădat conştiinţa vredniciilor 
sale, care sunt cu totul de nimic față de vrednicia cea nemăsurată a lui Dum- 
nezeu; trebuie s-o aducă din inimă ce s-a smerit înaintea oricărui aproape, din 
inimă care a îndrăgit pe fiecare aproape, din inimă ce a iertat aproapelui toate 
jignirile și necazurile. Jar eu, grăiește Proorocul către Dumnezeu rugându-se, 
întru mulțimea milei Tale voi intra în casa Ia, închina-mă-voi spre Sfântă Bise- 
rica Ta, întru frica Ta (Ps. V, 7). 

Mare milă a lui Dumnezeu față de om este așezământul (instituţia) slujbe- 
lor de obşte în sfintele lui Dumnezeu biserici. Aceste slujbe sunt așezământ al 
apostolilor, al sfinților lor ucenici și al Sfinţilor Părinţi ai primelor veacuri ale 
creştinismului, orânduit prin descoperire de Sus!. La aceste slujbe fiecare creș- 
tin poate lua parte, şi cel necărturar îşi însușește cunoştinţa, elocvenţa, poe- 
zia duhovniceştilor, sfinţilor ritori și cărturari ai creștinismului. Luând parte 
la aceste slujbe, cel ce doreşte poate deprinde lesne rugăciunea minţii: canti- 
tatea rugăciunii duce la calitate, au spus Părinţii, și ca atare lungile slujbe mă- 
năstireşti ajută foarte mult nevoitorului să treacă de la rugăciunea cu gura la 
cea cu mintea și cu inima. Slujbele bisericești au în sine o cuprinzătoare Teo- 
logie dogmatică şi morală creştinească: cel ce merge în chip statornic la biseri- 
Că și ia aminte cu osârdie la cele ce se citesc și se cântă acolo poate foarte bine 
să înveţe tot ce este de trebuință creștinului în stadia credinței. 

Fericit monahul care trăiește totdeauna lângă biserica lui Dumnezeu! El 
trăiește aproape de cer, aproape de rai, aproape de mântuire. Să nu lepădăm 
mântuirea care prin milostivirea lui Dumnezeu ne-a fost dată, ca să zic așa, 
în traistă. Mai ales monahul începător este dator să meargă în chip statornic 


! Vezi viața Sfântului Ignatie Teoforul, 20 decembrie, Sfântul Isaac Sirul, Cuvântul 71. 

la biserică. În anii bărrâneţii și istovirii, când atât vârsta cât şi boala închid pe 
monah aproape cu totul în chilie, el se va hrăni cu merindea duhovnicească 
pe care a strâns-o în vremea tinereţii și tăriei sale, mergând cu osârdie în casa 
lui Dumnezeu. „Merinde” numesc rugăciunea minții și inimii. 

Domnul Cel Milostiv să ne învrednicească pe noi toți a ne folosi așa cum 
se cuvine de călugăria noastră, și mai înainte de plecarea din viaţa pământeas- 
că să ne mutăm cu mintea și cu inima la cer. Acolo poate să ne înalțe rugăciu- 
nea atunci când o adumbreşte Harul lui Dumnezeu, și rugăciunea în om se 
face deja nu rugăciune a omului, ci rugăciune a Sfântului Duh, ce mijlocește 
pentru om cu suspinuri negrăite (Rom. VIII, 27). Amin. 


“Xe 
E za 


Cuvânt despre rugăciunea cu gura și cu glasul 


Nimeni din cei ce vor să sporească în rugăciune să nu cuteze a cugeta și a 
judeca în chip ușuratic cu privire la rugăciunea cea rostită cu gura și cu gla- 
sul întru luarea-aminte a minții, socotind-o lucrare de puţină însemnătate, ca- 
re nu merită cinstire. Dacă Sfinţii Părinţi vorbesc de sterpiciunea rugăciunii 
cu gura și cu glasul care nu e împreunată cu luarea-aminte, de aici nu trebuie 
trasă încheierea că ei ar fi lepădat sau ar fi defăimat această rugăciune în sine. 
Nu! Ei doar cer luare-aminte în timpul acestei rugăciuni. Rugăciunea cu gura 
şi cu glasul săvârșită întru luare-aminte e temeiul şi pricina rugăciunii minţii. 
Rugăciunea cu gura şi cu glasul săvârşită întru luare-aminte e, totodată, şi ru- 
găciune a minţii. Să ne deprindem mai întâi a ne ruga întru luare-aminte cu 
rugăciunea gurii și glasului: atunci vom deprinde cu înlesnire a ne ruga doar 
cu mintea întru liniştea cămării lăuntrice. 

Rugăciunea cu gura şi cu glasul ne este arătată de Sfânta Scriptură; pildă 
atât a ei cât și a cântării cu glas tare ne-a dat Însuși Mântuitorul, ne-au dat și 
Sfinţii Apostoli, urmând predaniei Domnului. Și cântând, după terminarea 
Cinei celei de Taină, ne povesteşte Sfântul Evanghelist Matei despre Domnul 
şi Apostolii Lui, 24 ieșit în muntele Măslinilor (Mt. XXVI, 30). Domnul S-a 
rugat în auzul tuturor înainte de a-l învia pe Lazăr cel mort de a patra zi (In. 
XI, 41-42). Sfântul Apostol Pavel şi tovarășul său Sila, închiși fiind în temniță, 
se rugau lui Dumnezeu și-l înălțau cântare în miez de noapte: ceilalți întem- 
nițaţi luau aminte la ei. Fără de veste, la auzul cântării lor, s-a făcut cutremur 
mare, de s-au clătit temeliile temniţei: şi numaidecât s-au deschis toate uşile, şi le- 
găturile tuturor s-au dezlegat (Fapte XVI, 26). Rugăciunea Sfintei Ana, maica 
proorocului Samuil, adeseori dară de Sfinţii Părinţi ca pildă a rugăciunii, nu 
era doar rugăciune a minţii. EA, spune Scriptura, grăia întru inima sa: doar bu- 
zele ei se mișcau, iar glasul nu se auzea (| Împ. |, 13). Rugăciunea aceasta, cu 
toate că nu era făcută cu glas tare, era rugăciune a inimii și totodată a gurii. 
Sfântul Apostolul Pavel a numit rugăciunea cu gura roz44 buzelor — îndeam- 
nă pe creștini să aducă jerzfă de laudă pururea lui Dumnezeu, adică roada buze- 
lor ce se mărturisesc numelui Lui (Exvr. XII, 15); le poruncește să vorbească în- 
tre ei în psalmi şi laude şi cântări duhovniceşti, lăudând şi cântând în inimile lor 
Domnului (Ef. V, 19), rugăciunea şi cântarea avându-le totodată şi în gură. E 

dojenește neluarea-aminte în rugăciunea cu gura și cu glasul. Trâmbiţa de va 
da glas fără de semn (necunoscut, neînțeles), spune el, cine se va găti la război? 
Aşa și voi: prin limbă de nu veți da cuvânt cu bună înţelegere, cum se va cunoaşte 
ceea ce veți grăi? (1 Cor. XIV, 8, 9). Deşi Apostolul a zis cuvintele acestea pen- 
tru cei ce se roagă şi vestesc insuflările Sfântului Duh în limbi străine, Sfinţii 
Părinţi pe bună dreptate le aplică și celor ce se roagă fără luare-aminte. Cel ce 
se roagă fără luare-aminte, și ca atare nu înţelege cuvintele pe care le rostește, 
ce este altceva față de sine însuși decât un vorbitor de limbă străină? 

Întemeindu-se pe acest fapt, Preacuviosul Nil Sorski spune că cel care se 
roagă fără luare-aminte cu glasul și cu gura se roagă văzduhului, iar nu lui 
Dumnezeu!. „Ciudată e dorinţa ta ca Dumnezeu să te audă atunci când tu 
singur nu te auzi!” — grăiește Sfântul Dimitrie al Rostovului, împrumutând 
aceste spuse de la Sfinţitul Mucenic Ciprian al Cartaginei? — și rocmai asta se 
întâmplă cu cei care se roagă fără luare-aminte cu gura și cu glasul: ei nu se 
aud pe sine până-ntr-atât, îşi îngăduie a se împrăștia până-ntr-atât, se depăr- 
tează cu gândurile de la rugăciune spre felurite lucruri până-ntr-atâr că nu ara- 
reori li se întâmplă să se oprească dintr-odată, nemaiștiind ce citeau; sau în- 
cep să spună în locul cuvintelor din rugăciunea citită cuvinte dintr-o altă ru- 
găciune, chiar dacă au cartea deschisă în faţa ochilor. Cum să nu prihănească 
Sfinţii Părinţi astfel de rugăciune fără luare-aminte, vătămată, nimicită de răs- 
pândire! „Luarea-aminte”, grăieşte Sfântul Simeon Noul Teolog, „trebuie să 
fie așa legată și nedespărțită de rugăciune cum sunt legate trupul și sufletul, 
care nu pot fi despărțite, nu pot fi unul fără celălalt. Luarea-aminte trebuie să 
apuce înaintea vrăjmașilor și să-i pândească precum un străjer; ea, cea dintâi, 
să lupte împotriva păcatului, să se împotrivească gândurilor viclene ce se apro- 
pie de inimă; iar luării-aminte să îi urmeze rugăciunea, ce nimiceşte și omoa- 
ră neîntârziat toate gândurile viclene cu care luarea-aminte a început lupta, fi- 
indcă aceasta singură nu le poate omorî. De această luptă dusă de luare-amin- 
te și rugăciune atârnă viaţa și moartea sufletului. Dacă vom păstra rugăciunea 
curată prin mijlocirea luării-aminte, vom izbuti; iar de nu ne vom strădui a o 
păstra curată, ci o vom lăsa nepăzită, ne vom face de nici o treabă, vom fi lip- 
siţi de sporire”. 

Rugăciunii cu gura, cu glasul, ca şi oricărei alteia, trebuie să-i fie tovarășă 
luarea-aminte. Cu aceasta trebuie să înceapă nevoitorul. Pe aceasta o preda- 
nisește în primul rând Sfânta Biserică fiilor ei. „Rădăcina vieţuirii călugărești 

! Predoslovie din scrierile Sfinților Părinți despre lucrarea cea gândită, despre păzirea min- 


ţii și a inimii și celelalte. 
Omul lăuntric, cap. 3. 

este cântarea psalmilor”, a grăit Sfântul Isaac Sirul!. „Biserica”, spune Sfân- 
tul Petru Damaschinul, „cu scop bun şi plăcut lui Dumnezeu a primit cântă- 
rile și feluritele tropare din pricina neputinței minţii noastre, pentru ca noi, 
neînțelegătorii, atraşi de dulceața cântării psalmilor, să lăudăm pe Dumnezeu 
Chiar împotriva voii noastre. Cei care pot pricepe și pătrunde cuvintele rostite 
de către ei vin la străpungere și în acest chip, ca pe o scară, urcăm în gându- 
rile cele bune. După măsura sporirii noastre în deprinderea gândurilor dum- 
nezeiești apare în noi dorirea cea dumnezeiască şi ne trage să ajungem la în- 
ţelegerea închinării Tatălui în Duh și Adevăr, după porunca Domnului”. Gu- 
ra şi limba care se îndeletnicesc adesea cu rugăciunea și citirea Cuvântului lui 
Dumnezeu dobândesc sfințire, se fac neînstare a grăi în deșert, a râde, a ros- 
ti vorbe glumeţe, rușinoase și putrede. Vrei să sporeşti în rugăciunea minţii şi 
inimii? Învață-te să fii cu luare-aminte în cea cu gura şi cu glasul: rugăciunea 
cu gura întru luare-aminte trece de la sine în rugăciunea minţii și inimii. Vrei 
să te înveţi a alunga degrabă și cu putere gândurile semănate de vrăjmașul cel 
de obște al omenirii? Goneşte-le atunci când ești singur în chilie prin rugăciu- 
nea cu glasul întru luare-aminte, rostind cuvintele ei fără grabă, cu străpunge- 
re. Răsună în văzduh rugăciunea întru luare-aminte, cu gura şi cu glasul — și 
îi prinde cutremurul pe stăpânitorii văzduhului, slăbănogesc puterile lor, pu- 
crezesc şi se strică cursele lor! Răsună în văzduh rugăciunea întru luare-amin- 
te, cu gura şi cu glasul — și se apropie sfinţii îngeri de cei care se roagă și cântă, 
se alătură lor, iau parte la cântările lor duhovnicești, precum s-au învrednicit 
a vedea oarecare bineplăcuţi ai lui Dumnezeu, și printre alții contemporanul 
nostru, fericitul stareț Serafim de Sarov. Mulți Părinţi mari s-au îndeletnicit 
toată viaţa lor cu rugăciunea săvârşită cu glasul și cu gura, și aveau din belşug 
darurile Duhului. Pricina acestei sporiri a lor era faptul că la ei cu glasul și cu 
gura erau unite mintea, inima, întregul suflet și întregul trup; ei rosteau rugă- 
ciunea din tot sufletul, din toată vârtutea lor, din toată fiinţa lor, din tot omul. 
Astfel, Preacuviosul Simeon cel din Muntele Minunat citea de-a lungul nopţii 
toată Psaltirea?. Sfântul Isaac Sirul pomenește de oarecare fericit bătrân care se 
îndeletnicea cu citirea psalmilor și căruia i se îngăduia a simți că citește numai 
de-a lungul unei singure „slave”, după care dumnezeiasca mângâiere a pus stă- 
pânire pe el cu asemenea putere încât rămânea cu zilele în stare de extaz sfânt, 
nesimţind nici scurgerea timpului, nici pe sine însuși“. Preacuviosul Serghie 
de Radonej în vremea citirii Acatistului a fost cercetat de către Maica Dom- 


' Cuvântul 40. 

? Sfântul Petru Damaschin, Despre cea de-a treia vedere, Dobroroliubie, partea a treia. 
3 Vieţile Sfinților, 24 mai. 

1 Cuvântul 31. 

nului însoţită de Apostolii Petru şi loan!. Se povesteşte de Preacuviosul Ilarion 
de Suzdal că atunci când citea în Biserică Acatistul cuvintele zburau din gura 
lui ca și cum ar fi fost de foc, cu o netâlcuită putere şi lucrare asupra celor de 
faţă?. Rugăciunea săvârșită cu gura a sfinţilor era însuflețită de luare-aminte şi 
de Harul Dumnezeiesc, care unea puterile omului cele despărțite de păcat: de 
aceea respira asemenea putere suprafirească și avea o asemenea înrâurire asu- 
pra ascultătorilor. Sfinţii „cântau” lui Dumnezeu „întru mărturisirea inimii”; 
ei „cântau” și „se mărturiseau” lui Dumnezeu „întru liniște”f, adică fără îm- 
prăștiere: ei cântau lui Dumnezeu cz înze/egere (Ps. XLVI, 7) 

Trebuie să băgăm de seamă că preacuvioșii monahi ai primelor timpuri și toți 
cei care au dorit a spori în rugăciune nu se îndeletniceau nicidecum (ori o fă- 
ceau foarte puţin) cu cântarea propriu-zisă, ci prin numele „cântare de psalmi” 
care se află pomenit în Vieţile și scrierile lor trebuie să înțelegem citirea lipsi- 
ră de grabă, foarte rară a psalmilor și altor rugăciuni. Citirea rară este neapărat 
vrebuincioasă pentru păstrarea unei luări-aminte neştirbite şi pentru a scăpa de 
împrăștiere. Din pricina ritmului său rar și a asemănării cu cântarea acest fel de 
citire se numea „cântare de psalmi”. Ea era săvârşită pe dinafară; monahii acelor 
vremuri aveau ca pravilă să înveţe Psaltirea pe dinafară: rostirea psalmilor pe di- 
nafară ajută foarte mult luării-aminte. Acest fel de citire — care deja nu mai este 
citire, fiindcă se săvârşeşte nu după carte, ci prin „cântare de psalmi” în înţele- 
sul propriu al cuvântului — poate fi săvârșită în întunericul chiliei, cu ochii în- 
chiși (ceea ce păzeşte de împrăștiere, în vreme ce lumina care este neapărat tre- 
buincioasă pentru citirea după carte și însăși privitul la carte împrăștie și smulg 
mintea de la inimă către cele dinafară). „Aceştia cântă”, grăieşte Sfântul Simeon 
Noul Teolog, „adică se roagă cu gura”5. „Cei ce deloc nu cântă”, spune Sfântul 
Grigorie Sinaitul, „de asemenea bine fac, dacă sunt în sporire: fiindcă aceștia nu 
au trebuinţă de rostirea psalmilor, ci de tăcere și necurmată rugăciune”. „Citire” 
în înţelesul propriu Părinţii numesc citirea Sfintei Scripturi și a scrierilor Sfin- 
ţilor Părinţi, iar „rugăciune” ei numesc prin excelență rugăciunea lui isus — de 
asemenea, rugăciunea vameșului și alte rugăciuni foarte scurte, care înlocuiesc 
din plin cântarea de psalmi: ceea ce pentru începători e de neînțeles și nu li se 


! Vezi viaţa acestui preacuvios. 

2 Viaţa manuscrisă a Preacuviosului Ilarion de Suzdal. 

> Vezi rugăciunile de dimineaţă: „Din somn sculându-mă, mulțumesc Tie, Preasfântă 
Treime...”. 

+ Vezi rugăciunile de dimineață: „Pe Tine Te binecuvântăm, Înalte Dumnezeule şi al mi- 
lelor Doamne...”. 

? Cuvânt despre cele trei feluri ale rugăciunii, Dobrotoliubie, partea întâi. 

* 15 capete despre liniștire, cap. 8, Dobrotoliubie, partea întâi. 

poate tâlcui în chip mulțumitor, fiind mai presus de înțelegerea sufletească și cu 
putinţă de tâlcuit doar prin cercarea cea fericită. 

Fraţilor! Să fim cu luare-aminre în rugăciunile noastre cele cu gura și cu 
glasul, pe care le rostim la slujbele bisericești și în singurătatea chiliei. Să nu 
facem ostenelile noastre și viața noastră în mănăstire neroditoare prin ne- 
luarea-aminte și nepăsarea în lucrul lui Dumnezeu. Pierzătoare e nepăsarea 
în rugăciune! Blestemat, spune Sfânta Scriptură, cel ce face lucrul Dom- 
nului cu nebăgare de seamă (ler. 48, 10). E limpede lucrarea blestemului 
acestuia: desăvârșira nerodire și neizbândă, în ciuda perrecerii îndelungate în 
monahism. Să punem la temelia nevoinţei rugăciunii, care-i cea mai de că- 
petenie și mai trebuincioasă între nevoinţele călugărești, pentru care sunt toa- 
te celelalte nevoinţe, să punem la temelia ei rugăciunea cu gura și cu gla- 
sul, pentru care Milostivul Dumnezeu dăruiește la vremea potrivită nevoi- 
torului statornic, răbdăror, smerit rugăciunea minţii, a inimii, harică. Amin. 


PARTEA A IV-A 


Călăuza rugătorului. 


Izbăvirea de durerile ostenelilor zadarnice 


“Xe 
Fe 


Cuvânt despre cugetarea la Dumnezeu 
sau aducerea-aminte de Dumnezeu 


Sub numele de cugetare la Dumnezeu sau aducere-aminte de Dumnezeu 
Sfinţii Părinţi înțeleg orice rugăciune scurtă sau chiar orice gând duhovnicesc 
scurt la care s-au deprins și pe care se străduiau să îl împroprieze minţii şi 
amintirii în loc de orice gând. 

Oare pot fi înlocuite printr-un singur gând scurt, duhovnicesc la Dumne- 
zeu toate celelalte gânduri? — Da. Sfântul Apostol Pavel spune: N-a judecat 
a şti ceva întru voi, fără numai pe lisus Hristos, şi Acesta răstignit (1 Cor. IL, 2). 
Gândul deşert, pământesc, ocupându-l necontenit pe om, pricinuiește în el o 
sărăcire a înţelegerii, împiedicând dobândirea de cunoștințe folositoare și tre- 
buincioase: dimpotrivă, gândul la Dumnezeu, împropriindu-se creștinului, îl 
îmbogățește cu înţelegere duhovnicească. Celui ce a dobândit în sine pe Hris- 
tos prin necontenita aducere-aminte de El i se încredinţează tainele Dumne- 
zeiești, ce sunt necunoscute oamenilor trupeșşti și sufletești, necunoscute învă- 
ţaților pământești, de neajuns pentru ei: înzru Care (în Hristos) sunt ascunse 
toate vistieriile înţelepciunii şi ale cunoștinței (Col. IL, 3). Stăpân al acestor co- 
mori se face omul care a dobândit în sine pe Domnul Iisus Hristos. 

Cugetarea la Dumnezeu sau aducerea-aminte de Dumnezeu este rându- 
ită (instituită) de Dumnezeu. Ea a fost poruncită de Însuși Dumnezeu Cuvân- 
tul întrupat și întărită (confirmată) prin trimișii Cuvântului — prin Apostoli. Pri- 
vegheaţi, dar, în toată vremea rugându-vă (Le. XXIII, 36) — le-a spus oarecând 
Domnul ucenicilor Săi ce stăteau înainte-l. El ne poruncește acest lucru și nouă, 
care stăm înaintea Lui și Îl rugăm a ne învrednici să facem voia Lui și să fim uce- 
nici ai Lui, creştini nu doar cu numele, ci și cu vieţuirea. Domnul a zis cuvintele 
mai sus-arătate având în vedere necazurile duhovnicești și materiale de care va fi 
înconjurată călătoria pământească a fiecărui ucenic al Lui; pătimirile și spaimele 
ce vor premerge morţii fiecăruia dintre noi, o vor însoţi, vor urma după ea; smin- 
telile şi amărăciunile ce vor ajunge lumea înaintea venirii lui Antihrist și în vre- 
mea domniei lui; în fine, cutremurul și prefacerea lumii din vremea slăvitei şi în- 
fricoșatei Veniri a lui Hristos. Privegheaţi, dar, în toată vremea rugându-vă, ca să 
vă învredniciţi a scăpa de toate cele ce vor să fie şi a sta înaintea Fiului Omului în 
bucuria mântuirii; 4 stz întru această bucurie și după judecata particulară ce vi- 

ne pentru fiecare om după despărțirea sufletului de trup, și la judecata de obşte, 
la care aleșii vor fi așezați de-a dreapta Judecătorului, iar cei lepădaţi de-a stân- 
ga Lui (Mr. XXV, 32). Privegheați întru rugăciuni, grăieşte Sfântul Apostol Pe- 
tru, repetând credincioșilor porunca Domnului. Fizi trei, privegheati: că potriv- 
nicul vostru, diavolul, ca un leu răcnind, umblă căutând pe cine să înghită — căruia 
staţi împotrivă întăriți fiind în credință (| Pr. IV, 8; V, 8-9). Reperând și întărind 
această atotsfântă, mântuitoare poruncă, Sfântul Apostol Pavel spune: Nejncerat 
rugați-vă (1 Tes. V, 17). De nimic să nu vă grijii, ci întru toate prin rugă şi rugăciu- 
ne cu mulțumită cererile voastre să se arate lui Dumnezeu (Fil. IV, 6). La rugăciune 
așteptați (stăruiţi), privegheaţi întru dânsa cu mulțumită (Col. IV, 2). Voiesc, dar, să 
se roage bărbaţii în tot locul, ridicându-și mâinile curate, fără mânie şi fără îndoire 
(1 Tim. IL, 8). Jar ce/ ce se lipește de Domnul prin rugăciunea necurmată, n duh cu 
Domnul este (1 Cor. VI, 17). Pe cel ce se lipeşte de Domnul și se uneşte cu Dom- 
nul prin rugăciunea necurmată, Domnul îl izbăveşte de robia și slujirea păcatului 
și diavolului: izr Dumnezeu, ne vestește Mântuitorul, as nu va face izbăvire ale- 
ilor Săi, care strigă către Dânsul ziua şi noaptea, deși îndelung rabdă pentru ei? Zic 
vouă, că va face izbăvirea lor curând (Lc. XVIII, 7-8). Semnul desăvârșirii mona- 
hale e rugăciunea necurmată. „Cel ce a atins-o pe aceasta”, grăieşte Sfântul Isaac 
Sirul, „a atins culmea tuturor virtuţilor şi s-a făcut sălaş al Sfântului Duh”. În- 
deletnicirea cu rugăciunea necurmată, deprinderea acesteia este neapărat trebu- 
incioasă pentru orice monah ce vrea să atingă desăvârșirea creștină. Îndeletnicirea 
cu rugăciunea necurmată şi deprinderea ei e datoria oricărui monah, pusă asupra 
lui de porunca lui Dumnezeu şi făgăduinţele de la intrarea în monahism?. 

Este limpede că Sfinţii Apostoli, ce au primit de la Domnul Însuși po- 
runca rugăciunii necurmate și au predanisit-o credincioșilor, se îndeletniceau 
ei înșiși cu rugăciunea necurmată. Înainte de a primi Sfântul Duh, ei petre- 
ceau într-o casă, îndeletnicindu-se cu rugăciunea și ruga (Fapte I, 14). Prin 
„rugăciune” se înţeleg aici acele rugăciuni pe care le săvârșeau apostolii îm- 
preună, iar prin „rugă” — necontenita stare de rugăciune a duhului lor, rugă- 
ciunea neîncetată. Când Duhul Sfânt S-a pogorât peste apostoli, atunci, fă- 
cându-i temple ale lui Dumnezeu, i-a făcut totodată şi temple ale necurmatei 
rugăciuni, după cuvântul Scripturii: Casa Mea locaș de rugăciune se va numi 
(Is. LVI, 7). „Atunci când Duhul Se sălășluieşte în careva din oameni, omul 
acela nu încetează a se ruga: căci Duhul Însuși Se roagă necurmat”?. Aposto- 


' Sfântul Isaac Sirul, Cuvinte despre nevoință, Cuvântul 21. 

2 Vezi Molizfelnicul sau cărticica aparte ce cuprinde rânduiala tunderii în schima mică, 
Întâi-stătătorul mănăstirii, înmânând celui ce se tunde mătăniile, îi poruncește să facă necon- 
tenit rugăciunea lui lisus. Prin primirea mătăniilor, acesta dă făgăduinţa de a implini porun- 
ca întâi-stărărorului. 

? Sfântul Isaac Sirul, Cuvântul 21. 


614 


lii aveau doar două nevoinţe duhovniceşti: rugăciunea și propovăduirea cu- 
vântului lui Dumnezeu. De la rugăciune ei treceau la vestirea Cuvântului lui 
Dumnezeu oamenilor; de la propovăduirea Cuvântului se întorceau la rugă- 
ciune. Ei se aflau în necurmată împreună-vorbire duhovnicească: ba vorbeau 
prin rugăciune cu Dumnezeu, ba vorbeau din partea lui Dumnezeu cu oame- 
nii. Atât într-o împreună-vorbire câr şi în cealaltă lucra Unul și Același Sfânt 
Duh (Fapte VI, 2, 3). Ce învăţăm din pilda Sfinţilor Apostoli? Învăţăm că, 
după ascultare — ascultare lucrătoare de Cuvântul lui Dumnezeu —, trebuie să 
ne concentrăm întreaga lucrare în rugăciunea necurmată: pentru că ea aduce 
pe creştin în starea ce poate primi pe Sfântul Duh. Domnul, Care a pus asu- 
pra apostolilor felurite slujiri, atunci când i-a făcut în stare să primească Sfân- 
tul Duh le-a poruncit să petreacă în cetatea Ierusalimului, în cetatea păcii și li- 
niștirii, în afara oricărei slujiri: șeeți în cetatea Ierusalimului, le-a grăit E, pâ- 
nă ce veți fi îmbrăcați cu putere de sus (Lc. XXIV, 49). 

Din scrierile monahilor preacuvioși se vede că aducerea-aminte de Dum- 
nezeu sau cugetarea la Dumnezeu se aflau în întrebuințarea de obște a mona- 
hilor Bisericii lui Hristos din primele veacuri. Preacuviosul Antonie cel Ma- 
re îndeamnă la neîncetata aducere-aminte de numele Domnului nostru Iisus 
Hristos: „Nu te deda”, spune el, „uitării de numele Domnului nostru Iisus 
Hristos, ci întoarce-l fără contenire în mintea ta, ţine-l în inimă, proslăvește-l 
cu limba, grăind: Doamne Lisuse Hristoase, miluiește-mă. De asemenea: 
Doamne Lisuse Hristoase, ajută-mi. De asemenea: Te slavoslovesc pe Tine, 
Doamne al meu, lisuse Hristoase”!. 

Cu rugăciunea necurmată s-au îndeletnicit nu doar sihaștrii și pustnicii, ci 
și monahii din chinovii. Sfântul loan Scărarul spune despre călugării unei chi- 
novii alexandrine pe care el o cercetase că „nici la masă nu încetează din lucra- 
rea minţii, ci printr-o obişnuință vrednică de însemnat și o aplecare neînţelea- 
să își aduc fericiţi aminte de rugăciunea săvârşită în suflet. Şi fac asta nu nu- 
mai la masă, ci și în orice întâlnire, în orice adunare a lor”?. Preacuviosul Isaac, 
sihastru din Schitul Egiptului, îi povestea Preacuviosului Cassian Romanul că 
pentru rugăciunea necurmată el se slujeşte de al doilea stih din Psalmul 69: 
Dumnezeule, spre ajutorul meu ia aminte! Doamne, să-mi ajuţi mie grăbeşte? 
Preacuviosul Dorotei, monah în chinovia Avvei Serid din Palestina, i-a pre- 
danisit ucenicului său, Preacuviosul Dosirei (stă scris în viaţa lui Dositei) în- 
deletnicirea neîncetată cu „aducerea-aminte de Dumnezeu”, poruncindu-i să 
rostească mereu: „Doamne lisuse Hristoase, miluiește-mă” și: „Fiul lui Dum- 


' Sfânrul Antonie cel Mare, Opere, PG., tom XL, p. 1080. 


2 Cuv. IV, cap. 18. 
3 Collario X, cap. X. 

nezeu, ajută-mi”!. Preacuviosul Dositei se ruga neîncetat folosind ba cuvintele 
dintâi, ba cele de pe urmă ale rugăciunii predanisite lui. Ea i-a fost predanisită 
în acest chip din pricină că mintea lui era începătoare, ca mintea să nu se plic- 
tisească de monotonia rugăciunii. Atunci când fericitul Dositei a căzut greu 
bolnav și se apropia de sfârşit, sfântul lui povăţuitor îi amintea de rugăciunea 
necurmată: „Dositei! Îngrijește-te de rugăciune; ia seama să n-o pierzi”. Atunci 
când boala lui Dositei s-a înrăutățit şi mai mult, Sfântul Dorotei iarăși i-a zis: 
„Ce-i, Dositei? Cum e cu rugăciunea? O mai păzeșşti, oare?” De aici se vede ce 
mult preţuiau cugetarea la Dumnezeu sfinţii călugări din vechime. Preacuvio- 
sul Ioanichie cel Mare repeta necontenit în minte rugăciunea: „Nădejdea mea 
este Tatăl, scăparea mea este Fiul, acoperământul meu este Duhul Sfânt: Tre- 
ime Sfântă, slavă Ţie”?. Ucenicul lui Ioanichie cel Mare, Preacuviosul Eustra- 
tie, pe care sfântul scriitor al Vieţii lui îl numește „Dumnezeiesc”, a dobândit 
rugăciunea neîncetată: „el grăia totdeauna în sine Doamne miluieşte”, spune 
scriitorul Vieţii lui”. Un oarecare Părinte din pustia Raitului ședea mereu în 
chilie, îndeletnicindu-se cu împletirea de funii, timp în care grăia cu suspin, 
clătinând din cap: „Ce va fi?” — După ce rostea aceste cuvinte și apoi tăcea pu- 
ţin, repeta iarăși: „Ce va fi?”. În asemenea cugetare petrecea el toate zilele vie- 
ţii sale, tânguindu-se fără contenire pentru ceea ce avea să urmeze după ieșirea 
sufletului său din trup“. Sfântul Isaac Sirul pomenește de un oarecare Părinte 
care de-a lungul a patruzeci de ani se rugase numai cu rugăciunea următoare: 
„Eu, ca un om, am păcătuit; Tu, ca un Dumnezeu, iartă-mă”. Alți Părinţi au- 
zeau cum €l cugetă întru acest stih cu întristare; el plângea necurmat, și pen- 
tru el rugăciunea aceasta înlocuia, zi și noapte, toate celelalte rugăciuni. Cea 
mai mare parte a monahilor au întrebuințat întotdeauna pentru cugetare ru- 
găciunea lui lisus: Doamne Iisuse Hristoase, Fiul lui Dumnezeu, miluieș- 
te-mă pe mine, păcătosul. Uneori, după trebuință, ei o împărțeau pentru în- 
cepători în două jumătăți și rosteau vreme de câteva ceasuri: Doamne lisuse 
Hristoase, miluiește-mă pe mine, păcătosul, iar următoarele câteva ceasuri: 
Fiul lui Dumnezeu, miluiește-mă pe mine, păcătosul. Totuși, cuvintele ru- 
găciunii nu trebuie schimbate des: fiindcă pomii adeseori mutaţi dintr-un loc 
în altul nu prind rădăcini, precum bagă de seamă Sfântul Grigorie Sinaitul“. 
Alegerea rugăciunii lui lisus pentru a cugeta întru ea este foarte întemeiată 


! Viaţa Preacuviosului Dositei în cartea Preacuviosului Avvă Dorotei, precum și în Vieţile 
Sfinților, 19 februarie. 

2 Rugăciunile celor ce merg spre somn, precum și în Viaţa Preacuviosului. 

3 Viețile Sfinţilor, 9 ianuarie. 

* Pateric manuscris, aflat în biblioteca episcopului Ignatie. 

5 Cuvântul 52. 

* Dobrotoliubie, partea întâi, 15 capere despre liniştire, cap. 2. 

pentru că numele Domnului lisus Hristos cuprinde în sine o deosebită pute- 
re dumnezeiască, precum și fiindcă în vremea îndeletnicirii cu rugăciunea lui 
lisus pomenirea morţii, a tragerii la socoteală de către duhurile din văzduh, 
a rostirii hotărârii ultime de către Dumnezeu, a chinurilor veșnice, începe să 
vină de la sine la vremea potrivită — și într-un chip atâr de viu că îl aduce pe 
cel nevoitor la plâns necurmat și îmbelșugat, la amară tânguire pentru sine ca 
pentru un mort deja îngropat și împuţit, care așteaptă să fie înviat de Atotpu- 
ternicul Dumnezeu Cuvântul (In. XI, 39, 43-44). 

Folosul pe care îl aduce cugetarea la Dumnezeu (aducerea-aminte de Dum- 
nezeu) este nemăsurat: el e mai presus de cuvinte, mai presus de pricepere. 
Nici cei ce l-au simţit nu sunt în stare să-l tâlcuiască pe deplin. Rugăciunea 
neîncetată, ca poruncă a lui Dumnezeu și dar al lui Dumnezeu, nu poate fi 
tâlcuită de înţelegerea omenească și de cuvântul omenesc. — Rugăciunea scur- 
tă adună mintea, care dacă nu va fi legată de cugetarea la Dumnezeu — a zis 
oarecare dintre Părinţi! — nu va putea să înceteze a se răspândi și a rătăci pes- 
te tot. — Rugăciunea scurtă o poate avea nevoitorul în orice loc, în orice vre- 
me și în orice îndeletnicire, mai ales trupească. E bine să ne îndeletnicim cu 
ea chiar și în timpul slujbelor bisericești — nu doar când citim fără destulă lua- 
re-aminte, ci și când citim cu multă luare-aminte. Ea ne ajută să citim cu lua- 
re-aminte, mai ales atunci când se înrădăcinează în suflet, intrând, parcă, în 
firea omului. — Cugetarea la Dumnezeu îndeobște, și mai ales rugăciunea lui 
lisus, e o neîntrecută armă împotriva gândurilor păcătoase. Următoarea spusă 
a Sfântului loan Scărarul a fost repetată de mulți sfinți scriitori: „Cu numele 
lui Lisus lovește pe ostașii celui potrivnic: că nici în cer, nici pe pământ nu vei 
afla mai tare armă”?. Prin rugăciunea neîncetată, nevoitorul ajunge la sărăcia 
duhovnicească: deprinzându-se a cere fără încetare ajutorul lui Dumnezeu, el 
pierde treptat nădăjduirea în sine; dacă reușește în ceva, vede în acel fapt nu 
o izbândă a sa, ci milostivirea lui Dumnezeu, pentru care el roagă necontenit 
pe Dumnezeu. — Rugăciunea neîncetată călăuzește la dobândirea credinţei: fi- 
indcă cel ce se roagă neîncetat începe a simţi treptat că Dumnezeu este de fa- 
ță. Această simţire poate să crească și să se întărească, puţin câte puţin, până la 
treapta în care ochiul minţii îl va vedea mai limpede pe Dumnezeu în pronia 
Lui decâr vede ochiul trupesc obiectele materiale ale lumii; inima va simţi că 
Dumnezeu este de față. Cel ce a văzut în acest chip pe Dumnezeu și a simţit 
că EI este de faţă nu poate să nu creadă în EI cu credință vie, arătată prin fapte. 
— Rugăciunea neîncetată nimicește nădejdea cea vicleană în Dumnezeu, du- 
ce la sfânta simplitate, dezvăţând mintea de gândurile cele de multe feluri, de 
alcătuirea de planuri cu privire la sine și la aproapele, ţinând-o pururea în să- 


' Sfântul Isaac Sirul, Cuvântul 72. 
? Cuvântul 21, cap. 7. 

răcia și smerenia gândurilor care alcătuiesc cugetarea ei. — Cel ce se roagă ne- 
curmat pierde treptat obiceiul visării, împrăștierii, al grijilor deşarte și al grijii 
de multe — îl pierde după măsura în care sfânta și smerita cugetare se adânceș- 
te în sufletul lui și se înrădăcinează în el. În fine, el poate ajunge în starea de 
pruncie poruncită de Evanghelie, poate deveni nebun pentru Hristos, adică 
poate pierde înțelegerea cu nume mincinos a lumii și primi de la Dumnezeu 
înțelegerea duhovnicească. — Prin rugăciunea necurmată omul își pierde ca- 
racterul iscoditor, neliniștit, bănuitor. Ca atare, toți oamenii încep să i se pară 
buni, iar ca urmare a acestei așezări sufletești față de oameni, se naşte dragos- 
tea față de ei. — Cel ce se roagă necurmat petrece necurmat în Domnul, ÎI cu- 
noaște pe Domnul ca Domn, dobândește frica de Domnul, prin frică intră în 
curăţie, iar prin curăţie intră în dragostea dumnezeiască. Dumnezeiasca dra- 
goste umple templul său cu harismele Duhului. 

Preacuviosul Isaia Pustnicul grăieşte astfel despre cugetarea la Dumnezeu: 
„Bogatul cu bună înțelegere ascunde comorile sale înlăuntrul casei: comoara 
scoasă la vedere este supusă prădălniciei hoților şi puternicii pământului unel- 
tesc ca să pună mâna pe ea. Așa și monahul smerit cugetător și îmbunătăţit as- 
cunde virtuțile sale, precum bogatul comorile, neîmplinind poftele firii căzu- 
te. E] se mustră pe sine în fiecare ceas și se îndeletnicește întru cugetarea cea de 
taină, după cuvântul Scripturii: Înfierbântaru-s-a inima mea înlăuntrul meu, şi 
în cugetul meu se va aprinde foc (Ps. XXXVIIL, 4). Despre ce foc vorbeşte aici 
Scriptura? Despre Dumnezeu: Dumnezeul nostru e foc mistuitor (Evr. XIL, 29). 
Prin foc se topește ceara și se usucă noroiul necurăţiilor spurcare: așijderea, 
prin cugetarea cea de taină se usucă gândurile spurcate și sunt nimicite din su- 
flet patimile; mintea se luminează, gândul se limpezește și se subțiază, în ini- 
mă se revarsă bucurie. Cugetarea de taină rănește dracii, alungă gândurile re- 
le: prin ea prinde viață omul lăuntric. Pe cel care se întrarmează cu cugetarea 
cea de taină îl întărește Dumnezeu, îngerii îi dau lui putere, oamenii îl proslă- 
vesc. Cugetarea şi citirea cea de taină fac sufletul casă zăvorâtă şi încuiată din 
toate părțile, liman lin și neînviforar. Ea mântuiește sufletul, păzindu-l de clă- 
tinare. Dracii se tulbură şi ţipă foarte atunci când monahul se întrarmează cu 
cugetarea de taină care este cuprinsă în rugăciunea lui lisus: «Doamne, lisuse 
Hristoase, Fiul lui Dumnezeu, miluiește-mă pe mine, păcătosul!» Citirea întru 
însingurare ajută îndeletnicirii cu cugetarea la Dumnezeu. Cugetarea de taină 
este oglindă pentru minte, făclie pentru conştiinţă. Cugetarea de taină usucă 
curvia, îmblânzește iuţimea, alungă mânia, îndepărtează întristarea, depărtează 
obrăznicia, nimicește trândăvia. Cugetarea de taină luminează mintea, alungă 
lenevia. Din cugetarea cea de taină se naște străpungerea inimii, se sălășluiește 
întru tine frica de Dumnezeu: această cugetare aduce lacrimile. Prin cugetarea 
cea de taină, monahul primește smerită cugetare neamăgitoare, priveghere umi- 

licioasă, rugăciune netulburată. Cugetarea de taină este comoară a rugăciunii: 
ea depărtează gândurile, rănește dracii, curăță trupul. Cugetarea de taină învață 
la îndelungă răbdare, la înfrânare; părtașului ei îi vestește despre gheenă. Cuge- 
tarea de taină este plină de toate lucrurile bune, împodobită cu toată virtutea, 
neîmpărtășită şi străină de tot lucrul spurcar”". 

Sfântul Isaac Sirul spune: „Cel ce cugetă fără încetare la Dumnezeu, acela 
gonește de la sine pe draci și dezrădăcinează sămânța răutăţii lor. Se veseleş- 
te întru descoperiri inima celui ce ia aminte la sufletul său fără încetare. Cel 
ce întoarce spre lăuntrul său privirea minţii sale, acela vede în sine zorii Du- 
hului. Cel ce s-a scârbit de roată împrăștierea, acela vede pe Stăpânul în că- 
mara cea lăuntrică a inimii sale... Cerul e înlăuntrul tău, dacă vei fi curat, şi 
în tine însuţi vei vedea pe îngeri cu lumina lor, și pe Stăpânul lor dimpreună 
cu ei şi înlăuntrul lor... Comoara smeritului cugetător e înlăuntrul lui, şi ea e 
Domnul... Patimile sunt izgonite și dezrădăcinate prin necurmata cugetare la 
Dumnezeu: aceasta este sabie care le ucide. Cel ce pofteşte a vedea pe Dom- 
nul înlăuntrul său, acela se silește a curăţi inima sa prin necurmata cugetare la 
Dumnezeu: în acest chip, prin lumina ochilor minţii el va vedea în orișicare 
ceas pe Domnul. Ce se întâmplă peştelui scos din apă, același lucru se întâm- 
plă și minţii ieșite din aducere-aminte de Dumnezeu, ce rătăceşte în aminti- 
rile acestei lumi... Cel ce ziua și noaptea caută pe Dumnezeu în inima sa cu 
râvnă arzătoare și dezrădăcinează din ea momelile vrăjmaşului care răsar” este 
dracilor înfricoșat, iar lui Dumnezeu și îngerilor Lui plăcut. Fără neîncetată 
rugăciune este cu neputinţă a te apropia de Dumnezeu””. 

Preacuviosul Casian Romanul notează: „rugăciunea cu acest mic stih (e vor- 
ba de sus-pomenitul stih al psalmului 69) trebuie să fie neîncetată, ca să nu ne 
doboare ispitele, ca atunci când propășim să ne păzim de semeţie. Cugetarea 
întru acest mic stih să se învârtă, zic, neîncetat în sânurile tale. Nu înceta să-l 
spui, în orice lucrare sau ascultare te-ai afla, și când ești în călătorie. Cugetă în- 
tru el și mergând spre somn, și întrebuinţând mâncarea, și împlinind cele mai 
înjosite nevoi trupeşti. Această îndeletnicire a inimii se va face în tine dreptar 
mântuitor, care nu numai că te va păzi nevătămat de orice năvălire a dracilor, ci 
și, după ce te va fi curățit de toate patimile trupești, te va sui la vederile nevăzu- 
te și cereşti, te va sui la înălțimea rugăciunii cea negrăită şi cunoscută din cerca- 
re unui foarte mic număr de oameni. Acest mic stih va depărta de la tine som- 
nul, până când, șlefuindu-te prin această îndeletnicire de netâlcuit prin cuvânt, 
te vei deprinde să te îndeletnicești cu ea şi în somn. El, când ţi se va întâmpla 
să te deştepţi, va fi primul care îţi va veni în gând; el, când te vei scula din parul 


! Patericul egiptean, litera H (eta). 


2 Cuvântul 8. 
5 Cuvântul 69. 

tău, va umple mintea ta până când vei începe metaniile; el va merge înaintea ta 
în toată osteneala și lucrarea; el te va urma în toată vremea. Întru el să te înde- 
letnicești, după porunca legiuitorului (adică a lui Moisi, legiuitorul lui Israil), 
când şezi în casă şi când umbli în cale, când te culci și când te scoli; scrie-l pe 
pragurile și pe ușile gurii tale; scrie-l pe zidurile casei tale şi în vistieriile cele de 
taină ale sânului tău, așa încât arunci când te culci să fie pentru tine deja cânta- 
re de psalmi, iar când te scoli și te apuci să împlineşti cele numaidecât trebuin- 
cioase pentru viața ta — rugăciune lesne de împlinit și neîncetată”. 

Sfântul loan Gură de Aur ne îndeamnă: „Fraţilor! Vă rog, nu vă îngădu- 
iți a înceta cândva săvârșirea pravilei acestei rugăciuni, sau a o trece cu vede- 
rea... Monahul, fie că întrebuinţează mâncarea și băutura, fie că slujește, fie 
că este în călătorie, fie că altceva face, este dator să strige fără încetare: Doam- 
ne Lisuse Hristoase, Fiul lui Dumnezeu, miluiește-mă!, așa încât numele 
Domnului lisus, pogorându-se în adâncul inimii, să-l biruie pe șarpele ce stă- 
pânește pajiștile inimii, să mântuiască sufletul și să-i dea viață. Să petreci fă- 
ră încetare întru numele Domnului lisus, ca inima să ÎI înghită pe Domnul și 
Domnul inima, și acestea două să fie una'?. 

Un frate l-a întrebat pe Preacuviosul Filimon: „Ce înseamnă, Părinte, cu- 
getarea de taină?” Bătrânul i-a răspuns: „Mergi, trezveşte-te în inima ta și spu- 
ne în gândul tău cu trezvie, cu frică şi cutremur: Doamne lisuse Hristoase, 
miluieşte-mă”?. 

De ce neîncetata rugăciune sau neîncetata pomenire a Domnului sunt nu- 
mite „cugetare”? — Fiindcă nevoitorii asupra lucrării cărora s-a pogorât roua 
Harului Dumnezeiesc au aflat în scurta rugăciune repetată de ei un înţeles du- 
hovnicesc, preaadânc, nesecat, care neîncetat atrage și sporeşte luarea-amin- 
te a lor prin noutatea sa duhovnicească: și pentru ei micul stih s-a făcut ştiin- 
ță preacuprinzătoare, știință a științelor, iar îndeletnicirea cu ea — cugetare în 
deplinul înțeles al cuvântului (în limba rusă cuvântul poucenie are înţelesul de 
„învăţătură”, ce nu reiese din echivalentul românesc tradiţional — 7. tr.). 

Acestea sunt poveţele Sfinţilor Părinţi: aceasta era lucrarea lor. Nu numai 
toate faptele și cuvintele lor, ci și toate gândurile lor erau închinate lui Dum- 
nezeu: iată pricina îmbelșugării cu care se aflau în ei harismele Duhului. Noi, 
dimpotrivă, suntem nepăsători în privinţa faptelor noastre; ne purtăm nu 
cum o cer poruncile lui Dumnezeu, ci cum se nimerește, după primul imbold 
al simţurilor, după primul gând ce ne vine în minte. De cuvinte nu ne pasă 
nici cât de fapte, iar la gânduri nu luăm defel aminte; ele ne sunt împrăștiate 
pretutindeni, pe toate le aducem jertfă deșertăciunii. Mintea noastră, tocmai 


! Casian Romanul, X, cap. X. 


? Dobrotoliubie, partea a doua, Capul 21 al Xanthopulilor. 
3 Despre Avva Filimon cuvânt foarte folositor, Dobrotoliubie, partea a patra. 

pe dos faţă de mintea apărată de cugetarea la Dumnezeul, se aseamănă unei 
locuinţe cu patru intrări la care toate ușile sunt deschise, în care nu e nici o pa- 
ză, unde poate să intre și din care poate să iasă oricine vrea, aducând şi scoțând 
tot ce îi place lui. Fraţilor, să încetăm cu vieţuirea asta fără luare-aminte și fă- 
ră roade! Să urmăm lucrării Sfinţilor Părinți, iar printre alte lucrări și aducerii 
aminte de Dumnezeu în care ei își țineau mintea necurmat. Tinere! Seamănă 
cu osârdie seminţele virtuţilor, deprinde-te cu răbdare și silire de sine la toate 
îndeletnicirile și nevoințele iubire de Dumnezeu, deprinde-te și la pomenirea 
lui Dumnezeu, închide mintea ta în această sfântă pomenire! De vei vedea că 
ea alunecă neîncetat în gânduri lăturalnice și deșarte, nu deznădăjdui. Con- 
tinuă nevoinţa cu statornicie: „străduiește-te”, grăiește Sfântul loan Scărarul, 
„să învârţi sau, mai bine zis, să închizi mintea în cuvintele rugăciunii. Dacă 
ea, din pricina prunciei sale, esmulsă (din închiderea în cuvintele rugăciunii), 
bag-o iarăși (în ele). Nestatornicia îi este proprie, dar poate să îi dea statorni- 
cie Cel Ce statornicește toate. De vei petrece necurmat în astă nevoinţă, va 
veni Cel Ce pune hotare mării minţii tale în tine, şi îi va zice când te vei ruga 
tu: Până aici să vii şi să nu treci (lov XXXVIII, 11)”2. Cugetarea la Dumnezeu 
este la arătare o lucrare ciudată, uscată, plictisitoare: dar în fapt este o lucra- 
re preaîmbelșugată în roade, predanie bisericească nepreţuită, aşezământ al lui 
Dumnezeu, vistierie duhovnicească, moştenire a Apostolilor şi Sfinţilor Pă- 
rinți, ce au primit-o și ne-au predanisit-o după porunca Sfântului Duh. Nici 
nu îţi poţi închipui bogăţiile cărora te vei face moștenitor la vremea cuvenită 
dacă te vei deprinde aducerea aminte necontenită de Dumnezeu. La mintea 
și inima începătorului 4 s-a suit cele ce a gătit Dumnezeu celor ce Îl iubesc pe 
Dânsul (1 Cor. II, 9) nu doar în veacul viitor, ci și în această viață (Mc. X, 30) 
în care ei pregustă fericirea veacului care va să vină. „Pregăteşte-te”, a zis Sfân- 
tul loan Scărarul, „de ridicarea la rugăciune prin rugăciunea săvârșită necur- 
mat în taina sufletului tău, și vei spori degrab”?. La vremea cuvenită, cugeta- 
rea la Dumnezeu va cuprinde toată fiinţa ta; te vei face din pricina ei ca un 
om beat, ca și cum ai fi din această lume și totodată nu ai fi din ea, ai fi străin 
de ea: fiind din ea după trup, nefiind din ea după minte și inimă. Cel beat de 
vinul materialnic nu se mai simte pe sine, uită necazul, uită de rangul său, de 
bunul neam și vrednicia sa: și cel beat de cugetarea la Dumnezeu se face rece, 
nesimţitor față de poftele pământești, de slava pământească, de toate foloase- 
le și întâierăţile pământeşti. Gândul lui este neîncetat la Hristos, Care lucrea- 


! Vezi mai sus învățătura Preacuviosului Isaia Pustnicul, ce aseamănă suflerul apărat de cu- 
getarea la Dumnezeu cu o casă zăvorâtă și încuiată la toate intrările. 

? Cu privire starornicia și nestatornicia minţii vezi capetele Sfântului Calist Catafighiotul, 
Dobrotoliubie, partea a patra. 

? Cuvântul 28, cap. 35. 

ză prin cugetarea la Dumnezeu ca printr-o bună mireasmă sfințită: unora ca 
mireasmă a morţii spre moarte, altora ca mireasmă a vieţii spre viață Q Cor. Il, 
16). Cugetarea la Dumnezeu omoară în om împreună-simţirea faţă de lume 
şi de patimi, dă viaţă în el împreună-simţirii faţă de Dumnezeu, față de tot ce 
este duhovnicesc și sfânt, față de veșnicia fericită. „Ce mi-este mie în cer?” — în- 
creabă cel beat de cugetarea la Dumnezeu. Nimic. „Și Ze la Tine ce am voit pe 
pământ? Numai să mă alipesc neîncetat de Tine prin rugăciune întru liniștire. 
Unora le e dorită bogăţia, altora slava, dar eu doresc 4 mă lipi de Dumnezeul 
meu și a pune întru El nădejdea despătimirii mele (Ps. LXXII, 24, 27)”. 

Cuvintele cugetării la Dumnezeu pot fi rostite la început cu limba, cu glas 
foarte lin, fără grabă, cu toată luarea-aminre de care e în stare rugătorul, în- 
chizând, potrivit amintitului sfat al Sfântului loan Scărarul, mintea în cuvin- 
tele cugetării. Puțin câte puţin, rugăciunea gurii va trece în rugăciune a min- 
ţii, iar apoi şi în rugăciune a inimii: însă pentru această trecere este nevoie de 
mulţi ani. Nu trebuie căutată înainte de vreme: s-o lăsăm să se săvârșească de 
la sine sau, mai bine zis, să o dea Dumnezeu la vremea de El ştiură, după vâr- 
sta duhovnicească a nevoitorului şi împrejurările în care se află. Nevoitorul 
smerit se mulțumește cu faptul că s-a învrednicit a-și aminti de Dumnezeu, şi 
socotește că acest lucru este deja o mare binefacere a Ziditorului față de făp- 
tura jalnică şi neputincioasă — omul. E] se socoate nevrednic de har, nu caută 
să descopere în sine lucrări ale lui, cunoscând din scrierile Sfinţilor Părinţi că 
o asemenea căutare are ca temei slava deșartă, din care vin înșelarea și căderea, 
că această căutare este deja amăgire de sine, fiindcă oricât am căuta, primirea 
harului de către noi atârnă doar de Dumnezeu?. El însetează să descopere în 
sine păcătoșenia sa și să dobândească plânsul pentru aceasta. EI se încredințea- 
ză voii Atotbunului și Preamilostivului Dumnezeu, Care cunoaște cui este de 
folos să-i dăruiască harul şi cui e de folos ca acesta să rămână la el. Mulţi, pri- 
mind, au căzut în nepăsare, semeață cugetare și nădăjduire în sine; harul dat 
lor le-a slujit, din pricina nechibzuinţei lor, doar spre mai mare osândă. Feri- 
cită e chezășia inimii din monah potrivit căreia acesta, îndeletnicindu-se cu 
orişicare nevoinţă, o face fără nici o iubire de sine, flămânzind și însetând nu- 
mai de împlinirea voii lui Dumnezeu, iar pe sine încredințându-se cu toată 
credința și simplitatea, cu lepădarea socotinţelor sale, stăpânirii sale, voii sale, 
cârmuirii Milostivului nostru Domn şi Dumnezeu, Care dorește ca toţi oa- 
menii să se mântuiască și întru cunoștința adevărului să vină. A Lui e slava în 
vecii vecilor. Amin. 


* Scara, Cuvântul 28, cap. 25, 
? Sfântul Isaac Sirul, Cuvântul 55. 

cf 
CE ASE) 


Cuvânt despre rugăciunea minții, a inimii şi a sufletului 


Cui se îndeletniceşte în chip statornic și evlavios cu rugăciunea întru lua- 
re-aminte, rostind cuvintele ei cu voce tare sau în șoaptă, după trebuinţă, și 
închizându-și mintea în cuvintele rugăciunii; cui leapădă, când se nevoiește 
cu rugăciunea, toate gândurile și visările — nu doar pe cele păcătoase și deșar- 
re, ci și pe cele părut bune —, acestuia Domnul Cel Milostiv îi dăruiește la vre- 
mea potrivită rugăciunea minţii, a inimii şi a sufletului. 

Frare! Nu-ţi este de folos primirea înainte de vreme a rugăciunii inimii, a 
rugăciunii harice! Nu-ţi este de folos simţirea înainte de vreme a dulceţii du- 
hovniceşti! Primindu-le înainte de vreme, nedobândind mai înainte cunoștin- 
ţa evlaviei şi băgării de seamă cu care trebuie păzit darul Harului Dumneze- 
iesc, poți întrebuința acest dar spre răul, spre vătămarea și pierzarea sufletului 
tău!. Apoi, a spori în sine, prin propriile sforțări, rugăciunea harică, a minţii 
şi a inimii, este cu neputinţă: fiindcă a uni mintea cu inima şi sufletul, ce au 
fost despărțite în noi de cădere, poate doar Dumnezeu. Iar de vom căuta fă- 
ră dreaptă socotinţă să ne silim și să căutăm numai prin propriile sforțări da- 
rurile ce sunt trimise numai de Dumnezeu, în deșert ne vom osteni. Şi bine 
ar fi dacă vătămarea s-ar mărgini doar la pierderea ostenelilor și a timpului! 
Trufașii căutători de stări proprii firii omeneşti înnoite se supun adesea celei 
mai mari nenorociri sufleteşti, pe care Sfinţii Părinţi o numesc înșelare. E lo- 
gic: însuși punctul de bază de la care pleacă lucrarea lor este mincinos; și cum, 
plecându-se de la un început mincinos, urmarea să nu fie şi ea mincinoasă? 
Aceste urmări, numite înşelare, au felurite chipuri și trepte. Înșelarea este cel 
mai ades ascunsă, uneori și vădită; nu rareori îl aduce pe om într-o stare de 
neorânduială, caraghioasă și totodată jalnică, nu rareori îl duce la sinucidere și 
pieire sufletească definitivă?. Dar înșelarea, pe care mulţi o înțeleg în urmările 


! Sfântul Isaac Sirul, Cuvânrul 5; „Nu se cuvine nouă să căutăm înainte de vreme măsuri 
mari, ca darul lui Dumnezeu să nu fie rău întrebuințat din pricină că a fost primit prea repe- 
de. Tot ce e lesne dobândit, lesne se şi pierde; iar tot ce este dobândit cu durerea inimii este 
păzit cu râvnă”. 

? Preacuviosul Simeon Noul Teolog. Despre primul chip al luării-aminte și rugăciunii. 
Dobrotoliubie, partea întâi. De asemenea: Experienţe ascetice, |, Convorbirea dintre stareț și 
ucenic despre rugăciunea lui Iisus. 

ei vădite, trebuie cercetată, pătrunsă chiar în temeiul său: în gândul mincinos, 
care slujeşte drept temei tuturor rătăcirilor și stărilor sufleteşti nenorocite. În 
gândul mincinos al minţii fiinţează deja întreaga zidire a înșelării, precum în 
sămânță fiinţează planta ce trebuie să iasă din ea după sădirea ei în pământ. 
Grăir-a Sfântul Isaac Sirul: „Scriptura spune: Nu va veni Împărăția Cerurilor 
cu pândirea aşteptării. Cei ce s-au nevoit cu astfel de chezășie sufletească s-au 
supus trufiei şi căderii; însă noi să ne statornicim inima întru faptele pocăin- 
ţei și vieţuirea cea bineplăcută lui Dumnezeu, iar darurile Domnului vor ve- 
ni de la sine, dacă biserica inimii va fi curată, şi nu spurcată. A căuta cu pân- 
dire, zic, înaltele daruri Dumnezeiești, e lucru lepădat de Biserica lui Dum- 
nezeu. Cei ce au întreprins acest lucru s-au supus trufiei şi căderii. Acesta nu 
e semn că cel cu pricina iubește pe Dumnezeu, ci boală a sufletului: și cum 
să căutăm noi înaltele daruri dumnezeiești când dumnezeiescul Pavel se lau- 
dă cu necazurile și socoate drept darul cel mai înalt al lui Dumnezeu părtășia 
la părimirile lui Hristos?”! 

În nevoința rugăciunii tale bizuie-te numai pe Dumnezeu, fără de Care nu 
este cu putinţă nici cea mai mică sporire. Fiecare pas spre reuşita în această 
nevoinţă este dar al lui Dumnezeu. Leapădă-te de tine și dă-te lui Dumnezeu 
pentru a face cu tine ce va vrea EI; iar El, Arotbunul, vrea să îţi dăruiască ceea 
ce nici la mintea, nici la inima noastră nu s-a suiz (1 Cor. II, 9); vrea să îţi dă- 
ruiască bunătăţi pe care mintea și inima noastră, în starea lor căzută, nu pot 
nici măcar să și le închipuie. Nu este cu putință ca cel ce nu a dobândit curăția 
să capete cu privire la darurile duhovniceşti ale lui Dumnezeu nici cea mai mi- 
că idee — nici prin închipuire, nici prin asemuirea cu cele mai plăcute simță- 
minte sufletești pe care le cunoaște omul! Cu simplitate și credință aruncă gri- 
ja ta la Domnul. Nu asculta de îmbierile celui viclean, care încă din rai spunea 
strămoşilor noștri: Vei fi ca niște dumnezei (Fac. III, 5). Acum, tot el te îmbie 
cu năzuinţa înainte de vreme și trufașă spre dobândirea harismelor duhovni- 
cești ale rugăciunii inimii, pe care, o spun din nou, le dăruieşte numai Dum- 
nezeu, Cel ce rânduiește vremea potrivită și locul potrivit pentru acest lucru. 
Acest loc este întregul vas — atât sufletesc cât și trupesc — curăţit de patimi. 

Să ne îngrijim a slobozi templul — sufletul și trupul — de idoli, de jertfele 
aduse idolilor, de tot ce ţine de slujirea idolească. Precum Sfântul Prooroc Ilie 
a strâns la pârâul Chișonului pe toți preaţii și proorocii Baalilor și i-a dat acolo 
morţii, așa și noi să ne cufundăm în plânsul de pocăință, şi la acest fericit pâ- 
râu să omorâm toate temeiurile care silesc inima noastră să aducă jertfă păca- 
tului, toate îndreptăţirile cu care e îndreptățită, e dezvinovăţită această jertfă. 
Să spălăm cu lacrimi altarul și tot ce-l înconjoară; să spălăm îndoit, întreit — fi- 


' Cuvântul 55. 

indcă necurăţia sufletească cere lacrimi foarte îmbelșugate pentru a fi spălată. 
Altarul să fie clădit din pietre întru numele Domnului: din simțăminte luate 
doar din Evanghelie; să nu fie într-însul loc pentru simțămintele omului celui 
vechi, oricât ar părea acestea de nevinovate și de alese (3 Împ. XVIII). Atunci, 
Marele Dumnezeu va pogori focul Său atotsfânt în inimile noastre și va face 
inimile noastre biserică a rugăciunii harice, precum a zis cu Dumnezeiasca Sa 
gură: Casa Mea, casă de rugăciune se va chema (Mt. XXI, 13). 

Să ne întoarcem pentru început luarea-aminte asupra patimilor trupești, 
asupra întrebuințării hranei și acelora dintre aplecările noastre curveşti ca- 
re atârnă cel mai mult de îmbuibare. Să ne străduim a rândui cu înţelepciu- 
ne starea trupului nostru, dându-i atâta hrană și somn cât să nu slăbănogeas- 
că peste măsură și să rămână în stare de nevoințe; dându-i din ele atât de pu- 
ţin cât trupul să poarte în sine omorârea, neviind pentru mișcările păcătoase. 
Precum bagă de seamă Părinţii, în privinţa hranei și somnului înseamnă foar- 
te mult deprinderea: ca atare, e foarte de folos să te deprinzi la bună vreme cu 
întrebuințarea lor măsurată, cât se poate de puţină!. Sfântul Isaac Sirul vorbea 
despre post și priveghere precum urmează: „Cel care a iubit de-a lungul între- 
gii sale vieți împărtășirea cu aceste două virtuţi, acela s-a făcut ucenic iubit al 
întregii înțelepciuni. Precum temeiul tuturor relelor este îndestularea pântece- 
lui şi slăbănogirea de sine prin somn — îndestulare și slăbănogire ce aprind pa- 
tima curviei — așijderea calea și temelia cea dumnezeiască a tuturor virtuţilor 
este postul dimpreună cu privegherea și trezvia în slujba lui Dumnezeu, tru- 
pul fiind răstignit de-a lungul întregii nopţi prin lipsirea lui de dulceaţa som- 
nului. Postul este paza a toată virtutea, temeiul nevoinţei, cununa înfrânării, 
frumuseţea fecioriei și a sfințirii, luminarea întregii înțelepciuni, începutul 
căii creştinești, maica rugăciunii, izvorul întregii înţelepciuni și al înțelege- 
rii, dascălul liniștirii. El merge înaintea tuturor faptelor bune. Precum sănă- 
tăii ochilor îi urmează dorirea de lumină, așa și postului săvârșit cu dreaptă 
socotinţă îi urmează dorirea de rugăciune. Când începe cineva să postească, 
atunci, ca urmare a postirii, ajunge să dorească a sta de vorbă cu Dumnezeu 
în mintea sa. Irupul celui care posteşte nu suferă să stea în pat întreaga noap- 
te. Când pe gura omului e pusă pecetea postirilor, gândul lui cugetă întru 
umilință, inima lui izvorăște rugăciune, faţa lui este înveșmântată cu tângui- 
re, gândurile rușinoase stau departe de dânsul. Veselie nu se vede în ochii lui; 
el este vrăjmaș poftelor și împreună-vorbirilor deșarte. Nu se vede nicicând ca 
cel care posteşte cu dreaptă socotinţă să fie robir de gândurile rele. Postul cu 
dreaptă socotință este mare biserică a tuturor virtuţilor. Cel cu nepăsare faţă 
de el nu lasă neclintită nici o virtute. Postul este poruncă dată chiar de la înce- 


! Viaţa Preacuviosului Dositei, în cartea Învăţăturilor Preacuviosului Avvă Dorotei. 

put firii noastre spre păzirea întru gustarea mâncării; prin călcarea postului a 
căzut începutul zidit al ființării noastre. De unde a izvorât pierzarea, de acolo 
încep nevoitorii să meargă către frica de Dumnezeu, atunci când încep să pă- 
zească legea Domnului”!. Cel ce se dedă somnului fără de măsură și desfătării 
pântecelui nu poate să nu se spurce de mișcările patimii dulceţii. Câră vreme 
se învolburează aceste mișcări ale sufletului și trupului, câtă vreme mintea se 
îndulcește de gândurile trupeşti, omul nu e în stare de mişcări noi şi necunos- 
cute lui, care sunt stârnite în el prin adumbrirea lui de către Sfântul Duh. 

Pe câr este de trebuință postul pentru cel ce doreşte a se îndeletnici cu ru- 
găciunea minţii şi a spori în ea, pe atât e de trebuincioasă pentru acesta și li- 
niştirea sau cea mai mare însingurare: îndeobşte, depărtarea cea mai mare cu 
putință de hoinăreli. Trăind în mănăstire, ieși din ea cât mai rar; când ieși din 
mănăstire, întoarce-te în ea cât mai degrabă; când cercetezi oraș sau sat, cu 
toată luarea-aminte, păzește-ţi simţurile tale ca să nu vezi, să nu auzi nici un 
lucru vătămător de suflet, ca să nu primeşti fără de veste, în chip neprevăzut, 
rană aducătoare de moarte. În mănăstire să ştii doar de biserică, de trapeză și 
de chilia ta; în chilie la ceilalți fraţi să mergi doar din pricină de însemnătate, 
iar de se poate — nicidecum; cercetează chilia povăruitorului și părintelui tău 
duhovnicesc, dacă ai fericirea de a fi găsit povăţuitor duhovnicesc în vremu- 
rile noastre — și asta fă-o la vreme potrivită și la nevoie, nicidecum din trân- 
dăvie și pentru grăire în deșert. Deprinde-te cu tăcerea, ca să te poţi linişti și 
în mijlocul oamenilor. Vorbeşte cât mai puţin, şi atunci la mare nevoie. Greu 
este pentru cel deprins cu împrăștierea să rabde pătimirea liniștirii; dar orici- 
ne voiește să se mântuiască și să sporească în viața duhovnicească este neapă- 
rat dator să se supună acestei pătimiri şi să se deprindă cu însingurarea şi liniş- 
tirea. După o scurtă osteneală, liniștirea şi însingurarea vor deveni dorite din 
pricina roadelor pe care nu va întârzia să le guste sufletul celui care se linișteş- 
te cu bună înţelegere. Preacuviosul Arsenie cel Mare, aflându-se în lume, ru- 
ga pe Dumnezeu să îl îndrume cum să se mântuiască, și i s-a făcut auzit glas 
ce l-a îndemnat: „Arsenie! Fugi de oameni și te vei mântui”. Când Preacuvi- 
osul a intrat în Schitul Egiptului, în care petreceau călugări mari cu viața, el 
l-a rugat din nou pe Dumnezeu: „Învaţă-mă cum să mă mântuiesc” — şi i s-a 
făcut auzit glas: „Arsenie! Fugi, taci, linișteşte-te: acestea sunt rădăcinile nepă- 
cătuirii”. Sfântul Isaac Sirul spune despre Preacuviosul Arsenie cel Mare: „Tă- 
cerea ajută liniștirii. Cum asta? Trăind în mănăstire cu mulţi oameni, este cu 
neputinţă să nu ne întâlnim cu cineva. Nu a putut scăpa de asta nici Arsenie 
cel deopotrivă cu îngerii, care a îndrăgit liniștirea mai mult decât alții. Nu es- 
te cu putinţă să nu ne întâlnim cu părinţii și fraţii ce viețuiesc cu noi; astfel 


' Cuvântul 21. 

de întâlniri au loc fără de veste: și în vremea mersului la biserică, și în oricare 
altă vreme. Când acest bărbat vrednic de fericire (Preacuviosul Arsenie) a vă- 
zut toate acestea, precum și că lui, ca vieţuitor în apropierea unei așezări ome- 
nești (cu toare că sălășluia în Schitul Egiptului, plin de monahi desăvârșiţi), îi 
era cu neputinţă să fugă, în cea mai mare parte, de întâlnirile cu mirenii şi cu 
monahii care sălășluiau în acele locuri, a învățat de la har acest mijloc: tăce- 
rea necurmată. Dacă, din neapărată trebuință, deschidea ușa chiliei sale uno- 
ra, aceştia se mângâiau doar cu vederea feţei lui: împreună-vorbirea şi trebu- 
ința ei rămâneau de prisos”!. Spune același Sfânt Isaac: „Mai mult decât orice 
să iubeşti tăcerea: ea te apropie de roadă. Limba nu este îndeajuns spre a în- 
făţișa bunătăţile ce iau naştere din tăcere. În primul rând, să ne silim a tăcea: 
atunci, din tăcere se va naşte în noi ceva care ne va povăţui la tăcerea ce i-a dat 
naștere. Să-ţi dăruiască Dumnezeu a simţi acel ceva care ia naștere din tăcere. 
De vei începe să trăieşti această vieţuire, nici nu pot să spun ce lumină îţi va 
răsări din ea. Nu gândi, frate, că Arsenie cel minunat — precum se spune des- 
pre el, că atunci când intrau la el părinţii și fraţii veniţi să-l vadă îi primea în 
tăcere și în tăcere le dădea drumul — se purta astfel doar că așa îi era voia: el 
se purta așa fiindcă dintru început se silise la această lucrare. Oarecare dulcea- 
ţă se naște cu vremea din deprinderea acestei lucrări, și cu silire învaţă trupul 
să rămână întru liniştire. Întru această vieţuire se naște nouă mulțime de la- 
crimi şi vedere minunată”?. Sfântul Isaac grăieşte astfel în Cuvântul 75: „Fi- 
ind eu mult ispitit în cele de-a dreapta și cele de-a stânga și încercându-mă pe 
mine însumi în aceste două feluri de vieţuire, primind de la vrăjmașul lovituri 
fără număr și învrednicindu-mă într-ascuns de mari ajutorări, am dobândit, 
înțelepţit de harul lui Dumnezeu, în mulţi ani şi multe încercări, cunoaște- 
rea din cercare a celor ce urmează. Temelia tuturor virtuților, slobozirea sufle- 
tului din robia vrăjmașului, calea ce duce la lumina și viaţa cea dumnezeiască, 
stă în aceste două lucruri: să te aduni pe tine într-un loc și să posteşti pururea, 
adică să te supui pe tine cu înţelepciune și cuminţenie înfrânării pântecelui, 
într-o sălășluire statornică, fără ieşire (din chilie), întru neîncetată cugetare la 
Dumnezeu. De aici urmează supunerea simţurilor, de aici trezvia minţii, de 
aici îmblânzirea fiarelor sălbatice care se mișcă în trup, de aici blândețea gân- 
durilor, de aici mișcarea gândurilor luminoase, de aici străduinţa spre fapte- 
le virtuţilor, de aici cugetările înalte și subțiri, de aici lacrimile nemăsurate în 
toată vremea și pomenirea morţii; de aici întreaga înţelepciune curată, care se 
înfrânează cu desăvârșire de la orice închipuire ce ispitește cugetarea; de aici 
vederea pătrunzătoare şi ageră a celor ce stau departe (adică a binelui și răului, 


' Cuvântul 41. 
2 Ibidem. 

care pot fi urmări îndepărtate ale oricărei lucrări); de aici preaadâncile cuge- 
tări de taină ce ating mintea prin puterea Cuvântului lui Dumnezeu, şi miș- 
cările prealăuntrice care apar în suflet, și deosebirea duhurilor de sfintele pu- 
zeri și a vedeniilor adevărate de nălucirile deșarte; de aici frica de căile și cără- 
rile din marea minţii, frică ce taie nepăsarea și lenevia, de aici flacăra râvnei ce 
calcă peste orișice primejdie și trece peste orice frică, aprinderea ce trece cu ve- 
derea toată pofta și o şterge din minte, pricinuind uitarea oricărei amintiri de 
cele trecătoare și de toate ale acestei lumi şi acestui veac. Pe scurt: de aici vine 
slobozenia omului adevărat, bucuria și învierea suflerului, odihna lui cu Hris- 
zos în Împărăţia Cerurilor. lar dacă cineva nesocoteşte acestea două, se păgu- 
beşte nu doar de toate cele spuse mai înainte, ci prin dispreţuirea acestor do- 
uă virtuți clatină și temelia tuturor virtuţilor; şi precum acestea sunt începu- 
tul şi capul lucrării dumnezeiești în suflet, ușă și cale spre Hristos, dacă cineva 
le ţine pe ele și stăruie în ele, tot așa și dacă se depărtează şi se desparte de ele, 
ajunge în cele două potrivnice lor — adică în împrăștierea trupească și în lă- 
comia nerușinată a pântecelui, care sunt începutul celor potrivnice celor mai 
înainte spuse, dând loc patimilor în suflet. 

Primul din începuturile acestea dezleagă mai întâi simţurile cele supu- 
se legăturilor înfrânării. Şi ce urmează din aceasta? Urmează întâlnirile cele 
necuvenite și neașteptate, apropiate căderilor!; tulburarea valurilor puternice; 
aprinderea cumplită stârnită prin vedere, care pune stăpânire pe trup şi îl ţi- 
ne în stăpânirea sa; înlesnitele alunecări în felul (evlavios) de a gândi (pe care 
îl dobândise omul); gânduri nestăpânite, ce trag spre cădere; răcirea dorului 
de lucrurile lui Dumnezeu și slăbănogirea treptată în dragostea de liniștire; în 
cele din urmă, desăvârșita părăsire a felului ales de viață; înnoirea răutăţilor 
uitate şi deprinderea unora noi, neștiute până atunci, din pricina neconteni- 
telor întâlniri noi, ce fără voie și în multe chipuri se înfățișează privirii la mu- 
tarea din ţinut în ţinut și din loc în loc. Patimile, care prin harul lui Dum- 
nezeu erau deja omorâte în suflet şi nimicite în minte prin uitarea aducerii 
aminte de ele, prind să se pună iarăși în mișcare și să silească sufletul la lucra- 
rea lor. lată ce se descoperă (în monah) — nu stau să le înșir pe toate celelalte 
— din temeiul cel de început, adică din împrăștierea trupului, urmare a lepă- 


' Cercarea ne arată că întâlnirea cu partea femeiască, cu oameni dezmățaţi și cu alte smin- 
celi lucrează neasemuit mai puternic asupra monahului decât asupra mireanului, care umblă 
întotdeauna în mijlocul smintelilor. Această lucrare asupra monahului este cu atât mai puter- 
nică cu cât e mai cu luare-aminte și mai aspră vieţuirea lui. Patimile sunt în el chinuite de foa- 
me, și se aruncă cu încrâncenare, nebunește, asupra celor cu care obișnuiesc să se hrănească, 
dacă monahul va şti să se ferească de acestea. Chiar dacă patima stârnită nu va săvârşi omor, 
ea poate să pricinuiască o rană cumplită, pentru a cărei vindecare este de nevoie de mulți ani, 
de osteneli cu sânge și, mai presus de toate, o milă cu totul deosebită a lui Dumnezeu. 

dării pătimirii răbdătoare întru liniștire. Dar ce urmează și din celălalt temei, 
adică din începerea lucrării porceşti? Ce este altceva lucrul porcesc, decât a lă- 
sa pântecele fără de rânduială și a-l sătura pururea, fără vreme hotărâtă pen- 
tru împlinirea trebuinţei lui, în împotrivire față de obiceiul ființelor cuvântă- 
toare? Și ce urmează din aceasta? Îngreuierea capului și multa greutate a tru- 
pului împreună cu slăbirea umerilor. De aici se naște negreșit părăsirea slujbei 
lui Dumnezeu; apare lenevia, ce nu îngăduie a face metanii la pravila de ru- 
găciune; nesocotirea plecărilor de genunchi obișnuite; întunecarea și răceala 
cugetării; slăbirea minţii, lipsa ei de dreaptă socotință din pricina tulburării și 
osebitei întunecări de către gânduri; întunericul gros și adânc întins peste tot 
sufletul; multa trândăvie în orice lucru al lui Dumnezeu, deopotrivă și în citi- 
re, din pricina neputinței de a gusta dulceaţa cuvintelor lui Dumnezeu; pără- 
sirea celor mai de trebuinţă îndeletniciri; neînfrânarea minţii, care se răspân- 
dește pe tot pământul; mult must adunat în toate mădularele; visări necurate 
în vremea nopții, care înfățișează sufletului chipuri spurcate și netrebnice, pli- 
ne de poftă și care își împlinesc în însuși sufletul voia lor necurată. Așternutul 
nenorocitului acestuia, hainele lui și întreg trupul se spurcă de mulțimea scur- 
gerii murdare, care țâșnește din el ca dintr-un izvor — iar aceasta i se întâmplă 
nu numai noaptea, ci și ziua: căci trupul lui curge pururea și-i întinează cu- 
getul. Din această pricină omul își pierde fecioria: fiindcă dulceaţa gâdilărilor 
pricinuieşte în tot trupul lui o înfierbântare neîncetată și de nesuferit, și îna- 
intea lui se închipuie priveliști gândite amăgitoare, care zugrăvesc ceva frumos 
înaintea lui și îl stârnesc în tot timpul și îi apleacă mintea spre împreunarea 
cu ele (cu aceste chipuri frumoase gândite). Fără îndoială, omul se împreu- 
nează cu ele prin cugetarea la ele și poftirea lor, din pricina întunecării pute- 
rii dreptei lui socotinţe — și aceasta este ceea ce a spus proorocul: Aceasta e răs- 
plata surorii tale Sodoma, care, desfătându-se, a mâncat pâinea până la saț (lez. 
XVI, 49) şi celelalte. Dar și aceasta s-a zis de oarecare dintre marii înţelepţi: 
Dacă cineva va hrăni trupul său, dându-i desfătare, aruncă sufletul său în mare 
luptă. Unul ca acesta, chiar dacă apoi își vine întru sine și se sileşte să se stă- 
pânească, nu poate, din pricina aprinderii covârșitoare a mișcărilor trupului, 
din pricina silniciei și puterii ațâţărilor și gâdilărilor ce robesc sufletul poftelor 
lor. Vezi aici subțirimea acestor puteri fără de Dumnezeu? Şi tot același zice 
iarăși: Desfătarea sufletului cu mâncări în tinerețea fragedă şi plină de must face 
patimile să intre repede în suflet şi să-l învăluie moartea: şi astfel, el cade sub ju- 
decata lui Dumnezeu. Dimpotrivă, sufletul ce cugetă neîncetat întru pomeni- 
rea datoriilor sale se odihneşte întru slobozenia sa; grijile lui sunt micșorate; el 
nu se îngrijește de nimic (vremelnic), poartă grija virtuţii, înfrânând patimile 
şi păzind virtutea; el se află treptat în sporire, în bucurie fără grijă, în vieţuire 

bună și liman nebântuit. Iar desfătările trupeşti nu doar că întărește parimile 
și le înnoiește în suflet, ci chiar îl scot pe acesta din rădăcinile lui, şi împreu- 
nă aprind pântecele spre neînfrânare și simţiri curveşti fără de rânduială. Ele 
stârnesc la întrebuințarea afară de vreme a mâncării. Cel războit de ele nu vrea 
să sufere puţină foame ca să fie stăpân pe sine: drept aceea, se află în robia pa- 
timilor”. În acest chip judecă toți Sfinţii Părinţi, ale căror mărturii nu le mai 
aducem aici, ca să nu lungim prea mult Cuvântul. 

După ce am îngrădit vieţuirea noastră prin înfrânarea de la prisos şi desfă- 
tarea în întrebuințarea mâncării și băuturii, după ce am îngrădit-o, în măsura 
în care aceasta atârnă de noi, prin însingurare, adică prin petrecerea fără a ie- 
și din mănăstire și ferirea de a lega cunoștințe în afara și înlăuntrul mănăsti- 
rii, să ne întoarcem luarea-aminte asupra patimilor sufleteşti. Să ne întoarcem 
luarea-aminte, mai întâi de toate, după porunca Domnului, asupra mâniei 
(Mr. V, 22), ce are ca temei al său trufia!. Să iertăm părinţilor și fraților noş- 
tri care petrec aproape și departe, vii și adormiţi, toate jignirile şi necazurile 
aduse de ei asupra noastră, oricare ar fi acestea. Domnul ne-a poruncit: Când 
staţi de vă rugați, iertați orice aveți asupra cuiva, ca și Tatăl vostru Cel din ceruri 
să ierte vouă greșalele voastre. Jar dacă voi nu veti ierta, nici Tatăl vostru Cel din 
ceruri nu va ierta vouă greșalele voastre (Mc. XI, 25-26). Mai înainte de toate 
roagă-te pentru vrăjmașii tăi și binecuvântează-i (Mt. V, 44) ca pe nişte unelte 
ale Dumnezeieştii Pronii, prin care ţi s-a răsplătit pentru păcatele tale în vre- 
mea scurtei vieţi pământeşti ca să fii izbăvit în veșnicie de răsplata prin mun- 
cile cele veșnice, pe care o meritai. Când te vei purta astfel, când vei iubi pe 
vrăjmașii tăi și te vei ruga pentru ei să le fie dăruite toate bunătăţile, atâr vre- 
melnice cât și veşnice, numai atunci Se va pogort la Tine Dumnezeu într-aju- 
tor, și vei călca prin rugăciunea ta pe toți vrăjmașii tăi, vei intra cu mintea în 
biserica inimii spre a te închina Tatălui în Duh și Adevăr (In. IV, 24). Dar da- 
că vei îngădui inimii tale a se împietri prin pomenirea răului şi vei da îndrep- 
tățire întru trufia ta mâniei tale, Domnul Dumnezeul tău Se va întoarce de 
a tine și vei fi dat spre călcare picioarelor satanei. EI are să te calce cu toate 
gândurile şi simţirile necurate: nu vei fi în stare să te împotriveşti lui?. lar da- 
că Domnul te va învrednici să pună la temelia nevoinţei tale de rugăciune ne- 
răutatea, dragostea, neosândirea aproapelui, dezvinovăţirea lui cu milostivire, 
atunci vei birui cu osebită înlesnire și grabă pe potrivnicii tăi, vei ajunge la ru- 
găciunea curată. 

Să ştii că toare patimile şi toare duhurile căzute se află în cea mai strânsă în- 
rudire și unire între ele. Această rudenie, această unire este păcatul. De te-ai 


! Preacuviosul Marcu Ascetul, Cuvântul către Nicolae monahul. 
? Preacuviosul Marcu Ascetul, Cuvântul 7, Despre postire și smerenie. 

supus unei patimi, prin supunerea față de această patimă te-ai supus și tuturor 
celorlalte patimi. De ai îngăduit unui duh al răutăţii să te robească, prin îm- 
preună-vorbirea cu gândurile insuflate de către el și aplecarea în urma acestor 
gânduri sau visări, te-ai făcut rob al tuturor duhurilor. După înfrângerea ta, ele 
te vor da de la unul la altul ca pe un prins!. Asta ne învaţă Sfinţii Părinţi, as- 
ta ne învaţă cercarea însăși. la aminte la tine însuţi şi vei vedea că după ce ţi-ai 
îngăduit să te lași biruit de bunăvoie într-o privinţă, vei fi biruit fără să vrei şi 
într-o cu totul altă privinţă, în care nu ai fi voit să te lași biruit — atâta vreme 
cât nu vei înnoi libertatea ta prin pocăință osârdnică. După ce ai pus la remelia 
nevoinţei de rugăciune nemânierea, dragostea şi mila de aproapele pe care ni 
le poruncește Evanghelia, leapădă cu hotărâre orice împreună-vorbire cu gân- 
durile și orice visare. Spre a întâmpina gândurile și visările, spune: „M-am în- 
credinţat cu totul voii Dumnezeului meu, și drept aceea n-am nici o nevoie să 
despic firul în patru, să-mi dau cu presupusul, să ghicesc, căci Domnul aproape 
este. Nimic să nu vă grijiți, poruncește Duhul Sfânt mie și tuturor celor ce cred 
cu adevărat în Hristos, ci întru toate prin rugă și rugăciune cu mulțumită cereri- 
le voastre să se arăte lui Dumnezeu (Filip. IV, 5-6). Fiţi cu întreagă înțelepciune, 
adică lepădați saţul și desfătarea, lepădați gândurile și visările amăgitoare, și pri- 
vegheați întru rugăciuni, toată grija voastră aruncând spre Dânsul, că El Se îngri- 
jește pentru voi (1 Pr. IV, 7; V, 7). Voiesc, dar, ca să se roage bărbaţii, adică creşti- 
nii ce s-au desăvârșit în nevoinţa rugăciunii, în tor locul, ridicând mâini cuvioase 
— mintea și inima curăţite de patimi, pline de smerenie și dragoste — fără mânie 
și fără îndoire, adică fiind străini de toată răutatea împotriva aproapelui, stră- 
ini de împreunarea cu gândurile și desfătarea cu visările (1 Tim. II, 8). Urăște 
toată calea nedreptătii şi îndreaptă-te către toate poruncile Domnului (Ps. CXVI- 
II, 128). Calea nedreptăţii înseamnă împreună-vorbirea cu gândurile şi visarea. 
Cel ce a lepădat această împreună-vorbire și visarea poate moșteni toate porun- 
cile lui Dumnezeu, poate săvârși voia lui Dumnezeu înlăuntrul inimii sale (Ps. 
XXXIX, 11), neîncetat lipindu-se de Domnul prin rugăciune, înaripând rugă- 
ciunea sa prin smerenie și dragoste. Ce; cei iubiți pe Domnul, urâţi cele rele (Ps. 
XCVI, 11), ne îndeamnă Duhul Sânr”. 

Lucrătorul rugăciunii are neapărată nevoie să ştie și să vadă lucrarea pati- 
milor și duhurilor asupra sângelui său. Nu fără pricină spune Sfânta Scrip- 
cură că nu doar trupul, ci și sângele Împărăzia lui Dumnezeu nu o vor moşteni 
(1 Cor. XV, 50). Nu numai simțţirile trupești grosolane ale omului vechi, ci 


1 Preacuviosul Isaia Pustnicul. Cuvântul 8, cap. 1. Acest monah, ce a pătruns adânc în 
sine, grăiește: „Câreodară mă văd pe mine însumi asemeni unui cal ce rătăcește fără călăreț: 
cel ce îl află, se așază pe dânsul — iar când acesta îl lasă, îl apucă altul și de asemenea se așază 
pe dânsul”. 

și simţirile mai subțiri, uneori foarte subțiri, care vin din mișcarea sângelui, 
sunt lepădare de Dumnezeu. Acest fapt are nevoie de luarea-aminte a nevoi- 
torului cu atât mai mult cu cât lucrarea subțire a patimilor şi duhurilor asu- 
pra sângelui se face deslușită abia când inima simte în sine lucrarea Sfântului 
Duh. Simţirea se lămureşte prin simţire. După ce a dobândit simţirea duhov- 
nicească, nevoitorul vede dintr-o dată, cu toată limpezimea, în ce chip pati- 
mile și duhurile ţin sufletul în robia lor. Atunci el pricepe și se încredinţează 
că orice lucrare a sângelui asupra sufletului — nu numai grosolană, ci și sub- 
ţire — e urâciune înaintea lui Dumnezeu, alcătuiește jertfă spurcată de păcat, 
nu este vrednică a fi adusă în tărâmul duhovnicesc, nu este vrednică a fi nu- 
mărată alături de lucrările și simţirile duhovnicești. Până ce se face arătată lu- 
crarea Duhului în inimă, lucrarea subţire a sângelui rămâne fie cu totul neîn- 
țeleasă, fie puţin înţeleasă, și poate fi chiar luată drept lucrare a harului, dacă 
nevoitorul nu va avea fereala cuvenită. Această fereală stă în aceea ca până la 
curățirea și înnoirea sa de către Duhul să nu socoată nerătăcit nici un simță- 
mânt al inimii afară de simţământul pocăinței, întristării mântuitoare pentru 
păcate împreunate cu nădejdea miluirii. Din partea firii căzute este primită de 
Dumnezeu o singură jertfă a inimii, un singur simțământ al inimii, o singură 
stare a ei: Jertfa lui Dumnezeu dubul umilit, inima înfrântă și smerită Dumne- 
zeu nu 0 va urgisi (Ps. L, 18). 

Lucrarea sângelui asupra sufletului se face pe deplin învederată atunci când 
lucrează patima și gândurile mâniei asupra sângelui, mai ales în oamenii aple- 
caţi spre mânie. La ce ieșire din minți ajunge omul aprins de mânie! EI se lip- 
seşte de orice stăpânire de sine; intră în stăpânirea patimii, în stăpânirea du- 
hurilor ce însetează de pierzarea lui și doresc să îl piardă, întrebuinţând ca 
unealtă chiar facerile lui de rele; el vorbește și lucrează ca un lipsit de judecată. 
Este învederată, de asemenea, lucrarea sângelui asupra sufletului atunci când 
sângele este aprins de patima curviei. Lucrarea tuturor celorlalte patimi asu- 
pra sângelui e mai puţin vădită, dar ea ființează. Ce este întristarea? Ce este 
crândăvia? Ce este lenevia? Sunt felurite lucrări asupra sângelui ale feluritelor 
gânduri păcătoase. Iubirea de arginţi și iubirea de câștig au negreșit înrâuri- 
re asupra sângelui: desfătarea pe care o pricinuiesc în om visele de îmbogăţire 
ce altceva sunt decât o fierbere amăgitoare, înșelătoare, păcătoasă a sângelui? 
Duhurile răutăţii, ce însetează fără adormire şi fără saț de pierzania omului, 
lucrează asupra noastră nu doar prin gânduri și visări, ci şi prin felurite atin- 
geri, pipăind trupul nostru, sângele nostru, inima noastră, mintea noastră, 
străduindu-se pe toate căile și prin toate mijloacele să toarne în noi otrava lori. 
Este nevoie de fereală, este nevoie de priveghere, este nevoie de cunoașterea 


! Sfântul Ioan Carpathiul, cap. 87, Dobrotoliubie, partea a patra. 

limpede şi fără greș a căii gândite care duce la Dumnezeu. Pe această cale sunt 
o mulțime de furi, de tâlhari, de ucigași. La vederea nenumăratelor primej- 
dii, să plângem înaintea Domnului nostru şi să-L rugăm cu plâns statornic ca 
Însuși EI să ne îndrume în calea strâmtă și necăjită, care duce la viaţă. Feluri- 
tele aprinderi ale sângelui, din pricina lucrării feluritelor gânduri şi visări dră- 
cești, alcătuiesc arma de foc ce a fost dată la căderea noastră heruvimului că- 
zut, armă cu care el umblă înlăuntrul nostru, oprindu-ne intrarea în tainicul 
rai dumnezeiesc al gândurilor și simțămintelor duhovniceşti!. 

Nevoitorul trebuie să ia aminte cu osebire la lucrarea asupra noastră a sla- 
vei deșarte, a cărei lucrare asupra sângelui e foarte anevoie a o băga de sea- 
mă şi înţelege. Slava deșartă lucrează mai întotdeauna împreună cu o patimă 
subţire a dulceţii și aduce omului cea mai subțire desfătare păcătoasă. Otra- 
va acestei desfătări este așa subțire, că mulți socot desfătarea cu slava deşartă 
și patima dulceţii drept mângâiere a conștiinței, chiar drept lucrare a Harului 
Dumnezeiesc. Nevoitorul amăgit cu această desfătare vine, puţin câte puţin, 
în starea amăgirii de sine; socotind amăgirea de sine drept stare harică, el ca- 
de treptat în deplina stăpânire a îngerului căzut, ce ia mereu chipul unui înger 
de lumină: se face unealtă, apostol al duhurilor căzute. Din această stare sunt 
scrise cărţi întregi, lăudate de lumea ce orbecăie și citite de oamenii necurățiți 
de patimi cu desfătare și încântare. Această desfătare părut duhovnicească nu 
este altceva decât desfătare cu slavă deșartă subțire, semeață cugetare subţire şi 
patimă a dulceţii subțire. Nu desfătarea este partea păcătosului: partea lui es- 
te plânsul și pocăința. Slava deșartă strică sufletul întocmai cum patima cur- 
viei strică sufletul și trupul. Slava deșartă face sufletul neînstare de mișcări du- 
hovnicești, care încep atunci când tac mișcările patimilor sufleteşti, fiind opri- 
ze de smerenie. Tocmai de aceea Sfinţii Părinţi predanisesc ca lucrare de obşte 
tuturor monahilor, mai ales celor care se îndeletnicesc cu rugăciunea și doresc 
a spori în ea, sfânta pocăință, care lucrează nemijlocit împotriva slavei deșarte 
şi care aduce sufletului sărăcia duhovnicească. După ce nevoitorul se îndelet- 
niceşte vârtos cu pocăința, vede deja lucrarea slavei deșarte asupra sufletului 
asemănându-se foarte cu lucrarea patimii curviei. Patima curviei învață omul 
să năzuiască la însoţirea neîngăduită cu un alt trup, și în cei ce se supun ei, 
Chiar și numai prin desfătarea cu gânduri și visări necurate, preface toate sim- 
ţămintele inimii, schimbă rânduiala sufletului și trupului: slava deșartă trage 
la împărtăşirea nelegiuită de slava omenească și, atingându-se de inimă, duce 
la o mișcare plăcută, fără de rânduială, a sângelui; prin această mișcare schim- 
bă întreaga întocmire (aplecare) a omului, băgând în el unirea cu duhul gros 


' Potrivit tâlcuirii Preacuviosului Macarie cel Mare (Omilia 37, cap. 5) și Preacuviosului 
Marcu Ascetul, Cuvântul 6. 

şi întunecat al lumii și înstrăinându-l în acest chip de Duhul lui Dumnezeu. 
Slava deșartă este curvie faţă de slava cea adevărată. „Ea”, grăieşte Sfântul Isaac 
Sirul, „ caută spre firea lucrurilor cu privire curvească”!. Cât de mult întunecă 
ea pe om, cât de mult îi îngreunează aproprierea de Dumnezeu și osteneala de 
a deveni al Lui ne-a mărturisit-o Mântuitorul: Cum puteți voi să credeți, le-a 
grăit El fariseilor măreţi în deşert, ce căutau laudă și încuviinţare unii de la al- 
ţii şi de la obștea omenească aflată în starea de cădere, când primiți slavă unul 
de la altul, și slava cea de la Singur Dumnezeu nu o căutaţi? (|n. V, 44). Ceea 
ce Preacuvioșii loan Scărarul și Nil Sorski? numeau râvnă trufașă pentru cău- 
tarea înainte de vreme a ceea ce vine la vremea potrivită poate fi pusă negreșit 
pe seama patimii slavei deşarte, întotdeauna fiind împreună-lucrător sângele; 
sângele este înfierbântat și pus în mișcare de gândurile slavei deșarre, iar slava 
deșartă, la rândul ei, face să crească şi să se înmulțească visările amăgitoare și 
părerea trufașă despre sine, pe care Apostolul o numește mândrie 4 minţii tru- 
pești, ce fără minte se umflă (Col. Il, 18). 

Din toate cele spuse mai sus se poate vedea și vremea potrivită pentru ru- 
găciunea minţii, a inimii. Pentru îndeletnicirea cu ea e potrivită vârsta coaptă, 
la care pornirile se îmblânzesc în chip firesc în om. Nu este lepădată tinereţea 
atunci când ea are însușirile bătrâneții, mai ales când are îndrumător. Copt nu 
îl fac pe om doar numărul anilor de la naștere sau de la intrarea în mănăstire, ci 
mai ales cercetarea de sine îndelungă — cercetare nu după voia proprie, ci după 
Domnul lisus Hristos, întru lumina Evangheliei, în care e înfățișat omul nou și 
toate nuanțele neputinţelor celui vechi, și a scrierilor Sfinţilor Părinţi ai Biseri- 
cii de Răsărit, Ortodoxe, ce ne povăţuiesc în chip nerătăcit cum să ne folosim 
de lumina Evangheliei. Cu cât pătrunde omul mai mult în sine, cu cât se cu- 
noaște mai mult pe sine, cu cât își cunoaște mai mult patimile, lucrarea lor cea 
de multe feluri, mijloacele prin care e luptat, neputinţa sa; cu cât se străduie 
mai mult a nimici în sine însușirile păcătoase altoire prin cădere și a dobândi 
însușirile arătate de Evanghelie, cu atât temelia pentru zidirea rugăciunii va fi 
mai trainică. Nevoitorul nu trebuie să se grăbească a termina cu punerea teme- 
liei: dimpotrivă, este dator a se îngriji ca ea să aibă adâncime și tărie îndestu- 
lătoare. Nu este îndeajuns a studia patimile dimpreună cu multimpletitele lor 
odrasle întru citirea cărților Părintești: este de trebuință a le citi în cartea vie a 
sufletului și a dobândi cunoașterea cea din cercare despre ele. Este învederat că 
e nevoie de mulți ani pentru ca îndeletnicirea aceasta să dea roade — mai ales în 
vremea noastră, când primirea fără osteneală de către om a vreunei cunoșştin- 
ţe duhovnicești e rară, când trebuie să cauţi în cărți fiecare cunoștință de acest 


! Cuvântul 56. 


? Preacuviosul Nil Sorski, Cuvântul 11. 

fel şi apoi să cauţi tot în cărți rânduiala, treptele cunoștințelor, faptelor, stărilor 
duhovniceşti. Cei care nu s-au îngrijit destul de temeinicia temeliei au văzut în 
zidirea lor multe neajunsuri și lucruri neîndemânoase, crăpături însemnate și 
alte vărămări, iar adeseori au văzut și amara nimicire a zidirii înseși. Fraţilor! Să 
nu ne grăbim: urmând sfatului Evangheliei (Lc. VI, 48), să săpăm, să adâncim, 
să punem la temelie pietre tari, grele. Săparea şi adâncirea sunt cercetarea amă- 
nunțită a inimii, iar pierele cele tari — întărite de vreme și lucrarea îndelunga- 
tă — deprinderile întru poruncile evanghelice. 

Când nevoitorul lui Hristos, după puterea sa, ajunge să-și stăpânească mișcă- 
rile sângelui și să slăbească lucrările acestuia asupra sufletului, atunci în suflet în- 
cep să se ivească, puţin câte puţin, mișcări duhovnicești; încep să se arate minţii 
înţelegeri subțiri, dumnezeiești, să o tragă din împrăștierea peste tot locul și s-o 
adune în sine!; inima începe a împreună-simţi cu mintea prin zdrobire îmbel- 
şugată. În urma lucrărilor duhovnicești slăbesc până în sfârșit lucrările sângelui 
asupra sufletului: sângele intră pe făgașul slujirii sale firești în alcătuirea trupu- 
lui, încetând a sluji, în afara menirii sale firești, ca unealtă a păcatului și a draci- 
lor. Sfântul Duh încălzește pe om duhovnicește, totodată înrourând și răcorind 
sufletul până atunci obişnuit doar cu feluritele aprinderi ale sângelui?. La ivirea 
gânditului Soare al Dreptăţii fiarele cele gândite pleacă în culcușurile lor, și ne- 
voitorul iese din întunericul și robia în care îl ţineau păcatul și duhurile căzu- 
te, spre lucrare și sporire până ce vine seara vieţii pământești, până la strămuta- 
rea în viața veșnică, neînserată (Ps. CIII, 23-24). În urma lucrării harice a Sfân- 
tului Duh asupra omului, dintâi începe a sufla în el o tihnă neobișnuită, apare 
omorârea față de lume, față de îndulcirea cu deșertăciunea şi păcătroșenia ei, faţă 
de slujirile în mijlocul ei. Creştinul se împacă cu toate și cu toţi prin mijlocirea 
străinei, smeritei şi totodată înaltei drepte socotinţe duhovnicești, neştiute și ne- 
atinse de omul trupesc și sufletesc. EI începe să simtă împreună-pătimire faţă de 
toată omenirea și faţă de fiecare om în parte. Împreună-pătimirea trece în dra- 
goste — apoi începe a spori luarea-aminte la rugăciunea lui: cuvintele rugăciunii 
încep a pricinui o întipărire neobişnuită asupra sufletului, a-l cutremura. În sfăr- 
şit, puţin câte puţin inima și tot sufletul se mișcă în unire cu mintea, iar în urma 
sufletului e tras în această unire și însuși trupul. Această rugăciune se numește: 

A minții, atunci când e rostită de minte întru adâncă luare-aminte, cu îm- 
preună-simţirea inimii; 

A inimii, atunci când e rostită de minte și inimă unite, inima pogorân- 
du-se parcă în inimă și înălțând din adâncul inimii rugăciune; 


! „Înaintea tuturor (darurilor duhovniceşti) neîmprăștierea este dăruită minţii de către 
Domnul”, Calist și Ignatie Xanthopulor, cap. 24, Dobrotoliubie, partea a doua. 

? Împreună-vorbirea Sfântului Maxim Capsocalivitul cu Preacuviosul Grigorie Sinaitul, 
Dobrotoliubie, partea întâi. 

A sufletului, atunci când este săvârșită din tot sufletul, luând parte chiar și 
trupul; când este săvârșită din toată fiinţa, toată ființa făcându-se ca o singură 
gură care rostește rugăciunea. 

Sfinţii Părinţi, în Scrierile lor, cuprind adesea sub singura numire de „ru- 
găciune a minţii” și rugăciunea inimii și rugăciunea sufletului, dar uneori fac 
deosebire între ele. Astfel, Preacuviosul Grigorie Sinaiul a zis: „Cheamă ne- 
încetat pe Dumnezeu cu mintea sau cu sufletul”. Acum însă, când învățătura 
din gură vie despre acest lucru s-a împuţinat foarte, e foarte de folos a şti de- 
osebirea exactă dintre ele. În unii lucrează mai mult rugăciunea minţii, în al- 
ţii — cea a inimii, iar în alții — cea a sufletului, după cum primește fiecare de 
la Împărţitorul tuturor bunătăţilor, atât firești cât şi harice!; iar uneori în unul 
şi același nevoitorul lucrează ba una, ba alta dintre aceste rugăciuni. Aseme- 
nea rugăciune este foarte adesea și în cea mai mare parte însoţită de lacrimi. 
Omul cunoaște atunci din parte ce înseamnă fericita nepătimire. El începe a 
simţi curăţia, iar în urma curăţiei — frica vie de Dumnezeu, ce mistuie grosi- 
mea trupului prin frica străină, până atunci necunoscută omului, pe care o 
aduce, frică ce vine din simnţirea stării înaintea lui Dumnezeu. Creștinul intră 
într-o nouă viață și nouă nevoință, potrivite cu starea lui sufletească înnoită: 
laprele dinainte nu se mai potriveşte pentru hrana lui. Toate lucrările lui se 
împreunează într-una singură: „în fericita pocăință necurmată”. Cel ce înțe- 
lege să înțeleagă: s-a spus cea mai de trebuinţă, cea mai mântuitoare de suflet, 
cea mai însemnată înştiinţare pentru adevăratul făptuitor, deşi cuvintele sunt 
simple. Starea aceasta a zugrăvit-o Marele Pimen în răspunsul său la întreba- 
rea: „Cum trebuie să se poarte cel ce se liniștește cu luare-aminte?”. Acesta a 
răspuns: „Asemenea omului cufundat în tină până la gât, ce are o povară pe 
grumaz şi strigă către Dumnezeu: miluieşte-mă”?. Plânsul adânc, plânsul du- 
hului omenesc, mișcat spre plâns de către Duhul lui Dumnezeu, este tovară- 
şul nelipsit al rugăciunii inimii; rugăciunea sufletului e însoțită de simțămân- 
tul duhovnicesc al fricii de Dumnezeu, al evlaviei și străpungerii. În creștinii 
desăvârșiţi, amândouă aceste simțăminte trec în dragoste; dar și aceste simţă- 
minte fac parte din numărul celor harice. Ele sunt daruri ale lui Dumnezeu, 
date la vremea potrivită, străine chiar pătrunderii celui care se nevoieşte pe tă- 
râmul lor, chiar dacă el se nevoieşte în chip nerătăcit. Rugăciunea inimii lu- 
crează cel mai mult când nevoitorul foloseşte rugăciunea lui isus; cu rugăciu- 
nea sufletului se roagă cei care au primit rugăciunea inimii, atunci când ei se 
îndeletnicesc cu rugăciunile din carte și cu cântarea psalmilor. 


! Deosebirea a fost arătată mai sus. 
? Patericul egiptean. 

Rugăciunea minţii, a inimii, a sufletului e poruncită omului de către Dum- 
nezeu atât în Vechiul, cât și în Noul Testament. Să iubeşti pe Domnul Dum- 
nezeul tău, poruncește Dumnezeu, din toată inima ta, din tot sufletul tău, din 
toată mintea ta, din toată puterea ta. Aceasta e porunca cea dintâi (Mc. XII, 30; 
Deut. VI, 5). E limpede că împlinirea celei mai mari şi mai înalte dintre toate 
poruncile nu poate fi atinsă decât prin rugăciunea minţii, a inimii și a sufletu- 
lui, prin care cel care se roagă se osebește de toată făptura, prin care el tinde cu 
toată fiinţa sa către Dumnezeu. Aflându-se întru această năzuință către Dum- 
nezeu, cel ce se roagă se uneşte fără de veste singur cu sine, și se vede tămăduit 
prin atingerea de el a degetului lui Dumnezeu. Mintea, inima, sufletul, trupul 
— până atunci rupte între ele de păcat — se adună deodată laolaltă în Domnul. 
Dar fiind că unirea a avut loc în Domnul, este pricinuită de Domnul, ea este 
în același timp şi unire a omului cu sine, și unire a lui cu Domnul. După uni- 
re, sau totodată cu unirea, urmează ivirea dăruirilor duhovnicești. Mai bine 
zis, unirea este dar al Duhului. Prima din dăruirile duhovniceşti, prin care și 
are loc unirea cea minunată, e pacea lui Hristos!. Păcii lui Hristos îi urmează 
întreaga ceată a darurilor lui Hristos şi roadelor Sfântului Duh, pe care Apos- 
tolul le înșiră în următorul chip: Dragostea, bucuria, pacea, îndelunga răbdare, 
bunătatea, facerea de bine, credința, blândetea, înfrânarea poftelor (Gal. V, 22). 
Rugăciunea celui rămăduit, unit, împăcat în sine și cu sine e străină de gându- 
rile şi de visările drăcești. Arma de foc a heruvimului căzut încetează a mai lu- 
cra: sângele, înfrânat prin putere de Sus, încetează a mai fierbe și a se mai învi- 
fora. Această mare se face nemișcată; suflarea vânturilor — care sunt gândurile 
și visările drăceşti — nu mai lucrează asupra lui. Rugăciunea străină de gânduri 
şi de visări se numește curată?, nerăspândită. Nevoitorul care a ajuns la rugă- 
ciunea curată începe să afierosească îndeletnicirii cu ea multă vreme, adeseori 
fără să își dea seama. Toată viaţa lui, toată lucrarea lui se întoarce în rugăciu- 
ne. Calitatea rugăciunii, au zis Părinţii, negreşit duce la cantitate. Rugăciunea, 
după ce l-a cuprins pe om, îl preschimbă treptat, îl face duhovnicesc în urma 
unirii cu Sfântul Duh, precum spune Apostolul: Ce/ ce se lipește de Domnul, 
un duh cu Domnul este (1 Cor. VI, 17). Ucenicului iubit al Duhului i se des- 
coperă tainele creştinismului. 

Pacea harică a lui Hristos, prin care nevoitorul e băgat în rugăciunea cu- 
rată, se deosebeşte desăvârșit de obișnuita stare liniștită, plăcută a oamenilor: 
după ce s-a sălășluit în inimă, ea ferecă în lanţuri mișcările tulburătoare ale 
patimilor, înlătură frica nu prin îndepărtarea a ceea ce înfricoșează, ci prin fe- 
ricita stare de vitejie întru Hristos, ce face ca ceea ce e înfricoșător să nu mai 


' Varsanufie cel Mare, răspunsul 184; Sfântul Grigorie Palama, Epistola către monabia Xenia. 
? Sfântul Isaac Sirul, Cuvântul 15. 

fie înfricoşător, precum a grăit Domnul: Pace /4s vouă, pacea Mea dau vouă: 
nu precum 0 dă lumea v-o dau Eu vouă. Să nu se tulbure inima voastră, nici să 
se spăimânteze (In. XIV, 27). În pacea lui Hristos viețuieşte în chip ascuns ase- 
menea putere duhovnicească, că această pace calcă prin ea orice necaz și neno- 
rocire pământească. Această putere este împrumutată de la Hristos Însuşi: /n- 
tru Mine pace să aveți. În lume necazuri veți avea — ci îndrăzniţi: Eu am biruit 
lumea (In. XIV, 33). Chemat prin rugăciunea inimii, Hristos trimite în ini- 
mă putere duhovnicească, numită „pace a lui Hristos”, nepătrunsă cu mintea, 
nepovestită prin cuvânt, pătrunsă în chip de nepătruns doar prin cercarea cea 
fericită. Pacea lui Dumnezeu, grăieşte Apostolul creștinilor, ce covârșește toată 
mintea, va păzi inimile voastre şi cugetele voastre întru Hristos Iisus (Filip. IV, 
7). Aceasta e puterea păcii lui Hristos. Ea întrece toată mintea. Asta înseamnă: 
ca este mai presus decât toată mintea celor zidite — și decât mintea omeneas- 
Că, și decât mintea îngerilor de lumină, şi decât mintea îngerilor căzuţi. Ea, ca 
lucrare a lui Dumnezeu, rânduiește în chip stăpânitor, dumnezeiesc, gândurile 
și simţirile inimii. La ivirea ei, o rup la fugă toate gândurile drăceşti și simţirile 
atârnătoare de ele, iar gândurile omenești, dimpreună cu inima, intră sub atot- 
sfânta ei cârmuire și îndrumare. De acum înainte, ea împărățește peste ele și le 
păzeşte, adică le păstrează neatinse de păcat, întru Hristos lisus. Asta înseam- 
nă: ea ţine gândurile, fără a le îngădui să iasă, întru învăţătura evanghelică, lu- 
minează mintea prin tâlcuirea de taină a acestei învățături, iar pe inimă o hră- 
neşte cu pâinea cea spre ființă, ce se pogoară din cer și dă viaţă tuturor celor ce 
se împărtășesc cu ea (In. VI, 33). Pacea sfântă, întru îmbelşugata sa lucrare, lasă 
tăcere asupra minţii, iar spre fericita gustare dintr-însa insuflă și sufletul şi tru- 
pul. Atunci se curmă toată mișcarea sângelui, toată înrâurirea lui asupra stării 
sufletului: se face liniște mare. Suflă în tot omul o anumită răcoare subțire, și 
se aude învățătura cea de taină. Creştinul, ţinut și păzit de sfânta pace, se face 
de neajuns pentru vrăjmași: el e lipit de îndulcirea cu pacea lui Hristos și, îm- 
bătându-se de ea, uită nu doar desfărările păcăroase, ci toate desfătările pămân- 
cești îndeobște — atât trupești cât și sufletești. Vindecătoare băutură! Dumne- 
zeiască doctorie! Fericiră beţie! Întocmai: ce alt remei al înnoirii omului poate 
fi, fără numai haricul simțământ al păcii, prin care toate părțile alcătuitoare ale 
omului, despărțite de păcat, se unesc iarăși într-un singur tot! Fără de acest dar 
premergător, fără această unire cu sine însuşi, poate omul să fie în stare de vreo 
stare duhovnicească, dumnezeiască, zidită de Atotbunul Duh Sfânt? În vasul 
sfărâmat poate încăpea ceva mai înainte ca el să fie dres? Simţământul păcii lui 
Hristos, ca și toate dăruirile harice îndeobşte, începe să se arate mai înainte de 
toate în rugăciune, fiindcă aceasta e lucrarea în care nevoitorul se pregătește cel 
mai bine, prin evlavie și luare-aminte, de primirea întipăririlor dumnezeiești. 

Mai apoi, după ce s-a făcut ca un bun statornic al creștinului, ea îl întovărășeș- 
te mereu, pururea și pretutindeni îndemnându-l la rugăciunea săvârșită în că- 
mara sufletului, arătând de departe vrăjmașii și clevetitorii cei gândiţi, punân- 
du-i pe fugă şi doborându-i cu dreapta sa cea atotputernică. 

Măreţia darului duhovnicesc, a păcii lui Hristos, arătarea lui în poporul cel 
ales al lui Dumnezeu, în noul Israil, în creștini, puterea lui de a vindeca sufle- 
tele, puterea de a păstra sănătatea sufletelor sunt descrise de sfântul proroc Isaia 
în următorul chip: Damnezeu Tare, grăieşte Prorocul despre Domnul întrupat, 
Stăpânitor, Domn al păcii, Părinte al veacului ce va să fie: că voi aduce pace pes- 
te domni, peste creştinii sporiţi, care biruiesc patimile și ca atare merită numele 
de „domni”, pace și sănătate Lui. Și mare va fi stăpânirea Lui, şi păcii Lui nu va 
fi hotar. Pre scaunul lui David şi întru împărăția Lui va şedea, ca să o îndrepteze 
și să o apere cu judecată şi dreptate, de acum și până în veac: râvna Domnului Sa- 
vaot va face acestea (Is. IX, 6-7). Răsări-va în zilele Lui dreptatea şi mulţimea pă- 
cii (Ps. LXXI, 7); Domnul va blagoslovi pre norodul Său — pe creştini — cu pace 
(Ps. XXVIII, 11), ce; blânzi vor moşteni pământul şi se vor desfăta întru mulţi- 
mea păcii (Ps. XXXVI, 11). Precum Sfântul Duh vestește pe Fiul (In. XVI, 14), 
așa și lucrarea în om a Sfântului Duh — pacea lui Hristos — vesteşte că gânduri- 
le omului au intrat în atotsfântul tărâm al Dreptății Dumnezeiești și Adevărului 
Dumnezeiesc, că Evanghelia a fost primită de către el cu inima: mia și adevărul 
s-au întâmpinat, dreptatea și pacea s-au sărutat (Ps. LXXXIV, 11). Lucrarea păcii 
lui Hristos în om este semnul rămânerii lui întru poruncile lui Hristos, în afa- 
ra rătăcirii și amăgirii de sine: dimpotrivă, tulburarea, chiar și cea mai subțire, 
cu orice îndreptăţiri s-ar acoperi, este semn vrednic de crezare al abaterii de pe 
calea cea îngustă a lui Hristos pe calea cea lată, care duce în pierzare!. Nu osân- 
di nici pe necredincios, nici pe răufăcătorul învederat: Domnului său stă sau ca- 
de (Rom. XIV, 4). Nu uri nici pe cel ce te clevetește, nici pe cel ce te ocărâște, 
nici pe cel ce te jefuiește, nici pe cel care te ucide: ei te răstignesc de-a dreapta 
Domnului, după rânduiala cea nepătrunsă a judecăților dumnezeiești, pentru 
ca tu, dintru recunoaşterea şi încredințarea inimii, să poţi spune în rugăciunea 
ta Domnului: „vrednic de faptele mele primesc; pomeneşte-mă, Doamne, întru 
Împărăţia Ta”. Să înţelegi din necazurile îngăduite asupra ta negrăira ta bunăsta- 
re, alegerea ta de către Dumnezeu, şi roagă-te cu preafierbinte rugăciune pentru 
acei binefăcători ai tăi prin a căror mijlocire se dă ţie bunăstarea aceasta, prin ale 
căror mâini ești rupt de lume și omorât faţă de ea, prin ale căror mâini eşti înăl- 
țat către Dumnezeu. Să simţi față de ei milostivire după asemănarea acelei mi- 
lostiviri pe care o simte faţă de omenirea nefericită, înecată în păcate, Dumne- 


' Călduzire în viața duhovnicească, a sfinților Varsanufie cel Mare și loan Prorocul, răs- 
punsul 59. 

zeu, Care L-a dat pe Fiul Său ca jertfă de răscumpărare Zidirorului pentru zidi- 
rea vrăjmașă Lui, știind că această zidire, în cea mai mare parte a ei, va batjocori 
și Această Jertfă, O va nesocoti. Milostivirea asta, ce se întinde până la dragos- 
cea de vrăjmași, ce se revarsă în rugăciuni cu lacrimi pentru ei, duce la cunoaşte- 
rea din cercare a Adevărului. Cunoaşterea Adevărului duce în sufletul Dreptăţii 
Dumnezeiești, după ce a izgonit din suflet dreptatea omenească, aflată în starea 
de cădere și spurcată de păcat: Dreptatea Dumnezeiască mărturiseşte intrarea sa 
în suflet prin pacea lui Hristos. Pacea lui Hristos face pe om şi biserică și preot 
al Dumnezeului Celui Viu: în pace locul Lui (al lui Dumnezeu), și lăcașul Lui în 
Sion. Acolo au zdrobit tăriile arcelor, arma şi sabia şi războiul (Ps. LXXV, 2-3). 

Despre fericita unire a omului cu sine însuși în urma lucrării păcii lui Hris- 
tos dau mărturie cei mai mari povăţuitori ai monahismului. Sfântul Ioan Scă- 
rarul spune: „Strigat-am cu toată inima mea, adică cu trupul, cu sufletul şi cu 
duhul: că unde sunt aceşti doi din urmă în unire, acolo este și Dumnezeu în 
mijlocul lor”!. Preacuviosul Isaia Pustnicul spune: „Dacă tu, asemenea fecioa- 
relor înțelepte, știi că vasul tău este plin cu untdelemn și poți să intri în căma- 
ră, netrebuind să rămâi pe dinafară; de ai simţit că duhul, sufletul și trupul 
tău s-au unit fără de prihană și au înviat nespurcate în ziua Domnului nos- 
tru isus Hristos; dacă știința (conștiința) nu te dă în vileag și nu te osândeş- 
te; dacă te-ai făcut prunc, după cuvântul Mântuitorului: Lăszzi pruncii şi nu-i 
opriți pe ei a veni la Mine, că a unora ca aceștia este Împărăția Cerurilor (Mt. 
XIX, 14), atunci cu adevărat te-ai făcut mireasă (a lui Hristos); Sfântul Duh 
S-a odihnit asupra ta, chiar de te afli încă în trup'?. Sfântul Isaac Sirul spune: 
„Nu se asemuie cei ce fac semne, minuni și puteri în lume cu cei care se liniș- 
tesc cu înţelegere. Să iubeşti nelucrarea liniștirii mai mult decât săturarea celor 
ce flămânzesc în lume și întoarcerea multor păgâni la închinarea lui Dumne- 
zeu. Mai bine este ţie să te dezlegi din legăturile păcatului decât să dai slobo- 
zenie robilor. Mai bine este ţie a te smeri cu sufletul rău întru unirea de cuget 
a treimii care este în tine — a trupului, sufletului și duhului zic — decât a îm- 
păca prin învăţătura ta pe cei ce nu se înţeleg la cuger'?. 

Sfânta pace este acea nemișcare a minţii care se naște din plinirea poruncilor 
evanghelice și pe care o pomenește Sfântul Isaac Sirul în Cuvântul 55, pe care 
o au simţit-o Sfântul Grigorie de Dumnezeu Cuvântătorul și Sfântul Vasile cel 
Mare şi, după ce au simţit-o, s-au îndepărtat în pustie. Acolo, după ce s-au în- 
deletnicit cu omul lor cel lăuntric și l-au șlefuit de tot prin Evanghelie, ei s-au 
făcut văzărori ai vederilor de taină ale Duhului. Este învederar că nemișcarea 
minţii sau neîmprăștierea (nimicirea împrăștierii) este dobândită de minte după 

' Ps. CXVIII, 145; Mr. XVIII, 20. Scara, Cuvântul 28, cap. 61. 


* Cuvântul 19. Același gând l-a vădit Preacuviosul şi într-al 17-lea Cuvânt al său. 
3 Cuvântul 56. 

unirea ei cu sufletul. Fără aceasta, ea nu se poate înfrâna de la răspândirea şi ră- 
tăcirea peste tot locul. Atunci când mintea, prin lucrarea Harului Dumnezeiesc, 
se unește cu inima, ea primește puterea rugăciunii despre care vorbește Preacu- 
viosul Grigorie Sinaitul: „Dacă Moisi n-ar fi primit de la Dumnezeu toiagul pu- 
terii, n-ar fi lovit prin el Dumnezeu pe Faraon și Egiptul; așa și mintea, dacă nu 
va avea în mână puterea rugăciunii, nu va putea zdrobi păcatul și puterile ce- 
le potrivnice”!. Cu neobișnuită limpezime și simplitate este înfățișată învățătu- 
ra despre pacea lui Hristos în poveţele duhovniceşti ale ieromonahului Serafim 
de Sarov; acolo totul este luat de-a dreptul din sfânta cercare a inimii: „Când 
mintea și inima vor fi unite în rugăciune, și gândurile sufletului neîmprăștiate, 
atunci inima se va încălzi cu fierbințeala duhovnicească, în care străluceşte lumi- 
na lui Hristos, umplând de pace și bucurie întreg omul lăuntric”?. Nimic nu e 
mai bun în Hristos ca pacea, întru care se strică tot războiul duhurilor văzduhu- 
lui şi pământului. Semnul sufletului înţelegător este atunci când omul afundă 
mintea sa înlăuntrul său și are lucrare în inima sa. Atunci harul lui Dumnezeu 
îl adumbrește, și el se află într-o întocmire pașnică, iar prin mijlocirea acestuia și 
în întocmire preapașnică: pașnică, adică având bună conștiință; preapașnică, fi- 
indcă mintea vede în sine duhovnicește harul Sfântului Duh, după cuvântul lui 
Dumnezeu: În pace locul Lui (Ps. LXXV, 2). Când cineva umblă întru întocmi- 
re pașnică, el culege darurile duhovnicești ca și cu lingurița. Când omul vine în- 
tru întocmire pașnică, atunci poate răspândi din sine şi asupra altora lumina în- 
ţelegerii. — Această pace, ca pe o comoară fără de preţ, a lăsat-o Domnul nostru 
lisus Hristos ucenicilor Săi, înainte de moartea Sa grăind: Pace /4s vouă, pacea 
Mea dau vouă (In. XIV, 27). Suntem datori să adunăm toate puterile, dorinţele 
și faptele noastre spre a primi pacea lui Dumnezeu, și să strigăm întotdeauna cu 
Biserica dimpreună: Doamne Dumnezeul nostru! Pace dă nouă (Is. XXVI, 12). 
În tot chipul trebuie să ne străduim a păzi pacea sufletească și a nu ne tulbura 
de necazurile pe care ni le pricinuiesc alţii: pentru aceasta, e nevoie a ne sili în 
tot chipul să înfrânăm mânia şi să păzim, prin mijlocirea luării-aminte, mintea 
şi inima de mișcările cele necuviincioase. Jignirile din partea celorlalți suntem 
datori să le răbdăm cu seninătate și să ne deprindem a avea o asemenea așezare 
a duhului ca și cum ele nu ne-ar privi pe noi, ci pe careva străin nouă. Această 
îndeletnicire poate aduce tihnă inimii omenești și o poate face locaş al lui Dum- 
nezeu Însuși. În ce chip poate fi biruită mânia se poate vedea din Viaţa Sfântului 
Paisie cel Mare. Acesta L-a rugat pe Domnul Iisus Hristos, când i S-a arătat, să-l 
slobozească de mânie — și i-a zis lui Hristos: „De vrei să biruiești mânia și iuți- 


' Dobrotoliubie, partea întâi, Cap. 114, 
2 Povaţa 11 despre rugăciune. 

mea împreună, să nu pofteşti nimic, nici să urăști pe cineva, nici să defaimi”". — 
Pentru a păstra pacea sufletului, nevoitorul trebuie să depărteze de la sine trân- 
dăvia și să se străduiască a avea duh bucuros, iar nu întristat, după cuvântul lui 
Sirah: „Pre mulţi i-a omorât întristarea, şi nu este folos în ea (Sir. XXX, 24). Pen- 
tru păstrarea păcii sufletului, nevoitorul trebuie să fugă din răsputeri de osândi- 
rea altora. Prin neosândire și tăcere se păstrează pacea sufletului: când omul este 
în atare întocmire, primește descoperirile dumnezeieşti”?. — Împărăria lui Dum- 
nezeu este dreptate şi pace și bucurie întru Dubul Sfânt: că cel ce întru acestea slu- 
jește lui Hristos, bineplăcut este lui Dumnezeu (Rom. XIV, 17-18). 

Pacea lui Hristos este izvor de neîncetată rugăciune a minții, a inimii, a su- 
fletului, de rugăciune harică, duhovnicească — rugăciune adusă din toată fiin- 
ţa omenească, prin lucrarea Sfântului Duh; pacea lui Hristos este izvor nesecat 
al smereniei lui Hristos — smerenie harică, ce covârșeşte toată mintea. Nu va 
greși cel ce va spune. că rugăciunea necurmată este smerenie harică și smere- 
nia harică e necurmată rugăciune. Socotim că este neapărată nevoie să înfăţi- 
şăm aici legătura cea foarte strânsă a rugăciunii cu smerenia. Ce e smerenia? 
„Smerenia”, au zis Părinţii, „este dumnezeiască și neajunsă”?. Oare nu înseam- 
nă asta același lucru cu ceea ce a zis Apostolul: pacez /ui Dumnezeu, ce covâr- 
șeşte toată mintea (Filip. IV, 7)? Vom arăta fără greșeală ce e smerenia dacă vom 
spune: „Smerenia este lucrare nepătrunsă a nepătrunsei păci a lui Hristos, în 
chip de nepătruns pătrunsă doar prin cercarea cea fericită”. În alcătuirea aces- 
tei definiţii a smereniei ÎI avem călăuzitor pe Însuși Domnul. Vonizi la Mine, 
toți cei osteniţi și împovăraţi, a grăit Domnul, și Eu vă voi odihni pre voi. Lu- 
ați jugul Meu asupra voastră şi învățaţi-vă de la Mine, că sunt blând şi smerit cu 
inima, şi veți afla odihnă sufletelor voastre (Mt. XI, 28-29). Preacuviosul loan 
Scărarul, tâlcuind aceste spuse ale Mântuitorului, grăiește: „Învăzași-vă nu de 
la înger, nu de la om, nu din carte, ci de la Mine, adică de la petrecerea, strălu- 
cirea şi lucrarea Mea în voi, că sunt blând și smerit cu inima, şi cu gândul și cu 
cugetul, și veți afla odihnă de războaie şi ușurare de gândurile păcătoase s4fle- 
telor voastre”“. Această învățătură e lucrătoare, învățătură din cercare, învăţă- 
tură harică! În continuare, în Cuvânrul despre smerenie Sfântul loan Scărarul, 
după ce înșiră feluritele semne ale smereniei ce pot fi cunoscute și pătrunse nu 
doar de cel ce stăpâneşte această vistierie duhovnicească, ci și de apropiații și 
prietenii lui în Domnul, adaugă: „Pentru cel ce a dobândit această mare bogă- 
ție (smerenia) în sufletul său sunt semne (după care el poate să își dea seama 
că a câștigat smerenia) mai mari decât toate cele arătate mai înainte: fiindcă 


! Viezile Sfinţilor, 19 iunie, Viața Preacuviosului Paisie cel Mare. 

* Poveţele 3 şi 4. Despre pacea sufletului și păzirea ei, Moscova, ediția a doua, 1844. 
3 Învățătura Preacuviosul Avvă Dorotei despre smerenie. 

+ Cuvântul 26, cap. 3. 

acelea poi fi văzute de cei dinafară. Vei cunoaște, fără să fii amăgit, că aceas- 
tă preacuvioasă (smerenia) este în tine după mulțimea de lumină nepovestită 
și negrăita dragoste de rugăciune”! La întrebarea: „Care sunt semnele aparte 
ale smereniei?”, Sfântul Isaac Sirul a răspuns: „Precum înălțarea sufletului es- 
te împrăștiere a lui, ce îl silește să se răspândească (prin mijlocirea visării prici- 
nuite de ea) și n-o împiedică să se întraripeze cu norii gândurilor sale, de care 
fiind purtat înconjură zidirea toată, tot așa smerenia adună sufletul întru li- 
niştire; prin mijlocirea smereniei, sufletul se adună în sine însuși. Precum su- 
fletul este neștiut și nevăzut de ochii trupeşti, așa și cel cu smerită cugetare nu 
este cunoscut când se află între oameni. Precum suflecul este acoperit înlăun- 
trul trupului de vederea oamenilor și de împărtășirea cu ei, așa și cel cu ade- 
vărat smerit cugetător.nu doar că nu voiește a fi văzut şi priceput de oameni, 
din pricina îndepărtării și lepădării sale de toate; însă el ar dori să se cufunde 
chiar de la sine însuși înlăuntrul său, să vieţuiască și să petreacă în liniștire, ui- 
tând desăvârşit gândurile și simțămintele sale dinainte, să se facă oarecum ca și 
cum n-ar fiinţa, n-ar fi început a ființa, ca şi cum ar fi neştiut chiar de sufletul 
său. Unul ca acesta e tăinuit, ascuns și despărţit de lume după măsura în ca- 
re rămâne cu totul în Stăpânul său”?. Care e starea aceasta, dacă nu cea prici- 
nuită de rugăciunea harică, a minţii, a inimii şi a sufletului? Oare e cu putin- 
ță a rămâne în Domnul altminteri decât unindu-te cu EI prin rugăciunea cu- 
rată? În același Cuvânt se află răspunsul Sfântului Isaac la întrebarea: „Ce este 
rugăciunea?” — Sfântul a zis: „Rugăciunea înseamnă deşertarea minţii de toa- 
te cele de aici și din inimă și care și-a întors privirile cu desăvârșire către viito- 
rul nădăjduir”. Aşadar, rugăciunea adevărată și smerenia adevărată nu-s unul 
şi același lucru după lucrările și urmările lor? Rugăciunea este maica virtuţilor 
şi ușa către toate darurile duhovnicești. Prin rugăciunea întru luarea-aminte, 
săvârșită cu răbdare şi silire de sine, se dobândesc și rugăciunea harică, şi sme- 
renia harică. Dătătorul lor este Duhul Sfânt; Dătărorul lor e Hristos: cum să 
nu fie atât de asemănătoare între ele, de vreme ce izvorul lor este unul? Cum 
să nu se arate din acest izvor toate virtuțile îndeobște, în minunată conglăsu- 
ire și legătură între ele? Ele se arată fără veste în acel creştin în a cărui cămară 
lăuntrică a intrat Hristos pentru a lua aminte la plânsul celui închis în cămară 
și pentru a îndepărta pricinile plânsului. „Rugăciunea este maica virtuților”, 
a zis Preacuviosul Marcu Ascetul, „ea le naște din unirea cu Hristos”. Sfân- 
tul loan Scărarul a numit rugăciunea maică a virtuţilor, iar smerenia — pier- 
zătoare a patimilor“. 


' Cuvântul 26, cap. 26-27. 

2 Cuvânvul 48. 

? Sfântul Marcu Ascetul, Cuvânt cărra cei ce socot a se îndreprăți prin fapte, cap. 35. 
1 Cuvânrul 28 și Cuvântul 25. 

Este nevoie să lămurim şi să facem cât de cât deslușită unirea minţii, a 
sufletului și trupului pentru cei ce nu au simţit-o, ca aceştia s-o recunoască 
atunci când ea, prin mila lui Dumnezeu, va începe să se arate în ei. Această 
unire e pe deplin vădită, pe deplin simțită — nu vreo închipuire însușită prin 
părerea amăgitoare. O purem lămuri întrucâtva pornind de la starea cu totul 
potrivnică ei, în care ne aflăm de obicei cu toții. Starea potrivnică ei — dez- 
binarea minţii, sufletului și trupului, lucrarea lor într-o neînțelegere care ade- 
sea ajunge împotrivire — este amara urmare a căderii noastre în starea proto- 
părinţilor noștri!. Cine nu vede în sine această lucrare în dezbinare? Cine nu 
simte războiul lăuntric şi chinul pricinuit de el? Cine nu recunoaște că acest 
război, acest chin — ce sunt adesea de neindurat — sunt boala noastră, semnul, 
dovada convingătoare a căderii? Mintea noastră se roagă sau se află în cuge- 
tare și vrere evlavioasă, iar în inimă și în trup se mișcă felurite dorințe păcă- 
zoasc, felurite porniri ale inimii, trag mintea cu sila de la îndeletnicirea ei, și 
în cea mai mare parte o și abat! Chiar simţurile trupeşti, mai ales văzul și au- 
zul, lucrează împotriva minţii: aducându-i neîncetate întipăriri ale lumii ma- 
teriale, ele o abat în împrăștiere. Iar când, prin milostivirea cea negrăită a lui 
Dumnezeu, mintea începe a se uni în rugăciune cu inima și sufletul, atunci 
sufletul — la început puţin câte puţin, iar pe urmă în întregime — începe a nă- 
zui împreună cu mintea la rugăciune. În cele din urmă năzuiește la rugăciune 
şi însuși trupul nostru stricăcios, care a fost zidit având în el pofta de Dumne- 
zeu, iar de la cădere s-a molipsit de pofta dobitocească. Atunci, simţurile tru- 
peşti rămân în nelucrare: ochii privesc, și nu văd; urechile ascultă, şi totodată 
nu ascultă?. Atunci, întregul om devine cuprins de rugăciune: înseși mâinile, 
picioarele și pieptul lui iau parte în chip de negrăit, dar pe deplin vădit și sim- 
ţit, la rugăciune, și devin pline de o putere netâlcuită în cuvinte. La omul ce 
se află în starea de pace întru Hristos și rugăciune nu au intrare nici un fel de 
gânduri păcătoase — același om pentru care mai înainte oricare bătălie cu pă- 
catul era înfrângere neîndoielnică. Sufletul simte că se apropie de el vrăjmașul: 
însă puterea rugăciunii, care îl umple, nu îngăduie vrăjmașului să se apropie și 
să spurce biserica lui Dumnezeu. Cel ce se roagă știe că s-a apropiat de el vrăj- 
mașul; însă nu ştie cu ce gând, cu ce chip de păcat. Zis-a Sfântul loan Scăra- 
rul: „Pe cel rău ce se abate de la mine nu l-am cunoscut (Ps. C, 5) nici cum a ve- 
nit, nici de ce a venit, nici cum a plecat; ci când se întâmplă așa ceva, rămân 
fără nici o sirnţire, fiind unit cu Dumnezeu acum şi pururea'?. 


1 Preacuviosul Simeon Noul Teolog numește această stare a firii noastre „sfășiere” a ei. 
Cuvânrul 3. 

2 Sfântul Simeon Noul Teolog, Cuvântul 10. 

5 Scara, Cuvântul 29, cap. 10. 

Când mintea se uneşte cu sufletul este mai lesne decât orice a te îndelet- 
nici cu pomenirea lui Dumnezeu, mai ales cu rugăciunea lui lisus: simţuri- 
le trupești pot rămâne în nelucrare, iar această nelucrare a lor ajută mult luă- 
rii-aminte foarte adânci și urmărilor ei. Citirea întru rugăciune a psalmilor și 
a celorlalte rugăciuni din cărți nu doar că poate fi, ci trebuie făcută în vremea 
acestei uniri, ca una ce ajută cu osebire luării-aminte. Dar întrucât în vremea 
cântării psalmilor minţii se înfăţişează felurite gânduri, ea nu poate când cântă 
psalmi să fie așa curată de împrăștiere ca atunci când se îndeletniceşte cu una 
şi aceeași rugăciune scurtă. Când citeşte Sfânta Scriptură și cărţile Părinteşti, 
nevoitorul de asemenea trebuie să își unească mintea cu sufletul: citirea va fi 
cu mult mai roditoare. „Se cere de la minte”, grăieşte Sfântul Ioan Scărarul, 
„la fiecare rugăciune a ei (ca atare și la citire, cu care se hrănește rugăciunea și 
care alcătuieşte un vlăstar al rugăciunii și lucrării minţii), arătarea acelei puteri 
ce a fost dăruită ei de Domnul: drept care se cuvine a fi cu luare-aminte”!. 

Frate! De nu ai simţit încă unirea minţii, sufletului și trupului, îndeletni- 
cește-te cu rugăciunea întru luare-aminte, unind-o cu mintea pe cea spusă cu 
gura și uneori cu voce tare. Rămâi întru poruncile evanghelice, luptându-te 
cu răbdare şi îndelungă-răbdare împotriva patimilor, fără a cădea în trândăvie 
şi descurajare când eşti biruit de gândurile și simțămintele păcăroase; oricum, 
să nu-ți îngădui a te lăsa biruit de bunăvoie. Dacă ai căzut, scoală-te; iarăși ai 
căzut, iarăși scoală-te — până când te vei deprinde să umbli fără poticneală. Pa- 
harul neputinței are folosul său: până la o vreme el e îngăduit nevoitorului de 
Pronia Dumnezeiască pentru a-l curăţi de trufie, mânie, pomenire a răului, 
osândire, semeață cugetare şi slavă deșartă. E de osebită însemnătate pentru 
nevoitor să vadă în el însuși lucrarea slavei deșarte și să o înfrâneze. Câtră vre- 
me ea lucrează, omul nu e în stare să intre în țara vieţuirii duhovnicești, în care 
se intră prin nepătimire, ce este dăruită prin venirea păcii lui Hristos. 

Iar dacă ai simţit că mintea ta s-a unit cu sufletul și trupul, că nu mai ești 
dezbinat de păcat, ci alcătuieşti un tot întreg și nedespărţit, că sfânta pace a 
lui Hristos a prins a adia în tine, să păzești cu toată osârdia de care ești în stare 
darul lui Dumnezeu. Lucrarea ta de căpetenie să fie rugăciunea și citirea căr- 
ţilor sfinte; celorlalte dă-le însemnătate de mâna a doua, iar față de lucrurile 
pământești fii rece — de se poate, străin de ele. Pacea sfinţită, ca adiere a Sfân- 
tului Duh, este subțire — se depărtează neînrârziat de sufletul care se poartă 
fără pază înaintea ei, care calcă evlavia, calcă credincioșia prin îngăduința fa- 
ţă de păcat, care-și îngăduie a fi nepăsător. Împreună cu pacea lui Hristos se 
depărtează de la sufletul nevrednic de rugăciunea harică, și se înfig în suflet, 
ca niște fiare flămânde, patimile, prinzând a sfâșia jertfa care s-a dat lor singu- 


! Cuvântul 28, cap. 38. 

ră, lăsată de capul ei de către Dumnezeu, Care S-a depărtat de la ea (Ps. CIII, 
21-22). Dacă te îmbuibi, şi mai ales dacă te îmbeți, sfânta pace va conteni a 
lucra în tine. Dacă te mânii, lucrarea ei va înceta pentru multă vreme. De îţi 
îngădui vreo obrăznicie, ea va conteni să lucreze. De vei iubi vreun lucru pă- 
mântesc, te vei molipsi de împătimire faţă de vreun lucru, vreo rucodelie oa- 
recare, sau de aplecare aparte față de vreun om, sfânta pace negreșit se va de- 
părta de la tine. De-ţi vei îngădui să te îndulcești cu gânduri de curvie, ea te 
va părăsi pentru multă, foarte multă vreme, fiindcă nu suferă nici o duhoare 
a păcatului, mai ales a curviei și a slavei deșarte. O vei căuta, și nu o vei găsi. 
Vei plânge pentru pierderea ei, dar ea nu va lua defel aminte la plânsul tău, ca 
să înveţi a preţui darul lui Dumnezeu cum se cuvine și a-l păzi cu osârdia și 
evlavia cuviincioase. 

Să urăști tot ce te trage în jos, la împrăștiere, la păcar. Răstignește-te pe cru- 
cea poruncilor evanghelice; să te păzești neîncetat pironit de dânsa. Cu bărbăţie 
şi trezvie să lepezi toate gândurile și dorinţele păcătoase; să tai grijile pământești; 
să te îngrijești a da viaţă în tine Evangheliei prin împlinirea cu osârdie a tutu- 
ror poruncilor ei. În vremea rugăciunii răstigneşte-te din nou, răstignește-te pe 
crucea rugăciunii. Depărtează de la tine toate aducerile aminte, chiar şi cele mai 
însemnate, care îţi vin în vremea rugăciunii — nu le băga în seamă. Nu teologhi- 
si, nu te lăsa furat spre cercetarea unor gânduri strălucitoare, noi și puternice, 
dacă ele vor începe să rodească în tine fără veste. Sfințita tăcere adusă asupra 
minţii, în vremea rugăciunii, de simțământul măreției lui Dumnezeu, vestește 
despre Dumnezeu în chip mai înalt și mai puternic decât orice cuvânt. „Dacă te 
rogi cu adevărat”, au zis Părinţii, „atunci eşti Teolog”!. 

Ai o comoară! Văd asta nevăzuţii furi — o ghicesc din pierderea înrâuririi lor 
asupra ta?. Ei însetează a răpi de la tine darul lui Dumnezeu! Ei sunt iscusii — 
bogaţi și în cercare și în născocirea răului. Fii cu luare-aminte și cu pază. Să pă- 
zeşti în tine și să sporești simțământul pocăinței; nu te încânta de starea ta; pri- 
veşte-o ca pe un mijloc de a dobândi pocăința adevărată. Sărăcia duhovniceas- 
Că va păzi în tine acest dar al harului, și îl va îngrădi de toate cursele și amăgirile 
vrăjmășești: inima înfrântă şi smerită Dumnezeu nu o va urgisi (Ps. L, 18) prin 
darea ei în stăpânirea vrăjmașului şi lipsirea ei de mântuire și har. Amin. 


! Preacuviosul Nil Sinaitul, Capere despre rugăciune, cap. 61. 

2 Când a întors Domnul robia Sionului, făcutu-ne-am ca nişte mângâiați. Atuncea s-a umplut 
de bucurie gura noastră, şi limba noastră de veselie. Atuncea vor grăi între neamuri: „Mărit-au 
Domnul a face cu dânșii” (Ps. CXXV, 1-3). În Psaltire, prin numele de „neamuri” sunt avuţi în 
vedere, în înţelesul de taină, dracii. Nevoitorul cunoaște izbăvirea sa din robia dracilor atunci 
când mintea sa începe a se ruga cu rugăciune curată, unită totdeauna cu mângâierea duhov- 
nicească. Această izbăvire e înţeleasă și de draci: Azyncea vor grăi între neamuri: „Mărit-au 
Domnul a face cu dânșii”. 

Cuvânt despre Rugăciunea lui lisus! 


Începând a vorbi despre rugăciunea lui lisus, chem în ajutorul puţinără- 
ţii mele de minte pe Arotbunul și Arorputernicul lisus. Începând a vorbi des- 
pre rugăciunea lui lisus, vreau să amintesc spusa dreptului Simeon cu privire la 
Domnul: /ată, Acesta este pus spre căderea și spre ridicarea multora în Israil și ca un 
semn ce va stârni împotriviri (Lc. Il, 34). Precum Domnul a fost şi este adevăra- 
tul semn, semn ce stârneşte împotriviri, obiect de neînțelegere și dispută între 
cei ce-L cunosc și cei ce nu-L cunosc: așa şi rugăciunea cu atotsfântul Lui nu- 
me, fiind semn mare și minunat în deplinul înţeles al cuvântului, s-a făcut de la 
o vreme obiect de neînțelegere şi dispută între cei ce se îndeletnicesc cu această 
rugăciune şi cei ce nu o fac. Pe bună dreptate bagă de seamă un Părinte că lea- 
pădă acest mijloc de rugăciune doar cei ce nu îl știu — îl leapădă din prejudecată 
și din pricina ideilor mincinoase pe care și le-au făcut cu privire la el?. Neluând 
aminte la strigărele prejudecăţi și ale neștiinței, înfățișăm iubiţilor părinți și 
fraţi, în nădejdea milei și ajutorului dumnezeiesc, cuvântul nostru sărăcăcios cu 
privire la rugăciunea lui Iisus, cuvânt întemeiat pe Sfânta Scriptură şi pe preda- 
nia Bisericii, izvoare unde e înfățișată învățătura despre aceste atotsfântă și atot- 
puternică rugăciune. Muze să fie buzele cele viclene, care grăiesc asupra Dreptului 
şi asupra măreţului Său nume fărădelege, cu mândria lor, cu adânca lor neștiință 
și defăimarea unită cu acestea a minunii lui Dumnezeu. Cercetând mărirea nu- 
melui lui lisus și mântuitoarea putere a rugăciunii prin el, strigăm întru bucu- 
rie şi mirare duhovnicească: Cât este de mare mulțimea bunătății Tale, Doamne, 
pe care ai ascuns-o celor ce se tem de Tine! Vădit-ai celor ce nădăjduiesc spre Tine, 
înaintea fiilor omeneşti (Ps. XXX, 18-19). Aceștia în care şi aceștia pe cai — pe cu- 
getarea lor trupească şi deșartă: ir noi, cu simplitatea și credința pruncilor, ru- 
mele Domnului Dumnezeului nostru vom chema (Ps. XIX, 3). 


' Despre rugăciunea lui lisus există un articol în partea 1 a Experienzelor: dat fiind că acest 
Cuvânt are amănuntele sale aparte, am socotit că nu e de prisos a-l supune luării-aminte a iu- 
bitorilor de Dumnezeu; iar în privința repetărilor inevitabile faţă de sus-pomenitul articol, se 
poate spune că repetarea unor adevăruri atât de mântuitoare nu e defel fără folos. Ca să vă scriu 
aceleași lucruri, spune Apostolul, mie nu mi-este anevoie, iar vouă vă e de folos (Fil. UI, 1). 

? Schimonahul Vasile de la Poiana Mărului. Scrierile lui au fosc editare de Mănăstirea 
Optinei, cu hramul Intrării în Biserică a Maicii Domnului, împreună cu scrierile starețului 
Paisie Velicikovski. Moscova, anul 1847. 

Rugăciunea lui lisus se rostește astfel: Doamne Lisuse Hristoase, Fiul lui 
Dumnezeu, miluiește-mă pe mine, păcătosul! La început, ea se rostea fă- 
ră adaosul cuvântului păcătosul, care a fost adăugat mai târziu. Acest cu- 
vânt, ce cuprinde în sine recunoașterea și mărturisirea căderii — bagă de sea- 
mă Preacuviosul Nil Sorski — este potrivit nouă și bineplăcutr lui Dumnezeu, 
Care a poruncit să înălțăm rugăciuni către El dintru recunoașterea și mărturi- 
sirea păcătoșeniei noastre!. Pentru începători, făcând pogorământ neputinței 
lor, Părinţii îngăduie împărţirea rugăciunii în două jumătăţi, spunând uneori: 
Doamne lisuse Hristoase, miluiește-mă pe mine, păcătosul, iar alteori: Fi- 
ul lui Dumnezeu, miluiește-mă pe mine, păcătosul. Totuși, aceasta e doar o 
îngăduință şi un pogorământ, şi nicidecum o poruncă și o rânduială care cere 
împlinire neabătută. Este cu mult mai bine a face mereu rugăciunea întreagă, 
fără a ocupa și a răspândi mintea cu grija schimbării jumătăţilor. Nici cel ce a 
primit această îngăduință neapărat trebuincioasă pentru neputința lui această 
alternare nu trebuie să și-o îngăduie adesea. De pildă: te poți ruga cu o jumă- 
tate a rugăciunii până la prânz, iar cu cealaltă — după prânz. Punând opreliș- 
te asupra schimbării dese a jumătăţilor, Preacuviosul Grigorie Sinaitul spune: 
„Nu prind rădăcină pomii care sunt resădiți adesea dintr-o parte în alta'?. 

A ne ruga cu rugăciunea lui lisus este rânduială dumnezeiască. Ea este rân- 
duiră nu prin prooroc, nu prin înger; ea este rânduită de Însuși Fiul lui Dum- 
nezeu și Dumnezeu. După cina cea de taină, printre înaltele porunci şi în- 
demnuri de pe urmă, Domnul Iisus Hristos a rânduit rugăciunea cu numele 
Lui, a dat acest mijloc de rugăciune ca pe un dar nou și neobișnuit, dar de un 
preţ nemăsurat. Apostolii ştiau deja în parte puterea numelui lui lisus: ei vin- 
decau prin el boli de nevindecat, aduceau sub ascultarea lor dracii, îi biruiau, 
îi legau, îi goneau. Domnul ne poruncește să întrebuințăm în rugăciuni acest 
nume puternic, minunat, făgăduind că el va da o mare putere rugăciunii. Dz- 
că veţi cere ceva de la Tatăl în numele Meu, le-a grăit El Sfinţilor Apostoli, ace- 
ea voi face, ca să Se proslăvească Tatăl întru Fiul (|n. XIV, 13-14). Amin, amin 
grăiesc vouă: orice veți cere de la Tatăl întru numele Meu, E vă va da vouă. Până 
acum n-aţi cerut nimic întru numele Meu: cereți şi veţi primi, ca bucuria voastră 
să fie deplină (n. XVI, 23-24). O, ce dar! EI e zălogul unor nesfârşite, nemăsu- 
rate bunătăţi! E] a izvorât din gura Nemărginitului Dumnezeu înveșmântat în 
omenitatea mărginită și numit cu nume omenesc — Mântuitorul (Mr. |, 21). 
Nume mărginit la arătare, dar care înfăţişează prin sine un Obiect nemărginit 
— pe Dumnezeu, care împrumută din El vrednicia nemărginită, Dumneze- 


! Cuvântul 2. 
2 Despre liniștire în 15 capete, cap. 2, Dobrotoliubie, partea întâi, 
3 În evreiește, lisus înseamnă „Mântuitorul”: vezi Fericitul Teofilact al Bulgariei, 7â/cuiri 


la Sfintele Evanghelii. 

iască, însușirile și puterea dumnezeiască. Dătător al darului neprețuit, nestri- 
căcios! Cum să primim darul noi, nimicnicii, stricăcioșii, păcătoşii? Nu sunt 
în stare de asta nici mâinile noastre, nici mintea, nici inima. Învaţă-ne Tu să 
cunoaștem, după putinţa noastră, și măreţia darului, și însemnătatea lui, și 
mijlocul de a-l primi, și felul de a-l întrebuința, ca să nu ne apropiem de dar 
în chip păcătos, ca să nu fim supuși pedepsei pentru nechibzuinţă și obrăzni- 
cie, ca să primim de la Tine, după ce vom fi cunoscut şi întrebuințat darul așa 
cum trebuie, celelalte daruri făgăduite de Tine, pe care Tu singur le știi. 

Din Evanghelie, din Faptele şi Epistolele Apostolilor vedem nemărgini- 
ta credinţă a Sfinţilor Apostoli în numele Domnului Iisus și nemărginita lor 
evlavie faţă de acest nume. Prin numele Domnului lisus ei săvârșeau semne 
cât se poate de uimitoare. Nu este nici o împrejurare din care să putem afla 
în ce fel anume se rugau ei cu numele Domnului; dar negreșit se rugau cu el. 
Cum ar fi putut să nu se roage cu el, de vreme ce această rugăciune a fost pre- 
danisită şi poruncită de Însuși Domnul, iar porunca a fost pecetluită şi întă- 
rită prin repetare de două ori? Dacă Scriptura trece sub tăcere felul în care se 
rugau cu numele Domnului, o face fiindcă această rugăciune era întrebuința- 
tă de toți creștinii și nu avea nevoie să fie înfățișată aparte în Scriptură, fiind 
bineștiută și folosită de toată lumea; iar faptul că rugăciunea lui Iisus era știu- 
tă și folosită de toată lumea se vede cât se poate de limpede din acea rânduială 
a Bisericii prin care se poruncește analfabeţilor să înlocuiască, în ceea ce-i pri- 
vește, toate rugăciunile prin rugăciunea lui Lisus!. Vechimea acestei rânduieli 
este neîndoielnică. Mai apoi, ea a fost completată pe măsura ivirii unor noi 
rugăciuni în Biserică. Sfântul Vasile cel Mare a înfățișat pravila de rugăciune 
într-o epistolă către turma sa, drept care unii pun pe seama lui însăși rândui- 
rea (instituirea) pravilei. Ea nu este defel o rânduială născocită de Marele Ie- 
rarh: el n-a făcut altceva decât să înlocuiască predania prin viu grai cu pre- 
dania scrisă, la fel cum a făcut și cu rânduiala Liturghiei, rânduială care ființa 
în Cezareea din timpurile apostolice, fără să fi fost așternută în scris până la el, 
ci predanisindu-se din gură în gură, pentru a fi ferită marea lucrare sfântă a Li- 
turghiei de profanarea păgânilor. Pravila călugărească se cuprinde, în cea mai 
mare măsură, în rugăciunea lui lisus. În acest fel este predanisită această pra- 
vilă pentru toţi monahii Bisericii Ortodoxe îndeobște; în acest fel a fost preda- 
nisită ea de către înger Sfântului Pahomie cel Mare pentru monahii chinoviei 
lui. Preacuviosul a trăit în veacul al IV-lea; în pravilă se vorbeşte de rugăciunea 
lui lisus la fel ca despre Rugăciunea Domnească, despre Psalmul cincizeci și 
despre Simbolul de credință: ca despre un lucru știut de toţi şi primit de toți. 
Preacuviosul Antonie cel Mare, Părinte din veacurile II-III, poruncește uce- 


! Psaltirea cu tâlc. 

nicilor săi să se îndeletnicească plini de râvnă cu rugăciunea lui lisus, vorbind 
de ea ca despre un lucru care nu are nevoie de nici o tâlcuire. Tâlcuirea acestei 
rugăciuni a început să apară mult mai târziu, pe măsura împuţinării cunoaș- 
cerii ei vii. Învățătura amănunțită despre rugăciunea lui lisus este înfățișată de 
Părinţii veacurilor XIV şi XV, veacuri în care îndeletnicirea cu această rugăciu- 
ne începuse a fi aproape uitată chiar și între monahi. 

În monumentele istorice care ne-au rămas din primele veacuri ale creşti- 
nismului, despre rugăciunea cu numele Domnului nu se vorbește aparte, ci 
doar se aminteşte de ea printre ale lucruri. În Viaţa Sfântului Ignatie Teofo- 
rul, Episcopul Antiohiei, care a fost încununat la Roma cu cununa muceniciei 
în vremea împăratului Traian, se povestesc următoarele: „Când l-au dus să fie 
mâncat de fiare și el avea neîncetat în gură numele lui lisus Hristos, l-au între- 
bat necredincioşii de ce pomeneşte fără încetare acest nume. Sfântul a răspuns 
că el, având numele lui lisus Hristos scris în inima sa, mărturisește cu gura ce- 
ea ce poartă în inimă întotdeauna. După ce Sfântul a fost mâncat de fiare, îm- 
preună cu oasele rămase i s-a păstrat, prin voia lui Dumnezeu, și inima. Ne- 
credincioșii, aflându-o și amintindu-și de cuvintele Sfântului Ignatie, au tă- 
iat inima în două jumătăţi, voind să afle dacă acesta grăise drept. Ei au aflat 
înăuntru, pe amândouă jumătăţile inimii, înscris cu slove de aur: Iisus Hris- 
tos. În acest chip, Sfinţitul Mucenic Ignatie a fost, și cu numele, și cu fapta, 
purtător de Dumnezeu, pururea purtând în a sa inimă pe Hristos Dumnezeu, 
scris ca și cu un condei prin cugerarea de Dumnezeu a minţii”. Sfântul Ignatie 
Teoforul era ucenic al Sfântului Apostol și Evanghelist loan Cuvântătorul de 
Dumnezeu și s-a învrednicit în copilăria sa a-L vedea pe Însuși Domnul lisus 
Hristos. EI este fericitul prunc de care s-a grăit în Evanghelie că Domnul l-a 
pus în mijlocul apostolilor ce se sfădeau pentru întâietate, l-a îmbrățișat și a 
zis: Amin grăiesc vouă: de nu vă veți întoarce şi să vă faceţi ca pruncii, nu veți în- 
tra întru Împărăția Cerurilor — că cine se va smeri pe sine ca pruncul acesta, acela 
este cel mai mare întru Împărăția Cerurilor (Mt. XVIII, 3-4; Mc. IX, 36). Fi- 
reşte că Sfântul Ignatie a învăţat rugăciunea lui lisus de la Sfântul Evanghelist 
loan, și se îndeletnicea cu ea în acele vremuri de înflorire ale creștinismului, 
la fel ca toți ceilalți creștini. Pe atunci toţi creştinii deprindeau rugăciunea lui 
lisus — mai întâi din pricina marii însemnătăți a rugăciunii acesteia, iar apoi 
din pricină că manuscrisele Sfintelor Cărţi erau rare și scumpe (cea mai ma- 
re parte a Apostolilor erau analfabeți), din pricină că rugăciunea lui lisus es- 
te foarte lesne de făcut și foarte îndestulătoare, fiindcă are o lucrare și putere 
deosebită. „Numele Fiului lui Dumnezeu”, i-a grăit îngerul Sfântului Herma, 
ucenic nemijlocit al apostolilor, „e mare și nemăsurat: el ţine întreaga lume”. 
Auzind această învățătură, Herma l-a întrebat pe înger: „Dacă toată făptura 
este ținută de Fiul lui Dumnezeu, atunci El sprijină pe cei ce sunt chemaţi 

de EL, poartă numele Lui şi umblă întru poruncile Lui?” — Îngerul a răspuns: 
„El sprijină pe cei care din toată inima poartă numele Lui. El Însuşi le slujeș- 
te drept temelie şi îi ține pe ei cu dragoste, fiindcă ei nu se rușinează să poar- 
ce numele Lui”!. În istoria Bisericii citim povestirea următoare: „Un ostaș, pe 
nume Neocor, de baștină din Cartagina, se afla printre ostașii romani care pă- 
zeau lerusalimul în vremea când Domnul nostru Iisus Hristos a suferit de voie 
pătimiri şi moarte pentru răscumpărarea neamului omenesc. Văzând minuni- 
le săvârşite cu prilejul morţii și învierii Domnului, Neocor a crezut în Dom- 
nul și a fost botezat de către apostoli. După ce a terminat de slujit în oaste, 
Neocor s-a întors în Cartagina și a împărtășit comoara credinţei întregii sale 
case. În numărul celor ce primiseră creştinismul a fost și Calistrat, nepotul lui 
Neocor. Calistrat, ajungând la vârsta cuvenită, a intrat în oaste. Ceata de os- 
tași în care se afla el era alcătuită din închinărori la idoli. Urmărindu-l pe Ca- 
listrat, ei au băgat de seamă că el nu se închină idolilor, ci săvârşeşte rugăciuni 
lungi noaptea, însingurându-se. O dată ei au tras cu urechea la rugăciunea lui 
şi, auzind că repetă fără contenire numele Domnului lisus Hristos, l-au pâ- 
rât mai-marelui. Sfântului Calistrat, care îl mărturisea pe isus în singurătate 
și în întunericul nopții, L-a mărturisit şi la lumina zilei, în faţa a tot poporul, 
şi a pecetluit cu sânge mărturisirea sa”?. Un scriitor din veacul al V-lea, Prea- 
cuviosul Isihie lerusalimiteanul, se plânge deja că îndeletnicirea întru această 
rugăciune se împuţinase deja foarte mult între monahi?. Această împuţinare a 
crescut din ce în ce mai mult de-a lungul timpului, drept care Sfinţii Părinţi 
se străduiau s-o stăvilească prin scrierile lor. Ultimul care a scris despre această 
rugăciune a fost fericitul stareț, ieromonahul Serafim din Sarov. Starețul nu a 
scris el însuși poveţele împodobite cu numele lui; ele au fost aşternute în scris; 
după cuvintele lui, de către unul din monahii povăţuiți de el; acestea se deo- 
sebesc prin ungerea lor haricăf. Acum, îndeletnicirea cu rugăciunea lui lisus a 
fost aproape părăsită de călugări. Preacuviosul Isihie dă ca pricină a acestei pă- 
răsiri lenevirea: trebuie să recunoaștem că învinuirea este îndreptăţită. 
Puterea harică a rugăciunii lui lisus stă în însuși Numele cel Dumnezeiesc 
al Dumnezeu-Omului, al Domnului nostru lisus Hristos. Cu toare că nume- 
roase sunt mărturiile Sfintei Scripturi ce ne vestesc mărirea Numelui Dumne- 
zeiesc, cu o deosebită limpezime a lămurit însemnătatea acestui nume Sfântul 
Apostol Petru înaintea sinedrionului iudeilor, atunci când sinedrionul l-a tras 
la răspundere pe Apostol întrebându-l cu ce putere sau într-al cui nume i se dă- 


! Vedenia a 9-a, cap. 14. Cartea Sfântului Herma se bucura de o cinstire deosebită în Bi- 
serica primară. Uneori era socotită ca făcând parte din Noul Testament și se citea la slujbe. 

? Vieţile Sfinţilor, 27 septembrie. 

3 Cuvântul Preacuviosului Isihie, Dobrozoliubie, partea a doua. 

1 Vezi ediţia anului 1844, Moscova. 

ruise vindecarea celui olog din naștere. Petru, umplându-se de Dub Sfânt, a zis 
către dânșii: Boierii norodului şi bătrânii lui Israil! De vreme ce noi suntem astăzi 
întrebaţi despre facerea de bine către un om bolnav, întru Cine s-a mântuit acesta, 
cunoscut să vă fe vouă tuturor și la tot norodul lui Israil că întru numele lui lisus 
Hristos Nazarineanul, pe Care voi L-aţi răstignit, pe Care Dumnezeu L-a învi- 
at din morți, că întru Acela stă acesta înaintea voastră sănătos. Aceasta este Pia- 
tra Care n-a fost băgată în seamă de voi, ziditorii, Care a fost în capul unghiului, 
și nu este întru nici un altul mântuire: pentru că nu-i nici un alt nume, dat sub 
cer între oameni, întru care trebuie să ne mântuim noi (Fapte IV, 7-12). Aceas- 
tă mărturie este mărturia Sfântului Duh: gura, limba, glasul Apostolului erau 
numai unelte ale Duhului. Și alt organ al Sfântului Duh, Apostolul neamuri- 
los, dă o vestire asemănătoare: 707 cel ce va chema numele Domnului, se va mân- 
tui (Rom. X, 13). Hristos Iisus S-a smerit pe Sine, ascultător făcându-Se până la 
moarte, şi încă moarte de cruce. Pentru aceasta și Dumnezeu L-a preaînălțat și l-a 
dăruit nume mai presus de tot numele, ca întru numele lui lisus tot genunchiul să 
se plece, al celor cereşti şi al celor pământeşti și al celor de desubt (Fil. II, 8-10). 

Cântat-a David cel ce prevedea viitorul îndepărtat, strămoșul după trup al 
lui lisus, cântat-a mărirea numelui lui lisus, a zugrăvit în culori vii lucrarea 
acestui nume, lupta purtată prin mijlocirea lui cu temeiurile păcatului, pute- 
rea lui de a-l slobozi din robia patimilor și dracilor pe cel ce se roagă cu el, tri- 
umful baric al celor ce capătă biruinţă prin numele lui lisus. Să-l ascultăm, 
să-l ascultăm pe David cel de Dumnezeu insuflat! 

Descriind cu o neobişnuită limpezime întemeierea, ce trebuia a se săvârși 
peste o mie de ani, a împărăției duhovniceşti a lui Hristos pe pământ, Împăra- 
tul-Proroc spune că stăpânirea lui Dumnezeu-Omul se va întinde ge /4 mare 
și de la râuri până la marginile lumii. Şi se vor închina Lui toate împărățiile pă- 
mântului, toate neamurile vor sluji Lui. Cinstit numele Lui înaintea lor, şi se vor 
ruga împrejurul lui pururea, toată ziua bine vor cuvânta pe dânsul, Fi-va nume- 
le Lui binecuvântat în veci, mai-nainte de soare rămâne numele Lui: şi se vor 
binecuvânta întru el toate seminţiile pământului, toate neamurile îl vor ferici pe 
el. Blagoslovit este numele măririi slavei Lui în veac şi în veacul veacului; şi se va 
umple tot pământul de slava Lui (Ps. LXXI, 8, 11, 14, 15, 17-21). Marea slu- 
jire a rugăciunii, care aduce pe oameni în cea mai apropiată împărtășire cu 
Dumnezeu, s-a ivit pe pământ, în întinderea cea mai cuprinzătoare, începând 
cu vremea împăcării oamenilor cu Dumnezeu prin mijlocirea lui Dumne- 
zeu-Omul. Această slujire a cuprins lumea întreagă. Ea s-a sălășluit în cetăţi și 
în sate; ea a înflorit în pustii sălbatice, nelocuite până atunci; ea a strălucit în 
peşteri întunecoase, în văgăuni, în râpe şi pe înălțimile munților, în adâncul 
codrilor seculari. Numele lui Dumnezeu-Omul a primit în slujirea rugăciunii 

cea mai mare însemnătate, fiind numele Mântuitorului oamenilor, al Făcăro- 
rului oamenilor și îngerilor, fiind numele lui Dumnezeu întrupat, al Biruito- 
rului robilor și zidirilor răzvrătite — demonii. Înzintea Lui — a Domnului și 
Răscumpărătorului nostru — vor cădea etiopienii, adică demonii, și vrăjmaşii 
Lui țărână vor linge (Ps. LXXI, 9). Doamne, Dumnezeul nostru, cât este de mi- 
nunat numele Tău în tot pământul! Că s-a înăltat mare cuviința Ta mai presus 
de ceruri. Din gura pruncilor şi a celor ce sug ai săvârşit laudă pentru vrăjmaşii 
Tăi, ca să sfărâmi pe vrăjmaşul şi răzbunătorul (Ps. VIII, 1-3). Întocmai! Mări- 
rea numelui lui lisus e mai presus de pătrunderea făpturilor înţelegăroare ale 
pământului și cerului: pătrunderea lui cea de nepătruns este primită prin sim- 
plitatea și credinţa pruncească. Cu aceeaşi așezare sufletească, fără iubire de si- 
ne, trebuie să ne apropiem de rugăciunea cu numele lui Iisus și să petrecem în 
această rugăciune; statornicia și osârdia în această rugăciune trebuie să fie ase- 
menea năzuinţei necontenite a pruncului către sânii maicii: atunci, rugăciu- 
nea cu numele lui lisus poate fi încununată de reușită deplină, vrăjmașii cei 
nevăzuţi pot fi călcaţi în picioare, poate fi strivit de tot vrăjmașul și răzbună- 
torul. Vrăjmaşul este numit răzbunător pentru că celor care se roagă — mai ales 
la răstimpuri, nu mereu — el se străduie să le răpească după rugăciune ceea ce 
ei au dobândit în timpul acesteia!. Pentru o biruinţă hotărâtoare este nevoie 
să ne rugăm neîncetat și să priveghem necurmat asupra noastră. Dată fiind 
această însemnătate a rugăciunii cu numele lui lisus, David cheamă pe toți 
creștinii la această rugăciune. Lăudazi, tineri, pe Domnul, lăudaţi numele Dom- 
nului. Fie numele Domnului binecuvântat de acum şi până în veac; de la răsări- 
turile soarelui şi până la apusuri, lăudat este numele Domnului (Ps. CXIL, 1-3). 
Aduceți Domnului slavă numelui Lui: închinați-vă Domnului în curtea cea sfân- 
tă a Lui (Ps. XXVIIL, 2-3); rugaţi-vă în așa fel ca în rugăciunile voastre să se 
arate mărirea numelui lui lisus și voi, prin puterea lui, să vă ridicaţi în biseri- 
ca cea nefăcută de mână a inimii spre a vă închina în duh și adevăr; rugaţi-vă 
cu osârdie și în chip statornic; rugaţi-vă întru frică și cutremur înaintea mă- 
ririi numelui lui lisus, și să nădăjduiască spre Tine, Atotputernicul și Atotbu- 
nul lisus, cei ce cunosc numele Tău prin fericita lor cercare, că nu ai părăsit pe 
cei ce Te caută pe Tine, Doamne (Ps. 9, 10). Doar cel sărac cu duhul, care din 
pricina simțământului necontenit al sărăciei sale se lipește neîncetat prin ru- 
găciune de Domnul, este în stare să descopere în sine mărirea numelui lui 
lisus. Nu se va întoarce smeritul ruşinat de la starea înaintea lui Dumnezeu a 
rugăciunii sale, ci o va aduce pe aceasta lui Dumnezeu întreagă, nerăpită de 
răspândire: săracul și sărmanul vor lăuda numele Tău (Ps. LXXIII, 22). Fericit 


bărbatul a cărui nădejde este numele Domnului, şi n-a privit la deșertăciuni şi la 


! Preacuviosul Nil Sorski, Cuvântul 9. 

nebunii înșelătoare (Ps. XXXIX, 6): el nu va lua aminte, în rugăciunea sa, la 
lucrarea amăgitoare a grijilor și împătimirilor deșarte, care încearcă să spurce 
și să strice rugăciunea. — Vremea nopţii ajută în chip deosebit, prin liniștea și 
întunericul ei, la îndeletnicirea cu rugăciunea lui lisus; noaptea se îndeletnicea 
marele nevoitor al rugăciunii, David, cu aducerea aminte de Dumnezeu: 
»Adusu-mi-am aminte noaptea de numele Tăul, Doamne”, spune el; „noaptea 
îmi tocmeam sufletul cu tocmire dumnezeiască și, după ce dobândeam tocmi- 
rea asta, în lucrarea zilei următoare am păzit legea 12 (Ps. CXVIII, 55). 
„Noaptea”, sfătuiește Sfântul Grigorie Sinaitul, făcând trimitere la Sfântul 
loan Scărarul, „dă multă vreme rugăciunii și puţină cântării psalmilor”!. În 
lupta grea cu vrăjmașii cei nevăzuţi ai mântuirii noastre, rugăciunea lui lisus 
este o armă neîntrecută. oaze limbile — adică demonii cei mult grăitori și mult 
vicleni — p-au înconjurat, spune David, și întru numele Domnului i-am înfrânt 
pe ei: înconjurând m-au înconjurat, şi întru numele Domnului i-am înfrânt pe 
ei; înconjuratu-m-au ca albinele fagurul, şi s-au aprins ca focul în spini, și întru 
numele Domnului i-am biruit pe ei (Ps. CXVII, 10-12). „Cu numele lui lisus 
loveşte-i pe potrivnici: că nu e armă mai tare nici în cer, nici pe pămânr”?. În- 
tru Tine, Doamne lisuse, pe vrăjmaţii noștri cu cornul vom împunge, și întru 
numele Tău de nimic vom face pe cei ce se scoală asupra noastră: pentru că nu spre 
arcul meu voi nădăjdui, și nu sabia mea mă va mântui: că ne-ai mântuit pe noi 
de cei ce ne necăjesc pe noi, şi pe cei ce ne urăsc i-ai ruşinat. Întru Dumnezeu ne 
vom lăuda toată ziua, și întru numele Tău ne vom mărturisi în veac (Ps. XLIIL, 
7-10). — Mintea, după.ce biruit şi a împrăștiat pe vrăjmași cu numele lui Iisus, 
se alătură duhurilor fericite, intră pentru a sluji cu adevărat lui Dumnezeu în 
biserica inimii, care până atunci era zăvorâtă pentru ea, intră cântând cântare 
nouă, duhovnicească, cântând în chip de taină: Mârturisi-mă-voi Ție, Doam- 
ne, cu toată inima mea, şi înaintea îngerilor voi cânta Ţie: că ai auzit toate gra- 
iurile gurii mele. Închina-mă-voi la biserica Ta cea sfântă şi mă voi mărturisi nu- 
melui Tău, întru mila Ta şi adevărul Tău, că ai mărit peste toate numele cel sfânt 
al Tău. În orice zi. Te voi chema, degrab auzi-mă: înmulți-mă-vei în sufletul meu 
cu puterea Ta (Ps. CXXXVII, 1-4). — Prorocul David înșiră minunatele lucrări 
ale numelui celui sfânt și înfricoșat (Ps. CX, 9) al lui lisus. Acesta lucrează ase- 
menea unei doctorii, al cărei fel de a lucra nu este cunoscut bolnavului și e de 
nepătruns pentru el, însă a cărei lucrare este învederată, cunoscându-se din 
vindecarea pricinuită. Pentru numele lui isus, întrebuințat de cel ce se roagă, 
în acesta pogoară ajutor de la Dumnezeu, și i se dăruieşte iertarea păcatelor; 
din această pricină Prorocul David, înfățișând privirii lui Dumnezeu pustiirea 


! Capete foarte folositoare despre cum se cuvine a cânta, Dobrotoliubie, partea întâi. 
? Scara, Cuvânrul 21, cap. 7. 

şi starea jalnică pe care le pricinuieşte în sufletul fiecărui om viața păcătoasă, 
se roagă din partea tuturor oamenilor pentru miluire, grăind: Ajuză-ne, Doam- 
ne, Mântuitorul nostru, pentru slava numelui Tău; Doamne, izbăveşte-ne pe noi 
și curăță păcatele noastre, pentru numele Tău (Ps. LXXVIIL, 9). — Pentru nume- 
le Domnului se face auzită rugăciunea noastră, ni se dăruiește mântuire; pe te- 
meiul încredințării de acest lucru, David se roagă iarăși: Dumnezeule, întru 
numele Tău mântuieşte-mă, și întru puterea Ta mă judecă. Dumnezeule, ascultă 
rugăciunea mea, auzi graiurile gurii mele (Ps. LIII, 1-2). — Prin puterea nume- 
lui lui lisus, mintea e slobozită de clătinări, voinţa este întărită, râvnei şi celor- 
lalte însușiri sufletești li se dă îndreptare nerătăcită; li se îngăduie să rămână în 
suflet numai gândurilor și simţămintelor plăcute lui Dumnezeu, gândurilor și 
simțămintelor care ţin de firea omenească fără de prihană; în suflet nu mai es- 
te loc pentru gânduri și simțăminte străine, că Dumnezeu va mântui Sionul, şi 
se voi zidi cetățile ludeii, şi se vor sălășlui acolo, şi-l vor moșteni pe dânsul, şi se- 
minţia robilor Tăi va stăpâni pe el, şi cei ce iubesc numele Tău vor locui într-în- 
sul (Ps. LXVIIL, 39-40). — Întru numele Domnului lisus se dăruiește înviere 
sufletului omorât prin păcat. Domnul lisus Hristos este Viaţa (In. XI, 25), și 
numele Lui e viu: el dă viaţă celor ce strigă prin el către Izvorul vieţii, Dom- 
nul lisus Hristos. Pentru numele Tău, Doamne, via-mă-vei întru dreptatea la 
(Ps. CXLII, 11); nu ne vom depărta de la Tine, și numele Tău vom chema (Ps. 
LXXIX, 19). — Când prin puterea și lucrarea numelui lui lisus va fi auzită ru- 
găciunea, când se va pogort la om ajutorul dumnezeiesc, când vor fi alungați 
și se vor depărta de la el vrăjmașii, când omul se va învrednici de iertarea pă- 
catelor, când va fi rămăduit și întors la starea de neprihănire a firii, când du- 
hul lui va fi reașezat întru stăpânirea sa: atunci pocăinţa va fi urmată, întru 
numele Domnului, de darurile harice, de avuţia și comoara cea duhovni- 
cească, zălogul veșniciei fericite, că tu, Dumnezeule, ai auzit rugăciunile mele, 
dat-ai moştenire celor ce se tem de numele Tău. Zile peste zile împăratului vei 
adăuga, anii lui până la ziua neamului şi a neamului, rămânea-va în veac îna- 
întea lui Dumnezeu (Ps. LX, 6). Atunci, omul va deveni în stare să cânte Dom- 
nului cântare nouă: el este scos din rândul celor trupești și sufletești, este tre- 
cut în rândul celor duhovnicești și laudă pe Domnul în Biserica cuvioșilor. Du- 
hul Sfânt, care până atunci îl insufla numai la plâns și pocăință, îl cheamă să 
se veselească Israil de Cel Ce l-a făcut pe el, şi fiii Sionului să se bucure de Împă- 
ratul lor: să laude numele Lui în horă, în timpane și în psaltire să-l cânte Lui (Ps. 
CXLIX, 1-3), fiindcă, după înnoirea sufletului, puterile acestuia, aduse într-o 
minunată conglăsuire și armonie, devin în stare, la atingerea Harului Dumne- 
zeiesc de ele, să dea sunete și graiuri duhovnicești, care suie la cer, înaintea tro- 
nului Celui Preaînalt, care sunt plăcute lui Dumnezeu. Vese/ească-se inima 

mea ca să se teamă de numele Tău. Mărturisi-mă-voi Ție, Doamne, Dumnezeul 
meu, cu toată inima mea, şi voi slăvi numele Tău în veac: că mila Ta mare este spre 
mine, și m-ai izbăvit din iadul cel mai de jos (Ps. LV, 10-12). Drepţii se vor 
mărturisi numelui Tău, și vor locui drepții cu fața Ta (Ps. CXXXIX, 14): fiindcă, 
după izgonirea vrăjmașilor care pricinuiesc împrăștiere, care slăbesc și spurcă 
rugăciunea, mintea intră în întunericul neştiinței de nimic, şi stă înaintea feţei 
lui Dumnezeu în chip nemijlocit. Întunericul cel gândit e acoperământul, ca- 
tapeteasma cu care e acoperită fața lui Dumnezeu. Acoperămânrul acesta este 
neputinţa tuturor minţilor zidite de a înțelege Dumnezeirea. Străpungerea ini- 
mii devine atunci atât de puternică încât ea e numită mărturisire. — Lucrarea 
harică a rugăciunii lui lisus în creștinul sporit este înfățișată de David în felul 
următor: Binecuvântează, suflete al meu pe Domnul, şi toate cele dinlăuntrul meu 
numele cel sfânt al Lui (Ps. CII, 1). Întocmai! Când rugăciunea lui lisus lucrea- 
ză cu îmbelșugare, toate puterile sufletului, și chiar trupul, iau parte la ea. — 
Prorocul David — sau mai bine zis Duhul Sfânt prin gura lui David — îmbie la 
îndeletnicirea cu rugăciunea lui lisus pe toți creştinii, până la unul: Împărazii 
pământului și toate popoarele, domnii și toți judecătorii pământului, tinerii şi fe- 
cioarele, bătrânii cu cei mai tineri, să laude numele Domnului, că s-a înălțat nu- 
mele Lui, al Unuia (Ps. CXLVIIL, 11-13). Înţelegând după slovă tagmele înșira- 
te, nu vom greşi defel; dar înţelesul lor de temelie e cel duhovnicesc. Sub nu- 
mele de popoare se înţeleg toți creştinii; sub numele de împăraţi — cei ce s-au 
învrednicit a căpăta desăvârșirea; sub numele de Zomni — cei care au ajuns la o 
sporire foarte mare; judecători sunt numiţi cei ce încă nu au dobândit stăpânire 
peste ei înșiși, dar cunosc Legea lui Dumnezeu, pot să deosebească binele de rău 
și pot, după cum o arată și o cere Legea lui Dumnezeu, să rămână întru bine, 
lepădând răul. Prin fecioară se arată inima neîmpătimită, care e foarte în stare 
de rugăciune. Prin băzrâni și tineri sunt înfăţişate treptele sporirii lucrătoare, ce 
se deosebeşte foarte mult de sporirea harică, chiar dacă și ea (sporirea lucrătoa- 
re) are preţul său foarte însemnat; cel care a atins desăvârșirea în lucrarea evla- 
viei este numit băzrân, iar cel înălțat la desăvârşirea harică — împăraz. 

Între neajunsele, minunatele însușiri ale numelui lui Iisus se află însușirea 
şi puterea de a goni demonii. Această însușire a fost arătată de Însuși Domnul. 
El a zis că cei ce cred în EI întru numele Lui draci vor scoate (Mc. XVI, 17). Es- 
te neapărată nevoie să luăm aminte în chip deosebit la această însușire, fiind- 
că ea are o foarte mare însemnătate pentru cei ce se îndelernicesc cu rugăciu- 
nea lui lisus. — În primul rând, trebuie spuse câteva cuvinte despre petrecerea 
dracilor în oameni. Aceasta este de două feluri: unul poate fi numit „simţit”, 
iar celălalt — „moral”. Satana petrece în om în chip simţit atunci când se sălăș- 
luieşte cu ființa sa în trupul lui și-i chinuie și sufletul, și trupul. În acest chip, 
în om poate trăi un singur drac, pot trăi și mai mulţi. Atunci, omul se chea- 

mă „îndrăcit”. Din Evanghelie vedem că Domnul tămăduia pe îndrăciţi; deo- 
potrivă îi vindecau şi ucenicii Domnului, alungând demonii din oameni cu 
numele Domnului. Satana petrece în om în chip moral atunci când omul se 
face împlinitor al voii diavolului. Astfel, în Iuda Iscarioteanul 4 inzrar satana 
(In. XIII, 27), adică a pus stăpânire pe înţelegerea şi voinţa lui, s-a unit cu el 
în duh. În această stare au fost şi sunt toţi cei ce nu cred în Hristos, precum 
spune şi Sfântul Apostol Pavel creștinilor trecuţi la creștinism din păgânism: 
Și pe voi, care eraţi morți cu greșalele şi cu păcatele, întru care oarecând ați um- 
blat după veacul lumii acesteia, după domnul stăpânirii văzdubului, a duhului 
celui ce acum lucrează întru fiii neascultării; între care şi noi toți am petrecut 0a- 
recând întru uoile trupului nostru, Jăcând voile trupului și ale cugetelor, şi eram 
fii din fire ai mâniei, ca şi ceilalți (E£. IL, 1-3). În starea aceasta se află mai mult 
sau mai puţin, după treapta lor de păcătoșenie, toţi cei ce au fost botezați în 
Hristos, dar s-au înstrăinat de El prin păcate. Așa înțeleg Sfinţii Părinţi cuvin- 
tele lui Hristos despre întoarcerea diavolului dimpreună cu alte șapte duhuri 
și mai cumplite în biserica sufletului din care s-a îndepărtat Sfântul Duh (Mr. 
XII, 43-45)!. Duhurile intrate în acest chip sunt izgonite iarăși prin rugăciu- 
nea lui lisus din cel ce vieţuieşte în pocăință statornică şi osârduitoare. Să în- 
creprindem această nevoință mântuitoare pentru noi! Să ne îngrijim a izgoni 
prin rugăciunea lui lisus duhurile intrate în noi din pricina leneviei noastre?. 
Ea are însușirea de a da viaţă celor omorâţi prin păcat, ea are însușirea de a 
scoate demonii. Eu sunt, a zis Mântuitorul, învierea și viața: cel ce crede în Mi- 
ne, de va și muri, viu va fi |n. XI, 25). Și celor ce vor crede, aceste semne vor ur- 
ma: întru numele Meu draci vor scoate (Mc. XVI, 17). Rugăciunea lui lisus pe 
de o parte dă în vileag prezenţa dracilor în oameni, pe de alta îi și alungă. Ast- 
fel se săvârşeşte ceva asemănător cu ceea ce s-a săvârșit la izgonirea dracului, 
după schimbarea la față a Domnului, din tânărul care se îndrăcea. Atunci 
când tânărul a văzut pe Domnul venind, duhul L-a scuturat pe tânăr și, căzând 
la pământ, se tăvălea făcând spume. Atunci când Doinnul a poruncit duhului 
să iasă din tânăr, acesta, din răutatea și încrâncenarea cu care a ieșit, a strigat, 
l-a scuturat puternic și prelungit pe tânăr, drept care tânărul s-a făcut ca mort 
(Mc. IX, 17-27). Puterea satanei, ce rămâne în om nebăgată de seamă și ne- 
înțeleasă când acesta duce viaţă împrăștiată, se tulbură când aude numele 
Domnului lisus chemat de cei care se roagă. Ea răscoală în om toate patimile, 
prin mijlocirea lor clatină cumplit întreaga ființă a omului, pricinuiește în 
trup felurite suferinţe ciudate. Asta are în vedere Preacuviosul Ioan Proorocul 
când spune: „Nouă, neputincioşilor, nu ne rămâne decât să alergăm la nume- 


1 După râlcuirea Fericitului Teofilact al Bulgariei. 


2 Preacuviosul Grigorie Sinaitul, Cap. 3, Despre răsuflare, Dobroroliubie, partea întâi. 
3 Preacuviosul Varsanufie cel Mare, Răspunsul 116. 

le lui Iisus: fiindcă patimile, precum s-a spus, sunt draci — și ies în urma che- 
mării acestui nume”!. Asta înseamnă că lucrarea patimilor și cea a dracilor 
sunt împreunate: dracii lucrează prin mijlocirea patimilor. Când vedem, înde- 
letnicindu-ne cu rugăciunea lui lisus, o deosebită învolburare și fierbere a pa- 
rimilor, să nu cădem din pricina aceasta în deznădejde şi nedumerire. Dimpo- 
crivă: să ne îmbărbătăm și să ne pregătim a ne nevoi rugându-ne cât se poate 
de osârduitor cu numele Domnului lisus, ca unii care am primit semn vădit 
că rugăciunea lui lisus a început să facă în noi lucrarea ce îi este proprie. Spu- 
ne Sfântul loan Gură de Aur: „Pomenirea numelui Domnului nostru lisus 
Hristos întărâtă la luptă pe vrăjmaș: fiindcă sufletul ce se sileşte la rugăciunea 
lui lisus poate afla prin această rugăciune tot — fie în rău, fie în bine. Mai în- 
tâi, ea poate vedea răul înlăuntrul inimii sale, apoi și binele. Această rugăciu- 
ne poate pune în mișcare șarpele, și această rugăciune poate să îl doboare. 
Această rugăciune poate da în vileag păcatul ce trăieşte în noi, și această rugă- 
ciune poate să-l nimicească. Această rugăciune poate pune în mișcare toată 
puterea vrăjmașului din inimă, și această rugăciune poate s-o biruie și să o 
dezrădăcineze puţin câte puţin. Numele Domnului lisus Hristos, coborând în 
adâncurile inimii, va smeri şarpele ce stăpânește pășunile ei, iar pe suflet îl va 
mântui și îi va da viaţă. Neîncetat să rămâi întru numele Domnului lisus, ca 
inima să înghită pe Domnul şi Domnul să înghită inima, și să fie acestea do- 
uă întru una. Totuși, acest lucru nu se săvârșește într-o singură zi, nici în do- 
uă zile, ci e nevoie de mulţi ani și de multă vreme: de multă vreme și nevoin- 
ţă e nevoie ca să fie izgonit vrăjmașul și să se sălășluiască Hristos”?. Este lim- 
pede că aici e descrisă acea lucrare — arătându-se limpede unealta ei — de care 
vorbeşte și la care îmbie Preacuviosul Macarie cel Mare în primul său Cuvânt: 
„Intră, oricine ai fi, prin încordarea gândurilor tale la mintea ta robită și sluji- 
toare păcatului, și cercetează până la fundul minţii și mai adânc de gânduri: și 
vei vedea în zisele cămări ale sufletului tău șarpele ce se târăşte și se cuibărește 
acolo, ce te-a ucis prin mădularele sufletului rău care sunt cele mai însemnate 
pentru viaţa lui — că inima este adânc de nepătruns: și de îl vei ucide pe aces- 
ta, laudă-te înaintea lui Dumnezeu pentru curăţia ta; iar dacă nu, smerește-te, 
ca nevoiaş și păcătos, rugându-te lui Dumnezeu pentru cele ascunse ale tale'?. 
Același mare bineplăcur al lui Dumnezeu grăiește: „Împărăţia întunericului, 
stăpânitorul cel viclean, după ce l-a robit dintru început pe om, i-a înfășurat 
şi i-a îmbrăcat sufletul în stăpânirea întunericului. După cum cineva, ajun- 
gând împărat, este înveșmântat cu haine împărătești şi poartă strai de împărat 
' Răspunsul 301. 


? Preacuvioșii Calist și Ignatie Xanthopulos, cap. 49, Dobrozoliubie, partea a doua. 
* Cuvântul 1, cap. 1, 

din cap până în vârful unghiilor, așa și stăpânitorul cel viclean a înveșmântat 
sufletul și întreg ipostasul lui cu păcatul, și l-a spurcat tot, și l-a dus rob cu to- 
tul întru împărăţia lui. Nu i-a lăsat slobod nici un mădular, nici gândurile, 
nici mintea, nici trupul, ci l-a îmbrăcat cu porfira întunericului... A îmbrăcat 
tot omul, suflet și trup, l-a spurcat vicleanul și l-a doborât; l-a îmbrăcat pe om 
în omul cel vechi și spurcat, necurat și împotrivitor de Dumnezeu, nesupus 
legii lui Dumnezeu, l-a îmbrăcat în păcatul însuși, ca omul să nu mai vadă 
precum voiește, ci să vadă rău şi să audă rău și să aibă picioarele grăbind spre 
facere de rele și mâinile lucrând fărădelege și inimă rău cugetând. Deci, să che- 
măm şi noi pe Dumnezeu, ca să ne dezbrace de omul cel vechi: că El Singur 
poate a ridica de la noi păcatul — fiindcă mai tari sunt decât noi cei care ne-au 
robit pe noi şi ne ţin în împărăţia lor, însă El a făgăduit să ne izbăvească din 
această robie rea”!. Pe temeiul acestor concepţii, Sfinţii Părinţi dau celui ce se 
roagă cu rugăciunea lui lisus următoarea povaţă mântuitoare de suflet: „Sufle- 
tul, de nu se va îndurera foarte pentru nedezlipirea păcatului de el, nu va pu- 
tea să se bucure cu îmbelşugare de bunătatea dreptei judecăţi. Cel ce voiește a 
curăţi inima sa să o aprindă cu necontenita pomenire a Domnului lisus, 
având-o doar pe ea drept cugetare și lucrare necurmată. Cei ce voiesc a lepăda 
învechirea lor nu trebuie uneori să se roage, iar alteori nu, ci fără încetare să 
petreacă în rugăciune prin păzirea minţii, chiar dacă s-ar afla afară de biserică. 
Cei ce vor să curețe aurul, dacă lasă să se stingă focul în cuptor pentru o vre- 
me, fac să se întărească iarăși materia care se curăţește: așa și cel ce uneori își 
aduce aminte de Dumnezeu, iar alteori nu, pierde prin nelucrare ceea ce so- 
coate a dobândi prin rugăciune. Bărbatului iubitor de virtute se cuvine a pier- 
de prin pomenirea lui Dumnezeu pământoșia inimii, ca în acest chip răul să 
fie nimicit, puţin câte puţin, de pomenirea Binelui, și sufletul să se întoarcă 
deplin, cu mare slavă, întru strălucirea sa cea firească. În acest chip mintea, pe- 
trecând în inimă, se roagă curat și fără înșelare, precum a zis Sfântul Diadoh: 
rugăciunea este adevărată și neînșelată atunci când mintea, în vremea când se 
roagă, este unită cu inima”?. Să nu ne temem, lucrători ai rugăciunii lui lisus, 
nici de vânturi, nici de valuri! „Vânturi” numesc gândurile și visările drăcești, 
iar „valuri” — tulburarea patimilor stârnite de gânduri și visări. Din mijlocul 
viforului ce se sălbăticește, să strigăm cu statornicie, bărbăţie și plângere către 
Domnul lisus Hristos: El va certa vânturile și valurile, iar noi, cunoscând prin 
cercare atotputernicia lui lisus, Îi vom da închinarea cuvenită, grăind: Cu ade- 
vărat, Fiul lui Dumnezeu ești (Mr. XIV, 33). Noi ne luptăm pentru mântuirea 
noastră. De biruinșele sau înfrângerile noastre atârnă soarta noastră veșnică. 


! Omilia 2, cap. 1-2. 
2 Preacuvioșii Calist și Ignatie Xanthopoulos, cap. 56, Dobrotoliubie, partea întâi, 

„Arunci”, spune Preacuviosul Simeon Noul Teolog, „adică atunci când ne în- 
deletnicim cu rugăciunea lui lisus, are loc o luptă; viclenii draci se oştesc cu 
tulburare multă, pricinuind prin lucrarea patimilor tulburare şi vifor în inimă 
— însă prin numele Domnului lisus Hristos sunt nimiciţi și se topesc ca ceara 
de foc. Şi iarăși: când sunt goniți și pleacă din inimă, ei nu încetează a da răz- 
boi, ci tulbură mintea dinafară prin simţuri. Drept aceea, mintea nu începe 
foarte degrabă a simţi pace și liniște în sine: fiindcă dracii, când n-au putere să 
tulbure mintea în adâncul ei, o tulbură dinafară prin închipuiri — și din aceas- 
tă pricină este cu neputinţă a scăpa cu totul de război și a nu fi luptat de du- 
hurile cele viclene. Aceasta se întâmplă numai celor desăvârșiţi, celor care s-au 
depărtat deplin de toate și petrec statornic întru luarea-aminte a inimii”!, La 
început, lucrarea pare că este de o neobişnuită uscăciune, că nu făgăduiește 
nici un rod. Mintea, silindu-se a se uni cu inima, întâlnește la început un în- 
tuneric nepătruns, învârtoșare și omorâre a inimii, care nu se lasă dintr-o dată 
stârnită spre a împreună-simţi cu mintea. Acest fapt nu trebuie să îl aducă pe 
lucrător la descurajare şi puţinătate de suflet, ci este amintit aici cu scopul ca 
lucrătorul să fie preîntâmpinat și pregătit. Lucrătorul răbdăror și sârguitor va 
afla negreşit îndestulare și mângâiere: el se va bucura de îmbelșugarea fără 
margini al unor roade duhovnicești despre care nu poate să își facă nici măcar 
o idee câtă vreme se află în starea trupească și sufletească. Lucrarea rugăciunii 
lui lisus are treptele sale: la început, ea lucrează numai asupra minţii, adu- 
când-o în starea de liniște și luare-aminte, apoi începe să pătrundă în inimă, 
deşteptând-o din somnul morţii și însemnând învierea ei prin ivirea în ea a 
simțămintelor străpungerii și a plânsului. Adâncindu-se mai departe, ea înce- 
pe să lucreze, puţin câte puţin, în toate mădularele sufletului și trupului, să 
alunge de peste tot păcatul, să nimicească de pretutindeni stăpânirea, înrâuri- 
rea și otrava dracilor. Din această pricină, în vremea lucrărilor începătoare ale 
rugăciunii lui lisus „are loc frângere de nespus și durere negrăită a sufletului”, 
spune Preacuviosul Grigorie Sinaitul. Sufletul are dureri ca cea aflată în chi- 
nurile facerii, după cuvântul Scripturii (Sirah XLVIII, 22): pentru că viu este 
Cuvântul lui Dumnezeu, şi lucrător, şi mai ascuțit decât toată sabia ascuțită de 
amândouă părţile — adică lisus străbate, după mărturia Apostolului, până /4 
despărțirea sufletului de trup şi a duhului și a mădularelor şi a măduvei, și e ju- 
decător cugetelor şi gândurilor inimii (Exr. IN, 12): străbate totul, dând pierză- 
rii păcătoşenia din toate părțile sufletului și trupului. 

Atunci când cei șaptezeci de apostoli mai mici, trimişi de Domnul la pro- 
povăduire, s-au întors la El după săvârşirea slujirii puse asupra lor, au vestit 
Domnului cu bucurie: Doamne, și dracii se pleacă nouă întru numele Tău |c. 


i Despre cel de-al treilea chip al luării-aminte, Dobrozoliubie, partea întâi. 


660 


X, 17). O, cât de îndreptățită era această bucurie! Cât era ea de întemeiată! 
Mai mul de cinci mii de ani a domnit diavolul asupra oamenilor, vânându-i 
în robia sa și în înrudirea cu el prin mijlocirea păcatului, iar acum aude nu- 
mele lui lisus — și se supune oamenilor, care până atunci i se supuneau, este le- 
gat de cei ce erau legaţi până atunci de el, este călcat de cei călcați până atunci 
de el. Răspunzând ucenicilor care se bucurau pentru surparea stăpânirii dra- 
cilor asupra oamenilor şi dobândirea de către oameni a stăpânirii asupra dra- 
cilor, Domnul a zis: Jază, dau vouă stăpânire să călcaţi peste șerpi și peste scorpii 
și peste toată puterea vrăjmașului, şi nimic nu vă va vătăma (Lc. X, 19). A fost 
dată omului stăpânirea, însă i-a fost lăsată libertatea de a se folosi de stăpânire 
şi a călca peste șerpi și scorpii sau a privi cu nepăsare darul și a se supune ace- 
lora de bună voie. Prin numele de șarpe, Sfinţii Părinţi înţeleg întreprinderile 
vădit păcătoase, iar prin cel de scorpie, pe cele ascunse sub înfățișarea neprihă- 
nirii şi chiar binelui. Stăpânirea dată de Domnul celor șaptezeci de ucenici ai 
Săi a fost dată tuturor creștinilor (Mc. XVI, 17). Folosește-te de ea, creştine! 
Taie cu numele lui lisus capetele, adică primele arătări ale păcatului în gân- 
duri, închipuiri și simțăminte; nimiceşte în tine stăpânirea diavolului asupra 
ta; nimicește toată înrâurirea lui asupra ta; dobândeşte libertate duhovniceas- 
că. Temelia nevoinţei tale e harul Sfântului Botez: arma e ruga cu numele lui 
lisus. Domnul, după ce a dăruit ucenicilor săi puterea de a călca peste șerpi și 
peste scorpii, a adăugat: Însă nu pentru cu duburile se pleacă vouă bucuraţi-vă, 
ci mai vârtos vă bucuraţi pentru că numele voastre sunt scrise în ceruri (Lc. X, 
60). „Bucuraţi-vă”, spune Fericitul Teofilact, „nu atâr pentru că dracii se su- 
pun vouă, cât pentru faptul că numele voastre sunt scrise în cer — nu cu cer- 
neală, ci cu Harul Dumnezeiesc și aducerea-aminte dumnezeiască”, adică ru- 
găciunea lui lisus. Așa e rugăciunea lui lisus: ea înalță de pe pământ la cer pe 
lucrătorul său, şi îl așază în rândul locuitorilor cerului. Petrecerea cu mintea 
şi cu inima în cer și în Dumnezeu: iată roada de căpetenie, iată scopul rugă- 
ciunii; punerea pe fugă și călcarea vrăjmașilor care lucrează împotriva atinge- 
rii scopului sunt un lucru de mâna a doua: el nu trebuie să atragă la sine toată 
luarea-aminte, ca nu cumva conștiința și contemplarea biruinţei să facă drum 
în el semeţiei și părerii de sine, ca nu cumva să sufere o cumplită înfrângere 
chiar din pricina biruinţei. În continuare, Evanghelia povestește: Înzr-ace/ ceas 
S-a bucurat cu dubul Iisus și a zis: „Mărturisescu-Mă Ție, Părinte, Doamne al 
cerului şi al pământului, că ai ascuns acestea de cei înţelepţi și pricepuţi şi le-ai 
descoperit pe ele pruncilor. Adevărat, Părinte, că așa a fost buna voinţă înaintea 
Ta”. Și, întorcându-Se către ucenicii Săi, a zis: „ Toate Îmi sunt date Mie de la Ta- 
tăl Meu, şi nimenea nu ştie cine e Fiul, fără numai Tatăl” (|. X, 20-21). Dom- 
nul Se bucură cu necurmata bucurie ce o are Dumnezeu pentru sporirea oa- 
menilor; El vestește că tainele credinţei creștineşti se descoperă nu celor înţe- 

lepţi și înălțaţi ai acestei lumi, ci celor ce în privinţa stării sociale sunt, precum 
erau ucenicii Domnului, luaţi din mijlocul poporului simplu, neînvăţaţi, fără 
ştiinţă de carte. Pentru a fi ucenic al Domnului trebuie să te faci prunc, și cu 
simplitate şi dragoste de prunc să primeşti învățătura Lui. Către cei ce s-au fă- 
cut deja ucenici grăieşte Domnul înfățișând învăţătura cea de taină, și le des- 
coperă că Fiul, cu toate că a luat omenitatea, rămâne mai presus de pătrun- 
derea tuturor făpturilor înţelegătoare. Mai presus de pătrunderea lor este și 
numele Lui cel arotsfânt. Cu simplitatea și încrederea pruncilor să primim 
învăţătura despre rugăciunea cu numele lui lisus; cu simplitatea și încrederea 
pruncilor să purcedem la îndeletnicirea cu rugăciunea aceasta: singur Dumne- 
zeu, Care ştie în chip deplin taina ei, ne va învăța această rugăciune în măsura 
care ne stă în putință. Să-l bucurăm pe Dumnezeu prin osteneală și sporire în 
slujirea la care EI ne-a învăţat și pe care El ne-a poruncit-o. 

Rugăciunea lui lisus era în întrebuințare de obşte la creștinii primelor vea- 
curi, precum am spus deja mai sus; nici nu putea fi altfel. Prin numele Dom- 
nului isus se săvârșeau semne uimitoare în fața întregii obşti creștine, ceea ce 
hrănea în toată obștea creştină credința în puterea fără margini a numelui lui 
lisus. Cei sporiţi pricepeau această putere din sporirea lor. Despre această pu- 
ere ce se dezvoltă cu îmbelșugare în sfinții lui Dumnezeu, Preacuviosul Var- 
sanufie cel Mare vorbește în următorul fel: „Știu un rob al lui Dumnezeu în 
neamul nostru (generaţia noastră), în vremea de acum și în acest loc binecu- 
vântat, care și morţii poate să-i învie întru numele Stăpânului nostru lisus 
Hristos, și dracii să îi scoată, și bolile nevindecate să le vindece, și să facă alte 
minuni nu mai prejos decât cele apostoleşti, precum dă mărturie Cel Ce i-a 
dat lui dar — sau, mai bine zis, daruri. Dar ce înseamnă chiar și asta față de ce- 
ea ce se poate face întru numele lui lisus!”!. Având în faţă minunile, în amin- 
tire porunca Domnului, în inimă dragostea înflăcărată către Domnul, credin- 
cioşii Bisericii primelor veacuri se îndeletniceau în chip statornic, sârguitor, 
având râvna de foc a heruvimilor și serafimilor, cu rugăciunea lui lisus. Așa e 
dragostea! Ea pomeneşte fără încetare pe cel iubit; ea se desfată fără încetare 
de numele celui iubir; ea îl păstrează în inimă, îl are în minte și în gură. Nu- 
mele Domnului e mai presus de orice nume: el e izvor al desfătării, izvor de 
bucurie, izvor de viaţă; el ese Duh; el dă viaţă, preschimbă, topește, îndum- 
nezeiește. Pentru cei ce nu știu citi, el înlocuieşte în chip cu totul îndestulător 
rugăciunile din cărți și psalmii: cei cu ştiinţă de carte, după ce au sporit în ru- 
găciunea lui lisus, lasă cântarea psalmilor și încep a se îndelernici mai ales cu 
rugăciunea lui lisus, din pricina preaimbelșugarelor puteri și merinde duhov- 
niceşti ce sunt în ea. Toate acestea se văd limpede din scrierile și rânduielile 


' Răspunsul 181. 

Sfinţilor Părinţi. Sfânta Biserică Ortodoxă de Răsărit îmbie pe roți cei ce nu 
ştiu citi să folosească rugăciunea lui Iisus în locul tuturor rugăciunilor din 
cărți! — și această îmbiere nu e vreo născocire nouă, ci o îndeletnicire binești- 
ută în toată creștinătatea. Această rânduială, dimpreună cu celelalte predanii 
ale Bisericii de Răsărit, a trecut din Grecia în Rusia, și mulți oameni din rân- 
dul poporului simplu, puţin sau deloc știutori de carte, s-au hrănit cu puterea 
rugăciunii lui lisus întru mântuire și viaţă veşnică, mulți dintre ei au ajuns la 
mare sporire duhovnicească. Sfântul loan Gură de Aur, sfătuind pe creştini, şi 
mai ales pe monahi, a se îndeletnici în chip sârguitor şi statornic cu rugăciu- 
nea lui lisus, vorbeşte despre ea ca despre un lucru știut de toată lumea. „Avem 
noi, avem”, spune el, „descântece? duhovnicești: numele Domnului nostru 
lisus Hristos și puterea crucii. Acest descântec nu doar că-l scoate pe şarpe din 
găurile sale și îl aruncă în foc, ci şi tămăduieşte rănile. lar dacă mulți, rostin- 
du-l, nu s-au tămăduit, asta s-a întâmplat din pricina puţinei lor credinţe, nu 
datorită neputinței celor rostite: fiindcă şi pe Iisus mulţi Îl împingeau și ÎI în- 
ghesuiau fără a se folosi cu nimic, în vreme ce femeia ce curgere de sânge nici 
măcar de trupul Lui nu s-a atins, ci doar de marginea hainei, a oprit izvoarele 
cele de mulţi ani ale sângelui. Acest nume este înfricoşat și dracilor, și patimi- 
lor, și bolilor. Cu acesta, dar, să ne împodobim, cu acesta să ne îngrădim. Așa 
a devenit mare și Pavel, cu toate că era de aceeași fire cu noi”?. Preacuviosului 
Pahomie cel Mare, pentru numeroasa obşte de monahi aflată sub cârmuirea 
lui, îngerul lui Dumnezeu i-a predanisit-o ca pravilă de rugăciune. Monabhii 
supuși călăuzirii duhovnicești a Preacuviosului Pahomie erau datori a săvârși 
în fiecare ceas pravila; de împlinirea pravilei erau scutiţi cei ajunși la desăvâr- 
şire, ce aveau unită cu ei rugăciunea neîncetată. Pravila predanisită de înger 
era alcătuită din Trisaghion, Rugăciunea Domnească, Psalmul 50, Simbolul 
de credinţă și o sută de rugăciuni ale lui Iisusf. În pravilă se vorbește de rugă- 
ciunea lui lisus la fel ca despre Rugăciunea Domnească, altfel spus ca despre 
lucruri ştiute și întrebuințate de toată lumea. Preacuviosul Varsanufie cel Ma- 
re povesteşte că monahii din Schitul Egiptului se îndeletniceau mai mult cu 
rugăciunea, ceea ce se vede și din viața Preacuviosului Pamvo, monah și avvă 
din munsele Nitriei, aflat nu depare de Schit, în care, la fel ca în Schit, mona- 
hii duceau viaţă de liniştire?. Dintre bineplăcuţii lui Dumnezeu pomeniţi în 


' Psaltirea cu tâlc, 

? Sau incantaţii: Sfântul loan Gură de Aur urmărește aici o analogie cu îmblânzirorii de 
șerpi și procedeul lor de a hipnotiza aceste târâroare prin muzică (pp. z.). 

 Omilia 8 la Episzola către Romani. 

1 Canonic, ediţia Lavrei Kievo-Pecerska. 

* Răspunsul 74, Preacuviosul Grigorie Sinaitul, capul 4 din cele 15 capete despre liniști- 
re, Dobroroliubie, cap. |. 

acest cuvânt care s-au îndeletnicit cu rugăciunea lui Iisus ori au și scris despre 
ea, amintim:Sfântul Ignatie Teoforul a trăit în Antiohia, s-a săvârșit la Roma; 
Sfântul mucenic Calistrat s-a născut și a trăit în Cartagina; Preacuviosul Pa- 
homie cel Mare a trăit în Egiptul de Sus; monahii schetici și nitrici, ca și Prea- 
cuviosul Isaia, în Egiptul de Jos; Sfântul loan Gură de Aur a viețuit în Antio- 
hia și în Constantinopol; Sfântul Vasile cel Mare — în jumătatea de răsărit a 
Asiei Mici, în Capadocia; Sfântul Varsanufie cel Mare — în împrejurimile Ie- 
rusalimului; Sfântul loan Scărarul — în muntele Sinai și, oarecare vreme, în 
Egiptul de Jos, în apropierea Alexandriei. De aici se vede că ruga cu numele 
Domnului lisus era întrebuințată pretutindeni şi la toți în Biserica universală. 
Afară de Părinţii pomeniţi mai înainte, despre rugăciunea lui lisus au scris ur- 
mătorii: Preacuviosul Isihie, presviter ierusalimitean, ucenic al Sfântului Gri- 
gorie Cuvântărorul de Dumnezeu, scriitor din veacul al V-lea, care deja se 
plânge că monahii au părăsit îndeletnicirea cu rugăciunea lui lisus și trezvia; 
Preacuvioșii: Filotei Sinaitul, Simeon Noul Teolog, Grigorie Sinaitul, Teolipt 
al Filadelfiei, Grigorie Palama, Calist și Ignatie Xanthopulos, precum și mulți 
alţii. Scrierile lor se află, în cea mai mare parte, în marea culegere de scrieri as- 
cetice numită Dobrozoliubie (Filocalia). Dintre Părinţii ruşi, au scrieri despre 
această rugăciune Preacuviosul Nil Sorski, ieromonahul Dorotei, arhimandri- 
tul Paisie Velicikovski, schimonahul Vasile de la Poiana Mărului și ieromona- 
hul Serafim din Sarov. Toate scrierile sus-pomenite ale Părinților sunt vredni- 
ce de adâncă cinstire pentru belșugul harului și înțelegerii duhovnicești care 
trăiesc în ele şi respiră din ele; dar scrierile Părinților ruși, datorită deosebitei 
limpezimi și simplităţi a expunerii, a apropierii mai mari în timp faţă de noi, 
ne sunt mai accesibile decât scrierile luminătorilor greci. Mai ales scrierile sta- 
reţului Vasile pot și trebuie să fie socotite drept prima carte pe care trebuie s-o 
întrebuinţeze cel ce dorește a se îndeletnici cu rugăciunea lui lisus și a reuși în 
aceasta. Asta şi e menirea ei. Starețul și-a numit scrierile „predoslovii”: citire 
care pregătește pentru citirea Părinților greci. Minunată e cartea Preacuviosu- 
lui Nil Sorski. Prin citirea ei poate fi pregătită citirea Părinților greci, pentru 
că ea face neîncetat trimitere la ele și, tâlcuindu-le, pregăteşte pentru citirea și 
înțelegerea nerătăcită a acestor învăţători cu gândire adâncă, sfinţi, nu rareori 
ritori, filosofi, poeţi. — Toate scrierile îndeobşte despre viaţa monahală, și mai 
ales despre rugăciunea lui Iisus, ale Sfinţilor Părinţi alcătuiesc pentru noi, mo- 
nahii vremurilor din urmă, o comoară nepreţuită. În vremurile Preacuviosului 
Nil Sorski, cu trei veacuri înainte de noi, vasele vii ale Harului Dumnezeiesc 
erau foarte rare, se împuținaseră foarte, după cum spune el: acum ele sunt atât 
de rare încât se poate spune fără șovăire și fără a greși: nu mai sunt. Se socoa- 
te o deosebită milă a lui Dumnezeu dacă cineva, după ce s-a istovit cu sufletul 

și trupul în vieţuirea monahală, către sfârșitul acestei vieţuiri află, undeva în 
pustie, un vas ales de Nepărtinitorul Dumnezeu, nimicnic în ochii oamenilor, 
însă preamărit şi preaînălţar de Dumnezeu. Astfel, Zosima a aflat în pustia 
nelocuită de dincolo de Iordan, dincolo de orice așteptare, pe marea Maria!. 
Din pricina acestei împuţinări a povăţuitorilor purtători de Duh, cărțile Pă- 
rinţilor alcătuiesc singurul izvor de care se poate folosi sufletul chinuit de foa- 
mete și sete pentru a dobândi cunoștințele de neapărată trebuinţă în nevoinţa 
duhovnicească. Aceste cărți sunt cea mai prețioasă moștenire lăsată de Sfinţii 
Părinţi pentru urmașii lor monahi: pentru noi, cei săraci. Aceste cărți sunt fă- 
râmituri căzute la noi, care alcătuiesc partea noastră — fărâmituri de la trapeza 
duhovnicească a Părinților, celor bogaţi în daruri duhovnicești. Merită băgat 
de seamă faptul că vremea scrierii unui mare număr de cărți despre lucrarea 
minţii e vremea deosebitei împuţinări a lucrării minţii în monahism. Preacu- 
viosul Grigorie Sinaitul, ce a trăit în al XIV-lea veac, când a mers în muntele 
Athos a aflat acolo, între mii de monahi, doar trei care aveau ceva idee despre 
lucrarea minţii. Cea mai mare parte a scrierilor despre rugăciunea lui lisus 
sunt legare de veacurile XIV și XV. „Mişcaţi de tainica insuflare dumne- 
zeiască”, spune Paisie Velicikovski, „mulţi Părinţi au înfățișat în cărţi sfânta în- 
vățătură, plină de înțelepciunea Sfântului Duh, despre această dumnezeiască 
rugăciune a minţii, pe temeiul Dumnezeieştilor Scripturi ale Vechiului şi No- 
ului Legământ. Aceasta s-a rânduit potrivit unei osebite pronii a lui Dumne- 
zeu, ca lucrarea dumnezeiască să nu fie uitată cu desăvârșire. Multe dintre 
aceste cărţi au fost, pentru păcatele noastre, cu îngăduința lui Dumnezeu, ni- 
micite de mahomedani, care au robit împărăţia grecească; dar unele, prin pur- 
carea de grijă a lui Dumnezeu, s-au păstrat până în vremea noastră”? Preaînal- 
ta lucrare a minţii e neobişnuit de simplă; ea are nevoie, pentru a fi primită, 
de simplitate și credinţă copilărească: însă noi ne-am făcut atât de complicaţi, 
încât această simplitate este cu neputinţă de urmat, cu neputinţă de atins pen- 
tru noi. Noi vrem să fim mintoși, vrem să dăm viaţă eu-lui nostru, nu suferim 
lepădarea de sine, nu vrem să lucrăm prin credinţă. Din această pricină, avem 
nevoie de povăţuitor care să ne scoată din încâlceala noastră lăuntrică, din vi- 
clenia noastră, din şmecheriile noastre, din slava noastră deșartă și părerea 
noastră de sine, întru lărgimea și simplitatea credinţei. Din această pricină se 
întâmplă ca în arena lucrării minţii un prunc să ajungă la o sporire neobiş- 
nuită, iar un înţelept să se abată din cale și să cadă în prăpastia întunecată a 
înșelării. „În vremurile de demult”, spune Paisie Velicikovski, „atotsfânta lu- 
crare a rugăciunii minţii strălucea în multe locuri, unde petreceau Sfinții Pă- 


! Vieţile Sfinţilor, 1 aprilie. 
2 Capete despre rugăciunea minţii, Cap. |, Ediţia Pustiei Optina, anul 1847. 

rinţi, şi atunci erau mulți povăţuitori în această nevoinţă duhovnicească: din 
această pricină și Sfinţii Părinţi ai acelor vremuri, scriind despre ea, arătau 
doar negrăitul folos duhovnicesc care vine din ea, neavând, presupun eu, ne- 
voie a scrie despre partea din lucrare ce se cuvine începătorilor. Ei scriau în 
parte şi despre aceasta (lucrarea minţii), ceea ce este foarte limpede pentru cei 
ce au cunoașterea din cercare a nevoinţei; dar pentru cei ce nu o au, ea rămâ- 
ne ascunsă. Când oarecare din Părinţi a văzut că adevărații și neînșelații povă- 
ţuitori ai acestei lucrări au început să se împuţineze foarte, atunci, fiind miș- 
cați de Duhul Cel Dumnezeiesc, ca să nu piară adevărata învățătură despre în- 
ceputul acestei rugăciuni gândite, au înfățișat în scris cele privitoare la 
începutul însuși şi la mijloacele pe care trebuie să le deprindă începătorii spre 
a intra cu mintea în tărâmul inimii şi a săvârși acolo cu mintea rugăciune în 
chip adevărat și fără înșelare”!. 

Am văzut că Sfântul Prooroc David cheamă pe tot poporul lui Dumnezeu, 
până la unul, să se roage cu numele Domnului, și că prin rânduială a Sfin- 
tei Biserici se legiuieşte tuturor celor care nu ştiu a scrie și nu cunosc Sfân- 
ta Scriptură pe dinafară să înlocuiască rugăciunile și cântările de psalmi prin 
rugăciunea lui lisus. Sfântul Simeon, arhiepiscopul Tesalonicului, poruncește 
şi sfătuieşte pe toţi arhiereii şi preoții, pe toți monahii și mirenii, să rostească 
în toată vremea şi ceasul această sfințită rugăciune, având-o ca pe o suflare de 
viață?; la tunderea în monahism, când celui nou-tuns i se dau mătăniile, cel ce 
îl tunde spune: „Primește, frate, sabia Duhului, care este cuvântul lui Dum- 
nezeu, pe care purtându-l pe buzele, în mintea şi în inima ta, spune neîncetat: 
Doamne lisuse Hristoase, Fiul lui Dumnezeu, miluiește-mă”5; însă Preacu- 
viosul Nil Sorski învaţă că „pomenirea lui Dumnezeu, adică rugăciunea min- 
ţii, e mai presus decât toate lucrările, capul virtuţilor, ca dragoste dumnezeias- 
că. Cel care fără de rușine și cu obrăznicie va voi să intre către Dumnezeu și să 
stea de vorbă cu Dânsul în chip curat, cel ce se va sili să Îl dobândească în si- 
ne, acela va fi lesne omorât de draci, dacă Dumnezeu va îngădui, ca unul ce a 
căutat să ajungă la aceea cu obrăznicie și trufie, mai presus de vrednicia și în- 
tocmirea lui sufletească”. La o privire superficială, învățătura Preacuviosului 
Nil pare a fi potrivnică legiuirii Sfintei Scripturi, Sfinţilor Părinţi și predaniei 
Bisericii. De fapt, nu este vorba de nici o contradicţie: aici se vorbeşte de ru- 
găciunea lui Iisus în treapta ei cea mai înaltă. Toţi creștinii pot și sunt datori 
a se îndeletnici cu rugăciunea lui lisus cu scopul de a se pocăi și a-L chema pe 


! Cap. 4. 
? Starețul Vasile, Predislovie la cartea Preacuviosului Grigorie Sinaitul. 


? Starețul Vasile, Predislovie la cartea Preacuviosului Filotei Sinaitul. 
3 Cuvântul 11. 

Domnul în ajutor — a se îndeletnici cu frică de Dumnezeu și cu credință, cu 
cea mai mare luare-amintre la gândul și cuvintele rugăciunii, cu duh înfrânt; 
însă nu tuturor li se îngăduie să se apropie de sfințita lucrare a rugăciunii cu 
mintea în cămara inimii. În primul fel pot şi trebuie să se roage cu rugăciunea 
lui lisus nu doar monahii care trăiesc în mănăstiri și sunt prinși cu ascultări, 
ci și mirenii. Astfel de rugăciune cu luare-aminte poate fi numită și rugăciu- 
ne a minţii, și rugăciune a inimii, fiind adesea săvârșită numai cu mintea, iar 
în lucrătorii osârdnici întotdeauna și cu împărtășirea inimii, ce se arată prin 
simțământul plânsului și lacrimilor pe care le pricinuieşte străpungerea. Sfin- 
ţica lucrare a rugăciunii minţii în inimă cere îndeletnicire pregătitoare cu pri- 
mul fel al rugăciunii și sporire îndestulătoare în acest fel de rugăciune. Harul 
Dumnezeiesc îl trece el singur pe nevoitorul rugăciunii, la vremea de el ştiută, 
după buna sa voire, de la primul fel de rugăciune la cel de-al doilea. Dacă lui 
Dumnezeu Îi place să-l lase pe nevoitor la rugăciunea de pocăință, acesta să ră- 
mână întru ea, să nu caute stare mai înaltă: să nu o caute, având încredințarea 
neclintită că ea nu se dobândește prin sforțări omeneşti, ci este dăruită de că- 
tre Dumnezeu. Rămânerea întru pocăință este zălogul mântuirii. Să ne mul- 
țumim cu această stare; să nu căutăm stare mai înaltă. O asemenea căutare es- 
te semn de trufie și părere de sine; o asemenea căutare duce nu la sporire, ci la 
poticniri şi pieire. Sfântul Nil, încemeindu-se pe învățătura tuturor Sfinţilor 
Părinţi, ne opreşte să năzuim înainte de vreme la coborârea minții în inimă, la 
liniștirea cea dinafară și lăuntrică, la simţirea dulceții și celelalte stări înale de 
rugăciune, ce se descoperă atunci când va fi primită de Dumnezeu rugăciunea 
pocăinței, prin care vrăjmașii se vor depărta de la suflet. Zis-a Psalmistul: De- 
părtați-vă de la mine, toți lucrătorii fărădelegii, că a auzit Domnul glasul plân- 
gerii mele. Auzit-a Domnul cererea mea, Domnul rugăciunea mea a primit (Ps. 
VI, 8-9). Mângâierea, bucuria, desfărarea, darurile duhovniceşti sunt urmări- 
le împăcării cu Dumnezeu. Căutarea lor mai înainte de această împăcare este 
o întreprindere plină de nechibzuinţă. 

Pentru dobândirea rugăciunii adânci a inimii este nevoie de pregătire în- 
semnată: aceasta poate sta în deprinderea îndestulătoare, prin cercare, a vie- 
ţii monahale, în obişnuirea de sine cu lucrarea după îndreptarul poruncilor 
evanghelice: sfânta rugăciune se întemeiază pe întocmirea sufletească prici- 
nuită de lucrarea după îndreptarul poruncilor, odihnește pe această întocmi- 
re, nu poate rămâne în suflet când acesta nu se află într-o astfel de întocmire. 
Pregătirea trebuie să stea în deprinderea îndestulătoare a Noului Legământ 
și scrierilor Părinteşti privitoare la rugăciune. Această din urmă pregătire es- 
te neapărat trebuincioasă, cu atât mai mult cu cât din pricina lipsei călăuzi- 
torilor purtători de Duh singurul nostru călăuzitor trebuie să fie scrierile Pă- 

rinteşti și rugăciunea cu plângere înaintea lui Dumnezeu. Dorită este rugă- 
ciunea inimii; dorită este liniștirea inimii; dorită este liniştirea în chilie, fără a 
ieşi afară, și vieţuirea în pustie însingurată, ca unele care ajută în chip deose- 
bir la dezvoltarea rugăciunii inimii şi liniştirii inimii. „Însă chiar şi aceste lu- 
crări bune şi frumoase”, spune Preacuviosul Nil Sorski, „trebuie străbătute cu 
dreaptă socotinţă, în vremea cuvenită, după atingerea măsurii trebuincioase 
de sporire, după cum spune Vasile cel Mare: Înaintea fiecărei lucrări trebuie 
să meargă dreapta socotință, fără dreaptă socotinţă și lucrul bun se întoarce în 
rău din pricina vremii nepotrivite şi lipsei de măsură; iar atunci când prin 
dreapta socotinţă se hotărnicește vreme și măsură binelui, câștigul este minu- 
nat. Şi Scărarul, împrumutându-și cuvintele din Scriptură, grăieşte: Este o vre- 
me pentru tot lucrul de sub soare (Ec. III, 1), iar între toate, a zis el, şi în sfânta 
noastră vieţuire e o măsură pentru oricare îndeletnicire. Şi, urmând, zice: este 
o vreme pentru liniștire, şi o vreme pentru vorbire fără tulburare; este o vre- 
me pentru rugăciunea necurmată, și o vreme pentru slujirea nefățarnică. Să 
nu ne amăgim cu râvnă trufașă, și să nu căutăm înainte de vreme ceea ce vine 
la vremea cuvenită. Este o vreme pentru a semăna osteneli, și o vreme pentru 
a culege spice de har nespus”!. Preacuviosul Nil opreşte mai ales de la năzuin- 
ţa fără dreaptă socotinţă spre pustnicie — iar această năzuință apare mai întot- 
deauna la personalităţile care nu se înțeleg nici pe sine, nici monahismul: fi- 
indcă în acest fel de vieţuire apar poticnirile cele mai grele și amăgirea de sine 
cea mai cumplită. Dacă monahii sunt opriţi a năzui înainte de vreme la adu- 
cerea prinosului de rugăciune cu mintea în biserica inimii, cu atât mai mult 
sunt opriţi de la aceasta mirenii. Au avut preaadâncă rugăciune a inimii Sfân- 
tul Andrei, nebunul pentru Hristos, și alți câțiva mireni, foarte puţini la nu- 
măr: aceasta este o excepţie și un lucru cât se poate de rar, care nu poate sluji 
nicicum drept regulă pentru toți. A te socoti pe sine însuţi în rândul acestor 
personalităţi de excepţie nu este altcava decât amăgire de sine prin părerea de 
sine, înșelare ascunsă înaintea înșelării vădite. Paisie Velicikovski, în scrisoarea 
către stareţul Teodosie, grăiește: „Cărţile Părinreşti, mai ales cele care învață 
la adevărata ascultare, trezvia minţii și liniştire, la luarea-aminte și rugăciunea 
minții — adică rugăciunea care se săvârşeşte cu mintea în inimă — se potrivesc 
numai cinului călugăresc, iar nu tuturor creştinilor dreptslăvitori îndeobște. 
Purtătorii de Dumnezeu Părinţi, înfăţişând învăţătura despre această rugăciu- 
ne, spun că începutul și neclintita ei temelie este adevărata ascultare, din care 
se naște adevărata smerenie —, iar smerenia păzeşte pe cel ce se nevoieşte întru 
rugăciune de toate înșelările ce urmăresc pe cei cu rânduială de sine (idiorit- 
mici). Adevărata ascultare călugărească și desăvârșita tăiere întru toate a voii 


' Cuvântul 11. 


668 


și înţelegerii proprii nu poate fi dobândită de mireni. Şi cum să fie cu putință 
mirenilor — fără ascultare, întru rânduială de sine, căreia îi urmează înșelarea — 
a se sili la un lucru atât de grozav și înfricoșat, adică la rugăciunea minţii, fără 
nici o povăţuire? Cum să fugă ei de înșelările vrăjmășeşti cele de multe feluri și 
cu multe chipuri, pornite cu viclenie asupra acestei rugăciuni şi a lucrătorilor 
ei? Arâr de înfricoşat este acest lucru, adică rugăciunea — rugăciunea nu doar 
a minții, adică săvârşită cu mintea în chip nemăiestru, ci rugăciunea lucrată 
în chip măiestru cu mintea în inimă —, că și adevărații ascultători, nu doar cei 
care şi-au tăiat, ci și cei care și-au omorât desăvârșit voia și socotinţa lor înain- 
tea părinţilor lor, se află totdeauna în frică și cutremur, temându-se și tremu- 
rând ca nu cumva să pătimească în această rugăciune vreo înșelare, chiar dacă 
Dumnezeu îi şi păzeşte totdeauna de aceasta pentru smerenia lor cea adevăra- 
tă, pe care au dobândit-o, cu Harul lui Dumnezeu, prin mijlocirea ascultării 
lor celei adevărate. Cu atât mai mult mirenii, care trăiesc fără ascultare, dacă 
se vor sili la rugăciune doar din citirea unor asemenea cărți, îi pândeşte pri- 
mejdia de a cădea în vreo înșelare din cele care se întâmplă celor ce încep de 
capul lor nevoinţa acestei rugăciuni. Această rugăciune a fost numită de că- 
cre sfinţi măiestrie a măiestriilor: cine, dar, poare să o înveţe fără meşter, adi- 
că fără povăţuitor încercat? Această rugăciune este sabie duhovnicească, dăru- 
ită de Dumnezeu pentru junghierea vrăjmașului sufletelor noastre. Rugăciu- 
nea aceasta a strălucit ca soarele numai printre monahi, mai ales în ţinuturile 
Egiptului, precum și în ţinuturile lerusalimului, în munţii Sinaiului și Nitriei, 
în numeroase locuri ale Palestinei și în multe alte locuri, însă nu pretutindeni, 
precum se şi vede limpede din Viaţa Sfântului Grigorie Sinaitul. Acesta a în- 
conjurat tot Sfântul Munte și, după ce a cercetat cu osârdie pe lucrătorii aces- 
tei rugăciuni, nu a aflat pe nimeni care să aibă habar cât de puţin de această 
rugăciune!. De aici se vede limpede că dacă într-un loc sfânt ca acela Preacu- 
viosul Grigorie nu a aflat nici un lucrător al rugăciunii, înseamnă că și în mul- 
te alte locuri lucrarea acestei rugăciuni era necunoscută printre monahi; iar 


' Preacuviosul Grigorie Sinaitul a cercetat muntele Arhos în veacul al 14-lea după Naşterea 
lui Hristos. În acea vreme, monahismul din Palestina și mai ales cel din Egipt fusese nimicit 
aproape cu desăvârşire de mahomedani, ce supuseseră Egiptul stăpânirii lor încă de la înce- 
puzul veacului al VII-lea. În vremea Sfântului Grigorie Sinaitul, învățătura despre rugăciu- 
nea minţii se împuţinase foarte mult pretutindeni. EI poate fi recunoscut drept cel ce a repus 
în drepturi această învăţătură, precum se spune în scurta descriere a vieții lui care se află în 
Dobrotoliubie. Şi în vremurile lui Grigorie Sinaitul erau monahi ce atinseseră mare sporire în 
rugăciune, precum, de pildă, Maxim Capsocalivitul, care viețuia în muntele Arhos; de pove- 
țele lui s-a folosit Grigorie însuși, care l-a numit pe Maxim înger pământesc. Dobrotoliubie, 
partea întâi. Pe Preacuviosul Grigorie l-a învăţat rugăciunea minţii un oarecare călugăr din 
ostrovul Ciprului: înainte de a face cunoștință cu acesta, el se îndeletnicea doar cu cântarea 
psalmilor. Viaţa manuscrisă a Preacuviosului Grigorie Sinaitul. 

unde se îndeletniceau cu ea, unde ea strălucea între monahi ca soarele, aco- 
lo era păzită lucrarea acestei rugăciuni ca o taină mare și negrăită, ştiută doar 
lui Dumnezeu și lucrătorilor ei. Poporului mirean, lucrarea acestei rugăciuni 
îi era cu totul necunoscută. Acum însă, după tipărirea cărților Părinteşti, vor 
afla despre ea nu doar călugării, ci și creştinii toţi. Din această pricină mă tem 
şi mă cutremur ca nu cumva din pricina sus-zisă — adică a intrării de capul 
propriu, fără povăţuitor, în nevoinţa acestei rugăciuni — unii ca aceștia să nu 
cadă în înșelare, de care Hristos Mântuitorul să izbăvească prin harul Său pe 
toți cei ce vor să se mântuiască”!. 

Socotim de datoria noastră să înfățișăm aici, după măsura înțelegerii și 
a cercării noastre sărăcăcioase, învăţătura Sfinţilor Părinţi despre lucrarea 
„meșteșugită” a rugăciunii lui lisus, arătând limpede ce chip al îndeletnici- 
rii cu rugăciunea şi ce fel de rugăciune a minţii şi a inimii se potrivește tutu- 
ror creștinilor, până la unul, și monahilor începători, și ce chip al lucrării este 
propriu celor sporiţi, înălțaţi în sporire prin bunăvoința dumnezeiască și Ha- 
rul Dumnezeiesc. 

Fără nici o îndoială, primul loc între toate mijloacele trebuie dat mijlocului 
înfățișat de Sfântul loan Scărarul, ca unul ce e deosebit de lesnicios, cu totul 
fără de primejdie, trebuincios, chiar neapărat trebuincios pentru ca rugăciu- 
nca să fie lucrătoare, potrivit tuturor creștinilor care viețuiesc cu evlavie și ca- 
ută mântuirea, atât mireni cât și monahi. Marele povăţuitor al monahilor vor- 
beşte de două ori despre acest mijloc în a sa Scară ce suie de pe pământ la cer. 
Faptul că el înfățișează acest mijloc acolo unde învaţă despre ascultarea mo- 
nahilor de chinovie arată, deja, în chip deslușit că acest mijloc e hărăzit și no- 
ilor începători. Din aceea că îl înfăţişează iarăși în partea unde învaţă pe larg 
despre rugăciune, după poveţele pentru sihaștri, adică pentru monahii sporiţi, 
se vede limpede că acest mijloc e foarte bun şi pentru sihaștri, și pentru mo- 
nahii sporiţi. Repetăm: cea mai mare valoare a acestui mijloc stă în faptul că 
el, find cu totul îndestulător, e, totodată, pe de-a-ntregul neprimejdios. — În 
Cuvântul despre rugăciune, Sfântul loan Scărarul spune: „Nevoieşte-te să în- 
torci sau, mai bine zis, să închizi gândul în cuvintele rugăciunii. Dacă din pri- 
cina prunciei sale el va slăbi și se va abate, bag-o iarăși. Minţii îi este proprie 
nestatornicia: dar poate să o statornicească Cel Ce statorniceşte toate. De vei 
dobândi această lucrare și te vei ține de ea fără contenire, va veni Cel Ce pu- 
ne în tine hotare mării tale, și îi va spune în rugăciunea ta: Vino până aici și să 
nu treci de aici (lov. XXXVIII, 11). Cu neputinţă este a lega duhul: dar unde e 
de faţă Ziditorul acestui duh, totul I se supune Lui?. Începutul rugăciunii este 


1 Viaţa și scrierile starețului moldovean Paisie Velicikovski, ediția Pustiei Optina, 1847. 
2 Cuvântul 28, 16-17. 

gonirea cugetelor, prin rugăciune, chiar de la începutul lor; mijlocul — atunci 
când mintea petrece doar în cuvintele rostit cu glasul ori cu mintea; sfârșitul — 
răpirea minţii la Dumnezeu”". În cuvântul despre ascultare, Sfântul loan gră- 
ieşte: „Luptă-te necontenit cu gândul, întorcându-l în sine atunci când zboa- 
ră: Dumnezeu nu cere rugăciune fără împrăştiere de la ascultători. Nu te ne- 
căji atunci când eşti furat, ci fii senin, întorcându-și în chip statornic mintea 
la sine”?. Aici este predanisit mijlocul de a ne ruga cu luare-aminte, atât cu 
glasul cât și numai cu mintea. În rugăciunea cu luare-aminte nu este cu pu- 
tinţă să nu ia parte și inima, precum a zis Preacuviosul Marcu. „Minrea care 
se roagă fără împrăștiere strâmtorează inima”?. Astfel, cine ce se va ruga du- 
pă metoda propusă de Sfântul Ioan Scărarul, acela se va ruga și cu gura, și cu 
mintea, și cu inima; acela, sporind în rugăciune, va dobândi rugăciunea min- 
ţii şi a inimii, va atrage la sine Harul Dumnezeiesc, precum se vede din cuvin- 
tele sus-pomenite ale marelui povăţuitor al monahilor. Ce ne putem dori mai 
mult? Nimic. La ce fel de înșelare poate să ducă îndeletnicirea cu acest chip 
de rugăciune? La nici unul. Singura primejdie este împrăștierea, de care rugă- 
torul îşi dă limpede seama, de care începărorii suferă totdeauna și care poate 
fi neîntârziat tămăduită prin închiderea gândului în cuvintele rugăciunii, ni- 
micită prin milostivirea și ajutorul lui Dumnezeu, la vremea potrivită, în ur- 
ma unei nevoinţe statornice. — Unii vor întreba: „Cum se face că un Părinte 
atât de mare, ce a trăit într-o vreme când lucrarea minţii înflorea, nu spune 
nimic despre rugăciunea săvârșită cu mintea în inimă?” Spune, dar în chip 
atât de acoperit, că numai cei ce cunosc din cercare lucrarea rugăciunii pot 
înţelege despre ce se vorbește. Sfântul a făcut astfel fiind călăuzit de înțelep- 
ciunea duhovnicească cu care este scrisă întreaga lui carte. După ce a înfățișat 
cea mai plină de acrivie și mai îndestulătoare cu putință învățătură despre ru- 
găciune, învățătură ce poate să îl ridice pe cel lucrător la starea harică, Sfân- 
tul loan Scărarul vorbește în parabole despre ceea ce se săvârşeşte când harul 
adumbreşte nevoinţa rugăciunii. „Una”, zice el, „este a te întoarce deseori că- 
cre inimă, şi alta e a fi prin minte episcop, stăpânitor și arhiereu al minţii, ca- 
re aduce lui Hristos jertfe cuvântătoare”*. Una este a te ruga cu luare-aminte, 
fiind şi inima părtașă la rugăciune, şi alta este a te pogori cu mintea în biseri- 
Ca inimii şi a aduce de acolo jertfa rugăciunii de taină, plină de putere şi Har 
Dumnezeiesc. A doua lucrare se naşte din prima. Luarea-aminte a minţii la 
rugăciune atrage inima la împreună-simţire; când luarea-aminte se întărește, 


' Cuvântul 28, 20. 

: Cuvântul 4, 88. 

> Despre cei ce cred că se îndreprează din fapte, cap. 34, Dobrotoliubie, partea întâi. 
1 Cuvântul 28, cap. 51. 

împreună-simţirea inimii cu mintea se preface în unire a inimii cu mintea; în 
fine, când luarea-aminte s-a împropriat rugăciunii, mintea se pogoară în ini- 
mă pentru a săvârși acolo cea mai adâncă lucrare sfinţită a rugăciunii. Toate 
acestea se săvârșesc sub îndrumarea Harului Dumnezeiesc, după bunăvoirea 
şi rânduiala lui. Năzuinţa către cea de-a doua lucrare înainte de dobândirea 
primeia nu este numai nefolositoare, ci poate fi pricină a unei vătămări cât se 
poate de mari; pentru preîntâmpinarea acestei vătămări e ascunsă taina rugă- 
ciunii de iscodire și ușurătate într-o carte ca „Scara”, menită folosirii de către 
toți monahii îndeobşte. În acele vremuri fericite când vasele vii ale harului se 
găseau din belșug, toți cei ce aveau nevoie de sfat puteau cere, în împrejurări 
deosebite, sfat de la acestea. 

Printre monahii din Rait, pentru care a scris fericitul loan Scara, înflorea 
rugăciunea minţii sub călăuzirea povăţuirii încercate, duhovnicești. Despre 
aceasta, sfântul scriitor vorbeşte tot în parabole și în chip ascuns, în Cuvân- 
tul către păstor. EL se rostește astfel: „Mai întâi de toate, o! cinstite părinte, ne 
e de trebuinţă putere duhovnicească, ca cei pe care vrem să îi băgăm în Sfânta 
sfintelor, cărora ne-am hotărât să le arătăm pe Hristos odihnindu-Se pe masa 
cea de taină și ascunsă — mai ales câtă vreme se află în pridvorul acestei intrări 
și vedem că-i strâmtorează şi-i tulbură mulțimea ce vrea să le împiedice intra- 
rea cea dorită — să putem, luându-i de mână ca pe niște prunci, să-i izbăvim 
de mulțimea gândurilor. Iar dacă pruncii sunt din cale-afară de goi și de nepu- 
tincioși, e de neapărată trebuință să-i ridicăm pe umeri până ce vor trece prin 
poarta intrării celei cu adevărat strâmte, căci acolo are loc toată îngustarea și 
strâmtoarea — drept care a și zis oarecine despre strâmtimea aceasta: Aceas- 
ta este osteneala înaintea mea, până ce voi intra în locul cel sfânt al lui Dumne- 
zeu (Ps. LXXII, 16-17); şi osteneala se întinde doar până la intrare”. „Cel ce 
vrea să vadă pe Domnul înlăuntrul său se străduiește să curețe inima sa prin 
necontenita pomenire a lui Dumnezeu. Țara gândită a celui curat cu sufletul 
e înlăuntrul lui. Soarele ce strălucește în ea este lumina Sfintei Treimi. Văzdu- 
hul pe care îl răsuflă locuitorii ei e Arotsfântul Duh. Viaţa, bucuria și veselia 
acestei ţări este Hristos, Lumină din Lumina — Tatăl. Iată Ierusalimul și Împă- 
răţia lui Dumnezeu ascunsă în/ăuntrul nostru, după cuvântul Domnului (Lc. 
XVII, 11). Această ţară este norul slavei dumnezeiești: doar cei curați cu ini- 
ma vor intra în ea ca să vadă fața Stăpânului lor și ca să se lumineze minţile lor 
cu raza luminii Lui”?. „Străduie-te să intri în cămara care e înlăuntrul tău, și 
vei vedea cămara cea cerească. Amândouă sunt una: prin una și aceeași intrare 
intri în amândouă. Scara către Împărăţia Cerurilor e înlăuntrul tău: ea e alcă- 


' Cap. 14. 


2 Sfântul Isaac Sirul, Cuvântul 8. 

tuită în chip tainic în sufletul rău. Afundă-te în tine de la fața păcatului, și vei 
afla acolo trepte pe care vei putea sui la cer”. Preacuviosul Varsanufie cel Ma- 
re, monah ajuns la treapta cea mai înaltă a sporirii duhovnicești, i-a băgat pe 
ucenicii săi în Sfânta Sfintelor rugăciunii harice a inimii. Printre poveţele sale 
citim și pe următoarea, dată oarecărui sihastru aflat sub îndrumarea lui: „Cel 
ce Singur e fără de păcat, Dumnezeu, Care mântuiește pe cei ce nădăjduiesc în 
EI, să întărească dragostea ta a sluji Lui întru cuvioșie și dreptate în toate zilele 
vieţii tale, în biserica și altarul omului lăuntric, unde se aduc jertfe duhovni- 
ceşti lui Dumnezeu: aur, tămâie şi smirnă, unde se jungbhie viţelul cel îngrăşat, 
se stropeşte cu cinstitul sânge al Mielului Fără de prihană, unde răsună strigă- 
rile cele într-un glas ale sfinților îngeri: zrunci vor pune pe altarul Tău viței (Ps. 
L, 20). Atunci — când? — Când va veni Domnul nostru, Acest Arhiereu Mare, 
Care aduce și primeşte jertfa nesângeroasă; când, în numele Lui, ologul care 
şade la Poarta Frumoasă se va învrednici să audă glasul veselitor: Scoală-te și 
umblă (Fapte III, 6). Şchiopul va intra atunci în Sfânta sfintelor, umblând și 
săltând și lăudând pe Dumnezeu. Atunci se va curma somnul nepăsării și ne- 
ştiinţei; atunci se va depărta dormitarea trândăviei și leneviei de la gene; atunci 
cele cinci fecioare înțelepte îşi vor aprinde candelele (Mt. XXV, 3) şi vor sălta 
cu Mirele în cămara cea sfântă, cântând într-un glas, în liniște: Gastaţi și vederi 
că Bun este Domnul: fericit bărbatul care nădăjduieşte întru Dânsul (Ps. XXXI- 
II, 8); atunci se vor curma și lupta, şi spurcarea, și mișcarea; atunci se va înstă- 
pâni sfânta pace a Sfintei Treimi, se va pecetlui comoara și nefurată va rămâne. 
Roagă-te să pricepi și să pătrunzi, și să te bucuri întru Hristos lisus, Domnul 
nostru”?. Măreaţa descriere făcută de Părinți sfinţitei lucrări a rugăciunii inimii 
ne insuflă cea mai mare evlavie față de ea. Această evlavie și această bună înţe- 
legere ni se cer ca să ne lepădăm de silința la vreme nepotrivită, silința sama- 
volnică, trufașă, lipsită de dreaptă judecată, de a intra în Sfânta sfintelor cea de 
taină. Şi evlavia şi buna înţelegere ne învață să rămânem, prin rugăciunea cu 
luare-aminte, rugăciunea de pocăință, la porțile templului. Luarea-aminte și 
duhul înfrânt: iată cămara ce a fost dată ca liman păcătoşilor ce se pocăiesc. Ea 
e pridvorul templului. În ea să ne ascundem și să ne închidem de păcat. Să se 
adune în această Vitezdă toţi cei ce șchioapătă cu obiceiurile, toți leproșii, roți 
orbii și uscaţii (paraliticii) — într-un cuvânt, toţi cei bolnavi de păcat, așteptând 
mișcarea apei (|n. V, 3) — lucrarea milostivirii şi harului lui Dumnezeu. Însuși 
și Singur Domnul, la vremea cea de El știută, dăruiește vindecare și intrare în 
Sfânta Sfintelor, numai după bunăvoința Sa cea neurmată. Eu știu pe care i-am 


ales (In. XIII, 18), spune Mântuitorul. Nu voi M-azi ales pe Mine, le spune El 


! Sfântul Isaac Sirul, Cuvânrul 2. 
2 Răspunsul 115. 

aleșilor Săi, ci Eu v-am ales pe voi și v-am pus ca să mergeti şi roadă să aduceți, ca 
orice veți cere de la Tatăl în numele Meu, să vă dea vouă (|n. XV, 16). 

Foarte bun mijloc spre a deprinde rugăciunea lui lisus e cel cu care ne îm- 
bie ieromonahul Dorotei, nevoitor și scriitor ascetic rus. „Cine se roagă cu gu- 
ra”, spune acest ieromonah, „iar de suflet nu-i pasă și inima nu şi-o păzeşte, 
unul ca acesta se roagă văzduhului, iar nu lui Dumnezeu, și în deșert se oste- 
nește: fiindcă Dumnezeu ia aminte la minte şi la râvnă, iar nu la multa grăi- 
re. Omul trebuie să se roage cu toată osârdia sa: din sufletul său, și din mintea 
sa, şi din inima sa, cu frică de Dumnezeu, din toată puterea sa. Rugăciunea 
minţii nu îngăduie intrarea în cămara cea lăuntrică nici răspândirii, nici gân- 
durilor spurcate. Vrei să deprinzi lucrarea rugăciunii minţii şi inimii? O să te 
învăţ. la aminte cu râvnă și cu înţelegere, ascultă-mă, iubitul meu. La început 
trebuie să faci rugăciunea lui lisus cu glasul, alfel spus cu gura, cu limba şi cu 
graiul, fără să te audă altcineva decât tu însuți. Când gura, limba și simţuri- 
le se vor sătura de rugăciunea rostită cu glas tare, atunci aceasta se va curma 
şi va începe să fie spusă în șoaptă. După aceea, trebuie a o cugeta cu mintea, 
a pătrunde și a lua aminte totdeauna la simţirea gârlejului. Atunci, rugăciu- 
nea minții și inimii va începe la poruncă (adică prin lucrarea Harului Dum- 
nezeiesc), de la sine, neîncetat, a răsări, a se purta şi lucra, în toată vremea, în 
orice lucrare, în tot locul”!. 

Fericitul stareţ, ieromonahul Serafim de Sarov, predanisește începătorului, 
potrivit obiceiului de obște care era de mai înainte în mănăstirea Sarovului, să 
facă neîncetat rugăciunea: Doamne, lisuse Hristoase, Fiul lui Dumnezeu, 
miluiește-mă pe mine, păcătosul. „La rugăciune”, povăţuiește starețul, „ia 
aminte la tine însuţi, adică adună-ţi mintea și unește-o cu sufletul. La început 
— o zi, două și mai mult — fă această rugăciune numai cu mintea, pe bucăţi, 
luând aminte la fiecare cuvânt în parte. Când Domnul va încălzi inima ta cu 
căldura harului Său și te va uni într-un singur duh, atunci rugăciunea aceasta 
va curge în tine fără încetare și va fi pururea cu tine, desfătându-te și hrănin- 
du-te?. Tocmai asta înseamnă cuvintele grăite de Prorocul Isaia: Roua cea de 
la tine vindecare lor este (s. XXVI, 19). lar când vei cuprinde întru tine hra- 
na aceasta sufletească, adică împreună-vorbirea cu Domnul, la ce bun să mai 
umbli pe la chiliile fraţiilor, chiar de te va și chema cineva? Adevărat zic ţie, că 
grăirea deșartă e și iubire de zădărnicie. Dacă pe tine însuţi nu te înţelegi, oare 
poți socoti drept cu privire la ceva și învăţa pe alţii? Taci, neîncetat taci; adu-ţi 


' Anthologhion, Învățătura 32. Informaţii despre ieromonahul Dorotei se află în vol. 2 din 
Experienţe, în articolul „Vizită în mănăstirea Valaam”. 

2 Foarte puţini dobândesc unirea minţii cu inima la scurt timp după începerea nevoinţei ru- 
găciunii; de obicei, trec mulţi ani între începerea nevoinţei și unirea harică a minții cu inima: noi 
suntem datori să dovedim nefățărnicia alegerii noastre prin statornicie și îndelungă răbdare. 

aminte totdeauna că Dumnezeu este de faţă, şi de numele Lui adu-ţi aminte. 
Cu nimeni nu intra în vorbă — dar păzeşte-te, totodată, a osândi pe cei ce stau 
de vorbă și râd. Fii în atare împrejurare surd și mut, lăsând să-ţi treacă pe lân- 
gă urechi orice i-ar spune. Poţi să ţi-l iei drept pildă pe Ştefan cel Nou, a că- 
rui rugăciune era necontenită, obiceiul — blând, gura — tăcută, inima — sme- 
rită, duhul — umilit, trupul dimpreună cu sufletul — curat, fecioria — neprihă- 
nită, sărăcia — adevărată și neagonisirea — pustnicească: ascultarea lui era fără 
cârtire, lucrarea — răbdătoare, osteneala — osârdnică. Șezând la trapeză, nu te 
uita și nu osândi care cât mănâncă, ci ia aminte la tine însuţi, hrănindu-ţi su- 
fletul cu rugăciunea”! Starețul, după ce dă această povăţuire monahului înce- 
pător, care petrece viață făptuitoare în ostenelile mănăstirești, și îi predaniseș- 
te un fel de îndeletnicire cu rugăciunea potrivit celui făptuitor, îl opreşte de la 
năzuinţa lipsită de dreaptă socotinţă, la vreme nepotrivită, spre vieţuirea văză- 
toare (contemplativă) și rugăciunea potrivită acestei vieţuiri. „Oricine doreş- 
te”, spune el, „să petreacă viață duhovnicească dator este să înceapă cu viaţa 
făpruitoare, şi de-abia apoi să treacă la cea văzătoare: căci fără viaţa făptuitoare 
este cu neputinţă a trece în cea văzătoare. Viaţa făptuitoare slujește la curăţi- 
rea noastră de patimile păcătoase şi ne ridică la treapta desăvârșirii făptuitoare, 
iar prin însuși acest fapt ne aşterne înainte calea spre viața văzătoare. La aceas- 
ta pot purcede doar cei care s-au curăţit de patimi și au dobândit deprindere 
deplină întru viaţa făpruitoare, precum se poate vedea din cuvintele Sfintei 
Scripturi: Fericiţi cei curați cu inima, că aceia vor vedea pe Dumnezeu (Mt. V, 
8), şi din cuvintele Sfântului Grigorie de Dumnezeu Cuvântătorul: la vedere 
pot purcede doar cei preadesăvârșiţi prin cercarea lor (în viaţa făptuitoare). La 
viaţa văzătoare se cuvine a purcede cu frică și cutremur, cu inimă înfrântă și 
cu smerenie, cu îndelungă cercetare a Sfintelor Scripturi şi sub călăuzirea unui 
stareţ iscusit, de poate fi aflat unul ca acesta, iar nu cu îndrăzneală și samavol- 
nicie. După spusele lui Grigorie Sinaitul, cel îndrăzneţ și disprețuitor, ce cau- 
că (stare duhovnicească înaltă) nu după măsura sa, cu îngâmfare se sileşte a o 
atinge înainte de vreme. Şi iarăși: dacă cineva visează, urmând părerii sale, a 
atinge stare înaltă și a dobândit dorire satanicească, iar nu adevărată, pe ace- 
la diavolul îl vânează cu mrejile sale ca pe o slugă a sa”?. Preîntâmpinând în 
acest chip năzuinţa trufașă spre stări înalte de rugăciune, stareţul stăruie, s-ar 
putea spune, asupra trebuinței pentru toți călugării îndeobște, chiar şi pen- 
tru ascultătorii începători, de a vieţui întru luare-aminte și a se sili la rugăciu- 
ne ncîncetată. El bagă de seamă faptul că, în cea mai mare parte, îndreptarea 
duhovnicească pe care o ia monahul la intrarea în mănăstire rămâne stăpâni- 


! Povaţa 32. 
* Povaţa 29. 

toare în el pentru tot restul vieţii. „Dăruirile harice”, spune cu tărie Serafim, 
„le primesc numai cei ce au lucrare lăuntrică și priveghează asupra sufletelor 
lor!. Cei ce s-au horărâr cu adevărat a sluji lui Dumnezeu trebuie să se înde- 
letnicească întru aducerea-aminte de Dumnezeu și neîncetata rugăciune către 
Domnul lisus Hristos, spunând cu mintea: Doamne lisuse Hristoase, Fiul 
lui Dumnezeu, miluiește-mă pe mine, păcătosul. Prin această îndeletnicire, 
dacă omul se păzeşte de împrăștiere și păzeşte pacea conștiinței sale, se poate 
apropia de Dumnezeu și uni cu El. Altfel decât prin rugăciune neîncetată nu 
ne putem apropia de Dumnezeu, după cum spune Sfântul Isaac Sirul”?. Mona- 
hilor şi ascultătorilor ce binevoiesc a se îndeletnici cu rugăciunea lui lisus, pen- 
tru a scăpa mai lesne de împrăștiere și a rămâne mai lesne întru luarea-aminte, 
Serafim le dă sfatul de a sta în biserică la slujbe, cu ochii închiși, și a-i deschide 
numai atunci când îi vor îngreuna somnul și moțăiala. EI sfătuiește ca atunci 
ochii să fie aţintiţi la sfintele icoane, ceea ce de asemenea păzeşte de împrăşti- 
ere și îndeamnă la rugăciune?. Începătorul se deprinde la rugăciunea lui lisus 
cu osebită înlesnire în timpul lungilor slujbe mănăstirești. Stând de faţă la ele, 
de ce rătăceşti cu gândurile peste tot, fără roadă și spre vătămarea sufletului? 
lar de această rătăcire e cu neputinţă a scăpa dacă mintea nu va fi legată de ce- 
va. Îndeletnicește-te cu rugăciunea lui Iisus: ea va păzi mintea de împrăștiere; 
e vei face cu mult mai adunat, mai adânc; vei lua aminte cu mult mai bine la 
ceea ce se citește și se cântă în biserică — și, totodată, vei deprinde pe nebăgate 
de seamă și treptat rugăciunea minţii. — Pe cel ce vrea să ducă vieţuire cu lua- 
re-aminte, Sfântul Serafim îl îndeamnă să nu ia aminte la nimic din ceea ce se 
aude pe de lături, ca să nu i se umple capul de gânduri şi amintiri netrebnice și 
deșarte; îl îndeamnă să nu ia aminte la faptele altora, să nu le întoarcă pe toare 
fețele, să nu le judece și să nu vorbească despre ele; îl îndeamnă să fugă de îm- 
preună-vorbiri, să se poarte ca un străin, pe părinţii și fraţii întâlniți să îi cin- 
stească prin închinăciuni în tăcere, păzindu-se de ațintirea lor privirea“, fiind- 
Că această aţintire pricinuiește negreșit în suflet vreo oarecare întipărire, ce îl va 
face să se împrăștie și-l va abate de la rugăciune. Îndeobște, cel care duce viață 
cu luare-aminte nu trebuie să se uite spre nimeni cu stăruinţă și să nu asculte 
nimic cu mare osârdie, ci să vadă ca și cum n-ar vedea și să asculte în treacăt, ca 
amintirea și puterea luării-aminte să fie totdeauna libere, străine de întipăririle 
lumii, în stare și gata de primirea întipăririlor dumnezeiești. 

Este învederat că mijloacele cu care îmbie ieromonahul Dorotei și stare- 
țul Serafim sunt totuna cu mijlocul cu care îmbie Sfântul loan Scărarul: însă 


' Povaţa 4. 
? Povaţa 11. 
> Povaţa 11. 

Sfântul Ioan a înfățișat mijlocul său cu deosebită limpezime. Acest Părinte fa- 
ce parte dintre cei mai vechi şi mai vestiți povăţuitori ai monahismului, recu- 
noscut ca atare de Biserica Universală; sfinţii scriitori de mai târziu fac trimi- 
tere la el ca la un dascăl vrednic de crezare, ca la un vas viu al Sfântului Duh. 
Pe acest temei, noi propunem cu toată nădejdea cea bună mijlocul lui, spre 
întrebuințare de obşte, iubiţilor părinți şi frați — nu doar celor ce viețuiesc în 
mănăstiri, ci şi celor ce viețuiesc în lume având dorinţa nefățarnică de a se ru- 
ga fără prefăcărorie, cu spor și în chip bineplăcut lui Dumnezeu. Acest mijloc 
nu poate fi înlăturat: înlăturarea lui din rugăciune ar însemna înlăturarea din 
ea a luării-aminte, iar fără luare-aminte rugăciunea nu este rugăciune. Ea este 
moartă! Ea este grăire în deşert nefolositoare, de suflet vărămăroare, jignitoare 
față de Dumnezeu! Cel ce se roagă cu luare-aminte se roagă negreșit, mai mult 
sau mai puţin, folosind acest mijloc. Dacă luarea-aminte la rugăciune se va în- 
mulți și întări, negreșit se va arăta chipul de rugăciune cu care îmbie Dumne- 
zeiescul loan. „Cere prin plâns”, spune el, „caută prin ascultare, baze prin înde- 
lungă răbdare: că ce/ ce cere astfel va primi, și cel ce caută va afla, şi celui ce bate 
i se va deschide (Mt. VII, 8)”. 

Cercarea nu va întârzia să arate că atunci când se întrebuinţează acest mij- 
loc, mai cu seamă la început, cuvintele trebuie rostite foarte rar, ca mintea să 
izburească a intra în cuvinte ca în niște forme; la aceasta nu se poate ajunge 
când citirea e grabnică. Mijlocul Sfântului loan este cel mai la îndemână și 
când ne îndeletnicim cu rugăciunea lui isus, și când citim alte rugăciuni în 
chilie, chiar când citim Scriptura și cărțile Părinților. Nevoitorul trebuie să-l 
deprindă spunând cuvintele rugăciunii rar ca şi cum ar silabisi. Cel care s-a de- 
prins cu acest mijloc a dobândit rugăciunea gurii, a minții și a inimii, proprie 
oricui duce viaţă făptuitoare. Preasfinţitul Calist, patriarhul Constantinopo- 
lului, cugetă astfel despre rugăciune: „Rugăciunea neîncetată stă în necurmata 
chemare a numelui lui Dumnezeu. Fie că stă cineva de vorbă, fie că şade, fie 
că umblă, lucrează ceva, mănâncă sau cu vreun alt lucru se îndeletnicește, es- 
te dator a chema numele lui Dumnezeu în toată vremea și în tot locul, după 
porunca Scripturii: Neincerar rugați-vă (Tes. V, 17). În acest chip sunt nimi- 
cite toate încercările vrăjmașului. Trebuie să ne rugăm cu inima; trebuie să ne 
rugăm şi cu gura, atunci când suntem singuri; iar de se află cineva în târg, sau 
în tovărășia altora, acela nu trebuie să se roage cu gura, ci doar cu gândul. Ire- 
buie păzită privirea, și se cuvine a căuta totdeauna în jos, pentru a ne păzi de 
de împrăștiere și de cursele vrăjmașului. Desăvârşirea rugăciunii stă în a fi ros- 
tită aceasta către Dumnezeu fără abaterea minţii spre împrăștiere, când roa- 
te gândurile și simțămintele omului se adună într-o singură rugăciune. Rugă- 


' Cuvântul 28, cap. 56. 

ciunea și cântarea psalmilor trebuie săvârșite nu doar cu mintea, ci și cu gura, 
după cuvântul Prorocului David: Dogzmne, buzele mele vei deschide și gura mea 
va grăi lauda Ta (Ps. L, 16). Şi Apostolul, arătând că e de trebuință și gura, a 
grăit: Să aducem lui Dumnezeu jertfă de laudă, adică roada buzelor ce se mărtu- 
risesc numelui Lui (Evr. XIII, 15)”. Preacuviosul Varsanufie cel Mare i-a răs- 
puns unui ieromonah care îl întreba cum se cuvine să se roage: „Trebuie să te 
îndeletnicești câtva timp cu cântarea psalmilor, trebuie să te rogi câtva timp și 
cu gura; este de trebuință vreme și pentru a-ţi cerceta, și păzi gândurile. Cine 
are la prânz multe mâncăruri felurite mănâncă mul: și cu plăcere, iar cel care 
în fiecare zi întrebuințează una și aceeași mâncare nu doar că o mănâncă fă- 
ră plăcere, ci uneori simte, poate, chiar greață față de ea. Așa se întâmplă și în 
privința tagmei noastre. În cântarea de psalmi și în rugăciunea cu gura nu te 
lega, ci fă cât îţi va da ţie Domnul. Nu părăsi nici citirea, nici rugăciunea lăun- 
trică. Puțin dintr-una, puțin din cealaltă — și așa vei trece ziua bineplăcând lui 
Dumnezeu. Părinţii noștri cei desăvârşiți nu aveau pravilă anume, ci de-a lun- 
gul întregii zile împlineau pravila lor: se îndeletniceau câtva timp cu cânta- 
rea psalmilor, câtva timp spunea rugăciuni cu gura, îşi cercetau câtva timp și 
gândurile; se îngrijeau — puţin, dar o făceau — și de mâncare: iar toate acestea 
le făceau cu frică de Dumnezeu”?. Așa cugeta și povăţuia pe fratele Preacuvi- 
osul Părinte, ce se afla în mare sporire cât priveşte rugăciunea. Cercarea înva- 
ță pe tot cel ce se îndeletnicește cu rugăciunea că rostirea întrucâtva auzită a 
rugăciunii lui Lisus și, îndeobște, a tuturor rugăciunilor, ajută ca mintea să nu 
fie răpită de împrăştiere. De se întâmplă vreo năvălire puternică a vrăjmașu- 
lui, când se face simțită o slăbire a voinţei și întunecare a minţii, rugăciunea 
cu glas este neapărat trebuincioasă. Rugăciunea glasului întru luare-aminte e, 
totodată, și a minţii și a inimii. 

Prin sărăcăciosul nostru cuvânt nu îi abatem și nu-i îndepărtăm pe iubi- 
ţii noştri părinți și frați de la sporirea înaltă în rugăciune; dimpotrivă, le-o do- 
rim cu toată osârdia. De-ar fi toţi călugării asemenea îngerilor și arhanghelilor, 
care nu au odihnă ziua şi noaptea de dragostea Dumnezeiască ce-i îmboldește 
şi din pricina căreia se îndestulează fără încetare şi fără saț de slavoslovirea lui 
Dumnezeu. Tocmai ca negrăita bogăţie a rugăciunii inimii să fie primită la vre- 
mea cuvenită este făcută preîntâmpinare în privinţa lucrării mai înainte de vre- 
me, greşite, obraznice. Este oprită năzuința lipsită de dreaptă socotință, înfier- 
bântată, a omului de a descoperi în sine rugăciunea harică a inimii; este oprită 
această năzuinţă fiindcă pricina ei este neștiința sau neîndestulătoarea cunoaș- 
tere și trufașa socotire de sine a fi în stare de rugăciunea harică și a fi vrednic de 


' Dobrotoliubie, partea a patra. 
2 Răspunsul 177. 

ea; este oprită cestă năzuinţă fiindcă a descoperi omul în sine rugăciune harică 
numai prin propriile sforțări este cu neputinţă; este oprită această năzuință, ce 
năvăleşte ca ieșită din minţi asupra ușii bisericii de taină a lui Dumnezeu, încer- 
când să intre cu sila, pentru ca ea să nu împiedice bunătatea lui Dumnezeu de 
a se milostivi cândva de noi, a socoti vrednici pe cei nevredhnici, a da darul celor 
ce nu așteaptă darul, celor care s-au osândit pe sine la veșnicele chinuri în în- 
chisorile iadului. Darul se dă celui ce s-a smerit și s-a urgisit pe sine în faţa mă- 
reției darului; darul se dă celui care s-a lepădat de voia sa și s-a încredințat voii 
lui Dumnezeu; darul se dă celui ce îmblânzește și omoară în sine trupul şi sân- 
gele, ce îmblânzeşte și omoară în sine cugetarea trupească prin poruncile Evan- 
gheliei. Viaţa răsare potrivit cu treapta acestei omorâri. Venind pe neașteptate, 
numai după bunăvoința sa, ea împlinește și desăvârșește omorârea începută de 
bunăvoia omului. Cei nechibzuiți, încăpăţânaţi, mânaţi de părerea de sine și 
rânduiala de sine, căutătorii stării înalte de rugăciune, sunt totdeauna pecetlu- 
iţi cu pecetea lepădării, potrivit hotărârii legii duhovniceşti (Mr. XXII, 12-13). 
Îndepărtarea acestei peceți este foarte anevoioasă — în cea mai mare parte cu ne- 
putinţă. Care-i pricina? — Iat-o: trufia și părerea de sine, care duc în amăgirea 
de sine, în părtăşia cu dracii și în robia lor, nu lasă pe om să vadă cât de greși- 
tă și de primejdioasă e starea sa, nu îl lasă să vadă nici amara părtășie cu dracii, 
nici jalnica, omorâtoarea lor robie. „Îmbracă-re întâi cu frunze, şi apoi, când va 
porunci Dumnezeu, vei aduce și roade”!, au zis Părinţii. La început să dobân- 
deşti rugăciune cu luare-aminte: celui curățit și pregătit prin rugăciunea cu lua- 
re-aminte, șlefuit, întărit de poruncile Evangheliei, întemeiat pe ele Dumnezeu 
— Arotmilostivul Dumnezeu — îi dă la vremea potrivită rugăciunea harică. 
Dascălul rugăciunii e Dumnezeu; rugăciunea adevărată este dar al lui 
Dumnezeu?. Celui care se roagă întru zdrobirea duhului, statornic, cu fri- 
ca lui Dumnezeu, cu luare-aminte, Dumnezeu Însuși îi dă sporire treptată în 
rugăciune. Ca urmare a rugăciunii cu luare-aminte și smerenie apare lucrarea 
duhovnicească și căldura duhovnicească, ce fac inima să învie. Inima înviată 
trage la sine mintea, se face biserică a rugăciunii harice? și vistierie a darurilor 
duhovniceşti pe care aceasta le aduce, precum îi este felul. „Ostenește-te”, 
spun marii nevoitori și dascăli ai rugăciunii, „a dobândi cu durerea inimii căl- 
dura și rugăciunea, și Dumnezeu îţi va da să le ai pururea. Uitarea le alungă; 
iar ea însăși se naște din lenevire. — Dacă vrei să te izbăveşti de uitare și de ro- 
bire, nu vei putea ajunge la aceasta altminteri decât dobândind în tine focul 
duhovnicesc: numai de la căldura lui pier uitarea și robirea. Frate! Dacă inima 


1 Preacuviosul Varsanufie cel Mare și loan Prorocul, răspunsul 325. 

? Scara, Cuvântul 28, cap. 64. 

* Scara darurilor Dumnezeieşti, a lui Teofan monahul, Dobrotoliubie, partea întâi; Calist şi 
Ignatie Xanrhopulos, cap. 54, Dobrotoliubie, partea a doua; Starețul Serafim, Povaţa 11. 

ta nu va căuta pe Domnul ziua și noaptea, cu durere, nu vei putea spori; iar 
dacă, lăsând toare celelalte, te vei îndeletnici cu aceasta, vei ajunge la sporire, 
precum spune Scriptura: Îndeletniciţi-vă şi cunoaşteţi (Ps. XLV, 10)!. — Frate! 
Roagă bunătatea Celui Ce vrea ca zori oamenii să se mântuiască şi la cunoștința 
adevărului să vină (1 Tim. IL, 4), ca EL să-ţi dăruiască trezvia duhovnicească, 
care aprinde focul duhovnicesc. Domnul, Stăpânul cerului și al pământului, 
a venit pe pământ pentru a pogori pe el acest foc (Lc. XII, 44). Împreună cu 
tine mă voi ruga, după puterea mea, și eu, ca să îţi dăruiască ţie această tre- 
zvie Dumnezeu, Care dă harul tuturor celor ce îl cer cu osteneală și osârdie. 
Harul, venind, te va povăţui la adevăr. El luminează ochii, îndreaptă minrea, 
goneşte somnul slăbănogirii și nepăsării, întoarce strălucirea armei ce s-a aco- 
perit de rugină în pămânuul leneviei, întoarce strălucirea hainelor spurcate în 
robie la barbari, insuflă ură față de mortăciunile urâcioase care alcătuiesc hra- 
na barbarilor, insuflă dorinţa de săturare cu jertfa cea mare adusă pentru noi 
de Marele Arhiereu. Anume această jertfă, despre care Dumnezeu a descope- 
rit Prorocului că ea curăţește păcatele şi ridică fărădelegile (Is. VI, 7), iartă pe 
cei ce plâng, celor smeriţi le dă har (Pilde III, 34), se arată în cei vrednici — și 
prin această jertfă ei moştenesc viața veșnică, întru numele Tatălui și al Fiu- 
lui și al Sfântului Duh”?. „Irezvia duhovnicească e meșteșug duhovnicesc, ca- 
re izbăveşte desăvârșit pe om, cu harul lui Dumnezeu, de faptele păcătoase și 
de gândurile și cuvintele pătimașe, atunci când e trăită vreme îndelungată și 
cu osârdie. Ea este liniştire a inimii; ea e păzire a minţii; ea e luare-aminte la 
sine, străină de orice gând, care totdeauna, necurmat și neîncetat cheamă pe 
Hristos lisus, Fiul lui Dumnezeu și Dumnezeu, prin EI răsuflă, cu E] se oșteș- 
te bărbăteşte asupra vrăjmașilor, Lui se mărturisește”. Astfel definește trezvia 
Sfântul Isihie al Ierusalimului”. Cu el conglăsuiesc şi ceilalți Părinţi. 
„Venind foc în inimă, a înviat rugăciunea; iar sculându-se aceasta și înăl- 
ţându-se la cer, s-a făcut pogorârea focului în foișorul sufletului”. Aceste cu- 
vinte sunt ale luminătorului din Sinai, loan Scărarul. Este învederat că sfân- 
tul vorbeşte din propria sa cercare fericită. Asemenea s-a întâmplat și cu Sfân- 
tul Maxim Capsocalivitul. „Eu”, i-a povestit acesta Preacuviosului Grigorie 


! Preacuvioșii Varsanufie cel Mare și loan Prorocul, răspunsurile 264 şi 274. Răspunsurile 
citate aici au fost date Preacuviosului Avvă Dorotei, care cu binecuvântarea acestor Părinți se 
îndeletnicea cu necurmata pomenire a lui Dumnezeu, adică rugăciunea minţii. Părinţii au 
poruncit Avvei să nu slăbească în această nevoinţă, ci să semene cu nădejde — răspunsul 263. 

> Răspunsul 111. 

3 Cuvânt despre trezvie, cap. 1, 3 şi 5, Dobrotoliubie, partea a doua. 

4 Fericitul Nichifor, Cuvânt despre trezvie și paza minții, Dobrotoliubie, partea a doua; 
Preacuviosul Simeon Noul Teolog, Despre cel de-al treilea fel al rugăciunii, Dobrozoliubie, 
partea întâi. 

5 Scara, Cuvântul 28, cap. 45. 

Sinaitul, „din tinereţile mele aveam credință mare în Doamna mea, Maica 
lui Dumnezeu, și mă rugam ei cu lacrimi să îmi dea harul rugăciunii minţii. 
Odată am mers, după obicei, în biserica Ei, și m-am rugat ei cu osârdie pentru 
aceasta. M-am apropiat și de icoana ei, am prins a săruta cu evlavie multă chi- 
pul ei — și am simţit deodată că a căzut în pieptul meu și în inimă o căldură ce 
nu ardea lăuntrul meu, ci, dimpotrivă, mi-l îndulcea și roura, îmboldind su- 
fletul meu la străpungere. Din vremea aceea inima mea a început a petrece în- 
tru sine în rugăciune, și mintea mea a se desfăta de pomenirea lui lisus al meu 
şi a Maicii lui Dumnezeu, și a-L avea neîncetat în sine pe El, Domnul Iisus. 
Din vremea aceea, rugăciunea n-a încetat nicicând în inima mea”. Rugăciu- 
nea harică s-a arătat pe neașteptate, fără de veste, ca dar de la Dumnezeu; su- 
fletul Preacuviosului era pregătit de primirea darului rugăciunii prin rugăciu- 
nea cu luare-aminte, smerită, statornică. Rugăciunea harică n-a rămas în Prea- 
cuvios fără urmările ei obişnuite, cu totul neștiute și improprii stării trupeşti 
și sufletești. O îmbelșugată arătare a focului duhovnicesc în inimă, a focului 
iubirii Dumnezeiești, este descrisă de către Gheorghe, zăvorâtul din Zadonsk, 
din propria lui cercare?; dar mai înainte de asta i-a fost trimis darul Dum- 
nezeiesc al pocăinţei, care a curăţit inima pentru dragoste, dar care a lucrat 
ca focul, nimicind tot ce întinează curţile Domnului Celui Sfânt şi Tare? și a 
aruncat trupul însuși în neputinţă. „Focul cel sfânt și mai presus de ceruri”, 
spune Sfântul loan Scărarul, „pe unii îi arde, din pricina curăţiei lor neîndes- 
tulătoare, iar pe alții, dimpotrivă, îi luminează, ca pe unii ajunși la desăvârşire. 
Unul și același foc este numit și foc mistuitor, și foc luminător. Din această 
pricină, unii ies de la rugăciunea lor ca dintr-un cuptor de foc, simțind oarece 
ușurare de întinare și de cele materiale, iar alţii ies ca luminaţi de o lumină și 
îmbrăcați în îndoita haină a smereniei și veseliei. În ce-i priveşte pe aceia care 
nu simt după rugăciunea lor nici una dintre aceste două lucrări se roagă încă 
trupeşte, iar nu duhovnicește”f. „Rugăciune duhovnicească” e numită aici ru- 
găciunea mânată de harul Dumnezeiesc, iar „rugăciune trupească” — rugăciu- 
nea săvârșită de om cu propriile sforțări, fără împreună-lucrarea vădită a haru- 
lui. rugăciunea de al doilea fel este neapărat trebuincioasă, cum întărește ace- 
lași loan Scărarul, pentru ca rugăciunea harică să fie dăruită la vremea ei”. Dar 
care este semnul venirii rugăciunii harice? — Ea însemnează venirea sa prin 


! Dobrotoliubie, partea întâi. 

2 Vezi povestirea zăvorârului din Experienţe ascetice, III, Cuvântul despre frica de Dumnezeu 
şi dragostea de Dumnezeu. 

3 Sfântul Isaac Sirul, Cuvântul 68. 

1 Cuvântul 28, cap. 52. 

3 Cuvânvul 28, cap. 16, 21 şi 27. 

plânsul cel mai presus de fire — şi omul intră pe poarta bisericii lui Dumnezeu 
— inimii sale — întru mărturisire negrăită. 

Mai înainte de a purcede la descrierea mijlocului propus de Sfinții Părinți 
numai pentru sihaștri, socotim că e de trebuinţă a-l pregăti întrucâtva pe ci- 
titor. — Scrierile Părinților pot fi asemănare unei farmacii în care se află mul- 
țime de doctorii tămăduitoare; însă bolnavul ce nu cunoaște arta vindecării și 
nu are un doctor ca îndrumător va întâmpina mari greutăţi în alegerea doc- 
toriei ce este potrivită pentru boala sa; iar dacă din nădăjduire în sine și ușu- 
rătate, fără a strânge, în lipsa unui doctor, îndestule cunoștințe din cărțile de 
medicină, bolnavul se va hotărî în pripă să aleagă și să ia de capul său docto- 
ria, această alegere poate fi nefericită la culme. O doctorie care în sine e ţă- 
măduitoare se poate arăta nu numai nefolositoare, ci chiar foarte vătămă- 
toare. Într-o poziţie asemănătoare poziţiei unui astfel de bolnav suntem puși 
noi, din lipsa îndrumătorilor purtători de Duh, faţă de scrierile Sfinților Pă- 
rinţi despre lucrarea tainică a rugăciunii inimii și urmările ei. Învățătura des- 
pre rugăciune, în cărțile Părintești ajunse până la noi, este înfățișată destul de 
deplin și limpede: noi însă, fiind puși întru neștiința noastră înaintea acestor 
cărți în care sunt înfăţişate, întru foarte mare felurime, faptele și stările înce- 
pătorilor, mijlociilor și desăvârșiţilor, alegerea lucrării și stării ce ne sunt potri- 
vite ni se face cât se poate de grea. Nespus de fericit este acela care va pricepe 
și va simţi această greutate. Nepricepând-o, la o citire superficială a Sfinţilor 
Părinţi, făcând cunoștință superficială cu lucrările propuse de către ei, mul- 
ţi şi-au luat asupră-și câte o lucrare nepotrivită lor și și-au pricinuit vătăma- 
re. Sfântul Grigorie Sinaitul, în lucrarea sa scrisă pentru un isihast foarte spo- 
rit, Longhini, grăiește: „Una e liniștirea, alta este viaţa de obşte. Oricine pe- 
trece în vieţuirea la care a fost chemat se va mântui; și, drept aceea, mă tem a 
scrie din pricina celor neputincioşi, văzând că vieţuiești printre ei: fiindcă ori- 
cine duce, din auzite sau din învăţătură, nevoinţă prisositor de aspră a rugă- 
ciunii piere, ca unul ce nu a dobândit povăţuitor”?. Sfinții Părinți aminresc că 
mulți, apucându-se de rugăciune în chip greșit, după mijloace pentru care nu 
eru copți și de care nu erau în stare, au căzut în amăgire de sine și vătămare a 
minţii. — Nu numai din citirea cărților Părinteşti fără a le înțelege îndeajuns 
ia naștere vătămare cât se poate de mare, ci și din părtășia cu marii bineplă- 
cuţi ai lui Dumnezeu, din auzirea sfintei lor învățături. Așa s-a întâmplat cu 
monahul sirian Malpat. El era ucenic al Preacuviosului Iulian. Însoţindu-și 
Bătrânul, Malpat l-a cercetat pe Preacuviosul Antonie cel Mare și s-a învred- 
nicit să audă din gura lui învăţătură preaînaltă despre vieţuirea călugărească: 


' Despre cum se cuvine a cânta, Dobrotoliubie, partea întâi. 
? Ibidem. 

despre omorârea de sine, despre rugăciunea minţii, despre curăția sufletului, 
despre vederea duhovnicească. Nepricepând în chipul cuvenit învățătura, în- 
fierbântându-se de aprindere materialnică, Malpat a pus asupra sa nevoință 
foarte aspră în zăvorâre, cu nădejdea de a atinge înalta stare duhovnicească de 
care auzise de la Marele Antonie, pe care o văzuse şi o pipăise în Marele Anto- 
nie. Urmarea acestei lucrări a fost o amăgire de sine cât se poate de groaznică. 
Potrivit cu lucrarea puternică a luat naştere o înşelare puternică, iar părerea de 
sine, cuprinzând sufletul nefericitului, a făcut acest suflet de neajuns pentru 
pocăință, ca atare şi pentru vindecare: Malpar s-a arătat născocitor și cap al 
eresului evhaiţilor!. O, întâmplare amară! O, privelişte preaîntristătoare! Uce- 
nicul unui sfânt mare, auzind învățătura celui preamare între sfinţi, a pierit 
din pricină că nu a potrivit această învăţătură la măsura lucrării sale: a pierit 
în acele vremuri când, din pricina mulțimii sfinţilor care erau în stare și să că- 
lăuzească și să vindece, erau foarte puţini cei ce piereau din înșelare. Se spune 
asta spre preîntâmpinarea noastră. Şi când străluceau luminători fără număr, 
calea monahismului lăuntric — a tainicei însingurări și liniștiri de rugăciune a 
minţii în inimă — a fost socotită ca împresurată de primejdii: cu atât mai pri- 
mejdioasă este această cale după lăsarea unei nopţi adânci. Luminătorii ceru- 
lui au fost acoperiţi de beznă și de nori deși. Irebuie să călărorim cu cea mai 
mare lipsă de grabă, pe pipăite. Studierea cărţilor Părinteşti lăsate de Pronia 
lui Dumnezeu spre călăuzire duhovnicească monahismului contemporan es- 
te o nevoinţă deloc neînsemnată. Pentru a o săvârși se cere lepădare de sine, 
se cere părăsirea grijilor lumești — nu mai vorbesc de distracții, amuzamente 
și desfătări; se cere vieţuire după poruncile evanghelice, se cere curăție a min- 
ţii și a inimii, singura prin care se vede și se înţelege duhovniceasca, sfânta, 
cainica învățătură a Duhului, potrivit treptei curăţirii. Cel ce a priceput că în 
vremurile de acum comoara mântuirii și a desăvârşirii creștine este ascunsă în 
cuvintele grăite de către Duhul Sfânt ori sub înrâurirea Lui, adică în Sfânta 
Scriptură şi scrierile Sfinţilor Părinţi, să se bucure duhovnicește pentru afla- 
rea unei cunoștințe ce are un folos de căpătâi, să se ascundă cu totul de lume 
în viaţa cea cucernică, să meargă și, vânzând toate câte le are, să cumpere țari- 
na în care e ascunsă mântuirea și desăvârşirea (Mt. XIII, 44). Pentru studierea 
vemeinică a Scripturii, avându-se cuvenit făptuire, este nevoie de vreme înde- 
lungată. După studierea temeinică a Scripturii, nevoitorul se poate atinge, cu 
cea mai mare fereală, cerând mereu ajutorul lui Dumnezeu prin rugăciune și 
plâns, din sărăcia duhului, și de acele lucrări care duc la desăvârşire. Un oare- 
care sfânt monah povestea despre sine că de-a lungul a doisprezece ani a studi- 
at scrierile Sfinților Părinţi, ducând viaţa obişnuită a unui călugăr de chinovie; 


' Sfântul Isaac Sirul, Cuvântul 55. 

după scurgerea acestui răstimp, s-a hotărât a face cunoștință în chip lucrător 
cu adânca lucrare monahală a cărei cunoaştere teoretică o dobândise prin citi- 
re şi, pesemne, după felul acelei vremi, din împreună-vorbiri cu Părinţii spo- 
riţi!. Sporirea monahală merge neasemuit mai încet sub călăuzirea prin citire 
decât sub călăuzirea unui povățuitor duhovnicesc. 

Ceea ce a scris fiecare sfânt scriitor este scris din așezarea lui harică şi din lu- 
crarea lui, potrivit așezării și lucrării lui: trebuie luat aminte cu osebire la acest 
lucru! Să nu ne lăsăm atrași și extaziaţi de o carte ce parcă este scrisă cu foc, ca- 
re povestește despre stări și lucrări înalte, care nu ne sunt proprii. Citirea unei 
astfel de cărţi, înfierbântând închipuirea, ne poate vătăma, împărtășindu-ne 
cunoştinţa și dorinţa unor nevoinţe care vin pentru noi înainte de vreme și ne 
sunt cu neputinţă de săvârșit. Să folosim cartea unui Părinre care, prin sporirea 
sa mai măsurată, este cel mai aproape de starea noastră. Astfel privind cărţile 
Părinteşti, pentru cele dintâi lecturi ale unui monah care dorește a face cunoș- 
tinţă cu nevoința lăuntrică a rugăciunii, pot fi recomandate poveţele lui Sera- 
fim de Sarov, lucrările lui Paisie de la Neamţ şi ale prietenului acestuia, schi- 
monahul Vasile. Sfinţenia acestor oameni şi corectitudinea învățăturii lor sunt 
neîndoielnice. După studierea acestor scrieri se poate trece la cartea Preacuvio- 
sului Nil Sorski. Mică este această carte la arătare, însă cuprinderea ei duhovni- 
cească este de o mărime neobișnuită. Este greu să găsim o problemă legată de 
lucrarea minţii care să nu fie dezlegată în ea. Totul este înfățișat cu o neobișnu- 
ită simplitate, limpezime şi cât se poate de mulțumitor. Astfel este înfățișat și 
mijlocul îndeletnicirii cu rugăciunea lui isus. Totuși, atât mijlocul cât şi întrea- 
ga carte sunt menite monahilor ce sunt deja în stare să se liniștească. 

Preacuviosul Nil îndeamnă pe nevoitor z făcea cu gândul, neîngăduindu-i 
să cugete nu doar vreun lucru păcătos și deșert, ci chiar folositor, la arătare, 
şi duhovnicesc. În loc de orice gând, el poruncește ca nevoitorul să priveas- 
că neîncetat în adâncul inimii și să grăiască: Doamne Lisuse Hristoase, Fi- 
ul lui Dumnezeu, miluiește-mă pe mine, păcătosul. Nevoitorul poate să se 
roage şi stând, și șezând, și culcat; cei tari cu sănătatea şi puterile se roagă şe- 
zând şi stând, neputincioşii pot să se roage și culcați, fiindcă în această rugă- 
ciune domneşte nu nevoința trupului, ci nevoința duhului. Se cuvine a da tru- 
pului o poziţie care să lase duhului întreaga libertate de a lucra precum îi este 
propriu. Trebuie amintit că aici se vorbește despre lucrarea unor monahi care 
prin îndestulă nevoință trupească au adus în rânduiala cuvenită imboldurile 
lor trupești, și din pricina sporirii lor au trecut de la nevoinţa trupească la cea 
sufletească. Preacuviosul Nil poruncește zăvorârea minţii în inimă și înfrâna- 
rea după putinţă a răsuflării pentru a nu răsufla des. Asta înseamnă: trebuie a 

răsufla foarte lin. Îndeobşte, trebuie înfrânate toate mişcările sângelui, iar su- 
fletul și trupul — ţinute într-o poziţie tihnită, în poziţie de liniște, de evlavie și 
frică de Dumnezeu. Fără aceasta, lucrarea duhovnicească nu se poate arăta în 
noi: ea se va arăta atunci când se vor alina toate mișcările și izbucnirile sânge- 
lui. Cercarea va arăta degrabă că înfrânarea răsuflării, adică răsuflarea rară şi 
lină, ajută foarte mult nevoitorului să se aducă în starea de liniște și să-și adu- 
ne mintea din împrăștiere. „Multe sunt faptele îmbunătăţite”, grăiește Sfântul 
Nil, „dar toate sunt în parte: rugăciunea inimii însă este izvorul tuturor bu- 
nătăţilor; ea adapă sufletul ca pe o grădină. Această lucrare, care stă în păzirea 
minţii în inimă afară de orice gând, este foarte anevoioasă pentru cei nede- 
prinși cu ea; ea e anevoioasă nu doar pentru începători, ci și pentru aceia din 
făptuitorii îndelung ostenitori care încă nu au primit și n-au păstrat înlăuntrul 
inimii dulceaţa rugăciunii venită din lucrarea harului. Se știe din cercare că 
pentru cei neputincioşi această lucrare pare foarte grea şi neîndemânoasă; dar 
când va dobândi omul harul, atunci se va ruga fără osteneală și cu drag, fiind 
mângâiat de har. Când va veni lucrarea rugăciunii, ea va trage mintea la sine, 
o va veseli și o va slobozi de împrăştiere”!. Pentru a deprinde mijlocul propus 
de Preacuviosul Nil Sorski, este foarte bine a-l îmbina cu mijlocul Sfântului 
loan Scărarul, rugându-ne cu multă lipsă de grabă. În predanisirea mijlocu- 
lui său, Preacuviosul NIil face trimitere la mulți Părinţi ai Bisericii de Răsărit şi 
Universale, și în primul rând la Preacuviosul Grigorie Sinaitul. 

Scrierile Preacuviosului Grigorie Sinaitul, având deplină valoare duhovni- 
cească, deja nu mai sunt atât de accesibile și limpezi ca scrierile Preacuviosului 
Nil Sorski. Pricina acestui fapt este modul expunerii, concepţiile acelei vremi 
despre felurite lucruri care pentru noi sunt străine, deosebita sporire 
duhovnicească atât a celui care a scris cartea cât și a celui pentru care a fost 
scrisă ea. Metoda de rugăciune propusă de Grigorie Sinaitul este aproape ace- 
eași ca cea propusă de Nil Sorski, ce şi-a împrumutat învățătura despre rugă- 
ciune atât din citirea și învățătura cărții Sinaitului cât şi din împreună-vorbi- 
rile avute cu ucenicii Sinaitului atunci când a vizitat Răsăritul. „Dimineaza să 
semeni sămânța ta”, spune Preacuviosul Grigorie, făcând trimitere la Înţelep- 
tul Solomon, „adică rugăciunea, izr sezra să nu înceteze mâna ta, ca nu cumva 
să fie o vreme care să curme rugăciunea ta neîncetată și să nu nimereșşti ceasul 
în care ea poate fi auzită: că nu știi care va ajunge la țintă, aceasta ori aceea 
(Eccl. XI, 6). Aşezându-te de cu dimineaţă pe un scăunel înalt ca de o palmă, 
coboară-ți mintea din cap în inimă și ţine-o în ea, aplecându-te cu încordare 
ca să simţi durere în piept, în umeri și în grumaz, strigă neîncetat cu mintea 
sau cu sufletul: Doamne, Lisuse Hristoase, miluiește-mă. Ţine-ţi întrucâtva 

şi răsuflarea, ca să nu răsufli în voie”!. În privinţa învățăturii despre cum se cu- 
vine a ţine răsuflarea, Sinaitul face trimitere la Preacuvioșii Isaia Pustnicul, 
loan Scărarul şi Simeon Noul Teolog. „Dacă voim a afla fără greș adevărul și 
a-l cunoaște”, grăiește Sinaitul, „să ne străduim a avea numai lucrarea inimii 
cu totul fără chip, neîngăduind nicidecum slobozenie închipuirii, nelăsând vi- 
sarea să dea naştere vreunui chip de sfânt sau vreunei lumini: fiindcă are obi- 
cei înșelarea, mai ales la începutul nevoinței, să amăgească mintea celor necer- 
caţi prin asemenea închipuiri mincinoase. Să sârguim a avea în inimă numai 
lucrarea rugăciunii, ce încălzeşte şi veseleşte inima, aprinde sufletul spre ne- 
grăita iubire de Dumnezeu și oameni. Atunci, din rugăciune se va naște sme- 
renie şi străpungere însemnată, fiindcă rugăciunea în începători este lucrare 
înțelegătoare pururea în mișcare a Sfântului Duh. Lucrarea aceasta este la în- 
ceput asemenea unui foc ce răsare din inimă, iar la sfârşit asemenea unei lu- 
mini bineînmiresmate”?. Prin „începători” se înţeleg aici cei începători în pri- 
vinţa liniștirii; și toată cartea Preacuviosului Grigorie Sinaitul este menită în- 
drumării celor care se liniştesc (isihaştilor). Iarăși grăiește Sfântul Sinait: „Unii, 
predanisind învățătura despre rugăciune, spun a se face doar cu gura, iar alții 
doar cu mintea; eu spun și una și alta. Uneori mintea, trândăvindu-se, nu 
poate face rugăciunea, alteori se trândăveşte gura: şi drept aceea se cade a ne 
ruga cu amândouă — și cu gura, şi cu mintea. Se cade, totuși, a striga fără gă- 
lăgie și tulburare, ca glasul să nu tulbure simţirile și luarea-aminte a minţii și 
să nu se facă piedică rugăciunii. Mintea, obişnuindu-se cu lucrarea, va spori şi 
va primi de la Duhul puterea de a se ruga cu tărie și în tot chipul. Atunci ea 
nu se va sili să facă rugăciunea cu gura, și nici nu va putea, fiind pe de-a-ntre- 
gul mulțumită cu rugăciunea minţii”?. Propunând rugăciunea cu gura la răs- 
timpuri, Sfântul Grigorie îmbină metoda sa cu cea a Sfântului loan Scărarul. 
În esenţă este vorba de una și aceeași metodă; însă Sfântul Grigorie vorbește 
despre ea de la măsura lui de sporire, pe care o știm prea bine. Cel ce se înde- 
letnicește osârdnic cu metoda Scărarului va ajunge, venind vremea potrivită, 
la acea stare de rugăciune despre care vorbeşte Sinaitul. Rugăciunea — după 
părerea foarte întemeiată, practică a Sinaitului — trebuie să fie însoţită îndeo- 
sebi de răbdare. „Cel ce se linişteşte trebuie să șadă, în cea mai mare parte, 
când săvârşeşte rugăciunea, dată fiind greutatea acestei nevoinţe, iar uneori 
Chiar să se întindă în pat pentru scurtă vreme, ca să dea oarecare odihnă tru- 
pului: însă șederea ta se cuvine a fi întru răbdare, pentru porunca celui ce a zis: 
Stăruiţi în rugăciune (Col. IV, 2), şi să nu te ridici degrabă, împuţinându-te cu 


! Despre liniștire în 15 capete, cap. 2-3. 

2 Învăţătură cu de-amănuntul despre liniştire și rugăciune. Despre felul cum poate fi afla- 
tă lucrarea. 

? Despre liniştire. Despre cum se cuvine a spune rugăciunea. 

sufletul din pricina durerii, a strigării minţii și a adâncirii statornice cu min- 
tea în inimă. Așa spune Prorocul: Cuprinsu-m-au dureri ca ale celei care naște 
(ler. VIII, 21). Însă lăsând capul în jos și adunând mintea în inimă — dacă ţi 
s-a deschis inima ta — cheamă în ajutor pe Domnul lisus. Iar de te dor adesea 
umerii și capul, stăruiește cu osteneală și cu râvnă în acestea, căutând în inimă 
pe Domnul: fiindcă Împărăția Cerurilor este a celor care se silesc, și cei ce se 
silesc o răpesc pe ea (Mt. XI, 12). Domnul a arătat că râvna cea adevărată stă 
în răbdarea acestor dureri și a celor asemenea lor. Răbdarea și stăruința în toa- 
ză lucrarea e născătoare de dureri sufleteşti și trupești”!. Prin cuvântul „dure- 
re” se înțelege aici în primul rând străpungerea duhului, plânsul duhului, în- 
durerarea și pătimirea lui ca urmare a simţirii păcătoșeniei sale, a simţirii mor- 
ţii veșnice, a simţirii robiei în care se află față de duhurile căzute. Părimirea 
duhului se împărtășește inimii și trupului, ca unora ce sunt nemijlocit legate 
cu duhul, şi din firească trebuinţă iau parte la stările lui. În cei neputincioşi cu 
trupul, străpungerea duhului și plânsul înlocuiesc cu totul osteneala trupeas- 
că?; dar de la oamenii vârtoşi cu trupul se cere neapărat strâmtorarea trupului: 
fără strâmtorarea trupului, în aceștia inima nu va dobândi fericita întristare 
care se naște în cei neputincioşi din simţirea și recunoașterea neputinței lor. 
„Orice lucrare trupească și duhovnicească”, spune Preacuviosul Grigorie, „ce 
nu are durere sau osteneală nu va aduce niciodată roadă celui care o duce, fi- 
indcă Împărăția Cerurilor se ia cu sila, şi silitorii o răpesc pe ea (Mr. XI, 12). 
Prin silă să înţelegi simţirea trupească întru totul îndurerată. Mulţi, vreme de 
mulți ani, au lucrat sau lucrează, dar întrucât se trudesc fără durere și osârdie 
fierbinte a inimii, rămân neîmpărtășiți de curăţie şi de Sfântul Duh, ca unii 
care leapădă asprimea durerilor. Cei ce săvârșesc lucrarea în nepăsare și mole- 
şeală se ostenesc mult, după a lor părere; însă nu culeg roadă din pricina lipsei 
de durere, fiind în tot chipul neîndurerați. Martor este cel care spune: „Chiar 
dacă viețuirea noastră ar fi înaltă în tot chipul, de nu avem inimă îndurerată 
ea este mincinoasă și zadarnică”?. Dă mărturie şi marele Efrem, grăind: „Os- 
tenindu-te, osteneşte-te cu durere, ca să depărtezi de la tine durerile osteneli- 
lor zadarnice”. Dacă, potrivit Prorocului, nu va slăbi mijlocul nostru din os- 
zeneala postului și nu ne vor cuprinde dureri ca ale celei care naște (Is. XXI, 
3), prin străpungerea cu durere a inimii, nu vom naște Duhul mântuirii în pă- 
mântul inimii, precum ai auzit, ci numai ne vom lăuda (lucru vrednic de jale 
şi de râs), socotindu-ne a fi ceva din pricina nefolositoarei noastre pustnicii şi 
a slăbănogitei noastre liniștiri. În vremea ieșirii din această viaţă toţi vom cu- 


! Despre cum se cuvine celui care se liniștește a şedea și a face rugăciune. 


2 Sfântul Isaac Sirul, Cuvântul 89. 
3 Scara, Cuvântul 7. 

noaşte, neîndoielnic, toată roada noastră”. Învățătura Preacuviosului Sinait 
despre îndurerarea ce însoţeşte adevărata lucrare a rugăciunii minţii isihastului 
a putut părea ciudată, precum a și părut, pentru înțelegerea trupească și sufle- 
tească, aflată în neștiinţă de experiențele vieţii monahale. Poftind pe unii ca 
aceștia să ia aminte la mărturiile date de cercare, mărturisim că nu numai lu- 
crarea rugăciunii minţii, ci şi citirea cu luare-aminte a adâncilor scrieri Părin- 
tești privitoare la ea pricinuiește dureri de cap. Străpungerea inimii din prici- 
na păcătoșeniei date în vileag de rugăciune, a robiei şi a morţii, este atâta de 
puternică încât pricinuiește în trup pătimiri şi dureri, de care cel ce nu cu- 
noaște nevoința rugăciunii n-are habar că sunt și că pot fi. Când inima măr- 
turisește Domnului păcătoşenia sa, starea sa necăjită, trupul se răstignește. 
Chinuitu-m-am şi m-am gârbovit până în sfârsit, spune David cel încercat în 
nevoinţa rugăciunii, fozză ziua tânguindu-mă umblam: că şalele mele s-au um- 
plut de ocări, şi nu este vindecare în trupul meu. Necăjitu-m-am și m-am smerit 
foarte, răcnit-am din suspinarea inimii mele (Ps. XXXVIL, 6-8). — În învățătu- 
ra Sfântului Grigorie despre rugăciune se face băgat de seamă faptul aparte că 
el pune mintea să se adune în inimă. Tocmai aceasta e lucrarea pe care Părin- 
ţii o numesc „lucrare meșteșugită a rugăciunii”, de la care ei opresc pe mona- 
hii și mirenii începători, pentru care este de trebuinţă o deprindere pregătitoa- 
re îndelungată, la care și monahii pregătiți trebuie să purceadă cu cea mai ma- 
re cucernicie, frică de Dumnezeu şi fereală. Poruncind să se adune mintea în 
inimă, Preacuviosul adaugă: dacă se va deschide inima ta. Asta înseamnă: 
unirea minţii cu inima este un dar al Harului Dumnezeiesc, dat la vremea sa, 
după iconomia dumnezeiască, nu înainte de vreme şi nu după socotinţa celui 
care se nevoiește. Înaintea darului rugăciunii cu luare-aminte merg de obicei 
deosebite necazuri şi cutremure sufleteşti, care pogoară duhul nostru în adân- 
cul sărăciei și nimicniciei sale?. Darul Dumnezeiesc este atras de smerenie și 
credincioşia faţă de Dumnezeu, arătată prin lepădarea osârdnică a tuturor 
gândurilor păcătoase chiar din clipa în care ele se arată. Credincioşia este pri- 
cina curăţiei. Curăţiei și smereniei i se înmânează darurile Duhului. 
Lucrarea meşteșugită (artistică) a rugăciunii minţii este înfățișată cu deo- 
sebită limpezime și deplinătate de către Fericitul Nichifor, monah care s-a li- 
niștit în Sfântul Munte Athos. El numește pe bună dreptate lucrarea „artă a 
artelor” şi „ştiinţă a științelor”, fiindcă ea aduce minţii și inimii cunoștinţe- 
le şi întipăririle ce izvorăsc de la Duhul lui Dumnezeu, în vreme ce toate ce- 
lelalre ştiinţe aduc doar cunoștințe și întipăriri omenești. Lucrarea minţii este 


' Despre liniștire și despre cele două feluri ale rugăciunii, în 15 capete, cap. 14. 
? Sfânvul Isaac Sirul, Cuvântul 78. 

cea mai înaltă școală a Teologiei!. „Această lucrare, cea mai mare dintre marile 
lucrări”, spune marele povățuitor al isihaştilor, „o dobândesc mulţi, sau chiar 
toţi, prin învăţare. Puţini o primesc de la Dumnezeu, fără să o înveţe, prin în- 
cordarea lucrării și căldura credinţei: dar ceea ce se întâmplă rar nu este lege. 
Din această pricină, trebuie căutat un povăţuitor neînșelat, ca din învățătura 
și pilda aceluia să învăţăm cele ce cad de-a dreapta și de-a stânga luării-aminte, 
adică ceea ce este prea puţin și ceea ce-i prea mult, care vin de la cel viclean: 
fiindcă povăţuitorul ni le dă în vileag, ştiindu-le din a sa cercare, ca unul ce a 
fost el însușit ispitit prin ele. El va arăta în chip vrednic de crezare această cale 
gândită, şi sub călăuzirea lui o vom săvârşi lesne. Dacă nu se găseşte povăţui- 
tor, cu toată osârdia el trebuie căutat; iar deşi căutându-l nu se va afla, atunci, 
chemând pe Dumnezeu întru frângerea duhului și cu lacrimi, în neagonisire, 
fă ce îţi spun. Ştii că răsuflarea pe care o răsuflăm este alcătuită din văzduh; 
iar răsuflarea o facem cu inima, nu cu altceva. Ea e organul vieţii și al căldurii 
trupești. Inima trage în ea văzduhul, ca prin răsuflare să-și împingă căldura sa 
afară şi să-și dobândească răcorire. lar pricinuitor acestei lucrări sau, mai bi- 
ne zis, sluijitor al ei este plămânul, care, fiind zidit de Făcător fără desime, ca 
niște foi, primeşte şi scoate lesne ceea ce cuprinde. Astfel, inima, trăgând prin 
văzduhul răsuflat răcoarea la sine și împingând de la sine căldura, păzeşte fără 
abatere rânduiala pentru care fost zidită spre păstrarea vieţii. Tu, deci, șezând 
şi adunându-ţi mintea, bag-o pe calea nărilor, pe care răsuflarea intră în inimă; 
pune răsuflarea în mișcare cât se poate de lină şi sileşte mintea să intre împre- 
ună cu văzduhul răsuflat în inimă. Când ea va intra acolo, cele ce vor urma îţi 
vor fi pline de bucurie și veselie. Precum un oarecare bărbat, care a fost în că- 
lătorie, când se întoarce acasă nu mai știe ce să facă de bucurie că s-a învredni- 
cit a se întâlni cu copiii și cu nevasta, așa și mintea, când se întâlnește cu sufle- 
tul, se umple de o bucurie și veselie nepovestită. Frate! Obişnuieşte-ţi mintea 
să nu iasă degrabă de acolo: fiindcă la început se trândăveşte, poate, din pri- 
cina închiderii înlăuntru şi strâmtorării; dar după ce se obișnuiește, nu-i mai 
plac rărăcirile pe afară — fiindcă Împărăzia Cerurilor înlăuntrul nostru este (Lc. 
XII, 21). Pe aceasta privind-o și cerând-o prin rugăciune curată, mintea so- 
coate toate cele dinafară urâte și neplăcute. Așadar, dacă, precum s-a zis, poți 
intra de la prima încercare în locul inimii pe care ţi l-am arătat, mulțumeș- 
te lui Dumnezeu, și proslăvește-L, și saltă, şi te ține de această lucrare puru- 
rea — iar ea te va învăţa pe tine cele ce nu le știi. Dar trebuie să știi și că ajun- 
gând mintea acolo, nu trebuie să tacă și să rămână întru nelucrare, ci să aibă 
ca lucrare și cugetare neîncetată rugăciunea: Doamne, Lisuse Hristoase, Fiul 
lui Dumnezeu, miluiește-mă, nemaicontenind niciodată din aceasta. Aceas- 


! Preacuviosul Nil Sinaitul, Despre rugăciune, cap. 61, Dobrotoliubie, partea a patra. 

tă rugăciune, ținând mintea neîmprăștiată, o face neprinsă și neatinsă de mo- 
melile vrăjmașului, o ridică la sporire zilnică în dragostea şi dorirea dumneze- 
iască. lar dacă după multă osteneală, frate, nu vei putea totuși să intri în tărâ- 
mul inimii, precum ţi-am arătat, fă ce-ţi spun, și cu ajutorul lui Dumnezeu vei 
afla ceea ce cauţi. Ştii că puterea cuvântătoare a fiecărui om este în piept: căci 
înlăuntrul pieptului, tăcând noi cu buzele, vorbim, ne sfătuim cu noi înșine, 
săvârșim rugăciuni, cântare de psalmi și altele. Dă-i deci acestei cugetări, de- 
părtând de la ea orice gând — căci aceasta o poți de vrei — pe: Doamne, lisuse 
Hristoase, Fiul lui Dumnezeu, miluiește-mă. Şi silește-te ca în loc de orice 
alt gând să strigi pururea înlăuntrul pieptului aceste cuvinte; iar făcând astfel 
mai multă vreme, ţi se va deschide fără îndoială și intrarea inimii, cum am cu- 
noscut și noi prin cercare. Şi îţi va veni ţie, dimpreună cu multdorita şi plăcuta 
luare-aminte, toată ceata virtuţilor: dragostea, bucuria, pacea și celelalte, prin 
care vei dobândi cererile tale în Hristos lisus, Domnul nostru”. Aici se cuvine 
a băga de seamă în primul rând așezarea fericitului Părinte şi aşezarea pe care el 
a văzut-o în monahul pe care îl povățuia. Aceasta reiese limpede din articolele 
Cuvântului său care premerg expunerii „meşteșugului”, din care se vede, dacă 
citim trimiterea la Viaţa Sfântului Sava, că povăţuirea privitoare la rugăciunea 
inimii, pentru care și potrivit cu care se face și liniștirea cea dinafară după trup, 
este cuvenită monahilor care au deprins pe deplin pravila vieţuirii călugărești, 
care pot să se lupte cu gândurile potrivnice și să-și păzească mintea. Celui povă- 
țuit, Fericitul Nichifor îi spune: „Ştii că puterea cuvântătoare a fiecărui om es- 
te în piept: căci înlăuntrul pieptului, tăcând noi cu buzele, vorbim, ne sfătuim 
cu noi înșine, săvârșim rugăciuni, cântare de psalmi și altele”. Simţirea limpede 
a puterii cuvântătoare în piept o au numai foarte puţini, dinrre cei ajunși la o 
sporire însemnată, care s-au îndeletnicit vreme îndelungată cu rugăciunea du- 
pă metoda Sfântului loan Scărarul și care au dobândit într-o măsură însemna- 
tă nerăspândirea și prin rugăciune cu foarte multă luare-aminte au trezit duhul, 
numit aici „putere cuvântătoare”, la împreună-simţire îmbelșugată cu inima. 
La oameni, în starea lor obișnuită, duhul, doborât de cădere, doarme somn de 
piatră, la fel cu moartea: el nu este în stare de îndeletnicirile duhovnicești ară- 
tate aici, și e trezit numai atunci când mintea se îndeletnicește în chip statornic 
şi încordat cu trezirea lui prin mijlocirea de viaţă făcătorului nume al lui Iisus. 
Metoda propusă de Fericitul Nichifor este excelentă. În expunerea ei, cunoscă- 
torul lucrării vede și urcușul treptat pe care trebuie să ajungă la ea, și faptul că 
dobândirea ei este dar al lui Dumnezeu. Dat fiind că această metodă se află ex- 
plicată cu deosebită amănunțime în scrierea Xanthopulilor despre rugăciune și 
liniștire, vom trece la această scriere. 


' Dobrotoliubie, partea a doua. 

Sfântul Calist Xanthopulos, ucenic al Preacuviosului Grigorie Sinaitul, 
a dus viață călugărească în Muntele Athos, deprinzând petrecerea monaha- 
lă mai întâi într-o chinovie; mai apoi a trecut la viaţa de liniştire, atunci când 
s-a arătat copt pentru ea. El a învăţat rugăciunea minţii aflându-se în asculta- 
rea de bucătar al mănăstirii; avea și ştiinţa acestui veac, ceea ce lesne se vede 
din cărţile pe care le-a alcătuit. Fiind deja la o vârstă înaintată, Sfântul Calist a 
fost ridicat la cinul de patriarh al Constantinopolului. Sfântul Ignatie i-a fost 
cel mai apropiat prieten și părtaș de nevoinţe călugărești. Amândoi au atins 
o mare sporire în rugăciune. Cartea lor este scrisă numai și numai pentru cei 
ce se liniștesc. La mecanismul înfățișat de Fericitul Nichifor, ei adaugă că în 
vremea întrebuinţării lui nevoitorul trebuie să aibă gura închisă. Ei spun că 
cel ce este începător în privinţa vieţii de liniștire trebuie să se îndeletnicească 
cu rugăciunea lui lisus după metoda Fericitului Nichifor, băgând-o necurmat 
în inimă în chip lin, prin mijlocirea răsuflării nărilor tot atât de lin slobozi- 
te, gura fiind între timp închisă!. Este de foarte mare însemnătate a cunoaște 
înţelesul pe care îl dau sfinţii povăţuitori ai rugăciunii minţii mecanismului 
propus de ei, care, ca metodă materială, nu trebuie confundat nicidecum cu 
lucrarea proprie a rugăciunii, și căruia nu trebuie să i se dea nici o însemnăta- 
te deosebită ca şi cum din el ar veni tot sporul rugăciunii. În sporirea în rugă- 
ciune lucrează puterea și harul lui Dumnezeu; ele săvârșesc totul: mijloacele 
rămân mijloace, de care are nevoie neputinţa noastră și care sunt lepădare ca 
netrebuincioase și prisositoare după dobândirea sporirii. A-ţi pune nădejdea 
în aceste mijloace este un lucru foarte primejdios: el coboară pe nevoitor în- 
tr-o înțelegere materială, greșită, a rugăciunii, abărându-l de la înțelegerea du- 
hovnicească, singura înţelegere adevărată. Din înţelegerea greșită a rugăciunii 
urmează totdeauna îndeletnicirea fie nefolositoare, fie vătămătoare de suflet, 
cu rugăciunea. „Şi asta să ştii, frate”, grăiesc Xanthopulii, „că orice meșteșug 
şi orice pravilă, iar dacă vrei și lucrarea de multe feluri, sunt cu dreptate rân- 
duite pentru că nu putem încă să ne rugăm în inimă curat și fără împrăștiere; 
iar când se va săvârși aceasta prin bunăvoința și harul Domnului nostru lisus 
Hristos, atunci noi, părăsind mulțimea și felurimea, ne vom uni nemijlocit, 
mai presus de cuvinte, cu Cel Unul, Singur și Care Se unește”?. 

Ca urmare a petrecerii întru sus-arătatul meșteșug al rugăciunii inimii, cu- 
rate și fără de împrăştiere — inima poate fi totuși necurată în parte și nu stră- 
ină de împrăștierea din pricina, e limpede, gândurilor și amintirilor celor fă- 
cute înainte, care se scoală spre împiedicarea ei —, cel ce se nevoieşte ajunge la 
obișnuința de a se ruga fără să se silească, fără împrăștiere, curat și adevărat, 

adică vine într-o stare în care mintea petrece în inimă, nu este doar băgată în 
aceasta silit, cu puţinătate de suflet, prin mijlocirea răsuflării, ca apoi să sară 
iar înapoi; într-o stare în care mintea însăși se întoarce a sine în chip stator- 
nic, petrece cu dragoste în inimă și se roagă neîncetat”!. Nevoinţa rugăciunii 
minţii și inimii „este împlinită de către minte în urma adumbririi ei de către 
ajutorul Harului Dumnezeiesc și a chemării de un singur gând?, din inimă, 
curate, nerăspândite, cu credinţă, a Domnului nostru lisus Hristos, iar nu în 
urma doar a sus-arătatului simplu meșteșug firesc prin răsuflarea nărilor sau a 
şederii într-un loc tăcut și întunecat pe vremea îndeletnicirii cu rugăciunea — 
să nu fie! Acest meșteșug a fost născocit de Dumnezeieștii Părinţi nu pentru 
altceva decât ca un mijloc oarecare de adunare a minţii din obișnuita împrăș- 
ziere, de întoarcere a ei la sine și de luare-aminte?. Mai înainte de toate daru- 
rile harice i se dă minţii de către Domnul nostru lisus Hristos nerăspândirea, 
prin chemarea în inimă, cu credinţă, a sfântului Său nume: iar la aceasta aju- 
tă întrucâtva și meșteșugul firesc, care slujește la pogorârea minţii în inimă 
prin mijlocirea răsuflării nărilor, a șederii într-un loc tăcut și lipsit de lumină 
şi altor lucruri asemănătoare””. Xanthopulii interzic cu asprime de la năzuința 
înainte de vreme spre ceea ce, după sistemul vieţuirii călugărești, are rânduit 
vremea sa. Ei doresc ca monahul să lucreze după rânduiala dată lui, după le- 
gile predanisite de Dumnezeiescul har. „Și tu”, spun ei, „dorind să deprinzi li- 
niștirea, care duce la cer, să urmezi cu înţelepciune legilor rânduite, și în pri- 
mul rând să iubeşti bucuros ascultarea, și apoi liniștirea. Vu trece otarele cele 
vechi, spune Scriptura, pe care le-au pus părinţii tăi (Pilde XXII, 28); vai celui 
singur (Ecl. IV, 10). Într-acest chip punând bună temelie începutului, vei pu- 
tea cu vremea să ridici acoperiș preaslăvit pe începătura de zidire a Duhului. 
Precum la cel ce n-are, precum s-a zis, început cercat e lepădat totul, așijderea 
la cel ce are început cercat totul e, dimpotrivă, frumos și cu bună rânduială, 
chiar dacă se întâmplă uneori și pe dos”. Este un lucru îndeobşte recunoscut 
că înainte de dobândirea neîmprăştierii — neamăgitoare sau de scurtă vreme, 
dar statornice și adevărate — e de folos nevoirorului a se îndeletnici cu rugă- 
ciunea lui isus într-o obşte călugărească, ajutând îndeletnicirea cu rugăciunea 
prin împlinirea făptuitoare a poruncilor evanghelice — sau, ceea ce e același lu- 
cru, prin smerenie; iar după primirea darului neîmprăștierii, i se îngăduie a se 
atinge și de liniştire. Așa au făcut sfinţii Vasile cel Mare și Grigorie de Dum- 
nezeu Cuvântătorul. Ei, precum ne înştiințează Sfântul Isaac Sirul, la început 

s-au îndeletnicit cu împlinirea acelor porunci care privesc pe trăitorii în socie- 
tatea omenească, străbătând și calea rugăciunii potrivite acestei stări; în urma 
acestei vieţuiri, mintea lor a început să simtă nemișcarea sau neîmprăștierea: 
atunci s-au îndepărtat în însingurarea pustiei și acolo s-au îndeletnicit cu lu- 
crarea în omul lăuntric, și au ajuns la vedere (contemplaţie)!. Desăvârșita li- 
niștire este foarte anevoioasă în vremea noastră, aproape cu neputinţă: Sera- 
fim de Sarov, Ignatie de la Nikiforov, Nicandru de la Babaevo, monahi foarte 
sporiţi în rugăciunea minţii, petreceau când în liniștire, când în chinovie; mai 
ales cel din urmă nu se însingura niciodată în liniștire învederată oamenilor, 
fiind cu sufletul un mare isihast. Mijlocul de liniștire după care se călăuzea 
Preacuviosul Arsenie cel Mare a fost întoideauna foarte bun — acum trebuie 
socotit drept cel mai bun. Acest Părinte păzea în chip statornic tăcerea, pe la 
chiliile fraţilor nu umbla, în chilia sa primea doar la neapărată nevoie, în bi- 
serică stătea undeva îndărătul unui stâlp, nu scria și nu primea scrisori, înde- 
obşte se depărta de toate legăturile ce îi puteau strica luarea-aminte, având ca 
scop al vieţii şi al tuturor lucrărilor sale păzirea luării-aminte?. Felul de vieţui- 
re şi liniştire prin care Preacuviosul Arsenie a ajuns la mare sporire e foarte lă- 
udat şi propus spre urmare de către Sfântul Isaac Sirul, ca fiind un chip foarte 
lesnicios, înţelept și multroditor?. 

Pentru a încheia extrasele noastre din scrierile Xanthopulilor, vom da pă- 
rerea lor din cercare, care conglăsuiește cu părerea celorlalți Sfinţi Părinţi, că 
pentru atingerea rugăciunii fără împrăștiere a inimii este nevoie şi de mult 
timp, şi de multe silinţe. „A se ruga omul în chip statornic înlăuntrul inimii”, 
spune ei, „precum și stările mai înalte decât aceasta, e lucru ce se împlineș- 
te nu simplu, nu la întâmplare, nu cu puţină osteneală și în scurt timp, chiar 
dacă se întâlnește și aceasta după nepătrunsa iconomie a lui Dumnezeu: ci el 
cere şi vreme îndelungată, și nu puţină osteneală, nevoinţă sufletească și tru- 
pească, multă și îndelungată silire de sine. Potrivit cu înălțimea darului și ha- 
rului de care nădăjduim a ne împărtăși, suntem datori, după putere, la nevo- 
inţe pe măsură, pentru ca, potrivit sfinţitei învățături de taină, să fie izgonit 
din pajiștile inimii vrăjmașul şi să se sălășluiască în ea în chip vădit Hristos. 
Spune Sfântul Isaac: «Cel ce voiește a vedea pe Domnul se sârguiește cu meș- 
teşug a curăți inima sa prin aducerea aminte de Dumnezeu, și în acest chip, 
prin luminarea minții sale va vedea în toată clipa pe Domnul». Şi Sfântul Var- 
sanufie ne spune: «Dacă nu va ajuta omului, cu harul lui Dumnezeu, lucra- 
rea lăuntrică, în deşert se osteneşte el pe dinafară. Lucrarea lăuntrică, în unire 
cu îndurerarea inimii, aduce curăţia, iar curăția — adevărata liniștire a inimii; 

prin această liniștire se agoniseşte smerenia, iar smerenia face pe om sălaș al 
lui Dumnezeu. lar când Se va sălășlui Dumnezeu în om, dracii și patimile se 
vor izgoni și se va face omul biserică a lui Dumnezeu, plină de sfințire, plină 
de luminare, de curăţie și de har. Fericit cel care va vedea pe Domnul în visti- 
eria cea mai dinlăunru a inimii, ca într-o oglindă, și cu plângere va vărsa ru- 
găciunea sa înaintea bunărăţii Lui». — Preacuviosul loan Carpatiul ne învaţă: 
Este nevoie de multă vreme și nevoinţă în rugăciuni pentru a afla în așezarea 
netulburară a minţii un alt cer al inimii, unde locuiește Hristos, precum spu- 
ne Apostolul: Szz nu știți că lisus Hristos este întru voi? Afară numai de este ci- 
neva netrebnic (Ul Cor. XIII, 5)! 

Ne vom mulțumi cu aceste extrase din Sfinţii Părinţi, socotindu-le îndes- 
tulătoare pentru a lămuri lucrarea rugăciunii lui Iisus. În celelalte scrieri Pă- 
rinteşti este înfăţişată aceeași învățătură. Socotim că este nevoie să repetăm iu- 
biţilor noștri părinţi şi fraţi preîntâmpinarea: să nu se avânte la citirea cărți- 
lor Părinteşti despre lucrările și stările de rugăciune înalte, chiar dacă la aceas- 
tă citire îi împinge curiozitatea, chiar dacă această citire pricinuieşte desfătare, 
entuziasm. Libertatea noastră, potrivit caracterului vremii, trebuie să fie foar- 
ce mărginită. Când existau povăţuitori harici, abaterile începătorilor erau les- 
ne băgate de seamă și vindecate: acum însă nu are nici cine să vindece, nici ci- 
ne să bage de seamă abaterile. Adeseori o abatere pierzătoare e socotită de po- 
văţuitorii necercați drept sporire mare; cel care se abate e îmboldit să se abată 
și mai mult. Abaterea, lucrând asupra monahului și nefiind băgată de seamă, 
continuă să lucreze, să îl abată din ce în ce mai mult de la direcția adevărată. 
Se poate spune fără a greși: cei mai mulţi se află în felurite chipuri de abatere; 
cei ce au lepădat abaterea lor și abaterea îndeobşte sunt foarte puţini, nevoi- 
tori care să nu se fi abătut nu există. Din această pricină, atunci când cărțile 
părintești ne-au rămas ca singur mijloc de călăuzire, trebuie să le citim cu de- 
osebită fereală, alegându-le cu mare grijă, ca nu cumva să preschimbăm sin- 
gurul mijloc de călăuzire în mijloc ce duce la lucrare greşită și la neorându- 
iala ce vine din aceasta. „Să căutăm”, spune Sfântul loan Scărarul despre ale- 
gerea povăţuitorului, „nu înainte-văzători, nu străvăzători, ci mai presus de 
toate adevărați smeriţi cugetători și care se potrivesc cel mai mult neputinței 
ce ne-a cuprins, după năravul nostru și locul viețuirii”?. Același lucru trebuie 
spus și despre cărţi, precum s-a zis deja mai sus: trebuie să alegem din ele ni- 
cidecum pe cele mai înalte, ci pe cele mai apropiate de starea noastră, care în- 
făţişează lucrarea ce ne e potrivită. „Mare rău”, grăiește Sfântul Isaac Sirul, „e 
a predanisi vreo învățătură înaltă celui care se află încă în tagma începători- 

lor și este prunc cu vârsta duhovnicească”!. Omul trupesc și sufletesc, auzind 
cuvânt duhovnicesc, îl pricepe după starea sa, îl schimonosește, îl strâmbă și, 
urmându-l după înţelesul cel strâmbat, dobândește îndreptare mincinoasă, se 
ţine de această îndreptare cu îndărătnicie, ca de o îndreptare dată de cuvântul 
sfânt. Un oarecare stareț a ajuns la desăvârşirea creștină, după o deosebită ico- 
nomie a lui Dumnezeu, intrând în liniștire, împotriva regulilor, din tinerețile 
sale. La început s-a liniştit în Rusia într-un codru, trăind într-un bordei, iar 
apoi în Muntele Athos; după întoarcerea în Rusia, el s-a sălășluit într-o chino- 
vie. Mulţi dintre fraţi, văzând în bătrân semnele neîndoielnice ale sfințeniei, 
cereau de la el sfar. Bătrânul dădea poveţe din așezarea sa, și vătăma sufletele 
fraţilor. Un oarecare monah, binecunoscut bătrânului, i-a zis: „Părinte! Tu le 
vorbești fraților despre lucrări și stări de neajuns pentru înțelegerea și așezarea 
lor sufletească, iar ei, tâlcuindu-și spusele tale după mintea lor, își aduc vătă- 
mare”. Bătrânul a răspuns cu sfântă simplitare: „Văd şi eu! Dar ce să fac? Eu îi 
socot pe toţi mai presus decât mine, şi când mă întreabă le răspund din starea 
mea”. Bătrânului îi era necunoscută calea monahală de obște. Nu doar păca- 
tul este pierzător pentru noi, ci este pierzător chiar și binele când îl facem nu 
la vremea cuvenită și nu în măsura cuvenită, precum pierzătoare nu este doar 
foametea, ci și prisosul de mâncare și calitatea mâncării nepotrivită vârstei şi 
alcătuirii trupeşti. Na pun oamenii vin nou în burdufuri vechi — iar de pun, 
burdufurile se sparg, vinul se varsă şi burduful se strică; ci pun vin nou în burdu- 
furi noi, şi amândouă se păstrează (Mt. IX, 17). Asta a spus-o Domnul despre 
lucrările virtuţii, care trebuie neapărat să fie pe potriva stării lucrătorului, alt- 
minteri ele îl pierd pe lucrător și pier ele însele, adică vor fi întreprinse în de- 
șert, spre vătămarea și pierzarea sufletului, împotriva menirii lor. 

Afară de mijloacele arătate mai sus, pentru ajutorarea începătorilor în în- 
deletnicirea cu rugăciunea lui lisus sunt felurite alte mijloace. Vom înșira pe 
cele mai însemnate dintre ele. 1) Mâzăniile. Mătăniile sunt alcătuite îndeob- 
ște dintr-o sută de boabe, întrucât pravila săvârșită cu rugăciunea lui lisus se 
numără de obicei prin suta de rugăciuni. După rugăciuni se numără închi- 
năciunile, și monahii se îndeletnicesc cu rugăciunea lui lisus mai întâi pe mă- 
tănii, chiar și când șed; iar când în rugăciune se întărește luarea-aminte, atunci 
se curmă putinţa de a te ruga pe mătănii și de a număra rugăciunile rostite: 
toată luarea-aminte se îndreaptă spre rugăciune. 2) E foarte de folos a învăţa 
rugăciunea lui lisus săvârșind-o cu închinăciuni mari și mici, făcând aceste în- 
chinăciuni fără grabă și cu simțământ de pocăință, așa cum le făcea fericitul 
tânăr Gheorghe, despre care istorisește Sfântul Simeon Noul Teolog în Cu- 


' Cuvântul 74. 


695 


vântul despre credință!. 3) În biserică și, îndeobşte, în vremea îndeletnicirii cu 
rugăciunea lui lisus este de folos z fine ochii închişi şi 4) a ține mâna stângă în 
sân, deasupra inimii, ceva mai sus de aceasta: acest din urmă mijloc mecanic 
ajută la simţirea puterii cuvântătoare, ce se află în piept. 5) Pe cei care se liniş- 
tesc, Părinţii îi sfătuiesc să aibă chilie întrucâtva întunecoasă, cu ferestre acope- 
rite de perdele, pentru păzirea minţii de răspândire și pentru a o ajuta să se 
adune în inimă. 6) Alt sfat este de z ședea pe un scăunel mic — în primul rând 
pentru că rugăciunea cu luare-aminte cere o poziţie liniștită, iar în al doilea 
rând întru urmarea poziţiei orbului amintit în Evanghelie, care, șezând în ca- 
le, striga către Domnul: /isuse, Fiul lui David, miluieşte-mă (Mc. X, 47), şi a 
fost auzit și miluit. Acest scăunel scund mai închipuie gunoiul în care a fost 
aruncat lov, afară din cetate, atunci când diavolul l-a lovit din tălpi și până în 
creștet cu boală cruntă (lov II, 8). Monahul trebuie să se vadă schilodit, schi- 
monosit, sfâșiat de păcătoșenie, aruncat de ea din starea firească în cea împo- 
triva firii, şi din această jalnică stare să strige către Arormilostivul și Atotputer- 
nicul lisus, Înnoitorul firii omenești: Miluiește-mă! Scăunelul scund e foarte 
lesnicios pentru îndeletnicirea cu rugăciunea lui lisus. Folosirea lui nu înlătu- 
ră starea în picioare la rugăciune; dar întrucât aproape toată vremea adevăra- 
tului isihast este afierosită rugăciunii, se lasă la voia lui să se roage și șezând, 
uncori și culcat. Mai ales cei bolnavi și foarte bătrâni trebuie să se ferească de 
nevoinţa trupească prisositoare, ca aceasta să nu le istovească puterile și să nu 
le răpească putinţa de a se îndeletnici cu nevoința sufletească. Esenţa lucrării 
stă în Domnul și în numele Lui. Slăbănogul a fost coborât pe patul său înain- 
tea Domnului prin acoperișul casei și a primit tămăduire (Mc. II, 4). Tămă- 
duirea e atrasă de smerenie și credință. 7) Nevoitorii lucrării minţii au uneori 
nevoie să se ajute prin vărsarea de apă peste locurile unde se adună sângele sau 
punerea peste ele de cârpe înmuiate în apă. Apa trebuie să fie încropită, nici- 
decum foarte rece, fiindcă cea foarte rece întărește aprinderea. Îndeobşte, în- 
deletnicirile minţii au însușirea de a pricinui fierbințeală în oamenii de anu- 
mite constituţii trupești. O astfel de fierbințeală a simţit în sine Preacuviosul 
Avvă Dorotei când se îndeletnicea cu științele, drept care se și răcorea cu apă?. 
O astfel de fierbinţeală trebuie să simtă negreșit cei ce se vor sili foarte mult 
a-și uni mintea cu inima folosindu-se de metode materiale, dându-le acestora 
prea mare însemnătate și nedând însemnătatea cuvenită mijloacelor duhovni- 
ceşti. Acolo unde se face o deosebită sforțare materială în rugăciunea inimii, 
începe să lucreze în inimă căldura. Această căldură este urmarea nemijlocită a 


' Dobrotoliubie, partea întâi. 
? Preacuviosul Avvă Dorotei, Învățătura 10, Despre cum să umblăm în calea lui Dumnezeu. 

unei astfel de nevoinţe!: oricare mădular al trupului omenesc se înfierbântă 
atunci când e frecat; același lucru se întâmplă și cu inima în urma încordării 
ei statornice, prelungite. Căldura apărută în urma nevoinţei materiale puter- 
nice este tot materială. Ea este o căldură a trupului, a sângelui, în tărâmul firii 
căzute”. Nevoitorul necercat, simțind această căldură, negreșit o va socoti ca 
pe ceva deosebit, va afla în ea plăcere, desfătare, în care este începutul amăgi- 
rii de sine”. Nu numai că nu se cuvine a socoti ca pe ceva deosebit această căl- 
dură, ci, dimpotrivă, trebuie luate măsuri deosebite de prevedere atunci când 
ea apare. Prevederea este neapărat trebuincioasă din pricină că această căldu- 
ră, fiind căldură a sângelui, nu doar că trece în felurite locuri ale pieptului, ci 
foarte uşor poate să cadă în părțile cele mai de jos ale pântecelui, pricinuind 
în ele o puternică aprindere. Fireşte că aici începe să lucreze pofta trupească, 
proprie acestor mădulare în starea de aprindere. Unii, ajungând în această sta- 
re și nepricepând cele săvârșite cu ei, au fost cuprinși de tulburare, de trândă- 
vie, de deznădejde, precum se știe din cercare. Recunoscând starea lor ca fiind 
vrednică de jale, au alergat la bătrâni vestiți, căutând în sfarurile acestora vin- 
decare pentru sufletele lor sfâșiate de amărăciune și nedumerire. Bătrânii, au- 
zind că la chemarea numelui lui lisus a apărut o aprindere puternică împreu- 
nată cu lucrarea poftei, s-au îngrozit de vicleșugurile drăcești. Ei au văzut aici 
o înșelare cumplită: i-au oprit pe cei suferinzi de la îndeletnicirea cu rugăciu- 
nea lui isus, ca și cum aceasta ar fi fost pricina răului; au povestit această în- 
tâmplare şi altor nevoitori, mulți la număr, ca pe o însemnată urmare nenoro- 
cită a îndeletnicirii cu rugăciunea lui lisus. Şi mulți au crezut judecății rostite 
de către ei, din pricina numelui răsunător al acelor bătrâni, au crezut acestei 
judecăţi ca uneia scoase din curată cercare. Totuși, această „cumplită înşelare” 
nu este alrceva decât adunarea sângelui în locul cu pricina ca urmare a între- 
buințării încordare, întru neștiință, a metodelor materiale. Aceasta se poate 
lesne tămădui în două-trei zile prin punerea pe mădularele înfierbântate a 
unei cârpe îmbibate cu apă încropită. Este cu mult mai primejdios, cu mult 
mai aproape de înșelare atunci când nevoitorul, simțind căldura sângelui în 
inimă sau piept, o va socoti drept căldură harică, va socoti despre ea — ca ata- 
re şi despre sine — că înseamnă ceva, va începe să îşi alcătuiască sieși desfătare, 
să se întunece, să se amăgească, să se încurce și să se piardă prin părerea de si- 
ne. Cu cât este mai mare silirea şi încordarea după trup în nevoitor, cu atât se 
aprinde mai tare căldura sângelui. Așa și trebuie să fie! Pentru a potoli această 


! Preasfinţitul Calist, patriarhul Constantinopolului, Chipul luării-aminte la rugăciune. 
Dobrotoliubie, partea a patra. 

Ibidem. 

5 Ibidem. 


697 


căldură, pentru a preîntâmpina căderea ei în jos, nevoitorul trebuie să nu 
strâmtoreze mintea în inima cu silință deosebită, să nu ostenească inima, să 
nu pricinuiască în ea fierbințeală prin ţinerea peste măsură a răsuflării și încor- 
darea peste măsură a inimii; dimpotrivă, trebuie să țină și răsuflarea lină, și 
mintea s-o aducă la unirea cu inima foarte lin; trebuie să se străduiască a face 
rugăciunea să lucreze chiar în partea de sus a inimii, unde se află puterea cu- 
vântătoare potrivit învățăturii Părinților și unde, din această pricină, trebuie 
îndreptată slujirea lui Dumnezeu. Când Harul Dumnezeiesc va adumbri ru- 
găciunea și va începe a uni mintea cu inima, atunci căldura materială a sânge- 
lui va pieri cu desăvârşire. Sfinţita lucrare a rugăciunii se va schimba atunci cu 
totul: ea va deveni parcă firească, cu desăvârșire liberă și ușoară. Atunci se va 
ivi în inimă altă căldură, subţire, nematerialnică, duhovnicească, ce nu 
pricinuieşte nici o înfierbântare, ci, dimpotrivă, răcoreşte, luminează, înrou- 
rează, lucrează ca o alifie vindecătoare, duhovnicească, alinătoare, ce trage la 
negrăită dragoste de Dumnezeu şi oameni: astfel povesteşte despre această căl- 
dură Preacuviosul Maxim Capsocalivitul din fericita sa cercare!. 

Fac îmbiere părinţilor și fraţilor cu un sfat umil, rugându-i să nu lepede 
acest sfat umil al meu: nu vă siliți înainte de vreme a descoperi în voi înșivă 
lucrarea rugăciunii în inimă. Este de trebuință o fereală înțeleaptă, mai ales în 
vremea noastră, când deja este aproape cu neputinţă a întâlni un povăţuitor 
destul de bun în privinţa acestor lucruri, când nevoitorul este silit să pătrun- 
dă singur, „pe pipăite”, călăuzindu-se după scrierile Sfinţilor Părinți, în visti- 
eria cunoştinţelor duhovnicești, și tot „pe pipăite” să aleagă singur ceea ce es- 
e potrivit pentru el. Vieţuind după poruncile evanghelice, îndeletniciți-vă cu 
rugăciunea lui Iisus întru luare-aminte după metoda Sfântului Ioan Scărarul, 
împreunând rugăciunea cu plânsul, având ca început și scop al rugăciunii po- 
căința. La vremea potrivită, știută de Dumnezeu, se va descoperi de la sine lu- 
crarea rugăciunii inimii. Această lucrare, descoperită prin atingerea degetului 
dumnezeiesc, este cu mult mai presus de silirea de sine prin mijlocirea meto- 
delor materiale. Ea este mai presus în multe privinţe: ea e cu mult mai cuprin- 
zătoare, mai îmbelșugată; ea este pe deplin neprimejduită de înșelare și alte vă- 
tămări; cel care a primit în acest chip vede în ceea ce a primit numai mila lui 
Dumnezeu, darul lui Dumnezeu — iar cel care a dobândit prin întrebuințarea 
încordată a metodelor materiale, văzând darul lui Dumnezeu, nu poate să nu 
vadă nevoinţa sa, nu poate să nu vadă însăși metoda materială pe care a între- 
buinţat-o, nu poate să nu pună pe seama ei o însemnătate deosebită. Aceasta e; 
pe subțirea cale gândită, un neajuns foarte însemnat, o poticnire foarte însem- 
nată, o piedică foarte însemnată pentru dezvoltarea sporirii duhovnicești. Dez- 


! Dobrotoliubie, partea întâi. 

voltarea vieţii duhovniceşti nu are nici sfârșit, nici granițe. O nădejde măruntă, 
nebăgată de seamă, în orice altceva afară de Dumnezeu poate curma calea spo- 
ririi, în care şi călăuză, și picioare, şi aripi este credinţa în Dumnezeu. „Hris- 
tos e totul celui care crede”!, a grăit Sfântul Marcu. Dintre cei ce au întrebu- 
inţat cu o deosebită râvnă mijloacele materiale, au atins sporirea foarte puţini, 
în vreme ce foarte mulţi au căzut în neorânduială duhovnicească și s-au vără- 
mat. Când ai un povăţuitor încercat, întrebuințarea metodelor materiale este 
puţin primejdioasă; dar când te călăuzești după cărți, ea e foarte primejdioasă 
întrucât este foarte lesnicioasă căderea, din pricina neștiinţei și neînțelepciunii, 
în înșelare și alte feluri de neorânduială sufletescă și trupească. Astfel, unii, vă- 
zând urmările vătămătoare ale nevoinţei lipsite de dreaptă socotință și având 
despre rugăciunea lui lisus și circumstanţele care o însoțesc doar o înţelegere 
de suprafață şi amăgitoare, au pus aceste urmări nu pe seama neștiinţei și lipsei 
de dreaptă socotință, ci pe seama însăși atotsfinrei rugăciuni a lui lisus. Poate fi 
ceva mai întristător, mai jalnic decât această hulă, decât această înșelare? 
Sfinţii Părinţi, dând învățătură cu privire la rugăciunea minţii, nu au po- 
văţuit cu de-amănuntul în care parte a inimii trebuie săvârșită ea — pesemne 
fiindcă în acele vremuri nu se întâlnea nevoia de asemenea îndrumare. Sfân- 
tul Nichifor vorbește, ca despre un lucru cunoscur, de faptul că puterea cu- 
vântătoare se află în piept și că atunci când ea va fi stârnită să ia parte la ru- 
găciune, în urma ei va fi stârnită să ia parte la rugăciune și inima. Este greu 
pentru cei ce cunosc cât se poate de amănunțit și întemeiat ceva să prevadă și 
să preîntâmpine, dezlegându-le, toate întrebările care pot apărea din neștiin- 
ţa desăvârşită: pentru ştiinţă nu e nimic nelimpede acolo unde neștiinţa vede 
întunecime. În vremurile care au urmat, indicațiile nelimpezi cu privire la ini- 
mă din scrierile Părinteşti au slujit drept pricină unei însemnate nedumeriri 
şi unei greșite îndeletniciri cu rugăciunea în cei care, neavând povăţuitor, fără 
să fi cercetat cu osârdia cuvenită scrierile Părinteşti, s-au hotărât, pe temeiul 
unor idei superficiale, dobândite în pripă din citire, să se apuce de rugăciunea 
meşteșugită a inimii, punându-și toate nădejdea în metodele materiale legate 
de aceasta. O lămurire desluşită a acestei probleme a devenit, astfel, o trebu- 
inţă de neocolit. Inima omenească arată ca un săculeț alungit, mai larg, sus și 
mai îngust jos. Ea e fixată prin capătul de sus, care se află în dreptul sfârcului 
stâng al pieprului, iar partea ei de jos, care coboară spre rebordul costal (linia 
formată de extremităţile libere ale coastelor — z. zr.), e liberă. Atunci când ini- 
ma se contractă, aceasta se numește „bătaie a inimii”. Mulţi, neavând nici un 
habar de întocmirea inimii, socot că inima lor este acolo unde simt bătaia ei. 
Apucându-se de capul lor a se îndeletnici cu rugăciunea inimii, ei îşi îndreap- 


' Despre legea duhovnicească, cap. 4, Dobrotoliubie, partea întâi. 

tă respiraţia, băgând-o în inimă, spre acea parte a inimii, o aduc în stare de 
înfierbântare trupească, drept care bătăile inimii se înteţesc foarte mult: ast- 
fel, ei cheamă în sine și leagă de sine starea nefirească şi înșelarea. Schimona- 
hul Vasile și stareţul Paisie Velicikovski istorisesc că dintre contemporanii lor 
mulţi s-au vătămat folosind în chip rău metoda materială!. Şi mai apoi s-au 
întâlnit nu rareori pilde de neorânduială duhovnicească pricinuite de aseme- 
nea lucrare; ele se întâlnesc şi acum, chiar dacă aplecarea spre rugăciunea lui 
lisus s-a împuţinat cu desăvârșire. Este cu neputinţă să nu se întâlnească: ele 
trebuie să fie urmare de neînlăturat a neștiinţei, lucrării după capul propriu, 
părerii de sine, osârdiei fără de vreme și trufașe și, în fine, a desăvârșitei împu- 
ţinări a povăţuitorilor încercați. 

Schimonahul Vasile, făcând trimitere la Sfântul Teofilact şi la alţi Părinți, 
spune cu tărie că cele trei puteri ale sufletului — puterea cuvântătoare, puterea 
mânioasă și cea poftitoare — sunt așezate precum urmează: în piept şi partea de 
sus a inimii este puterea cuvântătoare sau duhul omului; în partea de mijloc 
a inimii este puterea mânioasă, iar în cea de jos — puterea poftitoare sau dori- 
rea cea după fire. Cel ce se străduie să pună în mișcare şi să înfierbânre partea 
de jos a inimii pune în mișcare puterea poftitoare, care, prin apropierea ei de 
mădularele zămislirii de prunci și potrivit felului său, pune în mișcare aceste 
părţi. Ce arătare ciudată! Nevoitorul pare a se îndeletnici cu rugăciunea, iar 
îndeletnicirea lui naște pofta, care ar trebuie să fie omorâtă de îndeletnicirea 
aceasta, și neștiința, întrebuințând în chip rău mijlocul material, pune pe sea- 
ma rugăciunii lui lisus ceea ce ar trebui pus pe seama relei întrebuințări. Ru- 
găciunea inimii se naște din unirea minţii cu duhul, acestea fiind dezbinate 
de cădere și reunite de harul răscumpărării. În duhul omenesc sunt concen- 
trate simțămintele conştiinţei, smereniei, blândeții, dragostei de Dumnezeu 
şi de aproapele și altor asemenea însușiri: este nevoie ca în rugăciune lucrarea 
acestor însușiri să fie unită cu lucrarea minţii. Spre asta trebuie să fie întoar- 
să toată luarea-aminte a lucrătorului rugăciunii. Unirea este săvârșită de că- 
tre degetul lui Dumnezeu, singurul puternic să vindece rana căderii; iar lucră- 
torul rugăciunii dovedeşte nefățărnicia voinței sale de a primi tămăduire prin 
petrecerea statornică în rugăciune, prin lucrarea dinafară și dinlăuntru după 
poruncile Evangheliei, lucrare care face sufletul în stare a se uni cu mintea ce 
se roagă. În aceasta ajută întrucâtva îndreptarea meșteșugită a minţii către pu- 
terea cuvântătoare și partea de sus a inimii. Îndeobşte, încordarea de prisos în 
întrebuinţarea acestui mijloc material este vătămătoare, fiindcă stârnește căldu- 
ra materială: căldura trupului și sângelui nu trebuie să aibă loc în rugăciune. 


! Predoslovie la capetele fericitului Filotei Sinaitul, Scrisoarea starețului Paisie către stare- 
țul Teodosie, ediţia Mănăstirii Optina, anul 1847. 

Dată fiind lucrarea mântuitoare de suflet a rugăciunii îndeobşte și mai ales a 
pomenirii lui Dumnezeu sau rugăciunii lui lisus, ca mijloc de rămânere în uni- 
re neîncetată cu Dumnezeu și neîncetată respingere a năvălirilor vrăjmașului, 
îndeletnicirea cu rugăciunea lui lisus este deosebit de urâtă diavolului. Cei ce se 
roagă în chip statornic cu numele lui Lisus sunt supuși unor deosebite prigoa- 
ne ale diavolului. „Toată lupta și toată râvna potrivnicului nostru”, spune Prea- 
cuviosul Macarie cel Mare, „stă în a întoarce cugetul nostru de la pomenirea 
lui Dumnezeu și de la dragostea către Dânsul; pentru aceasta el întrebuințea- 
ză amăgirile lumii și abate de la binele cel adevărat către bunătăţile cele păru- 
e, lipsite de ființă”!. Din această pricină, cel care s-a afierosit a sluji cu adevă- 
rat lui Dumnezeu prin neîncetata rugăciune a lui Iisus este dator să se păzeas- 
că necontenit de răspândirea gândurilor, să nu-și îngăduie nicidecum a grăi în 
deșert cu gândul, ci, lăsând nebăgare în seamă gândurile și nălucirile ce apar, 
să se întoarcă fără încetare la ruga cu numele lui Iisus ca la un liman, crezând 
că lisus Se îngrijește necontenit de acel rob al Său care se va afla fără curmare 
lângă El prin neadormita Lui pomenire. „Viclenii draci”, spune Preacuviosul 
Nil Sinaitul, „noaptea se străduie să-l tulbure pe lucrătorul duhovnicesc prin ei 
înșiși, iar ziua prin oameni, împresurându-l cu clevetiri, necazuri şi restrişti”?. 
Această rânduială a războiului drăcesc va fi văzută grabnic, din cercare, de ori- 
ce lucrător al rugăciunii. Dracii ispitesc prin gânduri, prin nălucirile gândire, 
prin aducerea aminte de lucrurile cele mai trebuincioase, prin felurite temeri şi 
alte vădiri ale necredinței?. În toate războaiele de multe feluri ale dracilor, sim- 
ţământul tulburării este întotdeauna semn vrednic de crezare al apropierii du- 
hurilor căzute, chiar dacă lucrarea pricinuită de acestea ar avea înfățișarea drep- 
tăţii”. Nevoitorilor care se roagă însingurați și cu putere, dracii li se arată în 
chip de monștri, în chip de lucruri smintitoare, câteodată în chip de îngeri lu- 
minaţi, de mucenici, de cuvioși și chiar în chipul lui Hristos: de amenințările 
drăcești nu trebuie să ne temem, ci trebuie să fim foarte neîncrezători către toa- 
ce arătările îndeobşte. În astfel de împrejurări, ce nu sunt totuși foarte dese, cea 
dintâi datorie a noastră este să alergăm la Dumnezeu, încredinţându-ne cu to- 
tul voii Lui şi cerând ajutorul Lui: la arătări să nu luăm aminte și să nu intrăm 
în legătură și împreună-vorbire cu ele, socotindu-ne prea slabi pentru a lua le- 
gătura cu duhurile căzute, prea nevrednici pentru a lua legătura cu cele sfinte. 

Nevoitorul adevărat, bineplăcut lui Dumnezeu, este supus unor deosebite 
necazuri şi prigoane din partea fraţilor săi, oamenii. Şi în aceasta, precum am 


' Cuvântul 1, cap. 3; Cuvântul 2, cap. 15. 

? Despre rugăciune, cap. 139, Dobrotoliubie, partea a patra. 

* Ibidem, cap. 9, 10 şcl. 

* Ibidem, cap. 91, 100; cap. 73 al Xanthopulilor, Dobrotoliubie, partea a doua. 

spus deja, lucrătorii de căpetenie sunt dracii: ei întrebuinţează ca unelte ale 
lor atât oamenii care și-au îmbinat lucrarea lor cu lucrarea dracilor, cât și pe 
cei care nu înţeleg războaiele drăcești, și ca atare se fac lesne unelte dracilor — 
Chiar și pe cei care, înțelegând viclenia vrăjmașului, n-au îndestulă luare-amin- 
te la ei înșiși și destulă fereală, și ca atare se lasă amăgiţi. Cea mai izbitoare și 
înfricoșătoare pildă a cumplirei uri față de Dumnezeu, față de Cuvântul lui 
Dumnezeu, față de Duhul lui Dumnezeu, de care se pot molipsi oamenii care 
şi-au îmbinat așezarea duhului lor cu așezarea dracilor, o vedem în arhiereii, 
bătrânii, cărturarii şi fariseii iudei, care au săvârşit cea mai mare nelegiuire în- 
tre nelegiuirile omenești — uciderea de Dumnezeu. Sfântul Simeon Noul Teo- 
log spune că din insuflarea dracilor, monahii care duc viaţă făţarnică zavistu- 
iesc pe adevărații nevoitori ai bunei credinţe, întrebuințând toate mijloacele 
pentru a-i strica ori pentru a-i goni din mănăstire!. Chiar călugării voitori de 
bine, dar care duc vieţuire de arătare și n-au idee de viețuirea duhovnicească, 
se smintesc de lucrătorii duhovnicești, găsesc purtarea lor ciudată, îi osândesc 
și îi vorbesc de rău, le fac felurite jigniri și strâmtorări. Marele lucrător al rugă- 
ciunii lui Iisus, fericitul stareț Serafim de Sarov, a suferit multe neplăceri din 
pricina neștiinţei și vederilor trupești asupra monahismului ale confraţilor săi, 
fiindcă cei care citesc Legea lui Dumnezeu trupește socot a o plini numai prin 
faptele cele dinafară, fără nevoinţă înţelegătoare, neîntelegând nici ce grăiesc, 
nici cele pentru care întăresc (| Tim. |, 7). „Străbărând calea vieţii lăuntrice, 
văzătoare (contemplative)”, povăţuieşte și mângâie Serafim, scoțând povăţui- 
re și mângâiere din a sa cercare duhovnicească, „nu trebuie să slăbești, nu tre- 
buie s-o părăseşti pentru că oamenii lipiţi de cele dinafară și simţite ne lovesc 
cu potrivnicia părerilor lor în însăși simţirea inimii și se străduiesc în tot chi- 
pul să ne abată de la străbaterea căii lăuntrice, punându-ne în aceasta felurite 
piedici. Nici o potrivnicie în străbaterea acestei căi nu trebuie să ne clatine, ci 
se cuvine să ne întărim în împrejurări ca acestea prin cuvântul lui Dumnezeu: 
De frica lor nu ne vom teme, nici ne vom tulbura, căci cu noi este Dumnezeu, Pe 
Domnul Dumnezeul nostru Îl vom sfinți pomenind în inimă numele Lui Dum- 
nezeiesc, și de Acela ne vom teme (Is. VIII, 12-13)”. 

Când Preacuviosul Grigorie Sinaitul — pe el l-a întrebuințat în veacul XIV 
Dumnezeiasca Pronie ca unealtă de reașezare între monahi a lucrării minţii, 
ce fusese uitată de către ei — a venit în Muntele Athos şi a început a împărtăși 
cunoașterea de Dumnezeu dăruită lui nevoitorilor cucernici, râvnitori și înţe- 
legători, dar care înțelegeau slujirea lui Dumnezeu numai trupește, aceștia la 


! Cap, 13. Dobrotoliubie, partea întâi. 


? Preacuviosul Marcu Ascetul, Cuvânt despre legea duhovnicească, cap. 34. 
5 Povaţa 29. 

început i s-au împotrivit aprig — așa ciudată li se părea învăţătura despre nevo- 
inţa duhovnicească celor ce nu aveau idee nici despre ea, nici despre existenţa 
ei, celor care dădeau nevoinţei trupești o însemnătate necuvenită ei. Încă mai 
mare ciudățenie pare lucrarea minţii înţelegerii trupești și sufleteşti, mai ales 
când pe aceasta o înveninează părerea de sine şi otrava ereziei. Atunci, ura fa- 
ță de Duhul lui Dumnezeu a duhului omenesc intrat în părtășie cu satana se 
arată cu o înverșunare monstruoasă. Pentru a explica acest lucru și, îndeob- 
ște, pentru a arăta cu limpezime cât de strâmb pricepe înţelegerea trupească 
şi sufletească orice lucru duhovnicesc, schimonosindu-l potrivit întunericu- 
lui căderii în care se află ea, în ciuda științei sale pământeşti, vom înfățișa aici 
pe scurt clevetirile și defăimarea ridicate asupra lucrării minţii de monahul la- 
tin Varlaam și de unii scriitori apuseni. Preasfinţitul Inochentie, în a sa Jszo- 
rie bisericească, povesteşte că Varlaam, monah calabrez, a venit în veacul XV 
în “Tesalonic, oraș al împărăției grecești de Răsărit. Aici, pentru a lucra în fo- 
losul Bisericii de Apus sub acoperământul Ortodoxiei, el s-a lepădat de lati- 
nism. Scriind câteva lucrări spre dovedirea dreptății Bisericii de Răsărit, Var- 
laam şi-a câștigat prin asta lauda și încrederea împăratului Cantacuzino; dar 
știind că monahismul grecesc este întărirea de căpetenie a Bisericii, el a vrut 
să-l slăbească, chiar să-l sfărâme, ca să clatine întreaga Biserică. Cu acest scop, 
el a vădit dorința de a duce cea mai aspră viață călugărească și, în chip viclean, 
l-a înduplecat pe un pustnic din Arhos să-i descopere îndeletnicirea meșteșu- 
gită cu rugăciunea lui lisus. După ce a primit lucrul dorit, pricepând în chip 
superficial, prostesc, ceea ce îi fusese descoperit, Varlaam a luat drept singură 
esenţă a lucrării metoda materială, pe care Părinţii, cum am văzut, o numesc 
doar un simplu mijloc, iar vederile duhovniceşti le-a luat drept vederi materi- 
ale, văzute doar cu ochii trupești. EI a pârât împăratului lucrarea minţii ca pe 
o rătăcire însemnată. S-a adunat sobor în Constantinopol. Sfântul Grigorie 
Palama, călugăr atonit și mare lucrător al rugăciunii minții, a intrat în dispu- 
tă cu Varlaam și l-a biruit cu puterea Harului Dumnezeiesc. Varlaam și hulele 
lui au fost date anatemei. EI s-a întors la Calabria și latinism, a lăsat în mulți 
greci, creştini superficiali, încredere în învățătura sa, a adus-o în Apus, unde 
hulele și prosteștile lui clevetiri au fost primite ca mărturisire a adevărului. Is- 
toricul Fleury, descriind faprele lui Varlaam, concentrează, asemenea aceluia, 
toată lucrarea rugăciunii minţii în metoda materială, schimonosind-o. Fleury 
face un extras despre metoda mecanică din Cuvântul Sfânrului Simeon No- 
ul Teolog despre cele trei feluri ale rugăciunii, care se află în Dobroroliubie — 
afirmă că Simeon învaţă, pasămite, ca nevoitorul, șezând într-un colț al chili- 
ei, să-și întoarcă privirile şi tot cugetul spre mijlocul pântecelui, adică spre buric, 
să-și țină răsuflarea, chiar nasul şi aşa mai departe. Ar fi greu de crezut că in- 

celigentul și eruditul Fleury a scris asemenea prostie, dacă ea nu s-ar afla, ne- 
gru pe alb, în paginile istoriei lui!. Bergier, alt scriitor foarte inteligent şi eru- 
dit, spune că monahii greci contemplativi, în urma efortului de contempla- 
re, se stricau la minte și cădeau în fanatism (înșelare). Pentru a ajunge în stare 
de extaz, ei şi-ar fi pironit privirile de buric, ţinându-și respiraţia, şi atunci li 
s-ar fi părut că văd o lumină strălucitoare și aşa mai departe?. Schimonosind 
felul de rugăciune al nevoitorilor lucrării minţii din Biserica de Răsărit și hu- 
lindu-i, latinii se întind cu hulirea şi asupra stărilor harice pricinuite de rugă- 
ciune, se întind cu hulirea și asupra lucrării Sfântului Duh. Să lăsăm în seama 
judecății lui Dumnezeu clevetirile și hula ereticilor; cu simțământ de plâns, 
nu de osândire să ne întoarcem luarea-aminte de la prostiile spuse de către ei; 
să ascultăm ce spune despre vederea luminii lui Hristos fericitul nostru lucră- 
tor al rugăciunii lui lisus, Serafim de Sarov: „Pentru a primi și a vedea în ini- 
mă lumina lui Hristos, nevoitorul trebuie, pe câr îi este cu putință, să se rupă 
de lucrurile văzute; curățindu-și mai înainte sufletul prin pocăință, prin fapte 
bune și prin credință în Cel Care S-a răstignit pentru noi, să închidă ochii tru- 
peşti, să cufunde mintea înlăuntrul inimii, unde să strige prin chemarea nu- 
melui Domnului nostru lisus Hristos; atunci, după măsura râvnei și aprinde- 
rii duhului către Cel Iubit, omul află în numele chemat de el o desfătare care 
stârneşte dorința de a căuta luminarea cea mai înaltă. Când prin această înde- 
letnicire mintea va adăsta în inimă, atunci va răsări lumina lui Hristos, lumi- 
nând casa sufletului cu strălucirea sa dumnezeiască, precum grăieşte Prorocul 
Malahia: Și va răsări vouă, celor ce vă temeţi de numele Meu, Soarele Dreptăţii 
(IV, 2). Această lumină este, totodată, și viață, după cuvântul evanghelic: n- 
tru Dânsul viață era, şi viața era lumina oamenilor (n. 1, 4)'?. Din aceasta se 
vede, în împotrivire faţă de înţelegerea lui Varlaam și a latinilor, că această lu- 
mină nu este materială, ci duhovnicească, că ea deschide ochii sufletești, este 
văzută duhovnicește (contemplată) de către ei, deși lucrează totodată și asupra 
ochilor trupeşti, precum s-a întâmplat cu Apostolul Pavel (Fapte IX). Preacu- 
viosul Macarie cel Mare, care înfăţişează amănunţit și cu deosebită limpezi- 
me învățătura despre această lumină în Cuvântul 7, spune că „ea este strălu- 
cire ipostatică în suflet a puterii Duhului, prin care se descoperă toată știința 
şi Dumnezeu este cunoscut cu adevărat de suflet”. În conglăsuire cu Sfântul 
Macarie cel Mare mărturisesc toți Sfinții Părinţi ai Bisericii de Răsărit, care au 
cunoscut din cercare desăvârșirea creştină şi au zugrăvit-o în scrierile lor privi- 
toare la taina aceasta de nezugrăvit folosindu-se de imagini din tărâmul mate- 


! Vol. VI, cartea 95, cap. 9. 


? Dictionnaire Theologique par Bergier, tome 4, Hesychastes. 
> Povaţa 12. 

rial. E foarte de folos a ști că rod al rugăciunii fără împrăștiere e înnoirea firii, 
că firea înnoită e înzestrată și împodobită cu darurile Harului Dumnezeiesc; 
dar năzuinţa spre dobândirea înainte de vreme a acestor daruri, năzuință prin 
care omul, din imboldul părerii de sine, o ia înaintea binevoirii lui Dumne- 
zeu întru noi, este foarte vătămătoare şi nu duce decât în înșelare. Din această 
pricină, toți Părinţii vorbesc foarte pe scurt de darurile harului, vorbesc foarte 
amănunţit de dobândirea rugăciunii curate, a cărei urmare sunt darurile hari- 
ce. Nevoinţa rugăciunii are nevoie a fi deprinsă cu osârdie, iar darurile harice 
se arată de la sine, ca însușiri ale firii înnoite, atunci când firea aceasta, după 
curățirea prin pocăință, va fi sfinţită de adumbrirea Duhului. 

Starețul Paisie Velicikovski, ce a trăit spre sfârșitul veacului al XVIII-lea, a 
scris un cuvânt despre rugăciunea minţii spre răsturnarea hulelor rostite îm- 
potriva ei de către un monah, filosof cu minte deșartă, ce petrecea în mun- 
ţii Moşnei, contemporan al lui Paisie. „În zilele noastre”, spune Paisie în scri- 
soarea către stareţul Teodosie, „un oarecare monah, filosof cu minte deșar- 
tă, văzând că oarecăror râvnitori ai acestei rugăciuni, chiar dacă nu cu dreaptă 
socotinţă, le-a urmat oarecare ispită din pricină că de capul lor au făcut și fă- 
ră ştiinţă au fost îndrumați de povăţuitori și, nepunând vina pe faptul că du- 
pă al lor cap au făcut și povață necercată au luat, ci s-a întrarmat cu hulă asu- 
pra acestei sfinte rugăciuni — s-a întrarmat, îmboldit de diavol, până-ntr-atât 
că i-a întrecut de departe și pe ereticii cei vechi, de trei ori blestemaţii Var- 
laam şi Achindin, ce au hulir această rugăciune. Netemându-se de Dumne- 
zeu, nerușinându-se de oameni, el a pornit hule înfricoșate și de rușine asupra 
acestei sfinte rugăciuni, asupra râvnitorilor și lucrătorilor ei, hule de nesuferit 
pentru auzul omenesc cu întreagă înţelepciune. Mai mult, asupra râvnitorilor 
acestei rugăciuni o așa de mare prigoană a ridicat, încât unii au lăsat toate, 
s-au bejenit în această țară și duc, cu voia lui Dumnezeu, viață de pustie. Unii 
însă slabi fiind de minte, la asemenea nebunie au ajuns de a stricatele cuvinte 
ale filosofului, încât şi cărțile Părinteşti pe care le aveau le-au înecat, precum 
am auzit, în râu, legându-le de cărămizi. Așa putere au avut hulele lui, că oa- 
recare stareţi au oprit de la citirea cărților Părinteşti, amenințând cu lipsirea de 
binecuvântare. Filosoful, nemulţumindu-se a huli cu gura, a voit să dea aces- 
te hule în scris: atunci, lovit de pedeapsa Dumnezeiască, a orbit, şi prin aceas- 
za s-a curmat de Dumnezeu luptătoarea lui socoteală”. Îndeobşte, cugetarea 
trupească şi sufletească, oricât de bogată ar fi în înţelepciune lumească, priveş- 
te rugăciunea minții cu multă sălbăticie și rea voință. Această rugăciune este 
mijlocul de unire al duhului omenesc cu Duhul lui Dumnezeu, și ca atare es- 
ve deosebit de străină și urâcioasă pentru cei ce binevoiesc întru petrecerea du- 
hului lor în ceata duhurilor căzute, lepădate, vrăjmaşe lui Dumnezeu, care nu 
îşi dau seama de căderea lor, ce trâmbiţează și înalță starea de cădere ca pe o 

stare de sporire preaînaltă. Cuvântul crucii, vestit prin gurile apostolilor tutu- 
ror oamenilor, pentru cei ce pier este nebunie; el rămâne o nebunie atunci când 
e vestit de minte, prin rugăciune, inimii și întregii fiinţe a omului celui vechi; 
dar pentru cei ce se mântuiesc el puterea lui Dumnezeu este (| Cor. I, 18). Eli- 
nii care nu au cunoscut creștinismul și e/inii ce s-au întors din creştinism la 
elinism, czuză, potrivit așezării lor, înze/epciune în rugăciunea minţii, și află ne- 
bunie; dar adevărații creştini, prin nevoinţa cea neputincioasă şi neînsemnată 
la arătare a rugăciunii minţii, află pe Firistos, Puterea lui Dumnezeu şi Înţelep- 
ciunea lui Dumnezeu: că ce este nebun la Dumnezeu, mai înțelept decât oamenii 
este; şi ce este slab la Dumnezeu, mai tare decât oamenii este (| Cor. |, 22-25). 
Nu este de mirare că și învățații noştri, neavând idee de rugăciunea minţii du- 
pă predania Bisericii Ortodoxe, ci citind desprea ea numai în lucrările scrii- 
torilor apuseni, au repetat hulele și prostiile acestor scriitori. — Prietenul du- 
hovnicesc al stareţului Paisie Velicikovski pomenește și despre alți monahi, din 
vremea lui, ce respingeau îndeletnicirea cu rugăciunea lui lisus din trei pricini: 
întâi, socotind această rugăciune potrivită doar bărbaţilor sfinți și nepătimași; 
în al doilea rând, din pricina desăvârşitei împuţinări a povăţuitorilor în aceas- 
tă lucrare; în al treilea rând, din pricina înșelării care urmează câteodată rugă- 
ciunii minții. Lipsa de temei a acestor pricini am cercetat-o la locul respectivi. 
Aici e îndeajuns să spunem că cei ce resping, din aceste pricini îndeletnicirea 
cu rugăciunea minţii au ca îndeletnicire doar rugăciunea cu gura, neatingând 
nici în aceasta sporirea cuvenită. Ei, respingând cunoașterea din cercare a ru- 
găciunii minţii, nu pot dobândi nici în rugăciunea cu gura cuvenita luare-a- 
minte, care e dobândită în primul rând prin rugăciunea minţii. Cântarea de 
psalmi săvârșită cu glasul şi gura, fără luare-aminte, în răspândirea însemnată 
ce e nedespărțită de lucrătorii trupeşti, care se lenevesc în privinţa minţii, are 
asupra sufletului lucrare foarte slabă, superficială, aduce roade pe potriva lu- 
crării. Foarte des, atunci când ea este săvârșită cu mare statornicie și în canti- 
tate însemnată, naşte părerea de sine și urmările acesteia. „Mulţi”, spune schi- 
monahul Vasile, „neştiind din cercare lucrarea minţii, judecă în chip greşit că 
lucrarea minţii e potrivită numai bărbaţilor nepătimași și sfinţi. Din această 
pricină, ţinându-se, după obiceiul cel dinafară, doar de cântarea psalmilor, de 
tropare şi de canoane, se odihnesc doar în această rugăciune dinafară. Ei nu 
pricep că această rugăciune cântată ne-au predanisit-o Părinţii până la o vre- 
me, pentru neputinţa și pruncia minţii noastre, ca, deprinzându-ne cu înce- 
tul, să urcăm la treapta lucrării minţii, nu să petrecem până la sfârșitul vieţii 
noastre în cântarea de psalmi. Ce este mai pruncesc decât atunci când, rostind 
cu gura rugăciunea noastră cea dinafară, ne lăsăm ademeniţi de o părere pli- 


! Experienţe ascetice, |, Despre rugăciunea lui lisus — convorbire între stareţ și ucenic. 
7 ţ 


706 


nă de bucurie despre noi înşine, socotind că face vreun lucru mare, mângâin- 
du-ne numai cu cantitatea și hrănind prin aceasta fariseul lăuntric?!”! 

Să se depărteze de la nedreptate tot cel ce numește numele lui Hristos Ul Tim. 
II, 19), poruncește Apostolul. Această poruncă, privind pe toți creștinii, pri- 
veşte cu osebire pe cei ce au luat hotărârea de a se ruga neîncetat cu numele 
Domnului Iisus. Preacuratul nume al lui lisus nu suferă a petrece în mijlocul 
necurăției: el cere ca din vasul sufletului să fie scoasă toată necurăţia; intrând 
în vas după măsura curăţiei lui, acest nume începe a lucra el însuși și a săvâr- 
și curățirea, pentru care propriile sforțări ale omului nu sunt îndeajuns și care 
se cere pentru ca vasul să se facă vrednic a cuprinde comoara duhovnicească, 
odorul atotsfânt. Să ne depărtăm de ghiftuire și chiar de săturare; să ne punem 
ca pravilă înfrânarea cu măsură, statornică, de la mâncare și băutură; să ne re- 
fuzăm desfătarea cu mâncăruri și băuturi gustoase; să ne odihnim cu somn în- 
destulător, dar nu peste măsură; să ne lepădăm de grăirea în deşert, de râsete, 
de glume, de hule; să încetăm ieșirile netrebuincioase din chilie pe la fraţi și 
primirea fraţilor în chilie sub pretextul dragostei, sub al cărei nume se ascund 
împreună-vorbiri şi îndeletniciri deşarte, care pustiesc sufletul. Să ne lepădăm 
de visare și de gândurile deșarte, care răsar în noi din pricina necredinţei noas- 
cre, din pricina grijilor fără dreaptă socotință, din pricină slavei deșarte, po- 
menirii de rău, iuțimii și a celorlalre patimi ale noastre. Cu credință deplină să 
aruncăm toate la Domnul, şi multa noastră cugetare, gândurile noastre deşar- 
te, să le înlocuim cu rugăciunea neîncetată către Domnul lisus. Dacă tot vom 
mai fi înconjurați de vrăjmași, să strigăm cu plângere și tânguire puternică la 
Împăratul împăraților, așa cum strigă cei împilaţi și asupriţi din gloata popo- 
rului; iar de vom fi îngăduiți în cămara cea dinlăuntru a Împăratului, să Îi în- 
făţișăm jalba şi să cerem mila Lui cât se poate de lin și de smerit, din adâncul 
sufletului. O asemenea rugăciune este deosebit de puternică: ea este pe deplin 
duhovnicească, este rostită nemijlocit în auzul Împăratului, inimii Lui. 

Condiţia neapărat trebuincioasă, esenţială, pentru sporirea în rugăciunea 
lui lisus este rămânerea întru poruncile Domnului lisus. Rămânezi întru dra- 
gostea Mea (|n. XV, 9), a grăit El către ucenicii Săi. Ce înseamnă a rămâne în 
dragostea către Domnul? — Înseamnă a-L. pomeni neîncetat, a rămâne neînce- 
tat în unire după duh cu Dânsul. Lucrul dintâi fără cel de-al doilea e mort, şi 
nici nu poate fi înfăptuit. De veți păzi poruncile Mele, veți rămâne întru dragos- 
tea Mea (n. XV, 10); de vom păzi neîncetat poruncile Domnului, ne vom uni 
cu Dânsul prin duhul nostru. Dacă ne vom uni cu El după duh, vom năzui 
spre Dânsul cu toată fiinţa noastră, Îl vom pomeni fără contenire. Îndreaptă 
faptele tale, toată purtarea ta după poruncile Domnului lisus, îndreaptă după 


1 Predoslovie la cartea Preacuviosului Grigorie Sinaitul. 

ele cuvintele tale, îndreaptă după ele gândurile şi simțămintele tale, și vei cu- 
noaște însușirile lui lisus. După ce ai simţit în tine aceste însușiri prin lucra- 
rea Harului Dumnezeiesc și ai dobândit prin această simţire cunoașterea lor 
din cercare, te vei desfăta cu desfătare nestricăcioasă, care nu ţine de această 
lume și acest veac, desfătare lină, însă puternică, desfărare ce nimiceşte aple- 
carea inimii față de toate desfărările pământeşti. După ce te-ai desfătat de în- 
sușirile lui Iisus, ÎI vei iubi şi vei dori ca E să locuiască deplin în tine; fără El 
vei socoti că pieri și ești deja pierit. Arunci vei striga fără încetare, vei striga 
din plinătatea încredințării, din întreg sufletul: Doamne, lisuse Hristoase, 
Fiul lui Dumnezeu, miluiește-mă pe mine, păcătosul! Rugăciunea lui lisus 
va înlocui pentru tine toate celelalte rugăciuni. Şi cum ar putea acelea toare 
să încapă și să înfățișeze un gând mai cuprinzător decât gândul la miluirea pă- 
cătoșilor de către lisus? Pune-ţi ca singur scop al vieţii împlinirea voii lui lisus 
în toată împrejurarea, oricât ar fi aceasta de însemnată sau neînsemnată la ară- 
tare; străduiește-te să faci doar faptele bineplăcute lui isus, și toate faptele tale 
vor fi deopotrivă vrednice de cer. Să iubeşti voia lui lisus mai mult decât pof- 
tele trupului tău, mai mult decât tihna și înlesnirile tale, mai mult decât via- 
ţa, mai mult decât sufletul tău. Să citeşti cât poţi de des Evanghelia, să înveți 
din ea voia Domnului şi Mântuitorului tău. Să nu laşi nebăgată în seamă nici 
cea mai mică trăsătură din Evanghelie, nici o poruncă, oricât ar fi de mărun- 
tă la arătare. Să înfrânezi și să omori toate mișcările tale proprii — nu doar pe 
cele păcătoase, ci și pe cele ce par bune, dar care ţin de firea omenească în sta- 
rea de cădere și care sunt adesea foarte îmbelșugate la păgâni și eretici, dar ca- 
re sunt departe de virtuțile evanghelice precum sunt răsăriturile de la apusuri. 
Să tacă în tine tot ce e vechi! Să lucreze în tine numai lisus prin preasfinrele 
Lui porunci, prin gândurile și simțămintele izvorâte din aceste porunci. Da- 
că vei vieţui într-acest chip, negreșit va înflori în tine rugăciunea lui lisus, fără 
să aibă însemnătate faptul că vieţuieşti în adâncul pustiei sau în mijlocul zar- 
vei dintr-o chinovie: fiindcă locul sălășluirii şi odihnei acestei rugăciuni sunt 
mintea și inima înnoite prin cunoașterea, gustarea, împlinirea voii [ui Dumne- 
zeu celei bune şi plăcute şi desăvârșite (Rom. XII, 2). Vieţuirea după poruncile 
evanghelice e singurul și adevăratul izvor al sporirii duhovnicești, la care poa- 
te ajunge oricine voieşte cu adevărat să sporească, în orice poziție exterioară ar 
fi pus de nepătrunsa Pronie a lui Dumnezeu. 

Îndeletnicirea cu rugăciunea lui lisus cere, prin însăși firea acestei îndeletni- 
ciri, neîncetată priveghere a omului asupra sa. „Fereala evlavioasă”, spune sta- 
rețul Serafim, „este aici de trebuinţă din pricină că marea aceasta, adică inima 
cu gândurile şi poftele ei, este nare și largă: acolo sunt jigănii cărora nu este nu- 
măr (Ps. CIII, 26), adică multe gânduri deşarte, nedrepte și necurate, odrasle 

ale duhurilor rele”!. Nevoitorul este dator să privegheze neîncetat asupra sa, ca 
să nu fie furat de vreun chip al păcatului, care să-i pustiască într-acest chip su- 
fletul. Şi nu numai atât: este dator să ia aminte fără încetare ca mintea și inima 
să petreacă în voia lui lisus și să urmeze sfintelor Lui porunci, ca cugetarea tru- 
pească să nu scoată afară, prin oarecare vicleșug, cugetarea duhovnicească, ca să 
nu se lase tras de vreo înfierbântare a sângelui, ca să rămână, după putinţă, în 
omorâre necurmată, într-o anume răcoare subțire (3 Împ. XIX, 12). Când se 
va ivi sinţirea acestei răcori subțiri, din ea se va vedea mai lesne voia lui Dum- 
nezeu și va fi împlinită mai fără îngrădire. Când se va vedea mai lesne voia lui 
Dumnezeu, atunci se va stârni cu deosebită putere foamea şi setea de dreptatea 
lui Dumnezeu — și nevoitorul, întru adâncă recunoaștere a sărăciei sale şi întru 
plângere, se va strădui cu silință nouă a descoperi în sine această dreptate prin 
rugăciunea cu foarte mare luare-aminte și evlavie. „Dat fiind că această dum- 
nezeiască rugăciune”, grăiește starețul Paisie, „este cea mai înaltă din toate ne- 
voinţele călugărești, culmea îndreptărilor după spusa Părinților, izvorul virtu- 
ţilor, lucrarea preasubțire și nevăzută a minţii întru adâncul inimii, potrivit cu 
aceasta vrăjmașul nevăzut pune împotriva ei cursele multor feluri de înșelări și 
năluciri nevăzute, subțiri, abia înţelese de mintea omenească”. 

A pune altă temelie pentru ruga cu numele lui Iisus, afară de cea pusă, este 
cu neputinţă: ea este Însuşi Domnul nostru, lisus Hristos, Dumnezeu-Omul, 
Care în chip de nepătruns a ascuns nemărginita fire dumnezeiască sub firea 
mărginită a omului, și din firea cea mărginită a omului arată lucrările Ne- 
mărginitului Dumnezeu. După măsura prunciei noastre, Sfinţii Părinţi pre- 
danisesc anumite mijloace, precum s-a zis mai sus, pentru mai lesnicioasa de- 
prindere a rugăciunii lui lisus. Aceste mijloace nu-s altceva decât niște mijloa- 
ce, care nu cuprind în sine nimic deosebit. Nu trebuie să stăruim asupra lor cu 
deosebită luare-aminte; nu trebuie să le dăm însemnătate de prisos. Toată pu- 
terea și toată lucrarea rugăciunii lui lisus vin din închinatul și atotputernicul 
nume al lui lisus, nume care e singurul sub cer întru care se cuvine să ne mân- 
tuim noi. Pentru a deveni în stare de descoperirea acestei lucrări în noi, trebu- 
ie să fim cultivați prin poruncile evanghelice, precum a zis și Domnul: Na zoz 
cel ce Îmi zice: „Doamne! Doamne!” va intra în Împărăția Cerurilor — şi în ace- 
ea ce ne așteaptă după sfârșitul fericit, şi în aceea ce se descoperă în noi în vre- 
mea vieţii noastre pământeşti — ci cel ce face voia Tatălui Meu, Care este în ce- 
ruri (Mt. VII, 21). Pentru cei sporiţi nu e nevoie de nici un fel de mijloace ex- 
terioare: chiar şi în mijlocul unei mulțimi gălăgioase, ei petrec întru liniştire. 
"Toate piedicile ce se împotrivesc sporirii duhovnicești sunt în noi, doar în noi! 
Iar dacă ceva din afară lucrează ca o piedică, asta e doar o dare în vileag a ne- 


' Povaţa 3. 

putinţei voii noastre, a fățărniciei noastre, a vătămării noastre de către păcat. 
Nu ar fi fost trebuincioase nici un fel de mijloace exterioare, de am fi vieţuit 
așa cum se cuvine să vieţuim. Vieţuirea noastră este slăbănogită: voinţa ne es- 
te șubredă, nimicnică, și de aceea avem nevoie de mijloace exterioare, precum 
bolnavilor de picioare le sunt trebuincioase cârjele și bastonul. Milostivii Pă- 
rinți, văzând că vreau să mă îndeletnicesc cu rugăciunea lui lisus şi, totodată, 
că sunt pe deplin viu pentru lume, că ea lucrează cu putere asupra mea prin 
simţurile mele, mă sfătuiesc să intru pentru a mă ruga într-o chilie însingura- 
tă, întunecoasă, ca în acest chip simţurile mele să vină întru nelucrare, să fie 
curmată părtășia mea cu lumea, să-mi fie înlesnită adâncirea în mine însumi. 
Ei mă sfătuiesc să șed în vremea îndeletnicirii cu rugăciunea lui isus pe un 
scăunel scund, așa încât să fiu așezat cu trupul ca un sărac care cere milostenie 
şi să simt mai lesne sărăcia sufletului meu. Atunci când sunt de față la dum- 
nezeieștile slujbe şi mă îndeletnicesc în vremea lor cu rugăciunea lui lisus, Pă- 
rinții mă sfătuiesc să îmi închid ochii pentru a mă păzi de împrăștiere, fiindcă 
văzul meu e viu pentru materie, și îndată ce deschid ochii încep a se întipări 
în mintea mea lucrurile văzure de către mine, mă trag de la rugăciune. Sunt 
și multe alte mijloace exterioare aflate de lucrătorii rugăciunii spre ajutorarea 
materială a nevoinței duhovniceşti. Aceste mijloace pot fi întrebuințate cu fo- 
los; însă trebuie întrebuințate potrivit cu însușirile sufletești și trupești ale fie- 
căruia: oarecare mijloc mecanic, care merge foarte bine pentru un anumit ne- 
voitor, pentru altul poate fi fără de folos și chiar vărămător. Cei sporiţi leapădă 
mijloacele materiale, aşa cum șchiopul vindecat aruncă cârja, aşa cum pruncul 
care a crescut leapădă scutecele, așa cum de la casa terminată se îndepărtează 
schelele cu ajutorul cărora a fost clădită. 

Pentru toți și pentru fiecare este de un folos esenţial a începe deprinde- 
rea rugii cu numele Domnului lisus prin săvârşirea rugăciunii lui Iisus cu gu- 
ra, închizându-se mintea în cuvintele rugăciunii. Prin închiderea minţii în 
cuvintele rugăciunii ia naştere o luare-aminte foarte strictă față de aceste cu- 
vinte, luare-aminte fără de care rugăciunea se aseamănă unui trup fără sufler. 
Să lăsăm în seama Domnului Însuși prefacerea rugăciunii cu gura întru lua- 
re-aminte în rugăciune a minţii, a inimii și a sufletului. El va săvârși negreșit 
aceasta când ne va vedea cât de cât curăţiţi, educați, maturizaţi, pregătiţi prin 
lucrarea poruncilor evanghelice. Părintele înţelept nu dă o sabie ascuţită fiu- 
lui său prunc. Pruncul nu e în stare să întrebuinţeze sabia împotriva vrăjmașu- 
lui: el se va juca cu sabia cumplită, degrabă și ușor se va străpunge cu ea. Cel 
prunc cu vârsta duhovnicească nu e în stare să poarte harisme duhovnicești: el 
le va întrebuința nu spre slava lui Dumnezeu, nu spre folosul său și al aproa- 
pelui, nu spre lovirea vrăjmașilor nevăzuţi — le va întrebuința pentru a se lovi 
pe sine însuși închipuindu-și lucruri semețe despre sine, umplându-se de tru- 

fia cea pierzătoare, de disprețul cel pierzător faţă de aproapele. Şi străini fiind 
de harismele duhovniceşti, plin de patimi puturoase, ne mândrim şi ne mă- 
rim, nu încetăm a osândi și defăima pe aproapele care în toate privinţele este 
mai bun ca noi! Ce ar fi dacă ni s-ar încredința oarece bogăţie duhovniceas- 
că, oarece harismă duhovnicească ce osebeşte pe cel ce o are de fraţii lui, ce 
dă mărturie despre el că este un ales al lui Dumnezeu? Nu ni s-ar face aceas- 
ta pricină de cumplită nenorocire sufletească? Să sârguim a ne desăvârși întru 
smerenie, care stă într-o osebită așezare fericită a inimii şi se arată în inimă în 
urma împlinirii poruncilor evanghelice. Smerenia este acel singur jertfelnic 
pe care legea duhovnicească ne îngăduie să aducem jertfa rugăciunii, pe care 
jertfa rugăciunii, odară adusă, urcă la Dumnezeu, se arată feței Lui. Smerenia 
este acel singur vas în care sunt turnate de către degetul lui Dumnezeu haris- 
mele duhovnicești. Să ne îndeletnicim cu rugăciunea lui lisus fără iubire de 
sine, cu hotărâre simplă şi lipşită de viclenie, cu scopul pocăinței, cu credință 
în Dumnezeu, cu desăvârșită încredințare în voia lui Dumnezeu, cu nădejde 
în înţelepciunea, bunătatea, atorputernicia acestei sfinte voi. În alegerea mij- 
loacelor mecanice de rugăciune să ne străduim a ne purta cu toată prevede- 
rea și înțelepciunea, nelăsându-ne trași de curiozitatea deşartă, de râvna or- 
bească, râvnă care celor necercaţi li se pare virtute și pe care Sfinţii Părinţi au 
numit-o „îndrăzneală trufașă”, „aprindere nebunească”. Să folosim mai ales 
mijloacele cele mai simple și smerite, ca fiind cele mai neprimejdioase. Repe- 
tăm: toate mijloacele mecanice trebuie socotite nimic altceva decât niște mij- 
Joace, care ni s-au făcut folositoare din pricina neputinței noastre. Să nu pu- 
nem nădejdea noastră nici în ele, nici în mulțimea lucrării noastre, ca să nu ne 
fie răpită în acest chip nădejdea în Domnul, ca să nu ne arătăm în fapt nădăj- 
duitori în noi noi înșine sau în vreun alt lucru materialnic și deșert. Să nu că- 
utăm plăceri, vedenii: suntem niște păcătoşi, nevrednici de plăcerile şi de ve- 
deniile duhovniceşti, neînstare de ele din pricina învechirii noastre. Prin rugă- 
ciune cu luare-aminte să căutăm a întoarce privirile minţii asupra ei înșiși, ca 
să descoperim în noi păcăroşenia noastră. Când o vom descoperi, să stăm în 
chip gândit înaintea Domnului nostru Iisus Hristos în ceata leproșilor, orbi- 
lor, surzilor, șchiopilor, slăbănogilor, îndrăciţilor; să începem înaintea Lui, din 
sărăcia duhului nostru, din inimă înfrântă de durere pentru păcătoşenia noas- 
tră, strigătul plângerii de rugăciune. Acest strigăt să fie nemărginit de îmbel- 
șugat! Toată multa grăire și toată felurimea de cuvinte să se arate neînstare a 
îl cuprinde. Potrivit îmbelșugării și necuprinderii sale, să se îmbrace fără în- 
cetare, să se îmbrace în rugăciunea de puţine cuvinte, însă de largă însemnă- 
tate: Doamne, Lisuse Hristoase, Fiul lui Dumnezeu, miluieşte-mă pe mi- 
ne, păcătosul! Amin. 

Călătorul! 


De unde vii? Unde-i sălașul Tău obișnuit? Unde ai fost până acum? De ce 
până acum m-ai lăsat în singurătate, în părăsire, în sărăcie, în moarte groaz- 
nică? Cunoscându-Te, am priceput că fără Tine așa era starea mea! Așa era de 
jalnică! Stăteam în pridvorul iadului întunecos, eram prăvălit într-o prăpas- 
tie adâncă, fără ieşire. Nu mă părăsi! Nu pot fără Tine! De mă vei părăsi, ia- 
răși voi fi la porţile iadului, iarăși în prăpastie, iarăși în nenorocire nesuferită 
şi negrăită. 

Tu vii! — eu nu văd chipul venirii Tale; văd venirea Ta — o văd nu cu ochii 
trupești, ci cu simţirea. Nu-mi dai nici vreme, nici mijloc să cuget: cine ești 
Tu? Fără de veste Te arăţi în suflet, Nevăzut și Neajuns! Te arăţi negrăit de lin 
și de limpede, și totodată cu stăpânire și putere de Făcător, fiindcă schimbi 
omul întreg; schimbi, prefaci, rezidești și mintea, și inima, și trupul! Tu — Cel 
Puternic — intri în casă, legi pe cel tare, răpești vasele casei — le răpești nu spre 
pierzare, ci spre mântuire! Și casa și vasele erau mai înainte ale Tale; Iu le-ai 
făcut — le-ai făcut pentru Tine; ele singure s-au dat în amară robie răpitorului: 
și erau până acum — mintea mea, sufletul meu, trupul meu — sub stăpânirea 
unui domn crunt, lucrau sub înrâurirea lui. Vii Iu, ele intră de acum sub po- 
runca Ia, încep să lucreze sub înrâurirea Ta sfântă și fericită. 

Cum Te voi numi? Cum voi spune despre Tine fraţilor mei? Cum le voi fa- 
ce cunoscut numele Călătorului Ce S-a plecat sub acoperișul casei mele, sub 
acoperișul învechit, ajuns cu totul în ruină, descoperit vânturilor năprasnice, 
ploilor și zăpezii — sub un acoperământ bun doar ca grajd necuvântătoarelor? 
Ce ai aflat în inima mea, în care au venit pe rând feluri de gânduri păcătoase, 
au intrat în ea fără împiedicare, au aflat în ea, ca într-o iesle, ca într-o troacă 


! Acest articol este împrumutat din experienţa unui monah care se îndeletnicea cu rugă- 
ciunea minţii și a ajuns ca urmare a ei în acea stare de beţie de care vorbeşte Sfântul Isaac Sirul 
la sfârşitul celui de-al 55-lea Cuvânt al său. Această beţie este lucrare a simţirii duhovniceşti, 
precum a zis același Isaac Sirul în Cuvântul 38: „Înțelegerea duhovnicească este simţire a vie- 
ţii veșnice, iar viaţa veșnică este simţire dumnezeiască, adică dăruită de Sfântul Duh”. Despre 
simţirea duhovnicească, Preacuviosul Macarie cel Mare vorbește în cea de-a șaptea Omilie, 
Preacuviosul Simeon Noul Teolog în Cuvântul 1, iar Preacuvioşii Grigorie Sinaitul şi Nil 
Sorski o numesc lucrare harică de rugăciune. Numele de „Călător”, în înțelesul din acest ar- 
ticol, e folosit în cea de-a patra Omilie a Preacuviosului Macarie cel Mare. 

de porci, mâncarea preaplăcută lor a feluritelor simțăminte pătimașe? Îmi pa- 
re că ştiu numele Oaspetelui meu: dar privind la necurăţia mea, mă înfricoșez 
a-l rosti. Chiar și rostirea neevlavioasă a marelui și atotsfântului nume poate 
supune pe om osândei — cu cât e mai înfricoșată însăși venirea Celui numit! 

Însă Tu ești de față! Bunătatea Ta cea nemăsurată Te-a adus la păcătosul 
scârnav pentru ca păcătosul, cunoscând vrednicia și menirea omului, gustând 
prin cercare, văzând prin simţire că bun este Domnul (Ps. XXXIII, 8), să lase ca- 
lea nelegiuirilor, să lase mlaștina dragă lui a puturoaselor patimi, să se îngrijeas- 
că de dobândirea curăţiei prin pocăință, să se facă biserică și locuință a Ta. 

Dar cum ÎL voi numi pe Călătorul Care adie la mine, Care adie întru mi- 
ne? Cum voi numi pe minunatul Oaspete Ce a venit ca să mă mângâie în sur- 
ghiunul meu, să mă tămăduiască de boala cea nevindecată, să mă scoată din 
prăpastia întunecoasă, să mă ducă pe câmpia Domnului cea verde, să mă po- 
văţuiască la cărările drepte și sfinte, Ce a venit să înlăture nepătrunsa catape- 
teasmă care până acum se întindea înaintea ochilor mei, ascundea de mine 
măreaţa veșnicie și pe Dumnezeul meu? Cum voi numi pe Povăţuitorul Ce 
îmi vestește învățătura despre Dumnezeu, învăţătură nouă şi totodată veche, 
învățătură dumnezeiască, nu omenească? Oare Îl voi numi pe Povăţuitor „lu- 
mină”? Nu văd lumină; însă El luminează mintea și inima mea mai presus de 
orice cuvânt, mai presus de orice învățătură pământească, fără cuvinte, cu ne- 
povestită iuţime, printr-o oarecare străină — așa voi spune ceea ce este de ne- 
spus — atingere de minte, sau lucrare chiar înlăuntrul minţii. Oare ÎL voi numi 
„foc”? Dar El nu arde: dimpotrivă, înrourează în chip plăcut și răcorește. El e 
un glas de răcoare subțire (3 Împ. XIX, 12); dar de EI fuge, ca de foc, orice pa- 
cimă, orice gând păcătos. El nu rostește nici un cuvânt — nu rostește și toto- 
dată grăiește, învaţă, cântă în chip minunat, tainic, negrăit de lin, de subțire, 
preschimbând, înnoind mintea și inima, care Îl ascultă în liniștire, întru că- 
mara inimii. El n-are nici un chip, nici înfățișare, nu e nimic simţit în El. El 
este pe deplin nematerialnic, nevăzut, negrăit de subțire: fără de veste, pe ne- 
aşteptate, în chip nespus de lin, se arată în minte, în inimă, se revarsă treptat 
în întreg sufletul, în întreg trupul, pune stăpânire pe ele, îndepărtează din ele 
tot ce e păcătos, curmă lucrarea trupului și sângelui, unește într-un tot părțile 
dezbinate ale omului, arată întreagă firea noastră, care se destrămase în urma 
grozavei căderi așa cum se destramă vasul de lut căzând de la înălțime. Cine, 
văzând rezidirea, nu va cunoaște mâna Ziditorului, Singurul Ce are stăpânire 
să zidească și rezidească? 

Până aici am vorbit numai despre lucrări, fără a spune cine lucrează. A-L 
numi e pentru mine lucru înfricoșat! Uitaţi-vă la mine, fraților! Luaţi seama 
la ceea ce se săvârşeşte întru mine! Spuneţi-mi voi: ce se săvârşeşte întru mine? 

— Simt în mine că e de față Călătorul. De unde a venit, cum S-a arătat întru 
mine — nu știu. Arătându-Se, rămâne nevăzut, cu totul neajuns: însă EI e de 
faţă, fiindcă lucrează întru mine, fiindcă mă stăpânește fără a nimici voia mea 
slobodă, trăgând-o întru voia Sa prin negrăita sfințenie a voii Sale. EI a luat 
cu nevăzută mână mintea mea, a luat inima, a luat sufletul, a luat trupul meu. 
Îndată ce au simţit această mână, au înviat! S-a arătat în ele simţire nouă, miş- 
care nouă — simțţire și mișcare duhovnicească! Nu cunoșteam până acum aces- 
te simţiri și mișcări, nici măcar nu știam, nu presupuneam că ar fi fiind. Ele 
s-au arătat, și în urma arătării lor s-au ascuns ori au fost ferecate simțirile și 
mișcările trupeşti şi sufleteşti; ele s-au arătat precum viaţa, și a pierit, precum 
moartea, starea cea dinainte. De la atingerea acelei mâini de toată fiinţa mea, 
mintea, inima și trupul s-au unit între ele, au alcătuit un întreg, apoi s-au cu- 
fundat în Dumnezeu — rămân acolo atâta vreme cât le ţine mâna cea nevăzu- 
tă, neurmată, atotputernică. Dar ce simţire mă cuprinde acolo? Întreaga mea 
fiinţă e cuprinsă de o tăcere adâncă, tainică, afară de oricare gând, afară de 
oricare visare, afară de oricare mișcare sufletească, pricinuită de sânge; întrea- 
ga mea ființă sabatizează și, totodată, lucrează sub îndrumarea Sfântului Duh. 
Această îndrumare e de netâlcuit prin cuvinte. Rămân ca beat, uit tot, mă hră- 
nesc cu hrană neştiută, nestricăcioasă, mă aflu afară de tot ce e simţit, în tărâ- 
mul nematerialnicului, în tărâmul ce este mai presus nu numai de materie, ci 
şi de orice gând, de orice înţelegere: nici măcar trupul meu nu-l simt. Ochii 
mei privesc fără să privească — văd fără să vadă; urechile aud fără să audă; toate 
mădularele mele sunr bete, și eu mă clatin pe picioare, ținându-mă cu mâini- 
le de ce nimeresc ca să nu cad, sau zac, aruncat în pat, ca într-o boală fără de 
durere și într-o slăbănogire născută din belșugul covârșitor de putere. Pzbaru/ 
Domnului, paharul Duhului este aZăpându-mă ca un puternic (Ps. XXII, 7). 
Aşa petrec zile, săprămâni!... şi vremea se scurtează!... Tăcerea minunată, ca- 
re cuprinde mintea, inima, sufletul, ce tind cu toată puterea lor către Dumne- 
zeu și se pierd — ca să zic așa — în nesfârșită mișcare către nemărginire — tăcerea 
asta e totodată și împreună-vorbire, însă fără cuvinte, fără nici o felurime, fă- 
ră gânduri, mai presus de gânduri: Călătorul, Cel Care săvârşeşte toate astea, 
are și glas şi cuvânt neobișnuite, ce grăiesc fără cuvinte şi sunet și sunt auzite 
în chip tainic. Caut în Scriptură ca să văd unde se vorbeşte despre asemenea 
lucrări, ca să cunosc pe Călătorul Cel Minunat, și fără voie mă opresc înain- 
tea cuvintelor Mântuitorului: Duhul unde voiește suflă, şi glasul Lui auzi, însă 
nu ştii de unde vine și unde merge: așa este tot cel care este născut din Dubul (In. 
III, 8). Dar cum să numesc această lucrare? — Ea împacă, unește pe om cu el 
însuși, iar apoi cu Dumnezeu: cu neputinţă este să nu recunoști în această lu- 
crare suflarea păcii harice a lui Dumnezeu, care covârșește toată mintea, care pă- 

zește inimile şi cugetele întru Eristos lisus (Filip. IV, 7), dată prin Duhul Sfânt 
Care vine la om, îl înnoieşte pe om. Întocmai! Prin această lucrare mintea și 
inima se fac evanghelice, se fac ale lui Hristos: omul vede Evanghelia însem- 
nată în el — pe tablele sufletului, de către degetul Duhului. 

Călătorul Dumnezeiesc pleacă, Se ascunde fără de veste, precum fără de 
veste vine și Se arată: însă EI lasă în toată fiinţa mea mireasma nemuririi, ne- 
materialnică precum El Însuși e nematerialnic, mireasmă duhovnicească, de 
viață dătătoare, simțită prin simţirea nouă pe care EI Însuși a sădit-o, sau a în- 
viat-o, în mine. Înviat, hrănit cu această bună mireasmă, scriu și grăiesc cu- 
vânt al vieţii fraţilor mei; iar când se va risipi această bună mireasmă, când se 
va răspândi în sufletul meu mirosul cel de moarte al patimilor, atunci şi cu- 
vântul meu va fi lipsit de viață, molipsit de putoare și stricăciune!... 

Dacă cineva, auzind din gură de păcătos cuvânt mare despre lucrările Du- 
hului, va fi clătinar de necredinţă, tulburat de cuget, presupunând că lucrarea 
vestită este lucrare a înșelării diavoleşti, acela să lepede gândul hulitor. Nu, nu! 
Nu astfel e lucrarea, nu astfel sunt însușirile înșelării! Spune: este în obiceiul 
diavolului, vrăjmașului, ucigașului de oameni, a se face doctor al lor? Este în 
obiceiul diavolului a uni mădularele şi puterile dezbinate de păcat ale omului, 
a le scoate din robia păcatului la slobozenie, a le scoate din starea de împotri- 
vă-lucrare, de luptă între ele, la starea de sfințită pace în Domnul? Este în obi- 
ceiul diavolului a scoate din adânca prăpastie a necunoștinţei de Dumnezeu 
şi a da cunoştinţa de Dumnezeu cea vie, din cercare, care nu mai are nevoie 
de nici o dovadă din afară? Este în obiceiul diavolului a propovădui şi tâlcui 
amănunţit pe Răscumpărătorul, a propovădui și tâlcui apropierea prin pocă- 
inţă de Răscumpărătorul? — Este în obiceiul diavolului a reface în om chipul 
căzut, a pune în rânduială asemănarea căzută în neorânduială? Este în obice- 
iul diavolului să aducă gustarea sărăciei duhovniceşti, și totodată a învierii, a 
înnoirii, a unirii cu Dumnezeu? Este în obiceiul diavolului a ridica la înălți- 
mea 'Ieologiei, la care omul este ca nimic, fără gând, fără dorință, cufundat 
cu totul în tăcere de minune? Tăcerea acesta este secare a tuturor puterilor fi- 
inţei omenești care tind către Dumnezeu și — ca să zic așa — pier înaintea ne- 
sfârşitei măreţii a lui Dumnezeu (lov XLII, 6). — Într-un fel lucrează înșelarea 
şi alrfel Dumnezeu, Stăpânul Cel Nemărginit al oamenilor, Care a fost şi este 
și acum Ziditorul lor. Cel Care a zidit şi rezidir nu rămâne, oare, Ziditor? As- 
cultă, deci, preaiubite frate, prin ce se deosebeşte lucrarea înșelării de lucrarea 
dumnezeiască! Înșelarea, când se apropie de om fie prin gând, fie prin visare, 
fie prin părere subțire, fie prin oarecare văzută cu ochii cei trupești, fie prin 
glas din cele de sub cer, auzit cu urechile trupului, se apropie totdeauna nu ca 
o stăpână neîngrădită, ci ca o amăgitoare, ce caută în om învoire şi din această 

învoire primește stăpânire asupra lui. Întotdeauna lucrarea ei, fie că este din- 
lăuntrul sau dinafara omului, este lucrare străină; omul poate s-o lepede. La 
început, înşelarea este întâmpinată totdeauna de oarecare îndoială a inimii; 
de ea nu se îndoiesc cei pe care a pus stăpânire în chip hotărâtor. Nicicând nu 
unește înșelarea omul dezbinat de păcat, nu oprește mișcările sângelui, nu po- 
văţuiește nevoitorul la pocăință, nu-l micșorează înaintea lui înșiși; dimpotri- 
vă, stârnește în el visarea, pune sângele în mișcare, îi aduce o anumită plăcere 
fără gust, otrăvită, îl lingușeşte în chip subțire, îi insuflă părere de sine, stator- 
nicește în suflet idolul eu. 

Lucrarea lui Dumnezeu este nematerialnică: nu se vede, nu se aude, nu este 
așteptată, este de neînchipuit, de netâlcuit prin vreo asemuire luată din acest 
veac; vine, lucrează în chip tainic. La început arată omului păcatului lui, face 
să crească în ochii omului păcatului lui, necurmat ţine păcatul cel grozav îna- 
intea ochilor lui, aduce sufletul la osândirea de sine, îi arată căderea noastră, 
această înfricoșată, întunecată, adâncă prăpastie a pierzării în care a căzut nea- 
mul nostru prin păcatul protopărintelui; după aceea, puţin câre puţin, dăru- 
iește îndoită luare-aminte și străpungere a inimii la rugăciune. După ce a pre- 
gătit în acest chip vasul, se atinge fără de veste, pe neașteptate, în chip nemate- 
rialnic de părţile dezbinate — și ele se unesc într-un singur tot. Cum s-a atins? 
— Nu pot să tâlcuiesc: nu am văzut nimic, n-am auzit nimic, însă mă văd pe 
mine însumi schimbat, m-am simţit dintr-odată astfel în urma lucrării însăși 
stăpânitoare. Ziditorul a lucrat la rezidire așa cum a lucrat la zidire. Spune: 
trupul lui Adam cel plăsmuit din țărână, atunci când zăcea înaintea Ziditoru- 
lui fără să fi primit încă viaţă prin suflet, putea să aibă idee despre viață, pu- 
tea să aibă simţirea ei? Atunci când dintr-o dată a primit viaţă prin suflet ar fi 
putut chibzui mai înainte dacă să primească sufletul sau să-l lepede? Adam cel 
zidit s-a simţit dintr-o dată viu, gânditor, doritor! La fel de fără veste se săvâr- 
şeşte și rezidirea. Ziditorul a fost şi este Stăpân Fără de margini — lucrează în 
chip însuși stăpânitor, mai presus de fire, mai presus decât orice gând, de orice 
înţelegere, nesfârșit de subțire, cu totul duhovnicesc, nematerialnic. 

Dar tu încă eşti clătinat de îndoială! Privești la mine și, văzând înaintea ta 
aşa un mare păcătos, întrebi fără să vrei: „Oare în acest păcătos, în care lucra- 
rea patimilor este așa vădită și puternică, oare în el să lucreze Duhul Sfânt?” 

Îndreptăţită întrebare! Şi pe mine ea mă aduce în nedumerire, în spaimă! 
Mă las tras, păcătuiesc; preacurvesc cu păcatul, trădez pe Dumnezeul meu, Îl 
vând pe preţul cel scârbavnic al păcatului. Şi în ciuda necontenitei mele vân- 
zări, a purtării mele trădătoare, călcătoare de credință, El rămâne neschim- 
bat. Fără de răutate, El așteaptă cu îndelungă răbdare pocăința mea, prin toa- 
re mijloacele mă atrage la pocăință, la îndreptare. Auzit-ai ce grăieşte în Evan- 

ghelic Fiul lui Dumnezeu? N 24 nevoie de doctor cei sănătoși, spune EL, ci cei 
bolnavi. Nu am venit să chem pe drepți, ci pe cei păcătoşi la pocăință (Mr. IX, 
12). Aşa spunea Mântuitorul: așa și lucra. EI ședea cu vamsșii și păcătoşii, îi 
aducea, prin întoarcerea la credinţă și virtute, în înrudire duhovnicească cu 
Avraam și cu ceilalți drepți. Te minunează, te izbeşte bunătatea cea nesfârșită 
a Fiului lui Dumnezeu? Să ştii că pe cât este de bun și atotsfânt Duhul, pe atât 
însetează de mântuirea oamenilor, pe atât este de blând, fără de răutate, înde- 
lung răbdător, mult milostiv Duhul — Una din Cele Trei Feţe de o cinste ale 
Arotsfintei Treimi, Care alcătuiesc, în chip neamestecat și nedespărţit, o sin- 
gură Fiinţă Dumnezeiască, şi care au o singură fire. 

Și tocmai păcatul atrage pe Sfântul Duh spre om! Îl atrage păcatul nu în- 
făptuit prin săvârşire, ci văzut de om în sine, recunoscut, deplâns! Cu cât cer- 
cetează omul mai în adâncime păcatul său, cu atât este mai plăcut, mai lesne 
de ajuns pentru Duhul Sfânt, Care, ca un doctor, se apropie numai de cei ca- 
re se recunosc bolnavi și, dimpotrivă, se întoarce de la cei care se îmbogăţesc cu 
deșarta lor părere de sine (Lc. 1, 53). Priveşte și te cercetează în adâncime pă- 
catul tău! Leapădă-te de tine însuţi, să nu ai sufletul tău cinstit înaintea ta (Fap- 
te XX, 24)! Dă-te cu totul vederii păcatului tău, plângerii pentru el! Atunci, la 
vremea potrivită, vei vedea rezidirea ta ca lucrare neurmată, cu atât mai mult 
netâlcuită, a Sfântului Duh. EI va veni la tine atunci când nu-L aștepți — va 
lucra în tine atunci când te vei socoti cu totul nevrednic de EI! 

Dar dacă în tine se ascunde așteptarea harului — ia seama: te afli într-o stare 
primejdioasă! O asemenea așteptare dă mărturie că într-ascuns te socoți vred- 
nic, iar faptul că te socoţi vrednic dă mărturie despre părerea de sine tăinui- 
tă, întru care este trufia. Trufiei îi urmează lesne, de ca se alipeşte lesne înșela- 
rea. Înșelarea este abaterea de la Adevăr şi Sfântul Duh, împreună-lucrătorul 
Adevărului, abaterea spre minciună și duhurile lepădate, împreună-lucrătoa- 
rele minciunii. Înșelarea se află deja în părerea de sine, se află în învrednicirea 
de sine, în însăși așteptarea harului. Acestea sunt chipurile ei începătoare, pre- 
cum mugurele, floarea, fătul sunt chipurile începătoare ale rodului pârguit. 
Din concepțiile mincinoase apar simțămintele mincinoase. La lucrarea amă- 
girii de sine se adaugă lucrarea amăgitoare a dracilor. Dracii sunt mai-mari şi 
căpetenii în tărâmul minciunii: cel care s-a supus de voie dracilor intră sub în- 
râurirea lor silnică. Ca un întunecat și amăgir de minciună, pe care o socoate 
drept adevăr, el se lipseşte de stăpânirea asupra sa, fără a băga de seamă acest 
lucru. Această stare este stare de înșelare. În ea intrăm, în ea suntem surpați 
pentru trufia şi iubirea noastră de sine. Ce/ ce iubește sufletul său pierde-l-va pe 
el, şi cel ce îşi urăște sufletul său în lumea aceasta, în viața veşnică îl va păzi pe el 
(In. XII, 25). Amin. 

'Yâlcuire de taină a Psalmului 99 


Strigați lui Dumnezeu tot pământul (Ps. XCIX, 1). „Pămânv” este numit 
aici omul. Această numire a fost dată omului de către Însuși Făcătorul lui, de 
Dumnezeu. Dumnezeu i-a zis lui Adam: Pământ ești (Fac. III, 19). Chiar da- 
că sunt însufleţit, totuși sunt pământ: sunt însuflețit cu suflet mort. Sufletul 
mort e îngropat pe timpul vieţii pământești în pământ, adică e închis în tru- 
pul pătimaș ca într-o temniţă, ca în niște obezi, și înrobit lui: după despărțirea 
de trup, el se pogoară în sânurile pământului. Pentru mântuire este neapărat 
trebuincioasă învierea lui. 

Ca pământul să prindă viață şi să strige lui Dumnezeu este nevoie ca mai 
înainte să fie nimicită în el dezbinarea pricinuită într-însul de cădere, este ne- 
voie ca el să fie unit în sine și cu sine. A szriga /ui Dumnezeu poate doar tot pă- 
mântul: doar fiinţa omenească întreagă, reunită cu sine și în sine, îndrumată 
de minte, nerăpită și neclătinată în rugăciune de gândurile străine, poate nă- 
zui cu toate puterile sale spre Dumnezeu; doar zozze oasele pot grăi către Dum- 
nezeu prin cuvântul cel viu al rugăciunii adevărate; fozze oasele sunt numite 
în Scriptură toate părţile alcăruitoare ale omului, adunate și rezidite de Dom- 
nul, unite între ele într-un tot, unite într-un tot cu Domnul (Ps. XXXIV, 9). 
Atunci va pricepe omul, din cercarea lăuntrică ce s-a săvârșit în sufletul lui, 
că a înviat duhovnicește, că până atunci se afla în robie, în obezi, în moar- 
re. Din această fericită cercare grăia Preacuviosul Efrem: „Înmulțicu-s-a asu- 
pra mea, Doamne, harul Tău, potolit-a foamea mea și setea mea, luminat-a 
mintea mea cea întunecată, adunat-a gândurile mele cele împrăștiate, um- 
plut-a inima mea. Acum mă închin, cad, mă rog și mă cuceresc Ţie, mărturi- 
sind neputința mea: pentru iubirea Ta de oameni, slăbește întru mine valurile 
harului Tău, și păstrează-mi-l ca să mi-l dai din nou în ziua cea înfricoșată (a 
celei de-a doua veniri a Ta sau în ziua morţii mele). Nu te mânia pe mine, lu- 
bitorule de oameni! Nu sufăr să fiu lipsit de el, și drept aceea, lepădând toată 
îndoiala, către Tine grăiesc prin rugăciune. Peste măsură înmulţitu-s-a întru 
mine harul Tău, și limba mea s-a făcut neputincioasă, neavând cum să-l po- 
vestească; mintea mea a venit întru nedumerire, nesuferind mulțimea valuri- 
lor lui. Chip și Strălucire a Binecuvântatului Părinte! Porolește acum în mine 
valurile lui, fiindcă arde mădularele mele și inima; potoleşte-l, ca să mi-l dai 

acolo iarăși. Mântuiește-mă pe mine, Stăpâne, și fă-mă vrednic de Împărăția 
Ta! Nu pomeni fărădelegile mele, nici nu te mânia pe îndrăzneala rugăciunii 
mele. Dăruiește-mi ce-Ţi cer și Te sălășluiește întru mine ca într-un locaș (În. 
XIV, 23), dimpreună cu Binecuvântatul Tău Părinte, în ziua arătării Tale (In. 
XIV, 21). Hristoase! Dăruieşte-mi ce Te rog eu, că Iu eşti Singurul Dătător de 
viață. Ascunde fărădelegile mele de prietenii mei! Primește aceste lacrimi ale 
mele! Să stea plângerea mea înaintea Ta!”!. — Aceste graiuri sunt graiurile unui 
om beat duhovnicește de mila lui Dumnezeu: ele sunt szrigzre. 

Slujiți Domnului întru veselie, intraţi înaintea Lui cu bucurie (Ps. XCIX, 1). 
Câră vreme rugăciunea € răpită de gânduri străine, nevoinţa rugăciunii se să- 
vârșeşte cu osteneală și cu silire de sine, și cel care se roagă nu e îngăduit înain- 
tea feței lui Dumnezeu; iar când rugăciunea începe a fi rostită din toată fiin- 
ţa, atunci nevoinţa ei se umple cu prisosinţă de plăcere duhovnicească. Aceas- 
tă plăcere îl trage pe nevoitor la nevoinţă, îl îmbărbătează, îl întăreşte, îl ține 
în nevoință: nevoinţa rugăciunii se face nevoinţa cea mai însemnată, ncîn- 
cetată, singura nevoință a nevoitorului. Întru nespusă bucurie intră cu du- 
hul lucrătorii rugăciunii neîncetate înaintea nevăzutei feţe a lui Dumnezeu, și 
stau înaintea feţei lui Dumnezeu. Ei stau înaintea acestei Feţe, fiindcă gându- 
rile și visările străine, care alcătuiau o perdea de nepătruns, au fost înlăturate. 
Nu este nici o piedică înaintea vederii! Dar Dumnezeu, privit de curăţia ini- 
mii în chip netâlcuit, rămâne nevăzut: pe Dumnezeu nimeni nu L-a văzut vre- 
odată (In. L, 18; cf. Mt. V, 8) datorită nesfârșitei subțirimi, duhovnicii a fiin- 
ţei Lui. Desăvârșirea ființei lui Dumnezeu este pricină a neapropierii (1 Tim. 
VI, 16) Lui nu numai de făpturile văzute, ci și de înţelegere: ea este negura 
de sub picioarele Lui; ea este întunericul cel pus spre acea ascundere ce ÎL acoperă 
pe Dumnezeu. A plecat cerurile și S-a pogorât Dumnezeu, și S-a suit peste he- 
ruvimi şi a zburat: zburat-a pe aripile vânturilor (Ps. XVIL, 10-12). „Plecare a 
cerurilor” și „pogorâre” din ele este numită aici micșorarea de către Dumne- 


' Cuvântul 58, potrivit traducerii slavone. La aceste cuvinte ale Preacuviosului Efrem 
Sirul face trimitere loan Scărarul în Scara sa: „Cine s-a învrednicit, înainte de învierea viitoa- 
re, de atâta nepătimire ca Sirul cel vestit? Căci slăvitul între proroci David grăiește Domnului: 
Slăbește-mă ca să mă odihnesc (Ps. XXXVIII, 18), iar acest nevoitor al lui Dumnezeu: S/ăbește 
întru mine valurile barului Tău”. Într-o stare asemănătoare celei descrise aici a ajuns tânărul 
monah Zaharia, căruia pentru smerenia lui i-a fost dăruit un har aparte, simţit, al Sfântului 
Duh (vezi Patericul egiptean). Sfântul loan Scărarul spune: „Focul, pogorându-se în inimă, 
înnoiește rugăciunea; iar când ea se va ridica și se va înălța la cer, atunci se săvârşeşte pogorâ- 
rea focului în cuptorul sufletului”. Cu privire la căldura duhovnicească vezi Cuvântul despre 
rugăciunea lui lisus (Experienșe ascetice, IV). Această căldură e într-un fel la începutul ei și în- 
tr-alt fel întru nepătrunsa ei plinărate. 

2 Care locuiește întru lumină neapropiată — vezi tâlcuirea lui loan Gură de Aur (care spune 
că această expresie arată neputința zidirilor de a pătrunde taina Firii Dumnezeiești — 7. z7.). 

zeu a măreției Sale, potrivirea Sa la însușirile făpturilor, potrivit atotputernici- 
ei Sale și negrăitei Sale bunărăți. El parcă S-ar micșora, S-ar pogori din înălți- 
mea desăvârşirii Sale pentru a face simțită atotsfânta Sa lucrare heruvimilor și 
acelor oameni ce se arată, asemenea heruvimilor, în stare a-L purta pe Dum- 
nezeu. Lucrarea Duhului Dumnezeiesc este asemănată mișcării vântului sau 
mișcării pe aripile vântului, spre a se arăta că această lucrare este nematerială, 
pe de-a-ntregul duhovnicească. 

Bucuria și veselia sunt proprii sufletului ce a simţit învierea, ce a simţit 
izbăvirea din robia în care îl ţineau păcatul și duhurile căzute, care a simţit 
adumbrirea Harului Dumnezeiesc, care a simţit prin lucrarea acestui har că a 
fost înfățișat feței lui Dumnezeu, înălțat la slujirea lui Dumnezeu cea nepri- 
hănică și fericită. Bucuria şi veselia sunt atât de puternice încât Sfântul Duh 
cheamă pe cel ce le-a simțit la strigare. Cum să nu strige de bucurie cel ce a fost 
slobozit, înviat, înaripar, înălțat de pe pământ la cer? Strigarea ține de sufletul 
omenesc. Ea e puternică, însă duhovnicească: trupul și sângele nu au și nu pot 
avea parte în ea. Lucrarea lor samavolnică este înlăturată: ele intră în supune- 
re față de harul care lucrează al lui Dumnezeu, slujesc drept arme în nevoința 
adevărată, și nu îl mai atrag pe om în stări și lucrări rătăcite. 

Cunoaşteți că Domnul, Acesta este Dumnezeul nostru: El ne-a făcut pe noi, şi 
nu noi; iar noi suntem norodul Lui şi oile păşunii Lui (Ps. XCIX, 2). Cel ce se 
roagă cu rugăciune prihănită are înţelegere moartă despre Dumnezeu, ca des- 
pre un Dumnezeu necunoscut și nevăzut; însă atunci când, slobozindu-se de 
răpirea şi robirea de către gânduri, este îngăduit înaintea nevăzutei feţe a lui 
Dumnezeu, atunci Îl cunoaște pe Dumnezeu cu o cunoaştere vie, din cerca- 
re. El îl cunoaște pe Dumnezeu ca atare!. Atunci omul, întorcându-și privirile 
minţii către sine, se vede pe sine ca fiind zidire, iar nu ființă de sine stătătoare, 
precum au înșelătoare părere oamenii despre ei înşişi, aflându-se în întuneca- 
re și amăgire de sine; atunci el se pune faţă de Dumnezeu în așezarea în care 
se cuvine să fie față de El zidirea Lui, recunoscându-se pe sine ca fiind dator 
a se supune cu evlavie voii lui Dumnezeu a o plini cu toată râvna. Pășunea lui 
Dumnezeu este voia Lui, descoperită oilor Lui în Sfânta Scriptură și arătată în 
nepătrunsele Sale judecăţi. 

Intraţi în porțile Lui întru mărturisire, în curțile Lui întru cântări, mărtu- 
risiți-vă Lui, lăudaţi numele Lui (Ps. XCIX, 3-4). Mijlocul de a primi intra- 
re înainrea feţei lui Dumnezeu este smerenia. Smerenia alcătuieşte porţile lui 
Dumnezeu, porţile curţii lui Dumnezeu, ale nefăcutei de mână cămări și bise- 
rici a lui Dumnezeu, ale bisericii inimii, în care S-a sălășluit Dumnezeu prin 
mijlocirea Tainei Botezului. Porţile lui Dumnezeu sunt doar ale lui Dumne- 


! Preacuviosul Marcu Ascetul, Despre /egea duhovnicească, cap. 13-14, 

zeu. Ele sunt porțile Lui; ele sunt deschise numai de degetul lui Dumnezeu. 
Înaintea deschiderii lor este dăruită mărturisirea, mărturisirea inimii, mărtu- 
risirea din tot sufletul. Mărturisirea este lucrare a smereniei. Mărturisirea es- 
ze vădirea de către om înaintea lui Dumnezeu a înţelegerii de către el a unor 
lucruri. Această înțelegere apare când ochii noștri se deschid în ce ne priveş- 
ze ca urmare a atingerii harului de ochii sufletului, când mintea leapădă orbi- 
rea ce până atunci o întuneca și îi răpea putinţa de a se vedea pe sine în chip 
drept și plăcut lui Dumnezeu. Mărturisim — mărturisim din preaplinul încre- 
dințării, din acel preaplin al încredințării cu care se rostește și se mărturisește 
Simbolul de Credinţă — că suntem ființe căzute, împovărate și de acea păcăto- 
şenie ce este a întregului neam omenesc și de acea care este a fiecăruia dintre 
noi în parte. Dăm slavă dreptei judecăți a lui Dumnezeu, care a aruncat din 
rai pe pământ neamul nostru cel călcăror de lege, care a logodit întreaga ome- 
nire cu osteneala și reaua pătimire, care pedepsește pe fiecare om cu pedepse 
aparte pentru păcatele lui aparte. În urma mărturisirii se arată rugăciunea fără 
împrăștiere. Ea este dar al lui Dumnezeu. Dreapta acestui dar îl ia pe cel care 
se roagă din mijlocul răspândirii ce îl înconjura și îl robea, îl înfățișează, afară 
de orice împrăştiere, feței lui Dumnezeu în biserica Lui cea nefăcută de mână. 
Din desăvârșita smerenie și din desăvârșita supunere faţă de voia lui Dumne- 
zeu se naște rugăciunea preacurată, sfântă. Ea nu se poate naște altminteri și 
din alte lucrări, precum strugurele nu poate crește decât pe viță, iar nu pe vre- 
un alt pom. Rugăciunea aceasta e numită cântare, fiindcă rugăciunea duhului 
este cântare sfântă, de taină, prin care este lăudat Dumnezeu. Marele Pavel a 
grăit: Umpleți-vă de Duhul, vorbind întru voi în psalmi şi laude şi cântări du- 
bhovnicești, lăudând şi cântând în inimile voastre Domnului (E£. V, 18-19). „Lu- 
minează-mi ochii gândului, deschide-mi gura ca să mă învăţ cuvintele Tale, și 
să înțeleg poruncile Tale, și să fac voia Ta, şi să Îţi cânt întru mărturisirea ini- 
mii, și să laud preasfânt numele Tău". 

Că este bun Domnul, în veac este mila Lui, și până în neam și în neam ade- 
vărul Lui (Ps. XCIX, 4). După cunoașterea și mărturisirea dreptei judecăți 
a lui Dumnezeu, după ce dă dreptate judecăților Dumnezeiești (Ps. XVIII, 
10: Judecățile Domnului adevărate, îndreptate împreună), nevoitorul intră în- 
tru cunoașterea nemărginitei bunătăţi a lui Dumnezeu, care este nedespărțită 
de dreapta Lui judecată. Întru unirea bunătăţii lui Dumnezeu cu dreapta Lui 
judecată se arată adevărului Lui atotsfânt: mila și adevărul s-au întâmpinat, 
dreptatea și pacea s-au sărutat (Ps. LXXXIV, 11). În rugăciunea celui ce se roa- 
gă cu rugăciune curată se varsă din simţirea bunătăţii lui Dumnezeu desfătare 
duhovnicească, care cufundă duhul omenesc în adâncul smereniei și totodată 


' Rugăciunea de dimineaţă ce vine după „Doamne miluieşte” de 12 ori. 

îl înalță de pe pământ la cer. Un asemenea rugător e, totodată, și sihastru prea- 
însingurat. Acest sihastru petrece neîncetat cu Dumnezeu prin lucrarea lui 
Dumnezeu în el, petrece afară de lume, afară de gândurile la cele trecătoare, 
afară de împreună-simţire față de cele trecătoare. Inima, odată înviată, cu sim- 
ţirea sa pentru Dumnezeu şi pentru tot ce este dumnezeiesc, moare față de lu- 
me, moare faţă de tot ce e vrăjmaş lui Dumnezeu și străin de Dumnezeu. În 
această moarte este viaţa și în această pieire e mântuirea. Amin. 


ct0%2 
CEA 


Cuvânt despre mântuire și despre desăvârșirea creștină 


Mulţi vorbesc despre mântuire, mulți doresc să se mântuiască; dar dacă e 
să-i întrebi în ce constă mântuirea, le va veni foarte anevoie să dea răspuns. 
N-ar fi nimic dacă necazul s-ar mărgini la aceea că le e greu să dea răspuns! 
Nu: urmarea acestui fapt e una foarte însemnată. Necunoașterea a ceea ce al- 
cătuiește mântuirea dă nesiguranţă lucrărilor noastre din arena virtuţii, le face 
să piardă drumul drept. La arătare facem multe fapte bune; dar în fapt foarte 
puţine fapte le facem pentru mântuire. De ce? Răspunsul este foarte simplu: 
fiindcă nu ştim în ce constă mântuirea noastră. 

Pentru a ști în ce constă mântuirea noastră se cuvine a ști mai înainte în ce 
constă picirea noastră — fiindcă mântuirea este de trebuință doar pentru cei 
pieriţi. Cel ce caută mântuire prin însuși acest fapt se recunoaște pierit: altfel 
de ce să caute mântuire? 

Pieirea noastră s-a săvârșit prin nimicirea împărtășirii noastre cu Dumnezeu 
şi prin intrarea în împărtășire cu duhurile căzute și lepădate. Mântuirea noastră 
stă în ruperea împărtășirii cu satana și refacerea împărtășirii cu Dumnezeu. 


Partea întâi 


Tot neamul omenesc se află în pieire, în cădere. Ne-am lipsit de împărtăși- 
rea cu Dumnezeu chiar în rădăcina și în izvorul nostru: în protopărinţii noş- 
tri, prin păcatul lor cel de bună voie. Ei au fost făcuţi fără de prihană, neîm- 
părtăşiți păcatului și stricăciunii; chiar de la facerea lor au fost făcuţi părtași 
Sfântului Duh; primind fiinţare firească după omenitate, au primit totodată 
şi ființare suprafirească din unirea cu Firea Dumnezeiască. Lepădând de bu- 
nă voie supunerea faţă de Dumnezeu, intrând de bună voie în supunere faţă 
de diavol, ei au pierdut împărtășirea cu Dumnezeu, libertatea și vrednicia lor, 
s-au dat în supunere și robie duhului căzut. Ei de bunăvoie au lepădat viața, 
au chemat asupra lor moartea; ei de bună voie au stricat întregimea binelui 
dăruit lor atunci când au fost făcuţi, s-au otrăvit pe sine prin păcat!. Ca înce- 
pători ai neamului omenesc, ei au împărtășit şi nu contenesc a împărtăși boa- 
la lor, pieirea lor, moartea lor întregii omeniri. Adam, făcut după arotsfântul 


! Epistola Sfântului Grigorie Palama către monabia Xenia. 

Chip și atotsfânta Asemănare a lui Dumnezeu, care era dator să nască urmași 
pe măsură, a spurcat Chipul, a nimicit Asemănarea a dat naștere unor urmași 
pe măsura chipului spurcat și asemănării nimicite. Sfânta Scriptură, care dă 
mărturie că omul este făcut după Chipul lui Dumnezeu (Fac. 1, 27), lipseşte 
de această mărturie pe fiii lui Adam. Scriptura spune despre ei că s-au născut 
după chipul lui Adam (Fac. V, 3), adică așa cum s-a făcut Adam după cădere. 
Din pricina pierderii asemănării, chipul s-a făcut netrebnic!. În numele fiecă- 
rui om ce intră în fiinţarea căderii?, Scriptura aduce amara mărturisire: Întru 
fărădelegi m-am zămislit și întru păcate m-a născut maica mea (Ps. L, 6). Oame- 
nii s-au făcut vrăjmaşi ai lui Dumnezeu, ai Făcătorului lor (Rom. V, 10). 
Dumnezeu, din negrăita Sa milostivire, a chemat din nou neamul omenesc 
la împărtăşirea cu Dânsul. El a săvârșit asta printr-un mijloc cum nu se poate 
mai minunat, mai neurmat. Printr-una din Cele 'Irei Feţe? ale Sale, prin Cu- 
vântul Cel Arotsfânr, El a primit omenitatea, zămislindu-se în pântecele Prea- 
sfintei Fecioare prin lucrarea Atotsfântului Duh, înlăturând de la Sine obiş- 
nuita zămislire omenească din sămânță bărbătească — zămislire ce a împărtășit 
tuturor oamenilor molima păcatului. Astfel, în neamul omenesc S-a arătat 
un Om fără de prihană, așa cum a fost zidit strămoșul Adam. Acest Om fără 
de prihană era părtaş al Dumnezeieştii Firi, asemenea celui întâi-zidit, dar în 
măsură neasemuit mai mare: cel întâi-zidit era om sfânt prin har, iar Dum- 
nezeu înomenit s-a făcut Dumnezeu-Om. EI a luat asupra Sa toare păcarele 
omenești. El a putut să facă asta, deoarece, fiind om, era totodată şi Dumne- 
zeu Arotputernic, Arotdesăvârșit. Luând toare păcatele omenești asupra Sa, EL 
S-a adus pe Sine Dreptăţii Dumnezeiești ca jertfă atotrăscumpărătoare pen- 
tru omenirea păcăroasă. El a săvârşit răscumpărarea, fiindcă putea s-o facă. În 
chip nemărginit și nesfârșit, El a răscumpărat prin pătimirile şi moartea Sa 
numeroasele, însă mărginitele ca număr, păcate ale omenirii — și Sfânta Scrip- 
tură mărturisește cu toată dreptatea despre El: Jzză Mielul lui Dumnezeu, Ca- 
re ridică păcatul lumii (n. |, 29). Dumnezeu-Omul înlocuieşte înaintea lui 
Dumnezeu prin Sine atât întreaga lume, cât și pe fiecare om în parte. Virtu- 
ţile, atât de obște cât și aparte, care își au izvorul în firea căzută, și-au pierdut 
însemnătatea după înomenirea lui Dumnezeu: ele sunt înlocuite de marea lu- 
crare dumnezeiască: cred în Cel pe Care L-a trimis Dumnezeu (In. VI, 29). În 
această mare lucrare dumnezeiască e cuprinsă și mântuirea, așa cum a măr- 
turisit Mântuitorul Însuși: Și aceasta este viața veșnică: să Te cunoască pe Tine, 


' Despre deosebirea dintre chipul și asemănarea lui Dumnezeu în om, vezi scrierile Sf. 
Dimitrie al Rostovului. F/ronicu/, vol. 4, pg. 15, ediția 1840. 

? Existenţa În starea căzută. 

> Persoane. 

Singurul Dumnezeu Adevărat, şi pe Cel pe Care L-ai trimis — isus Hristos (In. 
XVII, 3). Virtuţile creștinului trebuie să izvorască din Hristos, din firea ome- 
nească cea înnoită de EI, nu din firea căzută. Întrucât căderea noastră stă nu 
în nimicirea binelui din firea noastră — aceasta este însușirea căderii îngerilor 
lepădaţi — ci în amestecarea binelui nostru firesc cu răul care nu ne e firesc, fi- 
rea noastră căzută are faptele bune şi virtuțile sale proprii. Pe acestea le săvâr- 
şesc păgânii, mahomedanii și toţi cei străini de Hristos. Faptele bune și virtu- 
țile lor, fiind spurcate de amestecul răului, sunt nevrednice de Dumnezeu, îm- 
piedică împărtășirea cu EI, lucrează împotriva mântuirii noastre. Să lepădăm 
acest bine părut — sau, mai bine zis, cât se poate de mare rău! Să lepădăm lu- 
crarea firii căzute! Să ne încredințăm trezviei pe care ne-o poruncește Credin- 
ţa în Hristos! Să încetăm a ne duce viața așa cum ne arată înţelegerea noastră 
căzută, așa cum ne trage inima noastră căzută! Să începem a ne duce viața așa 
cum ne arată poruncile evanghelice, așa cum cere voia lui Dumnezeu. Vie- 
țuind astfel, ne vom mântui. 

Cei care dau faptelor bune ale firii căzute un preţ mare pe care acestea nu 
îl merită cad în cât se poate de mare păcăroșenie sufletească. Ei cad, fără să o 
priceapă, în defăimarea și lepădarea lui Hristos. Adesea se aude din partea lor 
întrebarea: „De ce să nu se mântuiască păgânii, mahomedanii, luteranii și toți 
cei asemenea lor, vrăjmașii pe față sau ascunși ai creștinismului? Printre ei sunt 
mulți oameni dintre cei mai împodobiţi cu virtuțile”. Este limpede că aceas- 
tă întrebare şi obiecţie apar din desăvârșita necunoaștere a ceea ce alcătuiește 
pierzania și mântuirea omului. Este limpede că prin această întrebare şi obiec- 
ţie e desființat Hristos, este exprimată ideea că Răscumpărarea și Răscumpă- 
rătorul nu sunt ceva neapărat trebuincios pentru oameni, că pentru mântui- 
rea lor oamenii pot face îndeajuns cu propriile mijloace. Pe scurt: prin această 
întrebare şi obiecţie este lepădat creștinismul. 

Virtuţile firii omenești căzute și-au avut preţul lor, la fel ca rânduielile Ve- 
chiului Legământ, mai înainte de venirea lui Hristos; ele l-au adus pe om în 
stare a-L primi pe Mântuitorul. Lumină am venit în lume, a spus Dumne- 
zeu-Omul despre venirea Sa la oameni, și zu iubit oamenii mai mult întuneri- 
cul decât Lumina, că erau faptele lor rele: că tot cela ce face rele urăște Lumina şi 
nu vine la Lumină, ca să nu se vădească lucrurile lui; iar cel ce face adevărul vi- 
ne la Lumină, ca să se arate lucrurile lui că întru Dumnezeu sunt lucrate (ln. Il, 
19-21). Celor care au îndrăgit păcatul le este propriu să Îl lepede pe Hristos, 
fiindcă Hristos poruncește părăsirea păcatului îndrăgit de păcăroși. Celor care 
iubesc virtutea le este propriu să alerge la Hristos și să se lipească de EI, fiind- 
că plinirea (deplinătatea) binelui iubit de ei, Hristos este. 

Nu la față caută Dumnezeu, ci în tot neamul cel ce se teme de EI şi face drep- 
tate primit este la Dânsul (Fapte X, 34-35). Aceste cuvinte le-a rostit Sfântul 
Apostol Perru cu prilejul chemării la Credinţă de către Dumnezeu a unui om 
din neamuri: Cornelie sutaşul. Năzuinţa către virtutea cea adevărată l-a pre- 
gătit și l-a făcut pe Cornelie în stare să primească mântuirea. Aşa trebuie să 
înțelegem cuvântul primiz, după tâlcuirea marelui învățător al Bisericii, Sfân- 
tul loan Gură de Auri; așa e lămurit acest cuvânt și de însăși istorisirea înfă- 
țişată în Faptele Apostolilor de către Sfântul Evanghelist Luca. Cornelie, deși 
era din neamuri însă părăsind idolii, se ruga cu osârdie numai Dumnezeului 
Celui Adevărat și dădea milostenie îmbelșugată. O dată, în vreme ce el se ru- 
ga, i s-a înfățișat îngerul lui Dumnezeu și i-a grăit: Cornelie! Rugăciunile tale şi 
milosteniile tale s-au suit întru pomenire înaintea lui Dumnezeu. Și acum, trimi- 
te în lopi bărbaţi, şi cheamă pe oarecare Simon, ce se numeşte Petru (Apostolul): 
acesta îți va spune ce trebuie să faci (Fapte X, 3-6). Rugăciunile şi milosteniile 
lui Cornelie erau arât de puternice că Milostivul Dumnezeu a căutat la ele; 
însă nu ele în sine i-au adus mântuirea lui Cornelie. Ele l-au făcut în stare să 
creadă în Hristos, iar credinţa în Hristos i-a adus mântuirea. Iată adevăratul 
preţ al binelui firii căzute! Acest bine are preţ atunci când duce la Hristos; iar 
atunci când el, mulțumindu-se cu sine însuşi, se desparte de Hristos, devine 
un foarte mare rău, răpindu-ne mântuirea pe care Hristos o dăruiește, mântu- 
irea pe care acest bine nu poate să o dea nicidecum de la sine. 

Asemenea lucrării binelui firesc este lucrarea Vechiului Testament. Înain- 
te de venirea lui Hristos, abaterea de la el devenea înstrăinare de Dumnezeu 
(Gal. V, 4). Vechiul Legământ era slujitor al mântuirii, pregătind oamenii 
pentru Credinţa în Hristos, prin care este dăruită mântuirea; însă pentru iu- 
dei, care au vrut să rămână pentru totdeauna în Legământul Vechi, el s-a făcut 
mijlocitor, unealtă a pierzaniei. Păcătoșenia pierzătoare de suflet a iudeilor stă 
în aceea că ei, din lucrarea trufiei şi părerii de sine, au dat Legământrului dat 
lor de Dumnezeu altă însemnătate decât îi dăduse lui Dumnezeu, și pentru 
Vechiul Legămânv, care era o umbră frumoasă a Adevărului — a Legământului 
celui Nou, au lepădat Legământul cel Nou; de dragul umbrei, ei au lepădat 
ceea ce umbra preînchipuia; de dragul călăuzei vremelnice către mântuire, au 
lepădat mântuirea însăși, au lepădat Răscumpărarea și pe Răscumpărătorul. 

Deopotrivă pierzătoare de suflet este păcătoșenia celor care, orbiţi de tru- 
fie şi părere de sine, dau faptelor bune pe care ei le fac, faptelor firii căzute, 
un preţ ce nu le este propriu. „ITâlhar și răpitor”, spune Preacuviosul Macarie 
cel Mare, „e cel care nu întră pe ușă, ci sare pe aiurea (In. X, 1): aşa este şi cel 


! Omilia 23 la Faptele Apostolilor. 

ce se îndreptează pe sine fără Hristos, Cel Care îndreptează!. Toţi sfinţii, pă- 
răsind dreptatea lor, căutau dreptatea lui Dumnezeu, și în ea au găsit (sfânta) 
dragoste, cea ascunsă de fire?” — de firea pe care a stricat-o căderea. Firea, fi- 
ind stricată prin cădere, are stricată și dreptatea. A7n rătăcit, spune Proorocul, 
și ne-am făcut ca niște necuraţi toți, şi ca o cârpă lepădată toată dreptatea noas- 
tră Us. LXIV, 6). De [4 picioare până la cap nu e în el, în omul căzut, loc întreg 
(Is. I, 6). Răul ce ne-a lovit — râlcuiesc Părinţii cuvintele Prorocului — nu es- 
te rău din parte, ci în întregul trup, a cuprins întreg sufletul, a pus stăpânire 
pe toate puterile lui*. Nu a rămas în firea noastră nici o părticică nevătăma- 
tă, nemolipsită de păcat; nici o lucrare a noastră nu poate scăpa neamestecată 
cu răul. Atunci când apa e amesțecată cu vin sau oţet, fiecare picătură din ea 
va fi amestec; așa și firea noastră, amestecată fiind cu răul, are amestecul rău- 
lui în fiece vădire a lucrării sale. Întreaga moștenire şi vrednicie a noastră es- 
te în Răscumpărătoruli. Omul se îndreptează doar prin credința lui lisus FHris- 
tos (Gal. II, 16). Pentru a ne împropria Răscumpărătorului prin credinţa vie 
în EL, este nevoie să ne lepădăm deplin de sufletul nostru (Lc. XIV, 26), adică 
nu numai de păcătoșenia, ci și de dreptatea firii căzute. Năzuinţa de a ne păs- 
tra dreptatea cea spurcată de păcat a firii căzute este lepădare cu lucrul de Răs- 
cumpărătorul. Cei ce vreți să vă îndreptați prin Lege — Legea lui Moisi sau le- 
gea firească (naturală) — v-aţi înstrăinat de Hristos, ați căzut din bar (Gal. V, 4), 
spune Apostolul. Că Ze este prin Lege dreptatea, Hristos în zadar a murit (Gal. 
II, 21). Asta înseamnă că în felul de a gândi ce recunoaște că dreptatea ome- 
nească are vreun preţ înaintea lui Dumnezeu după ivirea creştinismului e, fără 
îndoială, o concepţie hulitoare care dospește tot acest fel de a gândi, concep- 
ţie care crede că Hristos este facultativ pentru mântuire, concepție de aceeași 
greutate cu lepădarea de Hristos. Domnul le-a zis fariseilor ce se sileau să-și 
păstreze dreptatea proprie: Ziceți: „ Vedem” — pentru aceasta, păcatul vostru ră- 
mâne (In. IX, 41). N-am venit să chem pe cei drepti, ci pe cei păcătoşi la pocăință 
(Mt. IX, 13). Asta înseamnă că cei ce nu-și socotesc păcatele drept păcate, iar 
dreptatea proprie drept zdreanță netrebnică, spurcată și sfâșiată prin părtășia 
cu păcatul şi cu satana, se înstrăinează de Răscumpărătorul — mărturisindu-L, 
poate, cu gura, prin lucrarea lor și în duhul lor se leapădă de El. Sfântul Apos- 
tol Pavel, care fusese neprihănit după Legea lui Moisi și după legea firii, soco- 
tea dreptatea sa pagubă a fi pentru covârşirea cunoștinței lui Fristos lisus, Dom- 


' Omilia 31, cap. 4. 

? Omilia 37, cap. 2. 

* Preacuviosul Avvă Dorotei, Învățătura 1, Despre lepădarea de lume. 
1 Preacuviosul Marcu Ascetul, Despre legea duhovnicească, cap. &. 

5 Această cerinţă o arată răspicat toți evangheliștii. 

nul. EI s-a lepădat de dreptatea sa, socotind-o gunoi, ca pe Hristos să dobândesc, 
precum spune Marele Pavel, nezvând dreptatea mea cea din Lege, ci pe ceea ce 
este prin credința lui EIristos, care e de la Dumnezeu dreptate întru credință (FIL. 
III, 4-9). Jar căutând să ne îndreptăm întru Hristos, ne-am aflat şi singuri păcă- 
toși (Gal. II, 17): fiindcă nu este cu putință a ne apropia de Hristos și a ne îm- 
propria lui fără a te fi recunoscut pe tine însuși, fără fățărnicie, drept păcătos 
— păcătos pierit, ce n-are nici o îndreptare proprie, nici o vrednicie proprie. 
Din faptele Legii nu se va îndrepta nici un trup înaintea Lui: că prin Lege este 
cunoştinţa păcatului. lar acum, afară de Lege s-a arătat dreptatea lui Dumnezeu, 
fiind mărturisită de Lege şi prooroci; iar dreptatea lui Dumnezeu €, prin credin- 
ţa lui Hristos, la toți şi peste toți cei ce cred: că nu e osebire, pentru că toți au pă- 
cătuit, și sunt lipsiți de slava lui Dumnezeu, îndreptându-se în dar cu barul Lui 
prin răscumpărarea cea întru EHristos lisus (Rom. LII, 20-24). 

Potrivit legii nestrămutate a nevoinței, recunoașterea și simţirea îmbelșu- 
gară a păcătoşeniei noastre, recunoaștere şi simţire dăruită de Harul Dumne- 
zeiesc, premerge tuturor celorlalte daruri harice. Ea pregăteşte sufletul pentru 
primirea acestor daruri. Sufletul nu-i în stare să le primească pe acestea dacă 
nu vine mai înainte în starea fericirei sărăcii a duhului. „Când mintea vede pă- 
catele sale, care-s asemenea la număr cu nisipul mării, asta slujeşte drept semn 
al începutului luminării sufletului, semn al însănătoşirii lui”!. Ajungând în 
această stare, lerarhul Tihon al Voronejului? a zis: „Cunoaştem păcatele noas- 
tre: iată, acesta e începutul pocăinţei... Ne pocăim, recunoaştem că nu sun- 
tem vrednici de nimic. Cu cât ei (bineplăcuţii lui Dumnezeu) se socot pe sine 
mai nevrednici, cu atât Dumnezeu, ca un Bun și Milostiv, îi învrednicește mai 
mult... Ce e al nostru propriu? Neputinţa, stricăciunea, întunericul, răutatea, 
păcatele”. Să ne ferim de rătăcire, care aduce moarte! Să ne temem de lepă- 
darea de Hristos, care este împreunată cu rătăcirea! Să ne remem de pierderea 
neîndoielnică a mântuirii, care urmează gândului mincinos, potrivnic Adevă- 
rului! Prevederea e cu atât mai trebuincioasă în vremurile noastre cu cât acum 
e răspândită cu deosebite strădanii propovăduirea „înaltelor virtuţi și reușite” 
ale omenirii căzute, cu scopul mărturisit de a-i atrage pe toți în arena acestor 
virtuţi și acestei sporiri. Batjocorind atotsfântul bine al creștinismului, această 
propovăduire se străduie să insufle dispreț și ură față de el. 

Faptele mântuirii sunt faptele Credinței, faptele Legământului celui Nou. 
Prin aceste fapte e împlinită nu înţelegerea omenească, nu voia omenească, ci vo- 
ia Arosfântului Dumnezeu, descoperită nouă în poruncile Evangheliei. Creștinul 
ce dorește să moștenească mântuirea este dator a săvârși următoarele fapte: 


! Sfântul Petru Damaschinul, Carcea 1, art. 2, Dobroroliubie, tom 3. 


2 Sfântul Tihon din Zadonsk (7. zr.). 
3 Scrisori de chilie, vol. 15, scrisorile 73, 70 şi 11. 

1) A crede în Hristos așa cum poruncește Dumnezeu să credem în El, adică 
să primească învăţătura despre Dumnezeu cea descoperită (revelată) de Dum- 
nezeu, să primească creştinismul păzit în toată curăția și plinătatea în sânul 
Bisericii Ortodoxe celei sădire de Dumnezeu-Omul în Răsărit, răspândite din 
Răsărit în lume, şi care până acum numai în Răsărit a rămas întreagă și ține 
Învățătura creștină cea predanisită de Dumnezeu nesmintită, fără s-o schim- 
be şi fără să amestece în ea învățături omenești și drăcești!. Ce/ ce se apropie de 
Dumnezeu, spune Apostolul, trebuie să creadă cum că E] este, şi că celor ce-L ca- 
ută pe Dânsul e Dătător de plată (Evr. XI, 6). Învățătura creștină a fost vestită 
prin propovăduirea ei în toată lumea, și e primită prin credinţă. Fiind învăţă- 
tură dumnezeiască, învățătură de Dumnezeu descoperită (revelată), mai pre- 
sus de înţelegerea omenească, ea nu poate fi primită altfel decât prin împre- 
ună-simnţirea inimii, prin credinţă. Credinţa, prin însuşirea ei firească, poate 
primi şi împropria minţii ceea ce este de nepătruns pentru minte și nu se poa- 
te primi pe calea obişnuită a judecății logice. Cel ce va crede și se va boteza, a zis 
Domnul, se va mântui; iar cel ce nu va crede, osândit va fi (Mc. XVI, 16). 

2) Cel ce a crezut este dator să aducă prinos de pocăință pentru viața sa cea 
de bunăvoie păcătoasă dinainte și să aibă hotărâre neclintită de a duce viață 
plăcută lui Dumnezeu. După Sfântul Ce v-a chemat pe voi, poruncește crești- 
nilor Sfântul Apostol Petru, și voi fiți sfinţi întru toată petrecerea, ca fii ai as- 
cultării, nepotrivindu-vă poftelor de mai înainte ale necunoștinței voastre (| Pt. 
I, 15, 14). Nu este cu putinţă nici a ne împropria lui Dumnezeu, nici a rămâ- 
ne în această stare, dacă rămânem şi petrecem cu statornicie în viața păcătoa- 
să. Noul Legământ vestește tuturor celor ce se apropie de Dumnezeu, ca primă 
condiție a aproprierii de Dumnezeu, pocăinţa. Propovăduitorul care a început 
propovăduirea Noului Legământ, marele Ioan, Înainte-Mergătorul Domnului, 
a început propovăduirea sa chemând la pocăință. Pocă;ţi-vă, le spunea el oame- 
nilor lepădaţi și chemaţi din nou la împărtășirea cu Dumnezeu, că s-a apropi- 
at Împărăția Cerurilor (Mt. UI, 2). Cu aceste cuvinte și-a început propovădu- 
irea Sa Domnul Însuși: De atunci a început Iisus a propovădui și a zice: „Pocă- 
iți-vă, că s-a apropiat Împărăția Cerurilor” (Mt. IV, 17). Cu aceste cuvinte le-a 
poruncit Cuvântul lui Dumnezeu Sfinţilor Apostoli să înceapă propovăduirea 
lor, trimiţându-i mai întâi /z oi/e cele pierdute ale casei lui Israil, ce se împot- 
moliseră în pierzare în pofida preînchipuirii date lor a împărtășirii cu Dum- 
nezeu. Mergând, a poruncit apostolilor Cuvântul lui Dumnezeu, propovăduiţi 
zicând: „S-a apropiat Împărăția Cerurilor” (Mt. X, 7). Chemarea la credință și 
pocăință dumnezeiești. Ascultarea de această chemare este neapărat trebuin- 
cioasă pentru mântuire: ea este împlinire a atotsfintei voi a lui Dumnezeu. 


1 Molitfelnic, Rânduiala spovedaniei. 

3) Cei ce au crezut în Dumnezeu, care au lepădat viaţa păcătoasă pentru a 
intra în împărtășire cu Dumnezeu, intră în această împărtășire prin mijlocirea 
tainei creștineşti începătoare: Sfântul Botez. Botezul este naștere în viaţa dum- 
nezeiască. Este cu neputinţă a intra în ființarea cea după fire fără a te naşte du- 
pă legea firii; este cu neputinţă a intra în împărtășire cu Dumnezeu, împărtă- 
șire în care stă adevărata noastră viaţă sau altfel spus mântuirea noastră, fără a 
intra în creștinism prin mijlocirea Sfântului Botez. Așa a rânduit Dumnezeu. 
Prin botez, intrăm în cea de-a doua fiinţare (Tit III, 5)!, adică în aceea sfântă fi- 
inţare care i-a fost dăruită lui Adam la facerea lui, pe care el a pierdut-o atunci 
când a căzut și care ne-a fost înapoiată de către Domnul nostru lisus Hristos. 
Dacă nu se va naşte cineva de sus, a grăit Domnul, nu va putea vedea Împărăția 
lui Dumnezeu. De nu se va naşte cineva din apă şi din Dub, nu va putea să intre 
întru Împărăția lui Dumnezeu (In. UL, 3, 5). Născându-ne după trup, noi sun- 
tem urmașii strămoșului nostru după trup, Adam, care ne dă fiinţă dimpreună 
cu moarte veşnică; prin mijlocirea Sfântului Botez, devenim urmași duhovni- 
ceşti ai Dumnezeu-Omului, Care, după mărturia Proorocului, este Dymnezeu 
Tare, Stăpânitor, Domn al păcii, Părinte al veacului ce va să vină (Is. IX, 6), Ca- 
re, născându-ne duhovniceşte, nimiceșşte în noi temeiul morții cel sădit de naș- 
terea după trup, și ne dăruiește viaţa veşnică, mântuirea, fericirea în Dumne- 
zeu. Sfântul loan de Dumnezeu Cuvântătorul ne vestește cu privire la cei ce au 
crezut în Dumnezeu și au fost renăscuți prin Sfântul Botez: Câzi L-au primit pe 
Dânsul, le-a dat stăpânire ca să se facă [ii ai lui Dumnezeu, celor ce cred întru nu- 
mele Lui, care nu din sânge, nici din poftă trupească, nici din poftă bărbătească, ci 
de la Dumnezeu s-au născut (|n. |, 12-13). Sfântul Botez, după ce ne-a făcut fii 
ai lui Dumnezeu, reface libertatea noastră, reface puterea voinţei noastre, lasă 
în stăpânirea noastră dacă vom rămâne fii ai lui Dumnezeu sau vom lepăda în- 
fierea?. Aşa a fost lăsată și strămoşilor noştri în rai stăpânirea de a rămâne veş- 
nic în fericire sau a o pierde. Drept aceea, se cade nouă mai mult să luăm aminte, 
adică să luăm seama la noi înșine cu sârguință deosebită, cz nu cândva să cădem 
(Evr. II, 1). Sfânrul Botez este pecetluit de altă taină, ce îi urmează în chip ne- 
mijlocit: Sfânta Mirungere. Pe bună dreptate este numită această taină pecete, 
la fel cum Sfântul Botez pe bună dreptate poate fi numit legământ între Dum- 
nezeu și om. Pecetea ce pecerluiește legământul acesta este Sfânta Mirungere. 

4) Rămânerea întru înfierea de către Dumnezeu pe care ne-o aduce Sfântul 
Botez este sprijinită de viețuirea după poruncile evanghelice; rămânerea întru 
această înfiere este pierdută prin abaterea de la vieţuirea după poruncile evan- 
ghelice. Amândouă aceste lucruri au fost mărturisite de Domnul Însuşi: Dacă 


! În rusă pabibitie, ad litreram „cea de-a doua ființare”, faţă de nașterea a doua din tradu- 


cerea românească. 
? Preacuviosul Avvă Dorotei, Învățătura 1. 


730 


veți păzi poruncile Mele, a grăit EL, veţi rămânea întru Mine. De nu rămâne ci- 
neva întru Mine, e scos afară ca vița şi se usucă: şi o adună pe ea, şi în foc o arun- 
că, şi o arde Un. XV, 10, 6). Pentru mântuire e de neapărată trebuință ca cel 
botezat întru Hristos să viețuiască după așezământul de lege al lui Hristos. 

5) Dumnezeu-Omul, după ce ne-a născut întru mântuire prin Sfântul Bo- 
tez, ne aduce în cea mai strânsă împărtăşire cu Sine prin altă mare și nepătrun- 
să taină: Taina Euharistiei, prin mijlocirea căreia unim și amestecăm! trupul și 
sângele nostru cu trupul şi sângele Dumnezeu-Omului. Ce/ ce mănâncă trupul 
Meu şi bea sângele Meu, a grăit Domnul, petrece întru Mine şi Eu în el. Cel ce 
mănâncă trupul Meu şi bea sângele Meu are viaţă veşnică. De nu veţi mânca tru- 
pul Fiului Omului şi nu veți bea sângele Lui, nu veţi avea viaţă întru voi (n. VI, 
56, 54, 53). Dumnezeu-Omul, prin mijlocirea acestei taine, ne-a rupt cu de- 
săvârşire de înrudirea cu Adam cel vechi şi ne-a adus în cea mai strânsă înru- 
dire, în unire cu Sine. Cum să nu se mântuiască cei ce alcătuiesc una cu Dum- 
nezeu-Omul? Unde va fi trupul, acolo se vor aduna și vulturii (Lc. XVII, 37) ce 
se hrănesc cu acest trup, dă mărturie Sfânta Evanghelie. Gustând cu vredni- 
cie şi deseori din hrana cea duhovnicească ce s-a pogorât din Cer și a dat viață 
lumii, ne facem vulturi duhovniceşti, ne ridicăm din josimile stării trupești la 
înălțimile stării duhovniceşti, ne înălțăm în zbor acolo unde a înălțat firea Sa 
omenească și trupul Său omenesc Dumnezeu-Omul, Care dintru început era 
în Dumnezeu Tatăl după Dumnezeirea Sa, Ce a șezut de-a dreapta Tatălui cu 
firea omenească după ce a săvârșit răscumpărarea oamenilor. 

6) Pentru sprijinirea neputinței noastre, pentru tămăduirea rănilor prici- 
nuite nouă de păcatele pe care le-am săvârşit după Botez, pentru păstrarea în 
întregime a sfinţeniei cu care am fost pecetluiți prin Sfântul Botez, Dumne- 
zeu ne-a dăruit Taina Mărturisiri. Prin taina aceasta e înnoită și refăcută sta- 
rea dobândită prin Sfântul Botez?. La taina Mărturisirii trebuie să alergăm cât 
se poate de des: sufletul omului ce are obiceiul de a-și mărturisi păcatele ade- 
sea este oprit de la păcate de gândul la spovedania care îl aşteaptă; dimpotrivă, 
păcatele nemărturisite se înnoiesc lesne, ca și cum ar fi săvârşit în loc întune- 
cos ori în vremea nopţii”. 


1 „Amestecă-Te cu noi și amestecă trupul Tău în noi”. Aceste cuvinte ale Sfântului loan 
Gură de Aur sunt pomenite de Sfinții Xanthopuli în al 92-lea cap al scrierii lor despre liniști- 
re și rugăciune. Dobrotoliubie, tom 2. 

? Molitfelnic, Rânduiala mărturisirii. 

3 Scara, Cuvântul 4, cap. 53. 

Partea a doua 


Evanghelia amintește de două stări fericire: starea de mântuire și starea de- 
săvârșirii creștine. Un oarecare tânăr bogat și de neam a căzut la picioarele 
Dumnezeu-Omului și L-a rugat să-i spună cum să se poarte pentru a moște- 
ni viața veșnică, mântuirea. ludeului, adică celui ce avea dreaptă credinţă în 
Dumnezeu, Domnul i-a răspuns: Dacă voieşti să intri în viaţă, păzeşte porun- 
cile (Mr. XIX, 17). Când tânărul a întrebat ce porunci să păzească, Domnul 
i-a arătat o singură poruncă, ce hotărnicește legăturile [definește relațiile] plă- 
cute lui Dumnezeu ale omului cu aproapele, fără a pomeni de poruncile care 
hotărnicesc legătura omului cu Dumnezeu, fiindcă acestea erau ştiute de iudei 
și păzite cu scumpătate (cel puţin la vedere). Boala morală şi religioasă a iudei- 
lor din vremea venirii pe pământ a lui Dumnezeu întrupat se schimbase. 

Boala se schimbase în forma ei văzută, rămânând în esenţa ei aceeași ca 
înainte — năzuinţa către lepădarea de Dumnezeu. Iudeii nu vădeau nebirui- 
ta aplecare spre închinarea la idoli, care a bântuit și nimicit bunăstarea lor du- 
hovnicească și lumească de-a lungul unei mii întregi de ani, cât a trecut de la 
ieșirea lor din Egipt şi până la strămutarea în Babilon. Nu prin închinarea la 
idoli îi atrăgea de acum satana să se lepede de Dumnezeu și să se închine lui: el 
a născocit şi le-a pregătit o altă cursă, mai lucrătoare, o altă prăpastie pierzătoa- 
re, neasemuit mai adâncă și mai întunecată. Satana i-a lăsat pe iudei să slujească 
la arătare adevăratului Dumnezeu — și nu numai: el i-a atras la o cinstire foarte 
mare și rătăcită a rânduielilor ritualice și datinilor din bătrâni, furându-le tot- 
odată cinstirea față de poruncile lui Dumnezeu: el i-a atras la studierea cât se 
poate de amănunțită și subtilă a Legii lui Dumnezeu după slovă, și totodată 
le-a furat studierea Legii lui Dumnezeu cu viața; cunoașterea după slovă a Le- 
gii lui Dumnezeu, el a întrebuințat-o ca mijloc de atragere în cea mai amarni- 
că trufie, în cea mai cumplită părere de sine, ce au făcut ca ei, numindu-se „fii 
ai lui Dumnezeu” și înfățişându-se celorlalți ca atare, să fie în fapr vrăjmaşi ai 
lui Dumnezeu și fii ai diavolului (In. VIII, 44). Sub pretextul păzirii credin- 
cioșiei față de Dumnezeu, ei L-au lepădat pe Dumnezeu; sub pretextul păzirii 
împărtășirii cu Dumnezeu, ei au lepădat împărtășirea cu Dumnezeu, s-au mo- 
lipsit de ură satanică față de Dumnezeu, au pecetluit această ură cu uciderea 
de Dumnezeu!. Toate acestea s-au întâmplat din pricina părăsirii vieții plăcute 
lui Dumnezeu! "Toate acestea s-au întâmplat din pricina părăsirii legăturilor cu 
aproapele poruncite de Dumnezeu, părăsire ce face ca legăturile cu Dumnezeu, 
păzite la arătare, să devină moarte. Din această pricină, Mântuitorul îl înalță 
pe iudeul ce-L întrebase cum să se mântuiască la legăturile cu aproapele pe ca- 


! Paginile Evangheliei, mai ales cap. XXXIII din Matei și cap. VIII din loan, sunt pline de 

re le-a poruncit Dumnezeu. Aşijderea și fiecare creștin dreprslăvitor, de vrea să 
treacă de la viața ușuratică la viaţa cu luare-aminte, de vrea a se îndeletnici cu 
mântuirea sa, este dator, în primul rând, să îşi întoarcă luarea-aminte asupra 
legăturilor sale cu aproapele. În aceste legături, el este dator să îndrepte tot ce 
poate îndrepta, să aducă pocăință nefăarnică înaintea lui Dumnezeu pentru 
tot ce nu mai are cum să îndrepre și să se hotărască la lucrarea bineplăcută lui 
Dumnezeu. J4tă, l-a zis Domnului vameșul Zaheu, jumăzaze din avuţia mea 
dau săracilor, şi de am năpăstuit pe cineva cu ceva, întorc împătrit. EL a auzit ve- 
selitoarea hotărâre a Arotbunului și Atotputernicului Domn, Care rămâne și 
acum tot atât de Bun și tot atât de Atotputernic: Astăzi s-a făcut mântuire casei 
acesteia, pentru că şi acesta fiu al lui Avraam este: că a venit Fiul Omului să caute 
și să mântuiască pe cel pierdut (Lc. XIX, 8-10). Urmaşul lui Avraam după trup 
a fost recunoscut de Dumnezeu ca urmaș al lui Avraam atunci când s-a hotărât 
să viețuiască în chip bineplăcut lui Dumnezeu: de aici reiese că înainte vreme 
nu era recunoscut ca atare, în ciuda dreptului naşterii după trup. Și creştinul, 
atâta vreme cât duce viață păcătoasă, potrivnică poruncilor evanghelice, nu este 
socotit creştin, chiar dacă are dreptul la acest nume în urma adăugării la sfân- 
ca seminție creştinească prin Botez. Ce folos că mărturiseşti cu vorbele, dacă te 
lepezi cu faptele? Domnul a făgăduir: Voi mărturisi lor, celor ce nu le pasă de 
plinirea poruncilor evanghelice, că „niciodată nu v-am știut pe voi. Depărtaţi-vă 
de la Mine, cei ce lucraţi fărădelegea!” (Mr. VII, 23). Pentru mântuire este nepă- 
rat trebuincioasă împlinirea tuturor așezămintelor evanghelice, păstrate în cu- 
venita neștirbire numai de Sfânta Biserică Ortodoxă. 

Sus-pomenitul tânăr, auzind de la Domnul că pentru a se mântui trebu- 
ie să trăiască după poruncile lui Dumnezeu, a grăit: Zoate acestea le-am păzit 
din tinereţile mele: ce încă îmi lipseşte? Zis-au Iisus lui: De voieşti să fii desăvârșit, 
mergi, vinde-ți averile tale şi le dă săracilor, şi vei avea comoară în cer: şi vino, ur- 
mează Mie (Mr. XIX, 20-21; Mc. X, 20-21). Omul se poate mântui și păstrân- 
du-și averea, trăind în mijlocul lumii; pentru a căuta desăvârșirea trebuie să te 
lepezi mai întâi de lume. Mântuirea este neapărat trebuincioasă pentru toți; că- 
utarea desăvârșirii este lăsată în seama celor ce o vor. Pildă a desăvârșirii creş- 
tine vedem în Sfinţii Apostoli, cum a mărturisit despre sine și despre ei Sfân- 
tul Apostol Pavel, grăind: Câzi esăvârșiți suntem, aceasta să gândim (Filip. III, 
15): că desăvârșirea creștină, fiind vieţuire în Dumnezeu, e o arenă nesfârșită 
de sporire, după măsura nesfârşirii lui Dumnezeu (Filip. III, 20, 12). „Această 
desăvârșită, dar care nu cunoaşte săvârșită, desăvârșire a celor desăvârșiți, pre- 
cum mi-a spus unul ce a gustat-o”, spune Sfântul loan Scărarul, „atât de mul: 
sfințește mintea și o răpește de la tot ce e materialnic, încât cea mai mare par- 
te a vieţii, după ajungerea la limanul ceresc, o ţine ridicată în vederea duhov- 
nicească, ca pe una ce e răpită la cer. Bine zice despre aceasta cel care a cercat-o 

pe ea: Că ai lui Dumnezeu cei puternici ai pământului ridicatu-s-au foarte (Ps. 
XLVI, 8)”!. Despre aceasta a zis cel ce a fost răpit până la al treilea cer și a ră- 
mas să vieţuiască acolo cu simţirile și gândurile inimii: Perrecerez noastră în ce- 
ruri este (Filip. III, 20). Desăvârșirea stă în împărtășirea vădită de Duhul Sfânt, 
Care, sălășluindu-Se în creştin, strămută toate doririle şi toată cugetarea lui în 
veșnicie. Această stare a sufletului său o mărturisea Sfântul David atunci când 
dădea mărturie despre sine: Duhul Domnului a grăit întru mine, şi cuvântul Lui 
pe limba mea (2 Împ. XXIII, 2). Lucrarea Sfântului Duh l-a putut face pe Da- 
vid să spună: Câr de iubite sunt locașurile Tale, Doamne al puterilor! Doreşte şi se 
sfârșește sufletul meu spre curțile Domnului: inima mea şi trupul meu s-au bucurat 
de Dumnezeul Cel Viu (Ps. LXXXIIL, 1-2). În ce chip dorește cerbul spre izvoa- 
rele apelor, așa doreşte sufletul spre tine, Dumnezeule. Însetat-a sufletul meu spre 
Dumnezeul Cel Tare, Cel Viu: când voi veni şi mă voi arăta fetei lui Dumnezeu? 
(Ps. XLI, 1-2). Vai mie, că pribegia mea s-a îndelungat (Ps. CXIX, 5). „Negus- 
torul”, spune Sfântul Isaac Sirul, „atunci când se încheie negoțul lui și capătă 
partea care i se cuvine din câștig, grăbeşte să se întoarcă la casa lui: și monahul, 
până când nu se termină alergarea lucrării lui, nu vrea să se despartă de trup; 
iar atunci când simte în sufletul său că alergarea lui s-a terminat și a primit ză- 
logul mântuirii, atunci începe să dorească veacul cel ce va să vină... Mintea ce 
a aflat înțelepciunea Duhului se aseamănă omului ce a aflat corabie pe mare. 
Când se urcă pe această corabie, neîntârziat pluteşte pe ea din marea lumii tre- 
cătoare în ostrovul veacului care va să vină. Simţirea veacului viitor în această 
lume este asemenea unui mic ostrov în mare: cel care a ajuns la acest ostrov nu 
se va mai osteni în valurile nălucirilor acestei lumi”?. 

Preacuviosul Macarie cel Mare înfățișează desăvârșirea creștină în următoa- 
rele trăsături: „Se cuvine omului a trece, ca să zic așa, prin douăsprezece trep- 
te ca să ajungă la desăvârșire. Dacă cineva a ajuns la această treaptă (a două- 
sprezecea), a ajuns la desăvârșire. Iarăşi: când harul începe să lucreze mai slab, 
omul se pogoară cu o treaptă și stă pe cea de-a unsprezecea. Altul, bogat și 
îmbelşugat în har, stă totdeauna, ziua și noaptea, pe treapta desăvârşirii, fiind 
slobod și curat de tot, mereu tras și răpit în cele de sus. Dacă starea aceasta 
mai presus de fire arătată acum omului, ştiută lui din cercare, ar rămâne întot- 
deauna cu el, omul nu ar putea nici să ia asupră-și slujirea Cuvântului, nici să 
poarte vreun fel de osteneli, nici în împrejurările de nevoie să se grijească de 
sine ori de ziua de față, ci ar şedea într-un colț răpit şi parcă beat. Din această 
pricină, măsura deplină a desăvârșirii nu este dată omului, pentru ca el să se 
poată îngriji de fraţii săi şi să se poată îndeletnici cu slujirea Cuvântului. Dar 


! Scara, Cuvântul 29, cap. 3. 
? Cuvântul 85. 

zidul e de acum dărâmat, şi moartea biruită. — Acest lucru trebuie înţeles du- 
pă cum urmează: precum într-un oarecare loc, chiar dacă o făclie este aprinsă 
şi luminează în el, poate să fie totuși o putere a întunericului și văzduhul gros 
poate să îl întunece, așa și în lumina duhovnicească se poate afla oarece acope- 
rământ. Ca atare, omul care se află în această lumină se mărturisește pe sine a 
nu fi încă desăvârșit și slobod de păcat cu totul. S-a stricat, ca să zic așa, și s-a 
dărâmat zidul despărțiturii, însă numai în parte, iar nu cu totul și pentru tot- 
deauna: fiindcă harul uneori povăţuiește și întărește pe om mai cu tărie, alte- 
ori parcă ar slăbi și s-ar micșora, după cum este de folos omului. Cine a atins 
în această viață treapta desăvârșirii și a cunoscut prin cercare veacul cel viitor? 
Eu încă n-am văzut nici un om care să fi atins deplin desăvârșirea creștineas- 
că, să fie pe deplin slobod de toată patima. Chiar de cunoaște cineva odihna 
în har, ajunge la taine și descoperiri, gustă dulceaţa cea de negrăit a harului, 
cu toate astea și păcatul locuiește în €l... Încă nu am văzut nici om cu desă- 
vârşire slobod: fiindcă și eu, în parte, am suit oarecând la această treaptă și am 
aflat că nu e nici un om desăvârșit (pe deplin)”. Tocmai din această pricină, 
cum am văzut, Sfântul loan Scărarul dimpreună cu mulți alți sfinți numea 
desăvârșirea omenească în creștinism desăvârșire nedesăvârșită, precum și 
Sfântul Apostol Pavel grăia: Nu că acum am ajuns (la ţintă) sau acum sunt de- 
săvârșit: ci alerg, ca doară voi și ajunge, întru care și sunt ajuns de Hristos Iisus. 
Fraţilor! Eu încă nu mă socotesc să fi ajuns, dar una fac: cele dinapoi uitându-le 
și către cele dinainte întinzându-mă, alerg la țintă, la răsplătirea chemării celei 
de sus a lui Dumnezeu întru Elristos lisus (Filip. III, 12-13). 

Desăvârșirea creştină este dar al lui Dumnezeu, nu rod al ostenelii și ne- 
voinţei omenești; prin nevoință doar se arată că dorinţa de a primi darul este 
adevărată şi nefățarnică; prin nevoință, ce înfrânează și domolește patimile, fi- 
rea omenească se face în stare și se pregătește de primirea darului. De om atâr- 
nă a se curăți și a găti — și asta cu ajutorul lui Dumnezeu — sălaș în sine pentru 
Dumnezeu; venirea lui Dumnezeu în acest sălaș atârnă numai de buna voie a 
lui Dumnezeu (In. XIV, 32). 

Neagonisirea şi lepădarea de lume e o condiţie neapărat trebuincioasă pen- 
tru atingerea desăvârșirii. Mintea și inima trebuie să fie în întregime îndrep- 
tate spre Dumnezeu; toate piedicile, toate pricinile de împrăștiere trebuie în- 
depărtate; oricine dintre voi care nu se leapădă de toate avuţiile sale, a grăit 
Domnul, nu poate să fi ucenic al Meu (Lc. XIV, 33). Nădăjduirea în avuţia 
stricăcioasă trebuie înlocuită cu nădăjduirea în Dumnezeu, iar avuţia însăși 
— cu făgăduinţa lui Dumnezeu, Care a zis: Nu vă grijiţi zicând: Ce vom mân- 
ca? — sau: Cu ce ne vom îmbrăca? Că acestea toate neamurile le caută; că ştie Ta- 


' Omilia 8, cap. 4 și 5. 

ză] vostru Cel Ceresc că trebuință aveţi de acestea toate; ci căutați mai întâi Îm- 
părăția lui Dumnezeu și dreptatea Lui, şi acestea toate se vor adăuga vouă (Mt. 
VI, 31-33). În mijlocul tuturor lipsurilor, în mijlocul situaţiei ostenicioase în 
care creştinul ce s-a lepădat de avuţii și de toate avantajele lumești pare că se 
aduce pe sine, el, având ca împreună-lucrător Harul lui Dumnezeu, se pune 
în situația cea mai mulțumitoare cu putinţă, situaţie pe care lumea nu poate 
s-o dea nicicând slujitorilor săi. Această situație e zugrăvită de Sfântul Apos- 
tol Pavel în următorul chip: Întru toare puindu-ne pe noi înainte ca slujitori ai 
lui Dumnezeu, întru multă răbdare, în necazuri, în nevoi, în strâmtorări, întru 
bătăi, În temnițe, în neașezări, în osteneli, în privegheri, în posturi, întru curăție, 
întru cunoștință, întru îndelungă răbdare, în bunătate, întru Duhul Sfânt, în 
dragoste nefătarnică, întru cuvântul adevărului, în puterea lui Dumnezeu, prin 
armele dreptății cele de-a dreapta şi cele de-a stânga, prin slavă și necinste, prin 
grăire de rău şi laudă: ca niște înșelători şi adevăraţi; ca nişte necunoscuți şi Cu- 
noscuți; ca cei ce murim și, iată, suntem vii; ca niște pedepsiți, însă nu omorâți; 
ca nişte întristaţi, dar pururea bucurându-ne; ca nişte săraci, însă pre mulţi îm- 
bogățind: ca nimic având, și toate avându-le (2 Cor. VI, 4-10). În această situ- 
aţie se aflau toţi Sfinţii Apostoli, care au lăsat toate și au mers în urma Dom- 
nului (Mt. XIX, 27). Ei nu aveau vreo avuţie materialnică, dar au adus întregii 
lumi, scufundate întru pierzare, bogăţie duhovnicească fără de preţ: cunoştin- 
ţa de Dumnezeu și mântuirea. Ei nu aveau vreo avuţie materialnică, dar lu- 
mea întreagă era a lor: în orice oraș, în orice așezare, oriunde mergeau, Pronia 
lui Dumnezeu le pregătea și locuinţă și cele de trebuinţă trupului, și câzi din- 
tre cei ce credeau în Hristos 4veau țarini sau case, vânzându-le, aduceau pre- 
turile celor vândute și le puneau la picioarele Apostolilor (Fapte IV, 34-35). — În 
această situaţie se aflau sfinții mucenici. Înainte de a purcede la nevoinţă, ei 
dădeau de obicei slobozenie robilor, iar avuţia și-o împărțeau săracilor!. După 
ce rupeau toate legăturile cu lumea, ei dezbrăcau de pe sine însăși haina — tru- 
pul — cea zămislită în păcate, se îmbrăcau în haina Sfântului Duh, în Însuși 
Domnul nostru lisus Hristos, preschimbau haina lor — trupul — din veșmânt 
trupesc în veșmânt duhovnicesc, din stricăcios în nestricăcios, din păcătos în 
sfânt, din pământesc în ceresc. Pătimirile sfinților mucenici aveau un caracter 
aparte: ei pătimeau nu ca fiii ai vechiului Adam, ci ca mădulare ale lui Hristos. 
Sfânta muceniţă Felicitas era însărcinată în vremea când, pentru mărturisirea 
neclintită a credinţei, a fost închisă într-o temniţă întunecată și înăbușitoare. 
În temniţă, ea a născut. În vremea nașterii, care a fost grea, Felicitas nu a putut 
să-și înfrâneze ţipetele de durere. Din această pricină, unul din paznicii tem- 
niţei i-a zis: „Dacă acum țipi aşa, ce va fi cu tine când te vor da spre mâncare 


1 Vezi Viezile Marilor Mucenici Dimitrie, Gheorghe Purtărorul de Biruinţă și altora. 

fiarelor?”. Ea a răspuns: „Acum pătimesc eu; dar atunci Altul va pătimi întru 
mine, fiindcă eu pătimesc pentru EI”!. Mucenicia n-a fost nicicum o născo- 
cire omenească sau urmare doar a voinţei omenești: e a fost dar al lui Dum- 
nezeu pentru omenire, şi ca atare a fost mai presus de fire, cum a zis și Sfântul 
Apostol Pavel: Vouă vi s-a dăruit pentru FHristos nu numai întru Dânsul a crede, 
ci și pentru Dânsul a pătimi (Filip. |, 29). Asemenea muceniciei, şi monahismul 
e un dar al lui Dumnezeu. Monahismul este o nevoinţă mai presus de fire. E 
este tot mucenicie în esenţa sa, doar pentru privirea superficială și neștiutoa- 
re apărând ca oarece altceva, nedefinit. Asemenea muceniciei, monahismul ce- 
re să îi premeargă lepădarea de lume. Precum nevoinţa muceniciei începe prin 
felurite sfâşieri ale trupului și se sfârșește prin moartea lui, așa și nevoința mo- 
nahismului începe prin tăierea voii proprii şi a socotinţelor proprii, prin lepă- 
darea de plăcerea trupească, și se sfârșește prin omorârea sufletului și trupului 
pentru păcat, învierea lor pentru Dumnezeu. După ce au stătut împotriva pă- 
catului până la moarte, după ce au cumpărat biruinţa asupra lui prin necruța- 
rea trupului în nevoinţe mari, mai presus de fire, mulți monahi au trecut cu cea 
mai mare ușurință de la nevoinţa călugărească la nevoinţa mucenicească, po- 
trivit înrudirii acestor nevoinţe, ce stă în lepădarea de lume și de sine. Precum 
nevoinţa muceniciei e de neînțeles pentru cel mândru, care slujește stricăciunii 
lumii, părând pentru el nebunie, așijderea e de neînțeles pentru acesta și nevo- 
inţa călugăriei. Mucenicii, pe măsura săvârșirii nevoinţei, începeau să vădească 
belșug de daruri harice: întocmai la fel și în monahi harul lui Dumnezeu făcea 
vădită lucrarea sa pe măsura omorârii lor față de păcat, întărind această lucra- 
re pe măsura nevoinţelor lor. Nevoinţa oricărui monah e mai presus de fire: ea 
trebuie negreșit să fie împreunată cu biruirea însușirii dobitoceşti a trupului, 
ce s-a făcut după cădere moştenire a fiecărui om. Nevoinţa unora dintre sfin- 
ţii monahi pare și mai de neurmat, în ridicarea deasupra hotarelor firii, chiar 
decât nevoința mucenicilor. De asta ne putem lesne încredința citind Vieţile 
Preacuvioşilor Marcu din Tracia, Onufrie cel Mare, Maria Egipteanca și ale al- 
tora. De ce mucenicia şi monahismul par nebunie și prostie robilor păcatului 
și ai lumii? — E limpede: pentru că ei recunosc drept bine doar binele firii că- 
zute, iar binele creştin nu îl cunosc și nu îl înțeleg. 

Pentru atingerea desăvârşirii, în urma cheltuirii averilor pe săraci, trebuie 
neapărat să ne luăm crucea (Mc. VIII, 34). Părăsirii averii îi urmează lepăda- 
rea de sine însuşi, în care se şi cuprinde luarea crucii, sau supunerea de bună- 
voie şi statornică la necazurile de amândouă felurile, din care e alcătuită cru- 
cea ca din două lemne unite între ele și care se întretaie. Unele din aceste ne- 
cazuri sunt îngăduite de Pronia lui Dumnezeu spre zidirea noastră sufletească, 


' Histoire de Christianisme par Fleury, Livre V, chap. XVII. 

iar pe celelalte trebuie să le luăm noi înşine asupra noastră spre înfrânarea și 
omorârea patimilor, spre omorârea în noi a firii căzute. Despre necazurile că- 
rora Dumnezeiasca Pronie le îngăduie să vină asupra noastră, Sfântul Apos- 
tol Pavel spune: Pre care iubește Domnul, îl ceartă, şi bate pre tot fiul pre care îl 
primește. De veți suferi certarea, ca unor fii Se va afla vouă Dumnezeu: căci care 
fiu este pre care nu-l ceartă tatăl? lar de sunteti fără de certare, căreia toți (ade- 
văraţii slujitori ai lui Dumnezeu) s-z4 făcut părtași, iată dar că sunteți feciori 
din curvie, iar nu fii. Apoi pre părinţii trupului nostru i-am avut pedepsitori şi 
îi cinstim pe dânşii: au nu ne vom pleca cu mult mai vârtos Tatălui duburilor, şi 
să fim vii? (Er. XII, 6-9). Sfântul Apostol Petru înalță la înțelegerea duhovni- 
cească a necazurilor și mângâie pe cei supuși acestora în următorul chip: Iubi- 
ților, nu vă mirați de focul aprins întru voi spre ispitire, ca şi cum vi s-ar întâm- 
pla ceva străin: ci, întrucât sunteți părtaşi patimilor lui Hristos, bucuraţi-vă, ca 
și întru arătarea slavei Lui să vă bucuraţi, veselindu-vă. De sunteți ocărâți pen- 
tru numele lui Hristos, fericiţi sunteți, căci dubul slavei și al lui Dumnezeu preste 
voi odihneşte; de către unii E se huleşte, iar de către voi se preaslăvește. lar nimeni 
dintre voi să nu pătimească ca ucigaș, sau fur, sau făcător de rău, sau ca râvni- 
tor de lucruri străine: căci vremea este a se începe judecata de la casa lui Dumne- 
zeu; iar dacă este întâi de la noi, care este sfârșitul celor care se împotrivesc Evan- 
gheliei lui Dumnezeu? Și de vreme ce dreptul abia se mântuieşte, cel necredincios 
și păcătos unde se va arăta? Pentru aceea, şi cei ce pătimesc după voia lui Dum- 
nezeu, ca Credinciosului Ziditor să-și încredinţeze sufletele lor prin fapte bune (| 
Pt. IV, 12-19). După povaţa Apostolului Pavel, necazurile îngăduite de către 
Pronie trebuie primite de noi cu cea mai mare supunere faţă de Dumnezeu, 
așa cum și Apostolul primea ispitele îngăduite să vină asupra lui: Binevoiesc, 
spunea el, întru neputine, întru defăimări, în nevoi, în prigoane, în strâmto- 
rări, pentru Fristos (2 Cor. XII, 10). După povața Sfântului Apostol Petru, 
când vin necazurile asupra noastră se cuvine să ne încredințăm atotsfintei voi 
a lui Dumnezeu și cu deosebită tărie, cu neclintire să ţinem Poruncile Dum- 
nezeiești, de care vrăjmașul se străduie în vremea necazului să ne rupă prin 
gânduri de întristare, deznădejde, cârtire, mânie, hulă. Zoază grija noastră s-o 
aruncăm spre Dânsul, că EI Se îngrijește pentru noi (1 Pt. V, 7). Cuvine-se no- 
uă a avea toată bucuria, adică cea mai mare bucurie, când în multe feluri de is- 
pite cădem (lac. I, 2): ispitele sunt semnul chemării noastre de către Dumne- 
zeu, semnul alegerii, semnul înfierii. Din mijlocul lor să înălțăm slavoslovie 
către Dumnezeu precum a înălțat dreptul, multpătimitorul lov, din mijlocul 
feluritelor necazuri ce îl împresurau din toate părţile (lov I, 21; II, 10). Din 
mijlocul lor să aducem mulțumită lui Dumnezeu — mulţumită ce umple ini- 
ma celui mulțumitor de mângâiere duhovnicească și putere spre a răbda, mul- 

țumită poruncită de Însuși Dumnezeu. Întru toate mulțumiți, căci aceasta este 
voia lui Dumnezeu întru EHristos Iisus spre voi (| 'Les. V, 18). Grăieşte Sfântul 
Peru Damaschin: „Precum părinţii iubitori de fii, fiind mânaţi de dragoste, 
prin ameninţări întorc la o purtare înțeleaptă pe fiii lor ce şi-au îngăduit a se 
purta nechibzuit, așa și Dumnezeu îngăduie ispitele ca pe un toiag care aba- 
te pe cei vrednici de la relele sfaturi ale diavolului. Ce ce cruză toiagul urăște 
pe fiul său, iar cela ce-l iubeşte îl ceartă cu osârdie (Pilde XIII, 25). Mai bine a 
alerga la Dumnezeu prin răbdarea ispitelor ce se întâmplă, decât de frica ne- 
cazurilor să te supui căderii, să cazi în mâinile diavolului și să atragi asupra ta 
căderea și chinul veşnic dimpreună cu el. Înaintea noastră stă, negreșit, o ale- 
gere din două: fie răbdăm necazurile dintâi, ce sunt vremelnice, fie pe cele din 
urmă, care sunt veşnice. De drepţi nu se ating, nici primele nenorociri, nici 
cele din urmă: fiindcă ei, iubind întâmplările ce nouă ni se par nefericiri, se 
bucură de ele, primind cu drag ispitele ca pe niște prilejuri de a agonisi avu- 
ţie duhovnicească, rămân nerăniți. Nu moare cel pe care l-a lovit săgeata, însă 
nu l-a rănit; piere cel căruia ea i-a făcut o rană aducătoare de moarte. L-a vă- 
tămat restriștea pe lov? Dimpotrivă, nu l-a încununat? Oare i-au speriat chi- 
nurile pe apostoli şi pe mucenici? Ei se bucurau, spune Scriptura, că pentru 
numele Domnului lisus s-au învrednicit a primi necinste (Fapte V, 41). Cu cât 
a fost mai luptat biruitorul, cu atât sunt mai mari cununile de care se învred- 
nicește, cu atât mai mare e bucuria biruinţei. Când el aude glasul trâmbiţei, 
nu se teme ca de un glas care vestește junghiere; dimpotrivă, se veselește ca de 
o prevestire a cununii și răsplătirii. Nimic n-aduce biruinţă așa de lesnicioasă 
ca bărbăţia însoțită de credinţă nestrămutată! Nimic nu atrage după sine în- 
frângerea așa de lesne ca iubirea de sine ce se naște din necredinţă”!. Domnul 
a făgăduit necazuri următorilor Săi pentru toată vremea pribegiei lor pămân- 
teşti, le-a făgăduit o viaţă pământească asemenea vieţii Lui pământești, petre- 
cute în lipsuri şi prigoane: dar totodată le-a poruncit să aibă bărbăţie și bu- 
nă nădejde. De vă urăște pre voi lumea, le-a grăit EL, ştiţi că pre Mine mai îna- 
inte decât pre voi M-a urât. De aţi fi din lume, lumea ar iubi ceea ce e al său; iar 
pentru că din lume nu sunteţi, ci Eu v-am ales pre voi din lume, pentru aceasta 
vă urăște pre voi lumea (ln. XV, 18-19). „În lume necazuri veți avea, ci îndrăz- 
niți: Eu am biruit lumea (|n. XVI, 33): nici un necaz, nici o ispită nu vor pu- 
tea nici să vă biruie, nici să vă strivească dacă veţi crede întru Mine și veţi ră- 
mâne întru Mine prin plinirea poruncilor Mele”. Crezincios este Dumnezeu, 
spunea Apostolul, Czre pu va lăsa pre voi să fiţi ispitiți mai mult decât puteți, ci 
împreună cu ispita va face şi sfârșitul, ca s-o puteți suferi (1 Cor. X, 13). De ase- 


! Dobrotoliubie, partea a treia, cartea 1, „Despre faptul că fără smerita cugetare nimeni nu 
poate să se mântuiască”. 

mensea, și într-un alt loc al Scripturii dă mărturie Sfântul Duh: Ma/te sunt ne- 
cazurile drepţilor, şi din acelea toate îi va izbăvi pre ei Domnul. Păzeşte Domnul 
toate oasele lor, nici unul dintr-însele nu se va zdrobi (Ps. XXXIIL, 18-19). Să 
credem făgăduinţei lui Dumnezeu, să nu ne spăimântăm de marea ce se învi- 
forează a necazurilor şi o vom trece cu bine, ţinuţi de nevăzuta, însă atotpu- 
ternica dreaptă a lui Dumnezeu. 

Cealaltă parte a crucii este alcătuită din nevoinţele duhovniceşti, rânduite 
și poruncite de Dumnezeu, prin care sunt înfrânate poftele păcătoase ale tru- 
pului, prin urmare și ale sufletului. Despre ele, Sfântul Apostol Pavel a grăit: 
Chinuiesc trupul meu şi îl supun robiei, ca nu cumva, altora propovăduind, în- 
sumi să mă fac netrebnic (| Cor. IX, 27), iar Sfântul Apostol Petru: Hristos, dar; 
pătimind pentru noi cu trupul, și voi după același gând să vă-ntrarmaţi: pentru 
că cela ce a pătimit cu trupul a încetat de la păcat (| Pr. IV, 1). Cari sunt ai lui 
Hristos trupul şi-au răstignit, împreună cu patimile și cu poftele (Gal. VI, 8): tru- 
pul nerăstignit, ci îngroșat și mângâiat prin hrană, desfătare şi odihnă din bel- 
şug, nu poate a nu se învoi cu păcatul, nu poate a nu fi neînstare de primirea 
Sfântului Duh, nu poate a nu fi străin şi dușmănos lui Hristos. Cea cu adevă- 
rat văduvă și singură, adică cel ce s-a lepădat cu adevărat de lume, care a murit 
cu adevărat față de ea, care s-a despărțit cu adevărat de toți și de toate pentru 
a sluji lui Dumnezeu, năzăjduiește întru Dumnezeu şi adastă întru rugăciuni 
şi cereri noaptea și ziua: iar ceea ce petrece întru desfătare, de vie este moartă (| 
Tim. V, 5-6): fiindcă ce/ ce seamănă în trupul său, din trup va secera stricăciu- 
ne; iar cel ce seamănă întru Dubul, din Duhul va secera viață veșnică (Gal. VI, 
8). Este neapărat, neapărat trebuincioasă pentru nevoitorul lui Hristos răstig- 
nirea trupului! E de neapărată trebuință să se supună jugului celui bun al ne- 
voinţelor pentru a înfrâna năzuinţele dobitoceşti ale trupului, iar nu pentru a 
se lipsi de sănătate și puteri, care sunt de neapărată trebuință pentru nevoința 
însăși. „Noi am învăţat să fim ucigași de patimi, nu ucigași de trupuri”, spune 
Pimen cel Mare!. Chiar pentru cei neputincioşi cu trupul și bolnavi este foar- 
te vătămătoare călcarea înfrânării, care nu dă putere, ci întăreşte boala în loc 
să întremeze pe cel slab și bolnav. Măsura înţeleaptă este foarte în stare a spri- 
jini şi a păstra puterile și sănătatea trupului, atât în oamenii zdraveni cât și în 
cei slabi și bolnăvicioși. 

După împărţirea averii la săraci şi după ruperea legăturilor cu lumea, pri- 
mul lucru pentru nevoitorul lui Hristos se cuvine să fie îndepărtarea din mij- 
locul smintelilor într-o mănăstire însingurată. Prin această îndepărtare se şterg 
întipăririle păcătoase primite mai înainte şi se înlătură putinţa molipsirii cu 


1 Patericul egiptean. 

noi întipăriri de acest fel. La această îndepărtare îi cheamă pe adevărații slu- 
jitori ai lui Dumnezeu Sfântul Duh Însuși: Jeșizi din mijlocul lor și vă osebiti, 
zice Domnul, şi de necurăţie să nu vă atingeți: şi Eu vă voi primi pre voi. Și voi 
fi vouă Tată, şi voi veți fi Mie fii şi fiice, zice Domnul Atotţiitorul (1 Cor. VI, 
17-18). Chiar și înlăuntrul sfintei mănăstiri trebuie să ne păzim: nevoitorul 
are neapărată trebuință a se păzi de cunoștințe, de umblarea pe la chiliile fra- 
ţilor și de primirea lor la sine, ca sufletul să se facă în stare de semănare Cu- 
vântului lui Dumnezeu, să aducă la vremea sa roadă duhovnicească. Şi țarina 
cea materialnică e pregătită, pentru a rodi cu îmbelșugare grâne, prin afânarea 
cu ajutorul uneltelor de fier și îndepărtarea din ea a tuturor celorlalte verde- 
ţuri. Preacuviosul Simeon cel Evlavios poruncea ucenicului său, Preacuviosul 
Simeon Noul Teolog, la intrarea acestuia în mănăstire: „la seama, fiule: dacă 
vrei să te mântuiești, să nu stai de vorbă nicidecum în vremea slujbelor biseri- 
cești și să nu umbli pe la chilii. Să n-ai purtarea slobodă. Păzește mintea ta ca 
să nu rătăcească încoace și încolo, ci să caute neabătut spre păcatele tale și spre 
muncile cele veşnice”. În chilie se cuvine a avea doar cele mai trebuincioase 
lucruri, cât se poate de simple: față de lucrurile alese și frumoase apare neîn- 
târziat în inimă împătimire, iar mintea, luând pricină de la acestea, se pleacă 
spre visare și împrăştiere, ceea ce vatămă foarte mult. 

Cea de-a doua nevoinţă stă în postirea cu măsură. Hotarele postirii sunt 
puse pentru începători de trapeza mănăstirească. La masă nevoitorul trebuie să 
întrebuinţeze mâncarea fără să-și îngăduie săturare — totuși, atâta cât este ne- 
voie ca trupul să fie în stare de împlinirea ascultărilor; în afara trapezei între- 
buințarea mâncării este oprită de predaniile Părintești şi de tipicul mănăstiresc. 
Acei monahi pe care Dumnezeu i-a adus la viaţa de liniştire și la îndeletnicirea 
necurmată cu rugăciunea și cugetarea la Dumnezeu, trebuie să întrebuinţeze 
mâncare o dată în zi?, fără a se sătura, și întrebuințând toate felurile de mân- 
căruri îngăduite monahismului, după cum trimite Dumnezeu. Totuși, trebuie 
luat aminte ca această libertate să nu dea pricină pentru plăcere sau răsfăț. Ade- 
vărata desfătare ne așteaptă în veacul viitor — iar aici, în calea către ea, să nu ne 
îngăduim desfătare, îndestulându-ne doar trebuința firii, nu pofta pătimașă. 
Însingurarea șin postirea sunt caracteristici atât de esențiale ale vieții monahale, 
că de la ele monahii şi-au primit în vechime numirea lor: „monah” (novaxoc, 
solitarius, de la cuvântul grecesc uovos, pe latineşte solus — unul, singur) în- 
seamnă „însingurat”; monahii mai erau numiţi și „postnici”. 


1 Viaţa Preacuviosului Simeon, Noul Teolog. Manuscris. Această Viaţă fost tipărită cu chel- 
tuiala Mănăstirii Optina. 

2 După sfatul Sfântului Petru Damaschinul. Vezi cap. „Arătare trebuincioasă și preafru- 
moasă despre cele șapte lucrări trupești”. 

A treia nevoinţă e privegherea. Monahul începător se îndeletrnicește în chip 
mulțumitor cu această nevoinţă atunci când ia parte la toate slujbele bisericeşti, 
până la una. Pentru cel ce duce viață de liniştire, nevoinţa privegherii este de- 
osebit de însemnată. Întru această nevoinţă îl ridică pe monah amintirea vie, 
ca o presimţire, a morţii și nemitarnicei judecăţi a lui Dumnezeu care urmează 
după aceasta. Monahul sârguiește preîntâmpina înfricoșata stare înaintea aces- 
zei judecăţi prin evlavioasa și cutremurata stare înainte la rugăciune, ca înaintea 
feței şi privirilor lui Dumnezeu Însuși. El nădăjduiește să ceară și să primească 
aici iertarea păcatelor, așa încât după ieșirea sufletului din trup să poată săvârși 
fără nici o teamă calea de la pământ la cer: și de aceea stă neabătut în faţa uși- 
lor milostivirii lui Dumnezeu în vremea rugăciunii sale însingurate de chilie, 
bate în aceste uși prin plâns, bate prin suspine grele, prin cuvinte smerite, ce 
ies din adâncul inimii ce suferă pentru păcătoșenie. Pe măsură ce sporește sim- 
ţirea fricii de Dumnezeu sporește și nevoinţa privegherii. La început însă ne- 
voitorul are trebuință a se sili la această nevoinţă, fără de care nu e cu putință 
a primi biruinţa ultimă și deplină asupra patimilor. Trebuie să ajungă în starea 
poruncită de Domnul: Să fie mijloacele voastre încinse şi făcliile voastre aprinse, 
și voi asemenea cu oamenii cari aşteaptă pre Domnul lor, când se va întoarce de la 
nunți, ca viind el şi bătând, îndată să-i deschidă lui. Fericite slugile acelea pe care, 
viind Domnul, le va afla priveghind. Amin zic vouă că se va încinge şi îi va pune 
pre dânșii să șadă, şi viind va sluji lor. Și de va veni la a doua strajă din noapte, și 
la a treia strajă de va veni, şi-i va afla așa, fericite sunt slugile acelea. lar aceasta să 
știți: că de ar ști stăpânul casei în care ceas va veni furul, ar privegbea şi nu ar lăsa 
să-i sape casa lui. Deci și voi să fiți gata: că în ceasul în care nu gândiţi va veni Fi- 
ul Omului (Lc. XII, 35-40). Această stare este dată de simţirea Fricii de Dum- 
nezeu. Cei ajunși în ea încep să trăiască pe pământ ca niște călători într-un han, 
așteptând în fiecare ceas ieșirea din el. Vremea vieţii pământești se scurtează în- 
aintea ochilor lor, atunci când înainte-le se deschide necuprinsa, măreaţa veş- 
nicie. Gândul că pot fi chemaţi de Domnul fără de veste îi ţine în necontenită 
priveghere, străjuind fără încetare împotriva păcatului ce bântuie fără istov. Ei 
petrec nopţile la fel ca zilele, dormind doar la neapărată nevoie, fără a-și îngă- 
dui nicidecum să se cufunde adânc în el şi să se răsfeţe cu el. Pe paturile lor as- 
pre, ei se întind îmbrăcaţi și încinși, ca la nevoie să se poată scula îndată. Ne- 
voinţa privegherii trebuie să fie pe măsura puterilor trupeşti ale omului. Ea, ca 
şi însingurarea şi postirea, sporește odată cu trecerea treptată a nevoitorului din 
stările trupească şi sufletească în cea duhovnicească sau harică. Omul duhov- 
nicesc, chiar de ar fi neputincios cu trupul, îndură nevoință neasemuit mai ma- 
re decât este în stare omul trupesc şi sufletesc. Cel dintâi este îndemnat la ne- 
voinţă de către harul Dumnezeiesc, și întâmpină mai puţine piedici din partea 


742 


trupului său, care de obicei și-a lăsat deja, la intrarea în starea duhovnicească, o 
parte însemnată a grosimii sale. 

Pentru alcătuirea crucii văzute sunt de neapărată trebuinţă două bârne unite 
între ele de-a curmezișul: așa și pentru alcătuirea crucii nevăzute sunt de neapă- 
rată trebuință și necazurile de voie, adică nevoinţele care ţin trupul în răstigni- 
re, şi necazurile dinafară, ce înfrânează și smeresc duhul omului, care e aplecat 
fără încetare spre trufie din pricina vătămării sale de către cădere. Din împre- 
unarea acestor necazuri se alcătuieşte crucea pe care ni s-a poruncit s-o luăm și 
să urmăm lui Hristos, fără de care a urma lui Hristos nu este cu putință. Cei 
ce nu au răstignit trupul lor, ce nu au înfrânat în el dorinţele și năzuințele pă- 
cătoase, ce se lasă atrași de simțămintele și gândurile patimii dulceţii, nu pot fi 
în unire cu Hristos, aflându-se prin mijlocirea desfătării cu păcatul în împăr- 
tăşire cu diavolul. Cei ce sunt în trup, a spus Sfântul Apostol Pavel, adică cei ce 
duc viață trupească, cei ce tșăiesc în trupul lor, ce îl hrănesc, îl odihnesc, îl răs- 
faţă din belșug, /ui Dumnezeu a plăcea nu pot (Rom. VIII, 8). Cei ce sunt după 
trup cele ale trupului cugetă (Rom. VIII, 5), adică cei ce duc viaţă trupească au 
negreșit un fel trupesc de a gândi, nu îşi aduc aminte și nu se îngrijesc de veş- 
nicie, au aplecare mincinoasă spre viața pământească, socotind-o fără sfârșit şi 
lucrând numai pentru ea, dau mare însemnătate rangurilor și întâietăţilor tre- 
cătoare pământești, nu pot să-și însușească Legământul cel Nou, nu pot să le- 
pede firea căzută, o dezvoltă, cinstesc cele de preț ale ei și sporirea ei. Cugeru/ 
trupului este moarte, cugetul trupului este vrăjmășie faţă de Dumnezeu: căci le- 
gii lui Dumnezeu nu se supune, că nici nu poate (Rom. VIII, 6-7) a se supune. 
Această sfântă supunere nu-i stă în fire, nu-i este cu putință. Nici un folos nu 
ne va aduce părăsirea averilor şi a lumii, îndepărtarea în mănăstire, de vom face 
pe plac dorințelor pofticioase ale trupului nostru, dacă nu-l vom sui pe cruce, 
lipsindu-l de cele prisositoare și de plăceri, dându-i doar cele neapărat trebui- 
toare pentru ființarea lui. Porunca cea dintâi dată de către Dumnezeu omeni- 
rii a fost porunca postului. Ea a fost dată în Rai, întărită în Evanghelie. Când 
Adam a călcat-o, Sfântul Rai nu l-a putut feri de pierzare; când o vom călca și 
noi, nu ne va putea feri de pierzare răscumpărarea dăruită nouă de Dumne- 
zeu-Omul. Mulţi umblă, spune Sfântul Apostol Pavel, adică duc viață pămân- 
tească, despre care de multe ori am zis vouă, iar acum și plângând zic, că sunt vrăj- 
mașii crucii lui Eristos; al cărora sfârșit le este pierzarea, al căror Dumnezeu este 
pântecele, şi a căror slavă e spre rușinea lor, care cele pământeşti cugetă (Filip. Il, 
18-19). Apostolul, grăind aceasta creştinilor, îi ruga să urmeze vieţuirii lui (Fi- 
lip. III, 17), pe care o săvârşea n osteneală și supărare, în privegheri de multe ori, 
în foame şi în sete, în posturi adeseori, în frig şi în golătate Q Cor. XI, 27). Postul 
e temelia tuturor nevoinţelor călugărești; fără el nu este cu putinţă nici a păzi 

însingurarea, nici a înfrâna limba, nici a duce viaţă de trezvie, de luare-amin- 
te, nici spori în rugăciune și priveghere, nici a dobândi pomenirea morţii, nici 
a vedea mulțimea greșalelor și neputinţelor noastre. Călugărul nepăsător față 
de postire zdruncină toată zidirea virtuţilor sale: aceasta nu va dăinui dacă cel 
care o zideşte nu-și va veni în fire și nu se va îngriji la bună vreme de întărirea 
temeliei. Sfântul Ioan Scărarul spune: „Începătorul dracilor este luceafărul că- 
zut, şi începutul patimilor este îmbuibarea!. Să nu te amăgești! Nu te vei slobo- 
zi de Faraon şi nu vei vedea Paștile de sus de nu vei mânca neîncetat ierburile 
amare și azima. lerburile amare sunt silirea la postire și osteneala, iar azima — 
cugetul neumflat de mândrie. Să se lipească de răsuflarea ta cuvântul celui care 
zice: lar eu, când mă supărau dracii, m-am îmbrăcat în sac şi am smerit cu post 
sufletul meu, şi rugăciunea mea în sânul meu a sporit (Ps. XXXIV, 12). Dacă ai 
dat făgăduință lui Hristos să mergi pe calea strâmtă și îngustă, atunci strâmto- 
rează-ți pântecele. Odihnindu-l și lărgindu-l, calci această făgăduință. Fii cu lu- 
are-aminte și ascultă-l pe Cel Care a zis: Întinsă și /a7ă este calea desfătării pân- 
tecelui, ce Zuce în pierzarea curviei, şi mulţi sunt cei ce intră printr-însaj că strâm- 
tă este ușa și îngustă e calea postului, care duce în viața curăţiei, și puțini sunt cei 
ce intră pe ea (Mr. VII, 13-14). 

Ce înseamnă z zrma lui Hristos (Mt. XIX, 21) după împărţirea averii și lu- 
area crucii? A urma lui Hristos înseamnă a duce viața pământească doar pen- 
tru cer, asemenea felului în care Şi-a dus viața pământească Dumnezeu-O- 
mul. Cei ce trăiesc cucernic în mijlocul lumii, păzind poruncile evangheli- 
ce, se aseamănă deja, prin obiceiurile cele bune și așezarea sufletească, Fiului 
lui Dumnezeu; însă cei ce s-au lepădat de lume, care au răstignit trupul lor 
cu nevoinţa, care au atras la sine harul Sfântului Duh din pricina omorâ- 
rii trupului faţă de păcat (Rom. VIII, 10), dobândesc o asemănare deosebită 
cu Dumnezeu-Omul. Ei sun mânaţi de Duhul lui Dumnezeu și sunt fii ai lui 
Dumnezeu (Rom. VIII, 14) după har, luând chip după chipul Omului Ce- 
resc, al celui de-al doilea Om, al Dumnezeu-Omului (1 Cor, XV, 47-49). Nu 
litera, nu cunoștința superficială după literă, ce n-are nici o însemnătate îna- 
intea lui Dumnezeu, dă mărturie pentru ei că sunt fii ai lui Dumnezeu: măr- 
turiseşte asta Însuși Arotsfântul Duh al lui Dumnezeu, prin sălășluirea în ei în 
chip simţit pentru ei și prin unirea cu ei în duh (Rom. VIII, 16). De sunzem 
fii, suntem, dar, şi moștenitori: moștenitori, adică, ai lui Dumnezeu și împreu- 
nă-moștenitori cu Hristos (Rom. VIII, 17). De unde a putut răsări asemenea 
slavă pentru sărmana, căzuta făptură care e omul? Din credinţa vie în Hristos, 
Dumnezeu, Ziditorul și Mântuitorul nostru, din credinţa vie, care i-a învăţat 


' Cuvântul 14, cap. 30. 


? Scara, Cuvântul 14, cap. 28. 
3 Scara, Cuvântul 14, cap. 25. 

pe aleșii lui Dumnezeu nu numai a-L. recunoaşte cu inima pe Răscumpărăto- 
rul, ci a-L mărturisi prin însăși viața lor, prin lepădarea de lume, prin luarea 
îndoizei cruci alcătuite din necazurile de voie şi cele fără voie, și prin plinirea 
neștirbită 2 voii lui Dumnezeu celei bune, şi plăcute, şi desăvârşite (Rom. XI-II, 
2). De vreme ce pătimim împreună cu Dânsul, spune Apostolul întregii cete a 
nevoitorilor lui Hristos, să ne și proslăvim împreună cu Dânsul (Rom. VIII, 
17). Punând față în faţă slava cea veșnică, cerească, gătită pătimitorilor pentru 
Hristos, cunoscută de Apostol din cercare, cu necazurile cele de scurtă vreme 
prin care ea se află, Sfântul Pavel grăiește: Socor că nu sunt vrednice pătimiri- 
le vremii de acum a se asemăna cu slava cea viitoare, care va să se descopere întru 
noi (Rom. VIII, 18). Nimic nu înseamnă aceste necazuri! Atotputernicul şi 
Atotbunul nostru Așezător și Răsplătitor al nevoinţelor a pus chiar în necazuri 
atâta mângâiere duhovnicească încât necazurile pentru Hristos deja alcătuiesc 
izvor de bucurie. „Aceste chinuri trupeşti”, a grăi Marele Mucenic Eustatie, 
în rugăciunea sa către Dumnezeu dinaintea morţii, despre pătimirile mai pre- 
sus de fire îndurare de el, „sunt veselie robilor Tăi”. Înrocmai aceeași însușire 
o au și nevoinţele călugărești: în sânul lor ţâșnește şi clocoteşte izvorul desfă- 
tării și bucuriei duhovniceşti, începătura în timp a fericirii în veșnicie. Crucea 
e arma biruinței, cinstita flamură a creștinismului: iar 7pie, spune Apostolul, 
să nu îmi fie a mă lăuda fără numai în Crucea Domnului Iisus Hristos, prin ca- 
re lumea mie s-a răstignit, şi eu lumii (Gal. VI, 14). 

Vrednică de adâncă cercetare și minunare este legătura dintre trupul și su- 
fletul omenesc. Felul de a gândi al omului, simţămintele inimii lui atârnă 
mult de starea în care se găsește trupul lui. „Când pântecele este strâmtorat”, 
a băgat de seamă Sfântul loan Scărarul, „inima se smereşte; iar atunci când 
pântecele este îndestulat, gândurile se umplu de trufie”?. Sufletul nu poate ve- 
ni întru smerenie, a spus Pimen cel Mare, decât prin micșorarea hranei pen- 
tru trup. Un întâi-stătător de chinovie l-a întrebat pe sfânt: „De ce nu simt în 
mine frica lui Dumnezeu?” — „Cum să simţi frica lui Dumnezeu”, i-a răspuns 
Pimen cel Mare, „când pântecele tău este umplut cu prăjituri şi brânzeturi?”?. 
Când trupul e sătul, inima noastră nu poate să nu nască simțăminte de curvie, 
iar mintea — gânduri și visări de curvie, care prin puterea și chipul lor lor atră- 
gător sunt în stare să schimbe și cea mai hotărâtă voinţă bună, să o aplece spre 
îndulcirea de păcat; tocmai de aceea Sfântul loan Scărarul a zis: „Cel ce face 
pe placul pântecelui și totodată voiește a birui dracul curviei se aseamănă ce- 
lui ce stinge focul cu untdelemn”f. Sfântul Isaac Sirul grăiește: „Să iubeşti hai- 


1 Vieţile Sfinților, 13 decembrie. 
2 Scara, Cuvântul 14, cap. 17. 

3 Patericul egiptean. 

1 Cuvântul 14, cap. 21. 

nele umile, ca să nimicești gândurile ce odrăslesc în tine, vreau să zic semeaţa 
cugetare a inimii. Cel ce iubeşte strălucirea lumească nu poate dobândi gân- 
duri smerite, fiindcă inima se întipăreşte lăuntric potrivit chipului dinafa- 
ră”. Sfântul Apostol Pavel, înșirând faptele trupești, a numit printre ele vr4j- 
bele, sfezile, zavistiile, mâniile, gâlcevele, dezbinările, eresurile (Gal. V, 20) — ne- 
ajunsuri proprii duhului omenesc. Din ce pricină? Din pricina că aceste feluri 
de păcate dau în vileag cugetarea trupească a omului, iar cugetarea trupească 
dă în vileag viețuirea trupească, lepădarea crucii lui Hristos!. Din istoria bise- 
ricească vedem că astfel au fost toţi ereziarhii. 

Acest sărăcăcios Cuvânt l-am scris eu, multgreșitul Ignatie, spre a mă în- 
demna pe mine însumi, spre a mă îndemna la viața de nevoință. Eu am băgat 
de seamă că aceste obiecte ale învăţăturii duhovniceşti pe care le aştern în scris 
se fac deosebit de limpezi pentru mine însumi, și câteodată nu rămân fără de 
folos, prin caracterul potrivit vremii de acum al expunerii, pentru iubita mea 
frățime. De va citi cineva acest Cuvânt, acela să îmi ierte neajunsurile cunoaş- 
cerii și rostirii mele! De va citi cineva acest Cuvânt și va afla în el ceva de fo- 
los sufletului său, pe acela îl rog să ia aminte la acest sărăcăcios Cuvânt și să se 
cerceteze cu osârdie pe sine în oglinda concepţiilor pe care el le dă. 

Este neapărată, neapărată nevoie pentru toţi creștinii îndeobşte să împli- 
nească neştirbit poruncile Mântuitorului, Care a zis: Cine ua vrea să-și mân- 
tuiască sufletul său îl va pierde, iar cine își va pierde sufletul său pentru Mine şi 
pentru Evanghelie, acela îl va mântui pe el (Mc. VIII, 35). Cel ce îşi iubeşte su- 
fletul său îl va pierde, și cel ce își urăște sufletul său în lumea aceasta îl va păzi pe 
el în viața veșnică (|n. XII, 25). Ce înseamnă a iubi sufletul tău? Înseamnă a 
iubi firea ta căzută, însușirile ei cele spurcare de păcat, știința ei cea cu nume 
mincinos, poftele și înclinările ei, dreptatea ei. Ce înseamnă a mântui sufle- 
tul tău în această lume? Înseamnă a dezvolta însușirile firii tale căzute, a urma 
socotințelor tale şi voii tale, a zidi dreptatea ta din părutele fapte bune ale firii 
căzute. Ce înseamnă a-ţi pierde sufletul pentru Hristos şi pentru Evanghelie, 
ce înseamnă a uri sufletul tău? Înseamnă a cunoaște şi recunoaște căderea și 
ncorânduiala aduse în fire de păcat; înseamnă a uri starea pricinuită în noi de 
către cădere și a o omori prin lepădarea purtării după socotinţele proprii, du- 
pă voia proprie, după înclinările proprii: înseamnă a altoi cu sila pe firea pro- 
prie înșelegerea și voia firii înnoite de Hristos, și a-ţi orândui purtarea după 
atotsfânta învățătură a lui Dumnezeu și după atotsfânta voie a lui Dumnezeu, 
care ni s-au descoperit de către Fiul lui Dumnezeu în Evanghelie. Firea noas- 
cră căzută este vrăjmașă lui Dumnezeu: urmarea socotințelor şi înclinărilor fi- 


' Preacuviosul Simeon, nebunul pentru Hristos, a arătat lepădarea crucii lui Hristos ca 
pricină a rătăcirii și pierzaniei lui Origen. Vieţile Sfinţilor, 21 iunie. 

rii căzute e năzuință către pieire neîndoielnică și veșnică. Din această prici- 
nă au rostit Sfinţii Părinţi ai pustiei, dascăli ai monahismului și ai întregului 
creștinism, atâtea judecăți înfricoșătoare împotriva urmării voii proprii și so- 
cotinţelor proprii. Preacuviosul Pimen cel Mare spunea: „Voia omenească es- 
te perete de aramă între Dumnezeu și om, piatră care loveşte împotriva voii 
lui Dumnezeu. Dacă omul o va lăsa, el va putea spune: Întru Dumnezeul meu 
voi trece zidul. Dumnezeul meu, fără prihană este calea Lui (Ps. XVII, 32-33). 
Iar dacă îndreptarea (de sine) se uneşte cu voia, omul se strică și piere”!. Prin 
cuvântul „îndreptare” trebuie să înțelegem socotirea de către noi ca îndreptă- 
țită sau dreaptă a lucrării după voia proprie: aceasta e semn sigur al neorân- 
duielii sufleteşti și al abaterii de la calea mântuirii. Preacuviosul Avvă Doro- 
tei grăieşte: „Eu altă pricină de cădere la călugăr nu ştiu, afară de urmarea vo- 
ii şi aplecărilor inimii sale. Se spune: „din cutare pricină cade omul, sau din 
cutare”; dar eu, precum am zis, altă pricină de cădere nu ştiu afară de aceas- 
ta. Văzut-ai pe cineva că a căzut? Să ştii că a crezut cugetelor sale”. În conti- 
nuare, Preacuviosul Dorotei povesteşte că el, aflându-se în chinovia Avvei Se- 
rid, se călăuzea în toate după sfaturile de Dumnezeu purtătorului bătrân Ioan, 
lepădând pe deplin propriile socotinţe și propriile aplecări ale inimii. Când 
învățatului și mintosului Dorotei i se înfășișa vreun gând despre vreun lucru 
duhovnicesc, el îşi zicea: „Anatema ţie, și învățăturii tale, și minţii tale, și în- 
ţelepciunii tale”?. ară o pildă de fericită ură față de sufletul propriu, de ura pe 
care a poruncit-o Mântuitorul sufletelor şi trupurilor noastre! Iată o pildă a 
fericitei pierderi a sufletului propriu pentru Hristos și pentru Evanghelie spre 
mântuirea sufletului! Iară o pildă a felului în care priveau Sfinţii firea căzută! 

Să urmăm, fraţilor, învățăturii lui Hristos! Să urmăm vieţuirii, purtării, fe- 
lului de a gândi al sfinților bineplăcuţi ai lui Dumnezeu! Să nu ne dăm în lă- 
turi a ne lepăda, pentru mântuirea noastră, de firea noastră căzută! Pentru 
adevărata iubire de sine, să lepădăm dragostea amăgitoare de sine, egoismul 
nostru! Pentru lucrarea cea mântuitoare după dreptarul poruncilor Evanghe- 
liei, să lepădăm de la noi lucrarea după dreprarul legilor firii căzute, ce sunt 
iubite lumii și vrăjmașe lui Dumnezeu! Să urâm părutele fapte bune ce răsar 
din rațiunea cu nume mincinos, din mișcările sângelui, din simțămintele ini- 
mii, oricât ne-ar părea de înalte, neprihănite, sfinte simţămintele și gânduri- 
le noastre. Aceste fapte sunt în stare doar să dezvolte în noi părerea de sine, 
trufia, amăgirea de sine, care duc în pierzare. Ele nu luminează ochii sufletu- 
lui așa cum îi luminează porunca Domnului (Ps. XVIII, 9); dimpotrivă, ele 
întăresc orbirea sufletului, fac această orbire de netămăduit. Cei ce le săvâr- 


! Patericul egiptean. 
? Învăţătură despre faptul că nu trebuie a se încrede omul în înțelepciunea sa. 

şesc vor merge în muncile cele veşnice, ca unii care fac binele firii căzute, bi- 
ne întotdeauna amestecat cu răul, bine spurcat, de la care Domnul Îşi întoar- 
ce, ca de la o urâciune satanicească, privirile Sale sfinte. Pentru a săvârși bi- 
nele firii căzute nu e nevoie să fii creştin: ele sunt ale întregii omeniri căzute. 
Unde se săvârșesc faptele bune ale firii căzute în laudele tunătoare ale lumii, 
Mântuitorul lumii e scos afară, lepădat. Faprele credinței, faptele mântuirii — 
sau, ceea ce e același lucru, împlinirea poruncilor evanghelice — sunt doar ale 
creștinilor. „Binele”, a spus despre adevăratul bine Preacuviosul Marcu Asce- 
tul, „nu poate fi crezut sau lucrat decât în Hristos isus şi în Sfântul Duh”. 
Împlinirea poruncilor evanghelice îl aduce pe om întru adevărata cunoștință 
de Dumnezeu și cunoștință de sine, în adevărata iubire de sine, de aproape- 
le, de Dumnezeu, în părtășia cu Dumnezeu, care se dezvoltă cu atât mai îm- 
belșugat cu cât sunt împlinite mai cu râvnă și mai neabătut poruncile evan- 
ghelice. Părtășia cu Dumnezeu, dăruită creștinului încă din vremea călătoriei 
pământești, e chezășia fericirii cerești și veşnice. Această chezășie dă mărturie 
de la sine că e nemincinoasă — o mărturisește atât de limpede și de puternic că 
mulți, pentru a o păstra, s-au hotărât să se supună celor mai mari necazuri, au 
pus-o înaintea vieţii pământeşti. Jalnică, amarnică este orbirea cu care lumea 
crufașă priveşte dispreţuitor la faptele Credinței Creştineşti, cu care ea rostește 
asupra lor o judecată nebunească și o osândă ucigașă pentru lume. Câr de ni- 
micnice par lumii faptele Credinței faţă de faptele răsunătoare și strălucitoare 
ale lumii! Ce faptă bună e, la arătare, conștiința propriei păcătoşenii, pentru 
care asupra vameșului s-a revărsat mila lui Dumnezeu (Lc. XVIII, 10-14)! Ce 
faptă bună e, la arătare, pocăinţa, prin mijlocirea căreia păcătoşi cât se poate 
de mari s-au împăcat cu Dumnezeu și au moştenit fericirea veșnică! Ce fap- 
tă bună e, la arătare, mărturisirea lui Hristos, mărturisire înfățișată în cuvinte 
puţine, simple! — Și de cine? De un tâlhar dat morţii pentru fărădelegi. Acele 
cuvinte puţine și preasimple l-au băgat pe tâlhar în rai, au săvârşit ceea ce n-au 
putut și nu pot săvârși toate virtuțile strălucitoare ale întregii omeniri. Cuvân- 
tul crucii pentru cei ce pier este nebunie — într-atât de fără noimă li se pare și 
făptuirea după Evanghelie. Nouă, celor care ne mântuim, atât cuvântul Crucii 
cât și făptuirea după poruncile evanghelice puzerea /ui Dumnezeu sunt (1 Cor. 
I, 18), care tămăduiește și mântuiește sufletele noastre (Le. VI, 19). 

Sfinţii Părinţi din toate timpurile și-au înfățișat raportul lor cu învățătura 
revelară de Dumnezeu prin cuvântul: cred. În societatea contemporană, care 
în cea mai mare parte se laudă că e civilizată și creştină, răsună fără contenire 
expresia raportului inimii față de Revelația Dumnezeiască în spusa: mi se pa- 
re. De unde au apărut acest raport și acest cuvânt? Din necunoașterea crești- 


' Dobrotoliubie, partea întâi, Despre legea duhovnicească, cap. 2. 

nismului. Amară privelișce este când un fiu al Bisericii de Răsărit face judecăți 
despre Credinţa creştinească în afara învățăturii Bisericii sale, împotriva învă- 
țăturii ei dumnezeieşti, face judecăţi în chip samavolnic, neștiutor, hulitor. O 
asemenea faptă nu este, oare, lepădare de Biserică, lepădare de creștinism? Să 
ne înfricoşăm de neştiinţa noastră, care ne trage în pieirea veşnică; să învăţăm 
creștinismul; să iubim ascultarea față de Sfânta Biserică, ce e iubită tuturor ca- 
re au cunoașterea Credinței creştineşti. Să ne facem lucrători osârdnici ai po- 
runcilor evanghelice; să le plinim ca niște robi netrebnici (Lc. XVIII, 10), ce 
trebuie să împlinească datoria lor, care greşesc neîncetat în împlinirea ei sau 
o împlinesc în chip foarte neîndestulător. Să ne călăuzească la faptele bune 
Evanghelia, iar nu mişcarea sângelui și a nervilor. Să ne deprindem a săvârși 
virtuțile cu smerenie, nu cu înfierbântare, pe care negreșit o însoțesc și cu ca- 
re negreșit lucrează împreună slava deșartă și semeaţa cugetare, adică trufia. 
Când Domnul va vărsa în noi sfânta răcoare a smereniei și în urma lucrării ei 
se vor opri valurile simțămintelor inimii, atunci vom cunoaște că înfierbân- 
tarea, ce săvârşeşte înaltele şi răsunătorele virtuţi omeneşti, este trup și sânge, 
care nu pot să moștenească Împărăţia Cerurilor (1 Cor. XV, 50). 

Mântuiţi-vă, iubiţi fraţi, mântuiţi-vă! Mânruiți-vă de acest neam îndărăt- 
nic (Fapte II, 40), le spunea Sfânrul Apostol Petru iudeilor din vremea sa ca- 
re din mijlocul poporului vrăjmaș creștinilor înclinau spre primirea creștinis- 
mului. Cel ce se mântuiește va mântui sufletul său, spuneau vechii monahi 
mari despre adevăraţi creștini ai vremii de pe urmă!. Asta înseamnă că mântu- 
irea va fi foarte greu de dobândit pentru ei din pricina înmulţirii smintelilor și 
din pricina înclinării întregii omeniri spre păcat. Pentru mântuire va fi nevoie 
de strădanii deosebite, de râvnă deosebită, de fereală și pază de sine deosebi- 
tă, de înţelepciune deosebită, de răbdare deosebită: însă Arotputernicul nos- 
cru Călăuzitor și Povăţuitor, Viaţa noastră, Puterea noastră, Mântuirea noas- 
tră, Domnul lisus Hristos, care ne-a preîntâmpinat că în /ume necazuri vom 
avea, ne şi îmbărbătează totodată: Îndrăzniri, zice EL, Eu am biruit lumea (n. 
XVI, 33). Jază, Eu cu voi sunt în toate zilele, până la sfârșitul veacului. Amin 
(Mr. XXVIII, 20). 


' Spusă a Avvei Pamvo, Pazericul egiptean. 

“02 
AS 


Cuvânt despre feluritele stări ale firii omeneşti 
în privinţa binelui și a răului 


1. Introducere 


Nevoitorul lui Hristos, ca să judece neînșelat despre sine însuși și să lucreze 
nerătăcit în ceea ce-l priveşte, are neapărată nevoie de o concepţie nemincinoasă 
asupra firii sale. Gândul adevărat este izvorul tuturor bunătăţilor; gândul minci- 
nos este izvorul lucrării greșite și al acelor roade ce nu au cum să nu se nască din 
aceasta. Dacă vedem nevoinţa neîncununată de roade duhovniceşti ori încunu- 
nată de roadele amăgirii de sine, se cuvine să știm că pricina acestui fapt a fost 
orientarea mincinoasă, punctul de plecare mincinos al lucrării nevoitorului. Vai! 
Nu arareori privirea minţii este izbită de o jalnică privelişte, care îndeamnă ini- 
ma să verse lacrimi amare. Ce poate fi mai jalnic decât priveliștea unui nevoitor 
care, după ce și-a petrecut întreaga viață în sânul sfintei mănăstiri slujind neîn- 
cetat lui Dumnezeu în necurmate nevoinţe, vede, cercetându-se pe sine în chip 
nepătimaș, că este sterp cu totul — vede că au crescut și s-au întărit în el felurite 
patimi, care la intrarea lui în călugărie erau foarte slabe, aproape nelucrătoare? 
Ce poate fi mai jalnic ca această priveliște, atunci când el vede același lucru și 
în tovarășii săi? Priveliştea e cu atât mai jalnică cu cât întoarcerea și îndreptarea 
se fac foarte greu când omul are o anumită vârstă și o anumită situație. Mare 
şi fericit lucru e când mărim în noi înşine pe Hristos. Mare nefericire — neferi- 
cire care stă în înstrăinarea de Dumnezeu atât în timp cât și în veșnicie — este 
atunci când dezvoltăm în noi înşine eul nostru căzut. 


2. Stările firii omeneşti în privința binelui şi a răului sunt trei 


Pentru a scăpa de marea nenorocire care este înstrăinarea de Dumnezeu 
atât în timp cât și în veșnicie, să pășim pe căi drepre și sfinte. Pentru a dobân- 
di lucrare creştină nerătăcită, să cercetăm cu simţul răspunderii firea omeneas- 
că în trei stări ale ei: în starea de după zidire, în starea de după cădere, în starea 
de după răscumpărare!. Lucrarea creștinului poate fi nerătăcită, mântuitoare 


' Sfinţii Părinţi numesc starea de după zidire „firească”, starea de după cădere — „mai jos 


de fire”, starea de după răscumpărare — „mai presus de fire”. Sfântul Isaac Sirul, Cuvântul 4; 
Preacuviosul Dorotei, Invăţături. 

de suflet şi plăcută lui Dumnezeu numai atunci când el lucrează ori se strădu- 
ie să lucreze numai și numai după legile firii omeneşti înnoite. 


3. Despre starea firii în privința binelui şi a răului, 
după facerea omului 


În starea de după facere, firea omenească era cu totul neîmpărtășită de rău. În 
ea via şi lucra doar binele în întregimea lui. Omenirea nu avea despre rău nici o 
idee dobândită prin experiență. Ea ştia doar că răul există, că pentru omenire es- 
e pierzătoare cunoașterea din experienţă a răului (Fac. II, 9, 17; III, 2). Cunoaș- 
terea teoretică, superficială despre rău nu putea avea nici o înrâurire vătămătoare 
asupra firii omenești, fiind cunoștință moartă, deopotrivă cu neștiinţa în privința 
lucrării lăuntrice și dinafară a omului. Căderea omului a avut loc prin mijlocirea 
cunoașterii lucrătoare, prin cercarea răului; căderea omului stă în cunoașterea lu- 
crătoare, prin cercare a răului, în însușirea răului. Ca să dăm o pildă, cunoașterea 
teoretică a otrăvii nu pricinuiește moarte, ci, dimpotrivă, fereşte de moartea prin 
otravă; cunoașterea practică a otrăvii, adică gustarea ei, aduce moarte. 


4. Despre starea de după căderea omului 


În firea omenească în starea ei de cădere binele este amestecat cu răul. Răul 
intrat În om s-a amestecat și s-a îmbinat până-ntr-atât cu binele firesc al omu- 
lui, că binele firesc nu poate niciodată lucra în chip de sine stătător, fără să lu- 
creze împreună cu el și răul. Omul a fost otrăvit prin gustarea păcatului, adi- 
că prin cunoașterea din cercare a răului. Otrava a pătruns în toate mădularele 
trupului, în toate puterile și însușirile sufletului: lovite sunt de boala păcatului 
şi sufletul, şi inima, și mintea. Lingușindu-se și amăgindu-se pe sine în chip 
pierzător, oamenii căzuţi numesc și socot înţelegerea (raţiunea) lor înțelege- 
re sănătoasă. Înţelegerea era sănătoasă înainte de cădere; după cădere ea s-a 
făcut la toți oamenii, până la unul, înţelegere cu nume mincinos, şi pentru a 
ne mântui trebuie să o lepădăm (1 Tim. VI, 20-21). Lumina ochilor mei, și 
aceasta nu este cu mine (Ps. XXXVII, 10), spune Scriptura despre înţelegerea 
firii căzure. Lingușindu-se și amăgindu-se pe sine în chip pierzător, oamenii 
căzuţi socot inima lor inimă bună. Ea era bună înainte de cădere; după căde- 
re, binele ei s-a amestecat cu răul, și pentru a ne mântui trebuie să îl lepădăm 
ca fiind spurcat. Dumnezeu, Cunoscătorul inimilor, i-a numit pe toți oamenii 
răi (Lc. XI, 13). Din pricina molimei păcatului, totul în om a ajuns în neorân- 
duială; totul lucrează nu după dreptate; totul lucrează sub înrâurirea minciu- 
nii şi amăgirii de sine. Astfel lucrează voia omului căzut; astfel lucrează toate 
simţurile inimii lui; astfel lucrează toate gândurile lui. În deşert și în zadar le 
numeşte „bune”, „alese”, „înalte” omenirea căzută și oarbă! Adâncă e căderea 

noastră: foarte puţini sunt oamenii care se recunosc pe sine drept ființe căzu- 
te, ce au nevoie de Mântuitor; cei mai mulţi privesc starea lor de cădere ca pe 
o stare de triumf deplin — întrebuinţează toate sforțările pentru a face cât mai 
temeinică, pentru a dezvolta starea lor de cădere. 

A despărţi prin propriile sforțări binele firesc de răul care s-a înrădăcinat ca 
adaos a devenit pentru om un lucru cu neputinţă de înfăptuit. Răul a pătruns 
Chiar în temeiul omului; omul se zămisleşte în fărădelegi, se naște în păcate (Ps. 
L, 6). Chiar de la nașterea sa, omul nu are nici o faptă, nici un cuvânt, nici un 
gând, nici o simţire, nici pentru o clipă cât de scurtă, în care binele să fie lip- 
sit de amestecul mai mic sau mai mare cu răul. Acest lucru este mărturisit de 
Sfânta Scriptură, care spune despre oamenii căzuţi că între ei pu este drept nici 
unul: toți s-au abătut, împreună netrebnici s-au făcut. Nu este cel ce face bunăta- 
te, nu este până la unul (Rom. IL, 10-12). Având în vedere firea sa căzută, Sfân- 
tul Apostol Pavel spune: NN /ocuiește întru mine, adică în trupul meu, ce este bun 
(Rom. VII, 18). Aici, Apostolul înţelege prin zrp nu trupul omenesc în sine, 
ci starea trupească a întregului om: a minţii, a inimii şi a trupului acestuia. Şi 
în Legământul cel Vechi este numit rup omul în întregimea lui: Nu va rămâne 
Dubul Meu, a grăiv Dumnezeu, în o4menii aceștia, pentru că trupuri sunt (Fac. 
VI, 3). În această stare trupească trăiesc, ca într-un trup al lor, păcatul şi moar- 
tea veșnică. Apostolul numește starea sa trupească zrupul morții (Rom. VII, 
24), trupul păcatului (Rom. VI, 6). lată pricina din care starea aceasta se nu- 
mește rup, trupul morţii şi al păcatului: faptul că în ea gândirea și inima, ca- 
re ar trebui să năzuiască spre duhovnicie și sfințenie, tind și sunt pironite doar 
de materie şi de păcat, trăiesc în materie și păcat. Trupul omenesc al Aposto- 
lului, după cum ştie toată lumea, era templu al Sfântului Duh, era pătruns de 
harul Dumnezeiesc și izvora din sine lucrările Harului Dumnezeiesc (Fapte 
XIX, 12). Pe el nu îl puteau privi aceste expresii ce zugrăvesc atât de bine starea 
trupească, starea în care a căzut omenirea prin cădere: și cei ce sunt în trup, lui 
Dumnezeu a plăcea nu pot (Rom. VIII, 8); ca să se strice trupul păcatului (Rom. 
VI, 6); cine mă va izbăvi de trupul morții acesteia? (Rom. VII, 24). 

Minunat descrie Apostolul amestecul binelui cu răul în omul căzut, lă- 
sat în săvârșirea binelui la măsura propriilor sforțări: în atare împrejurări, ră- 
ul pătrunde în chip necesar din fire, schimonoseşte binele ei și surpă planurile 
minţii care încearcă în zadar să aducă în biserica sufletului adevărata slujire a 
lui Dumnezeu. Legea, spune Apostolul, esze duhovnicească, dar eu sunt trupesc, 
vândut sub păcat: că ceea ce lucrez nu ştiu, fiindcă nu fac ce vreau eu, ci ceea ce 
urăsc; iar de Jac ceea ce nu voiesc... nu eu fac aceea, ci păcatul ce locuieşte întru mi- 
ne... Aflu, drept aceea, Legea mie, celui ce voiesc să fac binele; că ce este rău la mi- 
ne se află: că împreună mă veselesc cu legea lui Dumnezeu după omul cel dinlăun- 

tru, dar văd o altă lege în mădularele mele oştindu-se împotriva legii minţii mele 
și dându-mă pe mine rob legii păcatului, care este întru mădularele mele. Ticălos 
om sunt eu! Cine mă va izbăvi din trupul morţii acesteia? ... Deci, eu însumi cu 
mintea mea slujesc legii lui Dumnezeu, iar cu trupul — legii păcatului (Rom. VII, 
14-25). Prin cuvântul zrzp trebuie să înțelegem aici, iarăși, starea trupească, 
stare care surpă toate încercările minţii omeneşti de a plini voia lui Dumnezeu, 
atâta vreme cât omul rămâne în starea de cădere, atâta vreme cât el nu este în- 
noit de către Duhul: Duhul, sălășluindu-Se în om, îl slobozeşte de robia păca- 
tului (Rom. VIII, 14), stricând trupul păcatului (Rom. VI, 6), adică starea tru- 
pească din om. Aşa trebuie înţelese și spusele Apostolului: 7rupu/ și sângele Îm- 
părăția lui Dumnezeu nu o vor moşteni (1 Cor. XV, 10). Prin numirile de zr4p 
şi sânge se înţeleg gândurile şi simțămintele ce se nasc în firea căzută, ce-l ţin 
pe om cu mintea, inima și trupul lui în starea trupească. Starea aceasta se mai 
numeşte şi omul cel vechi (E£. IV, 22), de care Apostolul poruncește creștinului 
să se dezbrace şi să se îmbrace în omul cel nou, care după Dumnezeu a fost zi- 
dit întru dreptate şi întru sfințenia Adevărului (Ef. IV, 24). Acesta e același lucru 
cu ceea ce spune el în Epistola către romani: Îmbrăcaţi-vă întru Domnul nostru 
Iisus Hristos (XIII, 14), ca şi în prima către corinteni: Să ne îmbrăcăm în chipul 
Celui (Omului) Ceresc (XV, 49). Se ştie că Apostolul era înnoit de Duhul şi îm- 
brăcat în Hristos; luminat de Duhul și mânat de dragostea către aproapele, el 
a rostit ca din partea omului căzut, care se străduie să rupă lanţurile păcatului, 
mărturisirea stării pricinuite de cădere — a stării în care omul, siluit de păcatul 
care trăieşte în el, nu poate a nu săvârși răul, chiar dacă doreşte a săvârși binele!. 
Această vedere a căderii omeneşti e dar al Harului Dumnezeiesc?. 

În societatea omenirii căzute, unii oameni sunt numiţi „buni”. Această nu- 
mire este, în ce-i privește, incorectă și relativă. În această societate este numit 
„bun” omul ce săvârșește răul în măsura cea mai mică, iar „rău” — omul ce să- 
vârșeşte cel mai puţin bine. Totuși, omul rău poate spori în rău până-ntr-atât 
că făptuirea lui se preschimbă într-un șir necurmat de răutăți. În înțelesul exact 
al cuvântului, nu există om bun. Nu este om care în starea sa de cădere să facă 
binele curat, neîntinat cu răul: Nimeni nu este bun, fără numai Unul Dumne- 
zeu (Mc. X, 18), spune Cuvântul lui Dumnezeu. El îi socoate și îi numește pe 
toți oamenii 7ă; (Lc. XI, 13), precum s-a zis mai sus. Drepţii Vechiului Legă- 
mânt se numeau „drepți” doar faţă de ceilalți oameni (Rom. IV, 2-3; lov |, 8), 
iar nu față de Dumnezeu. Faţă de Dumnezeu toată omenirea căzută, până la 


!V. Preacuviosul Avvă Dorotei, Învățătura 1. 

? Sânţitul mucenic Perru Damaschinul, înșirând vederile harice duhovnicești ce se înfățișea- 
ză minţii nevoitorului pe măsura curăţirii lui, așază între vederile acestea și vederea căderii căreia 
s-a supus omenirea. V. Petru Damaschinul, Cartea 1 — Despre cele opt vederi ale minții. 

ultimul om, s-a făcut nevrednică de Dumnezeu; toate faptele firii spurcate prin 
cădere s-au făcut nebineplăcute lui Dumnezeu, fiind spurcate prin amestecul 
de neînlăturat al răului. Numai credinţa în Răscumpărătorul făgăduir, dovedi- 
tă prin faptele credinței, L-a împropriat pe Dumnezeu drepţilor Vechiului Le- 
gămânv, li s-a socotit întru dreptate (Rom. IV, 2-8; Gal. II, 18-26), le-a dar nă- 
dejdea mântuirii, nădejdea ieșirii din închisorile iadului, în care erau aruncate 
toate sufletele omenești, până la unul, în urma despărțirii lor de trup, până ce 
Dumnezeu înomenit a stricat încuietorile și porţile iadului. 

Nu numai că păcatul, prin cădere, s-a făcut omului ca ceva firesc, atât de 
propriu lui încât Scriptura a numit păcatul s4fletu/ omului (Mr. X, 39), că le- 
pădarea de păcat a devenit lepădare de sine (Mt. XVI, 24), ci omul căzut a 
primit în sine pe satana, care l-a amăgit, și s-a făcut sălaș satanei. „Se află pe- 
trecând în noi într-un anume chip”, spune Preacuviosul Macarie cel Mare, „și 
vrăjmașul însuși, care se luptă să ne robească”!. Aceasta nu e nicidecum o ju- 
decată făcută după bunul plac, nici o închipuire, ci cunoașterea din cercare, 
primită de cei care, cum spune același bineplăcut al lui Dumnezeu, s-au dat 
pe sine fără făţărnicie Domnului, petrec cu statornicie în rugăciune și stau cu 
neclintire împotriva vrăjmașului care îi luptă?. 

Această cunoaștere din cercare a căderii omenești este de neajuns pentru 
creştinul trăitor în lume, legat de griji, smuls de necurmata împrăștiere de la 
vederea de sine. Nu către el vorbim acum. Fie ca el să îşi câştige mântuirea 
prin fapte bune în sânul Bisericii Ortodoxe, mai ales prin milostenie și întrea- 
gă înțelepciune. Noi vorbim acum cu monahii, care s-au dat pe sine în între- 
gime spre slujirea lui Dumnezeu, care doresc să vadă Împărăția lui Dumnezeu 
descoperindu-se în ei întru putere și slavă. Nestrămutata lege duhovniceas- 
că a nevoinţei cere ca omul să rupă mai întâi legăturile materiei, care îl lea- 
gă dinafară, și abia apoi să purceadă la ruperea acelor legături prin care e le- 
gat în adâncul minţii și inimii sale de duhurile răutăţii. „În îndoit chip, şi cu 
două feluri de legături”, spune Sfântul Macarie cel Mare, „s-a arătat omul le- 
gat după călcarea poruncii şi după izgonirea lui din rai: (s-a arătat legat) în lu- 
mea aceasta prin lucrurile lumii şi dragostea de lume, adică de poftele și pa- 
timile trupeşti, de bogăţie și de slavă, precum și de dragostea faţă de făpturi, 
femeie și copii, rudenii, patrie, locuri, veşminte — mai pe scurt, de dragostea 
față de toate lucrurile văzute, de care Cuvântul lui Dumnezeu îi poruncește 


! Cuvântul 4, cap. 16. Acest lucru se vede din exorcismele săvârșite înaintea Sfintei Taine 
a Botezului. Omul căzut s-a făcut sălaș nu numai al păcatului, ci și al satanei; prin Taina 
Sfântului Botez e alungat satana din om — însă din pricina vieţii nepăsătoare și păcătoase a 


celui botezat, satana se întoarce în el, precum vom lămuri mai jos. Vezi rânduiala Sfântului 
Botez în Molizfelnic. 
2 Cuvântul 4, cap. 5. 

să se lepede de bună voie (fiindcă omul de bună voie se înrobește tuturor ce- 
lor văzute), așa încât, desfăcându-se și slobozindu-se de toate acestea, să poa- 
tă împlini voia lui Dumnezeu în chip desăvârșit. Iar înlăuntrul său, sufletul e 
legat, închis, înconjurat de ziduri și ferecară cu legăturile întunericului de că- 
tre duhurile răutăţii într-așa măsură, că nu poate, oricât ar vrea, să-L iubească 
pe Dumnezeu, să creadă în E] și să-L, cinstească”!. În continuarea acestei omi- 
lii, marele bineplăcut al lui Dumnezeu și povăţuitor al monahilor ne învaţă 
că numai cei ce au aruncat de pe ei legăturile lumii și s-au dat spre a sluji cu 
adevărat numai lui Dumnezeu pot să descopere în ei înșiși robia lor, moartea 
lor veşnică. Dimpotrivă, cel ce nu s-a îngrijit mai înainte a rupe legăturile pu- 
se asupra lui de către materie, adică de lumea cea văzută și de viaţa vremelni- 
că de pe pământ cu situaţia și relaţiile ei, nu va cunoaște niciodată, nu va băga 
de seamă robia sa și nu va vedea duhurile răutăţii ce lucrează în el. El rămâne 
pentru totdeauna străin de sine însuși: nutrind în sine patimi ascunse, nu nu- 
mai că nu le cunoaște, ci foarte adesea socotește imboldurile lor ca imbolduri 
ale dreptăţii și lucrarea lor ca lucrare a Harului Dumnezeiesc sau ca mângâ- 
iere a conştiinţei. În viața monahală, nevoinţa trupească, oricât ar fi de mare, 
nu poate descoperi de la sine lanţurile lăuntrice şi starea jalnică dinlăuntru: 
pentru asta e de neapărată trebuință nevoința sufletească. Nevoinţa trupeas- 
că neînsoțită de cea sufletească este mai mult vătămătoare decât folositoare; 
ea slujeşte drept pricină a unei întăriri neobișnuite a patimilor sufleteşti: slava 
deșartă, fățărnicia, viclenia, trufia, ura, zavistia, părerea de sine?. „Dacă lucra- 
rea cea lăuntrică după Dumnezeu nu ajută omului”, a spus marele Varsanufie, 
„degeaba se ostenește el în cele din afară”>. 

Următoarele nevoințe duhovniceşti descoperă nevoitorului robia lui lăun- 
trică, slujind drept pricină a stârnirii războiului în gânduri și simţiri: 1) ade- 
vărata ascultare; în ea nevoitorul începător, tăind pentru Dumnezeu voia sa și 
socotinţele sale pentru a plini voia și socotinţele nevoitorului sporit, care a do- 
bândit ascultare neabărută față de Dumnezeu, negreșit va stârni împotrivirea 
trufașului înger căzut, şi prin aceasta va da în vileag prezenţa lui în sine. Dacă 
nevoitorul nu se va lăsa amăgit de viclenele insuflări ale celui viclean, ce năzu- 
ieşte, sub felurite pretexte, să îl rupă de ascultare, și rămâne statornic în nevo- 
ință, el va stârni zavistia și amarnicul război al vrăjmașului nevăzur, care nu va 
întârzia a stârni în nevoitor felurite închipuiri, gânduri, simţiri, aplecări păcă- 
toase, şi prin aceasta va da în vileag răul ce se ascunde, în chip neobișnuit de 
cuprinzător, în adâncul inimii şi se preface că nu e nicidecum acolo. 2) Citi- 
rea, învăţarea și plinirea poruncilor evanghelice, care, în vreme ce taie păcatul 


! Omilia 21, cap. 1. 


* Învățătura 16 a Preacuvioasei Singlitichia. Pazeric. 
? Răspuns la întrebarea 210. 

făpruitor, nimicesc cu precădere păcatul chiar din minte, chiar din inimă. Pli- 
nirea acestor porunci sau, mai bine zis, silința de a plini poruncile, dă în vileag 
neapărat păcatul care viază în noi și stârnește un cumplit război lăuntric, la ca- 
re iau parte în chip cât se poate de puternic duhurile răutății. 3) Necinstirile şi 
celelalte necazuri dau, de asemenea, în vileag păcatul ce se ascunde în adâncul 
sufletului. Necazul se mai numește și „ispită”! tocmai fiindcă arată starea cea 
dintr-ascuns a inimii. Fireşte că în omul care încă se află sub stăpânirea păca- 
tului el dă în vileag păcatul ce viază în adâncul sufletului și care se vădește prin 
amărăciunea inimii, prin întristare, prin gândurile de cârtire, nemulțumire, în- 
dreptăţire de sine, răzbunare, ură. Întărirea lucrării acestor patimi în suflet, nă- 
vălirea cu deosebită putere a gândurilor și închipuirilor, slujesc ca dovadă ne- 
îndoielnică a lucrării trufașului duh căzut. 4) Rugăciunea cu luare-aminte, mai 
ales rugăciunea cu numele Domnului nostru lisus Hristos, însoţită de strădu- 
inţa unirii inimii cu mintea, dă în vileag șarpele cuibărit în adâncul inimii și, 
rănindu-l, îl stârnește să miște. Preacuvioșii Calist și Ignatie Xanthopulos, în 
scrierea lor despre liniștire și rugăciune, dau următoarele cuvinte ale Sfântu- 
lui loan Gură de Aur: „Rogu-vă, fraţilor: nicicând să nu călcaţi şi să nu treceţi 
cu vederea pravila rugăciunii. Am auzit oarecând pe Părinţi grăind că nu es- 
te monah cel care calcă sau trece cu vederea această pravilă: ci e dator mona- 
hul, fie că întrebuințează mâncare sau băutură, fie că rămâne în chilie ori se 
află în ascultare și în călătorie, fie că altceva face, să strige neîncetat: Doamne 
Iisuse Hristoase, Fiul lui Dumnezeu, miluiește-mă, ca numele Domnului nostru 
lisus Hristos, fiind pomenit fără încetare, să-l întărâte la lupă pe vrăjmaş: că- 
ci sufletul ce se silește poate afla rotul prin pomenirea aceasta: şi răul, și binele. 
La început, el vede răul înlăuntrul inimii sale, iar apoi binele (adică Harul lui 
Dumnezeu, sădit în fiecare creştin dreptslăvitor prin Sfântul Botez)"?. Aceas- 
tă stare a războiului lăuntric trebuie îndurată cu seninătate, precum povăţuieş- 
te Preacuviosul Macarie cel Mare, cu neîndoită credință și nădejde în Domnul, 
cu mare răbdare, așteprând de la Domnul ajutor și dăruirea libertăţii lăuntrice. 
Războiul nu poate fi încununat de biruinţă și libertatea nu poate fi dobândită 
prin propriile sforțări ale omului: atât una cât și cealaltă sunt daruri dumneze- 
ieşti, dăruite nevoitorului la vremea potrivită, ştiută doar de Dumnezeu”. 
Greșesc foarte mult cei care, aflându-se sub stăpânirea patimilor, pretind 
de la ei înșişi nepătimire. Având asemenea pretenţie nedreaptă, ce vine din- 


' Cuvântul „îspită”, atât în rusă câr și în română, vine de la un radical slav care înseamnă 
a pune a încercare. 

2 Cap. 49, Dobrotoliubie, partea a doua. Acest citat este înfățișat mai deplin în Cuvântul 
despre rugăciunea lui lisus. 

> Omilia 21, cap. 3 şi 4. 

tr-o concepţie greşită despre sine, ei ajung într-o stare de tulburare neobiș- 
nuită atunci când păcatul ce viază în ei își arată colții într-un chip oarecare. Ei 
cad în trândăvie, în deznădejde. Manifestarea păcatului li se pare, din pricina 
părerii greșite pe care o au despre ei înșiși, un lucru neobișnuit, ceva nelalocul 
lui: în vreme ce manifestarea păcatului în gânduri, simţăminte, cuvinte și fap- 
te (aici e vorba nu de păcatele de moarte și nu de păcatele de bună voie, ci de 
poticnirile fără voie), e un fenomen logic, firesc, de neocolit. „Dacă patima ne 
supără”, spune Preacuviosul Avvă Dorotei, „nu trebuie să ne tulburăm de as- 
ta: a ne tulbura de faptul că ne supără patima arată nebunie și mândrie, și vine 
din aceea că nu ne cunoaștem starea sufletească și fugim de osteneală, precum 
au zis Părinţii. De aceea nici nu sporim, că nu ne ştim măsura și nu avem răb- 
dare în lucrurile pe care le începem, ci vrem a dobândi virtutea fără osteneală. 
De ce să se mire pătimașul când îl supără patima? Ai dobândit-o, o ai în tine, 
și te mai tulburi! Ai primit în tine arvuna ei, și mai zici: de ce mă supără? Mai 
bine rabdă, nevoiește-te și roagă-te lui Dumnezeu”". 

Cei ce contemplă în sine păcatul îşi petrec, din pricina acestei contemplări, 
întreaga viață pământească în tânguire pentru păcătoșenia lor, în chip gândit 
se arată pe sine, arată starea lor jalnică Domnului și strigă întru durerea ini- 
mii: Ochii mei pururea spre Domnul, că EI va scoate din lat picioarele mele. Ca- 
ută spre mine şi mă miluieşte, că unul născut şi sărac sunt eu. Necazurile inimii 
mele s-au înmulțit: din nevoile mele scoate-mă (Ps. XXIV, 16-18). Izbăveşte de 
sabie sufletul meu şi din mâna câinelui pe cea una născută a mea (Ps. XXL, 22). 
Că ce folos este omului de ar dobândi lumea toată, iar sufletul său îşi va pier- 
de? Sau ce va da omul în schimb pentru sufletul său? (Mt. XVI, 26). Mântuieş- 
te-mă din gura leului, şi din coarnele inorogilor smerirea mea (Ps. XXI, 23), că- 
ci potrivnicul meu, diavolul, umblă răcnind ca un leu, căutând să mă înghită (| 
Pr. V, 8). Vezi smerirea mea și osteneala mea, și lasă toate păcatele mele. Vezi pe 
vrăjmașii mei, că s-au înmulțit și cu urâciune nedreaptă m-au urât. Păzește sufle- 
tul meu ca pe sufletul lui Iov, robul tău, și mă izbăvește, ca să nu fiu ruinat că 
am nădăjduit întru Tine (Ps. XXIV, 19-21; lov IL, 6). Cel care vieţuiește după 
această pravilă se va învrednici, fără nici o îndoială, să spună la vremea sa: Aș- 
teptând am așteptat pe Domnul, şi a căutat spre mine, şi a auzit rugăciunea mea: 


' Învățătura a 13-a, Despre răbdarea ispitelor. Nevoitorul nostru rus, starețul Serafim de 
Sarov, spune: „Irebuie să facem pogorământ sufletului nostru în neputințele și nedesăvârșirile 
lui, şi să îi suferim neajunsurile la fel cum le răbdăm pe ale altora, dar să nu ne lenevim, ci să ne 
îndemnăm la cele mai bune. Ai întrebuințat multă mâncare, sau vreun alt lucru de acest fel, în- 
rudit slăbiciunii omenești, ai făcut? Nu te tulbura de aceasta și nu adăuga vătămare la vătămare, 
ci nevoieşte-te cu bărbăție a te îndrepta, iar între timp străduiește-te să-ți păstrezi pacea sufle- 
tească, după cuvântul Apostolului: Fericit ce/ ce nu se judecă pe sine în ceea ce alege (Rom. XIV, 
22)”. Povestire despre viaţa şi nevoinţele Stareșului Serafim, ediţia 1844, Moscova. 


757 


și m-a scos din groapa ticăloșiei și din tina noroiului, şi a pus pe piatră picioa- 
rele mele, şi a îndreptat paşii mei; şi a dat în gura mea cântare nouă, cântare a 
Dumnezeului nostru (Ps. XXXIX, 1-4). Nemincinos e Cel Ce a dăruit făgădu- 
inţa celor care nădăjduiesc în Dânsul și nu se rup de nădejdea în EI în ciu- 
da tânjelii prelungite și chinuitoare pricinuite în inimă de silnicia păcatului. 
Cel Ce a dăruit făgăduinţa o va împlini negreşit. Dumnezeu au nu va face răs- 
plătire, dă mărturie Fiul lui Dumnezeu, 4/eși/or Săi, care strigă către Dânsul zi- 
ua şi noaptea, deși îndelung îi rabdă pe dânşii? Zic vouă, că va face răsplătirea 
lor curând (Lc. XVI-II, 7-8). Prin „îndelungă răbdare” se înţelege aici îngădu- 
inţa lui Dumnezeu ca omul să fie ispitit o anumită vreme, tot pentru folosul 
lui, de păcatul care trăieşte în om și de duhurile răutăţii. „Stăpânitorul veacu- 
lui acestuia”, grăieşte Sfântul Macarie cel Mare, „pentru cei prunci cu duhul 
e toiag, ce pedepsește și bici care pricinuiește răni; dar el, precum s-a zis mai 
sus, prin asta pregăteşte mare slavă și multă cinste, făcându-i să sufere și pu- 
nându-i la încercare... Prin el se tocmeşte oarecare lucrare mare a mântuirii, 
precum s-a zis undeva: răul, având ca scop răul, ajută binelui. Pentru sufletele 
bune, ce au voință bună, și ceea ce pare necaz se întoarce până la urmă în bi- 
ne, precum dă mărturie însuși Apostolul: Ce/or ce Î] iubesc pe Dumnezeu toate 
li se lucrează spre bine (Rom. VIII, 28). Acestui toiag al pedepsirii i se îngădu- 
ie să lucreze cu scopul ca prin mijlocirea lui vasele să fie puse la încercare ca 
într-un cuptor încins, și vasele bune să se facă mai tari, iar cele netrebnice să 
îşi arate aplecarea spre sfărâmare, nesuferind puterea focului. El, adică diavo- 
lul, fiind făptură și rob al lui Dumnezeu, nu ispitește atâta câr i se năzare lui, 
nu necăjește cât vrea el, ci atât cât îi îngăduie porunca lui Dumnezeu. Dum- 
nezeu, știind cu de-amănuntul starea fiecăruia, îngăduie ca fiecare să fie ispi- 
tit doar după puterile lui. Crezincios este Dumnezeu, spune Apostolul, Care nu 
va lăsa pe voi să fiţi ispitiți mai mult decât puteți, ci împreună cu îspita va face şi 
sfârşitul, ca s-o puteți suferi (| Cor. X, 13). Cel ce caută și bate în ușă, cerând 
până în sfârşit, va primi ce cere”. 

Pricina pentru care Dumnezeu îngăduie ca nevoitorul să fie ispitit de du- 
hurile răutăţii şi de păcat stă în aceea că omul are neapărată trebuință să cu- 
noască întocmai şi în amănunt căderea sa, cunoaștere fără de care nu poate 
să-L recunoască și să-L primească aşa cum se cuvine pe Răscumpărătorul. El 
are neapărată trebuinţă să își cunoască firea căzută, înclinările ei, lucrarea ce îi 
este proprie, ca mai apoi, după ce primeşte harul Sfântului Duh, dar de Răs- 
cumpărătorul, să nu pună lucrările lui pe seama sa, ci să fie vrednic vas şi or- 
gan al lui. Spune Sfântul Grigorie Sinaitul: „Dacă omul nu va fi părăsit și bi- 
ruit și stăpânit, robit de toată patima şi gândul, și biruit cu duhul, neaflând 


! Cuvântul 4, cap. 6-8. 

nici un ajutor nici de la fapte, nici de la Dumnezeu, nici de la altcineva, lu- 
cru care aproape că îl duce la deznădejde, fiind el ispitit din toare părțile, nu 
va putea să ajungă la străpungerea duhului, să se socoată mai mic decât toți, 
cel mai de pe urmă şi robul tuturor, mai netrebnic chiar decât dracii, ca unul 
muncit și biruit de ei. Acesta e lucru îngăduit de Pronie din iconomie și sme- 
renie înțelepțitoare, în urma căreia e dăruită de către Dumnezeu a doua sme- 
renie, cea mai înaltă, care e putere dumnezeiască ce lucrează prin Dumnezeu 
şi săvârşeşte prin El toate; (omul) o vede în sine ca pe o unealtă, și prin această 
unealtă săvârșește Minunile lui Dumnezeu”!. Așa se lămurește minunata pri- 
velișre pe care o înfăţişează prin sine Sfinţii lui Dumnezeu: ei, fiind vase ale 
Duhului Sfânt, în același timp se vedeau, se socoteau, se mărturiseau drept cei 
mai mari păcătoşi, vrednici de pedepsele vremelnice și veșnice. Ei au studiat și 
au cunoscut în chip temeinic firea lor căzută, în care nu-i nimic neîntinat, și 
ca atare tot binele care prin mijlocirea lor se săvârșea de către harul lui Dum- 
nezeu sălășluit în ei îl puneau cu deplină încredințare pe seama Lui, și tre- 
murau neîncetat ca nu cumva să răsară din firea căzută vreun gând sau vreun 
simțământ jignitor pentru Duhul Sfânr?. Pentru om nu este de folos trecerea 
grabnică de la starea de luptă la starea de libertate duhovnicească. Sfântul Ma- 
carie cel Mare bagă de seamă că „nu rareori sufletele ce sunt deja părtașe ale 
Harului Dumnezeiesc, preapline de cerească dulceaţă, și se îndulcesc deja de 
tihna duhului, însă nu sunt mărturisite, nu sunt cercate prin necazurile adu- 
se de duhurile rele, rămân în starea de pruncie și, ca să zic așa, nu sunt bu- 
ne pentru Împărăţia Cerurilor. De sunteți fără certare, spune Dumnezeiescul 
Apostol, căreia toți s-au făcut părtași, sunteți feciori din curvie, iar nu fii (Ex. 
XII, 8). Drept aceea, şi ispitele și necazurile sunt trimise omului pentru folo- 
sul lui, ca sufletul, cercat fiind prin ele, să se facă mai puternic şi mai cinstit 
înaintea Domnului său. Dacă el va răbda până în sfârșit cu nădejdea în Dom- 
nul, va fi cu neputinţă să nu primească bunătăţile făgăduite de Sfântul Duh și 
desăvârșita slobozire de răutatea patimilor”?. Din această pricină, afară de câ- 
teva cazuri rare, ce ţin de o deosebită iconomie a lui Dumnezeu, nevoitorii lui 
Hristos petrec o parte însemnată a pribegiei lor pământeşti în amarnică luptă 
cu păcatul, sub jugul nemilostivului faraon. La ieșirea din Egipt — ţara facerii 
de cărămizi și săturării de cărnuri, care închipuie starea trupească — slujitorii 
Adevăratului Dumnezeu pradă pe egipteni, adică iau cu ei bogăţia înţelegerii 
lucrătoare, care se dobândeşte în luptă cu păcatul și duhurile răutății. Aceas- 
ta e dumnezeiasca rânduială a legii duhovnicești (Ieș. III, 21-22). Sfântul Isa- 


' Capete foarte folositoare, cap 117, Dobrotoliubie, partea întâi. 


* Preacuviosul Macarie cel Mare, Omilia 27, cap. 4, 5 şi 18. 
3 Cuvântul 7, cap. 14. 


759 


ac Sirul istoriseşte următoarele: „Oarecare din sfinţi a zis: Era un bătrân prea- 
cinstit dintre pustnici, şi am mers odată la el, şi eram întristat din pricina is- 
pitelor; iar el era bolnav și se afla culcat. Şi după ce i-am făcut plecăciune, am 
șezut lângă el și am zis: „Roagă-te pentru mine, părinte, că mult sunt supărat 
de ispitele dracilor”. Iar acela, deschizând ochii lui, a căutat spre mine și mi-a 
zis: „Fiule, ești prea tânăr și nu sloboade Dumnezeu ispitele asupra ta”. Iar eu 
i-am spus: „Sunt tânăr, dar sufăr ispitele unor bărbaţi în putere”. Acela mi-a 
zis iarăși: „Dumnezeu te va înţelepţi”. lar eu am zis: „Cum mă va înţelepţi, că 
eu în fiecare zi gust moartea?” Acela zise iarăşi: „Dumnezeu te iubește: taci. 
Dumnezeu îţi va da harul Lui”, și adăugă: „Cunoaște, fiule, că treizeci de ani 
am făcut război cu dracii și până ce n-am trecut de al douăzecilea nu am fost 
ajutat deloc; iar după ce am izbutit să trec de al cincilea (peste cei douăzeci), 
am început să aflu odihnă. Şi trecând încă un an, s-a înmulţit odihna; iar du- 
pă ce s-a scurs și al șaptelea (după cei douăzeci) și a venit al optulea, s-a înmul- 
ţit şi mai mult. lar trecând și al treizecilea și ajungând la sfârșit, așa s-a întărit 
odihna, că nu mai cunoșteam nici măsura la care a ajuns...”. lată ce nesfârșită 
odihnă a născut lucrarea multostenitoare și de lungă vreme”. 

Punându-ne nădejdea în Atotputernicul și Atotbunul nostru Dumnezeu, 
să sârguim, prin mijlocirea adevăratei viețuiri călugărești, a cobori, prin norul, 
fumul și viforul gândurilor care neîncetat răsar în noi, în sufletul nostru robit 
și omorât de păcat, împuţit, fără chip, ce zace în mormântul căderii. Acolo, 
în adâncul inimii, vom vedea și șarpele ce a ucis sufletul nostru?. Cunoașterea 
adâncă și întocmai a căderii omenești e foarte de însemnătate pentru nevoi- 
torul lui Hristos: numai dintru această cunoaștere, ca din iadul însuși, poa- 
te el, rugându-se întru adevărată străpungere a duhului, să strige către Dom- 
nul, după povaţa Sfântului Simeon Noul Teolog: „Dumnezeule și Doamne 
al tuturor! Cela Ce ai stăpânire peste toată suflarea și sufletul, Singurul Care 
ai putere să mă vindeci, ascultă ruga mea, a ticălosului, și șarpele cel cuibărit 
în mine, omorându-l prin venirea Atotsfântului și de viață Făcătorului Duh, 
pierde-l”3. În starea de cădere, păcatul și diavolul așa îl siluiesc pe om, că el nu 
are nici o putinţă de a se împotrivi lor, ci fără voie e atras de ei (2 Pr. |, 4) nu 
în păcate de moarte, precum am zis mai sus, ci îndeobște în poticniri ale gân- 
dului. În nevoitorii osârdnici, înviforării lăuntrice foarte rar i se îngăduie să se 
arate prin cuvânt, darmite prin faptă. 


1 Cuvântul 31. Aici e întrebuințat cuvântul „lucrare”, fiindcă Părinţii numesc așa înde- 
obşte nevoinţa minţii şi inimii, însemnând prin cuvântul „nevoință” mai mult ostenelile tru- 
pești. V. Preacuviosul Varsanufie cel Mare, Răspunsul 210; Isaac Sirul, Cuvântul 56. 

2 Preacuviosul Macarie cel Mare, Cuvântul 1, cap. 1. 

3 Dobrotoliubie, partea întâi, Capete făptuitoare și teologice, cap. 43. 

5. Despre starea de după răscumpărarea omului 


Prin răscumpărare, firea omenească a fost înnoită. Dumnezeu-Omul a în- 
noit-o prin Sine și în Sine. Această fire omenească înnoită de Dumnezeu e al- 
tOită, ca să zicem așa, prin Botez pe firea căzută. Botezul, fără să desființeze fi- 
rea, desființează starea ei de cădere; fără a face din fire altceva decât este ea în 
sine, schimbă starea ei, împărtășind firea omenească de firea dumnezeiască!. 

Borezul e și omorâre și înviere în acelaşi timp, înmormântare și naștere. În 
scăldătoarea Botezului se cufundă, în ea se înmormântează și moare vătămarea 
de către păcat a firii căzute, și din cristelniță învie firea înnoită; în cristelniță se 
cufundă fiul vechiului Adam și din ea iese fiul Noului Adam. Acest lucru este 
mărturisit de Domnul, care a zis: De nu se va naște cineva din apă și din Duh, 
nu va putea să intre întru Împărătia lui Dumnezeu. Ce e născut din trup, trup 
este; și ce este născut din Dub, dub este (|n. III, 5-6). Din spusele acestea se vede 
limpede că Sfântul Duh, primind în scăldătoarea Botezului om trupesc — așa 
cum s-a făcut omul după cădere —, îl scoate din cristelniță acelaşi om, însă de 
acum duhovnicesc, după ce a omorât în el starea păcătoasă trupească şi a năs- 
cut în el pe cea duhovnicească. La botez, omului i se iartă păcatul primit de la 
protopărinţi și păcatele proprii făcute după botez. La botez, omului i se dăru- 
ieşte libertatea duhovnicească?: el nu mai poate fi siluit de păcat, ci poate ale- 
ge după libera sa voie între bine și rău. La botez, satana, care trăieşte în fieca- 
re om al firii căzute, este gonit din om; se lasă la voia celui botezat să rămână 
templu al lui Dumnezeu și să fie liber de satana sau să-L îndepărteze din sine 
pe Dumnezeu și să se facă sălaș al satanei? (Mt. XII, 43-45). La botez, omul se 


! Dobrotoliubie, partea întâi, Capete făptuitoare şi teologice, Învățătura 1. 

2 „EI (Domnul) ne-a slobozi prin Sfântul Botez, dăruindu-ne iertare de păcate, și ne-a dat 
libertatea de a face binele, dacă dorim aceasta, și de a nu mai fi trași, ca să zic așa, cu sila spre 
rău: fiindcă pe cel robit de păcate acestea îl apasă şi-l trag, precum s-a zis în Scriptură că fie- 
care e legat cu legăturile păcatelor sale (Pilde V, 22)”. Preacuviosul Avvă Dorotei, Învățătura 
1, Despre lepădarea de lume. — „Botezul nu răpește voia de sine stăpânitoare și slobodă: el ne 
dă libertatea ce face ca diavolul să nu ne mai poată sili atunci când nu încuviințăm insuflări- 
le lui. După botez, se lasă la voia noastră să rămânem întru poruncile lui Hristos, Stăpânul şi 
Dumnezeu, întru Care ne-am botezat, și să umblăm în calea poruncilor Lui, sau să ne întoar- 
cem prin faptele cele rele la potrivnicul şi vrăjmașul nostru, diavolul”. Preacuviosul Simeon 
Noul 'Teolog, cap. 109, Dobrotoliubie, tom |. 

? „Prin botez este gonit duhul necurat și înconjură suflere fără apă, fără credinţă; însă în ele 
nu află tihnă, căci tihna pentru drac este a tulbura cu lucrări viclene pe cei botezați — cei ne- 
botezați sunt ai lui de la începur (zămislire) — și el se întoarce în cel botezat împreună cu șapte 
duhuri. Precum şapte sunt darurile Duhului, așa şi duhurile rele, viclene, sunt șapte la număr. 
Când diavolul se întoarce la cel botezat și îl află deșert, adică neavând, din pricina leneviei, 
lucrarea care se împotriveşte vrăjmașilor, atunci, intrând în el, face rele mai amarnic ca îna- 
inte. Cel ce s-a curăţit prin botez și apoi s-a spurcat iarăși nu are de nădăjduit într-un al doi- 

îmbracă în Hristos (Gal. III, 27). La botez, toți oamenii devin de o seamă, fi- 
indcă vrednicia fiecărui creştin este una și aceeaşi. Ea e Hristos. Această vred- 
nicie e nesfârșit de mare, în ca e nimicită orice deosebire pământească între 
oameni (Gal. III, 28). Nimicnică fiind, această deosebire n-a fost înlăturată de 
Hristos, la arătare, pe timpul vieţii noastre pământești — și, rămânând, îşi arată 
încă și mai limpede nimicnicia. În același chip și leșul, când este smuls din el 
sufletul, e socotit mort, chiar dacă n-a putrezit încă. La botez, asupra omului 
se revarsă cu îmbelșugare Harul Arotsfântului Duh, care s-a depărtat de la cel 
ce a călcat porunca lui Dumnezeu în rai, de a cel ce a urmat înţelegerii şi voii 
păcătoase a îngerului căzut. Harul se apropie din nou de cel răscumpărat prin 
sângele Dumnezeu-Omului, de cel ce se împacă cu Dumnezeu, de cel care se 
leapădă de înţelegerea şi voia sa, de cel care îngroapă în cristelniţă imbolduri- 
le firii căzute, viaţa acesteia — pricina morţii. „Hristos, fiind Dumnezeu Desă- 
vârșit”, a spus Preacuviosul Marcu Ascetul, „a dăruit celor ce se botează desă- 
vârşitul har al Sfântului Duh, ce nu primește de la noi adaos, ci se descoperă 
şi se arată nouă pe măsura lucrării poruncilor”!. Omul botezat, făcând binele 
ce ţine de firea omenească înnoită, sporește în sine Harul Arotsfântului Duh 
cel primit la botez, care, fiind neschimbat în sine, luminează mai puternic 
în om pe măsura lucrării de către el a binelui lui Hristos: tot astfel luminea- 
ză mai puternic raza de soare, rămânând neschimbată în sine, pe măsură ce e 
mai slobod cerul de nori. Dimpotrivă, făcând după botez răul, dând loc să lu- 
creze firii căzute, dându-i viață, omul pierde în măsură mai mare sau mai mi- 
că libertatea duhovnicească: păcatul dobândește iarăși stăpânire silnică asupra 
omului; diavolul intră din nou în om, se face stăpân și îndrumător al lui. Cel 
izbăvit de amara şi greaua robie prin mâna cea atotputernică a lui Dumnezeu 
se arată iarăși în lanţuri, în robie, în temniţă, în iad — de bună voie. Acestei 
nenorociri i se supune omul, în mai mare sau mai mică măsură, după măsu- 
ra păcatelor pe care și le îngăduie și a deprinderii sale cu viața păcătoasă. Pă- 
catul care trăiește înlăuntrul omului și îl silește să-i facă voia se cheamă pati- 
mă. Patima nu întotdeauna sare în ochi: ea poate să trăiască în chip ascuns în 
om și să îl ducă la pierzare. Libertatea duhovnicească se pierde cu desăvârși- 
re și atunci când omul botezat își îngăduie să își petreacă viața după înțelege- 
rea și voia firii căzute: fiindcă cel botezat s-a lepădat de firea sa și s-a îndatorat 


lea botez: nădejdea este, poate, în pocăința multostenicioasă”. Tâlcuirea Fericitului Teofilact 
al Bulgariei la locul citat aici. — Preacuviosul Grigorie Sinaitul a zis: „Ţine-ţi mintea neținu- 
tă, adică înviforată și împrăștiată de puterea potrivnică ce s-a întors după botez, din pricina 
lencviei, împreună cu alte duhuri foarte rele, în sufletul nepurtător de grijă, precum grăieşte 
Domnul”. Sfântului Grigorie Sinaitul, Capete foarte folositoare, cap. 3, Dobrotoliubie, tom 
1. — Preacuviosul Macarie cel Mare, omilia 27, cap. 11. 

' Cuvântul 3 despre Botez. 

ca în toate faptele, cuvintele, gândurile și simțămintele sale să arate doar firea 
cea înnoită de Dumnezeu-Omul, adică să vieze doar după voia şi înţelegerea 
Domnului lisus Hristos — altfel spus, după poruncile evanghelice și după în- 
vățărura evanghelică. A urma firii noastre căzute, a urma înţelegerii şi voii ei, 
înseamnă a ne lepăda cu lucrul de Hristos și de libertatea pe care EI ne-a dă- 
ruit-o la Botez. Să dăm viaţă în noi înșine firii căzute înseamnă să ne întoar- 
cem la moartea veșnică, să o sălășluim și să o cultivăm în noi înșine. De ce au 
pierit şi pier iudeii şi elinii? Din dragostea de firea căzută. Unii vor să păstreze 
ca valoare dreptatea firii căzute, alţii — binele ei, iar alții — rațiunea ei: și unii și 
ceilalți se fac străini de Hristos, de această Singură Dreptate, această Singură 
Vistierie a înţelegerii (Col. II, 3; Rom. V, 19). Cel care nu s-a lepădat de firea 
căzută, care nu a recunoscut că ea, din pricina căderii, este netrebnică și spur- 
cată în toate privinţele, nu se poate apropia de Hristos și împropria Lui, sau, 
dacă s-a împropriat Lui, să rămână întru această stare. 

Milostivirea lui Dumnezeu a înfățișat grăitor în firea (natura) văzută mul- 
te învățături de taină ale creștinismului. Învierea, ce are loc primăvara, a toa- 
tă verdeaţa închipuie învierea oamenilor; lucrarea anumitor doctorii, care la 
început dau în vileag boala și parcă o întăresc, iar apoi vindecă, închipuie du- 
hovniceasca nevoinţă, care la început dă în vileag în om patimile lui ascunse, 
le pune în mișcare și apoi, încetul cu încetul, le nimicește!. E, de asemenea, 
ceva cu care lucrarea Botezului asupra omului seamănă în chip izbitor. Să 
mergem în livadă și să privim acolo ce face grădinarul cu merii ca să le dea pu- 
tinţa de a aduce roade bune la gust. Orice măr, crescând din sămânță, de-ar 
fi luată aceasta din cel mai bun măr, poate aduce numai roade acre, amare și 
vătămătoare, ce nu sunt bune pentru întrebuințare: din această pricină, orice 
măr crescut din sămânță se numește „sălbatic”. Firea noastră căzută seamănă 
cu un măr sălbatic. Ea poate aduce numai rod amar, rău și vătămător: binele 
amestecat cu rău și otrăvit de rău, care pierde pe cel ce socoate acest bine, ce 
s-a făcut rău din pricina amestecului cu răul, drept bine vrednic de Dumne- 
zeu și de om. Grădinarul, ca să prefacă mărul sălbatic în măr de soi, taie fără 
cruţare toate ramurile lui, lăsând doar trunchiul. Pe trunchiul rămas, el alto- 
ieşte o rămurică dintr-un măr de soi; această rămurică se unește cu trunchiul 
și cu rădăcina, începe să scoată ramuri în toate părțile, prin aceste ramuri sunt 


1 „Au răsărit păcătoşii ca iarba și s-au ivit toți cei ce fac fărădelegea, ca să piară în veacul vea- 
cului (Ps. XCI, 7-8). Păcătoșii care răsar ca iarba sunt gândurile pătimaşe, asemenea iarbei 
slabe şi lipsite de putere. Astfel, când răsar în sufler gândurile pătimașe, atunci se ivesc, adică 
se vădesc roți cei ce fac fărădelegea, adică patimile, ca să piară în veacul veacului: fiindcă atunci 
când patimile se fac vădite nevoitorilor, sunt nimicite de ei. Pricepeţi puterea cuvântului: 
mai întâi răsar gândurile pătimașe, și astfel se dau în vileag patimile, ca apoi să fie nimicite”. 
Preacuviosul Avvă Dorotei. Învățătura 13, Despre răbdarea ispitelor. 

înlocuite ramurile tăiate; pomul firesc este înlocuit de un pom artificial, alto- 
it; pomul altoit se ţine, totuși, pe trunchiul cel firesc, trage sevă din pământ 
prin mijlocirea rădăcinilor firești — într-un cuvânt, unește nedespărţit viața sa 
cu viaţa pomului firesc. Un astfel de pom începe să aducă roade alese, care 
sunt ale pomului firesc şi, totodată, se deosebesc cu totul de roadele aduse de 
pomul firesc în starea lui sălbatică. Apoi, în toată vremea ființării pomului în 
livadă, grădinarul ia aminte cu deadinsul ca din tulpină și din rădăcină să nu 
iasă mlădiţe de-ale pomului firesc: fiindcă ele vor aduce din nou rodul lor cel 
netrebnic și, trăgând seva la sine, o vor răpi ramurilor altoite, vor lua acestor 
ramuri puterea de a aduce rodul lor ales, le vor usca, le vor da pierzării. Pentru 
păstrarea vredniciei, sănătăţii și puterii în măr e de neapărată trebuinţă ca toa- 
te ramurile sale să ia naștere numai și numai din rămurica altoită. Ceva asemă- 
nător cu altoirea crenguţei de neam bun pe mărul cel sălbatic se săvârșește în 
Taina Botezului cu omul botezat; ceva asemănător purtării grădinarului față 
de mărul altoit trebuie să se săvârșească în privința omului botezat. La botez 
se taie nu ființa noastră, ce are ca temei zămislirea întru fărădelegi și nașterea 
întru păcate: se taie trupul păcatului, se taie starea trupească şi sufletească a fi- 
rii, ce poate să nască binele numai amestecat cu răul; la ființa, la viața, la făp- 
tura omului se altoiește firea omenească înnoită de Dumnezeu-Omul. Toare 
gândurile, simțămintele, cuvintele, faptele celui botezat trebuie să ţină de fi- 
rea înnoită, precum a zis Preacuviosul Marcu Ascetul: „Binele nu poate fi cre- 
zut sau făptuit, fără numai întru Hristos Iisus și Sfântul Duh”!. Cel botezat 
nu trebuie nicidecum să îngăduie în sine lucrarea firii căzute, trebuie să lepe- 
de neîntârziat orice înclinare şi imbold al ei, chiar dacă acestea ar fi la arătare 
bune: el trebuie să împlinească și prin simţiri, și prin cuvinte, și prin fapte nu- 
mai poruncile evanghelice. La un asemenea fel de a gândi duc poruncile date 
de către Domnul ucenicilor și următorilor Săi: Rămâneri întru Mine, și Eu în- 
tru voi. Precum mlădița nu poate să aducă roadă din sine singură, de nu va ră- 
mânea în viță, așa nici voi, de nu veți rămânea întru Mine. Eu sunt vița, voi sun- 
teți mlădițele. Cel ce rămâne întru Mine şi Eu întru el, acesta aduce roadă multă, 
că fără de Mine nimic nu puteţi face. De nu rămâne cineva întru Mine. De nu 
rămâne cineva întru Mine, se scoate afară ca mlădița și se usucă, şi o adună pe ea 
și în foc o aruncă, și arde. Rămâneţi întru dragostea Mea. De veți păzi porunci- 
le Mele, veți rămânea întru dragostea Mea (In. XV, 4-6, 9, 10). Ce poate fi mai 
limpede, mai deslușit decât aceasta? Doar cel care păzeşte poruncile evanghe- 
ice cu toată râvna, așa cum se cuvine a împlini poruncile date de Dumnezeu, 
poate rămâne în dragostea de Dumnezeu — nu în acea dragoste care ţine de fi- 
rea căzută, ci în cea care este dar al Duhului Sfânt, ce se revarsă în omul înnoit 


' Despre legea duhovnicească, cap. 2. 

prin lucrarea Sfântului Duh (Rom. V, 5) şi îl unește pe om cu Dumnezeu. Cel 
nepăsător față de porunci, care urmează aplecărilor firii căzute, încalcă dragos- 
tea, strică unirea. După ce a chemat poporul împreună cu ucenicii Săi — ne 
povesteşte Evanghelia — Domnul le-a vestit lor: Ce/ ce voiește să vină după Mi- 
ne să se lepede de sine, să-şi ia crucea sa şi să-Mi urmeze Mie: că cine va vrea să-și 
mântuiască sufletul său pierde-l-va pe el; iar cine-şi va pierde sufletul său pentru 
Mine și pentru Evanghelie, acela îl vă mântui pe el (Mc. VIII, 34-35). Este în- 
vederat că aici se cere lepădare nu de ființa proprie, ci de firea căzută, de vo- 
ia ei, de înțelegerea (raţiunea) ei, de dreptatea ei. Păcatul și starea de cădere ni 
s-au împropriat în așa măsură încât lepădarea de ele s-a făcut lepădare de sine, 
pierdere a sufletului. Pentru mântuirea sufletului a devenit de neapărată tre- 
buinţă lepădarea de sine, de propriul „eu” căzut, care nu recunoaște căderea 
sa. Câră vreme fiinţează acest „eu”, Hristos nu ne poate aduce nici un folos. 
Oricine nu urăște sufletul său, nu poate fi ucenic al Meu (|c. XIV, 26). Cel ce nu 
va lua crucea sa şi să vină după Mine, nu este Mie vrednic. Cela ce şi-a aflat su- 
fletul său, pierde-l-va pe el, şi cel ce şi-a pierdut sufletul său pentru Mine il va afla 
pe el (Mr. X, 38-39), a dat mărturie Domnul. EI a poruncit să ne pierdem su- 
fletul nu numai pentru EI, ci și pentru Evanghelie, lămurind prima poruncă 
prin cea din urmă. Pierderea sufletului pentru Domnul e lepădarea de înțele- 
gerea, dreptatea, voia firii căzute pentru a împlini voia și dreptatea lui Dum- 
nezeu, care sunt înfățișate în Evanghelie, pentru a urma înţelegerii lui Dum- 
nezeu, care strălucește din Evanghelie. Toţi cei ce s-au silit a împlini învăţă- 
tura evanghelică știu din cercare cât de potrivnice și dușmănoase sunt față de 
Evanghelie înţelegerea, dreptatea și voia firii căzute. Împăcarea și conglăsuirea 
lor sunt cu neputinţă. Lepădarea de firea căzută este o trebuință de neocolit, 
palpabilă, a mântuirii. Săvârșeşte această lepădare cel ce neîncetat cugetă întru 
Evanghelie și se silește a-i da viață în el însuși prin întreaga sa lucrare. Evan- 
ghelia este învățătura lui Hristos. Învățătura lui Hristos, ca învățătură dum- 
nezeiască, e lege. Împlinirea neștirbită a legii rostite de Dumnezeu, Făcătorul 
şi Răscumpărătorul, e datorie de neînlăturat a făpturilor răscumpărate. Nepă- 
sarea faţă de învățarea și împlinirea legii e lepădare de Legiuitor. 

Sfântul Apostol Pavel a zis: C4âzi în Hristos v-aţi botezat, în Fristos v-aţi 
și-mbrăcat (Gal. III, 27). Asta înseamnă: cei ce s-au botezat în Hristos au pri- 
mit la Botez, în Botezul însuși, darul Sfântului Duh, care a lucrat asupra lor: 
simțţirea vie a lui Hristos, simţirea însușirilor Lui. Dar libertatea de a alege du- 
pă voie vechiul sau noul nu a fost luată celor botezați, așa cum nu i-a fost lu- 
ată lui Adam în rai libertatea de a păzi porunca lui Dumnezeu sau a o încăl- 
ca. Apostolul grăiește celor ce au crezut și s-au botezat: Că noaptea 4 trecut, 
iar ziua s-a apropiat: să lepădăm, dar, lucrurile întunericului şi să ne îmbrăcăm 

în arma luminii. Ca ziua, cu bun chip să umblăm, nu în ospețe și în beţii, nu în 
curvii şi fapte de rușine, nu întru pricire şi pizmă, ci vă îmbrăcaţi întru Domnul 
nostru lisus Hristos, și grija de trup nu o faceți spre pofte (Rom. XIII, 12-14). 
Având libertatea de a alege, cel botezat este chemat de Sfântul Duh să sprijine 
unirea cu Răscumpărătorul, să sprijine în sine firea înnoită, să sprijine starea 
duhovnicească dăruită prin botez, să se înfrâneze de la a face pe plac poftelor 
trupului, adică de la abaterea în urma aplecărilor cugetării trupeşti, sufletești. 
Același înţeles îl au cuvintele Apostolului: Omu/ ce/ dintâi este din pământ, pă- 
mântesc; Omul Cel de-al doilea, Domnul din cer. În ce chip este cel pământesc, 
așa și cei pământești; şi în ce chip este Cel Ceresc, aşa şi cei cerești; şi precum am 
purtat chipul celui pământesc — fiindcă toţi ne naştem întru păcatul strămoșesc 
și cu toate neputințele, împropriate firii noastre ca urmare a căderii, ce s-au 
dezvelit în Adam după căderea lui — să purtăm și chipul Celui Ceresc prin mij- 
locirea Botezului, care ne dăruieşte acest chip, și al păzirii râvnitoare a porun- 
cilor evanghelice, care păzesc în noi chipul întreg, în desăvârșirea și frumu- 
sețea sa dumnezeiască (1 Cor. XV, 47-49). A te îmbrăca în chipul Omului 
Ceresc, a te îmbrăca în Domnul lisus Hristos, a purta în trup moartea Dom- 
nului lisus Hristos (2 Cor. IV, 10), înseamnă nimic altceva decât a omori ne- 
încetat în tine însuţi starea trupească prin petrecerea neîncetată întru porun- 
cile evanghelice. Așa s-a îmbrăcat și a petrecut îmbrăcat în Dumnezeu-Omul 
Sfântul Apostol Pavel; din această pricină, el putea spune cu îndrăznire despre 
sine: Viez de acum nu eu, ci Hristos viază în mine (Gal. II, 20). El cere același 
lucru și de la toți credincioșii. A4 nu vă cunoaşteţi pre voi, spune el, că Iisus 
Hristos este întru voi? Fără numai de sunteţi neiscusiți (2 Cor. XIII, 5). Îndrep- 
tățită cerere și îndreptăţită mustrare! Prin Sfântul Botez se taie în fiecare om 
botezat firea căzută, se altoieşte în om firea înnoită de Dumnezeu-Omul. Din 
această pricină, Botezul este numit în Sfânra Scriptură baia nașterii celei de-a 
doua, iar viața de după botez — 4 doua naștere (Tit III, 5; Mt. XIX, 27). Fire 
înnoită este dator a arăta și a dezvolta în sine fiecare botezat: asta și înseamnă 
a arăta că în tine trăiește, vorbeşte și lucrează Domnul lisus Hristos. Creștinul 
care nu a făcut aceasta nu-i ceea ce ar trebui să fie. 

Cu deosebită exactitate și amănunțime tâlcuiește Taina Botezului Sfân- 
tul Apostol Pavel: Câzi înzru Iisus Hristos ne-am botezat, întru moartea Lui 
ne-am botezat. Împreună cu El ne-am îngropat în moarte, ca în ce chip S-a scu- 
lat Hristos din morţi prin slava Tatălui, așa și noi întru înnoirea vieții să um- 
blăm: că de vreme ce împreună odrăsliți ne-am făcut cu asemănarea morţii Lui, 


! Sau ne-am cufundat. „Botez” şi „cufundare” înseamnă același lucru. În toată Biserica Uni- 


versală Botezul se săvârșea prin cufundare până în veacul al XII-lea. În veacul al XII-lea, la Roma 
au început să schimbe cufundarea prin stropire (Diczionnaire Theologiqgue par Bergier, Bapteme). 

deci şi învierii Lui vom fi părtași, ştiind că omul nostru cel vechi cu Dânsul îm- 
preună s-a răstignit, ca să se strice trupul păcatului, ca să nu mai slujim noi pă- 
catului: pentru că cel ce a murit s-a îndreptat de păcat. Că de am murit împre- 
ună cu EHristos, credem că vom și via împreună cu Dânsul, ştiind că Hristos, Cel 
ce a înviat din morți, nu mai moare: că moartea pe Dânsul nu-L mai stăpâneşte. 
Că El, murind, pentru păcat o dată a murit; iar viind, lui Dumnezeu viază. Așa 
și voi socotiți-vă pe voi morţi a fi păcatului şi vii lui Dumnezeu întru Iisus Hris- 
tos, Domnul nostru. Să nu împărățească, dar, păcatul în trupul vostru cel mu- 
ritor, ca să îl ascultați pre el întru pofiele lui, nici să vă faceți mădularele voas- 
tre arme de nedreptate păcatului, ci să vă puneţi pre voi înaintea lui Dumnezeu, 
ca din morţi vii, şi mădularele voastre arme de dreptate înaintea lui Dumnezeu 
(Rom. VI, 3-13). De aici se vede iarăși că Botezul e și omorâre și înviere în 
același timp. Păcătuind protopărinţii, moartea a lovit sufletul fără întârziere; 
fără întârziere s-a depărtat de la suflet Sfântul Duh, Care alcătuieşte adevăra- 
ca viață a sufletului și a trupului; fără întârziere a intrat în suflet răul, care al- 
căruieşte adevărata moarte a sufletului și a trupului. Amenințarea Făcărorului 
s-a împlinit ad litteram: Dir pomul științei binelui şi răului să nu mâncaţi, că 
ori în ce zi veți mânca din el cu moarte veți muri (Fac. II, 17). Moartea într-o 
clipită a făcut din omul duhovnicesc om trupesc și sufletesc, din sfânt — păcă- 
tos, din nestricăcios — stricăcios; a împărtășit trupului slăbiciune, intrare pen- 
tru boli, pofte necurate; și, în cele din urmă, a lovit trupul după trecerea câ- 
torva sute de ani!. Sfântul Botez, dimpotrivă, aduce înviere sufletului, preface 
omul trupesc și păcătos în om duhovnicesc şi sfânt, omoară trupul păcatului, 
adică starea trupească a omului, sfințește nu doar sufletul omului, ci și trupul 
lui, îi dă acestuia putinţa de a învia întru slavă; iar învierea însăși se va săvâr- 
şi mai apoi, la vremea rânduită de Dumnezeu. Precum între ivirea morţii în 
om, nevăzută pentru ochii trupești, și despărțirea sufletului de trup, vădită și 
pentru ochii trupeşti, a curs un răstimp îndelung de vreme, așa și între ivirea 
vieții în om și învierea prin această viață a trupului, ce are să se unească iar cu 
sufletul, e rânduită o vreme anume, știută doar de Dumnezeu. Ce este sufle- 
tul pentru trup, aceea este Sfântul Duh pentru întregul om, pentru sufletul și 
trupul lui. Precum trupul moare cu moartea de care mor toate vietăţile când 
sufletul le părăsește, așa moare întregul om, și cu trupul şi cu sufletul, faţă de 
viața cea adevărată, faţă de Dumnezeu, când îl părăsește pe om Sfântul Duh. 
Tocmai această viere și înviere a omului se săvârşesc în Taina Sfântului Botez. 
Prinde viaţă şi învie prin mijlocirea Sfântului Botez fiul lui Adam cel întâi-zi- 
dit, însă de acum nu în acea stare de neprihănire și de sfinţenie în care a fost 
zidit Adam: el prinde viaţă și învie într-o stare neasemuit mai înaltă, în starea 


' Preacuviosul Macarie cel Mare, Cuvântul 7, cap. 26. 

dăruită omenirii de Dumnezeu Ce a primit omenitatea. Oamenii înnoiţi prin 
Botez se îmbracă nu în chipul dintru început, fără prihană, al omului întâi-zi- 
dit, ci în chipul Omului Ceresc, al Dumnezeu-Omuluii. Chipul al doilea e cu 
atâta mai presus față de cel dintâi cu cât Dumnezeu-Omul e mai presus faţă 
de primul om în starea lui de neprihănire. 

Prefacerea pricinuită de Sfântul Botez în om este simțită cu deplină limpe- 
zime; totuși, prefacerea aceasta rămâne celor mai mulţi creștini necunoscută: 
ne botezăm în pruncie, din copilărie ne dedăm îndeletnicirilor ce ţin de lumea 
trecătoare și de firea căzută, întunecăm în noi Darul Dumnezeiesc dat prin 
Sfântul Botez așa cum e întunecată strălucirea soarelui de norii groși. Darul în- 
să nu este nimicit: el continuă să petreacă în noi în toată vremea vieţii noastre 
pământești, precum nici soarele acoperit de nori nu este nimicit și continuă și 
fiinţeze. Îndată ce omul botezat părăsește lucrarea firii căzute, începe să spe- 
le greşalele sale cu lacrimi de pocăință, răstignește trupul său împreună cu pa- 
timile şi poftele, intră în arena lucrării Omului Nou, că darul Duhului începe 
a vădi prezenţa sa în cel botezat, a se dezvolta, a precumpăni. Curăţirea prin 
pocăință este urmare și lucrare a harului sădit prin Botez. Pocăinţa e înnoirea, 
întoarcerea stării pricinuite prin Botez?. Cel ce s-a curăţit prin pocăință poate 
avea cunoaștere din cercare despre schimbarea pricinuită în om prin Botez, 

„Atunci când ne botezăm”, grăieşte Sfântul Ioan Gură de Aur, „sufletul, 
curăţit de Duhul, strălucește mai luminos ca soarele, și nu doar că vedem Sla- 
va lui Dumnezeu, ci și împrumutăm din ea o oarecare strălucire. Precum ar- 
gintul curat, pus în bătaia soarelui, răspândește el însuși raze răsfrângând stră- 
lucirea soarelui, așa și sufletul, fiind curăţit și făcut argint preastrălucit, pri- 
mește de la Duhul Sfânt raza slavei și o răsfrânge la rândul său'?. 

În Cartea Faptelor Apostolilor, chiar dacă nu este înfățișată de-a dreptul, 
faptic, prefacerea pricinuită în cei botezați prin taina Sfântului Botez — fiind- 
că în Biserica primară tuturor le era cunoscută prefacerea pricinuită de Botez, 
pentru toţi era vădită această prefacere prin roadele Sfântului Duh, ce înde- 
obşte se descopereau fără întârziere după botez — sunt totuși descrise întâm- 
plări ce au păstrat viitorimii dovada prefacerii acesteia. Astfel: când s-a bote- 
zat eunucul împărătesei Etiopiei și a ieșit din apă, fără întârziere s-a pogorât 
asupra lui Sfântul Duh; eunucul, care de acum nu mai avea nevoie de povă- 
ţuitor — îndestul povăţuitor Se făcuse lui Duhul — a mers cu bucurie în calea 


' „Prin Botez, cel botezat se schimbă la minte, la cuvânt și la faptă și, după puterea dată 
lui, se face aidoma Celui ce l-a născut pe el”. Cea de-a douăzecea pravilă morală a Sfântului 
Vasile cel Mare. 

2 Preacuviosul Marcu Ascetul, Cuvânt despre Botez; sfinţii Calist şi Ignatie Xanthopulos, 
cap. 1-6, Dobrotoliubie, tom 2. 

3 Sfântul loan Gură de Aur, Omilia VII, cap. 5 (Epistolz a doua către Corinteni). 

sa îndepărtată, cu toate că de-abia știa câte ceva despre Domnul lisus Hristos 
din împreună-vorbirea cât se poate de scurtă cu Apostolul Filip (Fapte VIII, 
39). Asupra lui Cornelie sutaşul, păgân, și asupra celorlalți păgâni care erau 
dimpreună cu dânsul și care crezuseră în Domnul, încă mai înainte de Botez 
S-a pogorât Sfântul Duh, şi ei au început să vorbească în limbi străini, până 
atunci cu totul neștiute lor, vestind mărirea lui Dumnezeu, pe Care până în 
acea clipă ei nu o pricepuseră nicidecum (Fapre X, 41-46). În ciuda faptului că 
Se pogorâse asupra lor Duhul, Sfântul Apostol Petru a poruncit să fie botezați 
în apă, precum o cerea neabătut taina. Istoria bisericească a păstrat pentru noi 
următoarea întâmplare de cea mai mare însemnătate. Împăratul roman Dio- 
clețian, sub care a fost pornită cea mai cruntă prigoană împotriva creştinilor, 
şi-a petrecut la Roma cea mai mare parte a anului 304 după nașterea lui Hris- 
tos. El a venit în cetatea de scaun pentru sărbătorirea biruinţelor sale asupra 
perșilor. În rândul celorlalte distracţii cărora se deda împăratul era și mersul la 
teatru. Un oarecare Ghenesie, actor de comedie, amuza foarte tare publicul cu 
improvizații. Odată, jucând în teatru de faţă cu împăratul și cu numeros po- 
por, el, prefăcându-se bolnav, s-a culcat pe pat și a zis: „Ah, prieteni! Mă simt 
foarte rău: aș vrea să mă alinaţi”. Ceilalţi actori i-au răspuns: „Cum să te ali- 
năm? Vrei să te netezim cu cuţitoaia, ca să-ți fie mai bine?” — „Nebunilor!” — a 
răspuns el. „Vreau să mor creştin”. — „De ce?” — au zis ei. „Ca în Ziua cea ma- 
re Dumnezeu să mă primească întocmai ca pe fiul risipitor”. Îndată s-a trimis 
după preot şi exorcist. Aceştia — adică actorii care făceau pe preotul şi exorcis- 
tul — au venit, s-au așezat lângă patul pe care zăcea Ghenesie și i-au grăit: „Fiu- 
le, de ce ne-ai chemat?” El a răspuns: „Fiindcă vreau să primesc milă de la Iisus 
Hristos și să mă nasc a doua oară pentru a fi slobozit de păcatele mele”. Ei au 
împlinit asupra lui întreaga rânduială a sfintei taine, după care l-au îmbrăcat, 
după obiceiul noilor-botezaţi, cu haină albă. Atunci ostașii, continuând jocul, 
l-au luat și l-au înfățișat împăratului ca pentru interogatoriu, ca pe mucenici. 
Ghenesie a grăit: „Împărate și toată curtea împărătească! Înţelepţi ai acestei 
cetăți! Ascultaţi-mă! Numai ce mi se întâmpla să aud numele de creștin, sim- 
țeam față de acest nume o greață cumplită; îi acopeream cu ocări pe cei ce ră- 
mâneau întru mărturisirea acestui nume; pentru numele de creștin uram chiar 
pe rudele și apropiații mei; defăimam această credinţă într-așa măsură că am 
învăţat cu de-amănuntul tainele ei ca să vă fac să râdeţi maimuţărindu-le: însă 
atunci când de mine, gol fiind, s-a atins apa, când întrebat fiind am răspuns: 
„cred!”, am văzut o mână pogorându-se din cer; înconjurând-o, s-au pogorât 
asupra mea îngeri cu chip luminat. Ei au citit într-o carte toate păcatele făcu- 
te de mine din copilărie, le-au spălat cu aceeași apă cu în care eu m-am bote- 
zat fiind voi de față, şi apoi mi-au arătat cartea, care s-a dovedit a fi curată ca 

zăpada (adică nescrisă). Astfel, mare împărat și popor, voi, care acopereaţi cu 
batjocuri tainele creştinești, să credeți, cum am crezut şi eu, că lisus Hristos 
este Adevăratul Domn, că EI este Lumina Adevărului și că prin mijlocirea Lui 
puteţi primi iertare”. Dioclețian, nemulțumit peste măsură de aceste cuvin- 
ze, a poruncit ca Ghenesie să fie bătut crunt cu toiege; apoi l-au dat pe mâna 
prefectului Plauţian ca să fie silit a jertfi idolilor. Vreme îndelungată l-au scri- 
jelit cu gheare de fier şi l-au ars cu torţe aprinse. În mijlocul acestor chinuri, 
el striga: „Nu este alt împărat afară de Cel pe Care L-am văzut! Pe Dânsul Îl 
cinstesc și Lui Îi slujesc! Şi de m-ar omori de mii de ori pentru slujirea Lui, al 
Lui voi fi întotdeauna! Chinurile nu vor smulge pe Iisus Hristos nici din gura, 
nici din inima mea. Îmi pare negrăit de rău pentru greața pe care am simţit-o 
față de Numele Lui cel Sfânt şi pentru că așa târziu m-am făcut închinător al 
Lui”. Lui Ghenesie i-au tăiat capul!. 

Sfântul Grigorie de Dumnezeu Cuvântătorul, în Cuvântul de îngropare 
pentru tatăl său după trup, Grigorie, episcopul Nazianzului, care primise bo- 
tezul la o vârstă înaintată, grăiește următoarele: „(Tata) purcede la renașterea 
prin apă și prin Duh, renaștere prin care mărturisim lui Dumnezeu închipu- 
irea? și desăvârșirea omului după Hristos, și prefacerea și refacerea pământes: 
cului spre duhovnicesc; și purcede cu dorinţă fierbinte și cu nădejde luminată, 
curăţindu-se mai înainte de spălare pe cât i-a stat în putere, desprihănindu-se 
cu sufletul și trupul mult mai vârtos ca cei ce urmau să primească tablele de la 
Moisi: căci curățirea lor se întindea numai până la haine și la oarecare strâm- 
torare a pântecelui și o întreagă înțelepciune de puţină vreme; iar lui întrea- 
ga viață de până atunci îi fusese pregătire pentru luminare și curățire mai îna- 
inte de curăţire, care face neprimejduit darul așa încât desăvârșirea să fie în- 
credinţată curăţiei şi binele dăruit să nu fie ameninţat de obiceiul cutezării îm- 
potriva harului. Şi ieşind el din apă, lumină străfulgeră împrejurul lui şi slavă 
vrednică de așezarea sufletească cu care se apropiase de harisma credinţei — ce- 
ea ce s-a vădit unora, ce au ținut atunci minunea sub tăcere, necutezând a o 
vesti (că fiecare socotea a o fi văzut numai €l), însă nu după multă vreme s-au 
încunoștiințat unii pe alţii; iar botezătorului și săvârșitorului atât de învede- 
rat și cunoscut s-a făcut lucrul, încât nici să păstreze taina n-a putut, ci în fa- 
ţa tuturor a dat glas că a uns cu Duhul pe urmașul său”. Aici Sfântul Grigo- 


1 Btoria Bisericească a lui Fleury, cartea VIII, cap. 49. O istorisire asemănătoare se află în 
Vieţile Sfinţilor, 15 seprembrie. Comediantul Porfirie, cufundându-se în apă pentru a-și bate 
joc de botez, a fost preschimbat de Sfânta 'Taină în creştin. Asta s-a petrecut sub ochii împă- 
ratului lulian Apostatul. Porfirie a mărturisit pe Hristos și l-a mustrat pe împărat pentru ne- 
credinţă, drept care a fost chinuit crunt și apoi omorât. 

2 În sensul de modelare (n. v.). 

3 Cuvântul 18. 

rie de Dumnezeu Cuvântărorul numeşte Sfântul Botez „renaștere prin apă și 
prin Duh”, „luminare”, „curăţire”, „dar”, „desăvârșire”, „bine dăruit”, „haris- 
mă a credinţei”, „taină”. În Cuvântul despre Botez, Cuvântătorul de Dumne- 
zeu grăieşte astfel: „Acest dar, ca și Dătătorul lui, Hristos, este numit cu multe 
și felurite nume: și asta fie fiindcă el este foarte plăcut pentru noi — de obicei, 
cel ce nutrește dragoste puternică faţă de ceva ascultă cu plăcere și numele a 
ceea ce iubește —, fie fiindcă felurimea facerilor de bine cuprinse în el a prici- 
nuit la noi și felurimea numirilor. Noi îl numim «dar», «han», «botez», «unge- 
re», «luminare», «veșmânt al nestricăciunii», «baie a celei de-a doua nașteri», 
«pecete» — tot ce este vrednic de cinstire pentru noi”!. În același cuvânt, Sfân- 
tul Grigorie strigă: „A cunoaște puterea acestei taine este deja luminare!”. Așa 
înţelegea Sfântul Botez Grigorie de Dumnezeu Cuvântătorul, care s-a botezat 
la vârstă coaptă, cunoscând din a sa cercare şi din cercarea altor bărbaţi sfinți 
din vremea sa negrăita prefacere, desăvârșita renaștere, viața cea nouă pe care 
o simt în urma Tainei Botezului cei ce s-au botezat cu vrednicie, care s-au pre- 
gătit pentru Botez în chip cuviincios, și drept aceea au simţit și au cunoscut 
toată puterea lui. Cum am văzut, Grigorie de Dumnezeu Cuvântătorul amin- 
tește de luminarea cu minunată Lumină a părintelui său pe când acesta ieșea 
din baptisteriu. Prietenului Cuvântătorului de Dumnezeu, Sfântul Vasile cel 
Mare, arhiepiscopul Cezareei Capadociei, a fost de asemenea supus unei lu- 
crări foarte simţite a tainei. Acest fapt este povestit în Viaţa lui?. 

Este neapărat trebuincioasă pregătirea dinainte de a primi Sfântul Botez. 
Pregătirea plină de râvnă e o condiţie de neînlăturat pentru ca marea taină să 
aducă din belșug roada sa, ca ea să slujească spre mântuire, nu spre mai mare 
osândă. Asta o spunem pentru tâlcuirea tainei și mai ales pentru cei care vin la 
ea nu la vârsta prunciei, vârstă la care, potrivit împrejurărilor vremii de acum, 
primim mai toți Botezul. Pregătirea pentru Sfântul Botez este pocăința ade- 
vărată. Pocăinţa adevărată e o condiţie neapărat trebuincioasă pentru ca Sfân- 
tul Botez să fie primit cu vrednicie, spre mântuirea sufletului. Această pocă- 
înţă stă în recunoaşterea propriilor păcate drept păcate, în părerea de rău pen- 
tru ele, în mărturisirea lor, în părăsirea vieții păcătoase. Alrfel spus, pocăința 
e recunoașterea căderii, recunoașterea nevoii neapărate de Răscumpărătorul; 
pocăința e osândirea firii căzute proprii şi lepădarea de ea pentru a primi fi- 
rea înnoită. Este neapărată nevoie ca vasul nostru — vas numesc mintea, sufle- 
tul și trupul omenesc față de Harul Dumnezeiesc — să fie curăţit mai înainte 
pentru primirea şi păstrarea Darului Duhovnicesc dat prin Sfântul Botez. Este 
neapărată nevoie ca acest vas să fie nu numai curăţit, ci şi cercetat cu deadin- 


' Cuvântul 40. 
2 Vieţile Sfinților, | ianuarie. 

sul; este neapărată nevoie ca vătămările aflătoare în el, mai ales găurile, să fie 
îndreptate cu osârdie; iar dacă vor rămâne neîndreptate, apa vie (In. VII, 38) 
turnată în vas prin Sfântul Botez nu va fi ţinută în vas: ea se va revărsa din el, 
spre foarte marea lui nenorocire. „Găuri” numesc deprinderile păcătoase. Este 
neapărată nevoie ca lerusalimul nostru să fie împrejmuit din toate părțile, ca 
şi cu niște ziduri, cu obiceiuri și deprinderi bune: numai atunci poate fi adu- 
să ca jertfă și ardere de tot, în scăldătoarea Botezului, firea noastră căzută, iar 
firea înnoită, dobândită prin Botez, se poate face altar de bună treabă pentru 
aducerea jertfelor și arderilor de tot bineplăcute lui Dumnezeu (Ps. L, 19-20). 
Fără această pregătire, ce folos poate fi de la Botez? Ce folos poate fi de la Bo- 
tez atunci când noi, primindu-l la vârsta înțelegerii, nu pricepem cât de puţin 
din însemnătatea lui? Ce folos poate fi de la Botez atunci când noi, primin- 
du-l în pruncie, rămânem mai apoi în desăvârşită necunoştință de ceea ce am 
primit? Iar de primit am primit un Dar nepreţuit, am luat asupra noastră o 
datorie înfricoşătoare; răspunderea pentru această datorie este la fel de nemă- 
surată și nesfârșită precum este nemăsurat și nesfârşit Darul. Ce folos poate fi 
de la Botez atunci când nu pricepem căderea noastră, nici măcar nu socotim 
că firea noastră se află în starea căderii celei mai amare? Când socotim drept 
bine ales și bineplăcut lui Dumnezeu binele netrebnic al firii căzute? Când 
năzuim cu încăpățânare să facem acest bine, neluând în seamă faptul că el nu 
face altceva decât să hrănească și să crească în noi iubirea noastră de sine, să 
ne îndepărteze din ce în ce mai mult de Dumnezeu, să facă mai temeinică, să 
pecetluiască a noastră cădere și apostazie? Ce folos poate fi de la Botez atunci 
când noi nu socotim păcate nici păcatele de moarte, de pildă: preacurvia cu 
toate vlăstarele ei, ci le numim „plăceri ale vieţii”? Când nu știm că firea noas- 
ură a fost înnoită prin Botez? Când suntem nepăsători cu totul către lucrarea 
după legile firii înnoite, acoperindu-o cu hule și batjocuri? 

loan, Înainte-Mergătorul Domnului, al cărui botez a fost numai botez 
aducător la pocăință, iar nu botez aducător al Împărăției Cerurilor, cerea de 
la cei ce veneau la dânsul să se boteze mărturisirea păcatelor, fără să aibă el în- 
suși nevoie de această mărturisire, precum bagă de seamă loan Scărarul!, ci 
îngrijindu-se de folosul sufletesc al celor ce se botezau la el. În fapt: cum poa- 
te omul să intre în stadia (arena) pocăinţei fără să fi mărturisit păctele sale? 
Cum va cunoaşte el însemnătatea feluritelor păcate și mijlocul de a face pocă- 
inţă pentru ele, dacă nu îi va spune şi una şi cealaltă un povăţuitor încercat, 
duhovnicesc? Cum va face el, fără povăţuitor, cunoștință cu armele duhovni- 
cești, cu întrebuinţarea lor împotriva gândurilor și simțămintelor păcătoase, 
împotriva deprinderilor păcătoase, împotriva patimilor înrădăcinate prin tre- 


' Cuvântul 4, Despre ascultare. 

cerea vremii? Mărturisirea păcatelor este neapărat trebuincioasă și pentru a ne 
pocăi cum se cuvine de păcatele făcute mai înainte, şi pentru a ne păzi pe vii- 
zor de căderile în păcat. Mărturisirea păcatelor a fost dintotdeauna socotită în 
Biserica lui Hristos o însușire nedespărţită a pocăinței. Ea se cerea de la toți cei 
ce voiau a se boteza, cu scopul ca Sfântul Botez să fie primit și păzit de ei așa 
cum se cuvine a fi primită și păzită o taină mare, care a doua oară nu se mai 
săvârşeşte. În sfârșit, pocăința e rânduială a lui Dumnezeu și Dar al lui Dum- 
nezeu pentru omenirea căzută. 

Pocăiţi-vă, că s-a apropiat Împărăția Cerurilor (Mr. IL, 2), vestea Sfântul Îna- 
inte-Mergător celor care veneau la el și primeau de la el Botezul pocăinței. Îm- 
părăția Cerurilor, precum lămurea în continuare Înainte-Mergătorul, însemna 
în propovăduirea lui Sfânta Taină a Botezului Legământului celui Nou (Mt. 
III, 11). Pentru a primi Împărăţia Cerurilor este nevoie de pocăință. Mântui- 
torul lumii cerea de la oameni pocăință pentru a dărui oamenilor darul mân- 
tuirii prin mijlocirea Sfântului Botez, pentru a-i face pe oameni în stare să pri- 
mească Darul ceresc, duhovnicesc. „Pocăiți-vă”, spunea EL, „că s-a apropiat Îm- 
părăția Cerurilor (Mr. IV, 17); pocăiţi-vă şi credeți în Evanghelie (Mc. I, 15). S-a 
făcut deja totul pentru voi; nu se cere de la voi nici o osteneală, nici o nevoinţă, 
nici un adaos la dar! De la voi se cere doar curățirea prin pocăință, fiindcă celor 
ce-s necuraţi și nu voiesc a fi curați nu este cu putinţă a i se încredința comoara 
neprețuită, atotsfântă, duhovnicească”. Irimiţându-i pe ucenici la propovădui- 
re, Dumnezeu-Omul le poruncește să vestească omenirii pocăinţa din pricina 
Împărăției Cereşti care se apropie (Mt. X, 7). Apostolul Pavel grăiește despre si- 
ne că el, călătorind prin lume, vestea tuturor, și iudeilor și elinilor, pocăinţa, în- 
toarcerea la Dumnezeu și credința în Domnul nostru Iisus Hristos (Fapte XX, 
21). Atunci când în Ierusalim mii de iudei au crezut în Mântuitorul prin pro- 
povăduirea Sfântului Apostol Petru, și l-au întrebat pe el și pe ceilalți apostoli: 
Ce să facem, bărbaţi fraţi?, Apostolul Petru a grăit: Pocăiţi-vă şi să se boteze fieca- 
re din voi întru numele lui Iisus Hristos spre iertarea păcatelor, şi veți primi darul 
Sfântului Dub (Fapte II, 37-38). Pretutindeni vedem pocăința ca singură in- 
trare, singură scară, singur pridvor înaintea Credinței, Evangheliei, Împărăției 
Cerurilor, înaintea lui Dumnezeu, înaintea tuturor tainelor creştinești, înain- 
tea Sfântului Botez — această naștere a omului întru creştinătare. Este neapărat 
trebuincioasă lepădarea de viața păcătoasă dinainte şi hotărârea de a duce viață 
după poruncile evanghelice, pentru a primi după vrednicie și a avea putinţa de 
a păstra după vrednicie Darul Sfântului Duh, cel primit la Botez. Păstorii Bi- 
sericii creştine a primelor veacuri aveau toată grija cu putinţă ca Sfântul Botez, 

ce se primea atunci mai totdeauna la vârstă coaptă, să fie primit cu deplină în- 
țelegere a Darului Duhovnicesc primiti. 

Şi asupra păstorilor din vremurile noastre stă sfinţita, cu neputinţă de în- 
Lăvurat îndatorire de a da o înţelegere nerătăcită și amănunțită despre Sfântul 
Botez celor ce au primit taina în pruncie, și ca atare n-au despre taină nici o 
cunoaștere din cercare. Darul a fost primit de ei: răspunsul pentru întrebuin- 
țarea Darului este de neînlăturat. Pregătirea din timp pentru acest răspuns es- 
te trebuincioasă, cât se poate de trebuincioasă! Stăpânirea Darului întru nepă- 
sare și neștiință atrage după sine urmările cele mai nefericite. Celui ce nu va 
întrebuința Darul după dorința și porunca Dăruitorului, celui care nu va spo- 
ri în sine harul Botezului prin lucrarea după poruncile evanghelice, ci va as- 
cunde în pământ talantul încredințat lui — adică va îngropa harul Botezului, 
va nimici în sine orice lucrare a lui, dedându-se cu totul grijilor și plăcerilor 
lumești — i se va lua harul Botezului la judecata lui Hristos. Cel ce l-a stăpânit 
cu nevrednicie va fi aruncat în întunericul cel mai dinafară: acolo va fi plânge- 
rea şi scrâșnirea dinţilor (Mt. XXV, 30). Pentru a avea înţelegerea cuvenită de- 
spre marea însemnătate a Sfântului Botez, trebuie să ducem viață plăcută lui 
Dumnezeu, evanghelică: numai ea descoperă omului, în chip îndestul de lim- 
pede și mulțumitor, tainele creştinismului?. 

Botezul e o taină care a doua oară nu se mai săvârşeşte. Mărturisesc un Botez 
spre iertarea păcatelor, vestește Crezul dreptslăvitor. Precum nașterea întru fiin- 
ţare se poate săvârși doar o dată, așa și nașterea întru cealaltă ființare — Botezul 
— se poate săvârși doar o dată. Precum feluritele boli ce se întâmplă omului du- 
pă naștere, care lovesc, cutremură, nimicesc ființa lui, se tămăduiesc cu felurite 
leacuri ce se bizuie pe puterea de viață împărtășită omului odată cu fiinţarea, 
așa și feluritele păcate săvârșite după Botez, care lovesc și aduc în neorânduială 
viaţa duhovnicească a omului, se vindecă prin pocăință, a cărei lucrare se în- 
temeiază pe Harul Sfântului Duh, cel sădit în om prin Sfântul Botez, și stă în 
sporirea acestui har, ce fusese înăbuşit de păcate. „Hristos”, spune Preacuviosul 
Marcu Ascetul, „ca Dumnezeu Desăvârșit, a dăruit celor botezați desăvârşit har 
al Sfântului Duh, ce nu primește de la noi adăugire, ci se descoperă și se arată 
nouă după măsura lucrării poruncilor, și ne dăruieşte adăugire, ca să ajungem 
la unirea credinţei şi cunoștinței Fiului lui Dumnezeu, întru bărbat desăvârșit, la 
măsura vârstei deplinătății lui Hristos (E£. IV, 13)”. Prin unirea credinței se în- 
țelege aici înghiţirea întregii lucrări a creștinului de către credinţă, când toa- 


! Vezi scrierile sf. Grigorie de Dumnezeu Cuvântătorul, sf. Chiril al Ierusalimului, sf. loan 
Gură de Aur și alţii. 

? „Legea slobozeniei”, a zis Preacuviosul Marcu, „prin înţelegerea adevărată se citeşte, iar 
prin lucrarea poruncilor (evanghelice) se înţelege”: cap. 32, Despre legea duhovnicească. 

tă lucrarea lui slujeşte drept vădire a înţelegerii duhovnicești sau Evangheliei. 
„Așadar, orice I-am aduce (lui Hristos) după renașterea noastră (prin Botez), 
totul e de la Dânsul și de Dânsul s-a sădit în noi (prin taina Botezului)” 


6. Despre înnoirea firii răscumpărate, 
de se întâmplă ca ea să fie vătămată, prin pocăință 


Cei ce doresc să dobândească cunoașterea prin cercare a Sfântului Botez, 
cei ce doresc să descopere taina cea ascunsă şi Darul Duhovnicesc cel fără preţ 
pus de negrăita bunătate dumnezeiască în vistieria sufletului, cei ce doresc să 
vadă firea lor în starea de înnoire și fiinţare duhovnicească, cei ce doresc să 
simtă și să vadă în sine pe Hristos, pot ajunge la aceasta prin pocăință. Chipul 
pocăinţei, ce îi stă bine și i se cuvine creștinului, e pe potriva acelui Dar pe ca- 
re creștinul vrea să-l descopere în sine: adevărata pocăință e pe potriva tainei 
Botezului. Prin Botez, o singură dată, prin negrăita bunătate a lui Dumnezeu, 
se împărtășește omului Darul lui Dumnezeu: și când face pocăință creștinul 
ce şi-a îngăduit după Botez lucrarea și viaţa firii căzute, care a dat în sine via- 
ță morţii, care a omorât în sine viața, Darul se întoarce numai prin bunăta- 
tea lui Dumnezeu. La Botez, ne naștem din apă şi din Duh; când ne pocăim, 
renaștem din lacrimi şi din Duh. Pocăinţa e plânsul pruncesc și netăcut îna- 
intea lui Dumnezeu pentru pierderea Darului, cu nădejdea de a primi Darul 
din nou. Via mea n-am păzit! — strigă cu amarnică suferință sufletul care s-a 
coborât din firea înnoită prin Botez în tărâmul firii căzute, care și-a pierdut li- 
bertatea și suferă stăpânirea silnică a păcatului; paște-voi iedele mele! Nu sunt 
în mine simţiri și gânduri duhovnicești! Toate turmele simţirilor și gânduri- 
lor mele sunt de nici o treabă! Ele sunt iede, fiindcă alcătuiesc amestec de bine 
cu rău! Ele sunt ale mele, fiindcă se nasc din firea mea căzută! (Cânt. I, 5, 7) 
— însușirile firii mele înnoite sunt pierdute! Sfântul Isaac Sirul, fiind întrebat 
care e cugetarea cu care omul trebuie să se îndeletnicească neîncetat la chilia 
lui, a răspuns: „Iu întrebi despre cugetarea şi gândul cu care trebuie omul să 
se îndeletnicească neîncetat în chilia lui ca să se facă mort (pentru lume, adi- 
că pentru păcat)? Oare omul sârguitor şi trezvitor are nevoie să întrebe cum 
să se poarte când este singur cu sine? Care alta poate fi îndeletnicirea minţii 
monahului în chilia lui, dacă nu plânsul? Oare plânsul îi lasă putinţa de a se 
întoarce spre alte îndeletniciri? Ce altă îndeletnicire a minţii poate fi mai bu- 
nă decât aceasta? Însăși locuirea monahului, însingurarea lui, viețuirea lui ase- 
menca vieţuirii într-un mormânt, străină de bucuria omenească, îl învață că 
plânsul este lucrarea lui. Însuși înțelesul numelui său îl cheamă și îl îndeamnă 


! Încheierea Cuvântului despre Botez. 

la plâns; el se numește tânguitor, adică preaplin de amărăciune în inimă. Toţi 
sfinţii au plecat din viaţa de aici în plângere. Dacă sfinţii plângeau, şi ochii lor 
erau neîncetat plini de lacrimi chiar până la strămutarea lui din această viață, 
cine n-are nevoie să plângă? Mângâierea monahului se naște din plânsul lui. 
Dacă cei desăvârșiţi şi purtători de biruință plângeau astfel, cum va suferi să 
contenească din plâns cel plin de răni? Cel ce are pe mortul său zăcând înain- 
tea sa și se vede pe sine însuși omorât de păcate mai are nevoie să fie învăţat la 
ce fel de gânduri i se cuvine să verse lacrimi? Sufletul tău este omorât cu păca- 
tele, aruncat mort înaintea ta — sufletul tău, ce pentru tine e mai scump decât 
întreaga lume, oare el nu are nevoie să fie plâns? De vom intra întru liniştire și 
vom petrece întru ea cu răbdare, negreșit putem petrece întru plâns. Ca atare, 
să ne rugăm neîncetat lui Dumnezeu cu mintea să ne dea plâns. Dacă ne va fi 
dăruit acest dar al harului, care e mai bun și mai mare decât celelalte daruri, 
prin mijlocirea lui vom intra întru curăţie. Când vom dobândi curăţia, această 
curăţie nu se va lua de la noi până ce vom ieși din această viață”!. Este limpede 
că un astfel de plâns poate lua naștere numai în cel ce are o idee limpede asupra 
stărilor firii căzute și firii înnoite prin Botez. Poate să plângă amar și să plângă 
neîncetat numai cel care înțelege însemnătatea Darului pierdut. „Plânsul du- 
pă Dumnezeu”, a zis Sfântul Ioan Scărarul, „este simţirea necurmată a inimii 
îndurerate care caută pururea nebunește pe Cel după Care însetează — iar nea- 
jungându-L, ÎI urmăreşte cu osteneală și se tânguiește cu durere, alergând du- 
pă EI”?. Caracterul creștinului care se pocăiește trebuie să fie alcătuit de simţi- 
rea plină de suferință a plânsului. Părăsirea plânsului este semn al amăgirii de 
sine și rătăcirii. Numai smerenia următoare lui Hristos îl poate linişti pe cel ce 
plânge; numai dragostea în Hristos poate să-l mângâie, poate să șteargă lacri- 
mile lui, poate să lumineze cu lumina cereștii bucurii fața și inima lui. Jertfele și 
arderile de tot din partea firii căzute nu sunt primite; o singură jertfă din partea 
acestei firi este plăcută lui Dumnezeu: duhul umilit (Ps. L, 17-18). 

Abaterea de la starea ce ţine de firea înnoită și căderea în starea ce ţine de 
firea căzută se săvârșește prin părăsirea lucrării ce ţine de firea înnoită — alt- 
fel spus, prin părăsirea vieţuirii după poruncile evanghelice — și prin abate- 
rea în lucrarea ce ţine de firea căzută: așijderea și întoarcerea de la starea ce ţi- 
ne de firea căzută la starea ce ţine de firea înnoită se săvârşeşte prin lepădarea 
hotărâtă şi deplină a lucrării după înţelegerea și voia firii căzute, prin mijloci- 
rea asumării hotărâte și depline a lucrării după învăţătura și porunca Dumne- 
zeu-Omului. Prin aceasta se deschide o luptă lăuntrică în om, fiindcă viața di- 
nainte de pocăință, viaţa după înțelegere și după voia proprie l-a lipsit pe om 


! Cuvântul 21. 
2 Cuvântul 7. 

de libertatea duhovnicească, l-a dat în robie păcatului şi diavolului. Cel ce se 
pocăiește se străduie să facă ceea ce spun poruncile evanghelice, iar păcatul și 
diavolul, care au primit stăpânire asupra lui — stăpânire pe care el le-a dat-o de 
bună voie prin vieţuirea dinainte — se străduiesc să-l ţină pe rob în robie, în 
lanţuri, în temniţă! Cunoașterea din cercare a robiei, dobândită prin simţirea 
robiei și silniciei, cunoașterea din cercare a morţii sufleteşti, dobândită prin 
simţirea morţii, întăresc și fac temeinic plânsul celui care se pocăieşte. „Aceas- 
tă luptă”, spune Preacuviosul Marcu Ascetul, „nu este dinafară, și nu cu fraţii 
noștri suntem datori să ne luptăm: ea este înlăuntrul nostru, și nimeni dintre 
oameni nu ne poate da ajutor în ea. Avem un singur ajutor: pe Hristos Cel as- 
cuns în chip tainic înlăuntrul nostru prin Botez, Care-i Nebiruit şi nu poate fi 
înăbușit (nimicit). El ne va întări, de vom plini după putere poruncile Lui”". 
Aici, Preacuviosul ascet nu leapădă călăuzirea prin sfaturile şi poveţele oame- 
nilor duhovnicești și încercaţi — nu! El ne sfătuiește să folosim neapărat și cu 
osârdie sfatul Părinților și fraţilor duhovniceşti!?. Aici el vrea să arate că biru- 
inţa noastră nevăzută în războiul lăuntric atârnă doar de voia noastră și de lu- 
crarea harului sădit în noi prin Botez, care lucrează potrivit cu alegerea noas- 
tră slobodă, arătată şi dovedită prin lucrarea poruncilor evanghelice, și potrivit 
cu neurmata voie a lui Dumnezeu privitoare la om. Din această pricină, unii 
aduc roadă cât se poate de sărăcăcioasă, deși au din belșug și în chip statornic 
călăuzire omenească, iar alții, după ce au auzit o foarte scurtă povaţă, în scurtă 
vreme arată grabnică reușită duhovnicească prin darurile lor. „Să ştii cu încre- 
dinţare”, a grăit Sfântul Isaac Sirul, „că orice bun lucrează în tine în chip gân- 
dit şi tainic, așa cum ţi l-au mijlocit Botezul și Credinţa, prin care ai fost che- 
mat de către Domnul nostru isus Hristos la faptele cele bune ale Lui”?, iar nu 
la părutele fapte bune ale firii căzute. 

Celui care se pocăiește în acest chip îi vor ajuta judecăţile lui Dumne- 
zeu, precum a zis Sfântul Prooroc David: Și judecățile Tale vor ajuta mie (Ps. 
CXVIII, 175). Dumnezeiasca Pronie îngăduie ca asupra celui care se pocăieș- 
te să se abată necazuri de multe feluri: Pe cine iubește Domnul ceartă, spune 
Apostolul, și baze pe tot fiul pe care îl primește (Evr. XII, 6). Răbdarea necazuri- 
lor cu mulțumită către Dumnezeu, cu recunoașterea faptului că suntem vred- 
nici de necazuri, cu recunoașterea faptului că necazul pe care Pronia l-a îngă- 
duit să vină asupra noastră este chiar doctoria mântuitoare de care avem nevo- 
ie pentru vindecare: această răbdare este semnul adevăratei pocăinţe. „Cel ca- 
re nu cunoaște judecăile lui Dumnezeu”, spune Preacuviosul Marcu, „merge 


' Cuvântul 5, Sfaturi ale minţii cărre suflet. 


2 Cuvântul 1. 
3 Cuvânt către monahul Nicolae. 


77 


cu mintea pe cărare ce trece printre prăpăstii, și de orice vânt lesne este surpat. 
Cine se împotrivește necazurilor care îl ajung, acela se împotrivește, fără să îşi 
dea seama, poruncii lui Dumnezeu; iar cine le primește cu înţelegere adevăra- 
tă, acela, după spusa Scripturii, rabdă pe Domnul (Ps. XXXIX, 1). Cel ce a cu- 
noscut adevărul nu se împotriveşte întâmplărilor mâhnicioase: el știe că aces- 
tea călăuzesc pe om la frica de Dumnezeu. Păcatele dinainte, pomenite după 
chipul lor', vartămă pe cel cu bună nădejde: căci dacă îi apar în cuget împre- 
unate cu întristarea îl desfac de nădejde, iar dacă i se zugrăvesc fără întristare, 
înnoiesc în el întinăciunea de mai înainte. Când mintea, prin lepădarea de si- 
ne, dobândește nădejde prin simplitatea cugetării, atunci vrăjmaşul, punând 
ca pricină mărturisirea, zugrăvește în amintire păcatele făcute înainte, pentru 
a înnoi patimile pe care Harul lui Dumnezeu le ștersese prin uitare, ca în acest 
chip să vateme pe om fără ca acesta să bage de seamă. Atunci și mintea tare, 
urâtoare de patimi, negreșit se va întuneca, tulburându-se prin aducerea-a- 
minte de păcatele săvârșite; iar dacă este încă întunecată și iubitoare de plă- 
ceri, fără îndoială că va zăbovi în aducerea-aminte de păcate și va sta de vorbă 
în chip pătimaș cu gândurile care vin, așa încât această aducere-aminte se face 
nu mărturisire, ci înnoire cu gândul a păcatelor făcute înainte?. Dacă vrei să 
aduci lui Dumnezeu mărturisire neosândită, nu-ţi aminti după chip căderi- 
le în păcat, ci rabdă cu bărbăţie necazurile venite asupra ta pentru ele. Întâm- 
plările dureroase vin asupra noastră pentru păcatele de mai-nainte, aducând 
pentru fiecare greşală răsplătire pe potrivă. Cel ce are înţelegere şi ştie adevă- 
rul nu se mărturiseşte lui Dumnezeu prin aducerea-aminte de cele săvârşite, 
ci răbdând necazurile ce vin pe urmă asupra lui. Când nu primeşti pătimiri- 
le și ocara, nu făgădui că te vei pocăi prin alte virtuţi: căci slava deşartă și fuga 
de dureri obişnuiesc a sluji păcatului şi prin faptele cele de-a dreapta”?. „Calea 
Dumnezeiască e crucea de fiecare zi. Omul de care poartă grijă Dumnezeu cu 
osebire se cunoaște după aceea că i se trimit în fiecare zi necazuri de la EI"*. 
Puterea lui Dumnezeu se desăvârșeşte întru neputința Q. Cor. XII, 9) firii căzu- 
te, atunci când această fire este dezintegrată prin Crucea lui Hristos (Mt. XXI, 
44). Dimpotrivă, firea căzută se poate dezvolta numai când are din îmbelșu- 


! Este vorba de imaginile felului în care a fost săvârșit păcatul (7. 27). 

? În tălmăcirea slavonă predpriiatie (în greacă prolepsis, iar în vechiul limbaj teologic 
românesc prindere în minte — n. zr.). Astfel numesc Părinţii făptuitori primirea (înnoirea) 
în gând şi simţire a păcatului săvârşit cândva cu fapta. „Prinderile în minre” îl chinuie, mai 
multă sau mai puţină vreme, pe orice păcătos care se pocăiește, după ce acesta părăseşte fap- 
tele păcătoase. Acest fapt se poate limpede vedea din Vieţile Preacuviosului Moise Arapul, 
Preacuvioasei Maria Egipteanca și altora. 

> Cuvânt despre cei ce-și închipuie că se îndreptează din fapre, Cap. 193, 197, 150-156. 

1 Sfântul Isaac Sirul, Cuvântul 36. 

gare mijloacele puse de către societatea umană căzută: cărturăria, bogăţia, cin- 
stirile. Acestea sunt temeiurile şi, totodată, semnele dezvoltării firii căzute. În- 
tru această dezvoltare a sa, firea căzută primește, precum femeia din Apocalip- 
să (Apoc. XVIII, 19), închinare de la nefericita omenire orbită şi se însoţeşte 
cu ea curveşte, întru lepădarea ei de Hristos şi de Sfântul Duh — lepădarea să- 
vârşită nu numaidecât prin cuvinte —, lepădare în fapt, lepădare cu lucrarea, 
lepădare cu viaţa. După înnoirea firii noastre de către Dumnezeu-Omul, în- 
toarcerea omului la firea sa căzută este, față de Dumnezeu, preacurvie. 

Harul Sfântului Botez îl înalță pe creştin, prin pocăință, în libertatea du- 
hovnicească — în acea libertate pe care el o avea deja atunci la ieșirea din cris- 
telniță. Așa începe bolnavul, după un tratament reușit, a simţi în sine pros- 
peţimea şi puterea pe care le avea înainte de a se îmbolnăvi, când era sănătos. 
Pricina de temelie a înnoirii puterilor nu sunt doctoriile, ci viața care a fost 
pusă de Ziditor în firea omenească: doctoriile nu au făcut altceva decât să aju- 
te puterii de viaţă să ducă o luptă reușită cu boala, să biruie și să alunge boa- 
la, care nu este altceva decât neorânduiala apărută în lucrările puterii de viaţă. 
Pocăinţa cere un răstimp mai mult sau mai puţin îndelungat, în atârnare de 
feluriele împrejurări și, mai ales, de voia Dumnezeieştii Pronii, care ne câr- 
muieşte. Preacuvioasa Maria Egipteanca a povestit despre sine fericitului Zo- 
sima că s-a luptat cu gândurile și patimile sale, ca și cu nişte fiare cumplite, 
vreme de șaptesprezece ani!. Din pricina nepăsării noastre față de păzirea pre- 
ţiosului Dar dăruit nouă prin Botez, din pricina lucrării după nelegiuita lege 
a firii căzute, stăpânirea păcatului se furișează în noi nebăgată de seamă: fără 
să ne dăm seama, ne pierdem libertatea duhovnicească. Această robie, care e 
cea mai grea, rămâne pentru mulți ascunsă de privirile lor, e socotită drept li- 
bertate cât se poate de îndestulătoare. Starea noastră de robie ni se descoperă 
doar atunci când purcedem la împlinirea poruncilor evanghelice: atunci, în- 
țelegerea noastră se răscoală cu îndârjire împotriva înţelegerii lui Hristos, iar 
inima sălbarică și dușmănoasă priveşte plinirea voii lui Hristos ca pe moartea 
şi uciderea sa; atunci cunoaștem din cercare amara pierdere a libertăţii noas- 
tre, căderea noastră cea cumplită; atunci vedem tot adâncul acestei căderi ce 
ne doboară până în prăpăstiile iadului. Nu trebuie să cădem în deznădejde și 
slăbănogire în urma priveliștii acesteia: trebuie să ne încredințăm cu bărbăţie 
şi hotărâre pocăinţei, ca unui doctor atotputernic, ce are poruncă și stăpânire 
de la Dumnezeu să doftoricească și să vindece toate păcatele, fie acestea cât de 
mari și de numeroase, oricât de învechită și înrădăcinată ar fi deprinderea de 
a păcătui. Hristos ni S-a dat pe Sine și a intrat în noi prin mijlocirea Sfântu- 


! Viețile Sfinţilor, 1 aprilie. Preacuvioasa Maria i-a spus despre sine Sfântului Zosima, 
printre altele, şi următorul lucru: „Eu sunt o păcăroasă, dar sunt apărată de Sfântul Botez”. 

lui Botez, apoi S-a ascuns în noi atunci când n-am voit ca El să locuiască în- 
tru noi și să ne cârmuiască; Hristos Se va arăta negreșit în noi dacă vom dove- 
di, prin pocăință adevărată, voinţa hotărâtă ca E] să locuiască întru noi. J47ă, 
Eu stau la ușă şi bat: de va auzi cineva glasul Meu și va deschide ușa, voi intra la 
el și voi cina cu el, şi el cu Mine. Celui ce biruieşte voi da lui să șadă cu Mine pe 
scaunul Meu, precum şi Eu am biruit şi am șezut cu Tatăl Meu pe scaunul Lui 
(Apoc. III, 20-21). Glasul lui Hristos este Evanghelia. 

Rânduiala prin care cel ce se pocăieşte urcă prin mijlocirea pocăinţei la 
sfinţenie este înfățișată de Preacuviosul Macarie cel Mare: „Cel ce voieşte a 
se apropia de Domnul și a se învrednici de viaţa veşnică, a se face casă a lui 
Dumnezeu şi a se învrednici de Sfântul Duh, pentru a primi putinţa de a adu- 
ce în chip curat și fără de prihană roadele Duhului după poruncile Domnului, 
trebuie să înceapă în următorul chip: în primul rând, trebuie să creadă nestră- 
mutat în Domnul, să se dea pe sine în întregime poruncilor Lui, să se lepede 
de lume întru totul, ca mintea să nu fie prinsă cu nimic din lucrurile văzut; 
să petreacă fără clintire în rugăciuni, să nu cadă în trândăvie dacă cercetarea și 
ajutorul de la Domnul întârzie; să aibă în toată vremea mintea îndreptată ne- 
contenit către Dumnezeu. Apoi, trebuie să se silească mereu la tot lucrul bun 
şi la toate poruncile Domnului, chiar dacă inima nu ar dori aceasta din pri- 
cina păcatului care viază în ea; trebuie să se silească a se smeri înaintea tutu- 
ror oamenilor, să se socoată mai prejos și mai rău decât toți; trebuie să nu ca- 
ute cinste, sau slavă, sau laude din partea cuiva, așa cum scrie în Evanghelie, 
ci totdeauna să aibă înaintea ochilor doar pe Domnul și poruncile Lui, silin- 
du-se a bineplăcea numai Lui. Trebuie să se silească, de asemenea, la blândețe, 
chiar dacă inima s-ar împotrivi la aceasta, după cuvântul Domnului: Învă- 
țați-vă de la Mine, că sunt blând şi smerit cu inima, şi veți afla odihnă suflete- 
lor voastre (Mt. XI, 29). Deopotrivă este dator să fie milostiv, îngăduitor, îm- 
preună-pătimitor, bun, silindu-se la aceasta, cum a zis Domnul: Fizi mi/ostivi, 
precum și Tatăl vostru este milostiv (Lc. VI, 36); şi iarăşi: De Mă iubiţi, păziţi 
poruncile Mele (In. XIV, 15); şi încă: Siliţi-vă, fiindcă silitorii răpesc Împără- 
zia Cerurilor (Mt. XI, 12); şi: Nevoiți-vă a intra prin uşa cea strâmtă (Lc. XIII, 
24). EI trebuie să aibă pururea înaintea ochilor smerenia Domnului, viaţa Lui, 
purtarea Lui, să le păstreze neîncetat în amintire ca pe o pildă, neîngăduind 
să îi fie răpire de uitare. El trebuie, pe cât îi stă în putere, să se silească a pe- 
trece neîncetat în rugăciuni, cerând în chip statornic, cu credinţă neslăbită, ca 
Domnul să vină şi să îl facă sălaș al Lui (In. XIV, 23), să îl povăţuiască la toa- 
te poruncile Lui, să-l întărească în ele, ca să se facă sufletul lui casă a lui lisus 
Hristos, Când va face astfel, silindu-se pe sine, în ciuda împotrivirii inimii, 
deprinzându-se la tot lucrul bun, la aducerea aminte necurmată de Domnul, 

la așteptarea Lui întotdeauna întru multă bunătate și dragoste, atunci Dom- 
nul, văzând această așezare sufletească a lui și osârdia cea bună cu care el se si- 
leşte pe sine totdeauna la aducerea aminte de Domnul și la tot lucrul bun, la 
smerita cugetare, blândețe şi dragoste, văzând cum îşi închină Lui inima sa 
care se împotriveşte la aceasta, cum și-o silește la tot lucrul bun — atunci, zic, 
Domnul revarsă asupra lui mila Sa (la vremea potrivită), îl izbăveşte de vrăj- 
mașii lui și de păcatul ce viază în el, umplândul de Sfântul Duh. Astfel, el va 
împlini cu adevărat, fără nici o osteneală și silință din partea lui, poruncile 
Domnului în întregime și întotdeauna; sau, mai bine zis, Domnul Însuși va 
săvârși în el poruncile Sale şi va arăta roadele duhovnicești, iar omul le va rodi 
pe ele întru curăție. Dar înainte se cuvine oricui vine la Domnul (precum s-a 
zis mai sus) să se silească la lucrul bun, neluând seamă la împotrivirea inimii, 
întru așteptare neîncetată, cu credință neîndoită, a milostivirii lui Dumnezeu; 
se cuvine lui să se silească pe sine a fi milostiv către toţi, a avea inimă iubitoa- 
re de oameni, a se smeri înaintea tuturor, a fi îndelung răbdător în toate, a nu 
se necăji cu sufletul în prigoane și necinstiri, a nu se plânge — precum s-a spus: 
nerăzbunându-vă pe voi înşivă, iubiților —, a se sili pe sine și la rugăciune, câtă 
vreme n-a primit darul ei de la Sfântul Duh. Când Dumnezeu vede pe cineva 
care astfel se nevoiește și se silește la lucrul bun, aceluia îi dă adevărata rugă- 
ciune a lui Hristos, rărunchi de milostivire, iubire de oameni adevărată — pe 
scurt: îi dă toate roadele duhovnicești”!. 

Vedem că mulți dintre păcătoşi, aducând pocăință, au ajuns la cea mai 
înaltă treaptă a desăvârșirii creștine. Ei au reașezat în sine darul Sfântului Bo- 
tez nu numai în măsura în care el e dat, ci și în cea în care sporește el ca ur- 
mare a vieţuirii după poruncile evanghelice. După ce au dobândit, și-au re- 
căpătat libertatea duhovnicească, ei n-au rămas la asta, nu s-au mulțumit cu 
asta: ei nu au încetat cu pocăinţa și cu plânsul care le-au înapoiat libertatea. 
Neputinţa omului, ușurința cu care el se poticnește și nestatornicia lui? fiin- 
du-le cunoscute din cercare, îi îndemnau mereu la plâns. N știi ce va naşte zi- 
ua care vine (Pilde XXVII, 1), îşi spuneau ei în fiecare zi cu gura Scripturii; din 
pricina curăţiei lor li se descoperise că porunca Domnului este largă foarte (Ps. 
CXVIII, 96). Punând faţă în față necuprins de larga poruncă a Domnului Ce- 
lui de necuprins cu propria plinire a poruncilor, ei socoteau această plinire cu 
totul neîndestulătoare. Propria plinire a poruncilor evanghelice ei o numeau 
şi o socoteau spurcare a poruncilor?. Ei își spălau virtuțile, ca și cum ar fi fost 
păcate, cu șiroaie de lacrimi. Niciodată nu plânge păcărosul orbit pentru păca- 


' Cuvântul 1, cap. 14. 


2 Preacuviosul Isaac Sirul, Cuvântul 1. 
? Sfânrul Petru Damaschinul, Dobrotoliubie, partea a treia, cartea ], art. |. 

tele sale înfricoșătoare așa cum plâng robii lui Hristos pentru virtuțile lor. Ce- 
rul nu este curat înaintea Lui (lov XV, 15), adică curaţii și sfinţii îngeri, având 
curăţie mărginită, sunt necurați înaintea atordesăvârșitei curății a lui Dum- 
nezeu: necuraţi sunt înaintea Lui și oamenii sfinţi, a căror vieţuire chiar dacă 
este pe pământ, e totodată și în ceruri (Filip. III, 20). Drept aceea ei plâng și, 
aducând pocăință, se cufundă din ce în ce mai mult în pocăință. Cu nimic nu 
mă știu vinovat, a zis Sfântul Apostol Pavel, dar nu întru aceasta m-am îndrep- 
tat: iar Cela Ce mă judecă pe mine, Domnul este (| Cor. IV, 4). În pofida ma- 
rilor daruri duhovniceşti, în pofida preaîmbelşugarului har al lui Dumnezeu 
care sălășluia în Apostol, el a zis: Hristos Iisus a venit în lume ca să mântuiască 
pe cei păcătoşi, între care cel dintâi eu sunt (| Tim. |, 15). 

Vieţuirea după poruncile evanghelice, vederea duhovnicească a propriei firi 
căzute, vederea duhovnicească a nesfârșitei măreţii şi nesfârșitelor desăvârșiri 
ale lui Dumnezeu, punerea propriei firi omenești, nimicnice prin mărginirea 
ei, față în faţă cu firea nemărginită a Dumnezeirii, vederea duhovnicească a 
urmărilor căderii în păcat a protopărinţilor și a urmărilor propriei păcătoșenii, 
plânsul pentru starea jalnică proprie și a întregii lumi, răbdarea tuturor neca- 
zurilor și năpastelor: toate acestea dezvoltă în creştinul dreptslăvitor harul Bo- 
cezului la dimensiuni de necuprins, de nepătruns și necrezut pentru mintea 
omenească în starea ei căzută. Sporirea Darului sfânt, duhovnicesc, dat prin 
Botez, e tot atât de necuprinsă pe cât este de necuprins Darul cel dăruit de 
Dumnezeu din firea Lui Dumnezeiască (2 Pt. 1, 4): această dezvoltare e tot 
atât de nepătrunsă și necuprinsă pe cât este de necuprins Dumnezeu Însuși, 
Ce Se sălășluiește în inimile noastre prin Botez. Această dezvoltare cuprinde 
toată ființa creștinului. Atunci când privim această dezvoltare în vasele alese 
ale lui Dumnezeu, felul în care este înfăţişată în pildele evanghelice lucrarea 
pricinuită în om de Sfântul Botez devine pe de-a-ntregul limpede. Asemenea 
este Împărătia cerurilor, a zis Mântuitorul, grăuntelui de muştar pe care luându- 
omul, l-a semănat în țarina sa — care este mai mic decât toate seminţele, iar dacă 
creşte este mai mare decât toate verdețurile și se face copac, încât vin păsările ceru- 
lui și se sălășluiesc în ramurile lui (Mr. XIII, 31-32): asemuire plină de smerită 
cugetare dumnezeiască!, Fiu/ lui Dumnezeu S-a deşertat pe Sine, chip de rob lu- 
ând, întru asemănarea oamenilor făcându-se și la chip aflându-se ca un om (Fi- 
lip. II, 7-8). În acest chip El a binevoit a se număra nu în ceata celor puternici, 
slăviţi şi bogaţi ai lumii, ci în ceata celor săraci și pătimitori. Chipul Lui necin- 
stit, spune Proorocul, mi micșorat decât al tuturor fiilor oamenilor (Is. LIII, 3). 
S-a dat la moarte sufletul Lui, și cu cei fără de lege S-a socotit (Is. LILI, 12), luând 
loc între doi tâlhari ca și cum ar fi fost cel mai mare și mai primejdios dintre 


' Preacuviosul Isaia Pustnicul, Cuvântul 11, Despre grăuntele de muștar. 

răufăcători. Atotsfintele, de viață făcătoarele, Dumnezeieștile Sale Porunci El 
le-a numit mici (Mr. V, 19), potrivit formei cât se poate de simple, nemeşte- 
șugite, în care le-a înfățișat, adăugând, totuși, că încălcarea uneia dintre aces- 
te porunci poate fi pricină de veşnică nenorocire pentru încălcător!. Așijderea 
și harul Botezului a fost asemuit de El cu cea mai mică din seminţele pămân- 
tului: și, în fapt, ce poate fi mai simplu și mai obișnuit la arătare decât Sfântul 
Botez? Pentru oameni este un lucru obișnuit să se spele în apă, cufundându-se 
în ea: cu această lucrare întrebuințată de toată lumea este împreunată taina în 
care se spală și sufletul și trupul de necurăția păcatului?. Moartea şi îngropa- 
rea omului sunt înlocuite prin cufundarea de o clipă în apă. Duhul Sfânt Se 
pogoară în chip nevăzut ochilor trupești şi rezidește omul căzut. Împrejurările 
vieţii celei vremelnice rămân pentru cel botezat, la arătare, aceleași ca înainte 
de Botez. La arătare, Darul împărtășit prin Botez este atât de neînsemnat, în- 
cât pe bună dreptate a fost asemuit preamicii seminţe de muştar”. Darul aces- 
ta are un preţ nemăsurat. El crește fiind sporit prin lucrarea poruncilor: atunci 
întrece prin măreţia sa toate celelalte daruri cu care darnica mână a Ziditorului 
l-a înzestrat din belșug pe om, şi-l face biserică a gândurilor, simţirilor, desco- 
peririlor, stărilor cerești, care sunt proprii doar locuitorilor cerului. 

Asemenea este Împărăția Cerurilor, a zis Mântuitorul, aluatului pe care, luân- 
du-l femeia, l-a ascuns în trei măsuri de Jăină, până ce s-a dospit toată (Mt. XIII, 
33). Câr de smerit și cât de neamăgiror este Darul duhovnicesc împărtășit prin 
Sfântul Botez şi numit aici 4/uzA Oricine primeşte Sfântul Botez devine mi- 
reasă a lui Hristos, se uneşte cu Hristos, și ca atare cu toată dreptatea este nu- 
mit în pildă femeie. Această femeie ascunde, adică păzeşte şi sporește Darul ha- 
ric prin mijlocirea viețuirii după Evanghelie, în mintea, inima și trupul său (1 
Tes. V, 23), până ce Darul pătrunde, umple, cuprinde prin sine întregul om. 
Vreţi să vedeţi nu numai sufletul, ci şi trupul omenesc adăpat și pătruns de Da- 
rul haric dat la Botez? Luaţi aminte la Pavel, ale cărui veşminte făceau minuni 
(Fapre XIX, 12), pe care mușcătura viperei nu-l vătăma; priviţi la Maria Egip- 
teanca, ce s-a înălțat de pe pământ la rugăciune, ce a umblat pe apele lordanu- 
lui ca pe uscat, ce a făcut cale de zile treizeci într-un singur ceasf; priviţi la Mar- 
cu din Tracia, la al cărui glas muntele s-a ridicat de pe temeliile sale și s-a urnit 
în mares; priviţi la Ioanichie cel Mare, care, precum un duh, era nevăzut de cei 


' După tâlcuirea Fericitului Teofilact al Bulgariei. 

* Dobrotoliubie, partea a doua, Sfinţii Calist şi Ignatie, cap. 92. 

? În primele vremuri ale creștinismului, păgânii, văzând în Taina Botezului doar forma lui 
cea dinafară și neînţelegând esenţa lui, își băteau joc de aparenţa lui, nimicnică după socotin- 
ţa lor. Vezi Sfântul Chiril al Ierusalimului. 

1 Viețile Sfintilor, 7 aprilie. 

? Ibidem, 5 aprilie. 

de care nu voia să fie văzut, chiar dacă se aflau lângă eli; priviţi la trupurile bi- 
neplăcuţilor lui Dumnezeu ce odihnesc de veacuri întru sfinţită nestricăciune, 
nesupunându-se legii stricăciunii care este de obşte pentru întreaga omenire, 
revărsând şuvoaie de tămăduiri, șuvoaie de bună mireasmă, șuvoaie de viață. 

Preacuviosul Sisoe cel Mare, care avea deosebit belșug de daruri ale Sfân- 
tului Duh, a zis: „Pentru cel în care S-a sălășluit Dumnezeu prin harul Sfân- 
tului Botez şi lucrarea poruncilor, Darurile (duhovnicești) sunt ceva firesc”?. 
Asta a spus-o sfântul locuitor al pustiei din propria sa cercare. Oare nu măr- 
turiseşte Sfânta Scriptură același lucru? Câzi în Fristos v-aţi botezat, spune ea, 
în FHristos v-aţi îmbrăcat (Gal. III, 27). Pentru cei îmbrăcaţi în Hristos, care ÎI 
au în sine pe Hristos, harismele Duhului sunt firești: unde este Hristos, aco- 
lo sunt și Tatăl și Duhul. 


7. Despre raportul firii înnoite cu răul 


Aici se iveşte de la sine întrebarea: ce raport trebuie să aibă omul înnoit cu 
răul? El nu poate să nu aibă o cunoaştere exactă a răului; dar am văzut că firea 
omenească nevinovată, așa cum era îndată după zidirea ei, a pierit îndată ce a 
primit această cunoștință. Cu atât mai mult este nevoie să cunoaștem raportul 
firii înnoice faţă de cunoștința răului. Răspundem: curăţia inimii — stare du- 
hovnicească a firii înnoite, numită în Evanghelie „fericire” şi pe care o aduce 
omului vederea de Dumnezeu (Mt. V, 8) — apare în suflet după fericirea mi- 
lostivirii, izvorăște din această fericire. Se știe că fericirile evanghelice sunt 
stări duhovnicești care se descoperă în creștin în urma împlinirii poruncilor 
evanghelice; că fericirile se descoperă una după alta, născându-se una din cea- 
lalră?. După ce se leapădă de dreptatea sa, ca de una ce e spurcată cu răul, din 
plânsul pentru starea sa de cădere, din blândeţe — această împăcare cu toate 
necazurile, văzute și nevăzute — începe să simtă în suflet foamea și setea de 
Dreptatea lui Dumnezeu. Dreptatea lui Dumnezeu se află în milostivire, un- 
de ne și poruncește Evanghelia să o căutăm. Jubiţi pe vrăjmașii voştri, grăiește 
ea, binecuvântaţi pe cei ce vă blesteamă, bine faceţi celor ce vă urăsc și vă rugaţi 
pentru cei ce vă supără și vă prigonesc, ca să fiţi fii ai Tatălui vostru Celui din ce- 


! Ibidem. 

2 Patericul egiptean. 

+ „Păzirea cu osârdie (a poruncilor evanghelice) îl învață pe om neputința lui”. Sfânrul 
Simeon Noul Teolog, al patrulea cap făptuitor și de Dumnezeu cuvântător. Dobrotoliubie, 
tom |. Asta înseamnă: păzirea cu osârdie a poruncilor duce în prima fericire, numită sărăcie 
cu duhul, din care se naşte plânsul duhovnicesc, iar acesta naște, la rândul său, blânde- 
ţea. Înlănțuirea Fericirilor a fost înfăţişată cu deosebiră limpezime de căzre Sfinţitul Mucenic 
Petru Damaschinul. Dobroroliubie, partea a treia, cartea |. 

ruri, că pre soarele Său îl răsare peste cei răi și peste cei buni, şi plouă peste cei 
drepți și peste cei nedrepți: că de iubiți pre cei ce vă iubesc, ce plată veți avea? Au 
nu și vameși aceeaşi fac? Și dacă veţi îmbrățișa cu dragoste pe prietenii voştri, ce 
mai mult faceți? Au nu şi neamurile fac aşa? Fiti, dar, desăvârșiti, precum şi a- 
tăl vostru Cel din ceruri Desăvârșit este (Mr. V, 44-48). Desăvârşirea virtuţii 
creștine, ca atare și omenești, în firea înnoită este milostivirea harică ce urmea- 
ză lui Dumnezeu, pricinuită în creștin de dezvoltarea Harului Dumnezeiesc 
dat lui la Sfântul Botez şi lucrat prin porunci. Din această milostivire se naște 
curăţia duhovnicească, care se hrăneşte cu ea, trăieşte din ea. Preacuviosul Isa- 
ac Sirul a răspuns la întrebarea: „Ce este curăţia?” în următorul chip: „Curăţia 
înseamnă o inimă plină de milostivire pentru toată zidirea”. La întrebarea: 
„Ce înseamnă o inimă milostivă?”, acest mare dascăl al monahilor a grăit: „O 
inimă milostivă înseamnă arderea inimii pentru toată făptura: pentru oameni, 
pentru dobitoace, pentru păsări, pentru draci — într-un cuvânt, pentru toată 
zidirea. Pomenirea lor şi vederea lor fac ochii celui milostiv să izvorască la- 
crimi din pricina milostivirii îmbelșugate și puternice care pune stăpânire pe 
inimă. În urma răbdării statornice, inima lui s-a făcut inimă de prunc, şi el nu 
poate fi nepăsător când aude sau vede vreo vătămare sau chiar vreun mic ne- 
caz la care e supusă o făptură: şi ca atare aduce în toată vremea rugăciune cu 
lacrimi și pentru necuvântătoare, și pentru vrăjmașii adevărului, și pentru cei 
ce îl năpăstuiesc, ca să fie apăraţi și să se curățească; el face asta chiar pentru 
firea târâtoarelor, din marea milă ce se mișcă fără contenire în inima lui, după 
asemănarea lui Dumnezeu”!. Marea milostivire pe care o simţea în sine mare- 
le Isaac îl făcea să strige: „În ziua în care ai împreună-pătimit, în orice chip, cu 
cineva aflat în pătimire, cu trupul sau cu gândul, fie acela bun sau rău, muce- 
nic să te socotești, și să te vezi ca pe unul care a pătimit pentru Hristos, ca pe 
unul care s-a învrednicit de mucenicie. Adu-ţi aminte că Hristos a murit pen- 
tru păcătoşi, nu pentru drepți. la seama cât de mare lucru este a te întrista 
pentru cei răi și a face bine celor păcătoşi! Este mai mult decât a face acestea 
pentru drepți. Apostolul pomeneşte acest lucru ca pe ceva vrednic de 
minunare'?. Sfântul Isaac, punând față în față dreptatea firii omenești căzute 
cu Dreptatea Dumnezeiască, care stă în milostivirea harică, duhovnicească, 
numind-o pe cea de-a doua slujire a lui Dumnezeu, iar pe cea dintâi — slujire 
a idolilor”. Despre dobândirea acestei milostiviri vorbeşte Apostolul atunci 
când îi îndeamnă pe cei ce au crezut în Hristos: Îmbrăcari-vă ca niște aleși ai 
lui Dumnezeu, sfinți şi iubiţi, întru milostivirile îndurărilor, întru bunătate, în- 


1 Cuvântul 48. 


2 Cuvântul 89: v. Rom. V, 6-8. 
3 Ibidem. 

tru smerenie, întru blândeţe, întru îndelungă răbdare, suferindu-vă unul pe altul 
și iertând unul altuia, de are cineva împotriva cuiva pâră: precum şi Elristos a ier- 
tat vouă, așa şi voi (Col. III, 12-13). Sfântul Macarie cel Mare spune: „Harul 
în așa chip lucrează, împăcând toate puterile în inimă, că sufletul, din marea 
bucurie (a milostivirii), se aseamănă unui prunc fără de răutate, și omul nu 
mai judecă nici pe iudeu, nici pe elin, nici pe păcătos, nici pe cel lumesc, ci 
spre roți caută cu ochi curat omul lăuntric și se bucură de întreaga lume, și do- 
rește în tot chipul a cinsti și a iubi şi pe iudei, și pe elini”!. Curăţia inimii, a 
zis Sfântul Isaac, vede pe Dumnezeu; ea strălucește şi luminează în suflet nu 
ca urmare a învăţăturii omenești, ci din pricina necunoașterii răutăţii?. Omul 
nu vede răutate în aproapele său atunci când toare legăturile sale cu el sunt 
sorbite de milostivirea față de el. Dar nu cumva această nevedere a neajun- 
surilor aproapelui este orbire a minţii, e socotire a răului drept bine? Dim- 
potrivă: orbirea minţii, necunoașterea păcatului și a răului, socotirea răului 
drept bine sunt însușiri ale păcătoşilor, ce își îndreprățesc păcatul lor. Sfinţii 
lui Dumnezeu, luminaţi de Duhul lui Dumnezeu, înţeleg răul în toată amă- 
nunțimea lui, înțeleg cursele lui și cât e el de otrăvit. Ei, cu ajutorul acestei cu- 
noașteri date de către Duhul, se păzesc cu deosebită osârdie de cunoașterea 
din cercare a păcatului, pe care o dă plinirea păcatului cu lucrul. Ce/ ce s-a năs- 
cut din Dumnezeu, spune Sfântul loan de Dumnezeu Cuvântătorul, nu păcătu- 
iește — ci cel ce s-a născut din Dumnezeu se păzeşte pe sine, şi cel rău nu se atinge 
de el (1 In. V, 18). Cu mijlocirea milostivirii harice pe care adevărații creştini o 
respiră faţă de aproapele, ei rămân străini de păcătoșenia aproapelui, ce se îm- 
părtășeşre prin osândire celui ce osândește și strică propria lui stare de linişte, 
bucurie, sfințenie. Pacea lui Hristos, ce covârșește toată mintea, care sălășluieşte 
în sfinţii lui Dumnezeu, dă în vileag fără întârziere apropierea oricărui gând al 
vrăjmașului, în pofida oricărui obrăzar de dreptate sub care s-ar ascunde gân- 
dul cu pricina (Filip. IV, 7). Sfântul loan Scărarul, în Cuvântul despre deose- 
birea duhovnicească a gândurilor, patimilor și virtuţilor”, spune că aceasta se 
arată din conștiința fără de prihană și curăţia inimii; că ea, în cei începători cu 
sporirea, este cunoașterea stării lor de cădere și a păcăroşeniei lor; că în cei de 
mijloc (cu sporirea) ea deosebeşte binele cel adevărat de cel firesc şi de rău — 
atât de răul vădit, cât şi de cel ascuns sub obrăzarul binelui; în fine, că în cei de- 
săvârşiţi ea este înțelegerea duhovnicească, care străluceşte din Sfântul Duh și 
vede chipul lucrării răului în ceilalți oameni. Astfel, Sfântul Apostol Petru i-a 
zis lui Simon Magul: Întru amărăciune a fierei şi întru legătură a nedreptății te 
1 Omilia 9. 


2 Cuvântul 55, către Preacuviosul Simeon. 
3 Cuvântul 26. 

văd că ești (Fapte VIII, 23). În predoslovia la Cuvântul despre sfinţita Liniștire, 
Sfântul loan spune că Sfinţii lui Dumnezeu au cunoştinţa întocmai și amănun- 
ţită a păcatului, din descoperirea Sfântului Duh!. Începutul luminării sufletu- 
lui şi semnul însănătoșirii lui stă în a începe mintea să vadă păcatele sale multe 
la număr ca nisipul mării, precum a zis Sfântul Petru Damaschinul?. Acest Pă- 
rinte numește vederea căderii proprii și vederea păcatelor proprii vedere duhov- 
nicească, ce se descoperă prin lucrarea harului în lucrătorul poruncilor lui Hris- 
tos$. Sfânta Biserică a legiuit fiilor ei să ceară de la Dumnezeu prin rugăciune 
cât se poate de fierbinte marele dar: vederea păcatelor proprii“. Firea căzută es- 
te lovită de orbire a minţii. Ea nu își vede căderea, nu își vede păcatele, nu ve- 
de că este pribeagă pe pământ, şi se chivernisește pe acesta ca și cum ar fi 
nemuritoare, ca și cum ar ființa numai pentru pământ. Ea nu numai că judecă 
şi osândește cu cruzime păcatele aproapelui, ci și din propria stare nenorocită 
născocește aproapelui păcate care nu sunt de fapt în el; ea se smintește chiar de 
cele mai înalte virtuţi creștine, strâmbând înţelesul lor după rațiunea sa cu nu- 
me mincinos și după răutatea inimii sale. Dimpotrivă, firea înnoită are cunoaș- 
terea și vederea harică a răului, care este dăruită de Dumnezeu, cunoaștere și 
vedere a răului care nu doar că nu încalcă neștirbirea răului în om, ci şi slujesc 
la păzirea cu cea mai mare strășnicie a omului de cunoașterea din cercare a ră- 
ului, care e pierzătoare pentru om. Firea înnoită vede și cunoaște răul în sine, 
în oameni și în draci, însă rămâne nespurcată de rău — fiindcă această vedere și 
cunoaștere a firii înnoite nu sunt proprii omului, nu se dobândesc prin propri- 
ile sforțări ale omului, ci îi sunt dăruite de către Dumnezeu. Cunoașterea rău- 
lui dobândită de oameni prin cădere poate fi asemuită cunoașterii de către bol- 
navi a bolilor de care suferă; iar cunoașterea răului de către oamenii înnoiţi — 
cunoașterii bolilor de către doctori. Bolnavii cunosc din cercare boala, dar nu 
cunosc nici pricinile ei, nici mijloacele de tămăduire; doctorii, necunoscând 
din cercare boala, o cunosc totuși neasemuit mai mult decât bolnavii: cunosc 
pricinile ei și mijloacele prin care ea se poate vindeca. 


Încheiere 


După ce am înfățișat, după măsura puterilor noastre sărăcăcioase, starea fa- 
ță de bine și rău a firii omenești după zidirea, după căderea și după răscumpă- 
rarea ei, pe cine voi ţinti cu încheierea acestui sărman Cuvânt? Cuvântul slu- 
jeşte drept dare în vileag a propriilor mele neajunsuri, şi ca atare mă întorc că- 


' Cuvântul 27. 

2 Dobrotoliubie, partea a treia, Despre cele șapte lucrări trupești. 

* Ibidem, Despre cele opt vederi ale minţii. 

1 Rugăciunea Preacuviosului Efrem Sirul, întrebuințată în Postul Mare. 

tre mine însumi cu îndemnul ce încheie de obicei orice Cuvânt. Îndemnul e 
împrumutat de la Părinţii Bisericii. Dacă vreun aproape al meu va socoti că i 
se potriveşte și lui, să-i facă primire iubitoare. „Ai pomenit”, spune un Părin- 
te de care am pomenit, „de bunul neam pe care l-ai primit la Botez de la har 
şi l-ai lepădat de voie, prin patimi, în lume; ai dorit să reașezi acest bun neam 
prin voia cea bună; ai dovedit cu lucrul această dorință, venind în sfinţita școa- 
lă, îmbrăcându-te în cinstitele veşminte ale pocăinţei și dând făgăduinţa de a 
rămâne cu bun cuget în mănăstire până în ziua morţii. Ai făcut cu Domnul un 
al doilea legământ. Primul a fost făcut la intrarea în această viață; cel de-al doi- 
lea a fost făcut când ai început să te pleci spre sfârșitul vieţii de acum. Atunci 
ai fost primit de Hristos pentru buna credinţă: acum te-ai unit cu Hristos prin 
pocăință. Atunci ai primit har: acum ai mărturisit datoria. Atunci, prunc fi- 
ind, nu ai simţit vrednicia dată ţie, chiar dacă mai apoi, venind în vârstă, ai cu- 
noscut măreţia darului și buzele tale sunt îngrădite (în ce priveşte îndreptățirea 
de sine): acum, când cunoştinţa ta a sporit îndestulător, pătrunzi însemnătatea 
legământului. Ia seama să nu treci cu vederea şi această făgăduință (a pocăin- 
ţei); ia seama să nu fii lepădat şi aruncat, ca un vas sfărâmat cu desăvârșire, în 
întunericul cel mai dinafară, unde vz fi plânsul și scrâsnirea dinților (Mt. XXII, 
13). Afară de calea pocăinţei nu este nici o altă cale ce întoarce la mântuire”!. 
Zice Duhul Cel Sfânt: „Astăzi de veti auzi glasul Lui, nu vă învârtoșaţi inimile 
voastre ca și întru întărâtare, în ziua ispitirii în pustie, unde M-au ispitit părinții 
voştri — ispititu-M-au, și au văzut lucrurile Mele patruzeci de ani. Pentru aceea, 
M-am mâniat pe neamul acesta şi am zis: pururea se rătăcesc cu inima; și ei n-au 
cunoscut căile Mele: că M-am jurat întru mânia Mea, de vor intra întru odihna 
Mea”. Luaţi seama, fraților, ca să nu fie cândva în vreunul dintre voi inimă vi- 
cleană a necredinţei, depărtându-se de la Dumnezeul Cel Viu, ci îndemnaţi-vă pe 
voi Înșivă în toate zilele, până ce se numește astăzi, ca să nu se învârtoșeze cineva 
dintru voi cu înșelăciunea păcatului: că părtaşi ne-am făcut lui Hristos, numai de 
vom ține începătura încheieturi? până în sfârşit neclătită (Evr. LU, 7-14). Drept 
aceea, având Arhiereu Mare, Care a străbătut cerurile, pre lisus, Fiul lui Dumne- 
zeu, să ținem mărturisirea: că n-avem Arhiereu Care să nu poată împreună păti- 
mi cu neputințele noastre, ci ispitit întru toate după asemănare, afară de păcat. Să 
ne apropiem, dar, cu îndrăznire la scaunul barului, ca să primim milă şi să aflăm 
bar spre ajutor la bună vreme (Exr. IV, 14-16). Amin. 


! Sf. Teolipt, mitropolitul Filadelfiei, Cuvânt despre lucrarea cea de taină, Dobrotoliubie, 
partea a doua. 

2 Începătura încheieturii, adică arvuna legământului cu Dumnezeu, se numește aici harul 
Botezului, sădit în noi, asemenea seminţei de muștai, la intrarea în unirea cu Hristos. A păzi da- 
rul harului înseamnă a-l spori: cine nu adună cu Mine, risipește (Le. XI, 23), a zis Domnul. 

